
САДРЖАЈ КЊИГЕ ДВАДЕСЕТ ТРЕЋЕ 
ЈУЛ, АВГУСТ, СЕПТЕМБАР, ОКТОБАР, НОВЕМБАР И ДЕЦЕМБАР 1909. 


СВЕСКА ПРВА. 


Страна 

Отргнути ЛИСТОВИ Из ДНЕВНИКА ЈЕДНЕ ДЕВОЈКЕ, ОД 
Л. Михајловића . .. АИ 1 
У МРАКУ. Драма, од Светозара А Пана а на 
Мој живот. Приповетка, (Крај), од Антона Чехова 31 
АГОНИЈА дуШЕ. Песма од Рикарда Николића . . 43 
Истовјетност. Песма од Ј. В. Гетеа . .. ++ 
ИЗБОР СРПСКИХ ВЛАДАРА, од Др. Симе а 45 
ДРУШТВЕНИ МИР, од Др. Франца Ајленбурга . . . 252 


Позоришни ПРЕГЛЕД: 
Госпођа Италија Виталијани, од Милана Пре- 
ППИ а јао АИ ЈИ 
НАУЧНИ ПРЕГЛЕД: 
Социјализам у Француској од 1871 године, од 
Александра Зеваеса, [, од Немање Вуки- 


Па а Ва и и а 00 
Политички ПРЕГЛЕД: 
Критско питање. — Арбанашке побуне, од 
Пи И 1 ИМ ПН И она ЗЕН НИНА 


ОЦЕНЕ и ПРИКАЗИ: 
Бугари под кнезом Фердинандом, од А. Г. Дран- 


дара, од Јована Јовановића 74 


1» 


У 


БЕЛЕШКЕ : 

Књижевност: Неколико диалектолошких напо- 
мена о „Пјеванији“ Симе Милутиновића. — 
Расправа о Пахомију Србину. — Чланак о 
Јовану Дучићу. — Прилог ка изучавању на- 
ших народних песама. — Шта све може да 
изиђе у „Бранкову Колу“. — Распад Трој. 
ног Савеза. — Један практичан економски 
часопис. 


СВЕСКА ДРУГА. 


Битољски Богаљи. УНА [, од Глигорија Бо- 
жовића . . Бара 

Пилнино. Приповетка од ен Лавдани па 

Дно јада. Роман, 1, од Вацлава Сјерошевског 

ПЕСМА О АЛХЕМИЈСКОМ ПОКУШАЈУ. Песма од Данице 
Марковић . у 4 

Бетовен. Песма од АН унанена 

АпатИЈА. Песма од Ивана Вазова 

ИЗБОР СРПСКИХ ВЛАДАРА, зе од Др. Симе ре 
новића . ; . 

ЕТИКА И АЛКОХОЛИЗАМ, ОД Др Томе Маннка 25 

Позоришни ПРЕГЛЕД: 

Хеда Габлер, од Хенрика Ибзена, од Милана 
Предића 

Научни ПРЕГЛЕД: 

Социјализам у Француској од 1871 године, од 
Александра Зеваеса, (Крај), од Немање Вуки- 
ћевића 

Политички ПРЕГЛЕД: 

Под новим режимом у Турској: — Персија, од 

Иностраног 
ОЦЕНЕ и ПРИКАЗИ: 

Невоље српских сељака пре двеста година у 

Срему и Бачкој, од Рад. М. Грујића, одаА. И. 


Страна 


76 


81 
89 
96 
110 
112 
113 
114 
122 


139 


143 


149 


158 











БЕЛЕШКЕ: 

Књижевност: Песме Лазе Костића. — Песме 
Милоша Перовића. — Песме Д. М Дом- 
јанића. — Поводом одговора Г. Милана 
· Будисављевића. — С Баварских Алпа на 
Балкан . ПАВИЈА ЖЕНА РА ЛАА При 

Друштва и а Српска Књижевна За- 
друга. — Српска Матица за Дубровник и 
Боку Которску. — „Просвјета“. · 


СВЕСКА ТРЕЋА. 


Битољски Богаљи. Приповетка, П, од Глигорија Бо- 
жовића . 5 
Филозоф, од Јана НА ита | 
Дно ЈАДА. Роман, П, од Вацлава Но Е 
· Нека... Песма од Пестора Жучног 
ПЕСМА СИНА ЖИВОТА. Песма од Нестора а 
КРЧМАРИЧИНА ШЋЕРКАа. Песма од Јована Лудвига 
Уланда . 
ХЕРОНДА, од Др. Ри НЕ 
БЈЕРНСТЈЕРНЕ БЈЕРНСОН, 1, од Георга Брандеса 
Књижевни ПРЕГЛЕД: 
Биографија Михаила Витковића, од Душана 
Радића, од Др. Тихомира Остојића 
Научни ПРЕГЛЕД: 
Теорија ренте на земљиште, од Фр. Опенхај- 
мера, од Др. Милорада Недељковића 


Политички ПРЕГЛЕД: 


Решење угарске кризе. — Крит. — Аустриски 
престолонаследник у Румунији, од Ино- 
страног . 


ОЦЕНЕ и ПРИКАЗИ: 
Економско стање Србије, од окупације Босне 
и Херцеговине до анексије, од 1878—1908, 


М 


Страна 


156 


159 


229 





М1 


од Косте Стојановића, од Др. Милана Ми- 
лојевића # 
„Ктитор“, од Карла Крумбахера; од а Др, Дра- 


гутина Анастасијевића 
БЕЛЕШКЕ : 
Књижевност: Један покушај српске етнопси- 
хологије. — Сеоба Срба у Хрватску и Сла- 


вонију. — Чланак о Јовану Дучићу, — Ко- 
цебу у српско-хрватским преводима 


СВЕСКА ЧЕТВРТА. 


Битољски Богаљи. Приповетка, (Крај), од Глигорија 


Божовића . : 
Дно ЈАдА. Роман, Ш, од РАНЛАЛА а 
На по пута. Песма од Алексе Шантића .. 


ПЕСМЕ, од Детлева фон Лилиенкрона : ; 
Сицилијане. Песме од Детлева фон лилиснкрона . 
ТЕНОВА ПРЕПИСКА, од Др. Уроша Петровића . 
КОЦЕБУ КАО ДРАМАТИЧАР, [, од Др. Милана Ћурчина 
БЈЕРНСТЈЕРНЕ БЈЕРНСОН, П, од Георга Брандеса 
Политички ПРЕГЛЕД: 

Нови правац руске спољне политике, од Ино- 
страног . 

ОЦЕНЕ и ПРИКАЗИ: 

Грчка, од Јована Јовановића 

Швајцарска у ХХ веку, од Пјера Клсржеа Г 
од Немање Вукићевића . 

БЕЛЕШКЕ : 

Књижевност : Из књига староставних. — Нова 
студија о хрватско-угарским односима у ХП 
веку. — Допуна библиографији о Сими Ма- 
тавуљу. — Дипломатске студије о нашем 
ослобођењу. — Нова писма И. С. Тургењева. 
— Балканска криза 


Страна 


233 


235 


238 


308 

Прославе : Стогодишњица ЈЉудевита Гаја . 

Друшта и Установе: па Библиотека за 
1908 годину . Маре ПАО А 

Читуља: Васо Кондић. — Детлев фон Ли: 
лиенкрон 


СВЕСКА ПЕТА. 


Кроз ЗМИЈАЊЕ. Приповетка од Петра Кочића 

Дно ЈАдА. Роман, ТМ, од Вацлава Сјерошевског 

У колевЦи сна. Песма од Симе Пандуровића 

Мора. Песма од Рикарда Николића . 

Час пРОШЛОСТИ. Песма од Фернана Грега. 

СрБи и МлАДОТУРЦИ, [ од Милана Вл. а Бенина 

(ОСЕЋАЊЕ ПРИРОДЕ У ФРАНЦУСКОЈ КЊИЖЕВНОСТИ ХУП 
ВЕКА, 1, од Др. Уроша Петровића ј 


__КОЦЕБУ КАО ДРАМАТИЧАР, (Крај), од Др. Милана 


Ћурчина ПИ 
Одломци из СТРАНИХ КЊИЖЕВНОСТИ: 
О Хамлету, од Ј. В. Гетеа 


Позоришни ПРЕГЛЕД: 
Две Школе, од Алфреда Каписа, од Прови- 
зорног . У ЊА иа 5 
Политички ПРЕГЛЕД: 
Грчка Криза, од Иностраног . 


ОЦЕНЕ и Прикази: 

Писма писана Др. ЈЉудевиту Гају и неки ње- 
гови саставци 1828—1858, од Др. Велимира 
Дежелића, од Др. Јована Скерлића - 

Швајцарска у ХХ веку, од Пјера МЕТА ИЕ 
од Немање Вукићевића . 

Белешке: 

Књижевност: Монографија о Херцеговини. — 
Прилози за историју Срба у Угарској. — 
Како се зовемо — Историја српских држав- 


УП 


Страна 


3183 
о ја 


316 


321 
380 
388 
389 
341 
342 
355 
361 


370 


380 


383 


389 


392 

них дугова. — Основни проблем вриједности 
у свијетлости модерне знаности 
Друштва и Установе: Матица Српска 


СВЕСКА ШЕСТА. 


Опет једна. Приповетка од Милана Прибићевића 
Дно јада. Роман, У, од Вацлава Сјерошевског . 
Ноћ на Косову. Песма од Милорада Петровића 
РОМАНТИЧНЕ ДУШЕ, од Едмона Ростана . .. 5 
Име ГРАДАЦ У ВАЉЕВСКОМ ОКРУГУ, од Љубомира Па. 
вловића 
ОСЕЋАЊЕ ПРИРОДЕ У ФРАНЦУСКОЈ КЊИЖЕВНОСТИ ХУП 
ВЕКА, (Крај), од Др. Уроша Петровића . 
БЈЕРНСТЈЕРНЕ БЈЕРНСОН, Ш, од Георга Брандеса . 
Уметнички ПРЕГЛЕД: 
Николај Римски-Корзаков, од Јована Зорка 
Политички ПРЕГЛЕД: 
Унутрашњи послови у Турској. — Грчка криза, 
од Иностраног 
ОЦЕНЕ и ПРИКАЗИ: 
~ Претходни извештај о изучавању хрватске гла- 
гољске књижевности, од Ивана МИЛЕНА 
од Милоша Ивковића 
Арбанашка буна, од Дипломата, од ( Јована Јо- 
вановића : 
| Нов немачки превод Нана Иве од Семберије 
„од Бранислава Нушића, од Александра Ар- 
наутовића . 
БЕЛЕШКЕ: 
Књижевност: „Мала научна библиотека.“ 
„Осаме.“ р . 
Друштва и Установе: Матица блока 


Страна 


396 
400 


> реч 





СВЕСКА СЕДМА. 


НЕРОТКИЊА. Приповетка од Милана Беговића 
Дно јада. Роман, М], од Вацлава Сјерошевског . 


ПРАЗНИЧНО ОСЕЋАЊЕ. Песма од Владимира Станими- 
ровића 


ШевЕ. Песма од Јована Лудвига Уланда 

СТЕВАН СРЕМАЦ, од Др. Јована Скерлића 

СрБи и МлаАДОТУРЦИ, (Крај), од Милана Вл. Ђорђевића 
БЈЕРНСТЈЕРНЕ БЈЕРНСОН, ТУ, од Георга Брандеса . 


Позоришни ПРЕГЛЕД: 
„Иза Божјих леђа,“ комад у четири чина, од 
Бранислава Б. Нушића, од Провизорног 
Политички ПРЕГЛЕД: 
Народно питање у Турској. — Угарска од 
Иностраног 
ОЦЕНЕ и ПРИКАЗИ: 
Фрања Рачки и научни и политички препоро- 
ђај Хрватске, од Владимира Загорског, од 


Др. Јована Скерлића 
БЕЛЕШКЕ: 
ИК НОСТе „Српска књижевност у ХУШ 
веку.“ „Породица Оберле.“ 5 
Друштва и Пана Српска Кра ен а 
демија. — Матица Српска 


Читуља: Др. Владимир Видрић 


СВЕСКА ОСМА. 


НАДЕЖДА. Приповетка, 1, од Владислава Савића 

_ Дно јада. Роман, (Крај), од Вацлава Сјерошевског 
ЖЕНА. Песма од Јована Дучића 

Праоцу. Песма у прози од Јосипа Косора 

ШАРЕНА ПТИЦА, од О. Е. Хартлебена . 


1Х 


Страна 


481 
491 


206 
507 
208 
916 
992 


945 


524 


261 


261 
569 
988 
584 
9825 





ДАЛМАТИНСКО ПУТОВАЊЕ Х. БаРА, од Марка Цара . 


БУГАРСКЕ ТРГОВАЧКО-ИНДУСТРИСКЕ КОМОРЕ, од Др. Ми- 
лана Милојевића У 
БЈЕРНСТЈЕРНЕ БЈЕРНСОН, У, од Георга Брандеса . 
Из СТРАНИХ КЊИЖЕВНОСТИ: 
Један лист из брачне филозофије код старих, 
од Др. Веселина Чајкановића 
Позоришни ПРЕГЛЕД: 
Самсон, од Анриа Бернстена, од Провизорног 
Политички ПРЕГЛЕД: 
Руско-турски односи, од Иностраног 
БЕЛЕШКЕ : 
Књижевност: Књиге Српске Књижевне Задруге 
за 1909. — „Преглед Српске Књижевности.“ 
— „Писци и Књиге.“ — Истраживања о на- 


родним песмама српским. — „Речи срца“: — 
„ЈЂетна ноћ.“ — Српски песници на бугар- 
ском језику. — Бугарски глас о једном срп- 


ском песнику 
Друштва и Установе: рис ПЕВОЕНО Кони 
у Сомбору ЕМИ 
Читуља : Чезаре Ломброзо 


СВЕСКА ДЕВЕТА. 


НАДЕЖДА. Приповетка, П, од Владислава Савића 

Мала Рока. Приповетка, 1, од Гија де Мопасана 

Демон. Спев од М. Ј. Љермонтова 

ЗАВЕТ. Песма од Јована Дучића : г 

Миољско лето. Песма од Симе Павхуровина 

СиранОв двобој, од Едмона Ростана 

ГАСКОЊСКИ КАДЕТИ, од Едмона Ростана . 

ЈЕДАН ЛИСТАК ИЗ ИСТОРИЈЕ СРПСКОГ НАРОДНОГ Позо- 
ришта, од Стевана Тодоровића . 


Страна 


589 


593 
605 


614 


620 


625 


630 


638 
638 


641 
653 
663 
674 
675 
676 
678 


680 





Како се дошло до сталног позоришта у БЕОГРАДУ, 
од Велимира Рајића . Е 
БЈЕРНСТЈЕРНЕ БЈЕРСОН, (Крај), од Кеа Па 
Књижевни ПРЕГЛЕД: 
Ничеова преписка, од Др. Бранислава Петро- 
нијевића 
Позоришни ПРЕГЛЕД: 
Стари Хајделберг, од Вилхема Мајер- Ферстера, 
од Провизорног 
Политички ПРЕГЛЕД: 
Ракониђи. — Копаоник. — Атински немири, од 
Иностраног 
БЕЛЕШКЕ: | | 
Књижевност: „Сутон и сенке.“ — „Демократија.“ 
— „О Лилиенкрону.“ — „Религија у српским 
народним пословицама.“ — Треће издање 
„Срца.“ — Н. Г. Чернишевски и Л. Н. Толстој. 
Друштва и Установе: Српска Књижевна За- 
друга. — Културна Лига 


СВЕСКА ДЕСЕТА. 


НАДЕЖДА. Приповетка, Ш, од Владислава Савића 
Мала Рока. Приповетка, П, од Гија де Мопасана 
Демон. Спев, (Крај), од М. Ј. Љермонтова ~ 
Синови Сунца. Песма од Рикарда Каталинића Је- 

Бетова Не 25 
Песма. Песма од Пе Дила 
Српско Народно Позориште, од Велимира Рина 
ПРОЛОГ НА НЕБУ, од Ј. В Гетеа си 
ХОНОРЕ ДомјЕ, од Божа Ловрића . . . .. : 
ЕНГЛЕСКО-НЕМАЧКО СУПАРНИШТВО, од Ренеа Пинона 
Позоришни ПРЕГЛЕД: 

Прослава четрдесетогодишњице Народног По- 

зоришта, од Провизорног . 
Једна посета у Скопљу, од Х. 


Х 
Страна 


684 
694 


701 


706 


710 


ПУТ 
Уа 


ХИ 
Страна 
Политички ПРЕГЛЕД: 
Нове балканске железнице. — Критско питање, 
од: Инастраног. 5. 4 14 О Пе 
ОЦЕНЕ и ПриИКАЗИ: 


Из Југословенске лирике. Словенски и бугар- 
ски писци, од Владимира Маи 5 лика од 


Др. Јована Скерлића . .. 793 

Новопазарски санџак, од Емила тВатане од 
Др. Јована Ердељановића. . . . .. . 79 

БЕЛЕШКЕ : 

Књижевност: „Путујуће друштво.“ — „Про- 
блем блиског Истока.“ — Нови прилози за 
Гундулићеву биографију. — „Обнова наше 
родољубиве поезије“. — „Београдске приче“ 798 


СВЕСКА ЈЕДАНАЕСТА. 


НАДЕЖДА. Приповетка, (Крај), од Владислава Савића 801 
Мала Рока. Приповетка, Ш, од Гија де Мопасана . 816 

КЊИЖЕВНИ ГЛАСНИК 


Књига ХХШ, БРОЈ 1. — 1 јул, 1909. 


ОТРГНУТИ ЛИСТОВИ ИЗ ДНЕВНИКА ЈЕДНЕ 
ДЕВОЈКЕ. 


ЈА И ОКОЛИНА. 


Живим у Београду, учим шести разред гимназије, 
и станујем код „Три Кључа“, у једној бедној, великој 
кући, која своме газди купује полагано друге куће, на 
лепшим местима. Мој газда и газдарица имају собу и 
кујну на другом спрату те прљаве куће. Ја станујем код 
њих из рачуна: јевтини су. Али ми смо и пријатељи, јер 
смо сви троје добри људи. До нас с једне стране седи 
неки кројач, који је најћутљивији и најљубазнији човек, 
кад је трезан, а најодвратнији и најдосаднији од свих 
људи на свету, кад је пијан, и његова жена, која сикће 
кад је он трезан, а ћути, као миш, кад је пијан, а по- 
некад чак и плаче тада. Ми смо с њима у добрим одно- 
сима, то јест љубазно се поздрављамо и понекад разго- 
варамо, а у празнике и на славу они долазе и моје газде 
одлазе к њима. С друге стране од нас станује „ова не- 
срећа“, то јест, једна девојка, о којој ја знам само ово: 
„Ова несрећа почела да доводи и овамо своје „гелип- 

тере...“ и: „Ова несрећа ће да излети од првог маја, јер 
смо решили да је тужимо газди.“ Ја никад нисам видела 
ту „несрећу“, никад, а није ме се ништа ни тицала. Ја 
гледам свој посао: учим се лепо и мислим како ћу што 
пре да прелетим време од шест година и да побегнем 
из ове загушљиве атмосфере. 

Да заборавим околину, ја много читам и сањам: 
Мојој газдарици не смета више светлост да спава, „на- 
учила се већ“, откад сам ја одлучила да сама купујем 
гас и наливам лампу. И тако ја седим дубоко у ноћи 
читам, читам... Много сам прочитала и много осећала, и 
мислим да сам паметна и образована. То тек могу сама 
себи признати. Други људи су глупи и њих зато мораш 
лагати, да те не исмеју за уображеност. Али није истина 
да сам ја уображена: ја знам да имам још много да учим 
и ја учим .. Кад се уморим, ја отворим полако прозор 
(моја је газдарица тврда на сну) и гледам у — ходник. 
Ја бих тако радо гледала у небо, али ми не добијамо 
непосредео ни ваздух, ни светлост, већ све преко ход- 
ника са стакленим прозорима, који су, хвала Богу, по- 
разбијани, те се ја ипак мало освежим. Дугачак ходник 
с поменутим прозорима то је заједничко благо целог ста- 
новништва прве половине другог спрата. Соба, из собе 
у ходник, из: ходника у кујну такав је распоред. Па 
ипак леп је тај наш ходник, и ако је понекад прљав и 
ако понекад тако грозно удара. Ипск често сам сањала 
на прозору тога ходника, дивећи се лепоти и племени:· 
тости природе, која се увек стара да ублажи ругобу чо- 
вековог живота. Старала сам се увек да не гледам ни 
доле, ни према нама. Доле је била прљава, нечувено пр- 
љава, кафанска авлија, у којој су се одмарали волови и 
коњи и по којој се батргала често пијана сиротиња и 
неки војници, који су били трезни, те им нисам могла 
опростити њихове разговоре и изразе лица... Према нама 
била је кафана: вечита ларма, вечита прљавштина, задах 
алкохола и неумивени келнери, који су по авлији про- 
сипали шафоље. 

Али млада моја душа и бујна моја машта дизале се 
небу, висини, лепоти, идеалу... А лепо је то наше бео- 
градско небо, лепо је то наше сунце, које сем увек гле: 
дала у свему његовом сјају кад залази. Лепи су били 
моји младалачки идеали, лепи и још лепши и примам- 
љивији, што је стварност, што је живот био опорији. О, 
како сам волела то своје благо, које други нису ни при: 
мећавали! Мој комшија, стари кројач, шио је пред својим 
вратима у том истом заједничком ходнику неке стару- 
дије, и, ако је већ неколико дана био трезан, мрачно је 
погледао нл мене и осмехивао се, као да моли за опро- 
штај. Мене га је бивало жао и опраштала сам му све 
одвратности и страх од његовог пијанства, и заподевала 
с њим разговор. Да је ко могао видети како би се ње- 
гове сузне, закрвављене очи засветлеле и како би од ра: 
дости заиграле његове наочари на великом, страшно ве- 
ликом носу, на коме су сијале све нијансе црвене и љу- 
бичасте боје. Јадни човек! Он ми је понекад причао и 
занимљиве ствари, а ја сам се толико пута решавала да 
га молим да више не пије, да му кажем како га се бојим, 
како је то одвратно, и тако даље, али нисам смела, не 
што сам се бојала да га не увредим, не, мени се чак чи- 
нило да би ме он љубазно саслушао, већ што ми се чи- 
нило да би он онако стар и бедан страшно заплакао, 
правдао се, обећао да неће пити и — опио се још тога 
истог дана од стида и муке... Зато сам се разговарала 
с њим о другим стварима... Уз разговор је пристајала и 
његова жена и слатко-киселим лицем говорила ми љу- 
базности. Она није умела да да лицу љубазан изрази 
зато је изгледала лажна, ма да није била лажна. Сви су 
у нашем ходнику мене волели, па и она, сви, изузима- 
јући „ову несрећу“, која не знам зашто је имала стан 
код нас, јер мислим да није никад седела у њему. Сре- 
тала сам чешће на степеницама једно чупаво, бледо дете 
од десет година, са бујном коврџавом црном косом и ве: 
ликим чежњивим, као ноћ тавним, очима. То дете је 
обично носило метлу и ђубровник и понекад чистило сте- 

пенице. Било је одрпано и прљаво. То је била сестра 
„ове несреће“, 


ИЗЛЕ1. 


Био је неки празник и било је пролеће. Становници 
наше куће хоће да праве излет у Кошутњак. Газдарица 
зове и мене. Да идем. Та ја тако волем природу, а, ето, 
имам друштва. Кафеџијин млађи брат и муж једне жене, 
која је становала испод нас, — то су били „каваљери“. 
„Дама“ је било више: та жена испод нас, кафеџика и 
кафеџијиног брата жена, једна бакалка и њене две де- 
војчице, моја газдарица и ја. Отишли смо, дабогме, же- 
лезницом. Ја сам за сваки случај понела још три гроша. 
Прошетали смо мало и одмах сели пред кафану, — да 
пију пиво. То су могли и код куће, али људи воле да 
изиђу понекад из своје јазбине, мада не маре да про“ 
мене своје уживање. Пиво! Дође келнер, и један од на- 
ших „каваљера“ поче да нас бројиг Ја не пијем пивоим 
кажем да за мене не греба. Он наређује да се донесе 
и смеши се. Већ ме је наједио, али праштам му: прост 
је човек. А пиво ћу поклонити својој газдарици. Донесе 
се пиво и они се куцају. — „Госпођице!“ опомиње ме 
кафеџијин брат. — „Хвала, ја не пијем, казала сам већ“ — 
одбранила се учтиво. — „Али молим вас, пите; ја частим; 
ја ћу платити“. Ја поцрвеним и кажем да и ја, кад пођем 
где у шетњу, понесем новаца и да нећу пити, не што 
не бих могла платити, већ што не волим пиво, што уоп- 
ште не пијем алкохол. Он ми каже да треба да се нгу- 
чим, јер „нема смисла“. — „Можда не пити алкохол и 
није тако бесмислено, али видим да заиста нема смисла 
излазити с друштвом, чије се љубазне понуде и част не 
могу примити“, — одговорим му ја готово са плачном 
речитошћу. Он ме није разумео и стао је врло љубазно да 
ми објашњава како сад не треба да се једим због тога, 
али да покушам да се научим на пиво, јер је оно здраво 
и гоји човека. Резултат је свега тога био што сам мо- 

рала попити једну чашу воде с малином, која је мири- 
сала на ракију. Ја бих тако радо пила топчидерске из- 
ворске воде, али требало је човеку учинити морално за- 
довољство да потроши на мене десет пара. Ах, како ми 
је било досадно! Они су пили и живо разговарали. Жене 
су упоредо пиле с људима. Мој газда није био, али се 
газдарица старала да га замени. Само госпођа бакалка, 
која ми се после мене чинила у свему најбоља у друштву, 
отказала је већ код треће чаше љубав „каваљерима“. 
| „Али зашто, госпођог Али молим вас! За моју 
| љубав“ — наваљивао је расположени кафеџијин брат, 
-- који је већ једног противника, мене, победио. „Не, не 
б- могу, — одговара се она — не могу да поднесем. Кад 
бих још коју чашу попила, имали би сви после посла са 
мном“. — „Зар и нас двојица;г“ — пита он и смеје се 
и све се жене смеју. Бакалка поцрвени и каже збуњено: 
„А што ви све изврћете наопако Истина је да свака 
реч има реп“. Ја разрогачим очи и гледам и не видим 
ничега смешног. Ваљда нисам глупа» Размислим и — пој- 
мим и одједном поцрвеним до суза и станем марамицом 
брисати очи. — „Што сте поцрвенели, госпођице2»“ — 
љубазно ме пита један од „каваљера“. Ја се збуним и 
кажем да не знам да сам поцрвенела. Они се сви смеју. 
Ала су ми изгледали ужасни простаци, а сама сам себи 
била тако глупа! у 

Госпође бакалке деца играла су око нас. Ја уста- 
нем и потрчим к њима и кроз два минута ми смо се ве- 
село јурили по парку. Игру нам прекиде прво она жена 
испод нас. Певала је: „Тишина нема влада свуд, у моме 
срцу студ“. Певала је ружно. Да ли је мелодија тога вал- 
цера лепа, ја незнам, али мени је одвратна, а кад ју је 
она певала, још ми је била одвратнија. Та жена је од 
мене одмах добила најгору оцену, и ја се нисам прева- 
рила. Она ми приђе и шапну како се једна од госпођа 
већ „ћорнула“, и, показујући бакалкину децу, рече: „Жаба 
једна, видите како се напелар Кратке чарапе и беле ха- 
_ љине и ципеле, као да је грофица. Зар је то за њуг А 

сирома човек диринчи, да би она могла да бесни“. Ја 
јој почнем објашњавати да то није никакав велики лук- 
суз и да ми се госпођа свиђа. Она се напући. То је после 
казала и једној жени, а ова саопштила бакалки, а ова 
опет дошла к мени и жалила ми се, а ја сам је утешила. 
И тако даље. 

Тога вечера су ми слађе биле моје књиге, и моје 
маште, и моја самоћа, и газдаричино ркање, него икад. 
Сутра дан сам се разболела, јер сам озебла. Имала сам 
на излету танку блузу; пролетњи жакет тада код мене 
није спадао у неопходне пстребе, а зимски се не носи 
у мају, нарочито кад је стар... О, кад ће да дођу бољи дани!. 


БИСЕР У БЛАТУ. 


Јесен. Опет сам у истом стану. Има он и својих 
страна: ја уживам самоћу и мир, и ако је око мене живот 
и метеж. Нико ми не смета да радим и да мислим, нико 
ми не отима моје највеће благо, јер и незна да га имам. 
Зашта живе ови људи око менег Ја незнам, али знам 
зашто ја живим. Ја радим и чекам... Идем у седми раз- 
ред гимназије и осећам да сам већа — по својој лањској 
хаљини и по ономе што читам. Руска литература — то 
ми је сад идеал. Достојевски, Толстој, Горки, Чехов, 
Гогољ и Чернишевски! Ала је дивно живети! Како је 
божански велико осећање оног нападање тебе, бедне, 
мале девојке са оним великим умовима и бескрајно ве- 
ликим срцима! Ја, ја могу да плачем сузама Достојев- 
ског; ја могу да се надам Толстојевом Васкресењу људи, 
ја могу да топло и искрено верујем лепим маштама Черни“ 
шевског! Не, не, ко не познаје та осећања, тај је сиромах 
као последњи просјак, па ма како се богатим уображавао. 
Божанствена је ствар литература! Она је као нека пле- 
менита зараза, и ја сам тако срећна што могу да осећам 
и да разумем велику љубав и велики бол великих душа! 
Полако ми се отварају очи, и ја почињем да волим ове 
људе о«о себе и да их жалим... 

Недеља је. Решили смо да идемо сви од куће. Ја 
ћу код једне другарице провести цело по подне,а га- 
здарица, газда и суседи идуу Топчидер. У јесениу 
пролеће, два пут у години, они се проветравају. То тек 
није много. Али ја сам се вратила рано, јер моја друга- 
рица није била код куће, а код друге, где сам свратила, 
није ми се свидело друштво. Дакле, вратила сам сеи 
гурнула окно на кујни и извадила кључ. Осећала сам 
умор и самоћу и пријатност од обога. Нећу ништа да 
радим. Не знам колико сам преседела, мислећи. Затим 
изиђем у ходник. Тихо, неосетно, падао је сутон. Несвесно 
сам гледала како нека жена чисти рибу код чесме и како 
вода пршти, како се пуши ђубре иза штале, како два 
вола, лежећи поред својих кола преживају. Била је за- 
пара и осећало се да се у природи нешто кува, а па- 
клени смрад из авлије тровао ме је. Неко тешко, мучно 
осећање притискало ми је душу, — тако ми увек бива 
пред кишу. Гледала сам тупо око себе, не знајући да ли 
што мислим, док одједном... 
Шта то би» Свега нестаде и као да дахну ветар, а 
на стабљици задрхта бели крин и просу мирис, тако за- 
трепери неки чист, небески мио глас, па одмах затим 
зазвони, зазвуча, затрубе и диже се у небо. Да никад 
нисам видела небо, ја бих могла да га замислим по ле- 
поти, по висини, по ширини, по округлини и љупкости 
тога гласа. Песма ми је говорила о пролећу, о ведрини, 
о осмеху цвећа. Али шта је то, откуд тог Да нисам ја 
умрла, па то певају анђели» Не, ово пева један глас, 
један анђео... Па ипак то је рај, ништа друго. Падао је 
сутон, и ја сам гледала кроз прозор другог спрата у пр- 
љаву авлију... И откуд сад ово» Могућно је да сам пала 
с прозора, умрла и ево ме саду рају — то је, ништа 
друго!.. МИ одједном преста песма и ја се нађох леђима 
окренута прозору и упртих очију у завесу на сусеткином 
прозору. Сад је све јасно: то је певала она, коју су звали 51 
„несрећом.“ Дакле, она је била ту и певала је, јер је | ) 
мислила да никог нема ход куће. О, јадна девојко, тим 

не сањаш како ти благо имаш!.. ИМ како те ја волим... 
Чекала сам као окована хоће ли још што запевати, али 
није. Отуд се чуо неки тих разговор и смех. О, она треба 
вечито да пева, само да пева, ништа да не говори, па 
ће бити света!... Мене нико није учио музици и ја не ра- 
зумем ништа кад се свира неки леп комад на клавиру 
или виолини. Жао ми је и боли ме, али не разумем. Али 
песму! Њу разумем и волим толико да бих је могла слу- 
шати вечито, да бих могла заборавити своје књиге и 
своје драге писце... Не, погрешила сам: не би их забо- 
равила; ја бих само све то нашла и у песми. Да ли ће 
још певати Неће. Ја ипак чекам. Одједном се отворише 
врата и изађе она под руку с једним господином. 

Тај господин био је леп, млад, с коврџавом смеђом 
брадицом и топлим очима. Он ме спази и јако поцрвене. 
Она је била стасита и доста пријатног лица, млада, можда 
старија од мене свега две, три године. Она ме није ни 
погледала. Шта је се тичем јаг Она се наслонила на ње- 
гову руку и гледала у њега. Сишли су брзо, опрезно, 
као да се боје да кога не разбуде. И јесте, они су се 
бојали да не разбуде понос поштених људи. Али зашто 
је он поцрвенео» Да ли се застидео од мене2 Дакле, и 
он сматра свој поступак за непоштен. Па што је онда 
такав: Или је, можда, пријатно и ни мало стидно бити 
непоштен, а само је непријатно и стидно кад те ко по- 
штен ухвати у непоштењург Не знам. Можда се он само 
уплашио од мене и мога изразарг Ја сам сигурно била 
врло бледа, јер, ево, сад осећам како ми се крв враћа 
у образе. Чудно! Он поцрвенео, а она тако лепо пева. 
Та и ја бих је због тог певања могла волети. Зашто је 
поцрвенео 2 

Прозор се на њиховој соби отвори, а затим и врата 
и оно чупаво дете се појави на вратима жваћући нешто. 
Док дим од дувана куљао је на прозор и врата, дете 
отрча за метлу, затим ми баци неповерљив поглед и поче 
да чисти собу. Кад је свршила, закључала је и слетела 
весело доле. Мени постаде тесно и загушљиво. Дохватим 

шешир, па изиђем, не знајући куда ћу. Али сам се упла- 
шила мрака, који је све већи бивао и људи, који су по 
мраку тумарали, и вратим се још с првог угла. О, што 
не дође газдарица! Спопао ме неки страшан страх... Код 
капије стоји она девојчица поред бакалиновог шегртаи 
једе алву са жуте хартије. Дохвати мало својим олиза- 
ним прстићима и пружи шегрту, и при томе прича: — 
„Дао ми, знаш, господин Бора динар. Он је добар. Њега 
волим, а господин Мику не волим; он ми даје само два, 
јеспара, а господин Стеву мрзим ; он ми не да никад ништа. 
И Дара воли господин Бору. Да знаш шта га пара он 
њој даје. Он је здраво богат. МИ кирију нам он плаћа,а 
Дари купује аљине.“ — „А заштог“ — пита радознало 
мали шегра. — „Ех, не знаш, ваљда, па воли је.. Јао, 
једва чекам да порастем, па и мени тако много пара да 
дају, да имам увек за бонбоне и лепе хаљине“ — тако 
рече то јадно дете и погледа чежњиво и тужно у небо. 
Дотрчала сам горе и плакала, плакала. Јаднице мала, ти 
жељно чекаш да дорастеш до понижења! Да, да, тебе 
ће обасути новцем богата господа, јер ћеш бити лепо- 
тица... О, Боже !.. 

Тога вечера пала је бујна, топла, готово летња киша. 
Доцкан у ваче вратили су се моји домаћини и мајстор 
Јоца и мајсторица добро расположени и покисли —- много 
у буквалном, а мало у преносном значењу те речи. Пре 
него што сам допустила да заспи моја газдарица, ја сам 
је питала за Дару, нашу сусетку што лепо пева или „ову 
несрећу“, како је она зове, Газдарица ми је причала да 
је она пре била сирото девојче јадне бедне кројачице и 
да јој је пре четири године мати умрла, а она се већ 
после годину дана проневаљалила. — „Вуцара се ноћу 
с које ким, а у зору дође овде, па „чмава. Кад зна да 
нема никога код куће, онда довлачи и своје швалере. 
Бештија једна! Жалили смо се газди, па неће да је отера; 
каже да она ником не смета и не прави неред, а плаћа 
му четири динара више кирије, него ми. Па куд ћеш 
сад» Мора да се трпи.“ — Али она, газдарице, дивно 

пева! узвикнула сам ја, као да је то може одбранити од 
моје часне госпође. 

„Па она је певачица“, — каже газдарица — само 
то јој је споредан посао. Од певања нема ии хлеба до- 
вољно, а она се, богме, лепо и носи и храни. Сад јој добро 
иде. Неки лудак Бора се спанђао с њом, па јој даје не- 
милице. Он је из добре куће, али ето... Његова мати 
умире од страха да не слудује, па да се још и ожени 
њоме. Има и таквих будала. Тхе, такве су данас срећ- 
није!... — заврши моја газдарица и уздухну. Мени се 
учини да она њу мрзи више зато, што је „срећнија“, него 
што је „таква.“ Сирота моја газдарица и сирота Дара !.. 

Тога вечера, пре но што сам легла, помислила сам 
неколико пута. Зашто је господин Бора поцрвенеог 


а) би ли «Ву 


Мој газда слави Св Николу. Он је врло добра срца 
и расположења. Није пијаница; само три пут годишње, 
се опија: на Божић, Ускрс и на славу, (преко ноћ, јер се 
преко дана чува). Мени је дан њихове славе непријатан, 
јер ми отме слободу, али, да их не ожалостим, ја се старам 
да покажем да се „лепо проводим“ и разговорим с го- 
стима. Дан, као на свачијој слави: гости се ређају, 
служе, разговарају, оговарају и одлазе. Гледала сам редом 
занатлије и њихове жене, колеге мојих домаћина. Разни 
типови с разним изразима: лепи, ружни, ни лепи, ни 
ружни; весели, тужни, убивени и задовољни, сити, — 
једном речју разни. Ноћу је тек права слава. Једе се, 
пије, пева, прича без устручавања. Мене је заинтересо- 
вао један младић, обућарски калфа, чијем би интелиген- 


тном и лепом лицу могао завидети сваки правник и фи 


лософ. Али он је тако и говорио, као да је на четвртој 
години Универзитета. Шта је говориог Нешто налик на 
оно, што говоре Горки и Чернишевски, а што је мене још 
више пленило, јер је говорио један обичан калфа, а не 
Горки или њему слични. Управо, ја сам у њему гледала 

једног непрослављеног Горког и дивила му се и радо: 
вала се што он то говори само због мене, јер нас други 
нису слушали. Ми смо брзо постали пријатељи и разго- 
варали ватрено, старајући се што смо могли више да 
покажемо шта знамо и да стечемо једно о другом што 
лепше мишљење. Он је говорио, а ја сам гледала у ње- 
гове прне очи, у којима су гореле две ватре — одушев- 
љење за нечим дивним, далеким и туберкулозна грозни- 
чавост. Заборавила сам да кажем: он је имао око врата 
белу свилену мараму, која је сакривала шкрофулозну 
жљезду. Сиромах младић. Око два сата ноћи он је оти- 
шао, обогаћен једним пријатељем више. Настала је пи- 
јанка, а ја сам сањала о подвигу, који је његово прису- 
ство створило. Како су гости били у кујни, а није било 
изгледа да ће се скоро разићи, ја се извиним и одем да 
спавам. Лежала сам и гледала у таму и понављала речи: 
волим, волим, волим. . сасвим несвесно. Одједном ухватим 
себе на злу делу и подругљиво се упитах: „Кога волиш“2 
И објасниле смо се ја која воли и ја која се руга — и 
обе смо добиле задовољење. Ја нисам заљубљена у тога 
младића, не зато што није правник или философ, већ 
зато што ја у опште немам намеру да се икад заљубим. 
Али ја га волим и баш осећам да бих га могла пољубити 
лепо, искрено, топло, а да и не поцрвеним и не збуним 
се. Па ипак не бих га пољубила никад, јер ово, што ја 
осећам, нико неби разумео... Волим, волим, волим... цео 
свет — тако је нешто шумело кроз моју главу и уз пи- 
јану дреку из кујне, ја сам полагано падала у сан... 
Сутра дан сам доручковала у соби, јер је газда, 
иначе врло вредан, још спавао у кујни, док се сасвим 
истрезни. Кад сам дошла из школе, код наше куће је 
све било у своме старом реду, изузимајући два, три госта 
патарице. Али код мајстор Јоце је био лом и урнебес. 
Он је са славе отишао у кафану и опко се до демонског 
лудила. Тукао је мајсторицу, разбијао тањире, трескао 
вратима и псовао и грдио тако, да се човек морао згра- 
њавати од ужаса, одвратности и чуда. Управо тај његов 

урлик и псовка били су нека врста демонске гени- 
јалности, коју алкохол позајми човеку, те се мораш 
крстати откуд човек, који је изгубио способност човека 
— да мисли и иде, може да се досети тако што да го- 
вори. (О, како сам дрхтала, како сам се грозила!.. А си- 
ноћни подвиг, а „волим, волим људе“, где је то! Не, не 
волим их, али их жалим, жалим... МИ плакала сам опет... 
Ја ћу своје очи исплакати, а ништа помоћи нећу. Мој газда 
се наљутио и претио да ће изгрдити ту пијаницу што 
му је правио неред на дан патарица. Ја сам рано по- 
бегла у школу. 

А подвигр Пропао је, али ме због моје малодуш- 
ности. Ја сам покушала. Удесила сам да једног дана 
да останем сама код куће и ишла сам код певачице... У 
њен стан... да јој говорим... Питала сам прво њену малу 
сестру хоће ли да ме прими њена велика сестра. Она се 
запрепастила и казала: — „Али, ви знате код нас нико 
не долази“... Ја јој љубазно рекох да ме се то не тиче 
и да ја мислим да је њена сестра добра и да ми је до- 
садно самој, па хоћу мало да се поразговарам. Примила 
ме је. Видело се да је мислила да ја незнам о њој ништа 
и била је мало збуњена. Сирота девојка, она се старала 
да ме одржи у заблуди и бојала се мога разочарења. 
Али ја сам после кратког увода, прешла на ствар и по- 
чела да говорим ватрено, као онај бледи младић. Звала 
сам је да се врати, да се освести, говорила сам јој о по. 
нижењу и будућности, говорила сам јој о њеном таленту и 
о могућности да је приме у Народно Позориште, и тако 
даље. ИМ знате шта ми је одговорила Сасвим хладно, 
као што ме је саслушала, почела је говорити је и она 
сама пре три године о свему томе мислила и да је нашла 
да јој је ипак боље да овако живи и да се не каје. „Пре 
сам била гладна и људи су ме жалили и наводили на зло; 
сад сам сита и задовољна, не чиним никаква зла, а људи 
ме мрзе и презиру што сам сита и одевена. Будућност 
ме боља никад неби чекала. Умрећу у болници, иначе 
бих умрла под плотом. Ако ми буде могућно, ја ћу да 

осигурам себи будућност; имам већ мало уштеде. Мене 
ништа не једи што ме презиру, ја их избегавам зато, 
што хоћу да сам мирна, да избегнем увреде. Ја не чиним 
зла, ја на свој начин зарађујем, и не стидим се. Тако ми 
ми је најлакше“. Свој таленат није ценила ни у шта. Про- 
бала је, вели, раније да ступи неко путујуће позориште, 
али није имала одела. „Ја сам врло бедно изгледала; тек 
откад овако живим, ја сам се попунила, а, знате, и ха- 
љине много чине“. 


Дакле, пропао подвиг! Ја сам-у очајању. Говорим 
јој о њеном гласу, 0 својој жалости и љубави према њој, 
и узвикујем готово плачући: — „Та зар не осећате да 
губите достојанство човека, да се продајете»“ Чини ми 
се да сам је мало увредила. Она ми рече: „Продајем 
себе, јер тако хоћу. То је моја лична ствар. Сваки живи 
како хоће. Ја овако хоћу и срећна сам. Продајем се, јер 
ми је то лакше, него да молим и кукам, и часније него 
да крадем. Ако чиним зло, себи чиним. Ко ме се гнуша, 
нека ме избегава. И ја мрзим те поштене људе, који пре- 
зиру мене, а гледају како умире друга бедна поштена 
девојка, као што сам била ја. Ви, госпођице, видим, ви 
хоћете да ме „спасете“, али то нема смисла, јер ја сам се 
сама спасла од онога, што ја сматрам за беду. Ми се не 
слажемо, зато боље да ви одете, а мене оставите на миру. 
Ви сте добри, али ви не разумете.“ Побегла сам од ње 
да не плачем тамо. Пропало, пропало све... Сирота де- 
војка; она је срећна! Сирота ја; ја сам несрећна!... 

Отада се ми опет не виђамо, али кад понекад ја 
останем сасвим сама у целом ходнику, она отпева по 
једну песму... због мене, не због господина Боре, кога 
више никад нисам видела. 


ДА ЛИ2... 


Опет једно пролеће. Оно допире и до нас. Ваздух 
је свеж, небо је чисто, светлост је топла. МИ ми то осе- 
_ ћамо и ако не добијамо непосредно та блага пролећа. 


МЕ др У 





; РА „- иу РРА 
« ј 1 с 34 У “и ЕН ту Зе |“ Ја 

Мени је нешто тешко, тешко на души. Жељна сам брата, 
свога драгог брата... Чезнем за њим... Кад ће ми доћи; 
О, како време мили... „ЗА 
Залази сунце! Ено, изгубило се већ А небо» Шта 
је тог Неки вилински градови лебде по њему, неке куле _ бана 
од драгог камења, од рубина, смарагда, сафира и опала. 
Како је лепо, али како је високо и далеко! Провукла ~ | 
сам главу хроз прозор и гледам у даљину, у небо, у земљу, И 
где се беласа Сава и зелене обале испод оних вилин- 
ских градова. Моја душа би хтела тамо, да полети у 
висину и даљину, али... паде ми поглед доле. се 
Један пијан човек лежи без свести на земљи, пр- ње | 
љави келнери га поливају водом; ђубре се пуши; два. 
војника показују руком на мене, нешто разговарају и_ Е 
гадно се смеју... А око менер О, јаде и бедо! А горе, 
погле небо! О, небо, о, сунце, о, лепото, о, машто моја, 
о, дивна природо, о, идеали, да ли ћете ми позајмити 
снаге да издржим, да поднесем, да победим живот — 
ради живота 2... 


жа 
|; 
- 


. 
м 


Л. МИХАЈЛОВИЋ. 





| У МРАКУ. 


ДРАМА У ТРИ ЧИНА 


ЛИЦА: 





Е Бошко, стари сељанин, 70 година. 
| Јела, снаха му, 26 година. 
СТАНИША, бивши војник, помало механџија, помало 
шумар, надцестар, љубимац жандарма, 28 година. 
| Анђа, жена му, 32 година. 
| и | Симлт, сељак, 30 година. 
| | Аћим, сељак, 29 година. 
ПЕТАР, сељак, 33 година. 
| | Цвијета, удовица, 30 година. 
| Госпава, сељанка, жена, 32 година. 
| Стана, сељанка, дјевојка, 27 година. 
Ружа, сељанка, дјевојка, 20 година. 
Иван, жандарски стражмештар. 
ЈЕДНО ДИЈЕТЕ. 
Жандари, сељаци, дјеца. 
Дешава се у једном селу, у Горњој Херцеговини. 













Тим. 


|Шипрока раван са свелом, сунцем опаљеном, прашњавом травом, 
погдјегдје изрована, гутава, испресијецана узаним, мрким путањама 
са којих се тромо диже танка прашина и пада по ситној, ћелавој 
околној љесковини и по старој, дебелој липи, што се поносито дигла 
пред кућом старога Бошка, — једва неколико корачаји од ње, — 
те заклања собом половиву Бошкове куће, а служи готово као 
стреха на кући Бошкова комшије Обрада. Бошкова кућа у дну је 





дно 
ЈЕ 

позорнице, а Обрадова на лијевој страни; обје су старе, окрхане, ара 
покривене мрком, готово иструхлом сламом, изнад којих се повија 
плавичаст, танак дим. Између Обрадове и Бошкове куће постављена 


је као нека мала ограда, исплетена од љескова шибља; на њој су За 
вјечито објешене и суше се некакве хаљине. На десној страни по- Зе . 
зорнице кућа је Станишина, љепша и новија од осталих, чак покри- "УН 
вена циглом. Испред ње су нанизани два до три стола и неколико са 
клупа. Главна путања води право поред Станишине куће, па поред у ЕЈ 
малог сеоског извора, гдје низ окраћи, натруо жлијеб тече вода 4 
у овеће дрвено корито, и води даље, пресијеца омањи гај, кроз 4. 
чије се ријетко, младо грање лијепо провиде неке удаљеније куће ~ 

сеоске. На клупама, пред кућом Станишином, сједи Иван, стражме- ди 4 
штар жандарски, са дугачким брковима који му пали по раменима, | ЗА 


а до њега, на другој клупи, сједи Аћим, мршаво, усукано момче 
сеоско. Обојица пију. Око извора стоје и точе воду у жбанове Го- 
спава и Ружа. Док се вода из жлијеба циједи у жбан, Госпава се | 
раскорачила, подбочила се једном руком о кук и пуши, а Ружа, к 
млада сеоска помодарка, обучена у ново, неукусно искићено одијело. 
чак са кундурама на ногама, измакла се напријед и кокетно гледа 
Иванај. 
ИВАН. ~. 
(Точи). Е, хоћеш једну искапити и у моје здравље. а 
Хоћеш ! 
РужА. 
Хихи... фала, господине... 
Иван. 
Шта 2.. Нећеш, Ружог.. Не желиш, зар, да сам здравг је: 
РУЖА. У % 
Хихи... Желим ја... Желим. молимо лијепо, ама... ЈЕ 
ГОСПАВА. дај 
(Упада) Мало она пије, господине, па се боји да се 
не опије у твом здрављу. Мене ти понуди вином, ако 
хоћеш да се та болетинва брже испразни. 


ИВАН. 
Не, не... Њу ја хоћу... Она нек пије... ; Е 
Аћим. : ЕЈ 
Милостивни господин хоће да напоји Ружу из своје 2 


руке. (Ружи). Узми, Ружо... Узми, бона, кад милостивни 
господин нуди... 

ИВАН. 

Узми, Ружо!... Брзо!... (Командује). Један, два!... 
Ружа. 

Хихи... (Приђе и прихвати чашу). 

Иван. 
Искапи!.. Један, два!... 

РужА. 
(Искапи). 

Аћим. 
На здравље, Ружо ! 

СТАНИША. 


(Изишао је на механска врата и глади брчић). На 
здравље ! 
ГОСПАВА. 
(Приступа им). А мене, зар, нико неће почастити > 
(Чека) Нико (Презриво). Их!... И ви сте ми неки чој- 
ковићи!... (Оштро) Станиша!... Дај чашу вину!.. 


СТАНИША. 
(Мирко). Нема на вересију. 


ГОСПАВА. 
Точи, поганове! Кад ми се домаћин врне из Аме- 
рике, платиће ти све цекинима жутијем... 


СТАНИША. 

(Понавља). Нема на вересију. 

ГОСПАВА. 

(Вади испод пазуха нове чарапе и баци му). Ето 
ти, фукаро!.. Наплати се, и засити! (Удара по столу). 
Вино дај!... 

СТАНИША. 
(Улази у кућу по вино). 
Аћим. 
(Ружи). А сад ћеш, Ружо, једну и у моје здравље. 
РУЖА. 
(Презриво). Нећу! 





у 

Аћим. 
Рашта нећеш, ббла 2... Ко нас омрази !... 


ГОСПАВА. 
Јер јој нијеси драг, ни ти ни твоје здравље... Ко си 
ми ти2.. Зар си некакав господин и кољеновић 2... Хм... 
(Узима вино и пије из боце). Охо-хо! 


СТАНИША. 

(Суче брчић). Златна си ти цура, Ружо, да те злат- 
није у три села нема... Ти си... (Опази Јелу како излази 
из гаја, са нарамком дрва и сјекиром преко рамена). 
Ето је! 

РУЖА. 

(Окрене се). Хихи, Јела ! 

(Јела с путање скрене кући, не јављајући се никоме. 
Станиша се гласно накашље. Она се и не осврне). 


ИВАН. 
(Пожудно уздахне). Кршна удовица ! 
РУЖА. 
(Пакосно). Узвиглава ! 


ГОСПАВА. 
Пашиница !.. Диже нос под небо. 


РУЖА. 
Измиче се од нас, не приступа нам. 


ГОСгАВА. 
Губа једна!.. Мисли да је боља од нас! 


РУЖА. 
Вазда, ко бајаги, хоће да је света и богоугодна. 
ГОСПАВА. 
А мени су најмрже оне светитељке... Испод мире 
три ђавола вире!. Пхи! (Испразни боцу, па устаје и 
узима жбан). Хајдемо, Ружо... 
РУЖА. 
Нека... Причекај мало... 
ГОСПАВА. 
Не могу ја чекати више... Хајдемо! 

РУЖА. 
(Рукује се са Иваном). Збогом, господине !... (Климне 
главом Станиши). Збогом! (Аћима зврцне по носу и пође 
заједно са Госпавом). 


Аћим. 
(Диже се). И ја ћу с вама! 

РУЖА. 
Што ћеш ми» 

Аћим. 
Да ти шапнем нешто. 

РУЖА. 
Хихи... Знам шта ћеш... 

Аћим. 
Лијепо је! 

РУЖА. 
Џаба ти је!... Немој ићи! 

Аћим. 
Хоћу... За инад хоћу... 

РУЖА. 
Немој... Не требаш ми... (Оде). 

АЋим. 


Требаћеш ти мени, голубице лијепа !... Збогом ! (Скине 
капу и наклони се Ивану, па откаса за Ружом и Го- 
спавом). 

ИВАН. 
Хахаха! Не воли Ружа Аћима... Хахаха ! 


СТАНИША. 
(Силом се смије). Хахаха... Ружа воли господу, са 
дугим брчинама, што им сабља уз бедру куца. 
Иван. 
А плаха цура! Плаха! 


СТАНИША. 

Зато вам је и запела за око... Зато и Аћим трчи 
око ње, јер, вели кад узме Ружу, опријатељиће се чвршће 
са господом. Хахаха ! 

РЕЈ 


Зе. 

ИВАН. 
Плаха је Ружа, плаха!.. Аћим треба да је узме. 


: СТАНИША. 
И, може бити, да постане сеоски кнез 2 


Иван. 
Па шта» Зар Аћим није мудро момче:2... И зар није 
; згодан за кнеза2 
4 СТАНИША. 
И он, бива, мене да прескочи»... Мене, царског вој- 
М ника и службеника ! 
ИВАН. 
(Одмахне руком да пресијече разговор). Дај још вина! 


СТАНИША. 
(Улазећи у кућу). Никад он мене неће прескочити... 
Никад !... 

(Иван оборио главу и куцка по столу, слушајући 
| Јелину пјесму, која се у кући, уз дјетињу колијевку, рас- 
певала. Тиха музика. 

Гојко момче лозу обрезује 
Обрела се десном по лијевој, 


Пита мајка свога сина Гојка: 
Гојко, сине, боле ли те рука) 


СТАНИША. 
(Стао, држи вино у руци и слуша пјесму). 


ИВАН. 
(Намигне). Лијепо пјева удовица, а2 


РФ Г + 


СТАНИША. 
(Мукло). Лијепо пјева. 


с А 


у Иван. 
5 Само је, кажу, много оштра и не да себи приступити. 
3 СТАНИША. 
Тхе... Ко зна! 
ИВАН. 


Мало се дружи... Ружа и Госпава много се љуте на њу... 

СТАНИША. 
Она је кршнија од Руже! 


ИВАН. 
Шта > 
СТАНИША. 
Ништа... Кршнија је, велим. 


ИВАН. 
Баца је у присјенак. 


СТАНИША. 
Хехе... Бациће она у присјенак и Ружу и Аћима 
заједно... 
Иван. 
Како2 


(Намигне). Нека... Говорећи о томе... (Нагласи). Мо- 
 жебит' још данас... (Опази Јелу и прекине разговор). 
(Јела долази са жбаном на воду). 


ИВАН. 
(Лагано устаје и иде за њом. Поклопи јој острага 
очи рукама). 


ЈЕЛА. 
(Врисне). Ух!.. (Измахне и удари руком преко себе, 
те му збаци капу). 
Иван. 
(Диже капу). Хахаха... Јеси ли се препала, паши- 
нице2., (Пође јој опет). 


ЈЕЛА. 
(Оштро). Подаље се држи, господине !.. Не примичи 
се мени!.. 


Иван. 
Зашто да се не примакнем2.. Зар си страшило> 


~ 


ЈЕЛА. 

Не примичи се, господине!.. (Видећи да се он не- 
престано приближује, дохвати један колац украј извора 
и држи га). Себи руке! 





+ 


она 





у 

Иван. 
Хахаха !.. Оштра си, оштра к'о сабља... Зар би знала 
и коцем ударити» Хахаха... (Оде, силом се смијући). 
ЈЕЛА. 
(Наточила је воду, па пошла кући. Станиша јој стао 
на пут). С пута! 





СТАНИША. 5 
Нећу! 13. 
ЈЕЛА. = 
(Хоће да прође; он јој запречава пут). Мичи се ! г 
(СТАНИША. 4 
Нећу... Још ми једном одговори на оно, што те питах. 7. 
ЈЕЛА. 
Одговорила сам три пут... Доста је! ти 
СТАНИША. ( 
И баш нећеш > 
ЈЕЛА. 
Баш нећу. 5 
СТАНИША. | 


А рашта сам ти толико мрзак, Јело. Рашта7.. 
Какву то грдну и кабасту махану угледа на мени2.. 


ЈЕЛА. 
Нећу те, па то ти је... Нит ћу тебе ни другога!.. 
СТАНИША. 2 
Никог2 4 
МЕ 
ЈЕЛА. 
Не мислим се ја више удавати. у 
СТАНИША. 
Зар ти је боље са свекром 2 2 
ЈЕЛА. | 
Мени је добро и с њим и с мојим ђететом. њи 
СТАНИША. = 


А у мене кућа своја, механице мало, и лијепо радим. _ ; Ј 
ЈЕЛА. 
Нека имаш... фала Богу кад имаш... 


“ 

СТАНИША. 
Па у мене служба госпоцка... Царски сам лугар, 
надцестар... 
ЈЕЛА. 
Нека и то... 
СТАНИША. 
И мени си драга, и мила.. Погибох за тобом. 
ЈЕЛА. 
Ти погибе за сваком... Сваку обилазиш... 
СТАНИША. 
За тобом највише, Јело... Ти си ми срце ишчупала... 
Ево те молим пуна четири мјесеца да пођеш за ме... 


ЈЕЛА. 
Узалуд молиш ! 
СТАНИША. 
О молим те и сад... Опет молим... Хајде мени! 
ЈЕЛА. 
Нећу. Од свог ђетета никуд нећу. 
· СТАНИША. 
А знаш ли ти ко сам ја, Јело 2 
ЈЕЛА. 
Знам. 
СТАНИША. 
Знаш ли, да мени у селу нико не смије рећи нећу2 
ЈЕЛА. 
Боје те се. У дослуку си са ђендарима. 
СТАНИША. 


Ја сам царски чојек, од регуле, а и ђендари су 
царски људи. Зато смо у дослуку... А зар то није млогор 
ЈЕЛА. 

За тебе је млого. 
СТАНИША. 
Јело, ако пођеш за ме можеш бити прва у селу... 


ЈЕЛА. 
Не треба ми то. 





Ме ДЕЧАНА Речи и 7 а ЉАЊАЊИХ а и 

СТАНИША. 
Можеш бити и кнегиња сеоска. 
ЈЕЛА. 
Пхи! | 
СТАНИША. | 
Не шали се! | У 
ЈЕЛА. 


(Пође). Мичи се с пута!.. С тобом се не може го. 
ворити! 


СТАНИША. 
Кајаћеш се љуто. 
ЈЕЛА. 
Нек се кајем. 
СТАНИША. “> 
Нећеш милом, хоћеш силом... 67 
ЈЕЛА. | 55. 
Овђе ти сила не помаже. А 
СТАНИША. НЕ 
(Жешће). Мени ће помоћи и данас, ако хоћу... 3 У 
ЈЕЛА. За 
Па, ела... Окушај! А а 
(Дотрча дијетг сеоско, чупаво, задихано). | 
ДИЈЕТЕ. 
Станиша! Станиша!... Зову те... Брже!... 
СТАНИША. 
Шта је2.. Што зову2.. 
ДИЈЕТЕ. 





Брже !... Потрчи!. Доље у селу читав кијамет!... 
Јуди, жене, све се окупило... Нашли су... 


СТАНИША. | 

(Брзо га прекине). Знам, знам... Одмах ћу тамо.. 

Ти потрчи и нађи Ивана вакмајстора, па му реци даи 
он тамо дође... С њим имам разговора... Брзо!.. (Дијете __ 
отрча. Станиша се окрене Јели). Пошљедњи те пут пи- 


там: хоћеш ли, Јелор Не шали се главом, не одбијај... 7. 








Ја ти рекох... 


СТАНИША. 
(Стисне шаке и пријети). Немој ме љутити, јер... 


| Бошко. 
(Из куће). Јело!!.. 
ЈЕЛА. 
Ето ме, бабо... 
СТАНИША. 


Ако ме наљутиш, биће бруке! 


ЈЕЛА. 
Јути се колико ти драго. 


СТАНИША. 
(Прајети). Можеш ме запамтити, чујеш ли!.. (Оде 
у кућу). 
ЈЕЛА. 
(За њим). Не бојим те се ја! Ни тебе ни никога, 
никоговићу и ничији сине!.. Бог је мени у помоћи! 


Бошко. 
(Стар, изнемогао, довукао се до кућних врата. На 
рукама носи двогодишње дијете). Јело!.. Дијете!... 


ЈЕЛА. 
Ево ме, бабо. 

Бошко. 
Ко је то био 

ЈЕЛА. 
Станиша. | 

Бошко. 
Опет, зар, прич'о нешто 2.. 

ЈЕЛА. 
Он вазда прича. 

Бошко. 


Хајде, Јело... Поведи ме под липу. 

ЈЕЛА. 
(Спусти жбан, ухвати старога испод пазуха). По- 
лахко, полахко, бабо... 





Бошко. | 
Ех, старости, старости!.. Јадна снаго моја! (Сједа). 2, 
ЈЕЛА. 
Хоћеш ли чибук, бабо> 
Бошко. 
Дај, напуни! 
ЈЕЛА. 


(Пуни му лулу). Хоћеш ли гуњ, да се наслонишр.. 


Бошко. 
Нека... Не треба... (Запали). 
ЈЕЛА. 
(Донесе траве и подметне му иза леђа). Је ли ти 
сад згодно 


Бошко. 
Згодно је, згодно, дијете... Ех, старости, старости! 
ЈЕЛА. 
(Хоће да узме дијете). Дај га мени, бабо... Тежак ти је... 
Бошко. 


Јок, јок, јок... Није он мени тежак... Он ме још под- 
млађује... Он је снага ђедова... 


ЈЕЛА. 
(Открије дијете и наднесе се над њим. Њежно). 
Спава> 
Бошко. 
Спава! (Обоје га гледају са необичном насладом). 
ЈЕЛА. 
А како држи руке! 
Бошко. 


А како се смије кроз сан, лопов мали... 


ЈЕЛА. 
(Тепа). Златна слеца моја! 








У МРАКУ. Ру 








Бошко. 

(Тепа). Сатка одмијена зедина! 

(Док они милују и љубе дијете, из Обрадове куће 
разлијегне се запомагање: „Куку!“... „Хоћеш још>“... 
„Немој“... „Хоћу, хоћу !“ Бошко се, стењући, осврне, Јела 
узвикне: „Оџет!“.,. Излети из куће Анђа, Обрадова жена, 
рашчерупана, јадна... За њом трчи Обрад стиснутих шака). 


| АНЂА. 
(Пане поред Бошка). Недај ме, недај, ђедо. Уби ме! 
Бошко. 
Шта је, јаднице2.. Шта је опет> 
АНЂА. 
Утуче ме!... Недај!... 
ОБРАД. 


Не слушај је, ђедо, молим ти се... Рашта сам дома- 
ћин, ако не смијем жену ударати> 


Бошко. 
(Пријекорио) Еј, Обраде, Обраде!... Зар вазда» 
ОБРАД. 
Немој ме корити, ђедо, преклињем те Богом живи- 
вијем, е ми је теже кад ме ти кориш, него да ме куга 
притиска... 


Бошко. 

А рашта је бијеш, Обраде 2... Рашта 2.. 
ОБРАД. 

Невоља, ђедо... Мука и невоља !.. 
Бошко. 


Невоља... Хм... Невоља!... А зар сви нијесмо ђеца 
невољина > 


ОБРАД. 

Ама лакше ми кад ударим, ђедо... Скине ми се пола 
муке са срца... Данас ми цркла коза, а свега имам че- 
тири у тору... Па шта ћу друго него ударати 2 

Бошко. 
А је ли ти Анђа крива, што је коза цркла 2... 

ОБРАД. 

Није крива, није... ама... Она ми најближа, а ко ми 
је најближи на њему се искалим... МИ одма ми лакше... 
Мање јада... 

Бошко. 

Не ваља ти пос'о, Обраде... Ружно је то, брате... 

Жену своју, па ударати !... 
ОБРАД. 

А не љути се она на ме, ђедо... Зна она, да је то 
од невоље и ојађелости љуте... Лијепо то она зна... (Анђи) 
Ходи, Анђо! (Мекше). Ходи, кбка моја! 


АНЂА. 
(Приступа му). Ево ме, бојџијо! 

ОБРАД. 
(Меко) Боли ли те и садг 

АНЂА. 


Не боли... Прошло је... 
ОБРАД. 

Хајде попиј једну ракију, па ће све проћи... И не 

љути се више... Хајде! (Анђа оде у кућу). 
Бошко. 
Хм... Не ваља ти посо, Обраде... Не ваља... Ти 
вазда бијеш, па се опет мириш... Рђаво је то... 
ОБРАД. 
(Одмахне руком). Жена је, — па лахко заборавља. 
Бошко. 

Кад бих ја, од невоље, почо ударати, побио бих 
читаво село и три царева града... Ти барем знаш како 
ми је,.. Стар сам, изнемог'о, вијек један проживео, а никад 
никаква добра виђео нијесам... 

ОБРАД. 
Ама ти си свет чојек, ђедо... Твоје је друго... 
Бошке. 

(Наставља). Родио се у јаду, у мраку, у зулумима 

големим. Убили ми Турци оца, док сам био дијете, а мати 

умрла, свисла од јада, одмах за оцем... Одраниле ме ком- 
шије, добри људи. А чим стадох на снагу и почех ра- 
дити о својој земљи, отеше ми Турци и земљу... Робов о 
сам им неколико година и онда се одметнуо... Запалио 
кућу, заврго пушку на раме, па у гору, у хајдучију... 


ОБРАД. 
Све са зла на горе. 


Бошко. 


Није зло било у устанку, Обраде... Није!... Онда сам 
барем имо уздања неког... Мучно је било верати се по 
горама и по гудурама. крвавити се с крвницима, ама... 
Опет ме држало уздање: да ће бити боље, да ће наста- 
нут љевши земан, и ова земља, кукавица сиња, да ће 
се иза црнине ођести у злато сунчево... 


ОБРАД. 
Црно ти уздање! 


Бошко. 

Кад се свршио устанак и уздања нестаде... Оста- 
вио сам рушевине и опет дошо на рушевине... Једва 
сам кућу скрпио... А Бог ми тада даде на помоћ и он 
ми је диже... 


ЈЕЛА. 
(Дубоко уздахне). 


Бошко. 
Син мој, слава моја!... Он радио, он ме одмјењив 0... 
Његова снага запахњивала је и мене и кућу ми... И ми- 
шљах: „Боже помози!“... Узех му Јелу, и... 


ОБРАД. 
И узеше ти га у војску, и умрије тамо... Знам, 
ђедо, знам... 


ЈЕЛА. 


(Кроз плач). Њоку ми никад ни очима видео није... 
Никад ! (Гледа дијете). 

Бошко. 

То, то је невоља, Обраде... Невоља, која те не оставља, 

која те јаше, дави, притиска и мори... Па зар због тога 
да режим на Бога и срџбу своју искаљујем на другомег 


Зар то ваља2 | У 
| ОБРАД. ара“ 
У тебе је света душа, па ти можеш... Ама ја... ја ља 
не могу... Крв ми така... Погана крв, па то је!... А у овом 5: 
мраку и јаду, још се више опоганила, отровала се... Све КЕ 
се данас трује, ђедо, све... (На пољу граја). „5. 
ЈЕЛА. оАРПН 
Каква је оно граја2 | х 
ОБРАД. КЕ 

Биће да је поропчија дош'о у село. УЦИ 
ЈЕЛА. РУз 
К'о да амо иђе неко. БУ 
ОБРАД. 2, 
Ето их близу. 2 

Бошко. 

Опет се бојим какву јаду и белају проклетом... аи: 
Ко је тог 44 
(Наставиће се). ј 
кз. 


СВЕТОЗАР ЋОРОВИЋ. лет 











МОЈ ЖИВОТ. 
(ПРИЧА ЈЕДНОГ ПАЛАНЧАНИНА). 
(Крај). 
ХХ 
Најзад, дође писмо од Маше. 
„Мили, добри М. А., — писала је она: — добри, 


кротки „анђеле наш“, како вас назива стари молер, пра- 
штајте, ја одлазим с оцем у Америку на изложбу. Кроз 
неколико дана видећу океан — тако далеко од Дубечне, 
страшно помислити! То је далеко и недохватно, као небо, 
и ја хоћу тамо, у слободу, ја триумфујем, лудујем, и ви 
видите, како је нескладно моје писмо. Мили, добри мој, 
дајте ми слободу, што брже искидајте конац, који се још 
држи, свезујући мене и вас. То, што сам ја срела и по- 
знала вас, било је небесни зрак, који је озаравао мој 
живот; али то, што сам постала ваша жена, било је по. 
грешка, ви то разумете, и мени је сад тешко сазчава- 
јући грешку, и ја вас на коленима молим, великодушни 
пријатељу, да што пре до одласка мог на океан теле- 
графишете, да пристајете исправити нашу заједничку по- 
грешку, скинути овај једини камен с мојих крила, и мој 
отац, који ће на себе узети сав труд, обећава ми да вас 
неће одвише оптерећавати формалностима. И тако, сло- 
бодна на све четири странег Да: 

„Будите срећни, и нека вас благослови Бог; опро- 
стите мени грешној. 


„Жива сам и здрава. Расипам паре, чиним многе 
глупости и сваког тренутка захваљујем Богу, што овако 

луда жена, као ја, нема деце. Певам и имам успеха, али 
ја сад не идем на уживање не, у своје пристаниште, своју 
ћелију, ја сад одлазим у мир. Цар Давид је имао прстен 
с натписом: „све пролази.“ Кад обузме човека туга, од 
тих речи постане весео, а кад је весео, растужи се. И 
ја сам завела за себе такав прстен с европским словима, 
и та ме амајлија уздржава да се не заносим. Све про: 
лази, проћи ће и живот, значи ништа није потребно. Или 
је потребна једино само свест о слободи, јер, кад је човек 
слободан, онда му ништа, ништа није потребно. Иски- 
дајте кончић. Вас и сестру снажно грлим. Опростите и 
заборавите вашу М.“ 

Сестра је лежала у једној соби, Ротква, који је опет 
био болестан, у другој соби. Управо у оно време, кад сам 
добио ово писмо, сестра је тихо прошла ка молеру, села 
је крај њега и почела читати. Она му је сваки дан чи- 
тала Островског или Гогоља, и он је слушао, гледајући 
у једну тачку, не смејући се, климајући главом, и поне- 
кад је мрмљао за себе: 

— Све може бити! Све може бити! 

Ако сеу причи представљало нешто ружно, безо- 
бразно, он би говорио као злурадо, додирујући књигу 
прстом: 

— Гле ти, како она лаже! Гле ти, шта ради лаж! 

Приче су га привлачиле и садржином, и моралом, 
и својим сложеним вештим склопом, и он се дивио њему, 
никад не називајући њега по презимену. 

— Како је он то све вешто удесио! 

Сад је сестра тихо прочитала једну страну и није 
могла више: није имала гласа. Ротква је узе за руку и, 
мичући сухим уснама, рече једва чујно, промуклим гласом: 

— Душа је праведникова бела и глатка, као креда, 
а грешникова, као пловућак. Душа је праведникова — 
светли фирнајз, а грешникова — слама црна. Ваља се 
трудити, ваља се патити, ваља боловати, — настављао је 
он: — који се човек не труди и не пати, тај неће имати 
царство небесно. Тешко, тешко ситима, тешко силнима, 

тешко богатима, тешко зајмодавцима! Неће видети цар- 
ство небесно. Буба једе траву, рђа — гвожђе... 

— А лаж — душу, — настави сестра и насмеја се. 

Ја још једном прочитах писмо. У то време у ку- 
· хињу уђе војник, који нам је доносио једанпут-двапут 
и Ш на недељу, незнано од кога, чај, француске земичке и 
- з јаребице, од којих је мирисало. Рада нисам имао, ваљало 

је читаве дане седети код куће, и, вероватно, онај, што 
> нам је слао ове земичке, знао је, да смо у нужди. 

Слушао сам, како сестра разговара с војником и 
весело се смеје. После је, лежећи, јела земичку и гово- 
5 рила ми: 
| — Кад ти оно ниси више хтео да будеш у служби, 
па си отишао у молере, ја и Анута Благово знале смо 
од самог почетка, да си ти у праву, али нам је било 
|. страшно да то кажемо на глас. Кажи, де, каква то 
Зац сила не да да човек призна оно што мисли» Узми ето 
| Ла ако хоћеш Ањуту Благово. Она те воли, обожава, она 

зна да си ти у праву; она и мене воли, као и сестру, 
Е: и зна, да сам ја у праву, и можда ми у души завиди, 
ЈЕ али јој некаква сила неда да нам приђе, она нас избе- 
гава, боји се. 

Сестра стави на груди руке и рече одушељено: 

: — Како те воли, да знаш! Ту је љубав само мени 
признала, и што мало по мало, нејасно. Понекад, у врту 
ме заведе у тамну алеју и почне да шапуће, како си јој 
ти драг. Видећеш, она се никад неће удати, зато што 
воли тебе. Је л ти жао њег 

— Да. 

— То је она послала земичке. Смешна је, истина 
што да се кријег М ја сам биле смешна и глупа, али 
~ зада сам ево отишла отуда и већ се никога не бојим, мислим 
и говорим на глас, што хоћу —– и постала сам срећна. 
Кад сам живела код куће, нисам имала ни појма о срећи, 
а сад се не бих променила ни с краљицом. 

Дође доктор Благово. Он је добио докторски сте- 
пен и живео је сад у нашој вароши, код оца, одмарао 
Б) 

се и говорио, да ће брзо опет отићи у Петроград Он 7 > 5 34 
је хтео да се бави калемљењем тифуса и, чини ми се, 35 у: 
колере; хтео је да иде у иностранство, па да после заузме 
катедру. Он је већ оставио војну службу и носио а 
стране кратке капуте од шевиота, врло широке панта- _ 
лоне и изврсне машне. Сестра је била усхићена његовим _ 
чиодама, копчама и црвеном вуненом марамицом коју је 
он, вероватно, из кокетерије држао у предњем џепу од 
латили да срачунамо на памет све његове костимеире- 
шили смо да их он има бар десет. Било је јасно, даон_ 
као и пре воли моју сестру, али ни једном чак ни шале 
ради није рекао, да ће је узети собом у Петроград или_ 
у иностранство, и ја нисам могао себи јасно представити, 
шта ће бити с њом, ако она остане жива, шта ће бити 
с њеним дететом. А она је само без краја маштала и 
није мислила озбиљно о будућности, говорила је, нека 
он иде, куда хоће, и нека је чак напусти, само нека буде 
срећан, њој је доста и оно што је било. о 3 - 

Обично, долазећи к нама, он ју је саслушавао врло 
пажљиво и тражио, да пред њим ИЕ с капљи-_ 


арене јој да испије стакло млека, и после тога је у 
нашим собама замирисао креозот. 
— Гле како је паметна, — рече он, узимајући _ од | 

ње стакло. — Теби не треба много говорити, ау по. 58 
следње време брбљаш, као сврака. Молим те, ћути. | 
Она се засмеја. После он уђе у Ротквину собу, где. 

сам ја седео, и ласкаво ме удари по рамену. 
Но, шта је, стариг — запита он, сагињући сео 
болеснику. 
— Ваша високоблагородност... — проговори Ропаа, 354 
тихо мичући уснама: — ваша високоблагородност, усу 
ђујем се да саопштим... сви под Богом идемо, свима · | 
ваља умрети... Допустите да истину кажем... Ваша висок 123 | 
благородност, нећете добити царство небесно ! с. 


~ 


Мој живот. 35 








— Шта да се ради, — пошали се доктор: — ваља 

| неко да је у паклу. 

4. И на једном се нешто десило с мојом свешћу; како ; 
У зими, ноћу, својим у кланици на дворишту, а крај мене 

_____ Прокофије, од кога удара љута ракија, ја се напрегох и 

| протрех очи, и одмах ми се учини, као да идем губер: 

натору на објашњење. Ништа ми се слично није десило у 
МЕ ни раније, ни после, и ове чудне успомене, сличне сну, 

| - објашњавам преумореношћу живаца. Ја сам преживља· 

Ка вао и кланицу и објашњење с губернатором и у исто 

ЊЕ сам време нејасно био свестан, да то није у истини. 





2 Кад сам тренуо, видсо сам, да нисам више код куће, 
2 | већ на улици и да заједно с доктором стојим крај фењера. 
|--5 — Жалосно, жалосно, — говорио је он, и сузе су 

5 ____ му текле по образима. — Она је весела, једнако се смеје, 




















нада се, а стање јој је без наде, драги мој. Ваш Ротква 
ме мрзи и све хоће да покаже да сам с њом посту- 
пио рђаво. Он је према свом гледишту у праву, али и | 
ја имам своју тачку гледишта, и ја се ни у колико не ге 
кајем за то, што је произашло. Треба волети, ми смо 
сви дужни волети — зар није, без љубави не би било 
живота; ко се боји и избегава љубав, тај није слободан. 

Мало-по-мало он пређе на друге теме, поведе говор 
о науци, о својој дисертацији, која се допала у Петро- 
_____ граду; говорио је одушевљено и више се није сећао ни 
____- моје сестре, ни свога јада, ни мене. Живот га је оду 
| шевљавао. Код оне — Америка и прстен с натписом, а 
код овога — докторски степен и учена каријера, и само 
смо ја и сестра остали при старом. 

Опростив се с њим, ја приђем к фењеру и још јед- 
ном прочитам писмо. ИМ ја се сетих, живо сетих, тако је 
у пролеће, јутром, она дошла к мени у млин, легла и 
покрила се кожухом — хтела је ца личи на просту жену. : 25 
А кад смо други пут, — то је било такође изјутра, — 7 
__дохватали из воде, на нас су се с обалских врба сипале “28 
__ крупне капље кише, и ми смо се смејали... 22: 

У нашој кући у Великој Племићској било је мрачно. 
Ја пређох преко плота, и као што сам то пре радио, 
прођох прикрадајући се у кухињи, да тамо узмем лам- 
пицу. У кухињи никог није било; крај пећи је кипео 
самовар, очекујући мога оца, „Ко то сад, — помислих 
ја сипа оцу чајг“ Узев лампицу, пођем у шупу и тамо 
наместим себи постељу од старих новина и легнем. Кли- 
нови на зидовима сурово су гледали као и пре, и сенке 
су им мигале. Било је хладно. Мени се учинило, да сад 
мора доћи сестра и донети ми вечеру, али се одмах сетих, 
да је она болесна и да лежи у Ротквиној кући, и мени 
се учинило чудновато, што сам прешао преко плота и 
лежим у негрејаној шупи. Свест ми се бунила, и ја сам 
виђао сваку бесмислицу. 

Звонце. Од детињства познати звуци: најпре је жица 
брујала по зиду, после је у кухињи одјекнуло кратко, 
тужно звоњење. То се из клуба вратио отац. Ја устадох 
и отидох у кухињу. Кухарица Аксиња, видевши ме, 
пљесну рукама и из неког узрока заплака. 

— Роде мој! — стаде она говорити тихо. Драги 
мој! О Господе!. 

И од узбуђења је почела гужвати у рукама своју 
кецељу. На прозору су стајале боце од њетврт литра са 
јагодама и ракијом. Ја налијем себи чајну чашицу и жедно 
испијем, јер сам веома желео да пијем. Аксиња је тек 
недавно опрала сто и клупе, и у кујни је мирисало, као 
што бива у светлим, спретним кухињама код чистих ку- 
варица. ИМ тај мирис, и стригање попца некад су у де- 
тињству мамили нас, децу, амо у кухињу и отварали у 
нама расположење да слушамо бајке, да играмо краља. 

—- А где је Клеопатра —- питала је Аксиња тихо, 
журећи се, уздржавајући дисање. — А где ти је капа, 
батог А жена ти је, кажу, отишла у Петроград. 

Она је служила још за живота моје мајке и купала 
је некад мене и Клеопатру у кориту, и сад смо за њу 
ми још једнако били деца, коју је нужно поучавати. У 
неких четврт часа она је изложила преда мном све своје 

мисли, што их је с расудношћу старе служавке скупљала 
у тишини ове кухиње за све време, како се нисмо ви- 
4 дели. Она је казала, да се може доктор натерати да се 
ожени Клеопатром, — треба га само мало поплашити, 
и ако се добро напише молба, митрополит ће раскинути 
његов први брак; да би било добро продати кришом 
од моје жене Дубечну, а новац дати у банку на моје 
(~ ни име; да ако бисмо ја и сестра пали оцу пред ноге и 
лепо замолили, он би нам, може бити, опростио; да би 


| Д ваљало одслужити молепствије Царици Небе«ној... 

и. . 

|- 5 — Но, иди, брајо, поразговори се с њим, рече она, 
Њ“ кад се зачу очев кашаљ. — Иди, поразговори се, по 


Е клони се, неће ти глава отпасти. 

О Ја пођох. Отац је већ седео за столом и цртао план 
летњиковца с готским прозорима и дебелом кулом, налик 
за на пожарну кулу, одакле пожарници посматрају — нешто 
~ необично круто и без дара. Ја, улазећи у кабинет, ста- 
_дох тако да сам видео овај цртеж. Ја нисам знао, зашто 
сам дошао оцу, али се сећам, кад сам видео његово мр- 
шаво лице, црвени врат, његову сенку на зиду, онда сам 
усхтео да га загрлим и, како је учинила Аксиња, да 
клекнем пред њим; али сам се, видећи летњиковац с гот- 
ским прозорима и с дебелом кулом, уздржао. 

— Добро вече, рекох ја. 

Он погледа на мене и одмах спусти очи на свој цртеж. 

— Шта ти треба; запита он ускоро. 

— Дошао сам да вам кажем, — сестра је врло б6о- 
лесна. Она ће скоро умрети, — додадох глухо. 

— Па штаг — уздахну отац, скидајући наочари и 
стављајући их на сто. — Што посејеш, то ћеш и жњети. 
Што посејеш, — понови он, устајући од стола: — то 
ћеш и жњети. Ја те молим да се сетиш, како си пре две 
године ти дошао к мени, и ево на овом сам те месту 
молио, преклињао да оставиш своје заблуде, напомињао 
сам ти дужност, част и твоју обавезност према претцима 
традицији коју ми морамо као светр да чувамо, јеси ли 
"ме послушао Пренебрегао си моје савете и упорно си 

продужавао да се држиш својих лажних погледа; мало 
после, у своје си заблуде увукао и сестру и нагнао је 
да изгуби стид и образ. Сад вам обома није добро. Па 
штаг Што посејеш, то ћеш и жњети! 

Он је то говорио и: ходао по кабинету. Вероватно 
је он мислио, да сам му ја пришао с кајањем, и веро- 
витно је чекао, да почнем молити за себе и сестру. Било 
ми је хладно, дрхтао сам као у грозници, и говорио сам 
с муком, промуклим гласом. 

— М ја такође молим да се сетите, — рекох ја: 
— на овом истом месту ја сам вас молио да ме разумете, 
да се замислите, да заједно решимо, како и зашто да 
живимо, а ви сте ми у одговор почели говорити о прет- 
цима, о дедици који је писао стихове. Вама сад говоре 
о томе, да је изгубљена сва нада о вашој јединој ћерци, 
а ви опет о претцима, о традицијама!... М тако лакоми- 
сленост у старости, кад је једна нога у гробу, кад је 
остало још да се живи каквих пег, десет година! 

— Зашто си ти овамо дошао» — строго запита 
отац, очевидно увређен тим, што сам га укорео за ла- 
комисленост. 

— Не знам, ја вас волим, мени је неисказано жао 
што смо тако далеко један од другог, ево ја сами при- 
шао. Ја вас још волим, али је сестра сасвим раскинула 
с вама. Она не прашта и никада више неће опростити. 


И само ваше име узбуђује у њој одвратност према про. 


шлости, према животу. 


— А ко је кривг — викну отац. — Ти си ти крив, 
неваљалче ! 
— Да, нека сам ја крив, — рекох ја. — Признајем, 


да сам у многоме крив, али зашто тај ваш живот, који 
ви сматрате да је обавезан и за нас, — зашто је он тако 
досадан, бездаран, зашто ни у једној од тих кућа, што 
их ви градите ево већ тридесет година, нема људи, од 
којих бих се могао поучити како да живим, па да не 
будем кривг У свој вароши ни једног честитог човека! 
Те ваше куће — проклета гнезда. у којима гоне са света 

мајке, кћери, муче децу... Јадна моја мајка! — наставих 
у очајању. — Јадна сестра! Потребно је заглупити себе 
ракијом, картама, сплеткама, ваља подлачити, лицемерити, 
или десетинама година цртати и цртати, па да човек не 
примети сав онај ужас, који се кријеу тим кућама. Наша 
варош постоји већ стотина година и за све то време она 
није дала отаџбини ни једног корисног човека — ни 
једног! Ви сте гушили у клици све колико — толико 
живо и светло! Варош дућанџија, кафеџија, малих чи- 
новника, лицемера, непотребна, бескорисна варош, за 
којом не би пожалила ни једна душа, кад би она на 
једном пропала у земљу. 

— Ја не желим да те слушам, неваљалче! — рече 
отац и узе са стола лењир. — Ти си пијан! Ти не смеш 
такав излазити пред оца! Говорим ти последњи пут, и 
кажи то својој неморалној сестри, да ви од мене ништа 
нећете добити. Непокорну сам децу ишчупао из свога 
срца, и ако страдају од непокорности и упорства, не 
жалим их. Можеш одлазити откуд си дошао! Богу је 
било угодно да ме казни вама, али ја смирено подносим 
његово искушење, и, као Јов, налазим утехе у страда- 
њима и непрестаном раду. Ти да ниси преступио мој 
праг, док се не поправиш! Ја сам правичан, све што ја 
говорим, то је корисно, и ако хоћеш себи добра, треба 
да се целог свог живота сећаш онога, што сам ти го- 
ворио и говорим. 


Ја махнух руком и изађох. Затим се не сећам, шта 
је било те ноћи и другога дана. 


Кажу, да сам ишао улицама без капе, посрћући, и 
да сам громко певао, а за мном су у гомилама ишла деца 
и викала: 


— Вајдица! Вајдица! 


ХХ 


Кад бих ја имао вољу да наручим себи прстен иза- 
брао бих овакав натпис: „ништа не пролази“. Ја верујем, 

да ништа не пролази без последица, и да сваки наш нај 
мањи корак има значаја за садањи и будући живот. 

То што сам ја преживела, није прошло узалуд. Моје 
велике несреће, моје патње тронуле су срца варошких 
стаповника, и сад ме више не зову „Вајдица“, не смеју ми 
се, и, кад пролазим мимо редове дућана не поливају ме 
више водом. Уз то, што сам постао радник, већ су се 
и привикли да не виде ништа чудно у гоме, што ја, 
племић, носим ведра с фарбом и умећем стакла; напротив, 
радо ми дају наруџбине, и ја се сматрам већ као добар 
мајстор и најбољи предузимач после Роткве, који и ако 
је оздравио и ако као и пре фарба без скела кубета на 
звонарама, нема више снаге да се бори с момцима; 
место њега ја сад трчим по вароши и тражим наруџбине, 
ја наимам и разрачунавам се с момцима, ја разумем, како 
је то могуће да човек због наруџбине од једнога гроша 
по три дана трчи по вароши и тражи раднике што по- 
кривају кровове. Са мном су учтиви, говоре ми ви, иу 
кућама где радим, госте ме чајем и шаљу да питају, да 
ли не желим да једем. Деца и девојчице често долазе и 
љубопитљиво ме и тужно гледају. 

Једном сам радио у губернаторову врту фарбао сам 
тамо павиљон. Губернатор шетајући се, уђе у павиљон 
и немајући шта да ради, упусти се са мном у разговор, 
и ја му напоменух, како је он некад позивао мене к себи 
на објашњење. Он ме је за тренут гледао у лице, после 
начини уста као о, рашири руке и рече: 

— Не сећам се! 

Ја сам остарео, постао ћутљиљ, суров, строг. ретко 
се смејем, и говори се, да сам постао налик на Роткву 
и, као он да нагонимо на момке досаду својим беско- 
рисним поукама. 

Марија Викторовна, бивша моја жена, живи сад у 
иностранству, а њен отац инжињер, негде у источним 
губернијама гради железницу и тамо купује имања. Доктор 
Благово је такође у иностранству. Дубечна је опет прешла 
госпођи Чепраковој, која ју је купила, откинувши од 

инжињера двадесет процената попуста. Мојсеј носи већ 
капу као буре; он често долази у варош на брзим ко: 
лима ради каквих послова и зауставља се крај банака. 
Говоре, да је он већ купио себи имање с преносом дуга 
и једнако се извештава у банци о Дубечној, коју такође 
мисли да купи. Бедни Иван Чепраков дуго је посртао 
по вароши, ништа не радећи и пијанчећи. Ја сам био по- 
кушао да га упутим на наш рад, и једно је време за- 
једно с нама фарбао кровове и уметао прозоре, па је 
5 Б: чак ушао у посао и, као прави молер, крао је фирнајз, 
а молио за чај, пијанчио. Али му је убрзо посао додијао, 
| 4 обузе га досада те се врати у Дубечну, и после су ми 
| момци признали, да их он је наговарао да некако ноћу за- 
уз једно с њим убију Мојсеја и опљачкају генералицу. 

5 Отац је веома остарио, погрбавио се и увече шета 


> 
ЖЕ. 


ЊЕ крај своје куће. Ја му не идем. 

= Прокофије је у време колере лечио дућанџије љутом 
– И ракијом и катраном и узимао за то новце, те су га, како 
23 сам сазнао из наших новина, казнили батинама зато, што 


је, седећи у својој месарници, ружно говорио о докто- 
рима. Његов калфа Николка умро је од колере. Кар- 
повна још жива и као и пре воли и боји се свога Про- 
фија. Кад види мене, она сваки пут тужно маше главом 
и говори с уздахом: 

|" — Пропала је твоја главица ! 

ан Радним данима сам заузет од раног јутра до мрклог 
: ЗЕ мрака. А празником кад је лепо време, узмем за руке 
| своју малу сестричину (сестра се надала мушкарцу, али 
__јој се родила девојчица) и идем, не журећи, на гробље. 
Тамо стојим или седим, и дуго гледам на драги ми гроб 
--- и говорим девојчици, да јој ту лежи мајка. 

Некад крај гроба застанем Ањуту Благово. Здра- 
вимо се и стојимо ћутећи, или говоримо о Клеопатри, 
о њеној девојчици, о том како је тешко живети на овом 
свету. После, излазећи из гробља, идемо ћутке, а она 
успори корак — нарочито, да би што дуже ишла са мном 
"упоредо. Девојчица, радосна, срећна, жмиркајућа од 












А Је пије 4 4, 

дневне светлости, смејући и пружајући к њој ручице, а у = 
ми се зауставимо и заједно милујемо ову малу девојчицу. 
А кад улазимо у варош, Ањута Благово, узбуђујући ЊЕ: | 
се и руменећи, прашта се са мном и наставља да иде _ К“ 
сама, солидна, сурова... М већ, нико од пролазника, гле- 
дајући на њу, неби могао помислити, да она тек бо 4 
ишла поред мене и да је чак миловала детенце. И 


Антон Чехов. 


(Превео с руског Синиша С. БуђЂЕВАЦ). 


АГОНИЈА ДУШЕ. У 


Како је мртво, пусто око мене! 
Људи се мичу као круте лутке; | 
Једнаким кретом, као неме сене, Га 
Иду за послом сваки својим, ћутке. ла 


ТАДА УМРЕ 


Седим у соби, уморан без труда, 
И сит живота што не живех никад; 
Грцам у мору мржња и заблуда, 
И сумњам да ли добро беше икад. 


Главом се мојом гоне мисли разне, 
У срцу кипе осећања љута, 

И бију заман о праг душе празне 
Да нађу у свет жељенога пута. 


А тамо земља како се зелени! 
У пољу трава и лишће у гори; 
Како се облак, озарен, румени 
А море жалу вечну тајну збори! 


Чежњиво, меко, кроз гануто грање 
Песма славуја тихим зраком блуди. 
Само је овде њено умирање 

Само су овде без узвика људи. 


И док све кличе: живот, живот, живот, 

И опет буја што време осуши, 

Светаца лажних, ниских нада ћивот, 

Свет овај иде, носећ' смрт у души. 
РикаРД Николић. 









ИСТОВЈЕТНОСТ. 


По врху свих страна 
Мир је мек; ЕРИ 
У врх свих грана. 2 Бана 
Осјећаш тек "лез 
Једва дах једити; | 324 
Птице ћуте у шуми тамо, он 
Чекај још мало само Ма ~ 
Застаћеш и ти. | 


ови Гете, | 


(С немачког превео А. Шантић). 








ИЗБОР СРПСКИХ ГЛАВАРА. 


ПРИЛОГ ЕТНОЛОШКО-ПРАВНОЈ СИМБОЛИЦИ. 


Док су год у Црној Гори била племена слободна, 
главарима се зваху не само народне старешине него и 
духовне. Главар је био поглавица братства, а војвода 
или главни главар управљао је племеном. У Кучима је 
све до почетка ХУП века било две главне војводе, један 
у источном, а други у западном делу племена. То се може 
објаснити тиме, што је тада западни део племенске обла- 
сти био више седиште старих Куча, док су у источном 
делу већ седели досељеници. Чин и име војводе одго- 
вара буквалном значају немачког херцога, а обадвојице је 
био главни задатак да уз крајину предводе војску, а док 
је мир војводе црногорске бавиле су се својим сеоским 
пословима, не примајући никакве плате од народа, али 
за то су уживали веће почасти од обичних људи, 
седели су о гозбама у зачељу, у споровима су предсе- 
давали, па тада и неку накнаду за труд примали. Војводе 
су увек биране, како Црногорци веле: „по чојству и јунаш- 
тву“, итек врло позно ти чинови постали су наследни. 
Још за индоевропског прадоба има врло јаких доказа, 
да је већ тада имало племенских главара. 

Бирање главара увек је скопчано с неким церемо- 
нијама, које ћемо овде да разгледамо и да их поредимо.. 
Од европских народа за Германе се зна да су своје хер- 
цоге по избору дизали на илшштшове у вис. Овај начин- 





1 Ј. Ердељановић, „Кучи“, 210. 

увођења у чин звали су немци „Шилцерхобен“.! Овакав 
исти начин описује Порфирогенит и код Мађара, и до- 
даје да се то врши по хазарском обичају. Хазари су били 
једно јако турско племе између Црног Мора и Касписког 
Језера, које је далеко војштило по јужној Русији, Криму, 
Кавказу; и било покорило и Бугаре на Волзи. Како ова- 
ког венчавања за поглавицу није више било ни код 
једног источног народа, с правом се мисли да су овај 
обичај Хазари примили од Гота, једног германског пле- 
мена, које је давно међу њих било продрло, и до ХМ! 
се века на Криму одржавало, и све дотле својим језиком 
говорило. Дакле биће, да му овај свечани поступак Ха- 
зари присвојили од Гота, а Мађари од неког другог су- 
седног германског племена, а можда баш и посредно 
преко Хазара. 


За Србе се не зна да су икад своје поглавице по 
избору у вис дизали, али до наших дана у Банату су 
српског постриженог свештеника његови другови, опет 
свештеници, при инсталацији у цркви такође у вис дизали, 
и тиме се ово свечано зачињавање са свим подудара с вен- 
чавањем народног главара код Немаца још у незнабошко 
доба. Овако су још године 1870 дигли пароси у ново- 
селској цркви код Панчева свога новог сабрата, попа 
Јоцу Поповића. Код католичких и протестантских свеће- 
ника, ни у Мађарској ни у којој другој држави, нема ова- 
ког литургиског акта, и сад је велико питање: откуд ово 
видно и сценично величање наших свештеника у Војво- 
дини2 Пошто су хилендарске црквене уредбе са стварне 
и с формалне стране за читаве векове биле образац за 
све наше цркве и духовнике, докле год није под Тур- 
цима сасвим зачамео утицај отуда, мислио сам, да ћу 
тамо наћи што слично. Због тога сам се обраћао хи- 
лендарском настојатељу Г. проти Стевану Димитријевићу, 
не би ли ме он могао известити, али он ни трага 


| атутт, „Пешвзеће Кесјизаћемтћитег“, 1, 328 п Јћемпе, „Уог- 
сезећисћје дег Јпдаоеигордег“, 896, 

о чему сличном не нађе. То подизање символ је славеи 
величине, па се баш због тога коси с аскетским монаш- 
ким чином, и можда за то није тамо ни увођено. Код 
свештеника, који се жене и живе много слободније већ 
то не би било тако зазорно. Међу тим мени је познато: 
да су баш у самом Хилендару калуђери у вис дизали 
сваког отменијег ктитора. После службе и молепствија 
приведу га дверима и онда приступе к њему неколико 
монаха и у част га подигну. Ово је вршено до наших 
дана, и ја имам забележено више људи, који због до- 
брочинства у лаври дизани. Ја се нисам задовољио с хи- 
лендарским уредбама, него сам тражио и у правилима 
рукоположења у свештенички чин, па сам се користио и 
београдском митрополитском библиотеком, али о томе 
нема писмених помена. Имао сам на расположењу и пра- 
вила београдског митрополита Вићентија, за време аустри- 
ске окупације у ХУШ веку, па и ту нема ништа. За то 
остаје нејасно: откуд ово симболично уздизање свеште- 
никаг У Србији се овакав обичај не памти, а нема га сад 
ни у другим нашим крајевима, и то баш нигде. Да је 
ово чист српски обичај, сасвим је невероватно. А сва- 
којако су га Војвођани пренели из Старе Србије, и нису 
га могли, нити имали разлога, да измисле у новој домо- 
вини. Што за нама ни у Старој Србији, то није никако чудо, 
јер се тамо због насиља све упростило и свело на нај- 
мању меру. Толико стоји, као што је напред казано, да 
се старији византински цареви, нису држали овога цере: 
монијала, а Порфирогенит га још изрично крсти туђин- 
ским. Али тако није остало до послетка. Кад су Крсташи 
изабрали Балдуина фландриског за цара 1264 године, 
он је свечано крунисан у Цариграду, и као германског 
суплеменика, војводе га по старом наслеђеном начину 
подигоше на штитовима у вис. Грци, пак, по својој 
лако распаљивој фантазији и сујетном тежњом прожети 
за свима новинама, и овај су, иначе импозантни, начин 
избора лако могли присвојити. 


1 бттт, ор. сб, 1, 324. 

| Овај свечани избор Балдуина, као што се види био 
је доста позно, и имало је времена и прилике ла гаи 
Грци приме, као што је у ствари и учињено. Г. Др. Ста- 
ноје Станојевић изволео ме је упутити на два навода 
% истог церемонијала и код доцнијих византиских царева, 
; што је верно забележено код Пахимера и Акрополите. 
| Довољно ће бити да се само по овом последњем на- 

веде: цара Тодора П, Ласкара, — пошто се вратио. 
| с погреба своме оцу, и дао му подушје, — доглав- 
| ници подигоше у вис на штитовима и поздравише га 
| као императора. Да се овај церемонијал с византиског 
владара пренесе и на свештенство требало је само ко- 
рак поћи даље, јер су црковни главари увек тежили 
да се што више у повластицама изједначе с влада- 
рима, па су то уметали и у спољашне обележје свога 
чина и достојанства. Ја саи онда трагао даље, и после 
дугог пропитивања дознао сам да је овог обичаја заиста 
било и код грчког свештенства по јужној Маћедонији и 
Епиру, а вероватно и по другим областима. Господин. 
папа-Јоан, грчки свештеник из Костура, сам ми је причао, 
да су и њега пре десет година, кад се запопио у истом 
граду, другови свећеници мало подигли у вис. Ево дакле 
извора, одакле потиче војвођански обичај, а тако исто 
и дизање ктитора у Хилендару. Али у свима случајевима. 
почело овога обичаја треба тражити код германских на- 
рода, јер га Грци непосредно примише од њих каоси 
други народи, а ми опет од Грка. Међутим, пошто је 
ово обичај а не црквени закон, није чудо што га и нема 
нигде забележеног. 





Има и иначе врло различна симболизовања власти, 
то јест да већи главар у тренутку примања вазала под. 
своју управу и тиме огласи своју „узвишеност“ што тај 
његов штићеник или потчињени треба у свечаном под- 
ворењу да заузме нижи положај него његов суверен. За 
то је Ђурађ Бранковић морао поклецнути пред мађарским 
краљем Жигмундом кад му је полагао клетву верности 

и покорности. У овом клечању Жигмунду је наравно и 
у ствари надвишавао Њурђа, а при разним пријемима 
владалац је у старије време седео на узвишенијем месту 
него остали уз њега. У Јапану, пак, морао је до скора 
и највиши државник у аудијснцији код цара клечати. И 
иначе је правило да на истоку поданици ничке падају 
на земљу пред владарима. То се владарево истицање про- 
води на Истоку и кроз све могућне ситнице. Тако тамо 
мора да има владалац и у колима кад се вози знатно 
више седиште од кочијаша. Ово особито важи за Ма- 
дагаскар и Сандвичка Острва.“ Па и код европских вла- 
далаца у неколико нас на то подсећају владарски и ми- 
трополитски столови по црквама, који су увек виши од 
свих грађанских. Овде, узвишени престо, на првом је 
месту одличје владарско, а тек споредног је значаја, 
што је са тог високог места и преглед масе потпунији. 
— У ствари и мешанисање има исту задаћу, али овде 
човек исказује своју потчињеност Богу. Григорије прича 
за српског цара Стефана Уроша Ш да је за време 
битке на Велбужду клечао, поклопивши лицем земљу, 
па је ридао и сузе ронио.“ Владар се збиља код прими- 
тивних народа увек сматра за божанско биће. Негде их 
нико не сме погледати, зато пада свет пред њима у пра- 
шину, а поглед непрестано држе управљен ка земљи; 
негде чак не смеју никад додирнути ни ону ствар кра- 
љеву, коју он својим рукама прихвата, као његово одело, 
престо, и тако даље. 

Сад да пређемо на негдашњи избор главара у Црној 
Гори.“ Кад умре главар, а остане иза њега један или више 


1 Ст. Новаковић, „Византијски чинови и титуле“, у „Гласу“ 
18, стр. 47 и 278. 

2 РозЕ: „Оотипат5з ег е ћпојосзећеп Јимаргтидеп2“, 1, 408. 

3 Иван Павловић, „Домаћи извори за српску историју“, 277. 


+ Медаковић, „Живот и обичаји Црногораца“, 82. Овде Меда- 
ковић мисли на племенског главара. 

синова, онда остали главари иду код господара, те га 
моле да им допусти млада главара поставити на оно 
место на којем му је отац био. Кад им ово господар до- 
пусти, онда они огласе у свим племенима да свако ко 
пушку носи има у тај и тај дан доћи на обично зборно 
место и на уречени дан, и то и буде. Ту се донесе доста 
вина и ракије, хлеба и пецива за гозбу. Кад се саберу, 
сви главари стану навитак, с најстаријим главарем у сре- 
дини и поред себе с младим изабраником, кога ће ставити 
на очино господство, Сад, онај најстарији главар дохвати 
млада главара, па га обрне три пут око себе говорећи: 
„Хајде, синко, на место очино! Испросили смо са срећом 
да ни будеш као и сви твоји стари што су били срећни 
и честити и да ни будем старешина од нашег племена“. 
Сви главари дотле су стајали навитак, па ће у глас по 
свршеном чину завикати: „Огањ! Срећан ни био, као 
што су му и стари били!“ Сви опале из пушака у три 
маха, и овим се свршује избор. Ја сам пак на путу по 
Црној Гори дознао, што је Медаковић пропустио да на- 
веде: да најстарији главар избраника три пут око себе . 
обрне, и то од лева на десно, како се сунце креће и 
како се на њиви сеје. — Ово су ствари није био прави _— 
избор главара него само потврде по наслеђу, али на те 
разлике није се гледало ни код Германа. 

Одмах се може помислити да су у избору црно- 
горских главара, као и другим племенским уредбама, крије 
нека дубока старина, као што и јесте. Код старих Рим- 
љана био је тачно утврђен церемонијал и за друштвене 
и за државне прилике, а то се није смело пренебрегнути. 
Као што је довољно познато Римљани су држали мно- 
гобројне робове, с којима се у прво време могло по- 
ступати произвољно као са сваком ствари, па их и жи- 
вота лишити, јер за њих није тада постојала државна 
заштита.“ Али, кад се јавно мњење, преко књижевника, 

ублажило и почело човечније да осећа, онда је и за ро- 
бове удешен закон о заштити живота, па и ослобођавање, 
али увек с ограничењем. Сам чин ослобођавања робова 
могао се разно извршити, као: завештањем, изјавом пред 
судом, издавањем писмених уверења или објавом своје 
воље пред петорицом сведока. Али нас у овом случају 
највише интересује онај последњи Римљанинов акт, који 
се звао тапишти5зјо:, кад је газда јавно хтео да потврди 
пред светом, да његов роб од тога тренутка бива сло- 
бодан. Ова реч долази од тапиз (рука), а у правном 
смислу „власт“. Овакав значај исте речи управо се иу 
нас одржао кад велимо: „све је у Божјој руци“, „он је 
у мојој руци“, и тако даље. Кад се неко пусти из руку 
— ослободи, то је био тапипиз5!о. То свечано оглаша- 
вање роба за слободног текло је овим редом: Римљанин 
ухвати роба руком за главу, или за десну руку, или ма 
за који део тела, и рекне: „Овог човека хоћу да осло- 
бодим“. По том га рукама ухвати и обрне. Ово је обр- 
тање значило да се и у животу овога роба од тога тре- 
нутка све из основа мења. За овај римски образац на- 
лази се најстарија литерарна потврда код историчара Апи- 
јана из П столећа по Христу. 


(Свршиће се) 


Др. Сима ТРОЈАНОВИЋ. 


1 5, Гле беђагдеп дег Отјесћеп пипа Котег, 132. 

Ако је истина, да је друштвена борба животни услов 
човечјег бића, да се само облици ове борбе мењају а 
она остаје стално, јер би без ње био немогућ сваки на- 
предак: онда изгледа да је социјалном миру одзвонило. 
Претпоставка или предуслов ове борбе јесте постојање 
супротних класа у друштву, постојање разних интереса 
за најповољније парче земље, постојање разних гене- 
рација, од којих свака износи своје животне захтеве 
и хоће да победи са њима. Ове претпоставке остају 
стално и остају недарнуте и од најлепшег „социјалног 
мира“. Стога се и каже да је завршетак једне борбе по- 
четак нове, ма у каквом облику. Правог мира било 
би онда, кад би сви иманентни услови друштвеног жи- 
вота били уништени. Мир би значио онда равнотежа 
сила, то јест трајно стање оног што се догодило. Зами- 
шљати ово била би утопија; остварити је исто тако је 
мало могуће као и „решење социјалног питања“. Јер, ре- 
шити социјално питање значило би уклонити основне 
претпоставке оних иманентних социјалних супротности, 
а са овим уништити основну претпоставку сваког исто: 
ријског живота. Култура се унапређује само узајамним 
дејством супротних снага,а где ових нема ту влада смрт 
и укоченост. Сви многобројни покушаји и предлози који 
су имали за задатак, да омогуће решење овог социјалног 
питања и остваре социјални мир, нису имали успеха, нити 
ће имати. За ово кривица није до оскудице у доброј 
вољи, већ у непознавању и непризнавању реалних снага. 

Ко мисли да унапређује „социјални мир“ извесним со- 
цијалним мерама или практично-политичким понашањем, 
тај не познаје услове наше сопствене културе. 

И поред свега овог траже се социјалне реформе, 
истављају се социјално-политички задатци држави и дру- 
штву, приватним и општини. Свакако да су ови потребни 
и неизоставни, и без остварења оних снова. Само ради 
других циљева и из других разлога, а не у тежњи за 
„социјалним миром“. Све мере социјалне политике не 
могу да уклоне иманентне социјалне супротности, које 
чине основ раније описаних разноврсних борба и сачи- 
њавају садржину историјског живота. И кад би оне могле, 
то би на њихова места ступила ситна котеријска трвења, 
личне сујете и тежње, породичне користи, као што је то 
била свагда судбина задовољене аристократије. Успех 
оних мера може бити нешто сасвим друго, а то је: облик 
борбе може да се ублажи, да се упрости, да се хума- 
низује; употреба снаге може да се смањи и што је нај- 
важније, услови борбе могу бити једнаки и да се очисте 
од оне оштрине која не стоји у нужној вези са има- 
нетном природом борбе. Наше доба иставља нарочито 
ове захтеве и оглашује их хитним, јер је друштвена борба 
нашег времена узела велике размере и у јачинину 
пространству. Но увиђавност у потребности ових мера 
порасла је, јер је велика опасност не испунити их наро- 
чито на очиглед повећаној међународној утакмици, а јасне 
су свима користи за заједницу од извођења ових соци- 
јално политичких мера. Ми их не тражимо из неких сен- 
тименталних обзира, не да бисмо наговестили заступање 
немогућег „социјалног мира“, већ из општих разлога 
личног благостања, слободе и морала. 

Три групе разлога постаје, које налажу остварење 
ових социјалних мера, а ако их запоставимо и занемаримо, 
оне ће се осветити раније или доцније. 

Прво су хигијенско-антрополошки разлози, који нам 
указују на овај правац нашега рада, ако желимо да 
опстане наша култура. Да би се спречило кобно деге- 

нерисање расе, преко су потребне мере социјалне поли- 
тике. Пре свега жене и деца а и људи извесних заната 
и рада кржљаве, ако се стално не појачавају у њиховом 
здрављу и њиховом физиолошком саставу. Јер оне спољне 
опасности извесних заната не значе више телесно одбирање 
ваљаних, већ случајно и бесциљно издвајање због непо- 
вољних материјалих прилика им услова за радом, који не 
стоје ни у каквој вези са личном ваљаношћу: шкодљи- ~ 
вости којима нису изложени други друштвени слојеви и 
који због тога не могу да врше никакво повољно селек- 
торно дејство на личности. Највећи део народа чине рад- 
ници и њихова телесна ваљаност није огледало ваљано- 
сти културних народа у целини а врсте по наособ. Ако 
се баци нарочито поглед на велико варошки пролетари- 
јат, то нам срце стеже поглед на циљ по улицама и из- 
летима, у радњама и локалима, у школама, или ма где. 
Има приличан број антрополога и лекара који мисле да 
могу да изнесу видне знакове дегенерације; наш поглед 
је постао за то оштрији и осетљивији. Велика смртност 
деце на једној а смртност од туберкулозе на другој страни 
јесу спољни симптоми ове кржљивости, који доста озбиљно 
гласе. Опасност је још већа, јер један део ових већ де- 
генерисаних остављају пород, који ће још мање бити 
отпоран према спољним опасностима. На тај начин опа- 
дају квалитативно они што надживљују и остају. Квали- 
тет расе побољшати или у најмањој мери не дати да се 
погорша јесте врло озбиљан проблем целине и наше ци- 
вилизације. Ако је сеоско становништво здравије, то се 
не може да забрани „сељење са села у варош“, већ 
обратно треба тражити и за варошане услове који по- > 
прављају здравственост. И то не регресивно, помоћу ле- 
карског лечења и болница, већ древеншивно, предострож- 
ношћу у целокупној хигијени. Саме од себе неће ишчез- 
нути шкодљивости, које су делимице постале помоћу 
културе. И из војничких разлога треба индустријалисању 
становништва које стално напредује иставити на супрот 
мере побољшања, јер се иначе губи потребан број вој- 

ника способних за војску и рат. Ово није могуће, ако се 
вештачки одржава сеоско становништво, а спречава ин- 
дустријско развиће, које се на супрот свим мерама про- 
бија у културним земљама, већ тако, да се помагањем и 
унапређењем спортова и телесних веџбања у младости 
и старости, заштитом деце и породиља, разноврсним ме- 
рама за унапређење здравствености које овде нећемо по- 
мињати, омогућавањем код нижих сталежа ваљаније ге- 
нерације. Ово је и због тога нарочито озбиљан проблем 
за културне народе, јер виши сталежи изумиру у току 
неколико генерација, и стога је потребна замена и попуња- 
вање из нижих. МИ ова накнада, резерва, мора квалита- 
тивно високо да стоји, јер културу стварају људи. 

Али и неколико економско-привредних размишљања 
воде истом закључку. Непродуктивни трошкови за из- 
државање сиротиње, болесних и инвалидних падају у све_ 
већој мери на терет целини, докле год се не отпочне 
сталан рад на релативно смањивање ових издатака. Ако 
људи умру „пре века“, или се њихова снага истроши 
пре времена, ако радна енергија не доспе до максимума 
радне способности, то је за целу нацију узалуд бачен 
велики део васпитних трошкова, као и приватних и дру- 
штвених издатака. То је нерационално расипање снаге, 
прекомерно, непривредно „отписивање“ и привремени 
утрошак, који пада на терет само целини. У колико је 
здравији народ у толико је већа радна снага, у то- 
лико је мањи број неупотребљивих и истрошених лица 
која треба да се издржавају, у толико је мање, једном 
речи ово непродуктивно оптерећивање. Велика смртност 
деце јако пада на терет пасивног салдо у народном 
благостању. Проста трговачка рачуница убеђује нас, да 
свако прекомерно експлоатисање других лица некори- 
" сно је за целину, и ако не прво за појединца, и стога 
треба по могућству умањавати ове непродуктивне трош- 
кове. И још више: продуктивност и радна способност 
снажних и уздигнутих радника је много већа од по- 
тиштених и угњављених. То се увек показало као 

истина и против свих дугих и укорењених предрасуда. 
Обично је искуство, да су најопаснији конкуренти на 
светској пијаци народи који привредно и културно ви- 
соко стоје, где су радници добро награђени а не оне 
земље са малим радничким надницама, дугим радним вре- 
меном и са радницима који ниско стоје у умном развитку. 
За сада нема опасности од Руса, Јапанаца, па и Талијана, 
него од Американаца и Енглеза, јер су код њих велике 
наднице. Физичка и интелектуална радна способност као 
и интензивност рада повећава се побољшањем начина 
живота. Употреба компликованих машина, изведена деоба 
рада, већа умешност, траже раднике који високо стоје у 
интелигенцији и иначе и могу се развити само тамо, где 
је скраћено и омогућено слободно пењање и унапређење. 

Тако ствар стоји кад се посматра са тачке гледи- 
шта пошрошача. Појачање унутрашње пијаце и повећа- 
вање куповне снаге масе важније је од освојења страних 
пијаца. Побољшање економног положаја, повећавање жи- 
вотних захтева широких слојева, подизање радничких 
надница и куповне моћи јесте животна потреба и жи- 
вотни услов за фабрике и предузимаче. За утрошак робе 
потребно је повећати а не смањивати захтеве и прохтеве. 
Не улева толико бриге конкуренција на светској пијаци, 
о којој се често говори, већ слабљење куповне снаге 
домаћег становништва. Повећана куповна моћ, појачана по- 
трошња широких маса могућа је само онда, ако се по- 
већају потребе у свима правцима. Најјачи непријатељ 
културног развитка јесте „минимум потреба“, о којој је 
Ласал говорио. Разноврсне потребе приморавају и иза: 
зивају напрезање свих снага и способности, подстичу при- 
вредну енергију појединца. Интересантно је, да сваки 
занат тражи за своје раднике ниску надницу, а жели да 
су радници других послова и радња као и страних др- 
жава богати и велике куповне моћи. Будаласто гледи- 
ште које у кратковидости превиђа трајни целокупан успех, 
само да би се имала тренутра појединачна корист. Исто- 
рије и социјалног живота не тичу се тренутни поједи- 

начни интереси: они траже жртве за целину, а у добро 
«смишљеном сопственом интересу. 

Све ово важи и за морално-кулшурне разлоге. Го- 
дишњи број злочиних дела и злочинаца, нарочито мла- 
дића, јесте знак који нас опомиње и гони на разми- 

| шљање. Јер ови уназађени не само да су трајно опа- 
2. «сни за друштво, већ не одговара и захтевима еконо- 
| мије држати људе у затвору. Овим се не каже, да су 

«социјални разлози једини узрок овом буџету за там: 
нице и за убијање и смртне казне, али је извесно да 
„знатан део кривице пада на њих. Па и тамо, где се још 
не врше противзаконе радње, није потребно прво ићи 
у источни кварт Лондона, да се проучава „тога! швза- 
пну.“ Целокупан морално-духовни ниво у свима својим 
"сферама тражи у извесној мери социјално уравњање и 
привредну поузданост, ако се хоће да избегне морално 
„опадање. Истина је, да је теже управљати слободним, 
поносним и самосвесним личностима и командовати над 
== њима, али у погледу културе стоје они много више. Ови 
захтеви веће моралности, ово целокупно побољшање на- 
чина живота, образовање снажних и угледних личности 
јесу подлога сваке финије културе. Од овога зависи и 
одржање наше цивилизације. Свакад се понова утвр- 
ђивало, у старој Грчкој као и у Риму, у доба Обнове као 
и у царству Краља Сунца, да свака култура, која се држи 
само на малом слоју виших класа, пропада због трулежа, 
засићености и кржљавости. ЈЉуди као целина могу да 
подносе само извесну меру префињености, а култура, која 
се ослања на више врхове, нема широке подлоге која 
ју храни а која је преко потребна ради довођења свежих 
снага и свеже крви. И због ове културе потребно је са- 
радништво широких слојева. Овим се не тражи, да се 
сваки припреми за уметничко и духовно уживање или 
сарађивање, јер је ово могуће малом броју обдарених. 
Али приступ и могућност треба да су ту, јер би велики 
број талената био неповољним приликама спречен у раз- 
вићу. Истина историја нам прича о многим случајима 

побеђивања и пробијања појединих лица, али нам она не 
саопштава о много већем броју пропалих због оскудице 
у средствима. Садањи свет не обилује у талентима. Са 
свим је неоправдан страх, да је овом сарадњом у опа- 
сности духовна аристократија, да се се онемогућава ва- 
љан избор због ових „многих“. Геније су били увек усам- 
љени и врло често њих нису разумели и у кругу духовне 
аристократије. Природно одбирање потребује вештачке 
препреке, које и раније као и данас често ометају раз- 
витак талента. И да би се само избор најбољих потребно 
је, да рођење, порекло и новац многим средњих способ- 
ности не допусте долазак на положај, за који има по: 
добнијих. Јер је трагика свих виших култура, да виши 
слојеви брзо изумиру и стога се тражи стална до- 
пуна оздо: на висини живота допуштено је кратко бав- 
љење. Због тога је потребно полизати доње сталеже, да 
би се на висини одржало целокупно културно стање, које 
је на њих упућено. 

Стога није никаква сентименталност или милосрђе, 
кад се траже социјалне реформе. Животни захтеви здрав 
ствене, привредне и културне природе траже сва она 
средства која истина не могу да обезбеде социјалан мир, 
али омогућавају опстанак и узвишење човека. Ово је на 
супрот гледишту које је изнео још у 1669 години Џон 
Белер, и које и данас има многе тајне и јавне привр- 
женике: „у једној слободној науци, где нема ропства, 
најпоузданије богаство се састоји из великог броја вред- 
них сиромаха. Осим тога када они не би давали увек вој- 
нике за флоту и војску, не би било уживања без њихи 
неби се могао употребити никакав земаљски продукат. 
Да би друштво било срећно и народ задовољан у нај- 
већој беди нужно је, да огромна већина буде сиромашна 
и да остане у умној помрчини. Знање проширује и умно- 
жава наше жеље, и колико човек има мање жеља, у толико 
се лакше подмирују његове потребе“. Ово мишљење је 
скроз погрешно. Да би опстало идустријско друштво нужно 
је да се његове вође супротно овом понашају. Потребно 

је истина знати, у ком облику треба да се врши овај 
социјалан рад. Из целокупног кроја данашњег живота, 
из модерног индивидуалистичког духа, који, по Кантовој 
изреци, никада човека не посматра као средсшво већ 
као циљ, извлаче се неки закључци и одређене конзек- 
венце, које се не смеју да запоставе. М за ово мора да 
се води борба, јер постоје јаки супротни интереси и пред- 
расуде. Социјални мир ове врсте је према том после- 
дица и садржај борбе и споразума. Да би се он одржао, 
да би се према захтевима времена усавршавао, да би по- 
стао погоднији, потребна је увек нова борба и наору- 
жање, нових љутња овде, нових попуштања тамо. Овај 
такозвани мир није никад трајан и према том не може 
да се догледа крај социјалних прилагођавања и изравнања, 
социјалних измена и померања. 

Ове социјалне реформе имају сада своју нарочиту 
психолошку ознаку, која стоји у непосредној вези са оним 
духовним. Саставом никаква добра дела се не чине: то 
не допуштају сувремени самосвесни људи. Ово се може 
жалити, али не и изменити. Стога се не може ни тра- 
жити захвалност за давање и пружање помоћи соци- 
јалне политике. Неразумевање је тражити за то зах- 
валност, неразумевање које ласка сујети и политичком 
рачуну и изгледа нешто што се само по себи разуме, 
а опет не схвата основ наше индувидуалистичке културе. 

Савремени људи не дозвољавају никакву нову за- 
висност. Свако мало, материјално побољшање положаја 
широких слојева народа, које је купљено новим везива- 
њем и моралним потчињавањем великима, осећају ши- 
роки слојеви као зло. Ову психолошку чињеницу треба 
имати у виду, ако се жели да једна социјална реформа 
има успех. С тога се са неповерењем гледа на многе 
установе хуманих фабриканата, јер, са правом или не, 
постоји бојазан од новог потчињавања. Ако хоћемо да 
схватимо дух времена, морамо се обазирати на ово. Старо 
задовољство не може, даље, бити циљ социјалне реформе 

Не може се више повратити стање наивног незнања и 
потчињености која је била по себи разумљиво. То се слаже 
са самосвешћу народа који је постао пунолетан. Матери- 
јално побољшање доњих слојева не може се замислити 
без интелектуалног и моралног побољшања. И то је добро. 
Стога је и неостварљив идеал ставити за циљ човечјег 
развића задовољство. Цела историја није ништа друго него 
извештај о човечјем задовољству, а култура потребује 
стално овог вечног стимулуса, да би стварала ново и да 
се не би задовољила са постигнутим. Кант каже: „човек 
тражи слогу; али природа зна боље шта њему више при- 
личи: она тражи раздор“. Мада ово болно осећају људи 
финијих и осетљивијих живаца, који јаче осећају немири 
расцеп наше културе због тога што сва средства и по- 
моћи, побољшање и закони, не могу да пруже унутрашње 
задовољство ипак треба да знамо ово и да се са тим 
помиримо. Ми знамо, да се социјална реформа извршује 
из са свим других и општих разлога, а не због тога да 
се створи веће „задовољство“. Исто тако је немогуће 
„ограничење“ и омеђавање у пењању нижих сталежа: 
никаква граница у величини наднице и прихода, у пра- 
вима и самоуправи, као и никаква граница у поседу кул- 
туре и духовног развитка. То нису „пожуде“, већ разум- 
љиве последице наше културе, која се заснива на личној 
слободи појединаца. Јер је управо и основ нашег соци- 
јалног бића, који је стечен у вековима дугим борбама, 
да индивидуална слобода и правна једнакост траже, да 
сваки од нас може да постигне ону социјалну степеницу, 
оно образовање, приходе, социјалан положај и утицај, 
које му дозвољавају његове способности. 

Све ово тражи да бисмо сачували и унапредили 
нашу физичку и духовну културу у свима њеним дело- 
вима, у корену као на стаблу и круници. Лична срећа не 
налази се на овом путу. И што је у нашим данима велико 
у малом и најмањем јесте да ничији захтев за бољим и 
вишим животом не може бити сузбијен никаквом прав- 

ном сметњом. И стога су, ма да то звучи парадоксно, за 
нашу културу преко потребна средства социјалне ре- 
форме, социјални задатци и предузећа од стране државе 
и друштва, од приватних и корпорација, и ако се соци- 
јални мир налази ван нашег домашаја остварења. То је 
животно питање наше сувремене културе, како би се по- 
стигла што већа слобода, благостање и моралност. 


Др. ФРАНЦ АЈЛЕНБУРГ. 


(С немачког превео Др. ХРАНИСЛАВ ЈОКСИМОВИЋ). 








ПОЗОРИШНИ ПРЕГЛЕД. 


Госпођа ИТАЛИЈА ВИТАЛИЈАНИ. 


Госпођа Виталијани, која је већ једанпут играла на 
нашој позорници, учинила нам је опет једну посету са 
својом трупом. Она је ступала као главна особа у Су- 
дермановом „Завичају“, Сардуовој „Тоски“, Диминој „Го- 
спођи с камелијама“, Ибзеновој „Хеди Габлер“, Шиле- 
ровој „Марији Стјуарт“ и још три комада од мање познатих 
талијанских и румунских писаца. 

За време целог низа тих представа наша је публика 
долазила вредно у позориште, у пркос страног језика, 
кога она скоро сва ни мало или врло мало разуме, н у 
пркос великог одзива њеног за време скорашњег госто- 
вања Г-ђице Крњићеве. Госпођа Виталијани је оставила 
без сумње лепу успомену у Београду после своје прве 
посете, кад је њен глас могао да буде јачи од те две 
незгоде, од којих би једна била иначе сама довољна да 
остави седишта проређена или празна. 


Тај глас који она ужива код нас, без сумње је 
оправдан, у свој мери. Наша гошћа је добра, врло добра 
глумица. Већ на први поглед, код првог њеног покрета 
и прве мимике, она показује изванредан дар да влада 
потпуно својим телом, лицем и гласом. Утисак који она 
оставља јесте утисак не само даровите него и необично 
присебне и извежбане уметнице, нарочито овога другога. 
Њена игра је брзо, лако, вешто остварење илузије једног 
карактера, и личи на извођења каквог чаробника коме 

су сва његова средства на домак, при руци, и који их 
употребљава пред публиком хитро и без застоја. 

Ово последње нам изгледа као главна црта начина 
Г-ђе Виталијани. Ниједном у њеној игри не настаје пауза; 
она се непрестано креће, без одмора миче очи, уста, обрве 
и цело лице, не пропусти никад да направи какав по- 
крет руке, увек има нешто да нам каже. На позорници 
је она једно вечито треперење, вечита промена и прео- 
бражај, кога морате пратити вредно, са напрегнутом 
пажњом, и који, — треба ли да вам напоменем % — при- 
лично умара. Поред тога ова талијанска глумица описује 
врло често и речи покретима: око, уста, глава су увек 
показани руком, а груди и срце, ако су сувише узне- 
мирени, кажњени једним приличним ударцем шаке или 
песнице. 

Колико треба приписати ову сувишност гестова томе 
што су пред нама глумци који су научили да играју у 
земљи где се говори толико исто гестом колико устима, 
и што недовољно осећање језика не потпомаже, другим 
речима, не извињава спољашну игру, остаје наравно сум: 
њиво. Врло је могуће да се оно што мени и вама из- 
гледа као претерано, без укуса и мало застарело, учини 
једном Талијану као тек једва осетно појачано понашање 
обичних људи, потребно по закону позоришне перспек- 
тиве. Без оваквог ограђивања било би неправедно на- 
звати игру Г-ђе Виталијани претераном или чак безу- 
кусном. 

Али оно што нам се чини као такво, то је игра 
очију «од ове уметнице. У свима набројаним комадима 
у којима је играла, она је тражила да дејствује на пу- 
блику изразом очију, ито у најјачем ступњу. Тај део 
неме игре је често моћно, али такође и опасно средство. 
Њега треба употребити са највише мере и укуса: при- 
бећи њему у сваком часу, упозоравати публику увек на 
очи, као што ради Г-ђа Виталијани, чак и у каквом мо- 
дерном комаду из савременог друштва, не значи јачину, 
него сасвим противно. У место страха настаје смех, јер 

писац није ништа написао што би подржавало такве 
гримасе. 

Оно што недостаје глуми ове изврсне вештакиње, 
то је илузија стварности, коју сувише изобилан пртљаг 
глумачких средстава претрпава. За игру Г-ђе Виталијани 
би се могло рећи: сувише вештине, или, пошто ње никад 
није много, сувише заната. У појединостима њене су 


улоге потпуно израђене, али им не достаје животна веза, 


душевна подлога, она нема, невидљива игра коју осећа 
публика у целини свега. Ми смо запамтили многе веште 
гестове Г-ђе Виталијани, али се не сећамо каква је била 
њена Магда, њена Маргерита и њена Хеда Габлер. Успо- 
мена коју однссимо са њене представе је пре сећање на 
какву пантомиму, врло вешту без сумње, али која је ипак 
само то. После неколико вечери, ми је знамо на памет, 
и разлика какве нове улоге од пређашње не утиче код 
ње на тон говора, боју гласа и врсту гестова, и тако 
нам не доноси ништа ново. 

Због свега тога су оне сцене које траже силну и 
јаку игру најбоље успеле. „Тоска“ је била изведена (сем 
последњег чина) са многим лепим сликама, и она сцена 
пре и после убиства Скарпијевог долази у позоришна 
дејства највишег реда, или бар највеће јачине, пошто је 
говор о Сардуовом комаду. У „Госпођи с камелијама“, 
која у опште није имала своју атмосферу, било је неко-· 
лико лепих тренутака. У „Марији Стјуарт“ је наша го- 
шћа имала своју најбољу улогу. Осим неколико прете- 
раних гримаса, њена Марија је била заиста достојанствена, 
племенита заточена краљица Шилерова. Овај главни ка. 
рактер те улоге је спречавао, изгледа нам, сваку суви. 
шност спољне игре. 

Скарпио у „Тоски“ био је један врло леп успех. 
Г. Дузе, врло добар као Магдин отац, несносан као Арман 
Дивал, добар као Ибзенов Левборг у „Хеди Габлер“, био 
је изврстан као стари, окорели језуита и развратник. Он је 
умео заиста вешто да сложи Скарпиов карактер човека 
Осамнаестог Века, каквих је произвела Италија тога доба. 


К] же 
КУ. 
мај ава а ла 

Г. Дузе је био потпуно тај властелин на малом талијан- 
ском двору, углађен и љубазан, без икаквих предрасуда, 
и у толико волтеријанац, али бигот, пун извесне фило- 
зофије о ништавилу свих идеја, али уједно и свиреп ин- 
квизитор. Он је без сумње најзанимљивији од свих оних 
злих стараца, полицајаца и властеле, који у романтичном 
"театру раздвајају заљубљене и воде их на смрт. Улога 
је била врло разумно одиграна. 

_ Остала трупа Г-ђе Виталијани показује да је под 
| управом вештог и искусног режисера. Све сцене теку 
|Е-_ врло живо; реч следује речи; споредни глумци умеју да 
__- испуне празан простор између своје игре и знају да прате 
о ПН игру главне особе, не стоје као равнодушни и страни 
"сведоци онога што се око њих догађа. То су све врлине 
које смо ми научили да ценимо у нашем позоришту. 


Милан ПРЕДИЋ. 

А1ехапаге 2еуае5: [е Зосланзте еп Егапсе 
Чери15 1871. Рап5, Врпоћедаце-Сћагреппет, 1908; р. 353. 8". 


Проучавајући социјалистичку доктрину не као про- 
налазак Маркса и Енгелса већ као једну од најновијих 
"тенденција социјалне науке, као резултанту францу. 
ског револуционаризма, енглеског економизма и немачке 
филозофије, дело под горњим насловом је од нарочитог 
интереса. То је спис историолошке и описне природе. 
Писац, ма да је и сам један од апостола франпуског сопци- 
јализма, ипак се у овом своме делу уздигао изнад дога- 
ђаја, и на тај начин, строгом објективношћу у излагању 
факата, појачао је вредност дела. 

Зеваесов „Социјализам у Француској“ нам излаже 
не само историју француског социјализма, развитак ње- 
гових доктрина, његових метода и његове акције, него и 
сву битну разлику између француског и немачког соци- 
јализма. Односно, писац ову разлику сам не поставља, 
али се она видно сама истиче упоређањем једног и дру- 
гог. Јер, док код немачког социјализма видимо аутори- 
тизам, искључивост, спутану активност, телеолошки ми- 
стицизам о крајњем циљу, дотле је француски социјали: 
зам велика и беспрекидна кооперација социјалистичке 
мисли, широкогрудност и отворено место свима методима, 
стална револуционарна делатност и постепено делимично 
привођење социјализма у реалност путем обадве методе со- 
цијалне акције: еволуционистичким реформисањем или 

револуционарним освајањем. Социјалне науке, међу ко- 
јима нарочито економска историја, ишчупале су већи део 
шарених пера Марксовог орла (теорија вишка вредности, 
економски детерминизам, диалектичка метода), тако да 
нам сем његових философских спекулација, систшематши- 
зовања социјалистичког учења и тенденције да споји при- 
родне науке са духовним наукама, мало што остаје као ње- 
гова оригиналност. Овоме треба додати дубље познавање 
развитка социјалистичке доктрине у француском друштву 
ХТХ века, па смо брзо на чисто са хегемонијом и очин- 
ством немачког социјализма. Остављајући скицу ове па- 
ралеле за сад на страну, вратимо се нашем делу. 

Као што се види према наслову овога дела, писац 
излаже социјализам у Француској у последњој његовој 
етапи, која почиње од пада Комуне. Ипак, први одељак 
баца један летимичан поглед на његов ход и развитак 
кроз цео ХТХ век. Републиканска мисао и идеја у борби 
за крчење свога пута и у освајању свих цитадела, резул- 
танта је идеолошког покрета ХУШ века. Овај пак репу- 
бликанизам стално је проткан социјалистичким мотивом: 
социјализам је неизбежна последица демократске Репу- 
блике. Циљ је социјализму да метне тачку овој соци- 
јалној контрадикцији, да транформише режим-у коме 
је, по Лавелејовим речима „пролетаријат политички го- 
сподар, а економски бедник“. Зато: политичка Република 
мора одвести економској Републици; демократска Репу- 
блика мора одвести социјалној Републици. Међу осталим 
и многобројним теренима своје социјализаторске делатно- 
сти Република, ма и под капиталистичким режимом, води 
монополизацији, чиме припрема повратак својине свима, 
правом суверену: нацији. 

Зато, прелетајући погледом рад Бабефа, Фуријера. 
Сен-Симона, Прудона, Консидерана, Луја Блана и Блан- 
киа; па и овај данашњи са Гедом, Жоресом и Вајаном, 
ми констатујемо да је француски социјализам увек био, 
не измичући са терена и чисто класне борбе, најпре 

републикански, па затим социјалистички. Ова је мисао 
потврђена у партијским програмима свију фракција, у 
конгреским резолуцијама и у изјавама и списима партиј- 
ских првака. Уз то је свуда добро развијена и обра- 


зложена, не долазећи ни најмање у сукоб са материјали. 
стичким схватањем. 


Писац излаже, дакле, ову најновију фазу францу- 
ског социјализма после Комуне. То је доба тешких услова 
за његов прогрес, услед неповољних политичких прилика 
консервативне Тјерове републике, која је предузимала 
све мере, да уништи све трагове Комуне и у клици сатре 
сваки социјални покрет. То је тешко доба Гедовог ор- 
ганизаторског, пропагаторског и новинарског стварања. 
Нарочито место у томе добу заузима његова „Једна- 
кост“, чији програм њени редактори своде у неколико 
речи: „републиканска у политици, атеитичка у религији, 
а социјалистичка по циљу“. На једном од најистакнути- 
јих од првих националних конгреса, на марсељском кон- 
гресу од 1879, формулисан је програм странке у свима 
областима: политичким, економским, муниципалним, агри: 
културним и мрнарским. 

Једна од најзначајнијих појава у овоме добу то је 
један од првих расцепа у странци, од чијег ортодоксизма 
се издвајају на ремском конгресу 1881 такозвани #0си- 
билисши. Њихов орган постаде „Пролетер“, под уред- 
ништвом Пола Бруса, који са гедистичком „Једнакошћу“ 
води живе полемике. Они остављају методу гедистичке 
фракције, „која хоће све на једанпуш, а која данас до- 
води ничему, фракционисати крајњи циљ у неколико 03- 
биљних фаза, учинити непосредном у неку руку њихове 
захтеве да би их начинили могућим, јер објавити се 
импосибилист значи абдицирати пред Револуцијом, и ра- 
дити само за галерију.“ Тако од сад има две фракције 
социјалистичке: марксисти — „Радничка Странка“ — 
и посибилисти, — „Федерација Социјалистичких радника 
Француске.“ Док су први централисти, други су федера“ 
листи; док први имају у виду крајњи циљ, дотле други 

непосредни покрет. Првих су вођи: Гед, Лафарг, Девиљ, 
и тако даље, других: Беноа Малон, Пол Брус, Клеман, 
Алеман, Фурниер и други. Вредно је напоменути на овом 
месту да се Енгелс у својим „писмима“ ни најмање не 
обеспокојава овим расцепом, већ, на против, у томе 
расцепу види једну добит за развитак социјалистичког 
покрета у Француској. Он вели да ће себаш тим расце- 
пима напредовати, јер је, саобразно диалектичкој методи, 

- развитак сваког тела условљен претходним унушрашњим 
борбама, и да је потребно да и француска радничка 
странка има своје пролазне болести детињства. 


(Свршиће се) 





Н. ВУКИЋЕВИЋ. 

КРЕТСКО ПИТАЊЕ. — АРБАНАШКЕ ПОБУНЕ. 


На странама овога часописа више пута је писано о 
овоме питању, изнесене су мене и разни облици његови 
од његова постајања па до 1908 године. Више се, према 
томе, нећемо на њих враћати. 


Силе заштитнице су одлучиле 1906 године да у јулу 
месецу ове године изиђе и последњи војник међународне 
војске са Крита, и да се остави грчким официрима да орга- 
низују народну војску и жандармерију. Ово су одлучиле 
Енглеска, Италија, Русија и Француска пре него што је из- 
вршена анексија Босне и Херцеговине и пре проглашења 
независности Бугарске у прошлој години. Оне су се, дакле, 
обавезале да ово ураде, давши и формална обећања 
Грчкој. Али, због догађаја у Турској из прошле године, 
Европске Силе су у сасвим незгодноме положају према 
Турцима. Отуда и све тешкоће за решење овога питања, 
које ступау последњу мену; која, зато што је последња за 
то је и у врло оштроме облику изишла. Независна Грчка 
тражи да се изврши обећања Сила, а Турска да се одржи 
садање стање. 

Грци резонују овако. Султан је сачувао над Кри- 
том само сузерена права, али не и суверена. Од 1906: 
године критски комесар је указни грчки чиновник, а 
грчки официри командују критском жандармеријом. Турци 
заборављају она измењена писма између краља Ђорђа 
и Сила у 1906 години. Турци заборављају да су они 





72 
+" 





Политички ПРЕГЛЕД. 71 











признали да немају никаква права на Крит на тај начин 
што за сву робу извезену са острва Крита царине као 
сваку страну робу и имају отуда знатне приходе. 

Турци разлажу опет овако. Ако је извршена анек- 
сија Босне и Херцеговине и решено бугарско питање, 
то не значи да мора бити и Крит присаједињен Грчкој. 
Каква таква, Турска има права над њим. Турска је пре: 
трпела да се одвоје два највећа дела њена, али више 
неће и не може да то допусти. Не може за то што је 
Европа одобрила револуцију од 1908 и пустила Турску 
да се прикупи и сама управља. Одцепљење Крита би иза- 
звало унутрашње немире и неприлике у Турској. Кри- 
ћани муслимани, настањени у Малој Азији, већ су се уз- 
бунили. данашња Турска не тражи да Крит буде аутономна 
област под суверенством султановим и управом неутрал- 
нога гувернера, да турски војници окупирају острво, или 
бар Суду, повраћај у првобитно стање на острву, и тако 
даље. Турска тражи да остану и даље међународне трупе, 
да остане з[аш5 дио. На ово Грци одговарају да суар- 
гументи Турака више сентиментални као и свезе са остр- 
вом Критом, о којему су се Турци мање него ио коме 
делу својега царства старали. Агитације међу муслима- 
нима с Крита који живе по малоазијским градовима ве- 
штачке су. А што се тиче унутрашњих немира, које би 
присаједињење Крита изазвало у Турској, пре би се могло 
рећи да се треба бојати да се они не изазову у Грчкој, 
а не у Турској; Грци су упропастили своје финансије 
због Крита и имали један несрећан рат са Турском. 

И с једне и с друге стране прети се ратом. Неке 
војничке мере предузимали су и Грци, и Турци да пот- 
крепе своје захтеве, мобилишу и флоту и сувоземну 
војску. Врло је вероватно да неће доћи до оружане ак- 
ције, и ако се она јавно бележи као једино средство за 
решење тога питања. Велике Силе, које оваким пита- 
њима обично у последњем тренутку мисле и решавају, 
наћи ће по свој прилици излаз, који ће задовољити обе 
стране, али тако да не буду потпуно задовољене ни Тур- 

ска ни Грчка. За сада се наглашује као једино могућан 
онај да се у заливу Суди држе ратни бродови Сила за: 
штитница, чим се повуку међународне трупе са Крита, и 
на тај начин очува поштовање турске заставе. 

Да Грци имају добру војску и флоту, не сумњиво 
би се критско питање расправило овога пута у њихову 
корист. Данас више него икада право мора бити пот- 
крепљено силом; где је она, ту је, у међународним од- 
носима, и право. И, ако у Турској не наставе систем нов 
чаних накнада, Крит ће остати у рукама Турака, под 
истим погодбама као и до данас, јер су Турци јачи. Али, 
куда би боље било да Турци пусте Грцима Крит, једно 
острво које нема велики значај за њих, које у ствари и 
није било њихово, на коме живи, несразмерно према 
Хришћанима, мали број Мусломана, које је Грчку коштало 
половину њенога државнога дуга, без велике користи за 
Грчку, које су, најзад, и Силе припремале одавна за при- 
саједињење. Присаједињењем Крита Грчкој нормални од- 
носи између царевине и краљевине утврдили би се, аи 
грчки елеменати у Турској био би боље расположен да 
помаже унутрашње консолидовање. Зарад овога послед- 


_ њега Турска треба да води рачуна да су Грци у царе- 


вини једна од најважнијих и најбоље организованих на- 
родности, и да један мудар и одлучан корак може да 
отклони многе унутрашње незгоде. 


Поред критскога питања, Турска има још и питање о 
Арбанасима, нарочито онима из Старе Србије и северне Ар- 
баније. Арбанаси још никако не пристају : да се одрекну но· 
шења оружја; они неће да плаћају данак и да служе у отоман- 
ској војсци. У Феризовићу је била основана нарочита лига 
са задатком да буни прости свет противу новога стања 
у Турској. Арбанаси око Призрена, Скадра, а нарочито 
око Ђакова и Пећи, устали су на оружје противу турских 
власти. Покрет се ширио на југ према Гостивару и Дебру, 
те је и редовна војска морала да умирује. Дошло је и 
до оштре борбе, у којој је погинуло доста Арбанаса и 

турских редовних војника. Борба још није свршена. Страна 
и домађа агитација наставља се и даље. Ако Турци буду 
остали и даље на становишту: „преке мере сигурни 
__лек“, као што их је донекле употребљавао Џавид-паша угу- 
_ шивањем многе побуне и порушивши многе куле по Арна- 
утлуку, онда ће моћи да присиле све Арбанасе да се 
покоре законима. Остане ли се, као некад, на систему 
попуштања, а нарочито ако се не изврши разоружање, 
онда ће Стара Србија и Арбанија бити оно што су Јемен 
и Хеџас за Турску, вечито немирна област у којој се могу 
дочекати много већа изненађења него у Јемену и Хеџасу. 


ИнострРАНИ. 





ОЦЕНЕ И ПРИКАЗИ. 


А. 6. ОПтапдаг;: Га Ви сапе 5015 !1е Рппсе Рег- 
дпапа, 1887—1908, ВишхеПез, Егабиззетеп5 оепегаих 
да аитрптепе, 1909, стр. 406, 1п 80, цена 7 165. 


Кад се изузме из ове књиге оно што је пишчева 
биографија, његова слика, повелики увод, један одељак 
о кнезу Батенбергу и султански берат који је некада даг 
пишчеву оцу, виђеноме трговцу из Велеса, може се ка- 
зати да је све остало књига о Бугарској од 1887 до 
1908 године. Па и то није књига о Бугарској под владом 
кнеза Фердинанда, него више историја политичке, или боље 
рећи котеријско-партијске борбе са свима рђавим пра- 
тиоцима њеним (корупција, рђава државна управа, ра- 
сипање државне имовине, и тако даље). Партијско-коте- 
ријска борба доиста заузима најважнији део за последњих 
двадесет година у историји Бугарске, али је истина да 
је за то време Бугарска учинила велики напредак у раз- 
ним правцима (подизање школа, путева, индустрија, по- 
љопривреда, трговина и војска). И што је најважније, 
држава је у томе највише припомогла, било као законо: 
давац, било као надзорна власт, било, најзад, као нов- 
чани потпомагач. Радљивост је у ова три облика била 
велика, а резултати, поред преувеличавања од стране Бу- 
гара и њихових пријатеља, и стварни и велики. И то ре- 
зултати постигнути су за време министровања Стамболова, 
Стојилова, Грекова, Иванчов-Радославова, Петков-Гудева, 
која Г. А. Драндар приказује врло мрачним бојама. У 

осталом, он није од оних посматрача који су у стању да 
се некако издвоје од самога себе па да испитују, да их 
средина коју посматрају донекле проникне. Г. А. Драндар 
је видео напредак, али није у себи осећао оно што је 
довело до тога напретка у Бугарској за ових двадесет 
година. Он је само један хроничар-репортер, који је уче- 
ствовао у политичким теревенкама у Бугарској. 

И одељци о Србији, Грчкој и Румунији су такви, 
с том разликом што је он писао о њима по ономе што 
су писале више или мање добро обавештене новине. 

Ово није прва него пета књига Г. А. Драндара о Буга- 
рима. У свима својим књигама Г. Драндар је заступио 
државну политику Бугарске у Турској, па, дакле, и ону 
о аутономији Маћедоније. Он је заступао мисао о ауто- 
номној Маћедонији, којој би гувернер био најмилији син 
одбаченога султана Абдул-Хамида, Бурхамедин. 

Много боље књиге о Бугарској за владе садањега 
владара Бугарске јесу: „Докладђдо Н. Ц. В. Бљлгарскил 
Кназђ Фердинандђ ], од Министерскил Сљвђ“, Софија 
1907. — Сеогоез Воцзаџе „Шзопе ди репрје бшеаге 
дерш5 | опотпе јизаи'а поз јошт5“. Рапз, 1909. — Сеог- 
сез Воцздие: „Гез сћепииз де Гег ђшаагез“, Рапз, 1909. 
Косев и Списаревски: „Аппшате штетанопа! ди Соптегсе 
де / Шдаигше ећ де 1" Аопсишиге де 1а Вшеапе“, Софија 
1909. — „Финансовитђ и тЂрговски вђпроси между Бљл- 
гарил и Турцил“, од Н. Пиперова, Софија, 1909 године. — 
У овим књигама ће се наћи лакше и сигурније релативна 
истина о Бугарској за последњих двадесет година, и ако 
и у књизи Г. А. Драндара има о многоме чему и несум:· 
њивих и врло отворено казаних истина. 


Ј. М. Јовановић. 





ов а то ва ве ава а савсвсочава по сви ка 


БЕ РЕМЕК 


КЊИЖЕВНОСТ. 


„НЕКОЛИКО ДИАЛЕКТОЛОШКИХ НАПОМЕНА О „ПЈЕВАНИЈИ“ 
СимЕ Милутиновића. — Из овогодишњег извештаја при: 
ватне гимназије В. Зделара у Београду оштампан је ин- 
тересантан чланак Милоша Ивковића под горњим насловом. 
Писац проучава језик у збирци народних песама Симе 
Милутиновића, која је изишла први пут 1833 а други 
пут 1837, под нгсловом „Пјеванија црногорска и херце- 
говачка сабрана Чубром Чојковићем Црногорцем паи 
њим издана истим.“ Ивковић наводи како се о тој збирци 
код нас неповољно судило, и слаже се са Азмусом Се- 
рензеном који је истакао њену оригиналну вредност. Се- 
рензен је проучавао ту Милутиновићеву збирку за књи- 
жевне тачке гледишта, Ивковић „ову неправедно потце. 
њивану књигу“ савесно проучава као лингвист, нарочито 
као диалектолог, и налази у њој много занимљивог и 
доброг материјала за проучавање диалеката Црне Горе. 


Х. 


РАСПРАВА 0 ПАХОМИЈУ СрБину. — У Петрограду је 
прошле године изишла расправа свештеника В Јаворскога 
„Пахомти Сербђ и его агиографическја писанта. Блогра- 
фически-литературнви очеркљ“. Писац је покушао да из 
података растурених по разним изворима склопи слику 
живота и рада Пахомија Србина, познатог и цењеног 
руског писца из ХУ века. Јаворски одбацује хипотезу 
једног ранијег руског писца о бугарском пореклу Пахо- 
мијевом: „српско порекло нашега писца не подлежи 
сумњи “ Како се поред свога имена потписивао и као 
„Логотет“, вероватно је да је у својој отаџбини заузимао 
логотетско место код којега српског властелина, можда 

и код самог деспота Стевана Лазаревића, Високог Сте- 
вана, познатог пријатеља књижевности и књижевних људи. 
Иначе, Јаворски не цени високо књижевни рад Пахо- 
мијев, и готово редовно назива га решором, који не при- 
пада историографији но црквено-моралном беседништву 
и панегиризму. 


ЧлаАНАК О Јовану Дучићу. — У руском листу „Голосљ 
Москве“ почела је изилазити анкета о највиднијим пред: 
ставницима данашње поезије код разних словенских на- 
рода, под општим насловом „Свљђтила славанскихђ лите- 
ратурђ“. У подлиску истога листа за 21 јун ове године 
(број 141) изишао је чланак Јована Скерлића „Сербски 
позтђ Јованђ Дучичљ“, у коме је изнет живот, књижевна 
делатност и природа талента нашега песника. Пред члан- 
ком је увод К. Кузминског „Сербскал поез1а“, у коме је 
прегледана цела српска поезија, од народне, „која нема себи 
равне у целом свету“, па до уметничке, која је на крају 
ХТХ века имала одличних представника, достојних да за- 
узму „почасно место у књижевности европских народа“. 
Уз то иде слика Ј. Дучића и превод његове песме „Поноћ“ 
(„Полночђ“). Превод је од В. Г., и гласи овако: 

Вљ запертомђ музећ ночђ царитђ глухаа... 

Предђ гранитнемђљ Марсомђ — тонал, нагал, 
Страстнал вакханка. Радомђ, грустно вђБа 
Вђчивми слезами плачетђ Н1обел. 

Давитђ, какђ тисками, колђцами сталБбнбтми 

Змђи Лаокоона. Далђше — извалнђе 

Скорбнаго Здипа. Тихо между ними... 

Лишњ ночнехђ мгновени слбшно трепетањђе... 
Вдругђљ СсђЂ церковноћ башни тихо прозвучали 
Грустнвте, глухје полночи удар5л... 

И глубоки вздохљ пронесса вђ староп залђћ, 
Мрака и безмолвђа нарушал чарљ:. 

Тамђ, вђ стариннон залђ, чутко задрожавшен, 

В зтотђ часђ полночиби, мрачнеш и ненастнБбш, — 
Ужљ двадцатни вђкђ сђ мечомђ вђ груди лежавшји 
Умерђ гладјаторђ, товби и прекраснњт... 


Х. 


Прилог КА ИЗУЧАВАЊУ НАШИХ НАРОДНИХ ПЕСАМА. — 
У Одеси, ове године, изишло је дело К. П. Мисиркова 
„Ожно-Славанскја спическја сказанја о женитђбђ Ко- 
рола Волкашина вђ свази сђ вопросомђ о причинахљ 
популарности Корола Марка среди !Ожнихђ Славанљ“. 
Циклус народних песама о Краљевићу Марку привлачио 

је увек највећу пажњу људи од струке, о њему се нај- 
више писало, и ово дело јесте нов прилог његовом про- 
чавању. 


Шта СВЕ МОЖЕ ДА изиђе У „БРАНКОВУ Колу“. — Чи- 
таоци „Српског Књижевног Гласника“ нису навикли на 
личне полемике, и ја се не бих грешио о једну стару и 
добру традицију овога часописа, да овом приликом није 
у исти мах и начелно питање: смеју ли књижевни листови 
отварати своје ступце памфлетима, и да ли је у књижев- 
ним препиркама допуштена уличка лаж. 

Реч је о Г. Јовану Живановићу, који ме две године 
у „Бранкову Колу“ обасипа немоћним грдњама, доку 
последњем броју тога листа није спао на просто лагање. 
У чланку „Филолошки догматичари и књижевни језик“ 
ја сам рекао што сам имао да речем о филолошком цен- 
зорству Г. Живановића. Оно што он говори од врло сла- 
бог је научног интереса и практичног значаја, и мии 
даље „грешимо“ пишући: двери, строг, вероватан, жрец, 
поноћ, казна, а не, као што он налаже: двари, сраг, ве- 
ројетан, жарац, поноће, казан! Исто тако, и после овога 
најновијег његовога разглаголствија у „сабијеном стилу“, 
ја ћу заједно са целим светом, као и наш устав и закони, 
употребљавати реч злочин у смислу злога дела, а не у сми- 
слу „онога, који чини зло“, како карловачки цензор вели. 

До сада је Г. Живановић био само досадан зловољан 
старац, али сада, охрабрен што му се не одговара, он 
иде даље, или боље рећи: пада ниже. У својој рањеној 
сујети једнога изветрелог старца, који у свом дугом 
и бесплодном животу ништа није учинио, а који хоће да 
се пошто пото о њему говори, он је прешао и на личне 
грдње и клевете. Он је у својој „научној“ препирци при- 
звао у помоћ најгоре београдске памфлетисте, њих почео 
наводити и прихватати њихов метод разрачунавања са 
противницима. 

Г. Живановић ме јавно, под својим потписом; опту· 
жује за плагиат. Он вели да сам ја тврђење о позајмицама 
Стјепана Митрова Љубише из Меколеја украо од Ка- 
стрепелија. Г. Живановић љубазно каже о мени: „он 
туђа мишљења присваја себи и изнаша их као своја... 
Видимо, да г. Скерлић туђа мишљења изнаша под сво: 
јима, да туђе не поштује, да туђе себи присваја... Из 
свега овога се види да је г. Скерлић велики грешник, 
јер не поштује ни мало осму заповијест Божју.“ 

Међутим, ево како ствар врло просто стоји. На 
страни 22 Ш књиге „Писци и књиге“ стоји: „за сада се 
зна за позајмице из Манцонија, де Амичиса и Меколеја“, 
а у примедби, на истој страни, стоји: „О позајмицама 
из Манцонија и Меколеја видети Кастрапелија КгпшскКе рг!- 
тајефђе „Рпром јез та“ Зсерапа М. Гјиђбе, стр. 1.“ На 
страни 34, где се говори о једној Меколејовој идеји унетој 
у „Скочидјевојку“, у примедби се вели: „По причању Саве 
Бјелановића, Меколејеви Огледи и Исшорија Енглеске 
били су Љубиши „најмилија лектира“. Марко Цар: Сишје- 
пан Митров Љубиша. Летопис Машице Српске, 1905, књ. 
232, страна 74.“ 

Шта да се каже на ову књижевну скандалозност» 
Да Г. Живановић није неурачуњив, ово би била инфа- 
мија најниже врсте. Али Г. Живановић је у својој ста. 
рости интелектуално врло пао, и тај његов интелектуалан 
пад повукао је собом и неку врсту моралне неосетљи: 
вости. Страшна је ствар када глуп човек у опште пише, 
али када се глуп човек подетињи, то већ улева сажа- 
љење. Ја могу само да жалим што околина Г. Живано- 
рића не увиђа да је перо за старца исто тако опасно 
оружје као што је нож за дете, и што га пушта да се 
у своје старе дане тако жалосно срамоти. 

Г. Живановић не може бити одговоран, али зато 
сва одговорност пада на Г. Милана Будисављевића, уред- 
ника „Бранкова Кола“. Ако његов образ допушта да се 
у његовом листу пише и расправља као у најгорим ор- 
ганима београдске жуте штампе, ако он мисли да у наше 
књижевне нарави треба унети и клевету и лаж — нека 
му тако буде! Ј. СКЕРЛИЋ. 


Ј] #ггатоп«о деПа Тпрпсе АПеапга, аПам- 
ота деПа Опегга; Гисјапо Маотии, МПапо 1908, Мисћеје 
Геот, стр. 144 1п 80. — Од неколико година на овамо 
у италијанској књижевности јавило се много публициста 
који на дуго и на широко расправљају о балканском про- 
блему, а нарочито о улози коју треба Италија да узме, 
ради очувања својих интереса. За Италију се према ве- 
ћини тих публициста балкански проблем састоји у овоме: 
за или против Тројнога Савеза» Књига Магринијева је 
таква је једна књига. Овај млади писац закључује из до: 
гађаја у Европи и на Балкану од 1866 до 1909 године 
(савез талијанско-пруски од 1867; Берлински Конгрес; 
Тројни Савез; оружање Аустрије противу Италије; анек- 

сија Босне и Херцеговине). Сви ти догађаји су и кратко 
и доста добро и јасно изложени, али нису и довољно 
критички претресани. Они су некако навијани да се дође 
до закључка о неминовноме распаду Тројнога Савеза, о 
излазу Италије из њега. Италија је ушла у тај Савез по 
сили дубоких политичких разлога, и њега је обнављала 
неколико пута, можда и сад у Бриндизи на састанку из- 
међу цара Немачке и краља Италије, опет из тих истих 
разлога. О тим разлозима није се у књизи водило ра- 
.„чуна, те се за њу не може рећи да је потпуна иу свему 
тачна и поуздана. Она је више израз једнога осећања 
него ли разлога Јомае 


ЈЕДАН ПРАКТИЧАН ЕКОНОМСКИ ЧАСОПИС. — Политичка 


економија данас изилази из доба метафизичке и голе 


теорије и улази у периоду практичне примене. Листови 
практичне политичке економије почињу се јављати, и 
један од таквих је „[.е5 Аппајез де Та Кеоје Ппестје“, који 


је од краја прошле године почео издавати Едгар Мило, 


професор политичке економије на универзитету у Женеви. 


Часопис се ограничава на бележење свију покушаја које 
у целом свету чине државе и општине да приватне мо- _ 


нополе и предузећа узму у своју руку. Политичари, еко- 
номисти, практични радница, у засебним чланцима износе 
стање ствари у својим земљама и резултате досадашњих 
покушаја, а обилна хроника држи читаоце у току свега 
што се у свету ради у правцу непосредне режије. Овај 


брижљиво уређивани часопис заслужује озбиљну пажњу 
наших економиста и јавних радника. (Претплатна цена 


10 динара годишње; адреса: Депеуе, гџие Зап|-Улсгог, 8). 
ари: 

БИТОЉСКИ БОГАЉИ. 


Само што је сунце изгрејало. Уска, кривудава и 
прљава улица као у Јерусалиму. По њој тандрчу старо- 
времске таљиге, одјекују зарђали звекири, несносно бију 
о неравно камење заптијске чизме. Све ово зачињава 
груба свакодневна песма млекара, дрвосека и разних 
уличних продаваца, која човека силно раздражује, да го- 
тово плаховито скаче с места, примиче се прозору с же- 
љом да пљуне на продавце, прљавштину, град и живот. 
Погледаш и застанеш. 

Стари, ружан и каљав Јеврејин, одмерено корача, 
"са празном извешталом врећом пребаченом преко рамена. 
· Испод замашћена феса неодређена облика вију се риђи 
пејси, прљави као што му је врећа и као што су лица 
напред погнутих домова поред којих пролази. Из метла- 
сте сигаве браде узвио му се грбави нос и вире орловске 
очи, које су коварно зажмуриле, као тобож неће ништа 
да виде. Међутим, ако добро загледаш, видиш како се 
лупешки, испод готово састављених поклопаца, лагано 
окрећу и десно и лево, да штогод спазе било за пожу- 

телу врећу било за какву доставу. Посматраш му по- 
кретно чело готово да за сваку згоду и прилику начини 
триста најразноврсних мрежа од бора: да се добро- 
душно осмехне, да се покаже срдачан и готов на услуге, 
да се учини слаб и болешљив и да те увери како већ 
читаву седмицу није хлеба окусио. Видиш како се на 
сунчеву зраку преливају сва ова расположења, па те 
нешто прикује за место, те га мериш с неким потајним 
чуђењем и страхом, мржњом и уверењем у жилавост и 
снагу „изабраног народа“. 

А Јехудил претвара се да те не види, и ако добро 
зна да сте стари познаници. Крајеви окрпљене антерије 
мање му одскачу од голеница, безобразне цокуле лакше 
падају на рупчасти помост. Он устура главу назад, јаче 
зажмири очими и отеже храпаво и једноставно, поде- 
љеним на слогове неким осодитим гласом, који се од Је- 
врејина само може чути: 


— Ко има ветви-и:ир — па као јастреб крадимице 
погледа на врата и прозоре, да ли ће га когод позвати 
на трговање и продају. 

= Да продава ветви — и... 

Становници чују и познају његов глас, који им је 
већ одавно дотужио. Нико се не помаља, нико га не 
зове. Што је старога било за продају, одавно је продато. 
А он не губећи душевно спокојство, као да му је све 
једно хоће ли купити или не, хладнокрвно продужује пут, 
не престајући рапаво викати: 

— Ко има ветви2.. Да продава... ветви... 

И тек кад дође на крај улице, он се окрете назад, 
мало се замисли, опет опучи напред и подвикује мало 
љутито: 

-— Да продава ветви, да продава -- а — 4'!.. 


Стојиш и сређујеш утиске од купца старих дреха, 
чији се глас већ губи у уличној галами, а ето избија 
снуждени дрвосек. 

Суморан је, безизразан и туп као опаљена ледина. 
Он је оличење словенске мизерије маћедонске. У поча- 
ђалом кожуху, са повећом прљавом чалмом, од које му 
позади виси реснати крај, натакао је секиру на руку, па 
руке прекрштено увукао у рукаве или их спустио на 
силав. Чудиш се како иде, уморно, тромо и мртво. Као 
да је желудац камењем напунио. По лицу расплинут израз 
потпуно ропско - ушкопљеничке апатије и тупости. Чини 
ти се да му душа не може разликовати бело од црнога, 
добро од рђавога, него му је пред очима неља бескрајна 
магличаста пустош, према којој је такође безгранично 
равнодушан и непокретан. Ако имаш потребу да ти на- 
цепа дрва, није доста да га зовнеш с врата или про- 
зора — ваља да му притрчиш, да га добро дрмнеш за 
рамена и подвикнеш му као у воденици или јако на- 
глуху. Он се тупо окрене, блесаво те погледа, буни се 
прибира да се сети што га то буди из мртвога сна, у 
којем ништа не сања осим некакве огромне као пла- 
нина сиве маглуштине. 

— Дрва да кратим! 

— А> 

— Дрва, дрва, —- и показујем му опруженом по- 
дланицом како се спушта секира кад се дрва цепају, — 
разбираш> | 

— Како да не разбирам: дрва, а2 

— Дрва, дрва! 

— Арно, де, сега... 

И грозница да те спопадне од нестрпљења док 
праг прескочи, кожух скине и маши се за секиру. 

Но ако га не позовеш, он апатично продужује свој 
млитави ход улицом као да му је пријатно што га свет 
оставља на миру. Та рећи ће после својој опакој и 
гладној жени да га нико није звао... Несрећник. Стајао 
је, зар, сасвим у страни од новога маћедонскога живота, 
који је тако очеличио тип добродушнога Словенина. За- 
гонетно. МИ стидно да сам у себи поцрвениш. Јер доки 
јудејски старудар и кичевски млекар кличу по градским 

улицама маћедонским говором, знајући да ће их цело- 
купно становништво разумети, и то ако само тако буду 
узвикивали, дотле дрвосек, сањајући ваљда да је на селу 


испред беснога аге-господара, повија, у страху забо-. 


равља језик матере своје, па као сова гукне овда-онда: 

— Одун јарма, одун... ма! 

А изговор му је такав, да га цео дан можеш слу- 
шати и не разабрати како жели дрва да цепа, па да си 
у Кајиру учио турски и арапски... Бедни дрвосок не зна 
више ни једне турске речи! 

Окренеш се на другу страну да би у себи заглу- 
шио то што си чуо и видео, али те опет чак с краја 
улице жалосно пецне за душу, за срце, за словенски 
понос: 

— Одун јарма — одун јарма!.. 


Ускоро наилази читава врста прилепских слепаца и 
уопште маћедонских богаља, толико сличних између себе 
да их је тешко разликовати и подвојити у редове. Један 
исти богаљско-слепачки језик, речник и музика, равна, 
жалосна, отужно - бљутава. Одврати занат готованства 
и овде је учинио своје. Јер не видиш искренога невољ- 
ника, који ти смирено а отворено Бога ради тражи ми- 
лостињу да се прехрани, не буди у теби оно сажаљење 
које увек изазивље право убоштво, него презрење и 
гађење. Ови божјаци сваким дахом својим гледају да те 
обману, да те слажу, те да више зараде. Лаж и подла 
грабљивост крећу њихов одвратни живот. 

Та ругобна поворка по реду иде од врата до врата, 
истандрља неколико отрцаних просјачких фраза, па за- 
стане да прими плату своју баш као научени коњ у вр- 
шају кад се примакне стожеру. 

Ево на оближњим вратима застаде богаљ на коњу. 
Једна му се нога не види, или је заиста нема, или беше 
згодно прикривена на самару неким прљавим замотуљ- 
цима. Другом се упираше у трећу. Глава му је зачудо 
мала, очи зелене, подле и лукаве; а изврће их тако ве- 

што и боно као да му змије уједају само срце. Рага на 
којој јаше буквално је урешена торбама, брашњавим би- 
сагама и још неким завежљајима. Пред њим иде неки 
здрав плавојко, веома вичан просјачку занату, тако да 
брже чита научене фразе, него кад грчки поп код Срба 
свети водицу. 

Вођ приђе другим вратима, држећи у руци лимано 
бучуче, у које примаше милостињу. Богаљско кљусе 
ваљда га не спази и хтеде преко обичаја продужити, но 
наказа га у том тренутку са самара тако пакосно секну 
поводником, да се сирото кљусе умало не стропошта. 
При том тако искези зубе према њему, а око усана му 
заиграше такве боре, како се само може видети код 
кучке која на човека мучки напада. Као да му је бедно 
живинче криво што нема и друге ноге, или што му је 
једина нога крпама прикривена... 


Плавојко куцну штапом у врата, па отпоче брзо: 

— Дарујте на сакат без нозе парче лепче, које па- 
риче, за здравје, за живот... Сакат без нозе од малечко, 
добри луђе; за Господ, за челад... 


Чим овај као бројаницу очита ово и пружи бучуче 
преко прага, богаљ искриви главу, преврну очима, па 
поче да пева: 


— Жалујте на сакат, мале, 
На сакат без нозе, мале 
Од малечко без нозе, мале, 
Од малечко без кућа, мале 
Без отап, без мајке, мале: 
Парче леб за душа, мале. 
Нозе имам, мале, 

Нозе немам, мале, 

Једна сува, мале, 
Отпадната, мале... 


И на последњем слогу одједном застаде, спусти 
главу, узе обичан израз, шеретски задовољан. По свој 
прилици имаше да отпева још неколико реченица, али 
као практичан човек пресече, јер чу како у бубуче ње- 

гова сапутника нешто паде. Плави и отвори уста да 
захвали, но одмах крену даље, јер га заостала богаљева_ 
нога добро куцну у слабине. 

Мајмунска наказа се удобније намести на самару, 
опет искриви главу и поче: > 


Дарујте на сакат, мале, 


И спази мене. 

— Господине, — преврну пренемажући се: — једно 
париче, једно металиче, а» Жи'ти кокона твоја! Сакат 
без нозе... 


Кад се маших за новчаник, он лупешки окрену 
арнаутски плавојку, будући у уверењу да га нећу ра- 
зумети: 

— Виде ли2 Ова је сорта највећи зевзек. Воли да 
те гледа и да ти одмах пару да, као да си му за срце 
прирастао. Гледај како је зинуо у мене као будала! 


Задрхтах, али му бацих новчић. Он га ухвати, метну 
у торбу испод своје горње хаљине, па задовољно на. 
стави својему другару: 

— А кије па будаленг Си ћукан!: — Сполајети, го- 
сподине, — окрену се мени — да ти је жива коконата! 

И ђаволски кину. 

— А одакле сте» — рекох му арнаутски, колико 
да види да сам га разумео. 

Он се ни мало не збуни. Као да ништа није ни било. 
Само опоро ошину кљусе, опсова га и настави: 


За душа, мале, 

За Господ, мале. 
Господ здравје, мале, 
Господ живот, мале 
Да ви дава, мале. 
Господ... 


Коњ често застаје, богаљ скрнави име Господње, 
и прави безобразне шале за мимопролазницима, смеје се 


! А виде ли будалу: као ћуран. 

и цери као сатанин пород. А улицом, као на подсмех и 
покор целому свету и свему што је добро и свето, раз- 
леже се рефрен: 


да душа, мале, 
За Господ, мале,.. 


Бежиш из куће да се склониш од ових божјака. 
Идеш кривудавом улипом и иза једнога завијутка који 
служи за сметлиште оближњих становника, лежи у 
јазу наслоњен уз његову узвишицу један идиот, каквога 
нигде у свету нема. Он је један од жалосних град- 
ских Дкогена. Сакат је, гурав, прљав и одвратнији од 
најнемоћније одвратности. 

Чепрка по ђубрету док не нађе комад полусатру- 
нула ђона, па га окрене неколико пута, идиотски му се 
осмехне, пољуби га и стрпа у недра. 


Пролазиш мимо њега, а он те гледа блесаво и тупо. 
Жвале му теку из уста и без прекида цуре на земљу. 
По бради, по оделу, по рукама и ужасно нечистим но- 
гама, спекле се оне као сталактити, као ледена капавица 
са почађалих стреха бедних сеоских кућа. Он подиже 
руку да у искривљена уста метне дрвену муштиклу, чији 
крај личи на рибљи реп, а од колена његових растеже 
се модрикава мрежа ужасних бала и слина. 


Фес му је тако приљубљен за лобању, а при том 
неразговетне боје да даје утисак потпуно ћелавога човека, 
какав се може видети само на Истоку. Европска одећа 
још једва чува свој првобитни облик, Панталоне су обу- 
чене наопако, а изнад њих је прљава кошуља, нешто 
дужа од сака. Руке у зглавицама више надланица као 
да су пребивене: — ове висе према грудима као да се 
овај богаљ спрема да почне прву фигуру кек-вока. Више 
личи на животињу, но на човека. 

Наиђоше две госпе са једним пратиоцем. Спазивши 
га укочише се, стресоше се и одмах почеше по својим 
торбицама тражити да му штогод уделе. Но пратилац 
им даде знак да причекају и приђе ка згурену идиоту. 

— Тасе, пуљи овамо! — ослови га и такну штапом, 
— која од овије кокони највише бендисуваш2 

Тасе исправи мало искривљену главу, премери даме 
у колико је то могао, па се окрену сабеседнику и спу- 
сти леву руку на колено. Мало је гурну напред, саста- 
вивши је у песницу, и поче да таре палцем о врх кажи- 
прста: хоће најпре новце, па да да одговор. 

Пролазници замахаше главом од чуђења да и овај 
идиот, који не може ни речи да извеже, зна да се по- 
гађа за услугу која му се тражи: да добије најпре новац, 
па тек онда да размисли.. 

Једна му од дама удели. Поред тога што га пра- 
тилац понова упита која му се више од њих допада, он 
непомично ћуташе. Очевидно чекаше да му и друга удели, 
па тек онда да срце имадне слободан избор. Јер чим се 
сви троје кренуше, он учини: 

–угу · 

Окретоше се и насмејаше. Он беше опружио једну 
руку пут госпође која му даде милостињу, нишанећи 
је право у очи. А кад виде да су га спазили, он се кре- 
тенски засмеја, метну руку на десну страну груди, мислећи 
ваљда да му је тамо срце, избечи очи и замумла: 

— Му! 

После овога Тасе Мрсуљче устаде и одгега прља- 
вом улицом. 


(Наставиће се) 


ГР, Божовић. 

ПИАНИНО. 


Роза КРОАЗЕ, 19 ГОДИНА. 
МАРКИЗ ДЕ КЕРФО, 20 ГОДИНА. 


Месеца марта, код Керфових. Велики таман стан, 
на првом спрату, улица де Лил. Роза Кроази је сама у 
салону, у који ју је увео један послужитељ седе косе. 
Села је поред пианина, на који је метла свежањ нота и 
неколико пакетића; скида своје црне, кончане рукавице 
и чека, прелетајући погледом породичне слике окачене о 
зид. И једна слика нарочито јој увек привлачи поглед, слика 
маркиза Густава Аженора де Керфо, у пола природне ве- 
личине, са чизмама и са троуглим шеширом, а на коњу, 
украшена овим натџисом исцифраним церемониалним сло- 
вима: „Јаши андалуског флорида, што му га је подарило 
Његово Величанство Луј ХУ..“ У то млади маркиз де 
Керфо улази, пун младости, плаве косе, весео, главе 
уздигнуте и жудне живота, веверичјег изгледа. 


Маркиз. — Опростите, госпођице. Ја сам. Нало- 
жено ми је да вам кажем, да моја сестра данас неће моћи 
бити на часу. 

Роза. — Госпођица је болесна> 

Маркиз. — Не. Него наша једна тетка, по мајци; 
моја тетка Вергон, из Поатуа. Озбиљно је оболела. Тако 
су сестра и мати морале јутрос отпутовати. Ако се деси 
несрећа, отићи ћу и ја за њима. Ето у чему је ствар. 


Роза. — Врло добро, господине. 

Маркиз. -— Хтели су .да вас известе картом, како 
не бисте јурили и газили блато по овом гадном времену, 
тим пре што станујете далеко, мислим> 

Роза. — О! не мари, господине. 


Маркиз. — Али, знате, било је журбе... 

Роза. — Да. Разумем. Дакле, кадг идућег четвртка2 
Имате ли што да ми кажете2 

Маркиз. — Ништа много. У четвртак. Јер дотле 
неминовно ствар да се реши, у једном или другом сми- 
слу. И у оба случаја, Жана и мати ће се вратити до 


идућег четвртка. , 

Роза, погдрављајући лако главом. — Господине. 
(Хоће да изиђе). 

Маркиз. — Почекајте који тренутак. Киша лије као 


из кабла. (Подижући завесу). И како још само пљушти! 
У осталом, је сам запазио да кадгод пада киша у Па- 
ризу, у нашој улици увек има највише воде... Да, за чудо 
како дажди у улици де Лил! Седите. 


Роза. — Немам много времена. 

Маркиз. — Ето сад! А да је сестра овде ви не 
бисте отишли пре једног часа» ; 

Роза — То је друго нешто. Уверавам вас, госпо- 
дине, да врло журим. 

Маркиз. — Останите док не престане пљусак. Ја 


то желим. (Смотрив завијене пакете на пианину). То 
је ваше> 


па о ући ан их пао веаћаатав па виса ја а аб ојаизјех 


Роза. — Да. Умало не заборавих... Не бисте ли се 
примили да то предате г-ђици вашој сестри То сам по 
њеној наруџбини купила... 

Маркиз. — Шта је тог ако не буде индискретно 2 
Врло сам радознас. 

Роза. — О! може се видети. (Развија пакет). Једно 
јастуче за игле и један оквир од старе свиле... 

Маркиз. — Како! Жана да купује такве ствариг 
То је врло ружно... не налазите ваљда... само 

Роза, запрепашћена. — Можда... Не знам.. 


Е 
+ 
4 
; 
3: 
. 
|: 
3 
и 
: 





Пиднино. 91 






















Маркиз. — Где сте, до врага, пронашли овог... По 
апсанама 2 

Роза. — Ја нисам пронашла... Мама и мој брат 
праве такве стварчице... од парчади старе свиле... Онда, 
како је госпођица ваша сестра то знала, и како је она 
врло добра... ето замолила ме је да јој изаберем... 


Маркиз. — Ах! ја сам животиња... Молим вас за 
потпун опроштај. Ја сам вас уцвелио 2... 

Роза. — Нипошто, господине... Кад би ме такве 
ситнице вређале! 

Маркиз. — Или вас у неприлику довео 2 

Роза. — Ни то не. 


Маркиз. — Жао би ми било. Тим пре што их нисам 
добро ни загледао.... На против врло су лепе... те ситне 
израђевине.. Оквир нарочито. ево... са овим плавим 
цветићима... дивно ! 

Роза. — Хајде, не покушавајте да ствар загладите. 
Да ли су ове бедне стварчице ружне или лепе, то у су- 
штини нема никаква значаја. За нас је ово начин да се 
добије мало више хлеба. Ја нисам толико глупа да ми- 
слим д их купују што им се диве, Не, просто да би нас 
обвезали. До виђења, господине, ено се време ведри. 
Маркиз. — Не одлазите још. Ви сте дакле несрећни2 
Роза. — Ја се не жалим. 

Маркиз. — Рекосте да ваш брат израђује с госпо- 
ђом вашом мајком те ствари... Он дакле не може... 
Роза. —- Да ради друго штогодг Не. Он је узет... 
Узет у кичменој мождини, од пете године. Вечито лежи 
на леђа, у једним од оних великих болесничких кола, ви 
знате... она дугачка, дугачка! 

Маркиз. — Да... да.. знам. А колико му је година2 
Роза. — Шеснаест. Мама изрезује картоне, а оних 
облепљује свилом... То занима малишана. 

Маркис. — А не замара га 


Роза. — Још како. У главном, мама све ради. Само 
она ради. Без ње!... 


Маркиз. — И без вас. 

Роза. — О! Што се мене тиче! 
Маркиз. — Не реците то. Ја налазим да ви осо- 


бито вредите, нарочито после овог што сам чуо. Поми- 
слите! Ја већ не волим пианино! 


Роза. — Истина > 
Моркиз. — Не могу да га трпим. У свако доба за- 
текнем сестру код њега. — „Како можеш да учиш тај 


гадни инструменатг Напусти дакле твоју учитељицу !“ 
Сада, можете мислити, нећу јој тако говорити» Но све- 
једно; нек се као ви, ради свог задовољства, преда са- 
свим пианину, то ћу допустити ! 

Роза. — Не увек ради свог задовољства. 

Маркиз. — Ви ме разуметег Ах да! ја данас го- 
ворим саме несрећне речи! Али, кад се почели, кад сте 


му се одали још сасвим мали, онда би ипак требало да 
вам мало допада 2 


Роза, — Много. 
Маркиз. — Ах! видите! 
Роза. — Опор је то господар, пианино, нема сумње, 


али ја му међутим дугујем најлепши део свога живота. 
Часови, дневи, недеље и месеци кад нисам патила. Док 
се свира заборавља се, и гаме убијају тугу. Тада само 
ноте плачу. Тада, у тим тренутцима, као да беде измичу 
и да одлазе кроз врхове прстију, као да човек расипа 
своје бриге и своје црне мисли у арпеђе, у трије, у акорде, 
и као да ништа више у вама не остане. Кад се, после 
пет или шест часова ужурбаног вежбања, остави столи- 
чица... ах! онда је лако, онда се терет свалио. Човек се 
осећи као кад се врати с исповести. 

Мркиз. — Могућно. Ипак, ја осећам да, кад би ми 
било досадно у души или на срцу, да ми клавир не би 
досаду одагнао, Ах! Боже, не! Него коњ, да, у добри 
час! Не рачунајући што за то треба мучнога, за ту ствар... 
пре него се деђе до ваше снаге ! 


Роза. — Треба радити. Ја сам почела од шесте го- 
дине. Сад имам деветнаест. 
Маркиз. — Тринаест година клавира ! 

Роза. — Да. И тек сам прву похвалницу добила на 
Консерваториуму. 

Маркиз. — Само награду! И то са вашим свирањем! 
Та ваш оцењивачки суд је био глувг Јер ја залуду мрзим 
музику; у њој се довољно разумем да увидим како ви 
имате велики таленат! 

Роза. — О! ја лупам. 

Маркиз. — Нећу лажну скромност. Жана и мати су 
често рекле преда мном: „Каква штета за ову малу, која 
има толико талента, што је принуђена да даје часове да 
би живела! То је убиство!“ 


Роза. — Да. Много има таквих убистава. 

Маркиз. — Него, чујте, госпођице, ја нисам био 
умешан према вама 2... Али ипак ово после подне ће ми 
корисно послужити. Ја, који сам до сада о пианину и 
вама замишљао тму лажних и глупих ствари... Заиста! 


· Дошао сам к себи! 


Роза. — Шта сте то замишљали> 

Маркиз. — Ништа. То би вас наљутило. Доста сам 
већ грешака починио. 

Роза. — Реците, молим вас; напротив, то ће ме за- 
нимати... 

Маркиз. — Ви хоћете» Па добро, — али, знате, ја 


се кајем, сасвим сам променио мишљење, — сматрао сам 
вас, вас учитељице па пианину, па чак и младе и лепе 
као ви... 

Роза. — 0! 

Маркиз. — Не правите гест, госпођице, ви сте врло 
лепи и више него лепи, ја вам то кажем без икакве на- 
мере да вам се удварам, верујте, јер осећам према вама 
дубоко поштовање. 


Роза. — Доста. Кажите за шта сте сматрали нас 
сироте учитељице на пианину 2 

Маркиз. — За глумице и каћиперке. Био сам луд, 
велим вам, смешан и злобан. Замишљао сам вас уопште 
као несносне виртоускиње, лакоме на новац и успех, ко- 

кете док сте младе и пријатне, киселе и злобне кад уђете 
већ у зреле године... 

Роза. — Какве слике! 

Маркиз. — Но срећом мало сличне, нарочито за 
вас! Јер имате тако добар и отворен израз, добар као 
у какве светитељке. 

Роза. — Трудим се. 

Маркиз. — Одсад вам се нећу више ругати, госпо- 
ђице, кунем вам се. Треба ми опростити. Нисам вас по- 
знавао. Једва сам вас и видео, између врата. 


Роза пакосно. — Али, били сте ме чули. И то вам 
је било довољно ! 
Маркиз негодујући. — Чуо под рђавим околно- 


стима!... Иначе бих погодио, ето, само слушајући вас... 
по томе како свирате... какво сте ви особито и савршено 
створење! То треба умети осетити, зар не 

Роза. — Извесно. Човек уноси себе у пианино, и 
често више него би требало. А пошто сте сад у тако 
добром расположењу, ви ћете ми нешто обећати. 

Маркиз. — Обећавам вам. 

Роза. — Још не знате шта! Ствар је у том да во- 
лите музику. Један племић је обавезан на то! А верујте 
ми да то вреди колико и флоридо. 

Маркиз. — Госпођице, волећу музику. Ја је већ волим. 


Роза. — Не сдавно. 1 
Маркиз. — Од јутрос. 
Роза. — Треба је волети ради ње саме. Она ће вам 

често бити од користи, видећете, у рђавим тренуцимар 
Маркиз. — Али... има људи који веле ла пианино 

није музика 2 5 
Роза. — То су немузикални људи. Ако је музика у 4 


нама, и ако пева у нама, она ће певати ма на челу, на 
чобаниновој фрули, на сеоској виолини, на примитивном 
инструменту црначких племена! Звук даје наша душа. 
Они који без ње свирају и само својим прстима, они 
само производе брујање. 

Маркиз. —- Ви ме занимате. Продужите... 

Роза. — Сад, збогом, господине. 


Маркиз. — Још један минут. Хоћете ли да ми учи- 
ните једно задовољство пре него што одете 2... Али, великог 

Роза. — Да чујем. Ја нисам као ви. Не обећавам 
никад док не сазнам шта. 

Маркиз. — Одсвирајте ми што год. Нешто само 
за мене. 

Ружа, усшежући се. — Али... 

Маркиз. — Не одбијајте ме. Што је вама воља! О! 


Ја вам не тражим ваше најбоље арије, вере ми, ни 
вашу прву нумеру, ни ватромете, ни сребрну кишу 2 Не, 
уосталом ја то не бих ништа разумео. То би било исква- 
рено лепо. Свирајте ми боље оно што ви највише во- 
лите, неки комад који тајно претпостављате, као искрено 
пријатељство, нешто што свирате кад осетите тугу. Тако 
што хоћу, ништа друго. 

Роза, врло просто. — Свираћу вам моје Нокшурно 
од Шопена. (Седа за ппанино п почиње). 

(Мали маркиз се посадио у дно једне велике фо- 
шеље. Слуша, разумева, осећа, снева. Врло је срећан и 
мало узбуђен. Очи не могу да му се одвоје од замишље- 
ног и послу оданог профила девојке, с машеричским 
очним капцима, са изразом болним и чистим. Он раз- 
мишља, дрхћући од једног сасвим новог узбуђења: „Ово 
красно створење требало би да узмеш, видиш, кад се 
будеш женио, уместо извесне ове или оне која ће ти се 
тек упола допасти. Боље него и једна она би умела да 
ти прибави срећу и да ти чува част. А ти, какво би ва- 
љано и лепо дело учинио! Не би имали више потребе да 
шију парчиће старе свиле у жалосноме стану! Али, гле... 
(а он обухваши једним обилазним погледом слике пре- 
дака) ја нисам сам! Мама још, најзад... то би се удесило! 
Али има других.. оних напудрованих! Сирота мала го- 
лубица! Штета !“. 


(Превео с француског ГргуР БЕРИЋ). 


АнРИ ЛАВДАН. 








ДЕЊО „Јави Цане 


Усред тајге, на далекоме северу, постоје тајанствени 
предели о којима домородци нерадо говоре, ослобођа- 
вајући се питања одговором да тамо: „ако ветар одлеће 
или ако се одмарају селице на путу к мору“... Тамо воде 
краљују: свуда се виде оне, беле и сјајне, а небо над 
њима виси бледо од љихова одблеска. Жиле каљаве, 
житке земље вију се ћудљиво, као канџе полипове, по 
плавој открављеној пучини, везујући лабаву црну мрежу 
у окца и чворове. Шуме, ретке као трепавице, покривају 
танке слојеве сухе земље, понекад израсте по неки бре» 
жуљчић и на њему гај здравијих и већих дрвета, понекад 
се нађе речица, која саставља две водене масе и својим 
жубором руши монотоност бора. Око лута по белим про- 
сторима, с муком се заустављајући на ситним контурама 
далеких острва и земљаних језичака. 

Крај чудно невесео. 

На драма ових водених простора лежи поглавито 
њиховим обалама. Тамошња језера се узбуркавају не 
онда када их бура тресе и диже бесне таласе; не у ведар 
дан, кад њихове сањиве груди љуби златно сунце, а она 


плавим огледалима прате и најмањи облачак, и најнеж-_ 


нију бору нагнутога над њима неба; и не у тиху ноћ, 
кад месечина подрхтава на њима, а искре сјајних звезда 
горе у њиховим црним хладним дубинама; него онда, 
кад гоњена обичним дувањем ветра, разбијена на тисуће 
ситних таласића са благим жубором милују гадне обале. 
Милују, јер морају, јер немају стена, кршева, узвишица... 

јер да није ово мало земље, њих би нестало одавде, 
истекле би у океан подједнако горак, туђ и без дна... 
Привијају се дакле, прививају уз блато, пију његов мутљаг, 
лижу маховину прљаву и млитаву. Њихова лица, сива, 
без живота, ништа тада одбијати не могу и неће... Мрежа 
јужних бора и црвенкаста пена плове по њима низ ветар, 
и у жуберкању њиховом јечи само безгранична жалост... 
Таква су обично тамошња језера, када живе. 

Зими пак, кад мећаве покрију снегом воде оковане 
ледом, а иње обели стабла и грање по шумама, предео 
се. претвара у бесконачну белу, пусту, мртву, мраморну 


костурницу, покривену леденим небом. Чак ни ветар ту 


тада“-несхуји. Земља стоји замрзла, у неописаној тишини; 
ретка тајга, НЕКЕ по њој, јавља се као паукова мрежа, 
ваздух непокретан, тврд, тежи на свачем снагом кри- 
сталнога притиска. Сунце без сјаја рађа се и смирује 
убрзо; ноћи дуге, при дну мрачне, горе блистају фос- 
форним сјајем. Мртвачку тишину ништа не прекида; по. 
некад само тресак земље, која пуца од мраза, одјекне 
као самртнички ропац и понове га сгрозничавом дрхта- 
вицом сви делићи згуснутога ваздуха, скамењена земља, 
шума и вода, и постаје налик на грмљавину. Осем тога.. 

ништа. Потпуно ништа!... Толико је тихо да И 
иња, кад слеће на земљу, шуме,-и толико хладно да на- 


пуштеност радује путника мишљу, да км њеха више нико 
не трпи на овој хладноћи. ~~~ ~ 


Десило се те је, у другој половини зиме, доста ретка 
тамо појава пореметила свечану тишину. Саонице у које 
су упрегнута два северна јелена и у њима двоје људи 
зашивених у коже пробијали су се с великом шкрипом 
и тешко дишући кроз белину и хладноћу, кроз испле- 
плетане шумске стазице и глатка језера, једноставна као 
плоче огромних гробова. Уваљивали су се повише ко- 
лена у сметове на беспућу; пара од њиховога дисања 
шумно је излетала испод, на очи навучених, кожних за. 
клона, састављала се с паром која се дизала од разгре- 
јаних северних јелена, и градила покретан облак који се 

таложио у облику снега на њиховој одећи и запрези, 
или је градила иза њих дугу сиву пругу, налик на бразду 
водене пене, замућене проласком некога брода. Били су 
налик на мали, обојен метак, који се светли и дими, ле- 
тећи ниско над морем белине. Човек је у једној руци 
држао ремен за управљање јеленима, у другој дугачак 
прут којим се подупирао као штапом. С времена је на 
време разгледао жбуње покривено с негом или погледао 
у даљину где су се бела језера 'сливала са белим небом. 
Жена сигурно није видела ништа, пошто јој је оковрат- 
ник од веверичјих репова потпуно покривао лице. Управ- 
љала се слухом, што је било лако, пошто је и најмањи 
шум до ње долазио као оштро шкрипање. Кад је дакле 
чула да су се јелени изненада зауставили. спусти брзо 
оковратник и погледа кроз отворе у кожи. Скренути 
јелени стајаху попреко на путу, а вођа, збацивши с лица 
језик од кукуљаче, показиваше прутом пропланак у чести 
и шапуташе: 
— Прошао је!.. Видиш лиг2.. 


Жена брзо отре дланом ињаве трепавице. На снегу, 
пред њима, видео се врло јасно широк траг човечје ноге. 
Он је излазио из дубине шуме и ишао стазом којом су 
се возили путници. 


— Сигурно је већ негде близу... Чекај да викнем. 

Стаде промукло да виче: 

— Ухујоху у у. 

А и жена му поможе својим слабим, али прилично 
звучним гласом. Обоје су били Јакути. 

МУ УЛ у у у у 

Ућуташе па слушаху. Али у звонком ваздуху, у коме 
су мало пре њихови гласови јечали као звоно, владала 
је потпуна тишина. 


— Сигурно није ту!.. А можда су... помрлир -— 
рече човек. 

— Не, они дуго живе! — одговори жена дрхтавим 
гласом. — Терај даље, Пјотручане!... 

Пјотручан се мало колебаше, загледаше пут, на по- 
слетку потера своје јелене, држећи се, колико је допу- 
штала шумска стаза, далеко од тајанствених трагова. 
. Жена није више навлачила на очи заклон, ма да јој је 
~ страховита хладноћа секла као ножем образе, нос и очне 

капне. Црне јој очи жалосно гледаху трагове, очигледан 
страх у Пјотручановим покретима, и срце јој куцаше, ку- 
цаше све јаче, заустављаше дисање и сметаше ходу. 
Е — Боже мој!.. Чак се и ова наказа плаши... 
| Пређоше неколико стотина корака, кад Пјотручан 
Е опет трже уздом јелене тако силно да попадоше страж- 
њим ногама на дрхтави обруч од саоница. У исти мах 
Јакут диже руке у вис, опружи ноге као да хоће да 
4 бежи и да буде што може даље од онога што је угле- 
зе дао. Заклон му сасвим пао са лица и из кукуљичина 
У чупава оквира указа се одвратно лице, пљоснато, кра- 
ставо, са отпалим носем и малим дрљавим очима. То лице, 
обично мртвачки бледо, покриваху сад крупне капи зноја. 
3 — Анка... Анка.. видиш... крв!. — шапуташе он. 
% — Не, даље нећу, ни за што на свету... Нећу даље... 
ДЕ Убиј, па нећу !... 
ПЕЕ Одиста је ономе што је пред њима прошао текла 
55 крв. А сигурно је рђаво одевен, пошто је врућа крв па- 
дала право на снег, градећи велике румене мрље са жутим 


оквиром. Анка је с не мањом пренераженошћу гледала 
на ове жалосне знаке. 


— Човек или женаг — упита она. 
Пјотручан загледа у средину једне стопе. 
“ — Ко ће их знати2... Изгледа жена... 


—- Пјотручане, добри мој, сребрни мој... још мало да 
пођемо! Хукни, па после да пођемо... 

— Хоћу да хукнем, али ни по што нећу даље. Што 
да гинем узалуд» Њима треба па су дужни сами да се 
брину. Оставићемо овде ствари и јело. Временом ђе доћи 
и узети... На мразу ништа неће бити стварима... Нико их 
неће узети... Сем лисица 2.. 

Ту се поколеба, али се брзо утврди у првашњој одлуци. 


(5 

— Казаћу општини да је крв била, да даље нисам 
могао... Нема закона по коме се мора ићи где је крв гу- 
бавих... Та од самога виђења може се разболети... Та 
госпођа се не шали. 

— Видиш, али ја онда никога нећу видети! 

— Па и боље што нећеш видети... Што и да гледаш! 
Он као и да је умро. Ти сад на мене треба да гледаш... 
Ја немам носа, али он на целом лицу нема меса... 

— Пјотручане, Пјотручане... Па обећао си. Један 
једини пут... Може бити, кад га видим без меса на лицу, 
да ћу га заборавити. Престаће ме мучити његова сен 
ноћу... Па и шаман је казао да га видим... Хоћу да будем 
мирна, као људи... Хоћу да се променим... Тада ћу можда 
тебе заволети, навићи се... 

Пјотручан врћаше главом. 

— Хукнућу, али нећу ићи. Ни пошто. Свакоме је 
живот мио... Да није крви пошао бих, али се овде човек 
од самога задаха може разболети.. Тада не би пошла 
за мене не би. Хуху... у... уу... оха... 

Хукнуше неколико пута колико су год могли па, 
подигнувши с ушију кукуљачу, слушаху пажљиво. После 
неког времена, из даљине заклоњене хладном маглом и 


шумом, до њих допре жалостан јек, налик на псеће ска- 
мукање. 


— Чујеш: ту су! — викну Анка и потрча тамо. 

Пјотруча је ухвати за рукав. 

— Ти си полудела, жено! Умало ниси нагазила крв 

— Морам, морам. Издалека ћу гледати. . Титу остани 
Ја ћу се одмах вратити, доћи ћу... одмах... 

Оте му се и оде преко сметова. На њено зажарено 
лице, са кога је кукуљача сасвим спала, мраз је стављао 
хладне, беле пољупце, густи јој је ваздух заустављао 
убрзано дисање. Даха јој је нестајало, и понекад се чи- 
нило да ће пасти; чудила се што јој тако изненада не- 
стаје земље испод ногу, што јој срце тако страшно игра 
и што је боли. Очи упрте у даљину нису виделе како 
Пјотручан плашљиво иде за њом, напрегнути слух није 

чуо шкрипање његових саоница и тешко дисање јелена. 
Најзад угледа усред гомиле снега, у даљини јурту до 
крова завејану, а пред њом неколико црних људски при- 
лика. Оне је угледаше и клекоше на снег с испруженим 
рукама. Она познаде мужа Клечао је напред, те она по- 
лете к њему, заборавивши на све. 

— Анка!.. Анка!.. Стој!.. Устави се!. Шта чиниш»., 
Причекај да ти кажем! — викао је за њом Пјотручан, 
трудећи се да је стигне. Она га није слушала; што је 
ближе осећала потеру, што је јачи био топот јелена, то 
је она брже трчала... Њено примицање изазва страх у 
гомилици јадника. Прво побеже мала, скоро нага девој- 
чица; за њом пође омршавели' скелет дугих власи, с по- 
кретима Тунгуза; чак и живи мртвац, чије је лице било 
само једна рана, устаде са земље. Само је он клечао, 
запањен и, мада је гледао у њу, изгледало је да је не 
види. Имао је оно исто лице и оне тужне очи, које је 
она толико пута љубила. 

Она допаде и ухвати га за руку. 

— Ту си... жив си... дишеш! Грегоре! И лице имаш... 
Они су лагали... И уста цела... Нећу... Остаћу ту... Во- 
лим с тобом ма где... Мучили су ме... Била сам као про- 
клета... Избегавали су ме... Безноси Пјотручан... само... 
— говорила је на претрг. 

— Дакле и ти си се разболелаг — замуца живи 
труп, дирнувши јој руку. 

Она погледа и одскочи у страну од пруженога к њој 
патрља од руке без прстију. Погледа у страховито лице, 
у коме су се, као при злобном осмеху, блистали бели 
зуби кроз труле усне,.. Свест јој на једанпут сину у иско- 
лаченим очима. 

— Што си ме додирнуо, гаде2. Знаш да није слободно... 

Шта се десило. Труп се насмејао. У исти мах 
жена, која је стајала на прагу, мршава али доста млада 
и боље од осталих одевена, која је од почетка пратила 
придошлицу намрштено испод ока, нагло полете напред, 
раширених руку: 

— Стој, стој... Збаци ствари што си донео... То је 
наше, то је општина послала, ја знам... Стој, јер ако 
нећеш, ја ћу те стићи и умазаћу ти лице мојом крвљу... 
Одвратни, безноси гаде... Чујеш, остави одмах — ви- 
каше она, и трком пролете поред Анке и Грегора. Тада 
и остали обратише пажњу на ту страну. Пјотручан, који 
је већ био обрнуо саонице да бежи, поколеба се, па 
потом стаде журно збацивати са саонице врећице са 
храном, оделом, чак и постељу. Збаци све, па ошину је- 
лене и одјури. Жени није било ни ни крај памети да га 
јури, засмеја се, наже се над збаченим стварима и стаде 
их претурати. Било их је ту више него што је дала оп- 
штина, јер је преплашени Јакут збацио чак и своје ствари. 
Болесници домилеше до „тога блага“, разгледаху га ра- 
дознало и по њиховим болесним, подивљалим лицима 
просу се неки људски, благи сјај. 

— Како је да је, тек се сећају нас. Има још на овом 
свету међу Јакутима добрих људи — уздахну налик на 
Тунгуза, дугокоси човек. — Гле! Чак ни тебе, Битерхај, 
нису заборавили... Погле, послали ти кошуљицу... сасвим 
ти добру кошуљицу послали — додаде, вадећи из свежња 
кратку дечју кошуљицу од паргара. Пружи је с благим 
осмехом нагој мршавој, као мајмунче немирној девојчици. 

— Дај овамо! То је за мене! — викну висока жена 
и истрже му одело из руку. 

— Од куда знаш да је ово за тебег Ваљда је на- 
писаног Не можеш, ваљда, од једанпут родити дете ко: 
лико та кошуљица! —- рече он подругљиво. 

Жена га љутито погледа, окрете се од њега, али 
кошуљице не остави. 


П 


Црвен сјај од огња плазио је по ниској таваници, 
по накривљеним, црним од дима јуртиним зидовима,  ба- 
цајући на њих велике, наказне сенке особа које су се: 
диле око огња. Готовљена је вечера, ту су се сви болесници 
скупили да гледају овај важан посао. Чак су Салбан и 

жена му Кутујахсит — живи, полуиструлели скелети — 
дрхтали поред котлова, јечећи тихо и очима прождирући 
воду која је струјала. 

— Још нисте помрле, маторе стрвине7... Смрт не 
може да вас нађе, или вас се боји. — Само трошите 
јело бадава — подсмевала им се висока жена, она иста 
што је присвојила Бтерхајину кошуљу. 

— Не греши се, Мергењ, наћи ће она и тебе. 

— Нек нађе... Не бојим је се! Није баш слатко 
живети овде с вама. 

-— Ех, напатићеш се пре тога, напатићеш... Отпашће 
ти руке, ноге... Нећеш се људима подсмевати... Постаћеш 
покорна — зајеча Кутујахсит. 

— Умрећу ја раније, нећу чекати — одсече Мергењ. 

— Много си дрска. Можда ће ти пре но што мислиш 
затребати људска помоћ! — упаде дугокоси човек, ко- 
јега су из подсмевке због тромих покрета и отегнутога 
говора прозвали Прондом, и значајно погледа у врло 
надувено женино лице. Она поцрвене, очи јој синуше, 
али ништа не одговори. Пажњу јој потпуно заузе ша- 
путање, које изненада допре са клупа, скривених у сенци. 

— Нисам имала гди да се склоним. Кад су тебе 
одвезли, твој брат узе краву, а мене истера. Говорио је 
да се боји, пошто си ти заражен, да нисами ја. Ди 
остали су се плашили да ме приме. Ако ме је ко и пу- 
стио, пустио ме је на дан два. Најгоре сам послове мо- 
рала радити за то, на најгорем месту, на ђубрету су ми 
наређивали да спавам, и морала сам јести из засебне чи- 
није... Ја, газдарица, ја, домаћица, са псима сам јела. 
Није за мене било кута на земљи... Они који су се не 
један пут користили нашом добротом, газили су ме као 
ђонове на обући... Најдуже ме је држао Шимон богаташ. 
Није ме хранио, али ме је држао. Живела сам од мило- 
сти других људи. Али, кад сам брата тужила суду, исте- 
рао ме и Шимон. „Не требају ми горде раднице — бо- 
гаташице. Због тога ће ме суседи да омрзну“. Брат је 
сплеткарио, оговарао ме, светио се, обећавао да ће тебе 

хранити. Прорачунавао је колико ти је већ много послао. 


Досудише му половину, а половину наредише да врати. 


Је ли ти послао што . 

Грегор је ћутао. 

— Знала сам да лаже, али од вас се ни гласа не може 
чути... Општина је говорила да без мужа не могу изићи 
на крај, да ће имање пропасти, те је досудила брату по- 
ловину, да би те тобож хранио... 

— Дабогме! — прогунђа човек. — А шта је било 
с твојом половином 2 


— Без земље, без радника, без сена, шта сам могла 
чинити, сама жена2г Примио ме је напослетку Пјотручан.., 

Ту умуче, тешко дишући. 

— Онај безноси2.. 

— Па онај... одвратни, гадни... 

— Волео те2.. 

Жена је тихо плакала. 


— Куд сам могла да се денем, смрт је већ била на 
прагу... Све ми се огадило... Туга, жива жалост, ишле 
су за мном као сенке. Али нисам могла заборавити тебе, 
нисам могла забовавити како смо се упознали, како нам 
је било добро кад смо се узели... Груди су ми биле пуне 
суза... Хтела сам да видим тебе макар једанпут, макар 
издалека .. Десило се друкче. Овде сам, код тебе сам, и, 
знаш — не жалим! Смрт свуда досеже, свуда се једнако 
умире... Ти можеш још дуго живети, још се можемо за- 
једно света нагледати! Умрећу с тобом! Заборавити нисам 
могла... Бол ми је срце парао... к теби гонио... 


— Дабогме!.. Веруј јој! — сикну изненада Мергењ. 
— Ко ту драговољно долази... у... жив пакао! Отерали 
су је, јер је болесна... Само ја овде пропадам међу вама 
здрава, без своје кривице... Сећате ли се кад сам дошла, 
показивала сам вам своје тело, чисто, младо, без кра- 
стице, без пеге, без мрље. Зашто трпим, проклети, међу 
вама2 Задахнули сте ме дахом вашим, умрљали ме крвљу 
вашом, оделили од целога света. Нека вас за то прогута 

живи огањ пре но што помрете! Нека вас гром сваки 








дан туче у ране ваше, нека вас... >» 
— Што опет бесниш, Мергењ»>.. — јекну Салбан. 

| — Па, забога, нисмо те ми довели, но те рођени муж 
- 3 везану овде бацио. Да те ми онда нисмо одрешили, ти 
| би пропала од комараца и глади. 

ка — Нека бих и пропала... А зар овако не идем 
|: без душе» : 
ј — Сви смо ми сенке од људи! — усдахну Пронд. 
% — А ова још сама дошла овамо, да нам одузима 
___- _ сиротињу нашу, да дели с нама храну нашу... Здерите 
% јој одело, намажите је соковима вашим, нека што пре 
| | осети муке болести !.. — викала је ражљућена вештица, 
| па скочи жустро од огња. 
~ Сви умукоше. Анка, дрхтава и побледела, ухвати се 


рукама за одело. Мергењ стаде пред њу и насмеја се. 


— А шта Бојиш сег Памти, дакле, памти да сам 
ја таква. Знаш ли мег.. Сигурно си често слушала по 
селима... 


— Слушала сам — шану Анка. — Знам да су ти 
учинили велику кривду, да сад с правом идеш по свету 
и разносиш заразу... 


— О, још не! Још је тело моје читаво, али доћи 
ће време. Слушај, рекла си да су ми учинили кривду... 
О, те колику кривду... те колику... Била сам добра, била 
мирна, имала сам све... 


— Већ је готово! Гледајте, искипеће — викну Би- 
терхај и показа руком котлове. Сви се одмах окретоше 
на ту страну. 

Изручише јело у огромну дрвену зделу, па боле- 
сници поседавши око стола, стадоше из ње захватати 
редом. Само су Салбан и Кутујахсит јели оделито из 
малих чанчића, пошто је заједничко јело било за њих 
сувише врело, а њихова им рањава уста нису дала да 
стижу по општем реду. 

— Нека Бог да здравља Пјотручану што је дошао... 
Опет бисмо гладовали. Јуче смо појели последњу рибу 
— рече Пронд, лижући кашику. 
— Не видим што је бољи од других!. Општина 


га послала, и он је дошао јер је морао — упаде пре- 
зриво Грегор. | 
— Пре твоја жена — додаде Мергењ, гледајући 


пакосно мужа и жену. 

— Причај, Анка, шта се чује тамо у свету» — обрте 
се младој жени Салбан. Она стаде причати о јесењем 
рибању, о недостатку сена, о глади која прети општини 
у пролеће. Они су слушали пажљиво, јер је све то било 
у тесној вези са њиховим мукама. Затим, она пређе на 
поједине новости: ко је умро, ко се с ким завадио, коме 
се родило мушко, коме женско... 

— Мучила се оженио... Узео жену ружну, црну, 
малу, а за њу дао десет крава !.. 

— Коме је дао Па она је сироче... 

— Кнезу је дао... Морао је дати... Зна се да свака 
жена има цену... Само што је дао премного... | 

— Видиш, Грегоре. Мушкарци увек и свуда доби: 
вају... Чак и код губавих... Овде бар за жене могу ништа 
не платити — насмеја се Мергењ. 

Анка упре у њу упитан поглед, али она устаде да 
скупи и опере судове. 

Оштро отрже од од Битерхаја чанак, који је девој- 
чица лакомо лизала где год је могла дохватити језиком. 

— Пробушићеш чанак!... Дај!.. | 

Дете са страхом пружи к њој мршаве ручице, које 
су се повијале под под тежином чанка, и утече под за- 
штиту Пронду. | 

Од новости из широкога света највећи утисак учини 


причање о „госпођи што је дошла из далека, с југа, на 
сто коња“... 


— А била је тако велика госпођа, да су за њу гра- 
дили нарочите путеве, посред тајге, подизали нарочите 
мостове на рекама, јер се по старим она није могла во- 

зити... Сама ју је царица послала и свуда је морала да 
стигне... Само овде није могла, јер су је комарци много 
изуједали. Питала је болесника о лековитим травама. 

— Какав лек! Смрт је наш лек! — јекнуше сложно 
Салбанови. 

-— Па су због те траве хтели да начине кућу с гвоз- 
деним прозорима... 

— Затвор — поправи Пронд. 

—- И метнути тамо све болеснике из целе земље.., 

— Охо!. Куд ће они саградити таку кућу... Нас је 
много. Овде је на пример нас седморо, у Барском 
улусу такође их има, у источним земљама и северним улу- 
сима тако исто... Зна се, где има рибе, тамо има и гу- 
бавих. Без мало половина Јакутске земље храни се рибом... 
Дакле какор Све да помећу2! Који Јакут зна шта ће са 
њим бити за годину»... Па и ми смо били здрави, весели, 
и до онога часа нико није знао да носи отров у себи... 

— Ваљда цар наређује због оне траве! Али што 
смо ми криви, што смо криви» 

— Боље нека нас одједанпут побију. Шта вреди 
живот кад се мора седети у кутији, у загради. Ни ви- 
дети света.. ни сунца. Зима и пролеће једнаки. Бацати 
мреже, хватати птице, скупљати траве — то је увек као 
и остали свет, мило је... Велиш да ће дати све што треба! 
Шта ће то да даду» Да даду више но сад, —- неће, јер 
не могу, немају. Али сад, сада бар човек допуни својим 
ловом, трудом, а онда... иза гвоздене ограде... 

Сви су сложно јадиковали и љутили се. 

— Сигурно је то онај митник, кмет измислио! — 
плану Пронд. 

— Мир! Не брбљај узалуд! — пресече га Грегор. 

— Шта ће да ми ураде! А2! Нека дођу овамо, нека 
доведу сву војску... 

— Ми ћемо им свима њушке намазати крвљу — 
насмеја се Мергењ. Кад сви буду болесни, онда ћеи 
нама бити боље, јер ће сви бити једнаки. 

Пронд ућута и погледа је испод ока. 

— Ја баш ни мало не желим да сви буду као ми. 
Нека буду здрави, нека им Бог да... Зар ће моје ране 
мање болети, кад заболе и друге%.. Али што да нас мећу 
у затворг Зашто живе затварати у гроб2! 

— Право!... Право!... Нека буду здрави! Нека им 
Бог да, али и ми да умремо старински — сложише се 
сви и одвукоше се на своја места, да се одморе. Анка 
подреши свежњеве, па стаде нешто шити и кројити за 
мужа. И Мергењ је нешто бола иглом. Салбанови су 
тихо јечали у помрчини, а Пронд је купио мреже крај 
ватре и промуклим гласом причао Битерхај: 

— Причају да је мала Груба Бака, што је имала пет 
крава, једно јутро изишла да тражи у пољу стоку. Тамо 
је нашла цвет са пет гранчица и, не изломивши ни једне, 
донела га кући. Метнула га на постељу, брижљиво по- 
крила. Потом села да музе краве. На једанпут... звррр! 
зазвонише јасни звончићи, падоше маказе са стола. Ста- 
рица задрхта, те се просу млеко. Скочи у јутру гледа: 
цвет... лежи цвет! Она се врати, па опет седе да музе. 
И опет зазвонише звонцад, маказе падоше са стола. Опет 
се просу млеко. Она скочи у јутру, гледа: цвет... лежи 
цвет! Трећи лут се полако прикраде и погледа кроз пу- 
котину на вратима. На левој страни, где спавају жене, 
где је клупа за неудате девојке, седи дивна девојка. Над 
сјајним очима надвиле се црне обрве, као куне обрнуте 
једна, другој шапама, уста су јој од ливенога сребра, нос 
од кованога сребра... Кад говори, као да лептир на обра- 
зима лепрша, кад гута, као да у грлу подскакује ласта- 
вица. Кроз белу одећу сија се месечинасто тело, кроз 
провидно одело просијава дивно тело. 

„Мало по том Хаџит-Бергењ, син господара „Славно 
око Крваво“ крете се у дубоку шуму, у тамну планину, 
у лов. Гледа: поред куће Грубе Баке што има пет крава, 
седи на чворноватом мелезу веверица. Стаде он ниша- 
нити и добро стрељати. Од ранога јутра до мрклога ве- 
чера не погоди ни један пут. О сунчеву заходу упаде 
му стрела у јуртин димњак. „Бако, узми и дај ми стрелу“ 

— моли он. Нико му не одговори. Заруменила му врела 
крв образа, обојила му црвена крв чело, са стране при- 
скочила му мисао љутита, остраг прилетела мисао поно- 
сна... Кад упаде, угледа девојку; кад угледа, пренеможе, 
потом оживе, заљуби се, истрча, скочи на коња и што 
брже може допаде кући: „Родитељи моји, вели, Бака са 
пет крава има предивну девојку! Узмите и дајте ми је...“ 
Онда отац посла девет ратника на девет коња. Трком 
одлетеше они, упадоше у јутру, и попадоше без свести 
од лепоте оне девојке... Оживеше, изиђоше; остаде нај- 
старији... „Мала Бако, колико тражиш откуп за ћерку 2. 

Пронд прекиде и замисли се. Жене су уносиле у 
јутру постеље, које су се проветравале на мразу. 

— Знаш шта, Битерхај, иди спавај! Нешто ме ране 
боле, немам воље да причам. Биће сутра промена, југо. 
вина или ветар. 

Битерхај оде покорно у кут на клупу, где је спа- 
вала заједно са Прондом Он је дуго поред ватре пре- 
гледао и прао топлом водом своје крваве ноге. Кад утру- 
ђен, болан, паде на постељу, заспа скоро одмах. 

— Ти спаваш, Пронде! Не спавај, драги... Ти не 
чујеш! буђаше га мало после Битерхај. Пронде, добри 
Пронде !... не спавај, мене је страх. 

— А, шта» — питаше човек кроза сан. 

— Хучи.. много хучи! 

— Нека хучи! Пуца ледна језерина, због промене. 

— Пронде, ово не хучи тако. Ово сигурно иде она 
госпођа на сто коња што ће да нас метне иза гвожђа. 

— Спавај, спавај, не бој се!.. Побећи ћемо. 

— И мене да узмеш, Пронде, мој сребрни, мој добри... 

— Хоћу, хоћу... Само спавај! 


(Наставиће се). 


(С пољског превео ЛазаР КНЕЖЕВИЋ). 


Вацлав СЈЕРОШЕВСКИ. 


ПЕСМА О АЛХЕМИЈСКОМ ПОКУШАЈУ. 


На путу својем наиђох на нешто — 
Камен ил смолу, ил' дрво — по лику 
Божјем срезано, извајано вешто; 

И делић твари човечјем облику 
Подобан хтедох обићи, кад ману 
Отровну дух зли души пружив шану: 


„У злато треба да обратиш ово, 
Усуд је теби досудио тако“. 

И мени сађе надахнуће ново: 
Примив за удес реч злог духа лако, 
Да оплеменим грубу твор прионух; 
И никад снагом ни вером не клонух. 


Поднесах многе жртве нечувене: 
Делић по делић свог сам бића дала; 
Одричући се свих радости жене, 
Знајући да ће награда ил хвала 
Обићи мене, ал' ме нада прати. 
Задовољење дело ће ми дати. 


Већ су године прошле од то доба... 
Истроших младост, а из срца врела 
Источих крв, и као снагу роба, 
Сок живца сваког исцедих, и смела, 
У овом лудом са природом боју, 
Изгубих свежу и пролећну боју. 

И ослаби ми очњи вид лијући 

Сузе не бих ли растворила камен 
(Ако је смола на срцу гријући 
Попустио би предмет груб и стамен; 
Дрво бих духом израдила снажним...) 
И изнад снаге човечје одважним. 


Делима кушах, ја, немоћна жена, 
Да благородством надземна чезнућа 
Ово, чем нигда не нађох имена, 
Учиним златом. Ал' мојих прегнућа 
Предмет остаде непромењен вазда, 
Као што груба природа га сазда. 


И успех мојег напорнога дела 

Оста у мени пуста жеља само. 

Но ипак... изнад уморнога чела 
Заблиста круна празна труда: тамо 
Међ власима се засја бела једна! 
Сребрна, сјајна, ругобна, скаредна... 


Немадох срца да се њоме бавим — 
Још мање снаге растати се с њоме — 
Силно је тргнув, ишчупах да ставим 
Међ' реликвије сурове и драге, 

Тај плод младости лудо утрошене 

И пустих труда цветна доба жене. 


Тек живот кад ми том лекцијом грозном 
Заблуду откра и отвори очи, 

Одлуком чврстом, и ако већ позном, 
Напустих дело што ми снагу точи 

Кад све изгубих судби главу пригох: 
Руке од посла незахвална дигох. 


ДАНИЦА МАРКОВИЋ. 








Мана ој љгс - 


» КИ 
4 


БЕО ВЕЧЕ 
(Сјај де Тлие) 


Около је пустош, а на голом вису 
Пијан очајањем у несвести гледа, 
Занемео човек лица сузна, бледа, 
Уза ромор мисли које мисли нису. 


И док се кроз сутон уз акорде меке 
У клонулом молу, немоћном и мртвом, 
Врши сад опело над незнаном жртвом 
Тихо плачу елфе из даљне далеке... 


..„Громови и ужас и пурпурна буна; 
Од алегре страшног цела земља јечи, 
Уза дивљу песму без смисла и речи, 
А небом се ваља разбешњена Луна. 


Црвена, огромна, посрће и јури 

За увреде давне где ће да се свети 
Крвавоме пиру на крвавој мети, 

А облака за њом чопор нагли тмури... 


У то, из плавкастог, тихог мирног мора 


Замишљена сетно устала је вила, 
На љиљанском лицу туга јој је била, 
Док тамо, далеко, свитала је зора. 


Станислав ВИНАВЕР. 

АПАТИЈА. 


К'о легендарни херој да стојиш, 

Да се препрека никад не бојиш, 

И чврсту вољу имај сваки час; 

Нек ти челичан загрљај прија, — 

Разбиће ипак тебе код нас: – 
Апатија! 





| Интриге подле и сплеткарење, 

К: Лукави шапат и глупо мњење 

- Презри, — ал' све то није опасно! 

Страдати нећеш ни клетвом чијом, 

К'о завист ће те убити ласно: 
Апатијом ! 


Геније буди, ко Христос чедан, 
| __ Или ко Сократ буди праведан, 
Е_ Брзо ћеш дане скончати ове 
ЊЕ — Да смрт, распеће, на те не зија — 
Љуто се наше оружје зове: 
Апатија. 





(С бугарског превео Владимир СТАНИМИРОВИЋ). 


Иван ВАЗОВ. 











ИЗБОР СРПСКИХ ГЛАВАРА. 


(Крај) 

Како је у Црној Гори стално владао утицај римски, 
а слабо грчки, ми ћемо гледати само први да расветлимо, 
ма да се и код Грка у једној додонској повељи помиње 
обртање. У овом часопису нема простора да се мануми- 
сија кроз векове пропрати, па да се зађе и по траго- 
вима у хришћанској цркви, за то ћу се држати само 
црногорско-римске подударности. 

Одмах пада чудновато: каквог сродства има осло- 
бођавање робова с бирањем црногорских главара! Међу 
тим ипак стварне противности нема. Јер, и у једном и 
у другом примеру тежиште је: промена положаја на боље 
— од роба постаје слободан грађанин, а од обична Цр- 
ногорца, главар, јер без потврде народне наслеђе му 
ништа не вреди. Ја ћу још један српски пример навести, 
ма да је привидно врло несродан, као и она два горња 
између себе, а опет има узрочне везе. Пишући о же- 
нидби у Рисну, Вук Караџић: наводи и ово: кад сватови 
дођу девојачкој кући, поздраве их пуцњавом, на што им 
и они истим начином одговоре. Кад већ уђу у кућу те 
поседају за трпезу, девер пође к« вереници и обрне је 
унаоколо шри пуша пут истока, по том му се она по- 
клони и с њим пољуби. — Ова драматизована радња у 
обичају савршено тежи истом смеру као и оба горња 
симболизовања, то јест: да младу ослободи од очеве 
власти и да огласи прелаз у равноправни положај код 


1 „Живот и обичаји“, стр. 10. 

мужа. У римским свадбеним, боље да рекнем за овај 
случај обредима него обичајима, ово прописује закон, 
с намером да се искаже невестина прекинута веза с ро- 
дитељском кућом и стуџање од тог часа у сасвим нова 
права и дужности. Римљанци, кад је ступала у брак, њено 
се право (по „манципацији“) тачно одређивало, и није 
ни по чему личило да се она заробљава или ма како 
мужу потчињава, него обратно она је обезбеђена уза- 
јамним уговором у зајемчени слободан положај. Гркиња је 
у то доба, већ била зависнија према супругу од Римљанке. 


Овде се опет намеће питање само од себе: Да ли 
су Срби примили римски обичај ослобођавање роба за 
цергмонију при избору својих главара преко заосталог 
становништва још од власти римске, код којих је још 
тињао дух старе узорите светске државе, или је тај обичај 
био и у Срба од памтивека независно од Римљана, као 
што таквих примера има много у свима гранама народ- 
ног живота. Мени изгледа да је овај обичај исто толико 
српски колико и римски, што значи да су порекла из 
истог произвора, по оном општем закону индо-европ- 
ског сродства, по коме су и Срби и Римљани блиски 
рођаци по крви, језику и обичајима. Овим се обичајем 
документује: да људи хоће сваки преокрет у животу да 
истакну видно и јавно, и да му тим начином даду за- 
конско обележје за опстанак. 

У Кучима за војводства Дрецова десило се, да је 
сам он лично нашао за паметно, да предложи: да у бу- 
дуће војводство буде наследно само по избору, а од 
његове породице да нско има само да потврди тај избор, 
што ће узети капу са своје главе и метнути је новом 
изабраном војводи. Ово је тражио да се под „амин“ 
учини, узео камен у руку и позвао народ да учествује. 
Бацајући камење на гомилу, једногласно су изговарали: 


1 Магдпагдћ, ор. сЕ. И, 34. 
2 Марко Хиљанов, „Племе Кучи“, 28, 344. 

„Да је проклет и од Бога и од људи сваки онај, који 
друкше радио, и срећа му се и све његово као камен 
скаменило, ко за вечита времена не чувао право бораца 
војводе и ко не признавао право потврђивања војводе 
Дреци и његовим потомцима, докле их буде!“ За овим 
се војвода Дреца захвали народу и предложи за првога 
изборног војводу Дрекала као човека мудра и верна, 
који је знао срећно свршити поверени му посао. Народ 
на то пристаде, и војвода Дреца скиде војводску капу 
са своје главе, закити је дреновим цветом и метну је на 
главу војводи Дрекалу с речима: „Срећно ти војводство 
од народа изабрани а од мене потврђени војводо!“ Па 
се с њим загрли и пољуби, а то и народ учини. 

У овом примеру десио се један редак случај да се 
стари војвода својевољно одрекао наследна војводства и 
пренео то право на народ, истина ипак с малим огра- 
ничењем, да је потребна његова или потомку му потврда. 


У овом церемонијалу врло је провидно, што војвода 
меће своју капу новом избранику на главу, а његову 
опет меће на своју. Ова симболична радња значи: „пре- 
носим с мојом капом и моју власт на тебе, а ја се с тво- 
јом капом драговољно враћам у твој дотадашњи положај 
обична племеника. Овде је капа, може бити потпуно 
играла улогу главарског негдашњег шлема или каквог 
било покривала за главу, различна од народног. 

с 3 

Кад смо већ зашли у изборне облике, долази ми 
под руку да изнесем и једно своје мишљење, за чијим 
објашњењем одавно трагам. У свима селима око мана- 
стира Жиче вели се: „Жича седмоврата“, а то се тумачи 
тако, као да се у њој крунисало седам владалаца. Нај- 
старији писани помен о томе, који сам ја могао наћи, 
јесте код Давидовића,! где он вели: „на Жичи има „седам 
зазиданих враша, о којима кажу да су одмах зазиђи- 
вана чим би крунисани краљ кроз њих прошао. Дави- 


1 „Летопис“ 13, стр. 14. 

довић је био у Жичи године 1822, описао ју је, па чак | 
и насликао, и то је уједно најстарија слика ове славне 
задужбине. Ова је белешка заиста врло позна, али добро 
те и ње има. После њега бавио се у Жичи Јоаким Вујић, 
али о томе ништа не помиње, а код Милоша Милоје- 
вића! и Милана Милићевића та стара прича већ је забеле- 
жена. Милићевић је шта више наводи у два маха": „Жича, 
1 сахат на југозапад од Карановца, на десној страни 
Ибра, бели се и данас ова знаменита задужбина Стевана 
Првовенчаног.“ И доиста је народно веровање да сеу 
њој крунисало седам српских краљева, са шта се она и 
зове „седмовратна Жича“, јер за сваку крунисану главу 
пробијана су нарочита врата. Исто овако забележио је 
и Карић.“ Ја сам до сад три пута свраћао у Жичу, и 
увек слушао истоветно предање као и моји претходници, 
дакле ту се слажемо. Али, за чудо, у Вуковим Народним 
Песмама, па ни у његову Речнику нема ни помена о 
„седмовратној Жичи“, па то не нађох ни у Даничићеву 
„Рјечнику“ и нигде више у старим документима. Да ли 
је збиља Жича била седмовратна; То јест има ли на њој 
7 зазиданих врата, и је ли се у њој крунисало 7 влада- 
лаца> Да ли је народна прича легенда или стварна исто- 
риска истинарг На сва та питања за сад не можемо дати 
тачан одговор, јер архитекти, као најпозванији да ову 
загонетку реше, нису на ову околност обратили пажњу. 
За то мени ништа друго не остаје него да се држим 
само традиције и њу да анализујем, у колико се можеу 
њој крити истине. Овај пут није поуздан и закључан, 
јер се оснива на неким даљим, посредним, логичким за- 
кључцима, али ништа не смета да и тај начин употребимо. 

Прво, откуд у народу, рецимо, та легенда2 Апсо- 
лутно није могућно да ју је народ без икаквог повода 


1 „Сион“, 1, од год. 1874. 

2 „Гласник Српског Ученог Друштва 21, стр. 21 и Кнеже- 
вина, 654. 

3 „Србија“, стр. 715. 

измислио, јер то никад не бива и не може бити. Чак и 
највероватнија предрасуда ипак има неку стварну, макар 
погрешно протумачену појаву за узрок. — У Неверској 
недалеко од Упсале, има једна ливада која се зове Мора, 
на којој су у старо време бирани краљеви. У средини 
је стајао велики мора-камен, на који су подизали краља 
после избора, а наоколо се низало друго камење с нат- 
писом, коме је изабраном краљу који камен припадао,' 
јер је за свакога новог краља нов камен побијан. 


Ако поредимо српски обичај са шведским, видећемо 
да их је једна иста побуда руководила: — да нови вла- 
далац у свечаном тренутку по избору треба да заузме 
неки сасвим нов положај и правац. Нимало ме не би 
изненадило, кад би се прегледањем зидова утврдило: да 
збиља има на Жичи неколико зазиданих врата, куда су 
крунисане главе излазиле. Чак и изгледа да збиља има 
неког трага од зазиђивања иза певница, али ти су отвори, 
ако су заиста постојали, били доста уски и неугледни. 
Међутим то ништа не смета, јер спремљених врата за 
нове владаоце није могло бити од почетка, него су их 
тек пред ново крунисање пробијали, и дабогме за такав 
тренутак и за пролаз само једног човека није ни тре- 
бало правити права рагастовима утврђена врата, а и сама 
би грађевина тако великим разваљивањем изгубила по- 
требну чврстину, што никоме није могло ићи у рачун. 
И у простом нашем народу има неких обичаја, који као 
да овамо нагињу и да могу послужити као доказ веро- 
ватноће да су у Жичи пробијана нова врата за нова 
владара. Свуда код Срба, па иу самом Београду, на 
један се обичај врло бодро пази. После венчања сватови 
се с младом и младожењом увек враћају другом улицом, 
а не оном којом су отишли у цркву на венчање. Пре- 
тиван поступак не ваља, јер би донео несрећу младен- 
цима. Дакле и у овој важној примени живота не сме се 
исто тако исти правац узети као ни при владалачком 


1 огпт, ур. еб. 1. 327—328. 

венчавању за престо. Ето дакле и за то потврде у на- 
роду, а народ је извор и утока свих старих обичаја, па 
и владалачких, који су из старине наслећивани, само што 
су ови последњи, природно, префињени и што су сра- 
чунати на јак ефекат. По разлогу ове исте празноверице, 
— народног венчавања и крунисања краљевског, — народ 
се брине и за свог милог покојника кад се крене на 
онај свет да му се што ружно не деси. Покојников је 
пут дуг и тежак, па се чак из непажње живих, може и 
повампарити, па и својој фамилији грдно наудити, га то 
се и он упути на срећан пут, што се изнесе на друга, 
обично западна врата из куће. Овим другим вратима 
обично се не служе домаћи нико други, него тек у смртном 
случају отварају се да кроз њих прође мртвац, а по на- 
родном веровању на западу и стоји онај други свет. Овај 
је пример достојан пажње наших антропо-географа и ар- 
хитеката да мотре да није у плану куће учествовала и каква 
народна предрасуда, као очигледно у горњем примеру. 


По историји се зна да се у Жичи није крунисало 
седам владалаца, али тај поетски, такозвани стални број 
7 узимао је народ увек произвољно у свима својим тра- 
дицијама, а нешто и по мистичности. Ама, има и нешто 
друго што би се могло у претрес да узме и да претражи 
за Жичу, а то је: да није народ у тих седам крунисања 
урачунао са владаоцима заједно и крунисање црквених 
главара, јер у повељи Стевана Првовенчаног: изрично 
стоји: да се у Жичи, храму спаса нашега, постављају 
сви краљеви, архијепископи, епискупи и игумани. Може 
бити да су баш и за архијепископе, као најугледније 
црквене достојнике, и нарочита излазна врата отварана 
као и за краљеве, особито кад се помисли на каквом су 
гласу они онда стајали, и колико су сви државни по- 
слови од њих зависили. После тога у старо доба као ин 
данас говорило се да се „венчава краљ за свој престо 
као и патријар“, а венчавање значи што и „крунисање“. 


1 Миклошић, „Мопиштепта“, 13. 

Код Грка и Римљана владаоци су се венчавали 
престо мешалним венцем („стефанос“ код Грка), а тек 
преко Александра Великог и Дијадоха примише персиски 
обичај и венац заменише круном. И у нас се често на- 
лази у старим књигама помен венца, на пример код До. 
ментијана како је Св. Сава крунисао свога брата, краља 
Стефана Првовенчаног „вјенцем царствија честнују главу 
јего вјенчав“ и тако даље, отуда се и зове он Првовен- 
чани. Али и „круна“ се била такође одомаћила, па се 
помиње да је била и бисерна. О разликама између круне, 
дијадеме и других инсигна владалачких има доста код 
Ст. Новаковића.“ 

Невострујев штампао је један требник“ у коме има 
интересних података 1, о постављању цара, 2, ћесара и 
деспота и 3, кнеза (патриција), али све је ту по обрасцу 
грчком удешено без трунке нечега што би и у народу 
нашем имало клице. Значајно је само то, што он наводи, 
да је амвон у Св. Софији био висок, а то већ иде у 
прилог ономе, што је тиме на првом месту хтео вла- 
далац да симболише своју вишу власт над народом. Уз 
остало, и код нас се стално одржало да су миросани ца- 
реви, као свуда на Балкану, на послетку и причешћивани. 

Мени изгледа да поменуто кићење изабраног куч- 
ког војводе није пука случајност него по неком старин- 
ском обичају прописно правило, а што се само код Куча 
одржало, има се приписати њиховој највећој конерва- 
тивности, која је производ код њих најдуже очуване пле- 
менске слободе, као и због тога што живе у најзабаче- 
нијем делу Црне Горе, на непосредној турској граници, 
где се никад није знало за потпун мир, јер је сваки тре- 
нутак могао донети окршај до истребљења. Пошто се 
зна да је пре круне постојао код Грка плетен венац од 
цвећа, којим су своје старешине венчавали за главаре, и 


1 Бећгадег, „КеаПех Коп“, 482. 
„Кад“, 43. 
3 Три молитве у „Гласнику Српског Ученог Друштва“ 21. 

"тек је позно тај цветни венац замењен металним венцем, 
круном, дијадемом и тако даље, зар не можемо поми. 
__слити да је кићење кучког војводе баш што тако неки 
престари остатак, из кога се временом развио цветни 
_ венацр Заступању ове претпоставке не стоје тешкоће на 
путу. После, треба имати и то у виду, да су се племен- 
ске скупштине састајале само једном у години, и тоу 
пролеће, око Ђурђева дне, када има изобилно цвећа, и 
да се само на тој скупштини врши избор племенског вој- 
воде. Дакле, кићење је могло сасвим природно да уђе 
као саставни део у програм венчавања главарева. 


Др. Сима ТРОЈАНОВИЋ. 

ВЕОМА ПОШТОВАНИ ЗБОРЕ! 


После исцрпних говора господе предговорника, не- 
ћете ми замерити, ако будем кратак, нарочито стога, што 
су у суштини сви говорници на овоме збору говорили 


о предмету етичког процењивања алкохолизма, односно 
антиалкохолизма. 


Врло често се чује замерка против етичке процене 
алкохолизма: ама шта чини „нешто мало“ вина или пива, 
што се уопште пије, и најзад шта се кога тиче, ако се 
неколико људи развеселило; ви антиалкохоличари уопште 
све посматрате кроз мрачне наочари. Овај прекор баш 
сам данас морао чути у жељезничким колима на своме 
путу за Данциг. 

Ја долазим из једног краја Моравске, који је богат 
алкохолом — из моравског Влаха — и ко је год био 
икада у положају да посматра живот и обичаје алкохо- 
лизма у маси, тај ће умети тачно да оцени оваке и све 
сличне изговоре. Ствар се не тиче предмета: вина, пива 
или ракије, већ лица које пије, тиче се његовог душевног 
стања, како се оно развило услед пића, лично и на- 
следно; тиче се целог душевног обележја пијанца, цело- 
купног карактера његова и погледа на свет, а не објекта — 
алкохола. Тим што се одлучује за пиће, алкохоличар 
заузима према најважнијим животним питањима сасвим 
друкше становиште него ли противник пића; пити или 
не пити алкохолна пића значи данас избор и решавање 
за два посве различита погледа на живот. 

Ми смо захвални антиалкохолном покрету, што данас 
ни један образован човек, ни један читалац не може рећи, 
да није обавештен о суштини алкохолизма; данас може 
сваки, који није намеран или који неће намерно да жмури, 
да буде обавештен о чињеницама алкохолизма. То може 
учинити сваки свештеник, наставник, судија и сваки човек 
који уопште чита. 

Господин судски саветник Буде већ је поменуо нај- 
важније чињенице алкохолизма! и ја их могу стога као 
познате претпоставити, зато ћу се ограничити на своју 
ужу тему. Ми ћемо се позабавити алкохолизмом као хро- 
ничном појавом у маси, као погледом масе и моралним 
расположењем масе, а затим и појединим пијанцем. При 
том, кад говорим о пићу и пијанцима, онда имам у виду 
неумерено пиће, јер усамљени, доиста умерени пијачи, 
који алкохол сматрају и употребљавају тако рећи као 
лек, не долазе у посматрање. 


Ради етичког процењивања пијанчења морамо најпре 
одговорити на питање, да ли је алкохолизам, као што 
· се често пута тврди, последица. економских или других 
друштвених стања, или је само симптом, или је узрок 
зала, који му се стављају на терет од стране вођа апс- 
тинентног покрета. 


Узмимо случај, да је он само симптом: медецинари 
имају у великој мери само симптоматичну медецину па 
ипак нико неће хтети сасвим да одбаци медецину. Исто 
тако не би смео ни један увиђаван човек да одбаци анти 
алкохолни покрет, ако је алкохолизам само симптом, 
само епифеномен> других друштвених стања. Али алко- 
холизам је више од самог симптома, више и од саме по- 
следице, која пак одмах постаје узроком. Алкохолизам 
је непосредни проузроковач и узрок оних невоља, које 


1 Видде, Геђепчјтепае оћпе АЈкоћој, Ејепзбига 1905. — Чиње- 
нице о алкохолизму сваки може наћи у књизи: Р. Н. Норре, Пе 
Тазасћер Цђег деп АЈкоћој, 3 изд. 1905. Берлин. 


2 епифеномен — узгредна појава која прати другу. 

научни анпшалкохолни покреш из њега изводи. Истина 
је да у душевном и друштвеном животу човечјем уопште 
нема само једнога узрока; исто тако има алкохолизам 
своје узроке и саузроке, али је при свем том он нај- 
јачи саузрок свеколике оне беде, за коју се чини одго- 
ворним. До овог закључка долази се марљивим упоре- 
ђивањем и одмеравањем појединих чињеница по овоме 
питању; тако је на пример Бунге тачно и критично упо- 
редио статистичке податке о здравственом стању 445 
породица, и на основу тога упоређења извео закључак, 
да је алкохолизам, то јест хронично тровање алкохолом 
— алкохол је у свима облицима само отров и утиче на 
сваки организам, па и човечији, као отров — узрок 
дегенерације, изметања.: А исто тако може се у другим 
случајевима доказати, да је алкохолизам утицајни, од- 
лучни узрок осиромашавања, пада у беду, физичког и 
психичког оболевања. 


То значи: ми можемо, ми морамо алкохолизам не- 
посредно етички проценити и осудити. Једном као де- 
латни и одлучни узрок многих беда, а затим ћемо про- 
ценити и осудити побуде за пијење алкохола. Ко се данас 
одлучује за пијење алкохолних пића, тај се одлучује за 
узрок небројених патња и једно у сваком погледу про- 
машено, управо патолошко друштвено укупно стање. 


Кад нас историја алкохолизма поучава, да се алко· 
холизам, то јест опште и уобичајено пијење алкохолних 
пића развило и скоро патолошки уврежило тек од Три: 
десетогодишњег Рата (1618—1648) на овамо, онда је тим 
већ казано, да имамо посла са једном историском, а не 
неотклоњивом природном појавом, да се дакле побуде 
алкохолизма, као и његове чињенице, могу и морају про- 
цењивати. 

Заслуга је Арепелина и других научника, што су 
примерним огледима доказали, да се пијењем алкохолних 


' Випсе „АТкоћојуег Шипе ипа РПесепеганоп“, Гера 1904; 
потпува статистика у „Упсћом вз Агесћју“, књ. 172. 1904. 

пића затупљује свеколика духовна радљивост човечја, да 
се не само рад разума, већ и рад осећања и воље, уопште 
духовни капацитет, духовна подобност за рад смањује и 
погоршава. Патагонци називају ракију „средством којим 
се памет губи“, не само памет, већ се акутним и хро- 
ничним алкохолизмом губи и сила осећања, енергија, 
снага отпора. Употреба алкохола сужава моћ схватања, 
она слаби пажљивост; да бисмо могли правилно, оштро 
и јасно мислити, не смемо пити алкохолних пића; од- 
ређен, тачан, научни мисаони рад постане немогућан при 
употреби алкохола. Свеколика похвала сазнања и науке 
уједно је осуда пијанчења. 

Па и уметничка творачка снага не потпомаже се 
алкохолом. Из Лајкснерових испитивања: излази, да су 
песници додуше већином пријатељи алкохола, али ни 
један не тврди, да му је алкохолизам потребан ради пе- 
сничког стварања, ради песничког одушевљења. 

Кад гледамо на осећајну страну, алкохол затупљује 
племенитија, боља осећања: онај који пије постаје нер- 
возан и раздражљив, према својој околини бива најпре 
опор, а затим и суров, најзад бруталан и свиреп. Пи- 
јанац се, покрај привидне дружевности, повлачи у се, 
постаје закопчан, изгуби поверење и све то већма испо- 
љава своју саможивост, и то врло често на рачун своје 
својте, пријатеља и ближњих. 

Снага воље ослаби, пијанац изгуби најзад власт 
над собом, он је неспособан да се решава и да се за 
себе стара, у њега затупи снага ка самоодговорности, 
он изгуби осећање за своје дужности. Пијанац изгуби 
своју унутарњу слободу, своју отпорну и творачку снагу. 
Према томе, алкохолизам представља, као што се из ис- 
куства зна, хронични процес изметања, дегенерисања це- 
локупног душевног живота; он је стога очито неетично, 
подетично и противетично укупно стање појединца и 
друштва. 


1 Гејхпег, „Гле Мизе ај5 Маса дез АЈкоћој5, „Пешвзеће Мопаг5- 
већи“, 1903, јулска свеска. 

Питање алкохолизма нарочито се разматра и пре- 
треса са становишта модерне етике. Могу, до душе, вла- 
дати различита и супротна мишљења о томе, шта је 
управо модерна етика, али држим да нећу погрешити, 
ако истакнем као основни етички захтев нашега доба: 
израђивање хармоничане и енергичне личности. Хармо- 
ничне: ми ту схватамо многострукост човечјих склоности 
и способности и хоћемо стога да образујемо јединствене 
људе и карактере; енергичне: ми смо познали велике 
задаће, што их нови друштвени живот сваком свесном 
лицу налаже, и стога захтевамо како од нас самих, тако 
и од других, да постанемо потпуно развијене, радне и 
за рад подобне личности. Тако нешто подразумевамо 
под именом индивидуализма, кад се овај свагда и на 
свима областима истиче као одређена и одлучна карак- 
терна особина новога доба, новога човека. 

Овај индивидуализам означује ешички захшев но- 
вога доба за правом иницијашиве — другаче се не може 
етички формулисати смисао и значај индивидуализма. Со- 
цијалне и политичке лозинке: слобода, автономија, са- 
моуправа, демократија, све оне имају свој етички корен 
у праву енергије, у праву личне иницијативе; самоодлу- 
чивање, самоопредељење, самоуправљање, то је велики 
етички проблем садашњице, било да се говори о прео- 


браћању вредности, о природноме праву, о етичком анар- 
хизму или аристократизму, и тако даље. 


Ми тражимо данас од човека енергију, ми хоћемо 
да будемо и да имамо људе јаке воље. Пређе се то није 
тражило; у раније доба, а кадшто и данас, захтева сеи 
прича о вредноћи и издржљивости, а поред тога наро- 
чито о послушности, поверењу и вери, вери у друге, у 
мањину која води, али ми смо данас схватили, да нам не 
треба више слепа вера, већ свесна уверења; ми не мо- 
жемо и нећемо више само слепо да верујемо и следујемо, 
већ хоћемо и морамо најзад сами да се опредељујемо и 
сами собом да управљамо; ми смо схватили да модерни 
човек мора своју и своје околине судбу у заплетеном 

друштвеном животу да сачува у пуној јасноћи и да све- 
сно сарађује на смишљеном разграњавању његову. Хра- 
бросш иницијашиве, то је практична лозинка садашњице, 
жељне преображаја; ми захтевамо од модернога човека 
да сам гради историју, и то сваки од нас да сачињава 
повесницу; сваки треба да има могућности да у пуној 
мери проживи душевно и духовно, да буде без стара- 
тељства, да већ слободно живи и располаже. Самоопреде- 
љење и самосавлађивање — то је велики захтев модерне 
етике; од ове етике је пак алкохолизам осуђен, јер он 
снижава и погоршава схватљивост, он слаби смишљеност, 
он штети машту, снажећи место ње нејасну и произ- 
вољну фантастику; пијанац загуби самосавлађивање, пи- 
јанство ослаби његову вољу, његову храброст, његово 
унутрашње, слободно саморешавање, његову одговорност 
и подобност да за друге мисли, осећа и дела. 

| Модерна етика захтева од свакога човека да заузме 
ЦЕ - у свима областима положај према питањима напретка и 
3 да се одлучи за напредак, то јест не само за развиће, 
већ за усавршавање. Али за то треба бистра главаи 
3 чисто срце. Напредни и напретку наклоњени човек са- 
ЈЕ дашњице мора се са убеђењем одлучити за социјалне 
; 5 идеале; он мора живом маштом, али без фантастике, да 
оцрта слику будућности, коју хоће да постигне или барем 
да припреми. Напредни модерни човек мора бити на 
чисто о средствима, које има да изабере за остварење 
својих планова о будућности; он мора рачунати, одмера- 
вати, припремати, јер свеколика практична сила почива 
на знању унапред, на ранијем процењивању. 

Напредна етика захтева од модерног човека више 
духовно стање, алкохолизам пак слаби и унижава целога 
човека, с тога је он посве назадан, реакционаран, непри- 
јатељ напретку. Пијанац је непријатељ напретку, јер је 
етички немаран. Пијанац је највећи реакционар и ћифта. 
Понајвише се фантастични пијанац уздигне до утопизма, 
али је утопизам у основи исто тако само реакционаран. 
Пијанац је азардни играч, који своју целу будућност, 

свој живот ставља на коцку; пијанац се по правилу туђи 
погледа у законитост свога и страног живота, јер не 
може и неће јасно да мисли. Пијанац постаје фантаст 
и стога фаталист, утопист; пијанац постаје празнове- 
ран, јер не може да схвати закониту везу између будућ- 
ности и садашњости, јер му његова продерана машта 
испреда утопијске слике будућности, докле му раслабљена 
енергија вољина онемогућава радљивост. Напредак пак 
без рада, то је утопизам. 

Пијанац је стога често пута карташ, коцкар. Он 
живи управ у нестварном, унакаженом свету алкохолне 
утопије, он верује и очекује чуда у истој мери, у којој 
му силе слабе и пропадају. Пијанац се управ по навици 
залагује, он ствара себи посве материјалним путем лажан 
свет, лажну будућност. Пијанчити и радити, то су две 
крајне супротности. 

Алкохолизам је ненапредан, јер слаби индивидуа- 
лизам. Напредак, како га схватају модерна философија 
историје и социјална политика, то је органско проду- 
жење реформационих тежња новога доба. Напредак је не- 
могућан без непрекидног Пргображаја, без самопреобра- 
жаја и стога сталног самоваспшшања. Реформација 
значи за модерног човека само стално и увек обновљено 
преображавање, као што нам јасно показује посматрање и 
научно гледање на развитак повеснице. 

Напредак је личан и друштвен. Напредак је немо- 
гућан без пуног личног живота, он је немогућан без пуног 
социјалног живота, јер сваки од нас је собом и историја 
и друштво. Историја и друштво нису митска бића изван 


личног живота појединаца, већ ја, ти, он, сви смо ми 
друштво и историја. 


И модерна етика ће стога свагда сматрати љубав 
ка ближњему као корен свих етичких дужности. Љубав 
према ближњему пак значи рад за ближњега. Не тра- 
жимо ми од модернога човека сентиментално човеко- 
љубље, већ свест о дужности, да он свагда има да по- 
мишља на ублажавање и уклањање физичких и душев- 

них невоља; он се мора борити противу беде, он мора 
с планом радити на њезину отклањању. Алкохолизам 
слаби осећање за ближње, слаби вољу к раду, слаби веру 
и поверење у човечје достојанство. За делатну љубав ка 


ближњему, за рад за ближњега треба бистра глава и 
чиста душа. 


Љубав ка ближњему и рад за ближњега захтевају 
у овоме случају: да дајемо пример апстиненције, уздрж- 
љивости. Пример против примера. Примером пијења алко 
холних пића највише се греши, јер велика већина оних који 
пију заведена је примером. Ни један човек нема од при- 
роде потребу за алкохолним отровом. Нарочито су обра- 
зовани људи позвани да пружају овај пример, јер они 
морају данас потпунце познавати замашај алкохолизма. 

Али у том погледу не можемо увек дати себи нај- 
боље сведочанство. Разгледајмо око себе по образова- 
ним круговима, колико их има међу лекарима, адвока- 
тима, судијама, учитељима, свештеницима, који не пију 
алкохолних пића. Кад при данашњем стању науке о алко- 
холу један лекар, учитељ или васпитач трпи или чак пре- 
поручује алкохолно пиће, онда он обмањује и врши зло- 
чин. М кад искуство учи, да се свеколико васпитање по- 
стазава не говором, већ живим примером, онда је дуж- 
ност образованих и управних кругова друштвених, да 
униште празноверице о алкохолу, теориски — поуком, 
а практично — уздржавањем. 

Криминална статистика нам казује, да је алкохоли- 
зам стални узрок многих злочина, нарочито противу лица. 
То је стога што алкохолизам поткопава љубав ка ближ- 
њему и потпирује узајамну борбу. Алкохолизам чини да 
наше потребе буду неприродне и гони нас у нервозну 
журбу и грозничаву утакмицу; он подбуњује и дражи 
појединца противу појединца, друштвену класу противу 
класе, народе и државе једне противу других. 

Кад размотримо присније везе људи са људима, онда 
нам сенајпре јавља Иријатшељсшво. Без пријатељства неможе 
се живети, то је толико пута и тако лепо разлагано. Али 

је нетачно узимати као право пријатељство — алкохолно 
пријатељство. Пријатељство по алкохолу је лажно при: 
јатељство. Пријатељство се тек зове одношај душе ка 
души, без копрене и сметње алкохолне маглуштине. Ахо 
људи немају смелости да отворено погледају један дру- 
гоме у очи, да проговоре душом души; они немају 
управо шта да кажу један другоме, и с тога се онда за- 
довољавају сурогатом алкохолног пријатељства. 

Кад загледамо у породични живош, онда морамо 
признати да породица трпи, да она највише пати од 
алкохола. О томе смо на данашњем збору већ чули, и 
то нам је казано врло топло и срдачно. 

Пијење алкохолних пића и алкохолизам веома шкоде 
одношајима између човека и жене. Одношај се понижава 
и огруби, животињство ступа на место човечанства. Љубав 
је чиста љубав, а љубав уз и кроз алкохолизам није 
љубав. Истина, стоји написано да човек и жена буду 
једно тело, али они хоће да буду и једна душа. Брак је 
и савез душа, а то није могућно при алкохолизму. Истин· 
ска и јака љубав је чиста и беспрекорна. 

Ја не говорим у прилог аскези, јер не признајем ни 
материјализам алкохолизма, нити материјализам уопште. 
Аскеза је материјализам, а сурови материјализам је по: 
следица двогубог морала; од жене се тражи физичка 
нетакнутост, докле се човеку благо гледа кроз прсте и 
за најгрђе пустоловине. Физичка нетакнутост није увек 
чистоћа; чистоћа и беспрекорност морају се у браку по- 
тврдити, ако ће се победити материјализам аскезе. 

Не говорим овом приликом о женском питању, јер 
овога нема, већ постоји велико морално питање: да ли 
ће се човек и жена по чистоћи изједначити, и да ли ће 
се жена једном заштитити од суровости човековс. Ствар 
се тиче најзад о чистоћи човековој. То је тежња садаш“ 
њице. Доста је да поменем Рихарда Вагнера (Парсивала), 
Ничеа, Бјернсона, Толстоја, Достојевског. Тежње ових 


људи, а уз то и тежње најплеменитијих жена указују на 
велики морални захтев новога дсба. 

После овог моралног препорођаја биће и однос из- 
међу родитеља и деце нов и узвишенији. Досада се мајка 
сматрала као чуварица сгњишта, породице. Заиста је име 
мајчино свето, али не мање је свето и очево име. На- 
преднија тежња нове етике иде за тим, да деци даде 
најзад и оца. „Пустите децу да к мени дођу!“ Али како 
стоји са тим у многим породицамар Мајке су робиње 
мужева, а очеви су при данашњим обичајима и одношајима 
врло често одвојени од деце и жена — кафаном. На 
жалост, ово се често опажа баш код образованих људи. 
Човек долази кући из канцеларије, или школе, као што 
гласи изговор, „заморен“, и онда мора ићи да се „разгали“, 
— у кафану. И код ових, тако општих односа, он још 
има смелости да декламује о светињи брака и породице... 
Доиста, сувише је мало речено, кад се каже да алкохо- 
лизам најосетније штети породични живот. Истом апсти- 
ненција, уздржљивост може од породичног живота начи- 
нити оно, што он треба да буде. Кад се савлада алко- 
холизам, тада ће бити однос између мужа и жене, из- 


међу родитеља и деце сасвим други, бољи, чистији, 
узвишенији, душевнији. 


Стари један богослов рекао је: „Тамо где Бахус за- 
греје пећ, помаља се Венера иза пећи“. Новија испити- 
вања о алкохолизму поучавају нас несумњиво, да пијење 
алкохолних пића квари полни живот у садашњици. Отво- 
рено рећи, алкохолизам са проституцијом чини главни 
узрок дегенерисању народа. Тежње најзнаменитијих ми- 
слилаца за препорођивање људскога рода, као што беху 
Русо, Ниче, Вагнер и Достојевски, спроведене су анти- 
алкохолним покретом најзад у практиче стазе. Антиалко- 
холни покрет донео нам је изврсну литературу о поја- 
вама дегенерисања, на које се мора са етичког гледишта 
обратити највећа пажња. Пијанац штети себе и своје 
потомство физички и душевно; алкохолизам је узрок те- 
лесног и душевног изметања појединаца, породица и пле- 
мена, па и читавих народа. И само умерено пијење алко- 
холних пића свети се деци; наслеђе тежег алкохолизма 

наравно је куд и камо опасније. „Поштуј оца и матер 
своју“ — да заиста, али данас морамо још додати: Чувај 
и поштуј и душу детињу ! 

Љубав ка ближњему биће тако истинска љубав за 
добро наших ближњих, али њени утицаји добиће важност 
за удаљену будућност. Отуда се добивају захтеви тако 
зване хигијене раса (Плец и други), народа и племена. 
Недавно нађох једну књижицу од Розегера, са натписом: 
„Немачки порок“. Што Розегер жигоше као немачки по: 
рок, то је исто тако и енглески, француски и словенски 
порок; алкохолизам је космополитски порок, нешто опште- 
човечанско, управ нешто нечовечно. 

Дужност је сваког мисаоног човека да делом при- 
помогне препорођају свога народа; то ће сваки најбоље 
постићи тако, ако најпре енергично поради на себи, на 
својој породици, на својој деци. Свачија је национална 
дужност да заустави дегенерацију која прети народима, 
то данас заповеднички захтева истински патриотизам. Не 
само спољна политика, већ унутрашња политика — са- 
моваспишање, самопреображај, самопрепород гласи на- 
ционална лозинка, стога се мора снажно порадити на 
уклањању свих штета, што их је алкохолизам нанео. 

Алкохолизам слаби целокупну личност појединца и 
стога баш иде на руку социјално политичкој неслободи. 
О Ликургу се прича, да је покорене народе подстицао 
на неумерено пиће, да би их могао боље савладати; исто 
тако је у нашем друштву пијењем у маси условљена на 
једној страни социјална и политичка неслобода, ропство, 
а на другој страни власничко исисавање. Алкохолизам је 
непријатељ социјалне и политичке једнакости и слободе; 
алкохолизам је непријатељ демократије, помагач апсолу- 
тизма, за који он подједнако ствара и робове и тиране. 
Сва досадашња политика вођена је у спољњем правцу; 
наши погледи у биолошки напредак и опадање друштва 
опомињу све народе и државе да замене екстензивни 
политички рад — у главном насилничка политика споља 
и унутра — интензивном културном политиком. 





и. РРА а РЦ И УМИРУ 

Етика и религија, која алкохолизам трпи или чак 
потпомаже, то је етика и религија смрти. Алкохолизам 
није само узрок многих болештина, он је управо непо- 
средни или'посредни узрок опадања. Жртве алкохоли- 
зма у човечјим животима далеко надмашују жртве ра- 
това; али жртве алкохолизма не само да изумиру, већ 
се бедно провлаче кроз живот и усађују своју немоћ у 
будућа поколења. Алкохолизам је главни узрок нервоза 
и душевних болести, он је поглавити узрок самоубистава, 
која својим страховитим бројем (најмање 60.000 годишње 
у Европи) и својим сталним прираштајем најжешће оп- 
тужују нашу образованост и цивилизацију. 


Браниоци пића заступају своје погледе као одбрану 
радости и уживања у животу, као избегавање аскезе. У 
ствари, они бране жудњу за смрћу, због које се зава- 
равају болешљивом фантастиком алкохолизма. Алкохо- 
лизам потиче сасвим очито из илузија, самообмана и уо- 
бражених идеја. Наравно да је то загонетка, како су 
људи наведени на такве уображене идеје; ну то није је- 
дина уображена идеја, којој су се људи одавали; заблуде, 
празноверице и лажна мишљења беху до сада кобно на- 
слеђе човечанства, које се отима за светлошћу, заиста је 
скоро непојмљиво, како људи алкохолом цео свој живот 
потискују лажним и настраним правцима. У Аустрији 
на пример издаје се за алкохол скоро иста сума, колико 
износи цео државни буџет. У Немачкој издају за алкохол 
скоро три милијарде, дакле више, много више, него на 
цео државни буџет. За сву храну издаје Немачка око 
13,20 милиона марака, одатле долази скоро четвртина 
на непотребни, шкодљиви, убитачни алкохол. Многи се 
жале на огромне издатке милитаризма, међутим на алко- 
хол се издаје два пута, па и три пута више.! 


ТУ нас је сам Београд издао 1900 на алкохолна пића 31/2 ми- 
лиона динара. У целој Србији потроши се годишње 50 милиона ли- 
тара ракије, 60 милиона литара вина и око 10 милиона литара пива, 


ПРЕВОДИЛАЦ. 

Према томе је етика алкохолизма етика живота и 
животне радости. То је лепо доказао Буде у своме пре: 
давању: „Радости живота без алкохола“. Опште је по- 
знато, да су апстиненти здравији и снажнији; апстинен- 
ција продужује људски век и гради сва наша чулаи 
све наше подобности примљивијим, а наш живот бога. 
тијим, обилатијим. Апстиненција гради човека способнијим 
за рад, обазривијим у разноврсним опасностима живота, 
храбријим у многим невољама. О алкохолу веле да то- 
бож повећава вољу за рад — у ствари, он изазива баш 
супротну појаву, јер само привидно подстиче и снажи, 
пошто само за тренутак надражи живце, али их замара. 
Алкохолизам је непријашељ свакога рада, како шеле- 
снога шако и умнога. 

Напредовање човечанства захтева повишену радљи- 
вост, а ова се постизава само јасним увиђањем циљева, 
који се имају постићи, и правилним избором средстава. 
Радљивост не искључује економију радних сила, — на- 
против, али ова економија могућна је само уз јасан по- 
глед и рачун. Пијанац нема економије својих сила, он је 
играч, који се повергва случају, али није радник. Радити 
значи мислити и хтети, а пијанац затупљује своју снагу 
мишљења и воље, и стога се предаје утопизму, који бежи 
од рада. 

Човек мора да ради, али он тражи с правом да 
скрати рад; човек тражи слободан рад, што га је сам 
изабрао, а поред рада и доколицу. Рад за себе није 
идеал. И крадљивац ради, и неваљалац се стално мучи 


радом; колико ли је људи, који само зато раде, да не 


би морали мислити. И рад може бити средство за опи- 
јање, заглушивање. 

Стога се лакше може сносити рад, што је човеку 
наметнут нуждом и приликама, него ли слободно време 
после рада или чак без рада. Нарочито у употреби сло 
бодног времена мора се осведочити унутрашња слобода, 
самосавлађивање и самоодлучивање. И за време нерада 
треба човек да ради, то јест да ради на себи и са собом. 

Антиалкохолна књижевност поучава нас о правом зна- 
чају недељних и празничних дана, ито су данас баш дани 


алкохола, свечаности алкохолизма, дани робовања, а не 
дани Господњи. 


Алкохолизам произлази из тежње за позитивним за- 
довољством, али и из незадовољства самим собом и својом 
околином, са целом садржином индивидуалног и дру- 
штвенога живота. Није без основа, кзд се пијанство на- 
зива моралним самоубиством; алкохолизам је средство 
и пракса самооблагивања и самоопијања. 

Алкохолизам је груб материјализам, тежња да се 
механичким путем постигне мир и задовољство, који се, 
по моме уверењу, могу постићи само на духовно-рели- 
гиозној и етичкој основи. Стога значи и борба противу 
алкохолизма — борба противу материјализма. То је оти- 
мање за новим, бољим животом, то је борба за одушев- 
љење. Одлука за или противу алкохолизма, то је одлука 
за или противу напретка, за или противу вишег погледа 
на живот и узвишенијег начина живота. 

Кад се апстиненција куди као оскудица у одушев- 
љењу и кад се тражи баш са становишта етике пијан- 
ство, онда је то материјализам, стари материјализам. 
Одушевљење, да одушевљење, духовитост, а не пијан- 
ство, нити екстаза, ни мистика, као што проповедају нај- 
новији заступници декаденције. Ја сам барем одлучан про- 
тивник сваког замагљивања; људи ће у истини тек тада 
напредовати, кад имадну храбрости да јасно гледају и 
да јасно мисле. Ја не верујем да су човеку потребне ве- 
штачке илузије, да би могао живети, иначе морамо на- 
послетку признати, да нам је и опијум потребан. Истина 
је, да је човек досад имао и тражио илузије, али се ми 
морамо и хоћемо да ослободимо свих илузија, које смо 
једном као такве познали. Алкохолизам је, о томе данас 
не може бити сумње, таква упозната илузија. 

Велики познавалац људи, Шекспир, беше већ осетио 
и увидео право стање ствари. У виду подчовечнога Ка- 
либана, он се одлучио: кад је овоме лакрдијаш Тринкуло 

пружио ракије, он је изустио захвалне речи: Буди мој 
Бог! Алкохолизам је за нас празноверица и уображење; 


кад човек верује у оно што једе, онда он исто тако верује у 
оно што пије. 


Са гледишта филозофске историје од великог је 
интереса, да се научна борба противу алкохолизма по- 
клапа са општом тежњом за дубљим освешћивањем и 
са уклањањем свих илузија, које претходе науци, уопште 
речено: са престанком митског погледа на свет. 

Ну једно хоћу нарочито да нагласим. Ја не зами- 
шљам да ћемо просто и само апстиненцијом достићи 
виши ступањ. Не, човек може бити апстинент, па ипак 
ненапредан и реакционаран. Сама апстиненција не чини 
ништа, она може бити исто тако механична и материја- 
листична, као и неуздржљивост. Главно је да нови, виши 
поглед на свет, за који се боримо, захтева и освештава 
апсшиненцију. Нови и виши поглед на свет је у последњој 
инстанци — сшварање каракшера, а уздржљивост је 
једно од његових средстава. Ако је икада било доба, које 
је озбиљно и честито размишљало о најважнијим жи- 
вотним питањима, онда је то данашње доба, а између 
многих питања, која нас узнемирују, питање о апстинен- 
цији је једно од најважнијих. 

Мени је једном приликом један веома учен лекар 
пребацио, да је питање о пићу тако ситно, и да је оно 
вештачки надувано до животног питања. То се може 
просто оповргнути: јело и пиће, шта и колико једемо и 
пијемо, доиста је једно од најважнијих научних питања, 
а уједно и једно од најважнијих животних питања. Наука 
је баш тим и у томе наука, што се занима нарочито оним 
што је досад превиђано. Докле је хемија смерала да 
гради злато, она беше мистична алхемија; откако је пак 
она обратила своју пажњу на ватру, ваздух, воду, ђубре 
и тако даље, она је постала научном хемијом. А исто је 
тако и са биологијом и медицином; људи су се досада 
бринули у науци, као и у политици, о појединачном, 
истакнутом, и тек после многих митских лутања они се 

обраћају маси, ономе што је обично, што не пада наро- 
чито у очи. То је управо суштина демократије у науци. 
Ми проучавамо сада у биологији не само утицаје скупих 
и ретких лекарија, већ посматрамо и проучавамо пре 
свега варење, хранљивост разних градива и тако даље, 
ми најзад научно размишљамо о свакидашњим појавама, 
о јелу и пићу. Тако нам стара митска медицина постаје 
све више научном хигијеном и профилаксом, медицина 
доспева дугим обилазним путевима, после многог лутања, 
ка етици, са којом је она првобитно, још за Хипократа, 
била спојена. Хигијенски начин живота постаје етичким. 

Питање о јелу и пићу има и у другом погледу своје 
етичко, социјално-политичко звачење. Научно сазнање 
о правилном избору хране, о потребној количини и ка- 
квоћи, доводи до размишљања о неједнакости људи, о 
гладовању многих људи, докле у исто време мали број 
се нездраво преједе. У овом смислу је питање желутца 


биолошки, социјално и етички једно од најважнијих жи- 
вотних питања садашњице. 


У овом смислу морају се сазнања биологије и хигијене 
уопште, а биологије и хигијене алкохолизма напосе, етички 
узети у обзир и спровести. Без етичког, главног решења 
не могу се поједина, ма и најважнија, хигијенска питања 
никако решавати. Кад нам на пример биологија алко- 
хола вели, да се пијењем алкохолних пића живот скраћује, 
онда може овај или онај пијач одговорити: „Шта ме се 
тиче, мени није стало до тога, да ли ћу живети дуже 
или краће време, кад имам само своје уживање...“ Како 
ћемо да одговоримо таком мудрацу о животуг Чиње: 
нице биологије и хигијене алкохола већ су нам познате, 
као и свима образованим људима или онима који читају 
такве ствари; ту није дакле запело, већ ми стојимо пред 
одлуком: какву ћемо овој чињеници одредити вредност, 
за који ћемо поглед на свет и живот да се решимо. Су- 
збијање алкохолизма то је сузбијање етичког, дакле и 
социјалног индиферентизма, немара, из којега потиче, и 
који ону исто време појачава и распростире. 

У овој вези лежи велики значај и оправданост ап- 
стинентног покрета; он је такођер једно од вечних пи- 
тања људских, наравно за онога, који хоће да мисли и 
дела са гледишта далеких векова. Стога се овде не тиче 
ствар механичке уздржљивости, већ је у питању напре- 
довање човечанства ка вишем развићу ; треба да се оствари 
нов, виши живот, да се створе нови идеали живота. _ 
Узвишени, обновљени човек — то је задаћа наша, 
а ради њена остварења потребно је, покрај осталих 
тежња истински напредне етике, и уздржавање од алко- 
хола. У овом смислу важи изрека: будућност припада 
трезвенима, онима који су се одлучили за виши, морал- 
нији поглед на свет и начин живота. у 





Др. Тома Ј. МАСАРИК. 


(С немачког превео ПетаР М. Илић). 

ПОЗОРИШНИ ПРЕГЛЕД. 


ХЕДА ГАблЕР, ОД ХЕНРИКА ИМБЗЕНА. 


Предмет овога комада има нешто од предмета „Лут- 
киног Дома“, „Госпође с Мора“ и „Розмерсхолма“, који 
су вам већ познати. Хеда је заиста Нора и Елида заједно, 
а најпре Ребека. Некада најлепша, обожавана девојка 
у граду, она се удала, пошто се круг њених обожа- 
валаца разредио, за мирног, савесног Тесмана. Наивнији 
него доктор Вангел у „Госпођи с мора“, њен муж је 
воли као и Елидин муж, удешава свој живот по њеној 
вољи, и тражи у заједничком дому једно мало, најмање 
место за своје укусе. Али је он професор Историје Обра- 
зованости, има увек свежањ књига под мишком, носи 
наочари и воли своје старе и добре тетке, и Хеда на- 
лази у њему све особине незанимљивог човека, које 
она назива особинама „човека од струке“. 


Око ње је све тесно, загушљиво и безначајно. Тес- 
манова тетка оставља свој „нови“ шешир на столицу, и 
она се ужасава од њега као од малог симбола свега 
смешнога и сиротог што је окружава; њен муж је без 
сумње безначајан човек, јер се брине о болесним рођа- 
кама, обожава папуче које је везла једна од њих, и са 


" зебњом чека своје место на Универзитету. Он није човек 


каквог Хеда хоће; са њим је немогуће продрети у свет, 
као победилац, стати високо, на место одакле се за- 
поведа. Ми се, истина, чудимо томе повесничару Обра- 
зованости, који је толико детињаст и незанимљив, али 

га је писац изнео несумњиво као таквог. Слично Елиди, 
(у „Госпођи с мора“) она снева о једном вишем човеку 
који ће је избавити из сумрака безначајности. Левборг, 
њен друг из детињства, био је такав човек, нека врста 
пустог генија, који је препун снаге, и који је расипа 
у лудо, бескорисно. Тај жељени снажни човек јавља се 
у тренутку када Хеда болује од претераног поноса, и, 
мрзећи све у своме животу са Тесманом, хоће да падне 
ниже него што је, да постане љубазница саветника Брака, 
циничног заводника већ упола пропалих жена. 

Али је Левборг у својим лутањима по свету наишао 
на жену-водиљу, чију је душу он унео у главно дело 
свога живота. То је мала, плава и нежна Г-ђа Елвстед, 
која је оставила свој дом и предала се сва, без страха 
од света, пратила га као сенка, преписивала, скоро за- 
једно са њим радила његову „Повест Образованости у 
будућности“. Та књига је њино заједничко дело, „дете 
Левборгово и њено“ као што га зове Хеда. Тесман му 


се диви, и признаје да тако што њему никада неби пало 
на ум да пише. 


И сад, кад се састају њих четворо, Хеда осећа ко- 
лико она и њен муж стоје ниже испод Левборга и ње- 
гове пратилице. Њен муж је бедни, мучни радник и она 
његова безначајна жена, док је Левборг једним покретом 
пера, постао велики човек, написао дело које носи у себи 
душу Г-ђе Елвстед. Ова мала, плашљива жена је заузела 
њено место, не знајући шта значи бити на њему. Хедин 
сан је био да њено „ја“ испуни једног значајног човека 
и да се са њим наметне свету. Али она није имала плодну 
душу, није могла бити други пол једне човечје душе. 
Хеда је „жена од двадесет девет година, племенитог и 
отменог изгледа, са очима челичне боје, пуним хладног, 
јасног мира. Коса је лепе мрке боје, али не много густа“. 
На супрот њој писац описује Гђу Елвстед као жену 
„нежна стаса, меких и лепушкастих црта; великих отво- 
рено плавих очију, нешто сувише испољених и са изра- 
зом пљашљивог питања; њена коса је изванредно јасне 

боје и необично јака и вунаста; она је нешто млађа од 
Хеде“. Та мала пријатељица је умела да се преда сва, 
да буде Жена. Хеда је боловала од досаде због неплодно- 
сти коју је осећала у самој себи. Њен утицај се може са- 
стајати само у рушењу, и мора бити негативан. Она је лажна 
. виша жена и пропашће кад се једном пред њом отвори 
сва празнина њене душе. При првом њеном сусрету са 
Левборгом, у њином заједничком детињству, она га је 
хтела убити, и сада када он њеном кривицом изгуби ру- 
копис свога дела, враћа се бедан и каљав са пијанке, 
она му пружа пиштољ, који је некад наперила на њега, 
и он одлази да се убије. Рукопис је нашао Тесман, 
али га Хеда баца у ватру, да уништи чедо своје су- 
парнице. Њено дело, то је самоубиство генијалног 
научника, коме је она препоручила да умре „у ле- 
поти“. И кад се он убије, она је одахнула: „Једва једном 
неко дело“. 

__Али је она ипак плашљива и слаба, као све лажне 
природе. Саветник Брак зна да је оружје којим се 
Левборг убио један од пиштоља Хединог оца, и у 
полу-јасним речима тражи за откуп свога ћутања да 
Хеда постане његова љубазница. Она, која је хтела да 
влада, боји се скандала и јавног мишљења, и убија се 
да не би пала Браку у руке, постала његова ствар, ње- 
гово имање. 

Хеда је беднија и мање занимљива сестра Ребекина 
(„Розмерсхолм“), мање јасна и пластично израђена, такође. 
Она је нарочито савршено антипатична, и једва се при 
крају комада осећа као неко лако сажаљење којим писац 
обавија пропаст ове ништавне и празне душе. Будућ- 
ност Норе у „Луткином дому“ остаје нерешена, и ако 
писац изгледа да у том комаду говори за право јединке 
у браку; Елида у „Госпођи с мора“ је имала само један 
магловит сан, страдала је од привиђења велике, праве љу“ 
бави, и била је излечена, враћена дому; Ребека у „Роз- 
мерсхолму“ је веровала у своју мисао, и с уверењем 

одвукла у пропаст себе и Розмера. Хеда Габлер јевећод % 
почетка неистинита и лажна, и своди се на пакосну мен 5, 
на сплеткашицу или тровачицу. Она је бедна, слаба и 
није савршена ни као чудовиште, није велики болесник - | 
једне идеје. Цео комад, са својим конвенционалним или 
наивним споредним типовима, изгледа као слабо понав- 
љање „Размерсхолма“. 


Милан ПРЕДИЋ. 

А]ехапдте 2Хеуае5: Ге Зостапзте еп Егапсе 

дери15. 1871. Рапа, ВПпоћерце-Сћагрепнег, 1908; р. 353. 80. 
(Крај). 

У ТУ глави се упознајемо са бланкистима, и данас 
одржане фракције, који су верни начелима и методи оми- 
љеног хероја бунтовничког света Огиста Бланкија, кога 
сви историчари називају називом „Вечитог бунтовника“. 
Писац нам излаже његову доктрину која се са неколико 
речи резимише: комунизам основан на васпитању; сред- 
ство: освојење политике власти путем револуције; ову 
револуцију треба да изврши група једне мањине, али 
интелигентне, енергичне, одлучне, дисциплиноване и смеле. 
По паду Комуне, нарочито из Лондона су слани громки 
манифести бланкиста, који, не клонувши, без прекида по: 
зивају пролетаријат на освету. 21 јула 1881 у Паризу 
су под водством Е. Вајана основали засебну групу са 
својим „Централним Револуционарним Одбором“. А од 
1 јула 1898 године до улажења у „Социјалистичко Једин- 
ство“ они су постојали под именом „Странка Социјали- 
ста Револуционара“. 

Главна социјалистичка акција од 1884 до 1889, како 
у парламенту тако са јавне и новинарске трибуне, јесте 
борба против непријатеља Републике, који нарочитог 
маха задобивају за време Буланжизма. Сви социјалисти- 
чки листови позивају пролетаријат да заборави све што 
му је буржоазија учинила до тога тренутка и да је по- 
могне у борби да се спасе Република. Апелује се на све 
фракције велике републиканске фамилије да ступе у њену 

одбрану, и да на тај начин не бирају ни једног монар- 
хистичног кандидата, јер се између куге и колере не може 
бирати, већ једну и другу одгурнути. 

У то доба спада и оснивање „Лиге Права Човека 
и Грађанина“, међу чијим члановима социјалисти су као 
Алемани, Жофрени Клемансо и Пелтан као радикали. 

Међутим разне фракције и даље живе засебно, др- 
жећи и своје конгресе одвојено. 

Законодавним изборима од 20 августа 1893 претхо- 
дила су три важна чина: конгрес у Марсељу, штрајк у 
Кармоу; и избор Жореса у Тарну. Марсељски конгрес 
формулише нарочито земљораднички програм. После 
мера које он захтева за заштиту и прогрес земљорад- 
ничког рада, он вели да не припада социјалистима да 
убрзавају ишчезавање ситног сопственика. Социјализам 
нема да претходи, већ да следује економским феноменима, 
да им се прилагоди. „А онде, где су обадве чињенице #р0- 
изводње, капитал или својина и рад, још уједињени у истим 
рукама, он се зауставља и очекује развод, који ће се 
моћи извршити, али који он нема ни да ствара ни убрзава“. 

Око педесет социјал ста улазе у Парламенат. Они 
се деле у пет група: 1 Француска Радничка Странка са 
Гедом на челу; 1 Федерација Социјалистичких Радника 
Француске; 11 Централни Револуционарни Одбор; ТУ 
Странка Социјалиста Револуционара, са Дежаном; и У 
група Независних Социјалиста са Жоресом, Милераном 
Вивианиом, Кловисем Игом и Руанеом. Социјалистичка 
фракција у парламенту одликује се висином свога го: 
ворништва. Она даје земљи утисак једне младе странке, 
али јаке, одушевљене и способне у исто време и за борбу 
и опозицију, и за стварну политику и реформе. У за: 
једничкој борби са социјалистичким радикалима они оба- 
рају неколико министарстава једно за другим (Дипија 
Казимира Перијеа, Мелина). Доктрина колективистичка од- 
јекује са трибине без престанка. На банкету у Сен-Манде, 
приређсном у част победи на општинским изборима, Ми: 
леран формулише, у свом чувеном говору, социјалистички 

минимални програм, који садржи: „Интервенцију државе 
за прелаз из капиталистичке области у националну област 
разне категорије срестава за продукцију и размену сао- 
бразно њиховом степену зрелости за социјално присва- 


јање; освојење јавних власти општим правом гласа; ме- 


ђународни споразум радника.“ То је програм који и 
данас служи основом социјалистичкој фракцији у парла- 
менту. То је програм који карактерише оно, што би доц- 
није именовано „реформистички социјализам“ чији је 
протагонист историчар, философ, политичар и велики 
говорник Жан Жорес. 

За време Драјфусове афере, када су клерикализам, 
монархизам и национализам поново почели главу да 
дижу и да прете Републици, социјалистичка борба та- 
кође се видно акцентира. Жорес учествује у Золином 
процесу и громким чланцима у „Малој Републици“ ра- 
светљава питање масом података и доказа у корист истине 
и правде. 

Настаје једна доста приметна криза у социјалисти- 
чкој странци уласком Милерана у кабинет Валдек-Русоа 
на портфељ министарства трговине. Овај случај би раз- 
личито дочекан. Он би повод живим унутрашњим бор- 
бама странке, нарочито међу Гедистима и Жоресистима. 
Док су први тражили искључење Милерана из странке, 
други га подупиру. И овде се манифестује јасна одво-· 
јеност групе Геда од Жореса; по речима Буглеовима 
„док је први још у напред спреман да извесну нову 
идеју одмах одбије, овај пак други спреман је да јој 
одмах места направи“. 

Драјфусова афера и Милеранов случај био је 
повод новим уједињеним и унутрашњим борбама најно- 
вије фазе социјализма у Француској. У то време баш 
пада и оснивање „Одбора Бдења“ одлучног да „орга- 
низује без одлагања за одбрану Републике све соција- 
листичке, револуционарне и републиканске силе“, да „не 
дозволи милитаристичким заверама ни да дирну у врло 
ретке републиканске слободе и да не остави улицу ре- 

акцији и грубим силама“. Овај Одбор би у неку руку 
база за доцније сједињење 5 фракција на следећем нацио- 
налном конгресу, сједињење извршено на основи зајед- 
ничке политичке, синдикалистичке и кооперативне акције. 

Овај конгрес, поред покушаја на сједињењу свију 
фракција, дискутова и питање о Милерану; Гедова мо- 
ција којом „борба класа забрањује једном социјалисти 
улазак у буржоаско министарство“ би усвојена са 818 гла- 
сова против 634. Наставља се у срцу странке и даље 
борба између ових „неминистроваца“ и „министроваца“. 
Карактеристично је напоменути да је први међународни 
конгрес по овоме питању са Кауцковим предлогом дао 
право овим последњим. Нова групирања се стварају. 

Неће бити излишно на овом месту у две-три речи 
обележити дело Милерана за време његовог министар: 
ског рада. Ту треба споменути масу рефорама и зако- 
нодавних одредаба, међу којима нарочито оне које дају 
места у седиштима свију судова решавајућих конфликте 
Капитала и Рада поред патрона радницима такође; ра 
звитак инспекције рада са корпоративним учешћем орга- 
низованог радништва; установе Одбора Рада; израда про- 
јекта закона организујући пензионе касе старим радницима; 
државна помоћ организацијама радничким разног вида 
(синдикати, кооперације, берзе Рада); осмочасовни радни 
дан за раднички персонал пошта, телеграфа и телефона; 
утврђење радног дана у мешовитој индустрији на мак- 
симум од 10: часова. И тако даље. 

Министарство Валдек-Русоа би замењено радикал- 
но-социјалистичким министарством Комбовим, „блока ле- 
вице“. Социјалисте чине једну од главних снага „блока 
левице“ у смислу непосредног делања републиканске и 
реформистичке акције. Жорес одмах ступа на поприште 
борбе са најенергичнијом акцијом за: прогресивни порез 
на приход, националну организацију јавне наставе, одво- 
јење Цркве и Државе, скраћење војног рока, и радничка 

склоништа. Међутим заоштрености међу Гедистима и Жо- 
ресистима се ни мало не ублажаваху. Оне дадоше по- 
вода живим препиркама и на самом следећем међуна- 
родном социјалистичком конгресу у Амстердаму где се 
сукобише копља између републиканског социјализма Жо-· 
реса и марксистичног Бебела. На овом конгресу се, на- 
стајањем иностраних партија отпоче привођење у дело при- 
ближења Жоресиста (Француска Социјалистичка Странка) 
и Гедиста (Социјалистичка Странка Француске). Тако се 
између ове две главне групе формира „Уједињена Со- 
цијалистичка Странка“ као орган Интернационале са 
својим централним недељним органом „Ге Зостанаје“; ме- 
ђутим све групе ипак одржавају стари унутрашњи ка- 
рактер те и данас имају засебне, одвојене органе: Жо- 
ресисте „[7 Нитапне“, Гедисте „Ге зоса те“, Брусисте 
„Ге Ргојефате“ и тако даље. 


Ово су у главним потезима фазе, догађаји и те- 
шкоће кроз које је морала проћи садања моћна група 
социјалиста Француске Републике, да би доспела до са- 
дашње одређености њихове доктрине и акције, да би 
освојили 1.200.000 бирача, да би дошла на једно од првих 
места у сувременом народном покрету. 

Дело Зеваеса је дочекано са свију страна само са 
похвалама, због његове строге објективности, докумен- 
тованости и јасности у излагању. На крају су још до- 
дати прилози у циљу што једрије аргументације који 
садрже све односне резолуције конгреса; повремене 
манифесте и прокламације, најважније говоре и тако даље. 
Само, када је већ обухваћена искључиво последња пе- 
риода француског социјализма, чудити је се зашто нам 
писац није оцртао ма и у најкраћим потезима његове 
последње струје као што су Хервеистичка и она рево- 
луционарних синдикалиста, који у последње време то- 
лико узбуњују јавно мишљење. 


Завршимо овај сумарни преглед речима писца у 
његовом поетско-оптимистичком закључку овога дела 

којима он, у неколико редова, илуструје вид, акцију и 
циљ интегралног француског социјализма: 

„Социјалистичка странка у Француској јесте дубоко 
републиканска, демократска и лаичка. Она је то својом 
прошлошћу, својом традицијом, са Бабефом, који је видео 
у социјализму потребну допуну демократске Револуције, 
са Бланкијем, који никад није делио Републику од со- 
цијализма, са целом Комуном, која својим мучеништвом 
спасава садашњу Републику. Она је то својом суштином, 
јер, према Бернштајновим речима „демократија је у исто 
време средство за долазак социјализма као и за његово 
остварење“. Она је то по потребама своје пропаганде, 
јер социјализам, да би био схваћен и усвојен, и за ор- 
ганизацију једног новог друштва треба слободне духове, 
ослобођене од ниских метафизичких празноверица и ре- 
лигиозних предрасуда.“ 


Н. ВУКИЋЕВИЋ. 


ПОМИРИ 

ПОЛИТИЧКИ ПРЕГЛЕД. 


Под НОВИМ РЕЖИМОМ У ТУРСКОЈ. — ПЕРСИЈА. 


За народносне групе у европској Турској, за Арба- 
насе, Бугаре, Грке и Србе, — као да ће да настану дани 
искушења. Нови режим у Отоманском Царству као да ће 
брзо изневерити своја начела, свој програм, којима је себи 
извојевао победу унутра, стекао симпатије и наклоњености 
код евроских народа, а искрену помоћ код разних народ- 
ности у Царству. Слобода и једнакост као да почињу губити 
вредност за све оне који нису Турци. Политика однаро- 
ђавања народности показује се у разним појавама. За- 
војевач као да се сад присећа да је требао да асимилира 
завојеванога раније па да одржи своју власт. То није 
учинио, па би хтео сад. Ово изгледа у толико вероват- 
није што ниједна од ових народносних група не даје 
новога, нарочитога повода за овакво поступање. Чему 
су оне, бар већина, тежиле, шта су оне тражиле под ста- 
рим режимом» Да могу слободно развијати своје на- 
ционалне особине. А ако су тада зато погледале на своје 
сународнике ван граница Царевине, то је зато што им 
стари режим није давао никакве гарантије за такво раз- 
вијање. Чему те групе данас теже» Истоме: минимум га- 
рантија за своје слободно национално развијање, остајући 
при том привржени начелу јединства и целокупности 
Турске Царевине. Ослањајући се сад на један позитиван 
закон, на Устав турски, те групе су са више права на- 
ставиле свој рад, који је у главноме био организациони. 
И, томе раду стављају се препреке баш онда, када су 

се по целој царевини разишли мадотурски агитатори да 
раде тај исти посао, да организује Турке. 

Арбанаси траже самосталну цркву за све три веро- 
исповести, муслиманску, православну и католичку, да их 
вера не би раздвајала, а они тежили на три разне стране, 
Патријаршији, Ватикану и Цариграду. Арбанаси хоће да 
се уче у школама на матерњем језику. Они желе да се 
створи могућност нарочитим законима да се Арбанија 
подигне привредно што јаче и што боље, а да се не 
чекају општи закони који не могу бити једнаки за Малу 
Азију и за Арбанију. Све је ово и оправдано, и просто, 
и корисно за саму Царевину. Раздељена на три вере, са 
школама на три разна језика, без путева, пристаништа, 
Арбанија ће бити као и до сад, озбиљна брига цариград 
ских политичара. Уједињена била би велика помоћ, снага. 

За Бугареу Солунскоме вилајету Хилми-паша спрема 
један нови пројект за административну поделу солунског 
санџака. Солунски вилајет има четири санџака; солунски, 
драмски, серески и тасоски. Од солунскога санџака би се 
одвојиле казе: ђевђелијска, дојранска струмишка и со- 
потска, и створио би се, ђевђелијски санџак. Од драмскога 
санџака одвојиле би се казе: кавалска, саришабанска и 
правишка, те би се створио с острвом Тасосом један нови 
санџак, кавалски. Неврокопска каза и зухненска каза од- 
војене би биле од серескога санџака па би биле придру.· 
жене рупачкој кази, сједињене у драмски санџак. Со- 
лунски би вилајет имао пет каза, и овако раздељене не 
би могле давати за солунски вилајет ниједног екзархиј- 
скога посланика за турско народно представништво — а 
знатно би били ојачани бирачки гласови турскога живља. 

Због критскога питања грчки елеменат у европској 
Турској подлежи многим нападима од стране турских 
власти. Бојкот противу Грка и њихове трговине, и то 
Грка отоманских поданика, у источној Маћедонији и јужној 
Тракији; скорашњи оштри сукоб између васељенскога 
патријарха и Махмут Шефкет-паше, априлскога јунака; 
непоштовање патријаршиских повластица о школама и 

црквама, које су дате многим ферманима а позитивним 
законима потврђене, само су мали знаци исте политике. 

Србима у скопљанскоме санџаку, који су присту- 
пили изборима општинских одбора, административне 
власти сметају у томе послу. Оне забруњују да се врше 
избори општинских управа све дотле докле се не донесе 
нарочити закон о општинама, и ако су и до сада вршени 
ти избори на основу права која су давали стари закони 
турски. У паланачкој кази гоне учитеље српских школа, 
на основу закона о беспосличарима, и то учитеље који 
од толико времена живе у тој кази и раде по школама, 
баш по одобрењу вилајетске власти. Србима у западноме 


делу косовскога вилајета прети још већа погибија од 
Арнаута него до пре годину дана. 


Од свега овога је много важнија и погибнија одлука 
коју је турска народна скупштина учинила за члан 16 
Устава који се односи на хришћанске школе. По тој од- 
луци над свима школама вршила би надзор државна 
власт, а све школе би се имале саобразити једнообразној 
настави за све отоманске поданике. Верска настава разних 
народности остала би као што је до сада била. Ова је 
одлука донесена и ако су немуслимански народни посла- 
ници протестовали и предлагали да члан 16 буде тако 
измењен да надзор државне власти не би могао сметати 
систему наставе код разних народности у Турској који 
је био до сада у важности. Ово ће бити најглавнији удар 
начелу слободе и једнакости, а и озбиљан покушај му: 
слиманизирања народносних школа у Турској. Оваква 
одлука скупштинске већине, о којој до сад још није дао 
своју реч сенат, и ако се може предпоставити данас каква 
ће бити, није само једна погибао за немуслиманске на- 
родности, она је то још више за Турску. За њено уну- 
трашње сређивање овакве политичке мере су врло опасне. 
Тек унутра сређена и споља јака, Турска може бити да 
би могла предузимати мере налик оних у Угарској и Не- 
мачкој за мађаризирање и понемчавање. Овако радећи 
младотурци онезадовољиће разне народности пре него су 

обезбедили себи симпатије својих саплеменика у Турској. 
Једнога дана имаће они све то противу себе, а онда се 
може поставити, без њихове воље, Турско Питање у Ев- 
ропи. Има их доста који то једва чекају; а у младоту“ 
рака је мало оних који се сећају колико им је мало пар- 
дона дато 1908 године. 


У Персији ствари иду рђаво. Техеран је у ономе 
положају у коме се некада налазио Пекинг за време Бок“ 
серског устанка. Бакћари, једно самовољно и пљачкашко 
племе, кренули су на Техеран, под изговором да не ве- 
рују шаху и да бране Устав од шаха. Права намера је 
да опљачкају персијску престоницу и метну под нож све 
странце, којих је доста у Техерану. Због овога руска 
влада је одлучила да се умеша и спасе ситуацију. У 
окружници коју је упутила неким кабинетима влада руска 
наглашава да се она не меша у борбу која се води из: 
међу шаха и његова народа, него да заштити страна по“ 
сланства и странце. Овога ради Русија је упутила један 
одред војске у Ензели са заповешћу заповеднику одреда 
(око 2000 људи) да по потреби уђе у Техеран, а искљу- 
чиво у циљу заштите Техерана. 

_ Ову меру Русија је предузела, као и оне раније, 
договорно с Енглеском — а у духу њихова споразума од 
1907 године, и под погодбом ако садањи шах не буде 
био у стању да сам брани ствоју престоницу од Бакћара, 
којима у ствари симпатише и партија персијских нацио- 
налиста. Ова нова интервенција је једна нужда за Ру: 
сију која са персијске границе највише може страдати 
од унутрашњих револуционарних нереда; нужда за не- 
заштићене европљане, и добра лекција за оне који за- 
борављају да је ред и јавни мир прва погодба да се 
странци не мешају у унутрашње послове једне државе. 


ИНностРАНИ. 











ОЦЕНЕ И ПРИКАЗИ. 


НЕВОЉЕ СРПСКИХ СЕЉАКА ПРЕ ДВЕСТА ГОДИНА У СРЕМУ 
___· и Бачкој. По архивским подацима написао Рад. М. Грујић. 
Земун, 1908. 


ЊЕ У проучавању наше и раније и новије прошлости 
стално се поклањало више пажње голој политичкој исто- 
рији, а врло мало економској и културној. Наша исто: 
рија се сводила на историју бојева, уговора и владар- 
с ских живота, док се о културном животу народном врло 
мало знало. Под утицајем новијих и реалнијих схватања 
историографије, та се грешка у нашој домаћој историји 
стала поправљати, и ми се све већма обавештавамо какав 
је био стваран живот наших предака. Г. Грујић је узео 
на себе да нам у једној краткој студији прикаже бедан 
+ живот српских сељака у Јужној Угарској у ХУШ веку. 
3 Он то чини по сигурним и до сада необјављеним архив- 
је ским податцима. Још почетком ХУШ века ударени су 
5 страшни намети на српске пресељенике, тако да су многи 
:4 од њих или бежали у хајдуке или понова се враћали у 
+ 





Турску. За време рата 1718, Срби пуне три године нису 
могли ништа сејати, док је држава тражила више но икада. 
Сегедински Срби жале се 1719 карловачком митропо- 
литу Вићентију Поповићу: „Што смо поднели љути ту- 
цаклук и тешку ексекуцију и порцију, не можемо се 
опоравити много времена... И по между нас онаки има, 
који није прошастих година леба имао у својој кући по 
Ти 8 дана, па је и тако платио порције по 18 ф. и тоу 

најмању руку; а није смео својој кући доћи од писка 
жене и деце; већ иде по риту, те се рани као који скот,.. 
А који је од нас имао осам волова четири је продао, те 
је четири одкупљивао; а ако је имао два, није му остао 
ни један; а ако је имао кравицу, коњица или јуне, и то 
је продао и порцију плаћао. И ко је имао сабљу и пушку, 
чиме је светлога ћесара бранио, и то је продао и пор- 
цију шлаћао. А земља је тврда, и небо високо, а миу 
пустој арешчи... многи је у прошњу отишао, са женом и 
децом, јер нити има чиме орати, нити шта сејати, ни за 
што мотику купити... толико смо ето претрпели, а по: 
моћи ни откуда ни помиловања не имамо“. 
Митрополит београдски и карловачки чинили су власти 
предлоге како да се олакша тешко стање српских сељака, 
али не само да нису успели, него на против. 1720 Бачка 
и Срем, и земље и становништво, распрода се богатим 
немачким племићима или се распоклања генералима и 
државницима. Ти нови сопственици, племићи, војници и 
министри, становали су по разним крајевима Немачке, 
Италије и Угарске, те новостечене земље дадоше или 
закупницима или управитељима, који „поступаху са јад- 
ним народом нашим тако немилосрдно и бездушно... да 
је ово ропство било много пута знатно теже и несно- 
сније, него оно за време турскога господства...“ (стр. 9). 
Г. Грујић тако каже јер је имао у рукама много- 
бројне тужбе српских сељака упућене митрополитима, 
српским саборима и жупанијским властима. Сељак је 
морао да плаћа царску порезу не по неком сталном раз“ 
резу, него онако како су хтели закупници или управи- 
тељи спахијских имања. Сељаци су морали издржавати 
пандуре који купе порез и по неколико војника у сва- 
коме селу. Од свега посејанога сељак је без обзира каква 
је година морао десети део, а често и девети део, давати 
спахији. Сељак није смео да коси и жње док спахиски чи- 
новници то не допусте, и било је случајева да сено иструли 
на ливади или жито проклија на њиви. Чест је појав да 
се десетак узимао лажном мером. Сељаци морају бес- 

платно кулучити спахијама, исто као и државним и вој- 
ним властима, све о своме о круху и руху. Сељак нема 
права на непокретност, а искључиво право спахија је: 
лов у шуми и на реци, воденице, сечење меса, точење 
вина, жеровина, и тако даље. Спахије имају право да 
~ ударају глобе на сељака колико им драго, и они се тим 
Б- правом обилно користе. 

Због таквога стања ствари, између 1720 и 1738 по. 
чела је Бачка и Срем пустети, цела села се раселише, 
хајдучке чете се умножише, а сељачки устанци почеше 

_ се јављати. 1736 године послата је из Беча нарочита ко: 

“ _ мисија да испита узроке тих сељачких устанака, и после: 

дице њенога рада била је уредба од 1737, која је, колико 
толико регулисала односе између спахија и сељака. 

Књижица Г. Грујића је дело не само савеснога исто- 
ричара но и доброга родољуба. Она је један крвав лист 

из вековне мартирологије српскога народа. 


А. И. 

КЊИЖЕВНОСТ. 


ПЕСМЕ ЛАЗЕ Костића. — У издању Матице Српске 
изишле су скупљене /есме Лазе Костића (Нови Сад, 
1909; 8, стр. 438; цена 4 круне). То су педесет година 
певања једнога од знатнијих песника српске књижевности, 
а уједно највећа збирка стихова која је у последње време 
на српском језику изишла. Све песме су подељене у шест 
група: прво, песме почетничке, из доба 1858 до 1862, 
затим, песме од 1862—1864, па редом из 1864—1867, 
1867—1874, затим „Песме уметке [!] и ситнији производи“, 
нарочито преводи из Булварових „Последњих дана Пом- 
пеја“, и познати превод „Марсељанке“, најзад „Познице“, 
то јест песме писане у позније доба од 1877 до 1909. 
На тај начин српска књижевност добива целокупно из- 
дање песама Лазе Костића. О Костићу се данас ни из 
далека не суди онако повољно као што је некада био 
случај, и готово све новије оцене његовог књижевног 
рада нису испадале у његову корист. Али то је крупна 
и врло карактеристична личност нашега романтизма, 
човек који поред свих својих застрањености остаје у срп- 
ској књижевности, и зато је ова његова збирка једна 
књижевна добит. Н. 


Песме Милоша ПЕРОВИЋА. — 1903 године, у Ужицу, 
изишла је прва књига песама Милоша Перовића, који 
се тада крио под псевдонимом Пиетра Косорића. Те песме 
биле су примећене, а књижевна критика их симпатично 
примила. Сада, у Београду, изишла је и друга књига ње- 
гових песама (80, стр. 48; цена 1 динар). Перовић није 
„модернист“, но продужава и метричку и духовну тра- 
дицију својих песничких претходника, и то, у великој ве- 

ћини случајева, са успехом. Стихови су правилни, глатки 
и читки, мисао јасна и здрава. Више но и код једнога 
песника који су своје збирке у последње време објавили, 
код њега има родољубивога осећања. Песме „Пред све- 
тим ратом“, „Ово је моја земља“ и „Крст“ јесу врло 
добри патриотски стихови. 

Сем тога, има код Перовића и добрих песама са 
општечовечанским садржајем, од којих се нарочито истиче 
„Ахссфер“. Мала песма „У ноћ“ заслужује да се у це- 
лини наведе: 


У мирној изби, у самоћи, 
У глуво доба, у по ноћи, 
Ја чујем, ил се тако чини, 
Јецају звона у даљини, 

И неки тихи, плачан глас 
К'о да се моли: спаси нас; 
Ја мислим: то се Богу моле 
Безбројна срца васионе 

И на висини и у даљини, 
То цвиле болно јади њини, 
Јецају као звона глас 

И као уздах: спаси нас! 


Ј- С: 


Песме Д. М. Домзанића. — У укусном издању Дру- 
штва Хрватских Књижевника изишле су „Пјесме“ Дра- 
гутина М. Домјанића, једнога од најбољих хрватских 
млађих песника, којега „Српски Књижевни Гласник“ са 
задовољством броји у кругу својих сарадника. Домјанић 


„је још млад човек (рођен је 1875 године), али се у књи- 


жевности први пут јавио већ 1892, и од тога штампао 
је знатан број својих стихова по многим хрватским ча- 
сописима, и у српским часописима „Срђу“ и „Српском 
Књижевном Гласнику“. Његове песме, заједно са песмама 
Владимира Видрића, иду у најбоље збирке које су сеу 
последње време јавиле у хрватској књижевности, и из- 
весно су међу најбољим што модерна лирика хрватска 
има да покаже. Домјанић је песник врло књижеван и 
отмен, са врло интересантним мотивима и одабраним осе 
ћањима, и са стиховима који стоје врло близу музици. 
Све песме су подељеде у шест циклуса: „Луо!“, „Ми- 
пша Ртојеса“, „Капсотег“, „Запјапје“, „ЗИКе 1 рпбсапја“ 
и „Баз 5ићом!“, и у свима се песник одржава на истој 
висини осећања и израза. Л. 

Поводом одговорА Г. Милана БУДИСАВЉЕВИЋА. — На 
моју белешку „Шта све може да изиђе у „Бранкову Колу“, 
уредник тога листа, Г. Милан Будисављевић, упутио ми 
је један одговор, који је колико опширан толико и 
заобилазан. Питање је било врло просто и јасно: да ли 
Г. Будисављевић допушта да под његовом моралном од- 
говорношћу, један неодговорни старац увлачи у књи- 
жевне препирке уличко лагањерг На то се могло одго- 
ворити: да или не, али Г. Будисављевић је нашао нешто 
треће, он је околишао и није хтео дати одређен одговор. 
Назјопсит целога спора између Г. Живановића и мене био 
је излишан. Ја сам још крајем 1907 године рекао што сам 
имао да кажем о грамофонији Г. Живановића, и ја сам 
га две године равнодушно пуштао да на мој рачун мрчи 
хартију и да дави читаоце. Ја се не буним када се до- 
копава и очевидних штампарских грешака и када ми 
даје савете како треба радити књижевну критику. Ја сам 
протестовао када тај господин почиње јавно лагати, и 
када је један књижевни лист пао на ниво револверских 
листова, где је лаж најомиљеније оружје против про- 
тивника. 

Није било питање: ко је „коме бацио рукавицу“ и 
ко је коме „одшалио шалу“, јер ништа-не може изви- 
нити употребу лажи у полемици. Питање је да ли уред- 
ништво „Бранкова Кола“ сме да пушта да се у његовим 
ступцима оптужује за плагијат један човек који на ин: 
криминисаном месту два пута наводи свој извор. 

Г. Будисављевић то није разумео, или није хтео да 
разуме. Он је избегао непосредан и јасан одговор, и по- 
кушао да нађе олакшавне околности за свога јадног са- 
радника. Мени је жао што сам прецењивао књижевну 
исправност Г. Будисављевића, и што сам принуђен да 
проширим ово наше јавно објашњавање, и да врло отво- 
рено проговорим о општем држању „Бранкова Кола“ 
према писцима сакупљеним око „Српског Књижевног 
Гласника“. До сада се ћутало и трпело из националних 
обзира и из књижевне учтивости, и зато што се ћутало 
и дошло се довде. Сада, када се лаж и клевета почела 
увлачити и у књижевне листове, и кад се, што је у целој 
ствари најгоре, налази уредника који адвоцирају такве 
жалосне поступке, -—— даље ћутање значило би морално 
саучесништво, и зато треба гласно и безобзирно говорити. 


Ј. СКЕРЛИЋ 

Рез А!рез ђауаго1зе5 апих Ва!Капз5, ђагоп Јећап 
де Мше, Рапз, Рлоп Мошти «4 Сле, стр. 473, пп 80, са 29 
слика изван текста. — Личне успомене и утисци из Дал- 
мације, Црне Горе, Босне, Херцеговинеи Хрватске, који 
узимају пола књиге немају ничега особитога непознатога, 
ничега интересантнога и личнога. Већи део књиге чине 
препричавања онога што су други, и то не увек што је 
најтачније, писали о истим предметима; отуда многе не- 
вољне погрешке овога писца који је написао раније 
једну много бољу ствар: [' еуоџћоп де Та алезНоп а' Опел 
дапз 1е5 Ва/капз (1899). МА Ј 


ДРУШТВА И УСТАНОВЕ. 


Српска КЊИЖЕВНА ЗАДРУГА. — Последњи састанак 
Целокупне Управе одржан је 4 јуна ове године. Поред 
осталих административних ствари, прочитан је позив На- 
родног Музеја у Кракову и од Управе Српске Матице 
у“ Дубровнику чије ће се отварање свечано прославити 
првог августа. 


Књижевни Одсек имао је два састанка, 26 јуна и 4 јула. 
На њима је према реферату Г. Јована Томића, библио- 
текара, примљена „Нова Италија“ од Пиетра Орсија, у 
преводу Г. Миодрага Ристића, за ХУШ коло. У ову ће 
се књигу унети обе карте из оригинала и ови ликови: 
Виторио Алфиери, Карло Алберто, Пије [Х, Данијеле 
Манин, Ђузепе Мацини, Виторио Емануело П, Камило, 
Ђузепе Гарибалди. Да се не би том књигом пребацио 
буџетом одређен број табака (осамдесет), остављене су 
за ХЛХ и ХХ коло „Критичке Студије“ Др. Љубомира 
Недића, књига Ш. — „Марјан“, „приповетка са села“, 
враћа се писцу, Г. Кости Ивковићу, економу из Ћуприје. 
— О послатим рукописима пок. Др. Божидара Петрано- 
вића рефероваће члан Књижевног Одсека Г. Павле По- 
повић. Де Бе 


СРПСКА МАТИЦА ЗА ДуБровник и Боку КоторСКУ. — 
Далматинско Намјесништво одобрило је ово дана уста- 
нове нове „Српске Матице за Дубровник и Боку Ко- 
торску“. Како нам јављају из Дубровника, нова установа 
ступиће у живот још почетком нове године 1910. Основни 
капитал, што га је отраг петнаест година завештавао 
Србин Коста Вучковић, порастао је већ до 400.000 круна, 
те је прилика да ће оно ново просвјетно огњиште бити 

од велике користи приморским Србима. О програму рада 
нове Матице није још ништа познато у јавности, но 
регби да се уз публицигтички рад рефлектује и на осни- 
вање српске библиотеке, која би била приступачна пу- 
блици. Како чујемо друштво ће се конституисати још 
ове јесени, те одабрати кураторијум и потребите чинов- 
нике. За тајника узет је у изглед Г. Марко Цар, чије 
нам име пружа најбоље гаранције за свјесни и проби- 
тачни рад младе установе. Сједиште нове Матице биће 
град Дубровник. БУД: 
„ПросвјЕТА“. — У недељу 28 јуна одржана је у Са- 
рајеву годишња скупштина српског народног друштва 
„Просвјете“, чија установа показује интелигентност и ро- 
дољубље босанско-херцеговачких Срба. Из поднетога из- 
вештаја види се да је „Просвјета“ у 1908 години имала 
253.815 круна, за 37.292 више но 1907. Прошле године, 
она је могла да изда 84.570 круна на ђачхе стипендије. 
Како је материјалан успех такав да је свакога морао за- 
довољити, главна дискусија водила се око правца дру- 
штвенога рада. „Просвјета“ је раније давала својим чла- 
новима „Здравље“ и „Народне Новине“, а почела је 
оснивање курсева за неписмене. На скупштини било је 
чланова који су хтели да „Просвјета“ постави као свој 
главни задатак ширења народне просвете, а не и књи- 
жевна дела, што је само један мали део њенога рада. 
После дуже и плодне дискусије примљено је мишљење 
главног одбора друштвеног: друштво не сме мењати свој 
првобитни карактер, али исто тако не сме сав свој рад 
ограничавати на давање стипендија, него мора проши- 
рити и систематски радити на оснивању народних књи- 
жница, гимнастичких и антиалкохоличарских друштава, 
и тако даље. На завршетку скупштине изабран је главни 
одбор, у који су ушли енергични млађи људи, одани 
ствари просветног напретка народног. К. 

БИТОЉСКИ БОГАЉИ. 
У (2) 

· Од некуда на раскршће избија као поручен Нестор 
Црни, некадањи велики богаташ са Бајира, који је по- 
лудео кад су му разбојници једне ноћи отели огромне 
новце, и од оца наслеђене и њим самим удвостручене. 
Он је прави Диоген, и ваљда на целом Балкану најближи 
великоме цинику коринтскому. Замишљен је наслоњен на 
своју лудачку руку, са издигнутим као дуга обрвама, па 
опет симпатичан и доста интелигентан. Сав је црн као калај- 
џија. Ко га не зна помислио би да је каравлашки ко- 
тловар који се по селима виђа међу цигинским скитачима, 
Одећа му је сва из црних рита као што су калајџиске . 
пачавре. Никако не можеш да разбереш из чега је са- 
стављена: то је просто хрпа набацаних у највећем, вели- 
чанственом нереду дреха, закрпа и сваке ваздијаније. У 
једном опанку видиш му сламу и чохани обојак, а у 
другом крпу чисте црне свиле, док је на раме привалио 
закрпу од просте врећетине. И те рите висе низ снагу 
његову у дивно отрцаним ресама. У рукама му је велики 
мечкарски штап, а код ногу, чим је на раскршћу застао, 

нарамак неких такође црних крпа, који му зар служи за 
одар при непрестаном кретању с једнога места на друго. 
То му је и свеколико имање. 

Поред свега тога од њега бије нека отворена 
веселост и радост. Изгледа да на живот посматра као 
филозоф, да га разуме, па му се ево на овај начин 
подсмева, доказујући му да је јачи од њега, да је виши 
— много виши — и од њега и од околине. 

Читав чопор несташне дечурлије беше га окружио 
и мољаше га да му штогод одсвира: 

— А, Нестор, а жити Господ!.. 

Но он се подбочио на лескову штапу, начинио 
смешно-озбиљно лице, упро поглед у децу, па хоће да 
продре у њихову несташну душу, завири тамо и види 
да ли се она збиља интересују његовом вештином, ње- 
говом музиком, коју он веома високо цени. ИМ по игри 
на лицу чини ти се да се пријатно изненађује, да воли 
ову детињску безазленост, љубав према њему и пошто- 
вање његове свирале. Почиње да се осмејкује и бива 
снисходљив према молбама малишана. 

-— Анде, чичо, ће те слушаме!.. 

Он завлачи руку у црна недра, чеше се, и песнички 
упире поглед у зрак, као да је дух његов заузет нечим 
много вишим но што је околина. А деца зажагрила очима 
од нестрпљења. и лукаво се старају да буду уљудна. Нај- 
зад, Нестор маше руком по ваздуху у знак да нема 
куд и из недара извлачи кратку чађаву свиралу. 

— Анде, де!.. Чичо!.. — узвикују малишани, бијући 
ногама о земљу и молећиво тапшући рукама. 

Али он се намршти Опет апатично меће руку у 
недра, чеше се, зева и кези зубе, показујући како му је 
сасвим досадно, како му се не свира, како тобож нема 
пред ким, нема за кога да влажи своју свиралу и мучи 
прсте. Та публика, по свему се види, не заслужује те 
високе његове пажње... Враћа свиралу у недра, мрмља 
нешто са изразом досаде на лицу, граби једном руком 
штап, а другом одар и тобож хоће да пође, јер је јако 

нерасположен. Но деца знају његову уметничку нарави 
не одступају; као прстен непробојном веригом савијају 
се око њега и машу рукама: 

— Нестор, жити Господ!.. Жити душа не оди!.. 
Ће умриме... 

— Е, арно, бре кучина ђаволски!.. Жал ми је... 

Срдачан топли осмех заигра на његову лицу; за- 
уставља се. Одар спушта до самих ногу својих, штап 
услања уз раме и вади свиралицу. Лизне прсте и за- 
мисли се. 

— Што сакате, бре, кучина>2 

Он није добро ни изговорио, а десетине у галами 
почињу да ређају његов репертоар. 

— У, у!.. ђавол да ви разбере!.. Не свирам! — под- 
викне и тргне се да пође. 

— Леле, ће побегна, леле, чичо... Ти се молиме, како 
на Господ — жити... жити... свиралче! 

Дечурлији као да се и сам лелек јако свиђа, па га 
еве јаче и јаче прихватају. Нестора то дира, те се опет 
зауставља, ћудљиво се осмејкује. 

— Е молчите како луђе, а не ха ха-а-у-у, како ку- 
чина. Свето ће се смеје со нас како со ајмани. Он сви- 
рање сака, а не мајтаплаци. Демек свирање, а2 

— Свирање, а, 4... 

— Арно, молчите. 


И намешта свиралу. Духне у њу, претрчи наниже 
по рупицама као прави вештак. Истински маестро. И почне: 


Ој, девојче мамино, цуцино, 
Зашто неси казало, рекнало: 
Кој ти купи фустано, фустано: — 


На половини четврте музичке фразе, он одваја од 
уста свиралу, гледа слушаоце као да би их хтео упитати 
како им се свиђа, не зато што сам сумња у лепоту своје 
свирке, но због тога што би хтео да види да ли гаони 

, разумеју, да ли виде колико душе троши он на ову 

просту музику. А деца су зинула. Он се уозбиљио, опет 
подиж: свиралу и одмах почиње другу: 


Невесто, око калешо, 
Изведи коња дорија, 
Сутра ћа ода в Србија... 


И одмах пада у ватру. Видиш да је Маћедонац, 
видиш како га потреса ова песма, коју је печалбарски 
живот избацио тако једру и душевну. Он целим телом 
прави нервне покрете, маше главом и подмигује, као да 
хоће да овапути тренутак како маћедонска невеста са 
обала Охридскога Језера, или Црног Дрима, покорно 
слушајући својега мужа и господара, са стидљивим плачем 
изводи беснога дорију, спрема му прибор и белу терћију. 

Па кад заврши: 


Жал да ти неје за мене 


Нестор испушта свиралу, рашири руке, затресе гла- 
вом, покупи обрве, почиње јако да трепље као да ће 
сузе да му потеку и подвикне: 

— Пхи! Како нејзе да: неје жал!р. Ех, дердоји, 
пусти мераци!.. 

Мали слушаоци укочени. Усхићење на врхунцу. 
Опажаш како су заборавили да је црн и гадан, па би 
чисто хтели да му пстрче у наручје. А он се мало нагао 
к њима, раширио веселе очи, хтео би да их загрли. 

— Сакате српски, ама од Србија2 

— Сакаме, чичо, сакаме. 


— Туку молчите. | 


Па им заносно почне, још огњеније, још изразитије. 
И топи се у свирци. Изређа им „Бојерку“, „Принцезино 
Коло“, „Сарајевку“ и још много других кола и песама, 
које су, ко зна како, до њега дошле. 

— Много арни свирки — резонује при одморима: 
—- ама сакат убаво свирење, со мајсторија. Хе... несу за 
секој гајдаш: ду, ду, ду!.. Но со умештина. Од срцето 
да и' свираш. Оти — од тука су излезене — и показује 
прстом на груди. 

Па се опет замисли. 
— Може, сакате свирки од Јевропа — нагло пре- 
кида ћутање, и, за чудо, почиње неки стари кадрил, који 


је ваљда ухом ухватио слушајући ноћу с улице какав 
кафе-шантански оркестар. 


— Јас секоја свирка знам. Тој ми је стока! од Го- 
спод. Ама директор од српската школија да ме вика — 
не му свирам. Оти за паре свирење од мене нема. Кога 
сам без лебо си свирам за пари. Туку тој неје свирење, 
— душа ми тога плаче, а прстите свират така... на ветер. 
Ех, свирење, свирење — неје за секоје луђе!. Поарно, 
кога си излезам од град надвор, па си одам на Буково“ 
и седнем на некој гроб, па си свирам... Месечина горе, 
звезда, небото како да ти вели: „ела кај мене!“ — мрт- 
ваци долу, ноћ, убавина. А мртваци много арни луђе. 
Спијат, душички, како мирни малечки дечина. А јас сви- 
рам, свирам, да и разбудам малко. Мртваци плачат, ме- 
сечина слзи пушта... Наа! — толко срцето ми се стори, 
душа ми свира и си одам хеј далеко, далеко... оро, песни, 
секоја свирка свирам за мртваците да им је полесно ле 
жење во гробиштата, да не им је много мака в таја пуста 
темнина. Така весело свирам да не плачат много. А после 
земам једна жална, једна за живите, оти тије су лолошо 
од мртвите, е-ех!.. Жална песна, жално свирење — ама 
одите скршите глава, бре кучина, на кој кажувам јас! 
Пувки и дутки “све је... Скршите глава! — мрачно и 
злобно подвикне, брзо зграби своје прње, појури напред 
као авет, пакосно пљујући десно и лево, као да хоће од 


себе да одагну тисућу нечистих духова, док се сасвим 
не изгуби. 


_А дечурлија стоји, зинула, чуди се, па кад га већ 
почиње губити из вида, присети се, уђе у своју прво- 
битну кожу и незахвално подвикне: 

— У-а, Нестор Ђуптин, уа!.. 


1 Капитал. 
2 Битољеско гробље, 


83 Ђупгин — цигавин. 

Излазим на Широк Сокак. 

Улица жива и даје граду колико толико културан 
изглед. ЈБуди у шеширима, даме одевене најмање по 
прошлогодишњој моди јевропској, шетају горе-доле, те 
за тренут заборављаш да си у великој источњачкој па- 


ланци. Али те нешто брзо извлачи из ове пријатне само- 
обмане. 


Два Арабљанина слепца узела се за руке и одме- 
рено иду уздуж средином улице, без вођа, пипајући пут 
својим штаповима. Обучени су у одело хоџа: носе анте- 
рије и дуге жутњикаве расе до земље. Око главе зелене 
хафуске чалме, на ногама местве и источњачке каљаче. 

Иду они и певају неку дивну песму свога завичаја, 
различиту од свега онога на што је ухо у Битољу на- 
викнуто. Почиње један, отпева неколико фраза, па док 
још он није свршио наставља други, док се после крат- 
кога времена обојица не сусретну да се дивно сложе, 
певајући у дујету. Мелодија чудна, језик потпуно нера- 
зумљив, па опет тако ти је близак души, и човек 
осећа да је некад у сну слушао оваку песму. Грлени 
гласови, иначе опори, изговарају се с толико мекоће 
и гипкости, да не можеш уха одмаћи, него би хтео 
непрекидно да слушаш. Акценат сваке речи тако је мио, 
да ти се чини како осећаш, како знаш да баш ту треба 
да дође и то баш такав, а не друкчији. Арија проста 
арапска, пустињска, равна и једра, окићена јаким ускли- 
цима по где-где, који те уздижу од земље, јер ти се 
чини да је то призив пустињскога пророка, мистичнога 
богоискатеља. Преносиш се у древна времена, прелазиш 
на крилима маште у Арабију, видиш како је Бедуину 
ноћној самоћи упро поглед у неизмерно море сјајних 
звезда, осећа бескрајност и вечност, па обузет страхотним 
необјашњењем кличе к небу, призивље онога ко је нај- 
виши да му објасни све, да га сједини с том бескрај- 
ношћу и величином, јер хоће да продре у њу, да ишчезне 
у њој, јер не може да је савлада, да је смести у себе... 

Слепци се чисто надмећу ко ће лепше и изразитије 
да отпева свој део, као да имају намеру да троструко 
награде песмом ону бедну парицу, што им се сувише 
нештедро баца у тас. Лица им мрка, опаљена, али складна 
и симпатична. Место очију савршено празне дупље са 
потпуно очуваним поклопцима. Те их дупље не грде тако 
као наше слепце, особито кад су покривене трепавицама. 
Кад се напрегну да нагласе неко место у песми и због 
тога подигну главу, одмах се те дупље чудновато засјаје, 
те зачас изгубиш утисак да су слепци. 

Преживљујући ово, сетиш се одмах нечега другога. 
Хоћеш да сравниш маћедонске богаље с овим араби- 
станским јадницима, који су ти по свему далеки и туђи. 
Док код првих свака игра на лицу, свака бора, сваки 
покрет одаје нешто лупешко, подло и пакосно, најјаче 
доказујући како је код њих сасвим потамнео лик божји 
и човечји, дотле код ове двојице видиш нешто обратно: 
скромне несрећне појаве, које не мрзе људе, на против 
желе им бољу, много бољу срећу, но што је сами по 
вољи судбине имају. Маћедонски богаљ је до бескрај- 
ности пакостан и себичан — тако би да сви људи 
буду као он. Будући слеп и таман споља и изнутра, он 
кроз ту таму гледа на свет, њоме масти све људе, па му 
се чини да је све одвратно и гадно као што је сам. Зато 
је дрско циничан, зато је од свог богаљства створио 
гадан занат. Песма и израз ових двају Арабљана као да 
испољава њихову широку љубав према људима. Види се, 
они осећају своју таму, своје убоштво, па се опет теше 
тиме што код осталих људи има светлости, и — срећни 
су. Зато нису пакосни, не старају се да обманом зараде 
више новаца. Они иду, певају, без срџбе, песмом опо- 
мињу људе да не заборављају бити добри. Иду као не- 
вољници којима је опет добро међу здравим и срећ- 
ним људима. 

Свет их гледа из радозналости, но ретко прилази 
да им удели. По читаво пола часа корачају и певају они, 
а у њихов тас никако да звекне. И чудиш се. Њихова 

браћа одавде већ би почела да куну, а они све вишеи 
лепше певају. Лица им опет светла и задовољна, а не 
пакосна и мрачна. 

Уделиш им штогод. Тасићзвекне, и они се обојица 
окрену к теби Не разумеш језика, али знаш да је то за- 
хвалност, проста, уљудна, од срца. Тад им лица пот- 
пуно губе онај слепачки вид, који њихови другови Хри- 
шћани увек задржавају, јер им душа никад не „прежив- 
љује никаква боља осећања. Тада ти се учини да нису 
слепи, но да су добили неке тајанствене очи, које очас 
засјаје дубоком љубављу према теби, па брзо утрну, да 
те не би много збуниле и уплашиле. 

Дубоко си ти њима захвалан што ти уделише много 
скупљу милостињу: што ти изазваше веру у добро људско 
срце, и неизмерно зажалиш што ниси у стању да и њих 
учиниш срећнима. 


Улазиш у пивницу. 

На први мах пада ти у очи висока мршава појава 
књаза Јевангелија Николајевича Донгара. Прави шпански 
хидалго: Дон-Кихот залутао у Битољ. У црном грађан- 
ском оделу, под шеширом, у путничким камашнама какве 
носе турски официри ловачке бригаде; црна, једва про: 
грушана брада рашчешљана на две стране, бркови уз- 
дигнути, хамлетски израз на лицу. Војник од главе до 
пете. Метнуо руке у џепове од чакшира, па замишљено 
корача по пивници готово парадним кораком, као гар- 
дијски официр. Скут од капутића помакао руком назад, 
те му о лево бедро виси мали кавкаски булат са читавом 
гомилом разних ситнурија и знакова. Ту су некакви 
урочци, изукрштане сабљице, сребрним верижицама уве- 
зане, лобања с голенима, прстенови, крстови измешани 
као на одећи великих схимника, звездице и медаљони, 
те ниси калар разабрати да ли су то хералдички знаци 
његова дома, или символи мистичара и слободног зидара! 

Унаточ својој страхотној мршавости и овештало- 
сти одела, он те силно привлачи С лица му бије заго- 
нетност финога лудила, а цело тело представља још 
сачуване развалине некад збиља господски сложена чо- 
века, умнога и образованога, правога Европљанина. И 


од свега тога остала је само сенка, која у битољским зна · 
менитостима заузима прво место. 


Жалосна је његова историја. 
Донгар је пореклом Цинцарин, и у Битољу има род- 
бину. Стриц му је отишао на печалбу у Бесарабију, где се 


доста обогатио, па га је узео к себи и, изгледа, прилично _ 


школовао. После је Јевангелије ступио у војску, у неки ко- 
њички пук руски, где је дотерао до капетанскога чина. 
Са руским официрима био је и у рату у Бугарској. И 
кад је био у јеку младости, њему се у Русији догодило 
нешто страшно: он је због тога полудео и послан је овамо, 
не као Јевангелије Донгар, него као Књаз Донгар, прави 
и непосредни потомак Александра Маћедонскога... 

Тако људи причају. Међутим његова казивања више 
су но фантастична, онаква, до којих само долази фина 
уобразиља манијака и лудака. Он прича овако. Служећи 
у лајб-гарди, он је врло брзо успео да се истакне и буде 
запажен, живо радећи по свршетку Николајевске Ака- 
демије Генералнога Штаба (!) он је прво поднео цару 
Александру план за даљно-источна освајања и сибирску 
железницу. Леп пријем ових пројеката, као и многобројни 
одзиви, учинише те он ускоро поднесе цару и пројекте 
за уређење оронулих руских финансија, који му доцније 
украде Вите, те се прослави као министар. Затим, изми- 
слио је брзометни топ и саставио план за васкрснуће 
маћедонске државе, придобивши цара за његово оства- 
рење тиме што га увери да су уз њега осим Влаха и 
сви Арнаути. Ово учини те буде примљен на двору иу 
њега, као восшочнаго красавца, заљуби се велика кње- 
гиња, царева сестра. Цар их је застао при једном нај- 
интимнијем састанку. Завист и пакост учинила је своје. 
Сав капитал што му је стриц завештао, (тридесет тисућа 

империјала), Александар је одузео, метнуо у државну бла- 
гајну, а његов родославник и све што је доказивало да је 
прави потомак Александра Великога, отео је и закључао 
у царску ризницу. 

Након извеснога времена, кад га је велика књагиња 
усрећила сином, он је од цара затражио њену руку, ре- 
кавши, да му тиме само част чини, јер је дом његов ста- 
рији од дома Романова, па баш да су Романови од самога 
великога јарла Рурика. Био је одбивен. Но кад је припре- 
тио устрошињ авнош скандалљ, њега су преварили обећа- 
· њима само да се измакне за кратко време из Русије. Добк о 
је место војнога изасланика у Цариграду. Али кад је тамо 
дошао, саопштише му да је постављен за директора 
руске болнице, у којој ће се и сам по мало лечити, јер 
је немножко шого... луд! Замислите, каква дрскост: Књаз 
Донгар, аутор толиких пројеката и изума, луд!2.. 


(Свршиће се), 


ГР. Божовић. 

ФИЛОЗОФ. 


Звали су га „хухем“, што на јеврејском значи ра- 
бинер или филозоф. Обично добивају тај надимак гатари, 
овчари који лече „божју вољу“! освећеним вином. 

Он, он је знао само за једно средство: живокост, 
— успешно само кад се сломију кости на руци или на 
нози. Није га ипак примењивао за сама себе, није имао 
у њ баш тако великог поверења. У осталом, говорио је, 
зашто човек треба да се лечи» Кад је здрав, не вреди 
бог-зна шта, а камо ли тек кад је начет! Најбоље нека умре. 

А чак и кад оздрави, може гром да удари у њега 
и да га спали. 

Тако је некад погинула његова мати... 

Ха! ха! ха! 

А ако баш не падне од грома, може се десити да, 
се возећи се на чамцу, удави у реци, у сред белога, вед- 


рога дана... 
Тако је некада погинуо његов отац... 
Ха! ха! ха: 


Или ће банути незнани давилац, шчепаће руменог 
чилог дечка за гушу, и пре но што запрегну коње по ле- 
кара, удавиће га... 

Тако је некад погинуо његов мали брат... 

Ха! ха! ха! 

Има, говорио је он увек — има негде нешто, што 
оком не можеш сагледати, а што ходи за нама и само 

вреба како да нам подмете ногу... На глатком путу испла- 
зиће језик, и ти ћеш зевнути неколико пута, и — крај... 
За све то најбоље би било виолина, али смртни човек, ве- 
селник, не уме добро тачно да свира на њему... 

И он је некада свирао — пре много година — ха! 
ха! ха! — шапатом на уво, девојци, коју изабра себи за 
жену... После неког извесног времена рече му она: 

— Еј! свираш старински. Треба неизоставно мало 
промене, нешто ново! Сад је у моди „шот“.! 

Покушао је да свира на глас „шота“, а није успео. 
И због тога, једнога вечера, спази жену код плота, 
са момком. Ишчупа колац из ограде, поштено спљошти 
момку лопатице, бабу отера, разлупа виолину... 

Ха! ха! ха! 

И од то доба тумачио је да виолина од јелова дрвета 
јесте направа која нас приводи на искушење, а женско 
је као оно. кукољ, Нечастиви ју је посејао у житу на 
велику дангубу и Бога и људи. Измлевен са осталим зр- 
невљем и испечен као хлеб, тај кукољ причињава гор- 
чину на непцима и бол у стомаку. Од то доба, кад год 
би био расположен, „хухем“ је управљао разна питања на 
суседа и на несуседе, а они су одговарали како су умели. 
Увек их је поправљао, на своје велико уживање. 

Волео је челе, јер зује, и шљуке, јер вичу. 

Једном, у пролеће, када се шипражје реси „ма- 
чјим шапама“, када ливаде су јоште жуте, сретох „ху- 
хема“ у пољу. | 

— Знаш ли ти, деране, зашто си ту дошаог упита 
малог дечка који је чувао гуске. 

— А не знам. 

— Еј, болан, ја ћу ти рећи. 

— Ваша колеба има снизак свод, оџак још нисте 
спровели, дим те гризе и гуши, па мислиш: овде ће бити 
веселије. 

— Истина је. 

— А можда, велиш да гледаш на траву, да видиш 
како расте, или на воду где тече. 

— Па дабоме. 

— А можда радо слушаш лармаџиско викање шљука. 

— Ја. | 

— Да ли их ти разумеш. | 

— Хај! вичу, јер вичу. | 

— Будало! Глупане! Оне вичу над тресетом: „ходи | 
'вамо, ходи 'вамо!“ Шљука, то је — Смрт... 


У 


25 ~ 

Једном се подиже грдни вихор, ђаволским прегр- 
штима уклони сухи песак са путева, зграби га и огром- 
ним стубом бациу небо... Задрхташе врбе, тополе сташе 
плакати са шумом какав се одавна није чуо, трава, 
са трепетом, преплашена, приљуби се уза земљу, вода 
| у језеру наду мрачну трбушину и дебелим језичинама 
у ждераше блато код обале. Стока се отимала са ужета, 
| а црни петао који се још мало пре, машући пламеном 
крестом, спремао да гази кокоши, разастре укочена крила, 
; језовито кукурекну и ишчезе негде бестрага. Сигурно 
зао дух кога је престравио и пренеразио силнији ода њ, 
: Сотона. По селу се разнесе глас да се Мартин Каблонк, 
Њ овај који је учествовао у француском рату и за јуначно 
Е убијање људи чак и крст задобио, обесио на чардаку, о 
| греду. А не зна се из каквог узрока. Свет је говорио: 
4 тешко му је било на души што није постао ђенерал, а 
| и зашто је његов садруг донео више златника него он. 
| А десиле му се и разне несреће: на вашару пре- 
варише га при продаји коња; на влажном, суседовом де- 
Е телишту наду му се крава и црче, а пијани просјак са 
панађура, коме није ништа дао у врећу нити му је новац 
уделио, предсказиваше му да се неће још дуго разме. 
тати овде на земљи, јер не зна за милосрђе. Сем тога 
јако га је тиштало што је ипак нешто сувише клао луде 
под Гравелотом и код Меца. Често се исповедао, али 

покоја не нађе. 

Један му поп рече да је рат, од свију грехова, нај- 
страшнији, за који нема опроштаја, али ваља бити по- 
слушан, јер је власт установио Господ Бог; стога му 
заповеди да лежи на јутрењима ничце пред великим ол- 
таром. Други поп говораше да није велика штета за 
Французе, они су јеретичан народ; стари људи памте 
како су правили логор по црквама, и како су од олтар- 
ских завеса правили обојке за смрзнуте ноге; али пошто 
стоји у Еванђељу: „не пролевај крв брата својега“, стога, 
ради испаштања, заповеди му да купи погребну заставу 
и да купи неколико фунта воштаница за катафалк. 

Трећи му поп рече, сав усплахирен: „не једи те то 
што си људе бо' бајонетима, но само то што никад сво- 
јевољно ниси учинио никакве жртве. Вараш само Бога, 
већу кривицу заклањаш мањом. Ти си лицемеран и лукав, 
небо ти неће никад опростити.“ 

Само четврти поп, старчић бео као голуб, збрчкан 
и увео, шапну му безубим усницама: „Ја сам бедани 
ти си бедан, сви смо ми јадни“. Од тога Мартину малко 
лакну, али не за дуго... ( 

Скупише се људи око обешенога, и довуче се и 
„хухем“. 

Смејао се: 

— И то се зове живот ! Ха! ха! ха! 

Понекк га погледа испод ока и пљуну. 

А једна од скупљених жена која му не могаде опро- 
стити оно његово: „Кукољ“, поче га псовати: 

— Онај изгуби душу, није хтео да га пошкропе ни 
светом водицом, погрепшће га под хумком гробљанског 
јарка, а овај ми ту дошао па се цери... Нечастиви, не 
бој се, преде већ и за тебе једечић... 

— Чудна ми чуда. Па нека преде али нећу сам да 
пружам прсте по њега. Сем, ако ми сам не замакне око 
врата... 

Угледа ме. 

— Ходи — рече — 'ајд да слушамо зујање чела... 

Полегасмо у малом пчелињаку. 

— А знаш ли ти, деране, о чему челе ђућоре2... 

— Не. 

— Ја ћу ти рећи. 

Није постао ђенерал, па и ако није. Није донео 
доста златника, па и ако није. 


Преварише га при куповини коња, па — шта с тим. 
Пала му је крава, па и ако је цркла. 

Наредио му је поп, да лежи ничце, па и ако је 
наредио. | 

Обесио се, па и ако се обесио. 

Да се није обесио, гром би га спалио. 

Ха! ха! ха! 


Да га није гром убио, удавио би се у реци! 

Ха! ха! ха! 

Да није потонуо у реци. удавио би га непознати 
давилац ! 

Ха! ха! ха! 

А кад га не би удавио давилац, од друге би смрти 
погинуо ! 

А пре, а после! 

Ха! ха! ха! 

Време је време, а смрт је смрт. 


БЕЗ 
> > 


Нагледао сам се „мачјих шапа“ по шипражју, чудио 
сам се посматрајући траве где ничу по мочарним њивама, 
наслушао сам се вике шљука и зуке чела, шумљења 
врба и плача јабланова, и са јеловом виолином у не- 
дрима пођох у свет... 

Направа није била богзна каква, јер када, једном, 
загудих на свадби рекоше ми да се добро не чују звуци, 
и да по мојој свирци ноге не умеју да играју. 

Али ме то није поколебало. Напустих и оставих 
људску руљу што но се гомила по трговима, под зидом 
јавних кућа, на прозорима грдних и богатих кућа, на 
подножју високих споменика, под сводовима железних 
мостова, на мермерним ступњевима катедрала, у балским 

салама, у зградама берзе, у канцеларијама банкарским, и 
ходио сам даље. 

Увртело ми се нешто у главу, ако се моја музика 
не допада трговцима, телалима и — мојој драгани, то је 
она зацело онда створена за то да би је појмило пла- 
ветнило неба. и бедне, несрећне душе које просе мило- 
стињу пред дверима вечности. 

Нешто ми се увртело у глави да је у тој виолини 
живо срце и да покадшто проговара из њега сила и моћ. 

Мислим се ја: огледаћу се с морем, хоћу да се 
уверим !... 

Пођох, готово о измољеном хлебу, ја, калфа из 
ковачнице света, који је сањао о изради ремек-дела. 

Дан је био сунчан, ал је ветар дувао помамно од 
запада. Рибари су опомињали : 

— Биће буре! Само се безумник укрцава у овако 
време на море! 

— Одбићу се од обале! Ко ће са мном сести у чамацг 

Нађе се у светини један храбар јунак који је му- 
дровао: 

— Ако се не удавим, смождиће ме гром; ако ме не 
уништи гром, од друге ћу погинути смрти! Не марим за 
време! С тобом ћу на валове !.. 

Отпловисмо тако далеко од копна, ја и овај непо- 
знати, да се океан опирао у кругу о небески свод, а када 
су се изненада појавили облаци, нестаде граница, и своди 
пучина стопише сеу лопту, тајанствену и страшну, вла- 
гом препуњену. 

Љуљало се море у широким слојевима, разбаруше- 
ном белом пеном бризгујући нам лица и једрила. 

Извадих виолину, и у петожичној мелодији старах се 
да затворим питање и вај, зашто мора тако да буде за 
навек: ако се човек не удави, онда га убије гром, ако 
не погине од грома, друга га обара моћ... и шта је то 
„живот“, а шта је то „смрт“... 

Вечити Океан ослушкивао је, из почетка запањен 
да се неко усуђује, покрај његове величансгвености да 

се одазива одјек смртнога човека, затворен у звук про- 
сту јелову виолину. 

Ругао се томе звуку сталним, ритмичним ударцима 
о груди нашега чуна, али на мах, подигав се поново у 
нечувену олују, са језовитим урликом прогута најсилније 
брујање мојих жица... 

Дођу ми на памет речи „хухема“ да је виолина од 
јелова дрвета инструмент који нас води искушењу. Остат- 
ком снаге, гоњен страхом, једва приспех до копна. Дошло 
ми је да смрвим виолину, као онда када сам на ста- 
рински глас засвирао мојој девојци, која је искала „шот“. 

Али ми беше жао — као и онда.. А'можда сам био 
кукавицар А можда је нечастиви чекао да сам пружим 
прсте по ужег... 


Понижен и исмејан несхватљивом и непојмљивом 
Стихијом, у родних се вратих... завичај, где се убио Мартин 
Каблонк који је за храброст добио крст, а који није имао 
мира све док се није обесио, и где ми је „хухем“ лу- 
мачио вику шљука и налагао да слушам зукање чела. 

Нисам ни приметио да је од тада прошао готово 
читав један људски век. Нисам се надао да ћу „фило- 
зофу“ још погледати у очи. Живео је... 

Седео је на клупици. код страћаре, у пчелињаку. 
Сав ћелав, са модрим вилицама, одавно необријане браде, 
сличне јесењим стрњикама, испрепреданих паучином. У 
раскопчаној кошуљи на упалим, поцрнелим грудима, у 
чакширама, опасаним ликом, бос, гледао је бесмислено у 
сунчани простор. 

— Вама ће бити канда једно сто година 2 

— А биће. 

— Познајеш ли мег 

— А, не познајем. 

— Сећате се тресетишта и шљука> 

„Хухем“ се осмехну, упиљив у ме полумртве зе: 
нице, и, муцајући, најзад рече: 

— Видим да имаш виолину. А да ли си научио тачно 
да свираш на њој»... 

— Нико се још није родио који је то научио!.. 

— А ја сам своју разлупао. 


— А мени је жао... А можда бејах кукавицар Жи- 
вим, дакле... 


— Чујеш ли како зује челе: 

„Жао ти је! жао ти је!“ Еј! Па... и ако ти је жао!.. 
Био си кукавица... па... и ако си био кукавица... 

Умрећеш! еј! умрећеш! Ха! ха! ха!“ 

Али смех тај био је тако тих, готово тако нечујан, 
као шум крилате душе која стоји пред дверима вечности... 


Јан КАСПРОВИЧ. 


(С пишчевим допуштењем с пољског превела Ружа ВинАВЕР). 

У време зиме спољашњи свет није скоро ни по- 
стојао за болеснике. Немање одела и снаге држали су 
их непрестано у јурти. Небо, снег, сунце, виђали су само 
за кратко, кад су морали изићи да донесу наручје грања 
скупљенога у лето, или снега за воду, најзад да из- 
несу или унесу постељу и дроњке, које су проветравали 
од црви. Тај су посао обично вршили здравији: Грегор, 
Анка, Пронд, по неки пут Мергењ. 

Време им је протицало у мрачној, загушљивој јурти 
једнолико, као суморна, мутна и смрдљива река, без 
других утисака сем глади и бола који се разилазио по 
њиховим телима, вртео по месу, као гуја која се вије 
око костију. Јауци мање више ужасни и гласни непре- 
стано су лебдели у отровном, црном ваздуху јуртином. 
Дрва су имали још врло мало, зима не зна се колико 
може још трајати; морали су дакле штедети, те је на 
великом огњишту горела врло слаба ватра. Она је била 

толико слаба, да ју је често прашина од снежне мећаве 
_ загасивала, упадала с колутима дима унутра кроз ши- 
роки димњак, а заједно са њима упадале су влага и хлад- 
ноћа, које су болесницима страховито досађивале. Из 
пукотина на зидовима пирило је све јаче, а мраз је кроз 
њих провлачио своје оштре канџе. 

— Рђаво, Пронде, рђаво си удесио јесенас јурту. 


Сад, видиш, и дрва више иде, и зима нам свима досађује. 

— Па и ја трпим! Заборављате да су ми, при крају 
рада, по длановима искочили чиреви. 

— И то је истина! Сваки мисли само на себе! Бо- 
лестан је човек налик на пса. Како је хладно! Ала ме 
данас страшно боле зглавци, ала штрецају жиле!.. Кад 
ли ће смрт доћи» — кукаше крај огњишта Кутујахсит, 
пружајући рањаве руке ватри која је горуцала. 

— Хоћеш ли да угрејем воде, бакор питаше је Анка. 


— Опет хоћете да ложите ватру! А ко ће од вас 
да иде у шуму за смрзнута дрваг Ког.. Можда ти, Анка, 
што имаш беле зубе! Велика госпођа, богаташица... Да 
се нисте усудили трошити дрва узалуд! Нема их, не дам! 
— викаше Мергењ, помаљајући из мрачнога кута своје 
лице као у вештице, уоквирено бичевима црне косе. Она 
се све ређе јављала међу болесницима, скоро никако није 
излазила на поље, непрестано је лажала под хрпом одела 
и дроњака, чега је имала више од свих. 


-— Боже мој! Шта се то сад чини на свету, међу 
људима! — јачао је Салбан. Па данас је празник, ме- 
сојеђе... 

— Иду, походе се Јакути. У кућама смех, песме. 
Велика ватра пламти на огњишту. Мирише пржено масло, 
месо. Сви сити, весели. Загонетају загонетке, певају песме. 
Можда негде и свадбују. 

— Сећаш ли се, Грегоре, баш је данас равна го- 
дина како си ме узео у свој дом. Направио си био нову 
јурту. Било нам је добро, топло, весело. Дошли су су: 
седи. Сећаш ли се како смо врачали шилом, и на је- 
данпут теби је испао црн пут. Али нико није веровао, 
сви су се смејали. Тако си био прикладан, здрав, волео 
си рад. Све смо имали што људима треба. А сад смо 
овде!.. Растурило се богатство наше, минула нам мла- 
дост као дим — шапуташе Анка. 

— Кад сам градио кућу, нисам знао да ће остати 
пуста, да ће се угасити наше огњиште. Мислио сам да 
ће се напунити виком и дечјим смехом. Сад нам је црн 

облак заклонио свет. Често мислим да ли нам је боље 
живети или не живети! — одговори Грегор. 

Анка задрхта. 

— Слушај, онда бих ја остала сасвим сама. Можеш 
још дуго живети. За то сам ја и дошла. А смрт и ста- 
рост су једнаки, било у губавости, било у здрављу. Увек 
је као губа — шапуташе она, загледајући му у лице још 
здраво, али већ осуто модрим пегама. Он ништа не од- 
говари, погружен у обичну, сањиву равнодушност. 

Пуцкарање ватре и Салбанови јауци звонили су јед- 
нолико, као куцање сахата, а у супротном је куту Битер- 
хај шапутала врло тихо, не гласније од зрикавца, на 
ухо Пронду. 

— Пронде, како бива празник Шта то онда раде 
људи» Зашто се смејуг Кажи ми, Пронде, мој сребрни, 
мој добри! Данас је тако мирно, нико не говори ништа. 
Срце куца. Тако је тешко, тако досадно... 

-— Ћути, мала. Шта теби може бити тешко и до- 
садно 2 Зар си видела што друго» Нама је досадно, јер 
се сваки својега сећа. Има разних празника. Има праз- 
ника кад се... кад се ништа не ради, него се облачи и 
једе као и свакад. Има празника када се једу боља јела, 
а облачи мало боље одело. А има и празника када, као 
на свадбу, свако облачи што има најбоље, а једе се ко- 
лико ти душа хоће. Тада човек има веселије мисли. 

— Пронде, како би било да ја обучем данас ма. 
раму што си ми је ти поклонио > 

— Ех! Немој, данас је мали празник, као што је 
Ускрс или Св. Никола, а данас... Он ућута и покри 
полом од свога дроњка нага детиња плећа. 

— Ружно је учинила Мергењ, што ти је узела 
кошуљу. | 

— Ах, не говори, Пронде, одмах ми потеку сузе. Никад 
нисам имала кошуљу. Анка ми је обећала да ће ми, можда, 
сашити. Анка је добра. Што је она дошла > 
— Дошла је онако... што је глупа. А сад се не 
може вратити, јер смо ми, Битерхај, проклети. 

— Проклети 2... Од кога2 

— Тако је! По ваздуху лети, по води плива, у храни 
седи зараза и као рђа пада на људе.. Човек не зна, 
весео је, ужива... Авај, ужива! Често на пољу пуца мраз, 
девојке, момци јуре се, а ко кога ухвати може га по- 
љубити у уста. То се зове „жмурке“, јер кад љуби, онда 
затвара очи. Или дотерује коње из ергеле... Али игре... 


похватају се за руке па играју лепо у круг, певају песме, · 


а при промени се опет могу пољубити у уста. 
— Зашто љубити > 
— Глупа си ти, мала си... Кад порастеш велика... 
— Само ћу, Пронде, тебе љубити. Салбан и Куту- 
јахсит смрде и страшни су. Мергењ се бојим. Грегор и 


Анка на мене и не гледају. Само ти, Пронде. Само тебе 
волим. 


— Ех, ех, неразумна си ти. Дотле ћу ја бити као 
Салбан, а можда и гори. Почекај, можда ће и теби Бог 
послати некога. 

— ИМ он пусти стрелу, и стрела падне у Димњак. 
Он уђе у јутру да је узме, и види мене, занесе се, оне- 
свести се; затим оживи, заљуби се, истрчи, седне на коња 
и оде и рекне родитељима: видео сам девојку, обрве 
као самури, очи као два црна птичета која лепршају 
златним крилима. Кад говори, кроз бело грло као да 
пролеће бели вивак, кад се креће, плови као сребрни 
вивак. Кроз белу одећу просијава месечинасто тело, кроз 
провидно одело просијава мило тело... 

Пронд се смејаше: 

— Добро памтиш све, девојчице. 

— Тако памтим, тако памтим... чим склопим очи, 
одмах видим. 

— Одиста, људи, хајде да и ми данас празнујемо ! 
— рече изненада Пронд гласно, и устаде с клупе. 

— Празнујмо, празнујмо! — поможе га Анка, при- 
лазећи и она ватри. Нешто је жалосно данас. Наложимо 
већу ватру. Да донесемо дрва, шта ли2 

— Домећи! — викну Пронд. 

— Свакад велим да је нама, губавима, грех мислити 
на сутра — јекну Салбан. Бог није хтео да мислимо, те 
нам је одузео здравље. 

— Гле ти њих! Побеснели сте... Ваљда сте сами2 
Толико још недеља зиме! Ни дрва, ни хране... Мислите 
да ће вам општина опет послати2.. Гле ти њих! — на- 
паде Мергењ на тај предлог. Но сад није могла никако 
да устаје, те је се нико није бојао. 

Гозба је успела. Крај велике ватре огрејали су 
најзад своја озебла, рањава тела. Окупали се у јари 
с уживањем. Болесне, жмираве очи биле су пуне суза од 
усхићења. Укочене жиле су добивале пређашњу гипкост, 
и нису више осећали болове у зглавцима. Рибе су нагото- 
вили читаву хрпу. 

— Бог шаље и нашим душама радост — шапутала 
је Кутујахсит. Пијани од ситости, брзо и тврдо поспаше. 
На кратко, на неколико часова у јурти умукоше јауци 
који иначе нису престајали чак ни у сну. 

Пред зору проломи ваздух оштар, продирљив крик. 
Грегор ђипи први и трже за руку Анку. 

— Јеси ли то ти, Анкар 

И остали подизаше главе. 

— Шта је тор 

Јауци, али друкчи... не њихови јауци, но јауци пуни 
снаге и борбе летели су из тамнога кута Мергењина. 

— Анка, иди к њој! -– шану Грегор дрхтавим гла- 
сом. Јакуткиња се брзо обуче, распири ватру и изгуби 
се у тамном куту. Крици за часак умукоше, затим се 
опет поновише пуни шкргута, гнева, молбе за помоћ. 
Уплашена се Битерхај грчевито ухвати за Прондову руку. 

— Пронде, страх ме је! Тако виче!. А сад виче 
нешто друго... Пронде, Пронде!.. Да ми је да умрем!. 
Боже мој... То дете тако плаче. Мало дете изнела Анка 
крај ватре, а оно тако пишти, тако гпишти... Јесу лиим 
њега људи истерали из света, те оно тако плаче, Прондег 

— Хеј, Пронде, помози ми! — говораше брзо Анка. 
Загреј воде! 

— Мушко или женског — упита радознало Јакут. 

— Мушко. Је ли твојер 

Пронд одрече главом. 

— Баш пун мушкарац! — рече. А увек је добро 
кад је мушко, биће временом радник. 

Анка је купала дете, поливајући га водом из својих 
уста. Породиља је тихо јечала. 


— Анка! — прошапута у неко доба — ходи овамо! 
Мушко или женског Мушко Јеси видела на кога личиг 
Однеси му, покажи му'!.. Али он сад није ни радозна0... 
Анка, јадне смо ти ми, жене. Свуда... нема кута где би 
смо се ми могле склонити од судбине своје... Што ћути 
он2 Неће чак ни да погледа! Он сад има тебе, свежу, 
младу. Радићеш за њега и патићеш... Не веруј му!.. Не 
веруј никоме на свету,. Себи се само може веровати, 
јер човек себи само добра жели... Имала сам мужа, узео 
ме је од родитеља мажену и чилу... Било нам је добро, 
ја сам радила, волела сам га, али деце нисам имала... 
Шта сам била крива2. Ипак ме је омрзао... „Остаћу, 
вели, због тебе као огорео пањ, као стабло без грана, 
угасиће се огњиште моје, опустеће кућа моја...“ Што сам 
ја била крива 2. Бог није давао!. Омрзао ме, нашао 
себи другу жену, а мене тукао, мучио, глађу морио да 
бих умрла... А кад то не би.. довезао ме је овамо, у 
овај живи пакао, одакле се нико не враћа!., Могао ме је 
и одјурити, али се бојао да ће морати да врати мој мираз, 
да му неће дати да узме другу жену. С тога је казао 
да сам болесна и довезао ме овде... Довезао ме овде... 
Довезао орде... 


Горко је и задуго јецала. 

— Дај дете! Повила си га» — рече најзад, пошто 
се мало умири. 

— Одмах ћу ти га дати, само да прво бацим на 
огањ жртву. Нисмо се надали да ће те то изненадити 
ове ноћи... Пронде, иди донеси најдебљу рибу, треба 
захвалити за нову душу. А узми и мој „турсучић“ од 

брезове коре, остала је у њему грудвица масла, сакрила 
сам је за тебе, Мергењ. 

Пронд се почеша по глави, обу кожне чизме и 
изађе у трем. 

— По правди би требало Грегор — гунђао је он. 
Чуло се како клопара и треска вратима од спреме, нај- 
зад уђе са јаким, хладним дахом ватре. 

— Ху, ала је хладно! Ветрина дува, снежина пада, 
чисти нечије грехове! 

— О, боже огња! Седобради Старче! Господе и Го- 
сподару домова наших, заштитниче стада и деце наше! 
Прими малу жртву нашега вољнога срца, и даруј наси 
даље милошћу својом, шареном рогатом марвом, дуго- 
гривим ждребадма, мушкарцима снажних прстију, кадрим 
да зетегну лук, да вежу ремене, лепим девојчицама ру- 
мена лица, плодних млечних прсију — мољаше се Анка, 
бацајући у пламен комаде од рибе, које је са цврчањем 
прождирао огањ. 


— Воли то Старац, још како воли! — примети 
Пронд, климајући добродушно главом према димњаку. 
— Целу рибу сте му дали... целу рибу! — шану 


жалосно Салбан, али му жена хитро запуши уста шаком 
увијеном у крпе. 

— Не хули! 

— И нашта ће нам шарена говеда, и дугогривна ждре- 
бад» Шта бисмо стим чинили“... За мртвачки сандук тре- 
бало је молити, за мртвачки сандук. А риба би потре- 
бовала — гунђао је старац. 

Анка је за то време растопила масло у малој та- 
вици, усула га у шољу и принела устима Мергењиним, 
која је полунесвесна лежала непомично на постељи... 

— Напи се, жено! 


Болесница, не отварајући очију, лакомо стаде гу- 
тати хранљиво и миришљаво пиће. У том отвори очи, 
погледа Анку зачуђено, па је оштро одгурну: 

— Иди већ! Иди... кажем ти! 


| 
| 
| 

Анка узе дете и оде у дно одаје. Но не оде мужу, 
који је лежао на постељи лицем окренут зиду, и спавао 
или се правио да спава, него седе подаље, на празну 
клупу. Дете се, увијено у дроњке, немирно кретало на 
њеним коленима, а она је кроз сузе гледала мрачну, пле- 
сниву, пуну ђубрета јурту, у којој су живи мртваци, по- 
гружени у полусан, тихо јечали. 

— И ја ћу временом бити овака... Боже, смилуј се 
над грешним телом мојим, дај ми смрт брзу и безболесву... 

Она није могла појмити како се десило те је она 
овде, те је цео свет за њу затворен, те никад и никуд 
не може побећи од своје невоље и од своје будућности. 
Храброст јој се ломила од тих мисли, као труло дрво 
под навалом ветра... Већ се с мањом но дотле одврат- 
ношћу сећала безносога Пјотручана који је, као годи 
онај, био сам. Сузе сажаљење према себи, крупне сузе ка- 
нуше јој из упалих очију. 

— Боже, Боже!.. Што си ме казнио овако оштро! 

Плач је умири, обузе је клонулост и сан је стаде 
да мори; али није могла да се врати у постељу мужу. 
Преседе тако целу ноћ, ражаљена, ганута. 

Бели дан завири кроз ледене прозорчиће у јуртуи 
обасја је мртвим сјајем. У том сјају бедност одаје, пр- 
љаве барице смрдљиве воде, које су светлуцале као ко- 
мади разбијенога огледала, прилике болесника који су 
лежали по клупама, налик на скелете увијене у дроњке, 
указаше се са особитом грозотом. 

Анка није видела ништа, није чула хуку ветрине кроз 
димњак, јауке оболелих другова, чак ни призивање Гре- 
гора који се на послетку предомислио и молио је да се 
врати. Спавала је слатко, с одојчетом на крилу, и благ 
осмех давао је ведрине њеном бронзаном лицу, са дугим 
сенкама од трепавица на бледим, измршавелим образима. 

(Наставиће се). 


Вацлав СЈЕРОШЕВСКИ. 


(С пољског превео ЛАЗАР КНЕЖЕВИЋ). 





ПИРУННРУ и Рт РУА 





БЕЛЕ ВСНАСУ, 


Ја плакати нећу више, нит се јадати 
На судбину своју љуту, која сатире; 

У прашину нећу више нигда падати: 
Нека живот, шиба, ломи, нека затире. 


Нек се вије мач Демоклов, оштра челика, 
Нада мноме, раскида ме свег, без милости: 
Ја сузити нећу више: нећу гнилости; 
Мени патња суђена је, силна, велика. 


За мене је пехар жучи, пуна зобница 
Грког једа и отрова; моје младости 
У муци су нашле себи среће, сладости... 


Нека живот буде мени само гробница! 
"Он је знао родити ме, дићи, створити; — 
Он ме има увек права и оборити! 


НестоР ЖУЧНИ. 





ПЕСМА СИНА ЖИВОТА. 


Ја се не бојим ужаса џелата, 

Ни тешке муке, ни тиранске силе: 
У борби моје очврсле су жиле, 
Мени је моја прекаљеност плата. 


Ја немам страха од претње силника 

Не стрепим нигда ни од каквог дива: 
Крепак сам. Храброст вечна ми је дика, 
А душа моја у патњи ужива. 


Ја чекам судбу! Ја је чикам смело. 
К'о слаба жена ја је нећу клети; 
Пркосно, дрско подићи ћу чело... 


Нек дође живот да коси: он може! 
Ал' с мојих уста, када треба мрети, 
Неће се чути реч роба: „о, Боже!“ 


НестоР ЖУЧНИ. 








КРЧМАРИЧИНА ШЋЕРКА. 


Чао > ту ма > 


бафђ. 


з -вау 


; Пређоше три момка преко Рајне реке, 
Свратише код госпе крчмарице неке. 


га ки 
~ 


„Није ли ту доброг вина која чаша» 
Гдје је, добра госпо, лијепа шћи вашаг 


17 
Зи 


„Вино ми је бистро, хладно коб лед свјежи; 
На мртвачком одру моја шћерка лежи“. 


И у собу када ступи дружба бона, 
У ковчегу црном лежала је она. 


Први диже вео на лицу јој бледом 
И гледаше на њу тужнијем погледом. 


„Вај, што ниси жива, лепо чедо смјерно! 
Од овог бих часа љубио те вјерно“. 


Други њено лице покри велом лако, 
И окрену главу па је болно плако> 


„Вај, на самртном одру зар ти, цуро клета! 
А ја љубљах тебе неколико љета!“ 


Трећи смаче вео са лица јој пуста, 
И пољуби цуру у блиједа уста: 


„Ја те љубљах вазда, па и данас, драга, 
И љубићу тебе вјечно над сва блага!“ 


Јован Лудвиг УЛАНД, 
(С немачког превео Алекса ПАНТИЋ 








ЈЕ РАО ВРДЕ не 


Време у коме је Херонда живео у многоме је по. 
гледу необично и интересантно. После тешке унутрашње 
кризе, која је, у четвртом и у првим данима Ш века 
пре Христа, из основа променила политичку ситуацију, 
настало је у целом грчком свету једно срећно затишје. 
Ратови су и револуције скинути, у главном, с дневнога 
реда одмах после првих диадоха. Њихови наследници про- 
нашли су да ће ипак бити боље да своју очевину на 
миран начин обогате и прошире, да земљу културно пре- 
породе, и да подигну науку и књижевност, па су на ту 
страну окренули сав свој утицај и своје богаство. Са 
њима почиње чувена александријска епоха. Грчко друштво 
је у томе времену имало већ на себи обележје засиће- 
ности и презрелости. Са гомилањем богатства наилазила 
је на духове полагано некаква морална апатија, која је 
нарочито у књижевности оставила јаких трагова. Из па- 
триархалне се простоте готово одједном ушло у нов 
живот, у један префињен и ласциван, великоварошки 
живот, и тај културни обрт није остао без утицаја на 
књижевност: науку је нагло пошла напред, а поезија је 
претрпела извесне модификације. У поезију су унесени 
нови елементи, за које класична простота готово није ни 
знала: у александријском времену су постале нарочите 
врсте еротичке поезије; у њој је поникла и новела и 
роман. Према укусу и потребама александријске публике 
извршиле су се тада и друге књижевне реформе, али је 
за цело време врло карактеристичан модеран, у дана- 

шњем смислу модеран правац целокупне поезије: она је 
оставила патриархални идеализам и прешла на реали- 
стичко земљиште. 

У то време, у трећем веку пре Христа, живи и пише 
и наш Херонда. За оцену његове поезије сасвим је све- 
једно што су нам податци из његове биографије врло 
сумарни, што нагађамо да се родио на острву Косу, где 
се, највећим делом, мора локализовати и његова поезија, 
и да је био, као што нам казује форма љеговог имена, 
„дорског порекла, премда је писао јонским дијалектом. 
Херонда је радио на драмској поезији, драматисао је, дакле, 
поједине карактеристичне сцене из свакидашњег живота, 
кратке по обиму, и по правилу комичне по ситуацији и 
садржини; миме је писао у холијамбима, и у томе је по- 
гледу имитовао јамбографа Хипонакта, са којим има за- 
једнички и тривијалан тон и оштру и нескривену иро- 
нију. У александријском времену је имао Херонда врло 
лепу репутацију. Од Херонде нам до пре кратког вре- 
мена није било познато готово ништа, и тек када су се 
око деведесетих година прошлога века, по старим ми- 
сирским сметлиштима, почели систематски скупљати па- 
пируси, добили смо нешто и од његове заоставштине. 
То су седам доста добро очуваних мима, по којима је 


данас Херонди дато једно од првих места међу алексан- 
дријским песницима. 


Мотиве за своје миме узимао је Херонда из сваки- 
дашњег живота, са улице; отуда се његови холијамби 
често додирују са извештајима о археолошким и топо- 
графским истраживањима на данашњем Косу. Херондина 
поезија потпуно одговара времену у коме је постала. Хе- 
ронда је реалист, он нам даје масу аутентичних пода- 
така из некадашњег живота на дому и у чаршији, на- 
рочито у чаршији; али је Херонда отишао и даље: он 
види истину само у оном што је ниско и одвратно, па 
зато по правилу проучава најниже типове старог друштва, 
и у своју поезију најрадије уноси антички олош. По овој 
својој црти Херонда је модеран, врло модеран. У томе 





~ 


„Ме " 


192 Српски Књижевни Гласник. 





нас погледу он необично подсећа на књижевност и умет- 
ност последњих деценија, на Золу и Максима Горког, 
и на сасвим модерно сликарство и вајарство. Потпуно 
исправних и симпатичних карактера нећемо код Херонде 
наћи готово никад. Према друштву у коме се, у својим 
холијамбима, креће, удесио је Херонда и стил и језик. 
Он нам са особитим успехом репродукује жаргон из чар- 
шије, са свима граматичким и стилистичким модифика- 
цијама које се могу извршити у устима каквог било 
дрипца. Нарочито му је богат индекс обсцених речи и 
псовки, и доста негалантних израза и описа. Има и зна- 
тан број пословица и метафора, које Херондиној поезији 
дају скроз народско обележје. Већ по свима овим 0осо- 
бинама заслужује Херонда највећи комплименат: његови 
су мими заиста неусиљена, истинска поезија. 

Између неколико Херондиних мима изабрао сам овде 
три најкарактеристичнија, и, може бити, најуспелија. Че- 
тврти мим у Херондиној збирци, о женама које приносе 
жртву Ескулапу, изоставио сам због јаког археолошког 
и религиозног колорита, који је модерном читаоцу не- 


разумљив; остале зато што су у приличној мери фри- 
волни, и без великог комичног ефекта. 


У првом мипу (који је у Херондиној збирци на петом 
месту) имамо један тип који ће да насу Херондиној 
поезији прилично изненади. Херонда се, као што смо 
рекли, спуштао иначе у својим мимима у ниже друштвене 
слојеве, и карикирао пропале типове из античког дру- 
штва; овде је учинио изузетак — ту је реч о једној дами 
из највиших кругова. Битина је отмена, богата дама, која 
има више среће и имена но што може да поднесе женска 
глава. На један њен миг трчи да јој испуни сваку жељу 
читав легион послушних робова, и она, због свега тога, 
нема разлога да не постане размажена и самовољна. Нај- 
зад, она не жели да изостане иза обичаја свога вре- 
мена, и гледа да јој богатство и господство користи 
за задовољење префињених еротиских прохтева. Битина 
је страсна, опака природа. Она међу својим робовима 











ХОВАРНОН ДА 193 





има младог и лепог љубимца, Гастрона, кога воли страсно 
и без скрупула, али који баш због тога често мора да 
на својим леђима осети нервозни темпераменат своје го- 
спође. Битина је љубоморна, љубоморна у великом стилу. 
Случај је у толико компликованији што јој њена женска 
логика и сујета не дају да се жалости и буде несрећна 
због једног парија, једне ништавне, купљене ствари. Један 
такав наступ љубомсре изнео је Херонда у овом нашем 
миму. Једну, дакле, сцену гледамо својим очима, али кроз 
врсте можемо назрети да она није једина, да није ни 
прва ни последња. Гастрон је оптужен за ашиковање по 
суседству; он бива — као и увек пре тога — и поред 
свих уверавања о својој невиности осуђен и очекује казну. 
Испрва су изгледи по Гастрона врло траљави: Битина 
је много енергичнија но до сада. Али ипак, у једном мо- 
менту, Битина као мало удари натраг, и тај моменат сла- 
бости употреби Кидила — Битинина пратиља — да се 
Битини препоручи, то јест да интервенише у Гастронову 
корист. Ситуација се одједном измени. Битина — али 
само за љубав Кидили! — попушта и своди казну на 
једну невину претњу. И тако су на крају — до прве при- 
лике — задовољени и Битина, и Кидила, и Гастрон. 
Још је интересантнији други мим, (у Херондиној 
збирци такође на другом месту). Ту се сусрећемо са 
једним старим познаником из Нове Комедије. У миму 
води прву реч подводник Батар, који оптужује Тала за 
бој и насиље. Тал је млад, предузимљив трговац, који 
је јидном приликом када је пијаца била добра, довезао 
на Кос жито и учинио врло леп пазар. Епилог томе па- 
зару била је пијанка, која се завршила скандалом. Тал 
наиме наиђе на Батаров дом, и ту начини велику галаму, 
Батара избије, по кући му начини штету, и још одвуче 
једну робињу. Ствар тако дође и пред суд, и Херонда 
почиње са тренутком када је тужиоцу Батару дата реч. 
— Догађај са Талом је један од обичних мотива у ати: 
чкој комедији. Исто је тако у њој већ израђен и Ба- 


таров тип, али нам је Херонда, и поред тога што је имао 

на расположењу стари материјал, дао карактеристику до 
савршенства оригиналну и живу. Батар је боље и живље 
карикиран него ли ма који од његовог еснафа у Плаута 
и Теренција. Беседа коју Батар држи пародија је којој 
нема равне. Она је састављена по свима правилима ре- 
торике; у њој се налазе сви делови који и у озбиљној 
судској беседи — ту је и ргоуепишт, и паттано, и агои- 
теп(ано, и атрићсано — али у њој — да би карика- 
тура испала што живља! — поред патоса који нас под- 
сећа на најстрашније демегорије Демостенове, налазимо 
на обсценитете и прљавштине какве се могу чути само 
у Батаровој околини. У миму има неколико веома успелих 
момената. Батар у живом говору долази све више у занос 
и раздражење, али му се претње одједном окрећу у при- 
јатељске преговоре: племенити подводник радо би пристао 
да се са Талом за који гром поравна! Друга врло успела 
слика је Батарова робиња, Миртала, која, согриз денсн, 
излази пред судије сва исцепана и рашчупана: њена из- 
вештачена безазленост и наивност, коју нам је Херонда 


кроз Батарова уста живо представио, чини са целом си- 
туацијом врло комичан контраст. 


Трећи мим (и у Херондиној збирци трећи по реду) 
из области је старинске практичне педагогије. Метро- 
тима, једна убога жена, има сина, кога је дала у школу. 
Али јој је син једно неваљало дериште, које не учи, бежи 
од школе, иде са неваљалим друштвом, и свакога дана 
учини по какву нову глупост. Кад је напослетку мали 
Котал отпочео у велико пријатељство са професионалним 
вагабундама, када се прокоцкао и почео да краде по 
кући, матери се већ досади, и она га доведе у школу, 
учитељу, на батинање. Како ни у Ламприсковој — тако се 
зове неумољиви учитељ -— пракси оволики деликат није 
био обична појава, извршио је он ову операцију уз асисти- 
рање још тројице помоћника. — Карактери су израђени 
прецизно и врло верно, и овај натуралистички моменат 
и јесте оно што нам трећи мим чини допадљивим и при- 
ступачним. Оваки су типови непроменљиви за сва вре- 

мена; они се налазе и у нашој средини, па ако је један 


· Ламприск са својим фалагама и батином и потиснут из 


модерне школе, он нам је добро познат из недавне 
прошлости. Метротиму ћемо наћи и у данашњем проле- 
таријату. Најинтересантнији и најистакнутији тип малога 
мангупчета остаје увек непромењен. Веома је пластично 
израђен Метротимин портрет. По садржини и стилиза- 
цији и синтакси њене оптужбе, у стању смо да необично 
живо пратимо њено расположење, и да готово својим 
очима видимо милину коју је то расположење изазвало. 
Сва три мима доносимо у српском преводу. 


1 ЉУБОМОРА. ' 


Бишина. Реци ми, Гастроне, зар си се толико за- 
ситио да ти сада нисам довољна само ја, већ обиграваш 
око Менонове Амфитеје : 

Гасштрон. Ја око Менонове Амфитеје2!: Та је сам 
ли је и погледао! Ти, Битина, по цео дан тражиш само 
зачкољице. Роб сам — ради са мном шта ћеш, али ми 
немој пити крв и дан и ноћ! 

Бишина. Види га само, колики има језик! Кидила, 
где је Пирија2 Зовни ми га. 

Пирија. Шта је> 

Битина. Да га вежеш — зар још стојиш! Одреши 
конопац са ведра. Не била ја Битина, ако те не казним 
тако да целом свету послужиш за пример! Зар није Ци- 
ганин“= бољи када га избијешг Ја сам Гастроне, ја сам 
крива за све, када сам те начинила човеком. Али ако сам 
тада погрешила, неће од сада више, немој да мислиш, 
Битина бити луда! Хоћеш ли већ донети шај конопац2 
Скини му најпре хаљину, па га вежи. 

Гасшрон. Не, не, Битина, на коленима те молим! 


1 Менонове Амфитеје тј. кћери. 

2 Циганин — у оригиналу стоји „Фрижанин“, али ја сам, ради 
бољег разумевања, изабрао одговарајућу модерну метафору. Исти 
случај имамо и у идућа два мима, 

Бишина. Свуци га, кажем. Ти ћеш већ познати да 


си роб, и да сам ја за тебе платила три миле! Нека је · 


проклет онај дан у који си овде дошао! Пирија, пре- 
сешће ти: ја већ видим да ти све друго пре радиш но 
што га везујеш! Стегни му лактове — нека уђе коно- 
пац у месо. 

Гастрон. Битина, опрости ми ову погрешку — човек 
сам, погрешио сам! А ако ме још једном ухватиш да 


радим што се теби не допада, слободно ми удари жиг 
на чело. 


Битина. Са Амфитејом ти то кокетуј, а не са мном; 
с њом ти ашикујеш, а мене сматраш као простирку 
за ноге. | 

Пирија. Добро сам ти га везла ! 

Бишина. Припази само да се кришом не одреши. 
Води га сада на рад, Хермону, па му реци нека му удари 
хиљаду по леђима, и хиљаду по трбуху. 

Гастшрон. Ти, Битина, хоћеш да ме убијеш, а још 
се ниси најпре ни уверила да ли је те све истина или није. 

Бишина Па малочас си баш рекао, својим рођеним 
језиком: „Битина, опрости ми ову погрешку“... 

Гасшрон. Хтео само да ти утишам гнев. 

Бишина. Што стојиш и бленеш, и не водиш га куда 
ти говорим 2 Нека сада, Кидила, већ оде та битанга са 
својом њушком, а ти, Дрехоне, иди за њим куд год буде 
пошао. Што не даш, робињо, томе гаду какав дроњак 
да се покрије, те да не прође го кроз чаршију 2 Још ти 
једном, Пирија, понављам да поручиш Хермону да му 
удари хиљаду овако, а хиљаду овако — јеси ли разу- 
мео2 Ако не будеш извршио све што ти кажем, ти ћеш 
ми платити и главницу и интерес. Хајде, па га немој про- 
водити поред Микале, већ иди право. Али сад ми баш 
паде нешто на памет. Трчи, робињо, трчи, па их зови 
нашраг, пре но што одмакну далеко ! 

Кидила. Пирија, несрећо једна глува! Зову те, Ти 
баш као да вучеш каквог хајдука, а не свога друга! 
Видиш ли, Пирија, како га крвнички вучеш на муке! 

Богме ће и тебе Кидила кроз дан-два видети овим својим 
_ очима како код Антидора стружеш ланце које си тек 
пре неки дан и скинуо. 

Бишина. Хеј ти, врати тога што га водиш, тако ве- 
заног, па ми зови жигара Косида да дође са иглама и 
мастилом.! Одједном ћеш се зашаренити ! Обесићу те тако 
с мишом на усшима, као Дава.“ 


Кидила. Немој, мамице, него му опрости — тако 
ти била жива Батилида, и тако је ти удалаи у свом на- 
ручју понела унучиће! Опрости му, молим те, ту једну 
погрешку. 

Бпшина. Кидила, пемојте ме љутити, или ћу побећи 
од куће! Зар да ја пустим тога ак-обешењака! Зар ме 
не би онда свака која ме сретне с правом могла пљу- 
нути у лице! Нећу, тако ми Деметре! Него, када не зна 
за себе ко је, и ако је машор човек, познаће већ када 
овај натпис добије на чело. 


Кидила. Али данас је двадесети, и у петак“ су за- 
душнице. 

Битина. Сада те пуштам, и зато захвали овој, коју 
волим исто као и Батилиду, и коју сам на својим ру- 
кама однеговала. А када будемо прелили мртве, онда 
ћемо после ове светковине, почети са твојом. 


1 Тетовирање је код старих често употребљавано као п казнеи 
понижавање. Лажовима је утискивана на чело слика мајмуна или 
лисице; Атињани су заробљеним Самљанима ужегли „Самену“ (нека 
врета лађе), а Самљани Атињанима буљину, и тако даље. 


2 Миш — справа за запушивање уста. Али да није миш био 
жиг, који је утиснут Гастрону, као прељубочинцу : Мишеви су ушли 
у пословицу као врло похотљиве животиње. 

3 Дав је у Новој Комедији типично име за робове, и то по 
правилу за лажљиве робове и интриганте. Херонда по свој прилици 
прави алузију на сцену из какве познате комодије. 

+ У пешак. Да би избегао једну, данашњој публици мало ра- 
зумљиву, дефиницију по старом календару, употребио сам овај ана- 
хронизам. 

П ПОДВОДНИК. 


Башар. Господо судије, ви овде свакако нисте цен- 
зори нашег имања и нашег положаја, и ако овај Тал 
има лађу од пет талената, а ја немам ни хлеба, он због 
тога ипак неће да добије са Батаром парницу, или ћу 
вас ја — то је моја чврста одлука! — оставити с милим 
Богом и отићи одавде куд ме очи воде. Дошљаци смо 
овде и ја и он, и живимо не како хоћемо, већ како нам 
закони наређују. Он је узео за патрона Менеса, а ја Ари- 
стофонта; Менес је некада однео победу на песницама, 
а Аристофонт се и сада још може да такмичи. -— Испри- 
чаћу вам целу истину — ето, ту је и мој патрон!: По 
заласку сунца напао ме је, Господо судије, напао ме је 
безобразно, ваљада зато што носи тако лепу хаљину. 
Тал ће вам сада рећи: „Ја сам вам довезао пшеницу из 
Аке и спасао вас од глади“ — али и ја, и ја довозим 
еспап из Тира, и нити он даје на поклон пшеницу, ни ја 
ову овде. Али ако он зато што се може возити по мору 
и што има огртач од три атичке мине, а ја живим на 
земљи и носим дроњке и подеране цокуле; ако он зато 
сме да на силу и преко моје воље одведе једну од мојих 
робиња, и то још ноћу — онда је овај град, господо, 
изгубио заштиту, онда ће вам Тал уништити аутономију, 
којом се толико поносите. Премда би боље било када 
би он знао ко је и из каквога је блата начињен, па да 
живи као и ја и да цепти и пред најмањим грађанином. 
Дакле они који су први у држави и који су из бољих 
кућа, гледају мало друкчије на законе, нити је мене, 
странца, и један грађанин истукао и дошао ноћу, са 
буктињама, на моја врата, да ми запали кућу и да ми 
отме коју робињу па да оде — а сада одједном учини 
све то овај Циганин, који се сада зове Тал, а пре се 


! Ово тешко место преведепо је према ранијем Крузијусовом 
издању. 

# Артим, варварску боју. Тал је дакле, по Батару, варварин 
који је доцније само име променуо. 

звао Артим, учини све шо, не водећи баш никаква рачуна 
ни о законима, ни о кнезу, ни о властима. Деде сад про- 
читај, ћато, шта каже закон за оваку кривицу, а ти, при- 
јатељу, запуши клепсидру,! док он то чита... 


Писар. „Ако какав грађанин избије робињу, или је 
својевољно одвуче, да плати дуплу казну...“ 
Башар. Ето то је, господо судије, написао Херонда,“ 
а не Батар, да би само упропастио Тала. „Ако ко раз- 
вали врата, каже он, да плати мину; ако избије кога 
песницом, да плати још једну мину; ако ли упали кућу 
или наиђе на туђе имање, да плати казне хиљаду драхми, 
и што начини штете да плати дупло.“ Јест, јер је Хе- 
ронда био добар грађанин, а ти, Тале, нити знаш шта 
је град ни како се треба ту понашати. Ти си данас у 
Брикиндери, јуче си био у Абадери, а сутра ћеш, ако те | 
; само ко погоди, отпловити у Фаселиду. Провео сам се, 
господо судије — да вас не бих мучио дугим говором 
— провео сам се као миш у смоли: избио ме је песницом, 
. развалио врата од моје куће, за коју плаћам шолику ки-· 
| рију, изгорео ми је довратник. Ходи овамо, Миртала, и 
| покажи се свима. Немој да се стидиш: ове судије што 
их видиш нека ти буду као оцеви и браћа. Видите ли, 
господо, како јој је тај вуцибатина сву косу рашчупао, 
када ју је одвукао и обешчастио! О, старости, теби он 
има да захвали, јер да тебе није било пљувао би он сада 
крв као хвалисави Филип са Сама! Смејеш се» Јесте, 
ја сам кинед, то не одричем, име ми је Батар, дед ми 








1 Клепсидра, сат са водом, којим се на суду одређивало ко- 
лико ко времена сме да говори. Ако би говорник за време говора 
читао какав закон, исказе сведока и слично, истицање воде бивало 
би заустављено. 


К“ 


МЕ ЕРИ 


> 


2 Херонда, чувени законодавац из Катане, чији су закони 
примљени у врло многим градовима у грчком свету, између осталих 
и на Коај. Разуме се да је различут од нашег песника (и форма је 
различита : Сћагопдаз законодавац, Негопдаз песник). 


МА УРА ври) 


3 Алузија на неку нама непознату стару анегдоту. 

је био Сисимбра! а отац Сисимбриск,! и сваки је од њих 
био подводник — али што се тиче срца, ту бих, Тале, 
мирно смео да ти кажем: „Ходи — ево ме!“ — Ти, из- 
гледа, волиш Мирталу. Па то бар није ништа страшно! 
Ја опет волим пшеницу — дај ми дакле пшенице, па је 
води. Или, забога, ако осећаш ватру у грудима, ћушни 
ти само Батару у шаке колико кошта, па је води и ра- 
сполажи с њом како хоћеш — нико ти не брани! — Го- 
сподо, толико сам имао њему да кажем, а ви сада пошто 
нема сведока, донесите оресуду по својој савести. А ако 
он нешто затражи да се позову и робови и ставе на 
муке — ево и мене — и ја сам ту! Узми ме, Тале, мучи 
ме, али само најпре паре на среду! Вала, боље не би 
пресудио ни Минос са својим теразијама! Уосталом, го- 
сподо, немојте сметати с ума да ви не дајете свој глас 
за пезевенка Батара, него за све странце који живе у 
овој вароши. Сада ћете показати шта вреде Кос“ и Ме- 
ропс,“ и у коликом је поштовању био Тесал“ и Херкул,“ 
и како то да је Ескулап дошао баш овамо из Трибе, и 
зашто је Феба баш овде родила Латону. Све то имајте 
на уму, па донесите правилну пресуду. Циганин ће — 
ако не лаже једна старинска пословица — бити бољи 
ако га избијеш.“ 


Ш УЧИТЕЉ.4 


Мешрошима. Тако ти, Лампринче, твоје пријатељице, 
музе, дале радости у животу — ожежи овога преко леђа, 


1 Имена са рђавом асоцијацијом. 


2 Кос је богиња заштитница острва Коса. Меропс, Тесал и 
Херкул су хероји, од којих сваки преставља по једно племе међу 
становништвом. Култ Ескулапа (бога медецине и здравља) био је на 
Косу веома чувен; на њ се одпоси и четврти Херондин мим. У Трики 


је био најстарији Ескулапов култ. Феба је била кћи Урана и Геје 
(Неба пи Земље); са титаном Кејом родила је кћер Лотону, мајку Апо- 
лона и Артемиде (Дпјаж). 

8 Мим се — на позојници — завршио по свој прилици на тај 
начин што је ова пословица примљена на Батару. 

'" Дешава се у учионици. у којој се, између осталих декорација, 
налазе и статуе девет Муза. 

док му погана душа не изиђе на уста! Целу ми је већ 
кућу опљачкао играјући Халкинду !: Већ се више не за- 
довољава пиљцима, него иде на горе неваљалство. Где 
су школска врата и када је први“ — када морам да пла- 
ћам црну школарину, па да кукам све као Нанак" — то 
неби умео да каже, а место где се коцкају и где се скуп- 
љају амали и одбегли робови зна тачно и могао би га 
и другоме показати. И јадна таблица,“ за коју се са сва- 
кога месеца мучим да је превучем воском, виси као какво 
сироче о зиду поред кревета, док се он по који пут не 
сети да је погледа као на Ад“ и да што на њој напише, 
иди боље рећи да је сву изгребе. А пиљци му се у кеси 
боље сијају него ли ибрик који свакога часа употребља- 
вамо. Не уме да прочита ни слово а, ако му га човек 
по пет пута не викне у уво. Када му је пре неки дан 
отац диктовао да напише реч Марон;' тај је красник од 
Марона начинио Симона!“ Баш сам будала — мислим се 
ја онда — што га нисам испратила да чува магарце, него 
сам га дала на школе, надајући се да ћу имати потпоре 
у стррости. Ако му дамо лепо, као детету, или ја или 
његов отац — један старац, наглув и већ обневидео — 
ако му дамо да изговори какву декламацију, то цеди као 


1 Халкинда — отприлике наше „крајцарице“. 
2 Први — хронолошки анахронизам, као и у 1 миму. 


3 Нанак је био краљ у Фригији, пре потопа. Он је предвиђао 
потоп, па је своје сакупио у храм и ту јако плакао. Отуда је његов 
плач ушао у пословицу. 


4 Таблице за писање превлачене су воском, и у њих су уре- 
зивана слова стилом. 


5 Погледа као на Ад — пословица. У нас отприлике „као да 
му је оца убио“. 

6 Марон и Симон. — Херонда, угледајући се на песнике Нове 
Комедије, означава, по правилу, већ самим именом карактер поје- 
диних лица (Немци ово зову „тедепде Хатеп“. Оне се јављају и 
у неким нашим комедијама око половине Х1Х века). Марон и Симон 
су типична имена, са, отприлике, оном вредношћу коју код нас имају 
„Зони Замфировој“, Стевана Сремца Манулаћ и Митанче, 

кроз сито: „А-по-ло не ау-реј-ски“...' — па то, битанго 
једна, кажем му ја, уме и баба, која је неписмена, или 
који му драго Циганин. А ако ми окренемо мало друк- 
чије, он по три дана не види кућног прага, него оде да 
опљачка бабу, једну убогу старицу, или се отпентра на 
кров, па обеси ноге доле и гледа одозго као мајмун. 
Шта мислиш како се кува у мени, несрећници, када га 
погледам ! Ама и није ми стало толико до њега, али по- 
ломи сву ћерамиду, као да су погаче, па када се при- 
ближи зима, морам кукавица, да плаћам по три обола 
и по за сваки комад! Јер цело суседство гракне као из 
једног грла: „То је уралио Метротимин Котал“ — и 
истина је, па несмем ни зуба да помолим. Погледај га 
само како је сав у дроњцима: шо све поцепао по шуми, 
по којој се поваздан туца, каоделски рибар по мору.“ Не- 
деље и празнике“ зна боље него звездари, и неће ни 
ока преко ноћ склопити када у школи имате какву забаву. 
Дакле, Лампришче, ако желиш да ти ове (показује на 
Музе) даду у животу свој благослов и свако добро, 
удри му... 

Ламприск. Немој да ме молиш, Метротима: он ће 
већ добити своје. Где је Евигије, где је Кокал, где је 
Фил! Зар га још нисте повалилир Ваљада чекате пун 
месец, као Акесијер“ Алал ти вера, Котале, шта радиш: 
Зар теби није доста да играш пиљака, као ови овде, већ 
идеш у коцкарницу да се коцкаш са амалима> Бићеш 
ти мени, када тако волиш, стидљивији од девојке, па 
нећеш смети ни сламку да помакнеш! Где ми је само 
онај оштар кајиш, она говеђа жила, којом бијем одмет- 


нике и неваљалцег Дајте ми је који, док нисам побеснео 
од љутине! 


' Први стих из неког у ономе времену добро познатог песника. 


2 Пословица са непознатом подлогом. Упоредити ипак Тћеосг. 
др: 1,45; 


3 Анахронизам у хронолозији, као и горе (два пута), 


' Акесије је био крманош, који се никада није хтео да на- 
везе на море пре пуног месеца. 





| 

Кошал. Не, не, молим те, Лампришче, тако ти муза, 
тако ти браде и Котидиног: живота, немој ме оним 
оштрим! Удри ме оним другим! 

Ламприск. Е јеси неваљалац, Котале, да те ни тр- 
говац с робовима не би могао похвалити, чак ни тамо 
где мишеви гризу гвожђе.“ 

Кошал. Колико, колико, Лампришче, молим те, ко- 
лико мислиш да ми удариш > 

Ламприск. Не питај мене, већ ову овде. 

Кошал. Мамице, колико ћете ми ударити 2 

Метшрошима. Да си ти само жив — колико год 
може да поднесе твоја неваљала кожа ! 

Кошал. Немој више — доста је, Лампришче! 

Ламприск. М. ти немој више да будеш неваљао ! 

Конгал. Нећу више никада, кунем ти се, Лампришче, 
драгим музама! 

Ламприск. Види га само, колики има језик! Ако 
само писнеш још једну реч, одмах ћу ти метнути миша 
на уста! 

Кошал. Ево ћутим. Молим те, немој да ме убијеш! 

„Ламприск. Пусти га, Кокиле. 


Метрошима. Не престај, Лампришче, мажи докле 
сунце не зађе. 


Ламприск. Нека га — шаренији је већ од змије! 
Не брини ти — добиће он већ и уз књигу приде, једно 
дваестак шамара, па све да чита боље него Клио." 

Мешрошима. (Конгалу) Дела, па сада намажи језик 
медом.“ Ја сада, Лампришче, идем кући, па ћу испричати 
старцу све по реду, а донећу и фалаге, па нека блажене 
музе виде овде спутаног оног који их је мрзео. 


ВЕСЕЛИН ЧАЈКАНОВИЋ. 


1 Котида — Ламприскова ћерчица. 


"2 Перифраза узета из старих бајака. Мишеви што гризу гвожђе 
познати су у причама свих индогерманских народа. 


8 Муза историје (и према томе течног причања, говорења). 


4 То јест да би му, као оно Нестору, из уста текао говор 
слађи од меда. 

17 маја 1881 године рекао је Бјернсон у својој бе- 
седи, приликом откривања Вергеландова споменика, ово: 
„Ви сте скоро сви чули, да је Хенрик Вергеланд дуго 
лутао с џеповима пуним семена, да је при својим шет- 
њама овде-онде бацао по пуну прегршт, и хтео да да 
примера и својим друговима исто то да чине: јер се 
није знало шта ће из тога нићи. То је тако искрена и 


дирљива песма љубави према отаџбини, да долази међу 
најснажније његове велике песме“. 


Што се овде прича о Вергеланду, може се у вишем 
смислу ређи и о Бјернсону. Он је велики сејач Норвешке. 
Земља је бреговита, гола и дивља. По неко семе падне 
на камено земљиште, али га ветар однесе; али где се 
нађе земље, она прима, усев је богат, и Бјернсон неу- 
морно наставља своју делатност. Много је од његовог 
усева изникло, и он при свом раду не мисли само на 
данашње поколење. Глава, којом Бјернсон почиње Арне 
а исто тако и сакупљено издање својих новела, садржи, 
као што је познато, бајку о дрвећу и вреску, који зајед- 
нички закључују, да заодену планине које пред њима 
голе леже. Ту се испољава главна мисао његова живота: 
да своју земљу, према својој снази, обдела, цивилизује. 
Овом начелу за љубав, одаје се тај човек, који је напи- 
сао тако фине и нежне песме, и најгрубљем послу, који 
није довољно благодаран за новинара или народног го- 
ворника, са намером да борбом против предрасуда или 

заблуда, ширењем природне, још непознате истине — 
или онога што му се чини истином — морално и поли- 
тички васпитава норвешки народ. Никада он себе није 
сматрао само песником. Он је рано имао пред очима про: 
странију дужност. 

реба Бјернсона само летимично видети, па знати, 
како га је природа изврсно снабдела за жестоку борбу 
књижевног живота. Ретко се види тако снажна особа, 
као створена да се од гранита истеше. Извесно нема 
ниједног посла, који у толикој мери узбуђује духове, 
умара умове, утанчава нервни систем и слаби, као књи- 
жевнички рад. 

Та плећа су била добра и здрава, та леђа су била 
створена, да издрже ударце живота и одбију грубе на- 
паде. А тек какви живци! Ако је Бјернсон лично, из соп- 
ственог искуства, научио, шта се разуме под живцима — 
а то је лако могуће, јер ми нисмо узалуд деца његова 
столећа — онда бар као песник није никад нервозан, ни 
кад је фини, чак ни кад је, као што се овде онде до- 
гађа, сентиманталан; код њега нема ни трага сувишне 
префињености, што одаје извесан степен болешљивости 
или напора. Снажан као грабљива звер, чије се име у 
његовом двапут појављује,! уздиже се он пред успоме- 
ном, моћне главе, затворених уста, мрка погледа иза 
наочари. Спољашност му одаје свештеничко дете, глас, 
и покрети показују изразитији, глумачки дар. Књижевна 
непријатељства нису га могла оборити, а што се тиче нај- 
веће опасности по књижевника, ћутања, опасности, која 
је више година узастопце претила његовом великом так- 
мацу Хенрику Ибсену — она је овде била искључена; 
јер он уђе у књижевност још као млад позоришни ре- 
ферент и политичар, тако вољан за борбу, да је око њега 
све грмело и пуцало. Он је осећао у својој раној мла- 
дости вољу за бој као снажни Торбјерну „Синеви Сол: 
бакен“ и тукао се најзад као Сигурд у „Бегству Сигур- 

довом“, да би најпре окушао своју снагу, затим због на- 
ивног, живог, и ако често промашеног осећања права. 
Он је на сваки начин из основа познавао вештину да 
на се обрат пажњу. То значи, да се својим сагвиничним 
и веселим расположењем добро осећао у пуној светлости 
живота. Њему је био непознат страх од светлости, који 
обично завлада страшљивијим и опрезнијим природама, 
онима које увек имају нешто да савладају, када стављају 
на видик своју физичку или духовну личност. Ибсен је 
у својој песми „Страх од светлости“, описао ово осећање. 


Сад се ближе демони дана, 
Хука и весеље живота, 
И хладне грозе царују 
У мојим плашљивим грудма, 


Скривам се у вео 
Страхотне, бледе ноћи, 
Која ми је за лет оставила 
Слободнија крила. 


Ишчупан из крила твога, 

Нећу да видим дан, 

Оно што је свето и величанствено 
Јавља се само ноћу. 


Бјернсон је, по своме бићу, пола вођ пола песник: 
он у себи саједињава два главна лица старе Норвешке; 
поглавара и скалда. Он је по своме току мисли пола на- 
родни трибун, а пола световњак, то значи, он спаја у 
своме јавном раду политички и религиозни патос својих 
земљака, и то још у већој мери од како се отргнуо од 
теологије која је била све и сва. 

Како је Бјернсон свештеничко дете, изгледа да је 
наследио наклоност ка беседништву. Он је по рођењу 
мисионар. Религиозност коју је проповедао беше испрва 
ортодоксна. Али пошто је био приморан да се у току 
свога развијања удали од ортодоксије, остаде код њега 

иста склоност ка проповедању. Проповедање се, што 
се тиче облика, није променило, само на место науке о 
вери дошао је морал ортодоксије. 

Пример: један такав догађај, феномен, као изне- 
надни рат Немачке са Француском 1870 године, морао 
је утицати на сваког савременика. Филозофски спреман 
посматралац морао је испитивати чисто материјалне и 
духовне разлоге пораза и победе. За теолошки васпитаног 
посматраоца постоји у таквим случајевима само један јс- 
дини узрок: религиозно ·- морални: победа је вазда на- 
града побожности или невиности. Тако за Бјернсона. Го- 
дину дана после рата, док је још био религиозан, објаш- 
њавао је он победу немачке војске околношћу, што су 
немачки официри, од Лутеровог доба, имали неколико 
псалама од утиска, које су пред фронтом певали. Пет- 
наест година доцније открио је у једном говору који је 
држао у скандинавском удружењу у Паризу, да је узрок 
француског пораза у тобожњем полном неваљалству фран- 
цуских војсковођа, које је описао у врло драстичним, и 
ако мање јасним цртама. Ко иоле зна немачки официрски 
ред, мора се насмејати оном уверењу, са којим је Бјерн- 
сон причао бајку о полној чистоти немачког официрског 
реда. Али томе се не треба чудити. Он није бирао. Ако 
није било више лутеранства, које је донело победу — 
а Бјернсон је међутим напустио аугсбуршку вероиспо- 
вест, — морала је бити часност. Наравно, он је прибегао 
стваралачкој моћи, јер она је била најближа религија. 
Узрок, како га Бјернсон развија, врло је мало измењен. 
А за људство је исто тако пријатно и достојно хвале да 
су Французи били тучени, што су били лакоумни, а не 
што су били безбожни. 

Обележје је свих теолошки васпитаних и образованих 
људи, да је за њих полни морал у своме елементарном 
чину готово целолупан морал, и да и незначајне по- 
беде на том пољу прослављају као огромне триумфе 
добрих дела. 

У предигри Бјернсонова „Краља“ имамо за то при: 
мера. Ту се на једном маскованом балу Краљ земље при- 
ближује једној лепој, охолој, образованој госпи, и не 
познавајући је раније, и не окушајући да задобије њено 
срце, апелује на њена чула, описујући јој „хладовите, за- 
свођене ходнике, са вратима у тамне одаје“ кроз која би 
хтео да је уведе Овде, доиста, не може бити ни говора 
о искушењу. Клара са гнушањем одбија његов позив. 


Сваки ће додати, да је то од ње, као што се 
вели, врло красно; а гледати у томе нешто више, било 
би претерано. Ипак, то у очима песниковим јесте не- 
што изванредно заслужно, тако да он покреће цео ду- 
ховни свет: 


Ове гневне речи 

Зову хиљаду племенитих духова, 
Хиљаде племенитих мајсторских дела. 
На месту, где су одјекнуле, 

Ори се клицање и победне борије. 
Гомиле духова 

Крстаре ваздухом који блиста, 

Обале блеште непрестано у сјају сунца, 
А свет злоће дрхти 

Од нечувеног миља. 


Међутим, исто је тако по себи појмљиво, да по- 
штена жена одбије оваку понуду, као што би било пој- 
мљиво, да поштен човек не прими мито. Само велика 
важност, која се придаје сваком појединачном случају 
полног устручавања, објашњава дивље усхићење духов- 
ног света, клицање које је спремљено у част једног чо- 
века, који је одбио мито, а мало мање би се претерало, 
кад би то одбијање први пут донело једном владару 
веру у некористољубље и чврстину карактера. 


Писац може имати великих и ретких способности, 
па ипак да буде спречен да продре, и то или очигледним 

контрастима свога дара са националним особинама свога 
народа, или истинским контрастом са ступњем развитка 
свога народа. Многи великани су под тим теретом кли- 
цали. Многи, слични Бајрону, Шелеју, Хајнеу, Хенрику 
Ибсену, беху оставили своју земљу, а још много је више 
оних који су у завичају остали, али се ненародски осећали. 
Код Бјернсона је сасвим друкчије. Њега норвешки народ, 
јамачно, није мирно признао; из почетка, што је по форми 
био нов, а доцније, што су идеје биле тако настране. Па 
ипак је његов народ и око њега и иза њега, као негда 
можда још око Виктора Ига. И Иго није толико Фран- 
цуз колико је Бјернсон Норвежанин. Његово име значи 
колико и норвешка застава. Он је у својим одликама и 
манама, у своме генију и својим слабостима, тако нацио- 
налан као Волтер и Шилер. Могло би изгледати, да је 
Ибсен својим одвојеним и плашљивим, озбиљним и за- 
твореним бићем националнији од Бјернсона, светлог хе- 
ролда будућности. Али да је чисто норвешко и оно 
што је отворено, разговорно, гласно, чак и дрскои 
живо, обилно је посведочила норвешка песничка школа 
ХМШ века, као и Вергеланд. С једне стране, његова 
вербална оскудност као уметника, његово осорљиво 
норвешко национално осећање, а с друге стране жива 
свест о једностраности и духовним потребама и нево- 
љама свога народа — та свест, која га је отерала скан- 
динавизму, пангерманизму, космполитизму — све је ово 
у своме специјалном мешању тако национално, да он 
својом личношћу представља садржај народни. Он не 
преставља само критику, критику која жеже, као што је 
критика Тургењевљева и Ибсенова, већ опору и срчану 
судбину, ношену љубављу, допадљиву без меланхолије. 
Јер, он никада не види само зло у чије побољшање и 
крајње оздрављење не верује, никад порок у чије иско- 
рење не сумња. Он истински, слепо, верује у добро у 


свету, и има цео несавладљив оптимизам великог ла- 
коумника. 

И како он није могао понићи ни у којој другој 
земљи, још мање може да као књижевник успева ван 
своје отаџбине. Када су 1880 године немачке новине 
донеле вест, да ће се Бјернсон, сит домаћих распра, на- 
станити у Минхену, писаше он у једном свом приватном 
писму: „Хоћу да живим у Норвешкој, хоћу у Норвешкој 
да се бијем и да будем бивен; хоћу да побеђујем и умрем 
у Норвешкој, —- у то будите уверени“. 

Срећа је осећати се тако унутарње везан са својом 
отаџбином, кад га тамо благонаклоно разумеју. Тако је 
Бјернсон везан, и то односима који су дубоко у њего- 
вој природи. Он, који се толико занимао затвореним, 
усамљеним Микел-Анџелом, јесте дух сасвим супротне 
врсте. Он није усамљен, сем кад је сасвим сам (као од 
1873 на своме добру у Гаусдалу), он је у највећој мери 
дух дружељубив и народски. Он се диви Микел-Анџелу, 
јер се уопште диви ономе што је велико, дубоко, жа- 
лосно и строго у људском срцу, али он нема ничег за- 
једничког са осећањем усамљености великог Флорентинца. 
Он је рођени оснивач странака, и њега рано заведоше 
народски, страначки духови, као Вергеланд и Грунтвиг, 
и ако им није био раван својом пластичном, образованом 
снагом. Он осећа потребу, да буде средиште или жижа 
симпатија, и он нехотице ствара око себе савез, пошто 
је он сам огледало друштва, огледало савеза. Зато што 
је националан, он је дух народски. И то је назначење 
темперамента; он је народски зато што сам није одвсјен 
и префињен, зато што је из почстка имао на себи нечег 
суровог, нечег сродног гомили. Има духова, који почињу 
своју каријеру тиме, што говоре у име гомиле, и има 
духова, који до своје смрти говоре само у своје соп> 


ствено име; има духова, који од почетка кажу „ми“, има 


их, који од почетка до краја кажу „ја“, и опет других, 
који почињу са „ја“ а гаврше са „ми“, или обратно. Бјерн- 
сон се поред своје јаке самосталности осећао општим 
органом; он је мислио да њиме цео народ до речи долази, 

Он се осећао ношен својим народом, његовом историјом, 
његовом прошлошћу, његовим тежњама, и он је говорио 
на основу тог осећања. 


Духови ове врсте имају заједничко обележје, они 
се не плаше општепризнатих истина. Ма како да је 
нова њена форма, ма како да је оригинално њено изла- 
гање, изложена садржина од почетка нешто је опште 
примљено и признато. Ови духови, по целом своме бићу, 
не могу да се отресу општих места религије, морала и 
политике, и у тој њиховој тајној вези са битно чове- 
чанским почива њихов првобитни утисак и успех. Ду- 
хови као Киркегард на пољу религије, МИбсен на пољу 
морала, Андре на пољу политике, само сумњају у посто: 
јаност општих места, баш зато што су општа. Код Бјерн- 
сона је сасвим супротно. Баш своје најжешће борбе 
против уобичајенога води он у име целине, то јест у 
име свих. На овоме почива његово духовно здравље, 
одатле његова снага. Опасност је по аутора сувише 
отмен осећајни живот, сувише префињена духовна снага, 
и сувише жива мржња према уобичајеном. Слаби живци 
не чине популарним. Маса презире или превиђа оно што 
_јој је неприступачно, или што је ван ње и мимо њу. 
Она тражи од народног говорника гласину, удобан тем- 
перамент, јасне, просте мисли, тачно изражавање; од 
народног песника улепшавајуће понављање својих осо- 
бина, репродукцију лично народних, наивних мајсторија. 
И све што може да изискује један народ Бјернсон је 
многоструко дао. 


П 


Бјернстјерне Бјернсон родио се 8 децембра 1832 у 
Квиклеу, једној од долина Довреспелдских, где му је 
отац био свештеник. Природа је у овом пределу сиро- 
машна и пуста, само голетно стење; овде-онде нађе се 
која јела или бреза; земља је тако посна, а време тако 

рђаво, да сељак у пет година може рачунати само на 
једну родну годину. 

Кад је малом Бјернстјернеу било шест година, отац 
му буде премештен у Несет, у Ромсдалену, који је својом 
лепотом, један од најчувенијих предела Норвешке. С обе 
стране долине уздижу се голети са смеоним врховима, 
који се постепено, у колико се равница спушта и ближи 
фјорду, јављају у све разноврснијим облицима. 


Ма како далеко, да бацим поглед, 

Видим само брда и голети 

Који се једно уз друго засводе, 

Пењући се у плава небеса. 

Сад ће светови хучећи беснети, 

А свуда је величанствено и мирно, прави сан. 


У погледу разноврсности само се неколико норве- 
шких равница може мерити с Ромсдаленом. Предео је 
осим тога плодан, сразмерно доста обрађен, куће лепе, 
махом двоспратне, становништво, поред све оскудице у 
речима, отворено, живо и ћудљиво, плахо и нестално, 
као да носи знамење „Кошавиних Фјордова“, код којих 
обитава. Разлика између овог места борављења и пре- 
ђашњег беше чудна и дирљива: она научи дете да пре- 
мишља и сравњује, да себе посматра новим очима и да 
постане свесно свога бића. Великолепна природа и дир- 
љив народни живот испунише сликама приемљив дечаков 
мозак. Када га послаше у основпу школу у варошицу 
Молде, мали Бјернсон поче међу дечацима оснивати удру- 
жења и постаде ускоро у неку руку вођа школске мла- 
дежи. Он је читао сва историска и песничка дела, која 
су му била дошла у руке, народне приче које је Асбјерн- 
сон скупио, народне песме, које је Ланштад раније при- 
брао — доби утиске о народу, како је то схватала ро- 
мантика онога времена. Он је у исто време писао бајке 
и гутао Вергеландове песме. Када му је било седамнаест 
година дође у Христијанију, да се спреми за испит зре- 

лости. Ту изучава нарочито данску литературу, склопи 
пријатељство са Асмундом Виње и Ернстом Сарс, и живи 

врло бурним, обесним младићским животом. Тадање, ве- | 
ликом брижљивожћу управљано данско позориште у 
Христијанији привуче га, веома утичући нањ. Када се 
године 1852 повратио у завичај и тамо од прилике про- 
вео годину дана, указа му се народни живот под новом, 
још привлачнијом светлошћу, и он отпоче да пише песме 

у духу народних песама које су сељаци певали. 

По своме повратку у Христијанију истаче се на- 
рочито као критичар Он пише са свом страшћу која 
"обично иде упоредо са генијалном младошћу, поред тога 
и са свом неправичношћу будућег песника, и тиме створи 
; себи много непријатеља. Он изучава нарочито данске ми- 
слиоце, тада баш завршене књижевне периоде, Хајберга, 
Сиберна, Киркегарда, и нешто доцније отпоче да се удуб- 
љује у Грунтвигов осећајни живот. Грунтвигианизам са 
+. својим снажним наглашавањем „права на уживање у жи- 
: воту“ на супрот мрачном норвешком пиетизму, и његова 
"4 јака вера у моћ и позив северних земаља, морадоше 
55 снажно привући правог северца тако мало упознатог са 
Европом. Грунтвигов утицај на њега продужује се дубоко 
до седамдесетих година. Он, дете усамљене свештеничке 

У куће, ђак из незнатне варошице, студент универзитета 
5 који није имао заступника за модерну философију и со- 
% цијалне погледе, где је додуше било много стручности, 


али ни мало европске свести, нађе у Грунтвигианизму 
све оно што је непрестано тражио, и доцније нашао, 
осим човечанског у највишој слободи и лепоти. 


: Неколико излета у суседне земље, прво, учешће у 
Му скандинавском студентском походу у Упсали 1856 године, 
и непосредно затим дуже бављење у Копенхагену, допу- 
= нише Бјернсонове песничке способности. Пошто је на- 
6 чинио први план за „Младенце“, који не могаше извести, 
|“. написа он свој први драмски рад, мали комад „Међу 
4 биткама“, чији узан, сув, прозни стил беше сушта су- 


протност речитом патосу који неговаше Еленшлегерова 

школа. Хајберг, ондашњи директор краљевског позо- 
ришта у Копенхагену, одби га; у Христијанији је прика- 
зиван, а позније и штампан. Колико су одмакли Бјернсон 
и цела будућа песничка књижевност од уобичајеног пута, 
најбоље се види, када се баци поглед на ову малу драму, 
која је својом појавом толико одударала својом тобожњом 
дивљином садржине и тобожњом грубошћу расправљања, 


и ако нам се данас чини сасвим идиличном и сувише сен- 
тименталном. 


Међутим Бјернсон осећа много јачи нагон за пи- 
сање сеоских новела. Његов младићски живот и његова 
читања донеше собом, да је увидео „сељаке у светлости 
бајке и бајку у светлости сељака.“ „Синева“, „Отац“. 
„Орловско гнездо“, обновише бајку. И овај стил који 
беше створен у својој мирној очигледности у старини 
као форма приповетке за самртни удар, царску разми- 
рицу, паликућу, доживљајна и сурова дела, беше овде 
сачуван и подмлађен, и уздиже својом величином иди- 
личну садржину, љубав младих норвешких сељака. 

Бјернсон спада међу срећне, који одмах налазе своју 
форму. „Синева Солбакен“, његова најстарија новела, 
била је ло својој форми беспрекорна. Њему није било 
нужно да се љуто бори са упорним идејама, пре но што 
је могао да да својим делима унутарње равнотеже. Она 
су текла из калупа одмах у форму, и беху са пластичном 
сигурношћу чврста као споменици. 

Овим се не вели, да је Бјернсонов песнички живот 
био поштеђен од лутања и сукобљавања. Али његова ка- 
риера није била као код многих других пењање на пла- 
нину у магли, увенчана неколиким сунчаним часовима на 
врху; његова каријера је пењање при лепом времену, и 
богата лепим изгледима. Управо, ток његовог развитка 
био је овакав: поред првобитно мало и уских идеја почео 
је он уметнички са највишим савршенством, да би с вре- 
меном у својим делима изнео све богатији живот идеја 
и све веће познање човечјег срца. На сваки начин, за 
време свога напредовања, он није ништа изгубио у поет. 

ској вредности, али извесно изгубио је нешто од пла- 
стичне равнотеже. 

Бјернсонови први радови не беху поздрављени једно- 
душном радошћу. Новеле и драме с којима се први пут 
појавио, беху сушта супротност свему што је обично 
хвалио читалачки свет, те и не могоше бити признате 
без приговора. Многи из круга књижевне поетске ин- 
телигенције, који беху слепо веровали старијој поезији, 
беху склони поверовати, да је ту нападнута њихова 
уметничка вера. Еленшлегеров пунозвучни патос још је- 
чаше са својом складношћу у ушима свију; његово пре- 
стављање Старине и Средњега Века не изгледаше при- 
сталицама старе школе баш по спољашности верно, ипак 
по унутарности истинитије од Бјернсоновог; ненадмашна 
елеганција и нежност једног „Хенрика Херца“ ослабила 
је смисао за застарелим, и најзад се опазило да новијој 
норвешкој школи недостаје филозофско образовање, на 
коју се читаоци навикоше посредством Хајберга. Сећам 
се као данас, како ми својом појавом на свет изгледаху 
страни „Синева Солбакен“ и „Арне“. 

Ипак, брзо би заснована Бјернсонова песничка слава, 
нарочито кад ново песништво узе под своју заштиту 
владајућа национално-либерална и скандинавска странка 
у Данској. 

Тада беху још национални либерали у Данској и 
Скандинавци у Норвешкој пријатељи сељака у књижев- 
ности. Волели су сељака у опште, не познавајући га на- 
рочито као човека. Сељаку се дало право избора, али 
су били у то уверени, да ће се још дуго дати поводити 
за онима, који су му „слободу“ дали у нади, да ће он 
ту слободу употребити искључиво на то да бира њих 
и њима равне и да га воде њиховим путем. Стога је још 
сељак био здраво језгро народно; у њему су гледали из: 
данак старог северног дива, њему су ласкали и њега су 
опевали. Песничке речи, које са финоћом и новим ви- 
соким стилом слављаху његов живот, рачунаху у Дан- 

ској већ унапред на добар пријем, нарочиго кад су по- 
тицале из братске земље, које су срцу правог Скандинавца 
скоро још ближе него сопствена отаџбина. 

Копенхагенци пресићени утисака градског живота, 
готово су исто тако волели Бјернсонова описивања се- 
љаштва, као што су прошлог века на дворовима волели 
пастирске игре. 

Сеоска новела за се не беше никакав нов књижевни 
облик. Стен Стенсен Блихер, почетком тридесетих година 
први је отпочео са красотним сликама из јитског народ- 
ног живота. За њим нагло наставише у Немачкој Имерман 
и Ауербах, у Француској Жорж Сандова. 

(Наставиће се). 
ГЕОРГ БРАНДЕС. 


(С немачког превео Никола СТАЈИЋ). 

У И Коу1с5 Мтћа1у С1егтајха ша Кадиз Ризап, 
бтошп, (апаг. Ојулдек, 1909. Стр. 92 вел. 8. 


При помену Михаила Витковића сама се намеће чо- 
веку мисао о српско-мађарским књижевним односима. Он 
је био веома интересантан продукат тих односа, који до 
данас нису потанко испитани и протумачени. Тај посао 
чека још на своје раднике. Код нас се зна само у опће 
да је књижевност старих, вековних суседа Мађара ути- 
цала у неким случајевима на српску књижевност. Али 
да би паралелно и детаљно проучавање тих утицаја боље 
осветлило некоје појаве наше књижевности новијега доба, 
показаћу на два примера. 

Пада у очи да се и у српској и у мађарској књи- 
жевности класицистичка поезија јавља скоро у исти мах, 
тече неко време напоредо и у једној иу другој књи- 
жевности, да ју најзад одмени романтика и утицај мо- 
дерних западних књижевности. Не може бити да је ово 
само прост случај, него ће узрок овоме појаву бити у 
сличним културним, социјалним и књижевним приликама. 
При оцени поезије Л. Мушицкога није досад довољно 
обраћена пажња на ове чињенице. И наш Лукијан је на 
универзитету пештанском ученик чувенога професора Ше- 
дијуса, као и многи мађарски песници ода по Хорацову 
калупу. За Лукијанова ђаковања у Пешти изишле су 
песме главних представника ове групе песника: Вирага 
и Бержењија, и Лукијан их је без сумње читао. (Још го- 

дине 1822 пише Лукијан Витковићу у Пешту да му по- 
шље Вирагове и Бержењијеве песме, в. „Вукову Преписху“ 
Ш, стр. 654). И ови мађарски песници славе у хексаме- 
трима и Алкејевим строфама народност, језик, родољу- 
бље. Из ових чињеница се види да наша класицистичка 
поезија стоји у неком односу са мађарском и да се без 
суочења с њом не може потпуно разумети. 

Други пример можда неће бити веома јак, али ћу 
га ипак навести. И у Мађара је нова књижевност почела 
с борбом око књижевног језика, само се борба заподенула 
нешто раније него у нас. Дабогме, сврха је била сасвим 
различита: у Мађара се радило на обогаћењу књижев- 
ног језика новим речима и изразима. Казинци, вођ нап- 
редне струје, хтео је да усаврши мађарски књижевни 
језик, да би био способан за све врсте стила, а да се не 
морају употребљавати стране речи. Осим у сврси не по- 
клапа се наша борба око језика с мађарском и у том, 
што је почетак наше борбе око језика дошао из Беча; 
главни покретач му је био Вук Караџић, којем је у том 
био учитељ Копитар. Али, поред тих разлика, нашло би 
се много додирних тачака. Тешко је веровати да главни 
учесници у овој борби: Видаковић, Мушицки, Вујић, Ата- 
нацковић, Хаџић-Светић, све ученици угарских школа, 
нису знали за борбу око језика у Мађара, и да нису, 
улазећи у борбу, помишљали на сличност прилика. И 
Лукијанови „Натписи на књижевство“ много подсећају на 
Казинцијеве епиграме које је пустио 1811 године, као 
борбене стрелице за своја начела. 

Како је наша новија књижевност поникла и развила 
се међу северним Србима, у непосредном додиру са Ма: 
ђарима, не изненађује нас нимало, што се извесни по- 
јави јављају паралелно у обе књижевности, или што је 
понека појава у мађарској књижевности одјекнула иу 
српској, или што су неки српски писци стајали сасвим 
или делимице под утицајем мађарских. Тако би, можда, 
и оснивање Матице Српске требало довести у везу са 
оснивањем Мађарске Научне Академије. Наше књиге се 

између 1796 и 1830 већином штампају у Будиму (у уни- 
верзитетској штампарији); тамо је и цензурно звање. Сре- 
диште наше журналистике је после одласка Давидови- 
ћева у Србију Пешта. А позната је ствар да су наши 
књижевници : Атанацковић, Игњатовић, Змај Ј. Јовановић, 
Мита Поповић и још неки други осетили утицај мађарске 
литературе, и ако досад није тачно испитано у поједи- 
ностима: у коликој мери, у чему и у којем правцу. 

Међу оваке наше књижевнике иде и Витковић. Само 
што се од ових разликује у том, што је он у исти мах 
био и мађарски књижевник, шта више, као што је већ 
П. Ј. Шафарик опазио, он је „својим списима на мађар- 
ском језику стекао куд и камо већу славу, него својим 
веома осредњим књижевним радовима на матерњем је- 
зику.“ („Сезсћасћје дег зетћтасћеп ГлМегашт“, стр. 342). 

Витковић није се истакнуо ни у мађарској књижев- 
ности као велик таленат, али је ипак у својој врсти не- 
обичан појав. Као што на Дунаву, Тиси и Драви има 
људи са два матерња језика — билингвих, тако је он био 
човек с два национална осећања, песник с два срца, књи- 
жевник са два лица. 

Он жели да буде српски Биргер (немачки песник 
Вигсег: види Вукова Преписка Ш стр. 653). У писму Со- 
ларићу године 1817 пише: „Рад сам и настојим, да и име 
моје код српског рода у споменику, кад ме неће бити (!), 
остаје“ (Вукова Преписка Ш 702). Да је и код српске 
јавности уживао добар глас, види се из писма будимског 
епископа Стефана Станковића Лукијану Мушицком го- 
дине 1829, у којем му јавља о смрти Витковићевој, па 
га назива „предобрим адвокатом и истиним родољупцем“ 
(Вукова Преписка, Ш, 673). Витковић је с Мушицким, у 
чије се национално осећање не може сумњати, био до 
своје смрти у најинтимнијем пријатељству. Он је у пре- 
писци с нашим књижевницима, на пример Соларићем. 
Интересује се за српску књижевност, необично цени „ве. 
ликог Доситеја“, до чијег је „Мезимца“ неким тајан. 
ственим начином дошао (јамачно преко синовца Досите. 

јева Григорија); ово дело Доситејево, „дику своје мале 
библиотеке“, Витковић с великим пиететом чува и пре- 
даје га Соларићу на публиковање („Вукова Преписка“, Ш, 
страна 702). 

Па ипак тај „истини српски родољубац“ у својим 
мађарским песмама зове мађарски језик „петген пувј- 
уник“ (наш народни језик), Мађаре „петхеш пик“ (наш на- 
род). Његов јуратус Шинкеји вели о њему, да му је нај- 
већи понос био што је, „будући Србин, могао бити и 
Мађаром.“ Његова кућа у Пешти била је зборно место 
првака мађарске књижевности, он учествује у мађарском 
књижевном покрету, брине се о растуривању мађарских 
књига, у најтешњем пријатељству је са прваком мађарске 
књижевности Казницијем, коме се у једном писму испо- 
веда, да је од „старовераца (православних Срба), који 
треба Угарској да захвале за своје биће, он први који је на 
мађарском језику стекао књижевну славу“, те жели, да 
и други његови једноверци заслуже лаворику на мађар- 
" ском Хеликону. 


Интересантан је и паралелизам у књижевном раду. 


овога човека, који одговара његову двојаком народно: 
сном бићу. Неке своје басне и епиграме, којима је стекао 
највећу славу у мађарској књижевности, издаје он и на 
српском језику; српске народне песме преводи на ма- 
ђарски језик Коцебуову драму Орјеггоа преводи он сам 
и на мађарски и на српски.' Још је занимљивије ово. Не- 
мачку шаљиву игру у четири чина некога Јингера, /и- 
онско одело, прерађује Витковић и на српски и на ма- 
ђарски, преносећи радњу на домаће земљиште и обра- 


' Г. Радић мисли (стр. 46) да је Витковић прво израдио ма- 
ђарски превод, па је с мађарског превода превео на српски, а срп- 
ски превод мисли да је доста добар („ејесее з Кегтшпек топдћа(о“). 
Српски превод је издала 1830 Матица Српска. Одењујући овај српски 


превод Г. Ћурчин (у Атећју Пт зјамаеће РЕПојоосле ХХХ. 544) вели, да 
Витковић „ЈАз5е 11 Вехис аш зеше дЧепфбсћеп Кепптазе еписез 21 
мппвсћеп па.“ Ако тврдња Г. Радића стоји, да је В. српски превод 


превео с мађарског, онда би се нетачности у том преводу које Г. 
Ћурчин опажа тумачиле превођењем не с оригинала, него с превода. 

ћајући лица у домаће људе. Посрбљену издала је ову 
шаљиву игру Матица Српска 1830 године под насловом 
„ОдЂло изђ Трлеста“. У „помађареном“ облику се драма 
зове Пожунски огртач (А рогзопу! кађађ. По насловима 
се види где се одиграва радња. Исто лице се у комаду 
у српској преради зове Видовић, у мађарској М1депул. 

Дело Г. Радића о Витковићу је докторска дисерта- 
ција. Он га назива „биографијом“ Витковићевом. Поред 
све марљивостк, која се не може порећи, радњи се може 
дата што шта замерити и с формалне и са стварне 
стране. То је биографија написана у старинском маниру: 
више прикупљен материјал, у најбољем случају тек скица 
а никако поузданом руком оцртан и јасним бојама из- 
рађен портрет писца. 

Ова радња нам не даје на основу новог материјала 
и нову слику Витковићеву. Материјал на основу којега 
је рађена биографија старија. Писац је чак пропустио да 
употреби податке који се налазе у Јагићевим збиркама 
писама у Зборнику Императорске Руске Академије и у три 
досадашње књиге Вукове Пребиске, те би Витковићев 
однос према српској књижевности и српским књижев- 
ницима био пуније приказан. У опће, Витковић као српски 
књижевник у овој радњи потиснут је у позадину. 

За мађарску књижевност ће ово дело свакојако бити 
добит, јер су у неколико употребљени у њему и радови 
српских литерарних историка. Писац добро влада мађар- 
ским језиком. 

Ограничавајући се тако само на опће примедбе и 
не улазећи у детаље, ипак, мора поправити једну омашку, 
која би се била могла лако избећи, да је писац више за- 
гледао у српска помоћна средства. На стр. 67 вели он 


"да је Луке Милованова Опиш насшављења к слично- 


речносша и слогомерју пили прозодији изишао („теојејеп!“) 
1810, а то не стоји. Те године је Лука написао своје дело а 
издао га је Вук Караџић 1833 године. Г. Радић преводи 
„Опвтђ“ са ђеуехе!е5 (увод), а „опвтђ“ значи покушај. 
Тих. ОСТОЈИЋ. 

Рт. Оррепће тег: Пама Кесагдоз Отипдгетепћео- 
пе. Паге ипо ипа Кишк. Вешп, 1909, У + 255. 


Теорија ренте на земљиште је један од основних и 
и најконтроверснијих проблема Политичке Економије. Са 
теоријом вредности она образује основу на којој се увек 
подиже цео систем ове науке; она се шта више могла 
претходно и правилно решити, да би се могла извести 
и сама теорија вредности. Природно је, према томе, што 
је свака школа Политичке Економије имала своју теорију 
ренте као и своју теорију вредности изведену у духу 
њених основних принципа. — Данас је питање ренте 
мало потиснуто у страну, благодарећи модерном соци- 
алном покрету који је првенствено анишкапишалистички, 
али у доба А. Смита и Д. Рикарда — крајем ХУШ и 
почетком ХГХ века — први социалистички покрети имају 
чисто анпшаграран карактер, а ирани либерализам, сво- 
јим нападима на све заостатке феудалних „монопола“ и 
„привилегија“, допринео је да теорија ренте постане 
центар научног и политичког интересовања тога доба. 

Од свију пак теорија ренте, у науци је највећу пажњу 
изазвала теорија коју је развио енглески економист Давид 
Рикардо (1772—1823). Било да је усваја или не, ни један 
научни радник на пољу ове науке не може је данас обићи, 
као што се ни при расправљању теорије вредности не 
може игнорисати Марксова теорија. Отуда се већ уна- 
пред може схватити, да је врло благодаран задатак једном 

потпуно систематски изложити и прокритиковати ту тео- 
рију на основу резултата до којих је дошла модерна на- 
ука. Тај задатак је, ето, необично успешно извршио Фр. 
Опенхајмер, доцент берлинског универзитета и писац чи- 
тавог низа значајних студија из области Политичке Еко- 
номије (на пример: Паз Веуојкегипозсезе!  дез Т. А. Ма!- 
(5, 1901; Отипдоезећ; дег Магх,аећеп ОСезезсћанчјећте, 
1903; Пег З1!ааћ, 1907; Мезеп 4 Епбећипо дез Карпа:5- 
тив, 1908, и тако даље), у књизи чији наслов горе испи- 
сасмо. То није обична књига, чак ни за Немачку. Ула- 
жење дубље у проблем и метод његовог решавања, благо- 
дарећи филозофски израђеном начину мишљења пишче- 
вом и његовој немачкој ерудицији, тако су импозантни 
да читалац мора осетити поштовање према тој књизи 
која му је, свакако, помогла да дотични предмет сад 
види далеко јасније и одређеније. Ми ћемо, у потврду 
тога, изложити основне мисли око којих се развија ова 
студија. 


Рикардова теорија је постала као одбрана против на- 
пада тадањег социализма (Годвин, Овен, Уолес и други) 
који је, наслањајући се на школу природних права, на- 
ставио борбу коју су физиократи и А. Смит водили про- 
тив феудалних установа. Буржоаским теоретичарима Ри- 
кардовог доба пало је у задатак да пред истим судијом, 
природним правом, пледирају за ствар своје класе: да 
докажу да својина над капиталом и земљиштем, са сво- 
јим последицама, нису вештачки, конвенционални моно- 
поли, већ нужне творовине природног права. Тога ради 
створена је у тадањој науци једна премиса — „теорија 
популације“; на основу ње изведена је затим теорија о 
„фонду за наднице“, која је имала да објасни и оправда 
капитал и профит, и најзад, у духу ове горње теорије, и 
у истом циљу, изражена је и теорија ренте. 

Рикардо је имао да докаже да рента није последица 
својине над земљиштем; она нити постаје на тај начин 
што би сопственици, имајући монопол у рукама, прода- 

вали „жито“ (под овим изаразом треба разумети све по- 
љопривредне производе у опште) по цени већој но „при- 
родној“, нити постаје експлоатацијом пољопривредних 
радника, одбијањем од приноса њиховог рада. На овај 
други начин рента није могла постати по принципима 
тадање науке, — доказ је лежао у теорији наднице. Али 
ни на први начин рента не може постати, јер се ни један 
предмет, који се може репродуковати у произвољним 
количинама, не може продавати сшално по цени која 
превазилази његову природну вредност (== суми утроше- 
ног рада). А производња жита може се повећати, као 
што се и мора повећати, услед сталног прираштаја људ- 
ства. То повећање производње може бити или ставља- 
њем под културу до сада необрађених поља, или прела- 
ском интенсивнијој култури додавањем нових капишала 
у производњи. У оба случаја наилазимо на једну сличну 
појаву. Проширивањем обраде долази се, силом околно- 

сти, на све слабија земљишта. А пошто је тражња „жита“. 
толика да се мора потрошити и оно са најнепродуктив- 
нијих земљишта, то вредност „жита“ са њих, плус трош- 
кова транспорта до пијаце, одређује тамо цену жита у 
опште. Сопственике плоднијих или пијаци ближих терена 
производња жита стаје мање, и њима ће по исплати свих 
трошкова остати један вишак, ренша. — Исто тако при 
улагању нових капитала појављује се „закон опадања по- 
љопривредног приноса“; вредност производа одређује се 
продуктивношћу последњих уложених капитала, а раније 
уложени избацују поврх тога и реншу. Рента дакле не 
постоји као апсолушна ренша — „гранична земљишта“ 
и „гранични капитали“ не дају никакву ренту, код њих 
је рента нула — већ као диференцијална ренша, као по- 
следица природних разлика у продуктивности или поло- 


жају. Тако је рента објашњена „привредним законима“, 
дакле и оправдана. 


Пошто је изложио и развио ову теорију до крај- 
њих субтилности и показао како ни један њен критичар 
до сада није успео да јој постави замерке које се не могу 

са њеног становишта потпуно побити, Опенхајмер при- 
лази својој критици Рикарда. 

Рикардова теорија је најапстрактнија дедуктивна 
теорија што се може замислити. Она се заснива на из- 
весним а рпоп усвојеним премисама, из којих се развија 
чисто логичким операцијама. Али већ у тим логичким 
извођењима направљен је један „погрешан закључак“, и 
цела теорија представља  „стешиз један ушовц5“: Ри- 
кардо је извео своју теорију ренте ослањајући се на своју 
теорију вредносши („природна вредност“, чије је мерило 
рад), а своју теорију вредности образложио је својом тео- 
ријом ренте: обе ствари објашњава само једну другом. 
— Даље, сама премиса, теорија о „фонду надница“, апсо- 
лутно је нетачна и у науци оборена. Исто тако је и 
„закон о опадању земљорадничког приноса“, у опште, 
неодржљив, а најмање у оном оштром смислу како га 


Рикардо употребљава. Кад се то сруши, онда од те тес- 
рије ништа и не остаје. · 


Али је још много интересантније и поучније оба- 
рање Рикардове теорије упоређивањем са фактима, исто- 
риско-реалистичком методом. Рикардо је лепо поставио 
проблем ренте — „..према различним стањима друштве- 
ним различити су удели у производима земљиним који 
трима социјалним класама припадају под именом ренте, 
профита и наднице; излагање закона који регулишу ову 
поделу, јесте главни задатак Политичке Економије...“ 
— али је у решавању ударио сасвим погрешним путем, 
и место да ренту објашњава социалним односима, он је 
објашњава агрономским квалитетима земљишта. И место 
да објасни како постаје приход једне друштвене класе, 
он је доспео до података да је на плоднијем земљишту 
већа продуктивност! Тема је савршено на главу преврнута. 

Кад се пак пође правим путем у истраживању, на- 
ићи ћемо најпре на факт да и сама реч ренша као и њена 
појава падају у феудално доба, и да су у вези са по- 
станком феудалне државе. Све више државне организације, 
а нарочито све западноевропске државе постале су путем 
15 

освајања и подјармљивања староседелаца: у Енглеској 
су освајачи били Англо-Сакси и Нормани, у Француској, 
Белгији и Холандији Римљани и Франци, у Италији Франци, 
Лонгобарди и Нормани, у Шпанији Визиготи, Маври и 
Франци, и тако даље. Освајачи су образовали господарску 
класу. а покорени народ имао је да им уступа један део 
својих производа и своје радне снаге. Тај трибут је први 
зачетак ренте на земљиште. — Даљи развитак државе 
и феудалних односа одвео је јачању политичке и војничке 
моћи великопоседника, који су водили порекло из редова 
освајача. Они су постепено ослабили централну управу 
и приграбили сву власт у своје руке, притиснувши у 
исто време, разним средствима, и негда слободне сељаке 
у потпуно зависан положај према себи. У то време баш 
пада и окупирање права на још незаузето земљиште, 
које се раније сматрало као „општенародно“ или ничије. 
Тиме пак што је све земљиште окупирано и раздељено 
између круне, племства и цркве, ударен је најјачи темељ 
ренти: властелин је дозвољавао заузимање и обделавање 
„свога“ земљишта само ономе ко је пристајао да му даје 
извесан део својих производа. 

Прелаз из феудалног у буржоаско друштвено уре: 
ђење, ослобођење сељака и аграрне реформе изведене 
су у целој Европи на такав начин да је установа при- 
ватне својине над земљиштем задржана, а тиме је и рента 
на земљиште предана у наслеђе новом режиму: она је 
сада добила нов облик, новчани, али је и свој карактер 
и свој разлог задржала. Не треба само губити из вида 
да и данас велика пољопривредна имања имају прете- 
жног утицаја на привредне односе, и да се на њима 
мора концентрисати пажња када се проучава рента у 
данашње доба; ситна сопственост над некретностима при- 
лагођава се режиму који стварају односи изазвани по- 
стојањем велике сопствености с једне стране и великог 
броја становништва које нема земље, с друге стране. — 
Јасно је, да је и данас рента задржала свој средњеве- 
ковни карактер: она је трибут који се плаћа једној дру- 

штвеној класи, на основу једног социално-правног моно- 
пола. То се врло просто види код варошких имања, а 
то је исто и код пољопривредних. 

Код ових последњих може се лако запитати: па 
зашто се сељаци бар сада не користе слободом кретања 
модернога доба и не избегну плаћање тог трибута еми- 
грирањем у нове земље, у Америку, Африку, Сибир и 
тако даље» Односно, откуда да чак и у тим земљама 
постоји рента2 

Познато је да је огромна маса европских сељака, 
заиста и оставила Европу: двадесет милиона људи, ве- 
ћином са спахилука средње и јужне Европе, прешло јеу 
току деветнаестог века у Северну Америку, и то је највећа 
сеоба народа за коју зна историја! Тиме није испражњен 
онај резервоар људства који у Европи омогућава ренту, 
а тиме је међутим дато маха ренти у новим земљама: и 
тамо држава и велики спекуланти окупирају све зе- 
мљиште путем правних монопола, чим наступе изгледи 
да ће се, услед велике навале исељеника, и ту моћи доћи 
до ренте. Опенхајмер наводи масу описа из привредне 
историје Сједињених Држава, како је редом један предео 
за другим долазио у сферу режима ренте. Ономе ко не 
би хтео да плаћа ренту не би остајало друго, до да за 
недогледно време прекине све везе са цивилизацијом и 
друштвом, па да одеу сасвим пусте, ненасељене крајеве, 
где је земљиште још слободно, као код нас ваздух и вода... 


со 


Опенхајмер није први дошао до ове монополистичке 
теорије ренте. Њу је поставио још Адам Смит, а у да- 
нашње доба заступају је најугледнији немачки економисти 
— за доказ видети предговор који је професор Л. Брен- 
· тано написао књизи „Три Андерсенова списа о житним 
законима и ренти“ (1893). Он чак није обухватио ни све 
податке који карактеришу аграрни „плусмахерај“ — на 
пример: увођење високих житних царина, помоћу којих 
се цена житу вештачки пење, а тиме и рента повишава. 
Али исто онако као што је с највећим успехом изложио 

и прокритиковао Рикардову теорију, тако да се може 
сматрати да је она у науци дефинитивно оборена, — 
исто је тако успешно и систематски развио ову нову 
теорију, која заузима у науци владајуће место, бар у ко- 
лико се тиче основних принципа који ће се даље моћи 
развити и допунити. Кад поновимо, да је за развитак 
теорије вредности потребно најпре солидно израдити 
теорију ренте, онда овај Опенхајмеров рад можемо сма- 
трати као један веома значајан прилог напретку економ- 
ске науке. | ! 


Др. Милорад НЕДЕЉКОВИЋ. 

ПОЛИТИЧКИ ПРЕГЛЕД. 


РЕШЕЊЕ УГАРСКЕ КРИЗЕ. — КРИТ. —— ДУСТРИЈСКИ ПРЕСТОЛО- 
НАСЛЕДНИК У РУМУНИЈИ. 


Министарска криза у Угарској је свршена. Управо, 
њено решење је одређено за јесен. Дуги преговори нису 
могли довести ни до каква решења. Независна странка 
остала је при своме ранијем становишту: један хомогени 
кабинет из парламентарне већине, самостална банка угар- 
ска и опште право гласања, — и криза министарска није 
се могла коначно решити. Зато је криза привремено ре- 
шена тако да садашњи кабинет остане на управи земље, 
и такво су решење прихватили сви чланови бившега ка- 
бинета Др. Векерла. Интересантна је декларација старе 
владе о томе. „Влада је мишљења да је противно наче- 
лима парламентаризма да се државни послови воде дуго 
без политичке одговорности и парламентарне контроле. 
Влада је водила досада те послове само за то што је 
мислила да, тако радећи, олакша нормално и парламен- 
тарно решење кризе, као и да ће брзо бити смењена, 
са дужности управе државних послова. Међутим, како 
су решење спорних питања и рашчишћавање парламен- 
тарне ситуације одоцнила, — као што је у осталим било 
предвиђено, — влада мисли да ће моћи, ако буде поново 
именована с политичком одговорношћу, наставити да 
управља државним пословима. Ово именовање налажу и 
и принципи парламентаризма и добро вођење државних 
послова. Па ипак, и ако међу члановима кабинета по- 
стоји несугласица само у питању о банци, влада неће у 

Сабору подизати никаква страна питања, она ће се огра- 
ничити само на то да посвршава послове и очува др- 
жавне интересе као привремена влада, с тим да на јесен 
дадне изнова оставку пре него што се састане Сабор.“ 


Са критским питањем стоји овако. У половини ме- 
сеца јуна Порта је поводом тога питања упутила једну 
окружницу својим посланицима код кабинета Великих 
Сила. Порта сматра да се учињени уступци Крићанима 
не могу рачунати у некаква задобивена права, јер Тур- 
ска и данас има над Критом суверена права која мисли 
очувати и у будућности. Она се нада да се о тим уступ- 
цима при одређивању форме нове аутономије острва Крита 
неће водити рачуна. Буду ли се при томе оштетила су- 
верена права, турска влада, водећи рачуна о јавноме 
мнењу у земљи, о расположењу народнога представни- 
штва и жељи да се учврсти нови режим, мисли да та 
суверена права и учврсти. Сваки предлог Великих Сила 
којим би се ишло на то, посредно или не, да се допу. 
сти Грчкој мешање у критске послове Порта ће најод- 
судније одбити. 

Критска народна скупштина са своје стране упутила 
је проглас на народ на Криту. Изложивши у кратко како 
је ишло са Критским Питањем до одлуке Сила Заштит- 
ница да се са Крита повуку међународне трупе, народна 
скупштина се нада да ће се, најзад, ствар решити потпуно 
повољно. Изјављујући то, скупштина позива Крићане да 
се држе мирно, чекају благонаклону одлуку Сила, а на- 
рочито да пазе на мир, ред и безбедност, садашњу и бу- 
дућу, Крићана мусломана. 

Велике Силе са своје стране упутиле су Порти једну 
ноту као одговор на њену окружницу. У њему се у глав- 
номе каже ово. Међународне трупе отићи ће са Крита 
као што је раније предвиђено, 27 јула 1909 године. 
На место трупа послаће се четири ратна брода, свака 
од Сила Заштитница послаће по један брод да чува ото- 
манску заставу и заставе четири Великих Сила; бродови 

ће на случај каквога нереда чувати и штитити народ на 
острву. Упутиће се један проглас на Крићане у коме ће 
се објавити да ће Силе Заштитнице и даље са благона- 
клоношћу пратити и бавити се Критским Питањем. Али 
да је дужност народа да бди над одржавањем реда и 
безбедности муслиманскога становништва на Криту. Ако 
би се појавили нереди на острву, а месне власти се по- 
кажу немоћне да неред угуше, Силе Заштитнице остав- 
љају себи право да предузму мере какве нађу за потребно 
да васпоставе ред. 

Овај одговор саопштен је и Порти и Грчкој влади 
и Крићанима, како се не би догодили какви год били 
неспоразуми са стране Турске која је мислила да ће су- 
верена права њена над Критом бити погажена ако се са 
острва удале трупе међународне, и са стране Крићана, 
који су мислили е је дошао час да се и њихова отаџбина 
присаједини Грчкој. Овим није разрешен критски про- | 
блем; јер нити је због прилика у Турској време да се 
разреши ово питање, нити је положај Крићана у коме 
било погледу гори него што је раније био. Питање је 
сада више морално, али каква била превремена радња 
може довести до кризе. Тим пре, штосе и у Турскоји ђ; 
у Грчкој показују мало склони да попуштају. | 


- Престолонаследник румунски примио је лично из 
је руке аустроугарскога престолонаследника одликовање, 
; које му је подарио аустријски цар, орден „Златнога Руна“. 
Предаја је учињена у Синаји, куда је дошао Франц Фер- 
В динанд на два дана у госте. Том приликом су измењане 
здравице, које нису баналне. Њихов је значај у данаш- 
њим приликама велики. Њима се не само јавно и по- 
нова обележавају односи блискога пријатељства између 
Румуније и хабсбуршке империје, него утврђују поли- 
тичке свезе између две државе и за будућа времена, 
између два будућа владара Аустро-Угарске и Румуније. 
У данашње време кад се према двема немачким држа- 

вама ствара један јак фронт овакве изјаве су јавни о од-_ 

говор кога ће оне имати као савезника. Човек и не-_ 
хотице помишља на сличне манифестације у Будимпешти 
прошле године у септембру месецу, када је бугарски. 
краљ дочекан од стране аустријскога цара на онако све- ; 
чан начин. 


ИНОСТРАНИ. 


ОЦЕНЕ И ПРИКАЗИ. 


(2 


Економско СТАЊЕ СРБИЈЕ ОД ОКУПАЦИЈЕ Босне и 
ХЕРЦЕГОВИНЕ ДО АНЕКСИЈЕ, од 1878—1908., од К. Стојано- 
вића, Београд. 1909; стр. 78. 


Од окусгације до анексије Босна и Херцеговина су 
представљале у међународно-правној науци две области 
вш сепепз. Њихов је правни положај дао грађе науч- 
ницима првога реда да створе читаву литературу о босан- 
ско-херцеговачком питању. Анексијом је њихов правни 
положај измењен. Оне су'постале у јуридичном смислу 
саставни део аусгро-угарске монархије. Ова промена 
правног положаја Босне и Херцеговине изазвала је живо |: 
интересовање не само у политичко-парламентарним кру- 
говима и у свако-дневној европској штампи, већи у ре- 
довима људи који се баве чистом науком. Последњих ме- 
сеца појавио се у најугледнијим часописима низ исцрпних 
расправа историско-еткографске и политичко-финансиске 
природе о Боснии Херцеговини. И представници српске 
науке приложили су такође своу лепту. 

Поред књига Г. Г. ОПг Јована Цвијића „Анексија Бо- 
сне и Херцеговине“. Београд, 1909; Љ. Јовановића „О 
прошлости Босне и Херцеговине“; Станоја Станојевића 
„Историја Босне и Херцеговине“; М, Р. Веснића „Анек- 
сија Босне и Херцеговине и Међународно Право“ — Кеуце 
де Ото штетанопа! ећ де Геоззјаноп сотрагсе за фе- 
бруар 1909; Ог Душана Васиљевића „О Босни и Хер- 
цеговини“, заслужује пажњу и расправа Г. Косте Стоја- 

новића о економском стању Србије, створеном окупа- 
цијом и освештаном анексијом Босне и Херцеговине. 
Студија Г. Стојановића је чисто политичко-економског 
карактера и пружа добру грађу о тешкоћама које је 
Србија, после окупације Босне и Херцеговине, имала 
савлађивати у своме привредном развијању. 

Г. Стојановић је дао, ослањајући се поглавито на 
исцрпне статистичке податке, прецизну слику о трговин- 
ским односима између Србије и Аустро-Угарске од Бер- 
линског Уговора до данас, као и о перипетијама кроз 
које је пролазила наша трговина са живом стоком и не- 
достацима и невољама које је стварала држави и поје. 
динцима ова врста нашег извоза. 

Ми смо извозили живу стоку у суседну Монархију 
још од почетка прошлога века. Без комуникационих сре- 
става, наш извоз је све до 1885, када је предата саобра- 
ћају прва железничка линија, био ограничен на мршаву 
стоку. Од проласка железнице квалитет извезене стоке, 
нарочито из крајева ближих железничкој прузи, знатно 
је побољшан, што потврђује и увеличавање добивене суме 
од извоза. Тако вредност извоза живе стоке била је: 

1884 године 16 милиона 

1894 >. 25 5 

Пошто се последњих година наишло на нове тешкоће у 
грађењу трговинског уговора с Аустро-Угарском, погла- 
вито због ове врсте извоза, увидела се потреба да се 
он замени извозом животињских производа. Досадањи су 
покушаји показали одличне резултате. 

Писац је такође пружио тачан преглед трговинских 
односа Србије с осталим балканским државама, као и 
њене трговинске везе с Босном и Херцеговином пре и 
после окупације. Изнет је и биланс спољне трговине Бо- 
сне и Херцеговине, који премаша биланс Србије, и ако је 
ова бројно насељенија. То очито сведочи да је тежак 
географски положај Србије један од најглавнијих разлога 
њеног спорог економског напредовања. Трговинске везе 

између Србије и Босне и Херцеговине, јако развијене 
пре Окупације, почеле су ускоро после Окупације посте- 
пено слабити, тако да се данас може готово без преуве- 
личавања рећи да и не постоје. 

Године Увезеко је из Босне Проценат Извезено из Србије Проценат 


у Србију у Босну 
1879 742.017 дин, 219 1,536.028 дин. 19:38 
1882 356.997 , 0417 2:297 010: 5.59 
1892 ОВИ 0:28 173.558 ., 0'37 
1903 76.966, 0:13 55929 05 0:27 


Проценат извоза из Босне и Херцеговине у Србију 
опао је од 1'79 на 0:13, а увоза из Србије у Босну и 
Херцеговину од 19:38 на 0.27! Транзит и не постоји. 

После ових општих напомена, нећемо улазити у 
ближе коментарисање књиге Г. Стојановића, која. сама 
собом заслужује озбиљну пажњу српских читалаца. 

М. Ђ. МилојЕВИћ. 


Ктитбђасћетк, Кгђеоо. Епп Јехкоотар зсћет Уег- 
висћ. Штампано у „Ппдосепташвсће Еогзсћипсеп“ 25 
(1909) 393—421. 


Реч хтео - ктитор има од византиског доба, поред 
свога старог значења „сопственик“, „власник“, врло често 
и једно уже, техничко значење, које се односи на мана- 
стире, цркве и црквене књиге, а долази поглавито у цркве- 
ним споменицима, т. ј. значење „оснивач“ (први, други 
итд.) манастира или цркве и „оснивач“ црквене књиге, т.ј. 
њен поручилац и платац. „Ктитор“ у овом смислу прешло 
је после из грчко-византиског језика и у црквено-словенски 
језик. Овога значења речи #7/г00 нема забележеног у ве: 
ћини данашњих наших највећих и најбољих грчких реч- 
ника. То је још један доказ за потребу, да се изради нов 
Тћезаштиз Ипоцае стаесае, потреба на коју Крумбахер не- 
уморно подсећа од неколико година па на овамо. И иначе 
се за реч хијтоо у овом другом смислу слабо знало, те 
је она, заједно са њеним сродницима #71202:062, #т1105!%05, 
хеђив, хтуовбивцос жеитцивуос и т. д. много пута погрешно 

преведена. Наводећи примере из записа с грчких руко- 
писа (масу је записа за своје потребе скупио и Крумба- 
херу ставио на расположење члан минхенског византи- 
ског семинара Б. Гранић), Крумбахер у горњој расправи 
несумњиво утврђује за све ове речи и њихово горе по- 
менуто друго, чисто византиско значење. 


Крумбахер је не само утврдио ново значење речи 
итутоо, него је покушао и да објасни, како је та реч по- 
стала у својој форми и у свом новом значењу. 


Што се тиче форме, Крумбахер мисли, да је #т,г00 
и у новом значењу истога порекла као и хгутоо у зна- 
чењу „сопственик“, т.ј. да је изведено из хопа, „стичем“, 
а не из хи Со „стварам“, „зидам“, јер од овог другог гла- 
гола имена радног лица (попипа асеп 5) гласе х10тоо И 
#1072. Дакле, греше они, који форму „ктитор“ изводе 
од “го, па онда пишу хитоо, место #1700. 





Што. се тиче новога значења речи #г/т00, Крумба- 
хер напротив држи, да оно нема везе са значењем ети- 
молошки најближег глагола хгеиш „стичем“, него управо 
са значењем глагола #70 „стварам“, „зидам“. Њему се, 
наиме, чини, да су најпре аористички облици глагола 
итеис, нпр. гхгусвиђу, зато што су у византиско доба 
по изговору једнако гласили са аористичким облицима. 
од хт бо, нпр. гитсбицу (читај обоје ектисамин), позај- 
мили од ових других и њихово значење; да је тако и 
иди, стичем“ у аористу стало значити што и #ге, Т.Ј. 
„створих“, „основах“; да се ново значење после раши- 
рило и на друге форме, по основи сродне са хопа, нпр. 
на глаголски облик жехгциг“ог, на именицу жгјив, па и 
на нашу реч хг,тоо, те је и она, поред свога основнога 
значења „сопственик“, добила и друго ново, тако да ка- 


жем, паразитско значење „оснивач“, изједначивши се са 
ит40тио0 И #1107115. 





– Ји 


„ а || 4 
ПИР У о ама 


. 


После примера, које је навео Крумбахер, о новоме 
значењу речи хт)тоо не може бити никакве сумње. 


И етимолошко извођење форме „ктитор“ (у њеном 

новом значењу) од хгбиш, а не од #20, као и писање 
те форме са 7, а не са :, свакако је тачно. 

· Дали је пак ново значење речи хиту сео постало путем 
% духовне асоцијације глагола “ги са глаголом “0 по 
4 једнаком изговарању њихових аористичких облика, као 
| што то претпоставља Крумбахер, или је то значење мо- 
- гло постати и природним развићем основнога значења 
| __наше речи, о том би се можда могло још спорити. 
Е | Расправа славног минхенског византинисте о речи 
„ктитор“ је и по пространој основи, на коју је постав- 











а љена, врстан образац у лексикографској књижевности. 
5 Задатак тумачења речи, на први поглед тако скроман и 
_ _“ _ сухопаран, раширује Крумбахер у њој у решавање пси- 


холошких и културно-историских проблема. 


ЈП ар. 








~) пе 


И Ре 7 





рус“ 


по за аи тиче 


Ју ДУВАНА 


КЊИЖЕВНОСТ. 


ЈЕДАН ПОКУШАЈ СРПСКЕ ЕТНОПСИХОЛОГИЈЕ. — У Нишу 
је изишла књига Павла Софрића: „Три прилога за по- 
знавање народне душе у нас Срба“ (1909; 8", стр. 84). 
У овој књиги су три засебне расправе: „Душа српског 
народа за време Стевана Немање и Св Саве“, „Душа 
српског народа за његова робовања под Турцима“ и 
„Историја српског ђавола и српске вештице“. Ове ра- 
справе Г. Софрића имају својих и слабих и добрих страна. 
Оне нису научне у правом смислу речи; у њима има 
погрешних полазних тачака које су неизбежно довеле до_ 
погрешних резултата; има олако примљених података из 
сумњивих извора; има произвољних комбинација без до- 
вољно доказа и разлога. Али, сам покушај да се на 
основу наше старије књижевности, народних веровања 
и умотворина, одреде разне црте душе српског народа, 
сам тај покушај већ је по себи похвалан, и то нарочито. 
с тога што се тим тешким етнопсихолошким студијама 
код нас мало бавило. Поред тога, Г. Софрић је свој посао 
радио са љубављу, показивао је врло често оштроумља 
и проницавости, и дошао је до неколико резултата који 
би се имали солидније документовати, али који су не- 
сумњиво занимљиви. У сваком случају, ове расправе Г. 
Софрића заслужују пажњу. Х 


СЕОБА СРБА У ХРВАТСКУ И Славонију. — У Срем- 
ским Карловцима изишла је нова књига Др. Алексе 
Ивића „Сеоба Срба у Хрватску и Славонију“ (1909; 80. 
стр. 101; цена 1 круна и 50 потура). Вредност овога 
„прилога испитивању српске прошлости током 16 и 17 
века“ јесте у томе што је израђен по непознатом, до сада 
необјављеном архивском материјалу. Писац се послужио 
податцима које је нашао у бечким архивама, ратном, тај- 

ном и коморским, помињући још да о српским сеобама у 
ХМГ и ХМП веку има обилног материјала и у архивама у 
Загребу, Грацу, Љубљани и Пешти. Последњих година 
наша новија историја почела се радити не препричава- 
њима, амплификацијама, више или мање оштроумним 
довијањима или простим фразирањем као што се то 
добрим делом некада радило, него проучавањем поуз- 
даног архивскога материјала, који је једини у стању 
да нас стварно псучи о нашој прошлости. Г. Ивић, као 
ђак нове историјске школе, иде овим последњим путем, 
и до сада је прикупљањем и објављивањем историјског 
материјала по аустријским архивама учинио лепих услуга 
српској историографији. 

Али, признавајући му несумњиву заслугу коју има 
на том пољу, ми мислимо да би било врло добро када 
би нешто променио свој начин рада. Овако како он 
ради, ограничавајући се често на препричавање аката 
на које је наишао, он пише само за стручњаке, или људе 
који имају врло велики, готово изузетан интерес за 
поједине векове наше историјске прошлости. Међутим и 
предмети које Г. Ивић обрађује, и нови и занимљиви 
резултати до којих он долази, заслужују ширу читалачку 
публику. Ми не мислимо да је ову своју књигу, „Сеобу 
Срба у Хрватску и Славонију“, Г. Ивић требао да изради 
као публицист, Чимслећи на догађаје које се данас оди- 
гравају, али је могаф писати са више књижевних преоку- 
пација, живље, занимљивије, читкије. Прави историк не 
треба да буде без књижевних амбиција. и добри писци 
су били не само романтичарск торичари као Мишле 
но и модерни реалистички историч као Момзен, Тен 
и Фистел де Куланж. Нарочиће,ј српски историчар, 
из разлога које је излишно и реба да се труди 
да има што већи број читглац тине до којих је 
дошао што дубље спушта у н | 

















ЧлАНАК 0 ЈОВАНУ ДУЧИЋУ. . Скерлића о 
Јовану Дучићу, који је изишао олосу Москвн“, ио 
коме је било речи у „Српском ижевном Гласнику“, 
број 204, прештампан је у руском покрајинском листу 
„Патигорское УЗхо“, број 598, за 1 јун 1909. Заједно са 
тим чланком прештампан је чланак К. Кузминског „Серб- 
скал поззга“ и превод Дучићеве песме „Поноћ“ („Пол- 
нчођ“) одВ. Г. 

КОЦЕБУ У СРПСКО-ХРВАТСКИМ ПРЕВОДИМА. — Из по- 
следње свеске „Атсћу Шг зјамасће РћПојосте“ оштампана 
је студија Др. Милана Ћурчина „Кофеђце !п зегђокго- 
анзсћеп“ (80, 5, 5883—535. Аугуст Коцебу, који је по- 
четком Х1Х века био главни лиферант комада за немачке 
позорнице, и који је у немачкој драмској књижевности 
играо готово исту улогу коју је доцније Скриб у францу- 
ској, а у своје доба био толико превођен на готово све 
стране европске језике, тако да је један његов биограф из- 
бројао 200 страних превода његових дела, био је у првој 
половини прошлога века најомиљенији и највећма прево- 
ђени страни писац у српској књижевности. 

Г. Ћурчин је у српској и хрватској књижевности 
нашао 130 превода или прерада 80 разних драма Коце- 


буових, од којих је само једна четвртина изишла под. 


пишчевим именом, а остало је поменуто · као прерада, 
али име писца није поменуто, или је прост плагијат. Ко- 
цебу је први пут приказиван на нашем језику још на 
крају ХУШ века, 1797. Ђаци духовне семинарије, под 
управом својих професора, приказивали су, за доба ме- 
сојеђа, Коцебуова „Папагаја.“ Занимљиво је да је са тим 
истим делом, 1813 године, Јоаким Вујић почео уношење 
Коцебуа међу Србе. Г. Ћурчин редом прегледа преводе 
Коцебуових преводилаца, Јоакима Вујића, о чијим се пре- 
водима нарочито бавио Г. Павле Поровић, Новосађанина 
Константина Поповића Камераша, о чијим је прево- 
дима Г. Ћурчин опширно писао „Српском Књижев- 
ном Гласнику“ за 1' књ. ХУША — затим Павла Роже 
Михаиловића, Мина МИР гковине Др. Јована Стејића, 



















Ђорђа Малетгића, итрија Исајловића. У хрватској књи- 
жевности превод мачкога драматичара Равац, 
Ј. Ужаревић, лац, Илија Руковина. 

У овом с · Ћурчин се ограничава на врло 
лотпуно и сист лагање свега што је из Коцебуа 


непосредно 
за другу п 


пску и хрватску књижевност а 
ља да испита колико је Коцебу 
утицао, и својим ти тма, и својим оценама, и својим 
предметима, на наш рамске писце, међу осталима и 
на Јована Ст. Поповића. Г. Ћурчин је почео са успехом 
да се бави испитивањем веза између немачке и српске 
књижевности и солидни радови као што је овај бацају 
нову светлост на поједине епохе наше књижевности. 


4 


Власник, Богдан Поповић. — УРЕДНИК, ЈОВАН СКЕРЛИЋ. 

ОЗЕ НС КИМ 


КЊИЖЕВНИ ГЛАСНИК 


Књига ХХШ, Број 4. — 16 август, 1909. 


БИТОЉСКИ БОГАЉИ. 


(Крај). 

Опет је у Цариграду успео да његов спор с импе- 
ратором реши његова љубазница, велика књагиња. Кнез 
Маврокордато учинио му је љубазност да буде његов 
пуномоћник, те је она у његову присуство протоколно 
изјавила да „какога — шо македонскаго бродагу! Дон- 
гара не знавешљ и знашњ не хочешљ./...“ Дакле, издала га. 
Он је само рикнуо као рењени лав, презрео све жене 
на свету и стрмоглавце дао се у вртлог ноћних похода 
по харемима и будоарима Пере и Принкипа. У том је 


позват био на Високу Порту, где му је саопштено да 


му је за Русију на свагда затворен пут, и да мора 
одмах ићи. у место својега рођења, Битољ. Успео је 


"толико само да добије аудиенцију, којом приликом је 


уверио султана о својој лојалности и показао му неко- 
лико нових прихода у Маћедонији, што је одмах прим- 
љено, а то су приходи од пасоша, куфус-тескера, марака, 


1 Скитница. 
16 

државних хартија и матримонијални. И дошао је овде 
да чека своје време... 


Тако прича несрећни Књаз Јевангелије Николаје- 
вич Донгар, који се увек наљути ако га не ословља- 
ваш или: „Јевангелије Николајевичу“ на руски зачин, 
или „Књаже“. јер је он најдубље и непрестано уверен 
да је потомак Александра Великога. 


Говори маћедонски, турски, француски, грчки, влашки 
и руски. Најрадије и најлепше говори руски. Мисли на 
том језику и зна га тако савршено како га странац готово 
није у стању научити. Његово умекшавање при изговору, 
његов нагласак, склоп реченице, затворено изговарање 
самогласника и дикција може се чути само у Замо- 
скворечју. 

Назовеш му Бога. Он се прене: 

— О, здравствуц, православнми!, и да ти салон- 
ски полупоклон старога гардијца, осмехне се, па наставља 
руски: Скука“ смершељнал, бралаљ... Овај народ овде — 
псећа је публика. Културном човеку и по несрећи од 
старина племићу, истинскому аристократу, књазу — по- 
томку Великога Александра, немогућно је овде живети... 
Сволош“. Сви гледају на мене као на лудака. А такав 
положај: ја сам се погодио с онима у Цариграду да ми 
Отоманска Банка овде издаје половину порезе са земље 
и чисто крунских доходака, па ми не дају ни једне ме. 
џедије. Отишла нека ђаволска народна депутација код 
генерал-губернатора и рекла да народ не може плаћати 
данак и цару и неквому лудаку кнезу Донгару. Сволоч;!. 
А како сам се за њих трудио — за драж“ зшакуто!. М 
сад немам ни гроша у џепу да попујем чашу пива, док 
овај цинцарски буржуј пије криглама... 


— А зар ви нисте Цинцарин 2 


1 Досада. 
2 Нитков. 


3 Ђубре. 

— Боже сачувај !... Ја сам потомак Александров. Ово 
су опет жалосни изрођени остатци његовога народа. Ево, 
задољно пију минхенско пиво, а њихов господар Књаз 
Донгар, који је у својим жилама очувао славну царску 
крв, гледа их, жедан и гладан. Ах, ошрофе проклатое 
пи цинцарског... — при чему пљуну и опсова руски, онако 
како то чине само пијани мужици или фабрички радници. 


— Људи, Кнеже... 


— Не. То нису људи. Ви треба да будете Књаз 
Донгар, па да разумете шта је то Цинцарин. Ви не ра- 
зумете саму реч Цинцарин. А ваша је. Ви Словени про- 
наласком овога имена доказали сте да умете добро да за- 
вирите у душу човекову и да је оцените. Јер, збиља, 
цинцарска душа сва је састављена из онога циничнога 
цин-цин-цин, које се чује кад се броје дукати. Цин- 
царинова душа зна само за ту музику: цин-цин-цин!!... 
Он је средоземни Жидов, који плаче што није био у 
Јерусалиму да отме Јуди његову славу, те да оних три: 
десет сребрника донесе баш овде у Маћедонију, да их по- 
троши за вуну, ћебета, тамо у Крушеву или у Магареву... 
Пфуј, сволоњ.!.. 

— Ви сте врло нерасположени, Кнеже... 


— Да, милостиви господине мој! МИ имам рашта. 


"Положај, понављам, хуже губернашорскаго, како се то 
Џ 


вели у Русији. Породичне Хартије, родословље, тридесет 
тисућа империјала, титула, све одузето, те остао само 
луди Донгар, без парице у џепу, међу овом цинцаријом. 
Тражим од генерал-губернатора пасош да одем у Ру- 
сију да потражим барем моје рођене новце, молим ди. 
пломатско тело за посредништво, тражим зајма до Пе. 
трограда, било за трећу класу, па нико главе не окреће, 
но будаласто се смеје, будући у уверењу да сам луд! А 
сами су луди, тако ми Бога!... Ну посудише же! Као 
црви погани, као кучкини синови, ови Цинцари се мот- 
љају овде и задовољно пију, а њихов Књаз Донгар у нај- 
мању руку игра улогу несрећнога Хамлет, служи им као 

глупи август за разоноду. Ни чашицу пива да сркне... 
Ах жене, жене, — има вамљ ничтожесшво — шта учини- 
сте са мном !... 


У истини, Књаз Донгар беше трагичан и велик у 
лудилу својем. 

— А како бе се умео Књаз Донгар проводити и 
веселити — настави тихо, жалосно: заузео би целу пив- 
ницу, одабрао ваљане људе, па онда раскопчај горњу 
одећу, пусти душу напоље у шетњу и пиј руски, брате, 
руски... Пиј док не легнеш под сто, докле не почнеш 
да лајеш као псето, докле не изгубиш земљу испред 
очију. Да... то је потребно, јер то је једини начин по- 
требнога ветрења великих аристократских душа, које је 
историја одредила да мисле велику мисао, да месе њено 
велико тесто, место ових глупих црва што често лижу 
кригле... 


— Благоволите, Књаже, допустити једну молбу — 
умилно се обраћамо. 


Њега радује твој тон више руске уљуђености, па 
као неки шчедрински начелник одељења покровитељски 
благо прихвата ! 

— Говори! 

— Да снисходите мојој може бити и сувише др- 
ској жељи. —. 

— Да чујемо! 

— Да имаднете доброту удостојити ме части поћи 
у друго боље одељење ове пивнице на чашу пива... Ја 
сам уверен... 


— Сљ нашимљ напбољшимљ удовољствгемљ, 20- 
лубчикљ! Ну што, тамву ситницу ја сам готов да испу- 
ним. Ја код вас видим џентлеменску душу. С добрим чо- 
веком чашу пива, то је таква ситница, о којој... Ну, 
Христос с вама! Није требало да ме толико молите. Не- 
ћемо да тргујемо. Господе, нисмо ми подли Жидови, ни 
Цинцари... Кад вам само чини част! Ну, пођимо, баћушка 
ти мој рођени!.. 
















није осећа. 

Седамо за сриски сто. Тамо су наши који га знаду 
и којима се намигне да подесе своје држање, ако желе 
да се разоноде. Уступа му се прво место и зове се дечко 
да донесе пива и закуске. Поручују се добре цигарете. 
Публика посматра и смеје се, а Књаз излива на њу своје 
олимписко презирање.. 

| — А хоћемо ли пива и тому Донгаруг заједљиво 
и навлаш проговара Цинцарче, које је у Србији изучило 
крчмарски посао. 

— Дуракљ! Дубина! Сволофњ.!.. Зашкргуће Књаз и 
тражи да га чиме удари. 

— Слушај! подвикују наши. Књаз теби није овај 
Донгар, него Књаз Донгар. Ако се само још једном усу- 
диш бити тако безобразан, то... 

— Спасибо, братци! Зато јас, почиње Донгар из- 
ломљеним маћедонским говором, измешаним са руским; 
— много љубим Србите. То је народ чесни, герој. Неје 
чавкар како овије Бугарите и нема јудејска душа како 
што је кај Цинцарите. ЈЉубим... 

Дечко доноси пива, а он прича, меље као воденица 
Прича своје доживљаје, соли пикантним анегдотама ру- 
ских официра своје некадање дон-жуанство, скаче с брда 
у дб, разправља неке тамне теорије, умеће безброј не- 
познатих термина војне технике, говори о својим пла- 
новима, о свом грбу, о својој застави, прелази на отете 
му новце и меша сваку ваздијанију на неколико језика, | 
да наша мисао није толикоч:репка да га узастопце прати, 
нити памћење јако да све ухвати. Час његова мисао 
блесне као муња, час спадне на трице и кучине. Час из- 
бије његово некадање широко интересовање најлепшим 
питањима, час опет видиш једну разваљену машину, која 
показује да је мозак коначно пропао. М веома ти жао 
што око стола нема неколико стенографа, који би све 


ухватили, те би то био ваљда најсложенији, најдивнији 
лудачки говор. | 


Пивница почиње да пусти, а Књаз да се слобод“- 











246 Српски. Књижевни Гласник. 





— Гледај, буржуј проклети! Оди порано дома, оти 
се боји да му кој жена не превари... ха-ха-ха. Пфуј!.. 

Ми поручујемо све чешће и чешће, а Књаз се очас 
замишљи, па испија и опет прича. Најзад пивница по- 
стаде сасвим пуста. Хмељ поче да га хвата; његова ма- 
нија све јаче да бије. Он се потпуно расположи и пусти, 
по класичном изразу, душу у шешњу. 

— Љубим со Србите да пијем и да се веселим. 
Зашто — то је народ, брашец мој.. М зато оваја чаша 
да го испијеме за здравје српскога народа: ура! — под- 
викну он, а за њим ми сви и поустајасмо. 

Он искапи, убриса браду и бркове, уздиже у вис 
раширене руке попут диригента каквога хора и озбиљно 
нас премери, то поче да даје тон, те отпева, уз нашу 
пратњу, „Многаја љета“ Бортњанскога. 

И као да се с верига отпусти. 

Пуним баритоном, једрим и доста израђеним, премда 
мало изломљеним, отпевао нам је руско „Отче наш“ и 
„Вјерују“. 

— 7, братђ православни! — поносно рече после 
нашега бурнога и намештенога рукопљеска. 

А кад се још више развеселисмо, он нам поче ре- 
ђати руске циганске романсе, малоруске поскочице и 
друге прилично тешке ствари, које је доста добро очувао 
у својој памети. Видећи ваљда нашу расположеност и 
одобравање, он скочи као помаман, размаче столице и 
столове, па се пусти по пивници у руску ариседку, чучке 
обилазећи целу просторију, тако гипко као да је толико 
времена практиковао на какој покрајинској бини руској. 
Скакаше, врћаше се, НОД Ина и шираше руке: 

— Гопа, гопа, еј ви мили! 

Мишљаше зар да је у Русији, да је капетан, без: 
брижни јужњак, у којега су се загледале несташне богате 
плавуше, толико жељне до огњених и гаравих јунака из 
предела где сунце жеже. 

Најзад, Књаз устаде, скочи у вис и у ваздуху лупну 
ногу о ногу, па муњевито чучну као прави козак и с ду- 

боким осећањем, сав занесен од игре и расположења, 
ускликну: 

— Пхи! Пошла дисашњ губернта !.. 

То беше врхунац његова расположења, које би бог 
зна куда отишло, да у пивницу не уђе Јеврејин, микро- 
кефалос Пашарику, један од одбачене Богом братије би 
тољске. Он јаднички приђе к столу, скрсти руке на 
груди, ништа не вели, но само окреће гливу и очи пут 
свакога за столом очекујући милостињу, баш као што 
чини гладно псето кад ти у рукама спази хлеб, који не 


"може друкчије добити осим умиљавањем, окретањем 


главе и махањем свога репа. Бос је, а глава му више 
личи на одебљи краставац, кад на њега натучеш фес без 
кићанке. 

Чим га Донгар спази, исправи се и уозбиљи, на: 
бравши обрве као да је страшно увређен. Приђе му, по- 
гледа га, окрену га као перушку неколико пута, па пљуну 
од једа. Онда подиже очи к таваници и ђаконским ре- 
читативом јекну: 

— Спаси, Господи, православнују твоју Македонију 
от убогих, кривих, кљастих, сљепих и јурудових, ихже 
число несмјетноје. Јеј, Господи, помилуј и спаси от њих!.. 

Ми се згранусмо. | 

— Немојте, господо, да се чудите. Ово је моја 
искрена молитва, упућена без шале Господу Богу. Него 
би вам предложио да овај текст депешама упутимо свима 
православним синодима с Молбом да га уврсте у велику 
јектенију божанске литургије, не би ли се Бог на крају 


крајева смиловао на ову јадну земљу да је спасе од ове 
богаљије. 


И окрену се јадному Пашарики:. 

— Воншљ, сволоњ тодецскал !... Што сакаш овде, бре 
мајмун на Кајафа> Тука, бре, нема Христос да го про- 
даваш на фарисејите и законици... Али да прајиш шпи- 


_јонлук како што имаш писано од твој јудејски Господ» 


Али да не викаш да идеме со Младотурци да го бркаме 
Стамбол, да го со Турци земеме од Турците» Може, сакаш 

да бидиш војвода, бре Јуда Предавник>г Да го фатиш 
султано, да вратиш конституцијата2.. Надвор! 

Жалосни микрокефалос бегаше око стола, носећи 
већ душу у носу и пиштећи: 

— Ају, ају, леле, ају! 

Ми почесмо умиривати Књаза да седне, уверавајући 
га да ћемо отерати грешника, премда нам се хоћаше да 
задржимо обојицу и посматрамо лудачки двобој. Но Па- 


шарику, не обзирући се на наше позиве, штуче на врата, 
пљуцкајући око себе: 


— Пфуј, ајдутин, ешек, будала! 

Књаз мрачно седе, узе у обе руке своју чупаву 
главу и удуби се у мисли. Шишташе на нос, шкргуташе 
зубима, говораше некако прикљештено: „нда, нда.“ Пе- 
снички, врло често, протураше своје прсте кроз неуредне 
власи, махаше главом, жмураше и трзаше се као у сну. 

Ми платисмо и почесмо да се спремамо за полазак. 
желећи да га већ оставимо на миру, али он подиже 
главу. Лице му беше све у грчевима, позеленило од неких 
унутарњих мука, а очи пророчки бљеште. Он дубоко 
уздахну, па тако лупи песницом о сто да чаше са звеком 
полетеше на под. Одмах се усправи, држећи стиснуту 
песницу на столу и мрачно гледајући у угао од тавана. 
Као Дон-Кихоте, кад је држао придике својему славному 
оруженосцу Санчу Панси, громовито отпоче: 

— Ја ћу прекратити овај ужасни положај гово- 
раше чисто руски, мојом снагом и мојим мачем, тако ми 
славне успомене мојега великога претка! Ја сам дужан 
умрети не као луди Јевангелије, за кога још мисле да 
је Цинцарин, него као Књаз Јевангелије Николајевич 
Донгар-Маћедонски. Ја хоћу... А кад ја хоћу, неминовно 
ће бити то што ја желим. Јер имам стрпљења колико 
Христос, а јачине духа колико Наполеон... Код мене је 
све готово, добро промишљено и утврђено. То је план, 
а не шала. Све моје непријатеље стрћу с лица земљина 
и расејаћу их у ветар као прах. Показаћу им место њи- 
хово. Затутњеће овуда копите мојега бојнога коња као 

некада Букекефалоса мојега великога родоначелника. Но, 
најпре као каваљерима обраћам се вама, господо: да ми 
"на поштену реч човека плаве крви позајмите мало но- 
ваца да одем до Петрограда, где ћу узети своје грамате 
и новце, па да дођем овамо и поживим као прави књаз 
и вратим се у своја историјска права. Задужићете не мене 
лично колико историју. Ваша услуга остаће записана на 
вечита времена као дело великодушности и дубоке уви: 
ђавности. А за услугу вратићу вам још већом. Нећете се 
кајати. Јер ћу подићи заставу вашу високо на страх 
врагом вашим, и... 

Ми поустајасмо и пођосмо. Тешко беше већ издр: 
жати. Спољашна страна свега смешна, а она сакривена 
—- жалосна до страхотнога бола. Глас му беше умукао, 
али усне још шаптаху нешто. Па и то престаде. Ми лепо 
то видесмо кад се с врата окренусмо. Подбочен обема 
рукама, стајаше он мрачан и суморан, с упереним по- 
гледом у даљину, сав велик у великом лудилу својем. 
Мисао његова, поремећена, опет сноваше велике планове. 

И кад већ изиђосмо на улицу, чусмо његов пијани 
глас изговорено на руском, хамлетовско: 

— Бљшњ, пли не бошњ2.!. 


ГР. Божовић. 


.– 





ДНО ЈАДА. 
(8) 
Цу. 

— Чујеш стара; ноћас су ми отпали и последњи 
прсти на рукама. Мораћеш ме хранити, као мало дете 
јечао је Салбан. 
| — Па хранићу те. А зар нисам то већ радила» Што 
ће ти прсти. Једва су се и држали. Не једи се тешила га 
је Кутујахсит. | 

— Истина је да нису били ни за што, али ми је 
опет жао гледати их, како леже на земљи. Баци их 
у ватру. 

— Није него још нешто: Смрдеће, а и ватра ће 
се опоганити. Са ватром се немојте шалити, осече се 
Грегор. 

— (О, руке моје, руке снажне... Сад сам као дрво 
опрљено гором! Сећаш ли се, Кутујахсит, како смо ко- 
сили траву у својој постојбиниг Ко би помислио да ћу 
овде да свршим... Мој је откос био најшири у свој око- 
лини. Сећаш ли се, стара, како нам је било добро2 До- 
лазили су нам суседи, доносили свакојаке новости... Сад 
је црна ноћ затворила очи наше... Два сина и две кћери 
подигли смо, а знамо ли шта је с њима» Из почетка 
су долазили да нам, ма из далека, пруже руке, а сад... 
не зна се да ли се множе или умиру. Дабогда... 

— Не куни, Салбане! задржи га Кутујахсит. 


— Јела је остала за два лана, ако ће се јести људ- 
ски, а ако се не једе људски, онда не знам, поче свечано 

Пронд, улазећи у јурту са чинијом у руци. Анка је ишла 
за њим. 


— Мало је остало, потврди и она. 

— За два дана! рекоше сви. 

·— А зима не попушта... 

— И боље! Можда ће нам општина што послати пре 
но што се отопи снег, те поквари путове. | 

| — Од куда ће! Анка је причала да ни они немају. 
— Ако немају, онда шта помаже наше причањег2 
_ — Како би било да Анка оде: 

— Убиће ме, убиће... Страх ме је, нећу! — проша. 
пута млада жена, тресући главом. 

Болесници размишљаху, скупљени око огња. Пла- 
мен је светлуцао и руменкастим сјајем љубио њихова 
лица, посута крвавим и модрим печатима, набрана твр- 
дим ожиљцима; кроз рупе од прљавштине сјајних дро- 
"_њака миловао је њихове ослабеле, измршавеле удове. Он 
им се једини умиљавао, благом топлотом лечио оболела 
"тела, кроз угасле очи уносио искре утехе у душе бес- 
крајно утучене. Жудно су га усисавали у себе, јер је и 
он убрзо имао да се угаси. 

— Дакле шта намеравате, људиг — упита Пронд. 
— Чекаћемо, шта можемо друго чинити. Треба се 
спремити одговори суморно Грегор, а глас му на је- 
данпут промуче. 

Сви се обазреше на њ. 

— Већ ти, видим, улази !' у грло, Грегоре, Не оклева, 
не чека, насмеја се. Мергењ. Да ли је Анка донела 
доста крпа, хоће ли јој бити довољно за завијање тво- 
јих рана» Брзо ће ти се отворити. 

Грегор је ћутао, и крваве, мутне очи не скидаше са 
огња. По каткад му се учини да се огањ гаси, нестаје 
га, да обастире густа помрчина, а ране, којих дотле није 
имао отварају се по целоме телу. Варао се да ће га бо- 
лест поштедети дуже, да ће још читаве године прожи- 
вети здрав. А она је била већ на прагу!... Он се дижеи 
оде на своју постељу. 

— Одлазиш, Грегорег Па ко ће дрва нанети» Па 
треба да чекамо. Јер ако не чекамо, онда... шта друго 
да чинимо, не знам. А ако ћемо да чекамо, онда треба 
дрва, разлагао је Пронд. 

Грегор не одговараше. За њега је све постало ништа, 
но према тек „учињеном ·открићу. 

— Нека буде што хоће! 


Пронд је неко време премишљао, потом наби на 
главу остатак кожне капе, уви руке крпама у место ру- 
кавица, па на својим болесним ногама изиђе на врата, 
за дрва. Анка оде за њим. Носили су у двоје неко време 
дрва, да их има доста — за чекање. Мергењ их је пра- 
тила очима из свога кута, али није мислила устајати. 


— Могла би и ти помоћи, ништа ти није! — не 
издржа, но јој кресну Пронг. 

— Шта велиш» А што не позовеш своју Битерхајрг 
И она је... здрава. 

— Дете је мало, слабо. 

— Дете» Кад је за рад, онда је дете! А ђаво ће 
знати шта ти тамо са њом радиш, мрцино једна !.. 

— Срам те било, злоћо! 


— Шта си рекао2 Злоћо рекао си, швалере ђа- 
волски!.. Ти си ми добар... Глете га! Ко је добар, тај је 
здрав, ко је добар, јак је... добар никога ни зашто не 
моли... Ја ћу себи наћи кад ми затреба... Али радити мо- 
рате ви, проклети губавци... Ја нисам губава... Мене Бог 
није као вас казнио, обележио.., Нисам, нити сам била 
губава... Убијати вас треба, а не помагати вам. Да није 
било вас, ни ја не бих била овде... Зашто вас само штеде 
и држе у животу !2 

Читав поток погрдних речи и псовака просу се из 
уста раздражене жене, а кад јој нико не хтеде одгова- 
рати она дохвати расплакано дете, притисну га на прси, 
па цикну љутито: 

— Сисај, сисај, проклетињо! Нека од тебе порасте 
страшило и освети моје. муке. 

Пронд и Анка, затварајући лагано врата, једнако 
су уносили дрва у одају, као мрави. Битерхај претрча 
плашљиво преко собе и изађе за њима. 

Млазеви сунца, још сјајнији на снегу, засенише је; 
она постоја мало непомична на њиховом сјају, нага као 
бронзани кип, ситна као биљчица, мршава, али мила по 
урођеној дражи која је неким незнаним путевима доспела 
чак и у ову пропаст. Анка погледа у њене руке танке 
као шибљике, у преплашено лице са очима као срне, и 
срце јој обузе сажаљење. 

— Иди... иди у собу... Шта хоћеш Пропашћеш. 

— Мергењ је рекла... Хтела бих да помогнем... Дајте 
ми макар једно дрво. 

— Иди, иди сад, ево ти дрвета — насмеја се Пронд 
и даде јој малу цепаницу. 

— Ипак је добро што девојчица има савести — 
додаде, кад се врата за дететом затворише. 

Анка уздахну. 

— Шта ли ће с нама бити !.. 

— Ех, не жалости се! Зар је ово првина, па је Бог 
помогао. Па и тамо у свету сад влада глад и немају се 
куд денути. Туга више човека боли но ране, па ипак се 
све ради без њега. До душе, Грегор је требало да нам 
помогне. Кажи му да живи као што се живи... то даје 
спокојство додаде благо. ; 

Анки усне подрхтаваху. 

— Шта да му кажем» Није он дете... Јадна моја 
глава!... 

— Знаш шта, Анка, кад би се пожалили кнезу да 
су ти отели краве, затражила да ти врате. Било би боље, 
имали бисмо говеда. Имало би се чиме занимати. А овако 
— нема ништа, само човек... Ја и Грегор бисмо могли 
косити. И ако су ми ноге рђаве, опет бих могао постојати. 
— Али, како да се пожалиш2.. 

— Па кажи некоме који донесе храну. Морају је 
некад донети. 











254 Српски Књижевни ГлаАСНИК. 


Анка се замисли, у очима јој блисну нада. Тако су 
се разговарали, радећи без прекида, па се најпосле, са- 
евим изнурени, вратише у собу. 

Зготовили су последњу вечеру, и болесници поле- 
гаше да „чекају“. Покрили се по глави покривачима, 
увили колико се могло оделом, и трудили да заспе. Анка 
каза своје намере Грегору, али је он на све одговарао 
равнодушно: 

— Добро, добро, видећемо. 

У смиреној јурти чули су се једино Салбанови јауци. 

Он није могао чак ни да лежи, јер му је једномана, 
скоро отворена рана на плећима и слабини задавала стра- 
ховите болове при додиру, а с друге стране му је рука 
била трула. Он је упола седео, наслоњен леђима на др- 
вено узглавље од клупе, и јечао све отегнутије, све жа- 
лосније... Кутујахаст, која је трпела колико и он, ипак је 
устајала с времена на време да му дода воде, или опере 
прекомерно болне, запушене поквареном крвљу ране. 
Тада би болесник за часак ућутао и старој жени ша- 
путао дивне речи од милоште. Нико му други није смео 
прићи. Чак је и Пронд са страхом обртао очи од ове 
слике своје будућности. На поље нико није излазио. 
Врата су јако подупрли и дане су познавали по млазе- 
вима сунца које је, прокрадајући се кроз ледене про- 
зорскс табле, градило пеге дугине боје по земљаном поду, 
по опруженим у кутовима непомичним приликама. Ноћу 
су познавали по јачој хладноћи, по треску и пуцању 
земље која се опет смрзавала, по месечевој светлости 
која се, као и сунце, пробијала до њих кроз ледене про- 
зорчиће, сребрнаста, блага и хладна. Сваки дан су јели 
по мало од преосталога јела, помешанога са кожом, стру- 
готинама, кором од мелеза. Најзад, и тога нестале. Жи- 
вели су, и ако већ ни мислити нису могли, и ако су 
једва дисали, погружени у занос налик на смрт. Само је 
у Мергењином куту трајало кретање, и понекад је цви- 
лело дете. 

Па ипак, кад се једне ноћи чу отегнут урлик. сви 
подигоше главе. 


— Чујете лиг Дошли су!.. Вичу!.. 
Слушали су жељно. Пронд се довуче до вратаи 


отвори их широм. Сноп месечине упаде у јурту на ко- 
лутима хладне магле. Урлик се опет разлеже, сасвим близу. 


— Курјаци -— шану Јакут, па журно залупи врата. 

И опет за дуго завлада тишина, прекидана само 
Салбановим јечањем и цвиљењем Мергењина детета. Нај- 
зад Салбан умуче. 

— Хеј, Пронде, устај! Салбан умро. Осећете ли какав 
је страшан смрад у соби, Погушиће нас. Треба га из. 
нети неко време после тога стаде да виче Мергењ. 
Нико се не одазва. Пронд се правио, или одиста није 
чуо; тек он, против свога обичаја, ни прстом да мрдну. 
Мергењ, која се једнако врло штедила, па чак није уста- 
јала ни да лрва метне на ватру, сад је ђипила и изишла 
из кута. Распали ватру, потом приђе Јакуту и ухвати га 
за руку. 

— Устај! 

Пронд је лежао потпуно немоћан. 


— Доиста су помрли! Мораћу сама да радим за ове 
хуље. Стари ће сасвим. заразити ваздух. 


Збаци и остатак одела и ноге, страшна, м зитавих, 
отомбољених прсију и косе распуштене по плећима, као 
вучица која се прикрада, приђе лешу. Загледа му у лице 
и стресе се, али јој одмах синуше у очима гнев и мржња. | 

— И ја морам постати оваква! 


Ударцем ноге обори тело са клупе и покуша да га 
вуче, али су се удови, за које би повукла, откидали. 
Тада изабра са гомиле дрва две дебеле цепанице и по- 
моћу њих стаде гурати пред собом тело, као гомилу ђу- 


"брета. Мораде се зауставити пред прагом; страшан смрад, 


гоњен унутра у собу, загуши је. Она приђе ватри и, по- 
певши се на гомилу пепела, стаде грејати озебла колена. 

— Пронде!... Грегоре!... Проклети распадници, зар 

одиста нећете да устанете и избаците свога рођака» Та 

помозите ми, ја сама не могу... То и није мој посао!... 

Нико није одговарао. Она прибра и остатак снаге; 
зави нос и уста марамом, ухвати леш оберучке па га 
стаде претурати преко високога прага. То није било лако; 
иструлело, млитаво тела сваки се час измицало из руку, 
срозавало, закачињало за двовратке. | 

— Е сад ћу се сигурно заразити — мишљаше она, 
осећајући на прсима влажан додир леша. Ладан ваздух 
прожман месечином, падао је на њу, као ледени водо- 
пад. Једва изиђе на крај с тешким послом. Залупи журно 
врата и врати се ватри. Од узбуђења и хладноће дрхтала 
је као јасика тресена олујом. 

— Треба да се умијем, иначе ћу умрети од самога 
смрада. 

Она растопи леда у бакрачету, па се уми. Затим 
стаде ићи по јурти као нека вештица, тражећи јела. Дете 
плакало жалосно. Она прегледа Анкино одело, изабра 
што је било боље и обуче се. Претресе Прондове дроњке, 
узе му нож. Код Грегора мало постоја, замишљена, али 
га не дирну. Врати се ватри која је догоревала и светло- 
мрцала. Дете је једнако плакало, слабо људско дисање 
чуло се из разних кутова и давало утисак необично ла- 
ганога хода. Понекад би Мергењ помислила да одиста 
неко, издалека, иде к њима. Отвори врата, па слушаше, 
али се тамо далеко није ништа чуло ни видело, сем ме- 
сечине и снега. Иза ње је плакало дете, а пред њом је 
лежао грозно растурени Салбан. Она се врати огњишту, 
па наложи велику ватру. Слика далеких кућа, топлих, 
пуних мириса од рибе, хране, живота, људи спаваћивих, 
здравих и снажних, није јој излазила из главе. 

— Идем, шапуташе. Идем.,. Нек убију!.. 

Смаче са спаваћива Грегора Анкин кафтан, узе њену 
капу, која је висила о клину више узглавља. Грегор се 
трже и подиже главу, погледи им се сукобише. 

— Шта ћешг -— упита он глухим гласом. 

— Хоћу... живот твој... љубав твоју .. глупи човече, 
насмеја се она. 

Метну нож за пас, узе у руке путнички штап, па 
изиђе. Врата се за њом с треском залупише, и, подстакнута 
промахом ватра букну пламеном и димом. 


— Оде» — прошапута Анка. ИМ ја бих ишла! 
Немам снаге.. 
— Узела је твоје одело — рече Грегор. Слушај, 


Анка, дете ће се смрзнути. Чујеш како цвили ! 

— Немам снаге, нећу да устајем, не могу. 

Грегор није наваљивао, али обоје нису могли за- 
'_спати, но су једнако слушали како дстенце цвили све 
тише, све жалосније. 

Међутим се Мергењ упутила шумама. Ишла је оном 
истом гутањом којом је онда ишла Анка, јер је на тој 
страни било најближе људско обиталиште. Ноћ и беспуће 
нису јој ни најмање сметали. Рођена ту, познавала је 
предео одлично, а ноћни мразеви, смрзавајући површкну 
југовнога пролећнога снега, градили су на њему тврду, 
глатку кору, која је врло много олакшавала путовање. 
Она је и пре овога правила овакве излете, гоњена не- 
савладљивом тугом за светом, који јој је учинио кривду 
и одбацио је од себе. Понекад јој је полазило за руком 
да што украде, да узме заборављену хаљину, да лети 
извуче мреже, или да присвоји 'ламац остављен на обали. 
Била је одважна и јака. Ишла је брзо, гупајућ' шта 
пом по снегу, да би избегла трошн“, још довољно не 
смрзле наносе. Журила је да стигне пре но што је оборе 
глад и зима. 

— Зло, нећу стићи! -— помисли, кад јој после јед- 
нога сата почеше ноге клецати, а у глави мутити се. 

— Још мало... Још могу... Заниљиво је: да ли су 
устали или нису7.. Ако буду устали, ући ћу право у 
кућу... Нека чине са мном што хоће... 

Обли је хладан зној кад, са трепетом, помисли шта 
ће с њом радити, кад се јави изненада, проклета међу 
живима. 

Ли 

У заклону од помрчине и снега назреше се покри- 
вене снегом хумке од кућа. У њема су још спавали, огањ 
није сијао кроз прозоре, а из димњака се није вио дим. 
Поред куће беху омање зграде, штале за краве и жит- 
нице. Мергењ се поколеба. Пси кидисаше на њу лајући, 
али их она вабну као Јакут, и они ућуташе, па чак ста- 
доше да машу и реповима и да се умиљавају, научени 
да што добију. Јакуткиња као нека сенка промаче поред 
куће заједно са псима, и врло пажљиво отвори врата од 
штале. Топлота и оштар, свакоме Јакуту мио мирис, за: 
пахну је благо. Она се увуче и затвори за собом врата 
врло лагано. У штали је неко спавао. Са дисањем и пре- 
живањем стоке мешало се кратко људско дисање. Мер- 
гењ, пијана од жудње, испружи руке преда се и пође 
напред. Скоро одмах наиђе на топла говеђа леђа, клече, 
па дрхтавим рукама стаде да тражи виме. Било је пуно 
млека. Она одмах паде под кравин трбух, обгрли краву 
рукама, па стаде да сиса плаховито, прождрљиво... Кроз 


тело јој струјаше блага топлота. Осећала је како се- 


њене прси, тако дуго скоро празне, јалове, пуне топлом 
храном. 


— Ко је туг.. Ко је био овде» викну иза ње пре- 
плашен женски глас, кад се она већ враћала и прикра- 
дала вратима. | 


Добро те је изишла, јер је из јуртина димњака већ 
куљао дим са варницама, већ се унутра чуо разговор. 
Она је бежала срећно, весела, мислећи хоће ли пси за 
њом залајати или неће. 


Кад се ујутру вратила кући, губави је, скупљени 
око ватре, дочекаше радосно. 

— Вратила си се, Мергењ, и можда си што донелаг 

Она одрече главом, збаци снежну одећу, па узе 
расплакано дете из Анкиних руку. 


-— Ништа нисам нашла... Сутра. 


Али ни сутрадан није нашла ништа: вратила се 
доцкан, кад се већ добро разданило, са рањеном ногом. 

Ништа је иису питали кад је, натмурена и ћутећи, 
завијала рану, не тражећи ничије помоћи. Ноћу је ухвати 
грозница. Јауци јој се постепено претворише у страхо- 
виту, налик на урлик песму, на коју одговорише урлици 
вукова, који су иза врата кидали Салбанов леш. И тај 
страховити хор није више престајао, само би понекад 
слабио, постојао мање или више изразит... Страшне псовке, 
срамотне речи летеле су из Мергењина кута, помешане 
са пасјим скавикањем, риком марве, хрзањем и писком .. 
Болесници престаше веровати да то риче жена... У мраку 
се засветломрцаше сенке, чудовишних богова помора и 
несреће... 


— Дошли су, дошли... да се подсмевају нашој горкој 
судбини !.. Кутујахсит не издржа, но и она стаде да урла 
и да цичи. Грегор и Анка осећаху како их грчеви стежу 
у грлу, гоне да и они ричу Пронд седе у постељу и 
залаја. У том исколачи очи и сасвим присебно повика: 

— Месо 72! Од куда си га узела, Мергењ> 


Његов глас пробуди и остале, растера чари; сви 
пођипаше, џа као чопор зверова кругом отпузише до 
Мергењ, згрчене крај ватре. Она им окрете крваво лице 
и искези зубе. У руци је држала малу детињу руку... 
Они се повукоше, обузети грозом и попадаше па остав- 
љене постеље. 


Но Мергењини излети не осташе без последица. 
После неколико дана болесници чуше пред вратима ви- 
кање и одкукоше се до прага. 

— Не прилазите!.. Не прилазите!. — викаше на 
њих Јакут, кад су они отворили врата и хтели да изиђу. 
Он претећи управи на њих копље. 


— Довезао сам вам храну. Треба да вам стигне до 
пролећа. ИМ општина гладује. Пронду сам донео храну. 

— Мрежа је стара... — јечао је Пронд. 

— Поклањамо! Узмите каква је! А нека се та кучка 
Мергењ.. не скита, јер ћемо је убити. Нема закона по 
коме ви имате право да разносите заразу. 

Це 

— Нећемо је пустити... Она је болесна, рањена — 
викала је гомила зарадованих бедника. 

— Слушајте... Немојте одлазити... поче Анка сла- 
бим гласом. Замолите кнеза... Кажите да се ја жалим 
што ме је Пјотручан преварио... Не, не преварио, него 
ето, онако... Узео је погрешком моје краве... Нека врати... 
Нека ствари... 

— Говори јаче! — викну издалека придошлица. 

— Кад не могу!.. Ходи ближе, ја сам здрава. 

— А, ти си, Анка. Несрећнице, шта си урадила! 

— Сад се нема куд. Кажи кнезу нека нареди да ми 
се врате моје краве и ствари. 

— Нека нареди... иначе ћемо сви доћи по њих. 

— Да се нисте усудили! Живе ћемо вас попећи на 
тихој ватри. Затворићемо вас у јурту и спалити заједно 
са њом. Међер сте ви разбојници! — викао је Јакут. 

— Све ћемо да вас потрујемо — пенушила је у 
јурти Мергењ, али није смела да изиђе на поље, 

— Што је она жена побеснеларг — упита општински 
изасланик, већ мирније. Ви мислите да вас ја не жалим; 
али шта ми можемо, кад и сами трпимо глад и невољу! 
И сунце ми је ладније кад погледам у вас. Али шта ја 
могу2 Казаћу кнезу да молите за краву, сигурно ће са- 
слушати, само од сад... штедите нас, не мичите се одатле. 

— Пођи с Богом! Будите срећни, живите, али не 
заборављајте на нас, последње међу последњима!.. -— ви- 
каху губави, кад је он одлазио. 


(Наставиће се) 


ВаЦЛлАВ_СЈЕРОШЕВСКИ. 


(С пољског превео ЛАЗАР КНЕЖЕВИЋ). 











НА ПО ПУТА. 


Остали су за мном врти јоргована, 

Сјај прољећа мога, шум, пјесме и врела; 
Студена ме јесен на по пута срела 

И по мени пада сухо лишће с грана. 


Ко рањена птица, што би небу хтјела, 
Отима се душа из магле злих дана, 
Али кобни вјетар граби је са страна 
Па се натраг тргне премрзла и свела. 


Моји врти више не чекајте на ме, 
Ја се вратит нећу из оловне таме, 
Мог живота... Сунце полагано гасне, 


Хладни сутон пада, ноћ све ближе иде... 
Једну црну руку моје очи виде — 
И ја чујем само удар оштре красне... 


АЛЕКСА ШАНТИЋ. 








ЕС Мор 


ВЕЧЕРЊА ШЕТЊА. 


Још новембар није нити први снијег, 
Први зимни боли тиште дб и бријег. 
Својим путем ходи смрт, живота друга, 
И гдје она крочи мре патња и туга. 


Гором чујем јелен гдје звиждећи стиже, 
И у мисли видим гдје охоло диже 
Рогове и где му из ноздрве вране 
Врела пара бије кроз лишће и гране. 


И док живот бдије још у сваком куту, 
Једна стара жена спаваше на путу; 
Дрвље што га скупи тако тишти, пара, 
На бремену тешком спавала је стара. 


Спавала сном вјечним. Да ли царству неба 
Још и тешки терет њених леђа треба 

С венцем мира вече враћа се са пута 

И пољупцем брише прах са њеног скута... 


МОЈ ПУТНИЧКИ ШТАП. 


Још час један, тада, ведра шало, збогом ! 
На праг дома мога власт ће стати ногом, 
Одузети шуму, поље и сав други 

Мој иметак. Срећа кроза свијет дуги 

На крилатој кугли котура се, блуди 

И по путу она руже баца с груди, 
Како јој се свиди, сад овдје сад тамо. 
Ал ја морам да се од свог лица бојим, 
Пред зрцалом када нем, суморан стојим. 


И све што је љубљах, до час један само, 
Све ће, све ће прећи у стотину рука. 
Чујем ли то шумор мојих гора, лука > 
Оне зову мене пошљедни пут јоште 

Да ми блаже муке речима милоште. 

Још час... 

Мој коњицу верни, сред зелене луке, 
Још заробљен ниси од прљаве руке. 

И без седла, узде лети вран кб крила ! 
И вијори грива мека као свила. 


Одјашем и гледам стабла, знанце давне, 
Болно ћуте врси кб сан туге тавне. 
Станем покрај старе једне јеле пуне 

И са болом гледам у врх њене круне. 
"Од богатих, дугих усијечем грана 

Штап за путе у јад и у маглу дана, 
„Збогом“! јела шапће, кб да сузе брише, 
„Ја те нигда нећу осјенчити више“. 


Сад у руци држим сав иметак свој: 
Води ме, мој штапу, земљи туђинској. 


СМРТ У КЛАСЈУ. 


У житноме пољу, у зрњу и маку, 

Лежи један војник, сам, без воде, хране, 
Два дана и двије ноћи, већ у мраку, 

С двије тешке ране, још неповезане. 


Сагорен од жеђи и огња велика 
У самртној борби бледу главу диже. 

Један задњи сан и једна задња слика, 
И угашен његов поглед гори стиже. 


Родним пољем звони звук од коса сјајни“, 
У спокојном раду гледа родно село. 
Збогом, збогом остај, свете завичајни — 
И главу му клону и смрт покри чело. 


ВЈЕЧНО И ВЈЕЧНО. 


У првом и лаком свитању врх горе 
Тронује блиједи јасни мјесец зоре. 


Плаво свеже небо стоји изнад косе, 
Вјетар кида дробне перле тихе росе. 


“ 


И сав покој дрхће: и нагло и бујно 
Ко неман дан стиже на небо азурно, | 


И тресе се, риче, уједа и рове 
И показује нам шта се живот зове. 


Пламено је сунце докончало путе, 
Прешло жар вечерњи глухе минуте. 


У првом и лаком свитању врх горе 
Тронује блиједи јасни мјесец зоре. 


И полако Време једе, једе тајно, 
И једе се једе кроз сву Вјечност трајно. 


ДЕТЛЕВ Фон ЛИЛлијЕНКРОН. 


(С немачко пренео А. ПЏАНТЕЋ), 














СИЦИЛИЈАНЕ. 


ПОСЛЕ ЛОВА НА ЈАРЕБИЦЕ. 


Знојав и уморан, жедан, сав опаљен, 

свраћам у своје шумско свратиште. 

О зид вешам пушку и капу, 

моје псето тражи ведрицу и сву је испразни. 
Млада удовица наслонила се на келнерај, 
невесела и нема, у последњем зраку вечерњем, 
за тим се из потаје насмеје, леђима окренута, 
наскоро нас одлазак гостију оставља саме. 


ОНИ НЕ ЊЕ ТВ В 


Дуги поручник са орденском врпцом 
пева једну песму од Феликса Менделсона. 
Стара девојка мозга; загонетне мисли, 
спрема чај и мирише на мајкину душицу. 
„О Изисе“, грми саветник, мили викач. 





Тешко мени, како се толико одмичу вечерњи часи! 


Крај. Богу хвала. Слободније дишем, · 
и код куће се купам у Баху и Хенделу. 


ООКРВО СВЕ ЋНИХ. 


Светиљчица висећа пуши се у топлој стаји, 
у којој се угодно осећају две краве. 

Петао, кокоши, са ноктима на пречази, 
снују о чудноватом чепркању ђубрета. 

На пређицу од чакшира, са осећајем звижди 

дечко братићу једну песму. 

И дечаци, краве и кокоши, сви они 

безбрижно и не хају за бујицу живота, која 
мимо њих тече. 


НАТПИС НА ГРОБУ. 


Као саоне дивље гоњене од курјака, 

Тако ме је гонио живот кроз живот. 

У једанпут сам се видео у његовој средини, 
свуд около мене погани језици: 

Клевета, завист и пакост неприговорне 
тежњама највољнијим са највољнијим. 

Туда, тихим корацима пројури, 

дивља звер, бесмислено блебетање. 


ЛЕТЊА НОЋ. 


Подневна бура, која брзо мине 
громовским стрелицама заокупи далека брда. 
Сељаци иду кући на уморним колима, 


и певајући враћа се народ виноградара и косача. 


На свима крововима умерено дижу се небу 
плави стубови дима, етерична решетка. 
Сада је ноћ, већ крстаре сове као духови; 
усамљено из једне сенице јечи свирка. 


ЛАСТИНА СИЦИЛИЈАНА. 
Мајчине руке, што љуљају детенце, 
а ласта непрестано путује. 
Мајски дани, мило припијање једно уз друго, 
а ласта непрестано путује. 
Лес, на који лете три шаке земље, 
а ласта непрестано путује. 


АХЕРОНТИЧНО ЈЕЖЕЊЕ ОД ЗИМЕ. 


Чавка већ грицка црвену брекињу, 
на мобу већ пискаво кличу виолине, 

и почекај, још мало, па ће јесен узети ножице 
и одсећи са грана лишће, 

онда ће зјапити у шумама празнина 

кроз гола стабла јавиће се река, 

која ће уморно послати брод на моје жало, 
који ће ме превести у хладно ћутање. 





|. ДЕТЛЕВ Фон ЛИлиЕНКРОН. 


(С немачког превео Д. Г.). , 


“~ 











ТЕНОВА ПРЕПИСКА. 


Четири свеске Тенове преписке су једна од најза- 
нимљивијих биографија које смо читали и пуне докуме- 
ната за проучавање интелектуалне и моралне формације 
Тенове личности. Јер, заиста, шта може бити интере- 
сантније него исповест једног од највећих француских 
духова Х1Х века, и нарочито, најрепрезантативнијег писца 
своје генерације, једнога од оних који су имали највише 
утицаја на своје савременике и највише допринели ства- 
рању једног стања у француској мисли које је трајало 
без мало пола века. И ту исповест ми пратимо готово 
из дана у дан, кроз целу другу половину ХЛХ века, од 
првих дана вере и ентузиазма, до последњих дана умора 
и разочараности. 

На жалост, најинтимније стране те исповести истр- 
гнуте су. Познато је колико је Тен за живота суревњиво 
избегавао да даје обавештења публици о свом приватном 
животу, који је, међутим, био један од најлепших и нај- 
достојнијих да буде познат. У том погледу он је био и 
остао до краја непомирљив. Одбијао је интервјуе, забра: 
њивао илустрованим листовима да доносе његову слику, 
није допуштао чак да његов познати портрет (познат 
после његове смрти) који је правио Бона, буде изложен 
за његова живота. Ево шта је о том писао свом прија- 


1 Н. Таше, За ује его за соггезропдапсе, 4 св., Рат, Насће бе 
ег Сје, Да би олакшао њихово разумевање, издавач је везао ова 
писма врло корисним нотицама, из којих се добија прецизна слика 
Тенова живота. 

тељу Емилу Плана (познатом Марслену из ГТариског Жи- 
воша), који му је био посветио један чланак и послао 
му га у рукопису: „Али нипошто, мој драги Емиле, зар 
нисмо рекли, нипошто То је сасвим физички од моје 
стране, ти знаш добро. Све што год хоћеш о писцу, ап- 
страктном бићу направљеном од идеја и фраза, који се 
даје публици. Ништа, апсолутно ништа о осталом, о чо- 
веку... Ја желим пре свега да ја, жива личност са својим 
зласом, својим гестом, својим намештајем, останем ван 
домашаја публике. И зар ћеш сада ти, мој најбољи при- 
јатељ, да ми причиниш то незадовољство, да ме изло- 
жиш пред њом. Ти знаш добро да ја нисам чак хтео 
допустити да се продају моје фотографије. Дакле, ништа, 
ништа, још једанпут и сасвим озбиљно; ништа ме више 
не би могло наљутити.“ Мало доцније писао је Францису 
Шарму, данашњем директору Прегледа два света: „Има 
један велики принцип Готие-а и Стендала који ја држим 
за истинит: не треба парадирати на хартији са својим 
осећањима: тако исто човек који говори у салону или 
јавно избегава или савлађује јецање и крике кадсе по- 
јаве; непристојно је правити представу од свог срца; 
боље је да вам кажу да га немате.“ Најзад, он је у свом 
тестаменту изреком забранио штампање „приватних или 
интимних писама“: „Једино ће моћи бити објављена пи- 
сма која говоре о општим или спекулативним стварима, 
на пример о филозофији, историји, естетици, уметности, 
психологији; и из њих морају се избацити она места која, 
изближе или издаље, дирају у приватан живот, и ни- 
једно од њих неће моћи бити објављено без допуштења 
мојих наследника и док се не учине речена скраћења.“ 

Под оваким условима разумљиво је да је ова Пре- 
писка далеко од тога да буде потпуна, и нарочито да 
даје верну слику о Тену као човеку. Али оно што је 
Тен хтео, на име да имамо податке о писцу, податке 
који могу да нам послуже да видимо како су се ства- 
рале и развијале његове идеје, ова нам Преписка пружа. 
Од података из приватног живота имамо само оно што 

је потребно за историју његових идеја и колико је 
неопходно да познамо средину у којој су се оне раз- 
вијале. 

Да ли пак у овим Теновим резервама има контра- 
дикције са његовим методом, и да ли је могућно познати 
писца ако се не познаје човек, то је друго питање и о том 
би се дало говорити. Једно је несумњиво, да нису имали 
право они који су закључивали да је Тен био без срца 
због тога што је у овој аутобиографији срцу дато тако 
мало места. С једне стране, судећи и по самим овим 
писмима, из којих су намерно избачена сва таква места, 
осетљивост Тенова остаје ван спора, за онога који уме 
да их чита; с друге стране, у његовим књижевним де- 
лима има толико места која сведоче да Тен није био 
неузбудљив, безличан, чисто интелектуалан тип као што 


хоће често да га представе, да није ни мало потребно да 
за то Преписка пружа какве нове податке. 


Иначе, Тен излази из Преписке онакав каквог га 
знамо из дела: пре свега човек од система, коме је по- 
треба да ствари упрости и објасни била главна црта. 
Пошто је прошао кроз више филозофских доктрина и 
нашао најзад мира свом духу у оној која је највише 
имала научни изглед и највише давала научно објашњење 
проблемима који су га мучили, он је покушао да је при- 
мени на све појаве духовног живота са сигурношћу ч0- 
века који држи истину у рукама. Овој потреби за упрош- 
ћавањем треба додати потребу за редом и јасноћом која 
је нераздвојна од прве. Потреба за редом и јасноћом је 
једна еминентно француска особина, и она помаже да 
се ствари упросте и сведу на јединство. Али је то баш, 
у исто време, и њена незгодна страна што упрошћава 
ствари које нису увек просте и које се не дају упро- 
стити без штете, што одстрањујући у чињеницама све 
што јој смета, потчињава их једној концепцији духа уме- 
сто да њу потчини њима, идући за њима у свем њином 
шаренилу и чак у њиној контрадикцији. Ово је наро- 
чито опасно у појавима тако сложеним и покретним као 

што су духовни, где је све у вечито променљивом стању 
и где је, због тога, систем фиксирања и упрошћавања 
управо негација научног поступања. Наравно да се рђаве 
последице ове тенденције Тенова духа морају опажати 
на његовим делима: ми смо имали прилике да то пока- 
жемо, те није више потребно да се на то враћамо. 

Што смо овде хтели нарочито, то је да, служећи 
се подацима које нам пружа Тенова Преписка, анали- 
шемо врсту његова талента, да пропратимо његову ево- 
луцију, и да видимо шта дугује литератури и средини, 
а шта је спонтано његово. 

Емил Бутми, пријатељ и ђак Тенов, дефинисао га 
је овако: „Тен има германску имагинацију, коју адми- 
нистрира и експлоатише латински разум“. Прево-Парадол, 
његов најбољи друг из младости, рекао је за њега: „Он 
је страст, обучена у одело разума“. 

Нема сумње у Тену је било нечег што би се могло 
назвати романтичним, нечег узнемиреног и силног у ње- 
говој осетљивости и његовој имагинацији. „Читао сам, 
пише он, Жорж-Сандову и моја је душа сва у ерупцији. 
У мом мозгу и мом срцу настало је физичко и морално 
врење о ком досад нисам имао појма. Какав је ово живи 
извор страсти сваке руке који се отворио у мени" Зашто 
овај нагао начин, овај пренагљек и егзалтиран говор: 
Одакле то долази да не смем да читам никакве новине, 
да морам да избегавам сваки разговор религиозни и 
политички, из бојазни да се не заборавим; Зашто осе- 
ћам сваког тренутка како бесна и слепа животиња вуче 
узду при најмањем поводу и скаче унапред>“' С друге 
стране представљају нам га из истог доба „како јури по 
Неверској равници, с Бајроном у руци, тражећи утољења 
у слободном простору и узбурканом небу, тражећи уми- 


рења у том што би бележио тај бурни унутрашњи 
разговор.“ = 


1 Преписка, 1, 272. 
2 Берџе де Рата, 1 јули 1902, стр. 14: Сћеугшоп, Ја Јешпеввзе 
де Талте. 

Затим и у његову укусу било је нечег романтичног. 
Он осећа пре свега и изнад свега херојску и разуздану 
снагу. Међу књижевницима он воли Шекспира, Бајрона, 
Мисеа; мгђу уметницима, Микел-Анџела и Рембранта. 
Његова концепција уметности није нимало класична: „Ја 
држим, пише он свом некадашњем професору Хацфелду, 
да се одвајам од вашег мишљења кад додам да је умет- 
ник дужан да тражи не само истину општих црта него 
и појединачних, да личности треба да су обележене бе- 
легом личним, оригиналним, јединственим, да се живот 
баш састоји у том карактеру који одликује једног 40- 
века од осталих, који чини да сви његови покрети, све 
његове идеје, све његове радње припадају само њему.“! 
И објашњујући то, он додаје: читајући француске кла- 
сичаре „ја никад нисам имао илузије. Никад ми се није 
десило да заборавим своју књигу и да ми се учини, на 
пример, да имам пред собом људе у опасности, мучене 
болом, узнемирене истинским страстима. То ми се дешава 
сваког тренутка кад читам Ошела, Хамлета, Кориолана, 
Хенрика ТУ. То ми се дешавало често кад сам читао 
Гетеа, Бајрона, Стендала, Балзака, Мисеа. Свака реч је 
као ударац у срце. Све оно што има преког, раздиру- 
ћег, несталног у страстима, сву узнемиреност, све лудило, 
сву необиччост, сву дубину људских емоција, ја осећам 
тада, и то не после, размишљајући, као кад читам друге, 
него одмах, и против своје воље. Ја сам ухваћен, и по- 
што оставим књигу утисак још траје, и два сата доцније, 
у шетњи или за ручком, слика ми падне на памет и уз. 
немири ми мозак.““ 

Најзад, Тенов стил ни мало не личи на оно што се 
обично назива класичним стилом; онје пун блеска, боја, 
слика, поређења. Тен је израна осетљив не необичан, сло- 
бодан, смео, или фамилиаран израз. Он је увек изра- 
жавао живо и сликовито апстрактне идеје. 

1 Преписка, |, 44. 

г Преписка, |, 45. 

5 Преписка, П, 27. 

Али, с друге стране, он је класичан многим својим 
особинама, по свом сопственом признању: „Моја форма 
духа је француска и латинска: класирати идеје у пра- 
вилним редовима с прогресијом, као природњаци, по 
правилима идеолога, укратко реторски... Историја Ши- 
вилизације од Гизоа, лекције Жуфроа, дале су ми прво 
велико књижевно задовољство због прогресивне класи- 
фикације.“: Он има све особине класичног духа како га 
је сам дефинисао: Ја галзоп огафојте, аналитичан и демон- 
стративан стил, постепено развијање, правилну компо- 
зицију. 

Напослетку, он је класичан и тим што је избегавао, 
као што смо видели, да износи пред публику себе и своја 
осећања. Насупрот романтичарима, његова је девиза: „је 
тој езе ћазззађе,“ 

Како објаснити и помирити ове особине на први 
мах контрадиктоарне и које изгледају да искључују 
једна другу» 

Пре свега, не треба пре увеличавати његов роман- 
тизам. Ако је он имао наступе узнемирености, сплина, 
вертеризма, бајронизма, романтичног очајања када је 
желео да је на дну Црвеног Мора, ко их није имао»РА 
после, он је имао тако исто, и врло често, и часове бур- 
жоаског схватања живота и задове љења својом судбином, 
као што сведоче толика места из његове Преписке. „Ја се 
осећам врло добро, моја је соба пријатна, постеља мека; 
кад ме заболи глава од рада, имам пиано и цигарете.“= 
Или други пут: „Зашто уображавати да сам несрећан... 
Кад сам за столом или ногама окренут ватри, пишући 
или замишљен, ја сам у рају.“3 Затим ово схватање среће 
које нема ничег романтичног: „Поделити своје време тако 
да буде увек заузето, радити непрекидно, чак и на каквом 
незахвалном послу, водити кућу, имати какав занат, ето 


" Преписка, П, 259. 
2 Преписка, 1, 141. 
8 Преписка, 1, 149. 

срећног живота... Ми грешимо што презиремо овај прави- 
лан и механичан живот... Радити, имати увек какав циљ 
коме се лагано приближујемо, то је гдрав живот, остало 
је болест. Моја ми наука каже да су велике радости и ве- 
лике страсти претераности, револуције у нама, које би чо- 
веку, кад би их много имао, сметале да ради, да осећа, да 
живи. То је тужно и истинито. Има на свету свега два на-. 
чина живота, опијум, пијанство, екстаза, болест, смрт; и 
спокојство, монотонија, досада можда, здравље. На ову 
прозу мало поезије, неколико цветова око ових бљута- 
вих јела; уметност, разговор, излети, поред свакодневне 
отужности заната, куће. Ја не видим ништа изнад овога.“ 

У Тенову укусу за који смо рекли да је романти- 
чан, има тако исто пуно реалистичких елемената. Његов 
захтев од књижевности да црта оно што је реално и 
појединачно,“ његова љубав према малим, ситним чињени- 
цама, његово дивљење пред Балзаком и Стендалом, ње- 
гова антипатија према Виктору Игу, — све су то црте 
реалистичког укуса, бар толико исто карактеристичне за 
дефиницију његова књижевна темперамента колико и оне 
романтичне наклоности. 

Најзад, Тенов сликовит и колорисан стил је његово 
свесно дело, ако не у оној мери у којој су то тврдили 
Сарсе и Фаге, у сваком случају у врло великом степену. 
Осим Готие-у и Полу де Сен-Виктору, овде приметан ути- 
цај треба приписати Флоберу, чији је култ,колорисаног, 
живог стила познат. Тен сам прича своје разговоре са 
Флобером,“ у којима му овај доказује да нема уметно- 
сти без живописнога, да идеја треба да се изрази кроз 
телесан и видљив облик, због чега му Ренанова књига о 
његовој сестри изгледа неодређена, апстрактна. Он би 
желео да зна њен стас, њено лице, одело. „Овако, ово 
није ништа, то би требало назвати морал Госпођице 


1 Преписка, 1, 278, 279. 
= Преписка, П, 48. 
3 Преписка, П, 233, 235. 

Ренан“. Да Тенов стил није био толико природан и спон- 
тан колико тврди Виктор Жиро, види се и из његове Пре- 
писке првих година где је он далеко од оне живе форме 
коју је добио у познијим Теновим делима. 


С друге стране, ни Тенов класицизам не треба узети 
као нешто особено, лично, искључиво Теново. Оне осо-· 
бине анализе, развијања, реда, композиције које смо кон- 
статовали код њега, опште су француске особине, које 
често срећемо и код оних француских књижевника који 
су најдаље били од класицизма, у лирским песмама Вик- 
тора Ига, на пример. Није ништа необично што је њихи 
Тен имао, само у већем степену, као даровит писац који 
је и друге особине имао потенциране. 

Као што се види, контрадикција о којој је реч по- 
стоји, али много мања него што изгледа на први поглед. 
Остаје нам још да испитамо које су од ових особина 
првобитне, урођене, а које стечене, на који начин и када; 
и потом, како сеи у којој мери извршило стапање ових 
особина у Тенову начину писања. 


Виктор Жиро, најбољи познавалац Тена, писац по- 
знатог Есеја о Тену, тврди да је првобитан, природни 
дар Тенов та његова уметничка способност за спонтаним 
утисцима и сликама, а да је његов реторски дар анализе 
и развијања доцнијег порекла и упола стечен.! 


По нашем мишљењу, ова су тврђења само мањим де- 
лом основана. Од њих ми изгледа тачно само то да је његов 
реторски дар упола стечен: цело школско васпитање на- 
рочито у оно доба било је упућено у том правцу да 
развије аналитичке способности код ђака, и Тен који је 
прошао кроза школу као одличан ђак, дугује њој за свој 
реторски дар бар толико колико и сваки други. „Ја сам 
био васпитан једино у проучавању идеја и осећања, као 
чист психолог“.“ „У гимназији су ми говорили: буди јасан, 


1 Берце дег деиг тотаег. 1 фебруар, 1908. 
2 Преписка, П, 105. 
18» 

правилан, методичан“.: Слична признања нису ретка у 
овој Преписци. 

Али да се у Тену јавио пре уметник но логичар, и 
да је уметничка способност код Тена спонтанија од ло- 
гичке, против тога говори цела његова Преџиска, ми- 
слим нарочито на писма из првих година, која су за нас, 
у овом погледу, најважнија. 

На двадесет места Тен у њима признаје“ како је код 
њега главна, једина особина потреба за знањем, љубав 
према истинама разума, и вера у разум и у науку. За 
њега је главно у животу филозофирати, његова је де. 
виза: „живети да би мислио“, и том он посвећује целу 
своју младост, најпре као ђак у Вишој Нормалној Школи, 
потом као млад професор у Неверу и Поатие-у. Сви 
његови рукописи који су нам остали из тог доба фило- 
зофске су природе: „Белешке из филозофије“, „Исто- 
рија филозофије“, „О људској судбини“, анализе грчких 
филозофа и тако даље. Сва његова признања у том су 
духу: „Ја почињем да сводим све своје жеље на једну 
једину, да осветлим своје идеје и да решим своје про- 
блеме.““ Или мало даље: „Ја разумем оне који су про- 
вели век на својој столици, гледајући у свој мозак, не 
хотећи чак да помоле главу кроз прозор да виде шта 
се збива на пољу.““ Или најзад: „Ако ја пишем, то је 
из задовољства да видим како се моје идеје нижу једна 
на другу.“> 

И слична признања срећемо, на свакој страни, све 
до његове тезе о Лафонтеновим Баснама. Ма да ни ту, 
по сопственом признању," није радио још ништа друго 
до филозофирао и тражио дефиницију лепога, ипак он 


1 Преписка, 1. 16. 

2 Преписка, ], 17, 21, 22, 24, 46, 714, 75 и т. д. 
3 Преписка, 1, 242. 

4 Преписка, 1, 251. 

5 Преписка, 1, 299. 

5 Преписка, П, 44; 1, 340. 

се жали, у једном писму свом пријатељу Сико-у, што 
мора да се изражава књижевно: „Моја теза не иде лако! 
Писати као књижевник, каква кубура! Страх ме хвата 
од таког писања, мене који већ три године живим само 
у доказима и сав сам осушен апстракцијама.“ · 

Две године доцније, из писама која је писао спре- 
мајући Пуш на Пиринеје, његова права природа прови- 
рује још речитије: „Ја сам рођен да класирам и ана- 
лишем, и ево ме сада где фабрикујем имагиницију 100 
динара квадратни метар“.“ Или на другом месту: „Целог 
живота само сам резоновао, навикнут сам на апстракције, 
и сада треба да изађем ван себе, да променим цео ток мојих 
мисли, да научим описни стил.“ Или, у другом писму го- 
ворећи о том како је принуђен да прави описе, додаје: 
„Изгледа ми да је мој дух обучен као маска, каткада 
је ово прерушавање забавно, најчешће ми задаје гла- 
вобољу.““ 


Ова цитирана места довољно су речита сама собом 
да би им требао какав нарочити коментар : Тенов описни, 
живописни стил доцнијег је порекла него његов анали- 
тичан и демонстративан стил. Ако је, међутим, временом 
тај стил заузео код Тена оно место које има, то треба 
приписати прво утицају средине а потом књижевној так- 
тици, ако тако могу рећи, од његове стране. Живописни 
детаљ све је више у моди у књижевности, као што мале, 
ситне чињенице добијају све више значаја у науци. Фло- 
бер, Гонкури, Парнасовци, Дарвин, Клод Бернар, сви су 
прожети истим духом. Наравно да Тен, са својом осет- 
љивом природом, није могао остати равнодушан према том 
утицају средине, и ако се он бранио, као што смо видели 
из његових разговора са Флобером. 


1 Преписка, 1, 318. 
2 Преписка, 1, 81. 
8 Преписка, П, 71. 
+ Преписка, П, 16. 
5 Преписка, П, 238. 

С друге стране, у том живом стилу треба видети 
пишчево средство да привуче читаоца, да га примора 
да обрати пажњу, да га освоји. Живописни стил улази 
у убојно оружје исте важности и с истим правом, као 
и вешто доказивање и постепено развијање. 

Што се тиче оног другог тврђења Жиривог, да је 
код Тена његова уметничка осетљивост природнија, спон- 
танија од његове логичке способности, ми ћемо опет пу- 
стити самог Тена да говори, у колико већ то није јасно 
и из самих претходних примера. Са свога пута по Не- 
мачкој, Тен пише својој матери: „Цркве и слике су ми 
више причињавале задовољство новим идејама и погле- 
дима које су ми сугерисале него својом лепотом. Ја сам 
критичар а не уметник.“! Доцније, са свога пута по Ита- 
лији, он пише из Флоренције како би му без познавања 
историје било досадно у музејима и како он успева да 
осети једно уметничко дело тек заобилазним путем, вас- 
постављајући средину у којој је оно никло.“ Из овога је 
очигледно да је Тен био виши уметнички историчар но 
уметник и да се није много варао када је, још ђаком, 


писао Прево-Парадолу да је он једна уметничка природа 
док је себе назвао мислилачком.3 


Ето историје Тена уметника и Тена ретора према 
документима која нам пружа његова Преписка. У књи- 
жевним делима ова два Тена су нераздвојна, јер их је 
он најзад стопио у свом начину писања. 

У Личним забелешкама од 1862 Тен пише“ да је цео 
његов напор последњих десет година (то значи, од при- 
лике, од његове докторске тезе, што се тачно слаже 
с еволуцијом његових дарова, како смо је ми напред изнели 
на основу писама) био да претвори апстрактну, суву 


идеју у живу и развијену, да да формули живота, да да 
скелету меса. 


1 Преписка, П, 172. 
2 Преписка, П, 290. 


3 Преписка, 1, 79. 
4 Преписка, П, 259. 

Али он налази да је тај комбинован Тен противан 
природи, и ма да су му познати велики ефекти које по- 
стиже њим, он ипак хоће да га остави, јер га он сувише 
замара. 

„Ја се борим између ове две тенденције, некадашње 
и садашње. Ја се трудим да везујем идеје као Меколе, 
и у исто време желим да имам жив утисак као Стендал 
и песници. То је узрок да морам дуго да тражим; и увек 
не налазим; и жељено стање, кад дођем у њ, траје обиччно 
само један сат, по сата; у сваком случају, то ме убија. 
Вероватно је да сам хтео да спојим две непомирљиве 
способности. Треба изабрати између њих, бити уметник 
или ретор.“! 

И он се одлучује, чим сврши Историју Енглеске 
Књижевносши, да промени дотадању сложену методу и 
да раствори свој стил на његове саставне делове: на 
једној страни, импресионистички стил којим ће се слу- 
жити за своје Белешке о Енглеској; на другој страни, 
експликативни и демонстративни, који ће употребити за 
своју књигу о Иншелигенцији. 

Али како је навика друга природа и како Тен зна 
да он том свом тако комбинованом стилу дугује свој 
успех, он ће се опет вратити њему у свом последњем ве- 
ликом делу Порекло савремене Фоанцуске. М ма какво 
било мишљење о историјској вредности овог дела, сви 
се слажу у том да по снази, блеску, живости и раскоши 
стила и описа оно долази у највеће стилистичке успехе 
француске књижевности. 


Урош ПЕТРОВИЋ. 


1 Преписка, П, 261. 





КОЦЕБУ КАО ДРАМАТИЧАР.! 


Велики човек, каки је био Гете, могао је да суди 
објективно о Коцебу, ма да су били и саплеменици, и 
савременици, и противници. Зато је не само кратак него 
уједно и тачан суд, којим је окарактерисао Коцебуа као 
драматичара: „Еп уоггћоПсћез ађег 5ећ пидетане5 Тајет“ 
(„Одличан али распикућски дар“). Касније једанпут,“ из- 
рекао је Гете за Коцебуа још, да ће остати сјајном зве- 
здом („ет ћосћз! ђедешепдез Мејгеот“) у историји позо- 
ришта. Свако зна данас, шта је Гете Немцима, и колико 
се свака његова реч слуша и коментарише; па ипак 
с Коцебуом се тако немилосрдно и маћехински поступа 
у историји немачке књижевности, да су познати њени 
представници, и против Гетеа, потпуно уништили сваки 
углед његовим драмама, тако да је данас име Коцебуа 
у немачком синоним збиру свега онога што је лоше у 
књижевном погледу.) То је учињено из патриотских и 


1 „Коцебу у Срба и Хрвата“, 1 део; Коцебу као човек и дра: 
матичар. 


2 У писму пријатељу Кнебелу, од 17 марта 1817. 


8 Врло неповољно суде о дару Коцебуову на пример Јулијан 
Шмит, Вилмар, Ајхорн, Гедеке, Хајнрих Курц; мало повољније Гер- 
винус, Волфганг Мендел, Хајнрих Лаубе. Остали се поводе да њима, 
јер ником не пада на ум да прочита 211 драма Коцебуових; многи 
чак не знају ни колико је написао, и говоре о половини и т. сл. 
в. о томе М. у. Котеђце, АпсизЕ у. Когеђце, СгееПе Фег Ленсепозеп 
ипа дег Огсепжаг!. Пгездеп, 1881. Стр. 72 #. Карактеристично је на 
пример, за шта се још и данас сматра Коцебу, да је у Немачкој по- 
знати критичар АПтед Кегг, велики противрик Хермана Судермана, 
у једној песми против Судермана узео као најснажнију погрду за 
рефрен реч: Когеђџе ! 

разних других разлога, који муте погледе и збуњују пра- 
ведно осећање и немачких научних радника и књижевних 
судија; ономе који није Немац, међутим, није тешко ви- 
дети, да је и у овоме требало слушати Гетеа. Коцебу 
као драматичар, који је тако неограничено владао немач- 
ком и светском позорницом свога доба, заиста није заслу- 
жио поражавајућу осуду стручњака и презир потомства. 

Непосредно пред Коцебуом падају најважније по- 
зоришне "реформе у Немачкој: позориште постаје стално, 
глумљење се издиже на ступањ вештине и добија онај 
значај у друштвеном животу, који од прилике има и данас. 
Лесинг је својим драмама и драматуршким списима та- 
ман био препородио немачку драмску књижевност и 
упутио је и практички и теоретски новим правцем, којим 
су пошли, усавршавајући га, Гете и Шилер. Кад се Ко- 
цебу онако истакао својом „Мизантропијом и кајањем“, 
Гете је објављивао први део свога „Фауста“, а Шилер 
је радио на својој највећој драми, на Валенштајновој 
трилогији; њих двоје су стајали на врхунцу свога пе- 
сничког стварања. Гете је био директор вајмарског по- 
зоришта, а Шилер је све што је свршавао одмах слао 
за приказивање директорима; али ни један ни други 
нису због тога мање пажње обраћали своме раду, да би 
им драме што пре изашле пред свег; позоришта, чија је 
потреба за драмама несразмерно расла и била велика, 
могла су по њима испропадати. Коцебу, међутим, постао 
је одма главним стубом позорнице; лакоћа у измишљању 
и писању помогла му је да баци на књижевну пијацу 
више већих комада један за другим, а необични успеси 
одма с почетка, особито успех „Мизантропије и кајања“, 
задржали су га на томе путу и утврдили у започетом 
начину рада, тако да је постао најплоднијим немачким 
и једним од најплоднијих светских драмских писаца. И 
при путовању, прича његов син, затицала је њега зора 
већ за послом; од природе необично вредан и марљив, 
уз то од малена научен на дисциплину у раду, —- само 
се тако и може разумети, да је за свога века толико 

урадио. У томе је уједно и његова слабост: Коцебу је 
писао сувише. Али, позорница је требала и тражила, он. 
је давао и примао усхит и одушевљење гледалаца; тре- 
бало би много више аутокритике и јачине карактера, 
него што их је Коцебу имао, да се заузда неодољива 
жеља за писањем и одоли искушењу новога успеха, па 
да се већа пажња обрати потомству и вечности, а ру- 
копис задржи дуже у столи за писање. Овако, док је 
највећи дар немачки, Шилер, дао свега једанаест драма 
за целог свог века, написао је Коцебу, који је живео 
дванаест година дуже, не мање од две стотина једанаест 
комада, те се приближио највише од свију Лопе де Веги, 
познатом најплоднијем драматичару на свету. Треба још 
напоменути, да уз четрдесет свезака ових драма у цело- 
купним списима иду још тридесет свезака других састава 
Коцебуових ; да је он за своје историске списе, као на 
пример за Историју Пруске, правио велике студије, да 
је, пишући многе критикс и приказе, имао да прочита 
многе књиге, да је бивао уредником и често јединим са- 
радником више часописа и листова, да је, уза све то и 
уз буран живот који је водио, посвећивао много труда 
и времена обрађивању свога добра и просвећивању својих 
сељака (он је на пример међу првима у Немачкој завео 
сејање кртоле на своме тлу), и да је, најзад, неуморну 
бригу водио о васпитању своје многобројне деце (десет 
синова). Разумљиво је дакле, да Коцебу, при такој журби 
у раду, крај свег брзог и лаког схватања, није могао 
дуго бирати и пажљиво превртати теме, које је узимао 
да обради; тако, место да их потчини себи, он се пот- 
чињао њима, трудећи се једино да истеше из њих што 
се у брзбни даје истесати. У томе смислу треба разумети 
Гетеове речи, да је расипао свој дар који је био одличан, 
или, како је песник Сајме рекао за њ, да би више био 
написао да је мање писао. Његов биограф, Деринг, каже, 
да би и он сам много што што био пребрисао или из- 
менио, да је доспевао читати оно што је написао, као 
што је то без предомишљања чинио, кад би га когод, 

нарочито замолио или му обратио пажњу на извесна 
места. У журби и без поновног размишљања о стварима, 
он је подбацивао и он се пребацивао, није давао увек 
своју меру онде где је могао дати, и машао са који пут 
са више него што му је било према снази. Кад је остајао 
у своме кругу и није прелазио своју снагу, говорио је 
стари Гете своме пријатељу Римеру, овај чудни човек 
(тетку ш асег Мапп) редовно је стварао нешто ваљано. 
Само, Коцебу је испадао из свога круга и хтео да за- 
хвати све докле му је жеља допирала. 

Тако је Коцебу, у драми, прихватио све врсте, које 
је затекао, обрађивао све теме које су летеле по зраку, 
и уносио у њих све мотиве и типове који су били у 
стању заинтересовати тадашњи свет у позоришту. Жице 
које су одјекивале најјасније у душама гледалаца, зате- 
зао је најјаче, нарочито ако је био и сам у сличном ду- 
шевном расположењу као маса гледалачка. Зато, пре 
свега, у његовим драмама преоблађује сентименталност, 
плачевно душевно расположење тадашњих поколења. И 


"он није умео само да настави традицију у том погледу 


и да задовољи тражњу публике, него је сам још успешно 
потенцовао ова осећања својих савременика, и дао не- 
колико класичних типова сентименталне драме. Ако је 
Лесингу, заснивачу грађанске драме у Немачкој, писао 
пријатељ после представе „Мине од Барнхелма“, да је 
видео где се у очима дражђанских гледалаца блистају 
сузе, судбину Еулалије Мајнау оплакала је читава Европа 
с једног краја на други, и никада у позориштима није 
потекло толико суза као о приказима „Мизантропије и 
кајања“. Лесинг је хтео да од ове француске драмске 
врсте начини озбиљну грађанску граму у Немачкој; Ко- 
цебу ју је одвео опег натраг на степен плачевне комедије, 
за коју се заузимао Волтер, само „ако уме да насмеје 
честите грађане“. То је требала да буде она драмска 
врста, за коју нису хтели да чују класична трагедија 
француска и њени теоретичари: мешавина комичног и 
трагичног, како се она сусреће у свакидањем животу; 





284 Српски Књижевни ГЛАСНИК. 





према духу времена дакле, и према теми коју је писац 
бирао, у њој би превлађивао више час комични час тре- 
гични елеменат. У Немачкој, Дидеро је имао више успеха 
с пропаговањем ове нове драмске врсте, него код своје 


куће, код Француза, који су, по речима Боалоовим, ро- | 


ђени подругивачи (пе тапп); јер, немачки дух је при- 
јемљивији за одлике које је она пружала према ранијој 
драми, нарочито за нову средину (тшец), која се с њоме 
одомаћила на позорници: за грађанску кућу и догађаје 
у породици, узете с озбиљне стране. Породични живот, 
нарочито за драмску радњу кудикамо најзанимљивији 
одношај између мужа и жене, постао је сталном темом 
излагања и расправљања. У тој средини, са најозбиљни- 
јим претензијама, изнео је Коцебу на позорницу жену 
прељубницу, лепу неверницу, криву а симпатичну, и тру- 
дио се да извуче из свога предмета све што се може 
такнути срца поштене буржоазије, која устаје и леже са 
својим познатим моралом, али која суревњиво настоји да 
уза њ не пропусти своја насушна уживања у сваком правцу. 
Успех је показао прво, да је Коцебу тачно познавао, а 
можда и осећао и делио, донекле, морал, и лице и наличје, 
најпре своје немачке публике, онда целе буржоазије уоп- 
ште, и друго, да је врло вешто умео то употребити за по- 
зориште и склопити комад с ефектима који најбоље пале. 

С прељубницом унео је Коцебу нову тему у грађан- 
ску драму свога доба. У идућој драми ове врсте обра- 
дио је предмет, који су Дидеро и за њим Шредер већ 
изнези били пред свет: дете љубави. Затим је приказао 
још разне типове грађанскога круга: честиту немачку 
жену и домаћицу („Пе дешзсће Наизтац“), читаву једну 
узорну породицу („Рле зШегпе Носћхен“) и тако даље. 

Једна савремена теорија, коју је Коцебу радо упле- 
тао у своје драме из друштвеног живота, у појединим 
типовима, и којој се и сасвим посветио у више својих 
познатих комада, била је наука Ж. Ж. Русоа о предности 
природног човека пред културним, и, у свези с тим, 
симпатија за дивљаке и у природи одрасле људе, Црнце 

и Перуанце, раднике у колонијама и становнике пустих 
острва. Прва његова драма имала је предметом једног 
таквог осамљеника који бега од света и тежи „натраг 
к природи“: „Пустињак на Форментери“. Доцније, у то- 
лико других, вечно се понавља, како су бољи црни него 
бели, и како нечувена варварства, што их свирепи кул- 
турни људи врше над невиним и безазленим дивљацима. 
(„Рле МесегзК]ауеп“, „Га Реугопзе“, „КоПаз Тод“ и „Зоппеп- 
јиптац, и тако даље). Ту је, осим популарне тенденцијеи 
потребне сентименталности, Коцебу могао још и да сло- 
бодније пусти узде својој необузданој вернеовској машти, 
и да измишља прилике и типове по свој вољи. Ту је 
могао да остане озбиљан, а да буде романтик. И ти ко- 
мади имали. су више успеха него његове историске ро- 
тичне драме („Крстоносци“, „Аделаида од Вулфингена“, 
„Јованка Монфалконка“ и друге), од којих је публика 
имала бољих пред собом и у којима је, као и у чисто 
историјским, узалуд покушавао да се тачмичи с Шиле- 
ром. Ипак је зато Коцебу придевао својим историјским 
драмама нарочит значај, и прелазећи преко својих ко- 
мада из друштвеног живота као преко нечег споредног, 
он с поносом наводи своје драме: „зећш2ое1!“, „Окта- 
вијана“, „Густава Вазу“, „Бајара“ игако даље, од којих 
је већина у стиховима, да би што више биле сличне 
драми класика. У истини ове драме, ма да се не могу 
поређивати с Шилеровима, имају своју вредност и не 
заслужују игноровање од стране драмских историчара па 
и позоришних управитеља немачких. Тим више, што су 
људи као Гете, Шилер, Виланд и други водили у велико 
бригу о њима. У једноме чланку, из године у 1802, ци- 
тира на пример Гете Коцебуове „Октавију“ и „Бајара“ 
као комаде, који, уз његове преводе „Мухамеда“ и „Тан- 
креда“ и Шилерове „Марију Стјуарт“ и „Мухамеда“ нај- 
више доприносе изображавању говорничке дикције глу- 
мачке. Виланду су се нарочито свидели „Хусити пред 


1 Ху. у. Кофеђце, а. а. О. Стр. 32. 

Наумбургом“, и он их је назвао поп ршз шта онога 
што је у стању побудити драмска муза у души човечјој.“: 
Једној од ових драма посветио је Гете необично много 
свога времена, да би је изнео на позорницу; то је 
„осћштоеји!“. | 

23 фебруара 1817 пише он Целтеру, како већ четир 
дана и четир ноћи ради и редигује ову Коцебуову драму; 
тек 9 марта јавља му опет, да је дан пре срећно до- 
вршио посао и шаље му позоришну листу. Тај комад, 
који је Гете и иначе врло волео, долазио му је пред 
очи још у последњим пасовима живота: у „самртном бу- 
нилу, искао је свој рукопис Коцебуова „зећшисеј5!-а“, 
којим се бавио последњих дана и који је био поклонио 
„своме унуку Волфу. Он је, прерађујући, хтео, како сам 
каже, у комаду који је пре свега био необично и сувише 
дуг, да задржи и истакне оне делове, који су му се чи- 
нили од највеће вредности. Јер то и јесте карактери- 
стично за ове историске драме Коцебуова, да им је вред- 
ност врло неједнака, и да у њима има појединих партија 
које с нарочито истичу и праве велик ефекат међу оста- 
лима. „зећш се! 5!“ није једини комад Коцебуов, који је 
Гете према овоме сам лично дотеривао, да би га задржао 
за позорницу. 

Међутим, ма колико да је Коцебу сам држао до 
неких својих трагедија, и ма колико да је у том по- 
стизао успех на позорници и заузимање других људи 
који су најпозванији да суде о њима, ипак његову главну 
вредност као драмског писца треба тражити пре свегаи 
нарочито у његовим комедијама. Он је до душе започео 
с озбиљном драмом, и написао их је велики број, али 
је касније, особито у зрелијем добу, и сам све више прила- 
зио комедији. Ако је допуштено цитирати опет Гетеа, могу 
се и овде позвати на његове речи, да је Коцебу могао 
постати најбољим комедиографом немачким, да је више 


' Писмо Бетнеру, ОПоппд, Когдеђџез Беђег, у бирреетепњђапа у 
целокупних драмских дела Коцебуових, стр. 258. 

труда и пажње поклањао своме таленту и својим ко- 
мадима.! 

У друштвеној шаљивој игри, на пример, успео је да 
развије потпуно свој таленат, и створио је дела, која на 
томе пољу могу послужити узором, како су то изрекли 
најпозванији критичари. Оно што се зове м155 сописа било 

„ је код њега нарочито јако развијено; уз то су му богата 
инвенција и плодна машта помагали, да проналази нове 
мотиве или да срећно преиначи и примени старе, и да 
ствара нове комичне типове. Наравно да је и у томе 
често претеривао, расипајући лахоумно и задовољавајући 

' се првом досетком која би му у часу писања падала на 
ум, ма колико она била јефтина; али преко тога сеу 
непретенциозној комедији лакше прелази, а жив дијалог 

Коцебуов учини да ти прелази буду што ланши. Тај ди- 

јалог, то је можда најјача страна Коцебуова; жив и течан, 
местимице сјајан, а никад досадан, он би могао издр- 
жати утакмицу са познатим сценама највештијих писаца 
данашњих француских водвиља и комедија. Кад се узме 
у обзир. да је комични дар у Немачкој нарочито редак, 
да је комедија тако рећи Ахилова пета немачке књижев- 
ности, онда се тек потпуно може оценити неправда која 
се чини Коцебуу, кад му се ни у том погледу не признаје 
оно што заслужује и чиме је задужио немачку књи- 
жевност и немачку позорницу. Јер, управо, с Коцебуом 
почиње нова епоха у историји немачке комедије. До душе, 
то му и неки књижевни историчари признају, али кроз 
зубе и не од срца; и, кад већ не могу да пређу преко 
њега ћутке, они му бацају у лице хрпу пребацивања и 
замерака. Међу овима најважнија је и најпознатија за- 
мерка фриволност, која као сен прати име Коцебуово, 
од како ју је нарочито истакао и покудио први значајни не: 
мачки литерарни историк Гервинус а за њим Коберштајн 


у својим познатим историјама немачке књижевности. 


(Свршиће се). 
М. ЋурРчиИИ. 


1 Коћгапзећ, Егпшпегипсеп аиз тшејтетш Геђеп, год. 1809; ђ. М. 
Когеђце, а. а. 0. Стр. 30. 

Ни шварцвалдске сеоске приче, ни француски пе- 
снички умотвори не беху сродне врсте; Бјернсон јео 
томе својом појавом дао доказа. Он, на сваки начин, има 
са Ауербахом мало заједничког. Нарочито се норвешке 
сеоске новеле разликују од немачких двама особитостима. 
Ауербах је епски песник, он описује сеоски живот у свој 
његовој ширини; ми видимо сељаке при његовим свако- 
дневним пословима у пољу и стаји, ми пратимо његов 
живот са његовим навикама, његовим тромостима, са њего- 
вом завезаношћу, у пристојности и обичајима, међутим код 
Бјернсона је све тесно збивено, и све се догађа само ради 
љубавних историја. Друго, Ауербахове сеоске приче су про- 
изишле из погледа на живот, које песник не дели са сеља- 
ком, и ништа заједничког нема са својим јунацима и јунаки- 
њама. Ауербах у својим списима није полазио од детињег 
схватања и детињег веровања. Он је био,научењак и мисли- 
лац; он је превазилазио ондашње богато и многострано 
образовање немачког духа. Ауербах је приказивао сељаке 
с нарочитом љубављу, пошто они за њега беху део при- 
роде, и с нарочитом љубављу истраживаше у тим не- 
развијеним душама клице за погледе за живот, који му 
изгледаху истинити и скоро победоносни. Његова узо- 
рита новела „Босонога“ ставља као морал правоверја 
младу босоногу сељанчицу, која има тако жив нагон ка 
добити, да и поред закона Библије, да пружи и леви 
образ, ако буде ударена по десном, пролази кроз жи- 

вот стиснутих песница, не сретајући нигде неправду и 
не бивајући нигде понижена. Расположење, које носе 
овакве књиге, јесте политичка страст Немачке четрдесе- 
тих година, страст, која толико уздиже обичног човека, 
да је у стању да разуме и религиозне и политичке идеале 
интелектуалаца. У Бјернсоновим сеоским новелама сасвим 
се друкчије односи приповедач према својој садржини. 
Песник стоји у свем битном са истим погледима на жи- 
вот кад и његови јунаци; у његовим списима нема ни 
трунке филозофије. Читаоцу се из тих листова показује 
песнички и уметнички геније, никако јачи дух. Отуда 


њихово ограничење, али отуда и знатно јединство стила 
и тона. 


Одлике беху чисто песничке природе. Најнежније 
осећање беше изливено у најгрубљу форму. Душа овог 
песништва беше лирска изворност, која кроз све може 
да продре и, у безбројним разноврсним дечјим, народним 
и љубавним песмама, да створи себи слободнији пра- 
вац. Кроз причу је звучао романтичан тон. Прича се сло- 
бодно, као у „Арнеу“, започињала бајком, и била је, поред 
све реалности, у понеким личностима тако идилична, да 
се мали епизодни догађаји у којима је играла улогу шумска 
нимфа, а не потискујући дух главнс“а, стапаху са основ- 
ним удесом. Песник је био добар посматралац; он је 
могао као и његов „Арне“ да за се задржи способност 
представе и утиске, напуштајући остало, и посматрање 
га снабдеваше читавом множином малих црта узетих из 
реалности. У осталом, ипак су бајке, народна песма, на- 
родна прича извори чијим се слевањем кристализовала 
његова уметничка форма. Он је није створио задубљу- 
јући се у се, већ се помоћу ње, на безброј начина, држао 
народног духа. „Синева“ бејаше пластична хармонија у 
границама норвешког сеоског живота, а јунак Торбјерн, 
тип снажног грубог младића, кога, да би умирили, мо- 
рају ублажавати и лепим начином корети. „Арне“, на 
против, представља чежњу за нечим изван, горе преко 
стена и у даљину, лирску жудњу у народу, нагон ви- 

кигенске крви претворен у горостасну жудњу, и јунак 
беше тип млаког, сањалачког младића, који, да би постао 
мужем, мора очврснути. „Весео момак“ био је најзад 
једно одахнуће од брижне тегобе, која почива на норве- 
шкој души, весео весник смеле животне снаге и весе- 
лог живота, свежа, освежавајућа песма клицања. 


Ш 


Затим дођоше драме и песме. Велика личност раз- 
вијаше се поступно из одеће народног духа као главно 
лице. У „Међу биткама“, „Сигурд Слембе“, „Арлњот 
Гелина“, свуда исти тип: по рођењу поглавар, створен 
за добротвора, али коме се његово право обуставља и 
који приморан свом неправдом коју трпи, и ако најбоље _ 
жели, ипак на путу ка сврси учини много рђавог. Гра- 
дови у које Свере путује у пламену су. Он се сам на то 
жали у „Међу биткама“. Сигурд је хтео само добро Нор- 
вешке, али су га омрзнули и прогоне га, пошто је збачен 
са престола који му припада — постао је „краљем спрем- 
ним за освету, с очима очајања и пламтећим мачем.“ 
Арнљот, који је из дна душе своје тако добар и смеран, 
постаје паликућом и разбојником, докле код Стиклестада 
не нађе смрт као Олафов супарник. 

Ови типови ухватише дубоко корена у Бјернсоно- 
вом уму. Он с временом постаде „Знамењем противу- 
словља“; својим необузданим частољубљем, плаховитошћу 
у својој природи и силном љубављу у своме духу, осе- 
ћаше се он сродан с овим типовима легенде, и кадгод 
би се са својим народом рђаво разумео или био исмејан 
— стишавао је свој нагон, да тај народ уздигне и ује- 
дини, с њим да стопи и осећање несклада, које се с вре- 
мена на време тискаше између њега и народа, у те старе 
поглаваре, у тога Сигурза, који када је раздражен, „бива. 
чврст као челик“, али који у својој души носи рог изо- 
биља пун великих планова среће. 

Мора да је Бјернсон врло много доживео у своме 
мирном духу, кад је могао написати Сигурдов монолог 

у последњој сцени комада, који почиње овако: „Данци 
ми остављају. Да ли ће бити битка изгубљена Овамоим 
даље не2“ где се појављују и ишчезавају планови, да 
скупи војску, отплови, тргује, постане учасник у крста- 
шкој војни, докле се не јави реч „овамо и даље не“, 
као страшни рефрен, као мисао уништења, не више као 
питање већ као одговор. Ипак поред очајања говори из 
Сигурда још и љубав према отаџбини, после чега је 
осетио у даљини чежњу, као деца после божићњих праз- 
ника што осете. Велика личност Бјернсонова није затво- 
рена у усамљеној Микеланџеловој величини, она се раз- 
вија само из духа народног, да би за њим чезнула, хтела 
би са њим да тече и доживљује трагедију када је сли- 
вање спречено. 

Ибсен је по своме бићу усамљен, и остаје „непрестано 
усамљен.“ Он иде у дубину као рудар. 


О тешки чекићу, начини пут 
Тајној изби срца. 


Бјернсоново биће тежи не унутра већ изван: његов 
геније испружа руке. 

Друга супротност између оба песника састоји се у 
овим и оним северним драмама: то је врло различно 
схватање природе. Ибсен као драматичар по рођењу не 
осећа наклоности, ни воље за описивањем природе. Ње- 
гов усамљен дух је затворен, како према људима тако и 
према природи. Његова главна лица била су у његовој 
младости обично персонификације једне мисли и као 
обличје мисли скоро без природе. Ибсен баш где уводи 


природу и где она снажно делује, као ледена црква у. 


„Бранду“, више је симбол него стварност. 

Бјернсонов неограничени дух зауставља се на нор- 
вешкој природи и преноси нам утисак чак и у драму. 
Леп је пример зато сцена између Сигурда и девојке 
Финланђанке, једна од најлепших које је Бјернсон на- 
писао. Како се она по позорници вози са својим псима, 
тако вуче за собом природу целог севера, као свој скут. 

19% 

Она се приказује у сјају поларне светлости, и изнад њених 
речи лебди јасна драж поноћног сунци. Њена срећна 
љубав ка животу, сунцу, лету; њена безазлена љубав према 
Сигурду, фини и лаган . карактер њене жалости — то је 
комад живе природне поезије, који Сигурд добро осећа. 

Овај дух природе имале су све претече Бјернсонове. 
Он је дао Норвежанима своје сопствено модерно осе- 
ћање природе. Узмимо на пример „Арлњотову чежњу за 
морем“, из чијег се ритма чује једнообразно таласање мора. 


Пун месец пије, бура се диже 
А морски талас лети... 


Други су сликали море у његовој обести и неми- 
лосрђу; Бјернсон слика његово хладно чело, које сунце. 
глади, његову ледену флегму, његову дубоку меланхо- 
лију, и даје нам прилику да у његовом хучању и пљускању 
чујемо успаванку мртвих. И Арлњотове речи о „таласима, 
који ће, кад он умре, у великим, месечином обасјаним 
ноћима таласати обали његово име“ јесу тако индиви- 
дуалне, да ће то извесно бити баш последње речи пе- 
сникове. Кроз сто година, неки љубавни пар, који се са 
обале гледа, како му се море испод месечевог моста 
ближи, сетиће се при том изгледу имена: Бјернсон. 


М 


Бјернсон је био двапут управник позоришта: у Бер- 
гену од 1857 до 1859, и у Христијанији од 1856 до 1867. 
У јесен 1857, на позив Ола Була, предузе он управу по- 
зорнице у живој провинциској вароши и уздиже позо- 
риште, проводећи уз то срећно своју младост са Олом 
Булом, коме је доцније „Арнеа“ посветио. Он сам има. 
толико својстава једног изврсног глумца, да је био од 
личан учитељ и редитељ. И ако је из Норвешке изгнао 
данску драмску уметност, ипак је упинио своје, да оснује 
норвешку народну позорницу. Велика је штета, што није 
даље делао на том основу; штета је за норвешко позо- 
риште а штета и за њега. Његова искуства као управ- 

ника позоришта наравно да су добро дошла драмском 
писцу; ипак он као такав ретко доспева до техничког 
савршенства. Извесно стога, што између њега и позо- 
ришта није постојао непрестан неизменичан успех. Ње- 
гова велика, лепа, трилогија „Сигурд Слембе“ није пи: 
сана за позорницу а представљана је после много година 
у Мајнингену, тек позније у Норвешкој. Она нам чак 
пружа и по који снажан бински ефскат, а ипак је у це- 
лини књишка драма. Његово јако и дивље страсно дело 
из младости „Халте Хулда“ (1858) приказивањем мало 
добива. Ипак су два комада из прве периоде његова жи- 
вота имала на позорници огромног успеха: „Марија Сту- 
арт“ (1864) и „Младенци“ (1865). 

„Марија Стуарт“ јесте богато и снажно дело, пре: 
пуно драмског живота и театралне буке, као мелодрама. 
Његова завршавања чинова јесу праве узбуне; сцене, 
којима се завршава други и трећи чин, имају, стра- 
сности и остављају гледаоце у запетом стању, које је 


чисто драмске природе; стога је крај драме слаб, или 
боље речено, свршетка и нема 


Све појединости догађаја, Рициово убиство, Бур- 
лајхово злочинство, Ботвелово одвођење Марије, особито 
дирају, и показују јасно, доследно склапање. Целина 
дише младачким и бурним духом. Изгесно је песнику 
ова драма успела тако добро стога, што је на шкотском 
земљишту јоште удисао норвешки ваздух. Ботвел вели: 
„Од онога часа, када је моја воља ухватила корена у 
догађајима, видео сам како израшћује у јарко црвена 
дебла али се снажним гранама. Норвешко викингенско 
стабло, које је на овој земљи истерало и од кога ми по- 
рекло водимо, беше исто тако дрво воље, које је у стење 
пустило свој корен, и у његовом се окриљу подиже сада 
народ“. У томе норвешко-шкотском свету осећа се Бјерн- 
сон потпуно својски, и карактери које је створио, не 
оскудевајући локалном бојом, имају црте које опомињу 
на лица Норвежана из Средњег Века, које је обично 
оцртавао. Чак су му успела и описивања Пуританозма. 

До душе, у то доба у Норвешкој није било сходне по- 
јаве, али га је Бјернсон могао проучавати већма из близа. 
Јер и ако је, по историјским податцима, засновао у Нор- 
вешкој Хришћанство, пре 900 година, неки Олаф Тригве- 
сен, ипак га је у дело привео Ханс Нилсен Хауге тек 
почетком Х1ТХ века. На основу Хауганизма и Пиетизма 
умео је Бјернсон да нацрта Џона Кнокса, и изврсно су му 
успели Ботвел и Дранлеј. Први је прави тип Обнове, 
други је скоро модеран својим дечачким осветољубљем 
и недостојном смерношћу. 

„Марија Стуарт“, није му потпуно успела; њено 
биће није свакоме довољно схватљиво. Она је изнета 
као створење чија се потајна природна начела испо- 
љују у две супротне тачке: у потпуној јакости и слабо- 
сти женскиња. Њена судбина зависи у толико од њеног 
бића, у колико она слабост условљава њену моћ над љу- 
дима; а она јакост је сасвим немоћна у онако силови- 
тим временима, под датим околностима. Цртање карак- 
тера пак садржи сувише северног идеализма. Нећу баш 
да кажем, да је „Марија Стуарт“ без смисла, и ако у 
то верујем. Онакав сфинкс смисла, свирепости и хлад- 
ноће, каква је Марија у Свибурновој Стуарт-трилогији, 
извесно да права Марија није била, али ипак се његово 
дело поклапа са историјом као и Бјернсоново. У Бјерн- 
соновој Марији нема ничег демонског, и она само мало 
опомиње на доба Обнове. Она је мање описана у ономе 
што говори или ради, већ више одушевљеним или кле- 
ветничким спомињањем и успесима које она непосредно 
чини својом личношћу. Марија Стуарт је чедо једне пе- 
риоде у Бјернсоновом развијању, у когој је, можда под 
утицајем Киркегарда, осећао наклоност да своје лично- 
сти психолошки описује, место да их пусти да развију 
своје биће без тумачења. У овој драми су све личности 
психолози, који једно друго изучавају, разјашњују уза- 
јамне природне способности, и кушају једно друго. Чак 
паж Вилхелм Тајлор зна и описује Дарнлејево душевно 
стање, као што лекар зна и описује болест, Мурај и 

Дарнлеј описују себе саме, Летингтон описује Ботвела и 
Мураја. Марија пита за особине Рициова карактера, Кнокс 
Дарнлејева; Рициово је убиство само психолошки оглед, 
који је учинио Дарнлеј са Маријом, да би је наново осво- 
јио, пошто му не полази за руком да је љубављу задобије. 
Док сви ови људи мисле као психолози, они говоре сви 
као песници, и ова песничка, скоро Шекспирска дивота 
изражавања, која је у толико истинита, у колико су се 
људи из доба Обнове осећали свуда као уметници, го- 
ворили као поете, уздиже привлачну снагу коју поти- 
скује оригиналност главних лица. 

Мали комад „Младенци (1865) представља прост 
догађај који се свуда збива међу људима: изилазак младе 
жене из родитељске куће, борба у души младог чеља- 
дета између урођене и дубоке љубави према оцу и мајци 
и нове, слабе љубави према мужу — револуција или ево- 
луција, која долази с природном потребитошћу и мукама 
духовног рођења. Под обичним односима не бива значај 
тога прелома тако оштар, пошто је схваћен као нешто 
што мора тако да буде, и често пре носи утисак осло· 
бођења него отргнућа. Међутим, да су односи нешто 
мање нормално оцртани, да је љубав родитеља необично 
егоистички или нежно, и љубав добрег, лепо васпитаног 
детета према своме изабраном мање развијена него осе- 
ћај пиетета наспрам старих, имали бисмо пред собом за- 
датак, драмски сукоб и борбу с неизвесним исходом. 

Против извођења овог опште човечанског проблема 
могу се заметнути различити приговори, од којих је нај- 
важнији: како може Аксел, кад већ Леонору с муком 
отргне од родитељске куће, бити толико будаласт и слаб, 
да допусти да је на путовању прати Матилда, особа из 
родитељске куће. Без ње би све текло боље и лакше. 
До душе, вели се на крају комада да се њих двоје, да 
није било ње, никад не би нашли. Па ипак то нити је 
јасно ни вешто. Прави песников задатак био би да по- 
каже, како обоје могу, без туђе помоћи, постати правим 

супружницима. Рђав је излаз дати неком индиферентном 
лицу да пише анониман роман, у коме Елеонора позна 
своју сопствену судбину, и који на њу рђаво утиче. Овде 
видим обележје времена у коме се комад јавио. Кирке:. 
гардове идеје су лежале у ваздуху. Метода природних 
наука (посматрање и оглед), примењена на опхођење чо- 
века с човеком, психолошки експеримент, који код Кир- 
кегарда игра велику улогу, и који се већ силно про. 
ширио у „Марији Стуарт“, представљен је у „Младенцима“ 
Матилдом, и цео начин, на који се овде описује љубав 
и страст карактеристичан је за ову периоду у духовном 
животу Бјернсона и Севера. Мало се интересоваху за 
своје нагоне и наклоности, студирали су и описивали 
осећања у њиховом односу према моралу и „откриве- 
ној“ религији. Сматрали су приказивање љубави пре 
или после брака, као ишчилело и лакоумно и тражили 
су од песника поезију брака, коју је Киркегард у „Или 
или“ хвалио као много вишу љубав. При старању пе: 
сникову да изиђе на сусрет моралној жељи околних, кад- 
што се дешава да страст коју треба описати ни у шта 
ишчезне. Љубав, која се у „Младенцима“ јавља, у своме 
је зачетку тако слаба и безочна, да је једва вредна неге 
и брижљивости, која се на њу утроши. Она се непре- 
стано представља као дужност супруге према мужу и 
непрестано јој се држи пред очима као задатак, као 
право. Та љубав није биљка која слободно и дивље расте, 
она се развија у претпоставци дужности, негована Аксело- 
вом брижљивошћу, вештачки гоњена у висину суревњи- 
вошћу, страхујући и бојећи се да је не изгуби, она доводи 
у кућу Матилду, другу из детињства. Вели се у једној 
француској народној песми: 


Ах! када би љубав могла пуштати корен, 
Ја бих је засадио у својем врту. 

Засадио бих је, сејло бих је, 

На четири стране, 

И дао би је заљубљенима 

Који је немају. 

Тај ми стих пада увек на памет, кад год сам гледао 
или читао „Младенце“. Ипак, грешка можда лежи у мојој 


__једностраности Волим велики леп ерос, али није ми за- 
__ довољство видети како боцом вуку у вис мале, бледе 
еросе. Публика није поделила мој укус, јер је мало ко- 


мада који су имали толико среће на позорници и до- 


"живели онолико издања колико „Младенци“. 


(Наставиће се). 
Георг БРАНДЕС. 


(С немачког превео Никола СТАЈИЋ). 








ПОЛИТИЧКИ ПРЕГЛЕД. 


Нови ПРАВАЦ РУСКЕ СПОЉНЕ ПОЛИТИКЕ. 


Шефови свију странака Руске Думе путовали су скоро 
у Енглеску и Француску, са задатком да раде на што при- 
снијем зближењу Русије и Француске с Енглеском. Њи- 
хова мишљења су истоветна за спољашњу политику Ру- 
сије, која треба да је нова и сасвим друкчија од досадање 
руске спољне политике до краја прошле године. Ево како 
ју је приказао један од њих. 

Неуспех који је Русија претрпела у спољној поли- 
тици у пролеће 1909 године, није био један дипломатски 
неуспех, то је било њено унижење. Узалудно и дети- 
њасто је то одрицати. 

На Берлинском Конгресу Русија је платила за за- 
блуде своје „бирократије“, и тај рачун погрешака није 
био за плаћање. Изгубљене битке са Јапаном представ- 
љају нову рубрику у иначе теретној пасиви руске биро- 
кратије. Данас не носе само руски „бирократи“ сву од- 
говорност за нови пораз; руски народ је са њима вучен, 
и народ то зна. 


Народ је био са Изволским кад је овај порицао 
право Аустро-Угарској да прогласи, без пристазка Сила 
потписница Берлинскога Уговора, анексију Босне и Хер-· 
цеговине. Русија је била са њим кад је у једноме од. 
својих говора Изволски обележио програм своје бал- 
канске политике: Балкан балканским народима. Нови 
програм у коме нема ничега од оне политике, „леобе 

сфере утицаја“, која је дуго година регулисала односе 
између Аустрије и Русије, од онога дана када је гроф 
Шувалов, рачунајући на оно проблематично „дајем ти да 
ми даш“, управо гонио грофа Андрашија да преобрати 
окупацију у анексију, како би Русија окупирала Бугарску. 

туда што је народ руски био уз свога министра, 
са њим солидаран, отуда је и онако живо осетио и по- 
нижење и жељу да врати жао за срамоту. Понижење и 
жеља су од крупних последица. 


Кад је чинио напоре да се ослободи немачког ути- 
цаја и спремао споразум с Енглеском, Изволскога је по- 
државало руско јавно мњење; поверење земље очувао је 
и онда кад је нова руска политика претрпела тренутни 
пораз. То поверење ће остати, ма што било, све донде 


докле остане веран њој. Немачко пријатељство није ни-. 


када било популарно у Русији; у будуће је немогућно 
Историчари тврде да су Пруси измислили деобу Пољске; 
али не треба ићи тако далеко; у Русији данас нико више 
не сумња да је немачки цар гонио цара Николу Пу 
Манџурију. Није једна пука случајност што је, на неко- 
лико дана после пристанка Русије на анексију Босне и 
Херцеговине, гроф Бобрински у Думи говорио о опа- 
сности од Немачке у Пољској и означавао Немачку као 
непријатеља Русије, и што нико није, па чак ни пред. 
седник Думе, спречио његов говор. Исто тако није пука 
случајност што су потпредседник Думе, кнез Волконски и 
многе друге званице из отменога друштва одбиле позив 
за један ручак код немачкога амбасадора. 


Јаз између Немачке и Русије је дубок. Сваки руски 
министар који би покушао изнова германофилску поли- 
тику сматрао би се за издајицу отаџбине. 


Спољна политика Русије је увек, и ако нигде то 
у законима не стоји, под контролом, правом и сталном 
контролом јавнога мњења. А јавно мњење у Русији може 
све опростити влади, свирепости, неумерености, насиља, 
расипања, све сем једног јединог злочина: онога којим 

би се ишло на издају земље. Руска влада то зна, те се 
за то неће изложити извесним репресалијама које би иза-. 
звало именовање министра спољних послова који би био 
наклоњен Немачкој. Национално понижење изазвало је 
наглу поновну појаву рускога национализма; тај нацио- 
нализам се јавио у облику опозиције германизму. 

Истина је да је у Русији било и да има још и дру- 
гих облика национализма. Притисак у Пољској, претње 
у Финској, неједнакост између Руса и Јевреја, облици су 
ускога и саревњивога национализма који не води ничему 
доброме. Али данашњи национализам руски се изменио 
потпуно; није му више задаћа да гуши слабијега, него 
да се одупре јачему. И зато је логично, и вероватно да 
ће се Нерусима, а нарочито Пољацима, олакшати положај. 
Од шездесетих године прошлога века Русија је у областима 
Вистуле, које носе славно име Краљевине Пољске, жртво- 
вала свесно Пољаке Немцима. Докле су ту пољска друштва 
и установе сумњиви, нарочито кад је у питању језик 
пољски, дотле Немци могу слободно подизати школе и 
стварати свакојака друштва. Лоц је чисто немачка варош, 
где је руски гувернер слушао гологлав Уасл; ат Кћет 
или Пешсмапа пбег аПек. Али све је то само прошлост. 
Германизам је опасност за Русију као и за Пољску. Осла- 
бити пољски елеменат у Пољској значи служити герма- 
низму; ојачати на против пољско становништво значи 
створити један бедем против њих. То су разумели и народ 
и Дума; то ће разумети и влада. 

Питање о Босни је покварило словенски споразум 
у Прагу Немци су могли рећи да су Словени из Аустрије 
за време кризе били већи Аустријанци него Словени. 
Али рђаво расположење је пролазно, а интереси су стални 
— привремено прекинути споразум између Словена може 
и треба да се оствари, и то остварење биће последица 
немачке победе. 

Душевно стање Русије од распуштања друге думе 
могло се обележити једном речи: апатија... Ваљало је да 

дође анексија Босне и Херцеговине, па да се опомене 
влада и народ да се иде у пропаст. 

Пред проблемом који мора да реши, као и пред 
одговорностима које на њу долазе, Русија не може бити - 
слаба, а како може бити јака под погодбом да буде ује- 
дињена, време је да се уједињење изврши између владе 
и земље. Руска влада треба да схвати да не може тра- 
жити непријатеље у унутрашности Русије. Кад је угу- 
шила револуцију, она треба сада да прекине једном за 
свагда са некорисном политиком гушења, са политиком 
у белога терора. И земља ће разумети да не треба да се 
5 свети Столипину, него некоме другоме с поља. Систе- 
матска опозиција је свршила своје; у осталом нико и 
са неће више у опозицију. Нека се престане да говори, кад 
| је реч о односима између народа и владе, о победи јед- 
нога над другим. Нека се ради на једноме поштеноме 
споразуму. То измирење унутра је потребно, оно је мо- 
гућно, и постићи ће се. Оно је залога за добру, одлучну 
и сталну спољну политику. Не буде ли тога измирења, 
онда би обоје радили за другога, а то се не може прет- 
поставити. 

ОЦЕНЕ И ПРИКАЗИ. 


Га Отесе, Рапз, 1908. Зостеје Гапсаћље де 1 трп- 
тепе ећ де Пбгаше, стр. 395, 1п 89. Издање Шоце Нап- 
салзе рошг Ја дегепзе дез дгон5 де НеПептзте. 


У борби хришћанских народа противу Турака на 
Балкану једини су Грци имали пуну симпатију и праву 
помоћ истински одушевљене Европе. То све је давано 
Грцима не само зато што су се борили противу Турака, 
за своју слободу и за веру, него и за то, и највише за 
то, што су се у Грцима Х1Х века гледали потомци, или 
боље рећи наследници старих Јелина, класичне Грчке. Руси, 
Енглези и Французи, главни су помагачи и творци нове, 
независне Грчке. И дипломатија, и војска, и јавни рад- 
ници тих земаља били су у служби грчке националне 
мисли, али више као браниоци старе јелинске културе, 
која се, можда не са толико права, сматра као највише 
што је икад један народ дао. 

Нова Грчка није вратила оно што се за њу далоим 
чинило. Разочарања за браниоце, уз друге околности, 
сустизала су једно друго, и, при крају прошлога века, 
јелинофилство је знатно ослабело. За јелинство је настала 
јака и врло озбиљна криза, нарочито у европској Тур- 
ској. Због тога је 1905 године створена у Француској 
„Француска лига за одбрану права Јелинизма“, са задатком 
да, мирним, редовним путем, путем јавне речи, брошура, 
књига, јавних предавања, — ради на побољшању стања 

свих Грка у отоманској царевини, старајући се да се 
њима, без штете по законита права других народности, 


дадну таква политичка јемства да се могну умно и еко- 
номски слободно развијати. 


Ова лига је у току 1907 године приредила неколико 
предавања у Паризу, и штампала их у књигу под гор- 
њим именом. Чланака има десет. 1, Роцтдаио! поп5 анпоп5 
ја Отесе, (За што ми волимо Грчку), од Т. Омола (Тћ. Но- 
толПе), једно журно израђено предавање с пуно општих 
места симпатије за Грке. 2, Сћапез Глећ: 17 еопзе 
отесаџе ећ 7 НеПбетзате, („Грчка црква и Јелинизам“, од 
Шарла Дила), добар и тачан чланак о раду Патријаршије. 
Грци су доиста губили на Балкану за то што су хтели 
уништити друге православне цркве (бугарску и српску, 
на пример), а у епархије са словенским становништвом 
слали владике Грке који нису били на висини својега по- 
зива, задржавајући уза себе ниже свештенство рекруто- 
вано од свуда, и од свакојаких људи. 3, базгоп Пезсћатрз: 
17 НеЏетате еп Тигаше 4' Азле, („Јелинизам у азијској 
Турској“, од Гастона Дешана), пријатно и забавно пре- 
давање, као што је и његова књига „Га Отесе 4' ац- 
јига' ћш“, („Данашња Грчка“), (А. Сопп, Еепз 1905, стр. 
405, тп 89) у којој има добар део о Грцима у Малој Азији. 
4, (дизђаје Еопсегез: Га ФОгесе ршогезаие, („Живописна 
Грчка“, од Густава Фужера), опет предавање, преглед 
свега онога што данашња краљевина Грчка има интере- 
сантног као декор. Уз предавање је додата и стати- 
_ стика Грка у краљевини и ван ње. 5, Мисће! Рашагез: 

17 НеЏешате еп Маседое, („Јелинизам у Македонији“, 
од М. Пајареса), ово је пре препричана књига Паја- 
реса која је скоро приказана овде („Јтбгтогно Масе- 
доптеп“), него ли предавање. Као Грк увек је страстан 
и неправичан у своме патриотизму, па и мржњи противу 
Бугара. 6, Јеап Рајсћап: Ге росе Зојотов; („Песник Со- 
ломес, од Ј. Психариа“) пуно хвале о једноме грчкоме 
песнику, којега потомство није још довољно оценило и 
ако би требало да има најбоље место међу књижевницима 

нове Грчке. 7, Еатопа Тћегу : Га Отесе есопопаце, („Еко- 
номска Грчка“, од Е. Терија), ово ће бити једно извучгно 
предавање из његове књиге Га Отесе асцеПе („Садашња 
Грчка“), која је тако исто приказана у „Српском Књи- 
жевном Гласнику“ 1907, у коме је пуно података о еко- 
номским и финансијским приликама у краљевини Грчкој. 
И ови податци, као и они у поменутој књизи, имају не 
достатак да су махом црпени из званичних статистика. 
8, Непгу Нопззауе: Га Отесе ћеготаце, („Херојска Грчка“, 
од Х. Усеа), лепо испричана историја Грчког Устанка 
(1821—1827), која још није довољно расветљена. 9, АПтед 
Веп: Га Отесе тодетпе, („Сувремена Грчка“, од Алфреда 
Берла). 10, Тћеодоте Кетасћ: Га Фтесе тебтоцусбе раг ]е5 
(птес5, („Грчка коју су Грци понова нашли“, од Теодора 
Ренака), ово је једно предавање о археологији старе Грчке, 
управо о археолошким истраживањима у данашњој Грчкој. 

У сва ова предавања информативнога карактера о 
умноме и економскоме стању у Грчкој, о напретку, ам- 
бицијама, својствима, правима Грка, унесено је доста при- 
јатељства и очигледне наклоности. Па ипак, сем једнога 
предавања, онога од М. Пајареса у свима осталима, они 
који су их састављали водили су рачуна о истини и 
свом добру гласу књижевничком. 


Ј. М. ЈОВАНОВИЋ. 


Рлетте  СТетсе!: Га Зи155е ап ХХ ззесјег Виа 
есопош:дџе ет зоста]е. Ауес 6 сапез е! ата рана 
Рап5, 265. Шфгате Аттапа СоПп. 


Ако Швајцарска по надморској висини заузима сво- 
јом територијом најузвишенији део Европе (1890 године 
само су 5'/, њених грађана становали на висини испод 
1000 метара), она заузима најузвишеније место и у скали 
упоређених осталих земаља. Она заузима то место с пу- 
ним правом, на основу свога за данас најсавршенијег по- 
литичког система демократске, федералне републике са 
социјалним законодавством и потпуним народним сувере- 

нитетом; на основу широко подељене социјалне правде 
свима својим грађанима, дубоко примењеним државним 
социјализмом, својим најразгранатијим мутуализмом, нај- 
примењенијим солидаризмом, на основу своје најшире 


наставе и просвећености, на основу свога општег бла- 
гостања. 


И нису ово само празне речи. Треба само бацити 
један поглед на велику швајцарску литературу на свима 
модерним језицима. Треба само завирити у ма који 
потпунији речник или енциклопедију, па видети колико 
се стубаца посвећује овој „малој земљи са великим ин- 
ституцијама“. М зато, није се ни чудити пажњи и про- 
учавању које се посвећује од стране економиста, по- 
литичара, социолога и новинара свију културних земаља 
овој историјској демократији, која је с пуним правом 
названа „лабораторијом модерних социјалних, економских 
и политичких идеја и огледа“, (Жорес). Једино још Нови 
Селанд би могао да се њиме такмичи са својом обаве- 
зном арбитражом у сукобима капитала и рада, осмоча- 
совним радним даном и женским правом гласа. Али изу- 
зевши ову последњу реформу, чисто политичку, прве две 
су већ приведене у дело у швајцарској хелветској конфе- 
дерацији, бар у једном делу њених кантона (Цирих, Гла- 
рис). Иначе њен интервенционизам у свима областима 
економског и социјалног живота постао је углед свима 
земљама. Она је била први иницијатор за остварење рад“ 
ничког законодавства међу свима осталим европским зем- 
љама, (Гларис, 1855); пуковник Фреј 1876 успео је код 
савезне скупштине, да Швајцарска захтева од Европе 
радничко законодавство. 

Кршевита алпијска природа са својим романтичним 
чарима начинила је Швајцарце грађанима са необичном 
љубављу према слободи у пуном смислу те речи, са пре- 
зирањем смрти, са мушкошћу. Физичка средина имала 
је и има огромног утицаја на етничку и етичку страну 
њеног становништва. У борби са природом солидарност и 
критички дух су се беспримерно развили. Како историјски 

и географски тако и физички чинилац планина, имали 
су пресудног утицаја на данашњу хелветску конфедерацију. 
Отуда су Швајцарци тако далеко од централизма, потчиње- 
ности и покорности судбини, и имају толико урођене љу- 
бави за аутономизам, опозициони дух и прегаоштво у свима 
корисним и хуманитарним животним појавама. Користећи 
се гарантованом јој неутралношћу, изврсним утврђењима 
са најмодернијим машинама и свима стратегијским прола- 
зима на својим границама, најспремнијом и најбољом ми- 
лицијом у Европи, Швајцарска се посвећује место спре- 
мања за рат сталном реформисању свога система и усаврша- 
вању својих установа, негујући уметности и ширећи на- 
ставу. (Годишње Швајцарска издаје за наставу преко 
60 милиона, Француска 273 милиона). И њен чувени па. 
триот, економист и државник Нума Дроз није се пре- 
бацио рекавши у својим „Политичким студијама и пор- 
третима“ да је „Швајцарској досуђено да као античка 
весталка потпирује без престанка вечни пламен правде, 
права и мира.“ 


И доиста је цела хелветска конфедерација химна 
рада, апотеоза демократији, и у границама сувременог 
економског система најкориснији палиатив, који је, не- 
сумњиво, најближи новом, правичнијем, рационалнијем 
друштву. Али ово се често или не зна, или неће да се 
зна. Намерно, велим, неће да се зна, и окрећу се очи од 
ње да не би пажњу привукла. То су они који веле да 
је Швајцарска, ма како савршена, увек „буржоазна“ и 
сматрају за боље да очекују чаробни долазак новог дру- 
штва за „грчке календе“, исто онако као хришћани до- 
лазак Месије и страшнога суда. Но овој теологији, те: 
леологији и метафизици додаје се друга једна „тео- 
рија“, још парадоксалнија, 0 „мртвом мору демокра- 
тије“, оличеном у плитким духовима, недостатку бораца 
идеја, учмалости уметности... 

Тако може да говори онај који не зна, или апсо- 
лутно неће да зна. Нека се не заборави, да је, само 

новијој европској историји, Швајцарска конфедерација 
дала једног Жан-Жак Русоа (Женева), Марата (Неша- 
телу, Бенжамена Констина (Лозана). Нека се не смеће с ума 
да је она дала књижевности Готфрида Келера, Мејера и 
Цана (Цирих), Г-ђу де Стал, рођену у једној женевској 
породици, а дала је и историчаре Сисмондија (Женева); 
у филозофији Шарла Секретана (Лозана) и Ернеста На- 
виља, у логици Адријана Навиља (Женева), у природним 
наукама споменимо само Емила Јунга, Пиктеа, чувеног 
психијатора и сексуолога А. Фолера, психолога Флур: 
ноа; медецинаре Жирара, Бара, Кохаи Руа, вајара Пре- 
дијара и великог сликара А. Беклина. Наука, каквим је 
она капацитетима представљена у њених седам универ- 
зитета, у којима се налазе и најслободоумнији и најна- 
преднији наставници из околних земаља, који због сво. 


јих идеја нису трпљени у земљама где се влада по ми- 


лости Божијој или где је демократија по имену. Ови су 
универзитети постојали још од ХШ, ХМ и ХУ века, а не 
као што то по неки пакосно веле, да су створени за 
трговину са странцима. А шта се још много што шта 
да рећи о прогресу културе ове мале земље и њеном 
утицају на опште дело цивилизације! 


(Свршиће се). 


НЕМАЊА ВУКИЋЕВИЋ. 








7. 


БЕ МЕ ЦРКВ 


КЊИЖЕВНОСТ. 


„Из књига СТАРОСТАВНИХ“. — У издању Матице Срп-_ 
ске у Новом Саду, у „Књигама за народ“ задужбине Петра 
Коњевића, изишла је шеста и последња свеска збирке 
историјских приповедака Стевана Сремца „Из књига ста- 
роставних“. У ову књигу ушла су три састава: „Заборав- 
љени Обилић“, „Стјепан Томашевић“ и „Ђурађ Кастриотић 
Скендербег“. Уредник и ове књиге био је 1'. Милан Шевић, 
који се боље могао послужити добром библиографијом о 
Стевану Сремцу, коју је у овом часопису саопштио Г. 
Урош Џонић. Г. Шевић није унео у ову збирку још не- 
колико приповедака које су написане у истом тону и 
духу, а унео је чланак „Ђурађ Кастриотић Скендербег“, 
који је обичан чланчић за новине, писан сасвим без књи- 
жевних претензија, и без везе са основним схватањем и 
обрадом целога циклуса „Из књига староставних“. — 
Матица Српска је добро учинила што је прикупила све 
историјске приповетке Сремчеве, јер то су идеални састави 
за „књиге за народ“. Оне немају вишу књижевну вред- 
ност, и чудновато је да се нашло писаца који су могли 
тврдити да су ове историјске амплификације и поетске 
парафразе наших старих кроничара „дело које ће га 
(Сремца) најдуже надживети“. Приповетке „Из књига 
староставних“ биће увек врло згодне за читанке и на: 
родне књиге, али Сремац ће остати као одличан писац 
не по „Великом жупану Чаславу“, „Владимиру Дукља- 
нину“ и „Војиславу Травуњанину“ но по „Ивковој слави“, 
„Зони Замфировој“ и „Поп-Ћири и лоп-Спири.“ —Л. 

Нова СТУДИЈА О ХРВАТСКО-УГАРСКИМ ОДНОСИМА У ХИ 
ВЕКУ. — Познати хрватски историчар професор Фердо Ши- 
шић публиковао је у Загребу расправу „Рајтасјја 1 ивагзко- 

ћгуаак! Ктађј Коотап“. Шишић је у неким својим ра- 
нијим расправама додиривао само у главном питање о 
односима Хрвата према Угарској почетком ХП века. 
Овде сада, на основу врло марљиве и темељне анализе 
извора, расправља детаљно о тим односима, утврђујући 
време Коломанова освајања Далмације и илуструјући 


 Коломанове односе са Млетцима и Византијом, као и ње- 





гову унутрашњу политику у Далмацији. Шишићеви ре- 
зултати не слажу се са дојакошњим мишљењем хрватских 
и мађарских историка у том питању, због чега ће при- 
казивачи овога периода морати од сада водити рачуна 
о ово! његовој расправи. Нарочито се код Шишића 
мора истакнути сигурност у методи, због чега му јеи 
пошло сјајно за руком да докаже неаутентичност неко- 
лико докумената, у чију исправност до сада није нико 
посумњао. —>ћ. 


ДопуНА БИБЛИОГРАФИЈИ 0 Сими Матавуљу. — У ХХЛ 


књизи „Српског Књижевног Гласника“ (страна 851 и 929) 


штампана је Библиографија о Сими Матавуљу. Тој Би- 
блиографији дајемо још неколико допуна. — У „Магодпот 
Гле“ за 1874 (бр. 26) изишао је Матавуљев чланак, који 
је саопштио Бошко Десница у чланку „Матавуљеви први 
књижевни покушаји“ у ХХП књизи „Сопског Књижевног 
Гласника“ (страна 212). — У „Одјеку“ за 1887 (бр. 101— 
108) штампана је приповетка „Чудновато Сракосочета- 
није“ са потписом С. М. Та приповетка није ништа друго 
до приповетка „Бодулица“, која је годину дана доцније 
прештампана под тим потписом у првој књизи припо- 
ведака „Из Црне Горе и Приморја“. — У календару 
„Орлу“ за 1890 изишла је приповетка „Краљица“. — У 
„Одјеку“ за 1891 (бр. 237—239, 242—248) изишла је по- 
дужа приповетка „Из живота једнога нашега сликара“ 
са потписом С. М. Да ли је ово Матавуљева приповетка 
тешко је одредити, а наводимо је само ради потпуности. 
— У „Одјеку“ за исту годину (бр. 208, 209) изишао је 
са пуним потписом чланак „Ивана Александровића Гон- 
чарова мисли о писаној уметности“. — У „Великој Ср- 
бији“ за 1891 (додатак- 52 броју) штампан је чланак „О 
људским добрима“ са потписом С. М. — У календару 
„Орлу“ за 1892 приповетка „Дигов посао“. —- У кален- 
дару „Орлу“ за 1894 приповетка „Са свима почастима!“ 
— У „Делу“ за 1894 (књига ТУ, стр. 504) налази се по- 
дужи чланак „Наше Приморје у Наполеоновим плано- 

вима“ са пуним потписом. —— У „Делу“ за исту годину 
(књига ТУ стр. 523) налази се и белешка „Золино по- 
рекло“ са потписом С.М.— У календару „Српска Звезда“ 
за 1900 изишла је приповетка „Болничарка“' са потписом 
С. М. — У „Летопису Матице Српске“ за 1904 (књига 
227, стр. 125) налази се некролог А. П. Чехову од Ма- 
тавуља. — У „Дому и Школи“ за 1905 штампана је при- 
поветка „Божић на мору“. — У „Летопису Матице Срп- 
ске“ за 1905 (књига 234, стр. 19) изишла је приповетка 
„Цар Дуклијан.“ — У „Срђу“ за 1906 (стр. 35) налази 
се приповетка „Жртва“ са пуним потписом. — У „Ле. 
топису Матице Српске“ за 1906 (књига 239, стр. 108) 
некролог Стевану Сремцу написао је Матавуљ. — У „Ка- 
лендару Матице Српске“ штампана је приповетка „Прео- 
бражење“. — У календару „Бока“ за 1909 прештампана 
је приповетка „Први Божић на мору“. 


О првој књизи „Из Црне Горе и Приморја“ писао 
је први Милан Савић у „Бранику“ за 1888 (бр. 8) — 
„Бљлгарска Сбирка“ за 1908 (стр. 222) донела је кратак 
некролог о Матавуљу. — После објављене Библиогра- 
фије штампан је поменути чланак Бошка Деснице; говор 
Лазе Костића, који је држао на Св. Саву 1909 на све- 
чаном скупу књижевног одељења Матице Српске (за- 
себно оштампан у Сомбору, 1909); и „С. Матавуљ у 
Херцег Новом. Успомене и биљешке“ од Марка Царау 
„Летопису Матице Српске“ за 1909 (књига 258, стр. 1) 
— Најзад, „Немирне Душе“ у „Летопису Матице Српске“ 
за 1908 (књига 251, стр. 51) није приказао Милан Савић, 
већ Јован Живојновић. У: Џ. 


„ДипломАТСКЕ СТУДИЈЕ О НАШЕМ ОСЛОБОЂЕЊУ“. — 
У Софији је ове године изишла књига бугарског пу- 
блициста Димитра Јоцева „Дипломатически студии по 
нашето Освобождение.“ У овој свесци су студије: „Ориен- 
тација политике у очи ослободитељске војне“, „Политика 
Србије“, „Дипломатски преговори од пада Плевне до пот- 
писивања Сан-Стефанског Уговора „“ ,„ Ослобођење Бу- 
гарске“, „Држања Бизмарка на Берлинском Конгресу“. 
Један део од тих студија раније је штампан у разним 
бугарским часописима: „Мисљлљ“, „Бљлгарска Сбирка“, 
„ЛЉтописи“, „Библиотека на Славанска Бесђда“ итд. 
„Циљ којем сам тежио у овим мојим радовима, вели 
писац, био је да бацим мало светлости на политику 
Европе у очи и за време ослободитељског рата. Изучавао 

сам те догађаје, и њихове узроке, гледао сам на спољни 
свет и политичке доктрине државника, не уносећи на- 
ционалне предрасуде у моју критику; остајао сам спо- 
којан пред тужним открићима недавне прошлости, у којој 
се оцртава истинска мисао наших пријатеља и неприја- 
теља, — али нисам могао да одолим оном болном осе- 
ћању које у срцу свакога Бугарина буди сурова јава у 
јуну 1878 године “ Г. Јоцов се одиста трудио да у својој 
иначе добро документованој и солидно повезаној књизи, 
буде без „националних предрасуда“. Али у том није 
успео, бар не у оним главама које се тичу Србије и њене 
политичке делатности од !876 до 1878 године. У сваком 
случају. ова књига, поред све своје једностраности иоштре 
националистичке ноте, користан је прилог за новију по- 
литичку историју балканских народа. У њој ако се не 
види како су ствари одиста биле, извесно се види како 
Бугари и данас гледају на догађаје од пре тридесет 
година. Б' 


Нова писма И. С. ТуРГЕЊЕВА. — Угледни руски ча- 
сопис „Вђстникљ Европн“ донео је низ до сада необјав- 
љених писама Ивана С. Тургењева, која су сада оштам- 
пана у засебну књигу. То су писма која је велики писац 
писао својим немачким пријатељима, нарочито Л. Пичу, 
Ј. Шмиту, Роденбергу, Фридлендеру, Ауербаху и Цебелу. 
Издавач је имао још приличан број Тургењевљевих пи- 
сама, али их није могао издати из разлога интимне при: 
роде. Али и објављена писма су од особитога значаја; 
у њима се налазе читаве странице аутобиографије, обја- 
шњења многих црта Тургењева и као човека и као писца, 
и после објављивања ове преписке отпадају многе ве- 
штачки створене и одржаване легенде о славном аутору 
„Ловчевих Записника“ и „Оцева и деце“. 


У писмима писаним последњих година живота пре: 
тежан је горак, песимистички тон. Измучен тешком бо- 
лешћу, душевно клонуо, без породице, а готово и без 
отаџбине, Тургењев у својим писмима верно казује тешка 
осећања која су га у старости обузела. Он код себе 
опажа све знаке „одвратне старости“, и има фатално предо- 
сећање блискога краја. „Шта да се рече о животуг пише 
он једном пријатељу. Он је такав као што је увек био: 
прекрасан за младе, и за оне који остају млади, тежак 
са старце и оне који су се као старци родили.“ Он уве- 
рава своје пријатеље да ће умрети у октобру 1881, као 

што му је мати предсказала у сну. О своме душевном 
стању вели ово: „Лење спокојство, слабост органских 
функција, нерађење ничега, па чак и „радост безуте- 
шности“ — то су главни симптоми човека, коме ће кроз 
три дана проћи педесет и седам година. Прошао је сан! 
И једино што га може још занимати, то је да посматра 
туђе, младе, срећне животе...“ У болести, Тургењев остаје 
при хумору: „Пијем, пише он, дванаест стакала млека, 
што ме, на жалост, чини још моралнијим но што јесам 
од природе...“ У другом једном писму: „Ја сам сасвим 
здрав, само не могу ни да идем, ни да стојим, ни да 
се возиМ...“ 

У овим писмима има врло корисних података за 
боље проучавање књижевнога рада Тургењевљева. Не- 
који од тих података јесу читаве мале гаутокритике. У 
последњим годинама он осећа све мање воље и снаге за 
књижевни рад, и из тога доба су „Клара Миличђ“, „зе- 
шна“ и „Стхотвореша вђ прозђ“. О овој последњој 
збирци вели: „За последњих седам година, за које време 
нисам писао ништа веће и значајније, ја сам израдио цео 
један ред малих песама у прози на засебним листовима. 
Никада нисам ни мислио да их штампам... Ја им нисам 
давао неку особиту цену и мало сам говорио о њима. 
Ти мали нацрти неће се многим допасти; за већину, на- 
рочито у Русији, они ништа неће значити. Те стварчице 
су последњи уздаси старца...“ Н. 


|| 


„БАЛКАНСКА КРИЗА“. — Један француски и један 
руски публицист, Рене Мулен и Сергије де Шесен, из- 
радили су добру и прегледну књигу о свима важнијим 
догађајима светске политике у 1908 години. (Џпе аппее 
де роу ачџе ехгепецте:: Те ОпезНоп тагосаше — Гез ассогав 
де 1а Вашаие — Га спзе ђаКатапџе — Стипе ег Јароп — 
[е5 тарролз трро-атепсапз. Рап5, 1909, 89 р. 385). Де 
Шесен је у овој књиги израдио чланак „Балканска криза“, 
у коме су описани догађаји што су се у току прошле го- 
дине збивали на Балканском Полуострву, почевши од 
изјаве барона Ерентала у јануару 1908, у аустро-угарским 
делегацијама, па до српске ноте у месецу марту 1909 го- 
дине. Сви узроци који су ове догађаје изазвали, све мене 
кроз које они су прошли, као и њихов велик значај за 
ближу будућност, врло добро су уочени, и овај, хро- 
нолошки израђен чланак најбољи је тетепјо балканских 
догађаја у 1908 години. ЈАМЕ 

Стогодишњица ЉУДЕВИТА ГАЈА. — Баш у часу када 
је Наполеон истакао свог царског орла на савски мост 
и отпочео оснивање Илирије, 8 јула 1809, у Крапини, у 
сред лепог хрватског Загорја, родио се Људевит Гај, 
који ће за хрвитску књижевност постати оно што ће и ње- 
гов друг и пријатељ Вук Ст. Караџић бити у српској књи- 
жевности, и који ће више но ико учинити за стапање 
Срба и Хрвата у једну природну народну целину. 

О његовом раду писало се врло много, и врло ис- 
црпно, значај његовог рада је уочен и истакнут, и мало 
је наших књижевних и културних радника о којима по- 
томство тако високо суди као што је случај са Гајем. И 
та заслужена популарност Гајева никада није била већа 
но данас када су догађаји, искуство, подигнут умни ниво 
довели све што је боље и код Хрвата и код Срба на 
Гајеве идеје. Гај данас није више генијална словенска са: 
њалица, популаризатор поетских славенофилских идеја 
Јана Колара међу Јужним Словенима, он данас важи као 
и далековид, разуман, реалан народни радник, који је 
добро разумео и лекције прошлости, потребе свога вре- 
мена, а нарочито добро и тачно видео шта будућност 
собом носи. У историјској перспективи и у светлости да- 
нашњице, Гај необично много добива, и зато је сасвим 
природан култ који Хрвати према њему имају, и велико 
поштовање које према њему осећају сви Јужни Словени, 
Срби и Словенци у првоме реду. Из тих разлога, про- 
славом Гајеве стогодишњице прославио се препород хр- 
ватскога народнога духа и књижевности и успех реалне 
и спасоносне идеје духовне солидарности васцелога Јуж- 
нога Словенства. 


У недељу, 2 августа, на врло свечан начин прослав· 
љена је у Крапини стогодишњица великога Илира. У 
суботу, 1 августа, пре подне, била је скупштина „Дру- 
штва за пучку просвјету“, и том приликом прочитани 
су извештаји о раду и стању тога кориснога друштва. 
После подне био је дочек многобројних гостију словен- 
ских, илуминација вароши, бакљада, концерат и комерс 
у част гостију. 2 августа, у 11 часова пре подне, била 
је главна свечаност. У име Југословенске Академије Зна- 
ности и Умјетности говорио је професор Иван Милчетић, 
који је опширно изнео сву делатност и све заслуге Га- 
јеве. Рус Волођимиров истакао је колико је Гај учинио 
за ширење и јачање идеје словенске узајамности међу 

Јужним Словенима. Прослављени хрватски приповедач 
Љубомир Бабић Ђалски, у име Друштва Хрватских Књи- 
жевника, са својом познатом поетском речитошћу, славио 
је Гаја као творца народнога јединства. Од Бугара го- 
ворио је Ст. С. Бобчев, у име Матице Хрватске Др. А. 
Базала, у име Матице Далматинске дон Иванишевић, од 
стране Матице Словеначке Др. Фран Илешић. Затим су 
још говорили: професор Спинчић, Ђуро Џамоња, про- 
фесор Рожић, Даворин Трстењак, Др. Лазар Цари Ми- 
лан Крешић. 

На подне је био банкет за 150 званица, на којем је 
говорио син Гајев, Др. Светислав Гај. После подне била 
је велика народна забава. 

Приређивачком одбору стигао је велики број по- 
здрава са свију страна Словенства, нарочито из југо. 
словенских земаља. Све знатније просветне корпорације 
из Србије депешом су честитале ту народну свечаност 
хрватску. Београдски Университет послао је оваку де- 
пешу: „Поштовачима великога. препородиоца хрватске 
књиге, онога који је у књижевности извео знамениту ре- | 
форму да се остави обласни дијалекат, а место њега 
усвоји општи народни језик, који је тиме учинио нај- 
важнији корак у стварању књижевног и народног једин- 
ства, и који је у тим својим дивовским напорима имао 
да се бори са несавладљивим, а ипак савладаним тешко» 
ћама, потомцима ЈЂудевита Гаја, српски Университет из 
домовине неумрлог друга Гајевог, Вука Караџића, сећа- 
јући се по Вуку шта су значили напори и заслуге Га- 
јеве, поздравља братским поздрављем светковину сто- 
годишњицу“. 

Исто тако, сви важнији листови српски, и у Србији 
и ван ње, поздравили су успомену великога радника на 
духовном јединству оба дела једног истог народа, Хр- 
вата и Срба. 

И данас, пошто је протекло толико времена, са 
српске стране може се поновити само оно што је Гају 
1842 године писао Кнез Милош Обреновић, шаљући му 
новчану помоћ: „Вредност Новина Илирски постала је 
совершено јасна и извјесна. Кром други видова њи ка- 
рактеризира дух укрепљења народности, ове светиње, по 
којој је сам народ оно што јест, и није друго. Вама, Го- 
сподине, као учреднику њиному, с правдом пристоји слава, 
коју достојно и уживате, и уживати имате, докле год на 
похвалном овом течењу народност свог рода воздви- 
гали будете.“ У. 

ДРУШТВА И УСТАНОВЕ. 

НАРОДНА БиБлиоТЕКА ЗА 1908 годину. — У „Годи- 
шњаку“ Српске Краљевске Академије изишао је извештај 
управе Народне Библиотеке за 1908 годину. Из њега ви- 
димо да је Библиотека у току 1908 године приновила: 
1715 књига, 55 старих и нових рукописа, 188 писама, 
тако да је на крају 1908 године имала: 43.298 делау 
90.083 свезака, 212 штампарских првина. 668 новина, 2464 
карата, 1071 стари и нов рукопис, 1639 писама. 

У току 1908 године било је 12 830 читања. Највећи 
број читалаца јесу ученици средњих и виших школа, 
затим наставници разних завода, а најмање лекара (7)и 
свештеника (1). 


Од политичких листова највише су читани: „Срп-. 


ске Новине“ (202 пута), потом „Одјек“ (75), „Политика“ 
(71), „Трговински Гласник“ и „Самоуправа“ (44), „Рад- 
ничке Новине“ (39), „Штампа“ (37), „Српска Застава“ 
(82), „Дневни Лист“ (27), и тако даље. — Од часописа, 
као и увек до сада. на прво место долази „Српски Књи- 
жевни Гласник“ (156), потом „Бранково Коло“ (143), 
„Дело“ (93), „Нова Искра“ (81), „Јавор“ (64), „Летопис 
Матице Српске“ (54), „Босанска Вила“ (53), и тако даље. 
Од српских и хрватских научних писаца највише сучи- 
тани: Др. Бранислав Петронијевић (356), Андра Ђор- 
ђевић (252), Јован Скерлић (230), Стојан Новаковић (138), 
Др. Владан Ђорђевић (109), Слободан Јовансвић (107), 
Др. Љубомир Недић (50), Никодим Милаш (75), Жи- 
војин Перић (75). Павле Поповић (60), Др. Богдан 
Гавриловић (58), Вук С. Караџић (56). Милан Ђ, Мили- 
ћевић (54), и тако даље. — Из забавне књижевности, од 
српских писаца, на прво место долази: Јован Ст. Попо- 
вић (69), Љубомир П. Ненадовић (58), И. Палмотић (45), 
Стеван Сремац (54), П. П. Његош и Гундулић (40), Ђура 
Јакшић и Сима Милутиновић (35), Марко Цар (34) Бра- 
нислав Нушић (33), Војислав Ј. Илић (29), Јанко М. Ве- 
селиновић и Радоје Домановић (28), и тако даље. Из за- 
бавне књижевности, од страних писаца, на прво место 
долази: Виктор Иго (303), затим Л. Н. Толстој (298), 
Алфонс Доде (178), Ф. М. Достојевски (121), Гиј де Мо: 
пасан (103), Александар Дима отац (77), Анатол Франс 
(74), Вергилије (70), И. Гончаров (58), Плаут (57), Шек- 
спир (55), Дикенс (56), Гогољ и Зола (43), Данте (45), 
Амичис (44), Х. Сјенкијевич (43), И. Тургењев а 
тако даље. 

ЧИ УВА 


Васо Кондић. — 20 јула умро је у Бијељини. у 
Босни, Васо Кондић, бивши сарадник сарајевске „Српске 
Ријечи“ и бањалучке „Отаџбине“. Покојник је био човек 
од дубоких уверења, вазда готов на жртвовање себе сама 
за своје идеале, у народним борбама последњих година 
био је и у првим редовима, и као такав допао је затвора, 
где је и запатио клице болести која га је у гроб отерала. 
Поред тога, Кондић се, не без успеха, бавио и књижев- 
ношћу: скупљао је народне умотворине по своме родном 
крају, и џисао приповетке из живота босанских Срба. 
„Српски Књижевни Гласник“ 1907 године (књ. ХУШ) 
донео је његову лепу и топлу приповетку „У мећави“, 
написану по угледу на приповетке његова пријатеља 
Петра Кочића. Смрт овога скромнога и преданога народ- 
нога радника несумњив је губитак и за народну ствари 
за књижевност српску. ни. + 


„а 

ДЕТЛЕВ Фон ЛилиенкРОН. — Смрћу Лилиенкроновом 
остала је савремена немачка лирика ако не без свога 
најбољега, а оно свакако без свога најистакнутијега пред- 
ставника. Њему се међу модерним немачким лиричарима 
стално давало најугледније место; понекад је стављан у 
исти ред с њим Рихард Демел, понекад чак и Густав 
Фалке, али никад, бар с позване стране, није нико 
стављан пре њега. За свој углед има Лилиенкрон без 
сумње да захвали и своме дару, који није обичан ни по 
јачини ни по обиму; али треба забележити да су муи 
саме прилике помогле да изиђе на глас, да чак можда 
стекне и већи глас но што заслужује. Он се јавља у доба 
највећег мртвила у немачкој књижевности, у доба када 
је немачка читалачка публика демонстративно окренула 
леђа домаћим писцима да би одушевљено прихватила 
Толстоја и Достојевског, Золу и Додеа, уз већ раније 
примљеног Ибзена, Бјернсона и Тургењева. То је доба 
када се у немачким књижевним часописима много више 
писало о страним писцима но о домаћим, доба када се 
почело увиђати да војнички успеси из седамдесете године 
не значе успехе на свима пољима, када се почела осе- 
ћати недовољност сопствене снаге и почела јављати, на- 
рочито код млађег нараштаја, забринутост за будућност, 
а напоредо с њом и отворено угледање на стране узоре. 
У времену толике књижевне клонулости морала је тако 
оригинална и нова књига као што је прва свеска Лилиен- 

кронових песама ( „Ада јиатеппе ипа апдеге беф сћ(е“, 1884) 
направити много јачи утисак и значити много више но 
што би значила иначе. Како уз то није остала тајна да 
је и њен писац бивши официр, да је суделовао у два 
велика рата и у оба био рањен, да је, поред тога, врло 
симпатичан боем детињске непрактичности — Лилиен: 
кронова је репутација била створена. Она је даље, с вре- 
меном, стално расла, и то опет не само због његовог даљег 
књижевног рада, већ и под утицајем његових личних 0со- 
бина, које су освајале све више у колико су биле по- 
знатије. Заједно с репутацијом растао је стално и његов 
утицај на млађи песнички нараштај. 


На три године после своје прве књиге песама обја- 
вио је Лилиенкрон (СезеПзсћан, 1887, [) једну автобио- 
графску скицу која је занимљива и по изнетим подацима 
и по начину излагања. 


„--Од домаћих учитеља и из гимназије кзнео сам 
мало. Само ме је историја до данашњега дана стално при- 
влачила и одушевљавала. Математика, тај „тоцио за 
главу“, која ми је и дан дањи брава закључана са 
хиљаду кључева, причинила ми је најтеже часове у жи- 
воту. — Мој ми је нерад донео и заслужене плодове. 
Последица су били накнадни часови. Али сам за тим 
био слободан, трчао у врт, у шуму, у поље;и предавао 
се својим сањаријама. Рано сам постао ловац. Тумарати 
сам са псом и пушком кроз ледину, шуму и гај биће 


ми увек највеће задовољство. То је ловчево блаженство. 


Од детињства сам желео да будем војник Пошто сам 
био из Шлезвиг-Холштајна, у Данској ми то у оно време 


није било могућно. С тога одем у Пруску. За време своје 


активне војничке службе имао сам.срећу да ме много 
бацају тамо амо. Обишао сам седам покрајина и седам- 
наест гарнизона. Тако сам познао земљу ки људе. 1864 и 
1865 био сам при крају последњег устанка у Пољској. 
Тада су дошли аустриски и француски рат. У обе сам 
војне био рањен. — О ти време потпоручничко! Са твојом 
веселом свежином, са твојом одсечношћу, са твојим мно- 
гим красним пријатељима и друговима, са свима твојим 
ружичастим данима; са твојим необично савесно схваће- 
ним осећањем дужности, твојом строгом стегом према 
себи самом. — Доцније сам постао краљевски админи- 
стративни чиновник у своме завичају, који сам у току 
последњих двадесет година виђао само узгред. — Од 
дужег времена сам дао оставку да бих се могао потпуно 

посветити својим књижевним радовима. -— Своју сам прву 
песму написао тек око тридесет пете године, изазват 
случајем. — Сматрам се за срећног што сам од вајкада 
навикнут на отмену добру музику. Наших пет краљева 
у области песме: Карл Леве, Франц Шуберт, Роберт 
Шуман, Јован Брамс и Роберт Франц остали су ми стални 
сапутници. Обавезан сам им на велику захвалност. — 
Рођен сам у Килу 3 јуна 1841 године. Моја браћа и 
сестре морали су рано скрстити ручице у својим мртвач- 
ким сандуцима. Моја покојна мајка Адела Силвестра, ро- 
ђена фон Хартен, угледала је свет у Филаделфији. Тамо 
је мој дед живео као амерички генерал Он је био, и 
ако по годинама преко половине млађи, један од послед- 
њих интимнијих пријатеља великога Вашингтона“. 


Отац Лилиенкронов, о коме се овде не говори 
ништа, био је сиромашан царински чиновник, који је на 
сиротињу био осуђен „грехом“ свога оца. Тај велики 
грех Лилиенкроновог деде састојао се у томе што се као 
племић заљубио у обичну сељанку и оженио се њоме; 
охола породица не само није хтела признати нову ро- 
ђаку, већ је и младожењу лишила наслеђа. По себи се 
разуме да је сиротиња овога одгурнутог племића пре- 
шла преко сина и на унука, и Лилиенкрон је и као офи- 
цир и као књижевник био један од оних немачких ба- 
рона којима је титула једино богаство или који бар стално 
имају мање но што им треба. Отуда је немаштина једна 
од његових омиљених тема. Материјалних је брига био 
ослобођен тек у последње време, кад му је немачки цар 
одредио сталну годишњу помоћ. — Још треба додати 
да је Лилиенкрон напустио војску као капетан, да је потом 
потражио срећу у постојбини своје матере и да је тек 
затим постао административни чиновник. После оставке 
и на ову службу живео је неко време у Минхену, затим 
у Алтони и најзад у Алт-Ралштату код Хамбурга где га 
је и смрт задесила (9/22 јула ове године). 

„Своју сам прву песму написао тек око тридесет 
пете године, изазват случајем“, вели Лилиенкрон. Прича 
о томе случају који је изазвао његову прву песму има 
у себи нечега легендарног и подсећа на историју старо- 
енглеског песника Кедмона, који је, по предању, као већ 
старији човек и манастирски слуга од једанпут осетио 
песнички дар у сну. Та прича о првој песми Лилиенкро- 
новој гласи од прилике овако: По повратку из Америке, 
коју је оставио разочаран и сломљен, задржавао се Лилиен-. 

крон у свом родном месту које је у њему будило читав низ 
старих успомена; кад је том приликом хтео једном да 
на некој слици напише посвету једној својој старој ро- 
ђаци, примети на своје велико изненађење да се његове 
речи нижу у ритму и да се на крајевима сликују. Тако 
изиђе на видело његов песнички дар који је дотле и за 
њега био тајна. — Ова би прича била од интереса да 
баш и није истинита; јер у Лилиенкроновој лирици има 
одиста нечега свежег, неусиљеног и непосредног што 
изгледа као спонтани, готово несвесни излив једне здраве 
и чиле природе. Он у збијеним, једрим песмама лаје 
потпуно конкретне слике било својих доживљаја, било 
природе — обично и једног и другог у исти мах. Телеграм 
ска краткоћа многих његових песама, која има у себи не- 
чега каприциозног, али и новог и живахног, искључује 
свако сувишно описивање, у њима су само најмар- 
кантније црте ситуације или расположења, оно што је 
најбитније у утиску песникову. Уза све то долази сна- 
жан звучан језик, нарочито богат у изразитим фигурама, 
који у лаким, обично елиптичним реченицама дејствује 
као жуборење потока. Реч је, наравно, о типичним и нај- 
бољим песмама Лилиенкроновим. Све нису такве, и да- 
леко од тога: мало је песника који толико губе кад их 
човек ближе позна као Лилиенкрон. Поред песама које 
иду у лирику првога реда налазе се песме безначајне, 
чак баналне и по предмету и по обради. Добар део ње- 
гове еротичне лирике изгледа као снобовско хвалисање 
љубавним успесима, а велики део његових других пе- 
сама личи на исповести обичног човека који се нашао 
у једној за њега новој средини, те му је ново све што га 
окружује, све што види и осети, ма да то ни за кога 
више није. ни ново ни интересантно. Занимљиво је 
у коликој мери Лилиенкрона у таквим случајевима не 
служи ни израз, његова иначе јака страна. Ако се на 
њега могу применити његове речи о Сторму: „Зацело 
нико није у своје списе унео мирис земље из шуме и 
поља као ти“ („Катрје ипа Деје“), не мање је тачан 
примењен на њега и закључак који се може извести из 
његових речи о Хебелу: „Хебел (Епедпсћ Неђђеј!) би био 
још већи лиричар да је — молим за извињење — имао 
мање памети. Проницава, мудричка,аналитична памет смета 
да се човек попне на престо лиричара“ („Пег Масеп“). 


· Лилиенкрону, који се несумњиво попео на престо лири- 


чара, смета веома што није ни у најскромнијој мери „про- 

ницава. мудричка, аналитична памет“, што је апсолутно 
без дубине. Тај му недостатак смета не само у његовим 
драмама и романима, већ и у једном делу његове лирике; 
јер он, нарочито у својој доцнијој поезији, покушава да 
се одмакне од онога што је само видео и осетио, поку- 
шава да уђе дубље у ствари, да продре у њихову суштину, 
и чак не зазире ни од апстракција, које несумњиво не 
иду у његову сферу. Кад се свему томе дода да се са 
усиљеним резоновањем о песништву — човек чисто има | 
утисак да је Лилиенкрон сматрао за дужност прослав- ; 
љеног песника да има и својих мисли о поезији — по- | 
чиње у доцнијим песмама јављати и манир, онда је листа | 
замерака које се могу учинити његовој лирици прилично 
велика. 


Па ипак би се од добрих песама Лилиенкронових 
могла саставити прилично велика збирка, и то збирка 
која би у немачкој лирској поезији имала врло угледно 
место. Лирика је његово главно поље рада и његов нај- 
већи успех. У другим је областима имао мање среће. Од ње- 
гових драма није ни једна могла ући у репертоар ма кога 
немачког позоришта, а и по његовим би романима мало 
ко знао за њега. Боље је среће био са епом, ако се 
то јест тај назив у опште сме употребити за његовог „Пог- 
фреда“ (Роготед, Кштеђиптез5 Ероз т 29 Катшиввеп), 
о коме сам писац вели: „Ово је еп са јунаком и без ју- 
нака, можете га читати и с почетка и с краја, а ако хо- 
ћете и из средине“. Он је доживео више издања, али за 
свој успех код читалаца има ипак да захвали, поред свога 
автобиографског карактера (Росоттеа је име ловачке куће 
песникове), поглавито својој лирској страни. Тако исто 
је имао Лилиенкрон успеха са кратким скицама — он 
их зове новелама — од којих се понеке, без великог пре- 
теривања, могу поредити с Тургењевљевим. Међу њима 
се нарочито истичу „Ратне новеле“ (КпеозпоуеПеп), које 
су као засебна свеска доживеле већи број издања но ма 

~ које друго његово дело. МОМА 

КРОЗ ЗМИЈАЊЕ. 


ПРИЈАТЕЉУ свом Господину Др. Ј. ЦВИЈИЋУ. 


Кола су тупо шкрипјела, пењући се тешко, уз Ко- 
љанску Планину, кроз коју је вијугао друм, губећи се у 
дугуљастим провалама, да опет избије на видик на каквом 
овећем заравањку, па да се поново изгуби и сакрије, и 
тако, рекао бих, бескрајно иде и вијуга се као огромна, 
сива змијурина, којој се чељусти не дају сагледати. 

Око друма, овдје ондје по крчевинама, из којих 
стрше опаљени и поцрњели пањеви, сјакте се весело 
према сунцу дуге њиве заруђеле стрви, а брадали куку- 
рузи сморено шуште, жудни, прежудни кише. Из даљине 
као да се чује умртвљено, малаксало роморење Врбаса. 

Високо под небом, изнад Луњевца и Вијагоште, ви- 
јају се и круже орлушине, а поврх њих се наднијели 


облаци големи као голе планинске литице и бијели као 
препадани снијег. 


Ишли смо сви пјешице за колима, и ја, и кочијаш, 
и стари Милић Вујиновић, који се бијаше од Тополе са 


_ нама запутио. Сва тројица смо шутјела и грабила уза 

страну до првог хлада. Ту би мало одахнули, па би се 
опет кренули, журећи се Давидовом Хану, гдје ће кочи- 
јаш коње хранити. 

— Вијају се орлови, могло би и кише бити — одахну 
крупно Милић, али му ни један од нас не одговорисмо, 
и он ушути као да није ништа ни рекао. 

Негдје пред попасно доба, кад већ и жега бејаше 
прилично јењала, уморни и знојави, падосмо у хлад код 
Ајдучке Воде, ниже Давидова Хана. Кочијаш метну ко“ 
њима да једу, а ми запалисмо, па мало и ракије потего- 
смо — умора ради. 

— Видиш, господине — обрну се Милић, ударајући 
лулом о врх опанка. Ово је некад била стећа планина, 
па су је Турци ишјекли. Увијек је она била пуна гор- 
скије' ајдука, сад само пањеви. И данас се стари Турци 
боје овуда проћи: од сваког пања мисле да је ајдук... 
Нешто ти мене питаш мало прије даље на Тополи за 
Змијање. И ово је Змијање.. 

Кочијаш, с којим сам се нешто уз пут разговарао 
о Змијању, кад чу ријеч Змијање, ненадно се трже, па, 
сав весео, убрза, не предишући: _ 

— Милић, господине, зна све! Он зна све! Ето, 
сам га је Бог данас с нами упутио... Он зна све, од њега 
ћеш све дознати. Он је из Раткова, а Ратковчани ти 
знају и самом цару фе-фет-фетву дати... 

И да весели кочијаш случајно у свом одушевљеном 
говору не удари на ријеч фешва, Бог зна кад би пре- 
стао, јер ју је једва једвице изговорио. То га застиђе, 
па ушути, зацрвеневши се сав у образу. 

Милић одговори хладно и одмјерено: 

— Знао сам, дијете, али сам све поборавио и по- 
бацио. Бочим се само са својом муком и потребом не 


би л' се како гођ до гроба докотурб свијетла образа и 
поштена гласа. 


— А колико би ти могло бити година, Милићу ; — 
запитах га, пружајући му боцу с ракијом, да га мало 
освјежим за причање. 

Примивши боцу, поврже је покрај себе, па се као 
дубоко замисли. 

— Е, како би ти казб — рече послије одужег раз- 
мишљања. Млого, млого ми има година!... Кад је Сера- 
шћер-паша пошб низ Босну и вође доље, на Добрињском 
Пољу, потукб Алију Кедића и крајишке Турке, онда ми 
се било најдраже оженити, и баш сам се некако тога 
времена и оженио, па ти сад рачунај... Ко да сад гледам 
Али-пашу од Ерцеговине како унатраг јаше на магарету, 
а ноге му у букагијама. Кажу, да је и њега вође неђе 


Серашћер-паша убио, а ено му гроба — Турци веле ме- 
зарлук — у Бањој Луци код џамије Вередије... Давно 
је то богме било! — заврти главом Милић и натеже 


боцу с ракијом. 

— А шта је то, Милићу, Змијањег Одаклен оно по- 
чиње и доклен допире» — уплете се опет кочијаш, ми- 
слећи, ваљада, да ће то Милић прије њему казати, јер 
га боље познаје, него мени. — Кажи нам штогођ од 
старине... 

Милић се накашља, извади кесу с дуваном иза при- 
пошаја, па поче, оборивши очи, пунити лулу. 

— Што се ти, дијете, уплећеш толико у разговорг 
Што знам казаћу. Знам ја овог чојака ко је он. И он 
је Змијањац! — осмјехну се и отворено ме погледа. Ако 
би иком казд, бели њему не би затајио што сам слу- 
шавб од старије људи. 

Ушути, повуче неколико димова, па се и опет даде 
у мисли као да се спрема и сабира сјећања из прошлости. 

— Змијање, велиш! трже се Милић из премишљања, 
вртећи главом и благо се осмјехујући. Е, дијете, велико 
је некад Змијање било. Змијањска је међа — Турци реку 
удут — ишла од ријеке Сане, па изнад села Слатине, па на 
Катуниште, и на Млиништа — туј има камен машеш — па 
отален право на Скокове Дели-Радојице — и туј има 
камен машеш — па од Скокова Дели-Радојице на село 
Пердуве, од Пердува у ријеку Пљеву, па Пљевом до 


Врбаса — ђе Пљева скаче у Врбас туј је камен машеш 
21% 

— па сад све низ Врбас, низ Врбас, низ Врбас до села 
Јакубоваца, од села Јакубоваца окреће међа на Рукати 
Раст навр Козаре — ено га и данас! — па од Рукатог 
Раста право у Сану. Ето, то вам је било старо Змијање 
прије Косова. 
Ми се много зачудисмо Милићевом казивању, и ја 
га упитах: 
— А ко је владао Змијањем> 
— На Змијању је судио од Змијања Ратко. Зар ти 
то не знаш» — зачуди се Милић. То зна у нас и мало 
дијете. Он је водио Змијањце и на Косово. То сам слушб 
ђе говоре стари људи, а и у пјесми се пјева како га је 
звао цар Лазар на Косово и како га је пресрео неђе на 
путу Троглав Арапине: 
Кад дођоше на воду Марицу, 
Ал повика Троглав Арапине: 
„Курвин сине, од Змијања Ратко, 
Зар ћеш проћи. провести Змијањце, . 


Без јуначке пошјечене главе 
И без српске проливене крвце :“ 


Тако се, овамо у нас тежака, пјева уз гусле, па ја 
сад подсигурно не знам. До душе, што свијет, веле, го- 
вори ил' је било, ил ће бити... није нешто брез нешта! 
— рече Милић више као за се и ушути. 

— Не реко ли ја теби, господине, да Милић зна 
свег — пита кочијаш, сав срећан. 

— Нека, дијете! Бог зна све — брани се зловољно 
Милић. Бог зна све, синко, Бог и нико више — додаје 
мекше и настави: Кад је царство на Косову пропало, на- 
срнуше Турци — Бог им не до — на Босну и освојише 
све. Само су се Змијањци дуго година гонили с Турцима. 
Ко пусте планине, па им је лако било, а и људи су онда 
били крабрији и сложнији него данас! Виђеше Турци да 
не могу изаћи на крај са Змијањцима, а и Змијањци се 
опет уморише од дугог и непрекидног војевања, па се 
погодише да чувају у Стражицама стражу и да по мало 
војују с Турцима кад би на кога пошли. Султан им даде 

верман колик мутап са златном царском туром да је 
њиова земља, да не плаћају ни цару арача ни попу ко- 
„лача, да могу остати у својој вјери и носити оружље... 
Кнезу Ратку, а неки веле кнезу Обраду, јер Ратко би- 
јаше умро — дана је суданија на Змијању. Осим тога 
дао је султан кнезу Тимар да кобиле ждријеби, Обровац 
да плоске налијева, Лијевче да овце јањи, и златну сабљу. 
Кнез је судио и заповиједд. Он се слушо у свачем. Турци 
се, у први крај, нијесу ни у што мијешали. Кнез је имд 
и своју тавницу. Ено и сад остатака, на њиви код ријеке 
Бањице испод наше цркве, од његове тавнице. И данас 
се виде два стражарска гроба што и“ је кнез пошјеко 
што су брез његова изума, оставилу стражу на Стра- 
жицама и дошли на сбор цркви... Чуо сам ђе стари људи 
говоре да се само наше село Ратково звало Змијање и 
да је оно од бирземана, пријг Косова још, имало своју 
земљу и своју праву. Неки опет кажу да су и остала 
села од Чађавице под Црном Гором до Бистрице под 
Козаром била уза Змијање и да су имала своју земљу, 
па су им поотимале потурице. Ја ти само могу подси- 
гурно казати да је Тимар имо своју земљу, јер је и он 
био у ратковачком верману... 

— А шта се данас зове Змијање2 

— Ми, тежаци, кад овако између се поведемо еглен, 
кажемо да су сва села од Кадине Воде до Чађавице Зми- 
јање. То је, веле, право Змијање... срце Змијања старин- 
ског... За турске суданије то се звало Кол Змијање или 
Змијањ-коло. 


— А на који су град Змијањци... Ратковчани уда- 
рали с Турцима» 


Ово питање Милићу паде прилично тешко. Да- 
нашњи Ратковчани би од срца желели, да се за вјечита 
времена заборави да су њихови стари са Турцима заједно 
војевали. То им није драго причати, јер су доцније грдно 
пострадали, борећи се с Потурицама да очувају своју 
земљу. Они мисле да их је Бог покарао што су некрсту 
помагало. Тако то неки схватају. Они само кажу да се 

говори да су ратовали с Турцима, и врло их је мало 
наћи који ће што више казати. У тој својој жељи, из- 
гледа, они су и измислили једну причу како су дошли 
до своје земље и праве. Поуздано, тој причи ни они 
сами, барем старији, у свему не вјеру, али увијек о том 
много радије причају него о својим војевањима са Тур- 
цима. Та њихова жеља и прича доста је, поред времена, 
и учинила да се данас и не зна много о јуначким под- 
визима старих, ратоборних Змијањаца. 

Милић је позадуго шутио, кад му рекох да суи 
Црногорци некад помагали Турцима, он ме зачуђено по- 
гледа као да у то не може ни по које благо вјеровати: 

— Баш Црногорци помагали Турцимар То не ме- 
ре бити! 

— Може, може. То има и у књигама. 

— Баш и у књигама има2! 

— Има, има! — уплете се опет кочијаш. 

— Нека, дијете!... А, Бог ти помогб, господине, 
има ли што у књигама о Ратковчанима... Змијањцима, да 
речемо 2 

— (О, има много! — слагах ја с намјером да коју 
ријеч више од њега извучем. 

— Оно кад буде по души —- поче младић онако 
поиздаље, отежући у први мах сваку ријеч. — Оно кад 
буде по души и овамо по истини, и у нашем верману, 
кажу писало је да ће Ратковчани, кад и цар позове, 
војевати, па сад једни веле да су ратовали с Турцима а 
други кажу да нијесу него само чували стражу на друму 
код данашњије Стражица. Зато се то село, ваљада, данас 
тако и зове... Стари Теле Босанчић — кршћено му је 
Теодор и било му је сто и тридесет година кад је про- 
мијенио свијетом — казиво ми је да су наши стари под 
сигурно ратовали с Турцима и били им у индату више 
пута и на више мјеста, ко мртва стража, отворили меј- 
дан. Предраго им је, вели Теле, било ускочити у Кауре, 
и они су врло често ускакали, онако сами од себе, брез 
~ урака, и млого су, каже, палили, робили и плијен од 

гонили од Сења, Задра, Шибеника и Дрниша, а млого 
су пута слазили и у Равне Котаре... Пошљедни, велики 
мејдан отворили су Ратковчани... Змијањци на Бијађу, 
тако каже Теле, и са Турцима узели град од Каура. Ко 
мртва стража навалило је седамдесет Ратковчана са кне- 
зом ко седамдесет рисова! Први је ускочио у град Сит- 
вук Бабић, главна кнежева поглавица, који је чуво стражу 
на Крагујевици. Ето му и сад зидина од карауле. Сит- 
вук је био врлетан чојек... једна газија, и држоб је седам 
жена од седам закона. Некакав поп Кочић — јер њиова 
је поповина од давније, давнина — тужи га владици да 
ради и живи прео закона, и замолили владику да ућера 
Ситвука у вјеру и закон. Владика нареди да му дође 
Ситвук. Кад се помоли Ситвук од Крагујевице — јадна 
мајко! — сав се крши у срми и под пусатом, једна му 
ногавица од чакшира зелена, друга црљена, а за њим 
штекти и пишти седамдесеторо вижлади! Онда ће вла- 
дика упитати попа: „Ко је оно, попе2!“ — Оно је, свети 
владико, ако почем нијеси знао, Ситвук Бабић“. Владика 
се грдно престрави и стане викати: „Просто му, просто 
му било! Нека не иде овамо...“ Једни кажу, кад је овај 
исти Ситвук ускочио у бијачки град, да у граду није когог 
затеко. Све је било побјегло, и он се вратио са Бишћа 
и умро код кнежеве куће. У Бањици има и данас један 
биљег који личи и крсту нашем и нишану турском. То је, 
веле, Ситвуков биљег, и ударен му је, кажу, више гроба 
таки биљег што је држо седам жена од седам вјера. 
Други веле да су Каури Ситвука на Бишћу заробили, па 
да су га одвели у Шибеник и залили оловом и рекли: 
„До сад си био сити вук, а сад буди гладни вук!..“ На 
Бишћу је погинуло дванаест Ратковчана. Ено им, веле, 
и данас гробови код села Рипча кад се пође у Бијаћ. 
Стари ми Теле рече: „Рођо вели — јер и ја сам од пле- 
мена Босанчића и сви ми служимо Јовањдан уз оно пет 
дана: — и наш је, каже, један племенштак, Обрад Бо- 


' Свети Јован Златоуст. 

санчић, погино на Бишћу... А, Бог ти помогд, господине, 


има ли у књигама штогођ о тој кавзи на Бишћу. — на 
једном се заустави у причању Милић. 
— Ко да из књиге чита! — чуди се кочијаш. 


— Има, Милићу, има — одговорих ја и пружих му 
опет боцу с ракијом. 
— Па колико се пише, Бог ти помого, да има вакта 


од кавгег — пита Милић радознало и држи боцу на 
кољену. 


— Има три стотине и седамнаест пуних година, ни 
једна више ни једна мање! — издигох ја мало више него 
обично гласом. | 

— Три стотине и седамнаест пуније година ни једна 
више ни једна мање, велишр Млого! — рече Милић 
и нагна боцу. Млого! — понова, кад предуши и метну 
боцу између нас на траву, па настави: Кад је легла кавга 
на Бишћу, врне се кнез Обрад са Змијањцима прео Сане, 
па прео ријеке Гомјенице и обноћи се са дружином нађе 
ђе је данас намастир Гомјеница... Сад ћу вам нешто рећи 
што сам ћутио од покојног кнеза Раде Кнежевића — 
они су племена од Змијања Рајка и њиово је кнезовање 
од бирземана — на Бишће су, вели покојни Раде, млого 
пута ударали Турци, али му нијесу ништа могли учинити, 
док им Змијањци нијесу прискочили у индат. Брез њи, 
каже, није могло бити ништа! Они, ко што сам ти ма- 
лоприје казб, први ударе и узму од Каура Бишће. Онда 
им паша, за ту њиову краброст и за тај њиов, Бог ти 
џомогд, индат, изда бурунтију да могу себи саградити 
намастир ђе оће и какав оће... Кнез Обрад бегенише 
оно мјесто ђе је с дружином уватио конак на повратку 
са Бишћа и ту сагради намастир Гомјеницу. Тако ми је 
покојни кнез Раде казивдо, па ја сад не знам... Неки, 
опет, кажу да је намастир Гомјеницу саградила султа- 
нија Мара. Ко би то знао, давно је било... 

Ушути Милић наједном, па и ми ушутасмо. Мене 
су мориле велике мисли. Некуд далеко, предалеко, лутао 

сам у машти за јупачким подвизима змијањских марто- 
лоза и за немилом судбином народа свога... 


; Сунце се примицало отпочивању кад је кочијаш 
| - почео хватати коње. Планински врхунци обавијали су се 
"ЗА лагано у све црњу тиморииу, и сјенке њихове, кад смо 
изашли над Кадину Воду, прекрилиле бијаху попут тавних 
покривача, овдје ондје као продераних и пошкропљених 
тананом свјетлошћу, широко поље које се испред нас 
73 протезаше, пресечено сивкастим друмом, у големом полу- 
| кругу. Испод Мањаче, Вијагоште и Светигоре бјеласају 
„ _ се разбацане куће и кроз коминове диже се и повија 
дим, а око нас непрекидно струји похладан вјетар, пун 
горског мириса, здравља и снаге. 


у аи је 


ПЕТАР КОЧИЋ, 














ДНО ЈАДА. 


(4) 
М 

Кратко трају тамо пролеће, лето и јесен, те брзо 
пролазе. Нарочито је пролеће необично шумно, пуно 
хука и жубора потока, цвркута селица, благих јужних 
поветараца. Земља као у усхиту, у непрестаним узвицима 
радости и дрхтавици уживања, жури се да баци са себе 
снежне слојеве. Скоро пред очима израстају испод њих 
испупчене прси брежуљака, удољине, отоке обала, острва 
и ртови, шуме још црне али већ пуне смонога мириса и 
топле влаге. Овде онде сијају плаве зенице живе воде. 
Јата пернатих гостију, почевши од великих, као груде 
снега, лабудова, па свршујући са ројевима ситних, као 
мушице, говедарака, падају на плићаке, роје се у барама, 
вреве у старим, поломљеним шеварицама. Цвркутање, 
звиждање, гакање не умучу. И цео тај поток живота не 
одмара се, не спава; но бесни, љуби, гости се у врућој 
поплави сунца које не залази. Могло би се помислити 
да их напаја страхом изглед ледених језера, која још 
једнако дремају мртва, модро-бела у слабом загрљају 
већ пробуђене земље. Хитају да живе, јер се боје да се 
може вратити сурова зима, што је мало час тек отишла. 
Тргоше се иза сна најзад и језера. У њиховим дуби- 
нама се скупило доста воде да, потпливавши под ледену 
кору, подигну ту кору покретом сличним дубоком уз- 
даху. Око ледова се поградише одмах широка отопљена 
места у којима је ветар, узбуркавајући воду, штрпкао 

а: помоћу ње и мрвио прљаве ивице од леда. Риба се ве- 
село праћне у рупама на леду и често би се, кад на 
жарком дану румена светлост баци меку светлост на 
црну воду, на њеној површини видели читави низови 
ноздрва огромних штука, које су, разјапивши чељусти, 
стајале непомично, увлачећи мирисан, животворан ваздух 
у шкрге заморене отужним мирисом зимскога мутљага. 
Тихих дана су се по води без престанка правили кру- 
гови од играња риба. 

Пронд је на језерској обали мазао смолом чамац. 
Хитро је превлачио зажареним гвожђем по саставима 

· _ посутим прахом од тврде, мелазове смоле. Лак ветрић 
је далеко разносио њен сладак мирис. Крај ватре је се- 
дела Битерхај са венчићем жутих саса на глави. Другога 
одела није имала. Наслонила руке на превијена колена, 
на дланове наслонила главу па слуша пажљиво рибареву 
песму, која се таласала тужна и таласава, као вечерња 
магла на тлу снажнога пролећнога хора језера и шума: 

Нови месец бледо сија, 
Пред палатом цура хода, 
У оделу златотканом. 
Сузе лију као вода. 


С] девојко, оде драги, 
Трговци ти шаљу свате, 
Ил' се сакри у могилу 
Или продај за дукате... 
хеј. 
—- Којим то језиком певаш, Прондег 
— А што» Допада ти се2 То је туђинска песмица. 
Та је песмица из губернијскога града... Хм! Много ти 
је тамо разних чуда, Цркава, зграда, људи... Шта сам 
пута био тамо! Јер ти немој мислити да сам ја увек био 
као сад. О, нисам! И мене су жене волеле! 
— Леп глас има песма. Преведи је, Пронде! 
Рибар стрпљиво преведе садржину. 
— Шта ће она да прода, Пронде 2 
— Себе... шта би друго. 


У мљ Си ГИ 





| 
| 

— Па онда 2... Они да је поједу као Мергењ своје дете2 

Пронд се насмеја. 

— Глупа си ти. Кад порастеш, онда ћеш сазнати. 

— Како ћу сазнати, ако одавде не изиђем> 

И то је истина. Нећеш изићи одавде. Одавде не 
излази нико. | 

Рибар и дете нехотице погледаше на далеку је- 
зерску обалу, где се изнад шума дизао усамљен, једва 
видљив дим. 

— Е, е, полако: Имаћеш кад Битерхај... Још ти Бог 
може послати некога не сасвим болеснога, као што је 
Грегор. А сад ми помози да спустимо чамац у воду, да 
бацимо мрежу. 


Нови месец бледо сија... 


· запева, али одмах прекиде. 


–- Псст! треба ћутати. Ти седи ту на задњем делу 
и пази, не мичи се, не мичи! Утопићеш ме! 

Оштрокљун, лак као ластавица чун, љушкајући се, 
полете по потамнелој предвечерњој води ка леду. Тамо 
Пронд описа полукруг, обрте и лагано поче избацивати 
мреже, сложене на дну чамца. Битерхај сагла главу на 
ивицу, па радознало гледа како се у узбурканој води 
прелама њена сенка, како дршће венчић жутих саса на 
глави. Пронд је имао врло паметне намере; одлучио је 
да мрежама одсече од дубине рибу која се грејала поред 
обала, затим да је нагло уплаши, сигуран да, бежећи на 
сумце, неће измаћи заседи. То му испаде за руком врло 
лепо. Док су пловили по ограђеноме месту с великом, 
певањем и пљуском, виделе су издалека како сваки час 
тону брезови пловци од мрежа, и како се тамо вода 
усталасава. Лов се показа преко очекивања обилан. Убрзо 
чамац затутња од лупе репова огромних штука извуче- 
них из воде; чудовишта су широко отварала зубате че- 
љусти, тражећи жудно шта би пред смрт угризле. Али 
Битерхај и не помисли да им меће прст у чељусти. Пљо- 
снате белокраљушне рибе мрких очију, одскакаху с места 

на место целим телом, као талци мућкани у решету. 
Једну од њих задржа Пронд дуже у руци. 

— Погледај, Битерхај. Ова је риба као и ми. Од 
ове рибе долази наша болест — рече и даде девојчици 
рибу пуну ожиљака, рањаву, са надувеним штитовима 
на глави као у губавих. Риба се тромо праћакала у де- 


тињим рукама и пакосно му гледала у лице, злим, мутним 
очима. 


— Да је пустим, Пронде. Жао ми је. 

— Не пуштај, не пуштај! Њу треба изнети на обалу 
па закопати. 

— Жао ми је — шапуташе Битерхај. 

— Што да жалиш. Она је нас упропастила. Кад 
човек поједе такву рибу, одмах се разболи. Не зна чак 
ни шта је појео, јер и оне испрва имају само мале пеге. 
Њу треба закопати, живу закопати, да кап крви не падне 
на земљу, јер на том месту често никне цвет или јагода, 
што разносе болест. МИ из гроба чак може да изиђе 
отров, ископају га миши, разнесу потоци. Најбоље би 
је било сагорети, али ватра не воли нечисте ствари, 
осветиће се. 

У таком разговору пловљаху обали, а месец је, ме- 
шајући белину са вечерњачиним руменилом осветљавао 
дрхтави пут пред њима. Остатак језера стајаше таман, 
непомичан. У даљини су блистали рубови румених санти, 
а још даље су се назирали модри окрајци тајге. Кад се 
попеше на брежуљак, где је била јурта, тисуће таквих 
језера, сјајних и крвавих од вечерње светлости, посребре- 
них месецем и ледом, погледале су на њих иза трепа- 
вица од шумарака и шума. Они се упутише вратима од 
јурте, која су се светлила од велике ватре. Имали су 
пуне руке посла лова и били су весели. На прагу сре- 
тоше Мергењ, која се помолила да их викне на вечеру. 

— Има... Лов! 

Опколише их па разгледаху свеж лов. 

— Изгледа да ће година бити сасвим добра — при- 
мети Грегор. 


при лаа Б55а 


Тин и Рини Во 

— Је ли, Грегоре, а да нешто зајазимо реку 2 Могли 
бисмо нахватати и насушити за целу зиму. 

— Кости ме боле. Вода је хладна — одговори Јакут, 
по дугом премишљању. 

— Па неће требати залазити далеко у воду. Тамо 
је већ била јажа, још стоји један колац. 

— Могу још да паднем. Руке су ми ослабеле као 
малом детету. Тамо је дубоко, а ја не умем да пливам. 

— Истина је, још може и пасти, прихвати журно Анка. 

— А јаг Моје су ноге горе но твоје, а ићи ћу. Ако 
станемо тако говорити, можемо иструлити за живота. 
Може се иструлити пре но што месо отпадне. 

— Шта ту отезати! Ићи ће, мора да иде... То је 
мушки посао, па кад ти хоћеш, и он мора — викну љу- 
тито Мергењ. Иначе не дамо Анки ни мрве јела. Она је 
здрава, дошла је овде од своје воље. Општина даје храну 
болесницима, а ми не дамо да једе наше. 


Грегор је седео збуњен. 

— Поћи ћу ја — рече бојажљиво Анка. 

— Иди, иди. Тамо су густи жбунови — насмеја се 
Мергењ. 

— А можда ћеш и ти поћи, Мергењ» — упита на- 
ивно Пронд. Наћи ће се посао за све. Да се насече 
грање, да се нанесе коља и прућа, да се ломи грање. И 
Битерхај ћемо повести, да нам ложи ватру. Само јој мо- 
рате начинити кошуљицу, да је нсби комарци много изу- 
једали. 

— Како да није! — прогунђа Мергењ. А ко ће 
остати код куће, да надгледа Кутујахсит7. 

— Не треба ми, не треба — јекну старица. Боље 
храну гомилајте. Јело ми изјутра зготовите и оставите. 
Оставите ми близу воде, па идите. 

— Онда ћеш поћиг2 Ти си јака —- обрте јој се Пронд 
љубазно. 

— Да видим — прогунђа жена, замишљена и на- 
тмурена. 











Дно ЈА ДА. 885 





Сутрадан за доручком рече она, смешкајући се 
љубазно: 


— Да учинимо овако: ти ћеш, Пронде, с Анком и 
Битерхај, ићи да зајажујеш реку, а ја и Грегор ћемо на- 
сећи грања, наносити до куће, и почети да плетемо ко- 
шиће. Немамо их, а без њих не можете нахватати рибе. 

— Тако је Али ми кошиће можемо плести у вече. 
Шта је за два човека начинити два кошића 2 

И Грегор наваљиваше да иде на реку. 

— Бар ћу вам коме додавати, ако не могнем да 
стојим на брвну. 

Мергењ не рече ни речи, само баци кашику и оде 
у кут. Не пође с њима, а нико је не смеде ни позвати. 

— А шта, побојао се! — шану с осмехом Пронд, 
намигну и показа Грегора који је ишао напред, са се- 
киром на рамену. 

— Побојао се, кажем ти. О, осећа он да сам ја за 
жене Татарин. 

— Причаш! — насмеја се Анка, заруменела и срећна. 

Ишли су кроз мочари, кроз трњак, још без лишћа 
али већ цветао. Битерхај је ишла последња и певала као 
птиче, и не прође ни једне барице а да се не огледа, 
не увери да одиста има на себи прљави дроњак у који 
су је, место кошуље, старији оденули. Дивље пловке, 
које су се већ поделиле на парове, сваки час су им из- 
летале испод ногу, беле, већ почеле да постају мрке пре- 
пелице полетале су с криком из жбуња, где су можда 
јеле пупољке и седеле на врховима високих мелеза. Топао 
ветар дувао им је у лице, носио по небу беле, вунасте 
облаке, љуљао дрвеће и односио комарце. Пожутела 
прошлогодишња трска жалосно је шуштала при његовом 
дувању, као да се жали што опет не може да озелени, 
што ће је брзо угушити млади изданци, који су се ти- 
скали оздо. 

Зеленило, отворено и провидно, као магла, златно 
од сунца, обастирало је жбуње, шуме, висило над земљом, 
одбијало се заједно са небесним плаветнилом у бистрој 

као суза реци, што је кривудавим коритом брзо текла 
од језера до језера. 

Рибари се зауставише на њеној обали, на месту где 
је дебео, црн колац излазио из воде, љуљао се под ма- 
тичиним потиском и чудно се преламао у провидној ду- 
бини. Ројеви риба су га пажљиво обилазили, растурали 
се чим би им његова сенка пала на леђа. 

— Овде ћемо да градимо, овде је најуже и најплиће. 

Битерхај наложи ватру, а рибари почеше да секу 
дрвеће и свлаче на обалу. Начинише малу скелу и по- 
моћу ње побише први колац. Са тога коца, наслонивши 
на њега брвно, побише други, и тако се корак по корак 
помицаху средини. Анка је са страхом гледала како се 
слабо утврђене даске љуљају под њима, како им вода 
истрже из руку коље, окреће га попречке, трза, прети 
сваког часа да баци у пропаст људе и њихову грађевину. 
Сићушне, црне скеле, у овој води провидној као год и 
ваздух, изгледали су као паукова мрежа, за коју су се 
хватале и пузиле полунаге, коснате људске прилике. 

— Пазите за Бога!.. Попадаћете! — шапутала је Анка. 

— Не причај! Не плаши! И овако једва стојимо — 
шалио се Пронд, ударајући упорно великим маљем по 
новом коцу. Грегор је држао подупирач оберучке, а река 
се у дубини, болно шуштећи увијала око нове препреке 
забодене у њу. 

До вечера једва стигоше до половине речице. Вра- 
тише се одморни кући. Али још из далека приметише 


да се из димњака не пуши, да се ватра кроз прозоре 
не светли. 


— Сигурно ни вечеру није зготовила, провни љу- 
дождерка — љутио се Пронд. 

У мрачној јуртр било је сасвим тихо. Кутујахсит 
се пробуди тек кад су они наложили ватру. 

— Од глади сам заспала — правдала се старица. 
Мергењ је узела јело. Узела нам је најбољи котао, се- 
киру, нож, ствари везала у зевежљај и отишла. Питала 
сам је куда ће и кад ће да се врати. Ништа ми није 

рекла... то није ништа... као да сам псето, а не људски 
створ... Велим ја њој... а она ствари везала у завежљај, 
узела нам најбољи котао, нож и секиру — понављаше 
ражаљена старица. 

— Узела нож, секиру, и најбољи котао — гунђаше 
Пронд, прегледајући погледом остале ствари. Ба! Узела 
је још и моју мрежу, најбољу мрежу... Треба чувати 
чамчић, да и њега не узме. 

Он истрча из куће, а за њим и остали. 

— Дабогда је... дабогда је... Узела! Оставила нас 
као без руку. Шта ћемо без чамца! клео је Пронд. Сутра 
се неће имати шта окусити. 

Хтеде одмах да гради сплав и да иде по мреже ба- 
чене у језеро, али га Грегор устави. 

— Сигурно их је већ узела. Само ће ти пропасти 
ноћ. Видиш да је вештица. Дабогда је... 

— А можда је и боље што је отишла, бићемо мир- 
нији. Можда ће нам послати краву. Милостиви Бог неће 
дати да пропаднемо — тешила их је Анка. 

— Дабогме! Послаће ти... Сам да ти одеш по њих... 
Без мрежа... без чамца... Шта ћемо, јадни, да чинимо > 
— кукао је Пронд. 

— Скоро ће икомарци навалити, а ми немамо хране! 

— Узела најбољи котао, секиру, нож, ствари везала 
у завежљај. Велим јој: остани... — причала је педесети 
пут Кутујахсит. 

Битерхај се врзма по кутовима, гледајући није ли 
Мергењ случајно оставила њену отету кошуљицу. 


(Наставиће се) 
ВАЦЛАВ _СЈЕРОШЕВСКИ. 


(С пољског превео ЛАЗАР КНЕЖЕВИЋ). 


[55] 
[5] 


У КОЛЕВЦИ СНА. 


Кад сунце зађе, и покривач плави 
Звездане ноћи, вече топлог јуна 

Падну по пољу и врх цветних круна, 

А жути месец на небу се јави, - 


У мојој души шум уморних трава 
И трепет лишћа у дисању ноћи 

Шире сан једне сугестивне моћи, 
Један сан што се чини да је јава. 


Један сан који сјај месечев злати. · 
Јавља се, чили, повија онако 

Како мирис дуне пољанама лако, 
Како уздах ноћи кандилке заклати. 


И с бојама које упија лепота 

Ноћи, овај свет се с бољим светом слива 
У меку слику задовољства жива, 

У живот једног сна и сан живота. 


Тада мирише доба раног маја; 

И као да се, неприметно, просто, 
На Идеал што је у сећању осто 
Наставља тихо један сан без краја. 


Сима ПАНДУРОВИЋ. 











МОРА. 


То сиво лице суровога неба; 

зрак сух и оштар, пустиња и камен; 
земља што шкрто даје црна хлеба; 
опале, ниске куће, беде знамен. 
Ћутљиви људи, покуњени, сухи 

ко танка врба-јадика над блатом. 
Свуда тескоба мрачна и мир глухи, 
прекидан само гавранова јатом. 

А ја осећам да ме нешто дави 

и нешто тишти измучене прси; 

жеђ силна мучи. У сну и на јави 
пролазе телом хладни, рески срси. 
И питам: Чему међу ниским људим 
ја имах жеља смелих, дивљих толи > 
И кад се после бурних ноћи будим, 
знам да сам рођен само да ме боли. 
А ипак, Боже, многи ли се роди 

да види лепих, обасјаних дана, 
безбрижно прође куд га срећа води, 
кад види крв што тече с туђих рана. 
О не причам ја оним своје јаде, 

да сућути им сузица протече! 

Вај, штете ако икад која паде! 

Ја вичем само, јер ме љуто пече 

А као мене и другове многе 

што ћуте, јербо мисле да су тако 

намениле судбине књиге строге, 
И човеку срамота кад би плакд. 
И гдено ино све живи и врви 
од љубави и истине и даћа, 
пориви ту су кржљави, без крви 
што озом иду, који више плаћа. 
И неискреност средство, новац мета; 
у глави глупост, у срцу таштина; 
ниједна добра чиста жеља света 
а мржња кључа из душе дубина. 
Неким се хоће тамјана и хвале 
и да све старим, знаним путем тече; 
што крепост ради жељни су да свале, 
а сама завист што их туда пече. 
Ал' она сила, што под игом јечи, 
та крв што заман пали празне груди 
Зар хоће навек да пред лажи клечи, 
о ви што нисте живине ни људи2 
Ах, хтео би вам казат друге путе 
ал' никад до вас глас мој доћи неће, 
моје су жеље превећ уздигнуте, 
и нећу да ме ваша губа креће; 
ја сам ко крошњат храст, што зелен оста 
у пустом кршу сам, са мало хлада, 
пркоси ветру и себи је доста, 
и задовољан ако мома млада 
дође да нађе одмора, и пева 
песму што ветар фијукањем прати, 
песму што онај само разумева, 
ком судба рече да се вечно пати. 


РикаРД НИКОЛИЋ. 











ЧАС ПРОШЛОСТИ. 


Мраморни сатир један у вече ћутљиво, сано 

Слуша тих ветар меко да с листа на лист слази. 
Најада руком једном из урне расипа лагано 

Талас сенке и ноћи, док другом руком пази 

И хвата. Ни дрхат један не мути ћутање то прожмано 
Сетом.. Тек шумор каткад ветра кад свело лишће гази. 


У старом, пустом парку статуе играју сада, 

И све се више и више мрачи азур небесног свода. 
Голуба јато, белих ко јадра морског брода, 

На плави кров полако један за другим пада. 
Басени плашљиво ћуте. Ни смех ни јецај вода 

Не руши мир узвишен, тишину вечног склада. 


То је час кад Прошлост враћа се и ко владар блуди 
По мрачном парку — далеко негде ветар врата лупа — 
По мрачном и дубоком парку пуном магле и студи... 
— Ветар оградом тресе. М не миче се само ред | 

баштенских клупа — | 
Улази. Чујеш дуг дрхат доле како парк из сна буди... 
Кроз мртво лишће можда то Прошлост свечано ступа... 


ФЕРНАН ГРЕГ. 


(Превео с француског С. Ј.) 


КЕ ма тј: 








СРБИ И МЛАДОТУРЦИ. 

Младотурци добро знају са каквом су радошћу сви 
мородавни политички кругови у Србији поздравили нови 
режим у Турској. Срби у Србији, који су први у по- 
четку прошлога столећа подигли заставу Слободе, пока- 
зали су својим јуначким прегнућем и осталим Балкан- 
цима пут Слободе. Нико се више ни искреније од нас 
није обрадовао сјајноме успеху Младотурака и великом 
делу Слободе и Напретка, које су они тако срећно по- 
чели изводити. Њихов мудри и политички програм, осно- 
ван на великим начелима слободе, једнакости и равно- 
правности свију отоманских поданика без разлике вере 
и народности — задобио им је на јуриш топле симпа- 
тије свију цивилизованих народа. Најстарији борци за 
слободу и остала начела велике Француске Револуције, 
Срби су на Балканском Полуострву били међу првима, 
који су одушевљено пристали уз нови режим. Срби у 
Србији обрадовали су се не само због победе великих 
начела, за која су пролили реке крви, него и за то, што 
су с правом очекивали, да ће Младотурци искрено испу- 
њавати свечано задата обећања, да ће подједнако по- 
ступати са свима синовима Отоманске Империје без раз- 
лике вере и народности, те да ће једва једном, после 
толико векова крваве борбе, сурове неправде и страшних 
искушења, и за отоманске Србе настати бољи дани. Били 
смо уверени да ће и наша браћа у Турској моћи од 

сада да се слободно развијају у свима правцима, ужива- 
јући све благодети новога стања слободе, једнакости и 
правде. 


И заиста, првих дана Младотурци су са највећом 
ревношћу почели радити на остваривању свога програма. 


Укинуше цевзуру, уведоше слободу штампе, сло- 
боду збора и договора. На све стране почеше излазити 
политички листови, у којима је свака народност на ма- 
терњем језику износила своје захтеве и своје наде. Узеше 
три Хришћанина за државне Министре, извршише изборе 
за Народну Скупштину, у коју уђоше представници свију 
народности, дадоше приступа у државну службу свима 
поданицима простране царевине, не питајући за народ- 
ност и веру, уклонише из државне службе и свију јав- 
них места све достојне слуге срамнога режима Хамидо- 
вога. Заједно с целом Европом пријатно изненађени ди- 
вили смо се несебичности вођа турскога покрета, тих 
младих официра, професора, адвоката, чиновника, њихо- 
вој правичности и умерености, политичком такту њиховом. 

Тако је то све лепо ишло до мартовске контра- 
револуције. Зла коб је хтела да нови слободоумни режим 
искуси све страхоте братоубилачког грађанског рата. Али 
благодарећи Махмуд-Шевкет паши и његовим јунацима 
побуна је брзо угушена, главни вођи и пријатељи реак- 
ције су сатрвени. 

Са примерном ревношћу и Царска Влада и Парла- 
менат, Сенат као и Народна Скупштина, приступише 
важноме послу консолидовања унутрашњих прилика у 
Царству. Многи корисни, често преко потребни закони, 
које је влада израдила, већ су прошли кроз оба тела 
Турскога Парламента, и добивши Султанову санкцију, 
обнародовани су и уводе се у живот. 


Али ту сад настаје за све искрене пријатеље новога 
режима једно велико и врло непријатно изненађење, једно 
крупно разочарење. Са места, са кога је до сада даван 
импулс слободоумном покрету, из отоманске Народне 

Скупштине, духнуо је наједаред опасан ветар шовинизма, 
националне нетрпљивости, фанатичне политичке тесногру- 
дости. Они исти људи, који су колико јуче своје животе 
залагали, своју крв пролевали за победу напредних начела 
модерне политике, који су широм света прокламовали по- 
литичке слободе за све своје суграђане, једнакост свију 
пред законом, потпуну равноправност свију народности, 
једнака права и једнаке дужности за све отоманске пода- 
нике без разлике вере и народности — сад наједанпут 
окренуше вером, хоће лакомислено да изиграју цео поли. 
тички капитал, који су тако брго и тако лако стекли, 
јер им је Европа поверовала и тврдо се надала, да ће 
они, у свом најбоље схваћеном интересу, искупити све- 
чано задату реч. Са дубоким и искреним жаљењем мо- 
рамо констатовати, да се Младотурци спремају, да погазе 
задану реч, да преваре и све немуслиманске народности 
и целу Европу. Под изговором да су то њихове уну- 
трашње ствари, они хоће да погазе основна начела, на 
којима почива јавно право у Европи. Али они се љуто 
варају. Извесни закони, извесне политичке мере према 
Немуслиманима из последњих дана, нису само њихова 
ствар, него су ствар европске цивилизације, тичу се 
крупних европских интереса, о којима не могу само 
Турци решавати у једном тако назадном шовинистичком 
смислу. 

Писац ових редова за све време свога дугога бав- 
љења у Цариграду није крио најживље симпатије своје 
за идеје, за које су се под Абдул Хамидом Младотурци 
борили, и за људе, који су били носиоци тих идеја. Он 
се искрено дружио са њима онда, када су их бриж- 
љиво избегавали, кад је дружење са њима рђаво било 
виђено и у Јилдизу и на Порти. Он мисли да му то старо 
пријатељство даје право да им искрено каже своје ми- 
шљење о новом правцу њихове унутрашње политике, 
нарочито пак о неколиким важним манифестацијама тога 
правца, које он сматра за судбоносне политичке погрешке. 

Пре свега мора се поменути рђаво поступање цар- 
ских власти према нашој браћи у Турској, чије се стање 
не само није нимало поправило од какосу Младотурци 
дошли на власт, него се на против очевидно погоршало. 
Докле се Бугарима повлађује на сваком кораку и кроз 
прсте гледа на сва безакоња која они на очиглед бла- 
гонаклоних власти врше, дотле се отоманским Србима 
одузимају разна права и повластице, тако мучно стечене 
под старим режимом. Боли нас што то морамо конста- 
товати, али је неоспоран факат, да је нашој браћи под 


Абдул Хамидом боље било, него што је сад под Младо- 


турцима. Ево неколико очигледних примера: 

Познато је, да је у Турској законом допуштено 
Србима отварати школе или на основу одобрења вила- 
јетских власти, донетог по саслушању меџлиса (просвет- 
ног савета у вилајету), на захтев приватних људи, који 
за школу одговарају, или на основу решења православ- 
ног Митрополита, донетога на основу Привилегија Ва: 
сионе Патријаршије, које су сви Султани од Мехмеда 
до Мехмеда У санкционисали. У неким крајевима (тамо 
где је Србин Митрополит), лакше је добити школу на 
овај други начин, у другим крајевима (где је Грк Ми- 
трополит), Срби дакше и брже долазе до школе на први 
начин. И сад наједанпут турске власти у паланачкој, ку- 
мановској и велешкој кази, без икаква повода од стране 
отоманских Срба у тим крајевима, почињу затварати 
српске школе обе врсте, газећи на тај начин и турски 
закон и Привилегије Велике Цркве. Па не само то. У 
гоњењу иду поједине власти тако далеко, да су једну 
масу учитеља тих насилно затворених школа, (које се 
случајно налазе у близини српске границе) почеле хап- 
сити и протеривати на основу закона о беспосличарима! 


А међутим саме те власти издале су им одобрење да 
могу радити у школи! 


Србима у скопскоме санџаку забрањују власти да 
изврше избор општинских избор општинских управа, за- 

хтевајући од њих да чекају док скупштина вотира нов 
закон о општинама. Међутим стари закон о општинама, 
по коме су досад ти избори вршени, још је у важности, 
и по њему се врше избори у другим крајевима. 

На просту доставу једнога познатога неваљалца, који 
је још под старим режимом као агент изазивач стајао у 
служби турске полиције, неколико угледних Срба из Ле- 
тевца ухапшено је и сад ће им се у Скопљу судити за 
„велеиздају.“ И као главни не доказ него основ подо- 
зрења наводи се противу невиних Срба што су активни 
чланови „Лиге Отоманских Срба“, једне законите, од 
власти признате политичке организације, чију су сарадњу 
на делу препорођаја Младотурци радосно примили. И то 
све зашто2 Јер шпијун денунцира: „да српска органи- 
зација има скривене, тајне циљеве управљене против. це- 
локупности турске империје.“ Нека дотичне власти и су- 
дије запитају Енвер-беја, Ниази-беја и Џевад-беја шта 
мисле о лојалности отоманских Срба. Ми не сумњамо да 
ће ти Срби као невини бити пуштени. 

У опште шта значи то скандалозно протежирање 
Бугара свуда у свима правцима на рачун Срба и других 
народности Бугари им отеше Румелију дигоше 1903 онај 
страшни устанак у намери да им одузму Македонију, 
тридесет година отворено рове у Македонији против 
Турске, па ипак Бугари остају мазе свију власти и свих 
надлежних фактора, који им се просто удварају. 

Али највећа несрећа за отоманске Србе лежи у стра- 
ховитој обести разузданих фанатичних Арнаута, која је 
превршила сваку меру. Нема дана да ти дивљи људи не 
убију или не покраду или не нападну каквог Србина или 
не силују какво српско чељаде. А турске власти седе 
скрштених руку и ногу и мирно гледају како се сатире 
јадни наш живаљ, њиховој заштити поверен. Два храбра 
борца за српску ствар, „Вардар“ у Скопљу и „Цари- 
градски Гласник“, у Цариграду, пуне своје ступце нечу- 
веним насиљима што их на бедној српској раји врше кр- 
вожедни Арнаути, за које у Турској нема закона. Џавид 








а 

паша, који је озбиљно покушао да Арнауте обузда и да 
их натера да се покоре законима, морао је да прекине 
свој поход против њих, који га је коштао толиких жр- 
тава, и добио је наредбу да се врати у Цариград не 
свршивши ништа. Зашто се стало на по путаг Ко ће сад 
убедити Арнауте, да их се Цариград не боји> 

Уредник једног познатог турског листа тамошњег 
младотурског комитета, Т....ефенди пише ми из Солуна; 
„Србија, Бугарска и Грчка морају за свагда напустити 
своје аспирације на Македонију ако искрено желе при- 
јатељство, или као што ме ви уверавате чак и савез са 
нама. Јер какви би то пријатељи били, који би, под из: 
говором ширења просвете потајно радили на томе да 
читаве провинције нашега Царства себи присајединег О 
отоманским Србима, Бугарима и Грцима, који буду верни 
поданици, бринуће се Царска Влада; ми нг можемо више 
трпети, да они своје погледе вазда упиру преко границе, 
да непрекидно гравитирају на респективним суседним др- 
жавама своје народности. Оставите ви те добре људе на 
миру; они се вас не тичу...“ Мој дописник се љуто вара: 
тичу се нас наша браћа у Турској, те још како! Сасвим 
је појамно што они своје погледе упиру преко границе 
к нама, што од нас помоћи очекују, кад су их њихови 
садашњи природни заштитници, отоманске власти, сасвим 
напустили, кад за њих у Турској закона нема. Кад би 
њима под Турцима добро било, не би имали потребе да 
од другога очекују спас. 

Очајно стање отоманских Срба налази увек топлога 
одзива код њихове браће у Србији. Званична Србија не 
сме допустити, да тако опасна анархија потпуно завлада 
на самим границама Краљевине, не може мирно гледати 
како се душмански сатире српски живаљ у Турској, 
остављен на милост и немилост Арнаута и Бугара, јер га 
шеурске власши пили неће или не могу да зашиште. Три- 
десет година лојалнога. примернога суседства и искре- 
нога пријатељства, које се није демантовало ни у данима, 

најтежим за Турску Царевину (1894—1896, 1897, 1903), 
дају Србији право да од Турске захтева, да не само оси- 
гура личну и имовну безбедност отоманских Срба, него 
да им да сва права, без којих не могу живети нити се 
се развијати, а која су осталим народностима одавно при- 
зната. Пријатељство између Србије и Турске не сме 
остати празна дипломатска формула, него мора значити 
искрену реалну политику основану на потпуној узајам- 
ности, која ће обе стране — везивати истим правима 
али и истим дужностима. Ако наше пријатељство са Тур- 
ском није ни од какве користи ни за нас ни за отоманске 
Србе, ако би се њихова беда и даље продужила у пркос 
званичним пријатељским односима онда — онда ја одиста, 
на моју велику жалост, не видим никакав та:зоп Ф#'ете 
за шо пријашељсшво. 

Читаоци се зацело сећају чувенога интервју-а Ахмеда 
Риза-беја, садашњега Председника Турске Скупштине, 
који је зимус у Бечу имао са једним уредником „Нове 
Слободне Пресе“. Његове тадашње изјаве направиле су 
сензацију у Европи, јер је Ахмед Риза, као што је по: 
знато један од покретача и главних вођа младотурске 
странке, а био је један од најодлучнијих и најстаријих 
бораца противу Хамидове тираније. Пошто је подвргао 
најоштријој критици политику барона Ерентала, и с пуно 
дирљивога патриотскога бола осудио анексију Босне и 
Херцеговине, и Аустрију прогласио за највећега непри- 
јатеља Турске, племенити бег рекао је бечкоме новинару, 
да су односи између Србије и Турске најсрдачнији и да 
ће се тих дана закључити формални савез, између обеју 
држава коме ће вероватно и остале државе на Балкану 
приступити појмивши потребу балканске конференције, 
која би образовала снажан блок против заједничких не- 
пријатеља и пружила моћну заштиту њиховим најбитни- 
јим политичким и економским интересима. 

Српска Влада била је послала Г. Стојана Новако- 
вића у Цариград, и, како сам сазнао из поузданога, из: 
вора, поверила му је мисију, да, у име Србије закључи 

са Турском срдачан споразум (епепе согтдаје), па и савез 
за напад и одбрану (аШапсе оПНепчуе и дегепајуе) и за 
заједничку акцију у свима крупнијих питањима спољне 
политике. Г. Новаковић је нашао и код Царске Владе и 
у свима меродавним политичким круговима у Цариграду 
најсрдачнији пријем: Турска је у први мах примпла ње- 
гову понуду да са Србијом закључи споразум или чак 
ш савез. Али, док је курир Српске Владе однео из Ца- 
риграда у Београд текст уговора о споразуму, односно 
савезу и из Београда вратио се у Цариград са дефини- 
тивним упуствима за Г. Новаковића и с овлашћењем да 
тај уговор потпише — дотле се на Високој Порти по- 
литичка ситуација већ изменила: Велики Везир Ћамил- 
паша ступивши у преговоре са марк-графом Палавичини- 
јем, аустро-угарским амбасадором о продаји Босне и 
Херцеговине, дао се убедити, да савез са Србијом није 
ни тако потребна ни нарочито тако хитна ствар. И тако 
се Г. Новаковић, и поред великог личног ауторитета, који 
ужива у меродавним политичким круговима цариград- 
ским морао вратити само с много лепих речи од стране 
Турске Владе — не свршивши главни посао, због кога 
је био послат у Цариград. 

И немамо уопште, среће са том, у принципу тако зва- 
ном политичком идејом о савезу са Турском коме би 
доцније пришле и остале балканске државе. У пролеће 
1897, Абдул Хамид нудио је Србији војну конвенцију са 
Турском у замену за велике користи које би се дале 
отоманским Србима. Тада Србија није хшела шај савез. 
Из непојамних узрока, Краљ Александар и влада Г. 5. 
Симића наредили су нашем тадањем цариградском по- 
сланику Г. Владану Ђорђевићу: „да избегне одговор на 
ту понуду“. Године 1898 Г. Владану Ђорђевићу, тада 
председнику министарства, изјавио је Султан Хамид П да 
радо прима понуду Србијину да са Турском закључи 
савез и лично му је обећао, да ће послати у Београд, 
по једном свом ађутанту, текст уговора о савезу. Али 

тај ађутант не дође.! Било је политичара који су мислили, 
да је тада Русија, љута на Српску Владу, што је долу- 
стила да се Краљ Милан врати у Србију и да му се по- 
вери команда Активне Војске — осујешила склапање 
српско. турског савеза. Трећи покушај са мисијом Г. Сто- 
јана Новаковића такође није успео. Држи се, да је овога 
пута Аусшрија, пошпомогнуша Немачком, спречила да 
до савеза дође. У осталом, и друге Велике Спле, — же. 
лећи пре свега да се мир по што по то одржи, а бојећи 
се да склапање таквога савеза, у томе, критичном мо- 
менту, не буде једна нова опасност за одржање и онако 
врло несигурнога мира — нису нас нимало помагале у 
ом послу, и ако су отворено и срдачно симпатисале 
српским тежњама. 

У пркос свима тешкоћама сви меродавни полити: 
чари у Србији остали су наклоњени идеји о савезу са 
Турском, који би могао бити тако користан по обе стране. 
Али је за остваривање те велике политичке идеје сопа!- 
по зте диа поп, што скорије увођење искреног слободо- 
умнога режима у Турској и што потпуније побољшање 
несноснога стања наших сународника. Иза онаквих речи 
Ахмеда Риза-беја, иза братимљена у Скопљу, Солуну и 
Београду, где су се српске и турске заставе заједно виле, 
дошла су онаква дела, каква смо горе изложили. Са 
таквим поступањем мора се престати. Нови режим треба 
и делима да осведочи своје пријатељство према Србији 
и Српском Народу. | 


Ш 
Политичке мере управљене противу свих немусли- 
манских народности налазе се изражене у члану 4 но- 
вога закона о удружењима, и у измени члана 16 Устава. 
А најгора и најопаснија од тих мера лежи у намери Ото- 
манске Владе, да уведе турски језик у све средње и више 
школе као обавезни наставни језик. 


1 От, Ујадап беогстеунећ „Гле Тимизеће Кехоћоп ппа те 
Адавзтећ(еп“, Герла 1908, стр. 96 и 97. 





СрБИи и МЛлАДОТУРЦИ. 351 





Закон о удружењима и поменуту измену Устава 
примила је отоманска Скупштина с великом већином после 
живе агитације, које су корист тих одредаба водиле софте 
и улеме, бранећи Ислам од уображених опасности. Сад 
се ти законски пројекти налази пред Сенатом. И ако 
је Сенат у једној важној прилици показао се либералнији 
од Скупштине (која је, на његов предлог, изменила у 
напреднијем смислу неколико чланова закона о штампи, 
што је већ била усвојила), слаба је нада да ће он и овога 
пута смети употребити свој утицај у истом правцу, кад 
су у питању тако популарне мере, поглавито срачуњене 
на ефекат код фанатичног турског становништва и — 
код Старотурака (са којима Младотурци, ма да они то 
неће да признају, морају рачунати, хтели не хтели, јер 
их је свуда много, врло много, а у Малој Азији су још 
у већини). Изгледа да нико, ни у Влади ни у Парламенту 
не слути огромне опасности, које ће изазвати примена 
тих реакционарних закона, против којих ће листом устати 
све немуслиманске народности. Узалуд су поједини по- 
сланици Немуслимани (Грци, Срби, Арапи), па чак и 
Арнаути речито протестовали против тих предлога, уза- 
луд су посланици свих немусломанских народности, за- 
једно са неколико Арапа и Арнаута, Муслимана, гласали 


против, предлози су усвојени у Скупштини, а и Сенат ће 
их изгледа усвојити. 


Нови члан 16, Устава пооштрава надзор државних 
власти над школама немуслиманских народности, који је 
већ стари члан 16 прокламовао био. Али сем тога он на- 
ређује (и у томе је много назаднији од старога члана 
16,) да се у све школе немуслиманских има увести један 
исти програм, који мора бити идентичан са програмом, 
утврђеним за муслиманске школе.. Према томе, без ика- 
квога обзира на специјалне народносне и локалне инте- 
ресе и потребе, у српским, бугарским и грчким школама 
у Маћедонији мораће се предавати исти предмети по 
истом програму, који ће се предавати у арапским шко- 
лама на Ливану или у јерменским школама провинције 

Худавендигјара! Нико се не би противио принципу др: 
жавнога надзора, који је одиста потребан у једној др- 
жави састављеној из четрнаест разних народности, али 
нашто то ограничење слободе наставе, пре годину дана 
прокламоване с толико помпе и поноса, кад оно ничим 
држави не користи а толике штете наноси најлегитим- 
нијим просветним интересима многих милиона Нему- 
слимана, лојалних поданика Турскога Царства, који су 


своју верност Царству у толико прилика тако сјајно по- 
сведочили. 


Али се рђаво инспирисана Отоманска Влада није 
зауставила на тој назадној мери против слободне наставе, 
Отишла је корак даље. Отоманска Скупштина усвојила 
је предлог закона о удружењима, који јој је поднела 
Царска Влада, и у њему злогласни члан 4. којим се 
свима немуслиманским народностима забрањује осни- 
вање полишичких удружења и националних организа- 
ција. М тај закон налази се сад пред Сенатом, који ће га 
зацело и усвојити. 

Вест о томе закону изазвала је право запрепашћење 
код свију немуслиманских народности, чији су представ- 
ници уложили најенергичнији протест на надлежном месту. 
Сви народносни клубови протестовали су код Великог 
Везира, Сената, Скупштине. Нарочито су протестовали 


код Младотурског Централнога Комитета, који им је од- 


говорио да и он осуђује тај поступак Владе и Скупштине. 
Међутим тај Комитет до сад није противу њега ништа 
предузео. Та реакционарна мера изненадила је и озбиљно 
забринула све пријатеље Младотурака у Европи, који 
не могу довољно да им се начуде, каквог је рачуна нови 
режим имао да самога себе тако потпуно демантује. Зар 
равноправност свију народности није била једна од глав- 
них тачака младотурсхога програма, на којој се оснивала 
најважнија и најсимпатичнија разлика између старога и 
новога режима» Зар Младотурци тако захваљују нему- 
слиманским народностима за помоћ, коју су име оно од 
почетка револуције па до данас тако обилато и тако 

































усрдно указивали. Јесу ли меродавни фактори у Цари- 
граду размишљали о томе, ко ће остати уз Владу и Мла: 
дотурке, ако све немуслиманске народности, нарочито 
сви Хришћани, буду против њих. У самом турском на- 
роду Младотурци су још врло слаби; консервативни еле- 
менти, који с неповерењем гледају њихова новачења, а 
који господаре фанатизованом масом, у европској Турској 
врло су снажни, у Малој Азији су у већини. Њихово 
привремено уздржавање од активног учешћа у политици 
још не значи да одобравају нови правац политике у 


Турској. На против у његовом ћутању лежи велика опа- 
сност за нови режим. 


Узалуд сам тражио да себи објасним, шта је могло 
нагнати Владу и Скупштину да изврше тако: бруталан 
напад на народности, да од својих најбољих пријатеља 
и помагача стварају себи крвне непријатеље. Тај дра- 
конски закон о удружењима у толико ми се гори чини, 
што апсолутно ничему не служи. Зар је његов творац 
могао бити тако наиван да мисли. да ће због таквог 
једног закона Немуслимани престати да се организују у 
политичка и културна удружења, да ће се њему за љубав 
одрећи своје народности» Каква заблуда! Познати турски 
лист „Икдам“ види у закону о удружењима једну истина 
строгу, али врло корисну и преко потребну меру против 
сепаратистичких ровења политичких клубова и удружења 
народности, од којих поједине, на пример Грци отворено 
раде против Отоманскога Царства и теже спајању са 
Грчком Краљевином. Тај лист налази да је нови закон 
једна сјајна манифестација снаге и солидарности новога 
режима, који се није устручавао замерити се и оним ло- 
јалним „добромислећим“ грађанима Немуслиманима, кад 
је, у питању један тако крупан државни интерес као што 
је: заштита целокупности Отоманске Империје. 

Слаба одбрана! Кад би таква нелојална акција Не- 


_ муслимана постојала, противу ње би биле довољне од- 


редбе Устава и кривичнога законика, којима се казни 


велеиздаја. Коме би могло пасти на памет, да од турске 


23 

Владе тражи, да трпи ма какву издајничку акцију, коју 
би појединци или удружења ма под каквим изговором 
организовали. Али хтети неговати своју народност, свој 
језик и своју књижевност, чувати своје име и своју веру, 
радити на културном и политичком васпитању свога на- 
рода, то ваљда у очима људи, који се поносе својим 
слободоумљем, не може бити издајство ! 

Нашто саме себе обмањујуг Нови закон о удру- 
жењима не само да не значи снагу садашње Владе, (нико 
се од њега неће уплашити!), него напротив он јасно по- 
казује, да Влада стоји на слабим ногама. Тај закон је 
само један неспретан и врло несрећан покушај, да се 
заустави нагло опадање популарности младотурског ре- 
жима, и да се апелујући на верску нетрпљивост турске 
масе задобију гласови Старотурака, којима се Младо- 
турци, у тој новој пози гонилаца Немуслимана, хоће да 
представе као већи и бољи Турци од најзатуцанијих 
Старотурака. Тим законом Младотурци дићи ће противу 
себе све Немуслимане, а Старотурке који добро знају да 
се таквим мерама ништа постићи не може, зацело таквим 
„ситницама“ неће задобити. Узалуд им сва мука! 


(Свршиће се). 


Милан Вл. ЂоРЂЕВИЋ. 

ОСЕЋАЊЕ ПРИРОДЕ У ФРАНЦУСКОЈ 
КЊИЖЕВНОСТИ ХУП ВЕКА. 


Дуго је време било једно опште место у историјама 
француске књижевности да је ХУП веку недостајало осе- 
ћање природе. Говорило се да је природа била сведена, 
кад се уопште у књижевности и изражавало то осећање, 
на појмове о стварима, на типове ствари тако рећи, као 


што је то захтевала Естетика тога доба, која је почи- 


вала, као што се даље тврдило, на апстракцији и гене- 
рализацији. Није било у природи, на пример, топола и 
растова, или шева и славуја, него је било уопште др- 
вета и тица. С друге стране, говорило се, природа је 


била удешена, улепшана, сведена на пријатне размере; . 


она је била сликана онаква каква је требала да буде а 
не онаква каква је у ствари. 


Затим је наступила реакција том мишљењу. Дошли 
су књижевни историчари који су, напротив, тврдили да 
је осећање природе врло живо код свију песника ХУП 
века. И што је најинтересантније, они су и једни и други 
били у праву; и ако је могло доћи до ове привидне кон- 


_ традикције, то се да објаснити тиме што седамнаести век 


не представља, као што ћемо мало час видети, једну хар- 
моничку целину већ две сасвим различне половине, и 
што се имало право, или није, према том да ли се го- 
ворило о првој или другој половини века. 


ТЕ. Кагпегћ, Назгојте де Ја Шега ге Ггапсајзе, +. ПЦ, р.16 е6 24. 

Наравно, ма о којој половини била реч, једно се 
може увек рећи, што неће нико спорити, да природа не 
заузима у књижевности ХУП века ни у којем случају оно 
место које заузима у књижевности нашег времена. 

Али пре но што приступимо расправљању самог 
предмета. треба се споразумети шта се уопште разуме 
под осећањем природе, јер ништа није тако сложено као 
ово осећање које у први мах изгледа тако просто. Оно 
је израз наших тако разноврсних физиолошких, сентимен- 
талних и естетичких потреба да је нужно, ма и површно, 
направити претходно, пре сваке дискусије, једну анализу 
тога осећања. 

Пре свега има једно осећање природе које је уро- 
ђено сваком и од увек, осећање извесне физичке пријат-_ 
ности која човека обузме кад се нађе на чистом, отво- 
реном ваздуху, једно чулно, телесно уживање које човек 
осећа у додиру са светлошћу, са хладовином, са све- 
жином, са водом, са природиним спокојством и тишином. 

Затим, у вези са овим првобитним осећањем, по- 
стоји једно друго осећање, које управо није ништа ново 
него само појачано, захваљујући нарочитим околностима, 
то првобитно осећањс: на име оно осећање које се 
јавља као реакција дугог варошког живота, као после- 
дица заморености и засићености тим животом, и као 
жеља за спокојним природиним животом. 

У овом случају природа служи као санаторијум за 
преморене живце, и овај би се облик осећања природе 
пре могао назвати љубављу према селу (атоцг де Ја 
сатраспе) него љубављу према природи, — давши селу 
овде смисао простог и природног начина живота. Јер, 
као што смо рекли, ово осећање крије у себи више по- 
требу за телесним и душевним одмором, једну пријатну 
хигијенску меру, него што показује истинско уживање у 
природи и њеним лепотама. | 

Због тога ово осећање треба сматрати само као 
једну уводну, пролазну форму осећања природе. О пра- 
вом осећању природе може се говорити тек онда кад 

___се природа воли због ње саме, таква каква је, и у сваком 

_ тренутку, кад није љубав према њој само последица на- 
_шег дотадашњег живота, реакција наших брига и потреба 
наших преморених живаца. 


То је оно дубоко осећање које даје природи душу 
те у њој одјекују све наше радости и све наше патње. 
У том случају љубитељ природе стапа своју душу са 
душом природином и у овом узајамном прожимању ње. 
_ гова се личпа свест изједначава с општом душом ствари. 
__На тај начин природа је једно душевно расположење 
(ега! Фате), у њој се огледа цео на: живот, и ми је 
бојимо ружичасто, сиво или црно, према расположењу 
_наше душе, према томе да ли смо ми сами радосни, рав- 
_нодушни или тужни. 

У Да се развије ово дубоко осећање природе потребно 
_је да нема ништа између нас и природе, потребан је не: 
___ посредни додир између нас и ње, потребна је, у извесној 
___мери, љубав ка самоћи у нас. Ми ћемо видети мало час 
_ да ли су услови живота у ХУП веку могли допринети 
"да се развије ово осећање природе. 

| Најзад, последњи ступањ осећања природе, онај 
· који је данас код нас најобичнији. то није потреба нежних 
| и меланхоличних душа, које траже у природи узбуђења 
Ми којима она служи као подстрек за лирске изливеи 
ЗАЈ _ сањарије, него потреба и задовољство очију, које траже 
_ „у њој игру светлости и сенке, свет боја, линија, форми, 
и којима она пружа сликарска уживања. 


| Ако погледамо на француску књижевност ХУП века, 
_ми ћемо видети да се у овом погледу као и у погледу 
__ друштвених нарави, француски ХУП век дели на две по- 
_ ловине. 
___У првој половини века књижевност је слободна, 
5 5, романтична, недисциплинована, песници се подају својој 
___инспирацији, својој ћуди (Ракан, Теофил де Вио, Сент- 
___Аман, Сирано де Бержерак, Скарон); друга половина је 

Са државним животом, са друштвеним наравима је 
то исто што и са книжевношћу: у првој половини века, 
анархија, авантуре, распасаност; у другој половини, ред, 
сигурност, дисциплина. Ауторитативни точак Луја ХМ 
све је изједначио пред собом. Грубе и бруталне нарави, 
наследство ХМГ века, постају углађеније и питомије. Са- 
лонски живот постаје једна друштвена навика. 

У изразу осећања природе видимо тако исто разлику. 

У првој половини века поред лажне, удешене, кон- 
венционалне природе из пастирских игара и романа, која 
подсећа на оперски декор и која доиста служи као декор 
за маскараде, без ичега локалног, има и истинског и_ 
живог осећања природе код неколико песника: код Ракана 
(5тапсез с Тетса5 зиг Фа тегтапе), код Теофила (је Машп, 
Га Зоштае) и код Сент-Амана (Га Зошиае).: 


1 Ево неколико изабраних места из наведених песама која ће 
дати идеју о искрености и јачини њиховог осећања и начину 
израза: 

„Скоро ће доћи ноћ да прекрати наше напоре; брежуљци ба- 
цају своје сенке у равницу; већ са свију страна заморени тежаци 
вуку кућама своје изврнуте плугове. 

„Господар својих страсти, он има што жели. Његово плодно 
имање је његово мало царство. Његова колеба њему је Лувр и Фон- | 
тенбло; њиве и вртови су његове провинције, и не завидећи нимало 
сјају краљева, он се задовољава да их гледа на сликама. 

„Он види како срећа са свију страна окружује његову поро- 
дицу, како пуне руковети падају под српом, како берачи по виногра- 
дима посрћу под корпама, и изгледа да се плодна брда, влажни 
долови и сочна поља утркују међу собом ко ће више да напуни 
његов подрум и његову житницу. 47: 

„Каткада јури за трагом Држи по старим забаченим шумама 
које не знају за светлост дана...“ (Ракан, Станце Тирцису). 

„Плуг задире равницу; тежак који оре бразду, жури виком и 
бичем пар волова који га вуче. 

„Аликса спрема своје вретено, мати, која јој је одмерила што 
има да испреде. привезала је кудељу за њену преслицу од трске. 

„Нешто нејасно и силно ремети ноћну тишину, и светлост и 
жагор разгоне сенку и покој. 

„Ковач је за послом крај ватре; гле како се ћумур распа- 
љује; усијано гвожђе на наковњу, пршти под чекићем. 

У другој половини века, међутим, ако изузмемо Ла- 
фонтенове басне, неколико писама госпође Севиње (на- 
рочито она од 19 и 20 априла 1690), Госланацу Ламоа- 
њону од Боалоа, рађање сунца код Боспе-а (Тракшаш о 
пожуди, ХХХП) и Фенелонове грчке пејзаже, сладуњаве и 
сувише стилизоване, може се рећи да је природа готово 
одсутна из француске класичне књижевности.) (Интере· 


„Ова лојаница изгледа изгорела ; дан ће је сад утулити. Сунце 
долази да нас забљешти, гле како пролази кроз отвор на вратима. 
„Свануло је, дижимо се, Филис; хајдемо у башту да видимо је ли 
и она, као твоје лице, засејана ружама п љиљанима“. (Теофил, Јутеро). 
„Час талас, квасећи обалу, жубори и дршће од гнева, ваљајући 
се по шљунку који је собом донео и који не собом однети. Каткада из- 
баци на своје обале потопљене људе, мртва чудовишта, буром скране 
лађе, дијаманте, сиву амбру и хиљаду других драгоцених ствари. 
„Час, најбистрији на свету, личи на покретно огледало, и 
приказује нам у тренутку још стотину других небеса под валом.. 
Сунце се ту тако лепо огледа да се човек неко време пита, да ли 


је то оно или његова слика, и најпре нам изгледа да је пало с неба“ 
(Сент-Аман, Усамљеноста). 


„Река је рибњак који спава испод палми, чија сенка загњу- 
рена у дну мирних, непомичних таласа изгледа да се одмара п осве- 
жава. Небесни свод се ту огледа, сунце се у њој купа, диви се себи, 
бљешти у овом огледалу што тече, и ваздушни обитаваоци, летећи 
с једне обале надругу, пливају у њему наопачке. И хиљаду славуја 
певајући у џбуњу, чине и сам шум пријатним покоју“ (Сент-Аман). 

1 Ево тог заиста лепог, шатобрианског описа Босиеовог: 

„Сунце је било на помолу и његов долазак објављивала је 
небеска белина са свију страна; звезде су биле ишчезле и месец 
је био изишао у облику српа тако лепе и живе сребрнасте боје да 
су очи: биле њим опчаране,.; у колико се више сунце приближа- 
вало, у толико је месец више нестајао; бледи месечев срп ишчеза- 
вао је полагано, и кад се сунце сасвим родило, његова се слабачка 
светлост изгубила у светлости великог сунца...“ 

Ево и једног карактеристичног описа из Фенелона који даје 
идеју о његовим пејзажима, виђеним кроз грчке и латинске писце (овде 
је реч о Тирској равници): „Ова земља је у подножју Ливана чији врх 
__раздире облаке и без мало додирује звезде; вечити лед покрива ње- 
· гово чело; реке пуне снега падају као бујице са врхова стена које окру- 
жују његову главу. Испод, види се пространа шума стародревних ке- 
_ дрова, који изгледају стари колико и земља у којој су засађени и чије 
густе гране допиру чак до облака. У подножју ове шуме, на планин- 

вале палете“: = - == = едила ода рана нар асиирлање ~ пе ва ин 
сантно је да сви ови примери коге смо дали, осим Фе- 
нелона, припадају оним књижевним родовима који нису 
ушли у Боаловљеву Ат; Ростдие). 

Питање је да ли је природа била одсутна само у 
књижевности, или се није осећала ни у животу. Јер се 
може десити да је било осећања природе, али се држало 
да оно не заслужује да му се поклони нарочита књи- 
жевна пажња. 

Нема сумње, оно спокојство, оно пријатно распо- 
ложење које човека обузме у природи од увек се осе- 
ћало, па се осећало и у ХУП веку. Истина Малерб је 
писао из Фонтенблоа: „М ја постајем све сувљи што 
више видим зеленила.“ Један други књижевник на позив 
да иде на село, одговорио је: „Шта, да идем на село, 
да проводим дане с дрвећем, кравама и сељацима!“ Али 
нам тако исто не оскудевају ни сведочанства која говоре, 
напротив, да се ишло на село и да се уживало у њему. 
Тако, Балзак се шета по свом имању и вели да је живот 
на селу диван и „да нагони на сањарију и највећег бр- 
бљивца.“ Госпођа Севиње тако исто пише са села: „у 
мојој тузи овде било је нечег пријатног: самоћа, тишина... 
и једна лепота у овим вртовима која би вас опчарала,“ 
Извесно је да ни Боало, који је имао вилу у Отеју, крај 
Париза, није тражио тамо иста задовољства која је имао 
у Паризу. Нити је Боало био једини који је имао вилу 
ван вароши: замци су се дизали на све стране, и у њима су 
њихови господари заборављали. на варош и њене досаде. 


(Свршиће се). 


УРОШ ПЕТРОВИЋ. 


ској падини, налазе се бујни пашњаци; по њима се види како лутају 
бикови, ричући; овце, блејећи. са јагањчићима који скакућу по трави; 
по њима тече тисућа бистрих поточића. Најзад пспод ових пашњака 
види се подножје ове планине које изгледа као каква башта: про- 
леће и јесен царују ту у исто време са цвећем и плодовима. Никад 
ни отровани дах југа који суши и пржи све, ни оштри северац, 
нису се усудили да избршиу живе боје које ресе овај врт“. 




























КОЦЕБУ КАО ДРАМАТИЧАР. 
(Крај) 
| Како стоји, међутим, с том злогласном Коцебуовом 
___ маном> — Колико је, с једне стране, Коцебу у истини 
6" _ био фриволна “и мало скрупулозна природа, бар толико 
Е- исто је, с друге стране, узрок овоме истицању фривол- 
; ности у његовим комедијама немачко схватање морала и 
онога што је и пристојно и непристојно у друштву иу 
животу. Озбиљност и укоченост, с којима се говори о 
тим стварима, јесте, уосталом узрок или последица што 
немају развијено осећање смешнога те према томе ни 
комедије. Никако није случај, да проналазач новога мо- 
рала с оне стране Добра и Зла није пореклом Немац, 
и да је то нарочито истицао. Коцебу је, међутим. имао 
и сам исти онај буржоаски морал немачки као његови 
критичари, само што је био искренији и досетљивији од 
осталих, и што, као добар комедиограф, није могао сти- 
снути зубе нити пустити из шака најзахвалније мотиве 
_. и заплете, за љубав стидљивости гледалачке која у ствари 
постоји само на површини. Осим тога, има се узети у 
обзир и доба у којем је Коцебу живео и писао; он је 
сам то нарочито истицао, бунећи се против нападаја ове 
врсте и цитирајући неке своје драме „које одишу нај 
чистијим начелима морала.“ С ствари, плиткост његова 
| морала дојима се непријатно много више у његовим 03: 
је биљним драмама, али ту то немачка публика није осе- 
"аи ћала, јер јој је говорио из душе и био одјек њених по- 
__ гледа на свет и на живот, У комедијама му и нема тога 

тако много, кад се узме све у рачун и пореди с оним 
што је духовито и успело комично у њима. Најчешћа је 
фриволност у ситуацијама дш рго дио-а, у пресвлачењу 
или издавању мушког за женско и обратно, и тако даље., 
али та врста комедије, лакрдија и поса којих је већи део 
Коцебуових комада, одувек је живела и црпла своју снагу 
из ситуационе комике. Коцебу ју је тим теже могао за- 
немарити, што га је његов дар нарочито упућивао на њу, 
јер нико није био тако вешт у заплетању шаљиве ин- 
триге и стварању разноврсних смешних ситуација као он; 
што је смелије манипулисао мотивима и триковима, тим 
је заплет бивао луђи и комедија занимљивија. Због тога 
су му најсмелије комедије можда уједно и најбоље. На 
пример „Пег Кећђоск“ („Срндаћ“), за којега је рекао Сар- 
сеј,: да је ремек-дело дш рто дио-а, а Гете је хтео „да 
пукне од смеја“, како пише мати Коцебуова,“ после прве 
преставе овога комада у Вајмару; и Гете као и Коцебу 
сам, држали су га једном од најбољих комедија Коце- 
буових. Вајмарска публика, међутим, и ако понајнапред- 
нија тада у Немачкој, мрштила се мало, тако да је Гете 
вајмарским госпођама морао „казати своје мишљење“. 
Ситуација у комаду у истини врло је ризична, и Ко- 
цебу се само тешио тиме „што је гледалац већ од по- 
четка потпуно обавештен о невиности“ њеној. — Слично 
стоји ствар и са другим комедијама Копебуовим, које 
иду међу најсмелије, као „Уптгуаг“, „Расепзејсће“, „Оба 
Клингсберга“ и др. „Немачки маловарошани“, које је 
Коцебу написао према Пикаревим „Француским малова- 
рошанима“, спадају, по Минору,“ не само у најбоље Ко- 
цебуове него у најбоље немачке шаљиве игре у опће. 

Дабоме да ситуациона комика није једини извор 
комедијографске вештине Коцебуове. Он је с много ра- 


' ће Тетрз, 15 августа 1887, ђ. Кађапу, монографија о Ко- 
цебуу, Париз 1893, стр. 408. 
8 1014. Стр. 16. 


3 Оцена Рабанијеве књиге, у абШпсшеће сејећме Аплешеп, 
за 1894, 2 Ва. Нећ 1. 5 34—62. 

зумевања обрађивао и комедију карактера и типова, којој 
је дао успеле принове, и исто тако чисту друштвену ша- 
љиву игру, често са многобројним и добро погођеним 
портретима и сликама из живота свога времена. Актуал- 
ност је уопће карактеристична црта Коцебуове комедије. 
Она се још појачава тиме, што он често поименце ци- 
тира писце и књиге и поједине ставове из савремених 
дела, све и кад нема намеру да исмеје или пародише; 
како се и у том погледу његов укус поклапа са укусом 
публике, могао би се из књижевних реминисценција у 
његовим комадима врло лако склопити списак књига и 
дела, која су највише читана и која су имала највећи 
утицај на ондашњу публику. То би било врло поучно 
за културну историју његова доба, а како је тада немачка 
култура била једини извор за душевни живот и наших 
образованих кругова, није овај моменат безначајан ни за 
наше књижевне историчаре, и у њему је уједно једно 
тумачење, што су Коцебуа тако радо гледали на нашим 
позорницама и тако радо читали по нашим грађанским 
кућама. Из Коцебуовске средине и под његовим посред- 
ним и непосредним утицајем постала је, с применом ло- 
калне боје и српска комедија Стеријина, да и не споми- 
њем Јоакима Вујића, који је напросто преводио и „пре- 
рађивао“ Коцебуа и његове немачке и мађарске подра- 
живаче. Међу оно мало драма српских пре превода из 
Коцебуа и пре Стерије, и нема комедије. У осталом, и 
у Немачкој стоји доста лоше с комедијом пре Коцебуа. 
Шта је нашао Коцебу пред собом у том погледу, 
код своје кућег Готшедовицу и Гелерта, и Лесингову 
„Мину од Барнхелма“, која у ствари и није комедија; на 
савременој позорници Енгела, Шредера, Брандеса, Јин- 
гера и њима сличне. А Немци су некад, у средњем веку, 
и касније за Реформације, знали за комичне типове, у 
својим фастнахтштилима што су се давали на пијацама 
и по школама, и у појединим немачким крајевима, као 
на пример у Бечу и у Баварској, задржали су се и даље 
потомци карневалских хансвурста у мање више комичним 

облицима; али комедија у правом смислу, како су је 
имали Французи с Молијером, и Талијани и Енглези, та 
комедија је једва животарила у Немачкој. Зато је Ко- 
цебу, онде где се угледао и поводио за туђим примером, 
црпао из страних не из домаћих извора као код озбиљне 
драме, па је позајмљивао и од Молијера, и од Гоција, и 
од Шекспира, и од Голдовија, Холберга и ситнијих фран- 
цуских величина; често је и прерађивао туђе комаде у 
своме духу и на свој начин, и с успехом. Зато што их 
има у толиком броју, тако разноврсних и по угледу „на 
све што је у том правцу рађено, Коцебуове комедије 
представљају читав и можда најпотпунији компендијум 
свега онога што иде у ту књижевну врсту и спада у ру. | 
брику шаљиве игре. Што има немачких комедиографа, 
из онога доба и после њега, сва она имена што су нам 
позната са позоришних цедуља, до у новије доба, сви су 
они мање више црпли у једноме или другоме правцу из 
Коцебуа, мање или више вешто, мање или више отво- 
рено; а има их тако верних подражавача, да би се неки 
њихови комади могли држати Коцебуовима. У бечком 
Бургтеатру игран је Коцебу, према податцима, од године 
1790 до 1867 свега 3650 пута; међутим, у ствари, дух 
Коцебуове драме за све то време није ни избивао из 
Бургтеатра, јер сви они Бенедикси, Розени и тако даље, 
све су то пооштрени, разводњени, речју боље или ло- 
шије имитовани Коцебуи, са изменама у локалним ства- 
рима и у спољашњем погледу. У том бечком Бургтеатру, 
тада најмодернијем и једино меродавном немачком по-_ 
зоришту, познали су и наши Срби и Хрвати Коцебуа, 


као што су у њему познали и драму у опће. То, међу. 
тим, спада на други лист. 


Коцебу је зарана ступио у свезу с Бургтеатром, и 
он је неко време био у њему управишељем. Још прве 
своје драме он је сам уређивао за позорницу и био им 
главни редитељ; то су додуше из почетка биле добро- 
вољачке дружине, али ствар је ипак од значаја и тумачи 
донекле савршенство Коцебуова осећаја за ефекте на 


, 

Њ. позорници, чему је доцније често имао много да захвали. 
5 Управа Бургтеатра није дакле поверена неискусном дра- 
матургу, кад је 1798 године позван за управитеља Ко- 
цебу. Ту је први пут дао приказати свој комад „Сребрни 
Сватови“, и онда једно за другим лично доживљавао 
_ и своје највеће тријумфе.: Те године 1798 приказана су 18 
његових комада у 73 вечери. Кад његово име стоји на 

позоришној цедуљи, каже познати савремени популарни 
ж: бечки спаситељ Епелдауер, тада Бечлија још код куће 
трља руке од задовољства („да зећиџегеп =1ећ Фе Млепег 
већоп 2 ћаш5 4'Напа“).“ Кад је, после, не слажући се са 
неким глумцима, дао оставку и требао да пође, смислио 
је Коцебу племениту освету и дао је приказати први пут, 
Е. 7 марта 1799, „Пе ђејдеп КИпозђего“, једну од најбољих 
у својих комедија. Као писац, он је и даље остао у добром 
и беспрекидном одношају са Бургтеатром.“ 


Боравак у Бечу употпунио је, да тако кажем, ко- 


| мични репертоар Коцебуов, чији је дух био необично 
3 прилагодљив. Он је ту познао пре свега аустриске Немце 
|. и бечку позорницу, која је имала своје нарочито обе- 
К лежје, поглавито у комедији. „Оба Клингсберга“, чији 
______ су типови узети из бечког вишег друштва, и за који је 


комад рекао Гете (Екерману) да је једна од најсрећнијих 
инспирација свога аутора, и комична опера „Село у бр- 
дима“, у којем је насликано осећање аустријског родо- 
љубља за време рата с Италијом, показују најбоље, како 
се брзо и лако нашао Коцебу у новој средини. Улазећи 
у традиције бечке комедије и бечке народне позорнице 
(„Уо ка ск-а“), који су до пред његов долазак стајали 
3 непосредно под талијанским утицајем и под вођством та- 
_. __ лијанских песника и уметника, виђених и одликованих 












1 еп у. МеЏеп, Гле Тћеајег Млеп5. 2 Ва., 2 Нађђа., 1 Те. 
Млеп 1903. Стр. 100 #. 


2 па. 


3 Кофеђџе, Сљђег тетеп Ашепћајћ 11. јеп ипа тепе егђебепе 
Плепзђеп аззипе, Гере 1799. 


, 

на аустријском двору, Коцебу је уједно преко њих по- 
знао изблиза и талијанску комедију де! апе, богат извор 
за типове и мотиве. Тако су му и прилике помогле, да 
своју плодну машту и хитру памет освежава на што 
више начина и у што већем обиму, те у своме делу 
скупи све обрасце драмске врсте за коју је нарочито 
имао дара. 

Мушке и женске типове, обрађиване у комедији од 
Аристофана до његових савременика, у свима варијаци- 
јама шаљиве игре од фастнахтшпила и дијалога па преко 
опера и оперета до водвиља и политичке сатире, износи 
Коцебу неуморно један за другим и један преко другог 
ва позорницу. Тартиф и тврдица, љубавници хвалисавци 
свију врста, непоштењаковићи и просте варалице, ман- 
гупи, пијанице, карташи, чудњаци, шепртље; угурсузи; 
уседелице и девојке које би да се удаду, подводачице 
и проводаџике, пунице и свекрве; па онда пекари, бер- 
бери, учитељи играња, ислужени војници, поштари, и 
шетрти свију руфета; и маловарошани, политички шу- 
стери, непризнати песници, уображени болесници и хи- 
похондрити, и сви могући остали људски типови који су 
одувек служили предметом за шалу и подсмех и на чији 
се рачун даје лако истесати досетка, ту су искупљени. 
Често већ натпис казује који ће доћи на ред и о чему 
се ради; још чешће споредни натпис, који је за доба 
Коцебуово био у моди и који је Коцебу још боље утвр- 
дио. „Брат Мориц чудњак“, „Женски јакобински клуб“, 
„Ветропир“, „Хиперборејски магарац, или данашње ва- 
спитање“, „Посета, или тежња за засењивањем“, „Не- 
мачки маловарошани“, „Метеб, или обесност“, „Пашке 
враголије“, „Лепа мала продавачица накита“, „Пијаница“, 
„Ајленшпигел“, „Гроф од Глајхена“, „Интермецо, или 
племић са села први пут у престоници“, „Расејани“, „Си- 
рома минесенгер“, „Сирома песник“, „Ханс Макс Грис: 
брехт од Хумпенбурга, или ново ритерско доба“, „Сло- 
бодни зидар“, „Свезналица“, „Раскринкана богомољка, 
или један мали пример духа времена“, и тако даље. 

Већ ова свестраност и потпуност меће Коцебуа у 
прве редове међу савременицима, који су црпли из истих 
традиција и писали за исту публику као он. Од њих се, 
међутим, сваки ограничавао на извесно поље, трудећи 
се да на њему да своју меру, и ниједан не домаша ни 
близу Коцебуа. Ифланд, један од најпознатијих, чије се 
име увек спомиње у једном даху с именом Коцебуовим, 
скоро да се није ни макао од тако зване грађанске по- 
зоришне игре, коју је он нарочито учврстио на немачкој 
позорници. Али није једино у том погледу Коцебу из- 
макао испред МИфланда и свију осталих. Само је заслеп- 
љена пристрасност могла превидети разлику између драм- 
ског и књижевног талента његова и његових савременика, 
и само је недовољно познавање које јој се придружило 
могло Ифланда и друге истицати чак испред Коцебуа. 
Коцебу је лично био у добрим односима према Ифланду; 
али му је било врло криво, што су га изједначавали и 
вечито заједно метали с Ифландом, само зато што су 
обоје обрађивали понеке исте теме и што су обоје имали 
успеха код велике масе. Сам Ифланд ценио је Коцебуове 
драме врло високо, али је иначе ретко ко умео да за- 
пази „смелији и снажнији цртеж, богатију и пластичнију 
унутрашњу садржину“ Коцебуових драма према Ифлан- 
довим, које истиче још романтичар Бернхарди, а цитира 
Кобернштајн.: 

Остаје најзад да се наведе још и најзначајнија за- 
мерка која се може изнети против књижевника од некад 
и њихових дела: зашто је Коцебу заборављон данас и · 
од велике публике, зашто се његови комади не играју, 
или скоро не играју вишег Свакако има и ту хотимичног. 
и насилног занемаривања, као у свему што се тиче овога 
човека, и ван сваке је сумње, да би понеки Коцебуов 
комад и данас још издржао утакмицу с драмама које 
имају успеха на позорници. Иначе, за драму и нарочито 
за шаљиву игру, овако питање нема исти домашај као 


1 дезећјећје дег дешасћеп ХабопаШ ега иг, 2. Те!. 5. 713. 

за остале духовне и књижевне производе. Шаљива игра, 
која још треба и да има успеха на позорници, више је 
него све друго везана за своје доба; оно што је у њој 
опште те што би могло важити за више и много поко- 
љења, редовно је завијено у прилике и алузије, које у 
моменту дају нарочиту драж целој ствари, јер претпо- 
стављају разумевање код слушалаца, које с временом из- 
бледи и изгуби се. Коцебу је и сам предсказивао, да 
после педесет година неће више ни један његов комад 
приказивати на позорници, зато што они „обликом при- 
личе само своме добу“, и он не ласка себи кад мисли 
да се тај облик не може дуго одржати; али он је уверен, 
да ће песници потомства често употребити његове пла- 
нове и још чешће вадити из њих поједине ситуације. То 
су заиста и чинили песници потомства, и у Немачкој, и 
код нас, и другде. И то је доста. Само највећи песници 
успевају покаткад толико опште човечанскога кондензо- 
вати у једној комедији, да остају занимљиви и за потом- 
ство; па и ту, на како високом степену морају бити данас 
и трупа позоришна и гледалачка публика, да понеке Мо- 
лијерове, Шекспирове, Голдонијеве комедије постигну 
прави и искрен успех! А Коцебу би можда и ту могао 
ући у ред, иако мало позади, са понеком од својих ко- 


медија, кад би било мало више доброг расположења 
према њему у његових саплеменика. 


Један од старијих, мање познатих немачких поли- 
хистора, Бутервек, написао је, оне године кад ће Коце“ 
буа мучки убити (1819), у своју „Историју Уметности и 
Наука“ (2 св.) о њему ово: „Коцебу ће остати незабо- 
рављен у историји немачког позоришта, ма како испао 
о њему суд потомства, јер Немачка још није имала књи- 
жевника, који је толико написао за позориште, а осим 
тога још много друго шта, чија су драмска дела имала 
толики успех по читавој Европи, а против којег се, крај 
свег тог, скоро једнодушно изјављује критика образо- 
ваних.“ После Гетеових опазака у разним приликама, ово 
је највећма беспристрасна и најтачнија оцена Коцебуа, 








КОцЦЕБУ КАО ДРАМАТИЧАР. 369 





"међу његовим савременицима. Уз њих би се једино још 
"могао цитирати строги Берне, који Коцебуове драме није 


марио, али који поводом једне његове комедије („Пле 
сетаћт сће Масћђагасћан“), ипак признаје: „како је дубок 
извор пун чисте, свеже, освежавајуће веселости Коцебу, 


_ какав је добротворни дар неба... Кад би се и збројали ве- 


сели часови, које је проживео сваки појединце било при 
гледању било при читању његових шаљивих игара, изи- 
шао би велики рачун, да је један једини човек био тво- 
рац једног срећног столећа. Човек је незахвално ство- 
рење, али Немац понајвише. Како би стари век, како би 
Лондон и Париз поштовали овакога мужа !“.! 

Овим наводима исцрпљено је све, што су Немци 
знали рећи у корист Коцебуа. Ови људи говоре без пре- 
драсуде, али и без пристрасности, и оно што кажу врло 
је тачно. Навео сам њихове речи хотимично и зато, да 
бих показао, како ни наши, познати и мање познати 
књижевници, преводећи и волећи онолико Коцебуа, нису 
ишли баш таком странпутицом нити доказивали толику 
оскудицу укуса, као што се то данас обично узима. 


М. ЋуРЧиИН. 


1 К]јете 5Зећги еп“, ђ. МУ. у. Коблеђце, ЏОтбеПе егс. Стр. 88 |... 

ОДЛОМЦИ ИЗ СТРАНИХ КЊИЖЕВНОСТИ. 


О ХАМЛЕТУ. 


(Одломак из „Вилхелма Мајстера). 


— Ви сви знате за Шекспировог несравњеног Хамлета 
још од оног читања, које вам је већ у замку причинило 
толико уживања. Ми смо предузели да играмо тај комад, 
и ја сам, не знајући шта чиним, узео да играм принчеву 
улогу; мислио сам да је студирам учећи напамет најјача 
места, монологе и оне појаве где се слободно развијају 
душевна снага, висина духа и живост, где се узбуђено 
осећање исказује осетљивим изразом. 

Мислио сам да ћу ући у дух улоге, ако и сам по- 
несем терет дубоке сете, и под овим притиском поку- 
шавао сам да идем за својим узором кроз чудновати ла- 
виринат неких ћуди и особености. Тако сам учио на памет, 
вежбао се и мислио сам да мало по мало ја и мој јунак 
постанемо једно лице. 

Али што сам више улазно у саму ствар, све сам 
теже могао себи преставити целину, и најзад ми се чи- 
нило немогуће да дођем до прегледа. Тада сам почео да 
студирам цео комад, али на жалост и ту ми се по нешто 
није слагало. Час ми се чинило да се карактери а час 
изрази противрече, и већ сам готово очајавао да нећу 
моћи да нађем тон, у коме би могао да одиграм целу 
своју улогу са свим околишењем и преливима. Овако гре-, 
шећи трудио сам се дуго узалуд и тек напослетку надао 


сам се да ћу се са свим необичним путем приближити 
своме циљу. 











Одломци из СТРАНИХ КЊИЖЕВНОСТИ. 871 





Тражио сам сваки траг Хамлетовог карактера, који 
се показао још пре смрти његовог оца; опазио сам какав 
је био и шта би може бити постао овај ичтересантан 
младић да није било овог жалосног случаја и оних страш- 
них догађаја после њега. 

По рођењу нежан и отмен, растао је краљевски цвет 
под посредним утицајима величанства; у њему се уједно 
развијао појам права и кнежевског достојанства, осећање 
доброга и ваљанога са свешћу висине његовог рођења. 
Он је био кнез, рођен кнез, и желео је да влада зато 
да би добар био, спречен да буде добар. Држање му 
је било пријатно, по природи углађен, љубазне нарави, 
требао је да постане углед младежи и радост целог света. 

Љубав његова према Офелији није била страсна, 
већ само тихо предосећање слатких потреба; његова 
ревност за витешка вежбања није била баш ориги- 
нална; морали су неког трећег хвалити да би се ње- 
гова воља за овим пооштравала и подизала; пошто је 
искрено осећао, познавао је поштене људе и знао је да 
цени мир кога ужива искрена душа у отвореном при- 
јатељском наручју. Он је донекле научио да познаје и 
цени добро и лепо у уметности и наукама: неукусно му 


је било одвратно, а кад сг у његовој нежној души за- · 


чела мржња, ње је било само онолико колико је потребно 
да би презирао поводљиве и лукаве дворане, да би се 
с њима подругљиво играо. Нарави је био мирне, пона- 
шање му је било просто, није му било згодно да лењ. 
ствује, али није много жудео за радом. Чинило се да је 
и у двору продужио академске шетње (беспосличење). 
Био је добар дружбеник, попустљив, скроман, забринут, 
могао је увреду да опрости и да заборави; али се никад 
није могао да сложи с тим што је прелазило границе 
права, добра и ваљанога. 

Преставите себи оваког принца, каквог сам вам ја 
описао, чији отац изненада умре. Њега нису оживљавале 
страсти: амбиција и жудња да влада; њему је пријало 
да буде краљевски син; али сад је принуђен да пажљи- 

вије гледа на растојање које дели краља од поданика. 
Краљевско право није било наследно, али је ипак по 
дужи живот његовог оца учврстио захтеве његовог је- 
динца и утврдио му наду на круну. Напротив сад види 
да је може бити за увек искључен својим стрицем и не 
мари много за његова обећања; осећа се да је тако си: 
ромашан у милости, у добрима, и стран у оном, што је 
још у својој младости сматрао за своју имаовину. Сад 
његово осећање заузима први жалостан правац. Он осећа 
да он није чак ни оно што је сваки други племић; он 
се издаје за свачијег слугу, није више учтив, није сни- 
сходљив, не, он је понижен и убог. 

На свој пређашњи положај он гледа као на ишчезли 
сан. Узалуд је што његов стриц хоће да га развесели, 
да му покаже његов положај с другог гледишта; осе- 
ћање његовог ништавила никако га не огтавља. 

Други удар што га је погодио, повредио је дубље, 
погодио је још више. То је удаја његове матере. После 
смрти његовог оца остала је њему, верном и нежном 
сину, мати; он се надао да ће у друштву са својом зао- 
сталом племенитом матером поштовати јунаштво великог 
покојника; али он губи и своју мајку, а то је горе, но 
да му је смрт њу отела. Постављена слика, коју свако 
добро дете ствара себи о својим родитељима, ишчезава, 
нема помоћи код преминулог, а код живог нема ослонца. 
Она је жена, а речи жена и несталност имају исто значење. 

Тек се сад осећа сасвим погружен, тек је сад си- 
роче и ништа на свету не може да му накнади оно што 
је изгубио. Како није био по природи тужан и разми. 
шљач, поста му жалост и размишљање тежак терет. Та. 
квог га видимо да ступа пред нас. 

Замислите овог младића, овог кнежевића доста жи- 
вог, представите себи његов положај, и посматрајте га 
кад дознаје, да се појављује сен његовог оца; будите 
уз њега оне страховите ноћи кад пред њега излази дух 
достојан поштовања. Он се огромно запрепасти: он го- 
вори са чудноватом појавом, види да га зове, иде за 

њом и чује. — У његовим ушима звони грозна оптужба 
против његовог стрица, изазивање на освету и жестоко 
понављана молба: сећај ме се: 

А кад је дух ишчезао, кога видимо пред собом 
Да ли младог јунака, који жуди за осветом» Да ли рође- 
ног кнеза, који је срећан што је изазван против отмичара 
своје круне» Не! Запрепашћење и сета обузимају усам- 
љеника ; он је огорчен против љубазних зликоваца, за- 
клиње се да неће заборавити преминулог, и завршава са 
значајним уздахом: време је изишло из свог зглоба; 
тешко мени, што сам ја рођен зато да га поново наместим. 

У овим је речима, чини ми се, кључ целог Хамле- 
товог понашања, и мени је сасвим јасно, да је Шекспир 
хтео да опише: велико дело стављено у руке једној души 
која делу није дорасла. МИ налазим да је цео комад рађен 
у том смислу. Овде се раст усађује у скупоцени суд, 
који би требао да прими у своје крало само мило цвеће; 
корење се разграњује, суд се распршти. 

Лепо, чисто, племенито, највише морално биће, без 
чулне јачине која ствара јунака, пропада под овим те. 
ретом, кога не може ни да носи, ни да збаци. Од 
њега се тражи немогуће, не по себи немогуће, већ оно 
што је њему немогуће. Како се он повија, обрће, плаши, 
ступа напред и враћа се, и увек се сећа: сећа се увек и 


најзад готово изгуби из памети свој смер, али се ипак 
никад не развесели. 


— Али реците ми, запита Аурелија, зар песник није 
могао да да лудој Офелији друге песмер Зар се нису 
могли да изберу одломци из меланхоличних балада. На 
што ће та двосмисленост и та страсна нисхост у устима 
ове племените девојке 


— И овде вам не могу ни мало да повлађујем. И у 
овој необичности и у овој привидној непристојности ве- 
лики је смисао. Та ми знамо одмах у почетку комада 
чиме се занимају осећања доброг детета. Она је мирно 
живела, али је једва сакривала своју чежњу, своје жеље. 
Тајно су тужили гласови пожуде у њеној души, и колико 

пута је покушавала као необазрива чуварица да певајући 
умири своју чулност, што ју је још више узбудило. Најзад, 
кад је изгубила моћ да влада собом, кад јој је срце на 
језику, постаје тај језик њен издајица, и у невиности лу- 
дила наслађује се она, пред краљем и краљицом, у звуку 
својих љубљених раскалашних песама: о девојци коју су 
завели, о девојци која крадом долази код младића, и 
тако даље. 


Вилхелм је држао да се Хамлет треба да изводи 
потџшун, Серло је на против држао да то може бити само 
донекле. 

— Врло бих се преварио, рече Вилхелм, да нисам про- 
нашао како ће се свему помоћи; чак сам уверен, да би сам 
Шекспир тако удесио комад, да његов геније није био управ- 
љен на главну ствар, и да може бити није био заведен 
новелама, по којима је радио. Ја разликујем, према нај- 
тачнијем прегледу, у композицији овог комада две ствари: 
прво су велики унутрашњи односи лица и догађаја, моћна 
дејства, која су произашла из карактера и радња главних 
лица, а ови су сваки за себе савршени, а ред у коме су 
они намештени непоправљив. Њих не може да уништи 
никако удешавање, чак их не може ни да промени. Њих 
жели свако да види, нико их не сме да додирне, они се 
дубоко утискују у душу. Али се погрешило што се друга 
ствар, која се опажа у овом комаду, — мислим на спољашне 
односе лица, на то како долазе из једног места у друго, 
и како се на овај или онај начин неким случајним дога- 
ђајима везују, — сматрала за сувише незначајну, 0 њој се 
говорило само узгред, или се чак изостављала. Истина је 
да су ове везе сувише танке и лабаве, али ипак оне иду 
кроз цео комад, и одржавају оно што би се иначе ра- 
спало, у што се заиста распада, ако се оне одсеку, и мисли 
се да се нешто много урадило, кад се оставе само окрајци. 

У ове спољашне односе убројавам немире у Нор- 
вешкој, рат с младим Фортенбра, посланство старом ујаку, 
изравњану размирицу, поход младог Фортенбра у Пољску 

и његов повратак на крају; тако исто повратак Хора- 
ција из Витемберга, жеља Хамлетова да оде тамо, пуг 


Лаерта у Француску, његов повратак, одашиљање Хам 


лета у Енглеску, његово заточење код гусара, смрт оба 
дворанина према писму које је у себи садржавало пропаст 
својих носилаца: све су ово прилике и догађаји, који 
могу да начине роман врло опширним, али који су врло 
погрешни и наносе много штете јединству овог комада, 
где нарочито јунак ради без плана. Ово су погрешке 
као привремени подупирачи једне зграде, који се не могу 
одузети, док се пре тога не подметне чврст зид. Мој 
предлог је, дакле, да се не дира у оне прве велике си- 
туације, већ да се што више чувају, али да се спољашњи, 
поједини, расути и растројавајући мотиви сви од једном 
избаце, и да се један једини стави место свих. 

— А који би то био» упита Серло. 

— Он је већ у самом комаду, одговори Вилхелм, само 
ћу га ја згодно употребити. То су немири у Норвешкој. 
Ево вам мог плана. 

После смрти старог Хамлета, скоро потчињени Нор- 
вежани постају немирни. Тамошњи државни управник 
шиље свог сина Хорација, старог школског друга Хамлс- 
товог, који је храбрији и мудрији од свију, у Данску, да 
наваљује да се припреми флота, јер то иде врло споро 
под раскалашним краљем. Хорације познаје старог краља, 


"он је учествовао у његовим последњим бојевима, био је 


код њега у милости, и с тога ништа не губи прва сцена 
где се дух јавља. Затим даје нови краљ аудијенцију Хо- 
рацију и шиље Лаерта у Норвешку с вешћу да ће флота 
скоро приспети, а међутим Хорације добива налог, да 
убрза припрему исте; мати, пак, неће да дозволи да Ха- 
млет оде, као што је он желео, на море с Хорацијем. 

— Хвала Богу! повиче Серло, отрешћемо се Витем- 
берга и велике школе, где смо увек запели. Ваша мисао је 
добра; јер осим тих двеју далеких слика, Норвешке и 
флоте, не треба гледалац ништа да замишља, све остало 

он види, све се остало догађа, те не мора да гони своју 
машту по целом свету. 

-— Сад видите, рече Вилхелм, како лако и све друго 
да доведем у везу. Кад Хамлет открије Хорацију зло- 
чинство свог очуха, овај му саветује да иде с њиму 
Норвешку, да придобије војску и да се врати са ору- 
жаном руком. Како Хамлет постаје за краља и краљицу 
сувише опасан, немају они другог средства да га се осло- 
боде, но до да га пошљу с флотом, а с њим да пошљу Ро- 
зенкранца и Гилденстерна да мотре на њега; у том се 
враћа Лаерт, и сад треба тај младић, распаљен на мучко 
убиство, да пође за њим. Флота не може да се крене 
због неповољног времена ; Хамлет се понова враћа и његов 
пут кроз гробље може се срећно мотивисати; његов су- 
срет с Лаертом на Офелијином гробу велики је и неопходно 
потребан моменат. Тада краљ мисли да би било боље 
да се с места отресе Хамлета, те се свечано врши при- 
видно помирење с Лаертом; ту се приређују витешке 
игре, и Хамлет се бори с Лаертом. Комад не могу да 
завршим без четири мртва; нико не сме да остане жив. 
Пошто се поново појављује народно изборно право, Ха- 
млет даје, умирући, свој глас за Хорација. 

— Ви сте, рече Серло, врло тачно осетили, да овај 
комад прате и спољашне прилике, и да оне морају бити 
простије но што нам их је песник дао. Што се дешава 
изван позоришта, што не види гледалац, што он себи 
мора да преставља, то је као позадина пред којом се 
крећу лица која играју. Велики прост поглед на флоту 
и Норвешку биће врло згодан за комад; ако се то 
изостави комад је само породичан доживљај, а ве- 
лики смер, да овде пропада читав краљевски дом због 
унутрашњих злочинстава и незгода, неће бити представ- 
љен у свем своме достојанству. Али ако позадина остане 


различита, покретна, збркана, нашкодило би се тиме 
утиску личности. 


Вилхелм је опет прешао на Шекспирову страну 
и наводио је да је овај то писао за острвљане, за Енглезе, 

који су навикнути да виде у својој позадиии само лађе 
и морепловство, француску обалу и гусаре, и да то што 
је њима сасвим обично, нас растројава и збуњује. 

— Ја сам за то, рече Серло, да се и улоге Розенкранца 
и Гилденстерна сведу на једну. 

— Нека ме Бог сачува од ових скраћивања, која оду- 
зимају од једном и смисао и утисак! повика Вилхелм. 
То што су и шта чине та два човека не може се пред- 
ставити једним. У овим ситницама показује се Шекспи- 
рова величина. Ово лагано ступање, ово понижавање, по- 
влађивање, умиљавање и ласкање, ову окретност, ово 
улагивање, ову свестраност и празнину, ово законом за- 
штићено лупештво, ову неспособност, како све то може 
да изрази један човек» Бар треба да их има дванаестину, 
само кад би се ови могли набавити; јер су они нешто само 
у друштву, они су друштво, и Шекспир је био врло 
скроман и мудар, што је дао да се појаве само два овака 
представника. У осталом, њих треба да је пар, да би били 
контраст једном добром, изврсном Хорацију. 

Затим, мислим да се никако не сме да изостави 
место: сурови Пир. Шекспир има двоструки смер што 
уводи приспеле глумце. Прво, човек који декламује смрт 
Пријамову тако дирљиво чини велики утисак на самог 
принца; он пооштрава савест колебљивог младића, и та 
сцена је прелудијум за ону, у којој мала позоришна игра 
утиче толико на краља. Хамлет осећа да га је глумац 
осрамотио, јер он узима толико удела у страним, зами- 
шљеним патњама; а мисао да на исти начин огледа са- 
вест свога очуха, одмах се у њему јавља. Како величан- 
ствен монолог, који свршава други чин! Како се и сам 
радујем што га рецитујем: „О! какав сам подлац, какав 
низак роб! Зар то није огромно, да овај глумац своју 
душу по свој вољи мења измишљајући само, сањајући 
само страст, те му чак од тога лице пребледи: — Сузе 
у очима! Забуна у понашању! Испрекидан глас! Цело 
његово бице биће прожмано једним осећањем! и то све 


први 5 


"Е 
| 


с 


а 


стала 








378 Српски Књижевни ГЛАСНИК. 


ни за шта — за Хекубу! — Шта је Хекуба њему, или 
он њој, те он за њом плаче2“. 

— Ви ступате на ваш пут с великом савесношћу, 
рече Серло. Глумац се подешава према улози колико може, 
а улога се подешава према глумцу колико мора. Али 
каквог је Хамлета Шекспир себи замишљао» Зар он на 
вас ни мало не личи» 

— Најпре, Хамлет је плав, одговори Вилхелм. 

— Ви идете сувише далеко, рече Аурелија. По чему 
то закључујете2 

— По томе што је Данац, човек са севера; сви су ње- 
гови плави, и он има плаве очи. 

— Да ли је Шекспир на то мислио 2 

— Нисам нашао да је то изрично казано, али у вези 
с другим местима чини ми се да је непосредно тако. Он 
се умори од мачевања, зној му цури с лица, и краљица 
каже: он је ознојен, пустите га да се поврати себи. Да 
ли га ту можете друкчије да замислите но као плавог 
и пуног: јер мрки људи ретко да су овакви у својој мла- 
дости. Зар не доликује његова колебљива механхолија, | 
његова нежна туга, његова неодлучност за рад боље за 
оваку особу, него кад бисте замислили витког младића са 


мрким коврчама, од кога се очекује више одлучности и 
наглости. 


Затим су се препирали ко заслужује првенство: драма 
или роман» Серло је тврдио да је то узалудна и рђаво 
схваћена препирка; драма као и роман могу да су у сво- 
јој врсти одлични, али морају увек да остану у грани- 
цама своје врсте. 

— Мени то још није сасвим јасно, рече Вилхелм. 

— Па коме је то јасног рече Серло, па ипак би 
вредело да то боље промотримо. 

О томе су много говорили, и најзад ово је био 
од прилике резултат разговора. У роману као и у драми 
видимо човечју природу и рад. Разлика ове две поетске 
врсте није само у спољашњем облику; није у томе што 
лица у једној говоре, а у другој се обично о њима прича. 

На жалост, многе драме су само романи у диалогу, и не 
би било немогуће да се драма пише у писмима. 

У роману треба пре свега да се изнесу осећања и 
догађаји; у драми карактери и дела. Роман мора да иде 
лагано, и осећања главног лица, било на ма који начин, 
морају да задржавају продирање целине ка развићу. 
Драма треба да жури, и карактер главног лица мора те- 
жити крају, а други га само задржавају. Јунак романа 
мора да је пасиван, бар не сме да је у великом степену 
активан; од драмског јунака тражи се делање и рад. 
Грандисон, Клариса, Памела, Векфилдски Свештеник, Том 
Џен су, ако не пасивне, ипак ретардивне личности, и 
сви догађаји се у неколико подешавају према њиховом 
осећању. 

У драми се нико не подешава према јунаку, све му 
се противи, и он крчи и потискује препреке с пута, или 
им подлеже. 

Тако се сложише и с тим, да у роману не могу да 
се десе случаји, но да их руководе и њима управљају 
увек осећања лица; напротив, само у драми сме бити суд- 
бине, која људе без њиховог удела гони кроз различите 
прилике катастрофе, која се у напред не види; да слу- 
чај сме да изазове патетичне, али никад трагичне ситуа- 
ције; судбина пак мора бити увек страшна и постаје у 
највишем смислу трагична, кад доведе једно од другог 
независно крива и „невина дела у несрећну везу. 

Оваква размишљања доведоше их оџет на чудно- 
ватог Хамлета, и на особине овог комада. Јунак, рекоше, 
управо има осећања; сами га догађаји потискују, и зато 
је овај комад развучен као роман; али зато што је суд- 
бина начинила план, зато што комад произлази из једног 
страшног дела, и што је јунак гоњен на страшно дело, 
за то је он у највишем смислу трагичан, и не подноси 
никакав други до трагичан свршетак. 

ЈЕЛ ГЕТЕ 


(С немачког превела Паулина ЛЕБЛ). 

Две Школе, од АлФРЕДА КАПИСА. 


И писац и комад су непознати нашој публици. Капис 
се одавно игра на париским гозорницама; он је стекао 
већ и приличан глас као драмски писац, и написао је 
читав низ комедија, али, од свих савремених француских 
позоришних писаца, он је може бити највише Пари- 
жанин, и, због тога, прилично неприступачан странцима. 
Његови комади су лаки, не засецају дубоко у општу 
људску природу, немају такође ни онај велики прибор 
од заплета и марљиво намештених досетака, које помажу 
да комад прође. Комедије Алфреда Каписа не изазивају 
гласни смех: њихова комика претпоставља, скоро безу- 
словно, париског булевардијеа и његове појмове. Зато 
оне код нас могу изгледати неразумљиве, равне, или чак 
досадне, без садржине. Оно што је у њима смешно, ве- 
ћином је зато што се коси са углађеним обичајима. То 
су исте ствари што се причају као смешне и којима се 
смеје у добром друштву, у коме се треба показати као 
становник велика града, заокруглити своје покрете, од- 
мерити глас и чувати се гримаса. 

И Капис је у својим позоришним делима такав дру- 
штвени забављач, занимљив „саизеит“, који не говори 
никад о сувише непријатним стварима. Зато је он благ 
сатиричар, чија се критика свршава ипак у извесном оп- 
тимизму, ублаженом, без сумње. Јер бити потпуни опти- 
миста је доказ ограничености, а понашати се као песимист 
није учтиво ни пријатно за остале. 




























ПозоРИШНИ ПРЕГЛЕД. | 381 





Са једним малим изузетком (комад: [.е5 деих ћоттез5), 
Капис је увек човек тих назора; тако исто и у овоме 
комаду. Анриета мисли да је могуће бити срећан у браку 
и наћи савршена мужа. Едуард је леп, млад. весео, али 
сувише несталан. Она хоће с њим да се разведе и да се 
преуда за Господина Ле Хотоа, озбиљног државног са- 
ветника, помало једноликог и једног од оних људи који 
изгледају, чим седну поред једне жене, да су с њом вен: 
чани још пре десет година, као што она вели. „Добро 
би било кгд би био неки трећи, пребацује стара Г-ђа 
Жулен својој кћери, који би биои млад, и леп, и здрав, 
"а при том озбиљан и веран,“ 

То је немогуће. Једина срећа у браку, то је немати 
велике идеје о срећи у животу у опште. Има две школе: 
по једној треба тражити потпуно верног мужа, хтети 
имати га сасвим за себе, изискивати да је увек веран; 
по другој: затворити очи, веровати сваком изговору, за: 
довољити се привидном верношћу. 

Ова последња вештина у браку је та „добра школа“, 
које се држала мати, г-ђа Жулен, и коју затим усваја и 
кћи. Јер господин саветник, као и Едуард, није хтео да 
изгледа неучтив и глуп, и да одбије жену која му се 
нуди. Неколико дана пред његово венчање са Анриетом, 
затиче га она са Естелом. Ова мала женица, пошто је 
обишла таста и бившег зета дошла је к њему, као не- 
позната, да изјави своје дивљење његовом достојанстве- 
ном изгледу државног саветника. У тој водвиљској сцени, 
Анриета се одлучује, да, пошто нема савршених мужева, 
остане са оним који је пријатнији, да изабере, дакле, 
осредњу срећу, кад је потпуна већ немогућа. Једино што 
тражи од Едуарда, то је да, ако је превари, никад не 
каже да је то учинио, да живе, другим речима, по про- 


пису школе њене матере и оца, који не траже све, 
да би имали бар нешто. 


Комад је иначе пун алузија и дискретних досетака. 
Непрестано поређење између старијег и вештијег Жу- 


_ лена, таста, и млађег и неискуснијег Едуарда, зета, који 

отимају жене један другоме, али се осећају ипак као са- 
везници према својим породицама; она сцена у гостио- 
ници, када упола разведени муж седа на место свога на- 
следника, за столом своје бивше жене; затим вечито 
тумарање Естелино, од Жулена Едуарду, од Едуарда Го. 
сподину Ле Хотоа, с којим ће хоће да оствари прори- 
цање оних малих пруга на руци, — све то чини комад ла- 
ком, пријатном комедијом, која се додирује овде-онде са 
ВОДВИЉОМ. 


ПРОВИЗОРНИ. 































ПОЛИТИЧКИ ПРЕГЛЕД. 


ГРЧКА КРИЗА. 


Краљевина Грчка преживљује једну јаку унутрашњу 
кризу. Ову кризу су изазвали и унутрашњи и спољни 
догађаји. Рђаво економско стање унутра и Критско Пи- 
тање споља. Ово последње је главни узрок кризи и ако 
су рђаве финансије и критски послови били одавно, од 
шездесетих година прошлога века, узроци и напоредни и 
подједнако јаки за унутрашње кризе у Грчкој. 

Крајем фебруара ове године иступио је из Теото- 
кисова кабинета министар финансија за то што није могао 
да продре у скупштини са законима којима је мислио 
повећати порезу, па, дакле, и државне приходе. Тим 
новим приходима мислио је да гарантује нови зајам, ко 
јима би се покрили и стари и нови дефицити. Стари де- 


фицити у Грчкој су се повлачили из давнина, а нове су 


створили смањени извоз у прошлим годинама и други 
разни трошкови. Теотокисов кабинет је жртвовао свога 
министра, јер му већина није дала да остави државне по. 
слове у тренутку када је Критско Питање требало да се 
решава. У осталом пад Теотокисове владе, неминовно би 
довео до нових избора, те је и краљ Ђорђе оставити и 
даље своје поверење Теотокису, чим је изјавио да ње- 
гова већина неће да помаже Ралиса, коме је краљ грчки 
мислио поверити састав кабинета. 


Овако је трајало до месеца маја. У почетку маја 
појави се незадовољство код подофицира. Једно иза- 

сланство подофицира из свих грчких гарнизона, без одо- 
брења старијих, дође лично у Народну Скупштину да 
од ње потражи да не прими нови војни закон. Министар 
Војни, Теотокис, био је поднео Скупштини предлог по 
коме подофицири не би могли бити више произведени 
за официре сем у ратно доба и за заслуге у рату. Иза- 
сланство је успело да се предлог скине са дневнога реда 
и остави за идућу, новембарску сесију, али Министар 
Војни, казни преко 200 подофицира које отпуштањем из 
војске, које затвором. Отада је незадовољство стално и 
брзо јачало у војсци. Оно се показивало нарочито према 
краљу Ђорђу, коме су поглавито замерали да за четр- 
десет и толико година владавине није успео да реши по- 
вољно ниједно национално, а нарочито критско питање. 
Незадовољни официри су почели да се организују као 
једна група. Њихова организација је бројала 450 офи- 
цира сувоземне војске и око 150 маринских официра, а 
њоме је управљао један Главни Одбор. Тај Одбор, са ве: 
ликом извршном влашћу, израдио је и захтеве којих је 
пет на броју а у овоме су: 1, да се укине Активна Ко- 
манда, којој је командант престолонаследник Константин; 
2, да се уклоне сви грчки краљевићи из војске или за- 
узму одговарајуће положаје по годинама и спреми; 3, да 
се позову страни официри да преустроје војску; 4, да 
страни официри буду учитељи за ниже официре и 5, 
да се из грчке војске уклоне многи неспособни виши 
официри. 

Теотокисова влада мора је дати оставку, те је нову 
владу образовао Ралис, који је имао да реши два крупна 
питања: питање о новим изборима и питање о задово- 
љењу официра. Оба питања су била врло озбиљна. Тре- 
бало је извршити изборе без мешања са изборима на 
Криту, који би одмах тражио да његови народни посла- 
ници уђу у грчку Народну Скупштину. Такви избори 
изазвали би нове компликације за Грчку. Ваљало је за- 
довољити војску без повреде основних начела војне ор- 
ганизације и војничке дисциплине. Ралисова влада није 

ни једно од ових питања решила, јер 15 августа неза- 
довољни официри атинскога гарнизона изведу сву војску 
изван Атине, заузму доминирајући положај на Гуди, и 
поднесу Краљу и влади Ралисовој своје захтеве за ре- 
форму грчке војске. Ралис, — који је био обећавао нешто 
официрима пред састав своје владе па не могао испунити, 
морао је дати оставку. Краљ, коме је био познат рад 
војске у овоме питању, примио је оставку Ралисову, и 
поверио је управу земљом Мавромихаилису, министру 
Унутрашњих Дела у кабинету Делијанисову из 1897 го- 
дине. Један од првих корака Мавромихаилисеве владе 
била је амнестија свега побуњенога атинскога гарнизона 
о Великој Госпођи. Мир је тиме колико толико повра- 
ћен. Други корак биће покушај да се грчка војска ре- 
организује на основи захтева незадовољних официра, 
који је састављен у пет глава, а тиче се и флоте и суво- 
земне војске у рату и у миру. Овај покушај, заједно са 
покушајима о економској реорганизацији земље, извр- 


шиће се на првоме скупштинскоме састанку, који ће бити 
по свој прилици тек у току месеца новембра. 


Повлачење међународних трупа са Крита извршено 
је 27 јула мирно, али на врло свечан начин. Чим су се 


трупе повукле, Крићани су истакли грчке заставе на гра- 


довима и јавним грађевинама. Због овога је Турска одмах 
протестовала и тражила да се заставе скину, а једновре- 
мено послала неку врсту ултиматума Грчкој, оптужујући 
је да она шаље официре и агитаторе у Турску и да под- 
стрекава преко грчких официра на Криту грчко станов- 
ништво за анексију. Турска је оснивала своје тврђење 
на документима који су нађени код једног грчког офи- 
цира Мерититиса, придодатога на службу грчкоме би- 
тољскоме консулу, а којима се утврђује да су Грци унели 
знатну количину оружја у Турску и да су спремили на- 
рочити план за агитацију грчких чета. Чинећи овакву 
представку Грчкој, Порта је тражила од ње једну писмену 
изјаву у којој би влада грчка осудила агитацију и радње 
Крићана у корист анексије и казала да нема никакве те- 
25 

риторијалне тежње на Криту. Једновремено с овим не. 
посредним преговарањем с Грчким приређивани су по 
Турској антигрчки зборови и бојкотована је трговина 
Грка у Солуну, Смирни, Цариграду и многим местима 
где има Грка трговаца. 

Грчка влада, и ако је могла не преговарати непо: 
средно с Турском, јер је Крит био стављен под међу- 
народну заштиту, а Велике Силе су чиниле на Порти 
представку да не преговара непосредно с Грчком, — од: 
говорила је једном учтивом нотом Турској. Оптужбе Пор- 
тине, казано је у њој, неосноване су што се тиче под- 
стрекавања грчких официра; они то нису никада чинили 
Критско Питање је, пак, једно међународно питање. Крит 
је у рукама Сила Заштитница, те отуда грчка влада мора 
њима и оставити решење критскога питања и покорити 
се њихову решењу. Грчка може поновити раније дата 
уверавања да нема никакве свезе с ранијим анексиони- 
стичким покретом на Криту и да ће се у будућности као 
и до сада коректно и лојално држати према Турској. 

Под утицајем Младотурскога Комитета, чија је ра- 
тоборност расла у сразмери са неприликама унутра, турска 
влада је морала изјавити да није задовољна с овим од- 
говором. Она је тражила од Грчке писмену обавезу да 
неће помагати грчке агитације у Отоманској Империји и 
да не мисли на анексију Крита. Енглеска, Италија, Ру- 
сија и Француска, којима је атински кабинет саопштио 
први одговор као и Аустро-Угарској и Немачкој и тражио 
од свију помоћ, — чиниле су неку врсту притиска на 
Порту да буде умеренија. И кад је Грчка одговорила: 
да је предузела мере да се омете свака грчка агитација 
из Грчке којом би се ишло за тим да се компромитује 
нови ред ствари у Турској; да ће се покорити одлуци 
Сила Заштитница, чувајући се да помаже критске агита- 
торе у њиховим анексионистичким тежњама, на Порти 
су се показали попустљивији. Сем корака четири Силе 
помогло је овоме много и то што су међународне трупе 
са четири ратна брода, који су стајали у Канеји, изишле 

на сухо и силом скинуле грчке заставе са катарке на 
коју су биле истакнуте одмах по одласку истих трупа. 
И тако је за данас уклоњена опасност од какве оружане 
акције било од стране Турске било од стране Грчке. 

Мислимо да је од интереса саопштити неколико по- 
датака о Криту. 

Крит или Кандија, острво је од 8500 [|] км, врло бр- 
довито, са мало река и доста развијеном обалом. На 
280.000 становника једва данас има 37.000 муслимана и 
4.000 Јевреја. Остали део становништва је грчки, и ако 
то није од вајкада био. Како је Крит плодан на њему су 
се, поред првих становника чије порекло није познато, 
населили били Грци и Феничани; разноликост раса је 
била повод за унутрашње раздоре од најстаријих вре- 
мена. Прва грчка држава је основана на острву Криту 
под краљем Миносом. После упада Доријанаца, Крит до. 
бива прави облик државице, који је пренесен доцније у 
Шпарту; цело острво је тада подељено на многе мале 
аутономне, више војничке државице, које су се спремале 
само за одбрану од непријатеља. Цепкање на мале др- 
жавице изазвало је унутрашње ратове, у које су се ме- 
шали римски и византијски владари. Од 66 године пре 
Христа Крит је изгубио своју самосталност; његови ста- 
новници бивају добри војници најамници, али не повра- 
ћају никад више независност отаџбини. Године 395 Крит 
је провинција византијска, а 824 године завладаше њиме 
Арављани, и од тада Крит је био за сто година легло 
највећих гусара у Средоземноме Мору. Тек 961 године 
Грци су протерали са Крита Арављане, а после сто и 
четрдесет година Крит је припао за новац Млетачкој 
Републици, противу које су се Крићани непрестано 6о- 
рили. Године 1669, после дуге борбе, Млечићи су купљено 
острво морали да уступе Турцима који су га на сабљи 
добили и после дваестпетогодишње борбе. Од тога доба 
па све до данас Крићани су се борили за своју незави- 
сност. Година 1821 умало те није донела и Криту само- 


сталност као и Грчкој. Јака египатска војска искрца се 

те године на острво и држала га је све до 1840 године 
у својим рукама, а те године Крит је коначно прешао у 
руке Турака. О историји критских покрета, који Крићане 
приказују као ратнички народ, било је више пута на овоме 
истоме месту писано. Крићани су имали највећега удала у 
ратовима грчким за ослобођење, као што имају и највиднија 
места у новој грчкој револуционарној акцији у Турској. 

Поред свега тога што је Крит био у непрестаним_ 
трзавицама, унутрашњим и спољашњим, становништво је 
непрестано напредовало, хао и благостање унутра. Трго- 
вина се развија непрестано, годишњи промет је, на пример, 
1903 године био 26,000.000 динара, а 1908 године 32,000.000. 
Крићани највише извозе маслине, зејтин, вино, сухо 
грожђе, рошчиће, сапун, соду, со и поморанџе. Највише 
се производи зејтина, вина, а нарочито грожђа без семена. 

Војна снага Крита стоји овако. Жандармерија има 
шест чета разне јачине. Свака чета жандармеријска је _ 
размештена у 113 разних места, а цело острво је поде- 
љено на 5 команда. Жандарми могу бити Крићани од 
23—30 године, и они се уче у једној војничкој школи 
у Канеји. Жандармерија је наоружана манлихеровачама, 
а њих је обично на броју 1218. Њихов је заповедник 
један грчки генералштабни официр, а и официри су им 
сви из Грчке; велики део подофицира су стари грчки 
подофицири. Критска народна војска организована 1907 
године овако је састављена. Командант јој је један грчки 
партиљериски мајор, официри народне војске су Крићани, 
а војник народне војске је сваки Крићанин од 21 до 51 
године. Сваки војник је дужан да служи једну годину у. 
сталноме кадру, једанаест у резерви, осам година у дру- 
гоме позиву, а десет година у трећем позиву. Народну 


војску састављају два батаљона са по четири чете што 
чини: 43 официра и 1108 војника. 


Остала администрација приближује се РЕШЕ адми“ 
нистрацији. Капитулације су у снази, а улога европских 
консула врло значајна, као што је била у свима турским 
провинцијама у Европи, пре но што су постале независне. _ 

Отада ха роу!јез! Кпј:геупози! ћгуасКе. Ма 
зутје! 12даје Јис!1оз1ау. АКкадетја Хпапоз 1 ЏОтје- 
(поз!. Кпјоа 6. Ргота ргзапа [)-ти Гјидеопи Саји ! пећ! 
пјероог газга ос: (1828—1898). Зађгао 1 и цуодот ро- 
рта о Ог. Уе пп1т Пехенс. Хаотгеђ, 1909, 80, стр. 371. 


Ове године навршило се сто година од рођења хр- 


ватскога препородитеља Људевита Гаја, и хрватски народ, · 


уз искрене симпатије свију Јужних Словена, прославио 
је тај дан као једну националну и културну свечаност. 
Све хрватске просветне и књижевне корпорапије оду- 
жиле су се Гају, и то исто имала је да учини и Југо- 
славенска Академија Умјетности и Знаности У; Загребу, 
којој је Гај био духовни отац. 


Академија одиста није могла наћи бољи начин за 
одужење тога моралнога дуга но што је издала Гајеву 
преписку. 1892 године Хрватска Земаљска Влада, упо- 
зната са вредношћу и историјским значајем заоставштине 
Гајеве, одлучила је да од његова сина, Велимира Гаја, 
откупи његову библиотеку, управо књиге и рукописе. 
За историју илирскога покрета и целога хрватског пре- 
порода Гајева преписка је од капиталног значаја, исто 
онако као и преписка Вука Ст. Караџића за српски ду- 


ховни и књижевни живот у првој половини ХЛХ века. 


Гај је био и иницијатор и душа целог илирског покрета, 
и његова главна улога у покрету била је не толико у 
књижевној производњи но у давању подстрека, приби- 

рању елемената, груписању снага, у пропаганди идеја и 
практичној акцији. МИ за то је за проучавање илиризма 
много важнија Гајева преписка но његов књижевни и пу- 
блицистички рад по илирским листовима, часописима и 
' алманасима. У својим солидно документованим проуча- 
вањима илиризма, у две књиге Нгоазког Ргеротода, Г. 
Др. Ђуро Шурмин је са много користи и резултата упо- 


требио Гајеву преписку, и то знатно повећава вредност 
његове, податцима тако богате књиге. 


Југославенска Академија Знаности и Умјетности сада 
издаје ту преписку. Али на жалост, она то не чини у целини 
као што чини Српска Држава са преписком Вука Кара. 
џића, као што би уопште и требало учинити, јер и нај- 
мање и најбезначајније писмо таквих људи, или њима 
упућено, није без вредности, и увек баца извесну, ма и 
минималну светлост на људе и догађаја. Пре свега, у пре- 
писци нису сачувана Гајева писма са Русима, нарочито 
са Срезњевским и Погодином. Када је 1853 био осум- 
њичен да одржава сумњиве панславистичке везе са Ру- 
сима и Србима, и пре но што је био одведен у Беч у затвор, 
он је та писма спалио. И то је прва празнина која је 
остала у његовој преписци. Затим, Академија је штампала 
у целини само значајнија писма, од познатијих људи и 
са важнијим садржајем, а писма мање важна, било по 
садржају било по људима који су их писали, саопштила 
је само у краћем изводу. Затим, штампана је само пре- 
писка до 1850, кад је већ „потамнио сјај Гајеве звјезде“, | 
када онгуби утицај и водство, и када се са њиме мало до-_ 
писује. И то је једна грешка, јер та познија писма ако 
нам не пружају податке за сам илирски покрет у његову 
цветању, свакако нам помажу да разумемо Гаја као чо- 
века. Посредно, када се разуме улога великих људи у 
покретима, и када се зна колико је Гај, јака природа, 
уносио особенога у сам илирски покрет, та празнина из- 
весно је штетна. Најзад, у овој књизи нису штампана 
извесна писма политичког садржаја, која би незгодно. 
пала у данашње прилике. И то је можда највећа штета, 

јер ми губимо прилику да уђемо у оно што је било нај- 
скривеније и најинтимније у целом илирском покрету и 
у Гајевој делотности, на штету не само нашег потпуног 
знања но и историјске истине. 

Резта ргзапа Пги. Гјидеопи ОСаји : пекг пјегоо! га 
балост су свакако драгоцен прилог за изучавање ства- 
рања нове хрватске књижевности, али је жалити што та 
преписка није штампана у свој потпуности, онако како 
се код нас учинило са преписком Вука Ст. Караџића. У 
неколико тај недостатак надокнађује расправа Др. Ве- 


лимира Дежелића, која иде пред преписком, и у којима . 


је прегледно изнет живот и рад великога Илира. 
Требало би много више простора па изнети све чега 
занимљивог и значајнога има у овој књизи. Што се спе- 
цијално тиче српске књижевности, овде има писама: Бо- 
гобоја Атанацковића, Матије Бана, Јована Гавриловића, 


Симе Милутиновића Сарајлије, Божидара Петрановића, 


Кнеза Милоша Обреновића, Меда Пуцића и Саве Теке- 
лије. 1849, из Земуна, Богобој Атанацковић, нуди се Гају 
за сарадника на његовим новинама, где би могао писати 
уводне чланке и преводити са француског, немачког и 
мађарског језика Матија Бан, већ у Београду, одржава 
сталне везе са Гајем, готово као нека врста повереника 
српске владе. 1848 кнегиња Персида Карађорђевић даје 
правити једно српско женско одело за Гајеву жену Паулу. 
Сима Милутиновић, из Лајпцига, 1837, пише Гају, по- 
чињући писмо: „Предраги ми земљаче ! једнодушче Љу- 
довите“, молећи га да му скупља пренумеранте. 1847 
Јован Гавриловић моли Гаја да за Београд нађе католи- 
чког свештеника Хрвата или Славонца, који би могао „мису 


говорити и латинским и славенским — глагољашки — 
· језиком“, који би био толерантан, књижеван, и то нарочито 


упознат са књижевностима „јужних славенских нарјечја“ 
1842, из Беча, Милош Обреновић шаље Гају 25 цесарских 
дуката, као помоћ у великим издавачким трошковима, и 
храбри га да и даље тако предано ради на „укрепљењу 
народности.“ Божидар Петрановић, 1838, из Шибеника, 


Па 

назива Гаја „једним од најпохваледостојнијих и најнеко- 
ристољубивих домородаца“, уверава га да је са њиме 
„једне мисли“ и нуди му све своје „споможење“ у делу- 
буђења народне свести на Приморју. „Нека злотвори го- 
воре шта им драго; ступајте снажно к предузетој мети, 
па је побједа ваша.“ Из Арада, 1836 године, Сава Те- 
келија, шаље Гају посланицу у стиху, и поздравља га: 


Ти жив ми био! отац ти и мајка, 
Која тебе Илира породи пространа 
и не стисла у хорватске границе... 
Хеј! да 6' сва илирска колена 

да теб' ишла у мајкино крило, 
Како би се мајка синма поносила, 
Како би се браћа у крилу грлила. 
Но 6' гледала како с који крсти, 
С лева десно, пли десно на лево, 
нит кој се Мухамеду клања, 

већ гледали 6' крвцу илирску, 
која њима у жилама тече. 


И у писмима других личности која се налазе у овој 
књизи обилно се налази драгоцених података о држању 
Срба према илирском покрету, које су само узгред про- 
учавали и Г. Платон Кулаковски и Г. Др. Ђуро Шурмин 
у својим монографијама о илиризму. А тај предмет за- 
служује нашу нарочиту пажњу и засебну монографију. 

| Ја 


Рлеггте Сјегсе!: Га Зи!ззе ап ХХ =1есте, Еде 
есопот!диџе ећ хостаје. Ауес 6 сапез е! старћдиез. 
Рап, 265. Глрташе Аппапа Солп. (Крај). 


Али, после свију ових оправданих и стварних пане- 
гирика, не бих никад рекао да је овде, у оваквом друштве- 
ном систему, завршни ступањ социјалне еволуције. Ни нај- 
мање. Јер је људско Друштво један од најсложенијих пред“ 
мета науке; и ако су природне науке бар, већим лелом, уни- 
штиле теолошко и телеолошко схватање космоса и орган- 
ског света, и ако је једина стварна тековина философије 

ХЛХ века релативизам, социјална наука није још могла ни 
да тачно одреди ток друштвене еволуције ни да објасни 
узроке те еволуције. На страну извесне хегелске метафи- 
зичке спекулације које, претендујући да су нашле апсо- 
лутну истину, стоје и испод релативизма. Социјална пак 
наука, оснивајући се највећим делом на експерименталној и 
трансформативној философији и опсервацији, утилитарна 
је пре свега. Зато се и стално труди да науку што 
више стави у службу Друштва и своје најновије прона- 
ласке одмах у дело примени. Дакле, социјални реализам, 


основан на научној експериментацији, а не спекулативна 
метафизика, с оне стране опипљивог. 


Исто је тако и са Швајцарском. Никад, нигде и 
нико од њене интелектуалне елите није се изразио да 
су они завршили свој посао и да скрштених руку могу 
да гледају благодети њиховог друштва. Шта више, њени 
напреднији духови ће увек још подвући њене недостатке 
и повести акцију, коју им гарантује њихов политички 
систем, против тих мана. Нема ни једне године а да се 
бар само десетак рефорама не спроведе. Треба само пре- 
гледати њихове дневне листове првих дана јануара, где 
су ти биланси исцрпно регистровани, како у кантоналној 
тако и конфедеративној акцији. Да ли Швајцарце у њи- 
ховој социјалној политици опредељује разлог или тра- 
диција: сведочи нам чињеница, да су они свој устав до- 
теривали и допуњавали од 1830 до 1873 године — 83 пута! 
(Сћ. Зетопођов: „Назеоте роу аџе де | Еигоре ап ХТХ чтесје“ 
р. 254). А колико ли је пута она тек у ово последње 
време преиначивана> И биће увек мењана кад то потреба 
и воља народна усхте. Што се тиче монополизације и 
национализација добара и овде је устав на претходници 
осталих земаља. Нигде се не може наћи толико соција- 
лизираних добара не само за производњу него чак и за 
потрошњу (последњи пројекат о национализацији брашна) 
као у Швајцарској. Отуда врло бледа акција социјализма, 
који и није немачке методе већ више енглеске Радничке 
Странке. Једном речју, данашња Швајцарска је један из- 





атара етајака ве 7 Ре 


руље рт ин > == и = ето И пне 











394 Српски Књижевни ГЛАСНИК. 





врстан, управо неупоредив инструменат социјалног на- 
претка. Јер она, као што вели Клерже, има ту ретку 
срећу да нема никакав предмет мржње, никакву наследну | 
предрасуду, никакве претеране амбиције. Она је задо- 
вољна, што је изабрана земља оних који воле да ужи- 
вају у великим призорима природе и да може да буде на 
челу претходнице демократских и социјалних рефорама. 


Још неколико речи о самом делу, чији наслов испи-_ 
сасмо на челу овог приказа. 

Ово је рад описне природе. Пјер Клерже, Француз, 
као наставник економске географије, пробавио је у 
циљу дуже време у романској и немачкој Швајцарској 
проучавања. Иначе, као већ познат публицист по фран- 
цуским периодичним листовима хтео је да одужи дуг 
својој отаџбини, и да јој пружи једно драгоцено поучно 
дело. Пруживши француској демократији „Економску и_ 
Социјалну Швајцарску ХХ века“, изгледа ми да јој се 
није могао боље одужити. Разуме се да једно дело мо: 
нографске природе, са тако преозбиљном арументаци- 
јом не можемо у кратко сводити. Назначимо бар само пи- 
тања који су у овој књизи разрађивана, према самом садр- 
жају дела: у уводу је „Политика психологија швајцар- 
ских народа“. [ Средина. П Историја. 1 Индивидуа. 
М Држава. 1 одељак, По популацији; П[ одељак, Поли- 
тичка организација и порези; Ш одељак, Новац, кредит 
и осигурање; ЈУ одељак, Земљораднички покрет; У оде- 
љак, Услови рада. (Радничко Законодавство); У! одељак, 
Путеви и саобраћајна средства; УП одељак, Развитак 
спољне трговине; УП одељак, Међународна улога Швај- 
царске. 

Врло мало, или управо нимало, писац не дотиче 
политичку страну организације Швајцарске, као што се 
одмах и по самом наслову дела види. Али што се тиче 
економске стране, која је у осталом основа политике, 
П. Клерже побројана питања је изложио синтетичким и 

критичким духом. а све у лепом и јасном француском 
стилу. Распоред и обрада овог врло сложеног и разба- 
цаног материјала, обилност у аргументима историјским и 
садашњим, обилност у многобројним а драгоценим ци- 
фрама у погледу кооперативног и индустријског покрета, 
заслужују нарочиту пажњу. Писац се овом приликом 
несумњиво и достојно одужио гостољубивости Швајца- 
раца, јер је овим списом доиста доказао да се у Швај- 
царској не налазе само лепи хотели, вртоглавне жељез- 
нице, чаробна језера и романтичне и природне лепоте, 
већ и једна свестрано најнапреднија, најправичнија и 
најслободнија земља на нашој планети. 


НЕМАЊА ВУКИЋЕВИЋ. 








ЂЕ ДЕЛИКЕЕ. 


КЊИЖЕВНОСТ. 


МОНОГРАФИЈА О ХЕРЦЕГОВИНИ. — Из ХП књиге Етно. 
графског Зборника Српске Краљевске Академије изишло је 
засебно оштампано. дело Др. Јевта Дедијера „Херцего- 
вина“ (Београд, 1909, 89, стр. 448). Десет пуних година 
писац се бавио антропогеографским проучавањима Хер: 
цеговине, а према „Упутствима за проучавање села“ Г. Др. 
Ј. Цвијића, Географски Завод београдског Универзитета 
имао је већ приличан број описа херцеговачких села. Г. 
Дедијер је узео на се да среди и свој и туђ материјал, и 
резултат тога савесног и методичког рада је ваљана 
„књига чији је наслов горе исписан, и која служи на част 
и писцу и српској науци. Један, врло интересантан део 
ове књиге „Социјална психологија Херцеговаца“ штампан 
је недавно у „Српском Књижевном Гласнику“. Научну 
вредност ове монографије целе једне српске земље, чија 
је етничка важност од изузетно великог значаја, најбоље 
је оценио најпозванији међу позванима, Г. Др. Јован Цви- 
јић. Као уредник „Насеља Српских Земаља“, он је у сед- 
ници Српске Краљевске Академије, дао овај суд о књизи 
Г. Дедијера: 

„И ако је Г. Дедијер на овоме послу радио скоро 
десет година, ипак има ситнијих места која ми се не чине 
тачна, а осим тога где-где осећа се брзина у сређивању. 
Али, кад се од тога апстрахује, главне карактеристике 
Дедијерове расправе ово су: огроман материјал првога 
реда, чија ће вредност с временом све већа бивати; први 
пут испитана антропогеографски цела једна земља. Ме- 
тода рада је поуздана и одлична. Рад је управо значајан 
због тога што је Г. Дедијер изналазио стваралачке мо- 
менте, морфолошке, културне и психичке, и њима обја- 
снио насеља и људски живот. У том погледу је његов 

рад бољи од оних који су до сад оштампани у „Насе- 
љима“ Кроз целу велику расправу осећа се и бије енер. 
гија рада и мишљења, а то је знак да од Г. Дедијера 
имамо очекивати и даље важних радова.“ 


~ „ПРИЛОЗИ ЗА ИСТОРИЈУ СРБА У УГАРСКОЈ“. — Значајна 
и богата збирка докумената Г. Јована Радонића из ХУМ, 
ХУП и ХУШ столећа, од које је лањске године изишао 
први део у књигама „Матице Српске“, изишла је ових 
дана потпуно, са једним информативним уводом, пуним 
корисних и добрих опажања и напомена, са регистром 
лица и са ријечником необичнијих ријечи у класичној ла- 
тинштини. Збирка је пуна необично нових и важних 
прилога за историју Срба у Угарској и Славонији, по 
којима нам и рад власти и многих наших људи излази у 
новијим и јаснијим бојама. Нарочито су многобројни и 
значајни документи о грофу Ђорђу Бранковићу. У збирци 
је један прилог из ХМУГ, 59 прилога из ХУП и 117 из 
ХУШ столећа, (задњи из 1735). Већина је их на латинском 
језику; 70 на немачком; 10 на словенском; 4 на талијан- 
ском и 3 на мађарском. Документи су већим делом из 
бечких архива, даље из Коморскога Архива у Пешти, из 
варошкога архива у Јегри и из архива Министарства 
Иностраних Дела у Москви. Савјесност и брижљивост из- 
давачеву показује свака страница ове збирке, регистар 
нарочито; и ми је с више разлога, а с тих особито, морамо 
нарочито поздравити. Иза збирке Гаврила Витковића ово 
је једини систематски зборник са толиком количином ма- 
теријала за историју угарских Срба; од Витковићевих, 
међутим несравњено је бољи и по бољем схватању посла 
и по већој критичности у раду и по савесном одређи- 
вању аката; најзад и по јачем знању језика. Широка пу- 
блика мало зна како је ово један тежак, заморан и ап- 
сорбативан рад, који је, у ствари, толико користан и по- 
требан, и на који се у нас не одлучују лако љули спреме 
и имена Г. Радонића. Већ 


Како СЕ ЗОВЕМО — Г. Јаша Томић је један од нај- 
бољих новинара и полемиста у бившој Војводини, и 
како он води политику већ тридесет година, и како је 
на челу целе једне велике странке српске, увек је ивте- 
ресантно чути његово мишљење у питањима народне 
борбе и дневне политике. И зато његова брошура „Како 
се зовемо 2 Српско и хрватско питање“ (Нови Сад, 1909, 

8", стр. 178), и именом писца и предметом који расправља, . 
заслужује пажњу. Када се та књига прочита, она оставља 
врло мучан утисак, и читалац није у стању да да себи 
рачуна о њеној основној инспирацији. Прво питање које 
се човеку намеће јесте: каква је била то велика потреба 
да се данас, у приликама у којима се налазе и Срби и 
Хрвати, започињу старе, отровне и апсурдне полемике, 
које могу само да створе злу крв и које никаквом добру 
и ничем паметном не могу да водег Да ли српском на- 
роду одиста прети опасност од Хрвата, и да ли на ту страну 
треба ударати, и ту трошити народну енергију 2 На су- 
прот свој данашњој науци, на супрот једнодушном ми- 
шљењу најбољих представника и српске и хрватске и 
словенске политике, Г. Томић тарди да су Срби и Хр- 
вати два разна народа, који имају две историје, две кул- 
туре, две душе, који не могу бити једно, исто онако 
као што не могу бити једно — Чеси и Немци! (стр. 169). 
Оне који верују у народно јединство Срба и Хрвата писац 
назива „занешењацима“, и „заблуделим синовима“, а целу 
политику заједничкога рада Срба и Хрвата назива „бед- 
ном политиком“, „несрећном тактиком“, и у новинарским 
фразама узвикује: „Та ми се таквом политиком и таквом 
тактиком лежемо у српски гроб, а улазимо у хрватску 
колевку. Је ли глупост или је неваљалство, које нас носи 
тамо 2“ ИМ једина концесија коју Г. Томић великодушно 
чини и науци и данашњој народној политици то је да 
Срби и Хрвати треба да се узајамно — трпе! (178). · 
Говорити о научној документацији књиге Г. Томића 
био би излишан посао. Г. Томић је горе но незналица: 
он је полутан, и са новинарским незналаштвом и неоз- 
биљношћу он је покушао да обори оно што је наука 
апсолутно доказала. Политички део његове књиге ни 
мало боље не изгледа, јер рђаве и нетачне ствари не 
дају се бранити. Уопште узев, књига Г. Јаше Томића из- 
ненађује, и то врло немило изненађује. Она је једно рђаво 
дело, у оба смисла речи, и као књига и као поступак, и 
извесно није се могао избрати гори час да се једна рђава 
и бесмислена идеја тако несрећно заступа. У Србији је 
нико паметан неће одобрити Л. 





ИСТОРИЈА СРПСКИХ ДРЖАВНИХ ДУГОВА. — Г. Др. Ми- 
лорад Недељковић штампао је своју докторску дисерта- 
цију, поднету Правном Факултету Университета у Бео- 
граду, „Историја српских државних дугова“ (Београд, 

1909; 80, стр. 306; цена 5 динара). Писац је зајмове Ср- 
бије поделио у десет периода: период 1867—1880, у који 
иду зајмови због рата за независност; период од 1880 
до 1882 (железнички и лутријски зајам); период од 1882 
до 1887, доба улажења у државне дефиците; од 1887 до 
1895; Карлсбадски аранжман; период од 1896—1898; пе. 
риод од 1898—1900, од 1990—1908, и од 1904—1906. 
Поред свих тих учестаних зајмова, писац констатује по- 
прављање државних финансија и подизање народнога 
богатства, објашњавајући то тржишним приликама Средње 
Европе, које омогућавају високу цену српској стоци. 
Стручна критика имаће да оцени метод рада и тачност 
закључака, али извесно је да је то прво дело код нас 
које је прегледно изнело историју наших државних фи. 
нансија за последњих четрдесет година. — Уз дело иду 
и две таблице: „Преглед свију сталних дугова Краље- 
вине Србије“ и „Хронолошки преглед закључивања свих 
сталних дугова српских.“ 


От. Вгапзјау От тјем1с: Озпоуп! ргођјет 
упједпозн! и зујеозН тодегпе хпапоз!!. Кпшспо- 
сепенспо гагтаапје. Хаотеђ, 1909. — У збивеној форми, 
у књизи од 85 стране, Г. Димитријевић је изложио управо 
једну скицу критично-генетичког разматрања овог сло- 
женог и највећег проблема Народне Економије. Прво 
поглавље те скице приказује нам, на оригиналан и за. 
нимљив начин, објективне теорије — класичну и социа- 
листичку — њихову заједничку карактеристику и однос 
према данашњем стању науке; друго поглавље излаже 
субјективне теорије и данас постојеће ниансе међу њима, 
а треће поглавље скицира принципе и појмове позитивне 
теорије вредности. 

Г. Димитријевић је присталица аустриског правца 
субјективне теорије вредности, и са тог становишта раз- 
вија своја критично-генетична разматрања. У своме из- 
лагању врло доследан, он нам је у својој књизи дао 
читав низ врло лепих мисли и опажања. Желели бисмо 
да Г. Димитријевић те идеје детаљније разради и потпу- 
није прикаже; у томе случају бисмо имали пред собом 
једну веома интересантну и значајну књигу. Али и оваква 
каква је, ма и само концизна скица, књига Г. Димитри- 
јевића прва је монографија о теорији вредности на срп- 
ском језику, и стога двојином заслужује пажњу, коју би 
и иначе својом вредношћу на себе привукла. 


М. Н. 

ДРУШТВА И УСТАНОВЕ. 


Матица Српска. — Књижевни Одбор имао је у 
уторак 11 августа своју седницу под председништвом 
Г. А. Хаџића, друштвеног председника. Секретар под- 
носи предлог, на основу повољног буџета за годину 
1910. „Летопис Матице. Српске“, од 1 јануара 1910, 
излази 12 пута годишње, а остала књижевна издања као 
и до сад. Предлог се усваја и подноси се Књижевном 
Одељењу на одлуку. Претплатна цена била би онда за 
Аустро- Угарску 10, а за иностранство 12 круна. За Ма- 
тичина издања примају се: „Де, Сивац, де!...“ припо- 
ветка с Приморја од Марка Цара; „Два мајстора“, прича 
Светозара Ћоровића; „Из историје Срба у Угарској“ од 
Др. Алексе Ивића, ТМ, У; „На валима живота“, припо- 
ветка Милана Андрића. Не примају се 2 рукописа. Издају 
се на извештај 3 рукописа. 

Књижевно одељење имало је у среду 12 августа 
своју редовну седницу под председништвом А. Хаџића. 
Одаје се почаст преминулом члану Аксентију Мародићу, | 
академском сликару, и секретар се умољава да у свечаној 
седници говори у спомен и славу покојникову. Усваја 
се распоред прославе педесетогодишњише друштвеног 
председника; за говорнике одређује се, према понуди, 
члан Стеван В. Поповић и секретар. Усваја се предлог 
Књижевног Одбора о издавању „Летописа“ 12 пута го- 
дишње, почев од 1 јануара 1910. На расписану награду 
из задужбине Јована Наке стигла су три дела од непо- 
знатих писаца: „Све за љубав науке“, комедија у 5 чинова, 
„Истрага“, комедија у 1 чину, и роман „Милица је свр- 
шила школе“. Оцењивачи одбијају оба последња руко- 
писа, а како се њихова мишљења за први рукопис не 
слажу, издан је даље на извештај. Усваја се распис на- 
града из задужбина Јована Наке и Јована Остојића. 


М. С. 

Књига ХХИТ, БРОЈ 6. — 16 СЕПТЕМБАР, 1909. 


ОПЕТ ЈЕДНА. 


1 


Ката Релићева престала је да брише и нагнула се 
напред да боље чује. Сунце је зашло изненада за зграде 
преко пута, и сокак је постао наједном таман. Свих девет 
великих отворених прозора на кући трговца Живковића, 
на којима су мало час пламтеле буктиње румених сун- 
чаних зрака, гледали су сада на пут, једва се распозна- 
вајући, само на последњем, на горњем крају, на коме је 
стајала Ката и прислушкивала, задржала се однекле слаба 
зрачица и титрала умирући на девојкином широком те: 
мену, обавијеном дебелим венцем косе, баш на широкој · 
прузи, што је средином главе делила њену косу на две 
светле зализане поле. 

Опет једна девојка је родила, Смиља Гајина, оног 
у дну села у потоку, што га зову воденичар. И разговор 
је ишао у селу, није престајао. Сви су се искупили били 
опет у дућану, не зна се који пут већ од подне, и млада 
госпођа Олга и стари Миљковић и млади, и госпођин 
брат, и била је велика граја, викали су и питали сви, а 
26 

у сред дућана је стајала боса и замазана тетка Сенија 
Стојића, стара, ниска и дебела сељакиња, и викала нај- 
јаче, млатећи узбуђено рукама и накривљеном печом 
на глави. 

— Јуче је копала цео дан — чуо се њен јаки, ве- 
сели глас, — и данас је копала још, цело до подне, око 
подне је отишла кући, легла и родила. Како је могла да 
издржи» Није нико опазио како стоји с њом, али знало 
се, како се није знало, ја сам вам говорила, зар вам 
нисам говорила, да код ње нису чиста посла» И то да 
учини она, баш она, Смиља! Онаква девојка, као све- 
тица нека; кад иде поклопи главу, кад је човек прого- 
вори, несме у очи да му погледа! Пфуј, гада! Пропаст 
је ушла у народ, смак света је дошао! Пфуј, срамоте, 


убио је Бог... 
— Ожењен човек, а и род јој још неки! Како је 
могао, тетка! — узвикнула је лепа, пуначка госпођа Олга, 


зажарена лица, пљеснула рукама као дете и погледала 
усхићено на свекра, заборавивши опет, ни сама не зна 
који пут већ данас, да је завађена с њим и да не говоре 
има већ месец дана. Стари Миљковић је мрзео снају, и 
није могао да је види. Он се није обазирао никада на 
то што она говори, па није ии сада. Он је презирао и 
сељаке; он је имао доста муке и борбе с њима, и држао 
је да их познаје добро. Њему није било чудно да девојка 
роди, видео је он тога доста, а није то баш тако ни 
осуђивао; науживао се и он — и са девојкама! Дебео, 
румен од вина, оседео, али још увек усправан и младо- 
лик, стајао је он раскорачен пред Сенијом, пиљио у њу 
малим оштрим очима и викао крештавим гласом: 

— Која је, која је то већ, трећа ове године, а ко- 
лико ће их још бити2 К врагу иде овај свет, сваки дан 
све горе. Доле су сад почели, у потоку, дошли су до 
тебе, сада је на тебе ред. На теби је, Сенија, држи се! 
Ти двоје, немој једно, двоје ти одмах, роди, па говори 
да су господа најгора, да од њих све зло долази — сме- 
јао се он висок, гојан, и црвен пред њом. 

Млади слабуњави Миљковић позади тезге није знао 
с киме да држи. Он је мрзео каткада оца, а каткада 
жену, особито овако када је врискала тако из све снаге, 
пуна, бела и насмејана, али сада је и он заборавио нато: 

— Са Стојаном, зар баш са Стојаном — чудио се 
он, ударајући се оловком по челу. — Зар није могла дру- 
гога наћи, некога од момака, зар је баш морала с њим» — 

— Од господе и долази све, од вас! Ви сте нас и 
научили овоме — викала је Сенија, млатећи рукама пред 
старим Миљковићем — знадем ја вас, и сад још не мо- 
жете да пустите жену да прође у миру поред вас, а 
шта сте радили кад сте били младиг — Одлазите, убио 
вас Бог, не говорите... Како је могла с њим, како су 
могли> Што неби, зар је то нешто тешког С њим, баш 
с њим, са Стојаном је — викала је Сенија на десно и 
лево одговарајући, а печа јој се вијала око главе. 


Говорили су сви, чудили се, питали, износили по- 
јединости о догађају, отимали се о речи, само млади 
брат госпођин, Ђока, онај што је радио као помоћник 
у дућану, ишао и на рад у поље, возио ствари на же- 
љезнипу и са жељезнице, није се мешао у разговор. По- 
зади великог стакленог суда до прозора, стајао је он 
погнут за тезгом, и писао тамо нешто и рачунао; десно 
раме само видело му се и десни лакат; то раме је било 
широко, лакат крупан... 

Ката Релићева распознавала је све гласове, али није 
чула његовог. Прислушкивала је и прислушкивала, а 
када није могла чути, престала је да слуша. Дигла је 
главу, усправила се и продужила да брише стакла. 

Сокаком испод ње почео је од једном да пролази 
свет. Деца и старији људи терали су стоку, сељаци, 
мушко и женскиње, ишли су одвојени и у гомилама. Чуо 
се разговор, кикот и смех; и двоја кола су прошла, шкри- 
пећи полагано уз брдо. Десно на равни лоптале су се 
у поповом дворишту три девојке у господским хаљи- 
нама, с њима два млада господина. 

Ката Релићеаа је брисала весело и журно довршу- 
јући посао. Њени широки пуни образи су пламтели, десна 
рука, пуна и чврста, црвена око зглавка, а тамо даље 
према лакту бела, мицала се брзо над главом, чврсте ши- 
роке груди и пуна средина превијали се у десно зате- 
жући кошуљу, а лева нога дизала се у вис да се видела 
обла белина како се губи растући горе према колену под 
кошуљом. Сутра је био светац, и Ката се журила; чекао је 
и код куће посао, а требало се и спремити сутра за 
цркву и коло. 

Одоздо, од света који је пролазио, допирали су 
гласови до ње, чинило јој се да је разговор вечерас 
живљи него иначе, а два пута и три пут, и да ју је зовнуо 
неко по имену. Није само чинило, зовнуо ју је збиља 
неко. Спустила је руку, сагнула се и скочила на под. 
Била је готова са послом. Наслонила се на прозор и по- 
гледала доле; образи су јој горели, тамне очи сјајиле се 
широко. 


— Като, Като, јеси чулаг Опет једна. Када ћемо 
на бабиње2 — 


Две младе жене и низак сељак широких плећа и 
врата, стајали су под прозором с мотикама на раменима 
и гледали смејући се горе на њу. 


Она се засмејала да су је заболели сви зуби. Дигла 
се с прозора не одговоривши им ништа и пошла на 
врата. У соби је било полумрачно. Запела је за сто 
и кад се тргла осетила је снажну мушку руку на ми- 
шици и видела је Ђоку пред собом, његово високо 
крупно тело у господском оделу, и необријано му лице 
са дугачким носом и кратким брковима, и разроким малим 
очима. И онда је видела како јој се то лице примиче, 
другу руку његову је осетила на прсима и врео дах његов 
на уснама. 


Она је била јака. Размакнула је рукама, одгурнула 
га и протрчала кроз врата. 

— Дођи вечерас, чекам те. Последњи пут, — чула 
је за собом низ ходник и степенице, низ које је трчала, 
смејући се, да се тресао и ходник и она с њим. 

Дућан је био пун света. Сви су стајали опет ту, и 
госпођа и стари и млади Миљковић, а усред њих висока 
сува бабица Марија у чистом сељачком оделу и у господ- 
ским ципелама. 

— Не стиди се она, баш нимало — приповедала је 
она озбиљним важним гласом — ћути, не говори ништа, 
али види се да се не стиди, па ни отац јој, ни мати, ни 
други укућани. А Стојан се само смеје. Није им мило 
свима, види се, али није баш ни много тешко. — 

— Ништа се не стиде, баш ништа — понављала је 
госпођа ударајући дланом о длан — баш ништа, је ли 
могућно 2 

— Добро ти зарађујеш добро, бабице. Које ти је 
то дете већ ове године, пето, је ли» Само ви тако, а 
вичите и даље на господу — крештао је стари Миљ- 
ковић, црвен као рак од вина, ужагрелих очију. 

Уморан стајао је млади Миљковић за тезгом, по- 
казујући неке ствари лепој пуној девојци пред њим, која 
се чинила да избира, и слушала разговор за собом. 
— Стојан се смеје, кажеш, зар смеје се само — чу- 
дио се он> 

Ката Релићева се прогурала до госпође, ухватила 
је за рукав, и повукла. 

— Ја сам свршила, госпоја. Идем... 

Госпођа се осврнула престрашено, кад ју је угле- 
дала, насмејала се и кликнула: 

— Като, јеси чула, шта радите ви девојке» — 

Смех се заорио дућаном, Ката је протрчала сме- 
јући се и сама између њих и изашла на сокак. 

— Стојан се смеје, само смеје — настављао је отег- 
нути глас бабичин за њом — и жена његова ништа. 
Учинио је срамоту каже, ако је, себи је, није мени. — 

Ката Релићева није чула више ништа, прошла је 
кућу, и дућан је остао у полумраку за њом. 

Једна сјајна звезда гледала је високо са неба, десно 
и лево мирисали кровови шљивика, кроз дворишта про- 
мицале су ужурбано жене и девојке, шум и жагор ве- 
чери чуо се са свих страна. Полумрак је хватао. 

Ката је ишла погнута брзим дугачкпм кораком, пре: 
гача се на њој превијала, кошуља хучала, испод црвене 
мараме, намакнуте на широке насмејане образе, сјајиле 


су њене крупне тамне очи са раширеним топлим зе- 
ницама. 


Лево у поповом дворишту лоптала су још увек го. 
спода, Ката је промакла брзо крај њих и дотрчала до 
бунара, где је стајала гомила жена и девојака разгова- 
рајући. 

— Добар вече — викнула је она, весела и румена. 

Жене су се окренуле, препознале је и продужиле 
још веселије разговор. 

Витка млада Аница Миљевића, у кошуљи приди- 
гнутој да се виде црвене чарапе и у прегачи, стегнутој 
чврсто око паса, у финим цокулама и у чистој белој печи, 
лепог црномањастог озбиљног лица, надјачавала је својим 
гласом све остале приповедајући о ономе што је видела 
код Смиље, од које је овај час дошла: 

— Није се мучила нимало, родила је одмах. Сра- 
мота је, неће да покаже, али се види, изеде се од сра: 
моте. Ја је тешим, шта се једеш, кажем јој, ниси ти прва, 
а нећеш бити ни последња. Његова је срамота већа него 
твоја, а тако и јест, већа је Стојанова него њезина. — 

Увек о томе, само о томе чујем, помислила је Ката 
и би јој за час тешко. Неугодан осећај покрену се у њој, 
али је одмах и пређе. 

— Оставите, жене, за Бога, девојку у миру — викну 
она смејући се — умреће сирота од осећања на вас данас! — 

Неке девојке и жене се насмејаше и престадоше, 
друге продужише разговор о Смиљи даље. Оне прве се 
одвојише и опколише Кату, питајући је да ли ће сутра 
у цркву и коло, и како ће се спремити. 

— Като, слатка Като — молила ју је лепа пуна 
мала Евица грлећи је — кажи, не сакривај, како ћеш 
сутраг — 

Из поповог дворишта чуо се врисак и повик. Ша- 
рена велика лопта паде недалеко од девојака, које цик- 
нуше. Ката скочи, дограби је и однесе до плота. Висок 
млад господин модрих очију, у белом голобрадом лицу 
узе јој лопту из руку, збунивши се под топлим сјајем 
њених широких зеница. М она се узбуни мало, али се 
одмах засмеја и отрча горе уз пут, а да се не поздрави 
са женама. 

На сред пута на равни, где ће скренути кући, стајала 
су три момка шапућући. Сва три викнуше нешто, један 
испружи руке да је дохвати, она се угну гипко и про- 
трча поред њих. 

Зајапурена, трчећи, стиже до разваљених вратница 
мале кућице. На сред улаза у прашини ваљала се, пла- 
чући, мала јој сестрица Анђа, лепо дете од две године у 
прљавој поцепаној кошуљици. Она је диже и пољуби, 
заниха и спусти на земљу, туривши јој у шаке завију- 
так бонбона, који је извадила из недара. 

Са прага подрума. који је служио и као штала за 
теле и краву, диже се Катина мати Милица, остарела 
жена већ, у подераној кошуљи и отрцаној прегачи, за- 
мазана тамна лица и црних тамних очију. 

— Дође ли» Ја већ мислила, ти си отишла до ње 
код оне твоје, да јој помогнеш дете повити — рече она 
дигнувши се. — Чекала сам и чекала, па кад тебе нема 
помузла сам сама. — 

Ката седе на кладу у дворишту према њој.“ 

— Ко је држао теле, мати» — 

— Милан. Одскитао се опет. Увек у скитњи, сви у 
скитњи. Ваљда је отишао опет до ње. Види то теле, кад 
буде имало доста, да га одби. — 

Ката погледа ситну краву у дворишту која се по- 
вијала под ударцима телета. Угнутих леђа, раскорачено 
на све четири ноге, грувало је теле краву немилосрдно, 

одбијајући је главом. Ката скиде мараму, поглади је, 
сави и метну у крило. 
— Мати — рече она тихим меканим гласом — јеси 
чула, ко је то дошао код поповихр Нека господаг — 
— Дошла господа, лахо им је. Бог дао. Шта је, 
шта се правиш да не знаш ништа» Родила ти друга, а 
ти као да те се и не тиче. Несрећа, и право јој је, гиздала 


се и поносила, сад је нашла што је тражила. Одби то 
теле, па донеси воде. — 


Ката се диже, одби теле и тешком муком га увуче 
у подрум, онда се испе у кућу, узе ведрицу за воду, 
метну је под раме и пође на бунар. 

На све стране неба избијале су звезде, у кућама 
наоколо палиле се свеће, вика и бука је престајала, само 
горе са врха равни, где је била општина, господа су про- 
дужила код свеће да играју на куглани. Мрак је хватао 
све јаче, али упоредо с њим излазиле су и звезде. На 
бунару није било никога. У поповом дворишту разле- 
вала се кроз отворене прозоре светлост из собе, унутра 
у соби видео се дугачак постављен стол, велика лампа 
висила је над њим, друга стајала на столу. Ката је из- 
вукла воду и дигла ведрицу. На отвореном прозору ста- 
јао је онај господин, што му је додала лопту. Она га 
сад препозна; то је био пријатељ поповог сина, што је 
и прошле године овамо долазио... 

Ката пође под тешком ведрицом прегибајући ме- 
кано боковима и повијајући недрима. Мрак је био завла- 
дао са свим, али је са неба сипало море светлости. 

Она није хтела целог дана, није хтела да мисли на 
оно што се са Смиљом догодило, сада на једном су јој 
мисли дошле. Ненадано искочила јој је Смиља пред очи, 
како, са главом окренутом зиду и очима сувим од суза, 
лежи у соби пуној жена и девојака. Смиља је била њезина 
најмилија пријатељица. Ката је знала све што је било са 
њом, све, све је знала од почетка! 

Ката Релићева задрхта. Она осети да није ни то 
оно право нашто она неће да мисли, већ да право нешто 

друго. Она осети чврсту јаку руку на мишици, и ону 
другу како јој додирује прса, и угледа пред собом не- 
обријано лице са дугачким носом и разрогаченим малим 
очима. Да дође вечерас рекао је, последњи пут је, че- 
каће је вечерас у подкућници. Она се сети марама што их 
је добила, пантљика, игала, ципела, и што све треба пла- 
тити, и сети се да је обећала, за вечерас поуздано обе- 
ћала да ће опет доћи. 

Ладна вода обли је по лицу, раменима и недрима. 
Једва задржа ведрицу на глави. Дохвати је чврсто ру- 
кама и пожури. 

Не, није то ништа што је Смиља родила, то је 
обично нешто, и друге девојке рађају. Досадно јој би 
да мисли на то, а и смешно. Брзим чврстим кораком 
успе се она уз степенице у кућу. 

У кухињи код отвореног огњишта били су већ окуп- 
љени сви, и мати и брат јој и отац и мала сестра. Се- 


дели су у кругу наоколо на прагу собе и ходника и че- 
кали на вечеру. 


— Родила опет једна — говорио је погрбљени мр- 
шави Симо Релић, развлачећи лепо реч по реч — ро- 
дила па шта» Додија човеку већ о томе слушати. И на 
куглани горе само о томе говоре. Као варош ћемо постати, 
право господско место, месец два не прођу, па ето опет 
једна. Благо нама, кажу господа на куглани, благо нама, 
шири нам се општина, и по закону и ван закона. Али 
не благо мени, мислим ја, јер треба потрчати више, сваки 
такви порођај доноси два три позива и писма више. 

Симо Релић је био општински писмоноша, он је 
носио цокуле са ексерима и велики излизани кожни тор- 
бак, и дружио се много са господом. Плата му је била 
мала, и ту малу плату није добивао целу већ само по- 
ловину, другу су му задржавали за порески дуг. Кори- 
сти никакве није било од тога, кућа му је пропадала, он 
је то знао, и жена му је знала, и цело село, па опет је 
он волео да буде писмоноша, и жена му је волела, а и 
село га је због те службе, чини му се, јаче поштовалог 

— Стојанова жена побегла кући — чуо се Милан 
с прага — сад сам баш сазнао, дошао Мића одоздо; овог 
часа, каже, одбегла кући. Нећу, каже, да живим с њим, 
код, мене живе и деце вуче се са девојкама. — 

— Побегла, их, она је боља од њега. Несрећа и она, 
да је она боља неби тога свега ни било! Узми ту зделу, 
што стојиш! викнула је мати на кћер. 

Примакли су се здели из које се пушио окувани 
кромпир. Симо Рељић се прекрстио, син за њим, почели 
су да вечерају. 

Ката је села на земљу до брата, прекрстила се и 
она и захватала. Напослетку је села и мати. У полумраку 
за њом седела је мала Анђа са великим комадом хлеба 
у једној руци и са бонбонама у другој, трпајући наизменце 
једно и друго у уста. Мала лампа што је висила о ду- 
вару осветљавала је њихове погнуте главе и рамена и 
бежала са њих у кутове и углове куће, кроз чији поде- 
рани кров и проваљена брвна је продирала сјајна звез- 
дана ноћ... 


Ш 
Вечерали су, седели још мало, па се разишли. 
Симо Релић је изашао до куглане да посматра како 
се забављају господа, да разговара још мало и попије 


чашу вина, ако му се пружи, а пружиће му се, то је знао 


поуздано. Милан је отишао преко пута до Миће панду- 
ровог, где су се скупљали момци на песму и разговор. 
Мати је спремала око огњишта и сишла на вратнице да 
разговара са женама. Ката је остала сама. Дигла је малу, 
Анђу, која је била заспала, и положила је на кревет. 
Отворила је прозорчић и погледала преко равни што се 
ширила између кућа обливена морем звездане светлости. 

Она је заборавила на узбуђење које ју је снашло 
кад се враћала са бунара; туђе јој се чинило и далеко 
све, и порођај Смиљин, све, све. Обећала му је да ће 
доћи, има већ дуго како није долазила, али вечерас је 
тврдо обећала, и доћи ће, зато је лако! Све јој је то 

било туђе, као да је се и не тиче. Истина је, она је осе: 
ћала све јачи немир, али он није долазио од тога, већ 
са свим из другог узрока.... 

Лепа, лепа је била ноћ, али је још лепше било оно 
страсно немирно што је дрхтало у тој ноћи, подрхтава- 
јући ево у њој, Кати... 

Ката Релићева наслонила се је чврсто врелим не- 
дрима на мали прозор и гледала је немирно напоље. 
Одозго из села чула се лупа кугли и смех господе, одоздо 
из попове куће весео жагор. Пси су лајали а лупала 
врата. Од вратница испод ње докрадале се поједине речи 
из пригушеног разговора жена што су стајале са мате- 
тером, а преко равни из мрака орила се песма из мо: 
мачких грла: 


Голубице, голубице бела, 

Колико си имала швалера : 

Колико је, колико је у голуба перја, 
Толико сам имала швалера... 


Жене доле на вратницама говориле су о Смиљи. 
Ката је осећала да и сви други говоре о Смиљи, и го- 
спода горе на куглани, одакле се баш сада чуо смех, и 
они даље у поповој кући, и момци тамо преко пута. Па 
опет није могла да мисли на другарицу. Она је видела 
све оне безбројне мушке погледе управљене сваки дан 
на њу, Кату, чврсте мушке руке које су је тражиле и 
хватале, сељачке и господске. Она, Ката, била је девојка 
као и све друге, ни боља ни гора од осталих. Смиља је 
била једна од најбољих, тако је барем говорило село, а 
и била је, Ката је знала, најбоља је била, па опет, родила 
је, морала је да роди! 

Колико је, колико је у голуба перја, 
Толико сам имала швалера... 


Песма је грмела силно, разбијајући ноћни мир и по- 
крећући и гибајући и саму укочену светлост пред њом. 
Ката је гледала напоље у осећају који је растао и растао. 
Сутра је требало ићи у цркву, у коло. Она је требала 

да прегледа одело, тако је радила увек досада, а требало 
се и умити и очешљати. Све је то требало учинити, али 
она није учинила, и ако је цео дан мислила на то, једва 
чекајући да дође вече. Осећала се уморна. 

Сви су желели њу Кату, мислила је она, притиску- 
јући све јаче прса на прозор, сви су је дирали, у миру 
јој нису дали проћи, одавно, још није била право ни 
девојка. Смиља је родила данас, што се то тиче ње, 
Кате, што је баш данас, могла је и сутра и прекосутра ; — 

Песма је грмела и ноћ се орила од ње као да ни- 
чега другог нема у њој сем те песме... 

— Како певају, како певају, мислила је Ката, да ли 
је и он, Ђока, ту» Свакако је и он. 

Она га је видела високог, крупног, како јој долази 
близо сваки дан, како је дира, и она му попушта, из 
дана у дан све више, док му није попустила сасвим, 
иако га не мари баш много, и ако јој није ни леп ни 
особито драг. Господин је, али није право ни господин, 
не зна се, ни шта је, ни ко. Из света је дошао нема 
година дана, био је на мору кувар, слуга у циркусу, 
шта лиг Шта се све о њему не говори по селу г 

— Све једна по једна — чуо се пригушени ста- 
рачки женски глас одоздо — ушао је ђаво у младеж, и 
прије је тога било, али оволико, чини ми се, није» — 

— Било је, било, сестро, — одговарао је други тихо 
—- откад је народа, увек је тога било! — 

Три пут седам двадесет и један, 
И још осам ето толико сам! 


Три пут седам двадесет и један, 
И још осам, ето толико сам... 


Песму је завршила громко праћена потцикивањем 
и врискањем. 


Ката се дигла лено са прозора. Осетила се сасвим 
џоспана и уморна. Од зоре је била на ногама, а сутра 
је требало опет зором устати, отићи у дућан и помоћи. 

Несвесно и тромо дошла је она до поњаве прострте 
на земљи крај пећи, савила се и легла... 


и иљаиј и с <-> - 

Све је мирно било кад се тргла из сна. Прозор је 
био отворен, кроза њ је падала светлост месечева, који 
је пламтео на небу гледајући је управо у лице. На кре- 
вету до Анђе спавала је мати, лежала је у сну. 

Тешким уморним покретом отпасала је Ката пре- 
гачу и застор и бацила крај себе на земљу. Лакше јој 
је дошло, кад се осетила слободна око паса. Наслонила 
је лице на шаку, привукла колена и хтела опет да заспи. 

Укочени мир владао је у соби и напољу, и само се 
светлост разлевала. Шум и лупа напољу, повици и смех, 
све је то било престало, замукло, само светлост је остала, 
бескрајно широко царство њено нихало се прелевајући 
се у ноћи. Ката је лежала затворених очију на тврдој 
земљи, желећи да заспи али није могла. 

У кући негде чуо се попац. То је било време које 
је он уговорио с њом, доле је сада свакако сада под 
кућом, чека је: Обећала му је толико пута, а није до- 
лазила, за данас је обећала поуздано да ће доћи. 

Да ли да иде или не иде, питала се она, све се 
свело на то питање 2 Другога ничега није било. Ићи треба 
мора, не треба, не мора, зашто да иде; давао јој је по- 
клоне, али зар зато мораг 

Ничега није било више, ни куће, ни кревета ту са 
матером и сестром, ни светлости на пољу, ни оца ни 
брата, за које зна да леже сада на ходнику пред кухи- 
њом. Све је то ишчезло било и само је остало једно пи- 
тање. Али то је било само један тренутак, два. Јако и 
силно осети да је свршено већ све, да је то питање ре- 
шила већ давно али да то није никакво питање ни било. 
Данас или јучер, сутра или прекјучер, потпуно је исто 
и ништа не мења. Што мора бити, мора. Велика, силна 
страст је обузе. 

Цело девојаштво изиђе јој пред очи, шале и игре 
са девојкама и момцима, добацивање речи, стискања и 
хватања, на дану и ноћи, на послу и седељкама, на путу, 
у дућану доле. И она га угледа опет, у господском оделу 
крупног високог са дугачким носем и необријаним лицем 

Она се сети свију разговора који већ иду по селу о њој 
и њему. Она осети поновно да је већ свршено све, да 
то мора да буде, да они стоје једно другом већ одвише 
близо. Сети се оног првог пута, када је попустила ње- 
говим шакама, доле код њих у кући, у дућанском магацину... 
Врео осећај страсти угуши је, и онда нестаде свега. 
Дохватила је полагано, старајући се да не прави 
шума, прегачу и везала је, онако полулежећи, око паса, 
узела је и застор; хтела је и тканицу, али је одбаци. 
Полагано, погнута, изишла је у кухињу и сишла, 
поред оца и брата, који су хркали у сну, низ степенице. 


Код плота је наједном застала. Чинило јој се да ће. 


се врати, ама се није вратила. 

Продужила је. 

Плашљиво, хватајући сену поред живице, пазећи да 
се не убоде, силазила је дугачким брзим кораком према 
подкућници. | 

Под врелим њеним стопалима прскале су суве гран- 
чицице, а мало лишће на живици, додирнуто њеним вре- 
лим раменом, њихало се тамо-амо, и није се могло дуго 
смирити... 


Милан ПРИБИЋЕВИЋ. 

Ноћу, кад сунце не сија а облаци на небу не сме- 
тају испарењу, обилати дах језера стињава се при додиру 
са преосталим ледом, таложи се и покрива околину јед- 
ноставном опоном беле као снег магле. Њени паучина- 
сти конци, праменови, ресе и коврчице увијене као руно, 
лаке као дим, или висе у ваздуху непомичне у тренут- 
ном миру, или се сањиво љушкају у дубокој јутарњој 
тишини. 


Земља, скривена у њиховом вечном потопу, види 
се на дну као тамне, нејасне мрље, а врхови шума се 
оцртавају изнад ње, у сивом простору, као чаробна острва 
чуднога биља без земље и подлоге. Тихо, бело, као зими, 
али топло и лако. Понекад упола истопљена санта изгуби 
равнотежу, падне с ломотом и брботањем у воду, кроз 
раздрте њеним ивицама отворе, и сине на часак сребрно- 
таман вал усталасанога језера. Понекад невидљиво јато 
дивљих пловака проплива с квакањем и чује се како 
негде траже храну, бркају се, веселе, безбедне под белим 
заклоном. У ваздуху ничега. Орлови, крагуји, чајке, дре- 
мају у склоништима побисереним росом. На бледим не- 
бесима бледо светлуцају звезде, зора сија све јаче и 
милује маглу руменом светлошћу. Боје јој расту, поја- 
чавају се, разливају све даље по видику, докле га не 
опашу једноставним, рубиновим прстеном одмах изнад 
магле. 

Тада почињу пресићавати собом и маглу и ваздух, 
бојити их румено, будити... На чело зоре, где сија нај- 
јача светлост, где се гранати, злато, топази мешају у 
дивном венцу, нагло излеће прамен сјајан и брз. Звезде 
гасну, лак поветарац меша маглу, оном се првом прамену 
придружују злаћана пера и читави снопови стрела, нај- 
зад излази чело њима окићенога сунца. Магла се про- 
ређује, језера добијају сјаја, бледозелене пролећне обале 
захвално смеју се, јата птица почињу да се јављају и 
лармају. Ветар гони санте по још замагљеној води. Оне 
се, пловећи, љушкају, сударају и преливају на сунцу. И 
тако сваки дан, док се лед не истопи. 

Обично јуртини становници нису по магли излазили 
напоље, с тога што влага рђаво утиче на њихове бо- 
лесне удове. Али је овај пут радозналост надвладала, и 
Пронд је пре сунца изишао да обиђе кошић, који је 
синоћ био намештен. Нераздвојно је Битерхај тапкала 
за њим. Још сањиви и мало говорљиви, ишли су по магли 
старим трагом. Слаби гласови дана који се буди допи- 
рали су до њих са језера и из тајга. 


— Драги Пронде, и ако нахватамо толико рибе, 
да је не могнемо подићи, шта ћемо онда2 —- шану тихо, 
уздрхтала од зиме Битерхај. 


— Не ваља се тако говорити. Рибар тако никад 
неће рећи. Не бој се, лако ћемо. Да хоће само Бог дати, 


— Како је страшно у овој магли! Једнако изгледа да 
тамо неко стоји. Пронде, истина стоји... мој сребрни, мој 
добри, дај ми руку, дај ми бар крајичак... Много ме страх. 

Рибар добродушно пружи натраг руку и даде јсј 
прст; могли су ићи само једно за другим, јер је столица 
била уска. 

— Пронде, је л тамо ништа не стојиг 

— Ништа. 

— Али иде... Чујеш ли како трешти2 О, Боже! Како 
се смеје!.. То је ваљда сам ђаво!» 

— Мир, то се гњурац смеје. 

Били су већ близу речице. Једнолики жубор текуће 
воде показа им то. На једанпут се Пронд заустави па 
стаде да ослушкује. Битерхај се целим телом приби уз 
његову ногу. 

— Шта је; Шта слушашг 

— Одиста иде неко по нашој јажи! Чујеш ли како 
се угибају талпе на мостићима» — шану он. 

Девојчица причучну од страха. Јакут је пажљиво | 
гледао у белу, склупчану маглу. Убрзо му поглед стаде 3" 
разазнавати тамније контуре дрвећа, нагнутога над реку. | 

— Речица! — шану он. | 

На том је месту магла једнако дрхтала, кретала се _ | 
као да је неко раздире оздо, дизала се и цепкала на | 
конце које су одвлачили речни таласи. У једном таквом о Ц 
часку Пронд угледа коље од јаже, мостић, и на њему 
тамну, велику, нејасну прилику наднету над воду. У исти 
мах опет пљусну, зашкрипи и гласно одахну. || 
— Медвед! — шану он уплашен и трже се назад. | 
Битерхај му загледа у очи. ђ 
— Мир! Да ниси писнула! Појешће нас обоје! 

С почетка су ишли полако, опрезно, па онда по- 
летеше као стрела. 

— Само да магла не спадне! Брже, Битерхај! — 
журио је девојчицу, која је трчала пред њим. 

- — Медвед! — викну он, упавши у јурту. Али сам 
" се уморио! Нисам знао да су ми ноге још овако добре. 
— Где медвед» 

— Извлачи нам рибу из кошића. Стоји на мостићу, 
голем као облак и... Само да нам коље не попретура. 
— Шта ће нам оног Сад, када је он наишао. То је 
као и да немамо јаже. Пропаде нам рад — кукао је Грегор. 
— Пропаде нам рад! — поновише жалосно Анка 
и Кутујахсит. 

— Пазиће он, неће пустити, а, што је још горе, 
доћи ће и до јурте, до спреме. Сад су они гладни. Ко- 
рења нема, јагода нема, пловчићи и зечићи још нису 


одрасли. Чуваће нашу рибу, чим ју је једном узео. 

У великом страху преседеше у јурти цео дан, ло- 
жећи ватру. Мала је често излазила на траг и враћала 
се радосно шапћући: 

— Нема га, не чује се. 

— А да није појео Мергењг — уздахну Кутујахсит. 
Медведу је лако појести саму жену. 

— Не била бежати! — наљути се Пронд. Али опет | 
је штета, јер би од ње била добра радница. 5 

— Шта јој може» Ноћу ће ложити ватру, а дању ђ 
он неће. Мергењ има чамац, има мреже. То је сасвим 


друго. З 

— Ех, да имамо чамац, и ми бисмо могли прићи | 
поиздаље, видети. Он до душе плива, али се ипак може | 
побећи. Знаш шта, Грегоре, како би било да ми на брзу 3 


руку сашијемо тунгуски чамац од брезове коре. 

— Од куда ћеш наћи толико брезове коре на брзу 
рукуг Боље да иде Анка и замоли од људи. И за краве 
би могла разабрати. Та неће је тамо одмах убити. А 
овако, сви ћемо помрети. 

Анка је ћутала, уплашена и мрачна. 

Сутрадан им глад поче јако досађивати. ИМ ако са 
страхом, ипак Пронд и Грегор одоше да потраже хране. 

— Видиш где се настанила људождерка, на острву 
— рече у путу Пронд, показујући главом Велико Језеро. 

Грегор не одговори одмах, дуго и пажљиво гле- 
даше у зелени венчић шуме, која је стајала усамљена 
усред плавога, сунцем позлаћенога блатишта. Модар дим 
се непрестано вио над њом. Пронд је добро погодио 
да се тамо настанила Мергењ. 

— Оданде све види као на длану. Ми смо јој близу, 
а до ње допрети не можемо. Почекајдер! Кад-тад ћу ја 
начинити чамац, и одузети моје мреже. Упашћу, наћи, 
одузети — претио је Пронд. 

— Нико други, она је! — потврди Грегор. Добро 
је изабрала, биће мало комараца. Али нека седи. Ми 
ћемо добити краве. Анка ће ићи. Одиста, треба да иде. 
Сена ћемо накосити. Зар нам је рђаво сад, без свађе, 

без грдњег А пре смо се једнако морали бојати. Једнако 
стрепња. Ја не волим кад се жене свађају... Нека седи 
она — додаде замишљен. 

Вратили су се с приличним ловом. Нашли су неко- 
лико пловчијих гњезда са залеглим, до душе, јајима, али 
и то је храна. 

Охрабрени успехом, припремише сутрадан поход до 
речице. Пронд је целим путем викао и лупао у стари 
тигањ, а Грегор је викао и махао упаљеном буктињом. 
Пронд, који је ишао напред, често се освртао на друга, 
а овај је увек одвраћао од њега очи и крио побледело лице. 

— Штаг Признај! Оставићеш ме ако он искочи» 
— упита најзад рибар. 

— Чини ми се да хоћу — признаде Грегор. Душа ми 
јелу носу... 

— Онда ће ме појести, јер ја не могу далеко по- 
бећи. Знаш шта Да не идемо, но да потпалимо шуму. 

Покушаше да запале шуму, али влажна трава нехте 
да се упали. 

— Нека буде воља Божја! — одлучи јуначки Пронд, 
махну руком и пође даље с великом буком. 

Над речицом је било потпуно мирно. Сунце је зла- 
тило брзу, зеленкасту воду; црна мрежа гредица бацала 
је трепераве сенке, а око свакога кочића вртела се за- 
пенушена вода. 

Јакути прво ослушнуше да ли не трешти, затим 
наложише ватру. Одмах видеше да им је јажа покварена, 
а кошића нема. 

— Проклета људождерка! Погле, та ово је ножем 
пресечено! Шта хоће она од нас» — крикну Пронд, који 
први приђе гредицама. 

— А што си ти причао да је медвед>! Што си го- 
ворио 2 Глађу нас морио> — наљути се Грегор. 

Пронд се чешаше по глави. 

—- Било је мрачно... Никад више нећу поћи по магли 
— прошапута он. Ено кошића! Закачио се за корен од 


дрвета. Пустила га низ воду. Чак ни рибу није узела! 
4 | 27% 

Трула плива у кошићу.. (О, ђаволска жена! Шта хоће 
она од нас Али јажу није много искварила. Само је 
једно крило извадила. Сигурно сам је ја уплашио. 

— Дабогме. Бацио би је сигурно у воду као овај 


кошић... не би ти било жао — подсмевао се Грегор. 
— Тхи! Можда бих се и предомислио. Јунак жена! 
Али бих свакојако стајао на обали и викао — признаде 


Пронд, коме се већ повратила добра воља. 


Извадише кошић из воде, поправише штету. Затим 
полегаше око ватре, чекајући да се што ухвати. 

— Хеј! — уздисао је Пронд, гледајући у небо. Жене 
су ти као речи у загонетци. Не зна се шта хоће. Но 
само то знам да се она... не за мене, Грегоре, свети на 
овом кошићу. 


Грегор се озловољи. 


Кад се нахвата мало рибе, доконаше да је Пронд 
однесе кући, а по Анци пошље Грегору покривач и кожу 
за простирку, јер је Грегор одлучио да те ноћи остане 
на стражи. 


УП. 

Небо је било, замагљено, и ако није имало облака. 
Побледело, руменкасто сунце стајало је ниско над водама. 
У његовом мутном сјају сиви таласи, тихо запљускујући 
обале, слабо су светлуцали, као плеснив бакар. Жу- 
бори језера, различних тонова и снаге, помешани са бла- 
гим шумом биља и шуштањем дрвећа летели су над зем- 
љом, која се спремала да заспи. По ваздуху, тешком и 
топлом, ћаркао је с времена на време ветрић. Ватра је једва 
горела, пуштајући сивкаст дим. Још малобројни комарци, 
обилазећи дим и пламен, кружили су иза њих, над Гре- 
гором и Анком који су седели једно уз друго, крај ватре. 

— Видим, Грегоре, да ћу морати ићи до кнеза, до 
људи, али... бојим се... страшно се бојим. Сећам се... била 
сам мала кад је к нама дошао један такав и хтео силом 
да уђе у кућу, а отац га закачио за врат вилама и није дао. 

— С тога ти и не покушавај да улазиш у куђу, 
но вичи из далека. Можда ће ти што дати. Морају ти 
дати што год. Та остало је иза нас мала. 

— Ох, остало је — уздахну жена. Наша сивуља 
има лепо теле. Онај безноси душе нема. 

— Нашто говорити о души» Кад човеку није човек 
пред очима, он увек мисли да је другоме боље. 


— Знаш, Грегоре, ни ја нисам мислила да је овде 
овако зло. 


— Дакле жалиш. 


Анка поћута. 


— Па, не жалим. Шта вреди жалити, кад се не може 
изменити 2 


— Само да нас она проклетница хоће оставити 
на миру! 


— Можда ће нам Бог дати дете. Одгајићемо га, 
неговаће нас у старости. Можда ће остати здраво, можда 
ће наше потомство опет бити здраво. „Страшна Госпа“ 
је ћудљива и често обилази оно што јој је близу, а узима 
далеко. Онда ће се, на овом месту где сада кукају, 
орити некад и смех. Напуниће се јурте, поградиће се 
нове зграде и народ ће се подићи. Па и да умире као 
ми, опет ће мало поживети. Зар је старост баш и тамо, 
у свету» Старци свуда благују, а млади уживају. Много 
бих волела да имам деце, Грегоре. 

____— Што ће нам деца2 Без марве нема народа. Видиш 
шта се ради с нашим рибама. За рибу, за звера, требају 
удови здрави и снажни. Бар да смо сложни.. 


И шта она хоће»! Шта хоће од нас она про- 
Рат илаа 


Ту се брзо осврте, јер Грегор на једанпут чудно 
погледа на речицу, и више не скиде с очију, У крвавом 
сјају сунчева захода стајаше Мергењ у чуну, у сред воде. 
Ток ју је носио ка јажи а она, утапајући дугачко весло 
у воду, прегледаше јастребовим погледом обе обале. 
Угледа их, викну, седе и обрте чун у месту. Затим га 


потера на језеро. Још се једном обазре издалека и по- 
прети им руком. 

— Баш је права вештица! И шта јој треба — рече 
Грегор. Али сад сигурно више неће доћи. Можемо да 
легнемо. Хоћеш ли ти, Анка, кући... или ћеш овде остати... 
јер ће ноћу сигурно бити хладно. 

— Остаћу — рече Анка, пошто се промисли. Ако ти 
допушташ, ја ћу остати. 


Риболов је био неочекивано плодан. Већином су се 
хватале огромне, зеленкасте штуке црвених репова и 
шкрга. Становници су цео дан имали посла око њихова 
чишћења, плакања и спремаља за сушење. Чак сеи Ку- 
тујахсит довукла из јурте; седела је поред ватре и, над- 
мећући се са Битерхај, пекла на жару дебели штучји 
дроб. Нико им није бранио, јер је тога било и одвише. 
У вече жене са Грегором однесоше лов кући, где га је 


било, лакше сачувати од кише. Пронд је остао да чува 
кошић. 


Мергењ се не појави. Видели су је само неколико 
пута у даљини, где плови по језеру као црна тачкица. 

Прође неколико дана. Обилност рибе, до душе, 
није се смањивала, али су расла јата комараца. Бављење 
на мочарној обали постојало је право мучење. Нарочито 
су у тихе, облачне дане комарци просто давили рибаре. 
Кидисавали су на очи, улазили у нос, нису давали уста да 
се отворе. Од њихова се уједа тело надувало и покри- 
вало ранама. Престали су да логорују поред речице. 

— Неће ни доћи. Сигурно ни сама не зна куд ће се _ 
од ове напасти склонити –– говорили су за Мергењ. 

Свакога је дана један од људи ишао да обиће кошић 
и враћао се с батаром пуном рибе. Битерхај га је стално 
изгледала са равнога јуртинога крова. 


Иде, иде, 

На плећима носи батару, 

У батари рибу... 
певала је она таначким гласом. Али једном изненада пре- 
киде песму и упаде задихана у јурту. | 

— Не иде... 


ја" ДР А а о о с 

— Како не идер Та чује се како иде по стази! 
— Мергењ... — промуца она побледелих усана. 


Сви јурнуше на врата. Грегор зграби секиру. Али 
на стазици не беше никога сем Пронда. Истина, ишао је 
брзо, махао љутито рукама и носио батару празну, али 
је несумњиво био он, а не проклетница... сем ако су биле 
неке чаролије, или ако га је она јурила! 


— Јеси ли ти то, Прондер 

— Ја сам! А шта» Проклета жена изломила брану и 
опет потопила кошић. Нисам могао ни да га нађем. 

Сви пљеснуше у очајању рукама. 

— И како се накани, поред толиких комараца! 


— Шта је то за њуг Има чун, обеси преда се у котлу 
труд, па плови у диму као у кући. Није као ми. Ах, 


 подла крадљивица! 


Мушкарци се на брзу руку наоружаше, па пођоше 
да хватају кошић и поправе јажу. Задатак није био лак. 
Ма да су у рукама носили упаљене угарке и махали њума 
око себе, комарци су их опколили густим, тамним обла- 
ком и уједали, продирући до тела чак и кроз одело. 
Кошић нађоше далеко, у шевару, усред речице. Морали 
су се дакле враћати по сплавић. Најзад су га извукли 
и, запушивши рупу на јажи, наместили га. Грегор, као 
јачи, оста на страни. 


О спавању није било ни мислити. С тога он, пода-_ 
ље од речице да не би плашио рибу. наложи ватру у 
округ — и стаде да готови вечеру, певушећи да пре: 
крати време. Иза ватре су зујала и комешала се јата 
љутих комараца. Јакут би често ућутао па слушао ово 
једнолико зујање, помешано са жубором речице. Ништа 
се друго није чуло, те је он склапао црвене и од дима 
сузне очи, и певушио даље песму, просту као клокотање 
воде која је врила у котлу. На једанпут у близини пуче 
згажена гранчица. Он отвори очи и маши се ножа. У 
сивим ноћном мраку, обасјана пламеном од ватре опет 
је стајала Мергењ. 

— Хоћеш да ме убијеш, Грегоре 2 Већ си заборавио 
како си ме волео и миловао. 

— Онда ниси била таква вештица као сад. Зашто 
нас упропашћујеш и мучиш» 

— Ех, ти си увек био глуп, Грегоре. Пусти ме хоћу 
да поседим, по старински, стобом на постељи, да једем 
и да се поразговарам. Јачи си од мене, оружја немам. 
Ако хоћеш, скинућу и одело, да не мислиш да што 
кријем. 

Брзо раскопча кожни кафтан на прсима, збаци га 
и помоли се из дима полунага. Грегор се премишљаше. 
Али она, не чекајући на одговор, вешто прескочи ватру 
па седе поред њега на простртој кожи од северног јелена. 

— Опет смо заједно, као пре годину дана. Само 
ове године погле како сам дебела, Грегоре, како ми је 
теле набризгало крвљу. 

Узе му руку па је наслони на своја испупчена прса. 

— Рибе имам колико хоћу. Поузимала сам мреже 
и од других. Не шкодим само вама. Која ми корист од 
тогаг Ви сте као црвићи. Вама сам шкодила с тога што 
сам хтела да ти дођеш. Досадило ми живети с вама, 
гледати ваше ране, слушати кукњаву. Грегоре, ти си 
још здрав, тело ти је читаво. Лепо би нам били заједно, 
начинили бисмо кућу, округлу, земљом покривену кућн- 
цу. Ти би седео у хладовини, а ја би доносила храну. 
Знам сва згодна места за лов, а и мене тамо знају. Оп- 
штина ће ми дати што год за тражим. Даће ми краве, 
даће ми све, само да не идем више. 

— Неће. Пре ће нас убити. Кад би ти општина 
дала краве. Ех! Али неда. Та ти тамо немаш ништа. 
Твој је муж све узео и преселио се у губернијски град. 

— И без крава ће нам бити добро. Кад тебе будем 
имала, све ћу наћи. У драгоцене ћу те коже оденути, 
лисице, зечеве, вукове и дивље јелене ћу хватати. Начи- 
нићу клопака, понамештати самокреса. Сваки ћеш дан 
јести месо, најмаснију парчад, срж из костију. И добра 
ћу бити, бићу добра као промрзла јагода. Зла сам зато 

што немам никога. Кад идем по свету па видим људе 
како спавају у хладу, смеју се, једу сити, имају децу, 
стоку... онда ми душу једе таква досада, да морам што- 
год да уништим, скршим. Нека познаду плач! Али ћу 
с тобом бити блага, мирна... 

Привијала се све јаче уз њега, грејала голим ра- 
меном, припијеним уз његово. 

— Па имала си дете. Шта си учинила с њимг — 
упита човек промукло. Она устрепта и одмаче се од њега. 

— Бог је сведок да је умрло само! — викну. Дакле 
ти си такав! Та ти ниси ни мрднуо да ми нађеш какав 
дроњак. Није те занимало чак ни да погледаш на своју 
крв, а сад... Бар не причај, не претварај се! Сит си тела 


нашега. На срцу ти је млада жена, јер је млада, свежа. 
Не прави се добар. Је ли ко видео да си ми воде дао, 


кад сам ноћу скапавала од жеђи» Је си ли што учинио 
кадгод драговољног Увек је требало викати на тебе: 
Грегоре, иди; Грегоре, уради; Грегоре, то је твој посао... 


Ти си као санта леда. Морала сам те волети таквога, 


јер овде нема нико други. Али Анка, луда Анка... 

Лице јој се искривило, очи засјале као у змије, а 
уста подрхтавала, откривајући беле оштре зубе. Грегор 
пружи руке преда се. 

—- Иди већ, иди... Ти си готова и маторог човека 
да убијеш и поједеш. 

Она ђипи и ударцем ноге претури котлић с вечером. 

— Трули, стрвино проклета! Од сутра почињи! Памтите: 
од сад вам више не праштам. А кад сви поцркате, кад 
вас нестане, ухватићу каквога дечка, украшћу... Макар 
малога... однеговаћу... Још сам млада. Мислиш, смрдљива 
мрцино, да си неко благо! Зато што је полудела вештица, 
жена коју нико није хтео, дотрчала к теби, ти одмах 
мислиш да си бог зна шта... Иструли, пропадни! Уништићу 
вас све, нека с вама пропадне и ваше проклетство! Онда 
ћу отићи далеко одавде. Нико ме не може нагнати да 
живим у отрованом месту... Ви пропадните! Нека вам се 
од глади поизврћу црева, дабогда појели матору Куту- 

јахсит, дабогда њено труло тело јели као масло, њене 
старе кости лизали као шећер, и престали мучити друге 
несрећнике!... 

Грегор ђипи, јер у Мергењиним очима на један пут 
сину страховит сјај. Ногом згази секиру крај постеље, а 
руком ухвати нож. Жена пргскочи преко ватре. 

— Бојиш се — смејала се. Бојиш се... О, витеже из _ 
приче, који пушташ да те жена покрије кутлачом. 

Баци се на њега угарком, па је нестаде. Грегор 
слушаше неко време, да није пошла јажи; чак узе и уга- 
рак па се, бранећи се од комараца, упути речици, Вода 
је тихо жуборила, огледајући успут повијено над њом 
биље и шибље. На језеру се изнад беле магле, неко време 
мицали глава и руке Мергењини, која је снажно веслала, 
а под њом се нејасно љушкао црн, дугачак чун. Најзад 
нестаде обојега у мутном сивом мраку. 

— Да Бог сачува с овом женом! Права мушко- 
бана! Шта ћу сад» Просула ми вечеру, а још није време. 
вадити кошић. Гром је дабогда убио! Каже ми да се. 
бојим... Дабогме да се бојим. Кад бих је пољубио, још 
би ми уста одгризла. Зар се с њом може нешто знатир,.. 
Дошла да моли, а после ми вечеру просула — гунђао 
је Грегор, пробајући да спасе од ватре бар штогод од 
зготовљене вечере. 






(Наставиће се) 
Вацлав СЈЕРОШЕВСКИ. 


(С пољског превео ЛАЗАР КНЕЖЕВИЋ). 





НОЋ НА КОСОВУ. 


Када ноћ успава и земљу и људе 
+ И кад све заћути, без јава и крика, 
бо: Косовске се сени из гробова буде 
|. И бденишу тако до зорина цика. 


И док ноћ трепери мирна, непрозирна, 
Грачаница црква светлошћу се жари, 
Сводовима светим мирише измирна, 

А у цркви клече Мученици стари. 
















Пред свима је Лазо, а до Лаза Кнеза, 
_ Стари Југ са девет саломљених крила, 

А за њима редом витез до витеза, 

И над свима тужи Косовкиња Вила. 


Још пред Богомајком срце од раскида, 
Југовића Мајка у сузама јеца, 

И пред светитељком грцајући рида: 

„О чувај ми децу!.. Где су моја деца> 
Кад превали поноћ један од витеза, 
Најлепши од свију какав икад бива, 
Тихо као сенка приступа пред Кнеза, 
Десницу му свету клечећи целива. 


А десница света подиже се благо, 
Ма га дуго, дуго милује по коси, 

И шапће му тихо: „Чедо моје драго, 
Прашташ ли ми, је ли, опет дошао си!“ 


У томе на цркви отворе се врата, 
И у цркву ступа Косовка Девојка, 
С кондиром у руци од сувога злата, 
И престаје на мах тужна жалопојка. 


Сваке ноћи она тако кондир носи, 
Да запоји вином Косовске Јунаке 
Закићена рујним божуром у коси, 
И на сваком листу капљом крви млаке. 


Прво приђе Кнезу, затим Југу седом. 
И док Мученици поникнути ником 
Ћуте. — А она их причешћује редом, 
Док сви не ишчезну са зориним циком. 


Милорад М. ПЕТРОВИЋ. 

| —_ ПРВИ ЧИН. 
| - | СЦЕНА ЧЕТВРТА. 


БЕРЖАМЕН, ПАСКИНО. 


БЕРЖАМЕН, говорећи ка кулисама. 
Ту цедуљу брже Страфорелу дати. 
 ПаАСКИНО, потрчи брзо зиду и попне се на њега. 
БЕРЖАМЕН! 


БЕРЖАМЕН, тако исто. 
Паскино, (загрле се.) 


| и | Паскино. 
| | Како јег 


аи 


БЕРЖАМЕН. 









~ 
А. 
"МЕ 


Да кажем... 
Паскино. 
А мала» 
БЕРЖАМЕН. 
Још боље. А твој син> 
| Паскино. 
Не слажем, 
Још се са тим лолом. 
БЕРЖАМЕН. ; 
Свадбе ће ту бити! 
Паскино. 

БЕРЖАМЕН. 
У лишћу сам могао се скрити 
И чути. Воле се. 
Паскино. 
Браво! 
БЕРЖАМЕН, Е 
Нек се с тога. 
Сврши! (Трљајући руке). 
Два удовца! Ја сам отац тога 
Младића, ког холи казиваше мати. 
Персине... 


Паскино. 
Да, то се име мора знати, · 


__БЕРЖАМеЕН. 
Ти имаш нежан пупољак, Силвету, 
Ту азурну душу, сањалачку, свету. 
Знаш ли шта је циљ нам још једини биог 


Паскино. 
Да срушимо овај зид што нас је крио 
Једнога од другог, спојимо имања. 


БЕРЖАМЕН. 
Рачун пријатеља. 


Паскино. 
При том доброг стања. | 


БЕРЖАМЕН. 
И шта треба за тог 


Паскино. 
Дечја брачна веза. 


БЕРЖАМЕН. 
То! Али зар човек не треба да преза, 
Ако деца презру што се од њих кријер 
Удешен брак добар и примамљив није 
За две душе младе, поетске. Они су 
Живели далеко; помишљали нису 

На брак, нит' је когод хтео то да тражи. 4 
Али њих је колеж мого да разблажи. ђ 
Од нас нису никад састати се смели, 
И зато су стално видети се хтели: 
Да се воле грешни и да љубав тајну 





Воде. — Ја измислих ту омразу бајну! ким 
Ви сте тај план вазда сумњичили само; 2 
А сад — треба само пристанак да дамо.. 4Е 

Паскино. Ми 


Добро! Ал' зар неће баш та срца оба 
Наслутити шта је била наша злобаг 
Да си лупеж, глупак, ја говорах деци. 


БЕРЖАМЕН. 
Доста с тим! Шта треба радити, то реци. 


Паскино: 
Ал' изговор;.. 


БЕРЖАМЕН. 


Ево! Твоја кћи ми знатно 
2 Поможе да смислим и лукавство ратно. 
Из говора њеног ја добијах грађу. 
Вечерас баш, рече, треба да се нађу. 
Персине ће први доћи ту, и када 
Силвета се јави, два човека тада, 
Негде у прикрајку за време скривени, 
Испадну, у црно сасвим завијени, 
И зграбе је; она виче; пето млади 
Налети тад на њих — и бој се награди. 
Они тобож беже; дођемо ти и ја; 
Кћи и част спасени! Твоја радост сија; 
| Спасиоцу, докле суза своје врши, 
| Даш благослов; ја омекшам; — све се сврши. 


Паскино. 
То је генијално! Ах... то ми се свиди. 
Генијално ! 

БЕРЖАМЕН, скромно. 
Па да... збиља. Али види 
Ко нам иде! То је мој најамник, коме 
Баш овога часа писо сам о томе. 
Јест, отмицу нашу он треба да пусти 
На сцену. : 





(Страфорел, у свечаном разбојничком костиму, појави се у дну и 


прилази величанствено.) 


« 


СЦЕНА ПЕТА, 
ПРЕЂАШЊИ, (СТРАФОРЕЛ. 


БЕРЖАМЕН, силазећи са зида, поздравља га. 
Па онда мог знанца, допусти, 
Да представим прво. 


СТРАФОРЕЛ, клања се. 
(псправивши се, чуди се што не види Паскинота.) 
БЕРЖАМЕеН, показујући Паскинота на зиду. 
Он је горе сео. 


СТРАФОРЕЛ, за себе 
Баш навике чудне има човек зрео. 


БЕРЖАМЕН. 
Ви, мајсторе, знате за мој планг 


СТРАФОРЕЛ. 
Да боме. 
БЕРЖАМЕН. 
Знате брзо радит 2 
СТРАФОРЕЛ. 
И ћутат' о томе. 


БЕРЖАМЕН. 
Отмица привидна, бој намештен, је лиг 


СТРАФОРЕЛ. 
Тако је. 

БЕРЖАМЕН. 
Да л бисте уздати се смели. 

У те људе, да га не ранег Ја њега 
Волим.. ко јединца. 





(СТАФОРЕЛ. 
Радим сале, пре свега. 


БЕРЖАМЕН. 
Е добро, — не сумњам све спремљено да је. 


Паскино, тихо Бержамену. 
Упитај га само шта ће то да стаје. 


БЕРЖАМЕН. 
| За отмицу онда шта тражите, деде> 


|. -' СТРАФОРЕЛ. 

| Зависи шта треба ту да се изведе. 
Ја отмице разно наплатити умем. 
Ал за овај случај, како ја разумем, 
И на вашем месту, рекао бих да се 
Приреди једна, али — прве класе ! 


| БЕРЖАМЕН, задивљен, 
"8 Има, дакле, више класа > 


(СТРАФОРЕЛ. 
Има много! 


Ја бих вам отмицу приредити мог'о 
С двојицом у црном и да буде проста, 
На фијакру, — то је изанђало доста; — 
Отмицу по дану, или ноћу, тајну, 
На колима дворским, уз опрему сјајну, _ 
С лакејима фино чешљаним перике; 
Плаћате за себе, — с немуштим без вике, 
Са негрима, или лоповима свима, 
Отмицу у пошти, с два коња, ил трима, 
| Четири, пет — број се по вољи увећа; 
ј: Отмицу берлином — тајанственост већа — 
Отмице у џаку, смешне, пуне згоде, 
Романтичне, с чамцем — ал' треба нам воде ! 
Млетачке, гондолом — требају лагуне! — 

И отмице са и без светлости луне, 
— Те на месечини веома се цене; — 
Отмице мрачне, када муња сене, 
Са гужвом и лупом гвожђа, и без мира, 
С друштвом огрнутим, широких шешира; 
Отмице бруталне, отмене (свеједно), 
Отмице уз масу буктиња — ванредно ! 
Отмице галантне, кад музика свира, 
Отмице с носиљком... Господине, ово 
Весело је фино, нешто сасвим ново: 


БЕРЖАМЕН, чешући се по глави; Паскиноту. 
Но, шта мислиш2 
Паскино. 
Дела! 
БЕРЖАМЕН. 
Мислим није лоше. 
Веома им јако — ма да нас тим троше — 
Надражити машту !., Зато нек се сложе 5 
Ти начини разни... 


СТРАФОРЕЛ. 
Мешовито Може. 


БЕРЖАМЕН. 
Фантастима нашим дајмо, ко из скаске, 
Носиљке, музику, буктиње и маске ! 


(СТРАФОРЕЛ, бележећи у бележник. 
Сви начини, дакле, заступљени да су. 
Уз доплату, онда, једну прву класу. 


БЕРЖАМЕН. 
Добро ! 
СТРАФОРЕЛ. 
Вратићу. се.. (Паскиноту). 
Треба у том часу 
Врата вашег парка одшкринута да су. 


БЕРЖАМЕН 
Биће. 












РОМАНТИЧНЕ ДУШЕ, 435 





СТРАФОРЕЛ, поздрављајући гх. 


Ја се клањам. Ту сам овог часа. 
(Излазећи). 
Са доплатом, дакле, једна прва класа ! 


СЦЕНА ШЕСТА. 
БЕРЖАМЕН, ПаСКИНо. 


Паскино. 
Тај пчестити човек опет оде, ето, 
Не казавши цену. 


БЕРЖАМЕН. 
Свршиће се све то. 
Једно ће огњиште одсад да нас прими! 


| Паскино. 
И један стан опет у вароши, зими! 


БЕРЖАМЕН. 
Ах, дивни ће бити овог парка кути! 


Паскино. 
Кресаћемо тисе ! 

БЕРЖАМЕН. 
И стасе насути! 

Паскино. 


У свакоме кругу цвећа нам имена. 
Израђена дивно, биће уплетена ! 


БЕРЖАМБН. 
Много тамно ово зеленило биће 


Паскино. 
И све то баштенске сјајне кугле скриће! 


у БЕРЖАМЕН. 
У новом басену имаћемо риба! 


| Паскино. 
Млаз ће шедрвана лоптицу да гиба 
И баца! Хоће ли то да се оствари2 


у 


да ска ~ 6 
И И МИН 

БЕРЖАМЕН. 
Да, све наше жеље. 


· Паскино. · 
Постаћемо стари. 


БЕРЖАМЕН. 
Твојој кћери хвала ! 


Паскино. 
И твоме гамену ! 


БЕРЖАМЕН. 
Стари мој Паскино! 


Паскино. 
Стари Бержамену! 
(Падну у наручје један другом.) 





СЦЕНА СЕДМА. 
ПРЕЂАШЊИ, СилветА, ПЕРСИНЕ, улазећи нагло, свако са своје 


стране. 
СилвЕТА, видећи свог оца како држи Бержеамена. 
Ах, ах! 
БЕРЖАМЕН, приметивши Силвету, Паскиноту. 
Кћи ! 
ПЕРСИНЕ, видећи оца да држи Паскинота. 
Ах! 
Паскино, приметивши Персинеа, Бержамену — 
Син твој! 
БЕРЖАМЕН, Паскиноту тихо.“ 
Рвимо се! 
(Преобрате грљење у рвање.) | 
Рито ! 
Паскино. Е 
Лоло ! 
Силвета, вукући оца за скут. 
Тата ! : 

ПЕРСИНЕ, исто тако, Бержгмену. 


Тата! 
БЕРЖАМЕН. 
Кући да си хито! 
Паскино. : | 
__ Он да ме увреди ! 
БЕРЖАМЕН. 
За гушу ме хвата! 
| Паскино. 
·_ Лоло ! 
| СилвЕТА. 
Тата ! 
| БЕРЖАМЕН. 
Хуљо! 
| __ ПЕРСИНЕ. 
Тата !! 
Паскино. 
Ђубре! 
| Силвета. 
Тата!!! 


(Успеју да их раздвоје.) 
_ Персине, одвајајући оца. 
· Доцкан је, хајдете! 
БЕРЖЛАМЕН, покушавајући да се врати. 
Беснети сам вољан! 
(Персине га одводи.) 
: Паскино, Силвети. 
Кипим ! 
СилвЕТА, одводећи га. 
Та, хладно је. Ти си костобољан ! 





Едмон Ростан. 


"(С француског превео Сима ПАНДУРОВИЋ). 








ИМЕ ГРАДАЦ У ВАЉЕВСКОМ ОКРУГУ. 


У ГХХУП „Гласу Српске Краљевске Академије“ Г. 
Стојан Новаковић, у својој расправи „Охридска Архије- 
пископија у почетку ХГ века“, расправљајући с историј- 
ско-географског гледишта повељу Василија П о обнов- 
љењу Охридске Архијепископије 1019 године, у доба, 
када је на годину пре тога исти владалац уништио и по- 
следње заостатке југословенске Самуилове државе, — 
описујући поједина места из Београдске Епархије тога 
доба, за место Градац (Градцљ) наглашава, да не може 
бити средњевековни српски /радац (данашњи Чачак), 
него да ће бити не«и други Градац, негде у ваљев- 
ском округу. По Г. Новаковићу, Београдска Епархија 
из тога доба захватала би територију оне области, која 
се доцније звала Мачвом, по том Београд и западни део 
београдског округа, у колико не би спадао у слив Ве- 
лике Мораве. 

Како се осим Београда у Василијевој повељи по- 
мињу још нека места, а једно од њих може се читати 
као Градац, Г. Новаковић мисли да овај Градац треба 
тражити у ваљевском округу. Наово узимање Г. Нова: 
ковића је свакако навела околност, што у истом округу 
постоји река Градац и испод његова извора и неки град, 
те би згодно било узети, да су те зидине Градац из 
ХГ века. 

Није нам намера да детаљније утврђујемо где је т)ј 
Градац, као ни да оборимо узимање Г. Новаковићево, 
црпено из Милићевићеве „Кнежевине Србије“. Није само 

један Градац у ваљевском округу, није само ни један 
град или Градиште. У ваљевском округу има неколико 
локалности с именом Градац, за које се мало или ни 
мало зна. Наша је намера да поменемо и изређамо све 
локалности са тачним назначењем шта су, где су, каои 
са свима познатим детаљима, везаним за њих. Износећи 
2 пред читаоце описе ових локалности, намера нам је још 
да покренемо заинтересовање на даља истраживања, која 
би могла допринети коначном утврђењу старог Граца, а 

уз то и решењу још неких питања. 
1. Река Градац. — Најинтересантнија и најлепша 

„ _ ваљевска река је с овим именом. Градац није име од 

почетка, он је понорница своје врсте и с три разна 
имена. Главни су извори реке на Кнежевом Пољу, пре- 
седнини између Ср. и Малог Повлена и граде речицу, по- 
знату под именом Забава. Забава по дну Кнежевог Поља 
понире у једну дубоку вртачу и испод Малог Повлена, 
према Кобољој Глави понова се јавља као Забава, и тако 
тече до става с Буковском Ријеком. Па и после става 
задржава име Забава све до својих у кориту растурених 
понора, где понирањем губи воду и име и оставља 
4 пред собом суво корито, којим оти:е сувишна вода, и 
Е: зове се Суваја. 
Кад се с леве стране корита слију велика богатинска 
+6 врела, и кад на 250 метара испод ових врела, испод ви- 
сова Главице и Ћебовине, понова узбију Клобучине, под- 
земна врела, Суваја губи своје име, а река добија ново 
име Градац, које траје до ушћа у Колубару, у самом 
45 Ваљеву. 

Одкуда је дошло име Градац, даје се извести из 
ових прича. Сељаци из доњих села и Ваљевци мисле, 
да му је име дошло отуда што протиче испод Града у 
Бранеговићу. Сељаци из горњих села, па и самог Бране- 
говића, мисле да му је име дошло од имена Градац, 
оног дела самог града Ваљева, у коме се улева у Ко- 
лубару. Бачевчани, Лесковчани и њихови суседи Ужи- 
чани, Градац зову својом реком, управо Забавом. Што 

ово име, које је раније превлађивало, није данас у пре- 
вази долази отуда, што чешћи саобраћај с градом и 
школе помажу увођењу овога. за горња села новог имена. 

2. Градац у Лесковицама. — На североисточном 
ободу Мравињаца, с јужне стране Кукља и Павлове 
Косе, цео високи ливадски и суватски простор, као и 
шумска коса Букова Глава, носе општи назив /радац. 
Средином овога поља диже се висока Градачка Сти- 
јена, испод које с источне стране врелом избија речица 
Забавица, повећа притока Забаве и међа ваљевског села 
Лесковица и суседног ужичког Радановаца. 

Са западне стране Градачке Стијене налази се много 
нането камење, за које се мисли да је заостатак неких 
старих зидина. На овом месту била је и погранична ка: 
раула из доба аустријске окупације Београдског Паша- 
лука, и вероватно је наслагано камење од порушене ка- 
рауле. У исто доба су и у првом и у четвртом аустро. 
турском рату из ХУШ века овде били бојеви, те су још 


вероватно из тога доба они ровови с наслаганим каме- 
њем по обоју. | 


На Грацу су ливаде, сувати и летња пландишта _ 
Лесковичана из доњег краја села. Грацем га зову због 


"зидина, које су истина доста растурене, али се још рас- 


познају. Од старијих Таораца и Радановчана може сеи 
данас чути, да су у старо доба по Мравињцима били 
сувоти имућнијих, да ли трговачких или властелинских 
породица из Ужица, то се не зна, ида су имали и своје 
зграде. У турско доба, прича се, да се исто поновило. 
За бега Вишезовића из Ужица с поузданошћу сељаци 
истих села тврде, да су били у његовој својини леско- 
вички и радановачки Мравињци и да је због тога и 
изашао на челу ужичких Турака пред Аустријанце у 
првом рату. Тако исто сељаци тврде, да су таорски 
Мравињци били својина богатог ужичког Турчина, бега 
Ш!евкеша Османовића, по коме се и западни део Мра- 
вињаца прозвао Шеово (и Шевково) ГТоље. Ова причања, 
са тим очувана имена пољима, косама, брдима и сува- 

















ИМЕ ГРАДАЦ У ВАЉЕВСКОМ ОКРУГУ. 441 





тима: Кнежево Поље, Шеово Поље, Градац, Витезовина, 
Капетаница и Павлова Коса доказ су друкчијих ранијих 
економских односа у овом крају него данас. 

3. Село Градац. — При самом ушћу реке Граца у 
Колубару, с обе стране Граца, више на десној него на 
левој страни, лежи село Градац. За све време тур- 
ске владавине ово је село било царска домена, и по- 
следње године турске владавине било је раздељено на 
беглуке, који су били својина неколико богатијих ва- 
љевских Турака, већим делом из трговачког реда. Сваки 
је бег имао на беглуку свој летњиковац, на Грацу или 
Колубари млин и своје чивчије, досељенике из Црне 
Горе и Полимља. И данас се знају места, на којима су 
били летњиковци појединих угледних ваљевских Турака. 
Абдурахман-ага, најбогатији трговац са Граца у Ваље- 
ву, имао је летњиковац у данашњем Ненадовића имању, 
Порча-ага у Сарачевцу, богати Селимовићи у Топалов- 
цу, Бег- ћајић на Каљужи, Бег-Плавић у долини Граца. 
под Анатемом. Кад су се Турци иселили из Ваљева њи- 
хови су беглуци откупом или општим заузимањем при- 


пали у својину дотадашњих чивчија и других лица са 


стране, докле сва друга шумска, зиратна или незиратна 
земљишта изван беглука прешла су прво у својину села, 
а доцније општина. 


Какви су економски односи били у овом селу пре 
Турака, данас се не зна. Али како се зна, да Турци после 
завојевања нису хтели мењати затекле економске односе, 
вероватно је да је ово село из тога доба било својина 


1, Кад се Прота Матија Ненадовић доселио из Бранковине у 
Ваљеву, купио је беглук Абдурахман-аге са свима зградама и мли- 
ном од његових потомака. До скора је био уз млин на Грацу Абду- 
рахманов чардак, у коме је Прота лето проводио, а уз њега из 
Бранковине прелепи вајат, у коме сз родио пох. Љуба Ненадовић. 
Порчин и Селимовића беглук откупила је уз незнатну цену општи- 
на ваљевска, на којима је педесетих и шесетих година прошлог 
века општина давала појединим Ваљевцима земље, колико је ко 
хтео, за подизање винограда, да они и њихови потомци уживају 

ваљеваца. Везе овог села с Ваљевом су традиционалне; 
и данас је у општини ваљевској, без свог кмета, атаром 
неодељено од њега и без икаквог представника. Па ипак 
никад није ни покушавао нити мисли покушавати издва- 
јати се од Ваљева. 

Име селу дошло је од имена његове реке и од. 
имена самог Ваљева, које је с њоме у непосредној вези. 
Сваки сељак не сматра себе друкчије него да је ваљев- 
ски грађанин и не издаје се од грађана оног дела Ва- 
љева, који се зове Градац Ваљевци из овог градског 
дела зову себе Грачанима, не одвајају се од сељака и 
с њима су у заједници у свима општим пословима. 

4. Градац у Ваљеву. — Источни део Ваљева, на 
десној страни Колубаре, у турско доба варош већим делом 
с православним становништвом, звао се одавна, као и 
данас Градац. Градац је на ушћу реке Граца и најживљи 
трговачки крај града Ваљева. Његови становници зову се 
Грачани и увек су се издвајали од осталих градских 
крајева. 

Кад се пређе мост на Тадића јазу, све уздигнутије 
место с десне стране јаза, при његовом ушћу у Колу- 
бару, зове се данас Кулина. Кулина је данас малог про- 
стора, ло пре педесет година захватала од 2 х“. Тада 
је била опасана зидом, ма да у рушевинама, на чијем 
источном крају прича се да је била кула браће Витко-_ 
вића, познатих ваљевских трговаца и устаника из доба 
првог и другог аустријског рата. Кулина је од слатко- 
водних поремећених миоценских кречњака, а њени су зи- 
дови од истог камена. Данас ни једног камена и цигле 


плодове, али да је општинско земљиште. Ћајића беглук откупила је 
У оно време богата грачанска породица Савића, које и данас има 
у селу. Истим путем и дед нашег признатог књижевника пок. Ми~ 
лована Глишића, хајдук Глиша Младеновић, купио је беглук бега- 
Плавића, на коме је до скора постојао летњиковац старог бега, у 
коме се и родио пок, Милован. Па и кнез Јовица Милутиновић 
из Сонковића, кад је прелазио у Ваљево, купио је један бег-_ 


лук, који и данас носи овај назив и који је својина кнежевих по- 
томака. 

нема, све су то појединци разнели и у своје грађевине 
узидали.! 

На дотичној страни реке Граца, на данашњем Не- 
надовипа излазу, била је друга кула, која се зове Ћор- 
Мијатова. Последње заостатке повадили су браћа Нена- 
довићи и у нов млин на Грацу узидали. 

Старији Ваљевци обе кулине звали су Грацем. Из 
уста покојног ваљевца Ранка Гођевца и Пешра Николића, 
чувених и угледних Ваљеваца и синова истог градаи 
околине, чијој се речи морала увек пуна вера поклонити, 
није се никад могла чути реч Кулина него Градац. Оба 
су причали да су њихови стари звали тако, па и они 
тако остали да зову. Од њих се могло чути да се Гра- 
дац почео звати Кулином тек кад је бег-Ћајић почео 
рушити Витковића кулу и зидати нову у Кличевцу, коју 
није стигао да доврши, већ је довршио Јеврем Ненадо- 
вић и разменио с Кнезом Милошем. То је било у по. 
четку другог устанка под Милошем Обреновићем. Љуба 
Ненадовић причаше врло често да је слушао од свог 
оца, да је Кулину звао Градац, да су зидине на Кулини 
биле троугластог облика, да су биле две куле, једна на 
улазу, а друга на излазу. Све ово потврђивали су и 
поменути Ваљевци. 

Одакле се Ваљево звало и зове Градац могу нам 
послужити тврђења истих Ваљеваца и пок. ЈЉубе Нена- 
довића. Њих су тројица тачно утврдили место на Ко- 
лубари, на коме је био онај историјски мост, на коме 
су 28. јануара 1804 године погубљени народни кнежеви: 
Алекса Ненадовић и Илија Бирчанин. Према њиховом 
исказу исто је место данас обележено спомен-крстом, и 
право од овог крста на југ био мост. Кад би се прешло 
преко овог крста на десну страну Ваљева, онда лева 


1 Памтим добро, кад је покојни Ђорђе Павићевић, бивши ме- 
ханџија са Граца, зидао своју механу на Кулини, да је последње 
заостатке камена с ове Кулине дигао и узидао. Ђорђе је зидао ме- 
хаву пре непуних тридесет година, а од тога доба Кулина је остала 
чиста, па ју је општина, као своје добро продала. 

страна је Градац, а десно /лавна Чаршија из турског 
дога. До скора је била на сред улице висока топола, 
на којој је још из турског времена заостала табла, обнав- 
љана и у наше доба, с натписом и знацима: „Витковића 
Улица — Градац“ и испод тога: „Главна Чаршија —- 
Тешљар“. На тополи ни те таблице данас нема. 

5. Градац у Звечкој. — На јужној страни Звечке, 
а на југозапад од Обреновца из савске долине уздигнута 
тераса, непосредно до Тамнаве и Белог Поља, зове се 
општим именом Градац. Градац је поред окружног пута 
насељен, иначе је под њивама, ливадама и забранама и 
запрема неколико десетина хектара. 


За ово место прича се да је у најраније доба било 
насељено народом туђе народности, да је било градско 
насеље, опасано великим зидом, да је имало своју твр- 
ђаву, која је била поред саме Тамнаве. И данас поред 
тамнавске налази се једно повеће узвишено место, обра- 
сло шумом, препуно циглама и другим материјалом, због 
чега се никад није могло обделавати. За ово се исто 
мисли, да је била стара тврђава некаквог града, за који 
сељаци мисле да се звао Градац. За Градац се прича, 
да је заузимио велики простор, да је био некаква утвр- 
ђена тачка, судећи по разноврсности старог оружја, ста- 
рог новца, цигле и другог материјала. По градачким по- 
љима, кад је сељак осећао малу потребу у земљи, др- 
жало се да се не може плугом радити. Требало је утро- 
шити доста радне снаге и времена, докле се поље истре- 
било. Требљењем поља наилазило се на старо оружје, 
цигле, камен, посуђе, нонац и све се разнело и растурило 
на разне стране и потребе. Још је остало нешто цигле 
у оном узвишеном месту, за које се држи да је била 
тврђава.! 


' Старији људи из Звечке: Милош Петрашевић, Панфа Р. 
Вуковић, Павле Јовановић п М. Драгићевић причају. да су слу- 
шали од својих старих и од других старијих људи, да је Градац 
био под шумом, да се његово поље није обделовало до пре 60 го- 

У традицијама сељака села Звечке и суседних села 
очувале су се успомене на некакву велику битку, која 
је била између Мађара и Грка на градачком пољу, да 
је иста битка била хладним оружјем, да су Грци стра. 
дали, да су се на истом пољу поломила многа копља, 
Џџилити и буздовани, да су при томе зазвечале и многе 
сабље. Звечанци уз догађај, што су зазвечале многе сабље, 
доводе да је дошло и име селу Звечка. 

6. Градац у Скела. — На југозападној страни села 
Скеле, у близини Караџине Баре, налази се једно узвише- 
није, ровом ограђено место; малог обима, које. се зове 
Градац и Грац. М ров и уздигнуто место били су циг- 
лом обзидани. Грац је подаље од Саве, на крају ске 
ланског атара, у близини Ворбиза, за који се прича да 
да њему била велика римска варош и истог имена. Вор- 
биз је данас поље нешто скељанско, а нешто више уш- 
ћанско, и кроз сред њега пролази Анта, којом се скељан- 
ске и ушћанске боре сливају у Саву. 

Око Граца и по Ворбизу и данас се могу наћи 
остатци старог оружја, посуђа, разног оруђа и других 
предмета. Готово сваки отреситији сељак из Скеле има 
у својој кеси по какав старији новац, који је нашао на 
Ворбизу или око Граца. 

За Грац се прича да је на њему у раније доба била 
кула, која је имала своју посаду за чување и одржава 
ње превоза на Сави. 


ЈЉУБОМИР ПАВЛОВИЋ. 


дина и да се доста мука видело, докле су се поједине њиве истре- 
биле и подесиле за обделавање. Не само они, него и остали се- 
љаци, мисле, да су због тога и данас њиве по градачком пољу нај- 
неплоднији део села. 





ОСЕЋАЊЕ ПРИРОДЕ У ФРАНЦУСКОЈ 


КЊИЖЕВНОСТИ ХУП ВЕКА. 
| | (Крај). 

Али, као што смо рекли, све су то била више физич- 
на задовољства спокојства, тишине, пољских мириса, него 
право осећање природе о коме смо мало час говорили; 
а затим, призори у природи који су могли да произведу 
та задовољства били су врло ограничени. 

О томе имамо неколико занимљивих сведочанстава 
у путописима из тога времена, који нам дају праву меру 
осећања природе у ХУП веку. 

У путопису који су нам Шапен и Бошомон оста- 
вили о свом излету на Пиринеје, оно што они гледају 
и у чему уживају, то нису Пиринеји; то је „један по. 
точић који кривуда на двадесет корака од села, између 
врба и ливада“. Или, на другом месту, то је „једно 
острвце, чисто као каква башта, и у ком се налази 
извор“. 

Исти укус нам откривају писма која је Лафонтен 
писао својој жени са свога пута из Париза у Лимузен. 

Најзад, паркови једне епохе показују нам тако исто 
шта се тражило од природе у то време и шта се во- 
лело у њој, јер ми обично у парковима фиксирамо ону 
врсту лепоте која се нама допада. 

У том погледу Версајски парк је једно сведочан- 
ство исто толико драгоцено колико и један путопис, и 
заједно с књижевним споменицима може нам послужити 
да одредимо однос који постоји између човека и при- 

роде, меру, степен и квалитет осећања природе у оно 
доба кад је он подизан. Зар он не илуструје ону по- 
знату Молиерову реч: „ип Неџ сћатрее, та аотеађ]је“2 

Кад све узмемо у обзир, ми долазимо до закључка 
да је природа коју воли класичан ХУП век, век мере и 
хармоније, природа умерена, пријатна, насмејана, с огра- 
ниченим хоризонтом, са брежуљцима обраслим у зеле- 
нилу, с поточићима у којима се огледају врбе. То је, 
затим, природа удешена, углађена, цивилизована, ако 
тако могу рећи, кроз коју су прошли вртар и архитекта. 
Она нам открива онај исти укус за симетријом који нам 
откривају и сви остали споменици тога времена. Нико 
не воли дивљину, стене, кршеве, провалије, глечере, 
океан; нико о њима не говори, или ако их и помене, 
то бива са ужасом. 

Па не само да је круг, као што се види, био узан, 
_него и у том узаном кругу описи природе немају оно 
место, немају онај акценат који сусрећемо код данаш- 
њих писаца, — што се у осталом да објаснити и самим 
тим што један поточић или један брежуљак не произ- 
воде исти утисак који производи Јунгфрау или Индијски 
Океан. 

Ми смо овим последњим поређењем указали и на 
први разлог због којег се у ХУП веку природе осећала 
мање него што је осећамо ми данас: наша се осетљи- 
вост обогатила и утанчала у току времена силом самих 
ствари. Све је томе допринело: и згоднија комуникаци- 
она средства, и спортови, и мода, и хигијена, чак и са- 
наторијуми. Данас је толико исто лако попети се на 
Јунгфрау или отићи у Америку, колико је у ХУП веку 
било тешко направити најмањи излет у унутрашњост 
саме Француске, и због тога су данас најдаљнија путо- 
вања обична ствар док су онда и најобичнија била 
догађај. 

Потом, ако се наша осетљивост обогатила и утан- 
чала, то је због тога што смо ми то хтели, што смо ми 
ишли за тим, што смо је ми култивисали и васпитали у 

том циљу. Јер нема сумње да наше преимућство у овом 
погледу долази делом и отуда што ми данас умемо боље 
да гледамо природу, што смо ми навикли, васпитали наша 
чула у том правцу, и што нас не мрзи кад пишемо да 
тражимо речи и слике за природу као што су их они 
тражили за човека. У ХМП веку, међутим, и оно што се 
осећало од природе, није се сматрало достојним ·особите 
пажње, није се аналисало и детаљисало, није се удубљи- 
вало, него се немарно остајало при првом сумарном 
утиску. 

Ако је тако било, разлог томе треба тражити у Пое- 
тици оног доба, у ондашњем схватању књижевности. Она 
_ је тада била управљена у сасвим другом правцу, као 
што је и друштвени живот ишао другим путем а не 
оним који нас приближује природи. Француски геније, 
који никад није имао у себи ничег сањалачког ни ми: 
стичног, који због тога никад није много осећао тајан. | 
ствену везу између човека и природе, у ХУП веку, веку 
својих потенцираних особина, осећао је то мање но икада. 

После бурне епохе· Ренесанса и грађанских ратова, 
човек осећа с једне стране потребу да се прибере, да 
уђе у себе, с друге стране, потребу за једним мирним 
и углађеним друштвеним животом. У књижевности тога 
времена огледају се обе те тежње живота. 

Као књижевности свију класичних епоха, и францу- 
ска класична књижевност ХУП века интересовала се пре 
свега човеком, његовом душом. Сви књижевници ХУП._ 
века су моралисти. Анализа људског срца, описивање 
свију опруга нашег душевног механизма, али описивање 
у широким и општим потезима, који се не губе у поје. 
диностима и особеностима, то је књижевност ХУП века. 

Разумљиво је онда да писци ХУП века, због самог 
предмета свога проучавања, нису имали потребе за јако 
развијеним осећањем природе, пошто је морални свет, 
проучавање самог човека, његових страсти и порока, 
била њихова главна брига. Зашто је, доиста, Декарту, 
Паскалу, Босиеу, Ларошфукоу, Лабриеру, за оно што 








, 

су они радили, зе њихово испитивање људске душе, било 
потребно развијоно осећање природег Или Расину и Мо- 
лиеру, у њиховој студији људских страсти, зашто је тре- 
бало да расејавају пажњу заустављајући је на лепотама 
природиних призора 

Књижевност је била пре свега интелектуална. Њој 
је било више стало до истине о човеку но до живописне 
представе реалности. Према Боаловљевој Естетици, ако 
хоћемо да наша дела буду трајна и доступна свима, ако 
желимо да их разумеју и поколења која долазе за нама, 
треба избацити из уметности све што је лично, све што 
зависи од наше осетљивости или нашег укуса, и држати 
се онога што је исто код свих људи и најмање изло- 
жено променама, наиме разума. 

Отуда је природно да су у ХУП веку нарочито 
напредовали они књижевни родови којима је био пред 
мет познавање човека, „људско срце“, и то оно што је 
" било опште и заједничко код свију људи (портрети и мак- 
сими, производи те склоности ка моралној опсервацији, 
два су карактеристична књижевна рода ХУП века), док 
је с друге стране занемаривано све што је почивало на 
нашој осетљивости, све што је било лично и поједина- 
чно. И како природа више говори нашој осетљивости и 
нашим чулима него нашем разуму објашњиво је зашто 
она заузима тако мало места у књижевности ХУП века. 

Кад би смо имали овде да тражимо узроке таком 
схватању књижевности, осим општих које смо већ наго- 
вестили, од појединачних, Декартов утицај није мало до- 
принео да дефинитивно утврди класички дух и да фор- 
мулише његову доктрину. Својим особинама апстрактне 
логике и важношћу коју је придавао разуму и личној 
рефлексији, Декарт је много учинио да одвоји писца од 
спољњег света, од видљиве, физичке природе, и да да 
"књижевности ХУП века оно психолошко обележје које 
је остало њен битан карактер. 

Утицај Декартов био је општи; он постоји чак и 
код оних књижевника код којих се не види на први по- 

глед, као што је случај с Лафонтеном. И ако је овај био 
устао против Декартове теорије о животињској души, 
ипак је и он био прожет Декартовим духом. За њега су 
физичке особине животиња биле интересантне нарочито 
због тога што су изражавале извесне моралне особине, 
и он их је најчешће с те тачке гледишта и посматрао и 
сликао: Лафонтен је у животињском царству видео слику 
људског друштва, и животиње су му служиле као маске 
обичне људске комедије. „Природна историја Лафонте- 
нова, вели Кранц, аутор Есеја о АНЕ АЕ Естешици, 
такође је психологија“. 
Наравно да је и сам начин живота, као што смо 
већ наговестили, играо улогу у том отуђивању од при- 
роде, као што је у опште и од увек живот утицао на 
књижевност. Ми смо рекли да се љубав према природи 
јавља као реакција дугог варошког живота. У ХУП 
веку десило се супротно: у то доба друштвени живот. 
почиње тек да се ствара; позорница живота постаје _ 
салон; у њему човек има да проведе свој век и да по- 
каже колико вреди. Разумљиво је да тај живот развија 
у човеку са свим друге особине и друге потребе, — бар 
докле се природа не освети и не дође као реакција сало- 
ну у ХУШ веку. За сада, не само да природа не продире 
у салоне, но на против, салони продиру у њу: Версајски 
парк са својим геометријски обрезаним дрветима, својим 
коридорима од зеленила, са својим водоскоцима који, по 
речима Теновим, подсећају на канделабре, није ништа 
друго до један пољски салон, удешен за људе који се 
разговарају шетајући се. | 
Јер, у оваком начину живота разговор постаје глав- _ 
но занимање. Госпођа Рамбује је говорила да због тога 
један отмен дух и један књижевник никад не могу жи- 
вети на селу, а војвоткиња од Монтеспана (ја Огапде 
Мадетојве е) претпостављала је природи Тиљерије „јер 
су они угоднији за разговор“. (Ми овде само подсећамо 
на оне сјајне стране у којима је Тен насликао друштвени 

живот у ХУП веку и из којих се да лепо видсти улога 
коју је салон играо у то доба!) 

Потом, треба додати и то, да је већина великих 
писаца ХУП века рођена у оној друштвеној класи која 
има најмање додира с природом, у буржоазији, иу њој 
је остала све донде док није ушла у салон и дошла на 
двор, што, као што смо видели, нимало нису били усло- 
ви који су могли допринети да се приближи природи. 

Природно је да је овакав начин живота утицао и 
на језик, као што је утицао и на све остало. Језик је 
од увек био верна слика друштвеног живота, али у исто 
време и активни калуц народног духа и његових мани- 
нифестација, у првом реду књижевности. Кад је речо 
ХУП веку, он је верно сведочанство нарави тога времена, 
и у себи носи траг Боаловљеве Поетике и у исти мах 
својим особинама доприноси да се она утврди. 

Људи од света говоре друкчије него што су гово- 
рили ратници: говор постаје дискретнији, без пресних 
боја које би вређале у салону. Ми знамо, на пример, 
колико је Босие морао да савлађује своју енергичну при- 
роду, да ублажава своје изразе, да не би вређао дели- 
катне уши своје публике.') Што више улазимо у столеће, 
чула све више губе од својих права на рачун разума, и 
језик од конкретног, живописног, чулног, постаје ап- 


" страктан, интелектуалан. Њему није више циљ да нам 


да естетичка уживања него да нас интелектуално задо- 
вољи, да верно преда пишчеву мисао, да тачно изрази 
односе између његових идеја. Књижевност рачуна код 
читалаца више на њихов разум но на њихова чула. Она 
хоће да се допадне не бојама које би утицале на имаги- 
нацију него тачном употребом речи, логичном структу- 
ром фразе, јасноћом стила, — особинама које говоре 
разуму. Ако се и деси да се нађе која слика у стилу јед- 
ног књижевника, она више служи да покаже пишчеву до- 


5 Апсљлеп Кедите, 1. 1, пи ХМопсеанхг Езвалв де стидив е: 
4'ћавћоћте, чланак о Расину. 
ђ В. Ађајаб, Ттауа ! ди 56ује. 
29% 





452 Српски Књижевни Гласник. 





сетљивост него што је ту ради лепоте и живости саме 
визије. 


Ако се допусти да су речи писцу оно што су боје 
сликару, да од њиховог богаства зависи у многом сјај 
његових описа, онда је разумљиво да су са језиком који 
се боји личних, нових, конкретних речи и слика, чије 
све речи говоре само разуму, и описи морали бити општи 
и неодређени, без ичег локалног, реалног, прецизног. 

Шта више, може се рећи да је оскудица слика и 
боја у једног писца довољна да покаже оскудицу осе- 
ћања природе у њега. Сликовит стил претпоставља једну 
непрекидну и присну комуникацију између нас и спољ- 
њег света. И обрнуто, ако у стилу нема боја и слика, 
то значи да дотичан писац није посматрао природу, која 
је једина ризница свију слика и боја. 

Ето на који начин језик и стил могу да покажу 
колика се пажња обраћала у ХУП веку спољној, видљи- 
вој природи. 

Најзад, можда би свима овим утицајима који су до- 
принели да се писац удаљи од природе, требало још 
додати и утицај католицизма, који је био тако моћан у 
ХУП веку. Вера проповеда да заборавимо тело, да умрт- 
вимо чула, да не обраћамо пажњу на овај пролазни свет 
и да се спремамо за онај други. Према том, и уживање 
у природи, у задовољствима која она пружа, било би. 
нека врста сладострашћа, као што је на пример гурман- 
ство, и вера то није допуштала. 

Ето то су узроци, разноврсни и сложени, историј- 
ски, друштвени, књижевни, психолошки, верски, који су 
могли утицати да у класичној књижевности седамнаестог 
века описи природе не заузимају оно место које заузи“ 
мату у књижевности деветнаестог века. Вероватно је да 
би књижевно-историјско испитивање што се тиче Х1Х 
века, осим одсуства поменутих узрока, открило још и при“ 
суство других, који су допринели да природа заузме оно 
место и онај значај које има у савременој књижевности. 


Урош ПЕТРОВИЋ. 





















БЈЕРНСТЈЕРНЕ БЈЕРНСОН. 
(3) 
М 


Један заузимљив дански књижар шездесетих година 
био је издавао један календар, и ради тога је тражио 
вињетне стихове признатих песника. Сваки је требао да 
изабере по један месец. Бјернсон је написао малу песми- 
цу чија прва строфа гласи: 

Ја волим Април, 

Где стареж ломећи се, праска, 
А ново се рађа; 

И ако чини много хуке — 


Мир није од толике вредности, 
Од колике је воља човекова. 


- То је била сопствена карактеристика његовог сту- 
пања у онај први међупростор. Он осећа моћан нагон, 
да се на свим пољима појави као обновитељ; а он је то 
и био, не определивши себи баш тачно шта управо 
хоће. На мало поља има он нечег тако оригиналног, 
незаборавно, тајног као на пољу лирике, и ако ње- 
гови стихови врло ретко увесељавају уво због својих 
формалних недостатака, Његове народне песме су врло 
близу правих народних, његове родољубиве песме по- 
стале су народним, и његово мало описа и монолога, 
којима је предмет северна старина, погодили су онај 
стари северни стил, који Еленшлегер и Тегнер никад 
нису достигли. У народне песме рачунају баладе Нилса 
Фина. То је проста историја једног дечака, који изгуби 

своје зимске ципеле и, вучен моћима дубине, пада у снег 
и пропада. Лобеданц је с финим разумевањем упоредио 
ову баладу с „Бауком“. Она је по вредности нешто 
мања, и ако је сасвим друге врсте, не патетична, већ 
смешна својим удешавањем страха. У њој је исти хумор 
који има вратар у Шекспировом „Магбету“, и у овој се 
маленкости скрива јака фантазија. Шаљив свршетак, који 
по облику и начину опомиње на народне и дечје бајке 
у којима се саопштава жалостан исход, ублажава стра- 
ховит утисак догађаја. 

Треба тачно прочитати само неколико реди Бјерн- 
сонових родољубивих песама, па разумети, зашто су то: 
лико распрострањене. Најпопуларнија почиње овако: 


Ми волимо земљу ову, 

Која небу горе тежи, 

Оживљена по неким домом, 
Поникла из мора с пуно пећина. 


Немогуће је, краће и генијалније, представити ути- 
сак, који чине норвешке обале на сина те земље, када 
јој се с мора приближује. „Поздрав норвешког студента 
Велхафену“ сасвим је песма без погрешке и савршена, 
од врсте хоју је Бјернсон мало обделавао, строго саста- 
вљена у снажним и чврстим строфама. Чудновато је 
што се тешка трипут понављајућа строфа, сваки пут 
баш, враћа исто онако свежа и мелодична. Зна се како 
то ретко бива нарочито код песника природе. Извесно 
код Вергеланда не би нашли ништа слично. Ево друге 
строфе: 

Коме си ти у хладној зими певао, 
Тај се смејући лишио окова. 
Пролеће је близу. 
Оживео си га веселом храброшћу, 
Очеличио страхом и жалошћу, 
Ево, већ је ту. 
Твоја су плећа засута 
Лозом и цвећем; 
Окружиле те црвене руже | 
И ти видиш игру вила. 

Од Бјернсонових већих лирских композиција, извесно 
је „Берглиота“ најзнатнија. Песма, како је познато, опева 
туговање једне поглаварске жене за њеним убијеним 
супругом Ејнаром Тамбарскелвеом и сином јединцем, 
који, такође убијен лежи крај њега. 

Тако просто и врло трагично звучи тужбалица : 


Забравићу одаје велике, 
Сву ћу чељад отпустити, 
Распродаћу стоку своју 

И утонути у самоћу. 

Ни Еленшлегер ни Херц нису смели, да жени јед- 
ног јунака у наступима њеног ридања допусте да гово: 
ри о продаји коња и крава. Али ја не знам ништа шта је 
у модерном песничком обделавању старих северних пред- 
мета учинило такав утисак на мене, као рефревско по- 
нављање речи, које Берглиота управља своме кочијашу, 
пошто му је наредила, да у кола метне тела свога мужа 
и сина. 


Вози полако, тако се Ејнар увек возио, 
И онако ћемо рано дома стићи. 


Први ред: тако се Ејнар увек возио, дивном про- 
стотом слика достојанство главара, мирну величанстве- 
ност његова бића; други ред: И онако ћемо рано дома 
стићи, описује у најмање речи, празнину и горчипну, која 
ихечека. 2 


М1 


Бјернсон је већ рано доспео до врхунца. Већ од 
тридесет и неколико година старости, био је он написао 
сва најбоља дела своје прве периоде живота, и већ по- 
чеше да их по мислима сматрају као завршену целину. 
Сваки је јасно увиђао јак таленат, али, што је најгоре, 
нико није могао видети његово право развијање. Моћ 
стварања стајаше извесно време на истом месту, али се 
погледи на живот не проширише. Они осташе детињски 
и уски. Каткад је био и површан. Овда онда писаше 

песме, које су личиле на семинарски рад; каткад се кла- 
њао скоро детињском оптимизму. На свакој свадби и 
пратњи клео се Богу, допустио му да у песми о Мунху го. 
вори црње штампаним словима, уводио га је и злоупотреб- 
љавао у свакој строфи, што је требало да пружи свечан 
утисак. У песми „Моме оцу“, која почиње са мало пре: 
тераном реченицом: „на земљи је племе наше прво некада 
било било“, тврдио је он, да греба познавати његове 
родитеље, да би се у његовом песништву разумели „тиху 
хвалу вере“. Он се позива на то, да код њега жена на- 
пред иде у „сунчевом сјају вере“. Он се радује, да се 
за остареле збира „живот у обилатности вере“. Он је 
опевао „дете у души нашој“, преузноси децу и душе де- 
тиње, као нешто највеће и највише, објашњава (у песми 
Сведрупу), да се он налази „на земљишту данашњег ве- 
ровања“ : на основу тога иште он једнакост и слободу 
народну. С тога се и десило, да је у песми о Фри: 
дриху МУП, описао тога краља, као најтоплије, највеће 
срце данско, и тако даље. Он је био као цела северна 
литература онога доба, далеко од живота и идеја про- 
свећене садашњости. Или боље речено: када је пред- 
стављао мисли и људе једнога доба, он то није чинио 
својевољно. Они су излазили у старим, северним или 
средњевековно · скотским позоришним костимима, пре- 
обучени, прерушени. У „Сигурду Слембе“ године 1127, 
расправљају Хелга и Фракарк о односу између бесмртно- 
сти појединаца и промена генерација, које и сувише 
много подсећа на годину 1862, и допусти истим погла: 
варима, који о политици расправљају. Као да су дожи- 
вели историју идућих седам векова и употребљавају са- 
свим модерне изразе — да на точку растргну заробље- 
ног Сигурда. У „Марији Стјуарт“ Јон Кнокс је једино 
лице, које није иронично, а која лебди над осталим ли: 
цима. Бјернсон није о њему ни мало песнички преми- 
шљао, јер он је требао на крају, да са џесничким пато- 
сом на уснама изађе из колосека и да као представник 
пародни предузме Маријино политичко наследство. Же- 

стоки бојеви у „Сигурду Слембе“, као и јаке страсти у 
„Марији Стугрт“ завршују се псалмом. Радња је била у 
овим драмама толико заоштрена, да се ту завршава Ин- 
гемановом крсташком песмом, тамо мистично: магловитим 
псалмима. 

Изгледало је, да ће с временом пресахнути тако 
богат извор песников. Последње новеле, као „Желез- 
ница“, „Порга“ и „Сватовац“ нису ништа боље од ра- 
није написаних. Једна од последњих „Загонетка живота“, 
јесте чист манир. И поред свих лепих елемената не може 
се „Сигурд Слембе“ сравнити с пређашњим драмама. 
Друга половина „Ариљот Гелина“ далеко изостаје иза 


· прве, много раније написане. Очевидно, код Бјернсона 


није више било нових мисли. Питали су се, да ли ћеи 
с овим песником бити, као са многим другим, као са 
више данских песника, који су у најбољем добу умукли, 
пошто им недостајаше дара за подмлађивањем себе сама 
Свој први капитал беше Бјернсон очевидно потрошио. 
Да ли му је недостојало способности да стече нова благаг 
Он је, као што 'је млади Викинг,:0 коме говори једна 
од његових најлепших песама, после победе над старим 
временом и његовим главарима, стојећи на крми, до- 
викнуо свету: 

„Смем ли сад>“ Сада је смео, али сам није знао 
куда да управи крму. 

Добро се сећам тих година. Човек се осећао бес- 
крајно мучно, када је посматра духовне, нарочито књи- 
жевне прилике на Северу. То је било осећање, да нам 
је препречила пут култура Европе,“ као да смо седели 
иза забрављених врата, и узалуд се су поједини ба- 
вили умови проблемом, како би се врата могла отвори- 
ти. Све је изгледало потпуно |безнадеждно. Јер година 
1864 закуцала је на врата својим „гвозденим зглавцима, 
па ипак се не отворише. Узалуд је куцала и 1866 А 
1870 их је својом тучаном руком само јаче затворила 


— она полетеше на поље — а требало их је изнутра 
отворити. 

У Данској се већ више година развијала уметност, 
да треба европску литературу тако проучавати да не 
треба из књига читати све оно, што противречи нацио: 
налним погледима на обичну садржину европских књига: 
читаве групе из страних књижевности осташе потпуно 
непознате, штиво образованих и када се најзад због 
политичких распра прекиде духовне везе са Немачком, 
би затворен канал, којим је Норвешка дуго времена 
добивала много чега од европске књижевности У исто 
време бојали су се француске књижевности као лако- 
умне, а енглески су језик слабо разумевали као и ен. 
глески дух. У Данској су гледали Норвешку као земљу 
из које треба да дође књижевно подмлађивање. У Нор- 
вешкој су гледали на Данску, као на старију културну 
земљу са старом, искусном, испитивачком критиком. У 
владајућим грађанским круговима говорило се о Давиду 
Штраусу и Фајербаху, као што се у Немачкој четрде- 
сет година о истима говорило у најпростијим и најогра- 
ниченијим друштвима. У истим круговима знали су по- 
имену само Стуарта Мила, Дарвина и Херберта Спенсера. 
Позитивизам и наука о еволуцији били су величине, које 
Скандинавија није признавала. У француској књижевно- 
сти нису отишли даље од осуде Виктора Ига и роман- 
тичне школе, коју је Хајберг, диктатор укуса, обележио 
као велику разбојничку чету. Најмање су разумели за- 
што су француски роман и француска драма одав- 
но напустили: херојске и застареле идеје, а латили се 
тема из песникове средине, јединог живота, који је он 
могао посматратрати својим очима, и који је он у ствари 
могао у души својој да проучава и боље и лакше, него 
сва остала времена. Они сами, ретко су кад смели да 
дигну завесу која их је растављала од садашњости. Дуго 
је изгледало, као да северној поезији не би баш добро 
добро дошла велика научна освојења столећа 

И докле је духовни живот венуо, као што вене 
биљка у затвореном, загушљивом простору, они су били 
собом задовољни, са задовољством собом самим које нити 

је весело ни тужно: јер је туга, и многа сета обузела 
њихове душе због великих удара судбине, и ако су им 
они изгледали сасвим невини, као плодови крваве, ва: 
пијуће неправде. Али они су добро седели у мирном, 
тешком задовољству са собом самима. Уљушкивали су 
се надама готових спољних оправдања, радовали су се 
симпатијама, које је у Европи задобила ваљана одбрана 
Данске. Одмарали су се на својим ловорима, и заспаше. 

И докле су спавали, сањали су. Образовани, а наро- 
чито полуобразован свет у Данској и Норвешкој сањао 
је да су они суштина Европе. Сањали су да су подмла- 
ђивали марљивост туђих народа својим идеализмом, сво- 
јим Грунтвишким или Киркегардским идеалима. Сањали 
су, да имају снагу, помоћу које би могли овладати све- 
том, а која се из загонетних и непојамних разлога дуже 
година вукла, и просјачила мрве са туђих столова Са- 
њали су, да су слободан, моћан Север, који је ствар на- 
родну циљу водио — а пробудише се неслободни, не- 
моћни, неуки, 


УП 


Када се почетком седамдесетих година појави мо- 
деран духовни и литерарни покрет из кога се прошлих 
деценија развио нов песнички и критички правац, пре- 
сади се брзо дански духовни покрет у Норвешку, где 
су оригинални научници, на које је утицала Француска 
и Енглеска, пробудили сродан покрет у духовима мла- 
дежи. И наскоро објави Бјернсоново певање, да су му 
у његовој души — како се сам изражавао — тек после 
четрдесете године старости избили богати извори. 

Одједном се показа, да се у његовој продукцији 
опет јавио свеж полет. Модерни свет беше отворен ње: 
гову погледу. Он је добио, као што је једном рекао у 
једном свом приватном писму, „очи које виде и уши које 
чују“. Није знао, да су идеје новог света утиснуте у 
његов приемљив песнички дух и да су га у тајности учи- 

нили плодним. Тих година је читао необично много, 
књиге на разним језицима и разне врсте. Најраније је 
на њега утицала норвешка историска критика. Дубок 
утисак учини на њега мирна величина и узвишено сло- 
бодоумље Стуарта Мила; Дарвинова велика хипотеза 
прошири његов видокруг; филолошка критика људи као 
Штајнхал и Макс Милер пружише му нове погледе 
на религију; литерарна критика Тенова и њему сличних, 
пружише му нов начин посматрања књижевности. Расветли 
му се значај ХУШ и задатци ХЛТХ века. Он је једанпут, 
у једном дивном приватном писму, изрекао односе који 
су условили његову младост, и црту која је била повод 
његовом преображају. 

„Са овим претпоставкама морао сам бити пљен 
Грунтвигов. Али ништа ме у свету није помићивало, и 
ако ме сваки може завести, стога сам опет био на 
правом путу онога дана, када сам прегледао. Мој нај- 
црњи непријатељ може имати истину у шакама. Ја сам 
глуп и јак, али онога дана, када и ако само случајем будем 
видео истину, ето ме ту одмах. Кажите само, да ми није 
лако разумети такву природу2 Зар не треба веровати, 
да ће нарочито Норвежанима бити лако да је разумејуг 
Ја сам Норвежанин. Ја сам човек. У последње време 
бих се најрадије потписивао : човек. Јер чини ми се, као 
да та реч код нас у овом тренутку буди нове представе.“ 


(Наставиће се). 
ГвоРГ БРАНДЕС. 


(С немачког превео Николл Стајић). 

Николај Римски - КОРЗАКОВ. 


8 јуна прошле године задесио је велики удар не само 
руски народ, но и цео културан музички свет који је био 
дирнут напрасном смрћу Николаја Римског-Корзакова, 
који је као генијалан руски национални композитор сте- 
као славу себи и своме народу. 

Римски-Корзаков родио се 1844 године, и као ве: 
ћина великих композитора, почео је учити музику још 
од детињства, Школско образовање добио је у Марин- 
ском корпусу, после кога је служио као официр у флоти 
до 1873. Док још беше млад официр, упозна се са та- 
дашњим кругом младих руских компониста, који јеи 
данас познат под занимљивом шифром „могучаја кучка.“ 
Доста је да напоменемо неколико имена, која беху у 
томе друштву, да бисмо јасније видели у какој је атмо- 
сфери развијао свој таленат и црпао уметничку енер- 
гију. Душа тога „тђенаго кружка“ био је М. Балакирев, 
а сем њега још: Бородин, Цезар Кјуи, Даргомижски, 
Мусоргски, доцније Чајковски, и многи други, чијим се 
именима данас поноси руски народ. 


Од интереса је бацити поглед на развитак тих бу- 
дућих пионира националне уметности, од којих управо 
и почиње нова руска музика, која је освојила веома 
угледно место у целој Европи. Све до педесетих го- 
дина прошлог века она је у периоду слабог развија- 
ња и непоузданог започињања; само на тамном хори- 

зонту блистају се две светлије звезде са именима Глин- 
ке и Даргомижског и њихових дела: „Живот за Цара“ 
па неоцењени тада још „Руслан и Људмила“ (Глинке) 
и „Русалка“ (Даргомижског); све друго једва је провири- 
вало из потпупог дилетантизма. Разлог је донекле био 
и на другој страни, јер огромна већина бирократске пу- 
блике у то време није гледала ни тражила уметност, но 
празну п пријатну забаву. 

Руска књижевност тога доба стоји већ чвршће. Сва 
велика дела Пушкина, Љермонтова Грибоједова и Го- 
гоља била су већ угледала света. У то доба Гончаров 
штампа своју „Обичну Историју“ Тургењев своје „Лов- 
чеве записнике“; Островски „Буру“; Достојевски „Зло- 
чин и казне“; тада се као песник јавља Некрасов. 
И непотребно је нарочито истицати одушевљење, које 
је та сјајна књижевна производња пробудила у мла- 
дим компонистима, које је у исто доба отворило ши- 
рок ток новим мислима у њиховој рођеној уметности, 
и потпуно окрепило њихову смелу тежњу, да се отргну 
од ситних жеља широке и неупућене публике и да се 


даду стварању оних облика, чију су величину тек на- 
слућивали. 


И од тог тренутка, понесен великом снагом свога 
учитеља Балакирева, млади „кружокљ“ полаже темељ 
правој руској музичкој уметности. Све је то потребно 
навести овде, ако хоћемо да дамо скицу уметничке ево- 
луције Римског-Корзакова и да одредимо његово место 
у томе „кружоку“. 

Под руководством Балакирева изучавао је Корза- 
ков теорију композиције све до 1862, када је морао на- 
пустити и отпутовати са флотом на далек пут. На том 
путу и написао је своју 1 симфонију. По повратку дошао 
је опет у Петроград и продужио је са још више енер- 


гије да се усавршава у теорији композиције. Успех ње. 


гове 1 симфоније (1865 године), изведене под управом 
Балакирева, а затим још већи успех његове симфониј- 
ске посме „Садко“ (1867 ; охрабрише га да се лати за- 

машнијега посла, и он поче писати оперу. И ту почиње 


његов особито плодан рад, који заузима висока места 


у историји руске музике. 

Прва његова опера „Псковићанка“ (по драми Л 
Меја) извођена је на сцени Маринске опере 1873 године, 
и доживела је огроман успех. Што је важније, тај дога- 
ђај је изазвао у уметничким кругама, велику расправу, 
тако да се музички и музикалан свет поделио на два 
табора. Док су се млади музичари страсно усхићавали, 
дотле је један конзервативан круг старијих музичара, 
који је очевидно стајао под туђинским утицајем, са свим 
одрицао нову оперу. А како се не би! У опери разлива се 
добра руска, широка декламација, а уз то и одважност, 
пуна јаких национално-реалистичких боја, снага, наро- 
чито у сцени Новгородског Већа, са врло изразитом ка- 
рактеристиком познатог тиранина цара Ивана Грозног ! 
Аристократска публика и Талијани, који тада компоно- 
ваху руске опере (као: Сарти, Араија и други, и то само 
на либрета благосиљана цензуром, која већ по про- 
фесији не беше наклоњена ничему, што би могло да 
утиче на буђење народне свести, — не могаху се поми- 
рити са оваким схватањем и овим средствима у уметно- 
сти. Ту сад отпочиње борба „младих“ и „старих“ у ру- 
ској уметничкој музици и у публици. Та борба била је 
тако јака, да поменута опера, и поред свога сјајног успеха, 
подлеже под нападима конзервативаца, скидоше је с ре: 
пертоара, да се тек после тридесет година пој ави опет у 
Петрограду. У свом потпуном облику онако како је зами- 
шљена, појавила се тек 1908 године у Москви, појачана 
успехом великог певача и глумца Феодора Шаљапина. 

Успех „Псковићанке“ побудио је Римског-Корзакова 
да и даље пође истим путем, и одмах затим нижу се 
његове опере овим редом: „Мајска ноћ“ (по Гогољу) 
1880; „Снђгоручка“ (по Островском) 1882; „Млада“ 1898; 
„Бадње вече“ (по Гогољу); „Садко“ написана 1895 и 
1896; „Моцарт и Салбери“ (драматске сцене по Пушкину) 
1898 и „Бајка о цару Салтану“ (по Пушкину) 1900 го- 

дине и тако даље. Већ, овај прост хронолошки ред по 
ком су приказиване опере Римског Корзакова, чини чи- 
таву епоху у развитку руске националне опере и уводи 
га у ред најталентованијих оперних композитора. Оперна 
уметност Корзакова преноси оне основне црте, које са- 
држи стил његових претходника Глинке и Даргомиж- 


А 


ког. Тежњу за што сроднијим додиром руске националне. 


опере и литературе и са националном музичком уметношћу 
видимо већ у томе, што за предмет својих опера Корза- 
ков узима већином садржину добрих литерарних, наро- 
чито драмских радова. Његова широка сањалачка душа 
најрадије је ронила у далека времена, у бајке и скаске, 
и давала им ненадмашан облик лепоте и осећања. Ори- 
гиналност његове хармонизације и способност за инстру- 
ментално колорисањг дају најлепше примере, што их 
уметничка форма музика може дати. 


И у мањим облицима Римски-Корзаков је једнако. 


велики. Као композитор руских „романса“ одликује се 
савршеном декламацијом. изразитом музиком и дивном 
контрапунктском израдом Од њих су најбоље познити: 
„Колвбелђнал пљђена“, „На Холмахђ Грузји“, „Тихо ве- 
черђ догораељ“ и др. У инструменталној музици дао је 
мноштво прекрасних композиција. На првом су месту: 
[ симфонија ез-тоП. „Шехерезада“, симфонијска свита, 
музика са источњачким колоритом, прича из „Хиљаде 
и једне ноћи.“ Затим „Капричио“, на шпанске теме, 
фантазија на руске теме за виолину и оркестар, неко- 
лико гудачких квартета,и „Српске фантазије“ за орке- 
стар, написане на наше српске народне мотиве и која 
све до ове године беше у нас или неопажена или ради 
бедних оркестарских прилика неизводљива. 

И као учитељ Римски-Корзаков био је веома знача- 
јан. Сву музикално талентовану омладину скупљао је око 
себе, учио је и неуморно упућивао, указујући јој на иде 
але и смерове велике руске народне; уметности.“ Између 
најдаровитијих ученика његових истакоше се: Аренски, 
Љадов и Глазуном, 

Јован ЗОРКО. 

УНУТРАШЊИ ПОСЛОВИ У ТУРСКОЈ. — ГРЧКА КРИЗА. 


Откако је последњи пут писано о турским посло- 
вима у овоме прегледу, а то је од 15 јула ове године, 
биланс је њихов до данас знатно велики. Он би се могао 
поделити на два дела. Један који је спремила влада, а 
други је биланс унутрашњега сређивања отоманске импе- 
рије. Укупно узевши он је овакав. 


Буџетски је дефицит преко пет милијуна турских лира 
или 115 милиона динара (21.500.000 динара за Друштво 
Источних Железница; 12.000.000 повериоцима бившега 
султана; три милијуна на вилајет у коме су извршени по- 
кољи Јермена; остало би се употребило на разне државне 
потребе, а нарочито на повећање пензионога фонда и 
отпуштене чиновнике). Због овога недостатка влада је 
спремила предлог закона за један повећи зајам, неколико 
милиона турских лира. Зајам би био гарантован прихо- 
дима од десетка из вилајета Коња, Кастамуни, Сивас, 
Адана, Калеџак и Караскија и приходом од беглика из 
вилајета алепскога. (Ови су приходи били гарантига за 
руску ратну оштету, па руско-турским аранжманом ове 
године предати Турској за одређено време на употребу). 
Уз ову меру за поправку финансија, влада турска при- 
ступила је преговорима с амбасадорима Великих Сила 
да се досадања царина на увезену робу са стране од 
119, ад уаротетш повећа са 49%/,, као и на стварање моно- 
пола на жижице, на петролеум и на карте за играње. 
Аустро-Угарска је дала свој пристанак још приликом зи- 

мушњега споразума о уступању султанових суверених 
права над Босном и Херцеговином; Немачка је тако исто 
пристала на ово; вероватно да ће пристати и остале Силе. 

Ради успостављања реда у војсци и међу чиновни- 
цима, влада Хилми-пашина, договорно са младотурским 
комитетом, отпустила је многе чиновнике, а многим офи- 
цирима су смањени неправедно заслужени чинови. (Било 
је генерала и паша од 25 година). Колико је ова прва 
мера била потребна, толико је ова мера била нетактична. 
Одузети службу много је сигурнија мера, него ли сма- 
њити ранг и чин у војсци. Сигурно је да је ова мера оне- 
задовољила многе, те појачала број незадовољника. Младо- 
турски комитет је имао и овде пресудну реч каоиу 
питању оставке Нарадунгијан-ефендије министра грађе- 


вина, који је готово на силу уклоњен, а због неких кон“ 


цесија, где је изгледа закон био на страни концесионара. 
Норадунгијана ефендију, који је од почетка новога ре- 
жима био министар грађевина, заменио је опет Јерменин 
Халаџијан-ефендија. Султан Мехмед У слуша што му се 
саветује и ради како му се каже. Навике својих пред 
ходника предаје забораву, и труди се да себе и своје 
поданике прилагоди новим начелима која су по форми 
врло демократска. Мехмед М је предузео путовања по 
царевини ради упознавања са својим народом. До сада 
је видео Брусу и Цариград. Сву бригу за државне по- 
слове оставио је својој влади, а ова, као и Младотурци, 
више силом него милом, оставила је бригу за све крупније 
послове Шефкет-паши. Шефкет-паша је са својом војском 
још господар ситуације у Турској, и, судећи по његовим 
делима и разговорима, које је имао на своме путу за 
Берлин, он не мисли напуштати свој привилегисан по- 


ложај као ни свој преки начин успостављања и утврђивања 
реда и мира у царевини. | 


Турска влада је радила одмах од доласка на управу 
да се коначно укине финансијска контрола, коју је после 
мирцштегскога споразума Европа увела у вилајете би- 
тољски и солунски и санџак скопљански. После европ- 

ске жандармерије, и установе цивилних агената, међуна - 
родна финансијска контрола најтеже је падала Турској. 
Она је стално радила на томе да приходи из румелиј- 
ских вилајета, као и приходи од повећане царине (3%, ад 
уајотет на увозену робу из иностранства), буду утро- 
шени само на реформне вилајете, и то само на продук- 
тивне послове. И, најзад, успело се да се и међународна 
контрола укине. Европске силе су пристале да се ра- 
стури њихов финансијски одбор у Солуну, али под по- 
годбом да се Турска обавеже да ће приход 3%, бити 
утрошен једнино на три румелијска вилајета. Порта је 
дала једном нотом формални пристанак на ово што 
су Силе тражиле, с тим да се из овога прихода од- 
воји она сума која припада установи државних лду- 
гова у Цариграду према ранијим обавезама Отоманске 
Империје. 

Питање о рекрутовању немуслимана у Турској иде, 
изгледа, врло повољно. У Анатолији маса Хришћана се 
јавља за упис. У европској Турској (румелијским вилаје- 
тима, у Архипелагу, у вилајетима смирненскоме и бејрут- 
скоме) одушевљење није било велико. Према рачунању: 
четрдесет хришћана на сто јављају се да служе војску. 
У први мах се мислило да ће томе бити узрок што је 
васељенска патријаршија била препоручила својој пастви 
уздржавање од ступања у турску војску, докле год се не 
установе нарочити батаљони за Грке. Кад је после Јоа- 
ким Ш упутио једну енциклику грчким митрополитима по 
Турској, да верне своје упућују да ступају у војску, ресул- 
тати нису били бољи. Политички разлози који је васе- 
љенски патријарх употребио у својој енциклики нису 
нимало загрејали Грке за служење у турској војсци. Они 
су волели плаћати војницу него служити. Турска је то радо 
гледала, јер јој од војнице може припасти око четрдесет 
милиона динара. 

(О народносноме питању, као и о раду Младоту- 

Стање у Гчкој почело је бивати боље. У први мах, 
одмах по доласку Мавромихалиса на владу, изгледало 
је да ће све ићи добро. Мавромихалис је спремио свој 
програм у коме је најглавнија тачка била буџетске уште- 
де и извори за извршење програма који су незадовољни 
официри израдили. Грчки принчеви Никола, Андреја и 
Кристифор су добили подуже одсуство из војске и оти- 
шли из Грчке. То је требао да учини и престолонаслед- 
ник Константин, кад се покушало и последњи пут да 
престолонаследник остане у Грчкој и задржи активну 
команду све грчке војске. Приликом његовог поласка 
за Европу, у Патрасу и на Крфу, приређене су такве 
народне манифестације, да је краљевић Константин од- 
ложио свој пут у Немачку. Ситуација је одмах постала 
озбиљна; министарска криза је морала наступити, неза-_ 
довољство у Атини постало велико, краљ Ђорђе је мо- 
рао телеграфисати своме сину да се не враћа у Атину 
докле се узбуђење не стиша. Ситуацију је учинило још 
озбиљнијом то што је бивши министар председседник Тео- 
токис одједном устао у одбрану активне команде, а Теото- 
кис има у данашњој народној скупштини већину, око 
132 посланика. Једно скупштинско изасланство морало 
је ићи из Атине на Крф Теотокису и молити га да због 
спољашњих прилика, промени своје држање. Теотокис је. 
пристао да не присуствује скупштинским седницама кад 
се буде расправљало питање о реорганизацији војске и 
укидању активне команде. Повукавши своју оставку на 
вођство партије, Теотокис је оставио њеним члановима 
слободу у Скупштини. Чланови Теотокисове партије од- 
лучили су да у Скупштини гласају за све законе који 
се тичу преустројства војске, али не и за нове финан- 
сијске предлоге Мавромихалисове владе. Престолонаслед- 
ник је оставио Грчку као и његова браћа на неодре- 
ђенко време, а Краљ Ђорђе је одлучио да одобри све 


нове законе које влада грчка буде успела од скупштине 
добити. 


ИностРАНИ. 








ОЦЕНЕ И ПРИКАЗИ. 


Рте;ћодп! 12ује5 (ај о 12иСауапји ћгуа Ке от1а- 
соо1ј5Ке Кпјухеупоз . Маргзао Јуап Мисенс. [Гјегор15 
Јисозјауепзке АКадепије хпапози 1 штје тоз! 2а оодти 
1908. 5у. 23. | Ластеђи 1909. стр. 169—200]. 


Глагољска књижевност вазда је интересовала сла- 
вистичаре. То што су глагољицом написани најстарији и 
најдрагоценији старословенски споменици, одржало је њу 
увек у средишту научне пажње стручњака, и тако се још 
од првих почетака словенске науке врло брижљиво скуп- 
љало и проучавало све што је било писано овом чудном 
буквицом. Међу глагољским споменицима, пак, од засеб- 
ног је научног интереса хрватска глагољица, развијена 
из старословенске, с почетка опште и грађанско, а доц- 
није само локално црквено писмо чакавских острвљана 
питомога Јадранског Мора. Она и ту, својом занимљи- 
вом судбином, има значаја за науку, и зато није чудо 
што се заинтересованост за њу очувала непрестано, до 
наших дана. Глагољска књижевност хрватска трајала је 
више столећа, она је обилна, разноврсна, и растурена по 
многим приватним и јавним библиотекама. До сада сео 
њој, због тога, није могла ни имати целокупна, пре- 
гледна слика, добивена на основу савесно сабраног и 
проученог материала. Питања која се постављају пово- 
дом ове књижевности, ни из далека нису решена из тих 
разлога. Њима се с успехом може прићи само кад се 
упозна цео материал, кад се тачно одреди бар оно што 

додирује спољашњу историју свих, нарочито рукописних 
споменика ове врсте. 

Тај огромни посао библиографије и историје хр- 
ватске глагољске књижевности решио се да сврши Иван 
Милчетић, гимназијски професор у Вараждину, и допис- 
ни члан Југославенске Академије. На томе послу он је 
до сада провео две године, од 1907 до 1909, путовао 
је по иностранству, претурао архиве и библиотеке, ски- 
дао фотографске снимке, преписивао записе. Резултате 
прве половине свога рада он је саопштио у горњем 
кратком, претходном извештају Југославенској Академи- 
ји, стављајући доцније у изглед и читаву систематску 
студију о глагољском књижевном раду. Али већ из овога 
што нам је он овде само укратко назначио, може се на- 
зрети колика је богата његова жетва, мада је он имао 
да прегледа и доста већ раније познатих ствари. 

Најбогатију збирку глагољских споменика има Ју- 
гославенска Академија. За њено скупљање најзаслужнији 
је Иван Кукуљевић. Ову збирку Милчетић пре свога 
извештаја није прегледао целу, али је прегледао преко 
шесет рукописа на кожи и хартији, већином из ХМ! до 
ХМШ века, а има их, и то бревиара, и из ХМ и ХУМ 
века, из Истре, Винодола, и са острва Пашмана, који 
су врло лепо писани и украшени. У тој збирци поред 
црквених дела има и споменика правне садржине, суд“ 
ских одлука из Вепринца у Истри и из Врбника на Крку, 
свештеничких матица, легенада, фрањевачких регула, ег- 
зорцизама, црквених драма, од којих је једна до сада 
била непозната, итд. Црквена књижевност ипак је нај- 
обилнија, и нема богословске гране која не би била 
обрађена. Ту има и прерада са ћирилице, на пример пре- 
води неких Дивковићевих ствари од крчкога фратра Де- 
попе. У овој збирци налази се и највећи до сада нађени 
глагољски рукопис, из ХМУГ века, дон Иве Гардовића. 
Он има 1534 стране, и садржи тумачење Св. Писма и 


разне проповеди, али му је језик унакажен многим та: 
лијанизмима. 


| 
к 
| 
| 





ОЦЕНЕ и ПРИКАЗИ. 471 





Један од најзанимљивијих глагољских кодекса на- 
лази се, међу осталима, на острву крку, у „жупном 
" двору“. То је „Зборник блаженога Бернарда“, писан с 
краја ХМ века. У њему су већином хришћанско-морални 
чланци, али је он од значаја по својим саставима свет- 
ског карактера. Ту се налазе приповетке о тројанском 
рату, о премудром Акиру, о Поликарпу, о тици халан- 
дри, о добром витезу Лундулу, о „бахорницама“, о на- 
рави орла, затим многа житија светаца, чуда пресвете 
Богородице, и тако даље, што све јасно указује на 
везу ове књижевности са средњевековном српском и 
ћирилском. 

На острву Крку има лепу збирку глагољских збор- 
ника и „Старославенска Академија“, научно друштво 
организовано 1903 године са задатком да негује „старо- 
славенски литургични језик“, и да помаже његово учење. 

Споменика хрватске глагољске књижевности, ста- 
росрпске и старословенске уопште, у великој количини 
налази се у Љубљани, у „Студијској Библиотеци“ иу 
архиви земаљског музеја „Рудолфинума“. У „Студијској 
Библиотеци“ налазе се сачуване приватне библиотеке 
чувених Словенаца Копитара и барона Цојза. Барон Цојз 
је један од најзнаменитијих људи међу Словенцима кра- 
јем осамнаестога и почетком деветнаестога века. Мецена 
и покретач књижевног и сваке врсте културног рада 
међу својим земљацима. барон Цојз је био и љубитељ 
глагољских и ћирилских рукописа, те је имао своје аген- 
те међу јужним Словенима који су му набављали ретке 
словенске кодексе и књиге. Од њега је, у његовој збир 
ци, остала чак и једна библиографија глагољских руко- 
писа, из 1798 године. Отуда ова љубљанска збирка има 
егземплара који су врло драгоцени, брижљиво писани 
на пергаменту, дивно украшени, са миниатурама. Ти ко- 
декси већином су из Истре, из ХМ и ХУ века. „Рудол- 
финум“. има доста фрагмената, нађених, што је врло зна: 


чајно, по свештеничким канцеларијама у разним селима 
у Крањској. 

Шест великих кодекса има у Дворској Библиотеци 
у Бечу, из ХМ, ХУ и ХУ! века, међу њима „Бревиар 
Вида Омишљанина“, и „Мисал кнеза Новака“; затим још · 
неколико мањих рукописа из Миклошићеве заоставштине. 
Много мање хрватских споменика има у Прагу. Најваж- 
није је „Псалтир жакна Кирина“ из године 1359, у универ- 
зитетској библиотеци, Из Шафарикове збирке чувају се 
у Чешком Музеју фрагменти мисала, бревиара и псалтира. 

Мало глагољских споменика има у Италији. У Мле- 
цима, Аквилеји, Видаму, Марциани, на острву Сан Лазаро, 
у Фиренци, Милчетић није нашао ништа. У Риму, међу- 
тим, у ватиканској библиотеци и у државној архиви Све- 
тог Петра има доста глагољских зборника из ХМ, ХМ и 
ХМГ века, већином с Крка. У архиву Пропаганде Мил- 
четић није улазио. 

Интересантних података за историју глагољице на- 
шао је Милчетић у Истри, где су на двема сеоским ста- 
рим капелама из ХГУ века, у Барбану и Берму, на фреско- 


сликама урезани врло многи глагољски гаписи, а поред 
њих и ћирилски. 


У опште је од значаја што се, не само ту, него код 
врло многих глагољских споменика паралелно налази и 
ћирилских записа и забележака, ма одакле ти споменици 
били. Ћирилских записа има на рукописима с Крка као 
год и на црквама и у кодексима из Истре. Употребу ћи- 
рилице констатовао је Милчетић, још, нарочито у Дал- 
мацији. „У Спљету глагољици ни трага“, вели он. У По: 
љицима, тој „старохрватској великој опћини“, уверавали 
су га да нису „никада видјели у Пољицима глагољских 
рукописа, а нијесу ни чули да би се икада употребљава- 
ло у Пољицима глагољско писмо“. Сплетски ординариат 
дописивао се са католичким поповима у Пољицима ћири- 
лицом, а наредбе млетачких проведитура писане су до- 
душе талијански, али на сваком акту био је хрватски 
превод ћирилицом. У Книну се такође увек писало ћи- 
рилицом у католичким општинама. Ћирилица се јављала 
и у Шибенику, а за глагољицу тамо никад нису знали. 

У Трогиру је глагољица исто тако непозната. Једино је 
Задар сачувао глагољских споменика, у фрањевачком ма- 
настиру, али ни Фрањевци, ти, тврди глагољаши“, „не за. 
зираху од ћирилице“. Милчетић мисли да су носиоци ћи- 
рилице међу Хрватима били Пољичани, као што су Бо- 
дули, Крчани, били глагољаши. Крк и Пољица давали 
су велик број свештеника; крчки глагољаши продирали 


су на север преко Истре у Крањску и Фурланску, а По- 


љичани су се расејали по Далмацији и Истри. 

Колико је ова тврдња тачна, видеће се доцније кад 
буде објављен цео овај библиографски и историски ма- 
териал о глагољској књижевности који обрађује Милче- 
тић. Тада ће бити олакшано и проширено проучавање 
глагољашког рада, и биће унесено светлости не само у 
то питање, него и у опште у цео „замршени проблем о 
постању и еволуцији глагољског и ћирилског писма“. 


Милош Ивковић. 


Дипломатђ: АлБАНСКОТО ВЉЗРАЖДАНИе, Софија. 1909. 
Хр. Олчев. 


У свој брошури је врло кратко изложена историја 


арбанаских покрета из седамдесетих година прошлога 
„и из првих година овога века. Тенденција је брошури 


очевидна. Бугари, и они у Бугарској и они у Маћедо- 
нији, треба да помогну Арбанасе да се уједине у једну 
независну област, аутономну Арбанију, како би и Ма- 
ћедонија добила своју аутономију. Бугари имају разлога 
државних да помогну ово: 1, за то што су Бугари је- 
дини балкански народ који није никада у прошлости био 
у непријатељству са њима; 2, Бугари су једини народ 
који нема шта тражити данас од Арбанаса (и ако све 
арбанаске статистике стављају вилајете битољски и ко- 
совски у Арбанију); 3, Бугари имају најдужу непосредну 
границу која их раздваја од Арбанаса. 

Мисао о препорођају Арбанаса није нова, али нам 


се чини добра и треба је, нарочито данас, истицати и ра- 


У: 





474 Српски Књижевни ГЛАСНИК. 
ширивати међу балканске народе. Препорођена Арбани- 
ја би била један нов чинилац и јака потпора за будући 
савез балканских народа. У исто време била би стална 
препрека и за оне који сањају о некој хегемонији на 
Балкану и за оне који желе да прокрче себи у Солун 
и Цариград, слободан излаз. Да се не помиње то што 
Арбанаси као један стари народ имају права да се 
слободно развијају као и сви други народи. МИ за то 
на њихову препорађању, не треба да раде само Бу- 
гари, него и Грци, и Срби, и Турци. 

И овај бугарски дипломат, као и многи бугарски 
листови, једновремено истичу да тај рад треба да буде 
овакав: да се млади Арбанаси школују у бугарским шко- 
лама (војним, учитељским, стручним, великим), да при- 
лазе Ексархату и остављају Васељенску Патријаршију, 
да се на софијскоме универзитету отвори катедра за 
арбанаски језик. Овакав би рад био добар за бугарске, 
али не за арбанаске и за балканске интересе, а за углед 
писцу брошуре морао је служити рад талијанске пропаган- 
де, аустријске, и донекле грчке. Италија, Аустрија и Грчка 
практикују одавно такав рад за своје политичке сврхе. 

Посао око препорађања Арбанаса био би спори 
тежак. Пре свега, Арбанаси нису међу собом ни својим 
физичким и душевним особинама једнаки. Тоске, Арба- 
наси јужне Арбаније, дуго укрштавани са Грцима и Аро- 
мунима, ситнији су, окретнији, бистрији, с лепшим цр- 
тама. Геги, Арбанаси северне и средње Арбаније, круп- 
нији су, троми, сировији, с грубљим цртама. Затим, по- 
дељени су на три разне вере, на православне, католике 
и муслимане. Они нису ни у култури једнаки. Они дуж 
обале јадранскога мора, као и они у јужној Арбанији 
много су јачи, они у северној и средњој слабији. У њих, 
што је најглавније, нема једне писменице, једног арба- 
наског књижевног језика. У северној Арбанији Арбанаси 
уче највише на талијанском језику, у јужној више на 
грчкоме језику, мало је где се учи на арбанаскоме. Мисао 
о једноме књижевноме језику, о једној отаџбини више 

је раширена код Тоска. Геги се више баве месним, 
породичним и племенским интересима, када не служе туђим 
интересима. Тоски су мирнији, интелигентнији, заузимали 
су и заузимају важна места у турској администрацији. 
Геги су више брђани, и у пушци им је још највиши закон. 
Уз ове долази и велики број Арнауташа који незнају 
арбанаскога језика. Између њих као да држе средину 
дебарски Арбанаси. Верске пропаганде и разне друге 
околности (географски положај, рђава комуникациона 
средства, никаква администрација, повлађивање анархије 
међу Арбанасима ит. д.) највише су учиниле да се дође 
до оваквога стања. Та пометња би била једна од вели- 
ких тешкоћа за рад на препорађању Арбанаса. Прво 
и пре свега, што треба учинити то је да се сазове 
један конгрес Арбанаса на коме би ваљало да одлуче 
Арбанаси о једној општој арбанаској писменици, о књи- 
жевноме језику и једноме политичкоме програму. У овај 
последњи да уђе као главна тачка: признање арбана- 
ске народности и образовање на народносноме језику. 
После тога би требао други шири политички програм 
за организовање Арбанаса. Сваки други рад пре овога 
водио би однарођивању и присаједињавању овој или 
оној области делова данашње турске царевине у ко- 
јима Арбанаси живе. 

Брошури је писац, Г. Д. Ризов, додао и једну при- 
лично непотпуну библиографију о Арбанији, старој и новој. 

Ј. М. Јовановић. 


Кпез 1уо хоп Зетђепеп, Огата !п ејпет АК! 


хоп Вгапшзјау Миз51с. Епле ашопчепе Џеђегзе ипо 


аџ5 дет Зетзсћеп хоп МП епа МПафпомт. (Ојмдек, 1909). 


Један од комада Г. Бранислава Нушића, који је за 
пуних девет година измамљивао сузе у српске позори- 
шне публике, и којито и данас чини, који је имао ту 
срећу да буде увек цењен по тим сузама а да никад не 
буде из близа анализован, преведен је и по трећи пут на 

пау Ман о 2 за ље-- Мула њи, с, муње 

немачки језик. Овог пута преводилац је Г-ђа Милена 
Миладиновић. 

Госпођин избор правда глас који још непрестано 
има ова „историјска сцена“ и Госпођина намера да један 
свој рад посвети „онима што су се за свој нарад жртво“ 

| вали“. Против тог избора говори највише мала књижевна 
вредност самога дела, или тачније рећи, оскудица поет- 
ске дикције у целом комаду, као и намештеност последње 

~ сцене која има да заврши овај комад почет на једној 
| лажно доброј основи. 

Кад је реч о самом преводу, преводиоцу се мора 
| признати: обавештеност, познавање текста и вештина да 
5 нађе еквиваленте. Сасвим пажљиво упоређење оригинала 
и превода открива извесне недостатке. Преводилац је 
поправљао оригинал. „Беже, ево ти дајем...“ преведено 
је са: „Вег!... Шег сађ 1ећ“. Често је у оригиналу стајало: 
Иво!, а у преводу је: Јуо!... Туо!... Исто тако и: Мајко!, 
Минег!.., Минег!... Да је писцу требало да једну реч двапут 
каже, он је не би рекао једанпут. Исто тако није било 
коректно што је у преводу, у крајњој сцени, уметнута 
реченица: Џпзегез Нашзез ћеШозје Рејег. [Утолико пре 
што Госпођа истиче да је дала превод (Џеђегзетипо), 
а не, као Рода Рода, обраду (Отатеншипо)). 

По овоме довде, ова књига долазила би у оне књиге 
које треба приказивати из исто толико разлога из колико 
и не би требало. Али брзина превођења, која се ипак 
показала на неколико места, и рђава техничка опрема 
књиге јесу управо један разлог више за њен приказ, јер 


она тиме постаје интересантан пример како се могу дати 
рђава издања. 


Најпре, боја корица с поља онаква је каква би била 
она јасна црвена боја кад би неједнако избледила; затим 
слова на корицама имају величину слова са позоришних 
листа. Натпис на корицама стоји од речи до речи овај 
Мпепа МПадтпом с: Кпез Јуо уоп Зетђепеп. То подсећа 
на једну књигу разних песама о Стевану Синђелићу коју 
је један београдски књижар издао, исписавши јој натпис 

на корицама: Песме Стевана Синђелића. Онда, на по- 
следњој страни исправљено је тринаест штампарских гре- 
шака, док сав текст, заједно са насловним листом, не 
износи толико листова. Па би се још то могло и не спо- 
менути. Али, сем тих исправљених грешака, има још две 
неисправљене погрешке (5. 9, Е. 15; 5. 21, Е. 29). Напо- 
слетку, на листи лица изостављено је име Кулин-Капетана 
и испретуран ред лица да се не може знати ко је чији 
пандур а ко чији слуга. 

Примећују се такође извесна брзина и непажња у 
раду преводиоца. Опет на истом листу, где је листа лица, 
имамо „аиз Јадга“, уместо „аи5 Јада:“. У оригиналу стоји: 
„догађа се у почетку деветнаестог вијека“, а у преводу: 
„Етејопе[ зтећ ат Апјапсе дез хубЈ еп [|] Јакћипдел5“. На 
7 страни стоји: „мепи уп шећ! апоејапсеп ћанеп“ уместо 
„мепп з1е пећ! апоегапсеп ћанеп. — У реченици „сједнув 
на земљу и положив мртву Боју себи на крило“ глагол 


сјести преведен је погрешно као прелазан. 
Ја 








БИЈЕ УК 


КЊИЖЕВНОСТ. 


„МАЛА НАУЧЧА БИБЛИОТЕКА.“ — Пре тридесет-четрде- 
сет година владала је код нашега света грозница за сазна- 
њем и науком. У целом нашем друштву осећала се ве- 
лика духовна глад, и сваки се журио да да себи рачуна 
о проблемима света и резултатима науке. То је доба 
превођења Дарвина, Хекела, Мила, Дрепера. После тога 
цветнога периода у развитку наше мисли настао је један 
дуг период духовне апатије, из које се тек почиње изи- 
лазити последњих година. Шири кругови наше интели- 
генције почињу осећати да школске дипломе и државни 
укази нису стварна одлика једног интелигентног човека, 
и да има и других и пречих ствари но што је оно што 
се налази у страховитим вечерњ м листовима нашим. 
Тим мислима руководили су два млада и интелигентна 
човека у Јагодини, Г. Данило Јанковић, ветеринар, и Г. 
Емило Цветић, професор, када су се одлучили на изда- 
вање „Мале Народне Библиотеке.“ У писму на читаоце. 
они истичу колико је духовна дужност једног истински 
образованог човека да буде упознат са резултатима мо- 
дерне науке и великим „освојењима људског ума“. „Истин- 
ски просвећен човек мора желети да их упозна, осем ако 
обзири ситнога, учмалога, оријенталскога живота нису 
јачи од осепања да и ми припадамо ХХ веку.“ Интели- 
генција у Србији има мало општих знања и показује мало 
духовнога интереса. „На основу чега хоћемо да играмо 
важну улогу у друштву, да водимо прву реч, да просве- 
ћујемо другога, да тражимо од масе да нам поверава 
важне функције, кад се ми једва разликујемо од те масер“ 

Ради тога покренута је „Мала Научна Библиотека“, 
а као прва њен књига изишао је, у исти мах врло по- 
пуларан и строго научан, чланак „Дарвин“, од познатог 

француског природњака Феликса Ле Дантека. (80, стр. 
31). У штампи је већи друга књига „Новопазарски Сан- 
џак“ од Емила Ј. Цветића. „Мала Научна Библиотека“ 
изилази у свешчицама од два штампана табака, које стају 
0:30 дин. Овај интелигентан и користан покушај, који 
одговара једној великој и стварној потреби нашега дру- 
штва, заслужује пуну потпору школске омладине и млађе 
интелигенције. Јер Са 


„ОсАМЕ.“ — Као докази за поступно културно на- 
прелдовање Србије могу послужити две књиге које су изи- 
шле у двема типским варошима наше унутрашњости, у Па- 
раћину и Јагодини. У Јагодини се почиње издавање једне 
„Научне Библиотеке“, а у Параћину изилази у врло лепом 
издању превод „Осама“ великог француског рефлектив · 
ног песника Сили Придома. 


Г. Милан Митић учинио је врло добар избор пре- 
вођењем мисаоних и отменнх „зошцдез=“ Сили Придома, 
једне од најраније збирке песама славног песника (1869). 
Сили Придом је нашој великој публици по готову не- 
познат, и ако висином своје мисли, модерним духом којим 
је цело његово дело задахнуто, веома поетским симболима и 
интезивном нежношћу заслужује да се чује и чита и код 
нашега фриволног света који изнад свега воли оно што 
је површно, чулно и одмах уочљиво. Превођење пес- 
ника је тешко, готово немогућа ствар, како је рекао 
де Вогие поводом једног врло тачног и доброг руског 
превода „Ноћи“ Алфреда де Мисеа : да је преведена песме 
као цвет који је мирис изгубио, као леш из којега је 
душа одлетела. Тако и овај превод даје бледу и далеку 
слику, деликатних „Осама“ Сили Придома. Преводилац 
је уложио труда, овде-онде има и приличних стихова, 
строфе су у главноме добро пренете, метрика је доста 
добра, али има и нејасности, незгодних и непесничких 
речи и невештина у руковању стихом. У сваком случају, 
овај превод као појав и као избор заслужује пажњу. 


У 1 


„ДРУШТВА И УСТАНОВЕ. 


МаТИЦА Српска. — Књижевно одељење Матице Срп- 
ске држало је 1 (14) септембра своју редовну сед- 
ницу под председништвом А. Хаџића, друштвеног пред- 











480 Српски Књижевни ГЛАСНИК. 


седника. У почетку седнице поздравио је члан Милан 
А. Јовановић друштвеног председника, који већ пола века 
ради на културном и књижевном напретку српском, и 
који је за тај свој рад сада награђен и званичним одли- 
ковањем и народним признањем. 

Чланови књижевног одељења устајањем са својих 
места и клицањима: „Живео наш председник!“, прихва- 
тили су овај поздрав и наредили. да се у целости уведе 
у записник спомена ради. 

За потпредседника књижевном одељењу изабран је 
на годину дана једногласно Милан А. Јовановић. За чла- 
нове књижевном одбору изабрани су већином гласова: 
Аркадије Варађанин, Др. Ђорђе Дера, Др. Веселин Ђи- 
саловић, Јован Живојиновић, Др. Лаза Марковић, Др. 
Милан Савић, Сава Петровић, Тихомир Остојић — из 
Новог Сада, а са стране: Милан Будисављевић, Дими- 
трије Руварац, Глигорије Лазић, Иларион Зеремски — 
из Карловаца. — Милан Будисављевић подноси, као трећи 
оцењивач, своју оцену за комедију у 5 чинова с натписом: 
„Све за љубав науке“ од непознатог писца, стиглу на 
расписану награду из фонда Јована плем. Наке В. С. 
Миклушког. На основу ове оцене и оцене члана Саве 
Петровића не досуђује се овом делу расписана награда. 
— Узета је на знање и равнање одлука скупштинска о 
одобреним прорачунима на књижевне сврхе за годину 
1910. — Узете су на знање и равнање скупштинске одлу- 
ке, којима су одобрене предложене награде за распис 
из задужбине Јована Наке и Јована Остојића и жене му 
Терезије. — Краљевско Угарско Министарство Богошто- 
вља и Јавне Наставе одобрило је, после поднесених раз- 
јашњења и честог пожуривања, основно писмо за задуж- 
бину Васе Ђурђева из Долова одређену на књижевне 
циљеве. Тако је сада новчано осигурано излажење Лето-- 
писа дванаест пута годишње. М. 6 


„. 

НЕРОТКИЊА. 
ПРИПОВЕТКА ИЗ ЖИВОТА ДАЛМАТИНСКЕ ЗАГОРЕ. 


Пета је година, што је Урош Мачевић одвео из 
кола Машу, кћер Лазара Ковачевића. 
| А било је рад те отмице кавге и крви. Машу су 
омјерали момци из девет села, па је све скочило на ноге 
и дало се у потјеру за отмичарем. Док су се његови 
другови и ортаци натезали за гоњачима, дотле је Урош 
замакао за брдо, ишао с цуром у гору, па странпути- 
цом дошао кући. 

Стари Мачевић, Урошев отац, дочекао је срдачно. 
младенце, а кад и ортаци приспјеше, — неки су били 
окрвављених глава, — то не бијаше весељу краја ни конца. 
Ту се јело и пило, ту се пјевало, пушкарало, а долине 
су озвањале и планине одјекивале. 

И од тог дана живи Маша у кући Урошева оца, 
али још увијек невјенчана. Није хтио да је води пред олтар. 


Из почетка јој је мало било стало, знала је, да је 
неће отјерати, али кад је видјела, да не може да занесе, 
поче се љуто гристи. 

31 

Урош ју је додуше још увијек лијепо пазио, ал 
често би питао и чудио се, како то да они немају 
порода. 

А и стари Мачевић изгледао је нестрпљиво да за- 
чује дјетињи смијех и плач по кући, па је често знао 
говорити, како је пусто, кад сви оду на посао, а он 
остаје сам и задријема од дуга часа. 

И једанпут рече он млађем сину Никици: 

— Жени се, Никица! Доведи пуру из чије куће 
хоћеш, само нек је здрава! 

Никици је било текар дваест година, па га је још 
чекала војница. По закону није се смио женити, али он 
ће као и Урош. Отет ће цуру, па запане ли га да пође 
у солдате, нек га чека у очевој кући. 


Тако је и било. 

Још једанпут орило се пирно весеље у кући старог 
Мачевића. Никица је довео Стану Плавшину, дјевојку 
сву од пламена и од младости. 


Да си је само видио при сватовима! Веселила се, 
церекала се, стискала очима и рукама, но у једну ријеч: 
пустопашна и неукротна. 


Стари Мачевић је раздрагано миловао то немирно 
женско створење и веселио се како ће она родити сина 
и јунака. 

И није се преварио. 

Стана је родила сина. 

А у исти дан кад су га крстили, запало је Никици 
у солдате. 

Прије нег што је пошао у град, дозволише му 
власти, да се вјенча са Станом. 

Мирна је то била свечаност. Стана је туговала за 
мужем. Маша је гушила сузе и чемерила се. Надала се 
је да ће се Урош с њом вјенчати, кад се Никица вјен- 
ча са Станом. Али нада ју је преварила. 

Није хтјела ништа гвворити. Срамила се. А други 
су ћутјели. И тако је и то прошло. 

Сутрадан иза вјенчања одлазио је Никица у град. 
Пратила га је Стана и Урош. 

Била је трећа ура иза поноћи, кад су пошли од 
куће. Урош је и онако морао пред зору на посао, па 
па зашто, да се не устане уру прије и не отпрати брата. 

Ишли су мирно, ћутећи, широким царским друмом. 
У зраку роса и јутрења свјежина; пјетли се озивају, 
пси лају. 

Никица је држао Стану за руку, а Урош је кора- 
чао иза ње, пушио из земљане луле и одкад докад 
пљуцнуо. 

Кад оно у једну Стана зајеча и баци се мужу око 
врата. 

— Ну, види! — рече Никица, — па, ти ето плачеш! 
Одкад се знам ниси заплакала, сина си родила па ниси 
зајаукнула, а сад ту бребоњиш, ка' да идем на робију! 

— А боме, кад ви тако мучите, па се и мени сти- 
сло у грлу! 

Урош је даље шутио и гризао свој камиш. Мало 
га је смело оно Станино јечање, јер ни он не видје никад 
на оном лицу ништа осим смијеха. 

— Дуго је три године — прихвати Никица, — али 
то ће проћи. Шта би било, да идем у Америку! Него 
буде ли среће, па ме пусте, доћи ћу за Божић! 

— Тешко пуштају оне од прве године — рече Урош. 

— Али кад имају жену и дијете... 

— Свеједно. Зар они за то питају: Солдатски за- 
кони ни зашто не питају! 

И опет заћутише. Кад су мало поишли, рече Стана: 

— Шта мучите! ка' да мрца пратимо. Мени све 
дође да плачем! Ил говорите — ил се растанимо ! 

— Да, растанимо се! И Никица пружи Урошу руку. 

— Здраво, брате! 

— Бог, Никица ! 

На то се загрлише. 

Онда се баци Стана мужу у наручај, а он је по- 


љуби у чело и пође низ брдо. 
31% 

Затим се окрене: 

— Чувај ми сина! — 

Урош и Стана остадоше на узвишици, све док им 
се није Никица изгубио с вида. 

А онда, полако и ћутећи, пођоше натраг. 

Почело се данити. Вјетар је шумио кроз брјестове. 
Звијезде су се риједиле, а из села допирао је глас кле- 
пака и блејање оваца. 

На једном удари Стана у смијех. У мирном јутру 
звонио је њезин смијех као стакло. 

Урош је погледа зачуђено. 

— Шта се ти тако смијеш>р 

— Кад ти мучиш! 

Па удри поново у смијех. Превијала се у смијеху, 
да су јој се бокови натезали, а прси тресла. И напокон 
сједе украј друма. 

— Ех, бога ми, ти си луда! 

— Зашто 

— Јер се тако смијеш! 

— Та малоприје сам плакала. 

— То и ја велим! 

И опет заћутише. Стана је чупала пређу из своје 
прегаче, а Урош је стајао и гледао низ ливаде. 

— Шта не сједнешг — рече она. 

— Росно је... 

— Ево на, положит ћу ти сукњу! 

И она рашири окрајак своје сукње по трави, а он 
сједе уза њу. 

И започе Урош: 

— Теби канда и није жао, што је Никица отишао! 

— Зашто, да ми не буде жао» Или сам остарила, 
па ми не треба муж! 

— Не велим ја за то, сад видим, да си весела, па 
се чудим! 

— Или би шта помогло, да се жалостим!2 Грјехота 


је, што њега узеше! Боље би било, да су тебе мје- 
сто њега. 

— Па зашто 

— Ето тако. Тебе и онако не треба твоја Маша! 
рече Стана и злобно зажмири на Уроша. 
| — Како тор 

— У ове три године Никица ће изгубити три сина 
— а ти не би ни једнога! 

— Стани, погани језиче ! 

И ухвати је Урош за врат, ко у шали. А она удри 
кисај, као да се руга. 

— Задавит ћу ти ту ђавољу душу у грлу! — вели 
он и све то јаче тура своје шуљаве прсте у њезино 
месо, и пригну јој главу до кољена. 

Она се отимље и првени се ко црвена чоха, па све 
кроз смијех гунђа: 

— Ето, ниси кадар стећи сина! Шепртља си! Мој 
Никица то је јунак! Како се не стидиш од Маше... 

Уроша су пекле те ријечи. Одавна је он осећао 
као неки стид, што је без дјеце, а знао је да то није 
до љега. Знао је, да је Маша нероткиња, а то су и сви 
знали, па су Станина пребацивања злобно звучила и 
њега дражила. 

— Мучи, змијо једна, јер ћу те згњечити, да нећеш 
ни данути! 


— Ех, да те се бојим! — завијаше главом она. — 
Ти си шепртља! — 

— Немој да се на теби окушам! — Рече и увуче 
јој руку у кошуљу и ухвати је за прси. 

— Не бојим те се! — Па га загризе у мишицу, да 


је из ње одмах крв пробила. 

— Урош је изгубио свијест. Задрхтао је од помаме 
и наслонио своја уста на њезин врат... 

Она се смијала, кричала, бранила, чупала му косу, 
гребала га ноктима.... 

Али он је био јачи. 

Кад су се послије растајали на цести, јер он је 
морао на посао, а она кући, помаљало се румено сунце 
и освијетлило живот. 

Од тога дана Урош је запустио своју жену. Није 
додуше одавна с њом био онако од срца љубезан, али 
увек је имао за њу нову ријеч. Сад, од неколико сед- 
мица, ни то. 


Маша није ни издалека сумњала, да је Стана Уро- 
шева јараница. Она је рачунала, да је његова хладноћа 
и опорост плод срџбе и незадовољства што она не рађа. 

Кад би му каткад добацила, да је вјенча у цркви, 
он би само одвратио: 

— Доћи ће и то! 

На вечер би лијегао и окренуо се на своју страну 
и покривао се својом кабаницом, под којом је некоћ 
обоје лежало. 

Из јутра би одлазио у поље и свима у кући рекао: 
— Збогом! — а њој ништа. Кадби се враћао на ужину, 
узео би Никичина сина, па га носкао и трескао, као 
да је његов. 


Гори од Уроша био је стари свекар. Урош је 
шутио, а из сваке ријечи старога Мачевића избијала је 
жуч и приговор. 

Стана и Маша ишле су такођер на посао. Буду 
башти, буд на сјенокоши. Само наизмјенце. Једна је 
увек остајала код куће, да обави кућне послове и спре- 
ми ужину. ; 

Стари није могао да ради. Он се забављао с дје- 
тетом, миловао га и тетожио. Дјетињио с њиме на трави, 
у хладу пред кућом, и шаптао му ријечи од мила, које 
су тако храпаво звучиле кроз његове крњаве зубе. 

Кад је Стана остајала код куће, орило се код 
Мачевића све од пјевања и кликтања. А стари је с њом 
лијепо и пријатно, све: Душо амо! — Душо тамо! — 


А и иначе Стана је била његова мезимица. Јутром 
она би му додала воду, да се умије, полила би му руке, 
ставила му жераву на лулу. Вечером би га легла и по- 
крила. Па то се зна: Стана има рода! Ко рађа носи 
живот. А старост воли живот ! 

Кад је Маша остајала код куће, свекар се није за 


њу бринуо. Је ли хтио да се напије, сам се довлачио 
до вучије и налио букару. 


— Чекај, свекре, ја ћу... прискочила би она. 
Али стари није хтио, само би се издречио: 


— Ти би хтила, да ја не могу, ал ето, могу још, 
хвала богу ! 


Је ли Маша покушала, да се с њим упусти у раз- 
говор, он је тад навраћао ријеч на некакву њиву, што 


не рађа и говорио о некаквој крави, коју ваља заклати. 
јер се не тели. 


Једанпут је покушала старом споменути, како би 


ваљало, да се напокон она и Урош у цркви вјенча- 
ју, а он ће: 


— Шта ће трошак» И онако немаш баштиника ! 

И јадовала је за то Маша и чемерила се непреста- 
но. Осјећала се осамљена и презрена. 

У кући су сви говорили међусобно, питали један 
другога сад за ово сад за оно, а ње као да и њема. 

Она је радила од зоре до мрака, штедела, пазила, 
чувгла. Од никога признања ни похвале. Исто као ни 
оних воловима, што ору поваздан. 

Сваки залогај, што је окусила, чинило јој се, да 
га мусте једе. А стрепила је на помисао, да ће се ње- 
зина фбућа и одјећа, што је од куће донијела, брзо ис- 
трошитли. Како ће онда да иште од Уроша» 

Да на дан молила се Богородици и завјетовала 
се је, не би ли јој се смиловала и породом ју обдарила. 
Кад то љије помогло, пропиткивала је врачаре и пила 
травне сскове. 

Али «ве узалуд. 

Из њезина живота нема живота. Она је, ето, су- 
вишна, бестлодна, јалова, као она њива или она крава 
коју ваља заклати, јер се не тели. 

Једнога дана, кад је био на Маши ред, да остане 
код куће и среми ужину, рече јој свекар нек сађе у 
поље и донесе пар младих кукуруза. 

— Баш сам их се — вели — зажелио ! 

Био је лијеп летњи дан. Пун сунца и пламена. Зрак 
је дрхтао од жара. Чврчци су се надули и кличали не- 
уморно, а мук крава разлијегао се у долини. 

Маша пође низ ал прегази поточину, па уђе 
у жито. 

Једно жито, друго жито, треће жито, а онда дола- 
зи њихов кукуруз, гдје ће она утргнути пар млијечњака. 

Трепти и пуцкета класје, као да је свака влат од 
злата. Она пролази и све мисли, како ено свака она 
влат носи свој плод, а она не. За сваки се зна, зашто 
је ту, а за њу не зна. Свака вриједи нешто и даје нешто, 
а она ништа. 

И ето је у трећем житу. 

Наједном зачу разговор, па смијех. Али какав сми: 
јех! Прпошан, ведар, звонак. Кида се као стакло. | 


Па прије нег је могла и нагађати ко је то, опази 
међу житом пламено Станино лице, као огромни маков 
цвијет. Црвени се на њему раскалашени посмијех, а црни 
се раскуштрана коса. 


Кад се малко приближи, а оно на земљи, на зње- 
ченом класју, повалио се Урош. 

Он се тргне и скочи, а она преблиједи ка) по- 
кров и рече: 

— Шта ви ту радитег 

— Пландујемо! — одврати полузлобно, а золу бе- 
зезлено Стана. — А пошто си ти амо долазила; — 

Маша не одговори. Њој се смрачи у дупи и пред 
очима. Окрете се и полети низ поље. У трку пала јој 
је бошча са главе и расплела се коса, али он није ма- 
рила ни за што. 

Вијугала је пољем, посрћући сад о бу; сад о ку- 
пину, прескакивала јарке, оклизла који пут, пала, дигла 
се, па даље, као манита... 

Чобанчад, што је у хладовини чувал стадо гле- 
дала је у чуду за њом, а гдјекоји пољар залуду би је 

именом зазвао: она је сртала и слијспа и глуха за све 
и свакога око ње. 


У глави јој је шумило и врело, као да су јој мисли 
подивљале. Најприје је хтјела, да се баци у воду, али 
није налазила пута до поточине. 

Онда је одлучила, да се попне над ону клисуру 
над црквом и да се озгор стрмоглави у понор. 

И трчала је, трчала узбрдице, знојна и прашна, без 
даха и без свијести. Тамо горе бијелила се црквица, а 
над њом стрчио клис... 

Оданде би се имале побацати све жене, које не 
могу да постану матере — — — 

Зашто, зашто она не може да буде мајком> ко је 
отровао њезину утробу, па у њој неће да се зачне плод > 

И палила ју је њезина нутрина, као да се је ко- 
привом хранила. То није могуће поднијети! Пакао је у 
њој, змија је у њој, срда. бијес... 

Бацит ће ожег у ватру, нетом дође кући, усијаће 
га и ужећи њиме своју утробу, живим гвожђем испа- 
лити неплодност и губу... 

Кад ето је пред кућом. Свекар је лежао под сјена- 
том коштелом и дријемао, а дијете чепркало по земљи, 
хватајући пршину и пиљке. 

Маша стрјелимице прими дијете, унесе га у кућуи 
стаде, да га цјелива и драшка. Оно се отимље ко у 
шали и весело се церека. 

— Ех, да је моје! 

А очи су у малога црне као црна кадифа и сјаји 
се од смијеха. 

Баш управо као малоприје, међу житом очи Станине. 

И она се сјети на оно двоје у пољу, полеже малог 
на постељу, надви се на њ и поче га поново шкакљати, 
миловати и љубити. Кроз стиснуте уснице говорила је: 

— Ех, да је моје ! 

Очај је тргао њезином душом махнитом снагом. 
Она притискаше своја зацопљена, отровна уста на дје- 
тиње уснице и грчевитим га прстима стискаше око врата. 

Мали је већ завијао очима и почео да модри. А 
она све јаче и јаче, све бјесније и бјесније, док га није 
у дивљем цјеливу удавила. 

Бо 

Кад се оног дана спуштало сунце за гору, ишла 
су царским друмом, пут града, два жандара, а пред њима 
везана Маша. | 

Тупим погледом у очима, боним посмијехом око 
усница, корачала је она и попијевала некакву туробну 
пјесму, тако туробну да ниси знао је л пјева ил нариче. 


Милан БЕГОВИЋ. 








ДНО ЈАДА. 
(6) 

1Х 
Сутрадан је ветар ослабео. Сунце је весело пло- 
вило по небу без облака, и лило потоке светлости и то- 
плоте на водене просторе, који су се смиривали. Слепи 
деран, идући пред женскима на неколико корака, живо 
их је водио путићем који се вио око онога истога је- 
зера-горостаса. На десно су имали густу шуму, необично 
бујно израслу за овај предео, благодарећи већој висини 
и плодности земљишта; на лево зе блистала у сјају по- 

вршина благо заљуљане воде. 


— А од куда ти знаш... јеси ли ишао2., 

— Еле! — насмеја се деран. — Свуда ја идем... 
Све то знам... 

По пљуску воде, по шуштању шуме ја познајем... 
Нема дрвета за које не бих знао где стоји... Слеп сам, 
али се не помажем горе до осталих људи. Пловим, бацим 
мреже; петнаест мрежа имамо... Чак и вино носим... Жи- 
вимо прилично... Бог даје! Старци ће ми ове године ку- 
пити девојку. Такође слепу. Окате неће да полазе за 
слепе... А ми смо слепи с колена на колено, од прадеда... 
Но, срећан вам пут... Ја даље нећу. Одавде ћете и саме 
погодити. Одавде, кад погледате на ову страну, види се 
дим од кнежеве куће, а суседима ће вас путић одвести. 
Близу је. 


Анка погледа на страну коју он показа руком, и 
одиста угледа над водама, на зеленом брегу стуб дима. 


бе а Ср КЕ за ЖЕРО _ БРРЕЧАИРДЕ ШЕР ПРИНЦ У РА" У 

— Требало би да нас одведеш до људи, јер нас 
могу псима најурити — молила је слепца. 

— Не могу, журим се да видим мреже, јер их је 
сигурно јучерања бура замрсила. | 

Оне пођоше даље саме. Предео је био све сувљи, 
све веселији; лепо дрвеће је много зачуђивало Битерхај; 
била је вољна непрестано да виче и да пита, али јој је 
брижно Анкино лице угушивало радост. Тек кад сре- 
тоше две рогате животиње које су, дувајући на носи 
машући реповима, трчале по чести, девојчица не могаде 
да издржи но ухвати жену за руку. 

— Јеси видела Шта је тор 

— Краве... 


— За њих ти молиш, АнкаР! Шта ћеш с њом да 
радиш» Колика је и како копа! Још ће нам развалити 
јурту... 

— Не бој се... Само нека даду! — одговори с туж- 
ним осмехом жена. 


Анкин страх се појачавао у колико су путем наи- 
лазили на знакове блиских станова, на исечена дрва, 
ограде, трагове коњске и говеђе. 


Најзад кроз шибљак засветлуца пољана, а на њој 
зграде и дим. Анка скиде мараму са Битерхај. 

—- Даћу ти после, али сад нека виде да ништа 
немаш. | 

Девојчица опази да њој дршћу руке и усне, теи 
она стаде да дршће од узбуђења и хладноће. 


— Хо!.. хо!,.. хоо! Људи! — викала је Анка из-_ 
лазећи из шуме. 
— Хо!.. хо!.. хооо! Људи! — једнако је викала, 


прилазећи лагано. 


— Каква је то викаг Шта хоћете и које стег — 
викну ненадно с бока неки шипарац у плавој кошуљи, 
помаљајући се из обора. У руци је држао лопату, си- 
гурно је чистио ђубре. 

— Ми смо... отуда из далека... Ми смо губаве ! 








ДИО ЗАДА 493 








Он стао запањен, потом као стрела отлете јурти. 
Анка клече и скрсти руке на прчи. После подоста вре- 
мена врата се отворише и на прагу се појави стар Јакут 
с луком у руци; издаље за њим опрезно пристали жене 
и деца. 

— С каквим сте правом ви дошле овамо и зашто 
Знате да вам је забрањено — поче сурово човек. 

Анка кроз сузе, савлађујући узбуђење, стаде да 
прича повод и своју историју. 

— Ти си Анка, ти си Анка... Она несрећна Анка! 
— прогунђа он болећиво, примаче се мало, скупи гоми- 
лицу иверја па наложи ватру између себе и њих. Тада 
се примакоше и жена и деца. 

— Слушај: до кнеза је одавде далеко... Погрешним 
сте путем пошле... Не велим да идеш ти... И сама, као 
паметна и добра жена, треба да штедиш људе, а не да 
разносиш несрећу... Кажеш да си здрава, али опет... И 
" зар ти знаш 2.. Станујеш са њима, један ваздух дишеш, 
додирујеш их.. У оделу носиш њихов дах, њихове со- 
кове... Слушај, да ти кажем, поседи ти ту, а ја ћу отићи 
до кнеза и довести га... Он ће доћи, јер опет нема за- 
кона који би и вас остављао без помоћи. 

— Дабогме, и то је жив створ — повладише жене. 

— Гледајте како је она мала мршава... Главица као 
цветић, ружице као травке... 


— Само трбух велики — примети шипарац. 
— Сигурно од мелехове коре... 
— Сигурно од коре... Само кору и једу! — по- 


влади друга жена. 

— А лепа девојчица! Погледајте какве има крупне 
очи, како густе и дугачке трепавице. 

— Чија си ти» 

-— Кажи! — шану Анка, гурајући дете у руку. 

— Ја сам... Прондова ! 

— Ха, ха!... А ко је то2 

— И он је губав... Него то није истина. За њу се 
не зна чија је... Нико не зна!... 


~ 

— Јадница! Па ни кошуље нема! 

При одласку стари Јакут рече да их нахране. Осуше 
се дарови; жене су им добацивале мараме, кошуље, обућу, 
чак и топло одело... 

— Обуци, обуци! — викале су Битерхај која, ус- 
хићена поклоњеном јој скоро новом кошуљом, није знала 
шта ће с њом. Чак и мали, неколикогодишњи мушкар- 
чић допузи до ватре, која је делила придошлице од 
скупљених Јакута,.и баци несрећницама вештачки ре- 
зане рогате играчке. 

— Ено, Мурун! И он хоће нешто да поклони... Узми, 
мала, то су краве. 

Битерхај лакомо дохвати дрвене играчке па их 


сакри за себе; очи су јој блистале, била је као на небу, 
очарана. 


Кад дође кнез, жена и дете, нахрањени и одморни 
седели су на истом месту иза ватре и весело ћаскали 
са гомилом радозналаца који су се једнако мењали. Али 
кнез одмах опомену Анку на за часак заборављене јаде 
који су је опет чекали; жалосне јој сузе линуше из 
очију, кад му стаде причати њихову заједничку невољу. 

— Чуо сам — рече сурово кнез — тужили су се. 
многи људи да им ви не дајете мира, узимате мреже, 
пљачкате их... 

— То је Мергењ!... Нисмо ми! — јекну Анка. Она 
и од нас отима... 

— Онда јој кажите да ћемо ми на њу дићи хајку, 
као на звера. Она не краде само и не штети... она помор 
разноси по свету... Ни ви више немојте овамо долази- 
ти, да се нисте усудили! Добро, казаћу да вам се да 
чамац и три мреже. 

— И храве... моје краве које је Безноси задржао. 

— Казао сам му већ да да... једну. Он вели да си 
му дужна за издржавање, за сено што су преко зиме 
појела говеда. 

— Боже мој! Па ја сам радила, а за сено је он јео 
млеко и масло од краве. Баш ти људи душе немају! 


„о ДРНН 

— Доста! Наредио сам да да једну с телетом. Ка- 
заћу му опет. А сад се спремај. Повешће вас преко је- 
зера, да не идете много међу људима. Туда је ближе. 

Снажан, мрк Јакут с чамцем и веслом чекао је на 
обали. Ту је стајао још један чамац, мало већи, за две 
особе. У њега метну Анка поклоњено јело, мреже и 
одело, и кад га отискоше у воду седе она са Битерхај 
и узе весло у руку, Језеро је било мало узбуркано и 
Јакут, који је ишао напред, привеза конопац који је 
висио на кљуну њиховога чамца за овој чунић, па их 
је тако вукао за собом. Скупљени на обали Јакути су 
их испраћали речима наде и сажаљења. 

Ветар је скоро сасвим престао. Они су брзо јурили 
по од сунца позлаћеним, провидним таласима. Иза њих 
су зелене шуме, где су становали „људи“, где је расло 
бујно цвеће, где је живот текао богат и разнолик, где 
се нису орили само плач и јаук, бледеле, смањивале се 
и губиле се. Анка се осврте да још једном погледа на 
њих, и угледа широк дим, где се вија по земљи. То су 
згоревали место где су седеле њих две. 

Ћутљиви вођа их искрца, показа им даљи пути 
отплови. Оне заноћише у шуми, и кући стигоше тек су“ 
традан у подне. Необичан успех занесе све. 

–— Јело, одело, мреже, чамац, чак шећер, чај и со... 
Анка! Имаш необичну срећу с људима! — усхићавао се 
Пронд. — Још вечерас ћу да бацим мреже... Само чамац 
треба пажљиво превући, да га не види она вештица... 
Кнез се, велиш, љути на све нас!.. Шта, јесам ли ја 
говорио да ће се наљутити на све нас и неће нас по- 
магати. Сасвим је непаметно преносити заразу на невине 
људе! Кад сви буду болесни, и нама ће бити горе... Она 
је глупа... Одиста ће је некад уловити, ако се не смири... 
Како ти мислиш, Грегоре! 

Грегор је гледао у ватру уз коју су врили ибрици 
с чајем, н ништа није мислио, али потврди главом. 

Сутрадан су већ имали свежу рибу. Огромна коли- 
чина олујом потопљених комараца, чији је с прста дебео 

слој покривао поред обала нека језера, намамила је јато 
белокраљушних лососа. Поклоњене мреже биле су старе 
и рђаве, али је обилност рибе попуњавала недостатке ; 
рибе су хватали ма чиме, чак и кецељом. Мергењ је 
нешто сумњала, можда је чак и видела чамац, јер је 
неколико пута допловљавала ближе и, стојећи у чамцу, 
с руком на челу као кров од суеца, дуго је гледала у 
болесничку јурту. Њена мрка прилика, покривена уском. 
кецељом само око бедара, јако се одбијала од плавет- 
нила мирнога језера. 


· — Гледа гавран... Изгледа... Узалуд жмиркаш... 
Ништа нећеш видети!. Казао сам ја да је човек — 
човек! Никад жена не може са њим! — хвалио се Гронд.. 


Али је његово поуздање кратко трајало. После не- 
колико дана врати се он љутит и збуњен. 

— Нашла! — рече с прага. 

— Па штар Узела2.. Опет ништа! — повикаше сви.. 

— Еее! Ваљда сам ја луд; Сваку сам бацио на друго 
место... Али једну је узела! 


— Наћи ће и остале. Не, треба с тим свршити! — 
наљути се Грегор, којега је Анкин успех, а главно нада 
да ће добити краву, опет надахнула љубављу према 
жени и одважношћу. Рана му се на руци смањила и 
скоро хтела да зарасте. ; 


— Отићи ћемо и узећемо јој чамац — рече, пошто 
се мало промисли. — Нека до краја лета остане нао- 
стрву. Од глади неће умрети. Сигурно је скупила доста 
рибе. Уосталом можемо јој однети кад јој затреба. 


— Дабогме! Ваљда нећемо моћи, кад нам она пре- 
стане шкодити2.. Мреже: један, два, три... имаћемо два- 
нает мрежа и јажу са кошићем... Биће рибе као леда! 
— рачунао је Пронд. — Само, знаш, Грегоре, ја мислим 
да је изненадимо ноћу, у сну... Не велим то што ме 
страх, него што је тако паметније. Дању може да не 


буде на острву, а онда неће бити ни чамца. Шта, | 
зар није 





Н У 

— Јесте. М ја мислим тако. А ако не испадне, 
онда штар 

— Како ако не испаднерг Мислиш да ће се оду- 
прети силом Е па онда... оставићемо је на миру! Та 
ми нећемо да идемо за њу, но за чамац... Горе неће бити! 

— Горе неће бити! — сложи се Грегор. 


Изабраше ноћ с месечином. јер нису познавали 
место и бојали су се да у помрчини не упадну у какву 
заседу. Али запловише сенкама наоколо, избегавајући 
места обасјана месечином, која је сребрила средину је 
зера. Опрезно, једва додирујући веслима сањиву, лаком 
маглом покривену воду, ишли су они дуж обала, док 
не стигоше на место где је дугачка сенка од острва па- 
дала скоро до њих. Ипак су имали да пређу мали, освет- 
љен комадић; али су били сигурни да их Мергењ не оче- 
кује с ове стране. Погнаше дакле чамац, прелетеше као 
стрела, и сакрише се у помрчину пре но што на води 
нестаде белих таласа од њихова пролаза. 

— Мир! Ниси ништа чуог! 


— Ништа! Сад пажљиво. Јер се на води чује чи- 
таву врсту далеко како комарац зуји. 


Не радећи скоро веслима, пловили су уза саму 
обалу. Мелези са високе обале спуштали су над њих 
своје чупаве ките и гране, као да би хтели, при сјају 
треперавих звезда, боље да виде који су ти необични 
ноћни гости. Најзад, на окуци, опазише рибари близу 
у чести слабу црвену светлост. 


— Можда звер! шану Пронд, али Грегор показа 
веслом на више, где су се дизали једва видни облачићи 
модрикастога дима, и нестајало их у ноћном ваздуху. 
Мало ниже, усред дрвећа, могле су се видети контуре 
помале колебе. Сијало је баш из ње. Они се зауставише, 
извукоше чамац до пола из воде, па стадоше тихо да 
траже по обали. Али ту не нађоше чамца. Тада, охра- 
брени околном тишином, осмелише се да прегледају 
шибљак. Ни тамо га није било. 








— Сигурно је негде око колебе — шану Пронд. 

Били су тако близу да су кроз улаз могли врло 
лепо да виде унутра. Ватра је догоревала, али је ипак 
светлила толико да се могло видети како унутра нема 
никога. | 

— Нема је, можда иде те краде! Погле како је ту 
све у реду... Одело, риба, судови, све је на своме месту. 
Јунак-жена! —- усхићавао се Пронд. 

— Много је зла! Страшно! — одговори Грегор, 
пипајући постељу дубоку упалу у маховину. 

— Ба! Кад би још била добра, била би... Јеси чуог 
— шану и ухвати друга за руку. 

— Знаш штар Ја мислим да је она овде негде 
близу... Постеља је још топла... Боље хајдемо! — при- 
мети опрезно Грегор. 

— Јест, боље да идемо! Мада, у истини, шта може 
она нама двојици2.. Јео бих рибе! — додаде и маши се 
за обешене на диму комаде. 

У тај мах с поља јекну тетива и поред рибареве 
главе писну стрела. Обојица на мах попадаше на земљу, | 
брзо отпузише у шибље и трком потекоше свом чамцу, 
а остраг је неко непрестано пуштао на њих стреле. 

— Проклетница! Ко би могао знати да она имаи 
оружје! Сигурно је негде украла! Чекај се, начинићу и 
ја! — претио је Пронд, веслајући што има снаге. Е 

На обали стајаше Мергењ, нага, посребрена ме- 
сецом, са запетим луком у руци. 

— Чекај се, проклетнице, кнез је обећао да ће на 
тебе дићи хајку, као на дивљу звер... 

У одговор она пусти на њих стрелу. Погоди у ивицу 
од чамца и одвали повелико парче. 

— Бежите!... О, људи, о ратници, који се могу зду- 
вати у бездан, метнувши их на длан... 

— Нису сви разбојници, као ти! — викну Грегор. 

Она се насмеја дивље и гадно. 

Неколико дана потом Пронда нестаде без трага. 
Пренеражени јуртини становници не знађаху шта ће. 








Дон 73 АДА 499 
Грегор је најпре мислио да се рибар утопио, те је тра- 
жио тело или чамац по језерским обалама; али нигде не 
нађе ни трага, и ако је дувао ветар и таласи морали из- 
бацити жртву. Осташе опет без хране, без могућности 


да раде. Краву им нису ни мислили слати. Очајна Анка 
опет оде кнезу. 


Пошла је сама правим путем и стигла доста брзо 
и без сметње. Али су је дочекали веома сурово. Кнез 
је викао на њу, стезао песнице, и сигурно би је ту- 
као, да га није било страх да приђе и да је се до- 
такне! Не само што јој нису дали никаквих поклона, но 
је нису ни нахранили. Јакут на коњу, с копљем у руци, 
терао ју је пред собом. Она је ишла дрхтава, страшно 
ослабела од глади и напора. Тешила ју је једино крава, 
коју је њен стражар водио везану за коњски реп, и теле 
које је, везано у корпи на коњу, с времена на време 
жалосно мукало. 

— Најзад дадоше... Имамо — шапутала је она из- 
горелим уснама. 

На половини пута осети да даље не може, да ће 
да падне. С тога замоли стражара да јој допусти да по- 
сиса мало млека из кравиних пуних вимена, и да мало 
пусти теле, затворено у тесној корпи. Јакут пристаде, 
наложи ватру, скува чај, па испод ока гледаше како 
жена милује и љуби теле. 

— Штета! Иструлиће као и ви! — прогунђа љутито. 


Х 


Тек је сад Битерхај познала шта је друг. Мали „Бис“ 
био је тако занимљив кад није хтео да пређе високи 
праг од јурте те га је требало претурати, тако је нез- 
грапно шепељао својим чворавим ногама, да си сеине- 
хотице морао насмејати. Увек би њему пало на ум нешто 
неочекивано. Тек дође па стане да се окреће око де- 
војчице и да вуче узицу, на којој га је водила на по- 
јило. Његова господарица мора да се окреће у месту 


као чигра, а распуштена јој је коса узлетала у вис, као 

гавранова крила. То је било, као и пре, на њој једино 
што је при кретању могло да умеће, пошто је кошу- 
љицу — лепу плаву кошуљицу, са ружичастим оковрат- 
ником и црвеним уметцима на рукавима — скинула чим 
се вратила, па оставила за свечаник. 

А имао је Бис, поред много других, још једну на- 
вику, необично романтичну и достојну да се човек на 
њој заустави. Кад се, по изгледу, највише растрчи и раз- 
игра, заустави се без икаква повода, шири танке ноге 
стриже великим, као лопате, ушима па гледа од чуда 
исколаченим очима у сасвим празно место. Мора да је 
тамо нешто видео, али се Битерхај узалуд трудила да 
пронађе шта би то могло бити. С тога би, у таквим слу- 
чајевима обично клекла пред пријатеља на земљу, ба- 
цала му мршаве ручице око врела врата, на коме је кожа 
непрестано подрхтавада, и, љубећи га у мокру њушку, 
говорила: 

— Луди Бише, нема ништа, ја ти кажем. Хајдемо 
већ кући, јер ће Анка сад да дотера „Лисуљу“. 

Пријатељство им је толико порасло, да је Битерхај 
метнула Бису „за увек“ у јасле поклоњене јој „од људи“ 
дивне, резане рогате играчке; па би радо са њим и спа- 


вала у његову кутићу иза огњишта, да се томе није Анка 
противила. 


— Не треба! Ни ноћу говече да нема мира. Још 
ће се уплашити од твога ркања, па ће се удавити узицом 
или сломити ногу. М говече треба да има одморка. 

Битерхај је добро знала шта је одмор, јер га је она 
имала врло мало. Нарочито се смањи од како дође Ли- 
суља. Чишћењу куће, ношењу воде, скупљању грања, 
зеља, корења, јагода, придружи се старање о крави. Де- 
војчица је морала свакад знати где је она. Кад је не би 
видела са равнога јуртинога крова, одлазила је у честу, 
на слатине, где је још било много комараца. Велико, 
врело тело кравино, њен дугачки и увек у кретању реп, 
глатки рогови, копите које лупкају, црвени језик, црне 
испупчене очи, брзи, нестрпљиви покрети кад се бра- 

нила од муха, или трескајући вименима трчала јурти — 
све је то подједнако задавало детету страх који ни љу-: 
бав према Бису није могла да угуши. „Па то је његова 
мама!“ умиривала је саму себе. Али поред тога, кад је 
залуталу краву морала да тера кући, узимала је велику 
грану у руку и, кријући се пажљиво за дрвеће, викала 
што је глас доноси: 

— Ајс! Ајс!.. 

Крава се зачуђено освртала на њу, затим је ишла 
лагано кући, зовући риком теле, лакомислено заборав- 
љено ради слатке траве. Та рика, пуцање ломљених грана, 
њен троми ход, мирис и дување на нос кад је, уведена 
на преноћиште у јурту, лено преживала храну, пријатно 
су голицали слух проклетих. 


— Још те виде очи моје. Још осећам твој мирис 
пред смрт... А Салбан није дочекао, није!... — нарицала 
је Кутујахсит. 


Живот им је закуцао јаче, у срце им се улегла нада, 
вратиле се старе навике. Грегор је по цео дан орно косио; 
Анка је сушила и купила траву. Но шта она није ра- 
дила2! Од како је добила краву, од како јој се мисао 
није имала за шта закачити, од тога ју је часа прожди- 
рала права радна грозница. 

Као кртица скупљала је по околини и носила кући 
све што је ваљало за храну, што је вредело. Глогиње, 
рибизле, зеље, дивљи лук, слатко корење, „језерска јела“, 
питијаста зрна водених јагода — све је то могло бити 
употребљено, сачувано, јер се, метнуто у кисело млеко, 
отпуштало у њему и даваао му лепши мирис и укус. 
Анка, одлична домаћица, није давала укућанима ни да 
осете да она чини толике уштеде у млеку. Сваки су дан 
имали они изјутра забељен чај од пољских трава, у вече 
чорбу од кисела млека и јагода, а празником кувано, 
закишељено млеко, а понекад и масло. Свега по мало, 
пошто ни најбоља крава не даје много млека; али су 
имали све... као „људи“. 


во _В о) А и ла РЧИШРЦРЧА „ин 

- Идуће ће године опет бити теле. 32 ће већ 
бити твоје. 
— Међу тим ће јунчић порастити, те ће моћи да до- 
вози рибу и дрва. Колико сад времена одлази узалуд, 
колико снаге пропада!... — говорио је Грегор. 


— И нас ће се можда уножити — говорила је за- 
стиђено млада жена и метала мужевљеву руку на своје 
оплођено крило. Увек је тако седела крај њега, кад види 
да он падне у мисли, да му очи, упрте у ватру постају 
укочене и не виде.. 


— Не једи се, не мисли... Заборави да си болестан... 
Свако живо мора да умре... Боље ми реци хоћеш ли 
моћи да ми начиниш нову ведрицу за кисело млеко, јер _ 
је она већ пуна. 


— Већ пуна! — зачуди се муж. 

— Пуна! — каже она поносно. — ЕХх, кад би још 
ти поправио јажу и кошић.. Нешто се сад Мергењ не 
виђа... можда ће нас оставити на миру... можда је за 
Пронда гризе савестг... 


— Ти мислиш дакле да је она убила рибара 2 

— Сигурно је она... Иначе би ветар дотерао бар 
чамац. 

— Видео сам је јуче — примети Грегор натмурено. 

Преко Анкина лица пређе немир, те поправи на 
глави мараму, да би га сакрила. 

— Где» — упита га после подоста времена. 

— Пловила је средином језера, на исток. 

— Видиш, сад плови на друге стране. Покушај сутра 
да поправиш јажу... ја ћу ти помоћи... 

Побуђен њоме Грегор је постепено почео да ради, 
да се брине о кући и често је, клепљући косу, весело 
певао. Јажу је оправио и у отвор наместио стари кошић, 
Само га је устима окренуо на другу страну, пошто је 
већ настајала јесен, вода постала хладнија, риба се из 
плићака враћала у дубину. Опет се на моткама, на јур- _ 
тином крову појавише рибе располућене за сушење. : 

Нико им није сметао. Напротив, једнога јутра на- 
ђоше на обали свој чамац, а у њему весло и три мреже 
на дну. На кљуну је за алку био заденут мали дрвен 
крстић. 

Тај је догађај све узбунио, а Анку пренеразио. Није 
волела да говори о томе догађају; с тога је тек кад ње 
не беше у јурти, Кутујахсит једном радознало упита 
Грегора: 

— А шта би ти рекао кад би се она... вратила2 

— Ех, неће се она вратити. Богата је... има свачега. 

— А Пронд, Пронд!... Ко би помислио да се није 
удавио! 

— Можда се и удавио, а она само нашла чамац 
и мреже. 

— Опет се ти припази, Грегоре — јекну старица. 

Опет се над њихов живот, као таман облак, наднесе 
сенка ове жене. Анка више не пусти мужа на речицу, 
него је сама Битерхај ишла да обилази кошић. 

Баш се једном враћала с тешком батаром пуном 
рибе, кад поред њиховога чамца угледа други, туђ, на 
обали. Она није волела изненађења, те јој срце задрхта. 
У јурти, крај стола, седео је Пронд и мирно разговарао 
са Кутујахсит. 

— Жив си, Пронде»! А ми те саранили! -— викну 
истински обрадована Анка. 

— Жив сам, Анка, жив хвала Богу! МИ дошао сам 
да вас походим. 

— А шта је било с тобом» Где сити> Што си тек 
сад дошао» 

— Толико смо се плашили и страховали због тебе! 

— Нисам имао кад — говорио је збуњени Пронд. 
Требало је користити се временом, хватати рибу, кр- 
пити мреже... 

— Оставио си нас онако... без икакве наде... без 
залогаја... 


Пронд је гладио подбрадак и склањао лице од њена 
погледа. 





пара а чим 

— Је ли ти бар добро 

„ — Код вас је боље! — одговори он околишући и 
климну главом на отворена врата, одакле је допирала 
звека Грегорове косе. 

— Тркни, Битерхај !.. Позови домаћина!.. Кажи да 
је дошао Пронд!.. 

— „Оживео“ 7! Је ли2... 

— Оживео, оживео ! Трчи! 


Битерхај само уграби те намигну на Биса, па као 
птица одлете ливади. 

— Па причај како је то било» — питао је Грегор 
весело, кад после поздрава заседоше за чај, скуван у 
част Прондову. 


— Било! — одговори он преко воље, жудно гле- 
дајући у изнети чанак млека. — Имате краву 2.. даје ли 
много 2 Онда је можда и боље што је мене нестало. Без 
тога ко зна би ли вам што дали. 

— А зна ли Мергењда ми имамо кравуг — упита Анка. 


— Мергењ 2.. Зна... дабогме... видели смо је са обале. 
Она сад лежи, рањена. Има недељу дана како се вра- 
тила... и одмах легла. Много јој крви одилази... 

— Рањена2! — рекоше сви. 

— Сигурно ће умрети. А већ је хтела да се поправи. 

— Реци, Пронде... ти си нам дотерао чамац и мрежер 
упита немарно Грегор. 

— Што јаз Разуме се, да сам ја дотерао рукама; 
али ми је она рекла: „Пронде, што ће нама два чамца 
и толике мреже» Они тамо немају ни једне! Одвези им!“ 


— Боље да није... Боље да нас је сасвим забора- 


вила — љутито га прекиде Анка. 
— Умреће она, умреће! Нека јој Бог опрости све 
грехе! — рече жалосно Пронд. — Дај косу, Грегоре, да 


одем да видим нисам ли заборавио. 

Остао је код њих до вечера. Разгледа пажљиво Ли- 
суљу и даде неколико паметних савета, помилова Биса, 
поглади по глави Битерхај и даде јој дар — дебелу, 

осушену рибу. Анка му усу мало млека у ведрицу од 
брезове коре. 

— А како би било да преноћиш».. Дува ветар. Биће 
"таласа... — мамила га је. 

— Не... не могу... не треба... Лежи сама, нема ко 
да јој дода воде! А и она је жива душа... Само нека 
преживи, па ће моја брига бити да се поправи... Лепо 
је сад овде код вас, весело, имате краву.. али се не 
може. Долазићу вам, бићемо суседи... али се не може!.. 

Добричина узе ведричицу па, храмајући отетура се 
чамцу. Они су га испратили и стајали на обали докле 
год он није сео у чамац и отпловио на острво са над 
воду наднетим дрвећем, које се црнило у даљини. 


(Свршиће се). 
ВацлАВ_ СЈЕРОШЕВСКИ. 


(С пољског превео ЛАЗАР КНЕЖЕВИЋ). 





ПРАЗНИЧНО ОСЕЋАЊЕ. 


Што ми мирно срце закуцало јачер 
У спокојној души к'о да тамњан мири. 


| Питомо се у њој осећање заче, 
Као лице које над кандилом вири. 

| А бол, ко молитва, срца ми се таче, 
Кад се сетих дома 

| И огњишта које данас празно плаче. 


| Празник мира. Снивам. ИМ вихор сећања 

| Мисли ми детињству далекоме пон'о; 

| Добу кад се слатко и безбрижно сања, 

Када душа, коју још сумња не гања, | 
Верује у Божић, да је срећу дон'о, 

И осећа Бога 

Кад у рану зору јекне сетно звоно. 


Па и крај самоће и безверја ледна, 

И свег што ми до сад срце грубо дира, 
У куту ми срца тиња радост једна 

И зловољна душа постаје ми чедна, 

Па царује у њој 

Тога дана нежна носталгија једна. 


И тако је мени топло целог дана, 
Као побожнима што је кад се кају. 
Снег засипа стазе широких пољана... 
А мени је као да још и сад трају 
Године детињства; 

Док у топлој соби топло ко у мају, 


А на пољу стиго и децембар крају. 
Владимир СТАНИМИРОВИЋ. 








ВИМЕ ВЕ: 


Какав полет, жамор, врева 2 
Добро дошло јато шева! 
Једна тиче руб орања, 
Друга шушти у врх грања. 


Нека небу завијори, 
Појућ' светлом стазом гори; 
Једна с пјесмом радосном 
Ту у срцу трепти мом. 
Јохан Лудвиг УЛАНД. 


(С немачког превео А. Шантић). 








| 
| 
| 





СТЕВАН СРЕМАЦ: 


Што је ретко код нас, Стеван Сремац почео је пи- 
сати као зрео човек, у доба када други већ малаксавају. 
За кратко време, он је много урадио, врло брзо успео, 
тако да је за кратко време постао најпопуларнији писац 
наше широке књижевне публике. 

Он одиста има све врлине које се могу допадати 
великој публици. Он је њу као на јуриш освојио заним- 
љивим и анегдотичним предметима својих прича, својим 
живописним реализмом и рељефним стилом којим је писао. 
Он се јавио у доба када је интерес за сеоску приповетку 
стао малаксавати, и његови хумористични и сатирични 
описи мале вароши и ситног грађанства дошли су као 
нека врста реакције против сладуњаве сентименталне и 
идиличне сеоске приповетке. И његов смех и подсмех 
одговарао је природи србијанскога света, који има јако 
развијено осећање смешнога и који више но ишта воли 
насмејати се. Затим, нашем свету, који је у основу врло 
чулан, и који воли уживања, допали су се ти обилни и 
„радошћу живота“ задахнути описи веселих друштава; 
и „севдалије“ и „ашици“ Сремчевих приповедака гово- 
рили су много данашњем ма и најкултурнијем Србину, 


на дну чијег срца увек лежи један заспао или мртав 
„севдалија“. 


Што је нарочито допринело наглом успеху Срем: 
чевом то је нишка средина коју је описивао, и из које 


1 Последња глава из овеће студије, која ће ускоро изаћи у 
[У свеспи „Писци и Књиге“. 

је извукао две најбоље своје књиге, Ивкову Славу и 
Зону Замфирову. Мачва је неких двадесет година го- 
сподарила у српској сеоској приповетци, и требало јој 
је једном наћи замене и одмене. И пред 1900 годину, 
два писца од јака талента, Стеван Сремац и Борисав 
Станковић, уносе југоисточну Србију, Ниш и Врање, део 
Старе Србије који је од скоро припао Србији, и где се 
очувао засебан живот, засебни типови, засебни говор. 
У Шумадији, насељеној херцеговачким бегунцима, увек 
се волело да збија шала са тим архаичним диалектима; 
осамдесетих година много и радо правиле се досетке са 
„гогама“ и „чокалијама“; комичар Ђорђе Бабић једно 
време био је славан имитацијама старосрбијанских го- 
вора, тако да је Др. Љубомир Недић писао о њему у 
Српском Прегледу, а и данас Г. Илија Станојевић је си- 
гуран у успех код позоришне публике када окрене да го- 
вори „по нишки“. И како се у Шумадији морао допасти 
приповедач који је представљао тај живи забавни свет, 
људе који толико другаче живе и говоре! Сремац је пре- 
терао са уношењем диалекта у своје нишке приповетке, 
али он је на то био наведен тражњом публике, којој се 
у Ивковој Слави подједнако допало и оно хучно ве- 
сеље које је потекло као широка река, и онај оригина- 
лан и смешан језик којим Калча прича своје „ловџијске“ 
лажи и свој љубавни „жал“ за „Сиком душманком.“ У 
том погледу Сремчев успех био је заразан. Он је добио 
имитатора, наши листови су почели у диалекту доно- 
сити дописе из Ниша, Врања, Пирота и Лесковца, један 
лист је као сталну рубрику имао причање „Коце из Ле- 
сковца“, а недавно је изишла цела једна збирка нишких 


приповедака у диалекту под насловом Из Калчине по- 
стаојбине. 


Најзад, Сремац се допадао великој публици и својим 
ведрим оптимизмом, добром шалом, живописном сиро- 
вошћу средине и оригиналношћу типова. Наша публика 
је увек волела те широке описе живота и људи из малога 
пука, а најбољи докази су зато велики успеси романа 





<— 4 ер ње ђе 

Јакова Игњатовића Милана Наранџића и 7Грден Спасен, 
који су пре тридесет и четрдесет година исто тако радо 
читани као пре десетак година и данас приповетке Сте- 
вана Сремца. Сремац је био велики забављач српске пу- 
блике око 1900, и када се имају на уму мрачне прилике 
у којима је Србија дочекала крај ХТХ и отпочела по- 
четак ХХ века, када се сећа да је у то доба настала ек- 
сплозија песимизма у српској књижевности, Сремчев 
успех у толико изгледа већи. Њега је могао имати 
само човек који је имао врло много хумористичнога 
талента. 

Остављајући на страну све те спољне услове ње- 
гова успеха, погодност средине која га је читала и тре- 
нутка у коме се јавио, извесно је да је Сремац имао 
врло много хумористичног талента, ону истинску у15 со- 
писа, која је једна од ретких књижевних дарова. Сремац 
је хуморист од расе, родом од Бачвана, који су чувени 
као весељаци и шаљивци, вазда орни на гозбу и до- 
сетку, чије је ђаволсшво опевао Бранко Радичевић у 
Ђачком Расшанку, и који су нашој књижевности дали 
више но икоји други Срби хумористичних писаца, Косту 
Трифковића, Змаја Јована Јовановића, Др. Илију Огња: 
новића Абуказема, „молског мудраца“ Нову Радонића, и 
цео један низ мање познатих писаца, који су годинама 
испуњавали до данас најбоље шаљиве листове српске, 
Змаја, Жижу и Стармалог. Са тим наслеђеним хумором 
у сво:ој бачванској души, читалац Гогоља и великих ху- 
мориста и сатиричара страних књижевности, пријатељ 
веселе шале и духовит човек какав се ретко видео код 
нас — Сремац је умео да унесе у своја дела веома много 
духа, више но и један српски писац, тако да се извесне 
његове приповетке не могу читати без непрекидног и 
здравог хигијенског смеха. 

У погледу истинског и чистога хумора и праве шале 
Сремац знатно стоји над најбољим својим предходником 
на том пољу, над Јаковом Игњатовићем, који је у за- 

бавним срединама и занимљивим типовима давао мрачне 
епопеје пропадања српскога друштва у Угарској, и чији 
хумор има нечега од онога Сајсепћитога-а, о коме го- 
вори његов јунак у Увелом Лисшку. Сремац стоји над 
Јаковом Игњатовићем и моралним особинама и већом 
писменошћу, али у једном, и то врло важном погледу, 
стоји испод њега. Игњатовић је и морално неразвијен, и 
неписмен, и аљкав, и невесео у своме смеху, али у свом 
делу он поставља проблеме и његово дело има знатан | ђ 
социјалан замашај. Код Сремца, на против, нема про- 
блема; он није био у стању да да икакву књижевну син- 
, тезу. Он ће ванредно живо оцртати врло оригиналне 
типове, даће широке и потпуне слике јако живописних 
средина, али све је то само слика и рад по површини, 
без дубине и без замашаја, дато само ради смеха и ради 
забаве. Ниједан наш писац није толико свео своју улогу 


на просто забављање публике, и имао тако мало виших 5 
и књижевних амбиција. 


Само у два своја дела, у Вукадину и Кир Герасу, 
Сремац је био на путу да да виши роман, роман карак- 
тера и социјалан роман, али ту су његови инстинкти били 
јачи од намере и мисли, и он се ограничио на засмеја- 
вање и забављање читалаца. У Вукадину је могао дати 
врло распрострањен тип малог аривиста из данашње Ср- | 
бије, нескрупулозног брђанина, који као Игњатовићев 
Милан Наранџић, бацивши понос и образ под ноге, осло- | 
бодивши се терета моралних и интелектуалних обзира, 
продире и успева у суровој борби за опстанак. Сремац 
је видео тај проблем, оцртао га, али га је извео као ла- 
крдију на рачун једног гротескног ужичког практиканта. 
У Кир Герасу Сремац је наишао на ванредну тему од 
вишег културног и социјалног замашаја: како је стара 
грчка и цинцарска буржоазија у Београду устукнула пред 
младом српском буржоазијом, савила се и прилагодила 
новом културном животу, и најзад се посрбила. Од слич- 
нога материјала Јаков Игњатовић је дао најбоље своје 
дело, и.један од најјачих романа српске књижевности, 








512 Српски Књижевни ГЛАСНИК. 
Вечшиог Младожењу, а Сремац само доста трому исто 
рију једнога типа. У опште, он није могао да се макне 
од типа и од епизоде, да досегне до висине једнога со- 
цијалнога карактера, социјалне средине и социјалнога 
проблема; он се ограничавао само на оно што је спољно, 
уочљиво, на домаку целом свету, што се види на први 
поглед ока. Без виших књижевних амбиција, без јаче 
књижевне интелигенције, затвореног духа и уског видика, 
не разумевајући своје доба и његове струје, он је ро- 
бовао смеху, писао само да се смеје и да читаоце за- 
смеје. Он је многоструки и моћни живот упростио и свео 
| на комичне ефекте, и, ма колико да његово дело садржи 
| непосредно датог и сировог реализма у појединостима, 
оно је у целини једнострано, представљено само са ко- 
мичне стране, у њему је занемарено оно што је важније 
| и дубље, а то је озбиљна, мисаона, а каткада и траги- 
| чна страна живота. 
| Цео Сремчев таленат има карактер једнострасно- 
| сти. Његов таленат свакако није од више врсте. Али 
онаквог каквог је имао, имао га је много, и количина 
је обилно надокнађивала каквоћу. На једном месту писао 
је Емил Зола: „Ако узмем живот глуп, низак и прљав, 
треба томе дати велику рељефност цртежа. Предмет је 
оскудан: ваља му дати толико истине да буде чудо од 
тачности“. Сремац је то по нагону осетио и потпуно 
извео. И ако му је јако сметала једнострасност и изве- 
сна вулгарност талента, и ако су га спутавале његове 
уске идеје и плахе политичке мржње, он је ушао у посао 
радећи најмодернијим методима, модерније и рационал- 
није но и један српски приповедач, снажно захватао 
стварност и живо је сликао, успевши да да најбоље при- 
мерке хумористичног романа српскога и ствари које иду 
у најбоље производе српске прозе. 

Јер, у нашој новој приповетци имамо писаца са више 
склада и умстности, као што је Лаза К. Лазаревић; са 
више словенске нежности и песничке топлине, као Јанко 
Веселиновић; са више мере, видика, памети и књижевне 


| 
| 
| 

културе, као што је Симо Матавуљ; са више страсти и 
душевне дубине, као Борисав Станковић; са више идеја, 
снаге и интелигенције у сатири, као Радоје Домановић, 
— али од писаца који представљају нашу данашњу књи- 
жевност нико више од Сремца није имао толико обиља 
_и интензивности живота, и ничије дело не даје тако јаку 
илузију стварности. ; 


Јован СКЕРЛИЋ. 


38 








СРБИ И МЛАДОТУРЦИ. ! 


(Крај). 
У 


Последње вести из Цариграда јављају о намери Ото- 
манске Владе да у све средње и више школе у Турској 
уведе турски језик као обавезни наставни језик. „Икдам“ 
и „Танин“ донели су изјаве Великога Везира Хилми-паше, 
које потврђују ту намеру. Одатле се види, да Царска 
Влада, загазивши отворено у реакцију, и не мисли зау- 
стављати се на опасној низбрдици којом је пошла. 


Ако Младотурци одиста покушају, да свима нему- 
сломанским школама силом наметну турски језик као 
обавезни наставни језик и да из њих искључе матерњи 
језик, онда ће та неполитичка и тако назадна мера иза- 
звати страховит, нечувен отпор код свију немуслиман- 
ских народности, какав се још није запамтио, а који може 
по судбину Отоманскога Царства бити од недогледних 
последица. Ја сам уверен, да је немогуће извести ту на- 
меру, апстрахујући од очевидне неизмерне штете, коју 
би сам покушај њенога извођења нанео Турској Царевини, 
те још никако не могу да верујем, да се Отоманска Влада 
одиста решила на један тако непромишљен корак, који 
по фанатичној нетрпљивости превазилази све њене до- 
садашње судбоносне политичке погрешке. 


Да бих сазнао, колико има истине у горњим ве- 
стима, замолио сам мога старога пријатеља А ал баји 
да их провери и да ме о њима тачно обавести. Х....-беј, 
бивши шеф одељења у Министарству Правде и Вера (по- 

знати љубимац и повереник Абдурахман-паше, бившег 
Великог Везира и дугогодишњег Министра Правде и 
Вера под Абдул-Хамидом), који је због свога слободо- 
умља био прогнат у Дамас«, вратио се из прогонства тек 
после јулске револуције и одмах је постављен за висо- 
ког чиновника на Порти. Он спада међу угледне млађе 
политичаре турске и један је од најактивнијих чланова 
младотурског комитета у Цариграду. 

Из његовог врло занимљивога писма навешћу ове 
карактеристичне ставове: | 

„Али не, драги пријатељу, нико међу нама нема 
ту намеру да од Срба, Бугара, Грка, Арнаута, Јермена, 
Арапа и тако даље прави Турке. Мошз пе уошоп5 Шитгаш- 
зег регзоппе (нећемо никога да турчимо). Према томе 
ваши прекори о насилном однарођавању сасвим су не- 
основани. 

„Ја нисам још говорио са Хилми-пашом о увођењу 
турскога језика у немуслиманске школе. Он је сад тако 
претрпан послом, да га нерадо узнемирујем. Али првом 
приликом упитаћу га, на који начин он мисли извести ту 
корисну реформу. 

„Истина је, да ми сви налазимо, да је увођење тур- 
скога језика у немуслиманске школе једна прека државна 
потреба. У једној држави, као што је наша, у којој има 
толико разних народности са још више разних језика, 
осећај државнога јединства може се постићи само уво- 
ђењем једног државног језика, који треба да буде нај- 
снажнија спона између њих и државе и између свију 
отоманских поданика међу собом. Баш зато што хоћемо 
Хришћане и све Немуслимане да примимо у војску и да 


_им широм отворимо врата државне службе, зато што 


хоћемо да их у свему изједначимо са Муслиманима, зато 
морамо од њих свију захтевати да знају турски, да пот- 
пуно владају државним језиком. Разуме се да државни 
језик у Турској мора бити турски језик. 

„О начину, на који би турски језик требало увести 
у све немуслиманске школе, није још ништа дефинитивно 

решено. У комитету постоје три мишљења, која се слажу 
само у томе, да у основним школама треба допустити, 
да се настава врши на матерњем језику, али и у њима 
треба децу учити турском језику, који треба да буде оба- 
везан предмет у свима разредима. У средњим и вишим шко- 
лама немуслиманских народности треба од сада предавања 
држати на турском језику. Једни мисле, да све предмете 
треба предавати на турском језику, дакле и матерњи 
језик већине ученика и његову литературу. И ја тако 
мислим, јер је то једини начин, да се турски језик пот- 
пуно и темељно изучи. Други налазе, да би довољно 
било да се тај циљ постигне, ако се половина предмета 
предаје на турском језику а друга на матерњем језику 
већине ученика. Трећи предлажу (они су у мањини), да 
се турски језик уведе као најглавнији предмет у све 
разреде са највећим бројем часова, и да се на њему пре- 
даје само турска историја и књижевност, а да се остали 
предмети предају на матерњем језику већине ученика. 
Све ово важи разуме се само за државне средње и више 
школе. У приватним гимназијама и сличним школама, 
отвореним на основу одобрења надлежних вилајетских 
власти тамо, где би се за њих указала потреба, и где 
оне не би служиле анти-државној пропаганди, моћи ће 
матерњи језик ученика бити искључиви наставни језик; 
у њима ће учење турскога језика бити факултативно. 
„Ви узимате сувише трагично оба та питања: 0 
увођењу турскога језика у немуслиманске школе и о за- 
кону о удружењима. То су две апсолутно потребне и 
врло целисходне мере предохране против евентуалних 
сепаратистичких тежњи разних националних пропаганди, 
које морамо радикално да искоренимо. На нашем месту 
ни ви, уверавам вас, не бисте друкче поступили“. 
„Чудим се, да сада толико браните Привилегије 
Грчке Патријаршије. Сећам се, да сте ми се некада у 
Цариграду горко жалили на неправде, које та Патријар- 

шија чини вашим саплеменицима. Откуда сад та неж- 
ност за њу2. 


„Ви не слутите, каква чуда и покоре чини Грчка 
Патријаршија све под заштитом тих несрећних приви- 
легија. Исто тако и Бугари цинично злоупотребљују по- 
властице дате у чисто верским циљевима њиховом Егзар 
хату. Крајње је време, да се предузму енергичне и дефи- 
нитивне мере противу обојих, и против Патријаршије и 
против Бугарског Егзархата (који ће надам се, ових дана 
бити укинут) Они су се направили државе у држави. 
Грчки митрополити отварају школе где хоће, постављају 
за учитеље и професоре кога хоће, који предају шта 
хоће, а турске власти да немају и даље права ни речи 
да им рекну! АПоп5 допс! Тај се апсурд не може више 
трпети. Гривплегије и стшатшуши, који се не слажу с 
Уставом и с Отоманском Државном Идејом морају 
се укинуши. Ви замерате Махмуд Шевкет-паши за тон, 
који је употребио у разговору са патријархом Јоакимом Ш 
и што му је подвикнуо: „Умећу ја угушити сва та огњи- 
шта великогрчке пропаганде (Тоц5 сез Тоуег5 Ф'аонаноп 
рапћеетаце), у која су се претвориле поједине ваше 
митрополије“. Кад бисте ви знали, шта све готово отворено 
раде грчки митрополити у Маћедонији, ви бисте разу- 
мели гнев Махмуда Шевкета. Драмски митрополит отво- 
рено ради на велеиздаји, а Патрик ефендија! дошао да 
протестује, што смо га ухапсили без допуштења Светога 
Синода. Дакле државна власт не сме ништа да преду- 
зима против једног таквога „деспота“ |турски израз за 
митрополита, зато што је то противно „Привилегијама 
Велике Цркве“, него треба мирно да гледа, како он 
организује буну! Веле да је Махмуд Шевкет рекао још 
Васељенском Патријарху: „Не тичу ме се ваше привилегије, 
такве ћу митрополите све повешати, ако треба!“ Ја на- 
лазим да је имао потпуно право. 


1 Патријарх. 


У“ “_РФФОРВУРТЈЧННИЈМ“ "А | ји 

„Уверавам вас, драги пријатељу, да чините велику 
неправду Младотурцима, што за све погрешке, које је 
Хилми-паша починио, и нарочито за све оно, што није учи- 
нио, а што је требало учинити, осуђујете Младотурке, 
који су за то толико исто криви колико и ви. Ја сам 
увек тврдио, да треба образовати једну хомогену Владу 
из самих Младотурака, у коју би ушли сви главни људи 
из наше странке: Ахмед Риза-беј, Рахми-беј, Џахид-беј, 
Џавид-беј, Талаат-беј и тако даље. До сад сам увек био 
у мањини. Али последњих дана неодлучност и слабо- 
душност Хилми-ева изгледа да је досадила свима: моје 
мишљење задобија све више присталица. Могуће је, да 
ћу Вам већ у идућем писму јавити пад Хилми-паше. 

Ја сматрам писмо Х....-беја за политички докуменат 
од велике вредности. Ја одајем сваку хвалу и пошту 
реткој искрености речитога бега и веома сам му захва- 
лан на признањима, тако драгоценим за свакога, који 
прати развој догађаја у Турској. Међутим је излишно, 
мислим, нарочито обраћати пажњу на извесне флагрантне 
противречности у горњем писму мога цариградскога при- 
јатеља. Он вели, да Младотурци неће никога да турче, 
а одмах затим тврди да ће у све гимназије увести турски 
као наставни језик. Узевши најповољнију претпоставку, 
(подела на државне и приватне средње школе), колико 
ће бити приватних гимназија на матерњем језику уче- 
ника, и какве ће оне бити, кад се оставе потпуно на 
милост и немилост турских провинцијалних власти 2! 

Морам поменути једну хотимичну важну празнину, 
која се налази и у писму Х....-беја и у пројектованој ре- 
форми средње и више наставе, а која највише и најбоље 
ту реформу доводи ад ађзитаит. Под заштитом Великих 
Сила и врховним надзором респективних њихових амба- 
сада налази се у Цариграду, Солуну, Бејруту, Смирни и 
у многим другим местима велики број француских, ита“ 
лијанских, енглеских, немачких и аустријских школа (ос 
новних, средњих и виших), у којима се учи хиљадама уче“ 

ника хришћанских и нехришћанских народности, деце 
отоманских поданика. Не смејући да удари на њи- 
хове високе и моћне заштитнике, амбасадоре Великих 
Сила, пројектована реформа прелази ћутке преко тих 
школа. Младотурцима не пада ни на памет да за те 
школе примене исти систем, који предлажу за српске, 
бугарске, грчке, јерменске школе, то јест, да траже и 
од професора тих школа да предају по турском про- 
граму и да у њима својим ученицима француски, енглески, 
италијански или немачки језик предају на шурском је- 
зику! Па кад и самим Младотурцима та идеја изгледа 
комична и апсурдна за језике Великих Сила, по чему је 
она природна и изводљива, кад су у питању језици 
малих Сила 


Са чисто начелнога гледишта Х..... -беј има право 
што у Привилегијама Васељенске Патријаршије види 
једну велику државно - правну аномалију, која се не 
слаже с идејом државног суверенства, и коју би у инте- 
ресу државног достојанства нове Турске требало уки- 
нути. И ја налазим да те повластице чине од Васионе 
Патријаршије државу у држави. Али кад се узму у обзир 
побуде, које су изазвале давање тих привилегија, и ве- 
лике државне потребе, које су их диктовале, онда се 
мора признати, да оне имају дубок и широк ослонац и 
речито своје оправдање у историјској еволуцији Отоман- 
скога Царства. И докле год ти узроци и те потребе буду 
трајали, дотле се ни те привилегије неће моћи укинути. 
Докле год турски судови буду били овакви, какви су 
данас, докле год на њима не буде било правде за Хри- 
шћане, дотле Васељенска Патријаршија не сме испустити 
судску власт у свима случајевима, у којима их јој сул: 
тански берати и фермани признају. Нека се Младотурци 
постарају, да се бедно стање турскога судства и турске 
администрације поправи, нека се за кадије и муфтије 
узимају само честити и спремни људи, нека се, једном 
речи, потруде да у свима гранама извршне и судске 
власти стекну поверење Европе, па ће онда самим тим 


522 Српски Књижевни ГлАСНИК. 





отпасти потреба за привилегијама, у којима Немусли: 
мани налазе једину гарантију против самовоље и насиља, 
немарности и несавесности турских власти. Све дотле ће 
важити о турским и патријаршиским судовима речи по- | 
знатога немачкога правника Га/ба“: „МИ ако ови нацио- 
нално-црквени судови нису били ни издалека савремени, М 
ма да су судили највише по писаним законима старога 
(византијскога) царства, они су свагда стајали високо 
изнад турских судова, у којима су обично главну улогу _ Е 
играли хатар и поткуп. У томе и јесте прави узрок, што | 
се тако дуго и чврсто одржала автономија сасвим су- | 
протна самодржавној власти Турскога Царства“. у 


Привилегије Велике Цркве састављају једно снажно 
обичајно право, утврђено толиким царским бератима. Од 
како је славни освајач Цариграда Мехмед | („Сјајни“ 
„Мехмед Фатих“, како га зову сви турски хроничари), 
творац најстарије турске кодификације „Канун-наме (0с- 
новни закон)“, и један од најмудријих Султана, после 
пада Византије, ново избраноме Васељенском Патријарху 
Ђорђу Схоларијосу изговорио знамените историјске речи: 
„Буди Патријарх, и нека те Небо штити! У свакој при- 
лици рачунај на моје пријатељство и уживај све приви- 
легије, које су имали твоји претходници“> — ниједан Сул- 
тан на отоманском престолу није дирнуо у Привилегије 
Велике Цркве, први пут потврђене 1453 горњим речима 
једнога од најбољих турских владалаца. И зар сада Мла- 
дотурци хоће да буду мање либерални од тога средње- 
вековног деспота 





У чувеном берату патријарха Неофита из године 
1789, који је један од главних писаних извора патријар- 
шиских привилегија, Висока Порта наређује: „да никакве 
вредности немају тужбе турских обласних старешина про- 


' Пг. Опзјау беђ: Пагзбе пе дез Кесћезлизбапдез ја Отесћеп- 
јапа уаћгепа дег Штјизећеп Неггзећанћ. Нејдеђеге, 1885. Стр. 16. 


# Те утсот!е А. де Ја Јопашеге; Наз(ојте де 1 Етрте Оботап. 
Насће је, Рагјз, 1897. Стр. 168. 

тив свештенства, нити да је ко други осим Патријарха 
и Синода властан свештеника прогнати или збацити....“ 
Даље берат вели: „да се ни Дивану нити икојем суду 
турском не може подносити тужба на Патријарха, на ми: 
трополита, епископа и њихове заступнике и људе; да 
при каквој Пошреби да се зашвори митрополмииш пили 
какав год свештеник, нико то не сме извршиши без на- 
редбе Патријархове“.: 

Па ипаку пркос тим изричним текстовима, Коман- 
дант Опсадне Војске, Махмуд Шевкет-паша, не питајући 
никога, баца у затвор православног Митрополита Драм- 
ског, чија је личност неприкосновена по гласу наведених 
цривилегија ! 


Г. Ст. Новаковић, који је у питањима балканске 
историје европски ауторитет, изнео је у једној интере- 
сантној и важној књизи, богатој новим до сад нигде не 
објављеним подацима, исцрпну историју Привилегија Ва- 
сељенске Патријаршије. Он лепо вели“: 

„Међу свима автономним установама Турскога Цар- 
ства највећа је и најзначајнија автономија Православне 
Цркве.... Јаким својим политичким умом султан је Мах- 
муд (Мехмед П) с места видео политичко значење изми: 
рења с Православном Црквом за цело Балканско Полу- 
острво. С тога се одмах одлучи да према Православној 
Цркви просто заузме дотадашњи положај византијских 
царева и тиме да смири и за се придобије православни 
народ по свему полуострву... 


„Током средњих векова и нарочито по сили оновре- 
меног религиозног мишљења и тадањој оданости Цркви, 
а вештином многих првосвештеника, православна црква 
у Византијском Царству налазила се већ у извесном веома 


ЕМ. 4' Обзвоп: Тађеап Сепега! де 1! Епрге Оотап, боте 
У. Рап 1824. Стр. 129. 
2 Ст. Новаковић: „Турско Царство пред Српски Устанак 1780 


до 1804“. Издање Српске Књижевне Задруге, Београд 1906. Стране 
263—265. 

автономном и независном стању. Што се за хришћанске 
владе тражило и добивало као јемство за слободу и неза- 
висност црквених власти наспрам државних, шо се сед: за 
мусломанске владе, прешварало у јемсшво како вере 
шако и народности наспрам иноплемене и иноверне 
власши“. 

Ако сад. Младотурци одузму Хришћанима то велико 
и снажно јемство, освећено вековним искуством, ко ће им 
га дати» Отомански Срби верна су чеда Васељенске Па- 
тријаршије. Њихова је света дужност да Привилегије 
Велике Цркве бране свима силама, јер ван њих остав- 
љени су без икакве заштите на милост и немилост ћуд- 
љивих и пристрасних турских власти. Па како су ото- 
мански Срби увек били и остали пасторчад Високе Порте, 
како им ни до данас није званично призната народност 
(и ако Царска Ирада од 11 марта 1897 наређује да се 
Србима призна народност, и да се у „нуфуз-тескере“ — 
уверења о народности — записују као „срб-милети“ а 
не више као дотле „рум-милети“), како деценијама уза- 
луд траже, да им се врати Пећска Патријаршија или да 
им се да, у каквом било виду, самостална Црква, — то они 
морају најенергичније бранити Привилегије Васељенске 
Патријаршије, без којих им нема ни цркве ни школе. 

Имају Младотурци много преча посла него да уки- 
дају Привилегије Православне Цркве у Турској: толика 
друга неодложна питања унутарње реорганизације чекају 
на брзо и правилно решење. Њихов духовни отац и ве- 
лики турски реформатор, умни и искрени либерал, чу- 
вени Велики Везир Мидхат-паша, који је творац данаш- 
њег Устава, поштовао је те привилегије. На сам дан 
прокламовања Устава, 11 децембра 1876, отишао је Мид- 
хат-паша у Фанар,“ да посети Васељенскога Патријарха: 
први пут, после више од четири века, ступио је један 


1 Ја подвлачим. 


# Предграђе Стамбола, у коме се налази Васељена Патријар- 


шија и домови најстаријих породица грчких, које воде порекло још 
из Византије; отуда назив „фанарпоти“. 

Велики Везир у салу Светога Синода. После горе по- 
менуте изјаве Султана Мехмеда П, тад је први пут Турска 
Влада, кроз уста свога шефа, свечано и јавно признала 
Привилегије Велике Цркве. У познатој беседи, којом је 
одговорио на поздрав Патријархов, Мидхат је изговорио 
ове знамените речи: 

„Нико не може порицати велику важност привиле- 
гија, које су сви Султани признали Патријаршији и на- 
роду грчком. Те привилегије нису им биле дате на основу 
каквога права, него као знак поштовања славних пре- 
дака нашег узвишеног Господара према високој исто- 
ријској репутацији народа грчког“. 

Нека из тих речи најстаријег и најславнијег Мла- 
дотурчина Младотурци изведу велику политичку лекцију, 
коју оне садрже, и нека не забораве да је та беседа једна 
од првих и најлепших манифестација праве младотурске 
политике. 

Привилегије Велике Цркве представљају једну тра- 
дицију од неколико векова, коју нови режим безусловно 
мора поштовати. Младотурци, који хоће да од Турске 
направе модерну правну државу, не смеју погазити једно 
од најважнијих начела европскога права: поштовање сте- 
чених права. Устав и закони прописују начин, на који 
се имају регулисати односи између Државе и автоке- 
фалних цркава у Турској, на који се имају средњевековне 
привилегије Васионе Патријаршије довести у склад са 
новим стањем, али славни мач Махмуда Шевкета нема 
ту никаква посла. 

Што се тиче прекора, да грешим што Младотурке 
кривим за погрешке Хилми-пашине, он ме подсећа на 
доба мога службовања у Цариградском Посланству пре 
десет година. Кад год је Посланство Србије поднело какву 
важнију представку Високој Порти, па би се доцније 
жалило, што се по њој ништа не предузима, после зва- 
ничног извињења и уверавања, да ће се учинити све што 


1 АП Наудаг Мзаћађ Веу: Мтаћаб расћа. за 7Ује, зоп оецуте. 
збоск, Рагл5 1908. 

је по закону могућно, на Високој Порти увек би нам 
приватно дошанули: „Па што не идете у Јилдизг Ви знате 
да од њега све зависи“. МИ редовно, кад бисмо после 
тога отишли у Јилдиз, да од њега тражимо, што на Порти 
нисмо могли добити, увек смо добивали стереотипни од- 
говор: „Идите на Високу Порту, она је зато једино на- 
длежна“! И та недостојна игра продужавала се ад ш- 
пИшт. Младотурци не би требало да продуже ту рђаву 
практику једног рђавог режима. Ни за кога није тајна 
одсудни утицај, што га на државне послове врти цен- 
трални комитет младотурске странке у Солуну са свима 
месним комитетима. Исто тако цео свет зна, да је Хилми 
паша покорни извршилац њихове вољг. Што год су до 
сад Младотурци озбиљно хтели, било у политичким било 
чак и у ситним личним питањима, Хилми-паша и сви 
његови другови увек су им учинили. 


Према томе Младотурци имају да понесу пуну од- 
говорност за све горе изложене погрешке последњих 
дана. Насилно увођење турскога језика у све средње 
школе отворен је покушај денационализирања немусли- 
манских народности, недостојан једнога модернога ре- 
жима, који би у истини хтео да буде либералан. Тај по: 
кушај у толико је више за осуду, што је, понављам, по 
моме дубоком уверењу апсолутно неизвршив. Деци, која 
из основне школе, где су учили на матерњем језику, дођу 
у гимназију, можете ви двадесет година предавати на 
турском језику, опет она неће научити ни језика, ни пред- 
мета, које им будете предавали. Јер је таква природа 
турскога језика, који је тако тешко научити, да чак међу 
Турцима, који су све школе свршили на турском језику, 
многи не владају правилним књижевним језиком турским, 
за који је потребно подробно познавање трију језика: 
турског, арапског и персискога (Коран је на пример сав 
на арапском). Како се онда може и сме такав напор зах- 
тевати од ученика средњих школар Ево шта о томе пи- 
тању вели један од наших најбољих познавалаца поли- 








СеБи и МлАДОТУРЦИ. 52 





——— 


тичкога терена у Турској, Г. Владан Борђевић,“ у својој 
поменутој расправи о Турској Револуцији: 

„Нека вође Младотурског Покрета погледају, до 
каквих су резултата за последњих неколико деценија 
дошле дотичне владе у Финској, руској Пољској и немач- 
кој Пољској у својим напорима на однарођавању ста- 
новника тих провинција, па ће као мудри људи одмах 
напустити ту, у осталом сасвим мађарску идеју, да уво- 
ђењем турскога језика у средњим и вишим школама од 
Грка, Бугара и Срба праве Турке. Напустиће је у толико 
пре, што турски језик, који се састоји из три језика и 
служи једном немогућном азбуком, нимало нема за изу- 
чавање наука потребну шачност (прецизност) изража- 
вања. Односно турске азбуке рекао је још велики држав· 
ник Фуад-паша (један од оне двојице најславнијих турских 
Великих Везира у Х1Х веку: Фуад-паша и Али-паша) да 
је Отоманству најпотребнија реформа, која би се састо- 
јала у томе, да се садашња азбука, која се ни за десет 
година не може да научи, замени каквом другом оријен- 
талном, на пример јерменском азбуком, која се за два 
сата може научити. Што се турског литерарног, званичног 
и новинарског језика тиче, то ја тврдим, на основу соп- 
ственог искуства — три године учио сам турски код јед- 
нога софте, кога је после као Младотурчина тајанствено 
нестало на персијској граници — да је много лакше изу- 


_чити старогрчки, латински или немачки језик, да је лакше 


научити та три језика заједно него турски књижевни 
језик (а већ сам немачки довео је једнога Марка Твена до 
очајања). Ја сам после трогодишњих напора морао на- 
пустити учење турског језика. Могуће је научити 2080- 


| рити турски, али да се научи турски писати, зато треба 


десеш пуних година. М зар на таквом језику предавати 
науке разним народностима у Турској ...Чак кад би се 
том методом ма какав практичан ресултат дао постићи, 
а то апсолутно није случај, то би сад било и сувише 


1 Ујадап беогсеу ећ: Пје Тигизесће Кеуојшоп ппа Шге Аџ5- 
гтећфеп стр. 89—91. 

доцкан у европској Турској на то мислити. Национална 
самосвест поменутих народа развила се и толико је на- 
предовала, да је немогуће уклонити последице досадаш- 
њих огромних напора. Гимназије за дечаке и гимназије 
за девојке, учитељске препарандије и богословски семи: 
нари и све остале школс, које припадају Грцима, Србима 
и Бугарима, резултат су дугогодишње крваве борбе тих 
народа за просвећивање на матерњем језику. Ако нови 
режим дарне у та тако мучно задобивена добра, онда 
ће букнути нов устанак, према коме ће досадашњи устанци, 
који су целу Европу толико пута узбунили, бити дечије 
игре. Тај нови устанак би довео са математичном си- 
гурношћу до интервенције Великих Сила и до слома но. 
вога режима. [е јеп пе уаш раз ја сћапдеЏе“. 

Толико Г. Владан Ђорђевић. Он јеу својој књизи 
о Младотурцима врло тачно погодио, одмах на месец дана 
после њихове револуције, две крупне ствари: прво, да 
Абдул-Хамид неће моћи владати са њима, те да ће га 
ускоро морати свргнути с престола, и друго, да је једна 
контра-револуција Старотурака неизбежна. Бојати се, да 
он и овога пута не погоди. | 


М 


На крају ових пријатељских разматрања хтео бих 
да обратим пажњу на једну политичку аномалију у вла: 
давини Младотурака, против које се буне уставна и де- 
мократска осећања њихових пријатеља у Европи. То су 
три ствари: анормални положај ђенерала Махмуд Шевкет- 
паше у уставној Турској, тајни, закулисни, а међутим ол- 
судни утицај комитета „Мтихад ве Тереки (Јединство и 
Напредак)“ на ток државних послова и активно учешће 
официра у политици. 

Познате су ми велике, сјајне заслуге Махмуда Шев- 
кет-паше за његову отаџбину, и нарочито за нови режим. 
Мобилизовати два корпуса, концентрисати толику војску, 
из далеких гарнизона довести је пред Цариград, заузети 
га, свргнути Султана, одвести га изненада нечујно у Солун 





>; 




















СРБИ И МЛАДОТУРЦИ. 529 








и учинити га тамо по све безопасним, довести новога 
Султана на престо, вратити Скупштину из Сан-Стефана 
у Стамбол, извршити све то тако брзо и тако потпуно 
за цигло једанаест дана: одиста је велико дело, које је 
задивило цео свет, а Отоманску Империју спасло од не- 
догледних несрећа. Цариград и цело Царство с правом 
су у честитом ђенералу и његовим славним помоћницима 
симпатичним херојима јулских и мартовских дана, Енвер- 
беју и Ниази беју, поздравили спасиоце Отаџбине и бра- 
ниоце Устава. 

Разумео сам потребу да Махмуд Шевкет са свом 
својом војском остане у престоници, после тако страхо- 
витих пертурбација, док се свуда у Царству не уведе ред 
и мир. Али шта ће он саду Цариграду» Из свега, што 
он тамо чини, види се, да он врши једну праву неодго- 
ворну војничку диктатуру, које у једној уставној држави 
не може и не сме бити: он је стављен игнад Владе и 
Парламента, он управља државом у многим питањима. 
Из поузданог извора сазнао сам, да је Влада решила да 
он са својом војском осшане у престоници до марша 
1911 године. Зашто 2 Зар политичка власт није у стању да 
сама очува Устав, да одржи мир и ред у земљи, да 
спречи евентуалне изгреде> Тешко Уставу, који војска 
мора да чува и брани од — грађана. Махмуд Шевкет- 
паша испунивши сјајне изузетне дужности, које му је 
Историја доделила, треба да се врати својим редовним 
дужностима. Његово даље присуство у улози Диктатора 
само се може тумачити као слабост Владе н целога новог 
режима. 


Младотурска странка организована у комитете „Је- 
динство и Напредак“ спремила је и онако вешто извела 
Јулску Револуцију и својски припомогла, да се мартов- 
ска буна брзо и енергично угуши. Нова Турска њено је 
дело. Та странка има неоспорно право, да врши одсудан 
утицај на државне послове. Она има већину у Парла- 
менту, она води политику у Турској. Али зашто пустити 
друге људе да за ту политику одговарају, зашто се слу- 

жити посредницима, који странци не припадају, зашто вр- 
шити тај утицај тајно иза кулиса, на начин у уставним др- 
жавама тако необичанг2 Крајње је време, да Младотурци 
образују један хомоген кабинет из својих људи. Вође 
највеће и најзаслужније странке у земљи треба да пре. 
дузму управу и де јиге у своје руке, а не само да је 
врше де Тасо, они не смеју бежати од пуне одговорно- 
сти за правац политике, коју они диктују. На тај начин 
створиће једну чисту и трајну политичку ситуацију и 
подићи углед новом режиму. Јер неодговорни утицаји 
увек изазивају неповерење, сеју раздор у држави и на: 
носе грдне штете свакоме режиму, који их трпи. 

Исто тако не би требало никако допустити офици- 
рима активно учешће у политици. Осим Краљевине Грчке, 
где капетани као посланици читају вакеле у Народној 
Скупштини ђенералима, министрима војним, нема ниједне 
државе у Европи, која официрима признаје политичка 
права. То довољно показује, колико је то ограничење у 
интересу и војске и државе. У опште Младотурци су 
до сад сувише грешили о једно од најважнијих основ- 
них начела модерне државе: превласт грађанске над вој- 
ном влашћу. Војска, која хоће озбиљно да послужи 
своме високом задатку, мора остати само извршни орган 
у држави, не сме имати никаквих других амбиција. 


У интересу правилно схваћених односа срдачнога 
пријатељства између Срба и Младотурака покушао сам 
да изнесем утиске, које сам добио од прве године но- 
вога режима у Турској. Ја се надам да се моја искреност 
неће рђаво разумети. Крупне политичке погрешке, на 
које сам хтео да обратим пажњу читалаца, мени изгле- 
дају судбоносне. И мислим да је крајње време, да се те 
погрешке поправе, да се Младотурци врате са опасне 
странпутице, којом су пошли. Ја још увек очекујем да 
ће се они ускоро пробудити из несрећног заноса слепога 
и тесногрудога шовинизма, у који су пали, а који ни- 
чему добром не води. Свесни тешких задатака, који их 

и у унутарњој и у спољној политици чекају, они треба 
понова да потраже у почетку тако искрено пружену им 
пријатељску руку свију својих суграђана: Срба, Бугара, 
Грка, Јермена, Арапа, Арнаута и осталих — уместо да од 
њих стварају крвне непријатеље — те да у слози с њима 
снажно пораде на добру заједничке отаџбине. Верни наче- 
лима велике Француске Револуције, која је препородила цео 
образовани свет, верни славним традицијама творца Устава, 
Мидхат-паше, мудрог Великог Везира Фуад-паше и свог 
највећег песника, Кемал-беја,: чијим се именима с правом 
поносе, верни лепом имену свога заслужнога комитета 
„Јединство и Напредак“, Младотурци ће разумети да само 
у тој слози, у јединству са Нетурцима у њиховој отаџбини 
лежи будућност и напредак Отоманскога Царства. 


Милан Вл. ЂоРЂЕВИЋ. 


1 Писац чувене патриотске драме: „Отаџбина“. 

Прво веће дело, којим је Бјернсон прекинуо своје 
вишегодишње ћутање, био је комад „Банкротство“. То 
је био скок у модерни живот. Песникова рука, која је 
управљала Сигурдовим мачем, није била још довољно 
погодна, да броји Тјелдов новац и води рачуна о ње- 
горим дуговима. Бјернсон је био први норвешки песник 
који се пуном збиљом упустио у трагикомедију новца, 
и тај први покушај био је крунисан одсудном срећом. 
Истовремено са „Банкротством“ појави се „Редактор“ са 
својом страсном сатиром на северну штампу, и сад се 
нагло једно за другим појавише: „Краљ“, „Магнихилда“, 
„Капетан Мансана“, „Нови систем“, „Леонарда“, нове 
„песме“, једна књига за народ о „Републици“ и најзад 
„Прашина“, оштроумна и фина новела. 


У консервативним круговима у Норвешкој, поку- 
шали су да смање вредност тој епоси Бјернсонове и Ибсе- 
нове поезије, означавајући, да је то тендециозно песни- 
штво. То тврђење је делимично оправдано, и извесно је 
да има неке важности. Тенденција се увек држи интереса 
и тежња момента, она стари сразмерно брзо и може 
дакле вечито да шкоди постојаности дела. Али, дели- 
мице, има у једном песничком делу врло много чега 
другог што се излаже да у будућности изгледа заста. 
рело — могу застарети форма, идеје, начин изражавања 
— делимице, као у Дон Кихоту, тенденција ни мало не 

шкоди ваљаности дела. Најзад — а то је главно — не 
смемо заборавити, да је реч тенденција страшило којим 
се довољно успело, да се песници одагнају од примам- 
љивих плодова на дрвету модерног знања. 

Опомене против тенденциозног песништва и омало- 
важавање њега потичу из Кантовог учења о уметности као 
својој сопственој сврси, које је у Француској формуло- 
вано у принципу „уметност ради уметности“. Овим уче- 
њем, које се — доста чудно — заступа увек на једном 
једином пољу, на коме има смисла и важности, на име 
као протест против угњетавања уметности на рачун 
обичног морала, на северу су се дуго користили, и из 
поезије искључили све идеје савремености под изговором 
да су тенденциозне, то јест да теже једној сврси — а 
поезија нема друге сврхе, до себе саме. 

Дакле с једне се стране говорило: „Поезија нема 
сврхе у себи самој, она мора и треба да респектује 
морал“, а морал је, као што је познато, био добар тон. 
С друге се стране говорило: чим би се указало неко 
дело које се одликовало мислима нових нараштаја: „Тен- 
денциозна поезија, тенденциозан комад! Госпође и го- 
сподо! Правој поезији сврха је она сама“. 

И притом се наивно падало у заблуду, мислећи да су 
старија призната дела без тенденције нових дела. Или у 
старијим делима можда и није било тенденцијег Треба 
само погледати „Арнљота Гелина“, и његово обраћање 
Викингенима, које је утицало на целу северну литера- 
туру. Тек што су Еленшлегер, Грунтвиг и Хаух открили 
Викингене и отпочели да се радују њиховој несалом-· 
љивој снази, одмах им се отпочеше и обраћати и кршта- 
вати их. Изгледало је, као да у своме открићу никако 
не могу да изнађу другу употребу, јер их отпочеше тако 
монотоно подражавати, те и Бјернсон, као и Рихар, пође 
њиховим трагом. Сеоске новеле такође су имале истакнуту 
црквену тенденцију. 

Друга глава „Синеве Солбакен“, која се почиње 
химном цркви и носи црквени тон, изрично је обећавала, 

да ће тај тон остати у свима идућим описивањима нор- 
вешког народног живота. 

Што се позније сузбијало, није била дакле тенден- 
ција за се, за коју се раније никад није мислило, да иде 
на уштрб поезији. А на старе су се тенденције потпуно 
навикли, као што се навикне на ваздух у соби, из које 
се никад не излази. Под именом тенденције почели су 
прогонити дух столећа, његове идеје. А те идеје за епско 
и драмско песништво исто су оно што је крвоток у ве- 
нама у човечјем телу. Што се мора изискивати у инте- 
ресу поезије, то је да те вене, које имају кроз кожу да 
се плаве, не смеју бити затегнуте и црне као у разја- 
рена човека или у болесника. 

Деси се кад што да се у Бјернсоновим комадима 
на овај начин примети тенденција као педагошка накло- 
ност, и по себи се разуме, да једна тенденција, која није 
оваплоћена у једном уметничком делу, већ непоетски 
штрчи из оквира, није код Бјернсона оправданија и боља 
него код других. 

Ја, на пример, не полажем много на државну цркву, 
стајаћу војску и цело друштвено уређење краљевства, 
које је Бјернсон у својој драми „Краљ“ ставио у уста 
главном лицу непосредно пред његово самоубиство. Осећа 
се да је то песник хтео рећи. Намера се потпуно испо- 
љава. Тако љупка новела „Прашина“ долази управо у 
ред поуке. Као што се Бјернсон чешће осећа обузет 
истином, покушава овде-онде, да јој да отворен или су- 
више непосредан израз, а не примећује да баш тиме 
смањује поетску снагу, и ако мисли да је повећава. 


Не гледајући на такве препреке, може један човек 
поетског смила само хотимичним самочеличењем остати 
равнодушан спрам даха нове и индивидуалне поезије, 
којим дишу сва дела из друге Бјернсонове периоде — 
може се рећи: из друге младости. –—- Обглежје јој је пла- 
мена љубав према истини. Каквих снажних захтева у 
овим књигама од истине, против себе сама и других! 
Какво богаство свежих мисли на свима пољима: држави 

и друштву, браку и дому! Најзад, каква нежност, какво 
саучешће с људима, који се појављују као представници 
сила, које песник осуђује, као краљ или владика у „Лео- 
нарди“, докле се сви остали напади као такви управљају 
против друштвених уређења. Нигде се то боље не опажа, 
но у „Краљу“, чија главна мисао, сама по себи, не обра- 
зује ново посматрање да је уставна монархија само пре- 
лаз ка републици, али чија се оригиналност састоји у 
томе, да се проблем схвати са унутрашње стране, да се 
издвоји институција краља, поред све штете, коју он 
мора као човек, природом те институције да сам на душу 
узме, а да се у осталом краљево лице представља са сим- 
патијом и унутарњим жаром, која овога, у смислу пра- 


· вог значења, чини јунаком драме. 


У „Банкротству“ се тражене истине показује у нај- 
нижој сфери. Бјернсон овде у простом грађанском жи- 
воту представља идеал истине као просто поштење. Али 
његове песничке очи добро виде да поштење није тако 
проста ствар као што изгледа. На име, код трговца је опа- 
сно да ризикује туђ новац; али то је за њега до извесне 
мере неопходно. Овде се морални проблем креће око 
опредељења границе, око тачке одакле ризиковање није 
више дозвољено. „Редактор“ диже истине у вишу област, 
где је строга дужност — имати је пред очима, а још 
тежа дужност придржавати је се. Као што је у трго- 
вачком свету опасност самообманом доћи дотле те друге 
варати, упропашћавати, тако се у новинарству сматра за 
опасност истину прећутати или порицати. Јер, један поли- 
тичар не може све рећи или признати, Има у Бјерсоно- 
вом „Редактору“ један недостатак, а то је, да уредник 
дневног листа у сувише малом ступњу представља ди- 
алектику свога позива, стални, неопходни сукоб дужно- 
сти у који мора да доспе један новинар. С друге стране, 
његов противник и жртва Халвдан сувише је нерадани 
пасиван, да би непрестано интересовао читаоце. Бјерн- 
сон се у своме комаду изрично маша идеала непогреш- 

ности, који смо ми у данашње дане из пуке потребе 
створили и поставили. Он протестује — у име детета у 
нашој души — против учења, да треба ла смо чврсти. 
Његов приговор има извесног оправдања; али једном је 
само тако, да ми данас гајимо условљену симпатију само 
према оним јавним личностима које може упропастити 
напад штампе. Хришћански идеал јадних мученика у 
овом је случају практично изгубио своју снагу према 
читалачком свету и позоришној публици. Ми тражимо 
да видимо људе, од којих се немоћно одбијају речене 
или написане речи противника, које ниједна неваљала 
реч, чак ни бујица гадних речи не може да потресе. Нећу 
да тврдим да је овај начин посматрања природан, али 
по себи много вреди. 

„Краљ“ решава политичка, као што „Банкротство“ 
и „Редактор“ решавају социјална питања. Проблем је 
психички. Песник бије с краљем унутарњи бој и разбија, 
измирује једно с другим његове покушаје, права његовог 
бића и положај. Је ли задатак решен као што ваљар 
Зар рђав исход није и сувише условљен рђавом прош- 
лошћу и слабим карактером краљевимг Вредност ко- 
мада не почива на томе, већ на дубини до које доспева; 
на свежој љупкости која се односи на краљев љубавни 
однос и на духовитости којом диалог одише. 

У „Магнхилди“ и „Леонарди“, појавио се у свести 
песниковој нов проблем: однос између морала као на- 
равствености и институције, као закона срца и закона 
друштва. Учење које се у „Магнхилди“ објављује саоп- 
штено је у простом облику једног питања: зар нема не- 
срећних бракова, које би по најсветијој дужности тре: 
бало прекинутир Заповест, која се у „Леонарди“ износи, 
најважнија је и моментно на северу свима најпотребнија, 
заповест социјалне и религиозне трпељивости, коју је 
песник усвојио тек у зрелијим годинама. За кратко 
време Бјернсон је својој поезији освојио сасвим ново поље, 


„Магнхилда“ је рад, који својим тежњама ка исти“ 
нитости обележава покрет у Бјернсоновом писању новела. 

Његово цртање карактера садржи у себи делове финоће 
и снаге, које раније није достигао. Једва бисмо веровали, 
да је Бјернсонова уметност приказала личности као што 
су млади музичар Талде, лепа госпођа Банг и њен муж. 
И Магнхилдин одношај према овим главним лицима исто 
је тако изврсно изведен, као што је смишљен. Ипак се 
осећа да се писац намерио на њему још непознато поље: 
виши друштвени живот. Особито је, да је Талдеово 
подло одрицање своје веренице, када је исмеје гомила 
светине, из основа морала, песникова симпатија. Новела 
има два недостатка. Један је у нејасности описивања 
карактера главне личности, Скарлија. Он треба да чини 
на читаоца утисак једне врсте чудовишта, и човек је 
готово сваког тренутка решен, да, њему на супрот, даде 
за право његовој дугој. идеалној жени. На најстрахо- 
витији начин на свету назначава се, ла је Скарли у пол- 
ном погледу до крајности покварен човек, а ништа мање 
не остварује ту страхоту ниске чулности у односу према 
својој сопственој жени, коју је задобио једном интригом. 
Ингемански месечев идеал платонизма између супружника! 
Он је већ задовољан што може довољно и скромно да 
своју жену храни и одева. Други недостатак се скрива 
дубље, у филозофији новеле. Добар део старе мистике 
лежи у тумачењу овог учења о „судбини“ људи и жена, 
о којој прича говори, и као и узек код Бјернсона и Иб- 
сена, меша се веровање у тајанственост чудновато са 
обавештењем које на земљи остаје. Бјернсон би хтео, 
како изгледа, када види да је утврђен исход приповетке, 
да за жену има других путова који воде срећи и добро 
творној делатности, него однос према човеку кога воли. 
То је мишљење које се може чути. Али се из „Магн- 
хилде“ могу извући многи други и неједнаки резултати. 
Идеја није јасна. На супрот односу у „Младенцима“ стоји 
извођење најважнијих партија по јаснопи и животу много 
више изнад главне мисли. 


Као драмско дело „Леонарда“ није. баш особито, 
али је по поезији најјаче од свих Бјернсонових дела. 

Овај је комад извесно у Данској заслужио бољи успех, 
него што га је имао, одбачен од народног позоришта и 
под глупачким изразима недопадања представљан на 
позорници другога реда. Будућности неће бити лако 
да разуме ову малоумност, која се у каљању овог не- 
виног и чистог уметничког дела износи на видик по- 
средством данско-норвешке штампе. У „Леонарди“ је 
Бјернсон са одлучном ненадмашношћу духа изнео гле- 
даоцу читав низ норвешких нараштаја, њихове представ- 
нике мајсторски извео, а чукун-баби, која, као стара 
мајка у Жорж Сандовој „1' ашге“, представља презрену 
културу ХУШ века, дао у уста свечан завршетак комада. 
Са „Леонардом“ се, као што је после извођења изгле- 
дало, није вратило само доба великих осећања, већи 
доба снажних мисли. 


Противници Бјернсоновог новијег правца тврде, да 
је он, докле је био ван круга страсних питања и живих 
идеја, био велики и добар, али од како се упустио за 
модерним мислима и проблемима, пошао је уназад и на 
сваки начин није створио ништа савршено уметнички. 
Свуда су у Европи исто тако осуђивали оне песнике, 
који су наклоност публике задобили невиним, неутрал- 
ним радом, а сасвим ненадно показали својим савреме- 
ницима да су их изучавали и познавали. Има свуда у 
Европи читалаца, који Бајроновог Чајлд Харолда прет- 
постављају Дон Жуану. У Русији и изван ње, постоји 
извесна префињена публика, која више воли Тургењев- 
љеве причице из „Ловчевих Записа“ него његова друга 
дела „Очеве и децу“ или „Новину“. У Немачкој су се 
многа господа и госпе ожалостили, када је Павле Хајзе 
за извесно време престао са љубавним новелама, да би 
писао „Децу света“. Истина је да Бјернсон у својој другој 
периоди, никад није достигао ону провидност и хармо- 
нију у форми којом се одликују његова првенчад. Али 
поводом тога, нити је право ни паметно говорити о на-_ 
задовању. Нове, богате и бујне идеје, пуне садржине, 
брзо нађу своју форму и теже изван границе. Снажна 

осећања и мисли обично имају у себи ватре и маха, што 
им не да да се представе у потпуно глаткој форми као 
мислима оскудне, идилске пастирске игре. 


Па ипак, последњих година колико је Бјернсон ство- 
рио и технички савршених дргма! Увод у „Банкротство“, 
јесте један од најбољих који се икад на позорници видео. 
Најбоља дикција до које је Бјернсон достигао јесте у 
„Редактору“. 

Обе ове драме, којима је Бјерсон отпочео каријеру, а 
коју је Ибсен отпочео са „Везом младости“, имају мо- 
тиве, који су слични са последњим комадом. „Веза мла- 
дости“ има у себи и „Банкротство“ и „Редактора“. Бан- 
кротство је у лакоумном Ерику Братсбергу. Редактор се 
налази у слабим изводима у Стенсгардовом односу према 
Аслаксеновом листу и артиклу, који се тек треба да 
штампа, а затим се несме штампати, баш као у Бјернсо- 
новом комаду. Да, редактор је у извесном смислу заста- 
рео Стенсгард, код кога су нежнији и мекши елементи 
очврсли под дивљим нападима погрђивања себе и других, 
докле брутална безобзирност, која избија на површину 
у претњи Аслаксеновој — да ће он, ако га не послуша, 
пре но што прође година дана лежати на сиротној по- 
стељи — преостаје само као основ карактера. Па ипак 
је „Редактор“ својим целим духом и тоном много нежнији 
и мекши од „Везе младости“. 

Истина има у делу овде-онде сентименталности. Нај- 
боље се и најдубље узима комад као велика алегорија. 
Халвдан, старији брат, који у политичкој и књижевној 
борби подлеже, јесте Вергеланд, који је провео живот 
у одушевљеним борбама, тако дуго лежао на болесни- 
чкој постељи и као самртник дао много лепши и поетич- 
нији тип, него што пружа борба у дугом животу; млађи 
брат, који добија наслеђе, сам је Бјернсон; трећи брат 
пак, сељак и његова жена, који и не појављујући се, 
играју велику улогу, представљају норвешки народ. Овде 
као и у „Леонарди“ има драма перспективу кроз сва 
времена, и проширује хоризонт. 





поље « 


ПИ ТУ Те У И ИРИ 

Хенрик Ибсен је судија; строг као стари судија 
Израиља. Бјернсон је пророк, претеча бољих времена. 
Ибсен је у дубини своје душе велики револуционар. У 
„Комедији љубави“, „Луткином дому“ и „Аветима“, он 
шиба брак, у „Бранду“ државну цркву, у „Стубовима 
друштва“ владајући грађански сталеж. Чега се маши, 
бива разбивено под његовом надмоћном и оштроумном 
критиком, и рушевине су растурене, а иза њих се не виде 
нове друштвене форме. Бјернсон је помирљив дух; он 
ратује без огорчености. Изнад његових дела лелуја се 
мајско сунце, док Ибсенова дела својом мрачном озбиљ- 
ношћу као да леже у дубокој сенци. Ибсен воли идеју, 
консеквенцу у душевном и мисленом животу. Он гони 
Бранда из цркве, Нору из брака. Ибсенова љубав према 
идеји не одговара Бјернсоновој љубави према људима. 


1Х 


Већ у свој младости отпочео је Бјернсон да ради 
на политици, и он је у толико целог свог живота у 
једном правцу радио, у колико је тежио да брани и 
обезбеди норвешку самосталност у унији са већом су- 
седном државом. У целој Европи, изван скандинавских 
земаља, посматрали су Норвешку као земљу којом су 
управљали шведски краљеви. Баш када човек од свога 
школовања представља Норвешку као краљевину, и не- 
хотично је сматра за шведску провинцију, и свакад, 
каца из овог или оног разлога дође до несугласица са 
једне стране између владе и краља, с друге стране нор- 
вешког Стортинга, по европским новинама Норвешка из- 
гледа у неку руку као побуњена Ирска. Прави је узрок 
тој ствари што краљ станује у Штокхолму, а спољном 
политиком краљевине управља шведски министар. Али 
то показује колико је Норвешка на опрези против даљих 
покушаја, да се земља потчини Шведској или краљу уније. 

Познато је, да је кућа Бернадота од 1814 на ма- 
хове пошла за природним нагоном, да норвешке ствари 
споји са пословима суседне краљевине и да спута уставна 

права земље, а Норвежани су гледали опасност у сваком 
покушају, да се земље по политици једна другој при- | 
ближе. Већ као млади редактор „Бергенске поште“, Бјерн- 
сон се 1858 године против тога борио тако, и погла- 
вито њему треба благодарити што представници Бергена, 
који су између Шведске и Норвешке удесили ближу ца- 
ринску везу, не беху опет у Стортингу изабрани. Године 
1859, као уредник вечерњег листа у Христијанији, силно 
| ажии заступа право Норвешке, да не трпи шведског намесника. 
Од 1866—67, као уредник „Норвешког Народног Листа“ 
био је један од најватренијих противника такозваног 
„предлога уједињења“, коме је био задатак да обе др- 
| жаве доведе у тешње везе. Када је због краљевог арзо- 
пио уејо избила распра између владе и Стортинга био 
је Бјернсон — нарочито, пошто је путујући у Северну 
Америку године 1880, имао прилике да проучи амери- 
риканску народну реторику — један од најважнијих по- 
литичких вођа у Норвешкој, као што се и развио, 
како изгледа, у највећег народног говорника скандинав- 

ских земаља. 

Карактеристика Бјернстјерна Бјернсона сасвим је 
непотпуна, ако не говору о њему као новинару и говор- 
нику. Као полемичар Бјернсон је час жесток и груб, час 
потпуно сталожен и обазрив, према околносгима и распо- 
ложењу. Он бди над својим драгим мислима и над својом 

, политичком моћи. Мало је људи који су као он обда- 
ЊЕ. рени да тако народски пишу, а да нису сувише опширни. 


Бјернсоново биће је најбезобзирније и најпотпуније, 
у Бјернсону политичару. Као такав он је велики аги- 
татор. Кад покушам да га у таквој ситуацији представим, 
а за коју је он по суштини своја душе најпогоднији, 
видим га пред собом на народним зборовима на говор- 
ничкој трибини, сигурна, плећата, уздижући се изнад хи- 
љада норвешких сељака, господарећи тишином моћним 
звуком свога гласа и својом чврстом љубављу ка истини. 
Најзад, у тренутку када ућути, хиљаде му кличу и 
славе га. 





| 
| 
| 

Норвешка и Данска, које су толико стотина година 
биле политички везане, које душевно и даље раде на 
истој, старој заједничкој књижевности, и које још и дан 
данас имају свој заједнички књижевни језик и читалачки 
круг, имали су у великим културним питањима зајед 
ничких тежња и сврха. Духовна норвешка и данска књи- 
жевност, која је писана истим језиком са небитним ди- 
јалектичним разликама, јесте у ствари једна књижевност 


" само са два имена. Исту тежњу за слободним просве- 


ћењем свога доба, коју је Бјернсон оживотворио, оства 
рује у Данској млађи нараштај. Исто се тако с обе стране 
ради на томе, да се култивише заједнички језик и књи: 
жевност. 

Ко зна! Можда ће са овим бити, као са пошумља. 
вањем планине у Арнеу. 

„Када ће после многих безплодних напора доћи 
најзад дан, када ће вресак једним оком погледати преко 
руба планине, а брезе целом главом, и открити међу мно- 
гим ,„ 0 не, о не“ од радости престрављеним узвицима, 
да се с друге стране на пољани налази велика шума, 
исто тако пуна борике и вреска, смреке и бреза. Они сг 
сретају са радом, који је с друге стране у највећем јеку. 
Шума на планини срета се са шумом на пољани. 

„Да, тако је то, када се пође напред“, вели смрека. ' 


Х 
Однос у коме је Бјернстјерне Бјернсон према својој 
земљи нема себи равна међу европским књижевницима и 
песницима. То су односи, који се можда могу развити само 
тамо, где је мало становника и где земља лежи из- 


"ван обичних културних путова у Европи. (Мавро Јокај 


у Угарској). 

Бјернсон се, као што је познато, у својој земљи 
никако не осећа само песником. Он се осећа представ- 
ником земље, и то у неку руку с пуним правом, пошто 
јој је дао њену народну песму, а сам се јавио као садр- 
жај норвешких особина — изврсних као и лоших —; али 

он се осећа и народним васпитачем. Ово определење 
одлучује каквоћу песничког делања у последњим го- 
динама. 

И он врши своју васпитачку дужност као позив, 
не изводи своје налоге само с вољом и љубави, већ са 
страсном збиљом, са крајном нежношћу. Он није хладни 
или сатирични педагог. Он је у својим књигама осећајно 
срце, које васпитава срца. Другим речима: он се као 
васпитач брине за душе норвешког народа, сматра себе 
и у својству романсјера, великим националним вођом 
душом својих земљака. Да бисмо га боље разумели, мо- 
рамо се опоменути: да у књижевности и уметности новијег 
доба има три главна типа продуктивних духова. 

Први, најређи, можда најотменији тип образују они, 
којима је у главном стало до тога, да се сами развију. 
Саморазвијање је код таквих људи биће и душа. (Лео- 
нардо, Микеланђело и Гете). Њима није лако да за собом 
дела оставе. Колико ли је Леонардо радио на „Ђоконди“, 
а колико је довршио! Колико је неловршених статуа 
оставио Микеланђело! Колико је пута Гете преиначавао 
„Егмонта“ и „Ифигенију“! Фауста је радио читавих шез- 
десет година. Овакви духови сматрају увек исти посао, 
као нов. Овом типу припада и неколико живих префи- 
њених Француза, једни због неке врсте нервозне љу- 
бави према ретком, други на основу утисака универзалне 
културе. Њихова уметност сувише се лако анализује у 
експерименту и критици. Њима се по глави врзе Гете- 
ова идеја: разви себе, и непрестано развијај нове стране 
свога талента. 

Други тип сачињавају они којима је пре свега 
стало до тога, да за собом оставе дело, велико или мало, 
али монументално дело, као што су „Робинзон Крусе“, 
„Павле и Виргинија“, „Петар Шлемил“, „Манон Леско“. 
Међу ове спада и Хенрик Ибсен. Узмимо на пример Золу. 
Никаквог рада на своме сопственом развијању и поправ- 
љању. Он у напред види само дело. Има у односу на 
~воје дело само једну идеју, да то дело буде што веће 

и пространије, што богатије и ближе животу. Треба да 
има у себи све, да у своме обиму скрива живот. Једна 
глава, или боље речено, један роман о радницима у ва: 
рошима, роман о радницима у мајданима, један о моћи 
свештенства, један о проституцији, и тако даље. 


Временом тек прилази Зола трећем типу, типу оних 
којима је стало до утицаја дела. Велики пример овог 
типа јесте Волтер. Мислим -— у извесном односу у част 
Бјернсону као човеку — да кад би га запитали, шта 
би му изгледало као највећа срећа: да са собом остави 
дело у сваком смислу беспрекорно и трајно, или да као 
своје дело остави за собом норвешки народ још једном 
онолико просвећен и развијен, како га је нашао — он 
би изабрао ово друго. 

Развијање норвешког народа јесте ствар, коју он 
има пред очима и као романсјер. Књига му је поглавито 
средство да утиче на народни дух. То. је материјал који | 
он обрађује. Стога су Бјернсонови романи управо педаго- 
шки романи. Први се баш искључиво бави васпитањем; 
други је велики поучни спев, и томе је намењен. 

То је све против теолошко-моралног фанатизма. Он 
хоће да на супрот једно другом стави два посматрања 
живота, једно хумано у форми, која користи другом, и 
религиозно —- ограничено, које води непрестаним осу- 
дама, и тиме шири саму несрећу, пошто су њени но- 
сиоци несрећни, или ће то бити. Овај роман показује нај- 
дубље разумевање тесногруде религиозности. Ако га 
сравнимо, са озбиљним, и ако не баш успелим Додеовим 
романом „Евангелисткињом“, који тежи сличној сврси, | 
осећа се да Бјернсон много дубље познаје суштину про- 
тестанизма. 


(Свршиће се), 
ГЕОРГ БРАНДЕС. 


(С немачког превео Николл СтТАЈИЋ). 

ПОЗОРИШНИ ПРЕГЛЕД. 


„Иза Божјих ЛЕЂА“, КОМАД У ЧЕТИРИ ЧИНА, 
од БРАНРСЛАВА 5. НУШИЋА. 


Најновијем Нушићевом делу предмет је из живота 
београдског предграђа. Палилулска трагедија — како ју 


_је писац назвао још пре пет година, у позоришном 


годишњаку за годину 1904 — износи мали живот једног 
забаченог дворишта на крају Београда, с два дуга реда 
малих станова под кирију и њихових још мањих ста- 
новника: једног бандиста, практиканта, касапског момка, 
једне праље, удовице, распуштенице, патролџике, и та- 
ко даље. 

У том роју типова, у коме ври живот нагона, тем- 
перамената и алкохола, као у сликарском реализму Боу- 
вела или Тенирса, уз смех и шалу прасне препирка и 
сене чак и нож љубоморе, мржње и освете. У Нушиће- 
вом комаду, који почиње водвиљом — карактером малог 
живота једног малог дворишта — и у коме водвиљ вири 
из сваког диалога и сваке ситуације, смех се свршава 
трагично. Та процедура на позорници није обична ни 
лако изводљива, али није немогућа ни без основа у ствар- 
ном животу. Питање је само у прелазу од једних мотива 
другима, у њиховој повезаности у целину, у хармонији ути- 
сака. У томе питању је и тежиште замерака Нушићевој 
драми. 

Први чин је слика једне београдске авлије, испу- 
њене вулгарним животом њених вулгарних типова. Ого: 
вара се, препире, свађа и туче, али све без тежине 

мотива и последица, у безбрижном и доста фриволном 
току једног водвиља. Ни из чега у њему не види се ни 
претензије моралног психолога ни тенденције социолога. 
Крај чина је мрачнији, (с пијаним Јованом шустером који 
напада на стан своје одбегле жене и њеног милосника), 
али тај трагикомичан елеменат не наговештава ништа 
друго до увод у једну наивну мелодраму. 

Међутим та наивна малодрама, која — прошарана 
водвиљским сценама —- испуњава други, трећи и четврти 
чин, завршује се крваво. На отежање своје кривице — 

Е која је довде још наивне природе — писац је у трећем 
чину дао улогу „Куропаткина“, једног лопова од заната, 
који беспосленог, гладног и пијаног Јову шустера на- 
води на крађу. Та театрална социологија, која у исти 
мах подсећа и на Д'Енерија и на Максима Горког, у 
овом водвиљском и мелодрамском потпуриу, најмање је 
на своме месту, и највише подвлачи .огрешење пишчево 
о нагу истину живота, какву је Нушић хтео дати у 
својој палилулској трагедији. 

Међутим та тежња ка нагом реализму, ма колико 
да је он запажен површно и ма колико да је изведен 
штуро, од интереса је у новом Нушићевом комаду, и 
| чини оно што је у њему најбоље и ради чега треба 
писца што више охрабрити на нове покушаје. Својом 
већом блискошћу истинском животу, комад „Иза Божјих 
леђа“ је оригиналнији и занимљивији од многих Нуши: 
ћевих апстрактних драма, чак и од оних које су це- 
лином, јединством и савршенијом израдом на признатијој 
књижевној цени. 

Та истинитија и обележенија београдска боја у ко- 
маду дала је и глумцима градиво за неколико занимљи- 
вих глумачких творевина. Не само Г.Г. Руцовић, М. Пе- 
тровић и Г-ђа Милутиновић у главним улогама, но и 
сви остали, нарочито Г. Г. ИМ, Станојевић, С. Тодоровић, 
Г-ђе Тодосић и Павловић, у епизодним улогама, истакли 
су се с пуно живота и живопеса. 


. 

ПОЛИТИЧКИ ПРЕГЛЕД. 


НАРОДНОСНО ПИТАЊЕ У ТуРСКОЈ. — УГАРСКА. 


Турски парламент је затворен. (Парламенат је састав- 
љен из Сената и Народне Скупштине. Народних посланика 
је по народностима: 134 Турака, 72 Арапа, 25 Арбанаса, 
23 Грка, 10 Јермена, 4 Бугара, 3 Србина, 1 Аромун. 140 
посланика припадају комитету „Јединство и Напредак“). 
Његов рад од децембра месеца до августа ове године 
био је обилан у новим законима; а имао је два периода. 
Први од почетка до цариградскога преврата, а други од 
месеца априла до августа. У првоме рад је био више 
бескористан : интерпелације, молбе, жалбе, дуге диску- 
сије, само један закон, закон о беспосличарима, који 
предвиђа и батине. У другоме периоду парламенат је 
изгласао ревизију Устава од 1876 године (признање на- 
роднога суверенитета, сужавање владарских права, ми- 
нистарска одговорност, две трећине сенатора народ бира, 
закон о штампи мало либералан; закон о зборовима; 
закон против радничких штрајкова и радничких син- 
диката; закон о општој обавези; закон о буџету за ову 
годину; закон о удружењима, и још много других закона, 
око четрдесет на броју. 


Сви ови закони које поменусмо јесу политички, а 
сврха им је да спрече повраћај старога турскога режима, 
а нарочито и највише организовање и развијање разних 
муслиманских или немуслиманских народности у Турској. 
Најгори од свих закона је закон о удруживању. Члан 
35 

четврти забрањује стварање политичких друштава која 
би се оснивала на националној или расинској разлици и 
имену. По томе закону, ако би се и образовало једно 
удружење, од политичких власти, зависи хоће ли да га 
потврде или не. Нови режим у Турској показује се све 
више непријатељски према народностима које нису осман- 
лијске. Место трпељивости национална искључивост, место 
једнакости право јачега. Оваква државна политика води 
компромитовању новога режима и бржем процесу народ- 
носнога згруписавања у Турској. Начело националности 
добива све оштрија обележја и јаснији облик. Арапи, Ар- 
банаси, Бугари, Грци, Јермени, Срби, нису само народи 
који живе у Турској царевини под Турцима. Они све 
више представљају и постају организоване целине на 
једном мање или више тачно одређеноме делу отоманске 
територије. МИ само друге, спољне прилике и утицаји, 
могу спречити и променити коначно решење народноснога 
питања у Турској, па и Турскога Питања, а то решење је 
у одвајању народносних група у засебне целине или при- 
ступање већим народносним целинама исте расе. 

Само јак отпор опозиције народносних група у 
Народној Скупштини спречио је да се још у току ове 
године не изгласа предлог закона за спорне цркве и 
школе у Старој Србији и Маћедонији. По томе закону 
у варошима и селима чије становништво делимично при- 
знаје Патријаршију или Егзархију, школа или црква усту- 
пиле би се оној страни на чије је име тапија (за школу), 
или ферман (за цркву); другој страни би држава при- 
текла у помоћ за подизање школе или цркве. У местима 
где би било спорних школа или цркава више на броју 
оне би се поделила између странака. Овим законом остав- 
љено је право да се могу и у местима чије је станов- 
ништво у целини Патријаршиско или екзархиско поди- 
зати нове народносне школе и цркве. Овим законом су 
Турци хтели да постигну двоје; 1, да се ослободе не- 
сносних црквених привилегија која проистичу из разних 
фермана о Васељенској Патријаршији и берата о Ексар- 

хату, и да тим путем потвргну школе и цркве народно- 
сне политичкој власти; 2, да подрже међу народностима 
стару борбу, да спрече сваку слогу и споразум. У иду- 
ћој скупштинској периоди, готово је сигурно да ће овај 
закон добити санкцију С извесних страна чињени су по- 
кушаји да један међународни суд расправи питање о 
спорним црквама у Турској, али су му противни врло 
много Младотурци, који сматрају да би се на тај начин 
повредио суверенитет саме царевине. У ствари, не би се 
практично могла овим путем решити спор на питања. 

Влада Хилми-Паше поднела је Народноме Пред- 
ставништву и један предлог закона о гоњењу чета. Закон 
предвиђа само једну казну, смрт, и само један суд, преки 
суд, а извршење пресуде бивало би по одобрењу валија. 
Како Народно Представништво није могло изгласати овај 
закон, то је турска влада одлучила да овај закон при- 
мењује административним путем под изговором да се у 
Маћедонији није још ред повратио и да су се чете опет 
почеле појављивати. 

Докле влада гледа да законодавним путем спречи 
процес одвајања народности, дотле Младотурци покуша- 
вају да то исто раде другим начином. За сада су упо- 
требили ова два. Стварање Демократске Лиге, у коју могу 
улазити све Отомани, и стварање комисија илк вилајет- 
ских одбора, којима би био као задатак да ради на сти- 
шавању народносне и верске борбе, организацији на- 
родне снаге и решавању спорних питања која су извор 
сукобу. Оба ова средства су пролазне вредности, биће 
без успешна. У Демократску Лигу ступаће, као што је и 
ступало, оно што је увек уз власт, што је увек пред- 
стављало власт, а у комисије ће улазити опет или исти 
људи или они који неће моћи ништа учинити противу 
власти и поступака њених органа. Њихова позната ло- 
јалност убиће законитост и правичност. Народносна 
борба ће се стишавати и стишати постепено ако уложе 
сву снагу и државна власт и Младотурци да за на- 
родности у Турској буде једнакости и правичности. 
35% 

Без тога, понављамо, сваки је покушај узалудан. Лиге, 
комисије, одбори, друштва, могу имати успеха тек кад 
се обезбеди у Турској живот, слобода, и имаовина поје- 
динцима. 

Народносне групе, видећи опасност која им прети 
од Младотурака, настављају да се спремају за одбрану. 
Арбанаси, они у Турској и они што се налазе у емигра- 
цији, брзо раде на својем организовању. У Дебру, у 
Елбасану, у Скадру држани су конгреси. На тим кон- 
гресима, као и на састанцима емиграната, као и у из- 
јавама и радњама појединих претендената на арбанаски 
престо,-истичу се као главни захтеви Арбанаса: звани- 
чно признање арбанаске народности; отварање државних 
школа, основних и средњих, на арбанаскоме језику; зва- 
нични језик у Албанији арбанашки и све чиновништво 
Арбанаси родом из Албаније; рок службе у војсци две 
године, а служење у Албанији; приходи државни које 
даје Албанија да се троше само или бар већим делом 
на унапређивање Албаније. Јачега учешћа узимају у овоме 
покрету Тоски, а Грци се показују више заштитници 
своје неограничене слободе и анархије. Због овога по- 
следњега турска влада је под Џавид-пашом наставила 
војну експедицију по Северној Албанији, и до сада је 
са прилично успеха успоставила ред, који ће моћи одр- 
жавати само помоћу војске. Бугари раде и много помажу 
Арбанасе, и ако се код Арбанаса још сада показује нека 
национална искључивост. Арбанаси сад већ обележавају 
вилајете битољски, косовски, бањински, скадарски и део 
солунскога, као територију на којој живе Арбанаси, од- 
ричући свака народносна права другим народностима. 

Међу Јерменима има две групе, једна револуцио- 
нарна „Ташнакцутијум“, а друга с патријархом јермен- 
ским. Прва група је ступила у споразум са младотурским 
комитетом „Напредак и Јединство“ и не тражи никакве 
накнаде за поробљене јерменске манастире и цркве при- 
ликом последњих покоља у Адани као ни рачуна о по: 
кланим Јерменима. Њој је задатак увршћивање новога 

режима у Турској. Друга група, окупљена око Патри- 
јарха Туријана, тражи повраћај манастира и цркава, као 
и примерну казну за проузроковаче и извршиоце по: 
коља Јермена. Обе групе имају за сврху да обезбеде 
Јерменима национално обележје од могућнога муслима- 
низирања. 

И код Бугара у Турској постоје две групе, две 
партије, које су остаци старе унутрашње револуционарне 
организације. Једна партија је такозвана „Народна Феде- 
ративна Партија“, којој је вођ Ј. Сандански, а програм јој 
је слога балканских народа и споља и унутра, одсудан 
противник каквога било присаједињења. Друга је пар- 
тија „Бугарских Конституционалних Клубова“, којој су 
вође некадањи истакнутији представници унутрашње ор- 
ганизације. Овој партији је програм широко демократски, 
али и националистички : развијање и напредовање Бугара 
у Турској и што тешње свезе са бугарском краљевином. 
Обе партиге су у непрестаној завади. Због старих ра- 
чуна и нових политичких начела вође народне федера- 
тивне партије, Сандански, Чернопојев, Паница, често су 
предмет оружаних напада. И федеративна и конститу- 
туционална партија врло су добро организоване, наро- 
чито ова последња, која броји и врло веште, вредне и 
предане агитаторе. Обе су партије имале ове године 
своје годишње конгресе, на којима су утврђени и нешто 
дотерани стари програми. Федеративна партија има јачих 
веза са турским комитетима, а ова друга све се више 
удаљује од њих. Бугарска ствар у Турској добро је 
упућена. 

Срби у отоманској царевини настављају своје орга- 
низовање. Ове године нису држали своје скупштине, њи- 
хов програм је увек један и исти: бранити уставни ре- 
жим, а чувати своје народносно име и старати се о њему. 
Напори да добију и они једнога сенатора Србина нису 
још успели; вероватно је да ће га ускоро добити. 

Покушаји Грка за једну непопустљиву опозицију у 
Турској, нису успели. Васељенска Патријаршија наставља 

да брани привилегије дароване јој од многих султана, 
турска влада опет где стигне примењује законе нове н 
старе, само да привилегијама одузме значај и силу. Од 
овога највише страдају школе које су отваране до сада 
у Турској на основу тих привилегија. Турске просветне 
власти не само да не даду учитељима да раде по та- 
квим школама него гоне оне учитеље који не потврђују 
своје сведоџбе код вилајетских меарифата (просветна 
одељења у вилајету). Досадањи протести патријарши- 
ских митрополита да се стане на пут томе гоњењу остали 
су без резултата. Вероватно је да ће Патријаршија мо- 
рати да попусти, и ако је у последње време дошло до 
спора између министра Вера и Великога Везира о при- 
мени патријаршиских привилегија. Министар је заступао 
становиште да се не могу кршити привилегије олако, 
него се питање о њима мора уставним путем распра• 
вити, а Хилми-паша је тврдио да је један закон пречи 
од привилегија. 

Раније и на овоме месту помињано је да ће Мла- 
дотурци у борби противу народности силом натерати у 
споразуме народносне групе. У клубовима појединих на- 
родносних група истицала се мисао о једноме народно- 
сноме опозициономе блоку; она је далеко од тога да се 
оствари, али што Турци буду чинили већи притисак, 
све ће бити више изгледа да се створи једна компактна 
опозиција, која може у садањем турскоме парламенту 
играти велику улогу. 


Почетком месеца септембра, угарско министарство 
је поднело поново оставку. У току од“ пет месеца 
криза није могла да се реши, јер цар није учинио ни 
један од уступака који су били узрок садашњој кризи. 
Према томе и коалициона влада не може више да остане. 
Независна партија броји у сабору 240 народних посла- 
ника, и ако су и они подељени на две групе, опорту- 
нисте и непомирљиве. Највише их је уз Фрању Кошута, 
који је у првој групи. Либерали и клерикалци имају око 

150 народних посланика, који се често јављају као за- 
једница. Око 60 посланика не припадају ни једној групи, 
и ако би баш пристали да се придруже либералима и 
католицима, не би могли образовати у Сабору већину. 

Саветовања између владара и свих виђених поли- 
тичара до сада нису донела никакве резултате. Независна 
партија остаје непрестано на своме програму: самостална 
банка и изборна реформа заснована на општем праву 
гласања, али изведена тако да обезбеди мађарску супре- 
матију. Аустријски државници би и попустили у питању 
изборне реформе, дали би чак и више, дали би опште 
право гласања за Угарску, али не могу да допусте еко- 
номски независну Угарску. М кад би Кошут са својом 
партијом пристао да се реши прво питање о изборноме 
закону, криза би се брзо решила. Али, он тражи прво 
угарску аутономну Банку, па онда све остало. Парламен“ 
тарним путем, дакле, врло је тешко решити ту кризу. 
Њој ће се сигурно наћи једно решење, привремено, али 
угарска криза, озбиљна и давнашња, неће бити решена још 
за дуго времена. 


ИностРАНИ. 








ОЦЕНЕ И ПРИКАЗИ. 


| Егапсо15 Каскт е агепа15 запсе зстеп аџе 
| . ећ ропНаце де1а Стоа е (1828—1894), раз Мјафтт да- 
|: стога (Тћезе). Рап5. Пбгаше Насћене ее Се. 1909, 89, р. 257. 

У Јужни Словени у опште, а са њима и Хрвати, у по- 
ЊЕ следње време привукли су на се пажњу Европе, и о њима 
| се данас у културном свету данас више говори но икада. 
| Европа осећа потребу да из сигурних извора, а не преко 
| немачких и аустријских писаца, буде обавештена о тим 
|| активним народима на Југо-Истоку, од чијега држања 


ли о <• 


зависи мир и судбина великих нација и старих држава. 
У последње време јавио се знатан број публикација ен- 
глеских, француских, талијанских и руских, које износе 
прошлост, садашњост и наде за будућност Јужних Сло- 
вена. Те публикације су врло неједнаке по вредности: 
има их површних компилација, једва нешто бољих од 
путничких вођа Бедекера и Жоана, има их која су ши- 
роко развијена општа места новинарска, али има со- 
лидних и озбиљних књига, рађених са познавањем при: 
лика, према изворима из прве руке, са сигурном доку. 
ментацијом, схваћених и израђених тако да странац из 
њих може да створи тачну слику о нашим новим и младим 
народима. 

Једна од таквих добрих књига је и дело Владимира 
Загорског „Фрања Рачки и научни и политички препо- 
рођај Хрватске (1828—1894)“, које је недавно, на фран- 
цуском језику, изишло у Паризу. Писац је свој посао 

схватио врло озбиљно и исто тако савесно га извео. Он 
није дао компилацију према свему оном што се на нашем 
и на осталим словенским језицима писало о ученом хр- 
ватском историчару и родољубу. Он је прикупио мно- 
гобројна документа у Загребу, Београду, на Ријеци, у 
Будимпешти, Прагу и Бечу. Пријатељи Рачкога, Г. Стојан 
- Новаковић, покојни Ригер, Г. Зибрт, чувар библиотеке 
Народнога Музеја у Прагу, ставили су писцу на распо- 
ложење писма Рачкога. 

Са тако обилним материјалом, а критичним методом, 
писац, пошто је претходно у уводу изнео историју Хр- 
вата, у шест глава изнео је цео живот и књижевну и 

· политичку делатност Рачкога. Он га прати од његова ро- 
ђења у Фужинама, у Приморју, износи његово школо- 

4 вање у Вараждину и Сењу од 1840 до 1845, његово бав- 
5. љење у Бечу и познанство са Штросмајером, његово про- 
фесоровање у Сењу од 1855 до 1857 и мисију у Риму 
од 1855 до 1860. Као готово сви млади људи његова нара- 

штаја, Рачки се у младости сгледа у поезији, али одмах 

затим почиње се бавити озбиљном науком, и из тога доба 

је његова студија о Ћирилу и Методију и издање Асе- 

у манова Еванђеља. Шездесетих година, по увођењу устав- 
ности у целој Аустро-Угарској, Рачки, већ цењен и чувен 

у целом хрватском народу, улази активно у политику, 

и својим антиунионистичким и федералистичким идејама 

постаје један од народних вођа и оснивача новога по- 

5 литичког живота хрватског. МИ у тешким данима, када је | 
Е хрватска аутономија била гажена, и када се насртало на | 
Б словенски карактер Хрватске. стари Рачки је увек чувао | 
55 своју веру из младих дана. „Не очајавајмо, писао је он 
|-- Штросмајеру 1884, наш народ ће се ипак подићи једнога 


дана; он трпи сада мучеништво, али ускрс је близу.“ И 
исто тако као у својој младости тако и у дубокој ста- 
рости, Рачки се чврсто држао своје главне и најдраже 
идеје: да судбина Јужног Словенства зависи од што веће 
«слоге Хрвата и Срба. 

За све време политичких борби, у којима није пре- 
стајао узимати врло живо учешће, Рачки се бави исто 
тако неуморно науком и књижевношћу. Са Штросма- 
јеромом је главни оснивач Југославенске Академије Зна- 
ности и Умјетности у Загребу, а са Јагићем главни са- 
радник часописа Кпјгеотка, који заузима изузетно место 
у историји наше науке и књижевности. 

Културна улога Рачкога међу Хрватима и Србима 
врло је велика. „Он је призивао Србе као и Хрвате да 
се причесте за Светим Столом Науке. Он је тражио све 
начине да докаже својим сувременицима да су њихове 
заваде релативно скорашње, а њихово порекло заједничко. 
Отуда нарочита симпатија коју је он имао према Дани- 
чићу и Јагићу, чије филолошке студије су доказивале 
јединство српско-хрватског језика. Одрастао под утицајем 
романтичних идеја, он се ипак није потпуно ослободио 
утицаја филозофа ХУШ века. Он је веровао у разум и 
веровао је у науку, Он је мислио да је једна предрасуда 
побеђена чим се докаже да није ни на чему основана... 
Он је поздрављао као једну националну победу дела Вал- 
тазара Богишића о српско хрватском правништву и ра- 
дове Стојана Новаковића о српској старини... Ништа 
се не може разумети у делу Рачкога, ако се без пре- 
станка нема у духу његова идеја водиља која је свим 
њим владала и која је пре свега била мисао о помирењу 
Хрвата и Срба“. И „не само да је он ставио ван спора 
питање о јединству порекла Срба и Хрвата... но он их 
је помагао да се ослободе предрасуда које су кочиле 
њихово развијање и да у њима пробуди вољу за научан 
рад. Он није био само приказивалац прошлости но и 
стваралац будућности. Нико толико као он није радио 
на припреми и на омогућавању једне националне циви- 
лизације“. 

Ако се пође од идеје да у историји нема дефини- 
тивних радова, и да учена истраживања вреде по при- 
ближној количини истини коју садрже, рад Рачкога из- 
гледа огроман и плодан. Самоук, он је сам себе упутио: 

у археологију, епиграфику, палеографију и дипломатику. 
„Он је све створио око себе, а морао је почети стварањем 
сама себе“. И писац завршује речима Илариона Руварца: 
„Мало људи, чак и код најцивилизованијих и највећих 
народа заслужују да буду упоређени са Рачким. У Хр- 
ватској ми немамо ни једнога који му је раван. Људи 
таквог карактера, таквог духа и такве душевне висине, 
не сретају се често“. 

После библиографије свега онога што сео Рачком 
писало и што је он писао, писац ове тезе даје неколико 
необјављених писама Рачкога Хатали, Ригеру, Г. Стојану 
Новаковићу и Штросмајеру. Писмо Г. Стојану Новако- 
вићу, писано 1877 године, врло је занимљиво. Један од- 
ломак (преведен са француског превода) гласи: „Ми Хр- 
вати не требамо да се дамо завести дрекавцима, као ни 
ви Срби вашим. Ако боља будућност предстоји Југослове- 
нима, то ће се моћи родити само из братског споразума 
Хрвата и Срба, који су један исти народ под два разна 
имена. Потребно је да се тај споразум учврсти пре свега 
књижевним радовима, без обзира на азбуку, која не може 
бити препрека за нас, ако смо одиста људи. У науци ми 
смо успели да поставимо споразум, благодарећи, како ја 
мислим, напорима вашег Ученог Друштва и наше Ака- 
демије. Али у области књижевности, то је врло чудно 
и тамно. 

„Када говоримо о томе, не мислите ли ви да је тре- 
нутак дошао да се периодично састају хрватски и српски 
писци» Једном овде, једном у Београду, и тако даље. По- 
звали би се само озбиљни људи из наша два друштва. 
Иницијативу би узела Академија и Учено Друштво. Ми- 
слите о томе и говорите са својим пријатељима. Код 
других народа слични састанци су врло корисни по науку; 


"зашто тако не би било и код нас> Има да се стави само 


једно питање: јесмо ли готови и доста зрели“. 

БАЗУ ЈУ 


КЊИЖЕВНОСТ. 


„СРПСКА КЊИЖЕВНОСТ У ХУШ ВЕКУ“. — У издању 
Српске Краљевске Академије изишло је дело Јована 
Скерлића „Српска књижевност у ХУШ веку“ (Београд, 
1909; 89, стр. 481; цена 6 динара). Дело је подељено на 
две књиге. У првој књизи, „Средина и утицаји“, у за- 
себним главама, изнето је: значај ХУШ века у српској 
књижевности, политичко стање Срба у Јужној Угарској, 
њихове верске прилике, културно стање световних и ду-_ 
ховних сталежа (грађанства, народне масе, племства, вој- 
ништва, епископата, нижега свештенства и калуђерства), 
школе, штампарије, листови, руски утицај, утицај идеја и 
рефорама Јосифа П на српске духове и књижевност, 
књижевни језик и азбука српске књижевности ХУШ века. 
Писац је дао половину свога дела том проучавању ма- 
теријалне и духовне средине, сматрајући да је наша књи- 
жевност ХУШ века само „писменосш у руском смислу 
речи“, „прва припрема и полагање темеља за праву књи- 
жевност која ће доћи тек у Х1Х веку. „Зато, вели писац, 
што је та књижевност била тако некњижевна и неумет- 
ничка, што је имала тако обредан, послован и пригодан 
карактер, што је била готово искључиво црквена, школ- 
ска и просветитељско-поучна, што је у толикој мери израз 
наших културних прилика и тежња, мени је изгледало 
неопходно потребно изнети каква је била материјална и 
духовна средина у којој је она никла и под којим се 
особеним материјалним утицајима створила“. У делу је 
нарочита пажња поклоњена изучавању културног стања 
српског друштва, и нарочито је истакнута велика улога 
грађанског сталежа у духовном развитку српскога на- 
рода. Исто тако истакнут је одсудан значај рефорама Јо- 
сифа П, и у томе смислу цео рационалистички и просве- 
титељски покрет српски сведен је на општи јозефини- 


























пиво м 


= 


БУВЈЕ ИОК Е. 559 








стички покрет у Аустрији онога времена. Улога грађан. 
ства и значај јозефинизма, то су две главне и основне 
идеје ове књиге. 

Од српских писаца ХУШ века у овој књизи говори 
се о четрнаесторици, који су ма у ком погледу каракте- 
ристични. У засебним главама изнети су ови писци (њихов 
живот, књижевни рад и значај): Кипријан, Рачанин, Јеротеј 
Рачанин, Гаврило Стефановић Венцловић, Ђорђе Бран- 
ковић, Христифор Жефаровић, Василије Петровић, Заха- 
рија Стефановић Орфелин, Павле Јулинац, Јован Рајић, 
Доситеј Обрадовић, Алексије Везилић, Јован Мушкати- 
ровић, Емануило Јанковић и Глигорије Трлајић. Писцима 
је дато места сразмерно њиховој вредности и значају. Тако 
о неким писцима србуљске школе говори се на неколико 
страна, а Доситеју Обрадовићу је посвећена петина це- 
лога дела. Његов значај изгледао је писцу толики „да 
цела ова књига изгледа као широко изучавање матери- 
јалне, духовне и књижевне средине из које је он моћно 
изникао, као стамено постоље и позадина за његову 
велику личност“. У засебним заглављима изнет је живот 
и библиографија Доситејева, његов карактер, интелекту- 
ални утицаји под којима се развио, његов рационализам 
и педагошки погледи, црквене реформе за које се борио, 
политичке идеје које је исповедао, родољубље које је 
показао у целом свом делу, језик којим је писао, његове 
књижевне особине, и, најзад, општи поглед на његов рад 
и место у српској књижевности. 

После сваке главе као и после излагања о сваком 
писцу долази литература, списак свега што се о дотичном 
предмету или писцу до сада писало. На крају дела је 
азбучни регистар особних имена. Д: 


„ПоРОДИЦА ОБЕРЛЕ“. — Као осма књига Забавника 
Српске Књижевне Задруге изишла је „Породица Оберле“, 
роман француског акадгмичара Ренеа Базена. (Београд, 
1909; 80, стр. 236). Преводилац је Г-ђа Јелисавета С. Мар- 
ковић. Ма да би се из данашње француске књижевно- 
сти могла одабрати јача дела већих писаца, ма да би 
било желети преводиоце са већим квалификацијама и 
искуством, и ако ово није књига првога реда, каквих је до 
сада било у Забавнику Књижевне Задруге, ипак то је у 
сваком случају једна корисна и добра књига, која сво- 
јим родољубивим тоном и лаким и пријатним стилом за- 
служује пажњу широке читалачке публике. Н. 

ДРУШТВА И УСТАНОВЕ. 


СРПСКА КРАЉЕВСКА АКАДЕМИЈА. — Скуп Академије 
Природних Наука 7 септембра 1909. Расправа Г. Др. П. 
Вујевића: „Температуре тла у Београду“, примљена је 
на основу реферата академика Г. Др. Ј. Цвијића за 
-Клас“ 79. 


Скуп Академија филозофских Наука 15 септембра 


1909. Расправа Г. Др. Владимира Ћоровића: „Утјецеј и 
одношај између старих грчких и српских записа и нат- 
писа“ примљена је, на основу реферата академика Г. Љу. 
бомира Стојановића, за „Глас“ П[ разреда. 

Скуп Академије Друштвених Наука 21 септембра 
1909 године. На основу реферата дописника Г. Др. К. 
Јиречека примљена је за „Глас“ П разреда расправа Г. Др. 
Божидара Прокића: „Јован Скилица као извор за исто- 
рију маћедонске словенске државе“, али да писац изврши 
у њој извесне напомене референта. 2, Приказан је спис 
Саве Накићеновића: „Га Соттипна а! Торја“, па је упу- 
ћен на оцену академику Г. Јовану Н. Томићу. 3, При- 
казана је расправа Г. Др. Николе -Вулића: „Неколико 
питања из римске историје“, па је упућена на оцену ака- 


дему Г. Др. Јовану Радонићу. 4, Приказан је спис Г. М. 


Ф. Христића: „Мисија Филипа Христића у Лондону 1863“, 
па је упућен на оцену академику Г. Слободану Јова- 
новићу. МБ; 


Матица Српска. — Седница Књижевног Одбора од 
22 септембра под председништвом А. Хаџића, друштве- 
ног председника. — Изјављује се саучешће друштву 


„Змају“ у Карловцима поводом смрти члана Станислава 
Коларовића, Југославенској Академији Знаности и Умјет- 
ности у Загребу поводом смрти секретара Франа Врба- 
нића, Блгарском Књижовном Дружеству у Софији по- 
водом смрти члана Георгија Н. Златарског. — У редак- 
циони Одбор бирају се чланови: Милан Будисављевић, 
Аркадије Варађанин, Јован Живојновић, Иларијон Зерем- 
ски. На питање Матице Српске у Дубровнику изјављује 
се готовост за сваковрсну моралну помоћ. — У књижевна 
издања друштвена за годину 1910 увршћује се и књига 
„Споменици из Историје Срба у Угарској“ од Др. Алексе 


Ивића. — Молба Димитрија Витковића, да му се неки 
примљени рукописи уврсте у издања Матичина за годину 
1910 није се могла уважити. — За друштвена издања 


примљени су ови рукописи: „Гундулићева мајка“ од Да- 

нила А. Живаљевића, „Из историје Срба у Угарској“ МЛ 
и УП од Др. Алексе Ивића, „Поликушка“ приповетка 
Лава Толстоја у преводу Нике Николајевића. — Издају 
се на оцену пет рукописа. — Издаје се на допуну и 
исправак један рукопис. Не прима се један рукопис. 


Ма 6: 


АИНУ ЈА. 


Др. Владимир Видрић. — У Загребу, после двого · 
дишњег тешког боловања, трагично је свршио свој живот 
Др. Владимир Видрић, један од најдаровитијих и нај- 
врснијих људи млађег нараштаја хрватског и један од 
најбољих песника сувремене књижевности хрватске. 

Владимир Видрић родио се 20 априла 1875 године, 
у Загребу, од оца Ловре, родом Словенца, и матере 
рођене Томишић. Отац, адвокат по занимању био је врло 
интелигентан човек, и са великом пажњом васпитао је 
свога сина. Владимир је још као дете показао изу- 
зетне духовне способности, и гимназију је свршио са 
сјајним успехом. После испита зрелости отиде у Праг, 
на правни факултет. Он је тада био мећу оним хрват- 
ским ђацима који су папустили чешко ђачко друштво 
„Славију“ и приступили српском друштву „Шумадији“. 
После једног семестра проведеног у Прагу, Видрић се 
вратио у Загреб и продужио правне студије. Као ђак 
привукао је пажњу својих наставника. и требао је да 
буде промовисан зиђ аизртси5 гео15. Али, када су при- 
ликом доласка цара и краља Франца Јосифа у Загреб 
1895 хрватски ђаци спалили мађарску заставу, Видрић, 
који је у тој демонстрацији узео жива учешћа, буде са 
осталим друговима оптужен и осуђен на шест месеца за- 
твора. Затвор је издржао у Бјеловару, после чега је од- 
лазио у Беч на универзитет, и најзад је у Загребу промо- 
висан за доктора права. Као свршен правник био је 
адвокатски писар, потом судски чиновник, спремајући се 
да заузме једну катедру на правном факултету у Загребу. 
Како му је била намењена катедра римскога права, за 
коју није никако марио, он диже руке од универзитетске 
каријере, и опет ступи као писар код једног загребачког 
адвоката. Последње године пао је у тешку болест, и 
смрт га је ослободила живота којим није више живео. 

Видрић је почео певати још као млад ђак. 1896 го- 
дине јавио се у „Мгепси“ песмом „Вош тогез“, која је 
одмах привукла пажњу књижевних кругова хрватских 

Он продужује сарадњу на „У1епсц“, али се више јавља у 
новим часописима, гласилима „Младих“, у „М!адозн“ џ 
„2луоћи“. 1907 изишле су у нарочитој збирци његове 
„Рјезте“, које су са подједнаким допадањем поздрав- 
љене и у хрватској и у српској књижевности. 

Владимир Видрић је мало написао, или боље рећи 
мало је издиктовао, јер ни једну своју песму није својом 
руком написао, него су му је другови ухватили по ње- 
говом рецитовању. Као оригиналан и отмен песник он 
је заузимао једно од првих места у савременој хрватској | 
књижевности, и са свију страна на њега се гледало као | 
на наду нове хрватске поезије. О његовим прекрасним 
песмама било је опширније речи у „Српском Књижевном | 
Гласнику“, (1908, књ. ХХ, стр. 158—-159), као што им је 
Јован Дучић посветио један одушевљен чланак у „По- 
литици“. 

Млад, даровит, паметан, образован, леп, богат, већ 
славан — Видрић је имао све услове да буде срећан, а 
завршио је бедно и трагично. Својом великом, благо- 
родном словенском душом и безмерном добротом он је 
стицао пријатеље у свима онима који су се сусрели у 
животу са њиме. И зато је његова смрт толико и тако 
оплакана. 

У српској књижевности и у српским круговима 
Видрић је био врло познат и јако омиљен. Он је био 
од оних напредних и истински родољубивих духова хр- 
ватских који више не праве разлику између Срба и Хр- 
вата, и зато су га и Срби сматрали и волели као свога. 
На југословенским састанцима последњих година он је 
био једна од најмаркантнијих и најсимпатичнијих лич- 
ности. Приликом стогодишњице Српског Устанка одли- 
кован је орденом Св. Саве. „Српски Књижевни Гласник“ 
имао је срећу да га броји међу својим сарадницима. 

Његова смрт ожалостила је дубоко сав хрватски 
народ, и оставила једну празнину у хрватској књижев- 
ности. Хрватски бол за јадним Видрићем нашао је исто 
тако јак одјек и међу Србима. Поводом његове смрти из- 
јавили су из Београда саучешће Друштву Хрватских Књи- 
жевника: Српска Књижевна Задруга, Краљевско-Српско 
Народно Позориште Грађански Клуб „Словенски Југ“ и 
уредништво „Српског Књижевног Гласника“. 

Власник, Богдан Поповић. — УРЕДНИК, ЈОВАН СКЕРЛИЋ. 





ОВО КИ 


КЊИЖЕВНИ ГЛАСНИК 


Књига ХХИЈ, БРОЈ 8. — 16 октоБАР, 1909. 


РАЗДОВУЊЖДСА 


На западу, где је пало сунце, небо је горело ба- 
карним сјајем. Црна вулканска пирамида Куљни, као нека 
претња, високо се уздизала у небо. Дуге сенке, као војске 
мрака, излетале су из пећина и утробе земљине, и ши- 
рећи се преко пусте Сардарабадске стене, као да се вр- 
стају у убојне редове, овладале су целим пределом. Само 
две сјајне дијамантске тврдиње држале се на висинама 
и јоште давале отпора. Но редови сенки постајали су 
све гушћи, оба светлосна града на Алачеву и Арату 
пала су један за другим, и последњи зрак сунца повукао 
се из њих, бежећи кроз етерске просторе. 

То вече на степеницама, — не рачунајући црнога се- 
тера који је лежао под нашим ногама, — били смо само 
нас двоје, ја и мој друг Гаврил Алексејевић Косанов, ин- 
жењер на грађењу железничке пруге. 

Сви ми овде живели смо некако дивље и чудновато; 
но од свију нас он је живео најдивље и најчудније. 
Није волео нова лица, нити икаква тешња познанства. 
Настанио се био у једном товарном вагону, мало доте- 

раном столаревим рендетом. Цео намештај вагона са- 
стојао се из једне дрвене клупе и стола, који је сав био 
исписан прво писаљком, потом мастилом, а најзад, да би 
се могао наћи на њему, резао је ножем клинасте знаке 
у виду асирских писмена. На тај начин сто је служио за 
свакодневне записке и као трпеза за његове скромне 
обеде. Пио је само чај, хранио се црним хлебом и ћева- 
пима од овнујског меса. Комад хлеба лежао је увек на 
столу, коме је он прилазио сваких пола часа и јео за- 
логај два. У једном углу стајала је постеља, на коме је 
место душека лежала само једна црна кавкаска кабаница 
— бурка. У другом углу вагона хрпа у ролу савијених 
цртежа и других хартија, а у истом реду с њима чизме 
и кофер с рубљем. Више њих на зиду ловачка торба, дво- 
цевка и патронаш. Испод кревета је провиривала глава 
црнога пса енглеске расе, кога је он звао Краком. Ло- 
вачки прибор и пас били су све његово богаство, о коме 
је много причао. Његов слуга, Соломон, могао је никада 
не распремити стола, никада не опајати прашину са пла- 
нова или форменога реденгота, но тешко њему ако би 
допустио да рђа падне на оружје или ако не би кисели“ 
ном умио Краку очи, које су сузиле од старости и врућина. 

Радио је одушевљено и с пуно енергије, а потом 
нагло бацао сав посао, одлазио у лов или у оближњи 
град, и враћао се послу кад му је било угодно. Новаца 
није никада имао. Истина није правио дугова, а своју 
месечну плату обично је утрошио за два три дана, ни 
сам не знајући где; а после је живео с копејкама. Волео 
је показати се грубим и осорљивим, а у самој ствари, 
истина лако раздражљив, био је срдачан до нежности и 
увек готов помоћи другима. На линији он је руководио 
радовима око полагања шина и насипању баласта. Па- 
равози ишли су нередовно и по потреби, и он је но- 
ћивао на свакој врсти линије према послу, или је из- 
бирао место где се надао добром лову. 

Његове очи биле су косо постављене, и ако је био 
родом из средњих руских губернија. Сви стари његови 

служили су у војсци и војевали противу Љаха и Татара. 
Јед-н његов предак ишао је као посланик Ивана Гроз- 
нога у Венецију. А његов прадеда у Пугачевској Буни, 
тамо негде око Оренбурга, отео је у Калмука лепу и 
младу девојку и оженио се њом; отуда косо постављене 
очи и љубав према лову и скиталачком животу. 

Радови на грађењу железнице били су застали. јер 
месни становници, Татари и Јермени, нерадо су радили 
лети, и сав рад вршили су Турци, досељени Руси, одбегли 
Персијанци и скитнице свакога рода. 

Би 'о је тихо и дању, а у овом часу владала је нема 
· тишина и осећала се сва лепота јужне, звездане ноћи. 
Ни крика шакала, ни узвика сове, ни жубора шедрвана, 
ни говора људи. Као какво тајно ласкање ветар доноси 
шуштање сухих трски, и духу се појаве приче Татара о 
опасним скоковима пантера који живе у трскама Аракса 
и у пећинама Арарата. Све обавијено прозрачним мраком 
кроз који, са стрмних страна Нојеве горе, продире свет 
лост пастирских ватри, козачких стражи и небеских звезда. 
Громадна, мистична силуста Арарата више се нагађа, него 
што се види. Ватре по њему мешају се са звездама а 
на месту огромнога глечера беласа се небеска пустиња, 
над којом гасну звезде Ариона, у којој често тоне сав 
сјај Сириуса, а уместо њега остаје даље и светли огањ 
са Сардар-Булога, то будно око на висини библијске горе 
на граници муслиманског света. МА 

Лагано у тихој ноћи Араргт узима опредељенији 
облик, и бела пустиња оцртава се све јасније. Као да је 
загревана каквим натприродним унутарњим огњем, снежна 
равнина почиње блистати и светлети својом особеном 
светлошћу. У том часу, као да се понавља тајна стварања, 
сан узима конкретну форму и Арарат се коначно издваја 
из небескога хаоса. Но он остаје и даље на висини, и 
лебди као привиђење, јер још за дуго густа магла и мрак 
обвијају његово подножје и покривају сву долину Аракса. 

Небо изнад глечера бива тамније, а звезде, огледа- 
јући се у њему, трепте и горе као очи, као погледи гор- 

дих, кудравих Куртинки. Најзад иза румених Ново-Баја: 
зетских висова, раздераних у хиљаду линија, јавља се 
месец, који је и произвео сву ту мађију. И да би ефект 
био потпунији, он се сам задржао купајући се у сафирној 
купи Гокчинског језера. Када се месец јави звезде побледе, 
Арарат приступа ближе, ветар умерава свој дах, а зао- 
стале лењиве магле примају полувидне облике пуне та: 
јанствене ласке, и вију се као успомене, које су сада 
тужне, јер су некада биле миле и слатке. И душа би 
хтела оставити груд пуну слабости и беда и смешати се 
са душом ове чаробне ноћи. Ох! Како би моја душа 
хтела бити ледена, чиста и светла пољана Арарата! 

Предан успоменама и уљуљкиван чарима те ретке 
ноћи, ја сам лежао непомично и ћутљиво, док се мој 
друг немирно превртао, не могући наћи удобног лежишта 
на каменој постељи. И противу свога обичаја, он је хтео 
говорити. 

— Не, не волим ја Закавказје, ни његове горе, 
ни његове степе, ни те ноћи у којима се човек мрзне 
после несносне дневне врућине, где мушице и комарци 
не дају ни часа тихога, здравога сна. И не разумем само 
каква је беда догнала амо нас Русе, амо, где је свеу 
таквој супротности са нашом природом. 

— Ако ви мучите себе питањем шта је довело амо 
Русе у Русију, боље одговорите на то шта је догнало 
вас и шта вас још држи у овим крајевима. 

—- Ех, то би била подужа историја но за вас може 
бити досадна и интересантна. 

— А као што у свакој историји мора бити и некаква 
жена, то смео бих се кладити да је и вас домамила амо 
каква кавкаска лепотица, као што лутајуће светлости 
маме необазриве путнике у непроходне и пусте пределе. 

Кроз мрак ја осетих како се на мени задржао 
упорни поглед Косанова, који настави. 

— Имате право да има и жена, само се варате ако 
мислите да је то морала бити кавкаска лепотица, јер њи- 
хова крута лепота није никад била по моме укусу. 

Његов ме је одговор изненадио и заинтересовао, тим 
пре што је он вечно избегавао женско друштво. Одго- 
ворих му де бих га радо слушао. 

Косанов се диже. И уморан од превртања с бока 
на бок седе на степенице. Очевидно, био је изазван и 
није било потребе молити га да настави своју историју, 
која се састојала у овом: 

— По свршетку института добио сам место на гра- 
ђењу загата на једној притоци реке Месте у Новгород. 
ској губернији. Главни послови били су завршени, и мени 
је било остављено надгледање и руковођење последњим 
радовима, којима је била заузета само једна двадесетина 
радника, Старији инжињер био је отишао на одсуство, 
оставив мени свој стан на самој обали реке, и свуда на- 
около простирала се борова шума, шума бесконачна, 
којој ја нисам могао наћи краја у свима својим лута- 
њима по њој. Времена слободног било је и сувише и 
ја сам га испуњавао својим најмилијим занимањем — 
ловом. А славан је лов тамо. Тетреби, рјабчики и беле ку- 
ропатке налазе се у изобиљу у ниским жбуновима вења 
или на пропланцима около извора. МИ овде је лов при- 
личан, но проклете баре упропастише свако чуло у Крака. 
Крак је био тада са мном. Но и он је био други, пун 
снаге и младости; а и њега су овде убиле кавкаске јаре 
и грознице. -— Је ли тако, несрећни старчег — Овде 
мој друг прекиде причу и мени је било намењено да 
саслушам цели ред ласкавих грдњи и шаљивих претњи, 
упућених црном псу, који је лупао репом, положив 
огромну кудраву главу на груди госе, пун задовољства 
и преданости. 

Најзад Косанов се врати своме причању. 

— Дошао сам тамо у позну јесен и сву зиму провео 
сам у друштву крепких, широкогрудих мужика. То је 
наша најчистија и најбогатија губернија; и само тако 
снажан народ могао се усудити доћи у ове првобитне 
шуме са ножем за пасом и секиром у руци, бијући се 
о власт са суровом зимом и још суровијим медведом. Ту, 











566 Српски КЊИЖЕВНИ ГЛАСНИК, 





у негдашња времена, вечно жудећи за новим просторима 
посред првобитних шума и непроходних бара, населио се, 
он и основао своју заштиту и понос Русије — Велики 
Новгород. О њега су се ломиле све силе Шведа и лу- 
кавства московских царева, докле Иван Грозни није за- 
робио Марту Посадницу, уништио његову слободу и при- 
сајединио га руској земљи. А Новгородско звоно, символ 
његове грађанске републиканске слободе, одвезао јеу 
Москву, праћено ридањем жена и сузама грађана... 

Најзад почеше дувати јужни ветрови и дође про- 
леће. Да, то је право, истинско пролеће, о коме ни појма 
не могу имати овде под Араратом и тим голим, огњем 
спаљеним странама. Одакле долази оно, то дете“многих 
ветровар Бу,е су његова колевка и зимске магле беже 
од његовога погледа. Као дух љубави свуда присутно, 
сваку травку и сваки цветак буди оно из зимских снова. 
Прво пробуди висибабу и јагорчевину, а затим љуби- 
чицу, чији се мирис меша са свежим дахом, који долази 
из шуме и реке. Затим бледи ђурђевак, а испод сухога 
лишћа, као дискретни љубавник провирује цвет - копит- 
њака. А потом, незнано откуда, долази плејада као огањ 
сјајних цветова, који покривају зелене ливаде, јендеке 
њива и често продиру у стару, тамну шуму. Ту суиљу. 
тић и саса и плави звончићи и бела маргарита, а као 
најаде на својим дугим стабљикама нијају се водене ли- 
лије. МИ сваки цвет даје и прима од својих суседа пи. 
јанство. мириса и занос љубави. 

И у самој старој шуми врши се дубока промена, 
но лагано и непровидно за неизвежбано око. Ја волим 
четинаре, нарочито зими. Кад све око њих лежи, побе- 
ђено и поражено свирепошћу зиме, једино четинари за- 
државају свој пређашњи облик; и у њиховом изгледу 
има гордости и као неко сазнање да су они победно издр- 
жали још једну озбиљну борбу. А њихове зелене гране, 
које су пркосиле оштрини мразева, не могу да одоле 
благом, топлом ласкању пролетњих ветрова; лагано и 
невидне старе игле попуштају и падају нечујно једна по 














једна, а на њиховом месту стоје већ нове нежне зелене 
чежине. 

За мене није било ништа пријатније од шетњи у 
јутрењим часовима. Груди не могу да се надишу довољно 
свежег ваздуха, а ноге се не могу да уморе клизећи по 
мекој маховини испод јела. Из дубине се чује гугутање 
шумских голубова, страсно кокотање тетребова, а као 
какво, зимом заборављено дете пролеће као снег бела ку- 
ропатка и својим писком оглашава долазак новог сун- 
чаног дана. А срце човечје никада не осећа више туге 
и самоће која је у њему, и никада очи са више непо- 
знате чежње не прате облаке у њиховом лету по небу. 

Једнога таквога дана, на обали реке, близу мојега 
стана, заустави се некакав непознати шарабан. У њему 
је седела само једна млада девојка са џокејском капом 
на глави, која није могла задржати њене пепељаве косе, 
што су и у обилним коврџама слободно играле око ње- 
зиног лица. 

Пре него што сам се прибрао од изненађења она 
је била поред мене. Слободно и неусиљено представи се 
она мени као да сам је ја нарочито очекивао, не освр- 
ћући се на моју забуну ни на погледе пуне дивљења. 

Звала се Надежда. Била је кћи московског трговца, 
и с пролећа је становала на имању, купљеном од неког 
генерала, које је лежало на источном крају борове шуме. 
Доцније сам дознао, да ју је отац био послао у ту пу- 
стињу, не би ли заборавила или се одрекла своје љубави 
према неком младићу, који се у толико мање допадао 
оцу у колико је она више показивала упорства и пркоса. 
Говорили су да ју је отац најзад силом раставио од 
њега. Ту, на пољском добру, живела је она по својој 
ћуди; њезин шарабан виђао се на свима путевима у око- 
лини; цео крај знао је за њу, само мени, који сам живео 
као пустињак у шуми, Зила је она сасвим непозната. 

— Како је све дивно у вас овде! Како ја раније 
нисам знала за то место» Речима и покретом пуним вла- 
далачке грације позвала ме да јој покажем реку и ра-: 

дове на њој. Радови су је слабо интересовали, и ми смо 
ускоро били на другој страни реке, у сухој, тихој шуми, 
заборавивши и реку и све около ње. 

Не давајући себи рачуна ни о чему, ишао сам поред 
Надежде Александровне, опијен њеним гласом и веселим 
смехом, који је испуњавао сву шуму, у којој сам раније 
слушао само глухо гугутање дивљих голубова и страсно. 
кокотање тетребова. У том часу могли су слободно про- 
летати поред мене; за њих ја нисам имао ни слуха ни вида. 


(Наставиће се) 


ВлаАДИСЛАВ (САВИЋ. 





"етар 

Духнули су ветрови од запада, сукобили се с ве- 
тровима од истока, заигпли облаци за облаке, на небу 
узаврело као у лонцу, а кад северац обухвати све својим 
леденим дахом, осуше обилне кише, без прекида, без 
краја. Њихов пискав шум, њихов досадни пљусак по- 
мешан са јецавим жубором усталасаних језера, допунише 
меру туге овога отворенога, равнога и мокрога предела. 
Под заклоном од кише претвори се он у сиву, мутну 
мрљу. Облаци, који су ниско пловили, замрљали су му 
црте, погасили му сјај и боје, вихори су га тресли као 
бачени дроњак, слота је жљебила по земљи гадне, пр- 
љаве бразде. 

— Добро те смо бар стигли да упластимо сено — 
говорио је Грегор. 

— Али је зло што ниси насуо земље на кров. Одиста 
не знам где ћемо се склонити — пребацивала му је Анка. 

— Где ћемо се склонити2 Па под клупама и под 
столом још не капље. 

— Почекај, доћи ће ред и на то. Да се бар суха 
риба неће покварити у остави. 

Ред се није чекао дуго; капало је свуда. Хладна 
вода не располаже људе, па ипак се нису свађали. Нису 
имали с ким. Анка је с добродушном веселошћу укла- 
њала све поводе свађи. Понекад би Грегор, којега су са 
настанком рђавога времена опет почеле болети кости, 
помислио да ће моћи мало да прозанати, и почињао; 


(Крај). 

-— Баш ове жене, оне увек... 

— Јесте, луде те жене! одобравала је Анка — љубе 
вас, раде за вас, децу вам негују; боље. да све, као 
Мергењ... 

— Одмах Мергењ! — гунђао би човек, збуњен. 

Други пут, кад би он грдио и набрецивао се, она 
га је хватала за руку и водила ватри. 

— Престани, старче! Признај одмах да ти је данас 
горе, да те опет боле кости и тело. Седи ту на топлоти, 
седи и огреј се!.. 

— Кад капље!.. 

— Па нека капље! Неће нас утопити. Даће Бог, на- _ 
стаће лепо време, насућемо земље на кров. 

А сама се користила најмањим прекидом у пљуску, 
најмањим слабљењем ветра, и трчала, рђаво одевена и 
у поцепаној обући, на ливаду по сено за Лисуљу, на ре- 
чицу да обиђе кошић, на језера да промени мреже. Није 
давала да се дира храна остављена за зиму, но се тру: 
дила да је умножи. 

— Нека је благословена рука која нам је посла 
ради ублажења болова наших! — молила се за њу Ку- 
тујахсит, која је без прекида кукала од зиме и влаге. 

Али то није трајало дуго. Једнога се вечера отво- 
рише врата и увуче се Пронд, каљав и мокар. За њим 
уђе Мергењ, промењена, омршавела, са очима сјајним 
као буктиње. 

— Сплакала је, сасвим је сплакала кров са наше 
колебе. Немогуће је издржати. Горе но под ведрим 
небом !.. Бррр! Ала је хладно. А код вас добро, топло 
и сухо. 

— Ја свакад кажем да је боље у друштву — стаде 
да говори рибар, скидајући одело крај ватре. Мергењ 
оде у кут и баци завежљај са стварима на своје старо 
место. Примише је, јер шта су могли Чак им ни на ум 
не паде да јој сад врате жао за срамоту. Кућа је сво- 
јина оних којима треба топлоте и склоништа. У осталом, 
то не би ништа ни вредело. Дотерана до очајања, по- 

могнута Прондвм, могла би на њих кидисати и Бог зна 
што починити. 


Али је са њом у кућу ушла суморност. Она није 
ништа радила, говорила је, као обично, мало, по читаве 
дане седела поред камина, и нештедимице горела гране 
које је Битерхај покорно доносила мршавим рукама. 
Оштри профил њенога охолога лица, очи који су оштро 
сијале, замрзавали су сваки разговор; разговарали су 
слободно само напољу; чак се ни Пронд није волео пред 
њом шалити, а Анка би дрхтала кад год би јој на лице 
или на прсте падао поглед ове преступне жене. Она до: 
брота и она благост, које су овако скоро биле од срећне 
домаћице и ублажавале најгоре часове, увенулс, смањиле 
се. Њена брига и воља су сваки час наилазиле на ситне, 
али сталне сметње. Кутујахсит често није имала топле 
воде да опере ране, јер је суд био потребан за Мергење 
одело није било на време искрпљено, јер је Анка могла 
то урадити једино према светлости од ватре, те је мо- 
рала чекати док Мергењ оде од камина, Кад би Мергењ 
спавала, сваки би гласнији говор изазивао поток псовки 
и грдње. Битерхај није знала када да чисти кућу, јер се 
Мергењ преко мере љутила на њу час за прашину час 
за ђубре. Често је, грђена и бијена, преплашена легала 
не на своју постељу, но у пркос Анкиној забрани за- 
спала би наслонивши уплакано лице на врат Бису. 


Зато се опет Мергењ брзо опорављала у топлоти 
већој угодности. После недељу дана нареди да јој се по: 
каже њена имаовина, коју је Пронд два дана превозио 
са острва. Ту су биле знатне количине рибље масти, сух 
рибе, најзад одело, посуђе, оружје, што је она покрала 
из усамљених рибарских станова, напуштених за време 
лова. Прегледала је те ствари с поносом некога ратника. 


— Што сте без допуштења одрешили низове сухе 
рибег — упитала је набусито. 


— Почели су да се кваре... Требало их је појести 
— одговори брзо Анка. 

— Нека труле, нису ваши. Доста је што ћу вам 
дати мреже. 

— Мреже су наше и биле — прогунђа Грегор. 

— Биле!. А да ли бисте их имали, да ја нисам 
хтела» Па ти си долазио да их узмеш, Грегоре, сећаш ли сег 

— Вештица! — гунђао је после Грегор. — Кад 
седнем близу ње, одмах ми са те стране почне тело да 
дршће. И ране ми се много више гноје од како је она дошла. 

— Е, па опростите јој! Већ је хтела да се поправи, 
али су је ударили гвожђем у утробу. Зна се да од утробе 
долази болест... Почекајте, доћи ће лето, отићи ћемо — 
молио је Пронд. 

— Не знам како ћемо дотрајати до лета — при: 
метила је с уздахом Анка. 

И Пронд је уздисао, климао главом, осмехивао се 
тужно и, свестан своје кривице, одмењивао је Грегора 
где год је могао и радио колико год му снага допуштала. 

Мало по мало, па је Мергењ неограничено завла 
дала у управи кућом. 

— Данас треба све мреже окрпити, а сутра ћете 
их пренети на друго језеро. Тамо је боља риба — за- 
поведала би. 

Чак се умешала и у купљење сена, и није дала да 
се здене. | 

— Иструлеће, мокро је! 

Анка је тога вечера оплакала, свадила се са Гре- 
гором; али је сено остало у плашћу. 

Међутим је настала блага, црвенкасто златна јесен, 


Жбуње глогова, малине, рибизле, на ноћној хладноћи по. · 


црвенело је као ватра, танане брезе су почеле дрхтати 
од најмањега ветрића и губити провидне листиће; небо 
је добило беличаст сјај, и побледеше охладнела језера. 
Прљаво-зелена маховина исплива из пожутеле траве и 
обоји оголићене од лишћа шибљаке и шуме. Ноћи и ве- 
чери одужаше. 

Вечери су пролазиле обично у дубоком ћутању или 
у кратким примедбама о газдинству. Анка је шила ко. 

шуљице и пеленице. Мергењ је, згрчена, грејала час леђа 
час колена. 

— Што они ћутег Што она чак и не гледа на моју 
страпу2 — питала је једном Пронда. 

— Ех, стара! Та овде ни ја не могу да се с тобом 
поразговарам онако као што је бивало на острву... Свет 
је око нас... Срце не воли уши... 

— Не воле они мене. За што имају да ме воле, кад 
ни ја њих не могу да волим. Каква ми је корист од њихг 
Досадније је но у пустињи. 

— А ти их пожали... Макар мало пожали, било њих, 
било друге, и одмах ће ти бити лакше. 

— Не могу! —- одговори она и окрете од њега сухе, 
блиставе очи. Ти, Пронде, ти би и колац волео кад не 
би било људи... Шта ти вредиш7! — додаде мало после. 

— На лето ћемо опет прећи на острво — шану Јакут. 

— Хе, ко зна шта ће бити до лета. Можда ће ти 
ноге отпасти. 

Јесен је промицала брзим корацима. Већ су проле- 
теле селице, већ се дању нису кравиле омање баре са- 
кривене у трави. Али је у подне сунце још жегло и његов 
несравњиви сјај разгонио ноћну маглу и златно језеро. 

Свакога су дана јуртини становници посвећивали 
извесно време да своју јурту осигурају од мраза. Лису- 
љина је балега била одлична за изнутрашњи леп. Али 
се Мергењ на једном стаде противити. 

— То није ни мало потребно. Балега ће се осушити 
и одмах почети да се пали од сунца. Дебео леп од глине, 
пукотине запушити маховином, па доста. А краву бих 
истерала из јурте. Нема олука за отицање, ни отвора за 
за избацивање ђубрета. Вечито ће бити влага и смрад. 
Нека начине засебну шталу! Нашто упропашћивати људе 
због говечета» 

Анка, чувши ову јерес, пљесну рукама од чуда, али, 
промисливши се, пристаде. 

— Тражи свађу, али нека је! Добро, начинићемо 
шталу. 

Пронд, који се бојао да не буде лома, би зачуђен 
њеном мирноћом. 

— Па добро, да начинимо. Одмах сутра ћу почети 
са Грегором да сечем коље и диреке. 

Грегор се, којега је Анка посветила у своју намеру, 
радо лати посла. За неколико дана већ је био готов 
скелет мале јурте и почеше га ограђивати дирецима; а 
Анка и Битерхај су помазивале зидове иловачом и на- 
сипале дебео слој земље чак до врха. 

Јуртица је имала мали камин, неколико прозорчића, 
под нешто од дасака нешто од набијене иловаче. Била 
је тако мала да ју је крава запремала скоро целу. Само 
код камина, поред јасала, било је мало, уско место, где 
се могао наместити кревет за двоје. Мергењ је све то 
видела, али је ћугала. МИ она је имала неке планове, ве- 
зане са избацивањем Анке за време бремености у шталу. 
Кров и северни зид јуртин ради топлоте покривени су 
сеном, које је у пластовима донети са ливаде, за прву 
употребу. Убрзо потом наступи свечано увођење Лисуље · 
и Биса у нов стан, а сутрадан Грегор и Анка престолу 
у шталу своје постеље. 

Испрва су у њој само ноћивали, потом су се све 
раније измицали у своју кућиину, у чијем је камину го- 
рела ватра све дуже. Битерхај је тамо седела непрестано, 
а и ноћивала би да је имало места. Али је јурта, због 
топлоте, намерно била начињена тако мала да више ништа 
није могло стати у њу. Остајао је само низак, узан пролгз 
између зидова и бокова кравиних. Но тај пролаз није 
задржавао Битерхај, није задржавао ни Пронда који је 
походио суседе „с времена на време“. Да би појачали 
пријатне утиске од похода, обично су кували чај од шум- 
ских трава. Мергењ је све дуге вечери проводила често 
сама у својој јурти и једино су Кутујахситини јаоци ре- 
метили гробну тишину нацуштене зграде. 

Међутим су с поља долетали смех и гласно ћаскање. 
Мергењ је тада почињала дугу, тужну и дивљу песму, 
којом као да је хтела да угуши унутрашње јаде; али је 

чешће излазила у двориште, слушала разговоре, хватала 
речи, најзад викала је Битерхај и Пронда, под изговором 
да је доцкан, да је већ време спавању. 
— Сутра ћете опет устати на рад у подне. Доста 
сте већ натупили зубе. 
— Охо, ала је брза да тера друге на рад! — ша: 
путала је Анка, прибирајући се уз Грегора. 
— Море, нека је! Добро те смо ми овде прешли. 
Одмах ми је олакшало у костима. 
| — Нисам тамо могла мирно ни да спавам. Чим се 
| она проклетница мрдне, ја се одмах пробудим, чини ми 
| се да иде с ножем. 

— Спавај већ! Овде неће доћи. 

— А шта даље» 

— Шта даљег Убиће је... јер она се неће оканути 
својих злочиначких навика, и ми ћемо остати с њеним 
богаством. 

Мергењ све љућа, све чешће пребацује Пронду. 

— Остављаш ме!.. Занемарујеш!.. Можда си се за- 
љубио у ону трулу врбу! 

— Боже сачувај. Него ти не волиш да се разго- 
вараш, Мергењ... Зар се може заборавити тако добра 
жена као ти. 

: Она је слушала његове похвале, али га није пу- 
штала к себи. Постао јој је одвратан. Сем тога су му се 
од зиме и рада ране повећале и јаче смрделе. 

— Видиш, каква си ти: ни себи ни свету. 

Али је она знала такве због којих би била добра 
и весела. 

— Ћути и одлази! 

·_ Сутрадан се понављало то исто. Опет самоћа, Ку- 
тујахситино кукање, а на пољу жубор гласова. Неко 
прича бајку и на погребним местима пева... речи људи, 
витезова, дивних коња, силних непријатеља и.. богова. 

5 Учинило јој се да познаје глас Грегоров Он је ретко 
ЊЕ" причао бајке. Она је волела да га слуша. Изиђе на праг. 
Густа магла пала по земљи, а високо горе светлуцала 

јата звезда. Тако је, одиста променио глас и започео 
нову причу... Не, то није прича, то је љубавна песма. 
„Ах, срце! Зашто нагониш да говоре моја покрет- 
љива уста Зашто слушаш тако жељног 
„Кад ми моје речи могле пробити ваздух и остати 
у твоме сећању, ох, певао бих ја, певао без прекида, 
без умора... 


„Зашто је ослабело срце моје» Зашто оштре очи 
не виде, ослабела, помутила се мисао моја>2! 

„Ај, хај! Даље, туго... Смејаћемо се весело, радо- 
ваћемо се док је време... Та живот бежи .!.. 

„Еј! Нека звони моје медено грло, нека носи песму... 
Љубимо док нас старост и болест нису савладале, и нису 
претвориле у шаку праха... 


















„Кад сам први пут дошао к теби, рекао сам ти: 
ево ме! У ноћном сну јављаћу се покрај тебе, к ћу 
ићи на јави за тобом као сенка.. 


„Ах! Када бих снагом своје песме могао зауставити 
ветриће, када бих могао облаке разгонити, или расхлађи- 
вати могао жарко сунце, ах! дувао бих на тебе, дувао 
једнако !...“ 

Ту је песму често певао њој. 


Мергењ жустро отвори врата. У ватром обасјаној 
дубини седели су, занети слушањем, с лицима наслоње- 
ним на дланове, Пронд и Битерхај; Анка није скидала Е: 
очију с мужа. Нико не примети да неко загледа у јурту. ма 
Само је крава окренула на Мергења рогату главу и пре- 
секла је очима. 


— Пронде, хајде одмах! — јекну изненада прому- 
као глас и сви од њега задрхташе. 

— Шта2 

— Хајде! доста је већ тога! Кажем ти, доста је.. 

— Иди, иди — изгура га. Анка. 

— Шта се десило! — питао је Пронд чешући се 


по глави, кад беше у јурти, и он погледа у женине за 
жарене очи. 





но КАДЉА; 

— Речи по читаве дане не чујем... Лица људскога 
не видим... Само кукњаву умируће Кутујахсит!... А ви се 
тамо господите !... Доста је!.. Не дам више!.. По два- 
пут пијете чај... другима млека и масла нема... Доста 
је тога!.. Зар, кад нестане јела, нећу морати после ја да 
вас храним својим јелом 2... Зар се сад не користите мојим 
имањем, мрежама, чамцем, судовима2 Зар им ти ниси 
помагао у купљењу и дењењу сена... при грађењу штале 2... 
А зар ти ниси мој — реци>! 

— Твој, дабоме твој! — уверавао је он благо. 

— Па видиш. Крава је можда њихова, али, једући 
млеко оделито, они једу наше. Упропашћују наш живот, 
да би сачували свој. Кад настане глад, помреће прво 
изгладнели и изнурени радом. Ти ћеш да умреш, а ја 
нећу да ти умреш. Боље нека они помру. Кажи им да 
ја хоћу, ја заповедам да се уселе опет, да ћу иначе краву 
истерати, шталу спалити,.. да се уселе, никако друкче! 


— Не, то им не могу рећи! Неће да послушају... 
слободни су људи!.. 

— Добро, немој! А ја ћу их одмах спалити! 

Па дохвати угарак, 

— Ама казаћу им, казаћу !... Да Бог сачува, жено!... 
Сутра ћу да им кажем, умири се! Мада Анка сигурно 
неће пристати. Крава је њена... Пре тога си јој хтела 
отети мужа, сад краву... Ја сам мислио да си се ти већ 
поправила. 


Она се засмеја и одгурну га. У јурту се плашљиво 
увуче Битерхај. 

— Ти си будала. Видећемо сутра шта ће запевати 
твоја лепа лутка. 


Оде у кут и скиде одело. Пронд се свлачио и раз- 
мишљао. 

— Шта јој је то праснуло ; Никад не можеш разу: 
мети жене!... Несвесне су. Сутра ће се сигурно ухватити 
за гуше. Морам Грегора опоменути. Знам шта, ћу им 
рећи... Нема у штали спавају Анка и Битерхај, а Грегор 
37 

овде... Тада Анке као и да неби имало... Или још боље, 
нека тамо спава Мергењ. 

Умирен овом мишљу, он заспа брзо и тврдо, умо- 
ран радом. 

Али Мергењ није могла да заспи. Све наде и ра- 
дости, пробуђене песмом, изиђоше пред њу. И све су се 
изгубиле с појавом оне белолике. Читава поворка не- 
срећа дошла је за њом. Да се она није појавила, можда 
хране неби нестало, и не би настала она махнита ноћ. 
Сад она, Мергењ, не би била сама... не би је оставио Гре- 
гор... не би је мрзели као дивљу звер, сви. Њено је срце, 
отврдло у гневу, већ мекшало, и мислила је да ће се 
вратити дани кад се смејала и могла желети добра. Сад 
је опет ноћ, хладноћа, ужас! И већ ништа променити не 
може, пошто се десило... Сети се израза Грегорова лица, 
кад је одгурнуо на речној обали, и оно жарко вече, пур- 
пурно, звездано, обастре је опет као на јави... Она ђипи. 

„„А сад... они тамо спавају у загрљају .. Говеда им 
топлим дахом греју тела... Срца им куцају мирно... И 
онамо, негде далеко, тако исто спокојно у топлоти и 
разблуду почива поред друге човек којега је она волела 
првога, и који је гурнуо чак овде... 

Хладна дрхтавица јој прожма плећа. 

Она се свуче с постеље и испаде да пири ватру. 
Слабо се разгори једна, једина остала на огњишту главња. 
Она изиђе по дрва, али се не врати. У нејасном сјају 
освита тиха шталица је удари као мора... Танак стубић 
дима сновао се из димњака. 

— Сама се запалила! — помисли она с дивљом ра- 
дошћу и врати се у јурту. Ослушкиваше један часак па, 
уверивши се да Пронд спава, да Кутујахсит не јечи гла- 
сније но обично, зграби главњу, истрча и завуче је у 
сено, наваљено ради топлоте на северни зид од штале. 
Потом се врати брзо, али не могаде у јурти да доседи. 
Опет истрча непажљива, грозничава, заборави да за собом 
затвори врата; крвави језици већ су лизали шталицу озго, 
са стране, обавили је около. Јутарњи је ветрић распири- 

вао пламенове. Мергењ ипак стиже да допадне и поду- 
пре врата коцем који јој се нађе под руком. Било је 
крајње време, јер се скоро у исти мах разлеже рик го: 
вечета, затим промакоше бледо лице и руке, потом се 
разлеже силно ударање у врати и... страховит, нељуд- 
ски крик: 

— У помоћ!... Гори!... Отворите!... 

Пронд, Битерхај, па и Кутујахсит, испадоше на тај 
крик из јурте. — „Где гори, где гори»“ — понављали 
су несвесно, ма да је ту пред њима била гомила пламе- 
нова, у којој су се помешали нељудски гласови бола и 
очајања, страховита рика говеди, комешање тела која 
су се борила. Пронд најзад угледа подупрта врата, ки. 
диса, ма да су га пламенови, као гује, језицима хватали 
за руке, за нага рамена. Одвали колац и отвори врата. 
У истом тренутку отуда погледа рогата Лисуљина глава; 
али говече већ није могло изићи, но паде и собом за- 
твори излаз. Пронд је кушао да га извуче, вукао га, 
тукао; али јадно живинче није могло устати, само је 
дрхтало и рикало. Последњим, очајним напором подиже 
се, као ударено остраг, на колена и грудима удари о 
довратак. Цео већ нагорели зид затресе се, греде му 
излетеше и притискоше и Пронда и краву гомилом за- 
жарених главања. Ноге несрећникове, рањаве, јадне ноге 
виделе су се испод изукрштаних на њима греда. Он се 
трудио да се ослони о њих и извуче из ужаснога стиска. 
Мергењ прискочи и, заборављајући на опасност по себе 
саму, стаде да разбацује зажарене рушевине. 

На један пут ветар јаче подухну и из куће поку- 
љаше облаци црнога дима и крвави пламенови, као мно- 
гокраки језик огромне змије, и обухватише је, а уз исти 
мах се цела зграда, нагнута већ на њену страну. заљуља 
и сруши. Главна греда од крова удари је у груди, 
— обали је и прикова за земљу. Страшно јечећи вила 
"се она у зажареном угљевљу. Најзад умуче. 

Јутарње сунце обли златом сиве димове згаришта 
и скамењене од пренеражености Битерхај и Кутујахсит. 

31“ 

ХИ 

Кутујахсит се одмах врлти у јурту, леже, и више 
не устаде. Умре неколико дана после тога. Битерхај 
остаде сама. Страх је више није напуштао. Имала је под 
руком храну, али није смела да отвори врата. Живела 
је о мишевима, глогињама, корењу, што је могла скупити 
око себе. Мршавела је, бледела, све више губила снагу, 
већи део дана, слободан од хватања животиња, купљења 
јагода, проводила је седећи у јурти, ма да је смрад од 
Кутујахситинм трула тела тровао ваздух. Најзад јој судба 
посла ослободиоца. Угледала га је једнога вечера, кад 
се враћала с ведричицом воде. Био је то звер црн и ве- 
лики колико и Лисуља. Девојчица задрхта од радости, 
јер јој се прво учини да је то одиста Лисуља, да ништа 
није било, да ће одмах изићи Анка и Грегор. Али је гост 
имао космату, троугласту главу, огромне канџе, а није 
имао рогова ни репа. Угледавши је он застаде и чучну, 
а потом поче стражњом ногом да се чеше иза уха. Би. 
терхај упаде журно у јурту, залупи за собом врата, па 
радознало стаде да гдеда кроз прозорчић шта ће даље 
бити. Звер се од треска врата уплаши, диже се на задње 
ноге и осврте око себе. Било је тихо, сумрачно; само је 
језеро, црвено од вечерње светлости, пљускало у даљини, 
те се он умири, приђе згаришту, гурну њушком Мерге- 
њину помодрелу главу па стаде да раскида тело. Целу 
је скоро ноћ мумлао, померао и превртао греде. 

Пред зору Битерхај више није видела лешине, но 
беле кости и крваве остатке разбацане по угљевљу. Мед- 
вед је мало подаље спавао, завукавши њушку међу шапе. 
Два дана је пировао пред јуртиним вратима. Последње 
је ноћи имао чак и сметње, борио се с неким зверовима 
и љутито рикао. Али није отишао. Изјутра га је девој- 
чица опет видела на обичном месту, где спава на сунцу. 
Жеђ и глад су је страховито мучиле, али није смела да 
изиђе. Села је у кут, скоро на самрти, и сањала о оним 
зеленим шумама, о оним пределима око великога језера 
где станују срећни људи, где слободно трче деца и те- 

лад... Трже је шум на прозору. Огромна космата њушка 
и наоружана канџама шапа завукоше се скоро једновре- 
мено; али је отвор био и сувише тесан. Звер сену очима 
и повуче се, Но није сматрао да је побеђен. Она је чула 
како је ишао око јурте и тапкао по трави. Најзад скочи 
тромо на кров, који стаде да пуцка под његовом тежи- 
ном. Гребање, шум земље која је слетала с крова, најзад 
кретање таванских греда показивали су да копа. После 
неког времена облице се размакоше и падоше с вели- 
ким треском, а на светлом отвору појави се глава крва- 
вих очију. 

Звер завири и спусти се стражњим делом унутра. 
Ту стаде, отресе се од прашине, подиже нос, помириса, 
па се упути право Кутујахситиној постељи. Али... успут 
му се поглед са сјајним као карбункул очима Битерхај... 


Он се усправи на стражње ноге, зарежа, и дишући 
све бешње, пљујући и клоцајући зубима, упути се к њој 
накострешен, страшан... Девојчица се није мицала, није 
викала, па не пусти гласа чак ни кад јој мршаво тело 
притиште шапом на клупу... 


Снегови засуше помрзла језера, ретке шуме и убогу 
земљу. Силни мраз је све сковао у тврди кристал. 


Општина, сазнавши од ловаца да се из јурте гу- 
бавих не види дим, посла нарочитога човека, да се увери 
је ли Бог скинуо са ње „проклетсво“. Јакут је дуго ви- 
као без успеха, најзад извали врата копљем... Угледа 
проваљени кров и домисли се. — Медвед! — про- 
мрмља он. | 

С тим се врати кнезу. Тада збор реши да се пошље 
новац у варошицу за парастос, а јурта да се спали 

Нови изасланик, прекрстивши се побожно, подметну 
свежањ упаљенога грања под кров старе, прожмане отровом 
зграде... Затим стаде подаље па чекаше, докле га облаци 
дима, изишавши напоље, не уверише да је ватра добро 
ухватила. Онда се врати својима. 


МИ АРМ 

На месту осташе само две гомиле пепела и мало 
костију. Цео тај крај, докле су год ишли губави, остао 
је за дуго пуст и непохођен. Нико ту није смео брати 
јагода, хватати риба, гонити звера... 

Али ће животна плесан, неишчупана с кореном, не: 
уништена у клици смрћу ранијих жртава, опет процве-. 
тати нигде на људским телима, и опет ће се населити и 
зајечати проклете пустиње. 


Вацлав СЈЕРОШЕВСКИ. 


(С пољског превео Лазар КНЕЖЕВИЋ). | 








ПК АРА. 


Ја сневам о жени, већој но све жене, 
Чија ће лепота бити тајна свима, 
Идући кб божји дах у просторима 
Који не окрзну никог осим мене. 


Њен чар да је моје велико откриће; 
Да мирно присуство те чудесне жене 
Не разуме више нико осим мене, 
Осим моје вечно очарано биће. 


И пред чијом гордом лепотом, од свију 
Само ја отворих очи очаране, 

И срце кб црни цвет из глухе стране, 
Невидљиве капи док на њега лију. 


И њена лепота тако недогледна, 
Необешчашћена хвалама глупака, 
Да обиђе тихо, као снопље зрака, 
Све тамне путеве душе, само једне. 


И ја кључар чудне лепоте, да с тајном 
Срећом видим јасно да је ова жена 
Од истога светлог ткива начињена 
Од кога и болни мој сан о бескрајном. 


Ј. Дучић. 








Ри УНЦА 


ПВО И 


На гробу мртвих времена клечим и сузе сузим.,.. — 
А земља подмукло стење и демон насмијан пред вратим 
црна гроба погледом сумње мотри залазно, пролазно сунце 
— крваву вечерњу тачку.. 

На рубу моје трепавице, којом магија вије, мота се 
из сивих, пљеснивих давнина шарено клупче карневала: 
мртва тисућ љета, ратови и културе и дуге мутне пусте 
ноћи у валим, кб ноћи са дна океана... 

„Остави тамницу сумње и пази очи — ал не кб 
демон пред пакла вратим — о пази очи на свијетлу 
вјере и културе!“ пророци времена вичу. 

„О моја душа од презира болна, замилосно вас 
гледа све и добу своју и блудницу сурову још неизби- 
чевану; у свему види обсјену и лаж... М небо и све- 
мир тек је узан обруч, леден колут змије, што самртно 
ју стегао“... 

И све ми гушће сузе на тамни гроб, на гроб вре- 
мена цуре... док земља помукло стење и демон, витез 
пред црним градом, погледом сумње мори залазно, про: 
лазно сунце — лептира црвених крила на вршку горе... 

У успомени живота гледам праоца, сред плавог пра- 
шуме храма, велебна џина. Јака му чула у жутој рута- 
вој кожи поји пламено сунце кроз силне гране. У дивљој 
светињи буја и расте у њем истине нагон, разапињућ му 
руке под гордо кубе неба... Демон се јоште родио нијг!“. 

О, праоче и диве! За Тобом моје горе жуде... 

За Тобом и прашумом у дивље предавне дане... 


Тужан је живот у Вавилону, на праху истине... 
Јосип Косор. 





~ 
. 

У последњој кући на крају села, која је већ била 
сасвим близу куле светиље, становао је стари, седе браде, 
мрнар, кога остали поморци предела не зваху друкчије 
до мудри. 

Увек је свој живот тако паметно удесио: да сада, 
кад је већ достигао лепу старост, с једне је стране био 
још снажан и здрав старац а с друге стране уштедео је 
доста новца. С тога се мирно могао радовати старо- 
сти својој. 

Никада није имао-жену ни деце; његово најмилије 
занимање и његова права срећа од увек беше размиш- 
љање. Он би рекао: ако је жена потребна моме раз- 
мишљању, онда је непотребно узети је за жену, јер што 
би ми од ње требало, могу овако без муке извући из 
њеног говора — а ако пак није потребна моме разми- 
шљању, онда би била глупост узети је за жену, јер би 
ме лако могла одвратити од мојих мисли и разорити 
ми срећу. 

А његова је срећа била, да се лепих дана, када је 
море мировало, попне у свој чун и лагано отисне, сасвим 
сам са својим паметним и љубљеним мислима. Нити је 
прегозио робу на оближњу обалу, нити је бацио мрежу 
за риболов; седео је мирно на крми и непрестано раз- 
мишљао. 

Ово се догодило једнога дана, када је сунце на 
небу стајало већ ниже и његови зраци лежали на тала- 
сима, као варак од злата на угаситој одећи за маску. 

Једна велика, али нежна птица, тела од прилике као 
у чапље, слети на предњи део лађе мудрога мрнара. 
Овај примети прво сенку, коју бацаше птица на под 
лађе и затим погледа горе. 
После дугог размишљања, за време кога непрестано 
посматраше птицу, мрнар рече: Изгледа да си птица, јер 
имаш две ноге и два крила, а цело ти је тело перјем 
покривено. 


Птица одговори: Твоје су те мисли довеле до пра- 


вог познања, ја сам на сваки начин птица, и молим те 
да ме гостољубиво примиш на своју лађу. 

Мрнар се чудио, да птица уме да говори и рече: 
Радо те поздрављам као свога госта. До сада нисам имао 
прилике, да чујем птицу да говори, и стога мислим, да 
ће разговор с тобом бити користан моме размишљању. 
Само ти обраћам пажњу, да се као гост моје лађе мораш 
подврћи реду, који на њој влада и који мораш пошто- 
вати као исход мог дугогодишњег размишљања, 

Птица климну главом: Реци само, рече она, шта 
спада у тај ред. , 

У њ спада, да се не сме стајати на једној нози, као 
што ти то чиниш, јер да ја то исто покушам, одмах бих 
пао у усколебани чун или чак преко ограде у море. А 
пошто ја то не могу, немој ни ти да чиниш: јер то из- 
гледа као само уздизање. 

Птица стрпљиво испружи другу ногу и седе на руб 
лађе. — А зашто да једанпут не стојим и на две ноге2 

Пошто је мрнар опет извесно време птицу посма- 
трао и гледао, рече: И у тебе је као и у осталих птица 
бео трбух, а и људи већином имају такав од природе, 
али што ми је чудно и што никако не могу да разумем, 
то је, да ти је перје на леђима сасвим шарено, зелено, 
црвено и златно, тако да изгледа, као да се сунце врло 
радује, кад се на твојим крилима сија и пресијава и по. 
влачи жут руб око целог ти тела. А људи, који су пак 
најмудрији род на земљи, обично се облаче у одела црна 
или сива или угасита или обојена слабом бојом, а птице 








путу 

су уопште бар толико мудре, да људима подражавају. 
Ти кад сад овамо дође у тако шареном, чудно шареном 
оделу, изгледа ми да тиме грубо побијаш општу разум 
ност свих створења, а, мени се чини, боље би учинила: 
кад би са себе збацила те будаласте и охоле трице. По- 
мисли само, да и сам ној, чијим се перјем на велико тр- 
гује, има свега од две до три најпростије боје. Помисли 
даље затим, да ли је довољно паметно и разумно, дакле 
да се својом спољашношћу од осталих издвајаш и иза- 
зиваш тиме час злобу, час подсмех, али стално нарочиту 


" пажњу! —- 


Птица разјапи свој дуги, шиљати кљун, али не ре: 
кавши ни речи, опет га склопи. Њене мале, сиве очи 
сијаху као од унутарњег задовољства, мало сави главу 
у страну и пријатељски жмиркаше на старог мрнара 


А он настави: А нарочито ми изопачено још изгле- 
дају та два дуга, танка, увојна пера, која ти се на глави 
лелујају, као да хоће да се ругају, свему што чврсто 
стоји! Прво ћеш њих одмах сад одсећи. 

Мислиш» упита птица. А шта онда да радим» 

То баш хоћу да ти кажем. Имам овде доброг, и 
корисног катрана, којим мажем даске свога брода, да не 
труле, њиме хоћу да намажем твоја крила и тако угасим 
дречеће боје. Онда ћеш имати боју гаврана, онда можеш 
остати на мом броду као гост, јер још нешто хоћу да 
поразговарам с тобом. | у 

А сад птица рече: Лепо ти хвала на доброј вољи 
и мудром савету! Ја сам уљудна и мирољубива птицаи 
радо бих се подвргла реду, који влада на твоме броду 
и у твојој глави која много мозга — кад би ми нужно 
било и кад бих на то била приморана. Али ми више не 
треба твога гостопримства. Већ, докле смо се ми онако 
мудро разговарали — довољно сам се одморила и при- 
брала своје снаге за нов лет. Збогом ! 


И клекнувши поносито, рашири шарена птица своја 
дуга, сјајна крила, вину се и полете у плаво вечерње небо. 


А У , 
МЕ У А ЧУ 

Мрнар је био запањен. Хтеде да за птицом погледа, 
сунце му засену очи. 

Онда стави прст на свој нос, и пошто је добро по: 
размислио, рече у себи: чудновато, како су лакоумне 
ове птице. 5 Мен 
— А ја мислим: извесно је то стога, што умеју 
да лете. | па 

ДАЛМАТИНСКО ПУТОВАЊЕ ХЕРМАНА БАРА. 


Херман Бар, познати њемачки публицист и књи- 


" жевник, био је отраг неколихо година — ушљед великог 


умног напора — некако малаксао, и, као што са прича, 
изгубио сваку вољу да живи и ради. Попала га нека 
чама и мрзовоља, па не може ноћу ока да склопи, а по 
мозгу, који је увијек радио, роје се најтуробније мисли. 
ЈЉекари ће га тад послати у неко лијечиште у Швајцар- 
ској. Али заман. Чамотиња и клонулост душевна никако 
да га се окане. У тој невољи, човјеку одједном сину кроз 
главу једна спасоносна мисао. Он осјети потајни глас 
који му шапну из дубине душе: устај и бјежи к мору! 
Човјек устаде и послуша. МИ чим га обиде поветарац 
с плавога Јадрана, његови се живци окријепише, а дух 
као да се препороди. ЈЉекари то назваше чудом. Али 
он поче да новим животом живи, и од тога времена, по- 
слије сваке ма и најмање кризе, чим осјети да му је што 
тешко на срцу, а он бјежи за сунцем и морем! 


Тако и прошле зиме, за највећег бијешњења босан- 
ско-херцеговачког питања. 


Било сад из благодарности према овом нашем ље- 
ковитом 5Зоплетшата-у, било стога што је писац, као ро- 
ђени умјетник, нашао истинскога уживања у природним 
и умјетничким љепотама ове земље — извјесно је сва- 
којако да је Херман Бар Далмацију искрено заволио. Та 


1 раџппаштизеће Кејзе уоп Негтапп Ваћг. 5. Е!аећегз Уегјаг, 
Ветп, 1909. 





ли 
42 
.1 


3 


о и = Љи ~ 
. „ ср бе и иу 25 
А. 
РЕ = 4 


СР 


РГ У Г ".л/ " . > Д 
Ро рт иња елр Дон 
- ои | снишињи „7 





а 


590 Српски Књижевни ГЛАСНИК. 





његова љубав нашла је топла израза у књизи којој сам 
горе исписао наслов и која је ово дана, у укусном из- 
дању, угледала свијета код С. Фишера у Берлину. 

Али се љубав Хермана Бара није ограничила на 
земљу и културне трагове које је у њој нашао; он је 
своју љубав пренио и на становнике. И кад је, проучава- 
јући наше домаће прилике, био логично приморан да 
осуди стерилност (а у неколико и сметеност) стогодишње 
аустријске управе у овим крајевима, он је то учинио бег 
длаке на језику, управ онако, како смо то од његова 
критичког и неодвисног духа могли очекивати. 

Али та искреност и та неодвисност суђења није, ра: 
зумије се, могла наићи свуда на једнаку оцјену, и ње- 
мачки је писац, путујући зимус кроз Далмацију, имао 
више пута да се тужи на претјерану ревност аустријске 
полиције. Њезини агенти у Дубровнику отишли су тако 
далеко, да су писцу конфисковали апарат са аматерским 
фотографијама, које је за своју књигу хватао, бојећи се 
зар да би то могла бити каква работа... стратегијска! Те 
и остале шиканерије описао је Хермач Бар најприје у 
бечкој „Н. Сл. Преси“, а сада ево и у овој књизи, из 
које дознајемо и то, да је од овог аустријског ћубли- 


циста европскога гласа полиција у Котору захтијевала 


— пасош! „Имао сам га уза се — вели иронично Бар 
— али је био застарио, јер како ја путујем највећма по 
иностранству, а у иностранству нигдје не траже пасоша, 
то га напросто не бијах дао поновити“. 

Као што се види, писац дјела „О критици модерне“ 
и толиких других врсних књига, не остаје дужан својим 
домаћим властима, него им фином иронијом одвраћа жао 
за срамоту. Његова је књига, може се казати, с краја на 
крај проткана неком саркастичном поентом која је на- 
перена против аустријске управе у Далмацији. Понекад 
његове стријеле иду даље и узимљу на нишан и саме 
државнике са бечкога ВаПр!га:2-а. Тако ће на једном 
мјесту своје књиге овај аустријски писац, признајући 
нужду потоњих војничких мјера у држави, ипак одлучно 

осудити писање оног дијела бечке штампе која као да 
је имала задатак да противник само грди и подцењује. 
„У бесједама Пирикловим противу Лакедемонаца -— при- 
мјећује Бар — нема ни једне погрдне ријечи о њима. 
Није он ишао за т м да њих грди, него да свој рођени 
народ храбри и уздиже. Јер је Периклес казао: више се 
бојимо наших рођених мана, него ли душманских наснова“. 
Да је Херман Бар човјек врло проницав и духовит, 
то је овдје сувишно нагласивати. Ко узме у руке његову 
далматинску књигу, наћи ће мноштво доказа о томе. 
Ипак има момената, кад би овај наш пријатељ, ради про- 
мицања путничког конфора, хтио да доведе у Далмацију 
читаву насеобину из — Берлина! Нека се увјери Г. писац: 
да се постигне жељена цијељ — подизање удобних хо 
тела — неће требати ни бечких, ни берлинских коло- 
ниста, премда смо, уосталом, увјерени о њемачкој опро- 
баној вјештини у томе послу. Ми Далматинци држимо, 
напротив, да ће удобнији хотели и већи конфорт сами 
по себи доћи, али најприје треба да нам из Беча и Пеште 
даду оно што ми сами, својим средствима, нећемо никад 
створити: да нам даду жељезничку везу са свијетом! 
Да у Далмацији има жељезног пута, ни Херман Бар 
не би своје далматинско путовање ограничио на старе 
приморске градове, него би ваљда зашао био и по нашем 
загорју, међу оне кршне „Морлаке“, који по далматин- 
ским висоравњима од дванаест стотина година пасу своја 
мршава стада и који би, јамачно, још и мање могли да 
му се похвале на данашњу државну управу. Овако је он 
тек могао да пропутује китњастом јадранском обалом, и 
да запази тек оно што је на дохвату брзих парних бро- 
дова. Али, треба признати, оно што је могао да запази, 
запазио је понајвише својим рођеним очима. Још боље. 
Неке предјелне и умјетничке знаменитости гледао је он 
као протанчани естет, који је навикао да очима мисли. 
Његови утисци из из Задра, Спљета, Трогира и Каштела, 
Дубровника и Боке Которске, одмакли су сасвим од 
обичних шаблонских импресија, и имају сва обиљежја 

самониклог индивидуалног 5итштпр-а. Ипак мјесто, које 
је писцу најљепше странице измамило, то је Дубровник 
— „Че ја! оћпе бесепуат“ — где је писац дуго раз: 
говарао са прошлошћу. И нигдје му, вели, прошлост, ако 
изузмемо Венецију, није говорила тако рјечито о себи 
као у овом мртвом јадранском граду, који живи у про- 
шлости и у будућности, али у ком нема садашњости, Чи- 
тајући ову књигу Хермана Бара, ја сам. понекад имао 
утисак као да, у млађим годинама својим, читам /7ушне 
слике Хајнеове, иако ту нема ни трага од какве имита- 
ције. Зашто» Бог би то знао. Ваљда због неке аналогије 
у осећајима и у таленту, а можда и због тога, што су 
оба писца пјесници који су путне утиске писали у прози. 

Како било, ове су Барове импресије написане бри- 
љантним и оригиналним стилом који умије да слика, као 
што око умије да гледа. А ако књига, као цјелина, из- 


гледа малко неједнака и до краја не сређена, то се писцу 


без муке може да опрости, с обзиром на многе бли- 
ставе и сугестивче странице, које је зналачком руком у 
њу уткао. 


МАРКО ЦАР. 








пољ ва Дева о“ с 








БУГАРСКЕ ТРГОВАЧКО-ИНДУСТРИЈСКЕ КОМОРЕ. 


Највећи део трговачких послова у Бугарској пре 
Ослобођења био је у рукама Грка и Турака. Бугарски 
живаљ се бавио поглавито сточарством и земљорадњом. 
Услед политичких прилика, многи бугарски виђенији 
трговци, који су најчешће били и видни национални 
радници, прелазили су у Влашку, Молдавију и Русију, 
да, под страном заштитом, продуже своје трговачке 
послове. ! 

Одмах после ослобођења осетила се с једне стране 
велика потреба да бугарски елеменат узме што живљег 
учешћа у домаћим трговачким пословима и с друге да се 
од стране државе учини све да би се трговини, индустрији 
и занатству дао што већи полет. 

Убрзо се увидело, да законодавство у опште и тр- 
говачки законик на посе нису били довољни подстре- 
качи да трговинско-привредном развитку осигурају брз 
и правилан пут. 

Како су трговачке коморе у свима просвећеним др- 
жавама, својим постојањем, кроз столећа вршиле веома 
благотворан утицај на развитак радиности и трговине, 
Бугарска је, пре петнаест година, 1894, и сама устано- 
вила трговачке коморе, које су допринеле врло много 


1 Тиме се објашњава чињеница да је први бугарски револу- 
циони комитет за ослобођење основан 1862 у Румунији. Исто тако _ 
и „Блгарско Књижовно Дружество“ основано је 1866 у Браили. Ре- 
волуционо и књижевно лруштво обилато су помагали богати бугар- 


ски трговци. 

трговачко-индустријском и занатлиском напретку у целој 
земљи. 


1 ОРГАНИЗАЦИЈА КОМОРА. 


Независно од административно политичке поделе, 
Бугарска је подељена на пет трговачко-економских обла- 
сти. У главном граду сваке од ових области (Софија, 
Пловдив, Рушчук, Варна и Бургас) постоји по једна тр- 
говачко-индустријска комора. 

Тачне границе области сваке коморе одређују се 
указом. Оне не одговарају свуда административној по- 
дели, јер је подела сфера појединих комора учињена 
према трговачко - индустријским и занатским приликама 
дотичне области. 


Бугарске трговачке коморе, супротно сличним уста- 
новама у извесним западним градовима, пошто нису ства- 
ране приватном иницијативом, немају пуну слободу де- 
латности. Тако, свака одлука коморе која засеца у инте- 
ресе општега карактера, пре него што би се приступило 
њеном остварењу, мора бити одобрена од надлежнога 
министра. 


Коморе су дужне поднети Министарству Трговине 
и Земљорадње годишњи извештај о своме раду; а сваке 
четврте године опширан извештај о целокупном тргова- 
чко-привредном стању у својој области. 


Свака комора састоји се из редовних и почасних 
чланова. Број редовних чланова зависи од броја адми- 
нистративних, који улазе у област (трговачко-економску) 
дотичне коморе. Свака административна област, (срез), 
мора бити заступљена у комори најмање с једним чланом. 


Но збир свих среских чланова мора бити увек за 
један мањи од броја чланова, који се налазе у месту у 
коме је средиште комора. Законодавац је ово предвидео 
стога да би комора могла успешније обављати послове 
и да не би за свако решење морала сазивати чланове 
који се налазе у мањим градовима. 








Уа 

Изборно право имају сви трговци, индустријалци 
и занатлије, који имају 25 година, самостално обављају 
своје послове, уживају сва грађанска и политичка права, 
плаћају најмање 35 динара порезе, или имају средње 
професионално образовање. 

Изабрани, пак, могу бити сви који имају иста права 
као бирачи, с тим да су стари преко 30 година и да 
плаћају: трговци и индустријалци најмање по 100, а за- 
натлије 50 динара порезе, или да имају више образовање. 

Пословима коморе руководи одбор. Одбор сачи- 
њавају: председник, два потпредседника и секретар. 
Одбор се бира на општем скугу коморе за две године. 
Секретара бира скуп, а потврђује министар Трговине и 
Земљорадње. Он мора имати више образовање. У од- 
лукама одбора има саветодаван глас. 

Буџет коморе сачињавају: 1, Прирез (чија стопа не 
може бити већа од 8%) на порез трговаца, индустрија- 
лаца и занатлија и на патенте за право продаје дувана и 
спиритуозних пића; 2, Приходи од музеја и таксе за учи- 
њене услуге члановима и 3, поклони, завештања и други 


· случајни приходи. 


Израђени буџет комора претходно одобрава Мини- 
старство Земљорадње и Трговине. Оно има право чи- 
нити измене и допуне. Једном утврђен буџет комора прима 
се као државни буџет. 

Из овога краткога прегледа законодавнога уређења 
комора види се, да су то установе често професионално- 
сталешког карактера, само су оне тако организоване, да 
се трговци, индустриалци и занатлије помоћу њих упу- 
ћују на кооперативан рад, чиме се, у многом, успело да 
се избегне велика и често штетна подвојеност и сталешка 
подела, праћена антагонизмом и нетрпељивошћу. 


П ЗАДАЋА КОМОРА. 


Бугарска законодавац је, по угледу на сличне уста- 
нове у другим државама, одредио коморама општи де- 
885 

локруг, остављајући свакој извесна права слободног кре: 
тања, према месним приликама. 

Циљ је сваке коморе да штити и подражава инте- 
ресе трговачко-индустриске и занатлиске у својој области, 
Као таква она има следеће задаће: 


1, Да служи као саветодавни орган влади, у случају 
када се ова има занимати пословима који улазе у област 
општих државних интереса, или се односе на интересе 
појединаца, и 

2, Да, по својој сопственој иницијативи, или по тра' 
жењу власти или појединаца, даје потребна обавештења 
о трговини, индустрији и занатима своје области, и да 
настојава на томе да власти предузимају све мере, које 
би могле допринети да се привредни послови што што 
више развију. 

Пошто коморе служе првенствено као саветодавно 
тело Министарства Трговине и Земљорадње, то их оно (а 
по потреби и остала министарства) консултује и тражи 
од њих обавештења у свима доле побројеним питањима 
привредно-трговинског карактера: 


1, Израда нових или измена постојећих закона и 
уредаба о трговини, индустрији и занатству; 

2, Отварање професионалних школа, берзе или дру- 
гих установа, чија је задаћа подизање трговине, инду- 
стрије и занатства у земљи; 


3, Уређење житних и других тржишта, као и пре- 
возне службе на пристаништвима и жељезницама; 


4, Припрема или измена жељезничке и царинске та- 
рифе, закључавање трговинских уговора, завођење тро: 
шарине и других такса и пореза, који задиру у интересе 
трговачко-индустријске и занатске; 

5, Питања опште-привредног карактера, која инте- 
ресују било цео један сталеж, било појединце, или се, 
најзад, односе на опште земаљске интересе трговачко- 
привредне природе, 

Ради што успешнијег нзвођења своје задаће коморе 
прибирају статистичке и друге податке о кретању трго: 
вине, индустрије и занатства. 

Државне и општинске власти, као и све јавне уста- 
нове, дужне су давати им сва обавештења бесплатно. 

Сем тога оне су створиле и посебне установе, које 
им служе као помоћни органи. Од ових установа да по- 
менемо три најважније: арбитраж, информациони биро 
и музеј. 

а) У тежњи да број спорова сведе на што мању 
меру, свака комора бира на свом годишњем скупу из- 
борни суд, који се састоји од седам чланова. Саобразно 
одредбама грађанског законика, изборни суд доноси од- 
луке у извесним споровима између трговаца, индустри- 
јалаца, занатлија и радника. 

6) Информациони биро збира све податке о извозу, 
увозу, тржишним ценама, као и податке о тарифама желез- 
ничким и царинским. Скупљене податке биро ставља на 
расположење трговцима, индустријалцима и занатлијама. 
Биро има и најпоузданија обавештења о солидности тр- 
говачко-индустриских кућа, која, наравно, чува у тајности, 
колико то захтева трговачка дискреција. 

в) Музеји су једна од најважнијих установа комора. 
Свака комора, сем софиске, има музеј, у коме су кзло- 
жени занатско-индустријски производи дотичних области. 

У Софији постоји одлично уређен трговачко-инду- 
стријски музеј. То је установа Министарства Трговинеи 
Земљорадње. Музеји су ослобођени свих државних и оп- 
штинских дажбина. Они прикупљају предмете нарочито 
оних занатско-индустриских производа који су још у 
првим зачетцима развијања. Приватни индустријалци и 
занатлије најчешће се служе трговачким музејима да при- 
вуку пажњу потрошача на своју робу и задобију пове- 
рење на новчаним тржиштима за своје цроизводе. Коморе 
дају годишњу помоћ за издржавање музеја. Министар 
Трговине и Земљорадње одређује величину ове помоћи 
Коморе могу саме или споразумно с управом софијског 

трговачко индустријског музеја откривати трговачке музеје 
у иностранству. 


» > 


У првим годинама свога рада коморе нису покази- 
вале особито велике резултате. То се у осталом није ни 
могло очекивати, кад се зна да је ово сасвим нова ин- 
ституција. 

Немајући ни саме довољно искуства у пословима, 
коморе су, у почетку, имале чисто теоријски карактер. 
Оне су се биле организовале у главном на то да под 
носе извештаје и препоручују влади потребне мере за 
заштиту трговачко-привредних интереса у појединим кон- 
кретним случајевима. Но у колико су коморе улазиле у 
послове, у толико је и њихов консултативан глас растао, 
тако, да су оне после само неколико година рада по- 
стале драгоцени помоћни орган Министарства Трговине 
и Земљорадње и Финансија. у 

Имајући за задаћу да прибирају молбе и сазнају 
жеље и потребе трговачко-индустријских и занатских ста- 
лежа, коморе су постале самим тим природни посредник 
између власти и трговачко-индустријских редова. 

Благодарећи том њиховом сталном посредништву, 
изведене су многе реформе у царинским и подвозним 
тарифама, како често просте формалности коче трговин- 
ски промет. 

У току времена, нарочито последњих година, како 
су захватиле озбиљног корена и стекле потребно пове- 
рење публике, коморе су предузеле низ практичних мера 
да се ојача и подигне домаћа индустрија. Тако, из- 
међу осталога, оне, споразумно с Министарством Трго- 
випес и Земљорадње подражавају путујуће мајсторе раз- 
них заната, који поучавају друге, мање спремне за посао, 
отварају трговачке и друге професионалне школе и кур- 
севе; дају помоћ мајсторима и калфама да би се у своме 
занату могли усавршити у земљи или на страни. Коморе 


се старају за проналазак нових тржишта за земаљске 
производе. 

Споразумно с окружним и општинским одборима, 
оне уређују берзе за куповину и продају у земљи; ста- 
рају се за давање рада радницима као и за уређивање 
изванредних вашара. 

Оне дају потребне дозволе и гарантију за исправан 
рад путујућих трговачких агената, што је врло корисно, 
пошто се зна, да се међу овима налазе.и особе које 
често немају ничега заједничког с трговином. Нарочито 
се показало као по све корисно отварање практичних 
курсева. Коморе се старају да у сваком граду прихвате 
и подрже већ постојеће занате. Према томе младеж која 
се ода занатству најчешће има могућности да се у своме 
сопственом граду бар до извесног степена припреми и 
усаврши у раду, благодарећи практичним школама и 
курсевима. 

Коморе су у главном обратиле пажњу на ове за- 
нате: обућарство, свиларство, ћилимарство, ужарство и 
у опште прерада лана и конопља; прерада ружа, тка- 
нина разних врста, брашнарство (са воденичарским кур- 
сом), хлебарство, сапунарство, бојадисање у опште и бо: 
јадисање грађевина, столарство, браварство, ножарство, 
гвожђарство, плетарство, седларство, кројачки послови, 
златарство, израда шешира, кожарство, лончарство. 


Из набројаног списка заната види да је тенден- 
ција комора сачувати малог занатлију и постепено га 
припремати да, усавршавањем и удружењем, прихвати 
сувремене методе рада, како би, налазећи се пред новим 
европским контурентимм, могао издржати утакмицу. 

Да напоменемо још како коморе имају сем чисто 
практичних задаћа и културне мисије. Оне потпомажу 
периодичне економско-финансијске списе; изашиљу своје 
делегате на разне међународне изложбе трговинско-при- 
вредне природе, којим, у опсежним извештајима, дају 
потребна обавештења о раду и привредном напретку 
културних држава. Старају се да уносе у народ што 

више знања путем популарних књига. Да би се ова по- 
следња идеја што лакше изводила, основана је „Занатлиј- 
ска Библиотека“ Ив. Ев. Гешова.! 


ШП. КОНГРЕС КОМОРА. 


У тежњи да код сваке коморе развије сопствену 
инициативу, закондавац није наредио никакве пословне 
везе међу њима. И доиста, оне су се развијале и радиле 
свака у својој области, подносећи извештаје Министар- 
ству Трговине и Земљорадње. Везе међу коморама, оче- 
видно, стално су постојале, али се нису много манифе- 
стовале у спољним знацима. То се да лако објаснити 
с погледом на њихов историјски развитак. Оне су прошле 
кроз три разне етапе. Првих година било је мање ини- 
цијативе, а више просто посматрање и изучавање по- 
слова. Касније се развија већи полет. Коморе предузимају 
разне мере да се занати подигну на степен сувременог 
напретка. То је друга етапа. Охрабрене успехом, коморе, 
у најновије доба, и то је трећа етапа, увиђају да ће њи- 
хово дело моћи и даље напредовати, ако се, посредо- 
вањем државе, предузму потребне мере за заштиту зачете 
домаће индустрије. 

Како је ово веома значајан посао, коморе су уви- 
деле потребу заједничког саветовања и предузимања ко- 
лективних и индентичних мера, за њихово извођење. То 
је била идеја водиља за сазивање конгреса трговачко-· 
индустријских комора, који се обавио у Софији 31 маја 
и 1, и 2, јуна, ове године. Рад конгреса је био врло 
обилан. Предлога је било од стране свих комора. Ми 
ћемо овде поменути само неке од најважнијих. 


' Библиотека носи име једног од највећих финансијско-економ- 


ских реформатора нове Бугарске Г. Ивана Евстатијева Гешова, Као 
министар Финансија он је спровео закон о коморама 1894 године. 
Од своје личне имовине дао је потребних средстава за издавање 
„занатлијске Библиотеке“. Г. Гешов је вођа народне консервативне 
странке п један од највиднијих бугарских државника. _ 

- _ Конгрес је прихватио већ постојеће жеље комора: 

1, Да Влада учини потребне материјалне жртве за 
оснивање Бугарске Трговачке Коморе у Цариграду; 

2, Да се придода свима посланствима на страни по 
једно лице ради чисто трговачких послова; 

3, Основати консулате у свима градовима у којима 
изискује трговачка потреба; 

4, Васпоставити савет за железничке тарифе у Ди- 
рекцији Бугарских Државних Железница; 

о, Саображавати се свима правилима карантинских 
предохраних мера; 

6, Да се постојећи закон о берзама што скорије 
доведе у склад с локалним потребама; 

7, Несумњиво једна од најважнијих одлука конгреса 
је изражена жеља, у тежњи подржавања домаће инду- 
стрије, да се не пренагли у питању о закључавању Трго- 
винског уговора с Аустро-Угарском. 

Конгрес је донео резолуцију, коју су делегати саоп- 
штили Министарствима Трговине и Земљорадње и Финна- 
сија. У резолуцији се скреће пажња влади, да при закљу- 
чењу трговинског уговора са Аустро Угарском, поклони 
особиту пажњу полету земаљске индустрије. Пошто се 
Аустро-Угарска, констатује конгрес, јавља према Бугар- 
ској, као и према осталим балканским државама, не као 
индустријска, већ као чисто аграрна држава, то се од 
ње и не могу очекивати велики уступци за извоз стоке и 
земљорадничких производа. Другим речима, Аустро-Угар- 
ска, за увоз својих фабричких производа у Бугарској, не 
осигурава овој никакав реципроцитет. Стога конгрес пре- 
дочава како би било штетно закључити трговачки уговор 
без обостраних обавеза, јер би се њиме само загаранто- 
вала индустријска прођа аустро-угарских производа на 
балканским тржиштима. 

Благодарећи томе, што између Бугарске и Аустро- 
Угарске влада неуговорно стање већ четири године, у 
Бугарској се с успехом почео развијати низ идустријских 

послова и, уверен да ће започети послови под заштитном 
| тарифом боље напредовати, конгрес препоручује особиту 
| обазривост при склапању трговинског уговора с Аустро- 
|: Угарском, пошто њени фабрикати заузимају ако не прво, 
| а оно најважније место на бугарским пијацама. Ова бо- 
јазан конгреса има свога оправдања. 


Бугарска је, за, последњих петнаест година, од како 
је донет закон за подстицање домаће радиности, у инду- 
стријском погледу знатно коракнула напред. Према подат- 
цима Министарства Трговине и Земљорадње, у Бугарској 
има 255 индустриских предузећа, која се користе закон- 
ским повластицама. Од свих брашнарска индустрија за- 
узима прво место, — постоје 64 модерних млинова. Ко- 
лико је успеха постигла ова радиност најбоље сведочи 
то што је 1885 из Румуније увезено брашна само у Се- 
верну Бугарску у вредности за 4—500.000 динара, а 1905 
годиие за целу Бугарску само око 300.000 динара. 


Бугарска не само данас подмирује домаћу потребу, 

него јој је брашно један од најважнијих извоза за Турску, 
НЕ где је извезено : 
Њ 1906 године за 2,592.300 динара 
а 1907 ; ,  93,752.400 > 
јр 1908 . „ -- + 902:100 5 
Н Међу осталима, Бугарска има: 32 текстилне фабрике, 
21 кожарских фабрика, 18 пиварских фабрика, 16 гвож· 
| ђарских радионица (од којих 4 модерне), 11 дрводољских 
Ње радионица, 10 сапунских фабрика, 8 цигларских и кера- 
мичких фабрика, 7 фабрика за израду барута и других 
ЈА експлозивних материја. 


" Делатност ових фабричких предузећа најбоље се по- 
казује у томе, што се цифра уноса прерађевина осетно 
смањује, док се, међутим, зна, да њихова потрошња расте. 
Упоредни статистички подаци из 1907—8, и то само неких 
артикала, изразито показују с коликом брзином домаћа 
индустрија корача напред. 

год. дин. год. дин, 
Памучно платно. . . . . . унесено 1908, за 3,323.941 мање него у 1907, за 1,953.171 
Разне мануфактурне материје 3 1908, „ 4+,497.926 > »„  » 1907, „  596.665 
Тканине за израду џакова, сла- 
марица и друге грубе по- 
греје не еј а 
Плугови и земљорад. справе 
Кожа (марокин и сахтијан) 


ТОВВ ВБ ОТБ 
1908, „ 543834. |, | „ „ 1907,, — 336.940 
1908.:-. 1,297:101. „У „1907, . --198.558 

МЕ Ба ват ЛЕ а њи водта 5 ТВАО 


1907, „ – +89.636 


мг "15 


ОМ И о 
з 


Рубен 5. 55 У АМА а 1908, 
онижинен а ај о а е и «е Е 1908, ,„ —— а пао 1907 ни аек 120:937 
Ускад иоузице (5 а јели: ле В 1908, „ 550.080 5 и 907 90:305 


Неоспорно је већа царинска тарифа допринела да 
се развије домаћа радиност. Но треба забележити чиње- 
нице, да је овај протекционистички систем један од узрока 
да се и цена производима повиси. А то је један од раз- 
лога што је и живот у опште у земљи поскупео. Но то 
су жртве сваке државе која се почиње индустриски раз. 
вијати. 


Из овог се кратког прегледа само неких статисти- 
чких података види, да је тежња конгреса трговачко- 
индустријских комора, у погледу заштите земаљске ин- 
дустрије, сасвим основана. 


Ез 


Трговачке коморе су доста допринеле да се ради- 
ност за ово релативно кратко време оснажи и развије. 
Као такве, оне заслужују и нашу пажњу, у толико пре 
што код нас ова установа не постоји. Наши надлежни 
чиниоци могли би промислити о питању, тим пре што 
рад бугарских комора може само уливати наде на успех. 


Коморе су установљене и у Босни и Херцеговини. 
Оне у Хрватској постоје већ дуг низ година. Има их 
три. Како је последњих година наша трговинско-при- 
вредна делатност почела узимати шире размере и нала- 
зити прође за своје производе у разним државама, ко- 
море би могле бити само од користи. Оне би и код нас 
могле обухватити у свој делокруг рада подизање занатско 
индустриских послова и спомагање трговине. За трго- 
вачко-иидустријске послове желети би било да се имају 
коморе у Београду и Нишу. Услед тога што Ниш по- 

стаје сваким даном све важнији трговачки центар и по- 
чиње стварати све веће трговачке везе са Турском, а 
посебно са Солуном, сасвим би природно било да нишка 
комора има свој огранак у Солуну. Тиме би већ посто- 
јеће трговачке везе нзмеђу Београда, Ниша и Солуна по- 
стале много тешње, а послови ишли брже и успешније. 

После ослобођења, Бугарска је у својој економској 
политици била спутана многим ранијим трговачким ве- 
зама Турске. Она, као и Турска, није могла оптерећавати 
стране производе већом царинском стопом од 8%, ад уа- 
Тотет. То је много допринело да страна производња на- 
несе јак удар домаћој. Та незгода се брзо увидела и већ 
првих година самосталнога живота, почело се размишљати 
о потребним мерама за заштиту домаће радиности. За- 
конских предлога је о томе било 1887 и 1892. Но тек 
1894 године, Г. Ив. Ев. Гешов, министар Финансија и за- 
ступник министра Трговине и Земљорадње, једновремено 
са законом о коморама; донео је и „закон о подстицању 
домаће индустрије“. Тај основни закон, допуњен 1897 и 
1905, служи и данас као подлога национално-индустриј- 
ском развићу. Протекционистичка тенденција бугарског 
законодавца осетно је истакнута. 

Тежња сувремених бугарских економиста је да се на 
том заштитном путу остане, јер се сматра да је он по све 
потребан, да би привредни живот постао разгранатија. 

Подизањем извесних индустријских предузећа посте- 
пено се даје могућност и земљорадњи да изађе из свога 
досадашњега примитивног облика. А то је једна од глав- 
них тежњи бугарске економске политике. За извођење 
овога плана влада налази, поред законодавних протек- 
ционистичких мера, и одане сараднике у коморама. 


М. Ђ. МилојЕВИЋ. 








БЈЕВНСМЕРНЕ БЈЕРНСОН. 
6) 

То је дакле педагошка књига, до душе не педа- 
гошка за оне који су даље измакли, већ за оне којима 
треба протеста против фанатизма. То је књига за народ, 
написана делом за неразвијене, делом за тако зване обра- 
зоване, на које песник при писању најрадије и не мисли, 
али које и не хају за то. Сада ће се показати како 
позив књиге као васпитача утиче на способности и 
душу свију. 

По потреби, даје се за право противницима догме, 
као протест против догматичног веровања, присталицама 
не. Наша северна књижевност још је на тако ниском 
ступњу да ослобођени духови нису још у стању да опишу 
једног глупог или комичног или морално ограниченог 
слободњака: то се не би разумело. Тип као што је смешни 
слободњачки апотекар у „Госпођи Бовари“ даје доказа 
о вишој култури Француза. Где је, као у великим на- 
родима, борба против догматичног учења душевно давно 
задобивена, има се у његовом описивању много простора; 
у једном малом друштву, као што је наше, ми се бојимо 
да не шкодимо доброј ствари. 

Борба против догматичког веровања даје се ме 
ђутим врло добро уметнички употребити; само у „На 
Божјим Путевима“ не даје утисак, да је употребљена 
чисто уметнички. Опоменимо се разговора о Самсону. 

Песник с једне стране хоће да опише како један 
млад теолог за време разговора осећа; с друге стране 
има намеру да читаоцу саопшти Штајнталова испитивања 

и његових ученика о Самсону-миту, што очевидно не 
утиче баш уметнички. Ова испитивања, овде на Северу, 
изнета су седамдесетих година у „Новом Данском Ме- 
сечњаку“; она се у роману са извесном сигурношћу из- 
носе као непронађена, каква немају истраживања која 
испитају критичари Св. Писма, који често употребљују 
реч „можда“. 

(ООсећа се, као што се мени чини, песникова радост 
представљањем овог чисто материјалног. 

Ипак главна је ствар, да ова борба против догма. 
тичног веровања нема довољно интереса за интелигент- 
нијег читаоца, пошто му она изгледа потпуно извојевана. 
Интересантно је пратити јурњаву једног човека, који 
бркљачом хоће да разлупа капије и зидове. А када га 
видимо како бркљачом јурише на вратанца, онда то баш 
није тако интересантно. 

„На Божјим путовима“ је роман, што Французи зову 
а #ћеве. Он хоће да усади извесне реченице: куда иду 
ваљани људи, ту су путеви Божји; божји путеви нису 
у фразама; правда и љубав су језгро Хришћанства; на 
првом је месту живот, па тек онда вера. 

То су велике истине, али и сувишс истините. 

Други моменат против фанатизма јесте протест про- 
тив уског и мрског расуђивања у стварима које се тичу 
односа између мужа и жене, брака, развода, и тако даље. 

Пошто песник осећа да се налази у врло ограни- 
ченом друштву, тако необразованом, које би при нај- 
мањој његовој смелости, вриснуло, а пошто неће с дру- 
штвом да раскине, већ да га задобије и васпита, он по 
нужди почиње са азбуком. Он износи односе тако згодно. 
да и најограниченији човек остаје добро расположен. Те- 
жиште је показати да један слободњак може раскинути 
брак, па ипак остати честит човек. У том смислу мора 
брак који се кида бити што безначајнији. Стога добивамо 
мужа који је „покварена маса меса“; он је хром, слеп, 
нити може да мисли ни да говори, као што не може да 
иде и види. М да би га начинио што гнуснијим, постао 

је хром и слеп од сексуалне болести, која се у ствари 
наивно сматра као последица разузданог живота. Затим, 
да би што више говорио у корист женине стране, жена 
је дете од седамнаест година, која ни мало не зна шта 
је брак, која је заузела место своје покојне сестре, и 
преко чијег односа са Сереном Куном у свему осталом 
лежи непровидна копрена. 

Дакле она је невино, бојажљиво и заплашено дете; 
али је поред тога неодољива. Да би доказао неодољи- 
вост, употребљава песник сву своју сентименталност, апе- 
лује на расположење бајке и стил бајке, и намерно бива 
детињаст. 

Овде се испреда формалан разговор између човека 
и биља, и, као што се види, тај човек није дете, већ 
жена, која је већ много и много проживела. Под тим се 
разуме нешто особито лепо: заносан утисак шумске са- 
моће. Извођење је мало сувише слабо и продужено. Из- 
ношење пак звони у данским ушима мало неприродно. 
Опомиње на Андерсенове бајке, али је слађе од њих. 

Бјернсон не може да начини своје јунаке довољно 
неодољивим. Када о њој говоре, људи се сувише оду- 
шеве и бивају малко афектована деца: 

„Тога је дана Рендален био врло расположен, и са 
усхићењем је говорио о њеној свирци. У њој није било 
одважности, али је било песме, еротичне красоте, која 
каткад тражи себи равне. Он још могаше некако — као 
што рече — одсвирати један руски комад: он га сви- 
раше одлично. Калем је хтео знати, како она изгледа. 
„Глупо“, узвикну он, „Боже ми опрости, глупо! Могла 
је спасти чело, али на њ' навлачи косу. Ја јој рекох, горе 
ту косу, очи можете спасти. Али још не видех човека, 
који се плаши што има очи. — Зар има» — „Боже 
мој, има очи од више звукова!“ Већина очију пева једним 
гласом, највише у два гласа; али их има које певају 
сјајним акордима. 

„Када при свирању погледа на више, онда тек можеш 
осетити. Али обично се мешају око ногу од стола, или 

буше рупе у угловима или потпаљују пећ. Понекад по- 
јуре по зиду, као пацов који не може иапоље“. 

Ретко се кад чуло, да један младић у Норвешкој 
овако говори. Просто се види како песник одушевљеним 
скакутањем обилази око младе жене и избацује кратко, 
лирско клицање. Оволико сентименталности у разгово- 
рима воле прости норвешки читаоци и читатељке. На- 
веденом месту нико није замерио, дакле мора се мислити 
да оно одговара особитости и укусу народа. Публику и 
критику пре вређа неосетљивост пишчева. охолост једног 
песника који уме да задржи своје осећање, делује од- 
бијајући, пошто публика хоће да види песникову крв 
или бар његове сузе. 

Није само довољно што Калем воли Рагнију, већ да 
би још већма уздигао њену красоту, видимо и Рендалена 
(кога је увео из „Заставе су истакнуте у граду и у луци“ 
и „најплеменитије је што јунак познаје“) који је тако исто 
у њу заљубљен као и Калем. Ипак се — невероватно, 
али у част теорији наслеђа — повлачи, пошто су неки 
чланови његове породице душевно болесни. 

Дакле, изгледа да ништа није на путу разводу брака, 
али ту су деца. И овде уме песник згодно да се извуче. 
Из неке пређашње књиге има он на стоваришту стару 
госпођу Рендален с њеном угледном школом. Рагнија зна, 
да ће се деца тамо боље васпитати, него што би их она 
могла васпитати. Сад је све у реду. Муж, маса меса, жена 
анђео, деца понамештана боље но у родитељској кући. 

Од стране читаоца преостаје само могућност неодо- 
бравања, да су Калем и Рагнија пре него што су могли 
ступити у брак, стајали једно другом сувише близу. Али 
песник бојажљиво бди над њима, те љубавника после 
једног јединог грљења своје потпуно пасивне драге шаље 
на један американски университет. Ако велики океан лежи 
између драгих (као у старим легендама извучени мач), и 
онда је морал на сваки начин спасен. После ових прет- 
поставака да би ставио фанатизам у пуну светлост, Бјерн- 
сон удешава да обоје буду предмет социалног прогон“ 

ства. Фарисејизам показује на њих прстом, хладноћа и 
тешка осуда сродника предаје их јавности. Обоје бивају 
"предметом грубости — а нарочито млада жена — ого- 
варања. Она се сама у кући не сме разговарати с једним 
човеком, не сме се на улици показати с другим, а да је 
не сматрају за блудницу, и то због њеног невиног односа 
сатим људима са којима она општи недраговољно, само 
да послуша мужа. 

Да, околина, њени сродници на челу, доводе њеног 
првог мужа тамо, да би га као суседа могла видети сваки 
дан. Ту се сломије њена слаба отпорна снага, она добива 
сушицу и бива отргнута од своје срећне куће и човека 
који је обожава. 

Бар да је учинила само једну једину грешку, да се 
огрешила о свога првог мужа, да је своју децу запу- 
стила, или само мало пре службено одређеног часа била 
у односу са својим другим мужем, и да је тако што 
песник бранио или правдао, бар би се трудио да над- 
влада интелигентно или неинтелигентно мишљење о ономе 
што се не допушта. Ипак у исто време треба да су ого- 
варачи по својој души добри, чисти и племенити. 

Јер, каква се поука може извести, ако рђави, груби 
људи морализујућим и гадним пресудама унесрећавају 
ваљане људе и невине жене у гроб терају. Напротив, 
ако грдоба фанатизма дотле дотера, онда морамо видети, 
како она у благонаклоних људи спутава осећање правде. 
И ако је надмашност нових погледа на живот потврђена, 
онда се то напротив мора догодити ваљаним људима, 
који су упознати са старим погледима на живот. Стога 
видимо исту наклоност с обе стране, жртве и кривца. 
То су брат и сестра, који се са великим сродничким слич- 
ностима под разним погледима на живот различито раз: 
вијају. Брат у добротвора за шири круг, сестра у тесно- 
грудост и незадовољство собом и другима. 

И сад, пошто су оговарачи исто тако поштени људи, 
као и они који због оговарања пате, отворено лежи мо- 
могућност њиховог одношења. 

39 

У осталом, још се хоће да покаже јачина и способ- 
ност победе нових погледа на свет. Научни поглед на 
живот, оличен у Калему, увек побеђује. То је од при: 
лике као у старим јуначким романима, као у „Монте 
Христу“. Јунак је увек лобедилац. Чак је и из подземне 
тамнице умакао; његови су извори за помоћ неисцрпни. 
Тако је и с Калемом. Где живот није као у роману пе- 
дагошки уређен, ту се догађа најискуснијем · лекару да 
му лек не успе. Ипак Калемова предузећа успевају свуда. 
Његовој је вештини крај само код галопирајуће сушице 
и рака. Он лечи, хипнотише, оперише, све са успехом. 
Он лечи од пијанства, тајних грехова и сујеверја. Ана 
и Серен, пар који радо пије, од његових упутстава у 
часку постају ваљани; зидара Андерсена спасао би да га 
није убило свештениково мешање. Он са успехом опе- 
рише Сисела и пуковника Бајера и најзад јединца ње- 
гових сродника с којима је у непријатељству, мећући им 
на главу жеравицу. — Опет, каква поука! 

Све ово изискује педагошка главна мисао. Не иде, 
да Калему операција не испадне за руком, и како је 
уљудном детету срећа увек наклоњена, то неуљудно дете 
најзад увиђа своју неправду. Бића која стварају несрећу 
бивају најзад изнутра умекшана. Изгледа да песник није 
добио никакав утисак о стрмој неприступачности једног 
човека другоме, или о непрозирности ограничених, која 
је увек тврђе тврдине, тако да другог не разуме, неће 
да разуме. Наравно, ретко се пружа прилика да се спасе 
јединче свога непријатеља. 

Педагогији на овом пољу придружује се сад све 
оно поучно песништво у области ботанике, медицине, 
као и теологије: сва она латинска имена биљака, сва она 
непотребна тачност у медицини, тачност која је поврх 
тога врло често дилетантска. Говори се и о накалемљи- 
вању крви. Овим извођењем односа медицинске технике, 
изгледа, да песник хоће да рашири нове, истините поуке. 
Не баш да хоће да сија ново задобивеним знањем, 

али он се наивно, готово семинаристички радује, да га 
изнесе на светлост. Поука, као што рекох. 


Шта је непосредна последица таквог представљања» 
Да читалац о томе не добива утисак, да све одиста до- 
годило. А то је стога, што писац наравно црпе идеју за 
своја дела из онога што је видео и доживео, али му је 
за време извођења непрестано на памети оно што је 
неопходно потребно норвешком народу да чује, да научи, 
и стога покушава да читаоцу изнесе своју поуку на нај- 
живљи и најјаснији начин. 


У овоме је ствар, да су истински лепе, снажне и 
дирљиве партије ове књиге баш оне, у којима нема поуке 
ни тенденције: место о школовању, када Калем, путем за 
Сторс-Труфт, пешице са оцем иде; слично путовање по 
снегу, када Калем као одрастао човек иде на игранку, 
где са својом сестром игра готово еротично. Али, пре 
свега, најдражеснија сцена и сценарија целе књиге јесте: 
јутро после доласка младог пара у свој дом у Норвешку, 
оно дивно описивање, када због свежег ваздуха отварају 
прозоре и уживају у дивотном изгледу. Најзад, захтевање, 
да се млада жена окупа скакањем, и дрски чин који 
затим долази. 


Ово утиче као живот, не као поука. 

И живот је, иу романима, важнији од поуке. Није 
ни вера на првом месту —- као што у овој књизи стоји. 
Није на првом месту ни старање о души. А ни навештавање 
наравствености. Живот је на првом; живот у својој дивљој 
невиности, која је у књигама старог нараштаја мучно 
могла успевати. 

Овде, као у „Леонарди“ и „Краљу“ већи део радње 
износи да фанатизам убија добар глас једне жене која 
није ништа скривила. Ово је лепа и хумана идеја, на 
коју се Бјернсон непрестано враћа. 


И „Краљ“ је чисто педагошко дело. Оно је нами- 
шљено и смишљено као протест против краљевске вла- 
сти, и стога у себи има мало стварности. 

39% 

Човек не верује да се то догодило, или да се може 
догодити. Узмимо као опреку овоме најфинији, најдухо- 
витији напад на краљевство, који постоји у северној књи- 
жевности. Писмо Мила Енгелса Нори о посети на Софи- 
јеру: „заставе су истакнуте иу граду и у луци“. Истина 
овде има очевидне тенденције, али се она сва утрошила 
у описивање истине. Ја сматрам да је ово писмо, једно 
од најбољих глава које је Бјернсон написао. Савршено- 
сти те главе не налазим у делу „На Божјим путовима“. 

Узмимо сад као опреку „Краљу“ Додеов роман 
„Краљеви у прогонству“. И ова је књига напад на кра- 
љевство, наравно не тако савршен у респектовању ове 
власти као Бјернсонов, али ипак са великом разликом, јер 
читалац добија одређен утисак да се све то догодило. 
Он верује у то. Песник је као, шта би он чинио када 
би био у оној ситуацији, када би био жена, радник, кнез. 
Шта бих је од своје стране чинио да сам то исто, пита 
се читалац не знајући себе сама. ИМ када он ћутећи од- 
говара: чинио бих исто тако, онда је песник у добитку. 

Осети ли он међутим, да он ни под којим околно- 
стима или променама не би тако чинио или говорио — 
никада неби клавирској свирци додао еротичну красоту 
или пару очију четвороручну свирку — онда књига не 
утиче на њега као стварност. 

Али ништа у већој мери не спречава утисак ствар: 
ности, него кад писац не изнесе читаоцу само своје главне 
мисли, већ хоће да утиче на масу морализујући, на мла- 
деж васпитавајући, и свуда хоће да наведе противнике 
да се удубе у његове главне мисли, приказујући их у 
најмање одвратној форми. Јер они не могу да виде живот 
без уредбе, а она све ремети. 

Па ипак, тешко је Бјернсона посматрати више од 
једног пута онако искључиво као романсијера. Што је 
он као такав педагог, зависи од његовог богатог и пу-_ 
нокрвног природног талента и од моралне климе у Нор- 
вешкој. Овде би могла да важи иста склоност, која се 
испољавала у његовим безбројним новинарским чланцима, 

у његовој склоности, да свуда о свему даде своју реч 
(Лав Толстој). 

Бјернсон је тек позно и, како изгледа, опирући се 
отпочео да пише романе. Када га пре десет година или 
још раније опомену на то један познаник — махом из 
практичких узрока — изрече се он против романа са 
највећим гневом, он га се гнушао; ни по коју се цену 
не би у то упутио. Доцније је променио своје мишљење. 

Али ипак када се показало, да је он и сувише на- 
родни васпитач, да би могао написати један савршен 
роман, имало је ово на његову песничку славу мало ути- 
цаја, још мање на његов значај као историјског лица. 

Као певач, као реформатор језика, као вајар типова, 
он је песник првог реда, и то је већ тако давно при- 
зната ствар, да се не мора спомињати. Да је он као 
носилац идеја, као један дух, делао за оно што му је 
изгледало да је ствар истине и правде, то још сви нису 
признали, али је без сумње исто онако истинито. Баш 
тај његов жар за добру ствар худи његовим романима. 

Он је од почетка био најбогатији таленат међу пе- 
сницима Севера, као што је Ибсен најособенији, најор- 
гиналнији, Јакобсен најпријатнији и колоритом најбога- 
тији, као што је Стриндберг најжешћи, жесток до покоља. 

Бјернсон се појављује као први обилатом раскоши 
и богатством свога талента. За велике одлике треба да 
благодари природи. А за недостатке махом друштву у 
коме се налази. 

Јер, он хоће у својој уметности све да понесе. Он 
је у својој души, као уметник, демократ. Он хоће сви да 
га разумеју, све да васпита. Али на силу бога се васпи. 
тавају они које треба васпитати. Ако су сувише ниско, 
не могуће је да је лет уметничког дела врло висок. Са 
обзиром на оне којима се упутио, он бива тежи. 

Кад би могао Бјернсон у будуће да се повери само 
своме генију. Томе ни један лет није сувише висок. 

Е (Свршиће се). 
ГвоРг БРАНДЕС. 
(С немачког превео Никола СТАЈИЋ). 





ИЗ СТРАНИХ КЊИЖЕВНОСТИ. 


ЈЕДАН ЛИСТ ИЗ БРАЧНЕ ФИЛОЗОФИЈЕ КОД СТАРИХ. 


Фрагменат у коме се расправља наведена тема и који 
доносимо у српском преводу, узет је из заоставштине 
чувеног Аристотеловог ученика, Теофраста. Он нам није 
сачуван у оригиналу, већ у латинској преради светог 
Јеронима, који се потпуно сложио са идејама нашег пе- 
рипатетичара, и примио на се да их извуче из заборава 
и препоручи својој публици. Отуда је разумљив онај 
тон у фрагменту, за који се баш не би могло рећи да 
је врло каваљерски. 

Али и када се одузме тај презриви тон, који смо 
ставили на рачун светоме оцу, фрагменат неће по пре- 
тераном подцењивању женског рода остати у грчкој књи- 
жевности усамљен. Још код Хомера и његових јунака може 
се констатовати одсуство сваке галантерије, а доцнија је 
поезија у овом погледу отишла још и даље. Нападаји 
на нежни пол постали су ос! соптишпез у неколиким 
литерарним врстама, на првом месту у Комедији, наро- 
чито у Новој Комедији. Из фрагмената атичких комичара 
и из Плаута и Теренција могла би се начинити прили- 
чна збирка врло негалантних сентенција. Чак је иу 
озбиљној трагедији, поред свих симпатичних женских ти- 
пова, жена оличена невоља и слабост. Нежни осећаји 
човека према жени сматрани су као удбос, болест, и они 
нису имали места у трагедији: и ако драма има посла 
са страстима и душевним потресима, за љубавну су страст 
држали трагичари да понижава слободног човека; она 
није била довољно узвишена да публику доведе у свечану 

екстазу, која је потребна о свечаности винскога бога. И 
када је у доцнију, Еурипидову трагедију унесен и овај 
нехеројски патос, не мучи та понижавајућа страст ни- 
када човека, већ само жену, не Хиполита или Јазона, већ 
Федру и Медеју... Испада, често врло грубих, против 
лепога пола, има и у осталој поезији, почев од Симонида 
са Аморгоса па чак до византијског Спанеаса и до на- 
родне византијске лирике. 

Разуме се да се сви испади не смеју схватити баш 
директно и озбиљно, да су они — нарочито у Новој Ко- 
медији — по правилу само један невини литерарни флирт; 
и лепи пол (који несумњиво има права да се љути на 
негалантност Теофраста и светог Јеронима) наћи ће до- 
вољно сатисфакције у другим врстама поезије, на пример 
у еолској лирици и код галантних Александринаца, У 
сваком случају, улога жене у поезији зависила је од њеног 
положаја у друштву, који није био ни мало завидан. Отуда 
је и дошло оно неповољно гледиште у књижевности. 

Питање о животу Гркиња у време Теофрастово врло 
је компликовано, на првом месту зато што је у разним 
крајевима грчкога света заузимала Гркиња врло разли: 
чито место у кући и друштву. Теофрастово време је 
време велике политичке и културне револуције; у то 
време Грци критикују и остављају старе обичаје, мешају 
се са оријенталским народима, и у тим је данима морало 
излазити на дневни ред и женско питање. У неким кра- 
јевима Гркиње су тада дочекале да им се побољша по- 
ложај, на првом месту у Александрија, где су — бар оне из 
бољих кругова — могле да добију литерарно образовање, 
и да се са мало мање предрасуда појављују у друштву.' 


1 Класичан пример имамо у лепој и духовитој мисирској кра- 
љици Клеопатри, о чијој образованости и знању, језика Плутарх 
прича невероватне ствари. „Њена лепота — вели Плутарх (Апбоп. 
27) — није баш била таква да јој није било равне, нити је могла 
да на први поглед очара оног који би је видео; али би онај који 
би се с њом дуже забављао осетио неку неодољиву драж, и цела 
је њена појава, заједно са њеном духовитошћу и отменим пона- 
шањем, чинила особит утисак. Било је право уживање слушати је 

У правом и добром смислу еманципована била је Гркиња 
само у Спарти. „Лакедемонци су увек слушали своје 
жене“, каже на једном месту Плутарх.! Жене су биле го- 
тово равноправне и бивале готово исто онако васпита- 
ване као и људи, и код таквог стања ствари није чудно 
што су жене могле и у политици играти извесну улогу 
и што је у историји Спарте забележено и неколико врло 
симпатичних женских имена. У неким опет крајевима жи- 
вела је Гркиња правим харемским животом; у Тарзу су 
на пример морале даме носити чак и фереџу. У Атини 
се, изгледа, после Теофрастовог времена положај жене 
нешто поправио, али је атмосфера у којој живи Тео- 
фраст још једнако старинска и загушљива. Жена живи 
правим харемским животом, затворена у гинеконитису, 
и нема готово никаквих веза са спољним светом. Она је 
само домаћица, и има дужност да се брине о деци, о ро- 
бињама, и тако даље. У друштву — како га ми данас 
разумемо — Атињанка се не појављује. Девојке су васпи- 
таване врло строго. Младеж није могла једно друго 
ни да чује ни да види; брак и свадбу удешавали су ста- 
рији, без обзира на то да ли су се младенци икада и 
видели или нису. На овај непрактичан обичај тужи сеи 
Теофраст, и нема речи да га довољно жигоше. 

У оваквој културно-историјској околини није тешко 
разумети Теофраста. Он је осећао бар у теорији као и 
многи други отмени савременици Еурипидови и Менан- 


кад говори; она је својим језиком, као на каквом инструменту са 
много жица, могла за час да почне који хоће дијалекат. Уопште је 
врло ретко имала потребе да са варварима говори преко тумача, и 
са већином је разговарала лично, на пример са Етиопљанима, Тро- 
глодитима, Јеврејима, Арапима, Персијанцима. Кажу да је знала и 
многе друге језике, док међутим краљеви пре ње нису знали ни 
мисирски, а неки су чак заборавили и маћедонски“. 

' Један интересантан епиграм Леониде из Тарента гласи: 
„Рече једном Еурота Афродити: „„Или узми оружје, или иди из 
Спарте. Људи су овде одвећ ратоборни,““ Ова се слатко насмеје и 


одговори: „„Никада нећу да се наоружам, и опет ћу остати у Ла- 


кедемону...““ 

дрови; али да се практичан живот умео одвајати од фи- 
лозофске спекулације, најбољи су нам доказ баш сам 
Еурипид и Менандар. И у овом као и у свима Теофра- 
стовим списима видимо велики утицај комичних песника, 
утицај који је карактеристичан за све литерарне произ- 
воде старијих перипатетичара. 


[ТЕОФРАСТ О БРАКУ. | 


МЕ Да ли мудрац сме да се жени Ако је дошшчна 
дама, лепа, ако је лепо васпитана, ако је од честитих 
родитеља, и ако је он сам здрав и богат, још би и могао 
да се ожени... Али се све ово у браку ретко може да 
комбинује, и према томе мудрац не треба, да се жени. 
То ће, пре свега, сметати његовим студијама, јер нико 
не може да у исто време живи и за науку и за жену. 
После тога жене имају масу потреба: ту долазе скупе 
тоалете, бисер и остали луксуз, послуга, свакојаки наме- 
штај, носиљка и позлаћена кола. Уз то ти још дођу, преко 
целе ноћи, предике и прекори: ова је лепше обучена, 
оној опет прави комплименте цео свет, а мене, јадну, у 
женском друштву гледају све преко рамена. Зашто си 
гледао сусеткур Шта си оно разговарао са слушки- 
њом» Шта си ми донео из чаршије» Не смеш да имаш 
ни друга, ни пријатеља; љубав према неком другом ту- 
мачи она као мржњу према њој. Ако се у којој вароши 
појави какав славан проповедник, нити смеш да оставиш 
жену код куће, нити си пристао да путујеш са тим пртља- 
гом. Сироту је тешко исхранити, а богату је мука 
сносити. Додај још што жену у опште не можеш ни да 
бираш, него је мораш примити каква је да је: ако је 
напрасита, или је глупа, ружна, охола, смрдљива — једном 
речи какве год има пороке сазнајемо тек после свадбе.! 
И коња, и магарца, и говече, и пса и најјевтиније ствари, 
па чак и хаљине и легене, дрвену столицу, чашу и зем· 

1 Брак су код старих закључивали родитељи или старатељи, 


и младенци се пре свадбе — бар у највећем делу грчког света — 
нису ни видели. 

љани крчажић најпре огледамо па тек онда купимо; је- 
дино жену не показују, да се не бисмо покајали пре 
свадбе. Увек је морамо гледати у лице и хвалити је како 
је лепа, иначе ће, ако погледаш на коју другу, одмах 
помислити да је презиреш. Мораш да је зовеш госпођом, 
да славиш њен рођендан, да се заклињеш њеним здрав- 
љем; мораш да желиш да те надживи; мораш да пошту- 
јеш и њену дадиљу, и дојкињу, и роба кога је од куће 
довела, и роба кога је она одхранила, и лепог пријатеља, 
и накудрављеног адвоката, и сумњивог евнуха — све имена 
иза којих се крију љубавници. Кога она воли мораш 
волети и ти, хтео не хтео. Ако пустиш њу да управља 
кућом, ти мораш бити роб; ако ли удесиш што по сво- 
јој вољи, сматраће као да немаш у њој поверења, па ће 
одмах да удари у мржђу и свађу; и ако се ти што пре 
не предомислиш, спремиће ти одмах отрова. Ако пустиш 
у кућу бабе и гатаре и враче и златаре и болтаџије, до- 
водиш у искушење њену врлину; ако их отераш, она 
се нађе увређена што немаш у њој поверења. А у оста- 
лом, шта ти вреди и највећа опрезност: жену без стида 
не можеш да сачуваш, а чедну жену немаш потребе да 
чуваш. Стега је непоуздан чувар невиности: баш оно и 
јесте чедна жена која је могла да погреши да је хтела, 
У лепу ће за час свако да се заљуби, а ружна ће лако 
да добије прохтеве. Тешко је сачувати оно што многи 
желе, а мука опет имати оно за чим се нико не граби. 
Ипак је некако мања невоља имати ружну, него ли 
чувати лепу. Не може никад бити сигурно оно за чим 
чезне и уздише цео свет: један напада својом лепотом, 
други интелигенцијом, неко рачуна на своју духовитост, 
неко на галантност. А једном, како било, мора да падне 
шврђава на коју се са свију страна јуриша. 

Ако се пак жениш због домазлука или да би имао. 
утехе у болести а друга у самоћи — један веран роб, 
који слуша свога господара и предано води рачуна о 
његовом имању, много ће боље управљати кућом него 
ли жена, која сматра да је дужност домаћице да иде уз 

нос своме мужу, то јест да ради што јој се допада а не Д 
што јој се наређује. А болеснике могу много боље не- У 
говати пријатељи и стари робови које је обавезао до: Хе 
брочинствима, него ли она, која нам броји сваку сузу, и | 
просипа их читав потоп, рачунајући на наследство, па 
се још уз то претвара да је забринута и својим вајкањем 
само узнемирава болесника. А када је она болесна, мораш 
и ти да си болестан, и не смеш ни да се макнеш од 
њеног кревета. Ако је пак добра и мила — а то је збиља 
ретка тица! — морамо, када јој је живот у опасности и 
ми с њоме да се мучимо. А шшо се шиче самоће, му- 

· драц не може бити сам: с њиме су сви добри људи који 

. _ живе и који су некада живели, и у свом слободном духу 
може да се пренесе куда хоће. Што не може да обухвати 
телом, обухватиће мислима; ако нема поред себе људе, 
разговараће с богом. Никада неће бити мање сам, него 
кад је сам. 

Исто тако, највећа је бесмислица женити се ради 
порода, да нам не би пропало име, или да бисмо имали | 
потпору у старости, и да би иза нас остали наследници. „6 
Шта се тиче нас, кад одлазимо са овога света, да ли ће 
се још ко звати нашим именом, утолико пре што очево име 
не добија одмах син, а осим тога, има их још без броја 
много који се зову истим именом А каква ће ти бити 
потпора у старости ако код куће подижеш сина који ће 
пре тебе умрети, или ће од њега испасти највећа про-. 
палица, па ће му се — кад одрасте — увек чинити да 
врло дуго живишр А што се тиче наследника, много ће 
бољи и сигурнији бити они које сам избереш,: него ли 
они које, хтео не хтео, мораш да примиш. Уосталом, да 
не би своју стечену муку оставио ко зна у какве руке, 
још је боље завештање да своје имање, док си још жив, 
употребиш на добротворне циљеве. Вит. 

1 По атинским обичајима није било лепо остати без наслед- 
нчка, и зато је био ред да онај који нема породице или Олиских 
сродника, тестаментом одреди за наследника кога свог пријатеља, 

ПОЗОРИШНИ ПРЕГЛЕД. 


Самсон, од Анрил БЕРНСТЕНА. 


Име овога младог писца је већ везано за неколико 
живо претресаних комада. Анри Бернстен изилази сваке 
године пред публику са једним новим делом; не увек 
са успехом, али никада, такође, да не буде опажен и да 
не изазове живе препирке. Он је увек занимао, ако није 
увек задовољио. Имена његових комада, „Канџе“, „Бура“, 
„Крадљивац“, „Самсон“, „Израиљ“ и други, подсећају 
на дане који су се називали истинским позоришним дога- 
ђајима. 

У оној гомили људи што праве имања пишући ко: 
маде који дочекују огромне бројеве представа и према- 
шају у томе Ростановог „Сирана“, и ако најсрећнијег од 
свих драма које припадају правој књижевности (као на 
пример водвил „Краљ“, који је претерао пет стотина 
представа), Бернстен има ипак извесне отмености и књи.· 
жевног стила, који га одвајају од њих. Тешко је и не- 
праведно рећи да његове драме припадају „позоришној 
радионици“, како је у очајању назвао један критичар 
данашњу драмску књижевност у Француској. Писац „Сам- 
сона“ и „Крадљивца“ има једино заједничког са њом 
извесну лакоћу у занату, прилично јевтина средства, из: 
весну брзину обраде, која по неки пут пропушта да 
стави заплет на природну основу и да доследно веже 
побуде својих јунака, увек смело замишљене. 

Он је заиста и врло смео, управо најдрскији међу сво- 
јим друговима. Са највећом лакоћом и духовитошћу он 

уме да пређе преко предмета који би уплашили и нај- 
дрскије. Најневероватнији стицаји околности су код њега 
обучени у пристојно сценично рухо, и најнеприроднији 
осећаји објашњени убедљивим дијалозима. 

Предмети које он бира су обично тешке и замашне 
загонетке; људи које он пушта у живот и кретање су 
махом непријатна лица. Код Бернстена уопште нема до- 
падљивог јунака, и гледалац је збуњен, што комад оче- 
видно даје за право главном лицу, а ово открива какву 
врло мало лепу душу. У „Крадљивцу“, то је једна млада 
жена која краде у кући где је гост, да би се лепше 
обукла, и пристаје да унесрећи једног младића, који је 
воли, да би само њени велови били од скупоценијих чи- 
пака. Она је непријатна, свирепа; и гледалац тешко при“ 
стаје да јој опрости. У „Израиљу“ се говори о врло мало 
допадљивој вези једног банкара Јеврејина и једне узви- 
шене, племените маркизе. У „Самсону“ је Жак Брашар 
немилосрдни берзански коцкар, који признаје да је „варао, 
глобио и да се други пут понизно вукао пред другима“. 

Његови јунаци, гори но обични људи, извињени су 
општим људским слабостима. Истине које Бернстен баца 
у лице гледаоцу нису само непријатне; оне су такве 
да он тешко пристаје да се призна сличним и равним 
његовим јунацима; и он то чини ћутке, без одушевљења 
и као стидећи се свога суседа. 

Бернстен износи, ако не човечанство уопште, онда, 
поуздано, париско високо друштво, у коме се сливају, 
као што је ту скоро и пожелео један естета, три висока 
реда друштвена: племство по крви, индустријски и бер: 
зански краљеви, и умни прваци. Та смеса је још не: 
сливена и она тек ври; због тога је погодна за драм- 
ског писца. 

Писац осим тога нагиње баш оним сукобима између 
људи у којима се осећа да се још непрестано пружају и 
грче опруге првобитног живота. Он воли да укаже 
у природи образованог човека на нагоне човека-мај“ 
муна. Он је немилосрдан, безобзиран, и претпоставља да 

слика оне типове који су пуни сировог животног сока. 
Као млад човек он ужива у тој врсти песимизма; као 
Јеврејин он мора понеки пут подлећи слабости да пр- 
коси уздржљивости и ограђености старог племства. До- 
дајте томе и труд младог писца да појача пластичност 
својих карактера у жељи за што већим дејством, и онда 
ћете моћи разумети, и опростити, све често непотребне 
суровости и неумерености Бернстеновог позоришта. 
Што њега спасава, то је брзина и силина дејства. 
Он уме да одржи пажњу у сталној запетости и да по- 
тресе смишљеним исходом. Кад у првом чину „Самсона“ 
Грација Ридерфорд оставља Брашара са саветом да не 
путује у Лондон него да се прикрије и ухвати своју жену 
на делу, ми се питамо са страхом како ће изгледати та 
освета некадашњег марсељског носача и афричког пу- 
столова. Други чин се свршава после сукоба превареног 
али малодушног мужа једним тајанственим налогом преко 
телефона. Жак Брашар није отпутовао; он се вратио 
кући, нашао врата од празне собе своје жене закључана 
и разбио их плећима. Најзад се и његова жена враћа, 
али бледа, исцепана и крвава. Њен љубазник је одвео у 
друштво где се она нашла усред јавних жена и неколико 
познаника. Једна одвратна сцгна је узбунила и она је 
побегла, несрећна што се некада продала своме мужу и 
што се с њоме титрао њен љубавник. Она признаје Бра- 
шару све и пристаје да је он закључа за неко времеу 
соби, само да би се ослободила његовог присуства. Жак 
Брашар је слаб: његова мржња је управљена сада сва 
на онога који је увредио његову жену. Као што је „ве- 
лики преварени човек, Самсон“ срушио над собом и над 
својим непријатељима стубове и сводове храма, тако се 
и он решио да сруши храм где се обожава новац. Он даје 
налог своме помоћнику да на берзи обори акције у ко- 
јима је све имање његово и његовог непријатеља. Док 
се тај слом припрема, он руча са својим противником у 
хотелу где се затворио с њим. И тада, кад се зачују гла. 
сови продаваца новина којима се објављује страшан 

берзански пад, он хладно и уживајући у својој освети 
објављује љубавнику своје жене да је пропао с њиме 
заједно. Тада настаје сцена у којој се немилостиво от- 
крива човек грабљивица. Два непријатеља стоје један 
спрам другог и бацају један другом у лице речи какве 
се може бити још нису чуле на позорници. Они се хва- 
тају за гушу и обећавају узајамно себи да ће се смејати 
с дивљом радошћу кад се буду срели као бедни просјаци 
на окуци каквог друма. Остаје да видимо да ли ће про- 
пали милијонар бити награђен за ову жртву. 

У последњем чину Жак признаје жени све; она му 
се диви и осећа се тронута спрам толико пожртвовања. 
'Писац је осетио потребу да сада учини Жака што више 
допадљивим и, такође, природнијим ; он је још као дете 
био загрејан љубављу спрам једне племићке „која је 
пролазила сваки дан танка, лепа и поносита као каква 
краљица поред једног одрпаног младића оборених очију“. 
„Замисли, наставља даље он, љубав једног дечка са улице, 
привиђење, сан из младости, па после зрео човек, који 
збира милионе на милионе и пење се на ту гомилу 
злата да на врху куле племићског замка открије гнездо 
у коме је мала девојка из његових младићских снова“. 
(Он обећава да ће умети опет да створи новаца, али да 
ће све одсада бити лепо, отмено, као што она жели. 
И она пристаје, не одмах да га воли, него да му допусти 
да се нада. Она га није хтела напустити, да не би био 
сам онда кад је оборен и презрен од свију. И тако се 
драма свршава са обећањем да ће Жак успети да за- 
добије љубав своје жене. 

Ви видите сву тешкоћу коју има гледалац па да за- 
воли главног јунака. Он има нечега што задобија, али 
је то баш она романтична црта која је може бити нај- 
слабија од свију и само средство коме је у невољи при- 
бегао писац да довољно објасни његову душу. Кад Жак 
каже своме противнику „Нека иде до ђавола сав мој новац, 
само кад ти одеш с њиме ђаволу“ ми бисмо радо при- 
метили, заједно са љубазником милионареве жене, који 

испочетка не верује и довикује том човеку који је живео 

ЈЕ“ само за злато и веровао у његову моћ: „Брашаре, еј, 
Ла Брашаре! Ваш новац, чујте, ваш лепи новац! Зар мене 
и“ мислите да преваритег“ Брашар, тај искусни берзанац 

| говори речи Бајроновог „Гусара“: „Шта значи смрт, кад 
| " са мном умре и непријатељ мој!“ И заиста, Брашарев 
ке непријатељ. има право, бар донекле. Као и он, и ми се 
| 


- не осећамо потпуно убеђени. 

Тај плећати, крупни скоројевић који размахује око 
себе песницама да смрви своје подмукле непријатеље лик је | 
који воли широка публика. У сваком случају, и за сва- 
кога, „Самсон“ је занимљив као комад. Осим тога је 
радња проста, брза и силна, а излагање јасно. Ткиво 
драме је шарено, испреплетано концима најјаче, често 


оду 


у сувише јасне боје и најтањих прелива. Оно голица око 
о и не замара ни за један тренутак. Бернстен није никада 
МЕ досадан ни фриволан. Он се не помаже духовитошћу 
МЕ нити забавља развраћеним моралом. То је све што га 
и“. најлепше издваја из „позоришне радионице“. 

ПОЛИТИЧКИ ПРЕГЛЕД. 


РУСКО-ТУРСКИ ОДНОСИ. 


Последњих година европски Владари, великих и 
малих држава, чине редовно посете једни другима. Откако 
је дошао на владу султан Мехмед У, почело се говорити 
о посетама које би он имао учинити европским дворо- 
вима, посете које од владе Абдула Азиса нису биле по- 
знате. Како свака од владарских посета има свој поли- 
тички значај, и како се најчешће посећују они владари 
чије се политике крећу ка једној сврси, то се озбиљно ра- 
справља куда ће и коме ће најпре поћи нови владалац 
Турске. Јер, откако је нови режим у Турској, није се 
могло утврдити хоће ли Турска прићи Тројноме Савезу 
или Тројномс Споразуму. Због тога и због несређених 
прилика у Турској одложено је путовање султаново. И 
сад се почело говорити о посетама које би европски вла- 
дари учинили Мехмеду У. 

Највише се расправљало о посети рускога цара. Руси 
највише чине да свој озбиљни утицај на Ближем Истоку по- 
врате. С овогодишњим аранжманима турско-руским и бу- 
гарско-руским, који су чињени поводом накнаде коју су Бу- 
гари за своју независност и железнице имала дати Турцима, 
учињен је први корак и покушај. Други покушај је у цир: 
кулару који је нови руски амбасадор у Цариграду упутио 
консулима у Турској. Та окружница је разрађен говор који 
је Чариков држао предавајући акредитивна писма султану. 
Полазећи од тога да је општи карактер руско-турских од- 
40 

носа искрено пријатељство, узајамно поверење и добри 
суседски односи, амбасадор препоручује и својим потчи- 
њеним консулима да се у томе смислу држе и према 
турским властима и према њеноме становништву. Уз ову 
наредбу иду и упутства. У њима се наређује да се чу- 
вају стечена права руске владе и руских поданика, па- 
зећи при том да се спорна питања не заоштравају, а нова 
питања не изазивају, чак и да се договорно и пријатељ. 
ски с турским властима одстрањују они елементи који 
би могли поједина питања замрсити. Због ситница не 
треба спорова, а сваки спор између руских представ- 
ника и турских власти достављати руској амбасади у 
у Цариграду. Што се тиче судских права која проистичу 
из капитулација за руске представнике, она ће остати у 
сили и важности, вели се у окружници, и ако је велика 
нада да ће, постепено, с уређењем судова у Турској, и 
капитулације нестајати. Али, одмах затим препоручује 
се руским консулима да озбиљно чувају сва права која 
проистичу из привилегија капитулационих, с тим да при- 
мену њихову не проширују и да их не тумаче свакад су- 
више широко. Окружница је завршена препоруком да 
се руски поданици у Турској упућују на плаћање онога 
што по закону дугују турским благајнама, порезе, при- 
резе, таксе, царине. 

Трећи покушај да се руско-турски односи учврсте 
јесте рад на томе да цар Никола посети султана у 
Цариграду. Једно нарочито турско изасланство ишло 
је у Ливадију да поздрави рускога цара и, вероватно, 
да су турски министар Иностраних Дела Рифаад паша 
и Извољски претресали озбиљно и о зближењу из- 
међу Турске и Русије, о уравнању оних несугласица, 
управо онога непријатељства које је постојало више. 
од једнога века између ове две државе. До резултата 
као да се није дошло, јер је истицано питање о Дарда- 
нелима. Руси би хтели да Дарданели буду отворени њи“ 
ховој флоти. За слободан пролаз кроз њих, било би, 
чини се, готови да приме и један војнички савез. Турци 

би опет желели да не пуштају Дарданеле из своје вла- 
сти, да не прилазе ниједној групи Сила, али да се ко: 
ристе добрим суседским односима, учврсте ново стање и 
ослободе се тешких обавеза из прошлости. 

Да ли ће се успети у овоме, зависиће много и од 
пута који ће руски цар учинити талијанском краљу у 
Ракониђи. Од успеха на томе путу зависиће и успех ру- 
ско-турскога зближавања. 

Нова Турска се нарочито стара да се ослободи вер: 
ских привилегија које су створиле државе у држави. За 
Турке Источно Питање и није друго но једно питање ди- 
пломатско које је произишло из верских сукоба. Источно 
Питање је за њих једна интервенција странаца у уну- 
трашње послове Турске ради Хришћана. Да нема Хри- 
шћана у Турској Европа не би ни мислила шта ће бити 
са Турском. Хришћани су једно зло и једно добро за 
Турску. Да није њих било Турци не би тако брзо по- 
знали и осетили шта је Европа, нити би њена цивили- 
зација продрла до њих. Многобројни Хришћани у ото- 
манској царевини довели су до мешања страних држава 
у турске унутрашње ствари, управо унутрашња питања 
и борбе Хришћана су изазвале питање о привилегијама. 
Као пример зато наводе како је међу Јерменима био мир 
све дотле докле није отпочела католичка пропаганда, 
тако исто и међу „Урумима“ докле није дошла бугарска 
шизма. Турци, врло трпељиви према другим вероиспо- 
вестима, створише само од своје толерантности стечена 
права за Хришћане. Најпре добише неке привилегије 
француски калуђери, те отуда и Француска прва постаде 
званична заштитница Хришћана у Турској, а њени ка- 
луђери још пре крсташких похода имађаху прве црквене 
привилегије. 1673 године доби Француска протекторат 
над Јерусалимом, а свештвенство у њему нарочите по- 
властице. Под Петром Великим, по Пожаревачкоме Миру, 
Руси су добили протекторат над православним Хришћа- 
нима. Кучук-кајнарџиски Уговор је проширио те приви- 


легије, и довео до Кримскога Рата. Уговори Карловачки, 

Пожаревачки и Београдски, закључени су на штету Турске, 
а у корист Аустрије, која се јавља као заштитница като- 
лика у Турској, посебице у Албанији. Иза католика и 
православних нису изосталн ни протестанти. Ослабљена 
Турска, у сталноме опадању, морала је дати исте при- 
вилегије и протестантима. Четрдесетих година прошлога 
века протестанти добише храм у Јерусалиму с одгова- 
рајућим привилегијама, а евангелска протестантска дру- 
штва раширише се слободно по Царевини, вршећи вер- 
ску пропаганду. Париски Мир је исто тако донео за 
Хришћане у Турској нове повластице, јер се на Хришћане 
није могла ни изрицати ни извршивати смртна казна у 
извесним случајевима. 1872 године дошао је бугарски 
Ексархат са нарочитим премућствима за један део право- 
славних Словена у Румелији. 1877 године на Лондонској 
Конференцији тражило се од Турака нових жртава за 
Хришћане. И како су то наметнуте обавезе од стране 
Европе, обавезе које је примила једна деспотска и апсо- 
лутистичка владавина, то под садањим уставним режимом 
треба се њих ослободити. Чим сви Хришћани уживају сва 
грађанска права подједнако с Муслиманима, то немају по- 
требе да траже заштите у разним уговорима и привиле- 
гијама. Ту је Народно Представништво, ту су законска 
средства, казују данашњи Турци, па нека критикују, нека 
се бране, али нека не траже туђе заштите. 

Разлажући овако, данашња турска влада је већ учи- 
нила неколико корака. Пооштрила је наредбе и мере о по- 
тврђивању сведоџби хришћанских учитеља; ниједнога учи- 
теља који нема од турских власти потврђену сведоџбу не пу- 
штају да ради у школама. Надзор у хришћанским школама 
биће сад јачи; турски просветни надзорници имаће шира 
права надзора над њима, много већа од оних које имају 
угарски надзорници за надзор народносних школа у Угар 
ској. Власти почињу сметати отварању народносних школа 
које народносне општине отварају, и покушавају у доса- 
дање школе уводити своје учитеље. Питања о спорним 
црквама и школама, која се могу лако расправити на 

основу црквених привилегија, покушавају да реше путем 
закона. Такрири митрополитски упућени властима остају 
без извршења, и ако су на привилегијама засновани. Ако 
се у Турској ништа нередовно не догоди, привилегије 
разних вероисповести ће постепено пропадати, брже него 
што се мислило. Хоће ли то донети оне користи које 
Младотурци мислег Хоће ли бити бољи систем закона 
него ли систем привилегија и одвајања засебних ауто- 
номних цркава» Хоће ли се испунити само формална 
страна овога питања или ће се с укидањем привилегија 
постићи нека основна реформа, тешко је тачно погодити. 


Врло је вероватно да ће се нови реформатори преварити. 


Они су почели рушити старо на свима линијама, а не- 
мају ничега новог сазиданога. Црквене привилегије, ка- 
питулације и друга доброчинства по себи би отпали онога 
дана када Турска постане правна држава. 


ИНОСТРАНИ. 








БУУЈЕАИСЕ 


КЊИЖЕВНОСТ. 


Књиге Српске КЊИЖЕВНЕ ЗАДРУГЕ ЗА 1909. — Као 
што је обећано, сасвим на време, 1 октобра, изишло 
је ново коло Српске Књижевне Задруге. Оно је несум- 
њиво једно од најбољих Задругиних кола, и нов је доказ 
напретка у тој нашој важној културно-књижевној уста- 
нови. Као оригинал овде је нов роман Ива Ћипика 
„Пауци“, чији је завршетак био раније штампану „Срп- 
ском Књижевном Гласнику“. Роман је из живота далма- 
тинског села, и као сви радови ваљанога приповедача 
садржи у исти мах много социјалнога елемента и еро· 
тичне страсти. Лањске године изишла је прва свеска 
скупљених песама Војислава Ј. Илића, сада је изишла 
друга и последња, и тако сада српски читаоци имају 
пред собом сав скупљени рад рано преминулог песника, 
који је данас несумњиво заузео једно од првих места у 
српској поезији. У овој књизи су политичке и сатиричке 
песме, као и већи спевови, „Рибар“, „Милева“, „Питија“, 
„Периклова смрт“, „Аргонаути на Лемносу“, „Амор на 
селу“, и друге веђе ствари. Као Ш свеска „Драматских 
списа“ Јована Ст. Поповића изишле су његове нештам- 
пане комедије, до сада чуване у библиотеци Матице Срп- 
ске у Новом Саду. Овде су „Родољупци“, једна од нај- 
паметнијих ствари које су на српском језику написане, 
спис који заслужује да се увек чита и о њему раз- 
мишља, затим мање комедије „Џандрљив муж, или која 
је добра жена“, „Судбина једног разума“, „Симпатија 
или антипатија или чудновата болест“, „Превара за пре- 
вару“ и „Волшебни магарац“. Пред овим комедијама 
је предговор уредника ове књиге Ј. Скерлића, у коме _ 
су дата библиографска објашњења. Српска Књижевна 
Задруга сматрала је за дужност да у својим издањима 

очува помен Милана Њ. Милићевића, једнога од својих 
оснивача и заслужног књижевнога радника, и зато је 
сада издала „Милићевићеву књигу“, у којој су одломци 
из његових списа, и две студије, биографија и библио- 
графија коју је написао Др. Тихомир Ђорђевић, са на- 
рочитим погледом на његов рад на етнографији, и сту- 
дија Јеремије Живановића „Милићевић као приповедач.“ 
Као превод из страних књижевности изишла је П свеска 
славних и неупоредивих „Ловчевих Записа“ Ивана С. 
Тургењева, у преводу Др. Јована Максимовића. Књига 
која ће добро доћи и која ће оставити јак и трајан утисак 
на српске духове јесте „Нова Италија“, одличан рад 
талијанског историка НПијетра Орсија о стварању дана- 
шње „Треће Италије“, у преводу Миодрага Ристића. 


Н. 


„ПРЕГЛЕД СРПСКЕ КЊИЖЕВНОСТИ“. — Из штампе је 
изишла раније објављена књига Павла Поповића „Пре- 
глед Српске Књижевности“ (Београд, 1909; 80, етр. 456; 
4 динара). У овој књизи је изнет преглед старе, народне 
и дубровачке књижевности. „Књига ова, вели писац у 
предговору, представља већим делом извод из преда- 
вања која сам држао на Великој Школи и Универзитету 
последњих пет година, Она је писана да онима који воле 
и проучавају нашу књижевност послужи као кратак пре- 
глед њен, и, у колико краткоћа допушта, као подлога 
за њихов рад на науци. Њен је задатак, грема томе, да 
у главним и општим цртама изложи наш предмет, и да 
представи данашње стање наших студија о српској књи- 
жевности“. После књиге иде опширна библиографија из- 
дање и расправа, свега што се тиче наше народне и 
старије књижевности. Н. 


„Писци и Књиге“. — Изишла је из штампе ТУ књига 
збирке књижевних студија и оцена Јована Скерлића 
„Писци и Књиге“ (Београд, 1909; 89, стр. 162; 2 динара 
или круна). У овој новој књизи су ови радови: „Дог- 
матичка и импресионистичка критика“, „Стеван Сремац“, 
„Једна књижевна зараза“. „Обнова наше родољубиве 
поезије“, „М. М. Ускоковић“, „Један задоцнели песник“, 





· „Војислав Ј. Илић Млађи“, „„Стари“ и „Млади“ у српској 


књижевности“. Овећа студија о Стевану Сремцу, при чијем 
писању се писац користио заосталим рукописима и бе- 
лележницама Сремчевим, чини готово половину ове књиге. 


Н. 


Мар ои У ве ' у ! 
МАЊА ка ти аи у Ји Рам у ба љ 

ИСТРАЖИВАЊА О НАРОДНИМ ПЕСМАМА СРПСКИМ. — Као 
засебно издање Српске Краљевске Академије, Г. Јован 
Томић је публиковао своју „Историју у народним епским 
песмама о Марку Краљевићу.“ Као прву књигу дао је 
„Песме о Муси Кесеџији и Њему Брђанину“ (Београд, 
1909; 80, стр. 208; цена 2 динара.) У засебним поглав- 
љима писац баца општи поглед на све народне песме о 
Марку Краљевићу; расматра садржине народних епских 
песама о Муси Кесеџији и Ђему (Ђину, Гину) Брђанину; 
прегледа историјске догађаје из претпоследње десетине 
ХУП века и у њима тражи извор историјским елемен- 
тима у народним песмама о-Муси и Њему; повлачи па: 
ралелу између изложених историјских догађаја и исто- 
ријских елемената у поменутим народним песмама; истра- 
жује изблиза о Муси Кесеџији као историјској личности, 
и тражи терен постанка и развој народних епских песама 
о Муси Кесеџији и Ђему Брђанину. Као додатак су неко- 
лико нештампаних народних песама о поменутим лично- 
стима, које се јављају као супарници Краљевића Марка. 


Х. 


„РЕЧИ СРЦА“. — Једнога лепог јесењег јутра, по из- 
лозима галантеријских радња главне улице београдске, 
поред корсета, трикоа и кумовских свећа, осванула је 
једна књига необичне спољашности. На „финој шама мат 
хартији“, са корицама каквога проспекта фабрике жен- 
ског рубља, а прошивена дебелим црвеним свиленим гај- 
таном којим се везују завесе по среди, — изишла је давно 
објављена и у огласу женском полу препоручена књига 
стихова Г. Саве Д. Петровића, који се у књижевству на 
зива Агтапа Птуај. 

Модернистички песник појавио се у модерном оделу, 
са свом модерном отменошћу трговачких агената. Својим 
стиховима, који као нека сабласт већ неколико година 
прате српске читаоце, дао је одиста неприкладно име 
Речи срца. Неприкладно у половини наслова, јер то су 
одиста речи, речи покупљене с брда с дола, натрпане 
као у каквој старударској радњи, али празне као да им 
је смисао извучен под хидрауличком пресом. Што се 
тиче срца, искрене, спонтане поезије, тога у овим сти; 
ховима има таман толико колико и интелигенције, а то 
није много. Ако би се хтела општа карактеристика сти. 
хова „писаних крвљу“ Агтапд-а Плуа!-а, који имају сву 
отменост „танцшула“ и галантерију калемегданских кер- 

меса, могло би се рећи да ониу исти мах, и врло складно, 
подсећају на недељно свирање уз хармонику, на слике 
са лецедерских колача и на мисаону лирику Г. Петра 
Ј. Одавића. 

Речи срца чине сталан утисак да их је писао један 
галантеријски калфа, лепо одевен, речит у продаји, печен 
у својој „бранши“. Аттапа Птуа! је већ привукао општу 
пажњу на се — или, ако се хоће непосреднији начин из- 
ражавања: привукао је општи смех — својим Виполеш 
писмима и убиственим сонетима Госпођици у белом Го 
спођи у плаво. Тај успех га је охрабрио, и у овим сти- 
ховима нам говори о „хаљини од мола“, о драгој која се 
облачи „у виолет“ или у „боју од сунцокрета“, о фризури 
лепотице чија је „коса као црна свила“, о облацима који 
су као „модро-плава свила“, о трави која је „зелени 
тепих“. Шта више песник књиге на „финој шама мат 
хартији“ говори о својој души која је од — „белог сатина“! 

Аттапа Ртуа! очевидно има талента за галантериј- 
ског калфу. и мора му се признати лак покрет при 
"одвајању штофова и убедљива речитост у отварању воље 
муштеријама. Али, Аппапа Рлуа! је очајно баналан и до- 
садан као љубавник, и „Жанете“ (!) и „Виоле“ (!!) ко- 
јима пева овај трубадур са београдског „корза“, не за- 
бављају се много његовим отужним стиховима који дају 
утисак валцера са излупаних старих верглова или оперет- 
ских аријаиз утробе промуклих јефтиних фонографа. И 
бедан утисак чини слушати како овај песник претенциозних 
модернистичких стихова, као Глишићев Вуле Пупавац, 
пева 0 „дивном кроју“ „финога стаса“ своје драге, и 
како је пева као што се то певало у доба дебелога јера 
у нашој књижевности, о „сеји“, „бралу“, о „пролећном 
цветку“, 0 „ноћи тихој“, о „часовима слатким“ о „ружи 


белој“, о „дивно осветљеној сали“, о „небу плавом“ о „по- 


беснелим валима“, и пуно још тако старударских ствари. 
Ко данас још пева о „моми“, која је „витка као јела“, 
која „има дивно тело“, „груди бујне, младе“, „бујну косу“, 
која је „лепа, млада и ватрена“, код које се проводе 
„часови слатки“, или због које се лију „грозне сузе“, или 
остају „болне успомене“. И ко је још у пароксизму љу- 
бавне страсти крикнуо својој драгој овакву реч срца: 
„да л ти душа зна 
Да сам заволео тебе, створе мој! 

Не, одиста, сшвор Аттапд-а Плуа!|-а, „Жанета“ или 

„Виола“, не може се похвалити оригиналношћу и пое- 

тичношћу свога Петрарке. Али, „Жанете“ и „Виоле“ нису 
размажене у своме књижевном укусу, и оне филозофски 
сносе поетске уздахе свога безнадеждног обожаваоца. 
Јер, изгледа да толики уздаси и сузе не доносе жељене ре- 
зултате, и Аппапа Плуај, из очајања почео је „банчити 
и пити“, и недељама се не трезни. Она, — Жанета или 
Виола“ — гледа га са прозора: 


И пита се: — Боже, узрок шта је 
Те човек овај пити не престаје 
И младост своју сарањује тако: 


Та песма се зове — Крвави сонет! 


Но, то је још цвеће! Агтапа Пуа! је кадар да пре- 
вазиђе сама себе, а то не значи мало! Ако ви зачуђени, 
чак и запрепашћени, упитате се: зашто тај добри човек 
пева, он ће вам дати одговор Зашо ја Певам: 


Ко шипангове фотографске плоче 
Душа је моја осетљива тако... 
Снимци на његовој души тако су трајпи „ко да су 
били стално у платину“; „неки су мат.“ Његова „збирка 
портрета душе“ богата је: 


Има ту „визит“ 
„Макарт“, „кабинета“, 
И „будоара“, 

Слика сваке врсте... 


Свега тога имау души Агтап-а Плуа!-а! И нама је осо- 
бито мило што видимо да је српска књижевност стекла 
песника који се подједнако разуме у галантеријским арти- 
клима и у фотографским препаратима. То не уме и не 
може свако. Аптап Плуа! је, извесно, врло оригиналан 
тип. Њему нема премца ни у српској поезији, у којој 
је било свега и свачега, ни у београдској чаршији, где 
се тако лепо уређују излози галантеријских и фотограф- 
ских радња. 


И пошто смо констатовали ту пријатну и ретку 
оригиналност талента Аппап-а Глуа!-а, нека нам је сло- 
бодно скренути пажњу на једну нову и лепу манифе- 
стацију овог отменога духа који „мрзи схеме“ и презире 
„принципе“, те ниске и глупе ствари које су само за 
вулгарне духове. Неколико година, одушевљен модер: 
ношћу и отменошћу модернистичког и врло оригиналног 
јунака Госпође са камелијама, он је себе назвао Арма- 

ном Дивалом. И стално у мржњи на „схеме“, на све оно 
што обични и смртни људи раде, он се потпасивао Агтат 
Птоа!. На првом листу Речи срца он се тако потписао, али 
на корицама — уапано дејесја  — потписао се Агттапа 
Пита!. Најзад — надајмо се да то није последња редак- 
ција! — на примерцима по излозима галантеријских радња 
додано је једно е, и наш песник се сада зове Агтапде 
Птуа!,.. 
Сирота „фина шама мат хартија“ ! 


ЈЕДАН. „ЧИЧЕРОН“. 


„ЈБЊЕТНА НОЋ“. — Иво Ћипика напустио је Врлику, у 
којој је у последње време живео, и пред полазак напи- 
сао, под насловом „ЈЊетња ноћ“, ове редове у општин: 
ски албум. 

„Већ из даљега у ноћи чујем те, Чесмо, а сећаш ме 
на моју стару баку, кад ме зваше и карајући дариваше 
ме, и ти, Чесмо, као и она мрморећи, дајеш из недара 
твојих оно што имаш. 

Лепа Чесмо! 

Колико летњих ноћи, кад уоколо беше све мирно, 
поспано, доходио сам ти на виђење — примала си меи 
даривала... 

...Ноћ, уоколо мјесечина — тихо — само над главом 
ми, шапатљиви јабланови у вршцима шапћу — разгова- 
рају — јабланови витки, крепки и високи као наши Це- 
тињани — топљени, Чесмо, твојим врелом. Ја седим код 
њих и ослушкујем армонију ноћних гласова, шуме и воде 
— и, уоколо свугде, Шума и Вода — и, упијам у се све 
боје меке мјесечине, што се расипље обилато по дрве- 
тима и надамном сјају. А ти, Чесмо, пушташ благословену 
воду нека отиче, нека поји поља и ливаде и нека носи 
твој свјеж поздрав Матици — Цетини. 

Вечна Водо! 

Како се осећам ситан пред тобом, пред твојим из- 
вором. Ти си Водо од Увијеке: како мој живот што до 
тога часа бјешњаше у сласти и фантазијама љетње ноћи, 
уморан клону и скрушено стоји пред тобом. Скрушено 
као да си, Водо, Вечност... 

Здраво, Чесмо! 

Здрав сам, а жедан сам твоје Вјечности и твоје питке 
воде, прилегом пијем сит; кријепиш ме, а моје топло чело 
осјећа твој свежи додир, као сестрин пољубац и гладим 
те и милујем мојом руком, изворе мој! 

И напојен, задовољан скрећем тајанственој шуми 
што ме мами у свој осјен да отпочинем на земљи из које 
и ти доходиш и, осјећајући мирис борова и суве траве, 
легнем. А ти, Чесмо, једнако гунђајући, као негда моја 
мила бака, успављујеш, док ме сутра не пробуди шу- 
мећ — Живот“. 


Српски ПЕСНИЦИ НА БУГАРСКОМ ЈЕЗИКУ. -- Софијски 
часопис „Славански Гласђ“, доноси у свом последњем 
броју неколико превода из српских песника Јована Ду- 
чића, Стевана М. Луковића, Војислава Ј. Илића Млађег 
и Милоша Перовића. Хр. Цанков написао је чланак о 
) савременој српској поезији под насловом „За срђбската 
1 ДЕ поезил.“ У истом броју преведен је и цео чланак Јована 





мо 
“~ 

за 


ЈА Скерлића о Дучићу, који је изашао у познатом руском 
ЊЕ ј- листу „Голосђ Москвн“. 

(4 Занимљив је чланак Је Цанкова. То је не само 
Блу. једна тачна импресија о данашњој српској поезији и 
4 правцима који јој дају обележје, већ и нешто више: 


један апел на бугарске млађе песнике да поклоне што 
већу пажњу српској поезији, како старијој, тако и мла- 
ђој, из које имају много чему да се науче. Бугарска са 
| времена поезија изгледа Г. Цанкову изгубљена у нова- 
чењу, нимало оригинална и иде до апсурдности својим 
мислима и изразом По броју својих представника, разно- 
ликости мотива, искрености и форми, српска поезија 
стоји далеко изнад бугарске. Што је учинила велики корак 
у напред последњих година, српска поезија има много да 
захвали паметној књижевној критици, док је критика у 
Бугарској далеко од сваке литературе и пуна партиских 
елемената. 

Погрешка Г. Цанкова као и преводиоца Дери- 
жана (2) састоји се у томе што су помешали имена два 
Војислава Ј. Илића; и док се у чланку јасно види да се 
увек мисли на правог Војислава Ј. Илића, преводи се 
Војислав Ј. Илић-Млађи. 


Г. Јован Дучић већ из раније био је познат, бугар 
ској књижевној публици. Овога су му пута преведене 
песме: „Поноћ“ и „Моја поезија“. Стеван М. Луковић 
се сада први пут преводи на бугарски и, може бити, у 
опште први пут на који језик. Преведене су му две 
кратке песме без наслова, од којих је једној почетак: 
„Цветала бресква јоште голих грана“... Друга је песма 
једна од најлепших коју је написао овај рано преминули 

и непрежаљени песник „чезнућа и снова“. Преводилац 
је са пуно пажње очувао њен унутрашњи смисао, и за- 
држао јој је леп језик и музику стиха: 


Матенђ и таженђ билђ е ден, 

Мљђртва вредђ есенђ е било; 

Тажно рђмћло, рђмћло, 
Когато то се родило. 


Сумрачно небе жалостно, 

Сђ облаци черни покрито; 

Вљ свђхнали листи вђздишалђ 
Есенникђ тихђ жаловито 


Тажно далекђ се стелела 

Есенна пустош ранна; 

Прђдљ прозореца гракала 
Зловђстна черна врана. 


Нито усмивка хубава, 

Ни е сљлзица пролала, 

Нито цђлувка сђљрдечна 
Мљртва му маџка е дала. 


Матенђ и таженђ билђ е дењђ, 
Мљртва вредђ есенђ е било; 
Тажно рђмћло, рђмћло, 
Когато то се родило... 


Исти је преводилац превео и две песме Милоша 
Перовића (Пијетра Косорића). ВС. 





БУГАРСКИ ГЛАС О ЈЕДНОМ СРПСКОМ ПЕСНИКУ. -— Као 
што се види из горње белешке „Српски песници на бу- 
гарском језику“, наши суседи Бугари почињу обраћати 
озбиљну пажњу нашим песничким производима. У по- 
следњој свесци „Бљлгарске Сбирке“ има оцена Х. Ц. [Хр. 
Цанкова2] песама Стевана Луковића. Оцењивач вели да 
се у његовим песмама „осећа једно срце које трепери, 


· једна душа која тугује и заражава сладошћу тога бола... 


Стихови Луковићеви плене својим осећањем и сликама; 
они се лију тихо, плавно, као кишно капљање... Боје 
којима се служи су махом тамне, мрачне, овде-онде 
пробије кроза њих бледи месечев зрак, или крвава сун-- 
чева луч“... Н. 

ДРУШТВА И УСТАНОВЕ. 

„Српско ДЕВОЈАЧКО Коло у СОМБОРУ“. — Код нас 
се много жали на пуст и празан живот нашег млађег жен- 
ског света. То је општи појав, и он је врло жалостан. Али, 
срећом, има и изузетака, или бар првих манифестација 
духовнога буђења наших младих девојака. Српкиње у 
Сомбору од неколико година основале су своје „Срп- 
ско Девојачко Коло.“ Из овогодишњег извештаај управе 
Кола вадимо неке занимљиве и корисне појединости. 
Коло је себи ставило као главни задатак: „да се 
наше девојчице у првом реду баве српском књигом, да 
се напајају оним овејаним српским духом, који прове- 
јава кроз одабрана књижевна дела српских песника и 
књижевника.“ Друштво је у току 1908/1909 имало 11 
седница, а на њима су држана ова предавања: „О Змају 
Јовану Јовановићу“, „Женски списатељи у српској и 
хрватској књижевности“, „О Милану Ђ Милићевићу“, 
„О руској књижевности крајем Х]Х века“, „Преглед но- 
вије хрватске књижевности“, „О Лаву Толстоју“. Лањ- 
ске године, у неколико предавања изнео се у главним цр• 
тама преглед лепих вештина; ове године прешло се на деко- 
ративне уметности, са крајњим циљем: заштита и ши- 
рење српских народних декоративних мотива. У том 
смислу била су ова предавања: „О уметничком занату“, 
„О собном намештају“, „О дрворезу“. Поред тога било 
је на редовним седницама и читања одбраних места из 
добрих српских писаца. 

Све је то рад самих чланица „Српског Девојачког 
Кола“. Поред тога, неколико родољуба, махом профе- 
сора, држало је ова предавања: „О трагичним моти- 
вима у српској књижевности“, „О женском питању“, „О 
средствима којима се буди национална свест“, „О нашој 
породици“, „Ренесанс и модерна сликарска уметност“, 
„Шта и како треба да читамо“. Неколико књижевника 
1 професора из Београда било је обећало одржати не- 
голико предавања у Српском Девојачком Колу, али због 
изузетних политичких прилика није могло. 

У сваком случају, леп пример родољубивих сом- 
борских Српкиња остаје за углед свим већим српским 
местима без разлике, Х. 

ЧИТУЉА. 

ЧЕЗАРЕ ЛОМБрОЗО. — Ноћу између 5 и 6 октобра 

умро је у Турину славни италијански научник и професор 

судске медицине и психијатрије Чезаре Ломброзо. Рођен 
10 јануара 1836, у Верон“, у једној сиромашној јевреј- 
ској породици, као ђак бавио се лингвистичкем студи- 
јама. Од 1855 почео се бавити медецином, и 1859 добије 
титулу доктора медицине. Као ђак публиковао је, дело 
„Утицај културе на лудило и лудила на културу“. У 
рату између Аустрије и Италије 1859, ступио је као до- 
бровољац-лекар. 1862, као војни лекар, постао је доце- 
нат психијатрије и судске медицине на универзитету у 
Павији, а 1864 постао је ванредни професор психијатрије 
и управник луднице у истом месту. 1876 постављен је 
за редовног професора психијатрије и судске медицине 
на университету у Турину, и на томе месту остао је до 
смрти. 


Нема данас интелигентног човека коме није по- 
знато име Ломброза. И ако је по свом правом занимању 
лекар, Ломброзо је највећи део свога живота био по 
светио изучавању судске медицине, психијатрије и наро- 
чито криминалне антропологије. Он је оснивалац крими: 
налне антропологије, и својим новим теорија о злочинцу 
и узроку злочина изазвао је револуцију у науци кри- 
вичнога права. Он је први уздрмао класичну школу у 
кривичном праву, по којој је слободна воља једини узрок 
чињењу злочина и која се није интересовала за човека 
—- злочинца, него само за кривично дело као правни 
појам. На супрот класичној школи, Ломброзо је схва: 
тио злочин биолошки, то јест узроке његове нашао је 
само у душевним и телесним особинама злочинца, те је 
стога поглавиту пажњу обратио на његово антропо- 
лошко посматрање. Он је пошао од поставке да се зло- 
чинац рађа, то јест да је он особити људски тип, коме 
су злочиначке наклоности урођене и који се од осталих 
људских типова разликује читавим низом телесних и ду- 
шевних својстава. Од интереса је Ломброзово причање 
како је дошао на мисао о рођеном злочинцу. Више ме- 
сеци 1870, прича он, „посматрао сам и испитивао ле- 
шеве и живе у казненим заводима и у азилима Павије, 
да би нашао разлику између лудака и злочинаца, и све 
је било без успеха. Једног мутног децембарског јутра 
изненада наиђем у лубањи једног разбојника читаву се- 
рију атавистичких аномалија, а нарочито једну велику 
јаму у задњем делу главе, која се понајвише налази код 
нижих сисара. Кад сам видео такву лобању, од једном 
__ учини ми се као да гледа“ пространу равницу под ва 

треним небом, и решење питања о природи и постанку 
злочина учинило ми се као свршена ствар: особине при- 
митивних људи и животиња на нижем ступњу јављају 
се понова и данас“. 

И ако је учење Ломброзово једнострано, јер на 
стварање злочина сви антрополошки утичу и многи со- 
цијални фактори, највећа и трајна заслуга његовог учења 
састоји се у томе, што је у истраживању узрока кри- 
вичних дела ударио новим путем и што је показао да и 
кривично право треба да обрати пажњу на криминално- 
антрополошка питања. Његова је заслуга што је истакао, 
да се казни човек а не појам, што је са успехом раздр- 
мао правнике и пробудио из метафизичког сна, у који 
су се били пали под утицајем учења Канта, Хегла, Фих- 
теа, Хербарта и других. 

Од каквог је значаја и вредности Ломброзово учење 
види се по томе, што је за собом оставио читаву фа- 
лангу научника, који су наставили и допунили његов рад. 
До сад је одржано шест конгреса за криминалну антро- 
пологију. Последњи је био у Турину 1906, на коме је 
узео учешће цео културни свет и то поглавито с тога, 
што је једновремено, уз учешће целог конгреса, слављен 
научни јубилеј „најстаријег војника криминалне антропо- 
логије“, како је тада Ломброзо сам себе назвао. 


Бо 

НА ДУБОК ДОА. 
| (2) 

Надежда се понашала са мном као са каквим ста- 
рим познаником и другом из детињства, над којим је она 
давно опробала своју власт и који јој се ни у чем није 
могао противити, Не питајући, без и најмање сумње у 
успех, она јг ставила на мене печат свога владања, и ја 
сам се био предао потпуно, јер је она ударила на мене 
тако ненадно, да о каквом отпору од моје стране није 
могло бити ни речи. ИМ ја сам испитивао сву драж и све 
мучење таквог положаја. 


До тада су се жене мало могле похвалити својом 
владом нада мном. А ево, где је пришла незнана жена, 
Бог зна одакле и која, и стала се понашати са мном као 
са својом марамом, потпуно свесна своје моћи и моје сла- 
бости. И било је мило слушати лирику њезина гласа, и 
јављала се жеља да својим рукама поправим неред ње- 
зиних коврџица, које је ветар развијао а џокејска капа тако 
мало сакривала. М сваки пут кад би она окренула мени 
своје лице, њезина уста била су пуна пркоса и изази- 
вања, а очи мирне и отворене као у морских девојака, 
41 

које вас гледају својим сафирним очима без страха и 
нежности. МИ мени се хтело да истргнем њезина уста и 
згужвам их као лист бачене хартије. И презирао сам са- 
мога себе што у мени није било снаге ни утећи од ње 
ни учинити насиље, као што је она учинила насиље над 
целокупним бићем мојим. 

Ко је она2 Одакле и зашто је дошла амог — била 
су питања која су ме мучила, а некакав глупи понос и 
извештачена хладноћа забрањивали су ми да се обратим 
њој за одговор, из бојазни да она не увиди у томе ин- 
тересовање које је пробудила у мени. Показао сам се 
тада славним глупаком. Као да она није потпуно осећала 
сву збуњеност мојих покрета и сву страст којом су го. 
рели моји погледи. МИ смејала се она мојој слабости и 
мојој глупости. Тај смех читао сам ја на ћудљивој доњој 
усни, коју је она гризла, као да жели савладати своју 
ћуд. Смејале се њезине пепељаве коврџице, и сама џокеј- 
ска капа на њима смејала се мени у лице. А тај смех 
дражио ме једо дивљаштва и све наслеђе калмушке при- 
роде кипело је мени, природе која није могла поднети 
такву власт жене над собом. Но немоћан и ропски по- 
стајао сам ја од погледа њезиних крупних, спокојних 
очију, у којима сам читао сву своју немоћ и сву њезину 
власт над самом собом. 

Вратили смо се реци кад је сунце већ било за шумом. 
Надежда је пристала радо да подели са мном мој скромни 
обед, а затим села у шарабан и у дивљем трку одвезла 
се даље. 

Осећање, које је овладало мноме после њезинога 
одласка, било је у првом реду љутња на себе сама што 
сам се тако лако подао чарима те чудне, незнане жене. 
Покушавао сам да мирно аналишем њезину личност, да 
нађем у њој обичну жену са већом дозом кокетерије и 
слободе, и да све припишем томе, што већ дуже времена 
живим у пустињи и самоћи, где није било женскога лица, 
те је тако, дошавши прва она, могла чинити са мном 
што јој је драго. Но тада се пред мојим очима јављале 

њене коврџаве, пепељаве косе, џокејска капа, гипки стас, 
лаки покрети, ћудљива доња усна, и од једном све се 
замршавало у мојој глави и понова ме обузимала жеља 
слушати њен звонки глас и смех, згужвати као сухи 
лист њена уста пуна пркоса, или им страсним пољупцима 
одузети сву свежину и драж. Но тад из даљине и као 
да припадају неком особеном бићу до кога ја не могу 
доспети, гледала су на мене два крупна, мирна ока мор- 
скога плаветнила, и ропство је обузимало моје срцеи 
укроћивало све моје страсне пожуде. 

Хоће ли опет доћиг — то је било питање свега 
мога бића и ја сам се трудио да загушим у себи његов 
глас, да одагнам из главе ту мисао. Њена уста мамила 
су и обећавала пољупце, но било је свирепости у њеним 
спокојним, јасним очима. Ипак ју је моје срце очекивало 
и примало је као радост која се са пролећем спушта на 
земљу и са својим златним облацима украшава пустињу 
нашега живота. И срце се није преварило. Надежда Алек- 
сандровна опет је дошла на реку. Њу је занимао пу- 
стињски начин мога живота; то што сам ја могао жи- 
вети без људи, имајући једну једину љубав — слободу, 
и једину страст -— лов. Њу је дражила жеља другим 
страстима населити пустињу мога срца и тада се можда 
потајно смејати бури коју је тамо произвела. И чудно- 
вато, као каквим тајним нагоном, моје срце било јео 
томе извештено, а ипак је жудило тамо, као што река 
пада и јури к мору не мислећи шта је тамо очекује. 
Својим присуством она је изазивала на борбу, а својим 
одласком остављала тамну провалију. 

Био сам уверен да ће и трећег дана опет доћи на 
реку и изнова сам за тим чезнуо и бојао се тога. Рано 
сам се спремио у лов. Но чим сам ушао у шуму, воља 
за лов прошла ме је намах. Да не бих црвенео пред самим 
собом због слабости своје, изаберем малу узвишицу у 
шуми, одакле је био слободан поглед на реку и пут који 
њој води. Ту, заклоњен боровима, чекао сам и стрепео 
од доласка Надеждинога. 

И доиста, готово у истом часу као и раније, њен ша- 
рабан стаде код мога стана. Разумео сам како јој рад- 
ници казаше да сам прешао реку и отишао у лов. Видео 
сам сав немир и читао јед на њезину лицу, што сам се 
усудио да се борим, и горчину разочарења у томе да је 
њезина влада надамном била неоспорно утврђена. Са 
страхом и задовољством видео сам је како пређе реку 
и упути се у шуму. Но њезин корак био је несигуран, 
пепељаве коврџице биле су опуштене, ћудљива доња усна 
била је нервозно грижена, и смех нијс оживљавао сву 
њезину појаву. | 

Уморна и обесхрабрена узалудним лутањем по шуми, 
лагано се врати она на обалу реке и седе. Све је било 
тихо и чуло се само потмуло хучање реке, која се пре- 
ливала на томе месту, а даље текла мирно и лењиво као 
шума која ју је окруживала. Видео сам нервозне покрете 
Надеждине којима је чупала траву около себе и бацала 
је пуним рукама у реку под својим ногама. Мени се 
хтело изаћи из своје заседе и поћи к њој, а опет хтео 
сам остати на томе месту док се од једа и досаде не по- 
јаве сузе у њеним јасним неумољивим очима; и мада је 
била мени леђима окренута, чинило ми се да сузе тек 
што јој се нису завртеле у очима. Да лисам ја волео ту- 
жену, која је тако нагло и насилно продрла у мој живот 
и хтела се стално учврстити тамо, док је не обузме нова 
фантазија и не оде даље за новим освајањима > 

И доиста, то сам осећао од првога сусрета, разумео 
из њенога првог погледа. Све њено биће дисало је же- 
љом за владањем, и тешко слабима које судба изложи 
њезиним ћудима! Отуда моја срџја на себе сама и пред- 
осећање бола и унижења, које је та жена припремала за 
мене. Ја сам лежао међу боровима, док је она седела на 
речној обали, и једна жеља се упорно јављала у мени. 
У својим ловачким шетњама ја сам увек узимао собом 
по неколико метака с крупним оловом. Како би било 
ставити у цев један од тих метакар Мета је била тако 
блиска, и тако примамљива... М ја сам чисто видео про- 

бијене груди пуне живота; видео сам како њене очи губе 
своју моћ и како се ћудљиве усне грчевито скупљају од 
беса и туге што им није дато да разоре многа срца својим 
пољупцима. Река је била готова да је прими у свој за- 
грљај... Али ја бих био раније тамо, и сам бих је до- 
чекао у своја наручја. Испио бих последњи дах њезиних 
уста, наши последњи грчевити покрети стопили би се 
у дуги, дуги загрљај, који би нас однео с ону страну 
живота. А очи, од чијих сам погледа падао у прашину 
као роб, признале би моју власт и пијан од страсти и 
победе отишао бих без страха тамо. Но, или је сила воље 
била довољна, или је та жеља била сувише слаба, успео 
сам да се ослободим из њеног чаробног круга. 

Она је чула моје кораке, но ничим не издаде да ме 
је очекивала, и своје занимање прекиде тек тад, кад сам 
сасвим пришао њој и поклоном је поздравио. Једним по- 
гледом као да је све разумела — или се мени тако чи- 
нило; тек поглед јој је повратио сву владу нада мном. 
И опет смо ишли кроз шуму и по обали реке, и опет. 
се њезин звонки смех борио са потмулим клопотом воде, 
која је падала и умирала под ногама крепких борова. 
Све је у Надежди дисало страшћу и жељом, а шума је 
била тако нема. Но ја не знам да ли би у мени било 
икада силе дотаћи се тела те девојке, коју је зашти- 
ћавао спокојни поглед њезиних очију, боје морских та- 
ласа, пред којима су венуле све моје жеље. 

Враћајући се дома, она ми предложи сама да је 
пратим до имања. Ја ништа не волим тако силно као 
нашу руску безумну трку, која је довољна да узбуди 


све биће човеково и да напрегне све нерве његове. Да 
би разумели Руса и да би осетили прави, истински чар 


Русије, треба јездити на тројки брзином од двадесет и 
пет врсти у часу, у кратким, белим ноћима, и тада тек 
појмити колико је скривен радости у тузи руске земље. 

Сели смо у шарабан и за трен ока за нама је остала 


река са њеним хуком и борова шума пуна тајанствена 


дремежа. Села и обрађена поља около њих промицали 

су поред нас брже него што су зачуђени мужици на 
њима имали времено да нас поздраве. Био сам очаран 
лепотом вечера, брзином вожње, а више свега опијен 
присуством Надеждиним, и нежни додир њених пепељавих 
коврџица палио је моје као огњени бичеви. Она је била 
смела, ни ја нисам био плашљив; но она је хтела да 
јавно потврди своју власт надамном. И када је шарабан 
летео у пуном трку, она ме је држала у своме загрљају, 
указујући ми тиме своју заштиту. Био сам се савршено 
предао и једино сам желео да се та трка никада не 
оконча, или да се заврши мојим последњим дахом негде 
у дну понора. 

Пред заградом њенога имања заустави шарабан, и 
ја разумедох да ми се ваља растати с њом. Кад сам већ 
био на земљи поред кола, Надежда се наже к мени, њене 
коврџице обухватише моје образе, њен дах се заустави на 
мојим уснама и њезина уста беху и одлетеше са мојих 
усана, Као стрела шарабан се кренуо даље и за трен 
ока био је за оградом имања. Љубави није било у томе 
пољуццу, то сам добро осећао. А ипак, он је сагоревао 
моја уста, у грудима је кипео бес, а по мојим жилама 
место крви текла је распаљена страст као растопљено 
олово. Ја нисам тражио њезину љубав, већ само једино 
жудео за њеним пољупцима, за њеним врелим дахом, за 
топлотом њенога тела, док ме не сагоре као угљен. 

Звезде су се једна по једна палиле на небу. Но са 
имања није било никаква знака живота, а задоцнели му- 
жици са страхом и чуђењем су загледали и обилазили 
моју тамну фигуру на путу. Чинило ми се да Надежда 
гледа на мене, да је задовољна произведеним утиском и 
да се смеје мом заносу и глупости; и то је још више 
дражило моје нерве. 

Позно сам се вратио дома на реку. Спавао сам не: 
мирно, а рано јутром отправио сам се у лов у шуму. 
Никада ми раније лов није причињавао таквога задо- 
вољства као тада. Тетреби и беле куропатке никада нису 
страдали у толикој количини од мојих метака. Мноме је 

овладала манита страст убијати, уништавати. И очи су 
налазиле толико уживања, гледајући како, после пуцња 
који се још разлегао међу боровима и јелама, пада 
устрељени тетреб, тупо лупајући крилима и напрежући 
све своје силе да се задржи међу гранама. А често, 
кад је већ био на земљи, не могући летети, он се давао 
у бегство свом снагом својих ногу. Ја сам тад гонио за 
њим и ударом кундака довршавао дело. А колико је 
било пријатно за очи, кад се међу ниским, зеленим жбу- 
новима вења појави црна глава сетера, носећи високо 
у зубима снежно-белу куропатку. И груди су дисале уз- 
буђено и ја сам осећао олакшавање само онда кад сам 
падао од умора, или кад су тетреби и беле куропатке 
лежали у агонији преда мном. 

У зборнику индијског законодавца и мудраца Мануа, 
између ммогих изрека о женама, налази се и оваква: 
пошто је жена сравњивана са кравама које вечно траже 
нову траву, а њене жеље са линијама вечерњих облака 
које у сваком тренутку примају нов облик, тамо је ка- 
зано да је жена кула лукавства, град обмана. А ради 
чега је створена на свету: Ради губитка врлине, одго- 
вора индијска мудрост. Ја не знам да ли човек уопште 
има каквих цењених врлина, но знам да незадовољена 
љубав побуђује све његове грубе и ниске нагоне и да 
је морални напредак немогућан докле ми будемо сретали 
у животу женску, којој је све задовољство да нас обе- 
снажи и потчини својим ћудима. 

Тај дан Надежда није долазила на реку. Вечером 
лака бура прешла је над нама и топла киша разлила се 
по шуми и реци. Са буром на небу прошла је и бура 
моје крви. М кад су последњи облаци лењо застајкивали 
и вешали се на врховима јела и борова, а звезде над 
њима заблистале, и у души мојој било је лако и при- 
јатно. Потмуло хучање реке образовало је основни не- 
прекидни тон, а јеле и борови над њом певмли су своју 
песму пуну туге. И било је радости у тој тузи и било 
је многе туге у миру и радости моје душе. Надежда се 

јавила као далека успомена, и у челичној сјају њезиних 
очију као да је блистала суза непојамне чежње. И жалио 
сам побијене тетребове, и Надежду, и себе сама. А срце 
је волело и жудело за љубављу, но не за љубављу стра- 
сних пољубаца и врелога дисања, већ за љубављу верном 
и нежном, љубављу милих погледа тамних, тужних очију. 
После лова и таквих мисли спава се крепко. Су- 
традан устао сам ведар и чио и са необичном радошћу 
дао сам се на посао. Лукаво су се осмехивали међу собом 
снажни мужици, гледајући на мене и шаљиво добацивали 
као за себе: „Куда ђаво носи нашега барина>“ Но они 
су видели само радост на мојим очима и мир на лицу 
што сам опет у њиховој незлобивој, простодушној сре: 
дини. Радови су ишли на осигуравању обале на месту 
где се река разливала и поткопавала стабла столетних 
четинара. Весело је гудио ветар у врховима јела, хармо- 
нично се разлегала команда људи при дизању маља, 
потмуло и одмерено разлегао се удар истога по главама 
шипова и звук његов је изумирао на обали међу боро- 
вима; а даље је владало спокојство и тишина. 
Изгледало је да ја више не мислим на Надежду. 
Њезина три доласка на реку били су као сан, или су 
бар тако изгледали у њезину одсуству. Ја сам за та два 
дана био повратио сав свој мир и надао се да сам до- 
вољно снажан одупрети се њезиним прохтевима. Она 
није дошла ни трећега дана и досада се прикрадала моме 
срцу. Нисам хтео признати самом себи да њу очекујем 
и ако су моји погледи често бежали на пут откуда се 
појављивао шарабан, џокејска капа и пепељаве коврџице. 
Као што се птица затворена у кавез бије о решетку 
свога гвозденога стана, тако сам и ја био немиран и зло- 
вољан, осећајући недостатак ни сам не знам чега. 
Четвртог дана, сва обливена сунчевим зрацима, као 
у каквој светлој одежди, Надежда дође на реку. Њено 
је лице сијало радошћу и весељем, а очи као да су свесно 
триумфовале. Видети је само било је за мене много за: 
довољства. Бити са њом, значило је проширити, увели- 

чати своје биће. Дрхтати под додиром њене руке, опи- 
јати се звуком њезина гласа или одједном испити сав 
отров њених пољубаца, било је блаженство више свега. 

Тај дан Надежда је била мила, ласкава и као да је 
била вољна потчињавати се мени у свему. Неколико ча- 
сова провела је поред мене на радовима, осмехивала се 
на раднике, миловала Крака, сама се старала приготовити 
чај, и ја сам се дивио њезиној умешности. 

После обеда прешли смо реку и пошли у шуму. 
Крак и ловачко оружје били су самном. Но на лов није 
се могло ни мислити, и она ме је враголасто задирки-. 
вала и дражила тиме што се ја не осврћем на тетребове 


и да не мислим ловити њу случајно. Пустио сам се оча- 


равању ове жене, немоћан да се борим са њеним дра- 
жима. Она се није противила мојим пољупцима, давала 
их и сама, а кад би моји загрљаји постојали страснији 
и грчевнтији као мачка се ослобођавала њих и са звонким 
смехом бежала кроз шуму. Њено лице са развијеним ко- 
сама појављивало се иза свакога стабла, њен смех је 
испуњавао целу шуму. Потом би она сама прилазила и 
игра би се отпочињала изнова. Крв је шумела у мојим 
жилама, али крв Какмука, полудивљака; и кад се она 
последњи пут отргла из мојих загрљаја, и као срна по- 
трчала кроз шуму, не дајући себи рачуна, пуцањ из моје 
пушње разглегао се за њом. Метак је био њој намењен, 
но срећом напуњен ситним оловом. Смех умуче, она за- 
стаде к бледа окрену се мени. Ја сам стајао као укопан. 
мора бити још блеђи и уплашенији него она, а оружје 
у мојој руци још се димило. Мирно, чисто достојанствено 
врати се мени, а ја нисам имао снаге ни да је питам, 
да ли је рањена. ни да је молим за опроштај. Једна сачма 
била јој је окрзнула руку, но сама запарала кожу. Није 
било разлога узнемиравати се, узбуђење је брзо прошло 
и Надежда се ласкаво приљуби уз мене. Ту, под високим 
јелама у дубини шуме, дала се она потпуно, или боље 
речи сама узела мене, који сам био у њеној власти. 

Неколико дана потом Надежда није долазила к мени. 
У то време дође к мени један млад студент инжињер- 
ског института. Његов отац био је мој професор и при- 
јатељ моје породице. Свога сина био је послао мени да 
га спремим за старији разред и да му се син упозна са 
радовима на заграђивању реке. Звао се Александар Пе- 
тровић, Иванов по фамилији. Он је био оно што у нас 
зову „глупи мали“, али не толико глуп колико лењ и 
духом и телом. Вечито уморан и жалећи се на стотину 
недуга, обично се предавао сну и прилазио столу са на- 
дувеним очима од спавања. 


Каквог је интереса Надежда могла наћи у Иванову, 
сам ђаво не би могао објаснити. После сцене са пуцњем 
у шуми она као да се клонила мене. Долазила је на реку, 
весело ћеретала, но сваки пут, кад би пошли дубље у 
шуму, она се ограђивала присуством Иванова, смејући се 
враголасто. Разуме се да ме је то дражило и једило. Она 
се била дала мени у тренутку кад ја нисам имао више 
снаге борити се с њом, и у томе је била њена нова по- 
беда. И опет је она чекала такав тренутак мушке сла- 
бости. Моја природа бунила се, и да бих јој пркосио ја 
сам је нарочито остављао на само са Ивановом, одла- 
зећи дубоко у шуму. Хтео сам пошто пото показати се 
савршено равнодушан онда кад сам сав горео од жеља 
и страсти. 


Једног дана нисам хтео ни изићи пред њу, већ одем 
у лов у моменту кад се њезин шарабан појавио на путу. 
Надежда није била од оних жена које могу поднети 
увреду, а нарочито увреду самољубља од стране човека 
над којим је она мислила да влада. И жена има увек 
начина да се освети; Надежда је изабрала најобичнији и 
најпоузданији пут. 

Кад сам се увече вратио на реку, казаше ми да је 
Надежда дуго сама седела на обали, а кад је видела да 
се ја не враћам из шуме, узела је собом Александра, села 
у шарабан и одвезла се путем ка поседу. Е 

Никада ја нисам могао себи позитивно одговорити 
љубим ли ја Надежду. Била је сувише у тој бури осе- 
ћања које је она изазвала у мени, да бих ја могао тачно 
определити њихов карактер. А зашто је такав бес рас- 
пињао моје груди на ту увредуг У ствари, каква сам ја 
права на њуг Ни једном речју она ми није говорила о 
својој љубави, нити се клела својом верношћу. На мене, 
и вероватно на друге људе, гледала је она као на ствари 
које падају њеној срећи тако како ју је она разумевала, 
и поступала с њима као са играчкама своје ћуди. У то- 
лико горе, ако су те играчке имале срце, које је могло 
препући од бола, њихов јаук био би за њу нови пир 
победе. Све те мисли нису ми тада долазиле у главу, а 
и да су долазиле, слаба би помоћ била и од њих. Има 
поступака који везује силније него речи и пустош, коју 
оставља разочарење обмануте среће, ужаснија је од сталне 
једнолике несреће. Ко је у животу бар једном испитивао 
слична осећања, тај ће ласно разумети мој бол. Данас ми 
самом изгледа смешно, но ја сам тада раздирао одећу 
на својим грудима, која су дисала тешко, као без ваз- 


духа. И да није било стида јаукао бих из гласа. Бес уни- 


штења обузео ме је свега и с пушком у руци изишао сам 
из стана и лутао ни сам не знајући куда. Да се Надежда 
појавила откуд пред мојим очима, можда би тај дан била 
њена последња победа. 

Но у колико су биле силније буре моје крви, у то- 
лико без трага пролазиле. Има нечега непојамно утеш- 


нога у миру којим спи земља под благом стражом звезда. 


С прва, све ми је изгледало пустије и мрачније него та 
огњем спаљена Сардарабадска степа, на чијој граници 
ми овде живимо. Мало по мало свежи ваздух хладио је 
моје образе, а мир ноћи повраћао спокојство мојој души. 
Сва околина била је заливена белом месечевом светлошћу. 
Миловане његовим зрацима, као заспала лепотица са ра- 
спуштеном косом, лежале су њиве пуне златнога класја, 
које је без страха очекивало срп жетелаца. Јасно се оцр: 
тавале сенке домова и усамљених дрвета. Тихо, тихо 

трептало је лишће на брезама, као да се боји пробудити 
травке под собом. А високо небо обухватало је сав тај свет, 
и звезде његове мило се осмехивале над сваком ствари. 
И за све њих било је места; и река са својим хучањем, 
и њиве, и поља, и тамна огромна шума, како је све то 
мирно лежало у општем загрљају! ИМ свака ствар радо 
прима и даје своју лепоту другима. Само човек својом 
себичношћу уноси оштру дисонанцу у ову општу хар- 
монију. 

И доиста како је била глупа и себична та бура и 
тај немир моје душе према том слокојству приреде. Сунце 
је већ било на исходу кад сам се вратио дома. 

У среском месту бивао сам врло ретко, мало сам 
имао познаника у њему, а и колико их је било нису 
представљали никакав интерес за мене. Ипак једанпут у 
месецу одлазио сам тамо. Надежда ме је интересовала и 
хтео сам дознати што више о њој. У маленим градовима 
Русије, где нема месних новина, њихову празнину попу- 
њују доктори и апотекари. И доктор и апотекар били 
су моји познаници, долазили су к мени на реку у лов, 
и од њих сам дознао и што нисам питао. О Надежди су 
говорили немогућне ствари. Њен посед јављао се у виду 
нечистог места од којег су матере заштићавале своје си- 
нове и где су младе жене губиле своје мужеве. Сваки 
од њих знао је за њене љубавне авантуре, и уверавали 
су ме да не стаје никаквог труда постати њеним љубав- 
ником. Могло је и бити зрна истине у њиховом причању, 
но како је било тешко наћи се у маси лажи и само- 
хвалисања ових празних људи. 


(Наставиће се) 


Владислав САВИЋ. 

МА ЛА РОС КОЛА 


Сеоски разносач писама Медерик Ронпел, кога су 
мештани звали просто Медери, у обично време пође из. 
поште Руј-ле-Тор. 

Пошто је малу варош прешао крупним кораком 
старога војника, он пресече најпре ливаде у Виому, да 
би стигао нм обалу Брендије, и тако, идући за реком, 
она га је водила у село Карвелен, где је почињало ње- 
гово разношење. 


"Он је ишао брзо, дуж узане реке која се пенила, 
жуборила, кључала и отицала у својој постељи од траве, 


_ под сводом од врба. Око крупних каменова који су за- 


устављали њен ток налазио се круг од воде, нека врста 
оковратника завршена траком од пене. Местимице били 
су водопади од једне стопе, често невидљиви, који су 
по лишћем, под лианама, под кровом од зеленила, изда- 
вали јак шум, гневан и благ; затим даље стрме обале су 
се шириле, наилазило се на мало мирно језеро по коме 
су пливале пастрмке између свих тих зелених жилица 
што се лелујају на дну мирних потока. 


Медерик је непрестано ишао, не видећи ништа и 
мислећи само на ово: „Прво писмо је за кућу Поавро- 


__нову, затим имам једно за Г. Ренардеа; треба дакле да 


прођем стару шуму“. 
Његова плава блуза притегнута уз струк појасом 


"од црне коже, кретала се брзим и правилним ходом 


поред живе ограде од зелених врба; и његов штап, једна 

јака батина од зеленике, корачао је поред њега, покре 
тима истим као његове ноге. 

Он дакле пређе Брендију преко моста начињеног 
од брвна баченог с једне обале на другу, а придржавати 
се могло само за уже привезано на два коца, пободена 
на двема обалама. 

Шума која је припадала Г. Ренардеу, кмету у Кар- 
велену и најбогатијем поседнику у месту, била је једна 
врста горе од старих дрвета, огромних, правих као сту- 
бови, а пружала се на пола миље дужине, левом обалом 
потока који је служио као граница овом огромном ли- 
снатом своду. 

Дуж реке беху порасли велики жбунови које је 
сунце грејало; али у гори се није могло наћи ништа сем 
маховине, маховине густе, нежне и меке, која је по уста- 
јалом ваздуху распростирала лак мирис плеснивих имр- 
твих грана. 

Медерик успори корак, скиде своју црну качкету 
украшену црвеним ширитом, и обриса чело, јер се у ли. 
вади већ осећала врућина, мада још није било осам ча- 
сова изјутра. 

Тек што је поново метнуо капу на главу и про. 
дужио свој убрзани корак, кад опази на подножју једног 
дрвета, нож, мали дечји нож. Како га је дизао он про- 
нађе још један напрстак, затим два корака даље једну 
кутицу за игле. 

Узевши те ствари помисли: „Даћу их Г. кмету“; и 
поново пође; али сад је отварао очи, надајући се непре- 
стано да нађе још нешто. 

Одједном се заустави нагло, као да се ударио о 
дрвену брану; јер, на десет корака пред њим лежало је, 
испружено на леђима, детиње тело, сасвим голо, на ми- 
ХОВИНИ. 

То је била девојчица од дванаестак година. 

Руке су јој биле раширене, ноге размакнуте, лице 
покривено џепном марамом. Мало крви бојило је њене 
бутине. 

Медерик пође напред на врх прстију, као у страху 
да не начини ларму, бојећи се какве опасности; а очи је 
био разрогачио. 


Шта ли је тог Без сумње спавар Затим се размисли 
да нико не спава тако сасвим го, у седам и по часова 
изјутра, под свежим дрвећем. Она је дакле мртва; и он 
се налазио пред једним злочином. На ту помисао хладна 
језа пође му уз кичму, мада је био стари војник. Затим · 
убиство, то је ствар тако ретка у том крају, па још 
убиство детета, да није могао веровати очима. Али она 
није имала никакве ране, ништа осим усирене крви на 
нози. Па како су је убили: 


Био се зауставио сасвим близу ње; и гледао је, на- 
слоњен на своју батину. Он је зацело познавао њу, по: 
што је познавао све становнике тога предела; али не мо: 
гући видети њено лице, није могао погодити име. 


Наже се да дигне мараму која је покривала лице; 
затим се заустави, са пруженом руком, задржан једном 
помисли. 


Да ли је имао права да поремети у нечему стање 
леша пре судског извиђајаг Он је суд замишљао као 
неку врсту генерала, коме ништа не измиче из видаи 
који изгубљеном дугмету придаје важности исто толико, 
колико удару ножа у трбух. Под том марамом можда ће 
се наћи главни доказ, судски доказ, који би могао из- 
губити нешто од своје вредности, ако га дирне не- 
вешта рука. | 


Он се онда опет диже да одјури Г. кмету; али друга 
једна мисао задржа га поново. Ако је девојчица случајно 
још жива, није могао да је остави тако. Он клече на ко- 
лена, сасвим полако, из смотрености подаље од ње,и 

5 пружи руку ка њеној нози. Нога је била хладна, ледена, 

и то је била она ужасна хладноћа која мртво тело чини 

страховитим и која више не оставља сумње. Писмоноша 

| осети при том додиру да му се срце пџреврну и пљу- 
вачка осуши у грлу, као што је доцније причао, 

Подигнувши се нагло он поче да јури хроз горуу 75 


правцу куће Г. Ренардеа. • 

Ишао је гимнастичким кораком, са батином под ми- 
шком, стегнутих песница, главе истурене напред; и његова 
кожна торба, пуна писама и новина, ударала му је равно- 
мерно о крстине. 


Стан кметов налазио се на крају шуме која му је 
служила као шеталиште, и цео угао његових зидова ква- 
сила је једна мала бара коју је Брендија правила на 
томе месту. 

То је била велика четвртаста кућа, од сивог камена, 
врло стара, која је некада претрпела опсаде, а заврша- 
вала са једном огромном кулом, високом двадесет ме- 
тара, сазиданом у води. 


Са врха те тврђавице некада се чувао цео крај. 
Звали су је Ренардеова кула, и не знајући тачно зашто; 
и од тог назива бесумње било је постало име Ренарде 
што су носили сопственици овог феудног добра, које је, 
како се говорило, остало у истој породици више од две. 
стотине година. Јер је породица припадала оном готово 
племићском грађанству, које се у провинцији пре Рево- 
луције често наилазило. 


Писмоноша нагло уђе у кујну где су слуге доруч-_ 
ковале, и повика: „Је ли устао Г. кметг Морам с њим 
говорити одмах“. Медерика су знали као важну особу и 
која преставља власт, и разумели су одмах да се нешто 
озбиљно догодило. 


Кад су му јавили, Г. Ренарде нареди да га доведу. 
Разносач, блед и задуван, са качкетом у руци нађе кмета 


где седи пред дугачким столом, покривеним разбацаним 


хартијама. 


Био је то дебео и висок човек, тежак и црвен, јак 
као во, и у свом крају омиљен, мада је био претерано _ ; 
напрасит. Било му је скоро четрдесет година, и, удовац _ 
од пре шест месеци, живео је на своме имању као сеоски 

племић. Његов плаховит темпераменат често му је при- 

чињавао мучне афере из којих су га увек извлачиле су- 
дије из Руј-ле-Тор, као попустљиви и ћутљиви пријатељи. 


Зар није једног дана збацио са седишта кондуктера 
поштанских кола, што овај умало није прегазио његово 
ловачко псето Микмакар Зар није пребио ребра једном 
шумару, кад се овај препирао с њим што је с пушхом 
у руци, прешао преко земље која припада суседу: Није ли 
чак ухватио за јаку среског начелника, кад се овај, обила- 
зећи срез, зауставио у селу, а Ренарде је то обилажење 
означио као пут ради избора; јер је он правио опози- 
цију влади, из породичне традиције. 

Кмет га упита: 

— Дакле, Медериче, шта је» 

— Нашао сам једну девојчицу мртву у вашој шуми. 

"Ренарде се усправи, а лице му је било боје као 
у цигле. ; 

— Шта кажете... Девојчицу2 

— Да, господине, девојчицу, сасвим голу, на ле- 
ђима, крваву, мртву, зацело мртву! 

Кмет узвикну: „Тако ми Бога; кладим се да је то 
мала Рока. Сад су ми јавили да се синоћ није вратила 
својој мајци. На ком сте је месту пронашли»“ 


Писмоноша објасни где се налази, исприча поједи- 
ности, понуди да одведе кмета. 

Али Ренарде постаде осоран: „Не, ви ми нисте по- 
требни. Пошљите ми одмах сеоског чувара, општинског 
писара и продужите свој пут. Брзо, брзо, идите, и ре- 
ците им да дођу за мном у шуму“. 

Разносач, као човек који разуме дужност, послуша 
и повуче се, бесан и очајан што неће присуствовати кон- 
статовањима. 


Тада изиђе и кмет, узе свој шешир, свој велики 
шешир од сиве материје, са врло широким ободом, и 
заустави се неколико тренутака на прагу свога стана. 
Пред њим се простирало широко зелено поље од кога 
су се одбијале три мрље, црвена, плава и бела, три ве- 
42 











658 Српски Књижевни ГлаАСНИК. 

лике котарице расцветаног цвећа, једна према кући, а 
друге са стране. Мало даље дизала су се до неба прва др- 
вета шуме, док се лево, над Брендијом, раширеном у 
бару, опажале дуге ливаде, читав крај зелен и раван, 
испресецан малим каналима и живом оградом од врба 
сличних наказама, здепастим кепецима, непрестано пот- 


кресиваним, које су на огромном кратком стаблу носиле 


дрхтаву перјаницу од витких гранчица. 

Десно иза штала, шупа, свију зграда које су при- 
падале поседу, почињало је село, богато, насељено одга- 
јивачима волова. 

Ренарде сиђе лагано степеницама свога перона, и, 
окренувши лево, дође на обалу воде, уз коју је ишао 
лаганим кораком, са рукама на леђима. Он је ишао пог- 
нуте главе; и с времена на време гледао око себе, неће 
ли спазити лице по које је био послао. 

Кад је приспео под дрвеће, заустави се, скиде шешир 
и обриса чело као што је био учинио Медерик; јер је 
врело јулско сунце падало на земљу као ватрена киша. 
Затим кмет поново пође, заустави се опет, врати се истим 
путем. Одједном, сагнувши се, умочи своју мараму у 
поток, који се провлачио крај; његових ногу и разастре 


је на главу, под шеширом. Капље воде текле су му низ“ 


слепе очи, низ уши непрестано модре, низ његов јак и 
црвен врат, и улазиле су, једна за другом, у бео око- 
вратник кошуље. 

Како се нико још није појављивао он поче да лупа 
ногом, затим викну: „Хеј! хеј!“ 

Један глас одговори с десна: „Хеј! хеј!“ 

И лекар се појави под дрвећем. То беше мали мршав 
човек, стари војни хирург, који је у околини важио као 
врло способан. Он је храмао, јер је био рањен у рату, 
и при корачању помагао се једним штапом. 

Затим се опази сеоски чувар и општински писар, 
који су, извештени у исто време, долазили заједно. Они 
су имали преплашена лица и јурили су, дувајући и ка- 
сајући, неизменце да би ишли брже, и махали су рукама 

тако јако да је изгледало како њима врше више посла 
него ногама. 

Ренарде рече лекару: „Ви знате чега се тиче>2“ 

— Да, Медерик је нашао у шуми једно мртво дете. 

— Тако је. Хајдемо. 

Они пођоше један поред другог, а два човека за 
њима. Њихови кораци, на маховини, нису причињавали 
никакав шум; очи су им тражиле по земљи, пред њима. 

Доктор Лабарб одједном пружи руку: „Гле, ено га!“ 

Врло далеко, под дрвећем, видело се нешто светло. 
Да нису знали шта је, не би погодили. То је изгледало 
"сјајно и тако бело, да би човек помислио да је пао ко- 
мад рубља; јер, један зрак сунца који се провукао кроз 
гране осветљавао је бледо тело, великом косом пругом 
преко ; трбуха. Приближавајући се они су мало по мало 
разликовали облик, главу покривену, окренуту ка води, 
и две руке раширене као распете на крсту. 

— Мени је ужасно врућина, рече кмет. 

И сагнувши се до Брендије, он умочи поново своју 
мараму, коју опет метну на своје чело. 


Лекар је убрзао корак, заинтересован открићем. Чим 
је био поред леша, наже се да га испита, не додирива- 
јући га. Био је метнуо наочаре, као кад се гледа какав 
занимљив предмет, и обилазио је полако около. 


Он рече не усправљајући се: „Силовање и убиство 
које ћемо одмах констатовати. Ова девојчица је у осталом 
готово жена, гледајте јој груди“. 

Две дојке, већ доста развијене, обесиле се о груди, 
омлитављене смрћу. 


Лекар диже лаким покретом мараму која је покри- 
вала лице. Оно се појави црно, страховито, са испла- 
женим језиком, избуљеним очима. Он продужи: „Богме, 
кад је ствар била свршена, она је удављена“. 


Он је пипао врат: „Удављена рукама, без икаквих 
нарочитих трагова, у осталом, ни белега од нокта, ни 
отисак прста. Врло добро. То је мала Рока, одиста“. 
42% 

Он пажљиво поново намести мараму: „Ја немам ни- 
каква посла; она је мртва, већ најмање пре дванаест ча- 
сова. Треба известити суд“. 

Ренарде, стојећи, са рукама на леђима, гледаше уко- 
ченим погледом мало тело, испружено на трави. Он про- 
мрмља: „Какав бедни::! Требало би наћи одело“. 

Лекар је пипао руке, мишице, ноге. Он рече: „Она 
се бесумње била купала. Одело мора да је на обали“. 

Кмет заповеди: „Ти, Пренсипе, (то је био општин- 
ски писар), ти ћеш ми тражити те хаљине, тамо дуж по- 
тока. Ти, Максиме, (то је био сеоски чувар), ти ћеш отр- 
чати у Руј ле-Тур и довести ми иследног судију са жан- 
дармеријом. Треба да буду овде за један час. Разумешг“ 

Два човека живо се удаљише; а Ренарде рече док- 
тору: „Који ли је нитков могао тако нешто учинити у 
овом крају“ 

Лекар промрмља: „Ко знаг Сви су способни за то. 
Сваки на по се, а нико уопште. Свеједно, то мора да је 
нека скитница, неки радник без посла. Од како имамо 
Републику, само се они срећу на путу“. 

Обоје су били бонапартисти. 

Кмет прихвати: „Да, то је морао бити једино какав. 
странац, пролазник, скитница без куће и кућишта“... 

Лекар додаде са нечим што је личило на осмејак: 
„И без жене. Не имајући ни добру вечеру, ни добро ле- 
жиште, он је себи прибавио остало. Не зна се колико 
има људи на свету способних за злочин у једном даном 
тренутку. Да ли сте ви знали да је мале било несталор“ 

И врхом свога штапа, он је додиривао, једне за 
другим, укочене прсте покојнице, притискујући их озго 
као дирке клавира. 

— Да, мати је дошла јуче, око девет часова увече, 
да ме потражи, јер се дете није у седам сати било вра- 
тило да вечера. Ми смо је до поноћи звали по путевима; 
али нисмо ни помислили на шуму. Требало је у осталом 
да сване, па да се врши тражење одиста корисно. 

— Хоћете ли једну цигарур упита лекар. 

— Хвала, не пуши ми се. Утиче на мене то што видим. 

Они су стајали обојица према том слабачком телу 
младог створа, тако бледом на тамној маховини. Једна 
велика муха са плавим трбухом, која се шетала дуж једне 
бутини, заустави се на крвавим мрљама, затим се врати, 
пењући се непрестано, прелазећи бедра својим живим и 
испрехиданим ходом, успуза се на једну дојку, затим 


сиђе да испита другу, тражећи да сише нешто на том 


мртвацу. Два човека гледаху ову блудећу црну тачку. 

Лекар рече: „Како лепо изгледа мува на кожи. 
Госпе из прошлог века имале су одиста право што су 
лепиле младеже на лице. Зашто се изгубио тај обичајг“ 

Изгледало је да га кмет не чује, занесен својим 
размишљањем. 

Али, одједном, он се окрете, јер га је неки шум 
тргао; једна жена у капи и плавој кецељи, трчала је 
испод дрвећа. То је била мајка, Рока. Чим је опазила 
Ренардеа, поче да урла: „Моја мала, где ми је мала“ 
толико изван себе да није ни гледала на земљу. Она је 
одједном виде, заустави се нагло, склопи руке и диже 


своје две мишице, пустивши један оштар и парајући 


узвик осакаћене животиње. 
Затим појури телу, паде на колена, и подиже, као 
кад би отргнула, мараму која је покривала главу. Кад 


виде ово лице ужасно, црно и искривљено, она се усправи 


наглим потресом, затим паде, лицем на земљу, пушта- 
јући у густу маховину ужасне и протегнуте крике. 

Њено велико мршаво тело, уз које се одело при- 
пијало, дрхтало је, потресано грчевима. Видело се како 
њени кошчати чланкови и суви листови обувенп у грубе 
плаве чарапе, страховито подрхтавају; и она је дубила 
земљиште својим кукастим прстима као да прави рупу 
у коју ће се сакрити. 

Лекар, узбуђен, промрмља: „Јадна стара!“ 

Ренардеу се у трбуху чу чудноват шум, затим нека 
врста врло гласног кијања изиђе му у исти мах кроз нос 
и кроз уста; и, извлачећи из џепа своју мараму, поче у 

њу да плаче, кашље, јеца, и гласно се ушмркује. Он је. 
муцао: „До... до... до... до сто врага са свињом која је 
то учинила... Во... волео бих видети кад га гилоти- 
нирају“... 

Али Пренсип се појави опет, очајна израза и праз- 
них руку. Он промрмља: „Не могу да нађем ништа, го- 
сподине кмете, али баш нигде ништа“. 

Овај, узневерен, једва изговори, гласом пригушеним 
од суза: „Шта не можеш да нађеш“ 

— Хаљине ове мале. 

— Е лепо... лепо... тражи још... и... и... нађи их... 
или... имаћеш посла са мном... 

Човек, знајући да се кмету не противи, врати се 
клонулим корацима бацивши на леш искоса плашљив 
поглед. | 

Удаљени гласови разлегали су се под дрвећем, не- 
јасно брујање, шум гомиле која се приближавала; јер је 
Медерик, у своме путу посејао је новост од врата до врата. 
Мештани, најпре запрепашћени, разговарали су о томе 
на улици, довикујући се с прагова; затим су се искупили, 
неколико минута причали, препирали се, објашњавали 
догађај; сад су долазили да виде. 


(Наставиће се). 
Гиз ДЕ МОПАСАН. 


(С француског превео Х.) 








ДОВМРОСБЕ 


ИСТОЧНА ПРИЧА. 


ДЕО ПРВИ. 
| 


Тужни Демон, рајски прогнаник, летијаше над гре- 
шном земљом; пред њим се ројаху успомене из нај- 
лепших дана, из оних дана, када је као чисти херувим 
блистао у царству светлости, када је репатица звезда у 
свом лету волела да му добаци и од њега добије уми- 
љати поздравни осмех; када јс, жељан знања, ишао кроз 
вечне магле за одлуталим караванима звезда, бачених у 
у васиони простор; када је, као срећни првенац ство- 
рења, веровао и љубио, кад није знао ни за злобу, 
ни за сумњу, и када његовом уму још није претио тужни 
низ неплодних векова.. МИ много, много... али он не 
имађаше снаге да се свега сети.! 


П 


Одавна изагнан, лутао је по пустоши светској без 
склоништа. Век је летео за веком, као тренутак за тре- 
нутком, једноликим редом. Господарећи над ништавном 
земљом, он је сејао зло без уживања, нигде није наилазио 
на отпор својој вештини, — и зло му, најзад, додија. | 


1 По библијском сведочанству, Бог је изагнао из раја неке ан- 
ђеле, који су се били подигли против њега. Легенда прича да је вођа, · 
прогнаних анђела, Сатанаило (Валзевул, у Љермонтова Демон) доц- 


· није био саблазнитељ првих људи. Шрев. 

Ш 

Над врховима кавкаским пролеташе рајски изгна- 
ник. Под њим је Казбек,' као драги камен, сијао својим 
вечним снегом, и, црнећи се дубоко у понору, вио се 
кривудави Дарјал: као пукотина, гујско легло; мало 
даље урлао је Терек,“ скачући као лавица, са разбару“- 
шеном гривом на гребену; и планинска зверка, и птица, 
вијући се у азурној висини, пажљиво су слушале жубор 
његових струја; златасти облаци са јужних крајева из 
далека га праћаху на север; у гомилу скупљено стење, 
пуно тајанственог дрема, сагибаше према њему своје вр- 
хове, пратећи погледом његове титраве таласе; и замачке 
куле на стењу страхотно гледаху кроз магле као неки 
џиновски стражари код вратница Кавказових! 

Дивљи и чудан беше унаоколо сав Божији свет; 
али горди дух презривим оком погледа створ свога Бога, 
и на високом се његовом челу не мога разабрати ни- 
какав душин израз. 


М 
У један мах синуше пред њим живе лепоте друге 
слике: долине раскошне Грузије“ рашириле се у даљини 


' Врх на Кавкаском гребену (Кавказу), висок преко 5000 ме- 
тара. Поред Елбруса најзнатнији вис на Кавказу. Прев. 


3 Највећа река Терске области северно од Кавказа. Она из- 
вире на југозападној страни Казбека и опасује га скоро са три 
стране, тако да се сва вода што се слива са Казбека, улива илиу 
у Терек, или у његове притоке. Терек се улива у Каспијско море 

Прев. 

2 Клисура на Кавказу. Кроз њу се пробаја река Терек. 

Прев. 

а Покрајина у Закавкаају, јужно од Кавкаских планина. Не 
кал је била самостално царство, а од 1801 године присаједињена је 
Русији. -– Грузини су народ беле расе, поред Имеретинаца и Мин- 
грелаца најлепши народ на Кавказу. Има их око један милијун, ве. 
ћином су православне вере. Одликују се веселим, дружевним и сим- 
патичним карактером; одани су својој отаџбини и чувању старина. 
предања и обичаја; поверљиви су и искрени; лаковерни су неки пут 
долакомислености; добродушни, упечатљиви, гостољубиви; воле песме, 
танац и јуначке игре. Прев. 

као ћилим. О срећни, дивотни крају земаљски! Разва- 
лине налик на стубове, потоци што звучно струје преко дна 
од разнобојнога камења, и сенице од ружа, где славуји 
певају о лепотицама, које су неме на сладак глас њи- 
хове љубави; широке сенке платанске, овенчане густим 
бршљаном; пећине где се у летње врућине склањају плахи 
јелени, и блесак, и живот, и жубор лишћа, стозвучни 
говор гласова, дисање тисуће растиња; и сладострасна вре- 
лина Југа, и миомирисном росом вечно овлажене ноћи, и 
звезде —- јасне као очи, као поглед младе Грузинке. 
Но, осим ледене зависти, тај природин сјај не про“ 
буди у празним грудима изгнаниковим ни нових осећања, 


ни нових сила, — и све, што год би угледао пред собом, 
све је — или презирао, или мрзео. 
М 


Високе дворе са широким двориштем саградио је 
себи стари Гудал. Док их је поградио, његове су се верне 
слуге много намучиле и много суза пролиле. Од зидова 
Тудалових дворова падају јутром сенке на обронке сусед- 
них планина; у стени су усечене степенице: оне воде од 
куле ка реци; скакућући по њима, покривена белом ча- 
дром,! млада књегиница Тамара иде на Арагву по воду. 


М1 
Мрачан дом Гудалов од увек је немо гледао са 
стене у долине; али [данас је у њему велики пир, јечи 
зурна,“ точи се вино: испросила се Гудалова кћи; отац 
јој сву својту позвао на весеље. На крову, који је за- 
стрт ћилимовима, седи невеста међу другарицама, те 
у игри и песми проводе свој празник.“ Удаљене пла- 


1 Велом. 


2 Зурна (зурлаг) — старински персијски инструменат за дување, 
веома одомаћен јужно од Кавказа; има вид свирало или дудука. Звук 
је зурне оштар, продирући. “ Прев. 

83 На Кавказу су кровови од кућа пљоснати, равни, и станов- 
ници седе на њима у летње вечери те се одмарају, вечерају, веселе 
«се, играју лезгинку. 


Прев. 

нине већ су сакриле сунчани полукруг. Ударајући рав- 
номерно длан о длан, девојке певају, а млада се не- 
веста маша својих даира. Глете је! Окрећући их једном 
руком над главом, она час полети лакше но птица, 
час стане, — гледа, а влажни јој се поглед блиста 
испод завидљиве реснице; час опет повије своје црне 
обрве, час се наједаред малко сагне, а по ћилиму клизи, 
плови њена божанствена ножица; и смеши се, пуна де- 
тињске радости. Месечева зрака, кад неки пут лако игра 
над титравом водом, тешко да би се могла упоредити 
са тим осмехом, живим као живот, као младост. 


УП 
Кунем вам се поноћном звездом, лучом сунчева за- 
ласка и ране зоре, — ни владар златне Персије, нит 


икоји цар земаљски није пољубио оваког ока; још никад 
није, у летње врућине, титрави харемски шедрван својом 
бисерном росом окупао овакав стас; још ничија земаљ- 
ска рука, гладећи мило чело, није расплела оваке косе. 
Од како је свет остао без раја, овака лепотица под јуж- 
ним сунцем није цветала. 


УШ 

То јој је последњи пут, што је играла.... Јаој! њу, на- 
следницу Гудалову, несташно дете природино, од сутра 
чека жалосна судба робиње, завичај од сада туђ и непо- 
зната породица. Често јој је потајна сумња мрачила светле 
црте; али су сви њени покрети били тако складни, тако 
пуни израза, тако пуни миле простоте, да кад би сада 
Демон у свом лету на њу погледао, он би се сетио нег- 
дашње своје браће, окренуо би се од њеи уздахнуо би. 


ТХ 


Демон је доиста и опази... Наједаред осети он у себи 
на тренутак неисказан немир. Пустош његове неме душе 
испуни благодатан звук, и он поново осети светињу љубави, 
добра и лепоте... И дуго је са уживањем гледао ту сладосну 

слику, — а маштаве слике о негдашњој срећи пролажаху 
пред њиму дугом низу, као звезда за звездом. Прикован не- 
видљивом силом, он се познаде са новом тугом, осећање у 
њему наједаред проговори језиком, који му негда бејаше 
сродан. Беше ли то привиђење препорођаја> Он у свом 
уму немогаде наћи лукавих и саблажњивих речи. Да је 
заборави» — Заборава му Бог не даде, но он га не би 
ни примио. 


Сунце залажаше. Измучивши добра коња, нестрпљиви 
младожења хиташе на брачни пир. Срећно беше стигао 
до зелених обала сјајне Арагве. Једва корачајући под 
тешким бременом дарова, за њим се беше отегао дуги 
ред камила, који се час по губљаше из вида ; звонцад им 
о врату звоне... Он сам, Синодалов господар, води тај 
богати караван. Ременом му стегнут вити стас; оков на 
сабљи и на мачу блиста се према сунцу; за леђима му 
пушка са вештачки изрезаним шарама; ветар се поиграва 
са рукавима његова гуњца, гајтаном опшивеног. Седло 
му извезено разнобојном свилом; узда са кићанкама; под 
њим сав у пену обучен помаман коњ, неоцењиве златне 
боје. — Чили питомац Карабаха: ћули уши и, престрав- 
љено њиштећи, гледа постранце са стрмени на пену уз- 
бурканих таласа. Опасан је, узан је пут крај обале: с леве 
стране је стрмостен, с десне дубљина плаховите реке. 
Већ је касно. — На снежним врховима планинским гаси 
се румен; подигла се магла... Караван убрза корак. 


Х 


У то се појави црквица на друму... Ту одавна вечни 
санак снива некакав кнез, сада светац, убијен од осветне 
руке. — Од то доба, ма куд да се путник жури — на 


! Негдашње ханство (ханат), које је заузимало данашња че- 
тири округа Јелисаветпољске губерније, јужно од источног Кавказа. 
западно од Каспијског мора. Прев. 

празник, или у бој, свагда ће код те црквице очитати усрдну 
молитву; та ће га молитва увек сачувати од мусломан- 
ског мача. Но смели младожења презре обичај својих 
предака, — њега варљивом маштином сликом збуњиваше 
лукави Демон: он у мислима, у ноћном мраку, љубљаше 
усне невестине... Наједаред тамо напред пројурише двоје. 
затим више њих... пуцањ... Шта то може бити2.. Уздиг- 
нувши се на звучним стременима, намакнувши калпак на 
обрве, јуначни кнез не прозбори ни речи; у руци му за- 
блиста турска цев, бич пуче, он јурну као орао, — за- 
тим опет пуцањ, — и дивља вика, и потмули јаук ра- 
столегнуше се у дну долине. Бој не потраја дуго: 6о- 
јажљиви Грузинци побегоше. 


ХИ 


Све се утиша... Тискајући се у гомилу, камиле са стра- 
хом погледаху на лешеве својих господара, и потмуло 
су звонила у пустарској тишини њихова звонцад. Поаран 
је богати караван, и над хришћанским телесима се вије 
ноћна птица! Њих не чека мирна гробница под мана- 
стирским плочама, где је некада прах њихових отаца био 
закопан, нити ће им сестре и мајке, покривене дугим 
чадрама,: доћи на гроб из далеких места са тугом, са 
горким плачем и молитвама! Но зато ће им, за спомен 
њихове душе, овде крај пута, под стеном, усрдна рука 
подићи крст; а бршљан, кад се растићи с пролећа, мило 
ће га обавити својом смарагдском мрежом; и, свративши 
се с трудна пута, чешће ће се уморни пешак одморити 
под том Божијом сенком... 


ХШ 
Јури коњ брже од кошуте; рже и отима се као да 
ће у бој; час нагло застане у лету, ослушне према ветру, 
ширећи ноздрве, час опет, ударивши наједаред о земљу 
звучним клинцима од копита, размахнувши раскушљаном 


1 Веловима. 

гривом, јури напред као помаман. На њему је безгласан 
коњаник, који се час по замучи и напреже у седлу, 
клонувши главом на гриву. Већ није кадар руковати 
уздама, туривши ноге у стремене, а по шиљтету му се 
виде широки млазеви крви... Вилени алате, као стрела си 
изнео из боја свога господара, ал несретно тане осе- 
тинско! стиже га у ноћној тами! 


ХМ 


У дому Гудалову је плач и јаук, силан се свет ску- 
пио око куће; чији то запенушени коњ долете и паде на 
камење код капије» Ко је тај погинули коњаник 2 На 
мрштинама препланула чела видео се траг убојног узбу- 
ђења. У крви му огрезло оружје и одело; у последњем 
бесомучном стиску рука се на гриви укочила. Ниси га 
дуго изгледала, јадна невесто! Он одржа своју кнежев- 
ску реч: долетео је на брачни пир... Али јаој! он већ 
нигда не појаха помамна хата! 


ХМ 


Као гром паде на безбрижну породицу Божја казна! 
Јадна Тамара пала на своју постељу па горко плаче, 


груди јој се високо уздижу и тешко дишу... Али гле! она 
као да чује над собом некакав чаробан глас: 

„Не плачи, дете, не плачи узалуд! Твоја суза неће 
на тај безгласни труп пасти као животворна роса; она 


само мути твој јасни поглед и сажиже ти девојачке образе; 


он је далеко, он неће познати, неће оценити твоју тугу; 
сада небеска светлост слади бестелесни поглед његових 
очију; он слуша рајске песме... Шта су сићушни жи- 
вотни снови и јаук, и сузе јадне девојке за госта рај- 


1 Осетини — индоевропско племе, које од давнашњих времена 
заузима средину Кавказа. Већина Осетина су званично Хришћани, 
но у ствари они се држе своје старе вере и њених идолопоклони- 
чких «бреда. Главна су етичка начела, којима се Осетини у животу 
руководе — безусловно поштовање старијих по годинама, крвна. 
освета, гостољубље. Има их око 70.000 душа. Прев. 

ских пределаг Не, судба смртног створа, веруј ми, 
анђеле мој земаљски, није достојна једног тренута твоје 
драгоцене туге. 

„На ваздушном океану, без крмила и једрила, тихо 
плове у магли дивни хорови небеских светила. 

„Посред непрегледних поља, без видљива трага, про- 
мичу небеском ширином руњава стада недомашних облака. 

„Час растанка, час виђења није им ни радостан, ни 
тужан; они у будућности немају жеља, а за прошлошћу 
не жале. 

„У мучне дане несреће ти се само њих сети, па, као 
и они, према свему земаљском буди без саучешћа и 
безбрижна !“ 

„Чим ноћ својим покривачем осени кавкаске вр- 
хове, и свет, очаран чаробном речју, ућути; чим ветар над 
стеном занија увелу травку, и птичица, што је у њој скри- 
вена, веселије прне у мраку; чим се, под виновом лозом, _ 
развије ноћни цветак, жудно пијући небеску росу; чим 
златни месец иза планине тихо и нечујно изгреје и на 
тебе крадом погледи, — ја ћу ти долетати, код тебе ћу 
до зоре боравити, и златне ти санке на свилене трепа- 
вице навејавати“... 


ХМ1 


Речи умукоше; у даљини изумираше звук за зву- 
ком. Она скочи и гледа око себе... Неисказани немир 
испуни јој груди: туга, страва, пламен усхићења ништа 
су према том немиру. Сва осећања узавреше у њој на: 
једаред: душа кидаше своје окове, огањ струјаше по 
жилама и чинило јој се да тај глас, чудно нов, још јед- 
нако звучи. Пред зору јој жељени сан склопи уморне 
очи, али јој узнемири мисао пророчком и чудном ма- 
штом: нејасни и неми странац, сијајући неземаљском 
лепотом, беше се нагао над њено узглавље; и поглед 
његов гледаше у њу с таком љубављу, тако тужно, 
као да је жали. То не беше небески становник анђео, 
њен божанствени хранитељ: венац шарених луча не укра. 

шаваше његову косу; не беше то ни страхотни паклени 
дух, порочни мученик —- о, не! Он беше налик на јасно 
вече: ни дан, ни ноћ, ни мрак, ни светлост '!... 


ДЕО ДРУГИ. 
[ 
„Отац! отац! мани се претње, не кори твоју Тамару. 
Ја плачем. Видиш ли ове сузер.. Оне већ нису прве... 
Нећу да будем ничија жена — реци, молим те, мојим 
просиоцима: мог је друга узела хладна земља, — дру- 
гоме срце нећу дати. Од оног доба, како смо његов кр: 
вави леш сахранили под планином, мене узнемирује лу- 
кави дух неодољивом маштом, у ноћној тишини узне- 
мирује ме рој тужних, чудних снова; дању ми душа не 
може да се моли Богу: мисао ми је далеко од звука речћ; 
огањ ми јури по жилама... Ја сахнем, ја венем из дана 
у дан. Оче! душа се моја пати... мили оче, поштеди 
ме! Одведи твоју нерасудну кћер у свету обитељ: тамо 
ће ме заштитити Спаситељ, пред њега ћу излити сав свој 
терет. За мене на овом свету већ нема радости... Нека 
ме осени миром своје светиње и нек ме као гроб још 
сад прими сумрачна ћелија. 


П 


И родбина је одведе у самотни манастир, и тамо јој 
младе груди обукоше у смирену монашку одору. Но и 
у монашкој одећи, као и под везеном свилом, срце јој је 
непрестано као и пре било грешном маштом. Пред олта- 
ром, при блеску свећа, у часове свечаног појања, често 
би, усред молитве, чула познати говор. Под сводом 
сумрачнога храма познати лик би се који пут указао и 
ишчезао без шума и трага; у лакој магли тамњана, светло- 
мрцао је тихо као звезда, мамио је и звао... али камог 


д Ш 
У гахлађу између два хума крио се тај свети самостан. 
Он беше окружен редовима платана и јабланова, — и 

више пута, када би се у клисуру спустила ноћна тмина, 
кроз њих је светлуцала на ћелијским прозорима светиљка 
младе пострижнице. Унаоколо, у сенци бадемових дрвета, 
где стоји ред тужних крстача, — немих стражара гроб- 
ница, — орили се хорови лаких птица; поврх камења 
скакутаху и жубораху извори својим студеним таласима, 
и сливајући се уједно у кланцу испод наднесене стене, 
одмицаху даље кроз џбуње, покривене цветним ињем. 


МУ 


На северној страни виделе се планине. При сјају 
јутарње румени, када се плавкаста магла ваља у дубљини 
долине, и када мујезини, окренути на исток, позивају на 
молитву; и каду свечаном и мирном тренутку дрхти јасни 
глас звона, будећи обитељ; кад се млада Грузинка спу- 
шта са стрме планине, идући са дугим крчагом по воду. 
— у то се доба могло видети како се врхови снежног 
ланца оцртавају на чистом небу као јасно плав зид 
У тренутку сунчева смираја они су се облачили у румен 
огртач, а између њих, пробијајући се кроз облаке, ста- 
јаше за читаву главу виши од свију, Казбек, моћни цар 
Кавказа, у чалми и златотканој одећи. 


М 


Али, обузето преступном мишљу, Тамарино је срце 
неприступно за чисте заносе. За њу је сав свет умотан 
мрачном и немилом сенком; њу све мучи — и јутарњи 
зрак, и ноћна тама. Колико пута, тек што свежина сањиве 
ноћи земљу обухвати, она, сва ван себе, падне пред б6о- 
жанствену икону — и плаче; и у ноћној тишини њено те- 
шко ридање узнемирује путникову пажњу, и он мисли: 
„то јауче планински дух, прикован за стену!“ — и, напре- 
жући свој бадри слух, гони сусталога коња... 


М1 
Пуна туге и страха, Тамара често седи крај про- 
зора усамљена и замишљена, и пажљивим оком гледау 

даљину, и по вас дуги дан, уздишући, чека... Њој неко 
шапће: „доћи ће!“ Нису јој узалуд снови живот сладили, 
није јој се узалуд он јављао са очима пунима туге и са 
чудном нежношћу у говору. Много се већ дана она мучи, 
ни сама не зна зашто; зажели л' да се помоли светитељима, 
срце се моли њему; клоне ли уморена непрестаном борбом, 
на постељу, узглавље је жеже, нешто је гуши, хвата 
је страх, час по скочи с постеље сва уздрхтана; пламте 
јој груди и плећа, не може да дише, пред очима јој магла, 
њен загрљај жудно тражи одговора, пољупци јој тају 
на уснама... 


УП 


Ваздушни покривач вечерње магле већ је огрнуо 
грузијске хумове. Послушан слаткој навици, Демон до- 
лете у обитељ. Али дуго, дуго се не усуђиваше да на- 
руши светињу мирног склоништа. МИ већ беше један 
тренутак, када изгледаше готов да се одрече страшне 
намере. Замишљен корача крај високог бедема; пред ње- 
говим корацима лишће сена дрвећу и без ветра повија. Он 
подиже поглед: кандилом обасјан, њен се прозор светли, 
она одавно неког чека. И гле, посред општег ћутања, раз- 
легну се складан звук чингара и глас песме; ти се звуци 
лише, лише, као сузе, равномерно, један за другим; а та пе- 
· сма беше нежна као да је на небу за земљу спевана. Да се 
није то какав анђео хтео поново да види са својим за. 
борављеним другом, тајом овамо слетео па му запевао 
о прошлости, да му одлакша мучење2.. Демон сад први 
пут познаде тугу и љубавни немир. Уплашен, он би да 
се удаљи, али крило му неће да се макне! И, за чудо! 
из потавнелих му очију рони се крупна суза... Још и дан- 
данас се крај оне ћелије види камен скроз прожежен 


сузом, као пламен усијаном, нечовечанском сузом Ва - 
(Свршиће се). Е 
М. Ј. ЉеЕРмонтов. 
(С руског превео Јован Максимовић). 

У ДИВЕ 


Рече ми мој Творац у велико јутро: 
Човече, дигни се и јави у плоти, 

И у својој таштој и пустој наготи, 
Иди кобном стазом коју будеш утро. 


Бићеш силник свему кад и жртва свачем; 
Живеће у теби исти час —- знај чуда! — 
Пророк, лакрдијаш, краљ и његов луда, 
Роб с ланцем о врату, и осветник с мачем. 


Но бићеш неверан и болу и срећи; — 
Сумња ће ти дојку отровану дати; 

И без топле вере ти ћеш мене звати, 
И без праве слутње мене се одрећи. 


Свагда, као крила, те сумње бескрајне 
Над свачим ће тебе да држе високо! 
Докле не затвориш болно своје око 
На међи вечите истине и тајне. 


Тако, као одјек у самотну гору, 
Вратиће се путем који мени води, 

Твој дух, сав окупан у вечној слободи — 
Као црна тица у сунчаном мору. 


Ј. Дучић. 








МИОЉСКО ЛЕТО. 


Сунчани сати, а свуда је свеже; 
Топло и светло, а цвеће не цвета... 
На жутом лишћу бледи зраци леже 
У ово подне миољскога лета. 


Волим те ретке и свечане часе, 
Снуждене, јер су све краћи и краћи; 
Светле, јер вазда знам једино да се 
Прилепчиво знају наше душе таћи. 


Тада, на раскршћу немара и рада, 
Јесени и лета, на времена путу, 
Мојим духом моћно, суверено влада 
Парадокс живота у једном минуту. 

СИРАНОВ ДВОБОЈ. 


(„Сирано де Бержерак“, од Едмона Ростана, 1 чин, 5 појава). 


СИРАНО објављује: 


Балада, спевана господин-Бержраком, 
Док дели мегдан с једним дедаком. 


(Замисли се за час, затворивши очи. Затим почиње. Све шло 
говори, и уради). 


Ево вам клобука с главе, 
И с њим огртач, без параде 
Засукаћу скуте и рукаве 
И тргнућу мач; пун наде, 
К'о Селадон, тек врхом од шпаде, 
К'о Скарамуш, тако вешт и лак, 
Мирмидоне, нека чује свак: 

Ја бодем, на крају баладе! 


(Прво укрштање мачева). 


К'о прикован стојиш од страве, 
Ћуране мој, да л' да испод браде 
Зарежем, источим крви плаве, 
Ил' у срце, под тај крст од владег 
Звецка балчак, оштрице се сладе, 
Од замаха устрептао зрак. 
На добош, гласно, дајем знак: 

Ја бодем, на крају баладе! 





СИРАНОВ ДВОБОЈ. 





Треба ми још један слик на аве..., 

Зла слутња, је л, у душу ти с' краде» 

За невољу крстићу те: браве! — 

Крк! Мал удар на дар ми не даде, 

Да и мој мач понешто не знаде! — 

Али сад ћу ја! Држ тај твој крак 

Од ражња, момче, ако си јунак ! 

Ја бодем, на крају баладе! 

(Објављује свечано) Крај. 


Помоли се, синко, Богу саде! 
Јер ту је смак, ја мерим удар свак ! 
Један, два, три — 








пора нар расна ак 








| (Удара) немам више каде ! 

Е (Противник онесвешћен пада; Сирано поздравља мачем). 
| Ја сам уб'о на крају баладе! 

74 (С француског превео 7.). 

(Из 2. чина „Сирана де Бержерака“). 


Капетан Карбон де Кастел-Жалу моли Си- 
рана, да прикаже кадете грофу Гишу. 


СиРАНО ступа ближе грофу, и показује кадете. 


Представљам гаскоњске кадете, 

Вођ им је Кастел-Жалу; 

Кад лажу не знају мете, 

Представљам гаскоњске кадете! 

Псују бога, и вичу, и прете, | 
Ал' немају душу злу, — 

Представљам гаскоњске кадете, 

Вођ им је Кастел-Жалу: 


Јунаци су од главе до пете, 

У очима им мисли вру, 

Како ће душману да се свете, — 
Јунаци су од главе до пете. 

На глави, — у старе качкете, 
Крију пером рупе на дну! — 
Јунаци су од главе до пете, 

У очима им мисли вру. 


Болидруже, зову се, и Пробисвете, 
И каквих ти тепања нема ту! 5 
Само им у славу дирати не смете! : 
Бодидруже, зову се, и Пробисвете. | 

Гдегод ко каже збогом свете, 
Ево и њих, да славно мру.. |: 
Бодидруже, зову се, и Пробисвете, 4 
И каквих ти тепања нема ту! Ко. 





· Погледајте гаскоњске кадете, ње 
Што муче мужеве и у сну! 

О жено, лепо опако дете, 
Погледај гаскоњске кадете! 
Нек старац ти зипара, и мете 
И претура кућу сву! 

Ти гледај гаскоњске кадете, 
Што муче мужеве и у сну! 








(С француског превео 7.). 








ЈЕДАН ЛИСТАК ИЗ ИСТОРИЈЕ СРПСКОГ НАРОДНОГ 
ПОЗОРИШТА. ! 


1 
ДИЛЕТАНТИ. 


Побуда која је младе људе у 1857 години навела 
да установе друштво за глуму, било је у овоме: 

Трупа немачка, под управом директора Хуга, да- 
вала је у арени на Шоповићевом плацу, (данас купатило 
и млин Поповића) представе на немачком језику. Пу- 
блика, жељна позоришта, посећивала је ове представе, и 
ако већина није знала немачки. 


Да Немци оснују позориште, и то на немачком је- 
зику у српској престолници, учинило се нама младим 
људима неугодно, и почнемо се договарати како би било 
да образујемо дилетантско друштво које би давало пред- 
ставе из српског живота и разуме се на српском језику 
Мисао ова буде са одушевљењем прихваћена, те се одмах 
и приступило избору управе и чланова. 


' Г. Стеван Тодоровић, једини живи учесник при оснивању 
Српског Народног Позоришта, био је добар те нам уступио овај свој 
прилог историји позоришној. Како је. он, нашом брзом молбом и 


прешним пословима својим, био принуђеп ово написати на брзу руку, 
без потребних података који случајно нису били код њега, то је 
обећао да ће касније, „на основу својих бележака“, израдити један 
опсежнији чланак, који ће, у колико је потребно, допунити Малети- 
ћеву „Грађу“, расветљујући неке тренутке који код Малетића нису 
довољно осветљени, и уносећи иеке које Малетић пропустио забе- 
лежити. УРЕДИ. 
у 1 6 

За директора буде изабрат Лаза Прапорац, који је 
још 1849 у Старом Здању, у Ђурковићевој трупи, пред- 
стављао, даклем имао неког појма о глуми. Чланови пак 
беху Панта Бесарић, Димитрије Јоксић, Светозар Бантић, 
чика Сарафкостић, Субашић, Јова Бата, Рашчуклић, адво- 
кат Пера Марковић, Стева Тодоровић, Ранко Манојло- 
вић, Мита Поповић (Пубче). Осим ових поменутих чла- 
нова узимали смо према потреби ђаке из Лицеја. Како 
у оно време виједна женска не хтеде се придружити, то 
су примили на себе у главним улогама да представљају 
два мушкарца Светозар Бантић и чика Сарафкостић. 

· Најтеже је ишло одкуда средства набавити» За ту 
сврху пође Лаза Прапорац са још двојицом на Саву да 
замоле за помоћ у тада најпознатијих трговаца. Отлични 
савски трговци одазову се нашој молби, те за један дан 
скупимо прилога 100. дуката; доцније улазило је по мало 
све више и више прилога; наш члан Рушчуклић, трго- 
вац, уложио је такође до 100 дуката. 

У Великој Пивари (кнеза Михајла) било је оно време 
најпространија сала; на молбу буде нам она у почетку 
уступљена бесплатно. Бина, седишта и све остало буде 
изведено. Декорација, уз припомоћ једног собног молера, 
израђивао је члан Стева Тодоровић, осим тога и главну 
завесу масном бојом, на којом је био представљен млади 
гуслар у место генија Муза, опкољен Талијом, Терпси- 
хором и прочима, у зачељу Београд; иза њега предводи 
Вила народ ка музама. На жалост ова је завеса 1864 то- 
тално пропала. 

Београдско грађанство једва је дочекало Српско 
Позориште. „Зидање Раванице“ са песмама давало се 
узастопце више пута, и увех пред дупком пуном салом. 

Стеријин комад „Кир Јања“ као и остале његове 
драме дочекиване су с највећим усхићењем. 

Са оделом ишло је у почетку веома тешко, ноим 
то је помало набављено; српског историског одела нашли 
смо нешто у Читаоници, сачуваног још из времена Ву- 
јићевог и Ђурковићевог. 

1858. године буду представе прекинуте, а сала у Ве- 
ликој Пивари уступљена Светоандрејској Скупштини. Тек 
5" идуће 1859 године на пролеће, буду поново представе 

настављене. 
Од дилетаната највише се одликово Мита Поповић 
у карактерним улогама, Субашић у шаљивим особито, у 
6 „Кир Јањи“, тако да му је остао надимак Жир Јања. У 
женским улогама Светозар Баитић. Подражавање је било 
умешно и доста природно. 
Ово је друштво р»дило непрекидно све до 1864 го- 
дине. Већ од 1861 имало је друштво и женских чланова. 
Особиту пажњу привлачила је на себе Јелица, кћи Марте 
Н., Јулка Н. и Драга Димитријевићева. Са Димитријем 
Марковићем поступно добило је друштво више чланова 
из Аустро-Угарске посвећених глуми као: Цветић, Ђуро 
Рајковић, Алексић. У почетку 1862, на изјевљену жељу 
мЈу поч. Кнеза Михајла, образово се велики позоришни одбор; 
за председника буде избран Цветко Рајевић, саветник, 
# подпредседник Милан Симић, за уметничке управљаче: 
%. Стеван Тодоровић и Настас Јовановић. Одмах за овим сту- 
пило се у преговоре са члановима загребачког позоришта: 
Мандровићем и Михоловом, и глумицом Перисовом; исти 
су приспели у Београд почетком пролећа. Овако попу- 
| њено друштво имало је на репертоару леп избор дела, 
коме је доста добро одговарало глумачко особље. 
| Мало по мало изостајали су дилетанти, а замењи- 
| | вали су их глумци, тако да је 1863 било друштво пот- 
И пуно од глумаца заступљено. Драга Поповићева и сестра 
јој Љубица биле су чланице, прва се доцније удала за 
Ружића, а друга за Коларовића. 

Све до 1864, представе су давате у сали Кнежеве 
Пиваре. Те године пресели се друштво са представама 
у салу свештаника Сушића, у данашњу Синагогу аустриј- 
ских Јевреја, у Космајској улици. 

У јесен исте године дође нам у госте Новосадско 
Позориште, које је тада имало добро пробрано друштво, 
са Ружићем и женом, Коларовићем, Јовановићем, Рази 


мо а Би и 

жићком (скоро умрла Радуловићка), Недељковићем, Те- 
лечким, и тако даље. Ми смо им уступили нашу позор: 
"ницу у којој су они давали представе. 

На ове представе долазио је и поч. Кнез Михајло, и 
оне су му се толико допале, да је изјавио Г. Јовану Ђор- ; 
ђевићу, да ће он о свом трошку подићи зграду за по- 45 
зориште, пошто сад види да ће се из оба друштва моћи АН 
саставити добар кадар глумаца. ош 


СТЕВАН ТОДОРОВИЋ. 

КАКО СЕ ДОШЛО ДО СТАЛНОГ ПОЗОРИШТА 
У БЕОГРАДУ. 


30 октобра ове године навршило се четрдесет г0- 
дина од како је наша позоришна уметност стекла своју 
кућу: четрдесет година је од прве представе у згради 
Српског Народног Позоришта. Управа Народног Позо- 
ришта ускоро ће обележити скромно тај дан, одавши 
дужну пошту апостолима Српске Глуме, који, подигавши 
јој олтар, оставише потомству у аманет развитак њен. 

Као год што је занимљива историја српске позо- 
ришне уметности, исто је тако, ако не и више, заним- 
љива историја саме зграде Српског Народног Позоришта. 
Довољно је само нагласити чињеницу да је требало 
да протеку тридесет и четири године од појаве првога 
представника позоришне уметности у Србији — од појаве 
Јоакима Вујића у Крагујевцу, 1835, па до отварања Дома 
Српског Народног Позоришта. Тридесет и четири године 
— читав век људски у Србији! — требало је да прођу, 
па да једна мисао сазри и донесе плода! Ми, који смо ро- 
ђени и однеговани у овој вулканској земљи, умећемо разу- 
мети оволико духовно задоцњење. Јер, ваља знати да 
је Србија само за те тридесет и четири године —- од 
1835 до 1869, — претурила преко своје мученичке главе 
неколико побуна војничко-грађанских, неколико промена 
владалачких и, чак, две промене династичке, поред оста- 
лих догађаја који су били од утицаја на културни раз- 
вој њен. 

Служећи се Грађом за Историју Српског Народног 
Позоришша од Ђорђа Малетића, и политичким листо- 
вима тога доба, ја ћу, укратко, изнети главне тренутке 
из историје Српске Глуме, уз неколико неизбежних до- 
гађаја из политичке историје наше. 


] 


И Српска Глума морала је проћи оним истим путем 
којим су, раније, у Средњем Веку, прошле глуме оста- 
лих културних народа. Јоаким Вујић, — дошав у Кра- 
гујевац непозван, но са идејом да у Српском Народу 
с ову страну Дунава и Саве буди народну свест, —- давао 
је своја предсшавленија само пред Кнезом (којега је он 
прозвао Оцем, а који је, за време представа, уз чибук, 
пио кафу). кнежевом породицом, дворанима и врло малим 
бројем позваних гостију.' Вујић је, као дирекшор шеатра, 
писао и преводио комаде и сам играо, а глумци су били 
ондашњи ђаци и млађи чиновници, који су, по потреби, 
играли и женске улсге. То би било прво, аристокрашско, 
доба Српске Глуме, које прекида година 1839, са свима 
последицама својим 

Под првом владом Кнеза Михаила, за време које 
је Србија добила значејне културне тековине, и Позо- 
риште почиње се демократизовати и добива јачега полета. 
Атанасије Николић склопио је једну дилетантску дру- 
жину и са њом, најпре у Крагујевцу 1840, а затим у Бео- 
граду 1841, почео давати представе. Прва представа је 
била Смрш Стефана Дечанског од Јована Ст. Попо- 
вића. Затим су представе текле редовно, четвртком и 
недељом. 

Сама ова чињеница, стално одређивање времена за 
представе, казује да се увидело да је Позориште једна 
народна потреба, један важан чинилац у народном ва- 
спитању. У том нас још више утврђује овај занимљив 
„позив“, који у целини гласи: 


1 Грађа, стр. 3. 

2 Ив Б 


„Управителство овдашњог Театра по налогу вишем, 
желећи сталне Актере при Театру имати, позива сваког 
који је у овом художеству вешт, или који довољно спо- 
собности у себи за ово осећа, да се пријави. Сваки ће 
од пријављени неколико пута пробе ради играти, коме 
ће се потоме по способностима од 12 до 25 талира ме- 
сечно плаћа одредити. За ово дружство изискује се јошт 
две женске, које 610 довољно совершенства како у пред“ 
стављанија тако и у певању имале, па ће се и њима та- 
кођер отлична плата по њиовим отличним способностима 
опредјелити. 

„Управителство овдашњег Театра даје свакоме со- 
чинитељу по народној Историји, по народнем карактеру 
и обичајима устројеном оригиналном за представљање 
дјелу по важности и величини истога од 6 до 15 дуката 
цесарскиј; за превод по нашим опстојателствама и за 
развитак нашег вкуса способне, даје горепоменуто Упра- 
вителство од 4 до 8 дуката преводчику за награду. А 
љубитеље обштенародњег образовања, који би своје труде 
жертвовали и Управителству само представљања ради 
без захтевања награде подносили, с благодарностију 06- 
знаниће оно Србству средством новина наши. Сочини- 
тељи, кои би награду за своја сочиненија примили, ли- 
шавају се сваког даљег права на дело, и оно постаје 
собственост Театра. Сочинитељи да изволу своја Теа- 
трална дјела под печатом, прикритим именом послати 
(како би се свако пристрастије избјегло), па ће се тек 
онда отворити, кад се дело прими; а дјела, која се не 
би примила, послаће се без одтварања имена натраг онамо 
куда сочинитељ назначи. 

„У Београду 15 Декембрија 1841“.: 

Као резултат овога Позива имамо белешку: 

„На театру нашем у среду 14 овог месеца пред. 
стављали су „Карташа“, веселу игру с талијанског пре- 


' Новине Срдске за 1841, бр. 51, стр. 412. 

ведену Г. Марком Караматом,-а у недељу 18 овог ме- 
сеца давали су „Злу жену“, весело позориште од Г.Ј. 
С. Поповића. Као што поуздано чујемо, очекује се, да 
скорим временом овамо доће Србско дружство, које је у 
Загребу и по други знатни тамошнђи градовн на нашем 
народномђ језику театрална представљања давало. За- 
хтевани путни трошак им е од стране Свјетлог Књаза 
већ послат. — Све основанија постаје нам надежда, да 
ћемо стални Србски театер у Београду заведен видити, 
само ако од стране публикума к тому онолико участија 
буде се налазило, колико од стране Светлог Књажеског 
Двора и заштите и штедре подпоре ствар видимо полу- 
чава. Учињен почетак досад лепе је успехе показао, 
и за будуће најлепше надежде даје“.! 

Фебруара 25, 1842, била је последња представа ди- 
летаната: они су своје место уступили позванијима, глум- 
цима од заната, који стигоше на пет дана раније и 26 
фебруара отпочеше рад предсгавом Милош Обилпћ или 
Бој на Косову. 

Мало затим, августа 1842, наилази позната. Вучи- 
ћева буна и промена династије. „Наступила је нова влада, 
и жалосне појаве на даскама уступише места појавама у 
истинском животу. Идеали изчезоше као сан, наплашени 
суморном истином“.“ 

1847, дође са дружином, из Панчева Никола Ђур- 
ковић, који је 1842, био дошао у Београд, и по одласку 
кнеза Михаила прешао у Панчево. Он поче, у Староме 
Здању, давати представе. За прву представу и он је иза- 
брао Милоша Обилића, јупачко позориште, сачињено 
Г. Ј. С. Поповићем.“ — Под рубриком Београдски Теле- 
граф донеле су Србске Новине почетак рецензије на Мп- 
лоша Обилића, али је уредник, Милош Поповић, због 


"њене опорости није хтео штампати у своме листу“ Од 


1 Новине Срдске за 1842, бр. 4 стр. 25. 

2 Грађа, стр. 15. : 

3 Србске Новине за 1847, бр. 37, стр. 146. 
1 Орбске Новине за 1841, бр. 33, стр. 152. 

тога дана Србске Новине су доносиле само репертоар. 
У броју 52, од 4 јула 1847, на страни 206, наилазимо, у 
рубрици „Дневник Домаћи, на читав један чланак о 
позоришту, о значају и о циљу његову. Потписан је 7а- 
лисман. Затим све до броја 85, нема ни речи о позо- 
ришту, а у томе, 85, броју имамо, поводом представе 
Два наредника, позоришну критику од непознатога кри- 
тичара (потпис А.). 


| 


Ноћу између 15 и 16 априла 1849, изгорело је Старо 
одање у коме су даване представе, и позориште би за- 
творено све до половине 1851, када се љубишељи на- 
родне просвеше скупише у Београдском Читалишту и 
изабраше један Одбор за оснивање позоришта. Одбор 
се обрати министарству просвете, и влада му после неких 
формалности, уступи земљиште, на Зеленом Венцу, за 
позоришну зграду, и, касније, 2000 дуката цесарских, 
који ће се „истом онда на то зидање употребити, кад 
се од добровољних прилога сва она сума добије која ће 
нужна бити, да се сав театор озида“. Другога марта 1852, 
позове Одбор грађане на скуп, на коме је, после прочи- 
таног одборског извештаја о раду, Ђ. Малетић изговорио. 
беседу о потреби сталнога позоришта и позвао грађане 
да свак колико може приложи на то. | 

Одбору су, на његов стечај, поднесена два плана 
за зграду позоришну : један београдског инжињера Не- 
воле, а други италијанског архитекта Касана. По првом, 
зграда би била од мешовитог материјала, привремена и, 
према томе, стала би много мање новаца; по другом, била 
би од тврдог материјала, те, због тога, Одбор усвоји 
Касанов план. Но грађанство је било против изабраног 
земљишта, пошто је на њему била вечита баруштина, те 
Одбор препоручи Касану да најпре пажљиво испита зем- 
љиште. Касано поднесе Одбору повољан извештај, и до- 
несе се одлука да се зидање отпочне. При самоме ко- 
пању темеља наиђе се на воду, која изазове пилотовање,. 


„ И > Р 

_а ово већи трошак. Озида се само „подрумски бој“, па 


се, због новчане оскудице, са зидањем стаде. — После 
дугога колебања и саветовања у скупштини одлучи се, 
најзад, да се влади уступе „они локалитети, који су по 


 пређашњем плану за велику салу и кавану намењени, за 


сместиште народне библиотеке и музеја“.! У овом смислу 
напише се, 23 маја 1856, писмо министру просвете и за- 
тражи се 47.406 форината и 27 крајцара „на довршење 


_почетог позоришног зданија“. 9 јуна министар Црнобо- 


рац јавља одбору да је влада одобрила издатак тра- 
жене суме, с препоруком да темељ, који је на више места 
напукао, „озбиљно и свестрано испита, и све оно, што 
к цјелисходном утврђењу његовом принадлежи, употреби, 
па тек онда зидању зданија приступити, ако се по опи- 
саном испиту нађе, да никакове опасности од темеља 
зданију бојати се. није; у противном случају да се зи- 
дање никако не предузима, но да се известије по томе 
Совјету поднесе“.= 

Услед овога образована је комисија којој је за пред- 
седника одређен Цветко Рајовић, а за чланове: Филип 
Христић, архитект Касано, инжењер Штајнлехнер, пре- 
дузимач Јовановић, председник општинског суда, а од 
стране владе: Август Церман и Еразмуз Клеминек. Ова 
комисија није могла радити: Церман и Клеминек тра- 


_ жили су нову комисију од више стручњака, а Касано и 


Христић тврдили су да се зидање, по предходним исправ- 
кама у темељу. може наставити. Одбор је молио мини- 
стра од одреди „нову комисију од беспристрасни лица“. 
Но та се комисија није ни одређивала због пресудних 
политичких прилика тога доба. 

Почетком јула 1857, дошла је у Београд Прајзова, 
немачка дружина и почела давати представе у згради 
Шоповићевог купатила. Тад је било у Београду мало 


· Немаца, а Срби нису хтели ићи у немачко позориште. 


1 Грађа, стр. 81. 


[У] 


Грађа стр. 81. 











690 Српски Књижевни ГЛАСНИК. 





Омладина српска користи се тиме и удружи се с Прај- 
зом, те се почну давати и српски комади, наизменце 
с немачким. Сад је и српска публика стала ићи у позо- 
риште, које се из Купатила премести у „Кнежеву Пи- 
вару“. Тад омладина, под управом Лазе Прапорчетовића, 
састави потпуно дилетантско друштво, и Немце сасвим 
истисне. Завесу за позорницу друштву изради Г. Стеван 
Тодоровић. Представе су давате до пред саму Свето- 
Андрејску Скупштину, која за своје седнице заузе „Кне- 
жеву Пивару“. Са решавања позоришног прешло се на 
решавање династичког питања. Државним превратом рас- 
пао се Одбор. а недовршене зидине и сав материјал, по 
једном писму кнеза Милоша, узела је влада под своје 
„непосредно надзирање“, као и „рачун о зидању тога 
зданија од казначеја одбора театорског, Јанаћа Кумануде“. 
После Скупштине примио се позоришне управе Ђ. Ма- 
летић и отворио низ представа својом пригодном драмом 
Преходница српске слободе или Српски хајдуци. На тој 
представи био је и кнежевић Михаило са кнегињицом 
Јулијом. Но услед неповољне оцене на то дело Малетић 
да оставку; дилетанти штампају, у истом листу, Мале- 
тићу молбу да се опет прими управе, и он се прими. На 
скоро затим, ступи на владу кнез Михаило. 


Ш. 


Почетком 1862, у општини београдској покрете се 
мисао о сталном позоришту. Одреди се Одбор од осам 
општинара који ће се старати о потребама позоришта. 
Марта 4, у сали „Кнежеве Пиваре“, давао се Сан Кра- 
љевића Марка, који је напунио дворану. Од тада су 
представе текле редовно све до 18 маја, кад је давана 
последња представа Смрш Стевана Дечанског: после 
тога омладинци одоше на барикаде, у одбрану бомбар- 
дованог Београда. 

Јула 26, 1862, — истога дана кад је кнез Михаило 
уступио сву своју цивилну листу за набавку ратних по- 
треба — хрватска позоришна дружина, у којој је био 

Мандровић, давала је прву своју представу Мејриму, 
трагедију од Матије Бана. Дружина је остала до поло. 
вине августа 1862, а почетком септембра „друштво које 
даје своја представљења на родољубиве цели“ наставило 
је свој рад представом Владислав, краљ бугарски, од 
Ј. Ст. Поповића, и 22 новембра уступило место новосад- 
ском друштву, које је, тога дана, давало Херцег Влади- 
слава. То је друштво остало до краја 1862; јануара 1863 
дилетанти су наставили рад, који се завршио са пред- 
ставом Смрш Стшевана Дечанског: влада је званично на- 
именовала Одбор који се има бринути о позоришту. Од- 
бор је ишао Кнезу и разлагао му о потреби сталног по- 
зорвшта. Изјавивши да и сам жели позориште, Кнез им 
је одговорио: „Ако се ви одржите годину дана, онда ја 
узимам на се бригу о позоришту“. — Одбор се обрати 
народу с позивом на добровољне прилоге и сакупи глу- 
мачку дружину. Тако дођоше у Београд најбољи чланови 
загребачког и новосадског позоришта. 

Стари приложници, уверени да од оних зидина на Зе- 
леном Венцу не може ништа бити, умоле владу да она то 
прими на се и с тим поступи како за најбоље нађе. Заступ- 
ник министра просвете, 9 децембра 1861, одреди нов Одбор 
и пропише му правила. Али после четири месеца Одбор 
би принуђен да распусти дружину: увидело се да се без 
сталне позоришне зграде и без повеће субвенције не 
може никаква дружина одржати. Све до почетка 1866 
није било позоришта ; почетком 1866, стари глумци, вра- 
тили су се у Београд, и дали су Бој на Косову. Позориште 
је животарило свега два месеца, до краја марта 1866, 
када, због немарности публике, опет би затворено. По: 
четком октобра 1866, Одбор покрете мисао да се на 
старим позоришним зидинама подигне зграда, ма и од 
слабог материјала. Но како је комисија, одређена да то 
питање проучи, дала једногласан суд „да на постојећим 
развалинама не треба зидати театер“, питање се одложи 


до бољих прилика. 

1867 немачка глумачка дружина Карла Ремаја, удру- 
жена са српском, поче давати у Београду представе, не. _ 
мачке и српске. Ремаји је и раније био у Београду, а 
1866, био је послао министру просвете понуду да ће, 
ако му се из „позоришног фонда“ одреди нека помоћ, 
основати „стално српско позориште“. Управа града дала 
му је била концесију на четири године. 

Ово покрене Одбор на мало живљи рад, и он ступи _ 
у преговоре са новосадском глумачком дружином, која 
дође у Београд 11 септембра 1867 и отпоче давати пред- | 
ставе. Новембра 5, после представе Госпође и Хусари, 
Кнез је, потпуно задовољан игром глумаца, обећао да ће 
им озидати сталну позоришну зграду, исплатио им путни 
трошак у 1701 грош чаршијски, а о новој 1868 години 
послао им поклон од 100 дуката. 

Крајем јануара 1758, завршили су Новосађани своје 
представе у Београду и отишли. Фебруара 3, министар 
просвете, Д. Црнобарац, шаље план за позоришну зграду, 
који му је дао Кнез, министру грађевина да га проучи, 
заједно с земљиштем на коме је старо позориште, „јери 
Кнез жели да се на истом месту ново подигне“. Мини- 
стар грађевина не усвоји план, обећа да ће израдити 
други и изјави: „да онај терен није за подизање теа- 
торске зграде добар зато што земљиште нема захтеване 
сталности, а кад би му се таква хтела художественим 
средствима да набави, онда би се морао грдни трошак 
да учини у темељима.“ Марта 18, министар Црноба- 
рац јавља министру грађевина да је Кнез, 12 марта, у 
договору са Државним Саветом решио: „да се на плацу 
пређе бившем турском, а сада правителственом, који је | 
у општем списку под бројем 429 означен, подигне зграда. 
позоришта, а да се сав материјал код започетог позори- 
шта као и зидина његових може у зидање позоришта | 
утрошити“. | а 

Истога дана — 12 марта — изјутра почеле су се 
на Стамбол-капији рушити турске куће. У министарству 
грађевина живо се радило на плану за позориште, јер _ 


"ка 


зоришне зграде. 

Кнез је захтевао да зграда буде готова до 15 октобра 
те исте, 1868 године. План се мењао, јер је Одбор пред- 
ложио да се и трећа галерија подигне. Јован Ђорћевић 
је слао „изводе из писама о позоришним зданијама“, за- 
једно са плановима зграда: Велико-Бечкеречког, Теми- 
шварског, Старо-Арадског, Осечког, Суботичког и других 
позоришта, и са овима и свој план, уз „меморандум о 
позоришном зданију“ у коме разлаже „шта захтева угод- 
ност публике, а шта угодност представљача и интерес 


саме представе“. Све се то послало министарству гра- 
ђевина. 


Пошто план би израђен и угвојен, одреди се лици- 
тација. Кнежевим заузимањем, грађење се повери Штајн. 
лехнеру, коме Блазнавац, министар грађевина, по наредби 
кнежевој, обећа да ће, поред уговорене цене од 12.550 
дуката, добити од кнеза 250 дуката „ако грађевину сврши 
тако рећи похвално и да задовољава очекивање и уз- 
дање, ради чега је баш њему грађевина предана“. 
Писмом од 8 маја 1868, министар просвете ставио је на 
расположење министру грађевина 5000 дуката на име 
годишње субвенције кнежеве позоришту, и 10009 дуката 
од Мише Анастасијевића, који је изјавио да ће новац 
одмах дати „ако позоришно зданије буде од тврдог ма- 
теријала“. Свега је било 10.685 дуката. Остатак од уго- 
ворене цене Кнез је мислио сам да попуни, као што се 
види из писма министра просвете. од 3 фебруара 1868, 
где се вели „да Кнез жели позориште о свом трошку 
да подигне“. Маја 23 потписан је уговор о зидању по- 


о 


Августа 19, године 1868, ударен је темељ данашњој 
позоришној згради, а 30 октобра 1869, свечано је отво- 
рена зграда представом ЛПосмршна слава кнеза Миха- 
ила, од Ђ. Малетића. Од тада, осим за време Српско- 

Турског рата, зграда Српског Народног Позоришта не- 
_ прекидно служи циљу којему је намењена. 
Велимир Ј. РАЈИЋ. 

Од 1862 до сада Бјернстјерне Бјернсон је необично 
много радио, делао, политизирао, писао и певао. Он је 
толико снаге уложио у односе и ствари које са песни- 
штвом немају ничег заједничког, да је за прохујалих се- 
дамнаест година издао свега седам дела; али се у ових 
седам различитих дела уздигао више него икада пре 
тога, и стоји у опште као песник тако високо, да се не 
може ни помислити, а камо ли говорити о опадању ње- 
гова талента; пре изгледа да је његов песнички таленат 
овде-онде сигурнији и богатији. 

Ако се Бјернсон као песнички таленат узвисио, онда 
се у осталом и као личност проширио. Њему је и раније 
увек требало много простора, тражио је много места и 
хтео да објави, проговори, објасни и покаже пут, баш 
и где није имао довољно знања или и довољно талента. 
Пошто му се временом уздигао углед и ауторитет, оставио 
се свога частољубивог нагона да на свима пољима ради 
и води главну реч. 

Огроман је број духовних и световних ратова ко- 
јима је он са већим или мањим успехом управљао од 1882, 
још је већи број политичких борби, које је он у исто време 
водио. По једном шаљивој вести, упутили су Бјернсони 
други писмо папи, у коме га својски опомињу, да се сад 
упозна са протестанском религијом, и тада ће и сам уви- 
дети да дух времена не потребује више католичанство. 

Бјернстјерне Бјернсон готово увек има једну идеју за коју 
се бори свом својом речитошћу. Ако се за једну такву 
идеју извесно време борио, он је напушта, и маша се 
друге. Њему у част морамо рећи, да те идеје само изу- 
зетно противрече једна другој. Кад кад шта више путује 
од места до места, и непрестано понавља предавање, 
у које је унео поглавито оно што иде у прилог новој 
идеји. Предавање, које говори о захтевима девичанства 
и моногамији мушког пола, држао је у свим већим или 
мањим варошима у Данској, Норвешкој, Шведској и Фин- 
ској, и поновио га сигурно осамдесет пута. Стога се, као 
што он вели, у северним земљама осетило битно по- 
прављање морала; јер ништа не утиче тако као снажна 
беседа. 

Тако је Бјернсон мало по мало издигао као идеале: 
републику, сексуално уздржавање, чисту заставу, светски 
мир, норвешка припремања против Шведске, физиоло- 
гију у девојачким школама, нападе на Шведску по ру- 
ским листовима, норвешке консуле и норвешког министра 
спољних послова; ослободио Драјфуса, одржао конгрес 
у Хагу, изјавио своју благодарност цару руском, и своје 
симпатије енглеском Бјернсону, господину Стиду, и нај- 
после истерао из норвешких школа прост норвешки језик. 
Много је и помислити! Можда још све од овога није 
ухватило дубоко корена! Стога се и не може говорити 
о светском миру као потпуно обезбеђеном. И Норвешка 
није још сасвим спремна, да би се могла са Шведском 
упустити. Овде-онде, нађе се још по неки Данац и по- 
нека Норвежанка који нису баш „чисти“, али на сваки 
начин урађено је доста, и велики је део норвешког на- 
рода одушевљено пошао за својим учитељем. 

Ко је чуо Бјернстјерна Бјернсона како у Концертној 
Палати у Копенхагену говори о светском миру пред пет 
стотина младих дама које су се тек задевојчиле; чуо 
како их својски моли да се ману својих дивљих и рат- 
них наклоности, како их уверава, да је мучно, врло 
мучно бити у рату рањен, и да рана страховито заудара, 

ко га је видео, како, по двадесети пут случајно у џепу 
налази писмо — „мислим, да ми је овде“, — које је по- 
тврђивало нешто што је раније говорио, и ко је могао 
да осети утисак, које је оно произвело, ко је видео, 
како његова мало пре тренутно ратно расположена пу- 
блика, мирољубиво напушта салу као стадо јагањаца, 
може у опште да представи ефекат ових предавања. 

Део Бјернсоновог бића које у њима до речи долази, 
није најбољи, то је онај део, као што се горе вели, који 
се најбоље осећа кад је око њега „хиљаду пријатеља и 
хиљаду противника“, да није протумачено ништа истин- 
ски ново. А у Бјернсоновом лолемичном и васпитном де- 
лању, с годинама све излази одвратнија чудна мешавина 
бруталности и сентименталности. 

Најбољи део његовог бића јесте у његовим делима. 
Оба велика романа: „Заставе су истакнуте и у граду 
и у луци“, 1874, и „На Божјим путовима“, (1889), мало 
су нагрђена непосредним морализовањем: у њима су ве- 
лике песничке моћи, као и увек код Бјернсона, где није 
на својој висини; његова ванприродна способност да на- 
слика, карактерише и смело представи, продире, свуда, 
баш и када је у служби потчињених, неинтересованих 
мисли. Бјернсон је рођени приповедач, истински епичар. 
У њега је приповедачка крв, а ништа не звучи тако, као 
глас крви. Али нарочито у њега је особита вештина у 
основном удубљивању у психички живот лица, који се 
најприродније излива у облику приче. Њему треба места 
за развијање и објашњење врло често замршених чудно“ 
ватости и изузетних случајева, а за то има највише места 
у роману и новели, а најмање у позоришном комаду, 
који захтева највећу збивеност. | 

Његове „Нове приче“ (1894), од којих је последња 
„Авесаломова Коса“ најглавнија, поново одају исцрпно, 
психолошко разумевање и нарочито јако утичу описива- 


њем пунокрвне, енергичне, омалене и просте жене. У 


предговору за „Авесаломову Косу“, као и у уводу за „За- 
ставе су истакнуте“, износе се поједини груби обичаји, 

чак и крајње бруталности, знатне и карактеристичне по 
земљу, у којој се приђа догађа. Не може да се заборави 
ни спена, где се сељак гадно и крваво свети Курту, ни 
она где Харалд Кас пред свима дворанима кажњава бичем 
своју жену, да све крв шикће. Противно овоме, у току 
приче износи се најнежнија сентименталност. 

Године 1883 издаје Бјернсон два комада, од којих 
је један подигао необичан урнебес, а други је убројан у 
најкрасније у свему што је Бјернсон у своме животу на: 
писао, и у опште по целом је своме склопу диван и ге- 
нијалан. 

Први комад је „Рукавица“, који је песник прера: 
ђивао неколико пута, па опет није доспео до уметничког 
савршенства, у коме је узвисио наравствено захтевање 
човека у погледу полног везивања, а што се до сад да- 
вало за право само жени, и новина ове тенденције на- 
чинила је с почетка огроман успех. Овде је са сатиричном 
партијом удружен и заједљива досетка. Главно лице, за- 
ручено девојче Сваву, публика или читалац не воли баш 
онако, како је то песник хтео, и гледао у њој персони- 
фикацију највеће чистоте, навеститељку светлије и пле- 
менитије будућности. Према њој осећа човек неку врсту 
сажаљења, као према жртви сувише ревносног веровања; 
затим нигде не утиче пријатно понашање њено како према 
веренику тако и оцу, и то страховито одбија. Да она Алфа 
воли, као што мисли да га воли, могла би се с њиме 
венчати, не бацајући му у лице своју рукавицу; и да се 
од почетка није на ружан начин занимала са прљавим 
стварима, не би она у почетку комада похвалила свога 
оца овим гадним речима: „Ти си најневинији, најбољи 


човек, од свих које познајем“ — што још ружније звучи 
од познијих неких осуђивања очевих слабости. Бјернсон 
се у овој драми — као прави свештенички син — безу- 


словно хтео ставити на становиште шесте заповести, хтео 
посматрати полне односе само с једне стране, и делом се 
моћно латио онога што нико неће бранити или хвалити — 
опет овде „јуриш на вратанца место на зид“ — делом из 

гадних поступака споредних личности извео закључке, обу- 
хватајући све, те би извесно изазвао противну критику, да 
у северним државама није дозвољено претресање таквих 
поступака. Бјернсонов други комад из године 1883, „Из. 
над наше моћи“ (први део) јесте много оштроумнији и 
поетичнији, и донекле је са много више изненађења. Он 
није написао ништа боље. А ни Мбзен. Он је потпуно 
нов, генијалан, како по салржини, тако и по извођењу, 


најновија драма коју је избацило новије време у области. 


религије, модерног побожног и практичног хришћанства. 
Све, што је иначе могло да шкоди — као његово све- 
штеничко порекло — чисто песничком утицају његове 
поезије, овде му је сасвим добро дошло. Јако осећање 
за биће хришћанског веровања у живот, чију велику ле- 
поту и дубоку опасност може имати само онај који се 
од тог веровања отргао, без огорчења, пре са жалошћу, 
гледајући у замршеност, ништавило човекове природе, 
које лежи у непрестаном одношају са надприродношћу. 
Комад уверава, да и у нашим способностима и у нашем 
целом бићу има уређених граница, и тежи да има гра- 
нице — чињеница, због које су песници и сувише уз: 
дисали. 

Уз ово иде, да је комад прожет и богатом поетском 
уметношћу, летњим расположењем севера, финим мири- 
сом летњег цвећа; најзад непосредно пред трагичан свр- 
шетак мајсторски је уплетена лака хумористична партија: 
долазак гладних свештеника. Да није овде противан доказ, 
човек би се заклео, да је немогуће у толикој мери по- 
будити пажњу читалаца или гледалаца драмом у којој 
има љубави, а све се у главном креће око чуда —- ис- 
цељења. 7 

Наставак комада, његов други део (1895) допу- 
њава га, на достојан и заокругљен начин, на који он са 
истом генијалношћу доказује границе на социјалном пољу, 
као што је у првој драми представио на пољу религије. 


Са необичном финоћом овде се износи прелазак од оца. 


који верује на сина који неверује, и који на свој начин 

иде за исто тако безграничним, исто тако за живот опа- 
сним надахнућем. 

и: Не могу да верујем, да је комад у овом садашњем 
облику написан још 1883, и ако је Бјернсон извесно био 
с тиме на чисто како ће развити карактере лица, која 
треба да пређу из првог дела у други. Јер анархистички 
покушаји разоравања беху тада употребљавани само 
изузетно. Налазе се овде онде (на пример, у Холгеру и ње- 
говом говору) трагови познијих искустава и утисака 
(Ниче). Али то је сразмерно свеједно. Цео је план од 
почетка до краја мајсторски. Разлика између сиромашних и 
имућних лепо је изнесена разликом између дубоке и без 
сунца пећине у којој обитава сиротиња, и живота у замку 
и широким пољима, и исто тако јасно је представљена 
"разлика између фанатизма који је испунио мајданске 
ходнике и човечанске љубави која им подиже болницу. 


Трећи чин, који се завршава разорењем замка, јесте 
за се једно мало савршенство драмске уметности, а у 
четвртом чину све се лепо, и ако мало прозаично, завр- 
шава с изгледом на бољу будућност. Баш и лица која 
су у пола или сасвим алегорије, генијално су примљена 
и смело изнесена, и слабо изведена лица Кредо и Спера 
оваплоћена су веровање к надање у будућност. 


Комад „Павле Ланге и Тора Пареберг“ који се по- 
јавио године 1898, није на овој висини, и ако се одли- 
кује фином и изведеном карактеристиком два чудновата 
и на свој начин значајна типа. Околносг да је Павле 
Ланге — коме је савест мирна, и који има најчвршћег 
ослонца у жени коју воли и која га воли — са својим 
ранијим политичким друговима заоштрио толико да једно 
другима противрече и чак се не познају, није за њега 
довољно јасан разлог да драговољно иде у смрт. 


Разговор између његове невесте и слуге ставља 
Павла у кукавну светлост: 


је= 


зебре 


Р> 
и 


МИТИНГ ва НА НАВРНн аи У 





ТОРА ПАРЕБЕРГ. 
Је ли читао јутарње новине> 

Кристијан Естли. 
Све. 

ТОРА ПАРЕБЕРГ. 
Не може се спречити 


КристиЈАН Естли, 
Не може се спречити. 


Државнк, министар, стари политичар, који је цео 
свој живот изложио душевним узбуђењима и бурама јав- 
ног живота, мора да прочита „Јутарње новине“, и мора 
баш стога да умре што их је прочитао. 

Овај комад нема опште човечански изглед као дво- 
струка драма „Изнад наше моћи“. Нарочито се задржава 
на стварима норвешким, и то наскорб специјалним, скоро 
на индивидуалним. Али, узев као студију људи, пред“ 
стављање људи јесте доказ неослабљене свежине и моћи. 
Сва су лица као жива и потпуно представљена, свако 
се изражава на свој начин. Чак су изврсне и споредне 
личности (као коморник и Штурм); добро је успео и 
портрет Арне Крафта, и ако је оно само скица. Радња, 
на против, није довољно јасно изведена. Да је Павле 
Ланге написао писмо своме наметљивом и досадном при- 
јатељу, господину Арнеу Крафту у коме му вели, да је 
после довољног размишљања увидео да није у стању да 
одржи реч, пошто му слабе снаге не допуштају, с тога 
неће бити неспоразума, и неће бити лако да из тога про- 
изађе трагедија. 

Ипак, ако прегледамо Бјернсовове драмске творе- 
вине последњих година, превагнуће суд да је он био: 
песник који је добро познавао људе, имао богату фанта- 
зију, искрено и топло волео човечанство, и био велики 
уметник, у толико већи у колико је решавао теже задатке: 


ГвоРг БРАНДЕС. 


С немачког превео Никола Стајић). 








| 

НИЧЕОВА ПРЕПИСКА. 


| Епедпсћ Меерасћез Сезаштене Впеје, Ш Ва. Вплеј- 
месћзе! те Рг. Кизећ), Ј. Витскћагтаћ, Н. Таше, А. КеПег, 
Н. у. з/еп, 4. Вгапдез, Напз у. ВшЏом, Н. у. б5трег, М. 
у. Меузепђцо. Негаизсесеђеп моп ЕПзађећ Еогојег-М]- 
еасће. Е. Масћатшћ и. Регег Саз,. Гердо шп Јпзе! — 
Мепар. 2-је Аш. стр. 671., | 


У опсежној кореспонденцији Ничеовој, изданој у 
шест свезака, од највеће је важности трећа свеска, чији смо 
наслов овде исписали. Она садржи кореспонденцију Ни~ 

чеову са Фр. Ричлом, чувеним професором филологије 
_у Лајпцигу и учитељем његовим, затим са чувеним пис- 
цем „Историје културе Ренесанса“, Ничеовим колегом у 
Базелу, Јаковом Буркартом, са Хиполитом Теном, са чу- 
веним песником немачким Готфридом Келером, са есте- 
тичаром и литерарним критичаром Хајнрихом Штајном, 
са чувеним данским литерарним критичарем Брандесом, 
са музичарем Хансом Биловом, са музичарем Хугом Сен- 
гером и на послетку са чувеном списатељком „Мемоара 
једне идеалискиње“ Малвидом Мајзенбуг. 
| Кореспонденција Ничеова са Ричлом и његовом же- 
_ном врло је опсежна (она обухвата 71 нумеру). Од на- 
рочите је важности писмо Ничеово од 30 јануара 1872, 
у коме он тражи мишљење Ричлово о послатој му књизи | 
„Гле беђић дег Тгаобафее аиз дет Сејзје дег Мизтк“ и од- 
"говор овога од 14 фебруара 1872, у коме је Ричл 

"истина пун хвале о снази и разноликости мисли у Ни- 
чеовој књизи, али у исто доба садржи и знатне резерве 
старог филолога према ученику који је ударио путевима, 
који по омладину могу бити и опасни (стр. 141). 

Од великог је интереса кореспонденција Ничеова 
са Буркхартом. Ниче шаље Буркхарту редовно своје 
књиге и овај му даје своја мишљења о њима, које су 
све до „Генеалогије морала“ пуне хвале за Ничеа. О по 
следњој књизи Буркхард није дао никакво мотивираније 
мишљење, јер му је књига Ничеова била неразумљива 
(стр. 194). На последње писмо своје, у коме је тражио 
од Буркхарда мишљење о књизи „Пег Рап Жарпег“, | 
Ниче није добио никаквог одговора, ма да је у своме 
писму (~ 10 у јесен 1888) писао: „једна једина реч од 
Вас учинила би ме срећним“ (стр. 194). 

Кореспонденције са Теном има 5 нумера, од којих 
су 2 писма Ничеова и 3 одговора Тенова. У првоме од 
ових (писмо од 17 октобра 1886), Тен говори о послатом 
му Ничеову спису „Јепзен уоп Ош ипа Возе“ и хвали 
„ја Тогте 51 мтуе, 51 Шегате, 1е =фује разчопе, Је [ошг 50ш- 
уеп! рагадоха!“ и нове и сугестивне идеје у њему (стр. 
198). Још од већег је интереса треће писмо Теново (од 
14 децембра 1888), писано поводом књиге „Одфепдат- 
тегипо“. У њему он налази да је стил Ничеов тако ли- 
тераран и „тако живописан“, да он захтева читаоце много 
боље верзиране у немачком језику него што је он, који 
је до тада читао само филозофе и историке немачке. 
„Је пе за: раз аззе; Њјеп Та Тапоце рошгт зеп!г ди рге- 
тиег сопр (ошје5 уоз аџдасез ећ уоз Нпеззез“ (стр 205). 

Кореспонденција са Готфридом Келером у толико 
је од нарочитог интереса, што је Келер у прво време, 
по изласку Ничеовог списа Давиду Штраусу (године 
1872), чији је он био пријатељ, имао о Ничеу врло не- 
повољно мишљење (то се мишљење налази оштампано 
у уводу у овој кореспонденцији, који је написала сестра 
Ничеова, на стр. 210). Кореспонденција обухвата свега. 
4 нумере: 3 Ничеова и 1 Келерово писмо. Најлепше је 

прво писмо Ничеово од 26 септембра 1881, које овако 
почиње: „Високо поштовани човече, ја бих желео да ви 
ма од куде знате, да сте Ви то за мене — један високо 
поштован муж, човек и песник“ (стр. 211). 

Али од највећег интереса у овој свесци је коре- 
спонденција Ничеова са Георгом Брандесом, која обу- 
хвата 21 нумеру (10 Брандесових и 11 Ничеових писама). 
Као што сестра Ничеова у уводу ове кореспонденције, 
вели, значај њен је у томе, што она пада баш у оно доба 
Ничеовог живота, када је он био остављен од свих ста- 
ријих пријатеља, кад се о његовим књигама нигде у Не- 
мачкој није говорило, у доба када је Ниче, као што смо 
видели, писао Буркхарту, да би га само једна реч од овог 
последњег учинила срећним. То је крај 1887 и цела 1888 го- 
дина. Брандес се је још од 1883 интересовао за Ничеа, што 
је Ниче дознао у лето 1886 године Одмах затим Ниче шиље 
Брандесу свој спис „Јепзенза уоп Ош ипа Вбзе“ и годину 
дана после тога „2ит бепеајогте дег Мога!“. 26 Новембра 
1887 добија Ниче прво писмо од Брандеса, у коме му овај 
потврђује пријем обе књиге. „За мене је част“, вели Бран- 
дес у овом писму, „што сте ме Ви знали и што сте ме тако 
знали, да сте мислили да ме придобијете за свога чита- 
оца“ (стр. 271). У одговору своме од 2 Децембра 1887 
Миче пише: „Ја се искрено радујем, што ће је један тако 
добар Европљанин и културни мисионар. као што сте Ви 
од сада у њих спадати (реч је о читаоцима Ничеовим, 
који су тако ретки, али у двоструком смислу ретки); ја 
Вам захваљујем од свег срца на Вашој доброј вољи,“ 
У писму од 3 Априла 1888 (Мо 9) Брандес јавља Ничеу, 
да ће о њему и његовим списима држати предавања на 
университету у Копенхагену и моли га да му пошље 
своју фотографију. У одговору своме од 10 априла Ниче 
изражава своју велику радост што ће га Брандес учи- 
нити познатим у Скандинавији („Али, поштовани госпо- 


"вине, какво је то изненађење! — Откуд Вам храброст 


да јавно говорите о једноме му ођзситап ап !“, стр. 
297), и јавља му да му фотографију не може послати, 


а Еијић 

јер ниједне нема код себе. У писму од 29 Априла (Мо п) 
Брандес му јавља о великом успеху, који су његова пре- 
давања имала и при крају писма примећује, како није 





лепо од Ничеа што му слику није послао. У одговору 


своме од 4 Маја Ниче изражава поново своју радост и 


4 


своју захвалност и јавља му да му је фотографија · 
слана. У писму од 23 Маја Брандес јавља да је фото. _ У 


графију добио, али примећује да је слика истина карак- 
теристична у форми, али да у њој има сувише мало 


израза. „Ви мораше друкчији изгледати; онај који је. 


Заратустру написао, морао је и у своме лицу много 
више тајни записати“ (стр. 309). У исто доба му јавља. 
да су предавања завршена и да су завршена са оваци- 
јом, која припада у ствари самом Ничеу. „Ви сте сада 
у Копенхагену јако популарни и у целој Скандинавији 
бар свуда познаши“ (стр. 310). У одговору своме од 27. 
Маја (поштанска карта) Ниче пише: „Какве Ви очи имате! 


Ниче на фотографији доиста није још писац Заратустре 
— он је неколико година млађи“ (стр. 311). Од осталих 
писама, у којима Ниче јавља Брандесу о својим НОВИМ 


списима и плановима, а Брандес Ничеу о својим, од на- 
рочитог је интереса писмо Ничеово од 20 Новембра 1888, 


писано из Турина. У њему Ниче јавља о своме спису — 


„Ессе ћото“, као предигри великог дела „Џтуемћипе 
аПег Метшће“ и вели „Ја Вам се кунем, да ћемо за две 
године имати целу земљу у конвулзијама. Тећ рт ел 
Метапеп55“ (стр. 321). Ускоро за овим писмом долази 
велика катастрофа Ничеовог живота, његово лудило. Са 
духовном ноћи Ничеовом почиње слава његових списа, 


~ 


и Брандесу припада заслуга што је ту славу својим пре. _ 


давањима инаугурирао. 


Коресподенција са Хајнрихом Штајном, Биловом, 


П 
7 


Сенгером и Малвидом Мајзенбург од мањег је интереса. _ 


Кореспонденција са овом последњом најопсежнија јеу _ 
овој свесци. Она обухвата 86 нумера. Од нарочитог је 


интереса писмо Ничеово од Јула 1888 године, у коме он 


јавља пријатељици о великом успеху Брандесових пре- – 

давања и даље вели: „Да ја за књиге, као што их ја 
пишем не добијам никакав хонорар, Ви ћете то претпосга- 
вити. Али што можда не претпостављате, то је да ја плаћам 
и све трошкове око штампања и растурања њиховог (у 
последњим годинама око 4000 дин.) — — — Ја сам го: 
тово без имања, моја пензија у Базелу скромна је (3000 
динара годишње), али ја сам од ње увек понешто заште- 
ђивао, тако да до сада немам ни пфенига дуга. Моја је 
вештина, да живот све више упростим, да избегнем дуга 
путовања и живот у хотелима“ (стр. 636), 

У овом прегледу ми смо могли указати само на не- 
колика важнија места. Осим наведених постоје и многа 
друга не мање важна. Цела је ова свеска од највећег 
интереса за познавање човека Ничеа. Из ње он излази 
победоносан у трагици свога живота и трагичан у својој 
победи. | 


Д-Р Б. ПЕТРОНИЈЕВИЋ. 


45 











ПОЗОРИШНИ ПРЕГЛЕД. 


СТАРИ ХАЈДЕЛБЕРГ, од! ВИЛХЕЛМА МАЈЕР-ФЕРСТЕРА 


Мајер Ферстер је био до пре неколико година мали, 
непознат позоришни писац, који је написао више ко- 
мада, успео једанпут, пропао више пута, док није напи-· 
сао, или боље рећи, сложио неколико слика из ђачког 
живота немачког, ставио у њих све најопштије ствари 
што се знају о томе животу, зачинио, бар за књижевни 
укус широке масе гледалаца у Немачкој, једним роман- 
тичним доживљајем царевог сина из бајака, уоквирио 
у најлепши предео што их има немачка земља —- Рајн- 
ске долине и њени порушени замци на врховима брда, 
и тако постао писац комада који је један од два-три 
највише приказиваних у Немачкој. 

„Стари Хајделберг“, или тачније, ако преведемо на- 
слов онако како је он звонио у ушима његових првих. 
гледалаца, „Наш стари, добри Хајделберг“ је пао у доба 
кад је наследник престола немачке царевине учио у Бону, 
на Универзитету, што је разнежило одана срца царевих 
поданика, То је један узрок, и то не најмањи, што је 
комад успео. Он је тако исто одбијао својом светлом 
веселом бојом, одсуством сваке мисли од масе комада 
који су решавали друштвене загонетке или правили опите 
са савременом драмом. 


Мајер-Ферстер није чинио никакве опите, па није 
чак ни унео ништа свога. Прича је врло проста: један 
кнежевић живи у мрачноме замку некога малог двора 

поред болесног стрица, кога треба да наследи. Све око 
њега је укочено, званично, хладно, — дворски онако 
како се то воли да замишља у народу. Једини изузетак 
чини доктор филозофије зитнер, васпитач кнежевићев и 
стари хајделбершки ђак. Њему на супрот је постављена 
друга личност, кнежев собар Луц, уображени простак, 
који ужива да тачно пази на правила дворских обичаја 
и уредаба, који налази у томе читав систем филозофије 
о свету, обожава га као извор најлепших мисли, као 
најдостојнији садржај памети једнога човека. Јитнерова 
слобода кретања долази сваки час у опреку са Луцевим 
идеалом, и то чини једини занимљиви и колико толико 
нов положај особа, богат поводима за смех. 

Стари кнез је одлучио да кнежевић проведе једну 
годину дана на наукама у једном универзитету, у Хај- 
делбергу; доктор Јитнер је оживео, отресао се дворског 
мртвила и учмалости, и најлепшим речима описује своме 
питомцу ђачки живот у Хајделбергу. „Не знаш ти шта 
значи реч Хајделберг! То је као кад човек пије шам- 
пањца, — али не, глупост! Не шампањца, него баденско 
и мајнско вино; па цуре и обесни младићи! И не сту- 
тиш ти шта је то! Како ћеш отворити очи, Карло Хајнце, 
како ћеш отворити очи кад угледаш Хајделберг!“. 

И заиста је кнежевић отворио очи кад је у Риде- 
ровој гостионици, на обали Некара. преко пута чувене 
хајделбершке рушевине, једнога дана када су ђаци нај- 
веселији, када универзитетска варошица ври од ђачких 
хорова, у почетку мајског полугођа. Стари студенти, 
„високи семестри“, као што зову универзитетске ветеране, 
брзо налазе друштвену капу за кнежевића, и кад се 
уморни, заспали васпитач пробуди, Карло-Хајнрих је већ 
рукоположен за члана друштва „Саксоније“, а Кети, плава 
и весела нећака гостионичарева, већ га зове по имену. Луц, 
несрећни свештеник дворског достојанства, преплављен је, 
оборен на земљу од необузданих ђачких гомила, од „ди- 
вљака и Индијанаца“, као што их он назива. 

45% 

Тако се други чин свршава веселом ђачком пес- 
мом, и кнежевић је срећан што ће живети као обични 
смртни. 

У трећем чину он се враћа у пет часова у јутру 
после једне вожње по околини, и кад се сви разиђу он 
остаје сам са Кетом. 

Ту настаје сцена у којој се развија однос између 
ње и њега, — љубав пастирке и царског сина. Пред го 
милом слика оних ђака који су становали у тој истој 
соби и оставили само једну ђачку, просту сличицу као 
траг свога пролаза, Кети и Хајнрих се држе загрљени, 
не хотећи да мисле на пролазност осећања која их ве- 
зују. Ту сцену прекида кнежев министар. Он зове Карла 
Хајнриха да прими у своје руке скиптар, јер је стари 
кнез оболео на смрт. С тешким срцем и у нади да ће 
се опет вратити, оставља Карло Хајнрих своју собу, Хај- 
делберг и Кети. 

У четвртом чину он чами у двору, у коме је сад 
још тужније него пре. Млади владалац жали за прошлим 
животом. Долазак Келмерманов, некадашњег слуге у дру- 
штву, који се нуди за подрумара у замку, оживљује успо- 
мене и кнез се решава да опет види Хајделберг. 

У петом чину он долази натраг у Ридерову гостио- 
ницу, преко пута замка, на Некару. Али је све проме- 
њено. Доктор је умро; Кети је тужна и озбиљна; ђаци га 
дочекују у црном оделу и са говором. Повратак старих 
времена је немогућ: један пут се живи као ђак и младић, 
а кнежевима је суђено, као што су вам то тврдили многи 
до сада у књижевности, да живе без љубави и прија- 
тељства. Млади кнез оставља стари Хајделберг за увек. 

Јасно је да је комад наиван, 623 сложености, без 
карактера. Изузетак чини Луц, најбоље и најтачније обра- 
ђена личност. Стила тако исто нема. У најјачим призо- 
рима, писац употребљава потпуно безбојне речи. Цео 
комад чини утисак либрета за оперу; има његову обич- 
ност мотива, његову лакоћу и декор, и недостатак пра- 
вог догађаја Кад Кети говори са Карлом ми осећамо 

истинску потребу за мелодијом, за појачањем помоћу 
музике. Тако би једино могао комад да занима оне који 
нису били ђаци у Немачкој и који нису Немци. Иначе 
остаје да се потрудимо и тражимо у доживљају кнеже- 
вићевом општу трагичност живота, брзи пролаз младости, 
сукоб дужности и осећања, положаја и љубави. Најбоље 
и најтачније би било, кад бисмо узели „Стари Хајдел- 
берг“ за оно што је: наивне, без виших књижевничких 
тежња драматисане успомене образованих људи једног 
народа, које имају без сумње опште човечанских елеме- 
ната и извесно расположење које само по себи оставља 
утисак, али које губи већи део своје вредности у лругом 
народу. Све је то прилично страно француском ђаку, 
који не зна за Кети, рускоме, који говори о болестима 
друштва, енглеском, који је спортиста, и српскоме, који 
још нема никаквог ђачког живота. 


ПРОВИЗОРНИ. 








ПОЛИТИЧКИ ПРЕГЛЕД. 


Ракониђи. — Копаоник. — АТИНСКИ НЕМИРИ. 


Руски Цар је учинио у првој половини месеца ок- 
тобра посету талијанскоме краљу. Да ову посету учини 
цар Никола П није узео најкраћи пут јер аустроугар: 
ско земљиште није никако ни додиривао. Пријем и 
дочек у Ракониђи је био врло срдачан, а здравице које 
су тада изрекли владари Италије и Русије, не долазе у 
ред најобичнијих здравица. Краљ Виктор је у посети 
видео искрено потврђење пријатељства и потпуне сагла- 
сности који свезују две владарске породице и владе обеју 
држава. Заједница интереса и осећања узајамне симпа- 
тије довели су до приснијега зближења руски и тали- 
јански народ, који ће моћи радити заједнички и чувати. 
заједничке интересе. Руски цар је још исказао наду да 
ће узајамне симпатије расти, као што верује да ће владе 
италијанска и руска радити на што тешњему зближењу, 
два народа. Јаче зближење између Италије и Русије од“ 
говара највише интересима обеју држава и општему миру. 


Ова посета је лепо примљена и срдачно поздраљена 
у Француској, Енглеској, Италији и Русији. У Немачкој, _ 
а нарочито у Аустро-Угарској, и ако се то вешто крије, 
виђење два владара у Ракониђију, није радо прихваћено. 
Чини се и једној и другој савезници да им се друга не 
понаша добро, да постаје све невернија, да хоће да приђе 
Тројноме Споразуму. Ово неповерење је оправдано у то- и 
лико што није први пут да Италија тражи ослонца и 

% евентуалне заштите против своја два сувише моћна савез · |: 
ЊЕ ника. Успеси Германства из последњих година све то ја- 
+. сније казују Италији шта чека у будућности њене планове 
Ж и оправдане наде. Јадранско Море је стални објекат не- 
Е мачке политике; а у Јадранском Мору не могу бити два 
Ка господара. Тако је готово увек бивала; тако треба и сад 

"да буде. Италија рачуна да то треба она да буде. 

За балканске народе састанак рускога цара и та- 
лијанскога краља има великога политичкога значаја. За 
њих је он залога да ће бити још за неко време општега 
мира, и да се Турско Питање неће расправљати једно- 
страно. Састанак цара Николе [| и краља Виктора је у 
неку руку учврстио право Италије на раван део утицаја 
у балканским пословима, на бар онолики део колики је 
себи присвојила Аустро-Угарска. 


БА 
.. 
а: 


Докле се у Ракониђију и у целој Италији свечано и 
срдачно славио долазак рускога цара, дотле је све у Ср- 
бији и Бугарској изненадио долазак у Крушевац краља 
Бугарске. Октобра 10 знало се у Београду и Софији 
да се краљ Фердинанд састао са престолонаследником 
Србије, да је са њим, у друштву професора и дво- 
јице тројице министара, правио излет на Копаоник. По- 
сле познатога држања Бугарске према Србији, које је 
до јуче било тако рећи изазивачко и претеће, ова по- 
сета је била изненађење за многога политичара. Природно 
је, дакле, што је ова посета изазвала најразноличнија ту- 
мачења, повољна и неповољна. Аустро:немачка штампа 
је нарочиту злу вољу показала, коментаришући овај по- 
ступак краља бугарскога. Руска, француска, енглеска и 
талијанска штампа, показале су задовољство што се ово 
сад догодило. Српска и бугарска јавност, као што је 
и требало очекивати, зарадовала се искрено овоме ко- 
раку бугарскога владара. 

Пут на Копаоник у друштву са престолонаследником 
Александром тумачен је и као покушај за орођавање два 
двора, бугарскога и српскога, и као акт учтивости краља 

Фердинанда који је дуговао посету краљу Петру, и као 
покушај за зближење Бугарске и Србије. Овоме послед- 
њем тумачењу поклањало се највише вере. Изгледало је 
сасвим природно и логично да се у овоме времену, кад се 
Аустро-Угарска приближава Турској, то зближење оствари. 
Лекција последњега догађаја на Балканскоме Полуо- 
стрву, садашње стање источне политике, садање стање 
у Турској, природно морају нагнати све балканске на- 
роде, а нарочито Србе и Бугаре, у савез. Српско-бу- 
гарски савез би могао бити најбољи јемац противу свих 
комбинација једне освајачке политике. 

Свако од ових тумачења може бити тачно, а ово 
последње и највероватније. Свако би се од њих исто тако 
могло довести у сумњу на пример указивањем на факат 
да се у престоној беседи, којом је краљ Фердинанд отво- 
рио Народно Собрање пре неколико дана, ни једном 
речи не помињу српско-бугарски односи. Али био посети 
овој један или други циљ није потребно да се истражује. 
За нас је главно да је ове посете било после 'доста за- 
тегнутих односа српско-бугарских. Она је знак на боље, 
она је доказ да српско-бугарски односи могу да буду 
још коректнији, да постану срдачни и пријатељски. И за 
то овај излет на Копаоник заслужује похвале. 


Грчки официри, охрабрени једним успехом почели 
су постајати необуздани у захтевима од краља и од 
владе. Ово је отишло далеко. Један марински официр, 
Типалдос, дочепао се грчких арсенала и два торпиљера 
и тражио да га поставе 32 министра марине и очисте 
марину од рђавих официра. Влада је послала грчке оклоп- 
нице противу бунтовника и, код Саламине, на ономе 
истоме месту где је била, пре две хиљаде година, по- 
зната битка код Саламине,оне су бомбардовале бунтов- 
ничке торпиљере. Типалдос је са неколико другова по- 
бегао, а мрнари су се предали. Буна је угушена брзо, 
али стање у Грчкој није с тим много поправљено. Ти- 
палдос је хтео власт за себе, а та жеља се појавила и 

могла појавити после оних догађаја на атинскоме пољу 
код многих Типалдоса, када су грчки побуњенички офи- 
цири диктовали влади и краљу грчкоме своје погодбе, а 
ови их примили. — 

Влада грчка „се показала одлучна одмах после свога 
састава; њен програм био је реорганизовање фининсија 
и војске. Нестрпљивост једнога егзалтиранога официра 
довела је све у питање. Влада грчка мораће сада, по 
свој прилици, да предузме неке одлучније мере да удали 
многа лица од државних послова и утицаја на њих, јер 
се у Грчкој изгубио појзм о јерархији. Једнога дана 
осамдесет официра хоће да дадну оставке ако министар 
марине не пенсионише неке више маринске официре. 
Другога дана радници на престолонаследникову имању 
траже да се престолонаследникова земља раздели између 
њих. Марински официри трећега дана протестују што се 
обећава унапређење пуковнику Зорбасу, главноме јунаку 
официрскога покрета и преседнику т. зв. Војне Лиге. 
Четвртога дана опет савез еснафа осуђује јавно марин- 
ске официре што нападају официре сувоземне војске. И 
тако је војска постала елеменат нереда место да је еле- 
менат реда. Војна Лига официра не може постојати у 
једној правној земљи; без ње је само могућан ред и по- 
редак у држави. Грчки официри су учинили једно добро 
Грчкој што су успели да заинтересују свакога за преу- 
стројство војске Грчке. Сваки је у Грчкој видео да се 
критско питање није могло расправити само зато што 
грчка војска, поморска и сувоземна. није била спремна 
ни за какву озбиљну борбу с Турцима. То треба да је 
доста; свакодневно мешање официра у државне послове 
омета правилно управљање тим државним пословима. И 
ако влада Мавромихаилисова не предузме одлучне мере 
какве је предузела противу Типалдоса, онда мора ићи. 
Без њих сваки покушај не за препорађање грчких фи- 
нансија и војске, него и за редовно вршење државних по- 
слова остаће неплодан. Попуштање данас значи анар“ 
хију у Грчкој. ИНОСТРАНИ, 





БЕ ЉЕЦЈЕ 


КЊИЖЕВНОСТ. 


„Сутон и сенке“. — Г. П.Ј. Одавић као писац није 
непознат нашем читалачком свету. Он је до сада дао две 
књиге новеле, једну књигу песама (1906), естетичку рас- 
праву „Размишљања о лепом“ и политичку брошуру „По- 
литички неморал наше највсће зло“. Сада Г. Одавић изи- 
лази са новом збирком стихова, која носи општи наслов 
„Сутон и сенке“, и која је недавно изишла у Београду 
(8', стр. 108; цена 2 динара). 

Г. Одавић не пише од јуче, и оно што се у поезији 
даје изучкти као занат он је свакако савладао и нау- 
чио. Версификација и песнички језик су се код нас у по- 
следње време тако усавршили да песници врло осредњих 
способности, а често и окретни стихотворци без талената, 
могу да дају пристојне песме. И Г. Одавић тако пише 
песме које су у главноме коректне, које нису лишене 
смисла и имају сву спољашност поезије, чији су сликови 
правилни а дикција течна. У опште, Г. Одавић је извр: 
стан у осредњости, и први међу онима који код нас без 
талента и оригиналности пишу стихове. Оно што оску- 
дева његовој поезији, и што се никада не да надокнадити 
ни добром вољом, ни истрајношћу, ни изученошћу у занату, 
то је таленат и оригинална нота. Без боје, без израза, 
без личнога жига, коректни стихови и пристојно осредње 
песме Г. Одавића не буне и вређају читаоце, али му 
остављају утисак нечега општепознатог и безличног, не- 
чега што се подједнако лако и чита и заборавља. 


Досадашњим књижевним радом Г. Одавић није имао 
успеха. Али неуспех му није убио вољу, и он, са по- 
хвалном истрајношћу и ревношћу у подражавању песника 
од талента и оригиналности, труди се да надокнади оно 
што му је природа ускратила. Једна таква добра воља 

и ретка трудољубивост свакако су за похвалу, али ми се 
бојимо да се сем те похвале Г, П. Одавићу ништа друго 
не може рећи. Л 


„ДЕМОКРАТИЈА“. — У последње време почиње се код 
нас осећати све већа потреба да се у наш политички 
живот; унесе више идеја, и наше политичке странке ставе 
на начелније основе. Томе циљу посвећена је и брошура 
Г. Луке Зрнића, професора, „Демократија“. (Београд, 1909; 
80, стр. 31; Цена 0 50 дин.). Писац, у засебним поглављима, 
износи постанак имена и кратак историјски развитак де- 
мократије, њен политички и економски прогргм, даје разма- 
трања о идеји и индивидуи, о слободи, о једнакости, о 
женском питању, о народном представништву, о држави 
и чиновништву, о демагогији, или боље рећи: против де: 
магогије, о слободи рада, о радничком питању. У по: 
следњој глави писац баца општи поглед на српску де- 
мократију, и закључује: „за наш народ нема бољих прин- 
ципа од демократских. Он ће само на основи ових прин- 
,ципа, који се на западу јако шире, моћи ујединити 
политички и културни рад свој и створити своје поли- 
тичко ослобођење и културно уједињење“. Књига Г. Зр- 
нића није оригинална, нити је, када је реч о једном таком 
питању, и могла бити оригинална. Г. Зрнић се ограни- 
чио на сумарно и доста брзо, али прегледно излагање 
општих и основних начела савремене демократије. Онима 
који су већ упућени, то могу изгледати општа места, али 
за широку политичку публику, која још живи или у вери 
у фразе или у култу личности, за наше политичке странке 
које више живе од негација но од афирмација, књиге као 
што је ова нису никада на одмет. 4: 


„О Лиливенкрону“. — Поводом смрти немачког пес- 
ника Детлева Фон Лилиенкрона, Г. Др. Милош Тривунац 
написао је подужу белешку о животу и раду његову у 
овогодишњој свесци „Српског Књижевног Гласника“ за 
16 август. Ту своју белешку Г. Тривунац је знатно про- 
ширио, са намером да да не само слику песника који је 
био „за последњих двадесет година најистакнутији не- 
мачки лиричар“ но и „огледало данашње лирике“ и 


„слику о данашњој немачкој књижевности у опште“. Пр.' 


вобитна белешка тако се проширила у књижеван оглед, 

који је под насловом „О Лилиенкрону“, угледао света 
у засебној књижици. (Београд, 1909; 80, стр. 28). | 


Х. 


„РЕЛИГИЈА У СРПСКИМ НАРОДНИМ ПОСЛОВИЦАМА“. — 
Под овим насловом изишао је у „Духовној Стражи“, за 
1909 годину (стр. 233—242), један чланак Г. Љубомира 
Митровића. Писац је са похвалном вредноћом прегледао 
неколике збирке српских народних пословица, и по њима 
покупко 180 пословица религиозне садржине; поређао 
их је по азбучном реду. И то је свакојако добро учинио, 
јер се код пословица друго какво груписање врло тешко 
даје извести. Рад би имао још већу вредност да је писац 
уз сваку пословицу назначио одакле је узета. Кадсе одузму 
неколике наивне и једностране комбинације, рад чини 
добар утисак. Од једног сасвим младог човека, који јеу 
својим раним годинама и са малим искуством дошао до 
тако добре помисли за скупљање и класификацију ма- 
теријала, можемо нешто очекивати, и ми се надамо да 
ће писац дати још доста ваљаних радова на српском 
фолклору. В. 


ТРЕЋЕ ИЗДАЊЕ „Срца“. — У лепом издању књижар- 
нице С. Б. Цвијановића, изишло је треће, знатно поправ- 
љено издање познате дечје књиге „Срце“ од Едмонда 
де Амичиса, [80, стр. 199, са 38 слика; цена 2 динарај. 
Превод, управо прерада „за српску децу“ према талијан- 
ском оригиналу је од С. Калика. Де Амичисово „Срце“ је 
можда најбоље сувремено дело написано за одраслу децу; 
у њему су књижевност и поука складно помешане, и књи- 
жевно-педагошка вредност ове честите, благородне и па- 
метне књиге осетила се у целом свету. Треће издање на 
српском језику нов је доказ њене ваљаности. 





Н. Г. ЧеРнИШЕвски и Л. Н. Толстој. — Варшавски 
„Русскти Филологическ!и ВЉстникђ“ (1909 г. Мо 3—4), 
доноси занимљив чланак В. Н. Мочулског: „Н. Г. Чер 
нишевскш и Л. Н. Толсто! обљ искуствђ“. Писац мисли 
да руски писци који су се најодсудније изразили о основ- 
ним питањима уметности јесу Чернишевски и Толстој, и 
да између њихових радикалних гледишта, поред разми- 
моилажења, има и додирних тачака. Пошто је изнео фи- 
лозофске подлоге критике уметности и код једнога и код 

другога писца, Мочулски прелази на поређење обе руске БН 
антиестетичке доктрине. Чернишевски у својој критици | 
стаје на начело материјализма, а Толстој, на против, на 
начело социјалне етике. Чернишевски је у својим идејама 
мање радикалан, он се не слаже са очим што је спиритуа- 
листичко и формалистичко у естетици, спори многе њене 
закључке, али је не одбацује сасвим и верује да се она 
може поправити, саобразити начелима „нове науке“. Тол- 
стој одсудно и потпуно одриче естетику, сматра да се 
она подигла на корупцији духа и душе човекове, и да 
су њена начела лепоте и уживања постали изворима раз- 
врата. Чернишевски се слаже са Толстојем да је сре- 
дишна тачка уметности човек и човечји живот. Оба писца 
се разликују у толико што Чернишевски сматра да умет- 
ност треба да служи умном развијању човекову, изра· 
ђивању његових погледа на свет, а Толстој хоће да умет- 
ност морално облагороди човека, да га етички препо- 
роди и подигне. МИ Чернишевски и Толстој траже да 
уметност буде од користи свима људима: Чернишевски 
у том смислу, што хоће да уметност богати духовни живот 
човеков, да га умно усавршава и да му поправља живот, 
а Толстој хоће да она међу људима прошири братску 
љујав и да човечанство стави ни темељ братскога једин- 
ства. Права уметност за Чернишевског је искреност и 
тенденциозност, а Толстој сматра да је пуна уметничка 
слобода први услов правог уметничког стварања. Оба 
писца се слажу у погледима на циљ и задатке уметности: 
по Чернишевском, уметност треба да објашњава живот 
и да ствара човеку један рационалан и научан поглед 
на свет, по Толстоју уметност треба да да човеку осе- 
ћање смисла живота, да му да морални правац у животу, 
"_етично и религиозно осећање живота. 


ЈЕ 


ДРУШТВА И УСТАНОВЕ. 


Српска КЊИЖЕВНА ЗАДРУГА. — Главни Одбор Задру- 
гин имао је, после последње белешке наше, три састанка, 
10 августа, 5 септембра и 12 октобра. На првом је од. 
лучено да се из фонда архимандрита Филарета награди 
„Милићевићева Књига“; да „Нова Италија“ од П. Орсија, 
због величине своје, носи два броја (125 и 126); да се 
· „Ловчеви Записи“ штампају без преводиочева поговора, 
пошто није поднесен ни о последњем року; одређени 

су хонорари за ХУШ коло и УШ књигу Забавника „По- 
родица Оберле“, стим да се вишак у хонорарима преко 
суме одређене буђетом надокнади из уштеда на повезу, 
пошто ће се „Нова Италија“ повезивати као једна књига; 
прочитан је и утврђен позив на упис за ХУШ коло; про- 
читани предлог чланова Г. Г. Ж. Ј. Јуришића иХ. Ли- 
лера, да Задруга изда спис о Св. Сави, начелно је примљен 
и упућен књижевном одсеку. — На другом састанку одана 
је, пре преласка на дневни ред, пошта пок. Антонију 
Пантовићу, бившем члану управног одбора и добротвору 
Задругину. Прочитан је предлог члана Г. Јована Скер- 
лића, да Српска Књижевна Задруга ступи са Матицом 
Хрватском у Загребу у споразум, по коме би Задругау 
сваком колу свом штампала по једно дело из хрватске 
хњижевности, а Матица Хрватска да сваке године изда 
по једно дело из српске књижевности. Предлог је прим- 
љен, па је на доцнијем састанку утврђен и текст упра- 
вина писма Матици Хрватској, које је и отправљено. 
Затим је прочитан предлог Г. Јована Скерлића, да За- 
друга узме иницијативу у прослави стогодишњице смрти 
Доситеја Обрадовића (1911) и позове на договор тога ради 
све просветне установе у Српству и на Словенском Југу. 
Предлог је примљен и ради тога писаће се свима про- 
светним установама у Српству и на Словенском Југу и 
тражиће се од њих мишљење о овој прослави. — На тре- 
ћем састанку, за Задругино дуговање Државној Штампа- 
рији одлучено је молити Г. Минкстра Просвете да поднесе 
предлог Народној Скупштини да Држава тај дуг опрости 
Задрузи, а она ће ставити Држави на расположење своје 
издање у вредности дуговане суме, ради поклањања шко-· 
лама и просветним установама, које се непрестано обра- 
ћају Задрузи с молбама. На место Антонија Пантовића 
изабран је за члана економног одсека у Управном Од- 
бору Г. Др. Тихомир Р. Ђорђевић, стални доцент Уни- 
верзитета, с тим да, за одсуствовања Г. Павла Поповића, 
замењује овога у књижевном одсеку. Примљена је по- 
нуда Стаменковићева Фонда да Задруга и овогодишњу 
књигу тога Фонда, „Просте приче“ од Ж. О. Дачића, о 
трошку његову изашље изван Србије, преко својих пове- 
реника, уз Задругине књиге. Ради штампања Задругиних 
огласа у дневним листовима одобрено је благајнику утро. | 
шити за први мах до 100 дин. Културној Лиги послаће 
се, по молби, 200 примерака Народних Књига, од друге 
колико жели, с тим да она препоручује Задругина издања. 

Књижевни одсек имао је за то време два састанка, 
10 августа и 17 октобра. На првом је утврђен предлог 
за хонорисање ХУШ кола; на другом утврђено је одго: 
ворити на понуде Г. Г. Симеуна Кончара, учитеља у Кар- 
лобагу, Др. Милана Грубера, књижевника у Загребу 
и г-ђице Милене Бојовићеве, наставнице у Београду, 
да ће Задруга објавити списак дела из туђих књижев. 
ности, по коме ће наручивати да јој се преведу за њена 
издања; Г. Јосипу Косору, књижевнику у Бечу, враћени 
су рукописи с напоменом, да ће у антологију хрватске 
припсветке, коју Задруга намерава издати, наћи места 
свакако и нека његова приповетка; понуда Г. Др. Јована 
Туромана за „Седам Демостенових беседа“ имаће сеу 
виду при одређивању дела за наредна кола; списак дела 
аз руске књижевности за Задругине преводе која је под 
нео Г. Др. Јован Максимовић, штампаће се у Задруги- 
ну листу; за спис о Св. Сави (по предлогу Г.Г.Ж. Јури: 
шића и Х. Лилера) чекати да прво строга наука даде 
поуздан суд о целокупном раду Св. Саве; према рефе: 
рату чланова Г. Г. Драгомира Јанковића и Драгутина 
Костића нису примљене приповетке Г. Др. Н. Борића; 
у наредној књизи Забавника штампаће се Сјенкјевићев 
роман Огњем и мачем у преводу Г. Лазара Кнежевића, 
професора. Др 


КУЛТУРНА Лига — Догађаји од лањске године, који 
су били толико потресли Србију, нису прошли и без по. 
зитивних и корисних резултата. Као у светлости каквога 
пожара, у Србији се јасно видело шта није требало и 
шта би требало радити. Анексија Босне и Херцеговине 
натерала је интелигенцију у Србији да се суочи са својом 
савешћу, да потражи рачуна од саме себе, и исход те 
велике моралне и интелектуалне кризе је да се рад на 
озбиљним и корисним пословима развио више но икада 
до сада. Упоредо са војним препорођајем врши се и кул- 
турни и привредни преображај Србије, и нови живот по- 
чиње се јављати на свима пољима нашег народног рада. 

Једна од најважнијих манифестација те обнове јесте 
и новооснована Културна Лига, са чијим радом нас упо- 
знаје у једној нарочитој књижици Г. Сава Урошевић, 
ректор Универзитета. („Културна Лига. Говор С. Уроше- 
вића, ректора Универзитета за организовање К. Лигеу 


аб моравском округу“. Београд, 1909; 80, стр. 24) У по- 














720 Српски Књижевни ГлаАСНИК. 


следње време код извеснога броја наставника београдског 
универзитета јавила се „мисао о систематском и органи“ 
зованом раду на културном напретку и моралном препо 
рођају нашега народа“, у смислу „ширења просвећености 
и културе у широке слојеве народне масе“. Та мисао 
приведена је делу, и као пробни рад отпочео се цео 
један низ конференција у моравском округу. Г. Уроше- 
вић, који је тај први рад узео на се, у овом прецизном, 
разборитом, и најбољим патриотизмом задахнутом пре- 
давању, износи разлоге зашто се Културна Лига ство- 
рила, које је њено поље рада и њен непосредни и прак 
тични програм. „Као год морнари на броду који се буром 
боре, тако и ми, у овој нашој земљи, морамо од сада 
бити сваки на своме месту, и сваки према снази својој, 
и по способностима својим, вршити додељене нам по- 
слове“... А први задатак који се намеће једној земљи која 
хоће да живи, јесте: „висока просвећеност, висока кул- 
тура, јака морална снага и опште економско благостање 
једнога народа“. Свн људи који јасно виде ту земаљску 
и народну потребу удружују се у Културну Лигу да 
удруженом снагом раде „стално и систематски на про: 
свећивању народа, на културном, економском и моралном 
јачању његовом“, ширећи писменост, поправљајући здрав- 
ствене, моралне, политичке и социјалне услове целокуп- 
ног народног живота. На крају своје књижице Г. Уро- 
шевић даје и нацрт правила Културне Лиге, која ће се, 
свакако, ускоро појавити и као организовано тело. 


Кох 








Власник, Богдан Поповић. — УРЕДНИК, ЈОВАН СКЕРЛИЋ, 

СИ ВИ АЕ 
(8) 

У души својој жалио сам Надежду због мучења, 
која је морала подносити, изложена пакости људи којима 
је најмање сметала, но за које је она била драгоцени 
предмет разговора у досадном, сивом, једноликом жи- 
воту паланчана. Разумео сам да је њено срце било отро- 
вано, њезина прва, можда искрена, љубав била је насилно 
растргнута због глупих конвенциалности и тричавих ин- 
тереса. Силна по природи својој, она није хтела ни могла 
страдати ћутећи, већ је враћала презирањем свету, који 
је био њезин непријатељ, почињући од родитеља. Она је 
видела људе подле, а жене пакосне, и ако у тој борби 
није нашла среће, она је често осећала пијанство победе. 

Кад је Надежда понова дошла заједно са Алексан- 
дром, у њезиним очима било је пуно пркоса, а у целом 
понашању пуно изазивања. Очевидно очекивала је пре- 
коре, можда претње и њена ратоборна природа уживала је 
унапред у судару наших двају карактера. Сам сам се чудио 
миру са кејим сам је примио. Ја сам показивао неку 
врсту уверености у своју надмоћност над Иваном и нисам 

хтео веровати да је она променила мене, да је она могла 
променити мене за њега. Или би у признању те могућ- 
ности била горка жаока за моје самољубље, те сам на- 
прегао све силе да угушим и савладам у себи осећање 
нанесене ми увреде. Разуме се, да ме је то стајало труда 
и вероватно не бих дуго издржао. Одлазио сам радни: 
цима, давао савете, помагао им у послу и чинио се да 
сам заборавио на присуство Надеждино. Све то време 
она је немирно шетала горе доле по обали, ћутала и 
очевидно са досадом одговарала Александру, који јој је 
прилазио и осмехивао се, као псето кад сагреши пред 
својим господарем. 

Није хтела ни чај пити с нама. Заповедила је да 
упрегну и спремила се дому. На растан«у ја сам готово 
весело ћеретао, Иванов је нетремице гледао у њу и оче- 
видно није ништа разумевао. Ја сам се извињавао по- 
слом и предлагао јој да узме за пратиоца Александра. 
Челични сјај њених очију био је као маглом закривен, 
ћудљива доња усна нервозно је дрхтала, и, не удосто- 
јивши нас ни погледа, Надежда узе бич, седе у тарабан 
и у трку одјури даље. 

Ја сам стајао на месту и гледао за тарабаном све 
док се није сакрио иза борових дрвета, а на мојим гру- 
дима лежала је као камен нека непозната тежина. Да 
није било Александра и осећања што се понос зове, ја 
бих појурио за тарабаном, достигао бих Надежду, молио 
за опроштај, љубио њезине руке, док се смех не појави 
на њезиним уснама, док радошћу не засијају њезине очи 
и док се враголасто не затресу пепељаве коврџе. Зашто 
сам ја изазивао њезине сузе и сам страдао њиховим болом 

Каква је то фаталност која чини бедном нашу љубав 
на земљи и гони срца која воле да узајамно муче једно 
друго Та жена, лепа и млада, створена да буде срећна 
и да усрећи другога, узвишена над многим слабостима, 
без ситничарења у карактеру, зашто је она ишла кроз 
живот као каква лавина која руши, дочекивана злобом, 


мучењем, или и сувише одвратном, ниском ласком, 


Ања ин 

Два-три дана потом отишао сам из лова Надежди 
на посед. Она ме је примила са очевидном радошћу. 
Њена мати је била такође дошла њој на посед. Мати је 
била бојажљива, добродушна жена и примила ме је и она 
радосно. Надежда је била очевидно њена љубимица и за 
све време вечере она је нежно и плашљииво следила 
за покретима своје кћери. Но било је такође јасно да је 
она била и сувиша слаба да би могла утицати на ка- 
рактер своје кћери, или јој дати заштиту од оца и сачу- 
вати је од увреда људи. 

Да је у мени било и најмање наклоности породич- 
ном животу, ја бих се тога вечера могао заљубити у 
другу Надежду. Она је била тако мила, њена веселост 
била је умерена, њени покрети били су пуни женске 
грације, њена љубазност неусиљена и у њеним очима као 
да је било нежности и љубави. 

Очевидно, била је задовољна мојим доласком, који 
је она примила као знак моје покорности и ту за сто- 
лом није било никога према коме је требало отпочети 
"опасну игру освајања. 

Мени су били одредили преноћиште у сарају на 
свежем покошеном сену. Надежда је пошла са мном да 
ми покаже и спреми постељу. То вече она није била 
нимфа пуна страсти и охолости, већ источник нових, не- 
_ познатих жеља, пуних неисказане благости. Одлучно и 
благо, као хранитељка са болесним дететом, поступала је 
она са мном, лењиво се бранећи од мојих пољубаца, и 
кад је ипак успела да ми приготови постељу, брзо, но 
без грубости, извила се из мог загрљаја и кроз мрак 
умакла дому. 

Њена мати могла је остати на поседу само неко- 
лико дана и за све то време или је она заједно са ма- 
тером долазила ва реку, или сам ја одлазио к њима, спавао 
на сену у сарају и враћао се јутром на посао. Међу нама 
се била утврдила дружба и, мада Надежду нису особито 
занимала висока питања, ипак се без досаде могло про: 
вести у њезином друштву. При том после посете мојих 
26= 

градских познаника, у мом срцу је било више љубави 
а мање страсти спрам Надежде. Но ја сам се јако старао 
да сакријем та своја осећаја од ње саме, јер би их она 
са својом лудом главом погрешно разумела. Љубити 
стално и верно она није могла, у љубав она није веро- 
вала и није ју можда ни тражила. Сва страст, она је | 
страст распаљивала у другима и једино задовољство на- 
лазила у пркосу и победи. Другојачија љубав у њезиним 
очима била је што и сажаљење, и она није могла опро- 
стити човеку, који би је на тај начин волео. С друге 
стране она је могла по својој вољи увеличавати или 
снижавати температуру страсти која је из ње истицала. 
Једним додиром своје руке она је узбуђивала сву крв у 
човеку и једним погледом својих спокојних, јасних очију 
постајала неприступна. 

Међутим, анонимна писма паланачких пријатеља из. 
гледа да су тровала мир који се био утврдио око ње. 
Она је често била раздражена, ћутљива и челични сјај 
њезиних очију сијао је чудним, само њима својственим 
блеском. Са видним олакшањем дочекала је одлазак своје 
матере. Но скоро затим дође она к нама на реку. Алек- 
сандар Петровић био се помирио са заборавом од њене 
стране и понашао се и сам равнодушно или по другарски. 
Све троје смо сели у шарабан и пошли у град. Зачу- 
ђени становници са отвореним устима и разрогаченим 
очима гледали су на нас. Пролазећи кроз градске улице 
она се нагињала к нама, њене пепељаве коврџе често су 
додиривале наше образе, њезин дах мешао се са нашим, 
а смех је звонио у ушима забезекнутих гледалаца. По 
какав познаник на улици једва је имао времена да нас 
поздрави, а потом је трчао као без душе да достави но- 
вост својим пријатељима. Надежда заустави кола пред 
домом нашег познаника апотекара. У његовој кући било 
је цело паланачко друштво. И изгледа да је она то знала 
и раније све смислила, не посвећујући нас у своје планове. 

Не, ту сцену нећу никад заборавити! Са смехом и 
шумом ушли смо ми унутра. Људи су били већином за- 

безекнути, изнеаађени; апотекар се глупо осмехивао на 
нас, уводећи нас у друштво, и слегао раменима, као да 
је хтео казати осталима, како њега не треба ни за шта 
кривити. Младе жене, које се нису могле похвалити На- 
деждином лепотом, злобно су се осмехивале и нерадо 
поздрављале. Достојанствене матере као да су хтеле да 
заштите своје синове од погледа и додира те чаробнице. 
Никад Надежда није била тако лепа као у том тренутку 
своје потпуне победе. Капризна мала уста никад нису 
тако изазивала. Челични сјај њених очију никад није био 
тако тврд, н џокејска капа као да је била нарочито из- 
мишљена да покаже све богаство и сву лепоту њених 
пепељавих коврџица. Опасно је било волети или срдити 
ту жену. 

Ништа тако не побеђује као увереност у победу. 
Она није била обична кокета, која унапред изучава своје 
погледе, своје осмехе и своје покрете руке, а после их 
свесно употребљује. Не, она је била просто Надежда 
Александровна. И у колико се она мање усиљавала, уто- 
лико се више допадала. Разуме се, без ласки и удварања 
она није могла живети, но удварања мушкараца примала 
је она као нешто што се само по себи разуме и на чему 
она није могла бити никоме благодарна, као што груди 
удишу ваздух, као што око прима светлост. 

У досадно паланачко друштво пала је она као ме- 
теор, и наскоро сви, који су смели, били су око ње, оче- 
кујући њезин осмех, њезин поглед. Иванов и ја били смо 
савршено заборављени. Надежда је све очаравала, све је 
пленила. Можда би понека њена супарница отишла из 
друштва, да јој је допуштало самољубље и женска ра- 
дозналост, која је желела остати до краја и накупити 
што више материјала за сутрашња оговарања. 

Ту код апотекара, међу осталима, био је и један 
младић, студент медицинског факултета, заједно са ма- 
тером. Као што се Дона Инец хвалила васпитањем Дона 
Жуана, тако се и та поштена дама хвалила васпитањем 
свога сина, Штитила је она њега од свих злих путева и 

женских лукавстава, и била је врло строга у својим су- 
ђењима о Надежди. Млади студент гледао је жудно из 
свог угла на Надежду, а сваки пут кад би он хтео сту- 
пити ближе чаробном кругу где је она владала, мати га 
је задржавала поред себе у друштву једне друге такође 
поштене, постарије даме. Јадни студент зевао је тамо и 
кришом бацао Надежди своје погледе пуне дивљења и 
плашљивих жеља. 

Жене имају нарочити нагон, који их упућује тамо, 
где се оне надају добити највише задовољства. Надежда 
је владала тим инстинктом. Она није могла не примити 
студента, који је сам по себи био пријатна појава. Но 
њу је нарочито дражила заштита, коју је мати била по- 
ставила около њега. Њихови погледи су се сукобили; у 
погледу, којим га је она обухватила, била је сконцен- 
трисана сва страсна енергија њенога бића, и под тим по- 
гледом он се осећао као птица змијом очарана. Она је 
хтела завладати њиме. и он јој није могао умаћи. Оста- 
вили смо друштво са шумом и смехом, као што смо и 
дошли у њега. На путу ка поседу била је мање весела; 
очевидно, некаква мисао јој је била у глави. Заборавила 
је и на гостопримство, које је њој било урођено као у 
већине руских жена. Ушла је у своју собу, затворила се 
тамо, остављајући Иванаву и мени да се сами постарамо 
о преноћишту. Рано ујутру ми смо отишли на реку, не 
видевши Надежду. 

Неколико дана потом Надежда није долазила к нама, 
а ми, заузети послом, нисмо одлазили к њој. Једнога ве- 
чера, сва задихана од узбуђења са раширенлм зеницама, 
као да ју је обузело лудило гоњења, дође она на реку. 
Није ми дала доћи себи од изненађења. Испрекиданим 
реченицама молила ме за помоћ, а у чему се она састо- 
јала нисам могао разабрати. На свако моје питање она 
је нервозно ломила руке и журила ме да пођем с њом. 
Сама она нађе и принесе колима моју ловачку пушку, 
показујући му при том на некакав персијски кинџал за 
својим пасом. Није остајало ништа друго; сео сам у ша- 

рабан и пошао с њом. Ствар је била сасвим проста, но 
у њеној женској глави њој се представљала као каква 
врло опасна авантура. Са младим студентом медицине 
била се она договорила о његовој отмици од матере. 
Васпитан под строгим надзором мајке, он је био сметен 
на сваком практичном кораку. Надежда, лакомислена, 
волела је авантуру, и сама себи сугерирала опасности, 
којих није било. Они су били решили наћи уточишта 
код мене на реци, у нади да их тамо неће нико узне- 
миравати. Моја улога састојала се у овом: поћи на по- 
штанску станицу, наћи медецинара који ме је тамо чекао, 
сести у тарантас и у шуми се састати са Надеждом на 
одређеном месту. Све то објаснила ми је она у шара- 
бану, молила ме за помоћ,.молећи ме страсно готова на 
сваку жртву. Био је тренутак, када сам с ужасом и од- 
вратности хтео бежати од ове жеие. Но како сам ја по 
некад налазио воље и снаге да се борим с њеним ћу- 
дима, ја сам био потпуно немоћан наспрам њених суза. 
Она је говорила несвезане речи, пуне молби и детињског 
очајања. 

— Гавруша... голубе... зар вас није стид... Ах, ви 
знате да ја немам другог пријатеља!... Зашто ме мучитег... 

При том је њен поглед бесмислено лутао по дрвећу, 
као да од њега чека помоћи, или као да тражи место где 
ће да се обеси. У гласу, којим је изражавала речи, ле- 
жала је молба размаженог, слабог детета, које ће пре 
свиснути од туге него се одрећи своје ћудљиве жеље. 
Противити јој се даљег била би суровост за коју нисам 
био способан. 

Чудна, непојамна жена... Очевидно њено срце није 
било додирнуто, а била је пробуђена сва ненаситост њене 
грабљиве, женске природе. Њој није било стало до љу- 
бави медицинара, већ до бола који је она тиме наносила 
његовој матери. Сувише заслепљена страшћу, она није 
мислила на бол који је наносила мени, који је нисам 
могао ни волети је нити је се одрећи. Њени пољупци као 
огањ се разливали но мојим жилама, а њени загрљаји 

остављали су после себе празнину, коју ништа није било 
у стању испунити. А зашто је баш мене изабрала за сво- 
јега саучесника и помоћника у тој својој фантазији» То 
су биле нове непознате мукег Ипак, ја сам јој био бла- 
годаран на њима. 

Авантура нам је потпуно пошла за руком. Надежда 
са медецинаром настанила се с нама, са мном и са Ива- 
новом. Отишао сам у лов, а отуда право у град. У граду 
су сви знали за бегство медицинара са Надеждом и го- 
ворили су о томе као о новости мени непознатој, не 
мало дивећи се миру са којим сам је примио. У њихо- 
вом причању било је толико глупости и бесмислице, 
докле само може доћи тупа фантазија беспослених па- 
ланчана. На мене су они гледали као на полудивљег 
чудака; и мој живот на реци, вечно по лову са псом 
и пушком у руци, изазивао је у њих сујеверни страх. 
Жене, да би се светиле и да би понизиле Надежду, из- 
гледа да су измислиле, а људи разносили гласове, како 
сам ја везивао Надежду косама за јелу, био је, мучио, а 
она ипак долазила мени и предавала се мојим загрља- 
јима. Разуме се да су на све стране биле разаслате ло- 
бровољачке чете да пронађу Надежду са украденим ме- 
дицинаром и да га врате матери. Никоме није ни падало 
на ум да их тражи на реци код мене. 

Са минулом опасношћу и првим вихором страсти 
Надежду је прошла и жеља за њеним украденим благом. 
Он је био мила а не ружна појава, но једнако около 
сукања своје мајке; у њему није било јачине карактера, 
а сувише страсна природа Надеждина сломила је у њему 
сваку моћ борбе. Он се кобно заљубио у Надежду. Укра- 
шавао је он њу свим врлинама жене и девојке до 06о- 
жавања, и био је сав молба и опроштај. Надежда је во- 
лела борбу борбе ради, била је неумољива наспрам суза 
и уздаха. Он јој је предлагао своју руку, стварао пла- 
нове пуне љубави и рада, али Надежда је налазила па- 
кленог задовољства да својим подсмесима обара све ње- 
гове планове као куле од карата, стављајући му као 

услов да пође за њега: пристанак његове матере. И бедни 
младић падао је у очајање. Да би потпуно разорила ње- 
гово срце, почела је пред њим говорити мени ти и звати 
ме само по имену. После неколико дана медицинар се 
вратио матери, но разорено срце страдало је и даље, и 
доцније сам чуо да је отишао на Крим, душевно растројен. 

После растанка с медецинаром Надежда је била 
необично мила и љубазна са мном. Као да је хтела сво- 
јим умиљавањем и ласком да из мојих груди измами 
тајни гњев, који је она осећала да кипи у мени због ње- 
зиног свирепог поступка са студентом. М опет сам се 
предао вечно новим дражима те жене. Истина не без 
борбе, не без потмуле срџбе на њу и себе сама, тек ипак 
предао сам се. Она је већи део времена проводила код 
мене на реци: пецала рибу, ћеретала, измишљала сто- 
тину невиних забава, весело играла и оживљавала ту- 
робност мрачне, старе шуме. И сами радници привикли 
су на њу и радовали се њеном доласку. Удари маља по 
окованим главама шипова никад нису били тако сложни 
као кад је командовала Надежда. Волела је трку, јахање 
и купање у бистрој, тихој реци. Тада би остављала мене 
иза ниских џбунова вење да чувам стражу од пролаз- 
ника, и ако јето било савршено глухо место, под стро- 
гом забраном не излазити иза џбунова. Потом, плива- 
јући, долазила би до мене украшена воденим лилијама 
и лаганим, грациозним покретима извијала се, показујући 
кроз плаву воду све контуре свога младога, гипкога тела 
мраморне белине. 

Потом је њу обузимала нова фантазија и она је 
скупљала око себе друштво младих људи, који су стално 
или као гости становали на околним поседима. На дому 
је она била гостопримљива, љубазна према свима, и ретко 
давала разлога мојој љубомора. Њезина мати била је опет 
на поседу. Побољевала је по мало, и у њих се често бавио 
и ноћивао лекар, наш познаник из града. Ја нарочито 
нисам волео доктора због његовог цинизма и што се он 
раније тако лако изражавао о Надежди. Страдао сам од 

његовог присуства на поседу и мучио себе и Надежду. 
Ако бих се случајно нашао заједно с њим на поседу, 
брзо сам се враћао на реку, грубо одбијајући све молбе 
које је она расипала, пратећи ме за врсту кроз шуму, 
па се после враћајући сама дома. 

Неколико дана нисам долазио к њима, и нежно раз- 
дражен у самоћи шуме још сам силније осећао одсуство 
Надеждино. Њена мати спремала се у Москву. Надежда 
је такоће хтела путовати с њом, јер се мати надала по- 
мирити је с оцем, а она је обећала не мислити више на 
своју прву љубав. Стога се код њих било скупило све 
познато друштво са околних поседа; био је и доктор. 

Време се проводило као обично у таквим приликама. 
Руси се никад не одричу вотке. Прво се мезетила вотка 
са сељетком, затим вотка уз хладне, слане печурке из 
туршије, а већ пред кухебјаком треба увек попити коју 
чашицу, а потом обед. 

После обеда Надежда је свирала на клавиру, и сви. 
рала не рђаво. Сећам се, прво је узела Шопенове Нок- 
турне, а потом је прешла на музику која је боље одго- 
варала њеној снажној и страсној природи. М музици се 
она предавала страсно, до заборава, као у свему што бар 
за тренут завлада њеним бићем. Кроз њу она се дизала 
у нови неиспитани свет, куда је само допирао поглед 
њених великих очију. Она је била као и музика која је 
и очаравала и сама била очарана. Очевидно ради ства. 
рања те девојке природа није штедела својих елемената. 
Као потоци суза лили су се тонови испод њених прстију, 
и у њима је она заборављала на наше присуство и на 
сав остали свет. Своје свирање завршила је Листовом 
рапсодијом. 

Ја сам потпуно сагласан са мишљењем Толстоја, ка- 
заним у „Крајцеровој Сонати“, да би музику требало за: 
бранити, или допустити једино као државни монопол. На 
сваки начин не треба допустити музику у друштву жена, 
а још страшније је кад се и алкохол дода свему томе пла- 
мену страсти, који у нама распаљују жене и музика. Шо- 

пенове Ноктурне, бар на мене, имају то дејство да ме 
разнеже, раслабе, одузму вољу као у болног детета, а 
на место одузете активне воље у души се вију, као оне 
вечерње магле, необјашњиве туге и неисказане чежње 
На тако раслабљену и обезоружану душу јурнуле су све 
страсти које су се лиле са клавира испод снажних удара 
Надеждиних, Мени је било болно у души и тешко, а 
осећање скорог растанка са том женом, за коју ја нисам 
хтео признати да је волим, доводио ме је до лудила. Шум 
и похвале гостију пратили су свршетак њезине свирке. 
Она се љубазно осмехивала на све, но ја сам једино видео 
њене осмехе упућене доктору, и кад је она пришла к мени 
у очевидном очекивању похвале и благодарности, ја сам 
гунђајући нешто окренуо главу. 

— Опе! епјеје отогпоп! — проговорила је она над 
мојом главом и отишла даље. 

Одмах затим умолили су доктора да пева. О ње- 
говом гласу не могу казати ни речи. У мојим ушима све 
је зујало, а сваки његов тон, сваки његов поглед био је 
пун изазивања за мене. Певао је са увереношћу и оче- 
видно изазивао допадање. И свим болима моје душе при- 
дружило се некакво осећање нарочите увреде и пони- 
жења, које је мени Надежда припремила. Изгледало ми је 
да је она мене нарочито позвала у то друштво да ме 
исмеје, понизи, и да тако у последњем тренутку прослави 
своју коначну победу нада мном. ИМ то је, као рана од 
усијана гвожђа, пекло моје груди. Требало је пошто пото 
изићи из тог пакла. Какор Јаукати из гласа, или ударити 
доктора по лицу и устима без икаква повода било би 
исто што и признање да сам побеђен. Луда идеја дошла 
ми на ум и у њој сам нашао олакшања. У тренутку кад 
је доктор почињао другу строфу некакве баналне фран- 
цуске романсе, која се почињала са „31 и т апаљз“, а 
свршавала као рефреном „Ма:з5 уошз пе т' ашпег раз“, и 
притом непрестано гледао на Надежду страсним погледом, 
изишао сам у предсобље и Крака, који је лежао тамо, 
увео у собу за госте. Пси и тако не воле музику, а Краку 

је било довољно шапнути на ухо моју реч и његов бас 
заорио се у соби. Сви су били тиме поражени. Само На- 
деждина мати узела је то као оштроумну досетку и благо 
се смејала, а Надежда, на моје изненађење, церекала се 
и враголасто скакала од радости. Романса је била преки- 
нута, а доктор смртно увређен, можда више понашањем 
Надеждиним, него мојим поступком. Разуме се, тражио 
је сатисфакцију, и ја сам му сеставио на расположење, 
очекујући његове сведоке. Доктор је отишао први, хладно 
се праштајући, гости се почели разилазити, и ја се вратим 
на реку. 


(Наставиће се) 


Владислав (САВИЋ. 








ЈУГ Ана О МОСТОВА 
(2) 

Они су долазили у групама, мало се устежући и 
забринути, бојећи се првог узбуђења. Кад су опазили 
тело, зауставише се, не смејући више да иду напреди 
говорећи полако. Затим се осмелише, начинише неколико 
корака, опет се зауставише, пођоше напред поново, и 
ускоро, око покојнице, њене мајке, лекара и Ренардеа, 
начинише збивен, ускомешан и шуман круг који се сма- 
њивао због наглог гурања новодошавших. Ускоро до- 
дирнуше леш. Неколицина чак саже се да га опипа. Лекар 
их удаљи. Али кмет, отргнувши се нагло из своје уко- 
чености, и, дочепавши штап доктора Лабарба, скочи на 
своје потчињене, муцајући: „Чистите се... чистите се... 
стоко... чистите се“... У тренутку, круг радозналих ра- 
шири се на две стотине метара. 

Рока се била дигла, окренула се, села, и сад је 
плакала са рукама склопљеним на лицу. 

У гомили препирало се о догађају; и жудне очи 
младића посматрале су ово откривено младо тело. Ренарде 
то опази, и, скинувши нагло свој платнени капут баци 
га на девојчицу која ишчезе сва под широм одећом. 

Радозналци се поново полако приближаваху; сталан 
жубор гласова пео се под густо лишће великих дрвета. 


Кмет, у рукавима од кошуље, са штапом у руци, 
стајаше у борачком ставу. Изгледао је до краја раздра- 
жен овом радозналошћу света, и понављао је: „Ако се: 
један од вас приближи, разбићу му главу као псу“. 

Сељаци су га се много бојали; држали су се подаље. 
Доктор Лабарб, који је пушио, седе поред Роке, и го- 
вораше још, тражећи да је разоноди. Стара одмах скиде 
руке са свога лица и одговори бујицом сузних речи, 
испражњујући свој бол у ширини свога говора. Она ис- 
прича сав свој живот, своју удају, смрт свога човека, 
чувара волова, који је погинуо од рога, детињство своје 
кћери, свој бедан живот удовице без средстава са малом. 
Она је имала само њу, своју малу Лујзу; и њу су убили; 
убили, су је у овој шуми. Одједном она хтеде опет да је 
види, и вукући се на коленима до леша, диже један крај 
одеће који га је покривао; затим клону поново и про- 
дужи да урла. Гомила је ћутала, жудно гледајући све 
покрете матере. 

Али одједном настаде велики вртлог; људи су ви- 
кали: „Жандарми, жандарми!“ 

Два жандарма појављивала су се у даљини, насту- 
пајући брзим ходом, пратећи свога капетана и неког малог 
господина са риђим залисцима, који је подскакивао као 
мајмун на једној високој белој кобили. 


Сеоски чувар нашао је Г. Питоена, истражног су- 
дију, баш у тренутку кад је овај узјахивао свога коња 
да иде у свакодневну шетњу, јер је волео да се пока- 
заје као леп коњаник, на велику радост официра. 


(Он сиђе на земљу с капетаном и стеже руку кмету 
и доктору, бацивши лисичји поглед на платнени капут 
који је подизало тело пружено под њим. 

Кад је добро био обавештен о догађају, он најпре 
заповеда да се удаљи публика коју жандарми истераше 
из шуме, али која се ускоро појави у ливади, и обра: 
зова живу ограду, велику живу ограду, од радозналих 
глава што су се мицале дуж целе Брендије, с друге 
стране потока. 

Сад беше ред лекарев да он да своја објашњења 
која је Ренарде оловком писао у своме бележнику. Све 
констатације беху учињене, забележене, претресане, а 

нису довеле ни до каквог открића. Максим такође био 
је поново дошао не нашавши ни трага од одела. 

Овај нестанак изненађивао је све, јер га је свако 
могао објаснити једино крађом; а како ти дроњци нису 
вредели ни сто пара, као крађа није се могло примити. 

Иследни судија, кмет, капетан и доктор почели су 
и сами да траже, двоје по двоје, уклањајући и најмање 
гране поред воде. 

Ренарде је говорио судији: „Како је могло бити да 
тај бедник сакрије или однесе хаљине, а да тело остави 
тако напољу, на видику>“ 

Други, подмукао и оштроуман, одговори: „Хе! Хе! 
Лукавство можда» Тај злочин је учинила или нека жи- 
вотиња или неки препреден угурсуз. У сваком случају, 
ми ћемо зацело успети да га пронађемо“. 

На котрљање колских точкова сви окретоше главе. 
То су долазилили заступник државног тужиоца, лекар 
и судски писар. Почеше тражење изнова, разговара- 
јући живо. 

Ренарде одједном рече: „Знате ли да вас ја задржавам 
на ручак»“. Сви примише са осмејцима, а иследни су. 
дија, налазећи да су се данас довољно занимали Малом 
Роком, окрете се кмету; 

— Ја могу код вас однети тело, је л тег Ви зацело 
имате собу где би остала до довече. 

Овај се збуни, муцајући: „Да, не.. не... Истину да 
кажем, више волим да га не уносе код мене... због... 
због мојих слугу... које... које већ говоре о аветима у... 
у мојој кули, кули Ренардеовој... Знате... Не бих могао 
више да задржим ни једног... Не... Више волим да га не 
донесу к мени“. 

Судија поче да се смеши: „Добро... Наредићу да га 
одмах однесу у варош, ради судског прегледа“. И окре- 
нувши се заступнику: „Могу се послужити вашим ко- 
лима, јел тег 
—- Да, сасвим. 

Сви се повратише лешу. 

















Рока је сад седела поред своје кћери, држала је за 
руку, и гледала преда се, тамним и тупим погледом. 

Оба лекара покушаше да је одведу, како неби ви- 
дела кад односе малу; али она одмах разумеде шта ће 
да се ради, и, бацивши се на тело, дочепа га у наручје. 
Лежећи на њему викала је: „Нећете је добити, она је 
моја, она је сад моја. Убили су ми је; ја хоћу да је чувам, 
нећете је добити!“. 

Сви људи, потрешени и неодлучни, стајали су поред 
ње. Ренарде клече да би јој говорио: „Слушајте, Рока, 
то је потребно, да нађемо онога ко је убио; без тога 
не би се знало; зацело га је потребно тражити, да би смо 
га казнили. Вратићемо вам је кад њега нађемо, ја вам обе- 
ћавам“. 

Овај разлог поколеба жену, мржња се пробуди у 
њеном лудачком погледу: „Онда ће га ухватитиг“ рече она. 

— Да, ја вам то обећавам. 

Она се подиже, решена да пусти ове људе да раде; 
али како је капетан промрмљао: „Чудновато је да се не 
налази одело“, једна нова помисао, коју још није имала, 
одједном уђе у главу сељанке, и она упита: 

— А где су њене хаљине; оне су моје. Ја их хоћу. 
Где су их метли 2 

Објаснише јој како их нису могли пронаћи; она их 
онда тражаше са очајним јогунством, плачући и јецајући, 
„Оне су моје, ја их хоћу; где су, ја их хоћу>“. 

Што су више настојавали да је умире, више је је- 
цала, јогунила се. Није више тражила тело, хтела је одело, 
одело своје кћери, исто толико из несвесне грамзивости 
јадника коме један комад новца представља имање, ко- 
лико из материнске нежности. 

И кад мало тело, увијено у покриваче који су отишли 
да донесу од кмета, ишчезе у колима, стара, стојећи под. 
дрвећем, док су је кмет и капетан придржавали, викала | 
је: „Ништа више немам, ништа више, ништа више на 
свету, ништа више, чак ни њену малу капу; немам ништа. 
више, ништа више, чак ни њену малу капу“. 

Парох, тек што је био дошао; сасвим млад поп, већ 
дебео. Он узе на себе да одведе Року, и они отидоше 
; заједно у правцу села. Бол мајке ублажавао се под за- 
шећереном речи свештениковом, који јој јг обећавао хи- 
љаду награда. Али она је непрестано понављала: „Кад 
бих имала само њену малу капу“... јогунасто зауставља 
јући се на тој помисли, која је сад надвладала све остале. 

Ренарде повика из далека: „Ви ручате с нама, го- 
сподине попо. Кроз један час.“ 

Парох окрете главу и одговори: „Радо, господине . 
кмете. Бићу код вас на подне“. 

И сви се упутише кући, чија се сива фасада и велика 
кула, уздигнута на обали Брендије, опажала кроз гране. 

Ручак трајаше дуго; говорило се о злочину. Сви су 
били истога мишљења: злочин је извршио неки скигница, 
који је случајно прошао туда, док се мала купала. 

Затим судије отидоше у варош, објавивши да ће 
опет доћи сутрадан рано; лекар и парох вратише се 
својим кућама, док се Ренарде, после дуге шетње кроз 
ливаде, врати у шуму где се шетао до мрака, лаганим 
корацима, са рукама на леђима. 

Леже врло рано и још је спавао сутрадан, кад ис- 
ледни судија упаде у његову собу. Он је трљао руке, 
изгледао је задовољан; рече: 

45 — „А! а! ви још спаватег Е! лепо, драги мој, од- 
јутрос имамо новости“. 

Кмет беше сео у постељи. 

— Шта даклер 

— О! нешто чудновато. Ви се добро сећате како 
је мати, јуче, тражила једну успомену од своје кћери, 
нарочито њену малу капу. Дакле, отворивши јутрос 
врата, она је, на прагу, нашла две мале дрвене ципеле 
детиње. То доказује да је злочин учинио неко из места, 
неко ко се сажалио на њу. Ево, у осталом, разносач Ме- 
дерик доноси ми напрстак, нож и кутицу за игле покој- 
ничине. Дакле, носећи одело да га сакрије, човек је испу- 
у стио предмете који су били у џепу. Што се тиче мене, 

ја нарочиту важност придајем чињеници са ципелама, која 
показују извесну моралну културу и способност убице 
да буде тронут. Ми ћемо дакле, ако је вама по вољи, 
заједно прегледати главне становнике вашег места. 

Кмет се био дигао. Зазвони да му донесу топле 
воде за браду. Он је говорио: „Радо; али ће то бити 
доста дуго, и ми можемо одмах почети“. 

Г. Питоен сео је на столицу као: што се седа на 
коња, продужујући тако, чак и у соби, своју манију за 
јахањем. 

Ренарде је сад покривао браду белом пеном, гле- 
дајући се у огледалу, затим наоштри о кожу свој бријач 
и прихвати: „Најглавнији становник Карвелена зове се 
Жозеф Ренарде, кмет, богат поседник, осорљив човек 
који туче чуваре и кочијаше“... 

Иследни судија поче да се смеје: „То је довољно; 
пређимо на идућег... 

— Други по важности је Г. Пеледан, заступник кмета, 
одгајивач волова, исто тако богат поседник, сељак пре- 
преден, врло подмукао, лукав у стварима новца, али, по 


моме мишљењу, неспособан да учини такво злочинство. 


Г. Питоен рече: „Даље“. 

Онда, бријући се и умивајући, Ренарде продужи 
морални преглед свију становника Карвелена. После два 
часа претресања, њихове сумње биле су се зауставиле на 
три доста сумњиве индивидуе: на неког човека по имену 
Кавала, који је кришом ловио по туђој земљи, на једног 
ловца пастрмка и ракова по имену Рака, и једног чу- 
вара волова по имену Кловиса. 


у || 
Истраживања су трајала цело лето; злочинца не 
пронађоше. Они, које су осумњичили и ухапсили, лако 
су доказали своју невиност, и суд мораде прекинути 
истрагу кривца. 
Али то убиство изгледало је да је на чудноват начин 
узбунило цело место. У душама становника остало је 

неко неспокојство, неодређена плашња, осећај тајанстве- 
ног страха, који је долазио не само услед немогућно- 
сти да се открије икакав траг, него такође и нарочито 
због чудног наласка ципела пред вратима Роке, сутра 
дан. Уверење да је убица присуствовао констатацијама, 
да без сумње још живи у селу, непрестано је долазило 
на ум, никад није излазило из памети, изгледало је да 
лебди над крајем касб непрестана претња. 

Шума је у осталом постала место кога су се пла- 
шили, избегавали, које су држали за нечисто. Некада, 
становници су долазили да се по њој шетају сваке не 
деље после подне. Седила су на маховину на подножје 
огромних дрвета, или су ишли дуж реке, вребајући па- 
стрмке које су промицале испод траве. Младићи су играли 
кегле, лопте и друге игре, на извесним местима где су 
они пронашли, поравнили и прокрчили земљиште; а де- 
војке, по четири или пст у реду, шетале су држећи се 
испод руке, рђаво певајући својим крештавим гласовима 
романсе које су дражиле уши, чије су погрешне ноте та 
ласале миран ваздух и од којих су нерви зуба трнули 
као од капљи сирћета. 

Сад више нико није ишао под густ и висок свод, 
као да су увек очекивали да нађу на земљи какав леш. 

Јесен дође, лишће опадаше. Падало је дању и ноћу, 
силазило је вртећи се у около округло и лако, крај ве: 
ликих дрвета; и небо је почело да се види кроз гране. 
Понекад, кад је ветар дунуо по врховима, лагана и стална 
киша нагло се повећавала, постојала пљусак са не: 
објашњивим шуштањем, пљусак који је маховину по- 
кривао густим застирачем што је под ногама био. И 
готово неприметан шум тога опадања, усталасан, непрг- 
стан, благ и тужан шум, изгледао је као жалба; и то 
лишће што је непрестано падало изгледао је као сузе, 
крупне сузе које су лила велика тужна дрвета, дан и 
ноћ, оплакујући крај године, крај млаких јутара и благих 
сутона, крај топлих ветрова и јасна сунца, а можда тако 
исто злочин који су видели да се извршио у њиховом 

хладу, дете силовано и убијено на њином подножју. Др. 
вета су плакала у тишини пусте и празне шуме, шуме 
напуштене и страховите, где је сама морала лутати душа, 
мала душа мале покојнице. 

Брендија, надошла од киша, текла је брже, жутаи 
гњевна између својих сувих обала, између два реда мр- 
шавих и голих врба. 


Али Ренарде се поново поче шетати по шуми. 
Свакога дана, кад је ноћ почела да пада, он је изла- 
зио из своје куће, силазио низ свој перон лаганим ко- 
рацима, и одлазио под дрвеће, замишљена израза, са 
рукама у џеповима. Корачао је дуго по влажној и мекој 
маховини, док се мноштво гаврана, који су из све око- 
лине дошли да конакују на високим дрветима, разлетало 
у простору као огроман црни вео који лебди на ветру, 
пуштајући јаке, кобне крике. 


Понекад би стали, посејавши црним тачкама гране 
измешане на црвеном небу, на крвавом небу јесењих 
сутона. 

Затим су одједном одлазили, гачући страховито и 
поново развијајући изнад шуме дуг и мрачан венац 
свога лета. 


Најзад су падали на највише врхунце и мало по 
мало престајали са својим жагором, док је ноћ која је 
расла, мешале њиховс црно перје са црнилом простора. 


Ренарде је на подножју дрвета лутао још, полако; 
затим кад му непровидна помрчина није дозвољавала да · 
више корача, он се враћао, као маса падао на своју фо- 
тељу, пред светлим камином, пружајући ка ватри своје 
влажне ноге које су се дуго димиле према пламену. 

Итако, једнога јутра пронесе се у месту велика новост: 
КМСТ је секао своју шуму. 

Већ је радило двадесет дрвосеча. Почели су од краја 
који је најближи кући, и напредовали су брзо, у при- 
суству господара. 

Најпре су се уз стабла пузали поткресачи. 

Привезани за стабло једном замком од ужета, они 
су га најпре обгрлили својим рукама, затим, подигнувши 
једну ногу јако су ударали о дрво челичном оштрицом 
притврђеном за свој ђон. Оштрица је улазила у дрво 
остајала ту забијена, и човек се наслањао на њу као 
на степенице, да би ударио другом ногом са другом 
оштрицом на којој ће се поново одржати, опет почи- 
њући са првом. 

И, при сваком уздизању, он је све више преносио 
замку која га је везивала за дрво, а о његовом куку висила 
је и сијала челична сикирица. Он се непрестано полако 
пењао као паразитна животиња која напада дива, пењао се 
тешко уз огроман стуб, грлећи га и ударајући мамузама 
да би стигао да га обезглави. 

Чим дође до првих грана, заустави се, одвезује себи 
с бока сечиво и удара... Удара полако, с планом, засе- 
4 цајући грану сасвим близу стабла; и нагло, грана пуца, по: 
| вија се, нагиње на једну страну, откида се и пада, окрз- 
нувши се у своме падаљу о суседно дрвеће. Затим се 
руши на земљу са великим праском оборена дрвета, и 
све њене малене гранчице дуго дршћу. 

(Наставиће се). 
Гиј ДЕ МОПАСАН. 


(С француског превео Х.) 








ДЕМО 
ИСТОЧНА ПРИЧА. 


(Крај). 
УШ 


И улази, готов да воли, са душом која је добру 
рада; и већ мисли да је дошао жељени час новог жи- 
вота. Нејасна дрхтавица очекивања, страх од неме неизве- 
сности као да се сад први пут сретоше и упознадоше 
са овом охолом душом; то беше рђав знак... Он улази, 
гледа, али пред њим стајаше посланик рајски, херувим, 
чувар лепе грешнице; он стоји са сјајним челом и кри- 
лом је заклања од непријатеља... И луча божанске свет- 
лости наједаред засени нечисти поглед, и, место слатког 
поздрава, одјекну тежак укор. 


Х 


„Душе немирни, душе грешни, ко те је звао у овој 
поноћној тамиг Овде нема твојих поклоника; за зло се 
овде до сад није знало! Ка мојој љубави, ка мојој светињи 
не гради себи грешне путање! Ко те је зваог“ 


Њему у одговор зли се дух подмукло насмехну; 
поглед му се од зависти зажари, и поново му се у души 
пробуди отров давнашње мрзости. „Она је моја! — рече 
он страхотно: — остави је! она је моја! Касно си се, бра- 
ниоче, јавио, и ти ниси судија ни мени, ни њој. На то 
поносито срце ја сам већ метнуо своје обележје; овде више 
нема твоје светиње; овде ја владам и љубим!“ 

И анђео жалостивим очима погледа јадну жртву, и, 
полагано узмахнувши крилима, потону у небеску пучину. 


ТАМАРА. 
О, ко си ти! Твоје су речи опасне! Је л ми те 
пакао послао, или рајг Шта хоћеш» 


Демон. 
Ти си дивна! 


ТАМАРА. 
Али казуј, ко си ти... Одговарај!... 


Демон. 

Ја сам онај, кога си ти слушала у поноћној тишини, 
чија је мисао шаптала твојој души, чију си тугу ти нејасно 
наслутила, чији си лик видела у сну; ја сам онај, чији 
поглед наду уништава, тек што се расцветала, ја сам онај, 
кога нико не воли и кога куне све што живи. Ништа 
"ми није васиони простор и вечност; ја сам бич мојих 326- 
маљских робова, ја сам цар познања и слободе, ја сам 
непријатељ небеса, зло природе, и, видиш, ја сам пред 
твојим ногама! У слатком заносу доносим ти тиху мо 
литву љубави, моју прву земаљску муку и моје прве 
сузе. О, сажали се на мене и саслушај ме! Једном речју 
ти би ме могла вратити добру и небесима; заоденут све- 
тим покривачем твоје љубави, ја бих се тамо јавио, као 
нови анђео, у новом сјају. Само ме, молим те, саслушај 
— ја сам твој роб, ја те волим! Тек што сам те угле- 
дао, оног сам часа тајно омрзао и моју бесмртност и 
власт, — и нехотице сам почео завидети непотпуној зе- 
маљској радости: мени дође тешко не живети као ти, 
и страшно — живети од тебе одвојен. У бескрвном срцу 
неочекивана зрака... поче опет живље да пламти, и туга 
се на дну давнашње ране стаде мицати као змија. Шта 
ми је та вечност без тебе» Шта ли бескрајност мојих 
области 2 — Празне звучне речи, огроман храм без бо- 
жанства ! | 








а пр У У УЧЕ ЗРЧРРНЊЕ 

ишииииа БН ВННН РЕН ПН а 


ТАМАРА. 


Остави ме, лукави душе! Умукни, ја злотвору не могу 
веровати! Створитељу!.. Јаој, та ја се не могу молити 
Богу; убитачни отров обузео је мој клонули ум. Чуј ме, 
ти ћеш ме упропастити; твоје су речи — огањ и отров... 
Кажи, зашто ти мене волиш 


Демон. 


Зашто, лепотице2 — Јаој, ја не знам; пун новог 
живота, ја сам с моје грешне главе поносито скинуо трнов 
венац и све, што је било, у прах сам бацио; мој је рај, 
мој пакао — у твојим очима! Ја те волим неземаљском 
страшћу, онако, како ти не можеш заволети: свим за- 
носом, свом силином бесмртне мисли и маште. У мојој 
души је од искона насликан био твој лик, он је лебдео 
преда мном у пустињама вечног небеског простран- 
ства. Одавна узнемирујући моју мисао, звучало ми је 
слатко име твоје; у данима среће, мени си у рају само 


ти недостајала. О, кад би ти могла разумети, каква је. 


то горка мука целог живота, вековима, сам за се, без 
друга, уживати и патити се, —- за зло похвале не оче- 
кивати, ни награде за добро; живети сам за се, и осе- 
ћати, како си сам себи досадан и како је досадна та 
вечна борба без триумфа, без измирења! Свагда жалити, 
и не желети, све знати, све осећати, све видети, ићи за 
тим, да све мрзиш и све на свету да презиреш!. 


Чим се Божје проклетство испунило, — од оног 
истог дана ватрени загрљаји природини за навек се 
охладише за мене... Плавило се преда мном небеско про- 
странство, видео сам брачну одору давно ми знаних не- 
беских светила... Она летијаху у венцима од злата; али 
гле! — ниједно не познаде свог негдашњег брата. Тада 
почех у очајању дозивати себи сличне изгнанике, али јаој! 
и ја не могох да познам њихове речи, њихова лица и пако- 
сне погледе. Престрављен, ја махнух крилима, полетех... 
али камо зашто» — не знам. Пређашњи ме другови беху 
презрели; свет за мене, као и рај, постаде глух и нем. 

Тако оштећена лађа, по необузданој ћуди струјиној, без 
једрила и крмила, плови, не знајући, где јој је мета; тако 
у рано јутро одломак громовног облака, црнећи се у пла- 
вој небеској висини, сам, не усуђујући се нигде да пристане, 
лети без сврхе и трага, Бог зна од куда и Бог зна камо! 

Но ја нисам дуго управљао људима, нисам их морао 
дуго учити и на грех наводити, нити сам дуго све што је 
благородно срамотио и све што је лепо хулио; нисам дуго... 
Пламен чисте вере ја сам код њих лако за навек угасио... А 
зар је било вредно да се мучим око самих глупака и лице- 
мера» Те се сакрих у планинске кланце; и стадох лутати 
као метеор, у мраку дубоке поноћи... И јурио је усам- 
љени путник, обманут блиском ватрицом, и падајући стр- 
моглав у бездан с коњем, узалуд је запомагао — а кр- 
вави траг вио се за њим по стрмени... 

Но ја нисам дуго уживао у забавама мрачне пакости. 
Шта пута сам, подижући прах, у борби са силним ор- 
каном, обучен у муњу и маглу, са шумом јурио у обла- 
цима, да у урнебесу узнемирених стихија затомим буру 


у срцу — и да заборавим што се не да заборавити! Шта 
је повест тешких оскудица, мука и невоља људске го. 
миле, будућих, прошлих поколења — према једном је- 


дином тренутку мојих незнаних, непризнаних мукаг Шта 
су људи Шта је њихов живот и рад: Они су прошли 
они ће проћи! Они имају наду: чека их прави суд; он 
може да опрости, ако и осуди! Али моја је туга веко- 
вечно ту, и њој краја нема; као ни мени, њу не чека гроб, 
у ком би се занела и заспала. Она се час умиљава као 
змија, час сажиже и блиста као да је пламен, час ми 
дави мисао као камен — она је непропадљиви надгробни 
спомен пропалих нада и страсти. 


ТАМАРА. | 
Ко си, да си, мој случајни пријатељу, изгубивши 
за навек свој мир, ја те, страдалниче, и нехотице слушам 
с потајном насладом. Али ако су ти речи лукаве, ако ти, 
гајећи превару у срцу... О, смилуј се на мене!.. Та зар 

би ти то била нека слава!.. На што ти моја душаг Та 
зар сам ја небу милија од свих, којима ниси поклонио 
своју пажњу Та и оне су јаој! тако исто лепе; и њи- 
хове се девојачке постеље, исто као и моје, није дотакла 
смртна рука!.. Не, — закуни ми се страшном клетвом... 
Реци ми, — ти видиш: ја тугујем, мени је тешко, ти 
видиш женске маште! Ти и нехотице ублажаваш страх у 
души... Али ти си све разумео, ти све знаш, па ћеш се, 
наравно, и смиловати! Закуни ми се... Заветуј се да 
ћеш се од сада одрећи таких победа! Та није могућно 
да нема више поузданих клетава и обећања 2... 


Демон. 


Кунем се првим даном створења и кунем се ње- 
говим последњим даном, кунем се покором преступа и 
триумфом вечне правде; кунем се горком муком падаи 
кратком маштом победе; кунем ти се састанком с тобом 
и растанком, који опет прети; кунем ти се скупом ду- 
хова, судбом потчињене ми браће, мачевима безстрасних 
анђела, мојих будних и опрезних непријатеља; кунем се 
небом и адом, земаљском светињом и тобом; кунем се 
последњим својим погледом, твојом првом сузом, дахом 
твојих незлобних уста, таласом свилених ти витица; кунем 
се блаженством и страдањем, кунем се мојом љубављу, — 
одрекао сам се старе освете, одрекао сам се охолих 
мисли; од сад отров подмукле лажи неће узнемиривати 
ничији ум. Хоћу да се измирим с небом, хоћу да волим, 
хоћу да се молим, хоћу да верујем у добро; са свога 
чела, које је тебе достојно, покајном ћу сузом стрти 
трагове небеског огња, а свет нека доцветава без мене 
у мирном незнању ! О, веруј ми: до данас сам те једино 
ја разумео и оценио. Изабравши те за своју светињу, ја 
сам своју власт положио пред твоје ноге; очекујем да ми 
поклониш своју љубав, а ја ћу ти за тај тренутак дати 
целу вечност, — веруј ми, Тамара, ја сам и у љубави, као 
у злоћи, непроменит и велик. Као слободни син небеских 
простора, ја ћу те дићи у надзвездане пределе, и бићеш 

царица света, моја прва другарка; без сажаљења и без 
учешћа гледаћеш на земљу, где нема ни праве среће, 
ни дуговечне лепоте, где су само преступи и казне, где 
има живота само за ситне страсти; где не знају без 
страха ни мрзити, ни волети. 

Или зар ти не знаш, шта је тренутна љубав људ- 
ска2 — Ништа друго до немир младе крви! Али дани 
беже, а крв се хлади. Ко да се одржи, кад је далеко 
од љубљеног створа; кога неће саблазити нова лепота, 
ко да се бори са умором, досадом и ћудљивошћу ма- 
ште» Не! знај, да теби, мојој другарци, није суђено 
да ћутећи увенеш у уском кругу као робиња зави- 
дљиве грубости, посред малодушних и хладних и притвор- 
них пријатеља, посред неплодних бојазни и нада, праз- 
них и досадних напора! Иза те високе ограде ти нећеш 
жалосно увенути.: без страсти, непрестано у молитвама, 
подједнако далеко и од божанства, и од људи. О, не, 
дивни створе, ти си на друго што осуђена: тебе чека 
друга патња, дубљина друкчијих усхићења ! Остави дакле 
своје пређашње жеље и овај бедни свет својој судбини: 
на место тога, ја ћу ти отворити пучину поносног по- 
знања. Довешћу пред твоје стопе гомилу мојих послуш- 
них духова; и даћу ти, моја лепотице, лаких и чаробних 
службеница; и скинућу ти златан венац са источне звезде, 
па ћу га посути поноћном росом, што ћу је на цвећу на- 
купити; опасаћу ти стас лучом руменог сунчевог заласка, 
као појасом; чистим дахом миомираћу напојити ваздух, 
што је око тебе! Дивном ћу свирком вечно рајити твој слух; 
начинићу ти раскошне дворе од драгог камења и ћили- 
бара; спустићу се на дно морско, полетећу над облаке, 
даћу ти све, све чега само има на земљи — воли ме!... 


Х 


— И он лако додирну врелим уснама њена уздрх- 
тана уста; на њене молбе одговараше саблажњивим ре- 
чима. Силни поглед гледаше јој у очи, — он је сажизаше; 
у ноћном мраку он право над њом блисташе, неодољив, 

као мач. Јаој, зли дух ликоваше! Самртни отров њего- 
вог пољупца у тренутку јој продре у груди... Мучан, 
страшан јаук узнемири ноћно ћутање. У њему беше све: 
и љубав, и пажња, и прекор са последњом молбом, и без- 
надан опроштај — опроштај са младим животом... 


ХИ 

У тај пар ходао је усамљен са железном плочом по- 
ноћни стражар, тихо пролазећи својим обичним путем. 
Дошавши до ћелије младе девојке, он пође лакшим ко- 
раком и, збуњен, задржа руку над железном плочом. Њему 
се учини као да кроз околно ћутање чује складно љуб- 
љење двојих уста, тренутан крик, и слаб јаук. Злочеста 
сумња продре у старчево срце.. Но прође још један 
тренутак — и све се утиша; само што из даљине ћар- 
лијање ветрића доношаше жубор лишћа, и што планин- 
ска река сетно шапташе са мрачном обалом. Престрав- 
љен, он се жури да очита канон светог угодника, да би 
одагнао утицај злог духа на своје грешне мисли; дрх- 
тавим прстима прекрсти маштом узнемирене груди, и 
ћутећки, брзим корацима наставља свој обични пут. —- 


ХШ 

Као заспала вила лежала је она у свом мртвачком сан- 
дуку; бељи и од покрова чистији беше мукотрпни изглед 
њенога чела. За навек опуштене трепавице... Но, ко да не 
рекне, да је поглед под њима само дремао и, чудан, да је 
само чекао ил пољубац, ил јутарњу звездуг Но узалуд је 
дневна зрака клизила по њима као златна струја; уза- 
луд су их у немој тузи целивала родбинска уста, — не, 
вечни жиг смрти ништа није кадро уклонити ! 


ХМ 
Нигда ни у дане највећег весеља није била тако 
разнобојна и богата Тамарина празнична опрема. Зави: 
чајно цвеће (тако захтева древни обред) просипа над 

њом своје миомире и, стиснуто њеном мртвом руком, око 
као да се прашта са земљом. МИ ништа на њеном лицу 
не напомињаше да је преминула у пламену страсти и за- 
носа. И све су њене црте биле испуњене као мрамор без- 
изразном лепотом, лишеном ума и осећања, тајанстве- 
ном као сама смрт. Чудан осмех, прелетевши преко њених 
усана, као да се беше укочио на њима; он је пажљиве 
очи сећао на тугу: у њему беше и хладно презрење душе, 
која хоће да прецвета, израз последње мисли, и земљи 
беззвучно:: збогом. Као узалудан одблесак пређашњег жи- 
вота, тај осмех беше још мртвији, још безнаднији за срце, 
но и саме за навек угашене очи. Тако у свечаном тренутку 
сунчева заласка, када се дневно светило, растопљено у 
златном мору, већ скрило, снегови кавкавски, задржавши 
румени пресенак, сијају на тренутак у тавној даљини. Но 
тај полуживи луч не изазива у пустињи одблесак, и ничији 
пут он неће осветлити са свога леденог врхунца !... 


ХМ 

Гомила суседа и родбине већ се дигла на пут. Чу- 
пајући седе витице, немо се ударајући у груди, последњи 
пут седа Гудал на белогривога коња, — и поворка се крену. 
— Три дана и три ноћи трајаће им пут. Међу старим 
дедовским костима ископано је Тамари мирно склониште. 
Један између праотаца Гудалових, који је пљачкао путнике 
и села, кад га једном болест савлада и дође час кајања, 
обећа да ће, зарад искупљења грехова, подићи цркву на ви- 
сини гранитних стена, где се чује само фијук мећаве и 
камо само орлушине доспевају. И ускоро се међу сне- 
говима Казбековим подиже самотан храм, и ту се понова 
смирише кости опаког човека; стена, сродна облацима, 
постаде гробље; баш као да посмртни боравак, кад је 
ближи небу, бива топлији; као да, даље од људи, по- 
следњи сан неће бити узнемирен.. Заман! мртвима већ 
не дође у сан ни туга, ни радост прошлих дана. 


ХМ 
У пространству плаве небеске пучине један од све- 
тих анђела летијаше својим златним крилима, и ношаше 

грешну душу из овог света у свом наручју; и слатким ре- _ 
чима наде разгоњаше њене сумње, и сузама спираше са 
ње трагове погрешака и патњи. Већ се из далека раз- 
легаху рајски звуци — кад наједаред, пресецајући сло- 
бодни ваздушни пут, излете из бездана паклени дух. Он 
беше силан као бурни вихор, блисташе као муњина струја, 
и у безумној дрзости он гордо рече: „она је моја!“ 
Молитвом заглушујући страх, Тамарина се грешна 
душа приљуби уз заштитникове груди. Одлучиваше се 
судба будућности: он опет стајаше пред њом, али, Боже, 
ко би га познао Са каквим ју је пакосним изразом гледао, 
како је пун био самртног отрова, бескрајне непријазни; 
непомичио му лице одисаше гробном хладноћом. 


„Ишчезни, мрачни душе сумње!“ одговараше му 
небески посланик: „доста си ти ликовао; но сад је на- 
стао судни час, и блага је Божија одлука! Дани патње су 
прошли; са пропадљивом земаљском одећом спали су са 
ње и окови зла. Знај, ми смо је одавна чекали! Њена је 
душа била од оних, чији је живот — један тренут не- 
издржљивог мучења, недомашних утеха; из најчистијег 
етра изаткао је Творац њихове живе струне, оне нису за 
овај свет створене, нити је свет за њих саздан! Страш-“ 
ном је ценом искупила своје сумње.. она је патила и љу- 
била, — и рај се отвори за душу, која је љубила!“ 

И анђео оштро погледа у кушача, па, радосно узмах- 
нувши крилима, утону у небески сјај. А побеђени Демо 
прокле своје безумне маште, и понова остаде, охол, 
сам у свој васиони, као и пре, без надања и без љубави!.. 


На коси камените горе, над Кајшаурском долином, 
и данас се још виде зупци стародревне развалине. Пре- 
дања су о њима још и данас пуна прича, страшних за 
децу... Тај неми споменик, сведок оних чаробних дана, 
црни се као утвора међу дрвећем. У долини се раши- 
рило село, земља цвета и зелени се, а нескладна се 
врева гласова губи, — са јеком звонцади пролазе туда 

каравани из далека света, и, падајући стрмоглав кроз магле, 
блиста се и пени се река. А природа се шали и забавља, 
као безбрижно дете, вечно младим животом, хладовном 
свежином, сунцем и пролећем. 

Али туробан је и жалостан замак, који је некад 
своје одслужио и као бедни старац надживео пријатеље 
и милу породицу. Невидљиви му становници само чекају 
да изгреје месец: тада је за њих празник и слобода! 
Зује и јуре на све стране. Седи паук, нови пустињик, 
преде основе својих мрежа; дружина веселих гуштерица 
весело се игра на крову, а смотрена змија измили из 
тамне пукотине на плочу од негдашњих степеница: час се 
наједаред савије у клупче, час се испружи у сву дуж, па 
сија, као сабља димишћија, заборављена на пољу давних 
окршаја, непотребна погинулом јунаку... 

Све је дивље. Нигде трагова минулих година: рука 
векова брисала их је брижљиво и дуго, и ничега нема 
што би подсећало на славно име Гудалово, на милу кћер 
његову ! 

Али црква на стрмом вису, где им је земља кости 
примила, чувана светом влашћу, види се још и данас међу 
облацима; и крај њених врата стоје на стражи црни гра- 
нити, покривени снежним сметовима; а на грудима њи- 
ховим, место јуначких тока, горе вековечити ледови. Са- 
њиве грдосије усова са планинских страна, као неки во- 
допади које је мраз изненада укочио, мргодно висе 
свуд унаоколо. Тамо је мећава стражар; својим дахом 
брише она прашину са седих зидова; час удешава дугу 
песму, час довикује стражаре. Чувши у даљини за чудни 
храм у оном крају, са истока се само облаци гомилама 


"журе у хаџилук; и над дружином надгробних плоча 
_одавна већ нико не наричсе! Стена мргодног Казбека 


грамжљиво чува свој плен, и вечно роптање људско неће 
узнемирити њихов вечни покој. 


М. Ј. ЉЕРМОНТОВ. 
(С руског превео Јован МАКСИМОВИЋ). 





СИНОВИ СУНЦА. 


_ Синови смо сунца, дижемо високо 

. Поносито чело све до неба око, 
Мудрознанком књигом разгањамо таме, 
А варамо друге, па и себе саме. 
Човечанство даље у подлости гмиже, 
Место неба паклу све је више ближе. 
Кајинова сјена повлачн се тамна 
Испод ведра неба, испод сунца пламна; 
Абелову молбу људски греси скрише, 
Једном што је пало не диже се више, 
И Голготске жртве залуд капље крви 
Остадосмо робље, остадосмо црви. 
Науку му свету прекројише људи 
Он још виси тамо, где се криво суди! 
Истина и правда тек су празне речи. 
Васељеном чуеш, где оковље звечи, 
Једнакост и братство тек је фраза пуста 
Глад се свјетом шеће и жеђају уста. 
Синови се сунца снизити не знаду, 
Да говоре жеђи, да беседе гладу. 
Речи су им тамне, не схваћа их раја, 
Што за кором леба тек немоћна здваја 
Доклен пушка пуца и док топ се ори, 
Усна људска шути, о сунцу не збори! 


РикарРД КАТАЛИНИЋ ЈЕРЕТОВ. 








ГРЕСИМА. 


Никад не знам куд ће нова песма хтети! 
Новој срећи или болу старе ргне2 

Да као молитва у небо полети, 

Или као капља отрова да кане. 


Само чујем поклич у дну духа свога, 

Као вест пророчку, кроз ноћ, с брега пуста; 
И ја чујем благе речи вечитога 

Како ми пролазе кроз срце и уста. 


Тад све канда знадем појмити и рећи, 

И погађам тајну скривену од свију: 

Да претворим у стих бол, од свега већи, 
И јад у молитву и у хармонију. 


И љубав што чезне, и јед што се гнуша, 
Све је само песма; док мре у дубини 
Сва у чудну светлост обучена душа — 
Као звезда што се распада у тмини. 


И док се у миру тка вечито ткиво, 
Хуји глас стварања и ритам расула, 
И док у те сате још страсно и живо 
Све сазнају моја опијена чула — 


Ја знам да нестајем у шуму што блуди, 
Са сваким кораком којим нога крочи, 
Стран за праву срећу и прави бол људи — 
Упирући к небу зачуђене очи. 

Ј. ДуЧИЋ. 

СРПСКО НАРОДНО ПОЗОРИШТЕ. 


ДРАМСКА СЦЕНА, С ПРОЛОГОМ И С ПЕВАЊЕМ. 


Музика од ПЕТРА Ј. КРСТИЋА. 


ЛИЦА. 


Митрополит Михаил. 

Ђакон. 

Филип Христић, члан Државног Савета, председник Позо- 
ришног Одбора. 

Јован Ђорђевић, управитељ Позоришта. 

Адам Мандровић, редитељ и члан Позоришта. 

Љубомир Каљевић, новинар, уредник Срдије. 

Стари трговац. 

Официр. 

Старац из народа. 

Дечко. 





Кнез Милан Обреновић; Намесници кнежевскога достојанства; ми- 
нистри; чланови Државног Савета; виши чиновници; официри-ађу- 
танти; виши и нижи официри; чланови Позоришног Одбора; глумци 
пи глумице; новинари; народ оба пола; Деца. — Догађа се на дан 

18 августа 1868 године, на Стамбол-капији. 


ПРОЛОГ. 


Зора Српској Глуми стала је да руди 

С Јоакимом старим. Он је, у свом жару, 

С мишљу: у свом Роду да самосвест буди, 
Зажегао огањ на њеном олтару. 

Он је Оцу своме,: у часима тешким, 
Разгонио бригу дјејсшвима витешким. 
И не само Кнезу: пун одушевљења, 
Он је и за Народ давд представљења, 
Те просвешченија народнаго зубље 
Расипао зраке све дубље и дубље. — 


За њиме су дошли млади, нови људи. 
И тад српска слава поче да се буди: 
Износећи живо из прошлости давне 
Српске великане и подвиге славне, 
Будили су, тихо, народно сазнање, 
Тихо, али стално, крепили уздање, 
То да тако могу поколења нова 
Достићи до славе својих прадедова.. 


И тако је Српска Позоришна Вила — 
Када су јој мало понарасла крила — 
Кушала да лети све више и више, 
Жељна да се Сунца што већма насише. 
Жудећи за Сунцем и за снагом већом, 
Јачала је тихо, не с једнаком срећом, 
Дуго, врло дуго. Најзад, Вила клече 
Пред Господа Бога. — Он даде те стече — 
Након дугих, тешких невоља и мука — 
И Талија олтар, што га штедра рука 
Подиже у славу њезину, и своју, 

Те се данас песме захвалности поју. 


Четрдесет већ је прелетело лета 

Изнад овог Дома где но Глума наша 
Снажи своја крила и к небу узлета, 

Те се Сунца маша... 

И сваким се даном све то већма диже, 
И сваким је даном Сунцу све то ближе, 


1 Јоаким Вујић звао је Кнеза Милоша Оцем (ма да је био 
старији од њега), браћу његову стричевима, а синове његове бдраћољ. 
48% 

И Оно је греје зраком својим сјајним, 
И крепи јој снагу духом својим тајним... 
Апостола Српске сетимо се Глуме 

Што нам тако дивно основаше здање: 
Покажимо, данас, да потомство уме 
Свакоме да ода хвалу и признање! 


СТАМБОЛ-КАПИЈА, НА ДАН 18 АВГУСТА 1868. 


У дну позорнице, на једној узвишици, стоје бисте: Кнез Ми- 
хаило, десно од њега Доситеј, лево Вук; иза њих, распоређени: Јо- 
ким, Стерија, Његош и Бранко. -— На првоме плану, лево од гле- 
далаца, темељ за зграду Српског Народног Позоришта. Ту су: кнез 
Милан; намесници: Миливоје Блазнавац, Јован Ристић и Јован Га- 
вриловић; министри: Ђорђе Ценић, Радивоје Милојковић, Панта Јо- 
вановић и Јован Белимарковић; чланови Државног Савета: Јован 
Мариновић, Цветко Рајовић, Гаврило Јеремић. Станојло Петровић, 
Данило Стевановић, Матија Симић, Ђорђе Миловановић, Владислав 
Вујовић, Младен Жујовић, и Јевтимије Угричић; официри: пуковник 
Јован Ђорђевић, потпуковник Димитрије Миланковић, капетани: Љу- 
бомир Апостоловић, кнежев ађутант, и Милојко Лешјанин, поручник Је- 
врем Марковић и потпоручник Михаило Илић; виши чиновници: Љуба 
Ненадовић; Стојан Бошковић, Стојан Марковић, Др. Јосиф Панчић, 
Панта Срећковић, Аћим Чумић, Милан Миловук; Милан Пироћанац; Ми- 
хаило Барловац, управитељ вароши; Митрополит Михаил: архимандрит 
Сава; прота Станко Димитријевић; ђакон Јован Костић; Позоришни 
Одбор: председник Филип Христић; потпредседник Димитрије Матић; 
чланови: Јован Ђорђевић, Ђорђе Малетић, Јован Бошковић, Атана- 
сије Јовановић, Матија Бан, Стеван Тодоровић, Александар Бугарски, 
Милан Давидовић, Емилијан Јосимовић, Христифор Солар, Милан 
Симић, Димитрије Јоксић, Јован Х. Д. Рошу и Милорад Шапчанин 
глумци: Адам Мандровић, Тоша Марковић, Алекса Савић, Стеван 
Миховилов, Милош Цветић, Марко Суботић; глумице: Марија Пери- 
сова, Јулка Степићева, Марија В. Марковића, Марија Т. Марко- 
вића; новинари: Љубомир Каљевић, Милош Поповић и М. Ћелеше- 
вић: народ; деца. 


Ђакон, (пева). И твоје сохрањаја крестом твојим жителство, 
(На све стране кропи водицом). 


Филип ХРИСТИЋ, (Ступа напред, ближе темељу). 


Зачетника мисли гроб нам црни крије, 
Ал његова мисб погинула није! 

Њу не мога скрити заборава тама: 
Та је мисб темељ народнога храма 


Што се данас диже. -— Племенитом руком, 
Он, у овом часу, штити нас, и, муком, (обрне се више 
Кнезу). | 


Казује нам радост. Дух његов не страше 
Већ никакве слутње: Височачанство Ваше 
Његово је светло прихватило дело, 
И његове путе, којим греде, смело, 
Узвишеном циљу Српских Идеала. — 
Њему вечан спомен! Вама вечна хвала ! 
(Повлачи се на своје место). 


ЈЂУБОМИР КАЉЕВИЋ, (ступа и, узбуђено, наставља). 
А Споменик овај, изнад ове груде, 
На којој је јунак Васа славно пао, 
Нека владаоцу вазда пример буде 
Како је Кнез Орпски умео да знао 
Са престола свога у Народ и сађе, 
Те да, са њим скупа, потражи и нађе 
Ка напретку стазу; и Он да је први 
Измирио снаге Културе и Крви 
Те са мисли дивних и са дела своји 
Покрај Доситеја и Вука сад стоји, (показује наслику у дну). 
И покрај Стерије, Његоша и Бранка 
С којих Књизи свану зора новог данка... (Повлачисе).. 


Митрополит Михаил, (силази у темељ, крсти се и моли се, полако) 
Боже, Создатељу небеса и свјета, 
Призри днес во благом, милосердју Свом 
На раб, извдливших воздвигнути дом ! 
Благоволи јегбд и к конец привести! 
Хотјашчим в њем жити, даруј слави чести! 


И Сохрањи их всјех на многаја љета! — 
(Излази из темеља). 


Заступник министра просвети, Патша Јовановић, развија Сио- 
меницу и ставља је на један за то спремљени мали сто. Наме- 
свици кнежевског достојанства прилазе, редом, и потпасују се. Бле 
знавац, затим, савије Споменицу и пружа је Кнезу, који је при- 





ДО Ру у  Р_РУ УУНЧРНЊЕ 


Пан  _ 

хвата у спремљено стакло, па ово меће у кутију од лима, силази у 
темељ и све то спусти у издубљење у камену-темељцу, и залије мал- 
тером. Зидари заклопе камен-темељац плочом, по којој кнез, у име 
Свете Тројице, чекићем удара трипут. — Кнез са намесницима од- 
лази, оду и остали, тако да остану само: зидари који раде, глумци 
и глумице са Јованом Ђорђевићем. један официр, неколико Бео- 
грађана, оба пола, народ и деца. — Један стари трговац, у лепом 
турском оделу, полази с десна ка темељу; с лева, према њему, по- 
лазе двоје деце, водећи се за руку, и сретају га. 


СТАРИЈЕ ДЕТЕ, (око десет година; староме трговцу). 
Је л', бога ти, деда, шта се гради тамог 


СТАРИ ТРГОВАЦ, (у пролазу) 

Кад порастеш, синко, кашће ти се само. — (Тргне се 
и застане; раздвоји деци руке, па сам стаје усред њих и поведе их 
темељу. Стаје и показује темељ). 

Ту се зида зграда у којој ћеш и ти, 

Кад порастеш, с твојим другом често бити. 

Ту ће глумци наши, уз припомоћ вашу, 

Износити целу повесницу нашу. 

Гледаћете у њој: Немању, Душана, 

Лазара, Милоша, Вука, дин-душмана, 

Који, гоњен мржњом, пакошћу и злобом, 

Славну прошлост српску запечати гробом, — 

Петвековним ропством... — Видећете, туде, 

Ђорђа и Милоша, где свој Народ буде 

И на Турке дижу; видећете наше 

Славне див-јунаке, и обесне паше 

Како муче Народ... Ал вама је ласно: 

Ви сте јоште деца; ја сам веће згасно; 

Остаје на вама свет и време ново. — 

Опет, Богу хвала, кад видех и ово!. (Скида фес и крсти 
се; пролази. Деца се погледају, загрле се и пролазе). 


ЈОВАН ЂОРЂЕВИЋ, 
Где сте, српски глумци из времена стара! 
Позоришту Српском темељ се удара! 
Сад ће Српска Глума, у свом новом храму, 
Зажегнути зубљу те разгонит таму, 
Приказујућ писце, и туђе и наше, 

Који име своје очувати знаше 

У делима својим... Ал' ви ћете данас 

Задовољни бити и послати на нас 5 
Свој благослов топли, те да наша Вила, | 


Наша Глума летне и окрепи крила! || 
А. МАНДРОВИЋ (глумцима). |. 
Сад смо кућу стекли ! ф 
Оицир, А и Кнез ће бити | 


Задовољан данас: од сад гроб му кити 
Цветак свежи, дивни, неувели, трајни: 
Споменик је дигб векова бескрајни!.. (Показује темељ). 


(СТАРАЦ ИЗ НАРОДА, (који је све ово пажљиво слушао, не разу- 41 
мејући речи, али осећајући да је то израз захвалности, обрнувши +. 
„се Ђорђевићу, Мандровићу п Официру. 
Ја, вам, децо, не знам ништа из те глуме, 
Нити знам што ће вам ово ново здање; 
Ал' благо народу, где потомство уме 
Свакоме да ода хвалу и признање! 


ХОР ГРАЂАНА. 


Појмо, браћо, песму новом добу, Њу; 
Нек се хори дубрава и луг! ; | 
Див јунаку, на светломе гробу, % 
Народ Српски свети враћа дуг! 


ХОР ГЛУМАЦА. 


Место пушке и крвава мача, 
Уметности сад се диже Дом! 

Са оружјем новим Срб корача, 
Гредећ' смело светом циљу свом! 


ХоР СВИХ. 


Мач и пушка нек ућуте, 
И нек стари мине јад: 
Утиримо Слави путе 
Оружијем новим сад! 

Нек просвета ране лечи, 
И нек диже духа моћ; 
Нека пламен живе речи 
Кроз незнања светли ноћ! 

И тај пламен свете зубље, 

Што Србинов мами брод, 

Нек продире све то дубље, 

И нек буди Српски Род! 


ЗРАЗВГЕНСЈА 


ВЕЛИМИР Ј. РАЈИЋ. 








ПРОЛОГ НА НЕБУ. 


(Из „Фауста“). 


Господ, 
Чете небеских анђела, 
затим Мефистофелес. 


ТРИ АРХАНЂЕЛА ступају напред. 


РАФАЈЛО. 
Сунце бруји зраком чистим 
Међ другама псалам свој, 
По пругама вечно истим 
Гром му вишњи прати пој. 
Анђелима узбуркану 
Душу крепи непроглед, 
Диван, к'о о првом дану, 
Чудесних је дела ред. 


ГАВРИЛ. 
Чудесно се без престанка 
Вртећ' земља сипа блес; | 
Рајску светлост белог данка 
Црне ноћи гони бег; 
Снажно морски вал се пење 
Из понора уз врлет, 
Несит гута вале, стење, 
Стрмоглавни сферокрет. 


МИХАЈЛО. 
Уопклад се буре гоне 
Морем, копном, у бестраг, 





| 

Свуд куд вриштућ' прођу оне, 
Остављају дубок траг. 

Муња пламна рушећ јавља 
Гром од кога дрхти свет; — 
А твој гласник, Боже, здравља 
Твога дана благи лет. 


СВЕ ТРОЈЕ. 


Анђелима узбуркану 
Душу крепи непроглед, 
Диван, к'о о првом дану, 
Свих је твојих дела ред. 


МЕФИСТОФЕЛЕС. 


Ти дође, Боже, опет једном сам 

Да видиш мало шта се код нас ради, 
Па како мене волиш, к'о што знам, 
Ево и мене међ твојом чељади. 

Не умем, прости, да говорим глатко, 
И због тог ми се смеју овде сви, 

И ти би збору мом се смеро слатко, 
Да ниси смеја одвико се ти. 

О свету, сунцу, ништа не знам ја ти, 
Ја једно видим: Да се човек пати. 
Тај мали светски Бог ништ' није постао, 
И, баш к'о први дан, чудан је остао. 
Можда би нешто боље живовао, 

Да ниси њему искру с неба дао; 
Што умом зове, а дубљи му смер, 

Да зверскији је нег и сама звер. 

Док мени, прости, створ тај необичан 
Дугоногом се попцу чини сличан, 
Што вечно леће и скакућућ трчи, 

А свеђ у трави стару песму цврчи; 
Па бар у трави да се добро влада. 
Већ баш у свако ђубре нос забада. 

Господ. 
Кадгод сам досад овде биво 
Увек ти нешто беше криво> 
Зар на тој земљи нема добро што» 


МЕФИСТОФЕЛЕС. 

"ај Не, господару, свуд је, ко и пре, зло па зло. 
| Жалим свет тај што толко уздише, 

Па ти га и сам већ не мучим више. 


Господ. 
Знаш Фауста 2 


бу · Е МЕФИСТОФЕЛЕС. 
Доктор Фауста 2 


у . Господ. 
Слугу мог. 


| МЕФИСТОФЕЛЕС. 

-5 Бога ми, тај ти мало чудно служи, 

| Земаљско што је, с тим се и не дружи. 
Тог силан нагон напред дражи, 

= А зна већ и сам да је полу-луд; 

235 Са неба звезде понајлепше тражи, 

| Од земље хране за најживљу жуд, 

И ништа досад да оснажи 

Ил' да ублажи узбуркану груд. 


Господ. 
Засад он јоште збуњен служи мени, 
Ал' управићу к Јасном његов ход. 
Зна добро вртар, кад грана зелени, 
Да прво лето носи цвет и род. 


МЕФИСТОФЕЛЕС. 
Уопклад ево, тог ћеш изгубити ! 
Допусти само мени пре, 
Да уза њ увек могу бити. 

Господ. 
Док је на земљи, нека сме 
За тобом ићи, — води га уза се. 


Створ људски лута док за вишим гре. 


МЕФИСТОФЕЛЕС. 


Е, хвала на том. За покојне ја се 

И не кидам, ко ни за све што вене, 
Образе волим једре и румене. 

За мртва миша мачка с' не брине, 
И ја се стално клоним лешине! 


Господ. 


Па добро. Посла ти се лати, 

С праврела сведи дух необуздан, 

И поведи га, ал' га прво схвати, 

На своје стазе у бездан. 

Најзад ћеш и сам признат мрк и љут: 
Да добар човек у нагону мрачном 

Зна ипак добро где је прави пут. 


МЕФИСТОФЕЛЕС. 
Хајд видећемо! У рачуну тачном, 
Знам да се нећу преварити лако. 
Па кад ти јавим да је збиља тако, 
Допусти тад да кличућ дођем ја. 
Праха ће јести, јоште како, 
К'о стрина ми, празмија, јешће пра. 


Господ. 


Преда ме ти смеш стати увек снова, 
Јер ја не мрзим тебе ни твој сој. 

Баш стовраг лаки од свих злих духова 
Понајмање ми рад ремети мој. 
Истрајност човечја да заспи хоће често, 
И мртвило га спута кадикад, 

Радо му друга орна шаљем тад, 


УУ 


4" 

Да боцка, дражи, — ту је теби место. — 
| А ви, прави божји синови, 

| Уживајте лепи живот ови! 

| Што постаје и вечни гони крет, 

· "нв | Нек љубављу вам пуни мисао, 

Бе: А што кроз маглу једва слути свет, 

Тв Разјасните и створ'те смисао. 

Е- | (Небо се затвара, артанђели се разилазе). 


МАФИСТОФЕЛЕС сам. 


Да рекнем старцу коју, ту сам таки! 
Е: ; Ал добро пазим, да се не уморим. 
|: --, | Ипак је лепо, да господин таки 
Е- Ччак и са врагом тако људскизбори ! 


ОВ РБЕТЕ 


(С немачког превео 7.). 








ХОНОРЕ-ДАОМЉЕ 


Домје је што и буна, а буна је што и Домје. У 
детињству виде црвену заставу и чу поклич победника, 
а као муж наруга се Републици, гледајући у њој све по- 
роке некадашњег краљевства, а само у полепшаном руху. 
Јучерашњи превратници данашњи су реакционари, што, 
позивљућ се на скорашње стечевине, настоје угушити 
сваки даљи напредак. Домје је непријатељ мира, застоја, 
те иступа као бунтовник против онима, што недавно 
бише борци, па задовољни с пар извојштених права од- 
марају се гледајући противничким оком све оне, што се 
дрзнуше такмити и нарушити нови поредак. Он не иступа 
са сувереним осмехом, већ у трагичности изнаша комич- 
ност, а у комичноме трагичност. Не разликује једно 
од другога, и у том је његова величина. То је онај „сћтаго“ 
озсито“, с којим се послужи Шекспирове, да истакне по- 
једине типове у великом оквиру трагедије и комедије. 

Посјетитељ ће пред Домјеовом сликом „Драма“ 
бити потресен, али само у први мах, јер идиотски пре- 
страшена лица гледалаца и немаравна поза глумаца за- 
сени први утисак, и та нагла промена дојмова два пут 
јаче делује, него што би деловало, да је сликар одмах 
прецизовао властите интенције и воље, да нам је дао 
готову резултанту. 

У Домјеовим су карикатурама врло мало алтери- 
ране црте лица. Он забацује сва изванска помагала, а 
једино наглашује израз очију и устију, те кретњом ка- 
рактерише поједине особе. Он је учитељ свима фран- 

цеским карикатуристима, и његова је заслуга, што сачу- 
ваше оригиналност, незаведени од успеха минхенског „Сим- 
плицистимуса“. Теодор Хајне и Олаф Гулбрансон и други 
схватише карикатуру као потрет, где са пар маркантних 
потеза истиче смешна страна каквог познатог човека. 
Рудолф Вилке још се највише приближује Французима. 
Поглавита је мана ове групе уметника око „Симплици- 
стимуса“, што су се сви специализовали. Хајне је за 
политику и обитељни живот, Гулбрансон за портрет, 
Резничек за пикантерије, Тени црта морнаре и војнике, 
Шулц је лирски расположен, а Вилке и Бруно Паул ру- 
гају се разним занимањима. 

Домје је до своје смрти тражио нове начине, да 
се изрази, не задовољавајући се с маниеријом попут мин“ 
хенске школе. Тако, да га можемо следити у разним фа- 
зама: од романтицизма ослобађа га Дон Кихот, Санчо 
Панса, те од тада даље тражи свој пут, сликајући при- 
зоре из казалишта, из свог приватног живота, и бележи 
марљивошћу кроничара актуелне париске догађаје. А ипак 
Домје није натуралиста, јер је прави уметник. 

Ралф Емерсон вели: „и најфинија поезија бијаше 
с прва тек искуство, али од тада је мисао доживела прео- 
бражај. Образовани људи стекоше вештину, да пишу сти- 
хове, али у њиховим песмама замјећује се искуство, и 
ко их добро позна, може врло лако одгонетнути име 
сваке особе. То је Андрија, а то је Рашела. У том слу- 
чају превлађује прозаичност. Песма је само заметак са 
крилима, а не лептир. У души правога песника прео- 
братио се дотични створ у нови елеменат ништи и све 
је извањско оћехнуто. По овој истини и заокружености 
његових слика долази се до спознаје, да је његова 
уметност била уметност срца. Ни трага себичја нема 
ња њој“. 

Домјеов је идеал изражен у тим речима Емер- 


сона, и ретко је који боље од њега схватио, да је нату- 
_рализам негација уметности. Оно, што си видио, ваља 

проћутјети, а не забиљежити тачношћу фотографског апа- | 
рата. Од туда и Домјеово несхваћање за антику. Та 
складна аполинијска љепота бијаше му хладна, неразум- 
љива, јер он осјећаше једино за своју добу и савреме- 
нике. Никад га не очара нагост женског тијела, нит су 
га занијели облици какове живеће Афродите, већ насу- 
прот извргну смијеху Евине кћери, сликајући њих у га- 
ћицама и у тоалетама, што могу одушевити тек рођеног 
барбарина. Домјеове су жене грдне, незграпне, те их 
јамачно не би змија напастовала, да кушају забрањено 
воће. С тога су његове даме обучене, а кад нас хоће 
упозорити на грдобу појединих дијелова тијела, онда их 
рише у купалишту с босим ногама и мокрим одијелима,. 
што се приљубише уз облије форме. Нагост га не за- 
нима, осим код дјеце, чије су кретње још наравне, не- 
присиљене и спонтане. Дјецу воли, а женама се Домје 
руга, чим му се пружи пригода. Руга се њиховим мо. 
дама, еманципацији и васпитаности. Изнаша призоре, гдје 
лете по зраку с надувеним и широким сукњама крино- 
лина, а одоздола гледају људи, уживајући, у тај нови 
систем зракоплова. Или се двије грдне бабе разговарају 
о несташици жена у Калифорнији, па ружнија закључује, 
да је вријеме, да и оне пођу у те блажене земље. Или 
с придигнутим сукњама хрле на бурзу да дознају течај, 
вриједностних папира. У другим цртежима сусрећемо даме, 
што уз незграпне кретње декламују стихове или се бече 
пјевајући „сауаџпе“, или госпођица кћи игра на гласо- 
виру, буљећи у партитуру отворених устију и раскуш- 
тране косе. Кад господари нису код куће, онда кува- 
рица опонаша госпођу, пјева романсу, гледајући с извр- 
нутим очима пут неба, а слуга је прати, ударајући по 
гласовиру. Под цртежем је написано: с' ез! псопубтеп! 
Фауоп де дотезнацез, даш опф зегу сћег М. Оиргег“. 

Домје, изсмјехавајући еманципацију жена, нацртао 
је био грдосије, што се ругају лијепој мајци, те у ово 
напредно доба још доји властито дијете. Није поштедео: 


ни брак, него нас уваља у обитељске тајне, и ми при. _ 

суствујемо покушајима мужа и жене, што се труде како 
ће наравније извести призор срчбе или љубомора пред 
својим знанцима. Мадам ће у одсудном часу подићи руру 
пут неба и рећи ће незахвалном супругу: „Ви нећете 
уграбити моје дијете !“ 

·__Срди га глупост и ограниченост сељанкиња, што 
вјерују обећањима одвјетника: чим потпишу погодбу у 
његову корист, да ће им печене шеве падати у уста. 
Домје нам је приказао сељанкиње, како се разваљених 
устију загледаше у јако птица, што над њима лијећу, а 
у даљини попут пољског страшила на вјетру лепрши 
дуга црна сподоба лихвара-одвјетника. 

Мислим, да није нуждно нагласити, да је Домје 
сматрао жену инфериорнијом од мушкарца и по духуи 
по лијепоти тијела, ну сваку је мајку поштивао, јер је у 
материнству гледао праву женину сорту. Тај моменат 
приказао нам је у слици: „мајка и дијете“. Ту за. час пре: 
стаје сатира и у нама се види оно свето и добро, што 
смо о првим гуцајем млијека усисали. Жена је од при- 
роде оприједељена, да буде подложна мужу, а еманци- 
пација је само послиједак наших варварских времена. По- 
штујмо жену кад рађа здраву дјецу. 

Јакошћу једног Молиера и Раблеа нацртао је кари- 
катуру „Слободе“. Искалио је сав бијес, пламтећи против 
Лују Филипу, том представнику натражњака. „Слобода“ 
је приказана као млада и лијепа дјевојка, на глави јој 
фригијска капа. Она спава на раскошном кревету, не са- 
њајући о погибељи. Али се нетко тајно краде к њој: јак 
као атлета, а сличи Лују Филипу. Атлет разбојнички 
навали на „Слободу“ и довикује јој као Отело Дездемони: 
Ауе2-уоиз Та! уоз рпегез се 5оп, тшадате! 

Домје не мање бјесни против буржоазији, којој 
је симбол и господар Луј Филип. Не може да трпи 
ту нову касту, јер је ђоцгоеолз ђазгата пучанина и ари: 
стократе. Све је њих укрцао на један огромни бриџ 
(врста лађе), а у бокове тог великог брода пуца топ, да 

се утопе ти пусти „грађани“. За Домјеа је буржоазија си- 
ноним пропасти францеског друштва. За њега одвјетник 
није бољи од акробате, хрвача и кротитеља звијери. Једне 
и друге изнаша истом тенденцијом, као шарлатане, које 
хоће да извањским сјајем заслијепе народ. Превијају се, 
лажу, скачу, нагрђују лице — само да насмију пучанина, 
а он добричина вади крвавим знојем заслужене жутаке, 
и сматра се почашћеним, ако га таквога господа оробе. 

Не казалиште, ни глумице није поштедио, јер њихов 
идеал није умјетност, већ у борби за новцем мјесто да 
изгајају; они пошминчише народ. У дјелима „Драма“ и 
„У казалишту“ руга се немарности у опће, а напосе глум- 
цима, што криво тумаче списатељеве интансије. А гле- 
даоце изнаша као крдо, што се гража или весели прама 
тужном или шаљивом садржају игроказа. 

Домје се уздиже до Балзакове „Сотефе ћитате, 
кад описује људски егоизам. У соби на клину виси о 
пелене објешено диете, а његова дојиља забавља се на 
крај села плешући дивљи и разуздани плес. Другдје опет 
рибар трстиком пеца рибе непомично, мирно, пазећи на 
најлаганији трзај повраза, а није га брига, што се под мо. 
стом, недалеко од њега, утопљеник бори у матици ријеке. 

Домје је достигао врхунац с илустрацијама Санча 
Паиса и Дон Кихота. У даљини се, на празном хори- 
зонту, попут распете утваре истиче мршави и дуги лик 
Дон Кихота, а у непосредној близини под сјенатим ста. 
блом одмара се малени и дебели Санчо Панса. Или пак 
видимо Витеза тужног лица, како јаши на ороњелом и 
изгладњелом Розинанту, а за њим полако клипше сеља. 
чина Санчо на угојеном магарету. 

Изнаша вјечни контраст идеалисте и филистра, јаче 
наглашујући комичност лутајућег витеза, јер њега више 
воли, јер му је ово дан, јер тај смијех није далеко од 
поштовања. Санчо му је занимив ради контраста и служи 
као средство, да постигне јачу пластику. Дон Кихоте 
неби био смијешан, да нема на тисуће Санчо Панса; ње- 
гова комичност, дотично трагичност лежи у томе, што 

се дигао над обични ниво крамара, и што га ти глад“ 
ници израбљују. Они идеал замјењују новцем, и прама 
добитку мјере врстноћу работе и работника. Њих Домје 
презире, а Дон Кихоту се руга, што с копљем, којим гони 
утваре, пробада мјехове и бори се с вјетрењачама, мјесто 
_ да тим копљем удари на филистре, као оно Самсон, кад је 
неколико тисућа њих утаманио дољном чељусти магарета. 


Божо ЛОВвРИЋ, 

„Ми смо у срећном положају према Енглеској, јер 
између нас нема никаквог сукоба интереса, и пролазне 
несугласице којих свугде има; али између нас нема ничег 
што би било у стању да доведе до рата ова два вредна, 
мирољубива народа“. То су Бизмаркове речи, које је из- 
говорио 10 фебруара 1878, у свом чувеном говору; и 
те речи нису биле какво дипломатско лукавство. А данас 
би се канцеларова тврђења могла, од речи до речи, обр: 
нути: Немачка и Енглеска су једна спрам друге у општем 
сукобу интереса; њихово трговачко супарништво тако се 
заоштрило и умногостручило да је постало најзад стална 
„несугласица“, и управо због тога што су и један и други 
народи „вредни“ могло се мислити, у гзвесно време, да 
ће престати бити и „мирољубиви“. Енглеско-немачко су- 
парништво истиче се кроз сву политичку историју Европе 
последњих година; оно, у знатној мери, опредељује др- 
жање и рад великих сила. Посматралац који би се из- 
дигао у мислима изнад свога времена, као ваздухопло- 
вац изнад земље, разазнајући само главне црте поли- 
тике за последњих десет година, запазио би одмах 
грдну супротност у интересима и тежњама. Садање су- 
парништво није ни решило ни потрло раније и особите 
разлоге неслози, него се увлачи свугде, да све погорша 
и све извитопери. Ишчекивање велике битке притискује 
свет неспокојством и мути му живот; народи, неми као 
тице пред олују, траже где ће се склонити док прође 
непогода. 








+ 

И 

38 
|“. 


ЕНГЛЕСКО- НЕМАЧКО СУПАРНИШТВО. (73 





|| 


Између Енглеске и Пруске традиције су у самоме 
пријатељству, у савезима и заједници оружја. За енглеску 
свађу Пруска је подлегла на Јени, на Ватерлоу су се 
Вашингтон и Блихер загрлили. Кроз цео ХЛХ век бри- 
танска политика потпоможе напредак пруске моћи: Пруска 
има јаку војску а мало новаца, она може, кад дође време, 
послужити смеровима лондонског кабинета; она им је и 
послужила понизив Аустрију и потукав Француску. Франк: 
фуртски уговор је у Енглеској радосно дочекан од јавног 
мњења и примљен од владе; онима у Лондону годило је 
што је нова царевина анексијом једне француске земље 
нанела Француској незалечиву рану: та два непријатељска 
народа гложиће се и уништавати узајамно у непрекидном 
непријатељству, на велику добит посматрача. Да би спре- 
чио Русију на путу за Цариград, Дизраели, 1878 године, 
прилази на Бизмаркову страну. Из страха од словенског 
спуштања ка Индији, Енглеска на Берлинском Кон- 
гресу изводи Немачку на Средоземно Мере. Тада је Биз- 
марк и честитао себи у изразима, које смо споменули, 
да између Немачке и Енглеске нема никаквог сукоба ин- 
тереса. Две краљевске породице биле су у најтешњим 
сродничким везама: једна ћерка краљице Викторије имала 
се попети на немачки царски престо. Ни по чему се није 
могло предвидети да ће се слога, по изгледу тако ко- 
рисна по обе земље, моћи икада да поколеба. Али то 
доба доброга слоразума данас већ припада прошлости, 
а та прошлост још је скорашња; она је за собом оста- 
вила успомене и туговања који су налазили израза у по- 
кушајима за ново зближење и споразум. 

Енглески народ на његовом острву често су поре- 
дили с посадом на граду: он има природнога смисла за дис- 
циплину и поуздану склоност за друштвени живот, што 
долази од географских и економских прилика под ко- 
јима живи и којима има и да захвали што је у стању 
да се красном једнодушношћу одупре свакој опасности 
која би запретила нацији; у часовима кризе Енглези раде 

као по некој тајанственој заповести, заједно и сложно 
с владом. Но њихова острвљанска сигурност и њихов прак“· 
тичан трговачки дух узбуне се тек кад опасност постане 
сасвим блиска; Енглези никако не предвиђају будуће опа- 
сности. Још 1870 могло се предвидети да се једна ца- 
ревина, која је створена победама и заснована на осво: 
јењу, неће одрећи ширења, и да ће своју делатност, под- 
стакнуту успехом, пренети и на друга поља. Енглези 
нису имали ни појма о каквој немачкој опасности сведо 
дана кад је већ било касно да се она предупреди. 

Година 1878 и Берлински Конгрес обележавају по. 
следње освојење и највишу тачку Бизмаркове политике, 
која од тада, у Европи, постоје одбранбена, консерва- 
тивна; оснива Тројни Савез, синдикат за узајамно обез- 
беђење користи задобивених Франкфуртским и Берлин- 
ским Уговором. Не налазећи више у Европи на што да 
се упути немачка делатност се обрће морима и економском 
завојевању. Пристиже и нова генерација која није узи- 
мала учешћа у војним триумфима из којих је поникла 
царевина; уједињење је тај нови нараштај затекао као 
свршено дело, и она своје успехе тражи на другој страни. 
Виљем П представник је тога нараштаја. Претке који су 
створили царевину мачем и ватром, Цар у својим гово- 
рима слави као паладине, пореди их с нибелуншким ју 
нацима; посвећује њихове статуе и прославља рођендане; 
одаје им пошту као боговима који штите царевину; али 
им он даје место само у историји; и ако који од њих 
покуша да надживи своје доба које је већ прошло, до 
живи немилост па ма колико велики био. 

И сам Бизмарк ма колико да је, по речима Шува- 
лова, „патио страхујући од европских коалиција“, упутио 
је своју земљу у правцу стицања колонија. Од 1884 до 
1888 он доби свој део у подели света, али његов део 
није био најбољи. Енглеска је у почетку пријатељски 
предусрела овог новајлију у политици колонијалног ши- 
рења; она у њему није видела каквог опасног такмаца, 
већ више савезника који би јој помагао да обузда фран- 

цуске тежње. Са Виљемом П све се мења. Пре ступања 
његовог на престо представљали су га ратоборног и као 
васпитаника Бизмаркова; међутим он је био мирољубив, 
отпусти Бизмарка и посвети се трговачком и економском 
напретку. Кад је и то постигнуто, требало је довршено 
дело сачувати и не дати да се уназади; али зато сад 
треба тражити у даљини тржишта за производе инду- 
стрије и тражити земаља где би се сместило вишак по- 
пулације. По мишљењу царевом, његова политика је исто-· 
ветна с политиком његовог деде, разлика постоји само 
у средствима. То Виљем П тврди сваког часа у својим 
говорима: | 

„Наша је будућност на води; што више Немаца 
буде ишло тамо, по нас ће све боље бити: јер кад јед- 
ног дана Немац буде научио да гледа у даљину, мање 
ће се подавати ситним бригама свакодневног живота... 
Ми смо извукли последице из онога што су нам као 
своје лично дело оставили Цар Виљем Велики, мој бес- 
мртни дед, и овај велики човек (Бизмарк), коме данас 
откривамо споменик; и те су нас последице одвеле онамо 
одакле се некада Ханза морала да повуче, јер царевина 
не беше ни жива ни снажна“. 

· Последица је такве политике, у Европи, мир. Без 
мира нема трговачког напретка нити задобијања коло: 
нија. „С тога је данас дужност мога дома да подстиче и 
штити трговину у сред дубоког мира и кроз дуги низ 
година“. Тржишта за трговину, колоније у које ће се 
сместити исељеници из Немачке, пристаништа за постају 
трговачке и ратне флоте, јесу у првом реду смерови по- 
литике Виљема П. Али његова политика има и један виши 
идеал, опсежнији и опаснији. Један народ препун победа, 
један народ просвећен и славан, и са свог оружја и са 
својих научника, филозофа и писаца, мора се интересо- 
вати свим оним што се збиља на кугли земаљској; свугде 
он мора бити први, и ко би похушао да му то оспори 
излаже се опасности да га удари „десница у оклопу“ 
немачког витеза. Људи из херојске епохе обезбедили су 

Немачкој надмоћност у Европи, али то није довољно; 
царевини мора припасти и светска надмоћност: „Ваше 
величанство се могло уверити с колико силине куцају 
океански таласи на вратима нашег народа и гоне га да 
тражи, као велики народ, своје место у свету и каже 
своју реч у светској политици. Океан нас учи да се на 
његовим таласима и по његовим далеким обалама не може 
више донети ни једна одлука без Немачке и немачког 
цара. Ја мислим да наш народ пре тридесет година, пред“ 
вођен својим кнезовима, није проливао своју крв и био 
победилац зато да га данас искључују из крупних спо- 
љашњих послова. Ако би немачки народ дао да се тако 
поступа с њим значило би да је, и за увек, крај њего 
вој светској моћи, а ја нећу да дотле дође. Да се то 
спречи, употребити згодна, по потреби и крајња средства, 
то је моја дужност и моја најлепша повластица, а уве: 
рен сам да ћу, кад куцне час, за собом имати, одлучно 
решење, све кнежеве и народе Немачке“.! ; 


У том немачком ширењу две су стране: једна мате- 
ријалистичка и друга идеалистичка. Нашло би се туар- 
гумента и за Марксов „економски материјализам“ и за 
„историјски идеализам“. Народи који су навикли на по- 
беде постају предузимљивог духа и добивају смелости за 
прегнућа. Полет у индустрији западне Немачке изникао је 
из успеха немачке војске; али је опет тај полет са своје 
стране изазвао, и учинио неопходном трговачку и по- 
морску експанзивност. Одавно су и често проучавани уз- 
роци овог ишчекиваног полета, и то и сувише потанко, 
да би сад било потребно враћати се на то. Немачка ин- 
дустрија је по енглеску индустрију и трговину постала 
страшна. најпре што располаже истим пошребним сред- 
сшвима у железу и угљу, а лосле што су савршено нова 
оруђа, научнички саграђена и с методом примењена, ста- 
вила немачке фабрике у неоспорно надмоћнији положај 


' Кнез Рупрехт од Баварске — 4 јуна 1900 на крштењу оклоп- 
њаче „Митејеђасћ“. 

према енглеским фабрикама које су већ старе, које гу 
навикле да побеђују без такмаца и по којима се рад свео 
на просту праксу. Из рудни«а и фабрика у Вестфалији, 
из рајнских покрајина, из Саксонске, из Шлезије, из при: 
станишта на Рајни, Северном и Балтичком Мору, издигла 
се једна нова, трговачка, поморска и либерална Немачка, 
готова да Великој Британији оспори превласт над морима 
и у пословима, а пруским племићима из источних покра- 
јина управу царевином. Та нова Немачка с царем Ви- 
љемом П наставља на свој начин дело немачких завоје- 
вања и тежи светској хегемонији. 

Хегемонија је грчка реч и означава претежан утицај 
који су извесни градови, Спарта, Атина, Тива, доцније и 
Маћедонија, имали на групу грчких државица, снагом 
свога оружја или упливом свога генија. Народ у кога је 
хегемонија има над осталима неку врсту моралне пре- 
власти, засноване на војној надмоћности; он је њихов 
представник према иностранству. У Средњем Веку папа и 
цареви деле хегемонију у Хришћанству, или се отимају 
о њу; они су представљали његово јединство према не- 
верницима. У модерној Европи било је, у извесно време, 
народа, који су, изгледа, били задобили превласт над 
осталима: тако Шпанија под Карлом У, Француска под 
Лујем ХЛ и Наполеоном, Енглеска под Викторијом; али 
стварно никад нису постојано управљали осталим наро- 
дима. Данас у Европи појмом равнотеже замењен је појам 
хегемоније. С васкрсом царевине, Немачка је оживела у 
неколико средњевековну империјалистичку идеју, која се, 
у духу и говорима Виљема П, сваки час преплеће с бри- 
гама које су реалистичне и потпуно савремене. Позива- 
јући народе да се удруже против поклоника Будиних и 
спасу „најдрагоценија блага“, шаљући свог фелдмаршала 
Валдерзеа да води у Пекинг сједињене трупе, Виљем | 
се ставио у положај поглавара хришћанског света; он је, 
у старом смислу речи, учинио један императорски гест. 

Немци налазе код својих филозофа ову идеју о Не- 
мачкој која влада силом и служи се њоме да васпостави 

један виши ступањ цивилизације, припремљене немачким 
генијем. Од Хегла до Ничеа читава једна поворка ми- 
слилаца засновала је метафизику о благотворној сили ио 


рату носиоцу реда и напретка. Ово су схватање, коме је 


Вагнер био псалмопевац а Бизмарк га приводио у дело, 
професори универзитета раширили све до најдубљих сло- 
јева народа. Батаљонима и оклопњачама немачким, тр- 
говином и поморством, треба да се рашири царство не- 
мачке науке и културе. 

То су снаге и појмови који ће се сусрести и суко- 
бити с економском и поморском надмоћношћу Велике 
Британије. 


(Наставиће се) 
РЕНЕ Пинон. 


(С француског превео М. ЗеБић). 











ПОЗОРИШНИ ПРЕГЛЕД. 


ПРОСЛАВА ЧЕТРДЕСЕТОГОДИШЊИЦЕ ДОМА НАРОДНОГ 
ПОЗОРИШТА. 


Свечана представа од петога новембра које је дало 
Народно Позориште не обележава један значајан дан у 
књижевности, колико је оснивање сталне позорнице било 
од утицаја на развиће драме. Пре четрдесет година је 
ударен темељ позоришној згради, али је српска драма 
много старија од свога званичног храма. Она је стара 
може бити, — ако помишљамо на Дубровник, — колико 
и све остале драмске књижевности савремених великих 
народа, а у самој ужој отаџбини нашој прва је пред- 
става Јоакима Вујића претходила оснивању позоришта 
за читавих тридесет и неколико година (у Крагујевцу, 
1835). У Војводини тај датум залази дубоко у Осамнаести 
Век. Зато је и скорашња прослава нашег позоришта имала 
пре месни, интиман значај, и зато је изабран за свечану 
представу један комад, чији се дан рођења отприлике по- 
клапа са даном рођења позоришне зграде. 

Тај комад је био Глишићева „Подвала“, представ- 
љана први пут доста ускоро после оснивања Народ- 
ног Позоришта. То није једини и никако најглавнији 
разлог зашто је он изабран. Глишићев комад није савр- 
шена драма; он је без икакве драмске технике; износи 
ред слика из живота народа, неколико типова, које сви 
ми познајемо и који су се, шта више, доцније, редовно 

вљали у нашим комадима са села. 

Због тога се „Подвала“ може сматрати као комад 
праотац чнтаве једне гране, и то најглавније, наше по. 
зоришне књижевности. Доцније се та грана обогатила 
песмама и постала познати комад с певањем. Сви су ти 
комади развучени, без одлике правог драмског произ- 
вода, и личе на Глишићев комад. Та врста је управо нај“ 
успелија, ако не једина успела у новој српској драми,и 
то је што је намеће да представи један тип. 

Самим тим што је пуна познатих и на нашој по- 
зорници већ одређених прилика из нашег друштва, „Под“ 
вала“ је имала изгледа да се најбоље игра и да на тај 
начим пригодна представа има значај по развиће глуме 
у једном одређеном глумачком друштву и у једној кући. 
То је ближе замисли саме свечаности, која је прослава 
дома, као што смо напоменули. Она би тада била не 
само поглед у назад, него и искрено признање, докле се 
дошло у драми и у глуми. Код нас је било глумаца који 
су представљали Шекспира, Ибзена, Диму, и било је пи- 
саца који су писали друго што осим комада из народа, 
али је он остао једина потпуно испуњена мера за наше 
глумце, као и за наше писце. Ако је ово друго мање 
тачно него оно прво, ипак, кад је требало прославити 
четрдесет година трајања сталне београдске позорнице, 
имало је више смисла показати докле се на њој и са њеним 
снагама дотерало за тај низ година. 

Мора се одмах признати да се ни ту није отишло 
далеко. Несумњиво је да наша глума пролази кроз доба 
слабости и недостатака снага. Ако се штогод урадило од 
1869 године у позорничкој техници и у декорацијама, 
онда је то једини напредак. Поред велике државне цо- 
моћи које позориште добива, он је сасвим недовољан. 

Пролог Г. Велимира Рајића, којим је почела све- 
чаност, представља тренутак освећења темеља позоришта. 
Окружен гомилом великодостојника, у декору старе џа- 
мије, турских кућа и зелених дунавских обала, Митро-. 
полит Михаило и кнез Милан полажу темељ у негдашњем 
шанцу. И ако је наша нова повест кратка и ако је опасно 

износити врло блиску прошлост и представљати људе 
од којих су многи живи или још у памети свију, ипак 
је та слика вредела са свога осећајног садржаја. 

Свечаности су присуствовали управници позоришта 
југословечских. Том приликом је дана мисао о извесној 
заједници тих позоришта. 


ПРОВИЗОРНИ. 


ЈЕДНА ПОСЕТА У СКОПЉУ. 
БЕОГРАДСКО ПОЗОРИШТЕ У СКОПЉУ. 

Пошао сам из Београда да први пут видим Скопље 
и Косово, пре неколико дана, једне хладне октобарске 
ноћи. То је било испуњавање једног великог завета, је- 
дног од најмилијих зарицања које сам безбројно пута 
учинио своме срцу. Чудан случај хтео је да се то догоди 
исти дан када се у возу на истом путовању налазила ве- 
лика група београдских глумаца са својим управником 
-— док се у последњим колима воза налазила гомила 
царских круна, војводских калпака са челенкама, тешких 
мачева и великих штитова од сјајног плеха, оклопа и 
кацига од мједи, или, можда, од хартије... И кад је воз 
пошао у ноћ, и док се чула урнебесна песма по колима 
воза, ја сам мислио на та кола пуна тих позоришних 
дрангулија. То су били трофеји наше културе с којом 
смо ишли те ноћи у крајеве где треба спасавати и освајати; 
то је био наш нови поход на југ један поход јачих и бољих. 
Ја сам мислио о тим коластим аздијама у које су се 
облачили некадашњи српски велможи, и на оне сабље за 
које су нам певали да су посуте драгим камењем и би- 
сером звечале некад по калдрми Крушевца, града Чести“ 
тога Кнеза, и које су преломљене остале на жалосном Ко- 
сову. Колико славе евоцирају ти ташти предмети што све- 
тлуцају у ноћи једних железничких кола... И колико кул- 
туре! Јер слепи српски певач трошио је некад на сто- 
тине стихова док обуче Милоша и његова два побратима 
у њихова господска одела, и ништа као ти стихови пе- 

сника голаћа и просјака не показују господство наше 
прошлости и велики укус усађен у нама за лепоту и 
простор. Зато, видећи се, сасвим неочекивано, учесником 
те патриотске и културне експедиције у наше заветне 
земље, та гомила круна и мачева дуго је занимала моју 
мисао, уз опори ритам точкова ноћног воза, који је јурио 
кроз мрак, ветар и песму. 

Да, ми смо ишли на југ да својом прошлошћу осва- 
јамо своју будућност, јер све те круне и мачеви треба 
да имају свој мегдан, успехе и победе. Нека зато Бог 
опрости што сам свесрдно изневерио уверење моје гене- 
рације да наша повест и наша душа истичу из гуњца и 
опанка, и што је срце хтело више простора и више ле. 
поте. Зато та ноћ у возу који је био пун људи на чијим 
је устима било тако пуно стихова о великим царевима и 
великим нашим војскама које су силазиле на југ и освајале 
Солун, и које су ишле да освајају Цариград — та ноћ је била 
једна од најлепших које је могла имати моја машта. Јер 
сутрадан треба да све те речи и сва она гардероба кра- 
љева и војвода оживи једну велику историју, и тоу 
слици каква се пет столећа није огледала у плачном 
оку мог брата, доле, у царском Скопљу, у нашој мајци 
Старој Србији. 

Та дуга и лепа ноћ није се могла лепше окончати 
него када смо целога јутра силазећи према Скопљу гле~ 
дали огранке Скопске Црне Горе, куда су до јуче про. 
бијале српске чете и куда је осветнички пуцала српска 
брзометка. Ту близу лепога Куманова виде се крај пута 
жалосни Табановци, једна разорена воденица, шта ли, 
са једном старинском џамијом свом поцрнелом од вре- 
мена. На том месту које је и под најлепшом јесењом све- 
тлошћу јутра изгледало тако некуд језиво, пала је не- 
давно једна од најхрабријих српских чета под кишом 
куршума турских војника. Сви до последњег умрли су 
с оружјем у руци, и попадали можда у једну заједничку 
локву крви, 

Али нисам могао имати ни најближу представу о 
томе какав ће утисак учинити на мене улазак у улице 
старога Скопља. Поглед са прозора воза на околину има 
пуно ванредног уживања симетрије и боја: са једне стране 
Шар-Планина у којој је заспао Марко Краљевић, засе- 
кавши своју авантуристичку садљу у једну стену; пла- 
нина је сва чивитаста и по врховима се види дебео нов 
снег. Скопска Црна Гора је сива и истом попрашена 
снегом, а Воден, над самим Скопљем, везан опет за Марка 
многим причама, има изглед каквог лепог грчког брда. 
Само што изглед Скопља оставља болну импресију својим 
мрачним и убогим зградама по предграђу поред којих 
пролази воз, пиштећи једним опорим звуком који се ра: 
зилази у прљаве махале. Безбројна турска гробља виде 
се свуд око Скопља, али не гробља с чемпресима као 
на Истоку или с купинама и багреновима као у Мостару, 
него потпуно гола и очајно убога. 

Сама варош допуњује тај први утисак. Скопље, то 
је гомила прљавих ствари и оголелих људи. Ничег више 
императорског у граду Душановом, ни једног спомена 
господства тога великог владаоца и мудрог законодавца, 
српског Јустинијана, који се овде крунисао царском кру- 
ном и прокламовао свој законик у дубини тамног и су: 
ровог Средњег Века. Још стоји само мост на Вардару за 
који се каже да је из тога доба и показују стене у те- 
мељима скопске тврђаве — и још стоји народ који го- 
вори српским језиком и који слави српску славу, и чија 
се сва очајна борба води да сачува један падеж или 
један глаголски облик, који би, кад би се изгубио, могао 
га одвести у потпуну националну пропаст. По улицама 
се много чује турски језик, канда више него и срп- 
ски дијалекат. Бугарска, чији је поклисар некада прису. 
ствовао овде као изасланик васалне земље на крунисању 
српског императора, има леп консулат на кеју Вардара; 
Грци имају неколико лепих здања, нарочито лепу гим- 
назију; Срби имају своје школе у којима ври као у пче- 
лињаку и где се ради с великом преданошћу. Али све 

то недостаје срцу и машти у граду који је највиша рг: 
ликвија наше прошлости, град за који су везани наши 
највећи спомени, који је срце српске земље, и где има да 
се реши наша будућност. Очи су просто заслепљене си: 
ротињом, глађу, ужасним нередом и прљавштином, уту- 
ченим лицима —- свим оним што је могла да остави у једној 
земљи и народу пет стотина година од изгубљене слободе. 
Овај град који стоји ту од римског доба, који је био од 
увек на раскршћу толиких путева, који лежи у једном од 
најбогатијих крајева европских, који има 50.000 станов- 
ника, сем једног кеја на Вардару нема више ничег што 
би показивало да је у Европи и на Балкану. Мени се 
бар тако чинило под оним оловним јесењим небом, из 
којег је помало падала ретка киша, и док су улицама 
текли потоци блата, и док се срце пунило разочаре- 
њем и тугом. 

Али није толико болела помисао како би тешко 
било вратити Скопљу онај блесак који је можда имало 
у дане нашег великог Цара и завојевача од којег је све 
стрепило на Балкану; нас је овде мучила мисас колико 
треба још напора да се свест. онога народа сачува за 
његове далеке традиције и да на његовим устима не 
умре лепа српска реч. Зато је гомила представника срп- 
ске позоришне уметности имала овде ових дана мисију 
која је учинила једно велико дело савести, и Срби у 
Скопљу неће то никад избрисати из својих душа. 

Физиономија позоришта прве вечери гостовања наших 
уметника, била је нешто до сада невиђено. Позориште, које 
је нова и згодна зграда за биоскоп, има два спрата ложа и 
широк партер; то је све заслуга неког паше који је хтео да 
иде у стопу са својим временом. Публике је било пуно, и 
њен изглед је био чудан. На другој галерији су се белели 
ћелепуши салебџија и бозаџија који су морали наћи много 
задовољства у Станковићевој „Коштани“, јер су урнебесно 
звиждали, а то овде замењује аплауз; доле у партеру 
све се црвенело од дубоких фесова образоване публике. 

По првим ложама извијала су се пера на огромним 
женским шеширима покупованим по Солуну, Пешти и 
Београду. Митко, кога је славни чича- Илија играо и овде 
са највећим скрупулама правога уметника, био је поздрав- 
љан непрестано са свих седишта. Коштана је по мало 
претеривала, и понеки су други имали изглед са вечерњих 
спектакла код „Кинеског Цара“ у Београду, али у глав- 
ном, комад је био одигран са много лепота. Тодоровић 
је у другом чину, као обично, био ванредно фини глумац. 
— Много је мање среће имало друге вечери „Љубавно 
Писмо“ од Трифковића, још мање „Смешне Прециозе“ 
од Молијера,а најмање наивна лакрдија Нушићева „Под 
старост“. Али је свет добродушно тапшао, чекајући су- 
трашњи дан кад се играо „Ђидо“ и „Зидање Раванице“. 
„Ђидо“ развучен, досадан, празан, непоетичан и лажно 
живописан, допао се лепотом народних костима и ле- 
потом хорова који су певани доста добро, уз пратњу му- 
зике која је била сасвим лепа. Али „Зидање Раванице“ 
задивило је, занело, и дирнуло до суза све гледаоце. Овај 
комад је једини наш историјски комад где немају при- 
лике наши глумци да много вичу, где нема убистава, и 
где радња тече свечано, као литургија. Он је сав рели- 


гиозан, пун љубави за цркву за коју се у тим крајевима. 


посведневно дају живот, и у њему гледалац има скоро целу 
нашу историју једног великог народа, и сва лица за који зна 
из народне епопеје косовске: Цара и Царицу, све Југовиће 
са старим Југом, Обилића, патријара, Рада неимара, војводе 
и другу госпоштину из времена Лазара Хребељановића. 
Бина се светлела од ванредно богатих историјских ко- 
стима, и одушевљени гледаоци, којих је сала била пре- 
пуна, (биле су и све школе), усвајали су до краја уједна- 
чени тон наших уметника, једнак на сваком месту текста, 
тон који је опомињао на гусларе и свештеничке говоре 
за време поклада. То се све тако дубоко свидело, да је пу- 
блика на више места отворено била дирнута до суза. Ја 
одиста нисам видео никада утисак позорнице на свет као 
то вече, када се, туде, на самом друму за Косово, после 
50 





| 
У 
| 


786 Српски Књижевни Гласник. 


и 


пет векова, јавила у очима ових Срба слика побожнога 
Цара мученика, и сви, обучени у злато и челик, јунаци 
који леже на том жалосном пољу, куда је одлазио, можда, 
највећи део Скопљанаца. То вече нам је изгледало јасно 
да је било неразумно долазити овамо са Митковом пи- 
јанком или Молијеровим прециозама, који не остављају 
ниу срцу ни у фантазији ових гледалаца никаквог трага, 
а представа „Зидање Раванице“ је била велики успех скоп- 
љански, који је показао којим путем треба ићи приликом 
нових посета у Скопљу. 

Свакако Позориште наше престонице може бити 
гордо на своју мисију у Старој Србији. Оно је више него 
икада послужило тих дана једном великом циљу, јер исто-, 
ријска лица из мирне Шапчанинове драме остаће као добри 
духови који ће дуго да посећују душу наше браће што су 
тих вечери били гледаоци, и да имо Србији дају идеју 
каква им је потребна да не потону и да сачекају. 


Х. 

НОВЕ БАЛКАНСКЕ ЖЕЛЕЗНИЦЕ. —— КРИТСКО ПИТАЊЕ. 


Питање о новим железницама на Балкану, а наро- 
чито о онима које би имале да вежу преко Дунава 
Европу са морима Јадранским, Белим и Црним, улази у 
нову фазу. За железницу која би везала код Радујевца 
Дунав са Јадранским Морем тамо преко Скадра, а преко 
Србије и Старе Србије, приступило се претходном изу- 
чавању на терену. Инжињери железничкога друштва ли- 
није „Цариград—Дедеагач—Солун“ пошли су на пут од 
наше границе код Мрдара, пут Приштине. Ако им се не 
учине какве озбиљне сматње, они ће проучити 210550 
тодо трасу те нове, будуће балканске железнице. За ову 
железницу интересује се и Италија, Француска и Русија 
и Србија. Турска нема разлога да се противи градњи те 
железнице, али и политички и приватни интереси поје- 
динаца као да ће играти значајну улогу у овоме питању. 
Турској се стално чини да њој прети највећа опасност од 
Србије и Црне Горе ако се сједине железницом. А на- 
ивним Арбанасима се предочавају Козаци, ако се Дунав 
веже преко Србије са Јадранским Морем. 


Железница која би везивала босанску границу са 
Митровицом кроз стари Новопазарски Санџак, као да се 
неће ни градити. Разлози за то су и техничке природе, 
а нешто и политичке. Утврдило се да би једна пруга од 
Увца до Митровице преко или кроз Рогозну планину, 
коштала врло много и да не би могла послужити ни за 

међународни саобраћај, ни за месни промет робе између 
Аустрије и Угарске с једне и Солуна с друге стране. — 
Још увек остаје за то најкраћи и најевтинији пут преко 
Србије. Анексијом Босне и Херцеговине као да се и по- 
литичка потреба железнице кроз Санџак умањава врло 
много. Сад изгледа далматинска железница на Скадар 
много важнија за политичке и трговачке интересе Аустро“ 
Угарске. 

Бугарска влада стално настојава да се бугарска цен- 
трална пруга веже са турском пругом Жбевац— Солун. 
Она је саградила пругу Софија—Ћустендил и Ћустен- 
дил— Девебаир, она је нудила Турској извесну суму но- 
ваца, до 8,000.000 динара, да сагради железничку везу 
од Девебаира до Куманова. Досадањи дипломатски по- 
кушаји нису имали успеха; јер у Бугарској не гледају у 
тој прузи друго до једну стратегијску железницу врло 
корисну за Бугарску. Има се право, јер је једна желез. 
ница Ћустендил—Куманово еминентно стратегијско поли 
тичка пруга. Турска би пре допустила да се централна 
линија бугарска веже за Бело Море, преко Самокова, 
Дупнице, Кочаринова, Џумаје и Штипа или Дупнице, Џу- 
маје и Сереза. У тој прузи има Турска и политичкога и 
стратегијскога трговачкога интереса. Али, на ту пругу 
за сада не пристају Бугари. 

Има једно ново железничко питање о коме се врло 
много бави не само бугарска и румунска штампа, него 
и влада бугарска и румунска. Обе се владе образовале 
и нарочите комисије да проуче то питање на лицу места. 
То је питање о вези између бугарских и румунских же- 
лезн„гца једним мостом на Дунаву. За њега су показале 
интересозање Аустро-Угарска и Немачка, чија штампа 0о6- 
јашњава да би преко Румуније, Дунава и Бугарске, био 
најкраћи пут м веза између Истока и Северне и Западне 
Европе. Питање о најкраћем путу између Западне Европе 
и Цариграда преко Румуније није ново. Одавна се поку- 
шало да се индијска пошта упути преко Румуније; но то 
до сада је све било безуспешно. Ново је само питање о са- 

везу између румунских и бугарских железница. Зато што 
је и ово још се није на чисто да ли у опште треба тај 
мост градити, и ако треба на коме месту. М, о њему се 
више баве у Бугарској него ли у Румунији. Више зато 
што је већи страх од ове железнице Дунав—Ниш—При- 
штина— Јадранско Море. Румунија с правом страхује да 
јој не пропадне мост на Дунаву и пристаниште Ћустенца, 
па зато се у њој мање и говори. 

Где би тај мост имао да буде» Да ли између Ђур- 
ђева и Рушчука, да ли између Зимнича и Свиштоваг Ту 
нема слоге. Једни су за Свиштов, други за Рушчук, трећи 
за Видин. Бугарски интереси би били да се сагради мост 
или код Рушчука или код Видина. Бугари би највише 
волели да ту буде код Видина. Железница која би преко 
Видина везивала Западну и Северну Европу могла би 
најлакше конкурисати садашњој линији Београд— Солун, 
и Бугарска би постала једна транзитна држава целе 
Европе. Бугари би били и за Рушчук, кад неби могао 
бити Видин, али за тамо би пристали са тешком муком 
Румуни, јер би на тај начин Галац, Браила и Констанца 
готово сасвим пропали. Бугарима неби ишло у рачун ни- 


како да се мост сагради на пример код Никопоља, око“ 


средине Дунава. У тој околини Бугарска је ненасељена, 
готово пуста, а и само земљиште је подводно и непо- 
годно за подизање железнице. — Али, ако би само могло 
бити да се сагради један мост међународнога значаја, ве- 
ћина би се слагала да се то учини па било то код Руш- 
чука, Видина, Лома, Рахова, Свиштова или Никопоља. 
Румуни, као што поменусмо, нису толико навалили, а 
пристали би радо на један мост локалнога значаја, који 
би био подаље од црноморскога пристаништа, ради ко- 
јега су Румуни потрошили много новца, ради којега су 
створили и нарочити Оријент-експрес. 

Стручњаци утврђују, а то могу видети и лајици на 
једној бољој географској карти, да за везивање Средње 
Западне и Северне Европе са Цариградом, Белим и Ја- 
дранским Морем није пут преко Румуније и Бугарске. 

Железничка пруга која би везивала например Пешту са 
Цариградом преко Румуније и Бугарске била би дуга- 
чка 1484 км. а данашња железничка пруга која везује 
Пешту преко Београда и Софије има дужину 1400 км. 
А у трговини и међународноме саобраћају најбољи су 
најкраћи, најприроднији и најевтинији путева. Они пак 
који се граде из политичких разлога, могу по нужди по- 
служити, али никад бити стални. Један стари и добар 
бугарски државник, Гр. Начевић, доказивао је скоро да 
мост на Дунаву између Румуније и Бугарске не би имао 
никакве користи за Бугарску. Румунски извоз у Бугар- 
ску се непрестано увећава, а увоз из Бугарске у Руму- 
нију смањује, и како је Румунија више индустријска од 
Бугарске, то ни бугарски извоз не би се за дуги низ 
година увећао. Румунски производи би, поред тога, по- 
тисли много бугарске производе у Турској. Што се тиче 
везе с Аустро-Угарском и ту неби било много користи 
за Бугарску; везивање бугарских и румунских железница 
приближило би Бугарску само Ердељу, али како је и он 
више земљораднички ту ни овде не би за Бугаре било 
велике користи. Напротив, производи из Ердеља, који је 
прилично заостао у привредноме погледу, нашли би себи 
отворене пазаре у Турској, а бугарски трговци опасне 
такмаце. Ето за то, вели Начевић, не треба пристајати 
на подизање моста, на Дунаву, ма на коме месту, без 
каквих било накнада. А накнада би могло бити, наравно, 
ако се веже најпре Ћустенлил са Кумановом. 

Врло је вероватно да ће се доћи до споразума и 
подићи мост на Дунаву, и могућно да ће то бити код 
места Корабије—Гилен. Веза железничка између Бугарске 
и Румуније створиће се. Ни мост ни железница неће слу- 
жити трговачким и политичким интересима обеју земаља 
у мери у којој и најпрактичнији политичари њихови мисле. 
ИМ мост и железница служиће и економским и политич- 
ким интересима Аустро-Угарске. За своју трговину на 
Балкану она мора обезбеђивати себи путеве преко са- 
везничких и пријатељских земаља. На случај комплика- 

ција на Блиском Истоку добро је за њене интересе да 
постоји један мост на Дунаву између Румуније и Бугарске. 

Критско питање се понова покреће из Цариграда. 
Порта је упутила амбасадорима Великих Сила једну окруж- 
ницу о томе. Она тражи да се то питање сад расправи. 
Разлог је у томе што на острву Криту влада сумњива 
управа, којом се наноси на свакоме кораку штета угледу 
и сувереним правима Турске. На јавним грађевинама на 
Криту истиче се грчка застава, критске марке на писма 
носе натпис „Елас“, критски судови изричу пресуде у 
име грчкога краља а шаљу се касационом суду у Атини 
на даљу надлежност, критски чиновници заклињу се на 
верност грчкоме краљу, војска и жандармерија су у ру: 
кама грчких официра, нови избори за народне посла- 
нике на Криту послаће крктске посланике у атински пар- 
ламенат. Говори грчких министара у скупштини сувише 
провидно циљају на Крит кад говоре за незастарива права 
Грчке и преклињу да се Грчка напрегне и за војску дадне 
више него до сада што је давала. Зато Турска тражи 
коначно решење критскога питања. То решење би се са- 
стојало у увођењу редовне администрације, која би била 
у аутономији Крита, а под суверенством отоманске владе, 
и спречила мешање једне треће силе у унутрашње по- 
слове његове. 

Кад Турска овако говори она има право: Крит је 
њен још. Нико јој до сада није порицао суверена права. 
Правнички говорећи Турска има право, које је сад у то- 
лико јаче што је сад Народно Представништво на окупу, 
што се сад народ бави о својој судбини, што је имала 
рђава искуства у прошлости са европским начелом одр- 
жавање зфашз5 4по. Али, овде није реч о једној прав- 
ничкој дсктрини, о теорији суверенитета, него о једној 
чистој политичкој ствари. Суверено право Турске по: 
стоји, али постоје и ограничења, ако се може рећи, 
толике службености на њему. Велике Силе су читав 
један век то суверено право крњиле; Турска је, хтела, 
не хтела, на то пристајала. После грчко турскога рата па 


» 


зет шет 


и а А 
„Рави 


-— 


ери та 
пуни 


пак 





СТ 


па === 





792 Српски Књижевни ГЛАСНИК. 
до јула ове године, тога се свако сећа, Велике Силе су 
у главноме све радиле за Крит. Оне су довеле на Крит 
за гувернера грчкога краљевића, оне су допустиле да 
грчки краљ после истека гувернерства краљевића, Ђорђа 
именује А. Зајимиса за гувернера Криту; Велике Силе су 
довеле најзад до уклањања међународних трупа са Крита 
и замениле их грчком жандармеријом и официрима. 
Сада све то уништити, нарочито у тренутку када у Грчкој 
ствари иду врло рђаво, тешко је. Нити би било право, 
нити би било мудро. Турски захтев је у овоме тренутку 
неостварљив. И ако су цариградски политичари учинили 
овај покушај из своје побуде и да лакше издрже борбу 
у парламенту, онда ће они брзо то и увидети. Али, ако 
у покретању овога питања има и каквих утицаја с поља, 
онда питање постаје озбиљније, и могућни су заплети на 
Балканскоме Полуострву. 


ИнострРАНИ. 

ОЦЕНЕ И ПРИКАЗИ. 


Из ЈУГОСЛОВЕНСКЕ ЛИРИКЕ. СЛОВЕНСКИ И БУГАРСКИ 
песници. Препеви Владимира Станимировића. 141 издања 
Задужбине И. М. Коларца. Београд, 1909. 


Г. Владимир Станимировић јавља се по нашим књи- 
жевним листовима има већ десетак година, и читаоцима 
„Српског Књижевног Гласника“ пале су извесно у очи ње- 
гове песме, које су, на жалост, често неједнаке у изразуи 
са штетном немарношћу у верифскацији, али ипак нежне, 
интимне, каткад и врло лепо казане. Има у песмама Г. 
Станимировића ванредних строфа, на којима би му могли 
позавидети и најбољи међу нашим песницима. Тако, када, 
у Зимској песми пева ладну и охолу девојку: 


Ти, ледна погледа, најлепша међ свима 
Велика к'о туга, ко природа бела, 
Ћутиш, ко што ћути околина цела, 
Као да те судба мог живота клела: 
Чиста се, и бела, и хладна, ко зима... 


И тако је нежна и блага песма Паланчанка, где се ван- 
редно срећно и нежно пева смерна, чедна и ћутљива ле- 
потица из мале вароши, чија душа спава спокојним сном, 
која нема успомена и која, у „скривеном куту домаћег 
огњишта“ проводи своје спокојне и једнолике дане: 


Гледам те румену, и здраву, и младу. 
Стидљиву и чедну, у вечитом раду; 
Девујеш и ћутиш, док те не удаду 

У истој улици, у истоме граду. 

Човек који пише такве строфе извесно није без пе- 
сничког талента. 

Г. Станимировић се овом првом својом књигом јавља 
као преводилац. Он је врло живо учествовао у оном лепом 
југословенском покрету који је захватио српску омладину 
после 1903 године. И доцније, када је стварност свирепо 
демантовала многе од честитих и благородних југословен- 
ских нада, Г. Станимировић је остао у својој југословен- 
ској вери. И своју збирку превода југословенских пе- 
сника, он почиње једним мушким и речитим Покличем: 


(), поздравна песмо слоге и јединства, 
Шири се Балканом у најдаљи кут, 

Још живи и лута наше племе храбро, 
Покажи Словену за будућност пут! 


0 поздравна песмо братства и прегнућа, 
Купи нас и буди наш полет и жар. 

Нек братими, спаја велика идеја 
Омладину целу за народну ствар. 


Диж'те се из чаме младалачке душе 

Нек не плаше срца рад мучан и дуг; 
Око нас се јате завидни душмани 

А ћути и спава наш Словенски Југ... 


У овој својој збирци Г. Станимировић упознаје 
српске читаоце са двојицом великих песника братских 
народа, са Словенцем Фрањом Прешерном и Бугарином 
Иваном Вазовом. Из Прешерна је превео 24, а из Ва- 
зова 22 песме, давши уједно подуже биографске и би- 
блиографске белешке о оба песника. Потом иду преводи 
из још двојице словеначких песника Антона Ашкерца и 
Отона Зупанчића, и бугарског песника П. К. Јаворова. 

Г. Станимировић је свој посао радио са љубављу, 
и постигао у њему знатна успеха. Преводи су у опште 
неблагодаран посао, и можда ништа није теже но прево- 
дити са врло сродних језика. Г. Станимировић је у глав- 
ном савладао тешкоће, и дао једну добру књигу, прву 
од своје врсте у српској књижевности. Та књига заслу- 
жује сваку препоруку. Она ће помоћи да почне неста- 








"Ка 








ОЦЕНЕ и ПРИКАЗИ. 795 





јати овај парадокс: да ми Јужни Словени боље знамо 
најновије писце скандинавске и најмодерније песнике са 
париских булевара но наше најближе суседе, књижевно- 
сти нама најближих народа. 5: 


НОВОПАЗАРСКИ САНЏАК. (Мала Научна Библиотека, 2 
свеска) од Е. Ј. Цветића. Јагодина (1909). 


Био сам пријатно изненађен, кад сам, пре једно месец, 
дана добио прву свеску „Мале Научне Библиотеке“ (Дар- 
вин“ од Ф. Ле Дантека, у преводу Данила Јанковића). 
Уз ту свеску ишао је и проглас, у коме двојица инте- 
лигентних младих људи, Данило Јанковић и Емило Ј. 
Цветић, објављују, да ће у Јагодини издавати „Малу 
Научну Библиотеку“ у свескама од по два штампана та- 
бака, а са задатком да наш образованији свет упознају 
са разноврсним потребним знањима и напретцима савре- 
мене науке. 

Мене је у овој појави пријатно изненадила прво само 
чињеница, да се у Јагодини, дакле у једној омањој нашој 
вароши у унутрашњости, нашло људи, које није могла 
успавати њихова паланачка средина, и који су имали то- 
лико добре воље и смелости, да једну лепу замисао при- 
веду и у дело. А друго, што је на мене такође пријатно 
утицало, то је целокупан спољашњи облик који су изда- 
вачи дали свескама своје „Мале Научне Библиотеке“: то 
су свешчице укусне израде; штампане крупним, јасним 
словима, тако да се могу лако и брзо читати; а осим 
тога величина им је тако згодно подешена, да се могу 
лако носити уза се, у џепу, и читати на доколици. На 
тај начин је заиста у овом погледу учињено све што 
треба, да се нашем образованом читаоцу створи могућ- 
ност, да за сасвим кратко време и на пријатан начин 
сазна многе ствари, које неминовно треба и мора да зна. 

Разуме се, да све ове добре стране не би биле до- 
вољне, ако „Мала Научна Библиотека“ не би и садр- 
жином својих свешчица одговарала потреба нашнх чи- 

талаца. И о томе можемо већ судити по садржини двеју 
свезака, које су до сад изишле. Прва од њих, коју смо 
већ именовали, доноси главне мисли славног енглеског 
природњака Дарвина, мисли које још и данас имају ори- 
гиналнога значаја за питања о постајању животињских 
врста и самога људског рода, Ф. Ле Дантек, писац те 
књижице на француском, умео је, као стручњак, згодно 
да прикаже Дарвинове идеје и да их објасни повеликим 
бројем лепих и занимљивих примера. Тиме се садржина 
ове прве свеске сама собом препоручује. И превод је не- 
сумњиво тачан, мисли су све тачно исказане, само ми 
се чини, да би боље било, да је превод слободнији и да 
је понеки ређи научни израз објашњен. 

Друга свешчица „Мале Научне Библиотеке“ доноси 
самосталан рад Е. Ј. Цветића: Новопазарски Санџак, са 
једном картицом (размера 1:750.000), у коју су унесене 
границе и главније планине, реке и места тога српскога 
краја. Већ самим својим именом ова књижица изазива 
интересовање код српскога читаоца, а садржина њена 
заиста заслужује пажњу и најширега нашег читалачкога 
круга. У тој књижици Цветић нас упознаје са географ- 
ским и етнографским приликама у Новопазарском Сан- 
џаку. У првом одељку, који је назвао именом Географија, 
одређује положај, границе и величину Новопазарског 
Санџака, па нам даље описује природу његова земљишта, 
његове планине и реке и најзад климат и биљни и жи- 
вотињски свет. Планине су истина описане и набројане 
у нешто већем обиму, него што би требало за тако малу 
књигу, али је иначе све изложено тако згодно, да сваки 
може добити јасну представу о природним приликама, 
у којима наш тамошњи народ живи. Ту ће без сумње 
и људи, који оваке ствари много читају, наћи за себе доста 
новога. Уз то је Цветић, као стручњак географ, унео у 
овај одељак свуда најновије и најпоузданије податке. 

У другом одељку ове књижице, који је писац на- 
звао именом Ешнографија, описан је народ и народни 
живот. Ту су набројане тамошње народности, њихове 

вере и језици, описана је српска народна ношња, истак- 
нуте су неке главније народне особине тамошњих пра- 
вославних и мухамеданских Срба, изнето је њихово про- 
светно стање, њихов привредни живот и саобраћај, и 
најзад се говори о насељима, селима и варошима Ново- 
пазарског Санџака. И ако су се све те стране народног 
живота у овом српском крају врло слабо проучене, ипак 
је Цветић умео да прикупи и да пробере из досадаш- 
њих података управо оне, који заслужују да се. унесу у 
оваку књижицу и који могу нашем читаоцу дати до- 
вољну представку о животу наше браће у области старе 
и знамените Рашке, дакле у оном српском крају, који је 
чинио средиште српске Немањићске државе и чији народ 
по свима својим особинама чини, заједно с оним у сусед- 
ним крајевима, језгро српског народа. 

Према том и садржина и обрада ове Цветићеве 
књижице довољно препоручује ту свеску „Мале Научне 
Библиотеке“, и ми верујемо, да ће сваки образовани 
Србин, кога занимају наше општенародне ствари, про- 
читати ову књигу. 

Вредни издавачи „Мале Народне Библиотеке“ објав. 
љују на последњој страни друге свеске и имена за седам 
даљих књига своје Библиотеке. Из те објаве видимо, да 
су они задобили за своје сараднике и наше признате 
књижевнике и универзитетске професоре. То даје наде, 
да ће њихово предузеће имати будућности и да ће успети 
да задобије поверење наших читалаца. Желети је заиста, 
да сваки искрени пријатељ нашег просвећивања и кул- 
турног напредовања са симпатијама прати и потпомаже 
овај скроман почетак рада на једном лепом, корисноми 
озбиљном послу. 


Др. Јован ЕРДЕЉАНОВИЋ. 








БАДЕЕААКОЈА 


КЊИЖЕВНОСТ. 


„ПУТУЈУЋЕ ДРУШТВО“. — Из ТУ књиге (1901) „Срп- 
ског Књижевног Гласника“, као и толике добре ствари 
најновије српске књижевности, одштампана је засебно 
приповетка Стевана Сремца „Путујуће Друштво“. При- 
поветка, чији је предмет истинит догађај, једна је од 
бољих Сремчевих ствари, из које се лепо виде добре 
стране пишчеве: занимљиво причање, типови, средина, 
локална боја: а с друге стране слабија композиција, уно- 
шење споредних ствари које дају утисак местимичне раз- 
вучности. Интересантно би било мало поређење ове при- 
поветке са раније изишлом сличном приповетком Радоја 
Домановића „Позориште у паланци“, („Звезда“, 1898). У 
краткој напомени пред издањем вели се да се припо- 
ветка „штампа како је нађена исправљена и допуњена у 
оставини покојниковој“. Исправке и допуне су врло мале, 
незнатне и састоје се у додавању по које речи, или по 
које реченице. Оне су ове врсте: на стр. 7, при дну нова 
је реченица : „Јер код тога света“....; на стр. 40, после речи 
„Викомен!“ додано је: „Само мајмун се непрекидно чешао 
и окренуо“; на 41,: „У опште разговор се водио на чисто 
научном терену“; на 42,: „који кад се навије а он свира 
„Марсељезу“; на 44: „МИ панорама остаде без деце као 
Ниоба“; на 56, цело објашњење о „трговачком кревету“ 
ново је; на 58,: „Ја окрајку под мишку па одем у башту“; 
на 61,: „мењајући глас и имитујући оне чије говоре ци- 
тира“; на 63,: убачене су три нове реченице: „А један 
ваш... ; најзад на стр. 94 додана је реченица: „Била су 
два предлога за освету“... Иначе, измена никаквих нема. 


У. Џ. 

„ПРОБЛЕМ Блиског Истока“. — Г. Владимир Јова- 
новић, некадашњи теоретичар и један од вођа Уједињене 
Омладине Српске, један је од ретких људи свога нараштаја 
којису остали у животу, један од још ређих међу њима 


„који нису престали да се баве дневним питањима. Као што 


је почетком шездесетих година, у својим брошурама на 
француском и енглеском језику, заступао српску ствар 
пред европским јавним мњењем, тако је и сада, готово 
после пола века, изишао као добар адвокат српски, у књизи 
„Тће Меаг-Еазјетп Ргобјет апа Тће Рап-бегтап Рел!“, 
која је ове годинв изишла у Лондону. Ту своју брошуру, 
која је једна од најбољих које су у прилог Срба биле 
написане поводом наше зимушње националне кризе, Г. 
Јовановић је превео и на српски. Под именом „Проблем 
Блиског Истока и пан-германска опасност“, штампао је 
он прво у „Архиву за правне и друштвене науке“, а 
одатле оштампао у засебну књигу (Београд, 1909; 80, стр. 
25). Писац долази до закључка: „Економни интереси и 
политичке нужности примораће пре или после Европу, 
да једном реши до сад нерешени Источни Проблем ујам- 
чењем балканских права на независност и на слободан 
развитак, тако да се обезбеде балканске земље самим 
балканским народима“. Књига уваженог старота поли- 
тичара и публициста заслужује и својом садржином и из- 
радом што већи круг читалаца. 
Л. 


Нови прилози за ГУНДУЛИЋЕВУ БИОГРАФИЈУ. — Писац 
„Османа“ непрестано привлачи главну пажњу стручњака 
хоји се баве историјом дубровач ке књижевности. Г. Нико 
Ђивановић, међу осталима, у два маха (у „Ргауој Стуепој 
НгуабКој“ за 1905 иу „Згдји“ за 1906) саопштавао је 
нове архивске податке за биографију Гундулићеву. Сада 
је у „зтоји Рајта пзкој“ прво штампао, а одатле оштам- 
пао чланак „Родас! 7а ћоотанји рјезтика Ојуа Ег. Дипди- 
пса“ (Задар, 1909; 80,). Писац, по арх ивским податцима, ра- 
справља два питања: из које је породице била песникова 
мајка, и у коме родбинском односу су били Ђиво Гун- 
дулић и Ђоно Палмотић. На то питање писац одговара: 
Гундулићева мати била је из породице Градића, а Ђиво 
Гундулић и Ђоно Палмотић били су, по матерама, друго- 
братучеди. 

„ОБНОВА НАШЕ РОДОЉУБИВЕ ПОЕЗИЈЕ“. — Чланак Ј. 
Скерлића „Обнова наше родољубиве поезије“, који је 
био изашао у ХХГ књизи „Српског Књижевног Гла- 
сника“, прештампан је у сарајевској „Српској Ријечи“, 
бр. 274—275, за 1908, и у загребачком „Србобрану“, 
бр. 236—238, за 1909 годину. Н. 


„БЕОГРАДСКЕ Приче“. — Популарна чешка колекција 
„зубгоуа Кптћоупа“, која је раније из српске књижев- 
ности донела „Балканску Царицу“ Кнеза Николе, сада 
је, у преводу А. Бртњицког, донела. „Београдске Приче“ 
Симе Матавуља. Избору превода би се могло замерити, 
јер то иде у релативно слабије ствари које је Матавуљ. 
дао, јер су најбоље и најјаче његове приповетке из дал- 
матинског живота. — Поводом овога превода српских. 
приповедака на чешки, може се поменути да ће ускоро 
изићи још један превод српских приповедача на чешки. 
Чешки публицист и писац Г. Ч. Слепанек спрема једну 
антологију српских приповедача, у коју би ушли, са по 
једном преведеном приповетком: Стјепан Митров Љу- 
биша, Милован Ђ. Глишић, Павле Марковић Адамов, 
Лаза К. Лазаревић, Јанко Веселиновић, Симо Матавуљ, 
Светозар Ћоровић, Радоје Домановић, Иво Ћипико, Бо- 
рисав Станковић и Петар Кочић. Исто тако можемо ја- 
вити да после антологије нових српских приповедача коју 
су недавно издали српски ђаци у Загребу имаћемо једну 
нову антологију не само новијих, но свих српских при- 
поведача и романсјера, почев од старога Милована Ви- 
даковића па до најновијих и најмлађих писаца. Та инте- 
ресантна књига, која ће дати слику о развоју српске 
приповетке и романа за читав један век, изићи ће у из- 
дању „Мале Библиотеке“ у Мостару, а уредиће је наш 
одлични приповедач Светозар Ћоровић. Л. 








Власник, Богдан Поповић. — УРЕДНИК, ЈОВАН СКЕРЛИЋ. 

ОД АДМИНИСТРАЦИЈЕ. 


НиНЕ“ Моле се сби прешцлашници, а харочшицо ђаци, да 
нас на бреме избешшабају о сбакој Нромежи адресе. “= 


Они наши Прешилшници Који хе дџ на бреме примили 
Који број, моле се 0 нас о Шоме избесше у року до пеш- 
насси даха. Хрешлашкици Који После обога рока шраже да 
им Пошаљемо бројеве Који окш мису додили 3002 хеуредносши 
помише или ма из Ког другог узрока а дез наше Крибице, моле 
се да одмах пошаљу и кобац за Шражене бројеве. Иначе ћемо 


Фици принуђени ха Писма Ше садржине не одговарати. 


Умољабају се предшлашници да при слању прештлаше хе 
одбијају нишида за ућушницу јер је прештлаша осамнассш ди- 
нара (Круна). 


расћисом мин. Просбеше од 15 фебруара 1905 200. 
Хбр. 3208. Преборучен је „српски Хњижебни Јласник“ за 
Књижнице народних и средњих школа, ка оскобу одлуке 
7. Минисцра Просбеше п цркбених Послоба од 10 фебруара 
1905 год. Хбр. 3208 и од 31 окшоора исте годихе Хђр. 17151 








ПОВЕРЕНИЦИ 
„СРПСКОГ КЊИЖЕВНОГ ГЛАСНИКА“ 


У Алексинцу: Г. Коста Николић, учитељ. 
Г. Драгомир Јовановић, ученик Учитељске 
Школе (за ученике свију разреда Учи- 
тељске Школе). 


У Ваљеву: Г. Милош Терзић, свештеник. 

У Вел. Градишту: Г. Димитрије Протић, учитељ. 

У Врањи: Г. Светозар Павић, професор. 

У Крагујевцу: Г. Милорад Милојевиђ, инжињер. 

У Крушевцу: Г. Коста Петровић, супленат. 

У Неготину: Г. Стеван Поповић, апотекар. 

У Нишу: Г. Радосав Агатоновић, професор. 

У Пожаревцу: Г. Драгутин Ранковић, адвокат. 

У Пироту: Г. Радисав Гагић, судски писар. 

У Смедереву: Г. Љубомир Стефановић, професор. 
Г. Милорад Вујанац, учитељ. 

У Соко-Бањи: Г. Милан В. Николић, порезник. 

У Ужицу: Г. Милован Илић, судија. 

У Чачку: Г. Јеротије Новитовић, професор. 

У Шапцу: _ Г. Петар Николић, судија. 

У Дубровнику: _Г. Антун Бенуси, чинов. Дубровачке Бапке. 

У Мостару : Г. Светозар Ћоровић, књижевник. 

У Скопљу: Г. Глиша Елезовић, наставзик. 

У Солуну: Г. Михаило Ђорђевић, наставник. 


Моле се претплатници из места у којима има повереника 
да њима полажу претплатуло пријему претплате Администра- 
ција извештава претплатнике, или им повереници дају при- 
знанице. 


АДМИНИСТРАЦИЈА 
„Српског Књижевног Гласника“. 





ОРСК И 


КЊИЖЕВНИ ГЛАСНИК 


Књига ХХШ, БРОЈ 11. — 1 ДЕЦЕМБАР, 1909. 


НАДЕЖДА. 
(Крај). 

Друго вече је Александровна са матером отпуто- 
вала у Москву. Мој сукоб са доктором свршио се дуелом 
из пиштоља. Отуда ја сам се вратио са рањеном руком; 
рана није била опасна, али ме је ипак приморала да коју 
недељу проведем у миру код куће, лишивши ме једине 
забаве — лова. Све то умарало ме је и досађивало. Ра- 
дови на реци били су завршени, и ја сам се журио оста- 
вити то место где сам осетио радост рада и занос љу- 
бави са свима болима који је прате. 

Љубав је била прва и биће последња страст човечја. 
Само онај који је испио сву њену горчину и разочарао 
се у варљивој срећи коју она нуди, могао је написати 
речи проповедника: „таштина, таштина, све је таштина“. 
И свако друго разочарење није ништа у сравњењу са ра- 
зочарењем у љубави. 

Некаква горчина владала је мојом душом. Радници 
се разишли један по један. Река је текла лењо, пуна во- 
дених биљака, које су је спутавале и окивале као какви 
невидљиви ланци. Шума је била глуха, вила на њеном 

крају затворена и пуста, а смех и шум умукли као да 
никад нису ни становали тамо. Жеља за Надеждом била 
је неутољива. У њој је лежало неисцрпно богатство страсти 
и узбуђења, да је срце жудело за њом не гледаући на 
сав бол који ми је нанела. Од једном, као да је из облака 
пала, створи се Надежда преда мном. Откуда, зашто, каког 
— била су празна питања, а сав смисао био је у по- 
љупцима, грчевитим загрљајима, дугим, дугим погледима. 
Како сам јој био благодаран! ИМ како је знала изабрати 
тренутак кад је моје срце било вољно признати њену 
власт и наћи све задовољство у служби њој. 

Била се коначно раставила с оцем и породицом. 
Сувише заноса било је у слободи коју је окусила, да би 
се снова могла потчинити каквој било власти. И она је 
дошла и предала се мени, не питајући шта ће сутра бити. 
Била је очарана мојим решењем путовати куда било и 
обоје одлучимо ићи на Кавказ и задржати се на његовим 
минералним водама. Тако смо дошли у Кисловодск. 

Од малене козачке слободке, какву је нашао Љер. 
монтов, развио се читав градић са железничком станицом, 
парковима, позориштем, хотелима и многим вилама пуним 
мира и зеленила. Настанили смо се у једној од малених 
вила над парком и живели беспослено, као и већина по- 
сетилаца. Шетали смо се по парку, галерији Нарзана, 
излазили на Црвено Камење, пели се на Љермонтовљеву 
стену, Замак Лукавства и Љубави. То су развалине једног 
старинског замка, који је добио такво име због љубавног 
случаја који вам тамо причају. Несрећна, гоњена љубав 
двоје младих довела их је до очајања и они реше да 
заједно скоче са високе стене и да у смрти затраже уто- 
чишта. Испели су се на стену, још један дуги пољубац, 
јот један страсни загрљај, и млада девојка скочи у про. 
валију, а младићу, видећи њу сву разбијену, не буде по 
вољи такав расплет романа, одустане од своје намере, 
помоли се Богу да дарује вечни покој његовој драгани, 
а сам мирно продужи живети, без силне љубави и без 
особите туге. Надежда се једила на глупост девојке и 

није налазила да младић заслужује толико клетви, које 
расипају на. његову успомену све младе заљубљене де- 
војке, које свакодневно посећују ову кобну стену. 

Непосредна околина Кисловодска не може се по- 
хвалити особитом лепотом изгледа. Једнолике, тесне кли- 
суре горских потока, одсуство шуме, монотоне, хоризон· 
талне линије према северу и западу указују на блиско 
сродство северног Кавказа са огромном равнином која 
се иза њега пружа. Но ваздух је тамо необично чист, 
свеж и благ „као пољубац детета“, и болесници, који бо- 
лују од груди и нерава налазе више помоћи у њему него 
у изворима Нарзана. Понекад вечером, остављајући шумну 
гомилу, ја сам са Надеждом излазио ни пољану више 
Сивих стена и ту смо проводили по читаве часове на на- 
виљцима свеже покошеног сена. Надежда је лежала на 
мојим грудима и њен равномерни дах опијао ме више 
него мирис горских трава. Тада би била вилински не- 
сташна, пужала се на ниске пластове сена и била неумо- 
љива док се и ја не попнем, а потом би враголасто склиз- 
нула вукући и мене за собом и обоје бисмо, у смеху 
и загрљају, падали доле на разбацано сено. Под нама су 
сијале електричне лампе по парку и око театра. Доходио 
је до нас звук музике и шум гомиле или се високо узле- 
тале ракете и расипале се у шарегене снопове. Ми смо 
били задовољни тишином око нас и заједно са звездама 
горе смејали се сујети света, који уноси своје забаве у 
ове спокојне горе. И ја сам се дивио колико је благости 
и наивности било у Надежди, кад би она за час забо- 
равила на свет и његове борбе. 

Истина, Надежда није волела природу саму по себи, 
и њено присуство често је сметало мојим осећајима чи- 
стог дивљења и обожавања природе. Величанство гора 
њу је понижавало и мир у природи њу је плашио. У 
горама није било страсти и језик њихов она није разу- 
мевала. 

У истој вили поред нас становао је и некакав млад 
персијски достојник, Мирза Саади Хан. Ту, за чајем на 

на балкону, познали смо се с њим и Надежда га је, ви- 
дело се, пленила својом лепотом и веселошћу. Мирза 
Саади Хан био је један од потомака старе иранске расе, 
којој је проповедао Заратустра и певао Фирдуси. Некада 
силна и моћна, она се данас склонила у неколико оаза 
Фарзистана, уступив владу и остале делове своје отаџбине 
свирепим и дивљим племенима Туркмена, који нагрнуше 
на њу са севера. Мирза се васпитао у Европи, говорио 
је одлично руски. У њему је живело све достојанство 
његове племените расе и туга за неповратном славом 
његове отаџбине. Он је сједињавао у себи ученост Запада 
и јаку уобразиљу Југа; био је савршен џентлмен, и ја 
сам волео његово друштво и разговоре. На Надежду из- 
гледа да он није учинио никакав особити утисак. 

Мирза је имао пар необично лепих коња, које је 
упрезао у лака, елеганта кола и шетао се по Кисловод- 
ску и околини. Надежда је волела вожњу и са очитом 
радошћу је примила каваљерску понуду Мирзину, да се 
користи његовим коњима и колима. Она је волела вожњу, 
али је још више волела усклике гомиле, кад је иста гле- 
дала на њу, дивећи се њеној лепоти, смелости и вештини. 
Коњима је она хтела завладати, као свачим што изазове 
њезину жељу. Како је ради коња требало завладати и 
Мирзом, то се он ускоро показао у њеној власти. 

На људе Истока наше жене са својом слободом чине 
увек силан утисак, а кад је та жена као Надежда, онда 
су готови да ње ради оставе цео харем лепотица и да 
се не зауставе ни пред каквим жртвама. Мирза је био 
богат, притом велики господин. Дотле, врло је могућно, 
он се сретао са женама ради победе којих је било до: 
вољно богаство. Но први пут сад наишао је он на жену 
код које је то најмање помагало и он се очевидно губио 
у својим плановима како да је победи. Та игра страсти, 
као кад кипи шампањско вино, необично је занимала 
Надежду, и изгледало је да је њена највећа наслада и 
уживање била у томе да нас постави обојицу заједно им 
да својим погледима, смехом и покретима изазове то 

опасно врење наших страсти, коме је требало најмањег 


повода, па да се прелије смртоносном, крвавом пеном: 
Тада у Мирзи као да се будио хитри, крвожедни пантер» 
који се лукаво угибао, очекујући згодан моменаи да се 
баци на своју жртву. Како би он тада зарио своје нокте 
и своје зубе у њене жиле и до лудила се напио њене 
крви. По његовим стиснутим песницама и по безумним 
погледима, које ми је бацао, ја сам закључивао, да поред 
све његове углађености западњака, било би опасно су- 
кобити се с њим у његовој земљи. Овде, у Кисловодску, 
био је безопасан, а најзад он је био толико паметан да 
зна, да га то не би довело ничему. Ја сам био ћутљив 
и мрачан као медвед из наших шума, и само је можда 
Надежда знала бес који се крио у мојим грудима. Њени 
су образи горели, несташно су играле њене пепељаве 
коврџице, њена су уста изазивала, и смех је звонио и испу. 
њавао цео простор око нас. Само њене очи биле су 
мирне и спокојне, а њихов сјај тврд и хладан као оштрица 
дамаских ножева. Гледајући на њу, мене је у исти мах 
обузимало осећање мржње и осећање безграничног див- 
љења. Можда је у томе лежала тајна што сам ја био 
чудно спокојан поред све буре која се дизала у мени. 
Ја сам добро знао да она сувише воли да се нагиње над 
провалијом, да би удисала опасност која отуда зија, но 
она је била привикла тим висинама, несвест њу није никад 
обузимала, и она је одлазила кад је сама хтела. И увек 
кад је вино било довољно запењено, кад је атмосфера 
постајала загушљива, она је нагло промењивала тон, и 
наскоро умор и досада владали су нама. 

Ја сам био незадовољан Надеждом; то није била 
горчина разочарења, јер је никад нисам украшавао на- 
рочитим врлинама. У њеним пољупцима било је увек 
много страсти, они су палили, изазивали, но љубави у 
њима било је мало као и првоме. Ја сам могао по цео 
дан грлити њено тело, но душу њезину ја нисам могао 
имати. Она је била мени туђа као и првога дана и од- 
лазила у даљину. И онда кад је бита сва страст и пре: 

давала се мојим пољупцима и загрљајима, у њој је оста- 
јало нешто што се није предавало и до чега ја нисам 
могао доспети. Нешто у мојем карактеру допадало јој се 
и привлачило је, но кључ њезине душе мени је био не- 
познат. Сваки мој покушај приближити се њој она је 
одбијала кас да се бојала веза, које би могле спутати 
њену слободу. Мислио сам да ми ипак ваља довести у 
ред моје односе према њој и предложио сам јој да по- 
стане мојом женом; но тиме сам изазвао само њену љутњу 
и подсмех. А сутрадан она је била нарочито љубазна 
према Мирзи Хану. Као какво размажено дете, она није 
могла живети без играчки, али је највеће задовољство 
налазила у томе да их раздере, очупа и најзад разлупа 
у комаде, ла би познала тајну љиховог механизма. И 
опет, сваким даном, ја сам осећао све више привезаности 
и љубави према Надежди. Мени се чинило као да над 
њезиним срцем влада некаква необјашњива мађија, која 
му смета да се потпуно преда и воли искрено, и да је 
мој задатак наћи тајанствену реч, која може савладати 
моћ чаролије и ослободити њезино срце, које у својој 
резерви држи тако много љубави коју ће оно покло-· 
нити своме ослободиоцу. Но дани су пролазили, а ја ту 
реч нисам био у стању пронаћи. И ја сам страдао чудним, 
неизлечивим болом. И док је она бесно гонила коње по 
хладовитим алејама Кисловодска, ја сам одлазио на усам. 
љене врхове Седлогоре и Бермамута, тражећи у миру те 
величанствене природе утехе својему срцу. 

Пјатигорск је лежао у низу као шаховска табла, на 
лево од њега дизала се усамљена пирамида Бештау, „као 
последњи облак расејане буре“, а даље на север тала- 
састо се низале ниске хоризонталне греде и губиле се 
у огромној, безграничној степи, која је сва Русија. По- 
кривена лаком маглом коју су натапали последњи зраци 
сунца на заходу, ширила се она са својим гигантским 
рекама, столетним шумама, недогледним пољима, и ди- 


сала трудно и боловала свим болима своје велике сло- 
венске душе. 

Огуда на југу — граница од дијаманата — дизао 
се Кавказ као каква силна хармонија. Као што се звуци 
рађају из ничега, тако се подижу Кавкаске горе из пу- 
стиње Касписког Језера и, најпре тихо а потом све брже 
и брже, дижу се њихове главице као да желе да се све 
огледају у лазуру великог језера. Њихови таласи би- 
вају све шири, њихова висина све виша. Као пена већ 
се и снег појављује на њиховим гребенима, а они и даље 
теку, блистају и трепте. А тамо у средини, око Казбека, 
достижу сву своју моћ, сву висину тонова, све богаство 
боја, сву разноврсност облика. Виде се огромне тамне 
сенке и светле пољане, дубоке провалије, које зијају пуне 
ужаса, и дрско, стремећи сунцу, пробијајући се кроз 
облаке оштро закончени врхови, „као што се дижу сло- 
бодне мисли у великој души“. И тако се продужују даље 
на неколико стотина километара час ниже час више, тамо 
тамне као туга, тамо светле као радост или нежне као 
надање. И тако доспевају до Ељборуса. Ту као последњи 
крик, као ничим незадржани бол, напрежући све силеу 
последњој агонији срца, надмашују и превазилазе све 
раније тонове и продиру далеко изнад свега. Но да тај 
крик не би био све услишаним, да тај јаук не би продро 
и иза звезда, требало га је ухватити, стегнути и оковати 
снажним, ничим неразрушивим леденим оклопом. Даље, 
снага је исцрпена и онс брзо падају, губе се и ишчеза- 
вају над вечно немирном пустињом Црнога Мора. 


Уморни од беспослице решимо путовати по Војно- 
Грусинскоме путу до Тифлиса. Са Надеждом сам правио 
план отићи даље до Батума, а одатле морем у Сева- 
стопосљ и на Крим. Мирза се спремао такође оставити 
Кисловодск, и ја му предложим да нам прави друштво 
до Тифлиса. Он прими понуду с тим, да ће нас стићи 
на путу, ако се ми не будемо журили, а уговоримо да 
се на сваки начин видимо у Тифлису. Железницом смо 
дошли до Владикавказа. Време је било необично дивно, 
и то и убеђење да сам остао победилац над Мирза 

Саади Ханом чинили су да сам био у најлепшем ду. 
шевном расположењу. Надежда ми је била дража него 
икад дотле, и ја сам се одмарао и радовао примирју 
које је наступило, и слободи што се мој дух могао за- 
нимати и другим предметима око мене. Прибли жава- 
јући се Владикавказу, мноме је владало усхићење које 
су морали осећати слободни Козаци, кад су се први 
пут појавили и развили своју заставу на томе месту, по- 
тискујући пред собом горштаке у непроходне гудуре. И 
доиста, Владикавказу се није могло дати лепше место 
ни лепше име. Надежда Александровна као да је пот- 
пуно делила моје мисли и осећања, била је и сама у нај 
лепшем расположењу. 

Када смо оставили Владикавказ, који је тонуо у зе 
ленилу, пред нама се пружао последњи остатак степе. 

Ако хоћете потпуно да разорите своје нерве, или 
да нађете неке особене утехе, идите кроз Даријал. По- 
гледајте на те залеђене сузе, на те окамењене уздахе, и 
знаћете колико има непознатога бола у животу наше 
земље и колико незалечених рана у срцу њеном. А Терек, 
који вечито бежи и баца пене као трком уморени коњ 
и мумла као медвед, и риче као лавица, и сикће као гуја, 
шта је он Даријалуг Је ли он његова душа2 

Кад су се камена врата клисуре затворила за нама, 
ми смо ушли у нови необични свет. Наш пут, као да 
би хтео избећи срџбу Терека, у страху се привија стењу 
и лакше пресеца њега него што би могао одолети бу- 
јица Терека. Јадно, закржљало дрвеће бојажљиво се пуза 
до на врхове стена, као да је било радо изићи из тога 
понора и угледати светлост божјег дана. Но ветрови и 
громови који вечно владају тамо обарали су га опет на: 
траг у поноре, и оно се плашљиво скупљало у маленим 
групама око одељених громадних стена. Но наскоро и 
последње дрвеће се губи из вида и остаје ужасно цар- 
ство голих, крвавих стена. Уздижући се до небеса, оне 
праве тесне и мрачне амбисе, у којима нигде нема ни 
знака живота, где ни орлови не круже дивокозама, а 

сами облаци кад наиђу изнад тих бездни, каоу страху 
измичу даље, да их гром и бура не би сустигли над 
њима. И ти понори као паклени кругови ређају се један 
за другим све ужаснији један од другога, пуни суморних 
сенки и мрачних снова. Само врхови ових стена, разде- 
рани, изрешетани и разбијени у хиљаду линија, као у 
мукама порођаја, осветљени невидљивим сунцем, блистају 
крвавим, суровим сјајем, Као да је сва крв проливена у 
овим кланцима испливала на врхове кланаца и кршева 
да пред небом и сунцем сведочи о свирепости људских 
страсти и безумљу њихових борби. Само Терек својим 
хучањем нарушава ову гробну тишину; но урлик његов 
не весели, већ као да додаје последњу паклену хармо- 
нију овоме концерту ужаса. И ако узалуд тражи одмора, 
и душа необјашњивога трепета једва чека да одахне од 
ових страхота. Но та камена епопеја продужује се не- 
колико десетина километара, и душа излази из ње пот- 
пуно смрвљена, уништена. 

Само човек, или боље рећи жена могла се населити 
међу ове негостољубиве кршеве и на супрот дивљачности 
ових стена иставити дивљачност и суровост свога срца. 
Ту у једном од мрачних и уских кругова диже се ви- 
сока усамљена стена, на којој се још виде разрушена 
платна старинскога замка. Тамо је некад живела Тамара, 
најлепша међу најлепшима што их ове горе хранеу 
својим недрима. Ту, на врх стене чешљала је она своје 
косе, као Лорелај Даријала, и својом песмом и лепотом 
привлачила путнике с југа и севера, који су јој прино- 
сили све даре Истока за једну ноћ неиспитаних сласти. 
за ноћ безумних наслада. А рано јутром њезини ро- 
бови бацали су у вечно мутне, срдите вале Терека из- 
нурено тело срећнога јунака, који је нагазио смрт пре 
него што би се пробудио из својих слатких снова. О за: 
ходу сунца Тамара је опет седела на стени и певала 
своју песму пуну неисказане туге за баченим младићем. 
И песма њена била је јача него урликање Терека, него 
мрачно ћутање тих раздераних стена. М та песма при- 

влачила је нове путнике, и опет је њен замак био пун 
веселих звукова, и падала је нова ноћ пуна безумних 
блаженства, и опет је Терек сутрадан на својим снажним 
плећима односио нову жртву низ далеке равнице севера. 

Само на једном месту ово царство сенки бива за 
један тренутак нагло прекинуто. Огромна снежна лавина 
спуштајући са висина Казбека, продире између суморних 
стена; оне уступају пуне ужаса и изгледају још мрачније 
пред том реком аветињске светлости и леденога сјаја. 
Тај глечер пружа се до самога Терека; и Терек напре. 
жућу све своје силе пени се, ломи и гризе огромно ка- 
мење морене, носећи се и бијући са њиме о гранитне зи- 
дове Даријала. А мрачно стење нагнуто над Тереком 
и мореном, испуњено стравом, гледа ову борбу елемената. 

Ја и Надежда застали смо неми као и стене око 
нас пред овим призором очајне, бесомучне борбе. Њена 
рука била је у мојој и мени се чинило да је лако дрх- 
тала. Њезина ратоборна природа као да је задрхтала 
пред овом битком разузданих стихија. Њезин горди и 
дотле непоколебљиви карактер први пут се нашао пред 
нечим што је било упорније, свирепије и јаче, и био је 
сломљен тим самим упоређењем. Она је инстинктивно тра- 
жила заштите у мени, да је склоним и одбраним од тих 
грозота. 

Место вечитих разбојништава лукавих и хитрих Ин- 
гуша, то је позорница коју је изабрао Љермонтов за 
убиство Дагестанскога кнеза, Тамарина вереника. Било 
је дубоко у ноћ кад смо се кренули од Казбека за Коби. 
Каква се декорација може упоредити са тим маховином 
обраслим планинама, фантастично осветљеним месецом, 
који се час по скривао за облацимаг Каква музика може 
изразити тај дубоки смисао и испунитн душу светим стра- 
хом као та величанствена хармонија, која је истицала из 
мира планина, хучања Терека, густих сенки и ненадне 
месечеве светлости, онога тајанственога ствари, када је 
све немо около њих и нејасних осећања која се ређају у 
души као успомене на неки ранији, ванземаљски живот, 

која се узалуд боре да ускрсну из мрака у коме су са- 
храњене. Надежда, огрнута у белу кабардинску бурку, 
смешила се са тим спољним светом и изгледала као да 
леко привиђење, улазећи у ту свеопшту хармонију, која 
је у силним таласима одјекивала у моме срцу и души. 

Ко од нас бар једном у животу није сањао о каквом 
срећном острву изгубљеном у плавој пучини океана где 
нас чека наивно страсна Рарава са бадемовим очима. 
Ми смо прешли високи ланац Кавказа; пред нама је 
лежала чудна Кошаирска долина. Чија се лепота може 
с њеном мерити» Какав поток може бити милији и не: 
сташнији, чији жубор веселији од жубора вечно би: 
стре Арагви и стотине извора, који падају са стена или 
тихо и нечујно излазе из сенке дубоких шума и играју 
у свом кориту, пуном смарагда и рубина» Високо на сте- 
нама куда воде вијугаве стазе, дижу се камене куле гор- 
ских поглавица; скромно и смерно ређају се око њих 
равни кровови њихових рођака. Високе горе одвајале су 
нас од свега света. Вековне шуме, које су нас, као вали 
океана, окружавале са свију страна, у којима су се крили 
дивљи јелени и још дивљији и наивнији Хевсури, зар 
нису имале довољно сенки и за насг А сунце и месец 
зар нису расипали своју чаролију по тим свеже зеленим 
ливадама, по врховима дрвета, који су се преливали у 
свима бојама морских таласа А како су радосно сијали 
њихови зраци на штитовима и копљима Хевсура, те та- 
јанствене деце Кавказа, златећи латинске девизе на њима; 
а најрадије се заборављали играјући на водопадима, обла- 
чећи их од милоште у сјајну дугину одежлу. А где је 
ваздух пунији сладострашћа, него овде под овим топлим 
небом, кад дуге сенке пузећи уз стрме стране планина 
увијају сву долину у меку, прозрачну копрену> Звук 
бубња одјекне у тихом вечерњем часу, а на равним кро- 
вовима, заједно са звездама, на небу, појаве се лаконоге 
Ђурђијанке са очима сјајним од звезда, и отпочне њихова 
заносна игра, праћена ритмичним ударом дланова и ва- 
треним погледима испод црних, густих обрва. И зар На- 

дежда није била страснија од Рараве, зар у њеним по- 
љупцима није било свега што дражи и опија, до оне 
саме горчине на устима, која је може бити особита драж 
наше генерације. 

Под овим ласкавим небом срећне Ђурђије зар је 
њено срце могло остати и даље ледено и спокојног Њена 
душа као да је разумела како је нама дато мало вре- 
мена за љубав на земљи, и она је тражила да се преда, 
ослободивши све нежније и срдачније жице своје жен- 
ске природе. Она Надежда, коју сам ја увек у њој на- 
слућивао, но коју нисам могао никада наћи, стајала је 
предамном. Ко може испитати дубине женскога срца и 
дати себи рачуна о мистерији промена, које се врше у 
њему2 Једна капља росе, један зрак сунца довољан је 
да развије ружин пупољак у широки мирисни цвет; други 
је довољан да га спали за навек; (мени је најзад мање 
било стало за тим да разумем његове узроке, колико да 
се напајам његовим мирисом). 

Но чудновато, у то исто време, процес који се вр- 
шио у њезиној души, предавао се мени, и у колико је 
Надежда силније осећала потребу да се преда, у толико 
сам ја уступао назад, не желећи ни за тренутак, да се 
она осети побеђеном. Зашто је у мени била ишчезла 
свака жеља борити се о превласт са њом, која је била 
главна пажња дотадашњих мојих односа к њојг Зашто 
је у мени била ишчезла свака жеља борити се о пре- 
власт са њом, која је била главна пажња дотадашњих 
мојих односа к њојг Зашто сам ја, стремећи упорно 
к тој превласти, уплашио се своје победе и био: готов 
триумфално украсити њезину главу, и наћи своје задо- 
вољство у томе, да њезин триумф буде што потпунији 
и величанственији 2 Ја нисам умео себи објаснити каквом 
је мађијом била извршена сва та промена и у чему се 
она састојала, но је сам осећао у сваком от«уцају наших 
срца, која су се сад први пут хармонично допуњавала. 
У њеним очима била је сва негдашња дубина, само у 
њеним погледима било је нове топлоте, и они су мило- 

вали и грејали. У њеном смеху није било мање весело- 
сти, само се тон пркоса и изазивања био изгубио. У њеним 
загрљајима било је увек много страсти, једино њени по- 
љупци постали су нежнији и ласкавији, и њена душа из- 
ливала се у њима као какав мистични мирис љубави, 
који се једино осећа срцем, које на исти начин воли и 
предаје се. 

Својим присуством Надежда би разведрила и ожи- 
вела туробну пустош Сардарабадске степе; а тамо, усред 
раскошне и дивне Ђурђије, она се јављала центром свега, 
у коме се скупљају и огледају сви елементи ствари. У 


"њој је била и несталност вечерњих облака, и неуловљиво 


преливање лишћа, задахнутога првим јесењим дахом кад 


клизе по њему коси зраци сунца на заласку. Она је била 


несташнија од таласа, тајанственија него шума, и опа- 
снија него дубина прозрачних, горских језера. Она ме је 
заносила и уљуљкивала; ја сам веровао и волео. 

На жалост, моје острво није било изгубљено у пучини 
океана, већ је лежало на путу који везује два континента. 

Ми смо били према Душету. У вечерњем зраку во. 
зили смо се у рибарском чуну по малом Базалетском Је- 
зеру. Сунце је заходило за Кавкаским горама; његови 
последњи зраци као да су се замрсили у пепељавим ко: 
врџицама Надеждиним, и не умејући или не хотећи изићи 
отуда правили су сјајну ореолу око њена лица, које је 
сијало младошћу, лепотом и безбрижним задовољством. 
Цео предео у облику огромнога амфитеатра, окружен 
Кавказом и далеко на југу љубичастим планинама Јер- 
меније, био је пун светлости најраскошнијих боја. У ваз- 
духу се осећала некаква нежност и милина; дисати њиме 
било је тако лако и тако пријатно. Свет, људи, време 
нису постојали за нас. Прошлост је била заборављена, 
будућност непозната и неинтересантна; и да је било моћи 
душа би узлетела и ухватила се свом силом о сјајни не- 
бески свод да заустави на њему равнодушне часове суд: 
бине. Куда, зашто се журе ониг 

Одједном као привиђење са другога света појавила 
се на обали језера фигура Саади Мирзе Хана. Он нам 
је дао знак, и ми смо повеслали к њему. 

Његова стројна, увек коректно обучена фигура чи: 
нила је контраст са тим сјајем и раскоши у природи и 
силно се издвајала од свих предмета. Бледо лице уокви- 
рено црном брадом издавало је тугу, а очи пуне тамних 
сенки издавале су одлучност. 


Сунце је било високо одскочило као сам се сутра- 
дао пробудио због необичне тишине около мене. На- 
дежда је волела дуго нежити се у постељи; то јутро ње 
није било тамо. Зла слутња заиграла је у мом срцу, не- 
какав предмет застао је усред мојих груди, мени је не- 
достајало ваздуха, слободе. Нешто кобно, необјашњиво 
предосећало се мени. 

Изишао сам журно из собе и питао првога кога 
сам срео, где је Надежда. Намах, неколицина била је 
около мене, они су ми говорили, ја речи нисам разумео, 
само ми је једно било јасно, да је она отишла рано ју- 
тром путем ка Тифлису, заједно са Мирзом. 

У том часу ја бих дао све, живот и спас душе 
своје да достигнем Надежду и Мирзу Саади Хана. Али 
сам осећао да их нећу стићи. Ја сам се гушио; гоњен 
бесним очајањем, увређеним самољубљем изишао сам на 
пут, а поворка најружнијих сумњи водила је своје бесо- 
мучно коло у мојој души, мучила је и растрзала. Срце 
је било да искочи, крв је шумела, пред очима је севало. 
Сунце је пекло; облаци и прашина давили су ме, а ја 
сам увек јурио даље док ме силе нису издале и док се 
најзад полумртав у грозници нисам срушио на земљу. 

Кад сам се пробудио мало је требало па да опет 
паднем у бунило. Ја сам лежао у прашини поред пута. 
Месец је провиривао кроз растурене облаке у близини 
видела су се разорена платна неког старинског замка, 
огромне сенке витлале су се тамо амо, а свуда наоколо 
било је пусто, откривено поље. 

Прича мога пријатеља ту је била завршена. Но као 
што харфа трепти још дуго после тога од како се из- 
губио и последњи звук, на његовом лицу био је видан 
бол од новоотворених рана. Његова фигура, оцртава- 


јући се на сивом пољу Сардарабадске степе, у бледом 


јутарњем зраку била је тужна и узимала гигантске раз- 


мере као алегоријске фигуре Микел Анђелове на гробу 
Лоренца Медичи. 

· Месец се скрио за горе у правцу Ерзерума. Звезде 
се гасиле једна за другом. Магле су лежале у подножју 
планина. Ветар је њихао врхове топола. Сва је природа 
била равнодушна и резигнирана. 


Владислав САВИЋ. 

(8) 
Земљиште се покривало одсеченим гранима које су 
сад други људи кресали, везивали у снопове и слагали 
на гомилу, док су дрвета, остајући још усправна, личила 
на превелике диреке, дивовске кочеве које је оштри че- 
лик сечива лишио удова и поткресао. 
| И, кад је поткресач свршио свој посао, он је замку 
од ужета коју је донео до врха дрвета, остављао ту, и 
затим силазио помоћу својих мамуза дуж стабла кога су 
лишили круне и коме су сад дрвосече нападале темељ 
јаким ударцима што су одјекивали по целој шуми. 

Кад је рана у подножју изгледала доста дубока не: 
колико људи вукли су уже притврђено за врх, пушта- 
јући равномерне крике; и огромна катарка прскала јеи 
падала на земљу са потмулим праском и потресом то- 
повског метка из даљине. 

И шума се сваког дана смањивала, губећи своја 
оборена дрвета као што војска губи своје војнике. 

Ренарде више није одлазио; остајао је ту од јутра 
до мрака, непомичан и са рукама на леђима, посматра. 
ући лагано умирање своје горе. Кад би једно дрво пало, 
он је стављао ногу на њега, као на какав леш. Затим је 
дизао очи на идуће, са неком врстом тајног и мирног 
нестрпљења, као да је очекивао, надао се нечему на крају 
ове сече. 

Међутим приближавало се месту где је била нађена 
мала Рока. Дођоше до тог дрвета, најзад, једне вечери 
у сутон. 


| 

Како је било мрачно јер је небо било покривено 
облацима, дрвосече хтедоше обуставити свој рад, остав: 
љајући за сутра да оборе огромну букву, али господар 
се томе успротиви, и захте да се истога часа скрешу 
гране и обори колос који је својим хладом био закрилио 
злочин. 

Кад је подкресач букву оголио, довршио њену осу- 
ђеничку одећу, кад су јој дрвосече поткопале темељ, пе- 
торо људи почеше да вуку уже, привезано за врх. 

Дрво се одупре; његово моћно стабло, и ако за- 
сечено до средине, беше тврдо као од гвожђа. Радници, 
са једном врстом уједначеног скока, заједно затезаху уже, 
лежући до земље, и из свог задиханог грла пуштаху уз- 
вике који су показивали и уједначивали њихов напор. 

Двојица дрвосеча, стојећи према диву, држали су 
секире у руци, слични двојици џелата готових да по- 
ново ударе; а Ренарде, непомичан, са руком на кори, 
очекиваше пад са брижним и нервозним узбуђењем. 

Један од људи рече му: „Ви сте сувише близу, го- 
сподине кмете; кад дрво буде пало, може вас ударити“. 

Он не одговори и не маче се; изгледало је да је 
готов да сам дочепа у наручју букву и да је, као хрвач, 
обори на земљу. 

Одједном, у подножју високог дрвеног стуба, зачу 
се расцепљење које изгледаше да је као болан потрес 
пројурило до врха, и стуб се мало наже, готов да падне, 
али одупирући се још. Људи, раздражени, укочише своје 
мишице, учинише јачи напор: и како се дрво, сломљено, 
стропоштавало, Ренарде нагло учини корак унапред за- 
тим се заустави, рамена уздигнутих да приме неодољиви 
ударац, смртни ударац који ће га размрскати на земљи. 

Али буква, скренувши мало с пута, само му очеша 
крстине, бацивши га на лице, на пет метара одатле. 

Радници јурнуше да га подигну; он се већ сам беше 
дигао на колена, изван себе, избуљених очију и прела- 
зећи руком преко чела као да се буди из једног напада 
лудила. 

Кад је поново стао на ноге изненађени људи испи- 
тиваху га, не разумевајући ни мало шта је био учинио. 
Он муцајући одговори да је имао један тренутак поме- 
тености, или боље, поновног враћања детињству, да је 
био уобразио како има времена да прође испод дрвета, 
као што мангупчићи трком пролазе испред колау касу, 
да се играо с опасношћу, да је, већ осам дана, осећао 
како та жеља расте у њему, питајући се увек кад је. 
дрво прскало да ли би човек могао проћи испод њега, 
а да га оно не додирне. То је била глупост, он је при- 
знавао, али цео свет има те тренутке лудости и та иску- 
шења детињасте глупости. 

Он је објашњавао полако, тражећи речи, потмулим 
гласом; затим отиде говорећи: „До виђења сутра, при- 
јатељи сутра“. | 

Чим се вратио у своју собу седе за сто који је 
лампа са штитом живо осветљавала и наслонивши чело 
на руке поче да плаче. 

Плакао је дуго, затим обриса очи, подиже главу и 
погледа часовник. Још није било шест часова. Он помисли: 
„Имам времена пре вечере“, и отиде да закључа врата. 
Онда се врати, седе за сто; извуче средњу фијоку, из- 
вади из ње револвер и метну га на хартије, на пуну свет- 
лост. Челик оружја сијао је, бацао одблеске, сличне пла- 
меновима. 

Ренарде га посматраше неко време помућеним оком 
пијана човека, затим се диже и поче да корача. 

Ишао је с краја на крај одаје, и с времена на време 
заустављао се, да одмах продужи. Одједном, отвори врата 
своје собе за облачење, умочи једну сервијету у бокал 
с водом и окваси чело, као што је учинио на дан зло- 
чина. Затим поново поче да корача. Свакога пута кад 
је пролазио поред стола, сјајно оружје привлачило је 
његов поглед, мамило његову руку, али је он вребао ча- 
совник и мислио: „Још имам времена“. 

Половина од шест часова изби. Он тада узе револвер, 


отвори широм уста са ужасном гримасом, и угура цев __ 








и 


УНИ" 





Мала Рока. 819 


унутра, као да је хтео да је прогута. Остаде тако неко“ 
лико тренутака непомичан, са прстом на обарачу, затим, 


нагло потресен дрхтавицом страха, испусти револвер на 


застирач. 

И паде у своју наслоњачу јецајући: „Не могу! Не 
смем! Боже мој! Боже мој! Шта да радим па да добијем 
смелост убити се!“ 

Неко закуца на врата; он се усправи, поманитао. Један 
слуга рече: „Вечера господинова готова је“. Он одго- 
вори: „Добро. Сад ћу“. 

Онда узе оружје, поново га затвори у фијоку, затим 
се погледа у огледало над камином да види изгледа ли 
му лице сувише искривљено. Био је црвен као увек, 
можда мало црвенији. То је све. Он сиђе и седе за сто. 

Јео је полако, као човек који одуговлачи обед, који 
неће да се поново нађе сам са собом. Затим испуши не- 
колико лула, док су распремали сто. Затим се попеу 
своју собу. з 

Чим се закључао, погледа под кревет, отвори све 
ормане, испита све углове, претресе сав намештај, за- 
пали затим свеће на своме камину, и, окренувши се не- 
колико пута око себе, прелете оком целу одају са стра- 
ховитом зебњом од ужаса чоји му је грчио лице; јер је 
добро знао да ће видети малу Року, девојчицу коју је 
силовао, затим удавио. 

Сваке ноћи грозно привиђење јављало се. Најпре 
му је у ушима расло неко хуктање као шум парне вр- 
шалице или удаљени пролазак жељезнице преко моста. 

Тада је почињао да дахће, да се гуши, и морао је 
откопчати јаку своје кошуље и појас. Корачао је да би 
крв циркулисала, покушавао је да чита, покушавао да 
пева; узалуд; мисао се и преко воље враћала дану уби- 
ства, и помињала га је у најтајнијим појединостима, са 
свима најжешћим узбуђењима од прве. минуте до по- 
следње. 

Устајући тога јутра, јутра ужасног дана, био је осе- 
тио мало несвестице и главобоље, што је приписивао 
52% 

врућини, тако, да је до позива на ручак остао у соби. 
После обеда одспавао је; затим, пред крај дана, изишао 
да удише свеж и умирујући ветар под дрвећем своје горе. 

Али, чим је био напољу, тежак и врео ваздух рав- 
нице још више га је притискивао. Сунце, још високо на 
небу, лило је на сагорелу, суву и ожеднелу земљу та: 
ласе ватрене светлости. Никакав дах ветра није кретао 
лишће. Све животиње, тице, чак и зрикавци ћутаху. Ре- 
нарде дође до високих дрвета и поче да корача по ма- 
ховини где је Брендија, под огромним покровом грана, 
испаравала мало свежине. Али се осећао нелагодно. Из- 
гледало му је да му нгпозната, невидљива рука стеже 
врат; и није готово ни на шта мислио, имајући обично 
мало идеја у глави. у 

Једна само неодређена мисао навраћала му се од 
пре три месеца, мисао да се поново ожени. Он је патио 
од тога што живи сам, патио морално и физички. Десет 
година навикнут да поред себе види жену, научен на 
њено присуство сваког тренутка, на њен свакодневни за- 
грљај, имао је потребу, несавладљиву и нејасну потребу, 
њеног непрестаног додира и њеног редовног пољубца. 
Од смрти госпође Ренарде он је патио непрестано, не 
разумевајући добро зашто, патио што не осећа њену ха- 
љину да му се се очеше о ноге сваког дана, и нарочито 
што не може да се стиша и ослаби у њеном наручју. 
Био је удовац једва шест месеци, а већ је тражио у око- 
лини коју би девојку или удовицу могао узети кад истече 
жалост. 

Он је имао душу чедну, али смештену у моћно тело 
Херкула; и слике пути почињале су да муте његов сан 
и његова бдења. Гонио их је; оне су се враћале; и по: 
каткад мрмљао је подсмехујући се сам себи: „Ето како 
сам, као Свети Антоније“. 

Имајући тога јутра неколико таквих несносних при- 
виђења, одједном му дође жеља да се окупа у Брендији, 
да би се освежио и умирио ватреност своје крви. 

Знао је да мало даље има једно широко и дубоко 
место где су мештани каткад лети долазили да се оквасе. 
Он отиле тамо. 

Густе врбе сакриваху овај светао басен где се ток 
реке одмарао спавајући мало, пре но што опет пође. 
Док се приближавао Ренардеу се учини да чује лак шум, 
слабо клопотање, али не клопотање потока на обалама. 
Он полако уклони лишће и погледа. Једна девојчица, 
сасвим гола, сасвим бела кроз провидне таласе, пљескала 
је обема рукама по води, мало подигравајући, и вртећи 
се са љупким покретима. То више није било дете, то 
још није била жена; она је била пуна, и облици су се 
већ познавали, а ипак је задржала израз пре времена 
развијене цурице, која је брзо израсла, готово зрела. Он 
је стајао ту, а срце: му је ударало као да се један од 
његових чулних снова остварио, као да је нека развратна 
вила учинила да се пред њим појави овај узбуђујући и 
сувише млад створ, ова мала сеоска Венера, рођена у 
клобуцима поточића, као она друга Венера, велика, у та- 
ласима мора. 

Дете одједном изиђе из купалишта, и, не видећи 
кмета, пође к њему, да тражи своје хаљине и да се обуче. 
Док се она, приближавала ситним, несигурним корацима 
из страха од шиљастих шљунака, он је осећао да га њој 
гони нека неодољива снага нека животињска узаврелост 
која је распалила сву његову пут, залудила му душу, и 
учинила да дрхће од главе до пете. 

Она остаде неколико тренутака стојећи, иза врбе 
која је сакриваше. Онда, потпуно изгубивши разум, он 
размаче гране, јурну на њу и дочепа је у наручје; она 
паде, сувише изван себе да би се одупирала, сувише пре- 
плашена да би викала, и он је задоби, не разумевајући 
шта чини. 

· Пробуди се после свог злочина, као што се буди 
после море. Дете је почињало да плаче. 

Он рече: „Ћути, та ћути. Даћу ти новаца“. 

Али она није слушала, јецала је. 

Он рече опет: „Али ћути. Та ћути. Та ћути.“ 

Она поче да дречи, извијајући се да побегне од њега. 

Он нагло схвати да је изгубљен; и дочепа је за 
врат да бу у њеним устима задржао те продируће и 
ужасне крике. Како се она и даље отимала очајном сна- 
гом створа који хоће да избегне смрт, он своје руке ко. 
лоса стеже око малог грла напрегнутог викањем, и удави 
је за неколико тренутака толико је бесно стезао, не ми- 
слећи да је убије, него само да ућутка. 

Затим се исправи, изван себе од ужаса. 

Она је лежала пред њим, крвава и црна у лицу. 
Он је хтео да побегне, кад у његовој помућеној души 
искрсну тајанствени и неодређени нагон који води све 
створове у опасности. 

Требало је бацити тело у воду; али га други један 
подстрек упути хаљинама, од којих начини мали завеж- 
љај. Онда, како је имао у џеповима узице, веза га и 
сакри у једну дубоку рупу потока, под стаблом дрвета 
чије се подножје купало у Брендији. 

Затим отиде, крупним корацима, дохвати се ливада, 
начини огромно заобилажење да би се показао сељацима 
који су становали врло далеко одатле, на другој страни 
места, и, у уобичајени час, врати се на вечеру прича: 
јући својим слугама цео ток шетње. 

Ипак је те ноћи спавао; спавао је тешким сном жи- 
вотиње, као што мора бити понекад спавају на смрт осу- 
ђени. Отворио је очи тек у први освитак дана и, мучен 
страхом због откривеног злочина, очекивао је обичан час 
свога буђења. | 

Затим .је морао присуствовати свима констатова- 
њима. Он је то чинио сличан месечару, у халуцинацији 
која му је ствари и људе показивала кроз неку врсту 
сна, у облаку заноса, са оном сумњом о стварности до- 
гађаја која мути разум у часовима великих катастрофа. 

Само му продирући узвик Роке прође кроз срце. 
У том тренутку умало се није бацио на колена пред 
старом женом узвикнувши: „Ја сам“. Али се уздржа. Па 

ипак, преконоћ, отиде да поново нађе покојничиче ци- 
пеле, и однесе их на праг њене мајке. 

Догод је ислеђење трајало, догод је морао да упу- 
ћује и заварава правду, био је миран, господар себе, 
лукав и насмејан. Спокојно је са судијама претресао све 
претпоставке које су им долазиле на ум, устајао против 
њиховог мишљења, обарао њихове закључке. Имао је чак 
извесно опоро и болно задовољство да помути њихова 
истраживања, да им побрка идеје, да оправда оне на 
која су подозревали. 

Али од дана кад су прекинули трагања, он мало 
по мало постаде нервозан, још раздражљивији него пре, 
мада је савлађивао своју љутину. Изненадан шум чинио 
је да скочи од страха; стресао би се за најмању ствар; 
задрхтао би по некад од главе до пете кад му мува 
стане на чело. Онда га обузме једна несавладљива по- 
треба за кретањем, принуди га на необично дуге шетње, 
преко целе ноћи држала га је на ногама, и он је кора- 
чао по својој соби. 

Никако због тога што је био узнемириван грижом 
савести. Његова животињска природа није се подавала 
преливима осећања или моралном страху. 

Човек од енергије, насиља, чак рођен да води рат, 
пустоши освојену земљу и касапи побеђене, пун дивљих 
нагона ловца и борца, он није много ценио људски живот... 
___Мада је, због политике, поштовао цркву, није ве- 
ровао ни у Бога, ни у ђавола, не очекујући према томе, 
у другом животу ни казну ни награду за своја дела у 
овом. Као све веровање он је задржао неодређену фи- 
лозофију састављену од свију идеја енциклопедиста из 
последњег века; он је религију сматрао као моралну 
санкцију закона, а, и једно и друго, пронашли су људи 
да уреде друштвене односе. 

Убити некога на двобоју, или у рату, или у свађи, 
или случајно, или „из освете, или чак из разметљивости, 
изгледало би му занимљива и одважна ствар, и у њего- 
вом духу не би оставила трага више него пушчани метак 

испаљен на зеца; али при убиству овог детета он је осе- 
тио дубоко узбуђење. Он га је најпре извршио у лудилу 
неодољивог заноса, у некој врсти чулне узрујаности која 
му је одузела разум. И, у срцу, у својој пути, на својим 
уснама, чак у својим прстима убице задржао је неку 
врсту зверске љубави, задржавши у исто време ужасно 
гнушање због те девојчице коју је недостојно задобио, 
и убио кукавички. Свакога тренутка мисао му се вра- 
ћала страховитој сцени; и ма да се он усиљавао да одагна 
ту слику, да је уклони са грозом, са одвратношћу осе- 
ћао је како она луту око његовог духа, врати се око 
њега, без престанка чекајући тренутак да се опет појави. 

Онда поче да се плаши од ноћи, да се плаши од 
мрака који је падао око њега. Још није знао зашто му 
је помрчина изгледала страшна; него се плашио ње по 
нагону; осећао да је она насељена страхотама. Светао 
дан није био подесан за ужасе. У њему се ствари и бића 
виде; и тако, срећу се само природне ствари и бића која 
се могу показати на светлости. Али ноћ, непровидна ноћ, 
непробојнија од бедема, а празна, бескрајна ноћ, тако 
црна, тако пространа, где се човек може очешати о ужа- 
сне ствари, ноћ у којој осећамо да блуди, лута тајан- 
ствена гроза, изгледало му је да крије незнану опасност, 
блиску и претећу! Коју 

Ускоро сазнаде. Како је седео у својој наслоњачи 
једне вечери кад није спавао; доста доцкан, учини му се да 
је видео како се помакла завеса на прозору. Он почека, 
узнемирен, док му је срце куцало; завеса се више није 
мицала, затим, нагло се опет покрену; он бар помисли 
да се креће. Није смео да се дигне, није смео више да 
дише; а ипак, он је био храбар, тукао се често и волео 
би да у својој кући затече лопове. 


(Свршиће се). 


ГијЈ ДЕ МОПАСАН. 


(С фравцуског превео Х.) 








| СТАРА ПРИЧА. 


| Имао витез робињицу 
5 ; — Обоје млади беху — 
Игр'о се с њоме и шалио 
Док се у шали и у смеху 
Јад изненада заче, 
И она ста да плаче. 


Њ ; Милујући је, он је храбри 
Ал' се у срцу брине: 
Чиме поштење да јој плати 
Како срамоту с ње да скине 
И смисли — нема куда — 
Да је за слугу уда. 


ИРА 


6 
| 


и Но она воли њега само, 

| Пред њиме сузна клечи 

6. И преклиње га; он је одби — 

Ко И после многих горких речи 

| Она из двора оде 

С Куда је очи воде. 

| Ал' од то доба млад властелин 
Никако мира нема: 


Тешка га мисо дању мучи 
А на починак кад се спрема 
Сан над њим нема моћи; 
Будан је у по ноћи. 

И, кад уморан једном заспа 
Он робињицу сања 
Да је умрла остављена; 
Па од жалости и кајања 
И болне, љуте гриже 
·Из постеље се диже. 


И, још у глуво доба ноћи 
Свој мач о бедра паше 
А слугу буди да оседла 
Коњица брза што га јаше — 
Скочи на хата — ободе, 
И као ветар оде. 


Па блуди, лута да њу тражи, 
Преко високих гора — 
Дан је ограно — ту је подне, 
Далеко већ је, од свог двора — 
Сунце се за брег клони, 
Али он даље гони. 


И ноћ га стиже. Ноћ је мрачна 
Ни месечине бледе, 
Ал' њему није страх у гори 
Од разбојника из заседе. 
На мачу што све руши 
Крв њихова се пуши. 


Освиће други дан већ. Сунце. 
Врхове горске злати — 
Пред њиме, доле, раван пукла: 
Предели туђи, непознати, 
И варош у близини 
На зеленој равнини. 


(Он погна хата напред где се 
Град са кулама диже —- 

Слуша нејасну муклу вреву 
Кад на капије градске стиже 
Под тврде куле оне, 


И чу где звона звоне. 


Ал' узбуђена јека звона 
К'о слутња му се чини — 
Гле, из града се креће спровод: 
Попови, жене у црнини 
И расплетене косе — 
Кога то у гроб носе 


„Спустите ковчег добри људи 
Да видим самртника —“ 
И скочи с Хата. Спровод стаде: 
Он виде жену бледа лика, 
Ледену, тиху, мртву, — 
И позна своју жртву. 


„Ох, њен је лик то, њена коса 
Мекана као свила — 
Ах, да те није смрт отела 
Ти би ми љуба верна била“ 
Кроз сузе јунак збори, 
У њему тако гори.. 


Док људи гледе шта се збива 
И жене с плачем стоје, — 
Нож непознати јунак трже 
И њим прободе срце своје — 
Па мртав доле паде 
И Богу душу даде. 


"Од боровине отесаше 


Велику једну скрињу 

С дубоком тугом положише 
У један ковчег њега и њу 
Па их онда узеше, 
И у гробље понеше. 


У једну раку спуштише их 
ЈЉуди на јака ужа -— 
Мало потраја — цвеће ниче 
На њиној хумци: крин и ружа. 
И сад на гробу њином 
Грли се ружа с крином. 


МилЕТА ЈАКШИЋ, 











ПИСМО ТАТЈАНИНО АЊЕГИНУ. 


(Из „Јевђенија Ањегина“) 


·_ „ја вам пишем —, шта још рећи знам 2 
Какав бих вам разлог могла дати2 
Рећи ћете, зар ме није срам, 
Презрећете мене, исмејати, 

Али нека! Та знате и сам 

Какве јаде моја душа пати, 

Па ћете се на ме смиловати. 
Испочетка покушах да ћутим, 

И верујте, ви мој бол и јад, 
Моје жеље не би знали сад, 

Да сам смела само и да слутим, 
Да ћу једном у недељи вас, 
Лик ваш драги видети у нас: 
Да с усана миле слушам гласе, 
Па и сама реч да прозборим, 

И да онда само о том сним, 
Док вас опет не видим уза се. 
Туђите се, веле, нашег краја, 
Тихо село мрско вам је већ; 

А ми, људи ван блеска и сјаја, 
Како вам се радовасмо свеђ! 
Што баш амо да вас сведе пут»> 
Ја сад за вас ништа не бих знала, 
У тишини, где сам на свет пала, 
Не би срце цептело ко прут. 
Младе душе разбуђену слут 
Време већ би знало утишати; 

Ја бих тада из нашега круга 
По срцу ми верна нашла друга, 
И примерна можда била мати. 


„Друга!... Никад! Ником ма ко био 
Срца не дам, и сав свет нек зна! 
Виши суд је тако досудио... 

Небо иште — твоја да сам ја; 
Дани су ми пролазили лако, 

Да доживим само ово доба. 

Бог те посл'о, јер Бог хоће тако, 
Да ти чувар будеш мој до гроба... 
У сан си ми често долазио, 

Не знајућ те, био си ми мио, 
Твој ми поглед у душу с упио 

И твој глас ми у срцу се свио; 
Не, не беше пустог сна тек склад: 
Чим те спазих, сместа те познадох, 
Тешко дишућ' ја дрхтати стадох, 
Он је, он је! шаптала сам тад. 
Усамљени често нас смо двоје 
Многу своју рекли исповед; 

Док понуде бедним ношах своје, 
Ил' молитве снагом топле моје, 
Лечит хтедох болне душе вред, 
Ти 6' одједном искрсо преда ме, 
Кроз провидан, нежан прамен таме 
Покрај себе твој назирах стас, 

Ко уз образ да се образ сави 

И да слушам како шапће глас 
Речи наде и речи љубави. — 

Зао ил' добар, збори, душе, ко си, 
Какву коб ми твој долазак нсси2 
Страшну сумњу у мени угуши: 

Да је можда све тек санак био 
Неискусној што се снио души! 

А усуд ми друго досудио... 

„Ма шта да је, ево живот свој 
Теби пружам и поклањам сада; 
Преклињем те, буди чувар мој, 
Утри сузу, што преда те пада... 
Самотна сам овде, нигде наде, 
Бола мога зар разуме ког 
Дух ми спутан, ћутке носећ' зло 
Скрхаће се моје снаге младе. 
Тебе чеках, тебе ноћ и дан. 
Сам твој поглед улиће ми вере, 
Ил' ће укор маштања да здере 
Што их ствара магловити сан! 

„Свршила сам! Што написа страст 
Страх ми не да снова прочитати... 
Ал' јемац ми ваша мушка част, 
Пред њу ево ја ћу смело стати... 


ИЕ - и 


=> Ат 
Аја У 
, 


А. С. Пушкин. 


- (С руског превео 7). 





ЗАО Ј ДУКА, 


Подне, које царује летом, расуло се преко равнице, 
и пада у сребрним превесима са плавих небеских висина. 
Све ћути. Зрак пламти и гори без предаха; земља се 
успавала у огњеној ризи. У 

Простор пукао у недоглед, и у пољима нигде сенке; 
извор је пресануо где су пила стада; тамо у даљини, 
тамни се шума, и спава непомична, тешким сном. 

Само дозрела жита, као златно море, шире се на- 
далеко, вечито будна; покорни пород матере земље спо- 
којно празни сунчев пехар. 

Понекад, као уздах вреле им душе, из недара је- 
дрога класја које шумори, буди се таласање, свечано и 
лагано, и изумире на запрашеном видику. 

Ту близу, у трави, преживајући тромо, неколико белих 
волова бале низ гојне гуше, и својим чежњивим и гордим 
очима, прате у себи снове из којих се никад не буде. 

Човече, ако, са срцем пуним радости или горчине, 
пођеш у подне преко зрачних поља, бежи! Природа је 
празна и сунце сажиже: ништа овде не живи, ништа 
није ни тужно ни весело. 

Али ако, не верујући више у сузе ни у смех, жељан. да 
заборавиш овај узрујани свет, не могући више ни праштати 
ни проклињати, хоћеш да уживаш последњу, горку сласт, 

Дођи! Сунце ти говори узвишеним гласом; утони 
сав у његов неутољиви пламен; па се онда врати лаганим 
кораком у последње станиште људско, са срцем које се: 
прекалило седам пута у божанском ништавилу. 

Леконт ДЕ Лил. 

(Превео с француског М. Иђ). 
































КНЕЗ МИЛОШЕВА УНУТРАШЊА ПОЛИТИКА. 


(Милош ОБРЕНОВИЋ, књига друга (1821—1826), на- 
писао Др. Мих. Гавриловић. Издање Задужбине И. М. 
Коларца. Београд, 1909]. 


Као што смо већ рекли у овом часопису, говорећи 
о првој књизи „Милоша Обреновића“, ово велико историј- 
ско дело препоручује се, пре свега, својим богатством нове 
грађе. Г. Гавриловић савесно је исцрпао нашу државну 
архиву, што је, узгред буди речено, искало неколико го- 
дина сталног рада. Али он се није ограничио на нашу 
државну архиву. Он је такође прегледао оне збирке до- 
кумената које се налазе код наше Академије наукаи 
код неких приватних лица. Најзад, он је радио и у стра- 
ним државним архивама, француској, руској, аустријској 
(нарочито у овој последњој, коју је више пута посећи- 
вао). Г. Гавриловић је учинио напор да прикупи колико 
год више може необјављене грађе, — и у нашој књи- 
жевности тешко ће се наћи једно историјско дело боље 
документовано него његов „Милош Обреновић“. 


Ово обиље грађе имало је и своје опасности. Ра- 
дећи с таквим масама докумената, Г. Гавриловић је лако 
могао бити њима претрпан, — и онда дати једну гло- 
мазну, несварљиву књигу, која је више збирка докуме- 
ната него књига у правом смислу речи. Срећом, Г. Га- 
вриловић је успео да савлада свој огромни материал, 
и међу делима те врсте мало је њих која су тако јаснои 
прегледно написана као што је његово. То дело велике 

ерудиције јесте у исто време и једна лепо начињена књига, 
која се да прочитати с краја на крај. 

На тај начин, Г. Гавриловић је показао неоспорне 
књижевничке способности. Ђак француске школе, он се 
много старао о композицији своје књиге; његова подела 
на главе и параграфе изведена је с много плана; главе 
се јасно одвајају једна од друге, и свака чини једну малу 
пелину. Његов је стил миран, уједначен, и безличан, — 
стил један који, истина, не забавља, али и не умара, — 
и чија је главна врлина јасноћа и простота. Овде онде, 
нарочито кад је реч о великим трагичним тренуцима наше 
нове историје, кад су падале главе и кад се просипала 
крв, Гавриловићева мирноћа причања изгледа већ ар- 
хаична, и опомиње на старе летописе. На тим местима, 
Г. Гавриловић нам са својом неузбудљивошћу јако личи 
на каквог средњевековног калуђера, који је у својој ће- 
лији добијао од догађаја овог света један дале: и пот- 
муо одјек. у 

Тај неимпресионистички начин писања има без сумње 
својих добрих страна. Ми видимо историјске факте не- 
обојене субјективним расположењем пишчевим. Г. Га- 
вриловић се не ставља између догађаја о којима прича, 
и нас, својих читалаца. Он нам не натура своје утиске и 
свој суд; пушта нас, колико је то једном писцу уопште 
могућно, да видимо ствари својим очима. Али овај начин 
писања може имати и својих претераности, — и, на при- 
мер. ми налазимо да има нечег претеранога у томе што 
се Г. Гавриловић готово систематски уздржава од сваког 
наглашавања, подвлачења, истицања. Он пише као што 
што би говорио један човек који не би никако дизао 
глас, остајао стално у једном истом мирном тону. Отуда 
долази да многе интересантне и важне ствари које је 
рекао, пролазе неопажене, или бар не довољно опажене, 
само стога што их је рекао сувише немарно, што није 
хтео привлачити на њих пажњу. 

Поред све своје уздржљивости, Г. Гавриловић није 
могао избећи да има једно своје мишљење о Милошу 

Обреновићу, — и поред свега његовог чувања да прави 
Милошев портрет на један литераран начин, слика Ми- 
лошева остаје нам, после његове књиге, врло јасна и 
прецизна у сећању. Гавриловићева концепција Милоша 
биће јамачно врло тачна. Своме моделу Г. Гавриловић 
је приступио без икаквих предрасуда. Пре свега, Г. Га. 
вриловић је чист од сваких денастијских предрасуда; он 
се ставио начисто историјско гледиште; у његовој књизи 
нема ни труни од какве Карађорђевске или Обренови- 
ћевске тенденције; она није писана ни за ни против Ми- 
лоша. Затим, говорећи о Милошевој унутрашњој поли“ 
литици, он се у главноме ослободио свих предрасуда 
једног либералног духа; није у своју оцену Милошеве 
„тираније“ уносио модерне идеје; није на основу њене 
данашње несавремености закључивао да је она била не- 


савремена и у Милошево време. Г. Гавриловић се старао 


да остане потпуно неутралан између Милоша и против- 
ника његове унутрашње политике, међу којима се, уз- 


гтред буди речено, није налазио нико мањи него Вук. Он 
је савесно побројао све недостатке Милошеве управе, 


али је исто тако поменуо и њене добре стране. Он је 
открио све слабости Милоша и његове околине, али опет 
зато није идеалисао његове противнике. Ипак, ми се 


бојимо да обичан читалац, то јест читалац који чита 


брзо, не добије од Гавриловићеве књиге утисак да је 


Милошева управа била у главноме рђава управа. Др- 


жећи се строго докумената, Г. Гавриловић је, и нехо- 


тице, говорио много опширније о њеним рђавим него 


о њеним добрим странама, јер о рђавим странама обично 
остаје више трага у документима него о добрим; на рђаве 
се стране виче, против њих се подносе жалбе и дижу 


буне; добре, пак, не признају се ни онда кад постоје. 
Уз то Г. Гавриловић је о рђавим странама Милошеве 


управе говорио нарочито, у неке три главе, под називом 
„Милошева управа и њени недостатци“; о њеним добрим 


«странама није говорио нарочито, него уг неке друге оп- 
аштије теме, с којима оне стоје у вези, као што су од- 

носи између турске и српске управе, борба наше полиције 
противу хајдучије, и тако даље. Због такве композиције, 
и због верног следовања документима, Г. Гавриловић 
може изгледати много већи противник Милошеве уну- 
трашње управе, него што је у ствари. Најзад, говорећи 
о Милошу, Г. Гавриловић је умео да се ослободи оне 
идолатрије у коју падају чак и врло озбиљни историци 
кад је реч о великим људима. Посматрајући велике људе 
искључиво у њиховој историјској улози, у којој се не 
испољавају њихове обичне људске слабости, него оно 
што у њиховим духовним енергијама има изузетног и 
фаталног, историчари су одвећ склони да од великих 
људи праве дивове и полу-богове, рђаве или добре, како 
у ком случају. Г. Гавриловић, напротив, види код Ми- 
лоша не само његову историјску него и његову обичну 
људску физиономију, види оног малог сељака који се 
крио иза херојске маске творца наше државе, — и због 
тога, велики политички талент Милошев сматра као један 
сељачки позитивизам подигнут на врло висок степен. Га- 
вриловићев Милош има у себи врло много живота, 
фамилиарне истинитости, чак и нечег хумористичног. Ми 
нећемо рећи да је Г. Гавриловић први видео овог про- 
заичног и хумористичног Милоша; тај Милош живи у 
читавом циклусу прича и анегдота, као једна врста ве- 
ликог народног домишљана, полу премудрие Соломун а 
полу Ћоса. Али, оригиналност Г. Гавриловића састоји 
се у томе што је о том, тако да кажемо, „популарном“ 
Милошу водио много више рачуна но што су његови 
претходници чинили. 

Обилно документована, вешто склопљена, потпуно 
објективна у својим оценама, Гавриловићева књига има 
све одлике једног солидног историјског дела, које ће 
остати. Њене махне, то је оскудица рељефа у стилу, мести- 
мице претерана резервисаност изражавања, једна сувише 
скрупулозна дискретност историчарска, која претпоставља 
да обичном читаоцу треба много мање објашњавања и 
упућивања него што је то у истини случај. 

Докле је у првој књизи Г. Гавриловић говорио по- 
главито о спољашњој политици Милошевој, у овој другој 
задржао се поглавито на његовој унутрашњој политици. 
У првој књизи сви су запазили велику вештину Г. Га. 
вриловића у излагању дипломатских преговора. Ми др- 
жимо да ће читаоци ове друге књиге увидети да је, го- 
ворећи о Милошевој управи, Г. Гавриловић показао исту 
такву вештину у рашчлањавању једног политичког и ад- 
министративног система. По нашем мишљењу, тек после 
Гавриловићеве књиге добија се јасна представа о томе, 
какав је Милошев режим био не само у својим главним 
цртама него и у својим појединостима. 

Ми не можемо овде ни приближно назначити све 
оно што је Г. Гавриловић дао новога о Милошевој уну- 
трашњој политици. Ми ћемо се задржати само на двема 
стварима које нам изгледају важније од свих других. 
Једна се тиче Милошевих односа према турској управи; 
друга, његовог утврђивања државне власти у народу. 


Узимајући с чисто формалног гледишта оно стање 
ствари које је било створено у Србији Милош-Мараш- 
лијином погодбом, Србија је била што и пре устанка: 
један пашалук под управом једног Султановог везира. 
Сви градови били су заузети царском војском, чије је 
издржавање падало раји па терет. Полицијска и судска 
власт била је у турским рукама: у свакој нахији седео 
је по један муселим с кадијом. Тим представницима турске 
власти треба додати турско становништво, које, по Га- 
вриловићевом рачуну, није бројало мање него 15—20.000 
душа. Међу тим настањеним Турцима нарочито се истичу 
спахије, који су, као нека врста аристократије, држали 
рају у извесној привредној потчињености. Систем турске 
управе остао је у главноме као и пре устанка; ово на- 
рочито важи за порезе: сви они порески облици који су 
се знали пре устанка, постојали су и даље. Какве су ко- 
ристи Срби имали од Милош-Марашлијине погодбе 2 

Њиме су учињени ови уступци: (1) прикупљање пореза 
прешло је са турских органа на народне кнезове; (2) 
поред муселима и кадије био је и један српски кнез, 
који је присуствовао кад се судило Србима; (3) она сума 
која се везиру давала преко пореза, на издржавање ње- 
гове свите, утврђивана је договорно с народним кнезо- 
вима; (4) један савет народних кнезова имао је бити уста- 
новљен у Београду поред везира Народни кнезови нису 
у ствари имали никакав други задатак него да спрече 
глобљење и угњетавање раје; да бране рају како одне- 
праведног кажњавања, тако и од оних намета које би 
турске власти хтеле ударити на њу преко уобичајених 
пореза, тако рећи, без законског основа, чисто по својој 
вољи. Србијом су управљале турске власти, и то по тур- 
ским традицијама, али поред њих су постојали народни 
кнезови, као неки народни трибуни, који су имали да 
се одупиру њиховим злоупотребама власти. Њихова је 
улога била врло важна, али чисто негативна. 

Као што је познато, ово стање ствари није се могло 
одржати у пракси. Поред турске управе, постепено се 
створила једна српска управа, која је турској управи 
преотела сву власт. Један од српских кнезова, Милош 
Обреновић, постао је фактички господар Србије, поред 
кога Султанов везир, са свим својим судским и поли- 
цијским апаратом, није значио ништа више. Услед чега је 
наступио овај преображај» 

Његови су узроци многобројни. Пре свега, Буку- 
решки уговор којим се Порта обвезала Русији да ће 
дати Србији једно аутономно уређење. Порта није ми- 
слила да овс обвезе изврши, али баш зато што није ми 
слила да их изврши, она је желела мир у Србији, избега- 
вала све што би могло изазвати незадовољство у народу, 
и дати Русима повода да траже извршење Букурешког 
уговора. Отуда, место енергичних мера према Србима, 
које би истина у крви, али коначно, утврдиле њену власт 
над њима, њено вечито преговарање и погађање са Ср- 
бима, које је могло имати за последицу само раслабља- 








КНЕЗ МИЛОШЕВА УНУТРАШЊА ПОЛИТИКА. 839 





вање а никако учвршћивање њене власти. Г. Гавриловић 
је врло лепо показао, колико нам је вредео Букурешки 
уговор, и ако неизвршен, — и колико нам је помогла 
руска интервенција, и онда кад само у латентном стању. 
Затим, Марашлија није био обезоружао народ. Он 
је мислио да то учини после погодбе с Милошем, кад 
једном уђе с војском у земљу. Али, кад је једном ушао 
с војском у земљу, он је видео да се један наоружан 
народ не може ни у ком случају обезоружати без борбе, 
— а на борбу Марашлија није смео да се реши. И ако 
су, с формалног гледишта, права српског народа била 
врло непотпуно призната, српски народ, већ само стога 
што наоружан, није могао стајати пред турским властима 
као бесправна раја. Однос између Срба и Турака није ни- 
како могао постати однос између потчињених и госпо- 
дара; то су биле две војске, између којих је Милош-Мара- 
шлијином погодбом само примирје било закључено. 
Најзад, има и тај факт, истина од мање важности, 
да турска управа у београдском пашалуку није нашла 
скоро никаквог ослонца у спахијама. Те су спахије биле 
спахије без спахилука. Сељак није био њихов закупаци 
њихов кмет, већ фактички господар оне земље коју је 
радио. Спахија је имао, истина, право ни један део при- 
носа, али то се право пре дало окарактерисати као на- 
рочити облик пореза него као баштинско право. „Спа- 
хије нису имале своје властитости на селима, на кућу на 
ливаду ни њиву“. Нису живели на пољу, у средини својих 
зависних сељака, него у варошима и паланкама, — и што 
је више маха узимала српска управа над турском, то су 
се и спахије све више склањале и прикупљале у градове, 
код турских гарнизона. У место да турска управа има 
у њима своје пионире у народној маси, који, растурени 
на све стране, служе као браниоци Султановог аутори- 
тета, она је имала у њима само једну врсту штићеника, 
који су били побегли под заштиту њених топова. 
Турска управа у Србији није, дакле, била тако јака 
како је изгледала. У ствари, то је била једна војска пала 

у непријатељску земљу, која још није стигла да покупи 
оружје од народа, и која је, из страха од дипломатских 
заплета, остала као закована на свом месту. Прилике за 
стварање српске управе биле су врло повољне. Питање 
је само на какав су се начин Срби користили тим при- 
ликама2 Каква су била њихова средства и методе2 

Г. Гавриловић је одговорио врло прецизно на ово 
питање; он је обелоданио све тајне путеве српске поли- 
тике. Срби су се поглавито служили подмићивањем. Фи- 
нансијска ситуација Марашлије и његових органа није 
била ни мало сјајна; они су вечито били у новчаној за- 
буни, и Милош, који је то одмах осетио, закупио је од 
њих управу београдског пашалука, као што је био за- 
купио скеле и мукаде. 

На први поглед, новчана забуна турских власти из- 
гледа неразумљива. Као што смо већ поменули, стари 
турски порези трајали су и даље, имајући, у првом реду, 
да служе на издржање царске војске у Србији. Поред 
тога, народ је дуговао нарочито издржање везиру и ње- 
говој свити; сума коју је давао на тај циљ, није била не- 
знатна, она је чинила трећину целокупних народних тро- 
шкова. У ту суму нису улазиле плате муселима и кадија; 
те локалне старсшине народ је опет нарочито плаћао. 
Оно што се давало Марашлији, било је искључиво ње- 
гова „цивилна листа“, — служило на потребе његовог 
двора, који је био „прави двор с разним чиновима и 
службама“ 

Турске власти нису биле рђаво плаћене. Сва се њи- 
хова незгода састојала у томе што су њиховим прихо- 
дима биле постављене тачне границе. Преко уобичајених 
пореза нису могли узимати ништа више од народа; при: 
купљање пореза није било у њиховим рукама него у ру- 
кама народних старешина, који су се добро чували да 
им не даду ни паре више но што су им дуговали. Исто 
тако, везирова цивилна листа била је једна тачно од- 
ређена сума. Везир није узимао од народа шта је и ко- 
лико је хтео; он се о својој цивилној листи договарао 

с народним старешинама, који су природно тежили да 


његово примање од народа утврде на једну сталну суму. 
У београдском пашалуку, турске власти биле су везане 
за уобичајене порезе и за једну врсту буџета који су 
одобравале народне старешине. Њима су били сасвим 
ускраћени они ванредни приходи који су се раније исте- 
ривали од раје насилним начином. Она пљачкашка експло · 
атација потчињене области, какву су иначе практико- 
вали турски гувернери, била је у београдском пашалуку 
немогућна. 

Пошто су му приходи били тачно ограничени, то 


је Марашлија био принуђен да и своје расходе држи у 


извесним границама. Али трошити са рачуном, пазити на 
сваку пару, имати реда у расходима, све је то била тешка 
ствар за једног турског гувернера, навикнутог на расип- 
ничко трошење источњачког господства. Нарочито, то је 


била тешка ствар за једног човека као Марашлију, који 


је био научио да држи велики двор, и био познат са 
своје „широке руке“. Редовни приходи које је имао у 
Србији, њему нису били довољни; он је врло брзо дошао 
у новчану забуну; морао да тражи своју плату „у напред“, 
чак с времена на време да се обраћа на Милоша за ма- 
териалну помоћ. Милош је радо помагао везира, али је 
за своје услуге умео да се наплати. У новчаној зависно- 
сти од Милоша, Марашлија је морао трпети све Мило- 


„шеве узурпације власти, све његове покушаје да турску 
управу замени српском. Фактичким господарем Србије 
Милош је постао од прилике онако, као што један вешт 


каматник присваја себи имање једног лакомисленог пле- 
мића који се код њега задужио. 

Турске власти у унутрашњости биле су у још већој 
новчаној оскудици него везир. Да би само дошао до но- 
ваца, Марашлија је отворио формалну трговину са му- 
селимским звањима, давао их ономе ко више џлати. Он 
је ишао тако далеко да је од муселима узимао читаву 
трећину, па и половину плате. Ово уступање плате ве- 


зиру имало би смисла само онда, да су муселими били 

у стању да пљачкањем раје истерају све оно што су 
били дали везиру. Али, у београдском пашалуку, пљач- 
кање раје било је немогућно, — и зато, кад су уступили 
већи део своје плате везиру, муселими су се у један пут 


нашли у таквој материалној беди да им није остало 


ништа друго него да се продају Милошу. Те оголеле 
турске војводе постају Милошеви плаћеници, његови по- 
тајни агенти; потпуно деморалисани да би могли стати 
на пут српској управи која се ширила на штету турске, 

Укратко, везир и муселими продали су своја вла- 
сничка права Милошу, јер, у својој новчаној оскудици, 
морали су претварати у новац све што се могло. Ако 
икада, то би се у овој прилици могло рећи да је првен- 
ство и старешинство било уступљено за чинију сочива. 
У својој погодби с Милошем, Марашлија није учинио 
Србима политичке него само финансијске уступке: пренео 
на њих прикупљање пореза, пристао да се о својој ци- 
вилној листи договара с народним старешинама... Ве- 
штом употребом тих финансијских уступака, Милош је 
постепено успео да изнуди од Турака све оне политичке 
уступке које су му биле потребне, исто онако као што 
је енглески доњи дом вештом употребом свог буџетског 
права дошао до своје данашње политичке надмоћности. 
Основана на пљачкању раје и нерационалном трошењу, 
турска управа морала је опадати и пропадати у бео- 


градском пашалуку, чим јој је пљачка ускраћена, и ње-. 


ном трошењу постављене извесне границе. 


Али, маколико њено опадање и пропадање изгле- 


дало фатално, оно је, у извесној мери, било изазвано и 
неким личним узроцима. Марашлија и Милош били су 
управо онаква два човека каква су, у овом случају, тре- 
бала да се нађу један на турској, а други на српској 
страни. Докле је Марашлија био велики господин на 
турски начин, то јест без рачуна; са једним владалачким 
луксузом; свугде пре на свом месту него у београдском 
пашалуку, где су турски приходи били тако саревњиво 
ограничени, дотле је Милош био сељачки лаком на новац, 

бескрајно вешт и нескрупулозан у прикупљању свих зе- 
маљских прихода у своје руке; један од највећих капи- 
талиста на целом Балканском полуострву онда кад су се 
турске власти у Србији, тако рећи, „пролетарисале“. Вук 
је писао о њему: „Човек, који се родио у највећем си- 
ромаштву, одрастао чувајући туђе козе и овце и свиње 
и говеда, 1804 био сеиз код свога брата, а 1815 године 
није имао двеста дуката да избави свој живот из Ту- 
рака, него је морао узајмити, с помоћу народа дошао 
данас до такога богатства, да не само дукате на иљаде 
просипа за сабље, за ножеве, за одело, и за све, што 
му срце иште, него је више од сто ока дуката дао за 
сам свој наследствени берат, близу двеста ока дуката за 
села у Каравлашкој, поградио дворе по целој Србији, и 
живи као какав прави земаљски Бог“. То је све тако; 
али, ипак, велико Милошево богатство било је једна срећа 
за народ: само с помоћу тог богатства, Милош је могао 
извршити откупљивање земаљске управе из турских руку, 
кад је Турцима дошла потреба да је продају. 


(Свршиће се). 


СлоБОДАН ЈОВАНОВИЋ. 

Некако у пролеће 1874 изиђе у бечким листовима 
једна белешка која је изазвала опште интересовање, а у 
бечкој српској колонији чак и пријатно изненађење. 

У овој белешци причало се, како је на малом Ре- 
зиденцтеатру у Сапоуасаз5ђе први пут играла једна млада 
почетница, родом Српкиња, у улози Џен Ерове у „Ло- 
вудској сиротици“, и како је она својом вештом игром 
у свему задовољила, а местимице чак и очарала публику. 

Почетница, која је овако на јуриш освојила бечку 
публику и, што је онда још више значило, чаки бечку 
критику, бејаше Марија Јеленска. 

Бечка штампа, тада још врло строга према почет- 
ницима и странцима, а у музикалној и позоришној кри- 
тици зависна од пресуде коју су ауторитативно изри- 
цали њезини главни представници Ханзлик и Шпајделу 
„Новој Слободној Преси“, Сигмунд Шлезингер у „Новом 
Бечком Дневнику“, Шеле у „Преси“ и кнез Константин 
Чарторијски у „Отаџбини“, није пропустила да нагласи, 
да се лепа, складна и смишљена игра почетнице наро- 
чито мора ценити с обзиром на њезино порекло као и 
с обзиром на то, што је она још пре кратког времена 
играла на београдској позорници, на којој за све време 
њезина глумовања није имала прилике да своје омиљене 
улоге представља на немачком језику. 

Међу листовима, који су тада у свему предњачили 
и давали тон, несумњиво је „Нова Слободна Преса“ била 











МАРИЈА ЈЕЛЕНСКА. 845 





водиља. Њен глас и њена оцена одлучивала је мал не 
у свима питањима, која су се односила на позориште и 
уметност. Лудвиг Шпајдел, међу бечким критичарима ргштиз 
шујег рагез, узимао би последњи реч и одлучивао биу 
приликама, у којима је ваљало дати аподиктичну оцену 
о каквом књижевнику или уметнику, за којега у публици 
није било рашчишћено мишљење. Појмљиво је, дакле, 
што се и у овом случају, чекало на Шпајделову оцену 
у „Новој Слободној Преси“. Ова се оцена јавила брже, 
него што се могаше ико томе надати. Она бејаше нео- 
бично повољна за Јеленску. „Чим се, — ово су речи 
критичареве, — на позорници указа почетница, одмах 
задоби за се. Интересантна глава, речите очи и витак 
стас упадоше пријатно у очи. Почетница је играла прве 
сцене мало непоуздано, почетнички грозничаво, али на: 
скоро овлада њоме потпуна мирноћа, па се подиже у 
великој завршној сцени до таке енергије у изразу која 
све порази. Ни за часак се не пребаци, нити упаде у оби- 
чајени патос кад говораше велики гневни говор оштрим 
духом и све јачим осећањем, које слушаоце електрисаше. 
Не дадоше глумици ни да доврши говор — доста не- 
уметнички — већ је прекидоше громовитим пљескањем 
као какву певачицу кад пређе најтежу трилер-ноту. И 
у потоњим чиновима показа млада уметница дар за ин- 
дивидуалисање уз просто и разумно схватање. Њојзи ће 
истина у руковању конверзационим тоном ваљати још 
понешто да научи, али не треба никако да се каје због 
тога, што је себе и своју уметност изложила у дворани 
одбијени“. 

Ова кратка али значајна рецензија, са алузијом на 
Резиденцтеатер, који се тада сматраше као нека врста 
вежбалишта за почетнике и пропале глумце и глумице, 
бејаше од великог утицаја и даваше правац мишљењу 
и осталој штампи, која је одмах била готова да прихвати 
све оно, што је Шпајдел рекао. 

У исти мах десило се нешто, што је било готово: 
нечувено у аналима Резиденцтеатера, а што је у публици 

и код позоришних љубитеља наилазило на повољно тума- · 
чење. Наиме, сви су листови после поменуте представе, 
у којој је дебитовала Јеленска, јавили, да је представи 
присуствовао у директоровој ложи и секретар Ц. Кр. 
Дворског Позоришта Г. Фус, за којега се у новинарским 
и глумачким круговима, пола у шали, а пола у збиљи, 
тврдило, да је десна рука управнику Бургтеатра, тада 
хваљеном и уваженом Дингелштету. 

Ова управникова десна рука, која се звала Нога 
(Фус), а чија је реч много важила у позоришној канце- 
ларији на Михелерплацу, у вези са мало час цитираном 
рецензијом Шпајдловом, као да је била од пресудног 
значаја за почетничку каријеру Марије Јеленске на не- 
мачкој позорници. Већ после неколико недеља доби она 
позив да игра као гошћа у Бургтеатру. Од резултата ове 
пробне игре, која беше обухватила три најважније улоге 
из њезина репертоара, зависило је хоће ли бити анга- 
жована или не. 

Бејаше наступило лето и настадоше вечери топле 
и несносне. Али ни највећа жега не могаше да задржи 
бечку публику од посете позоришта. Интересовању за 
младу глумицу Српкињу, о којој су се проносили не- 
бројени гласови и причала читава чуда о томе, како је 
у њу био „смртно заљубљен“ млади Кнез Милан, те је 
тога ради морала напустити српску престоницу, није било 
краја. Свет као свет, не могаше себи објаснити зашто 
је ова толико хваљена уметница и лепа девојка, која је 
уз то као члан београдског „дворског“ позоришта имала 
лепу плату и сјајну будућност, морала оставити Београд. 
Ко је могао, ко је смео онда причати бечкој публици о 


томе: каква се чуда збивају у позоришном одбору у Бео- | 


граду и шта све раде позвани и непозвани да растуре 
ту нашу прву и до сада најбољу позоришну трупуг Зар 
би бечки свет и могао поверовати гласовима из српске 
престонице, из којих би се могла видети она наша стра- 
ховита беда, која се крила иза министровог одбора а која 
је била плод власничке ћуди и сплетака оних, којима не 











МАРИЈА ЈЕЛЕНСКА. 847 








бејаше ништа свето у држави и у друштву, па ни оно 
наше једва дочекано културно мезимче на негдашњој 
Стамбол-капији, коме је било намењено да буде уто. 
чиште бољега друштвеног васпитања и више образова- 
ности» Близу је, дакле, памети да је бечка публика еми- 
грацију Марије Јеленске и њено ступање на немачку 
позорницу протумачила на свој начин, онако. како су 
јој то причали људи, којима се свиђало да у живот ове 
српске глумице унесу и помало источњачке романтике 
не би лк се страни свет за њу јаче заинтересовао. Да 
у овом случају није требало таквих средстава и да је 
Јелепска умела да освоји публику својим властитим глу- 
мачким врлинама то су показале пробне представе у Бург- 
театру, на којима је присуствовала елита бечке позо 
ришне публике. 

Игра Марије Јеленске била је од првог до послед- 
њег комада изврсна. Интересовање за њу расло је од 
чина до чина, од улоге до улоге. Она је била одлична 
и као Јудита у Гуцковљевом „Уријелу Акости“, и као 
Марија у Гетеовом „Клавигу“. Али је ипак зато победу 
однела као Партелија у Халмовом „Дивљану“ (Зоћп дег 
Ма 55). Изгледало је као да је ова улога за њу скро- 
јена. Сцена, у којој Ингомар, укроћени дивљак, пита шта 
је љубав, па му је Партелија објашњава на свој начин, 
била је кулминација у игри Марије Јеленске тога вечера. 
Одушевљеном пљескању није било краја. Људи, који 
су после прве појаве били готови да јој одаду конвен. 
ционално признање ни из каквог другог узрока, него 
само зато, што им је она импоновала и што је умела да 
скочи само једним али смелим скоком на даске прве не- 
мачке позорнице, бејаху доцније изненађени и очарани 
њезином игром. Са задовољством ми је причала, како јој 
је Сонентал, који је у „Уријелу Акости“ играо насловну 
улогу, на свршетку првог диалога радосно довикнуо: 
„Вгам, гесће ђгау, СоПеотп“, и како је она ово његово 
признање сматрала као највеће одликовање. Овом одли- 
ковању од стране првога глумца и главнога режисера на 

Дворском Позоришту, у брзо је следовало још већ од- 
ликовање од стране самога управника. Кад је Јеленска' 
до краја одиграла Марију у „Клавигу“ и кад се беше 
упутила својој гардероби, пресретне је дворски саветник. 
Дингелштет. па пружив јој руку, рече гласно, како би 
га могло чути сво остало позоришно особље: „Госпо- 
ђице Јеленска, честитам Вам изврсну игру и декрет, којим 
се постављате за члана нашега позоришта“. 

Вест о њезину ангажману примљена је у бечкој пу- 
блици са великим задовољством. Сваки се живи радовао 
необичном успеху ове младе и симпатичне уметнице, тако 
да је главни позоришни извештач и фељетониста „Новог 
Бечког Дневника“, чувени Сигмунд Шлезингер, само био 
тумач општега расположења, кад је њезину пробну игру 
и њезино постављање за члана Дворског Позоришта са 
годишњом платом од 3000 форината поздравио са ис- 
црпном рецензијом њезина глумовања. „Од свих гошћа“, 
то су биле његове завршне речи, „које последњих не- 
деља пређоше преко, као што кажу, врелих дасака Двор- 
ског Позоришта, госпођица Јеленска свакако је најзнат: 
нија и заслужује највећу пажњу. Ми смо уживали лепи 
таленат госпођице Јеленске још приликом њезиног го- 
стовања у Резиденцтеатру, а у њезиним последњим пред 
ставама на Дворском Позоришту нађосмо, да се тада 
исказане наде потпуно испунише, па и не сумњамо, да 
ће млада представљачица за кратко време стећи себи 
часно место у ансамблу Дворског Позоришта, ако јој се 
да прилика. Према хладноћи, која нам на сусрет дола- 
жаше из слике њезиних претходница у гостовању, дво- 
струко нам је драго, што у игри госпођице Јеленске 
једва једном наиђосмо на топло не и на страсну 
живахност !“ 

Ако јој се да прилика — казао је духовити и искусни 
критичар бечкога листа. Као да је слутио да се Јелен- 
ској неће дати прилика и да ће се покушати да се у њој. 
убије воља за уметност, којој се беше посветила са енер- 
гијом и одушевљењем, каква се иначе ретко јавља у 

глумици, којима је стало само до трајне и сигурне ек- 
зистенције. 

У мојим успоменама од 1867—1881 било је говора 
о томе, како је, још пре Јеленске, Јоца Савић ангажо- 
ван за Бургтеатер под истим условима и како се не 
могаде одржати на њему од силних сплетака старијих 
другова, којима није ишло у рачун да се млађи и даро- 
вити глумци утврде у својим положајима. 

Као што су некада сплетке мушкараца отерале са 
Дворског Позоришта Савића, тако су сада сплетке жен- 
скога особља загорчале Јеленској бављење на царској 
позорници. Из почетка ишло је још и које како. Она 

могаше играти барем у важнијим улогама од секундарне 
вредности. Нарочиту је пажњу обратила на се улогом кра- 
љице Ане у „Ричарду Ш“ и улогом Фаншоне у „Цврчну“, 
успесима, после којих је стицала признање чак и стари- 
јих неактивних глумаца, које се радоваху младим тален- 
тима. Тако је грофица Прокеш Остенова, некада слав- 

љена као глумица под именом Фридрике Госманове, првом 
| приликом похитала да Јеленској изјави своје симпатије, 
| гледајући у њој нову звезду старог Дворског Позоришта 
М (деп пеџеп ашсеђепдеп Згегп дез аНеп Вигоћеајег5). Али 
М баш то није могло наићи на одобравање њезиних ста- 
Е ријих активних другарица, нарочито оних, које осећаху, 


да им се године изничу, а са годинама и улоге, које у 
току времена прелазе са старијих на млађе. Како је опет 
свака од ових чувенијих и старијих уметница међу режи- 
серима имала по ксјега свога протектора и како су оне. 
све скупа удружене имале утицаја на управника и на 
састав недељног репертоара, то су биле свакад у поло- 
жају да млађем женском особљу одређују улоге и да му 
стварају неприлике од сваке руке. Јеленска је добијала 
све мање и незнатније улоге и све је ређе излазила на 
позорницу, док се на послетку њено име више и не по- 
мињаше на позоришној листи. Штампа је, истина, тражила 
да се Јеленској дају веће улоге и да јој се чешће да при- 
лика да изађе на позорницу. Али узаман Претеже воља 
54 

старијих глумаца, које су се бојале, да их неће како пре- 
стићи ова млада и талентована другарица, у које се мо: 
гаше претпоставити барем толико вредноће и амбиције, 
да се неће само хтети задовољити платом и положајем. 

Тако се Марија Јеленска крајем 1875 реши да остави 
Дворско Позориште. Често гостовање, које у Прагу на 
немачком позоришту, које у Грацу, Дрезди и Франк- 
фурту, даде јој прилике да се упозна са немачком пу- 
бликом. Наишавша свуда на добар пријем како од стране 


публике, тако и од стране штампе, она је могла да бира _ 


позориште, коме ће од сада посветити свој глумачки та- 
лент. Умал те не прими понуду дирекције прашког по- 
зоришта, која је била у сваком, па и у материјалном по- 
гледу, повољна. Али се још не могаше опростити Беча, 
који је била заволела и у коме бејаше стекла велики 
број искрених пријатеља. Тако потписа Јеленска уговор 
са Виданским позориштем за историјске драме и кон- 
верзационе игре, са годишњом платом од 4000 форината. 
Но ни на овом позоришту, на коме су првенствено игране 
оперете и водвиљи, она није могла наћи онолико рада, 
колико је испрва мислила да нађе. То не бејаше по- 
зорница за таку живахну и амбициозну глумицу каква 
је била Јеленска. Уз то јој се гомилаваху дугови, којима 
је био узрок: лоше газдовање и њена претерана жудња 
за што скупоценијим и модернијим костимима за улоге 
у конверзационим комадима, издатак, који је по уговору 
са позоришном управом падао на њен терет. Овоме је 
злу ваљало што пре и што радикалније доскочити. Сре- 
ћом се брзо указа згодна прилика. На дворском позо“ 
ришту у Штутгарту беше упражњено место сентимен- 
талне љубавнице. Она не размишљаше дуго, већ прими 
понуду управе, која јој даваше жељену гарантију за 
случај болести и пензију после извеснога броја година. 
Од тада па до њезине удадбе, у половини осамдесетих 
година, она је непрекидно играла на штутгартском по- 
зоришту, на коме се беше утврдила и на коме је стекла 
глас вредне, рутинисане и стално употребљиве глумице. 








еј 

Њезин положај у питомој виртембершкој престо- 
ници бејаше, нарочито у прво доба њезина бављења, 
пријатан. Уживајући симпатије тамошње публике у пуној 
мери и поштовање њезиних другара и другарица, Је- 
ленска се осећала задовољна поред све своје потајне 
чежње и туге за својом постојбином. Њена игра наила- 
зила је на допадање не само у прво време, када је пред- 
стављала сентименталне љубавнице и трагичне паћенице, 
него и доцније када је прелазила и у друге области, које 
су јој све дотле биле стране и непознате. Њена игра 
постајаше све сталоженија и смишљенија. Њена нека- 
дашња претерана живахност и страсност, која се у Бечу 
многима толико допадала, уступила је место пријатној 
одмерености у улогама, које захтеваху мање темпера- 
мента а виша индивидуалисања женских карактера. Она 
бејаше у неколико променила своју глумачку природу. 
Њена игра је сада била оно, што Немци тако згодно 
кажу дигсћоеззНо!. Кад сам је у доцније време гледао 
на штутгартској позорници, мени се чинило, да то није 
више она некадашња и одвише жива и импулсивна Је. 
ленска, каква је била онда, када је наше оцеве и матере 
до екстазе одушевљавала, те се не могаху ње и њезине 
игре сити нагледати и наслушати, него нека нова сти- 
шана и смишљена Јеленска, која је своје нове улоге из 


"темеља проучавала како би од њих стварала што вер- 
није и што реалније карактере. Јеленска бејаше тада у 


прелазу из доба бујне младости, које осваја само срца, 
у доба зрелијег и правилнијег схватања, које утиче не 
само на осећање, него и на памет гледалаца. Савремена 
критика признавала јој је ретку вештину у познавању 
женске природе и нарочито је хвалила лакоћу и умеш- 
ност којом је умела формисати нове улоге према интен- 
цијама писца, које их је стварао. Нема сумње, она бе- 
јаше на путу да своју природну глумачку способност 
појача новим уметничким погледима, који се стичу само 
науком, искуством и временом. 
84“ 

Али, на жалост, Јеленској неби суђено да истраје 
на том путу, на коме би временом дошла до великог 
уважења и заузела видно место међу немачким глумицама 
њезина доба. Учестале болести и смрт њезине матере, 
која јој беше верна пратилица у животу, потресла је 
душу и тело Марије Јеленске и натерала је ову дотле 
активну глумицу да за свагда раскрсти са уметношћу и 
да нађе себи уточишта у браку. Од тада па до њезине 
трагичне смрти, она није више изилазила на позорницу. 
Дан њезина венчања био је уједно и дан њезина растанка. 
са позоришним животом. | 


(Свршиће се). 


Тодор СТЕФАНОВИЋ Виловски. _ 








ЕНГЛЕСКО-НЕМАЧКО СУПАРНИШТВО. 
(2) 

Велика Британија и њено царство постоје и разви- 
јају се под погодбама које су од пресудног значаја по 
њене везе с осталим државама. Ма колико да су оне 
познате, потребно их је споменути, кад се жели да обја- 
сни извор и развој енглеско-немачког супарништва. Пре: 
ображај Енглеске, који је започет половином ХУШ века, 
данас је потпун. То је најсавршенији, најбољи, најкоре- 
нитији и најбржи преображај за који се зна и у којој 
земљи. Некадања земљорадничка Енглеска савршено је 
ишчезла; у гвожђу, угљу, вуни и памуку Енглеска је 
нашла сировине за једну огромну индустрију; њено се 
богаство данас заснива на индустрији и трговини. Енгле- 
ској су потребна тржишта, јер живи од извоза; без из- 
воза она не би имала шта да једе или би се упропастила, 
да би могла јести. За своју исхрану она сваке године 
купи ван земље једну количину животних намирница која 
просечно представља вредност од четири и по милијарде 
динара. Треба дакле да, сваке године, својом индустри- 
јом, трговином, бродарством и капиталом уложеним на 
страни, најпре заради четири и по милијарде, колико 
плаћа иностранству за своју исхрану: по ту цену она 
ужива свој сјај, у томе је њена слабост при свој њеној 
моћи. Израчунато је да Енглеска ни у једном тренутку 
нема више намирница него за шест недеља. Нек се деси 

један догађај који ће да онемогући поморски саобраћај 
за петнаест дана, или бојкотовање британске робе или 
нек се поседну сва пристаништа — у већем размеру оно 
што је покушао Наполеон док је Енглеска могла још 
живети од своје земљорадње — па је глад ту, станов- 
ништво збуњено, катастрофа! Свака индустријска, трго- 
вачка и поморска конкуренција прети Енглеској у самим 
основима њенога бића. Једна економска криза за њу 
је од тежих и непосреднијих последица него и за коју 
другу земљу; криза може обуставити рад по фабри- 
кама, умножити у опасним размерама број беспослених 
(ипетрјоуед) који су и онако у сред мира, тежак терет 
за буџет и тако велика опасност по друштвену ста- 
билност. 

Под енглеском управом су стотине милиона људи 
свију раса; само у Индији под њом је 200 милиона душа. 
Њој је потребно одржати јединство међу тим разнородним 
елементима свога пространога царства; она мора бдити 
над Индијама, Египтом, Канадом, Јужном Африком; чу“ 
вати Гибралтар, Малту, Суец, Кипар, Аден, Сингапору, 
Хонг-Конг; мора обуздавати тежње својих поданика, пре- 
духитрити побуне, ослабити пожуде. Енглеска скоро нема 
довољно војске да одоли толиким опасностима; она ра: 
чуна на свој „сребрни појас“, на море по коме браздају 
њене флоте и које јој од Армаде Филипа П никада није 
отказало своју заштиту. Али би свака коалиција могла 
бити кобна по Енглеску; ова то предвиђа, па је и усво- 
јила начело Гуо ромегз зјапдага : њена ратна флота мора 
бити увек са 10 процената јача од две најјаче удружене 
флоте. Али хоће ли бити могућно то неограничено уве: 
ћавање флоте» Ако би се и могли непрестано градити 
бродови, зар неће доћи тренутак кад ће се оскудевати у 
морнарима А после, баш и при подједнакој снази, зар 
се сме изгубити из вида значај који чешће има какав 
неочекивани догађај, или случај у биткама, или геније 
противников. 





Цео: 

Из целе те ситуације јавља се за енглеску политику 
потреба, да буде увек активна, спремна да одоли на све 
стране, чувајући се притом опасности које за собом по- 
влачи један рат. Много је лакше предухитрити сваку коа- 
лицију, спречити полет супарникове флоте, него ли потући 
је. Снага Енглеске је у мишљењу које свгт има о њој, 
у поштовању које она улива, у пријатељствима које она 
задобија, у помоћи коју она купује. Цела Царевина се 
држи на престижу, рекао је лорд Розбери, фебруара 1900: 
онога дана кад тај престиж буде подривен, наћи ћете се 
затворени на овим острвима, од којих вас бар једно 
мрзи; и нагомилана мржња наших непријатеља, који 
су сваким даном све многобројнији, тада ће се сру- 
чити на нас. 

Економски иметак Немачке и Енглеске није ни 
истога порекла ни карактера; енспанзивност једне и 
друге земље не одговора ни истим схватањима ни истим 
потребама, и та разлика у самој суштини њихове при- 
роде доприноси да се пооштри сукоб и појача не- 
споразум. 

Дефиницију: „Империја, то је трговина“, која је Џо- 
зефу Чемберлену тако драга, сваки Енглез сматра за 
сушту истину. Империја · је услов за живот метрополе. 
Поморска надмоћност, ;ће зеа роег, онаква како ју је 
дефинисао Американац капетан Махон и како је схва- 
тају енглески империјалисти, нема у себи ничега што 
подсећа на римско или средњевековно схватање импе- 
рије; она се састоји у супрематији флоте и економској 
надмоћности. Ово утилитаристичко схватање обојено је 
ипак једном ниансом идеализма: Енглез је убеђен да је 
његово господарство слободоумно и благотворно, да је 
за народе срећа живети у његовом окриљу, да је про- 
виђење доделило Енглезима да владају светом и да га 
облагороде. То је оно |: гесете шпрепо роршов латин- 
скога песника, то је теорија коју је проповедао 5Зеејеу. 
Империја је за Енглеза посесија државе традиционално 
обезбеђена његовој раси; Дизраели је то само посведочио 

кад је, са својом снажном семитском маштом, украсио 
краљицу Викторију титулом царице Инлија. Свакога оног 
који отима клијентелу британском трговцу, сматра Ен. 
глез као завидљивца туђој срећи и као бунтовника против 
једног природног реда ствари. „Раније смо имали неку 
врсту монопола, сад имамо да се боримо за опстанак“, 
рекао је лорд Розбери студентима у Глазгову; та је ре- 
ченица сјајна у својој концизности; она изражава у исти 
мах разочарање једног богатог сопственика узнемиреног 
у свом уживању, као и нове дужности енглеске поли: 
тике. Видели смо како је немачко схватање сложеније, 
мање трговачко; оно нема обележје прешне, неизбежне 
потребе. „Наша је будућност на води“ значи: хегемонију 
коју су наши преци задобили на суву, ми морамо, до- 
пуњујући њихово дело, тражити на води, по далеким зем- 
љама кудгод наша флота може пронети заставу царевине 
и славу немачке моћи. . 

На први поглед, изгледа да је енглеско-немачко 
супарништво само једна трговачка свађа; али ако се из- 
ближе осмотри, види се како је то супарништво сложе- 
није и већег обима, оно изгледа као борба два народа 
о превласт, као фаза једне велике политичке драме која 
из века у век чини потку светске историје и у којој ра- 
тови, и ако представљају силовите тренутке, ипак су само 
догађаји споредног значаја и повремене кризе; оно због 
чега се бије бој није једино у томе да се постигне тр' 
говачка надмоћност и превласт у пословима, већ и у за- 
добијању интелектуалног и моралног управљања светом. 
Између филозофског схватања једног народа и строја 
његовог историјског живота има тесне везе, узајамног 
дејства и одбоја: утилитаристички реализам и искуствени 
материјализам енглеских мислилаца истичу се на с)- 
прот метафизици немачких филозофа о благотворној 
сили и цивилизаторском рату. И тако, упоредо с битком 
за трговину, за поморску надмоћност и царство по- 
слова, постоји и сукоб идеја, антагонизам двеју циви- 
лизација. 

Трговачке је утакмице било свагда, али је борба за 
тржишта постала тако заоштрена тек откако је развитак 
велике индустрије узео чудовишних размера. Трговина 
по томе — писао је Ј. К. Зеејеу, велики историчар им- 
перијализма, — скоро се изједначава с ратом и једва да 
не доведе до рата. Како се ово мишљење разликује од 
алегоричних слика и беседа по међународним изложбама 
којима се слави „трговина која зближује народе“! Утак: 
мица коју покреће потреба а подстиче лакомост за бо- 
гаством постаје једна од најсуровијих бораба за живот. 
Између Енглеске и Немачке утакмице је било још много 
пре но што се развила борба. Велика анкета од 1885 
до 1886, поводом опадања енглеске трговине, отворила 
је очи енглеском трговачком свету; она је обелоданила 
Енглезима њихов немар и њихову рутину а окретност и 
добро уређење савршеније справе и смела подражавања 
код продаваца „немачког бофла“. Анкета приписује успех 
немачке индустрије јефтиноћи њених производа, напо- 
рима немачких фабриканата да угоде укусу сваке земље 
и потрошача, брижљивом паковању и дугим кредитима. 
Сваки нов успех немачке индустрије одјекне као погребно 
звоно до у само срце Лондона, Манчестра и Бирмингама. 
Час је тај успех у каквом пароброду који се појави са 
заставом друштва Натђшо — Атепка и који прелази 
"Атлански океан брже но његови такмаци Уне — зтаг-а: 
а изгубити један рекорд, макар и на 10о01-ђа у или боксу, 
за Енглеза је национални пораз. Час опет каква стати- 
-стика доказује да је пристаниште у Хамбургу постало 
прво у свету. Немачки производи стижу у масама и на 
енглеска колонијална тржишта, док Мак-Кинлијеве и Динг- 
лијеве тарифе затварају тржишта Сједињених Држава и 
припремају полет за једну страшну утакмицу. Шта више, 
немачки производи освајају и саму метрополу; предвиђа 
«се дан кад ће Енглеска куповати од Немачке више него 

што јој продаје.: Паника је достигла свој врхунац кад. 
је Едвин Уилијем узвикнуо на узбуну са оним фамозним: 
„Маде пп ДСегтапу!“ описујући с особитом живошћу на- 
језду немачке робе, што је само предигра најезди шле- 
мова са шиљковима. Година 1897 ванредно је сјајна за 
немачку трговину; енглески конзули удвајају своје из- 
вештаје; један од њих пише из Немачке: „Све показује 
велики економски напредак Немачке за ових двадесет 
пет година; све наговештава џиновске напоре ове земље 
на страни, да се стави на чело индустријског покрета и 
потисне своје такмаце“. 

Борба ова два народа постала је од то доба и с једне 
и с друге стране потпуно свесна; сваки добар Енглез 
гледа у Немцу свога непријатеља, који прети његовом 
имању и животу ; говори Џозефа Чемберлена, његови на- 
пори за стварање царинског савеза између Енглеске и 
њених колонија, његове претераности у политици, учи“ 
нили су те је по целој Сједињеној Краљевини продрла 
идеја о блиској германској опасности. У немачкој опет, 
цареве беседе, пропаганда Поморске Лиге, срађају народ 
с идејом о поморском ширењу и навикавају га да сма- 
тра Енглеза као јединог противника којега још ваља по“ 
тући, па да се задобије материјална и морална хегемо- 
нија у цивилизованом свету. Трговачко супарништво по- 
степено је прешло у национално и изродило се у једно 
опште непријатељство, у неповерење које изопачава и 
саме мирољубиве намере владалаца и државника. Сваки 
од та два народа ступа у борбу са својим особитим ка- 
рактером: Енглез хладнокрван — ипак са стрепњом која 
је обузела цело енглеско друштво и у коме су узнеми- 
реност и неспокојство захватили и саму владу — на делу 
упоран, истрајан и опортунист, готов, кад осети потребу, 
да жртвује интересе секундарног значаја да би обезбе- 
дио главне разултате; — Немац дисциплинован, горд са 


| У 1908 години први пут се десило да је Енглеска купила. 
од Немачке и продала јој за суму приближно једнаку: 34 милиона. 
ливара стерлинга. 

својих националних успеха, окретан, вредан, довитљив у 
пословима, с несмотреним понашањем човека који се свугде 
осећа код своје куће, што вређа коректну хладнокрвност 


британскога џентлмена, разметљив са силом и победама 


царевине, гордог држања као освајач, и увек, па и кад. 
није место, готов да каже као и његов цар: „Ми 
Немци бојимо се само Бога и више никога на свету“. 


(Свршиће се). 


РЕНЕ Пинон. 


(С француског превео М. ЗеБић). псе 





ПОЗОРИШНИ ПРЕГЛЕД. 


ЈАВНИ ЖИВОТ, ОД ЕМИЛА ФАБРА. 


Испрва само хладнокрвни и непристрасни сликар 
јавног живота својих савременика, Емил Фабр изгледа 
да узима на себе улогу његовог неумитног судију и, шта 
више, проповедника нове филозофије задовољног живота, 
која би развијала и истицала само једну тачку из дела 
старог Сенеке филозофа. Драме Фаброве садрже један 
скуп мисли о томе, као каква савремена књига „Пе 
упа ђеата“. 

Држећи се изван сваке партије и не признавајући 
првенство ни једној, он долази у својој последњој драми, . 
„Победиоци“, до закључка да је јаван живот, као ве- 
лике страсти, рат или помор, извор несрећа за народ и 
појединце. То је његова последња реч. На томе је он. 
морао свршити, пошавши природним падом својих на- 
клоности. 

Фабр је чиста калвинска душа и у обради својих 
драма. Он нарочито избегава све мале вештине писца 
који хоће да остане на листи. Његова драма има једну 
широку мисао и иде њој право и логично. У њој нема 
досетке, која би била наличје основне мисли, нити ка- 
рикатуре, који би била други облик извесне студије ти- 
пова. Његова драма се окреће публици увек једним лицем. 

Он тако исто нема ни идеалних јунака. Сликајући 
јаван живот у коме не види ниједну спасоносну мисао 
ни принцип, Фабр ствара јунаке по идејама које они 

представљају, то јест у пола добре, у пола рђаве. Нај- 
симпатичнија црта коју он пристаје да даје својим ли- 
цима, то је сразмерна уздржљивост и трпељивост. 

Његов јунак у „Јавном животу“ је обичан човек. 
Кмет извесне општине, Ферије, стоји пред новим избо- 
рима и осећа да они нису поуздани. Он пристаје на многе 
уступке који не иду против његовог политичког про- 
грама, натеран у гоме увек од својих помагача, међу ко- 
јима Астро, први помоћник, пристаје увек на све и уме 
да изглади све. У последњем тренутку, када са бирачких 
места почињу стизати неповољни гласови, Ферије има да 
бира између пада и губитка имања које је уложио у 
борбу, и споразума са својим умеренијим противницима. 
У једној великој, затвореној седници, у којој радикално- 
социјалистички кмет ступа у преговоре са вођама реакцио- 
нарне и роајалистичне странке, са директорима радио- 
ница и индустријских друштава, са викар Белмоном, и 
банкаром Левијем, и долази и најзад до споразума. 

Сви ти људи, у овоме тежишту драме, долазе ла 
продаду своје принципе за новац, место у сенату и скуп- 
штини или одличје. Ту се бацају и гутају најгоре увреде 
и бришу најважније тачке у програму странке. Двоје 
њих устају да одлазе; у сред највеће граје, у којој се 
одликује умешни и врло помирљиви Астро, нестаје не- 
споразума и тишина доноси опет учтива, насмејана лица 
и готовост за споразум Маркиз од Риола уступа своју 
сенаторску столицу коју се нада да добије посланик 
Сенарт; директор трамвајског друштва пристаје да по- 
пусти страјкачима; Ферије, у замену, откупиће и пору- 
шити епископске квартове, имање друге уговорне странке. 
Једина достојанствена и узвишена личност, викар Бел- 
мон на крају тражи и за себе накнаде: епископ је 60о- 
"лестан и, ако Бог узме његову душу себи, радикални 
посланици ће помислити и на Господина Белмона. 


Избори се завршавају у четвртом чину и Ферије је 


у великој опасности. Ако не буде изабран, пропашће 


његово. имање и његова кћи неће поћи за сина Маркиза. 








па муња чЕХ лат 

од Риола. У страшном неизвесном тренутку, он се каје 
што је остављао свој посао и латио се политике. Од кад 
је у њој, он нема мира, нема огњишта, не ради на сво- 
јим пословима, изгубио је мерило за поштење, рукује 
се са сваким и обећава све. „Ништа не смем да кажем, 
а да не помислим на своје бираче“. 

Он побеђује и улази праћен усклицима да загрли 
своју кћер. 

Овим споредним догађајем, удадбом кметове кћери, 
писац је хтео да освежи свој комад једним љубавним 
заплетом. У гомили радника, политичара у реденготама 
и изборних агената тај младић и та млада девојка су 
светла мрља која одмара око. Овде једино писац попу- 
шта публици и уноси у суморно ткиво „Јавног Живота“ 
извесног шаренила. 

Последња реч комада је она коју нам даје главни 
јунак, Ферије: у политици, да би човек остао поштен, 
треба што мање водити политику. У облику парадокса, 
писац тврди да јаван радник у извесној средини мора 
бити раван њој; и, ако хоће да представља своје савре- 
менике, да мора узети у сеи примити као своје све 
њине мане и пороке, да учини споразум између свога 
идеала и идеја својих бирача. 

Друго правило би било отприлике ово: људи који 
верују у важност извесног програма странке и који мисле 
да странка постоји за њега, нису створени за вође, или 
ће, ако то постану, јаван живот бити за њих извор ра- 
зочарења и душевних патњи. Човек погодан за вођу није 
Ферије, него први помоћник Астро, који најпоштеније 
мисли кад сматра да је политици сврха: не пустити на 
управу људе горе од себе, и да том циљу треба жртво- 
вати далеке и тешко остварљиве амбиције једне странке. 
(Он налази срећне изразе. „Фирма је у политици све“. 
„Бирачи су нама оставили да мењамо своје програме“. 
„Половина бирача ће бити с нама због идеје коју кажемо 
да исповедамо, друга половина због оне коју у ствари 
исповедамо“. Он је човек који не презире ниједну гла- 

сачку куглицу, ма откуда долазила, јер она, као и новац, 
не носи траг од руке која је даје. Кад Ферије одбија да 
саслуша једно изасланство девојака са улице, он трчи 
да се споразуме с њима, јер: „и оне имају пријатеља 
који гласају“. Ако је Фабров Ферије човек просечног 
морала уопште, Астро је човек просечног политичког 
морала. Та два морала се битно разликују. 

Остали јунаци су више или мање успели. Цео комад 
пати од нејасности која долази од велике множине лица 
и имена. За нашу публику он постаје још неразумљивији 
због нама непознатих страначких односа. Скоро је изван 
сумње да се код нас не схваћа жаока оног учтивог и 
предусретљивог општења Јеврејина Левија и Господина 
од Белмона, викара, који захваљује Јеврејину на ње- 
говим даровима црквеном олтару и заводу светог Фрук- 
туса. Она мисао која се појавила одавно у круговима позо- 
ришних људи, — да треба посрбити а не превести страна 
дела, — налази у овоме комаду још једно оправдање. 

Поштени и прави таленат Емила Фабра заслужује 
да буде показан и нашим гледаоцима, одвикнутим да гле- 
дају озбиљан француски комад. Фаброве драме не улазе, 
без сумње, ни у Француској, у онај репертоар који је 
назван „другом државном субвенцијом“. Дужност управе 
је да то заборави. 

Игра глумаца је била прилично глатка, и успште 
добра. 


ПРОВИЗОРНИ. 

(ОпеРСКО ВЕЧЕ ПЕВАЧКОГ ДРУШТВА „СТАНКОВИЋ“. — 
Концерт виолиниста Франца од Вечеја. — Концерат на 
виолини Емануела Ондричека и Г-ђу Јелисавете Алек-- 
сандровне Калујскове и пианисткиње Г-ђе Марије Хелер- 
Садецке. 


У уторак, 10 новембра, приредило је певачко дру- 
штво „Станковић“ у Народном Позоришту своје опер- 
ско вече. Несумњиво је да је друштво „Станковић“ једно 
од наших највреднијих и најбољих певачких друштава. 
И ако певачки хор друштва „Станковић“ није по ква- 
литету исти онаки, као што је био прошле и прет- 
прошле године, нарочито са погледом на женске- гла-- 
сове, ипак у погледу на спрему и прецизност у извођењу 
није уступио ланском и прекланском хору. За то заслуга 
припада само друштвеном хоровођи, који увек мора да 
се задовољи са материјалом који има и онаквим какав 
јесте. Друга једна ствар, која нам се овом приликом на- 
рочито допала и коју ћемо нарочито да истакнемо, то је 
програм концерта, и то не програм у појединим његовим 
тачкама но програм у принципу. Нама је особито мило 
и пријатно што је друштво „Станковић“ напустило пе- 
вање ораторијума, и ударило другим путем. Баш зато 
што је то сад пред нама као свршен акт мислимо да 
неће бити без интереса ако о томе мало опширније овде 
проговоримо, тим пре, што сматрамо да је друштво- 
„Станковић“ свој правац, почет са „Седам Речи“ и „Ства- 

рање Света“ напустило. Том приликом ми нисмо ништа 
о томе писали, да се не би у нашем тадањем писању тра- 
жила задња намера, као што то увек код нас бива, ау 
толико нам је згодније сад о томе рећи, кад су ти кон“ 
церти ствар прошлости, и кад се по нашем скромном 
мишљењу пошло здравијим путем. Не из каквих шови- 
нистичких побуда, не зато што је певачко друштво „Стан- 
ковић“ црквено певачко друштво и што носи име првог 
српског црквеног композитора, и, најзад, не због тога 
што су то дела мале уметничке вредности, на против то 
су ремек-дела Ј. Хајдла пред којима се цео културан 
свет клања; али то су ипак дела, која носе и сувише 
националног и религиозног обележја на себи, тако дау 
нашој средини апсолутно не могу наћи места ни разуме- 
вања. Па чак и на оне, који знају шта је ораторијум, 
да је то музика религиозне садржине, са подлогом текста 
из Св. Писма, али намењена концертној сали, није ути- 
цала нимало прилагодно у дворани код Коларца, и ако 
та иста музика нимало боље изведена сасвим друкче 
утиче. на слушаоца у концертној сали каквог немачког 
или француског града, чији су зидови још од свог по- 
станка навикнути и на те звуке. Ми немамо у цркви ни 
оргуље и ни оркестра, и ма како да су та дела лепа, 
она већ због тога не могу код нас изазивати она рели- 
гиозна осећања, која треба да изазову, јер ми нисмо на 
то навикли, нити смо у томе духу из малена васпитани. А 
кад ми, или, и док ми, у цркви немамо оргуља и орке- 
стра, све дотле нама православнима ораторијум неће и 
не може бити оно што јесте и што треба да је, то јест 
неће у нама будити она религиозна осећања, која треба 
да буди. За њега нема пригодна земљишта за развијање 
и живот, он код нас не може ухвтити корена. Свака 
друга грана музике пре ће моћи да се рашири и разграна, 
но ова, из разлога што за њу нема стварне потреба, а 
а могла би се неговати само на силу и изгледало би 
као у добро сортираној радњи врста робе коју нико 
не тражи. Кад би све друго било ту онда би она код 


со 

нас као најмање потребна дошла на последње место. 
Несумњиво да је једно оперско вече много интересантније 
и природније но ораторијум. Ми имамо нешто драмске 
и позоришне уметности, имамо З)позрје!, па ћемо можда 
у далекој будућности, доћи и до опере. Само се мора 
ићи а не скакати. Из тога разлога ми овај програм пот- 
пуно одобравамо. Једна сцена изведена са добрим хором 
и добрим оркестром пријатнија је него кад се цела опера 
изводи рђаво и са слабим снагама. Бар број певача пе- 
вачког друштва „Станковић“ чинио је да наше око, 
(ако не баш и уво), осећа да види пред собом много- 
бројни хор какве веће опере. 

Програм овог оперског вечера био је врло шарен 
и интересантан; он је био српски, руски, француски, не- 
мачки и талијански. Све су тачке изведене добро и пре- 
цизно. Хор се држао исто тако добро као и оркестар. 
На хору и оркестру је и лежало тежиште целог кон- 
церта. Од солиста је најбоља била Г-ђа Бинички, за коју 
можемо да кажемо оно исто што је до сад небројено 
пута казано, а то је да госпођа располаже и ако не 
великим ипак пријатним органом, а одличном школом и 
музикалним разумевањем. Г. Макс Фрајман као прави 
оперски певач не би нас задовољио, али као солиста уз 
једно наше певачко друштво, био је на своме месту. 
Г. Милан Креманац је познати београдски басиста аматер; 

Неколико тачака овог концерта поново су певане 
у Народном Позоришту 17 новембра, уз комад „Му- 
жевља Срећа“. 


Франц од Вечеја концертовао је 13 новембра у На: 
родном Позоришту са одабраним програмом, пред пуном 
кућом, која је после сваке тачке грмела од одушевље- 
ног одобравања и изазивања. Вечеј, који је пре десст го- 
дина био „чудо од детета“, данас је зрео уметник, и 
спада у ред првих светских уметника. Његово свирање 
носи нешто генијално на себи. У осталом Вечеј је данас 
тако познат целом свету, да, доказивати његову вред“ 

ност значило би то исто у музици, као и доказивати 


вредност Бетовенових симфонија. 


| Његов суделовач Артур Пачина, оперски певач, 
имао је на жалост ту срећу, да је тога вечера изненадно 
после прве тачке промукао и није се више појављи- 
вао у сали. 


Концерат Емануила Ондричека, руске уметнице Г-це 


„Јелисавете Александровне Калујскове и Г-ђе Марије Хелер- 


Седецке пијанискиње био је у уторак 24 новембра. Опет 
скоро пред сасвим пуном кућом одушевљене публике. 
Програм овога концерта и ако је извођен уметнички, деј- 
ствовао је монотоно. И ако су сва три уметника дора- 
сли постављеним им задатцима и савлађивали их савршено 
и технички и у извођењу, ипак је у атмосфери недоста- 
јало оног правог етера, кога је било пре десет дана код 
Вечеја тако много. Али је публика и ове уметнике исто 


"тако бурно поздрављала као и Вечеја. 


ПЕТАР Ј. КРСТИЂ. 


зета њој ви: пеш 
= раје 

ЈЕДАН НОВ УЏБЕНИК ЗА ФИЗИЧКУ ГЕОГРАФИЈУ. 


Еттаппџе! де Мапоппе, Ттапе де Оеоотарће рћузтаие. 
Рапз. Агтапа СоПп 1909. 80, УШ + 910 стр. 396, слика, 
скица и карата, 48 табла фотографија, 2 колорисане 
карте. Цена 22 франка.: 


Од неколико деценија овамо ниједна, можда, наука 
није показала бржи напредак у разним гранама својим 
од физичке географије. Пре свега, скупљена је и гру- 
писана голема маса нових факата у појединим гранама 
географије — у области климатологије, океанографије, 
лимнологије, геоморфологије и антропогеографије; а друго: 
код самих испитивача показује се тенденција, да унесу 
што више географског духа у своје радове и да смисле 
нове методе истраживања који дају импозантној згради 
физичке географије нарочито обележје. 

Ово поглавито вреди за морфологију земљине по- 
вршине или „физиографију“, како је зову амерички испи- 
тивачи. Пре 20—30 година то је била готово само грана 
геологије код које су једино резултати интересовали гео- 


' Пре кратког времена изишло је ово важно дело Е. де Маг- 
гоппе-а, професора на Универзитету у Лиону, који је сада у Па- 
ризу. Оно обухвата све гране физичке географије. Г. Ј. Цвијић је на 
позив редакције „Аппајез де Оеостарћје“ написао горњи чланак за 
тај часопис (ХУШ, 15 новембар, 1909), и ми га доносимо у преводу 
Г. Др. Васе Руварца, и тиме желимо да обратимо пажњу геограђф- 


свих и природњачких кругова на ово знаменито дело. 
Уредн. 

трафску науку. Премда је и данас познавање геолошког 
састава неког краја од преке потребе за проучавање ре- 


љефа, ипак се може рећи да истраживањима ове врсте 


не удара више једино геологија свој печат: географи, 
бар делимице, настоје да употребе методе различне од 
геолошких, методе чисто морфолошке, и да упуте гео- 
морфологију новим путевима. Та се еволуција види врло 
лепо кад се сравни која од новијих књига са неком од 
пре двадесет и више година : чак ни главна дела, „Ршћгег 
аг Рогзећипозгезепде“ (1886) и Пенкова „Могрћојовје 
дет Егдођешасће“ (1894) не одговарају више, у многом 
погледу а нарочито у погледу метода, ономе што гео- 
графска наука сад тражи. При свем том остају та два 
дела, уз угледне радове енглеских и америчких географа 
и геолога, уз књигу „Гез Топтез ди [егаш“ (1885) од 
де Ја Моб и Ет. де Магсепе, и уз расправе А Филип- 
сона и још неких других научењака, најдрагоценији из: 
вори за студију морфологије. 

Тако је, дакле, у свим гранама географије напре- 
довало прибирање материјала за изучавање управо ги- 
гантским корацима а централна, тако рећи, дисциплина 
те науке — морфологија земље — и данас је још у пу: 
ном развијању. Голем је задатак средити данас у једној 
књизи добивене резултате и тачно одредити место мор. 
фолошким проблемима. Може се рећи да овај Тгане де 
ФСеоотарћје рћучдие од Етт. де Мапоппе-а испуњава 
тај програм на начин који сасвим може да задовољи. 

Осим једног — данас већ застарелог — дела: [Га 
Тегге од Елизеја Реклија није имала наука француска 
до сада ни један уџбеник физичке географије, јер у [е- 


сопз де Освоотарће рћузјдие (2 издање 1898) од Ађеп де 


Гаррагеп-а говори се једино о морфологији земљине по“ 
вршине. 

Па и код самих Немаца, код којих су уџбеници за 
географију тако многобројни, има само два дела која би 
се могла поредити са овом де Мапоппе овом књигом, и 
по томе што су им писци такођер географи и што су 

цела написана у истом духу: то су Отипагћое дег рћуз. 
Сеостарћје од А. Супана (4 издање 1908) и Гећтисћ дег 
(пеогтарћле од Хермана Вагнера (7 издање 19083). Напд- 
бисћ дег Сеорћучк од С. Гинтера '2 издање), плод 
ванредне ерудиције, третира готово искључиво, као што 
му и наслов показује, физику земље. Што се тиче књига 
публикованих на енглеском језику под насловом Рћузса! 
(пеостарћу то су, већином, елементарна дела са, у опште 
узето, ужим оквиром. 


Распоред материјала у де Мартоновом Тгапбс-у је овај: 

У првом делу, после кратког погледа на развитак 
географије (1), долазе обична расматрања о облику земље 
и о положају њеном у васиони (П). У тој другој глави, 
чија питања спадају више у геодезију и астрономију него: 
у географију, писац износи известан број факата капи- 
талне важности, чију важност географи често губе из вида. 
У главама после ове говор је о представљању сферне 
земљине површине на картама (Ш), а онда (ТУ) о ономе 
што писац зове „елементима физичке географије“ а то 
је о распореду континената и океана, о контрастима у 
рељефу потопљених и непотопљених делова земљине по- 
вршине, о нивоу морском и тако даље. Све је то изло- 
жено ванредно јасно и прецизно. 

После овог прегледа општих знања, аналише де 
Мартон у другом делу климатске факторе ([: темпера- 
туру (1) кретања у атмосфери (Ш), воду у атмосфери 
(ПМ), типове времена (У), главне типове климе (УМ!) и пла- 
нинску климу (УП). Све те главе, у којима је лични удео 
пишчев знатан, пуне су факата и идеја. Ту се на пример, 
лепше но у икојем другом делу ове врсте, излаже ком- 
пликовани утицај климе на распадање стена, на модели- 
сање топографских облика, на распрострањење органи- 
зама и самога човека. Климатологија, која је већ призната 
за једну грану географије, прожмана је тако још више 
духом ове науке. Уз овај други део иде једна велика 
карта климата. 

У шрећем делу бави се де М. океанима, језерима 
и рекама, дакле „хидрографијом“ у најширем значењу 
те речи. Нарочито је потпуна глава о рекама (У); велики 
број примера, из свих делова света, поткрепљује излагање. 

Предмет чешвршога дела је морфологија земље 
или студија рељефа земљиче површине. Писац почиње 
излагањем основних елемената топографије (р) а онда 
општих закона стварања и моделисања облика (П); по- 
казује да рационална студија теренских облика није мо- 
гућа без наслањања на резултате стратиграфске и тек- 
тонске геологије; истиче и велику важност климе, јер 
печат који клима удара рељефу остаје му утиснут и пошто 
се клима променила. У трећој глави излаже де М. ци- 
клус речне ерозије (ШП); ту је, можда, излагање о про- 
бојницама и о терасама могло бити нешто дубље и више 
водити рачуна о најновијим резултатима на томе пољу. 
Аналишући уплив стена на постанак облика (ТУ), писац 
утврђује да принцип груписању треба тражити у расма- 
трању сасвим различном од онога што је служило за основ 
обичној геолошкој класификацији: мора се водити ра- 
чуна особито о резистентности разних стена, њиној пер- 
меабилности и растворљивости. Улога тектонских про: 
цеса, вулкански облици, даље: развитак рељефа и речне 
мреже, теме су гл. У—УП. Писац, онако исто као што 
то. чине и М. М. Пау, де Та Моб и Етт. де Маггепе, 
сматра рељеф резултатом еволуције, која је опет функ- 
ција речне мреже. 

Сасвим је право учинио де М. што је — као што 
је то учинио и Ађ. Че Гаррагепш — узео у оквир расма- 
трања физичке географије и „палеогеографију“ (УШ), 
обухватајући тим именом све оно што у геологији непо- 
средно служи за реконструкцију главних географских 


- црта ранијих периода. Де Мартон, још у већој мери но 


његов предходник, истиче специфично географску страну 
тих покушаја; с друге стране он изоставља детаљни пре- 
глед еволуционих фаза речних делова земље, који је да- 
вао тако оригиналан печат Лапарановим „Гесоп5 де Оео- 

отарје рћузаце“. Што се мене тиче ја мислим да су ти 
покушаји синтезе сасвим на свом месту у једном уџбе- 
"нику и да би требало да се у будуће јоши у већем 
обиму узимају. 

Гл. 1Х—Х1Т посвећене су глечерима и глацијалној то- 
пографији, деловању ветра, пустињском рељефу и, нај- 
после, литоралној топографији. Ове партије спадају међу 
најбоље што може да се нађе у данашњој географској 
литератури. | 

У пешом делу излаже писац распрострањење орга- 
низама на земљиној површини („биографију“). Пошто та 
партија тражи подробније познавање систематике, физи“ 
ологије и закона еволуције, то не могу да оценим овај 
део де Мапоппе-ове књиге, у којем писац, уосталом, 
показује велику ерудицију. Осим тога, мени изгле- 
да, да биографија не спада у физичку географију, него 
у област ботанике и зоологије. Да се на томе пољу из- 
ради нешто оригинално, треба човек да је и сам бота. 
ничар и зоолог и уједно да има довољно познавања гео- 
графског метода. Са више би се разлога могла геогра- 
фија човека (антропогеографија) узети као део физичке 
географије; јер разнолики утицаји што их имају облици 
земљине површине, геолошки састав и клима на чо- 
века, нису објекат систематског проучавања ни једне 
друге науке. Историјске прилике које утичу на распро- 
страњење људских насеља и на кретања становништва 
тек су од секундарне важности у поређењу са географ- 
ским факторима. По томе изгледа, да резултати бота- 
ничке и зоолошке географије треба да се уносе једино 
у антропогеографију, и то само у оној мери у којој се 
осећа њихов утицај на човека. 

Из овог излагања види се да де Мартонов „Ттане“ 
одговара свим захтевима данашње науке. Писац је не 
само водио рачуна о напретку географских испитивања 
последњих година, него је унео и резултате властитих 
студија и размишљања. Велики број детаља је резултат 
оригиналног рада пишчева; лична нота на коју чита- 

лац наилази сваки час даје овом делу нарочиту драж и 
одржава интересовање будно до краја. 

Ниједан од уџбеника публикованих до сада у Европи 
није потпуније изнео принцип еволуције рељефа. Морфо- 
лошки је део овога дела постављен тако на готово са- 
свим нову основицу, те одговара потпуно данашњем 
"стању науке. Свуда је нарочито истакнут утицај рељефа 
на појаве климатолошке, биогеографске и антропогео- 
графске ; писац свуда снажно наглашује специфично гео- 
графски утицај. На тај су начин све гране физичке гео- 
графије везане у један сноп чије јединство ниједна књига 
не истиче боље од ове. 

Бе могу доста да се похвале многобројне и одличне 
илустрације које красе ово дело, а нарочито ванредно 
успеле шеме у три димензије, направљене у духу |МоскК- 
фаотат-а, што их је УМ. М. Памлз први увео у нашу на- 
уку. Треба споменути и оне силне нове карте које имају 
да покажу распрострањење извесних облика или појава 
географских. Већину од тих ствари израдио је сам писац 
а тако исто и лепе фотографије оштампане на засебним 
таблама. У томе погледу овај Тгапе односи победу над 
свим сличним књигама; у погледу илустрација може се 
с њиме мерити једино „Ттапе де Осојогле“ од Е. Нацо-а 
(1. Без Рћепотепез овојостуиез, 1908.) и „беојосу“ одтТ. 
С. Спатђепаша и Е. 1. За ђигу-а (1. „беојогтса! Ргосез: 
525 апа ејх Кези 5“, 1904). 

На крају сваког одсека, специјално у морфолошком 
делу, наводи писац „карте, које троба конзултирати“. 
Та срећна новина учиниће великих услуга при стварању 
и комплетовању картографских збирака по универзи- 
тетима. 

„Ттане де Севоотарће рћуздаие“ од де Мартона до- 
носиће плода и потстицаће младе географе, исто тако 
ван Француске као и у њој самој. Може се честитати 
француској науци на појави овако важног дела. 


Ј. Цвијић. 


| 


1 


~ а с ден љети а иу аутиевемтиннити та рг- затифитињи“ –> 





ОЦЕНЕ И ПРИКАЗИ. 


ЈЕСТАСТВЕНИЦА У СРЕДЊОЈ школи, од Љубомира Миљ- 
ковића. — Говор на Х1Х годишњем збору Професорског“ 
Друштва 6, августа 1908 год. у Београду. (На по се штам- _ 
пано из ХХ књиге „Наставника“). Београд, 1909. 


„На растанку са школом, у којој је провео већи 
део свога века“, писац мисли, „да ће се само одужити' 
својој дужности, ако изнесе своје мисли о настави оне 
гране природних наука, у којој је свагда налазио лепа 
и корисна занимања и која заслужује много већу пажњу 
од оне, што јој се до сада давала“. Задовољство ми је 
одмах напоменути, да су овој расправи у истини нашли 
леп и јасан израз пишчево наставничко искуство, које 
је течено пуних тридесет година радом у школи, његова. 
љубав према школи и онда када се са њом растаје, и 
високо мишљење о науци, коју је у школи и школској 
књижевности представљао. Читалац се у расправи Г. Миљ- 
ковића сусреће са човеком, кога ни тридесетогодишњи 
рад у школи није заморио и који при растанку са шко- 
лом пропагира модернију и савршенију наставу из јеста- 
ственице, у интересу школе и ради општег културног на- 
претка. Његова је пропаганда строго објективна и то: 
чини, уз јасност и прегледност у излагању историјскога 
материјала и разноврсних праваца у настави, да ће ову 
расправу са задовољством прочитати сви, који се шко- 
лом и њеним напредовањам интересују. 

Писац расправља три питања: промене кроз које 
је пролазила јестаственичка настава у нашим средњим 

школама од њиховога постанка до данас, затим како је 
расправљано и решавано питање о настави из ове групе 
предмета и најзад, како би требала извести настава према 
данашњем стању јестаственичких научних грана. Свему 
претходи кратка скица о постанку, циљу и развитку сре- 
дње школе у опште и о тежњи, да се унесе у образо- 
вање омладине што више познавања реалнога света. 
(С разлогом је писац обратио особиту пажњу питању о 
важности природних наука у настави за средњу школу, 
јер је то у опште и најважније питање, кад се зна за 
опште мишљење, да данашњу јестаственичку код нас 
треба реформисати. Само референт не гледа ту реформу 
у простом усвајању биолошког или ма каквог другог 
метода, него поглавито у модернизовању јестаственичких 
кабинета и наставничких снага. Јер никакав закон и ни- 
какав програм и план не могу наставу из јестаственице 
учинити експерименталном и очигледном, нити јој обез- 
бедити потребан успех, ако наставник зато није спреман 
и ако му кабинет не даје могућности. А то данас са 30 
процената није случај у нашим средњим заводима. 

Промене кроз које је пролазила настава у нашим 
средњим школама од оснивања прве гимназије (1843) па 
до данас врло су интересантне. Из њих се види, да на- 
става из јестаственице непрестано лута у свима правци. 
ма. Број часова осцилира између врло размакнутих гра- 
ница, 23 у 1881 и 8 у 1893 недељно; предмети се пре- 
мештају из разреда у разред, час се пењу, час силазе, 
а промене у наставном плану врше се често у току школ- 
ске године. Програм састављају сами наставници све до 
почетка осамдесетих година; услед чега није могло бити 
ни једнообразности, нити какве системе у настави, па 
наравно ни успеха. Из овога доба, чији се дух осећао 
још врло дуго, одржало се овде онде још и данас уве- 
рење, да су часови из јестаственице нека врста „настав- 
ног цубока“, те је на пример још у 1908/9 години на- 
става из јестаственице у једном средњем заводу у Бео- 


граду даша историку, који је ове предмете учио само. 


| 

у гимназији, па их већ давно и заборавио! Исто је тако 
карактеристично, да је последња редукција часова из је- 
стаственице (1898) извршена у корист наставе из рели- 
гије и латинског језика, што писац у својој расправи 
из разумљивих разлога, не спомиње. 

У овој књизи се прегледно и објективно пропраћају 
разне струје у нас за реформу јестаственичке наставе, 
затим писац истиче сопствене погледе на ову наставу и 
предлаже њен распоред у средњим школама, по коме би 
се јестаственица предавала на нижем и на вишем ступњу, 
кроз свих осам разреда ; али тако, да се у једноме раз- 
реду учи само један јестаственички предмет. | 


Н. Кошанин. 





Ба А ЕТ о [о 


КЊИЖЕВНОСТ. 


„ПолитичкЕ и пРАВНЕ РАСПРАВЕ. — У издању Г. Кона 
изишла је друга свеска „Политичких и правних расправа“ 
Г. Слободана Јовановића (Београд, 1910; 80, стр. 350; 
цена 350 дин.). У овој свесци су расправе „О дводом- 
ном систему“, „Милан Пироћанац“ и „Владан Борђевић 
и српско-бугарски рат“. О изузетно великој вредности 
ових радова било је већ раније речи у овом часопису, и 
Г. Јовановић је стекао већ опште признату репутацију: 
нашег првог политичког есејиста. Политичка историја 
нове Србије није до сада имала луциднијег и отменијег 
писца. У погледу стила расправе Г. Јовановића су узор 
дела не само наше правне књижевности, но и целе књи: 
жевности наше у опште. · Х. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Скуп Академије 
Природних Наука 12 октобра: 1, Академик Г. Др. Ми- 
хаило Петровић приказао је своју расправу : „Једна општа 
особина коефицијената Маклоренових редова, који задо. 
вољавају алгебарске диференцијалне једначине“. Расправа 
ће се ова објавити у „Гласу“ 1 разреда. 2. Приказана је 
расправа Г. Косте Стојановића: „Основе теорије еко- 
номских вредности“, па је одлучено: да ову расправу 
прегледају и Академији о њој реферују академици Г.Г. 
Др. Михаило Петровић и Др. Богдан Гавриловић. 3. При- 
казана је расправа Г. Др. Милорада Поповића: „О за- 
висности електричне проводљивости течних диелектрика 
од температуре“, па је одлучено, да и ову расправу пре: 
гледају и оцене иста Г. Г. академици. 

Скуп Председнишшва Академије 12 октобра ове 
године; 1, Секретар саопштава, да су на расписани стечај 
за награду из Задужбине Димитрија Стаменковића под. 
нети Академији ови списи: „Од шегрта до господара“, 

„О Српству и српској мисли“, „О угледању на Исуса 
Христа“, „Учитељева писма“, „Највеће зло у нашем на- 
роду. Царство алкохола“, „Братство и родољубље, српска 
мисао и отачаствољубље, с нарочитим обзиром на нацио-· 
нално васпитање српске омладкне“ и „За породицу и 
дом“. Одлучено је, да све ове списе прегледају и оцене 
Г. Г. Живојин П. Симић, директор гимназије у пензији, 
Др. Милан Јовановић Батут и Момчило Иванић, про- 
фесор у пенсији. 2. Усвојено је мишљење Одбора ове 
Задужбине о предлогу Српске Књижевне Задруге; да се 
задужбинске књиге разашиљу по Српству ван граница 
Краљевине Србије преко повереника Задругиних ва тај 
начин, што ће им се ове књиге сразмерно броју њихових 
уписника· задругара слати заједно са књигама Задру- 
гиним, па да повереници свакоме задругару бесплатно 
даду по један примерак Задужбинске књиге, а вишак да 
предаду месној српској школи, да их она подели међу 
ученике чији родитељи нису задругари. 


Скуп Академије Природних Наука, 18 новембра. 
1. Академик Г. Д-р Ј. Цвијић приказао је своју расправу 
„Живот дилувијалног Еордејског језера“; одлучено да се 
ова расправа штампа у „Гласу“ | разреда. 2. Исти ака- 
демик реферисао је о расправи Г. Д-р Јевта Дедијера: 
„Глацијација Височице у јужној Босни“, па је одлучено: 
да се ова расправа штампа у „Гласу“ 1 разреда. 3. Ака- 
демици Г.Г. Д-р Михаило Петровић и Д р Богдан Гаври- 
ловић реферисали су о расправи Г. Косте Стојановића : 
„Основи теорије економских вредности“, па је одлучено, 
да се ова расправа штампа у „Гласу“ 1 разреда. 4. Иста 
Г. Г. академици реферишу о расправи Г. Д-р Милорада 
Поповића : „О зависности електричне проводљивости теч- 
них диелектрика од температуре“, па је одлучено, да се 
и ова расправа штнмпа у „Гласу“ 1 разреда. 5. Прика- 
зана је расправа Г. Д-р Милутина Миланковића: „Осо- 
бине једног специјализираног проблема трију тела“, па 
је одлучено, да је прегледају иста Г. Г., Д-р Михаило 
Петровић и Д-р Богдан Гавриловић. 

Скуп Академије Философских Наука, 25 новембра. 
|. Према реферату академика Г. Др Јована Туромана, 


одлучено је, да се спис Г. Др Веселина Чајкановића : 


„О Зенобијевој збирци пословица и њеним изворима“ 
штампа у „Споменику“ | разреда. 2. Према реферату 
академика Г Д-р Александра Белића о спису Г.Др јЈо- 

вана Хаџи-Васиљевића: „Сланачки Зборник“, одлучено 


је, да се и он штампа у „Споменику“ П разреда, али под 
називом „Бугарски зборник од 1824 година“ и да Г. Бе- 
лић напише предговор. 3, Спис Г. Др. Веселина Чајка- 
новића: „Рлзапдтеа“ и „О једној митолошкој басни у 


"Федра“ приказали су овој Академији и упућени на ре- 
чферат академику Г. Др. Јовану Туроману. МЕР 


МАТИЦА ХРВАТСКА и СРПСКА КЊИЖЕВНА ЗАДРУГА. — 
Српска Књижевна Задруга упутила је предлог Матици 


Хрватској: да оба друштва ступе у сталну књижевну везу, 
да Матица сваке године у својим редовним издањима из- 
„даје по једно дело из хрватске књижевности, а исто тако 


да Задруга у сваком годишњем колу даје и по једно 


дело хрватске књижевности. Одбор Матице Хрватске је 


тај предлог исто тако једногласно усвојио, као што га 
је одбор Српске Књижевне Задруге и предложио, и иза- 
брао ужи одбор од три лица који има да проучи поје- 
диности (ко ће бирати дело, којом ће се азбуком штам- 
пати, и тако даље). Према томе, у начелу је једна важна 


„ствар свршена, и сва је прилика да ће Задругини чи- 


таоци још у наредном колу имати по једну хрватску 
књигу, као што ће читаоци Матице Хрватске имати по 


једну српску књигу. Овај знатан успех наше заједничке 


народне мисли и културе обрадоваће све оне који мисле о 
напретку српске и хрватске књижевности и о што те- 
шњем духовном зближењу оба дела нашега народа. 


МАТИЦА ХРВАТСКА И ДРУШТВО ХРВАТСКИХ КЊИЖЕВ- 
никА. — Познат је спор који се огорчено водио се с једне 
стране између Матице Хрватске, у „ОТази Масе Нтуа!зКе“ 
с једне стране, и Друштва Хрватских Књижевника, у „за- 
утетешки“, са друге стране. Ако су млади имали за изви- 
њење бујност својих младих година и оштрину својих на- 
предних начела, стари, присталице реда, традиција и норми, 
најмање су давали пример одмерености, такта и доброг 
"тона. Полемишући против младих, „ОТа5 Мансе Нгуа Ка“, 
«са својим сарадницима који су имали далеке и случајне везе 
са књижевношћу, унео је у књижевност жучност, личне 
"елементе, а нарочито рђав новинарски тон. У целој срп- 
«ско-хрватској књижевности за последњих дваестак година 
није било мање књижевних полемика но што их је водио 
„ОТаз Мансе Нгуа!зке“. 

Али, од последњих избора у Матици Хрватској, који 
су свршени делимичном победом млађих, напреднијих, 
и, што је главно, књижевних елемената, односи између“ 
оба друштва су се поправили. Данас је углављен спо: 
разум у главним питањима књижевним, „О1а5 Мансе Нг- 
уа!аке“ престаје изилазити, и од сада ће Матица своје 
вести објављати у „Захгтетешки“ „Матица Хрватска и 
Друштво Хрватских Књижевника уверени су, веле у на- 
рочитој изјави одбора оба друштва, да је тим створена. 
основа здравому развоју хрватске књиге, па с тога по: 
зивље све своје чланове на сложну и заједничку сурадњу, 
на живи и устрајни узајамни рад“. 

Свршетак тог дугог, мучног и штетног спора, а на- 
рочито овакав свршетак, јесте једна колико паметна то- 
лико и корисна ствар. И он ће бити поздрављен не само“ 
у хрватским но и у свима југословенским књижевним и 
просветним круговима. ЧАН 6 


НАРОДНА ПРЕДАВАЊА ИЗ ПРИРОДНИХ НАУКА. — Једна. 
ствар је извесна: код нас се миче, и на свима пољима 
нашега духовнога живота јавља се полет и рад. Једна од. 
тих манифестација интелектуалнога врења је и низ на- 
родних предавања, које је отпочело приређивати „Удру- 
жење Студената Природњака“ на београдском универ- 
ситету. Серију тих бесплатних предавања отпочео је Г. 
Јован Цвијић, који, заузимајући прво место у нашој науци, 
био је и предодређен да започне рад. Г. Цвијић је 22 но- ; 
вембра. пред многобројном публиком, жељном да чује и 
да се поучи, говорио „О животу језера“. 29 новембра: 
Г. Др. Недељко Кошанин предавао је „О задружном жи- 
воту у органском свету“. 13 децембра, Г. Др. М. Сави- 
ћевић, лекар, говориће „О полном животу и његовим! 
последицама“, а 20 децембра Г. ЈЉ. Радовановић, сту- 
денат, „О десцендентној теорији и дарвинизму“. У нашој“ 
средини где општих знања има тако мало, и где је ин- 
телигенција занемарила мисао о народном просвећивању, 
озаква предавања добро су дошла. И сасвим је добро“ 
што су та предавања из природних наука. Ми данас не 
морамо делити онзј претерани занос наших ранијих на-- 
раштаја за природне науке, али извесно је да позитивна и 
реална знања из егзактних наука корисније но ишта могу. 
да утичу на опште образовање и стварање једног здра- 
вог и тачног погледа на свет. К 





Власник, Богдан Поповић. — УРЕДНИК, Јован СКЕРЛИЋ. 





ОВАН И 


КЊИЖЕВНИ ГЛАСНИК 


Књига ХХШ, БРОЈ 12. — 16 ДЕЦЕМБАР, 1909. 


ЈЕДНО НЕПОСЛАНО ПИСМО. 


Драги!.. Мало ми каже то име. Драги! — тако каже 
свака, која воли; тако каже свака, која мисли да воли 
и која би хтела да воли; тако каже свака, која хоће да 
сакрије да више не воли. За мене је мала та реч. Ја бих 
хтела једну нову, силну реч, која би ти казала све: драги, 
ти си моја срећа и моја вечита туга, моја радост и бол; 
ти си мој Бог и мој џелат; ти си мој живот, моја љубав, 
ти си ја. Хтела бих једну реч, да ти то све каже, а не 
могу да је нађем. 

Сама сам. Непрестано сам сама, а увек сам с тобом; 
увек сам с тобом, а никад те немам. 

Прилазим прозору — напољу бела тама. Све је бело: 
и небо и земља, и кровови кућа и ваздух. МИ полагано 
пада и бива све гушћа бела, сува магла. Све је бело, 
само се један димњак црни, а више њега се жути месе- 
чев срп и злати и сребрни белу маглу око себе. 

Мртвило. Сан. Моје село спава тако чврсто, као да 


се никад неће разбудити. Лепа бела ноћ царује сџокојно, 

као да ће вечито царевати, као да никад није ни било, 
нити ће бити сунца ни топлоте. 

Мртвило. Сан. Студен. Само ја бдим, и мислим 
на тебе. 

Где си, драгиг Да ли ти је зима2 Да ли и тебе 
обавија магла Месече, видиш ли га, светлиш ли муг И 
ја упијам очи у таму, напрежем се да видим тебе тамо 
далеко у неком хучном граду, где царује, не марећи за 
белу, хладну ноћ, живот и метеж и весеље. Ја напрежем 
очи и... као да те видим... Враћаш се из великог друштва 
са неком веселом женом. Мраз је, али је вама топло. 
магла је, али сте ви очарани што на два корака не ви- 
дите никог и што блиски једно другом видите само себе, 
Срећни тренутном срећом, одушевљени радошћу, о чи- 
јој трајности не водите рачуна, румени од хладноће споља 
и топлоте изнутра, држећи се за руке, ви ге смејете и 
клизите по залеђеном тротоару кроз маглу, из које се 
виде само тавне силуете великих кућа и светли кругови 
електричних лампи, ви се смејете и журите твоме или 
њеном стану... Ах!... 

Хтела бих, желим ти да страсно заволиш једну такву 
жену, а она да те превари, да те исмеје, да те понизи. 
И да се бар онда сетиш колика је моја љубав и колика 
је верност својевољног роба... Не, не; нг желим ти то. 
То је само болна, тренутна ћуд. 


Зашто си се понизио, драги2 Зар си заборавио ле- · 
поту наше љубави 2 
Зар се не сећаш онога најлепшега дана> То је било 
овде, у овом истом селу, једнога сунчаног пролетњег дана 
Сунце је зашло, а ти си лежао у трави близу мојих ногу 
и гледао у небо. Ја сам седела на столичици, а крај бо- 
кора ружа стојала је твоја столица с књигом, коју нисмо 
ни дирнули. — „Нека је та књига најлепша и најпамет- 
нија, сад ме је мало стало до ње; ја читам своју душу“ 
- говорио си ти. Ти с погледом на небу, ја с погледом 
на теби — ћутали смо и читали своју душу. — „Ја не 

знам да ли је то скромност“ — казао си изненада ти — 
„или недовољна развијеност укуса: мени је необично лепа, 
јединствено лепа та слика. Пази: два јаблана у даљини, 
једна кућица, једна ограда, бокор ружа и ти, и озго 
небо. То је тако лепо, да бих ја вечито остао овде, гле. 
дајући, и никад се не бих зажелео других лепота. Како 
има много лепоте... свуда. Само треба умети видети. А 
ко не уме, тај иде тамо где му други кажу да је лепо 
и опет не види, али мисли да види“. М ти си заћутаои 
удишући мирис ђула, са забаченим рукама иза главе гле- 
дао си и даље своју лепу слику. Ја сам гледала лепшу, 
јер си у њој био ти и мислила на оно што си говорио. 
затим си ти певао — лепше него икад. Ја ти рекох, а 
ти одговори да си данас срећнији него икад. Затим си 
се замислио и дуго ћутао и гледао у небо. И од једном 
насмејао си се небу радосно, радосно... — Шта радиш» 
— запитах те зачуђено. Ти ми одговори: — Волим — 
Звучно и јасно, као химну. У мојој души се покрете неки 
талас пријатан и силан, пун среће и стрепње, и ја запи: 
тах бојажљиво: — Мене» — Тебе —- одговори ти и по. 
гледа ме очима, у којима је остало небо, али је било и 
нечега још већег и лепшег од неба. Талас ме запљусну 
свом силином, и ја задрхтах... М гледала сам тебе, само 
тебе, заборављајући целу слику... Зар си заборавио тај 
дан» Да ли је могућно да се то може заборавити 

А сећаш ли се доцније у Београду кад смо једне 
хладне, мрачне ноћи изишли из позоришта, где смо гле. 
дали један неуспео комадрг Сећаш ли се да смо обоје 
одједном, смејући се казали: — немој да говоримо о ко- 
маду; не вреди дангубити, Па ипак смо говорили мало 
и смејали се много. Ја нисам имала рукавица, а на жа-. 
кету није било џепова, а ветар је фијукао и резао, и 
руке су ми се мрзле. Ја сам стезала и грчила прсте, не 
жалећи се на зиму, коју као да нисам примећавала и ако 
сам је осећала. Знаш ли како си тада погодио да ми је 
хладно, како си ме, преко обичаја, нежно, пажљиво ухва- 
тио под руку, а десном узео обе моје озебле руке и 

грејао их својим дахомр То је било тако пријатно и лепо. 
Заћутали смо. Знам да ме је тада било страх да ми не 
пољубиш руку. Ја се не бих наљутила да си то учинио, 
али, не знам зашто, чинило ми се да би то покварило 
лепоту и пријатност. И ти, као да си и сам све то ми- 
слио и осећао, ниси нарушио пријатност. После сам ја 
леву руку завукла у жакет, а десну си ми ти са својом 
левом метнуо у свој џеп. И било нам је топло и осе- 
ћали смо се тако добро, као да је комад у позоришту 
био нежан и диван... Та ти си ме волео тада! Још како 
лепо! Мене си волео! Нека тих жена, које љубиш; — 
мене си волео најлепшом својом љубављу, мене си волео 
кад си најбољи био, кад си најлепше умео да волиш. 

О, зашто си се променио> 

Сећаш ли се још много ранијих ннших шетња по 
околини Београда Онда, кад сам ја, радосна, што сам 
свршила школу, журила да почнем живот, да уживам 
лепоту и срећу. Сећаш ли се како смо се пробијали кроз 
густиш и грање, прескакали ровове и пели уз брдаг 
Памтиш ли како си ми често нудио руку да ми помогнеш 
при прелазу, како сам се, радујући се пажњи, смејала 
непотребној помоћи и пешачила јуначки, као и ти. По- 
некад сам, прва прејуривши опасност, ругајући ти се, 
весело говорила: „Ако не можеш сам, дај да ти по- 
могнем“. Ти си се смејао и пружао ми руку, а ја ти го- 
ворила: Хајде помучи се; немој да си слаботиња. Се- 
ћаш ли се како смо једном залутали далеко, далеко и 
како сам ја огладнела, а ти набрао некакве зелене крушкег 
Памтиш ли како смо им хвалили укус> — „Само ја и 
ти, небо и земља“ — говорио си ти кад смо с брда по- 
сматрали видик. — „Само нас четворо силних, као бо- 
гови“ — смејала сам се ја. — „Не, као богови; силни 
као истина“ — поправљао си ме ти. 

То су ситнице, драги, али то је већ била срећа, 
почетак љубави. Ми смо били задовољни, кад смо за- 
једно, а још нисмо разумели себе, још нисмо знали што 
смо једно другом. 

Одобрио си моју намеру да будем самостална, да 
одем од богате рођаке која ме мази, и да ступим у службу. 

Сећаш ли се како си ме ти допратио у село2 Моја 
рођака, широких погледа и дивна срца, имала је пот- 
пуно поверење у мени и волела је и тебе због мене. 
Сећаш ли се како си се представио сељанима као мој 
брат од тетке, и како смо се после смејали кад су ми те 
они хвалили» „Они не би разумели“ — говорио си ти. 
Дабогме. Тада још ни ми нисмо разумели. Доцније тек, 
без љубавних фраза, ти си ми рекао, оног најлепшег дана, 
да ме волиш. 


Никад ти ниси тражио да ме пољубиш и зато сам 
те још више волела. Сваки звук твога гласа био ми је 
милији од загрљаја. Сваки твој поглед хиљаду пута слађи 
од пољупца. Ми смо били фине душе; наша је љубав 
била отмена. 


Виђали емо се три пут годишње. О празницима сам 
хитала теби. 


О, то доба, драги! То доба радосних мисли на тебе, 
доба срећнога рада, доба нервозног чекања поште. Уз 
свако предавање деци ја сам осећала твоје присуство; 
сваки мој поступак био је достојан твоје хвале. Сваки 
дан био је пун корисног рада и радости, што пролази, 
да уступајући другом приближи дан кад ћу опет тебе 
видети. Твоја писма, твоје речи, ти — то је био мој 
лепи живот. 


Једног дана дође изненада. Сећаш ли се» Онемела 
сам од радости. Ти рече да полазиш на страну и ја одго- 
ворих да треба да идеш. 

Три дана си остао у моме селу. Та три дани! Дајте 
ми још један век да патим, да исплатим ту срећу. Драги, 
ја знам од речи до речи све, што си говорио тада, ја 
памтим све, што си ми обећао... Требало је растати се. 
Минуте сам рашчлањавала на погледе и покрете, на твоје 
речи и на ударце свога срца, да би их одужила. Минути 
су били дивне вечности, па ипак су часи летели брзо, 

као срећа. Да бих још мало била с тобом, испратила 
сам те до оближње вароши, до воза. 

Одлетело је време и ти си стајао на степеницама 
вагона и гледао ме. О, тај поглед! У њему је било то- 
лико љубави и толико туге што одлазиш, да је моје 
јадно срце поред свега бола дрхтало од радости. „Мене 
воли — он, овај дивни, лепи човек; ове дивне, сиве очи 
мене гледају с тугом; ја сам та срећна, коју он, тако па- 
метан и тако велики, воли. Благо мени!“.. А срце је 
играло, играло, а очи су гледале, гледале тебе, да те 
таквог за навек запамте. 

— Збогом, још једном — казао си ми ти и пружио 
руку. Твој осмех је дрхтао од бола, а твоје очи су ми 
заједно с твојим шапатом казале једно очајно, велико, 
дивно: збогом, душо! 

— Драги!.. — и ја сам ти, гушећи се, пружила уста 
и ми смо се пољубили. Тај први и једини пољубац наш 
као да је за тренутак ублажио бол. Али одмах затим 
звизнуо је воз, и ти си последњи пут махнуо шеширом 
и руком, последње збогом казао очима, последњи осмех 
бацио на моје лице и одлетео у свет, одлетео од мене 
за навек. 

Тога дана било је на станици људи, који су ме знали 
у који су видели наш растанак. ИМ они су ме осудили. 
Ја тада никога нисам видела; ја тада не бих приметила 
ни да су ме камењем засипали. Јер сам се растајала 
с тобом... | 

Осудили су ме. Причали су много о мојој безоч- 
ности неваљалству. Пољубила сам на растанку човека, 
који ми је све у животу, и зато су ме осудили. Кад би 
сни могли знати како ме је се мало тицало њихово ми- 
шљење. Па ипак — било ми је непријатно. Моје „при- 
јатељице“ почеше глупо и одвратно да ми наговешта- 
вају да су веће по нечему од мене и да ме завијено 
испитују о теби, тражећи, ваљда, да им се за снисход- 
љивост одужим поверљивошћу. Жене и девојке, које су 
јуриле за сваким познанством мушкарца само зато, што 

је мушкарац, које су глупо кокетовале и невешто се на- 
метале, које су можда у мраку и буџаку расипале своје 
бљутаве пољупце, рекоше да сам лакомислена и „безо- 
бразна“. Оне, које су се продавале за свилене крпе или 
биле неваљалице стога што их је порок мамио, што је 
у блату била њина атмосфера, обедише ме да сам имала 
љубазника! 

Презриво сам ћутала на неделикатна изазивања при- 
јатељица; нисам ни главе окретала на ситне и крупне 
неваљалице. Омрзоше ме. Поносито сам уздигле главу 
и понела бреме људске мржње. Не би ме умор савладао, 
не би ми се леђа погрбила од тога терета. Ничија ми 
мржња није могла нашкодити кад сам имала твоју љубав. 
Само ти си могао да сломиш мој живот из корена, и ти 
си га сломио, ти, драги, који си ме онако лепо волео. 

Шта је то било и како, ја још не могу да разумем. 
Осетила сам — и сувише — и помирила сам се, али још 
не могу да разумем. 

После онакве љубави, после онаквог растанка ти 
си престао да ме волиш. Је ли то могућно» Зашто Да 
је дошла нека друга љубав, нека боља и већа од мене 
девојка, па да разумем. Не кажем да ми буде лакше, 
већ да разумем. Али није, није. Ти си се променио. Ти 
си постао ситан човек, без воље, кога живот баца како 
хоће. Ти, онај мој силни драги! Зашто, како, откудг Ето, 
то никад нисам могла разумети. Твоја прва писма уно- 
сила су крепост у мој живот, крепост, велим, јер је љу. 
бави био пун. И ја сам, силна као природа и љубав, 
живела срећно, мислећи само на тебе. Ја бих тако могла 
проживети век, али... 

Онај пламен честитости почео је полагано да се гаси. 
Зашто, драги2 Твоја су се писма мењала. Ти си се мењао. 
Место топлоте и радости, твоја су ми писма почела до- 
носити бригу и јед. Ти си заборавио мене; ти си ми го- 
ворио отрцане љубавне речи и причао како се прово- 
диш. Једном си напоменуо како те је захватила бујица 
времена. Други пут си цинички казао како се из сећања 

на мене по мало заљубљујеш у лепе црнооке странкиње. 
Ја ти одговорих: да ти не буде сувише монотоно, про- 
мени некад и по коју плаву. Било је пакости у моме од- 
говору, јер ја сам још била толико сигурна у тебе, да 
се нисам бојала да те увредим. Зар ја да те чувам2 То 
би вређало моју љубав. Ти си ми одговорио да си се 
тога и сам сетио. Ти си се тобож шалио. Нашто таква 
шала» Мало даље рекао си ми да те, можда, не бих могла 
волети таквог какав си сад, ма да ниси гори од других. 
Ја ти рекох да ћу ти отворено казати кад те престанем 
волети и замолих те да се не сматраш нечим обавезан 
мени, већ да будеш потпуно слободан. Ти отписа да ти 
се чини да сам попустила и да небих много жалила ако 
те изгубим. То је било подло, господине! То је била хо- 
тимична лаж. Бесна од једа, ја ти одговорих да ћу те 
презрети ако се уверим да си ти постао нитков, да ћу 
те се гнушати, а не жалити те. Ја искрено то рекох, али 
ја нехотице слагах. А ти си после ћутао... 

Ћутао си и кад сам ја после очајне борбе са сво- 
јим поносом села и написала ти једно писмо дављеника; 
кад сам те молила да ми бар искрено објасниш шта је 
све то; кад сам ти отворено говорила о своме болу и 
страху да те не изгубим; кад сам се понижавала, молећи 
те да ми опростиш увреде и неосновану љубомору и тако 
даље. И сад од стида поцрвеним кад се сетим тога писма 
и свога чекања и твога ћутања и после њега... Јао! 

Пробала сам да те избацим из срца, из мисли, из 
снова; пробала сам да ишчупам љубав из свога живота. 
Узалуд: љубав и живот били су једно исто. · 

О, да знаш шта сам препатила! Можда би се са- 
жалиог После најјачег удара ишао је бол за болом, гор- 
чина за горчином. Људи су ме вређали и сад сам осе- 
ћала њихове увреде и болеле су ме. Ја сам била несрећна 
и нисам могла сакрити да сам несрећна. И ћифтински 
морал је триумфовао. Остављена. Причало се о мени то- 
лико, као да сам чудовиште, каквог нигде нема. Кад сам 
морала одлазити у варош, мушкарци су ме сретали с од- 

вратном љубазношћу. Они су мислили да кад сам имала 
једног љубазника, могу имати и другог и сваки се сма- 
трао достојним мене. Ах, драги!.. Болна, скрхана, ја сам 
се несвесно кретала кроз живот, не дотичући се ничега, 
као проклета, као губава. 


Тако је прошла година дана. Дошао је распуст. 
Жељна мира и поштене душе и тихе нежности, ја сам 
пожурила у Београд својој рођаци, која ме је радосно 
дочекала. 

Требало је да те још једном видим, још један удар 
да добијем. Рекоше ми да си у Београду. Разболех се 
од јада и жеље да те видим и од воље да те не видим. 
Пријатељи те известише да сам болесна. Можда су ти 
поласкали да сам болесна због љубави. И твоје добро 
срце зажали за девојком, која га је волела и која може 
умрети од љубави и ти дође да ме обиђеш у болести — 
или можда да уживаш у триумфу. О, да си знао да ми 
ускратиш ту радост! 

Дрхтала сам кад си отворио врата. Звук твога гласа! 
Ти > Ја се обрадовах и храбро сакрих радост и погле. 
дах те у очи. 


Онај исти поглед, иза кога као да се крију неки 
лепи тајанствени снови, а иза кога можда није било ни- 
чега, онај исти осмех, онај исти ти, само мало збуњен. 
Ти збуњен! То ме вређа. И одједном учини ми се да 
сам све разумела. Да се не варам ипак2 О, ја сам хтела 
да се варам. Мржња ми даде снаге и ја ти рекох љу- 
базно, као пријатном туђину: —- То је лепа пажња што 
си дошао. Ти си се изненадио моме понашању и изви. 
њавао да ниси раније чуо да сам овде. Ја се насмејах, 
као пре, а ти ми нешто пружи. 

Могао си ме поштедети од тога, драги, заиста си 
ме могао поштедети. То је био букет од пољскога цвећа 
и траке, и глогових гранчица и папрати. Могао си ме по- 
штедети. Ја се сетих наших шетња и свих места, где 
је букет цветао и бол хтеде да ме угуши. Ти си опет 

тамо био... без мене;.. сам... или ко зна 2... можда с неком 
другом девојком... Ох!... 

Мржња ме је давила. Ја отурих букет као ствар 
без вредности. Ја те преварих, драги, да ме се он не 
тиче. Тај лепи букет. Ево га у моме столу, заједно са 
највећим мојим благом — твојим писмима. Сув је, али је 
цео. Ту су ифини листови папрати и глогове гранчице 
и трава и суво пољско цвеће. 

Али тада ја одгурнух букет и окретох се теби, и 
питах те кад си дошао и како је у свету. Не знам откуд 
сам узела снагу. Мој је говор изгледао сасвим природан 
и весео. Ти рече да и ако сам мало ослабела не изгле- 
дам болесна. Ја одговорих да већ оздрављам. Ти си био 
мало у недоумици и почео си неодређено да се правдаш. 
Ја ти доста одређено рекох да то није нужно. Теби као 
да је било мало жао. Ти си ме гледао и ја сам осећала 
да ти се допадам, да сам лепа; образи су ми горели и 
осећала сам неко надахнуће, неко херојство што ћу од- 
бацити јефтину, лажну срећу и узети велики, диван бол, 
да с њим живим. 

Ја се нисам преварила: све је било јасно. Твоја су- 
јета се сажалила на моју љубав и ти си ми дошао с оправ- 
дањем, с букетом и с намером да ме великодушно по 
дужности и савести завараш, да се оправдаш за сад, па 
макар после опет поновио старо. Да сам ти се ја обе- 
сила о врат, ти би ме уверавао да ме волиш, расипао 
би своју јефтину нежност, и преварио би ме. И што је 
најгоре ти би преварио и себе: ти би мислио да ме во- 
лиш и да си добар и осећао би се срећним што пре- 
живљујеш опет једно велико осећање. О, бедниче, ти 
ниси више способан за велика осећања! Ти си играчка 
несвесног живота, ти си створење без духа и воље, али 
са жељом за радошћу и удобношћу, и ти примаш све 
онако како ти случај пружи и осећаш се задовољним. 
Кад си видео да ти се ја нећу обесити о врат и кад си 
поверовао да те не волим више, твојој је сујети било 
жао и твојој себичности тешко да се одрекне уживања 

своје великодушности; али ти си се одмах разумно по- 
мирио с тим, јер си рачунао на мирну будућност, у којој 
би било иначе нових опасности због моје луде, нељудске 
љубави, О, како си ми био мрзак! Ти, чија сам некад 
душа била ја, ниси више имао душе; ти си је уситнио 
и поделио јефтиним женама, и сад си на мене гледао 
само као на лепу девојку с истим осећањем као што си 
гледао јефтине жене. Да ти не бих показала колико те 
мрзим, да ти не бих поласкала тиме, ја ти показах да 
си ми бескрајно равнодушан, и — увредих те. Гле, и ти 
си имао још поноса! Једног тренутка ти си чак зажелео 
да ме понова задобијеш — толико си ниско пао — али 
си размислио и одустао, јер ти се учинило да ти труд 
не би био довољно приносан. Ипак, кад си пошао за- 
пита ме да ли да дођеш опет. (Ти питао да дођеш!А 
прег) Ја ти рекох да ме нећеш наћи; хоћу да излазим. 
— Дакле, озбиљно си оздравила2г — рече ти. — Данас 
готово потпуно — одговорих двосмислено. — Ти си мало 
задоцнио да ме обиђеш као болесника. 

Ја сам знала да сам сад могла силом своје воље да 
начиним од тебе слугу — силом своје воље и силом своје 
лепоте. Да сам те мање волела, ја бих ти се сад у мржњи 
осветила. Али ја нисам могла поднети да играм пајаца 
са својим херојем. Мрзела сам те, мрзела. Али је љубав 
јача од мржње: ти си отишао, и ја сам те опет волела. 

Јеси ли ти тор Је ли то онај исти, онај истиг Је 
ли могућно Ох, јесте... 

Ти не знаш шта је после било. Твоји ти пријатељи 
нису могли казати да ме је на"патосу нашла моја стара 
добра рођака. Нису ти могли казати како сам јој у тр- 
завици у неколико речи објаснила све. Нису ти казали 
како је сирота жена, и сама несрећна, плакала нада мном. 
Како ме је молила да останем код ње, и како ја нисам 
пристајала; како се је нудила да пође самном у село и 
како сам ја одбијала, говорећи да би ме мучило њено 
присуство. 

Хтела сам одмах да отпутујем, да будем сама, сама. 
Али сам се те ноћи разболела смртно — да опет оздра- 
вим. Доктори и нега моје рођаке су ме спасли — да 
живим опет. Рођака ме је сачувала и твога сажаљења и 
нових посета. 


Оздравила сам и побегла у село, — да на миру 
волим тебе. На миру! Зашто те волим кад треба да те 
мрзим> Зашто те не презрам кад заслужујеш> Кога ја 
волим и зашто: (О, ја не волим онога беднога човека 
ситнога духа и бсз воље, не, ја сам њега одбацила. Ја 
волим тебе, о, мој дивни драги, теба онако поштеног, 
онако доброг, лепог и силног, каквог сам те знала, волим 
те зато што си ми дао најлепшу љубав и највећи бол. 


Питам се по хиљаду пута: зар је свет тако заразно 
неваљаор Зар је бујица живота тако силна> Зар је зло 
тако примамљиво 2 Зар си ти тако слаб: 


Дани, дани, дани — сви исти, сви пуни очајања и 
— наде. Смеј ми се, драги. Ја сам се надала: чућеш да 
сам умирала, размислићеш, разумећеш, покајаћеш се, и 
вратићеш се мени. Чекала сам писмо, чекала сам тебе. 
Узалуд нада, узалуд чекање. Ништа, ништа. Само го 
живот одбачене, презрене, губаве... 


Радила сам у школи по већ усвојеном шаблону, 
равнодушно, не радујући се успеху, не марећи од неус- 
пеха. А оне многе детиње очице гледале су ме искрено 
и жељно и поверљиво, као да сам им говорила сушту 
истину из срца. И често би ме сузе гушиле и ја бих за: 
желела да се исповедим тој деци, да им признам да их 
не волим као пре, зато што сам несрећна, што си ме 
ти волео и оставио. Она би ме разумела, она би ме ожа- 
лила. Безумље. Сузе сам гутала и продужавала лекцију 
по напамет научену, знајући чак и где ћу | глас да по- 
дигнем. 


Мислила сам полудећу. Нисам, Хтела сам се убити, 
а нисам могла. Кад сам изгубила и последњу наду, кад 
сам на памет научила сва твоја писма, кад сам веровала 

да не могу више живети од онога, што си ти говорио, 
—- ја сам купила револвер. 


Равнодушно сам хтела да збацим живот, али по- 
следњег тренутка сам се сетила и нисам могла; жао ми 
је било да престанем мислити на тебе. 


Презрена, проклета, губава, одбачена, сама! Бол, 
бол, бол. 

Побледело је моје лице, упале су моје груди, сру- 
шена је моја снага; али су још светле моје очи, које си 
ти волео и још су као крв из срца црвене моје усне. 
Још извирују жене и девојае да ме виде, још се муш- 
карци обазиру. Свет признаје да сам сад и лепа и ин- 
тересантна, док сам пре била само лепа. Мени је то мило; 
јер ти си ме начинио интересантном. Али ја умирем. И 
волим тебе, који си ме убио. Волим те, драги. 


Ја знам да морам скоро умрети, знам да морам пре- 
стати да мислим на тебе. Али ја ћу се пред смрт на- 
платити. Ти ћеш ми то учинити, драги: ти ћеш доћи; ти 
мораш доћи. 


Ја ћу тада пронаћи где си и писаћу ти и зваћу те 
да те видим последњи пут. Казаћу ти целу истину и по· 
слаћу ти сва ова непослана писма. ИМ ти ћеш видети ко- 
лика је моја љубав и бол. Видећеш да си увек био уза 
ме: и у јесење црне вечери, кад сам кроз прозор ви. 
дела само таму и светле правоугаонике сеоских прозор- 
чића, који су говорнли о животу и раду унутра; и у бље- 
штаве пролећне ноћи кад је пун месец заливао сјајем 
црне димњаке и ниске кровове и погнуте воћњаке, и кад 
су расцветале вишње бацале на беле зидове своје дивне 
сенке, налик на неке дивовске, китњасте везове; и кад 
је пљуштала киша и кад су по блату шљепкали боси се- 
љаци; и кад је сунце давало животе и сагоревало жи“ 
воте; и кад је мраз ледио; и кад сам учила децу да буду 
добра; и кад сам осећала како су људи зли. Увек, увек. 
Увек с тобом, а вечито те жељна. 


И поласкаће то силно твојој сујети, а можда... 

У тебе је неверна ситна душа, али ти си чедо мо- 
дернога века: у тебе су осетљиви нерви, твоје је срце, 
слабо. Разнежиће се срце, узнемириће се нерви и ти ћеш 
дојурити мени. 


Доћи ћеш мени опет. М опет ћеш седети поред 
и мене, ја ћу те гледати и смешити се осмехом самртника. 
(О, само да не будем сувише ружна тад!). А ти ћеш пла- 
кати, драги, и проклињати себе и грчити се од бола. А 
ја ћу те молити да се умириш и плакаћу и само. И тако 
ћемо нас двоје заједно оплакати мене. Тебе ће ухватити 
очајање, и ти ћеш у лудилу говорити : — „Оздрави, хоћу 
да оздравиш, хоћу да поправим, хоћу да те воли!“ И 
опићеш, се и причаћеш ми бајке о животу. А ја ћу се 
претварати да ти верујем, а можда ћу заиста и поверо- 
вати и рећи ћу ти: — „Добро, де, насмеј се. де, погле- 
дај ме“. М ти ћеш се хипнотисати и насмешити, и погле- 
даћеш ме. 


Опет твој поглед с тајанственим обећањем, твоја 
уста, твој осмех и сјај зуба. Опет ти ту код мене. Звук 
твог гласа. Љубав ту код мене... Опет. 


И ја ћу осетитити највећу радост и насмејаћу се 
срећно и стаће срце од радости и страха, да не оде, да 
не побегне та срећа. Свршиће се. Отићи ће живот, а 
осмех ће остати да сведочи како је било лепо живети и 
волети. 


А ти ћеш чупати своје лепе косе и звати ме и про- 
клињати себе. Драги, ко ће тада да те утеши» 


И скупиће се свет. Заплакаће моје пријатељице. а оне, 
које су ме мрзеле, помислиће да су се можда огрешиле 
о мене и биће им жао. Људи постају блажи кад се по- 
гледају очи у очи са смрћу. М волеће ме тога дана сви 
и рећи ће да сам била добра и мученица. 

И окренуће се гнев и мржња и мрски погледи теби. 

О, драги, ко ће тада да те одбрани 
А ти ћеш у очајању црпсти задовољство из те опште 
мржње. | 





ЈЕДНО НЕПОСЛАНО ПИСМО. 895 








Однећете ме на сеоско гробље. |И ти ћеш стајати 
блед, и дрхтаћеш, и гледаћеш како се спушта сандук и 
грудва земље на мене, на мене... 

"И појмићеш да си имао ретко богатство и да си 
га лудо упропастио. М осетићеш да си сам и да те нико 
никад неће волети као ја. ИМ вратиће се љубав, да по- 
већа очајање. 

ЈЂуди ће се разићи, а ти ћеш остати и звати ме,а 
гробови ће унаоколо ћутати, и ја ћу у своме. гробу ћутати. 

Тада ће тебе ухватити страх, привиђаће ти се авети 


и фурије, и побешћеш у Београд, и патићеш силно. Тада 


ће ти доћи пријатељи да те теше, а ти ћеш им говорити 
да си убица. А они ће те одвести у кафану и опиће те. 
И уз промуклу дреку цигана, у прљавоме кафанскоме 
диму ти ћеш причати о мени и о чистоти моје љубави. 
И плакаћеш ти и твоје сузе мешаће се с вином. Тако 
ћеш ти мене ожалити. М допашће ти се та жалост. А 
твоји другови ће се забринути да не постанеш бекрија 
и саветоваће те и молиће да дођеш к себи, да се осве- 
стиш. А кад прође месец дана, ти ћеш се и сам тргнути 
и видети да је то лудо и некорисно и почећеш нов 
трезвен паметан живот. И учиниће ти се да си се одужио 
савести и мени, и да си ме достојно ожалио. 


И док ти живиш трезвено и паметно, мој ће гроб 
зарасти у траву. Нађикаће коров и једва ће вирети из 
њега врх од крста. И прегазиће мој гроб понека сељанка, 
која се жури да закука за сином или мужем и да му 
однесе понуде; и саплешће.се на мој крст и прогунђаће 
каква полупијана циганка, која се с пуном торбом жури 
кући, носећи са мртвачке трпезе живот и радост својим 
циганчићима. 


Заборав, заборав. После смрти долази заборав. 

Болесна је моја машта. Ови моји болеснички снови 
као да подижу тужбу против тебе. Опрости ми, драги. 
Ја те ни за шта не кривим Та ти ниси био, можда, гори од 
других. Крива сам ја, моја љубав и мој бол. Ти ниси крив. 


пољана о 


=> === 


БРЗА ИН ЕНАРАТРЕ И Ре Ра а ВЕР. 

Доста, драги. Намучила сам се. Бојим се да сеи 
ти не намучиш, читајући. Треба да легнем, да се одмо: 
рим мало. То живот захтева. 

Бела ноћ уступа белом јутру. Заседела сам се, при- 
чајући с тобом. Збогом, драги. Волим те. 

Живот тражи да се одморим. Живот! Живот 

Живот је љубав, љубав је бол, бол је смрт. 

До виђења у очи смрти, драги! 


Л. МИХАЈЛОВИЋ. 








МАЛА РОКА. 
(Крај). 

Је ли истина да се та завеса мичер2 Он се то питао, 
бојећи се да га очи не варају. То је у осталом било тако 
незнатно: лак потрес материје, једна врста подрхтавања 
бора, једва неко таласање као оно које производи ветар. 
Ренарде. застаде укочених очију, испружена врата; и по- 
стиђен својим страхом диже се нагло, учини четири ко- 
рака, обема рукама дочепа драперију и лагано је уклони. 
Најпре није видео ништа сем црна стакла, црна као плоче 
преливене сјајним мастилом. Иза њих ноћ, велика непро- 
зирна ноћ, простирала се до невидљивог видика. Он 
је остао стојећи пред тим неограниченим мраком; кад 
одједном опази светлуцање, светлуцање које се кретало, 
изгледало далеко. Онда примаче лице окну, мислећи да 
без сумње неки ловац ракова кришом лови у Брендији, јер 
поноћ је била прошла, а то је светлуцање повлачило се 
обалом воде, под гором. Како још није разазнавао за- 
клопи очи рукама; светлуцање постаде светлост, и он 
опази малу Року, нагу и крваву на маховини. 

Он устукну, згрчен од ужаса, удари о своје седи- 
" ште и паде на леђа. Остаде тако неколико минута, а душа 
му је била на крајњим мукама; затим седе и поче да 
размишља. Имао је халуцинацију, то је све; халуцина- 
цију која је дошла отуда што је неки ноћни лупеж ишао 
речном обалом са својим фењером. У осталом, шта је 
чудновато ако успомена на његов злочин изнесе предањ 
привиђење покојнице. 

Дигнувши се, попи чашу воде, затим седе Мислио 


је: „Шта да радим ако се то понови>“ А то ће се по- 
57 

новити, он је осећао, био је сигуран. Прозор је већ мамио 
његов поглед, звао га, привлачио. Окрете своју столицу 
да га више не види; затим узе једну књигу и покуша 
да чита; али ускоро му се учини да чује како се иза 
њега нешто креће, и он се нагло обрте на једној нози 
наслоњаче. Завеса се опет мицала; овога пута зацело се ми- 
цала; више није могао сумњати; он јурну и дочепа је 
једном руком тако сурово, да је обори заједно са рамом; 
затим жудно приљуби своје лице уз окно. Не виде ништа. 
Напољу је све било црно; он одахну са радошћу човека 
коме су спасли живот. 

Врати се дакле да седне; али готово одмах жеља 
да опет гледа кроз прозор поново га обузе. Откако је 
завеса била пала, прозор је био нека врста мрачне рупе 
на тамном пољу, која привлачи и која је ужасна. Да не 
би попустио том опасном искушењу, свуче се, угаси 
светлост, леже и затвори очи. 

Непомичан, на леђима, са врелом и знојавом кожом, 
очекивао је сан. Велики сјај од једном продре кроз ње- 
гове капке. Он отвори очи, држећи да му стан гори. 
Све је било црно, а он се налакти да покуша разазнати 
прозор који га је стално, неодољиво привлачио. Усиља- 
вајући се да види, он опази неколико звезда; и он се 
диже, пређе, пипајући, собу, опруженим рукама нађе 
окна, и прислони на њих своје чело. Тамо доле, под др- 
већем, тело девојчице сијало је као од фосфора, освет- 
љавајући мрак око себе. 

Ренарде узвикну и побеже својој постељи, где остаде 
до јутра, главе сакривене под јастук. 

Од тога тренутка живот му постаде неиздржљив. 
Дане је проводио у страху од ноћи; а сваке ноћи при- 
виђење се понављало. Тек што би се затворио у своју 
собу покушавао је да се бори; али узалуд. Нека неса. 
владљива снага дизала га је и гурала ка окну, као да 
хоће да зове сенку и одмах је и виђао, најпре где лежи 
на месту злочина, лежи са раширеним рукама, рашире- 
ним ногама, онако како је тело нађено. Затим се мртва. 

дизала и прилазила, ситним корацима, као што је чинило 
дете излазећи из реке. Она је прилазила полако, сасвим 
право прелазећи преко ливаде и преко леје осушеног 
цвећа; затим се дизала у ваздух, ка прозору Ренардеа. 
Она је прилазила њему, као што је пришла убици на 
дан злочина. И човек је узмицао поред аветиње, узмицао 
до своје постеље и падао на њу, знајући добро да је 
мала ушла и да сад стоји иза завесе која ће одмах по 
чети да се миче. И до сутрадан он је гледао укоченим 
погледом ту завесу, очекујући без престанка да види где 
излази његова жртва. Али она се више није показивала 
остајала је ту иза материје коју је понекад потресло лрх“ 
тање. И Ренарде, прстима згрченим на својим засти- 
рачима стезао је њих као што је био стезао за гушу 
малу Року. Слушао је како откуцавају часови; слушао 
је у тишини шеталицу свога часовника и дубоке ударе 
свога срца. И несрећник је патио, више но што је икад 
патио иједан човек. 

Затим, чим се на таваници јављала бела пруга 06- 
јављујући блиски дан, осећао се ослобођен, најзад сам, 
сам у својој соби; и поново је легао. Онда је спавао не- 
колико часова, узнемиреним и грозничавим сном у ком 
му се често јављало страховито привиђење његових бдења. 

Кад је доцније у подне силазио на ручак, осећао 
се изломљен као после необично великог умора; и једва 
је јео, мучен непрестано страхом од оне коју ће видети 
опет идуће ноћи. 

Ипак је добро знао да то није била аветиња, да се 
мртви не враћају, и да његовим мукама једини је узрок ње- 
гова болесна душа, душа обузета једном једином мишљу, 
једном успоменом која се не да заборавити, да је само 
она изазивала умрлу, васкрсавала је, звала, износила пред 
очи у којима је остала неизгладива слика. 

Али он је знао и то да се неће излечити, да никад 
неће измаћи дивљачком гоњењу свога сећања; и одлучи 
се да умре, пре него и даље да подноси те паклене муке. 

Онда је тражио како да се убије. Хтео је да то буде 
просто и природно, што не би допуштало да се верује 
у самоубиство. Јер он је полагао на свој глас, на име 
које су му стари оставили; и ако би се почело сумњати у 
узрок његове смрти, без сумње би се помислило на необ. 
јашњени злочин, убицу који се није могао пронаћи, и 
не би се устезали да њега оптуже за недело. 

Била му је дошла чудна мисао, да га смрска дрво 
под којим је убио малу Року. Он се дакле реши да по- 
сече своју гору и да лажно одигра несрећан случај. Али 
буква не хтеде да му сломије кичму. 

Кад се вратио кући, обузет лудачким очајањем, до- 
чепао је револвер, а после није смео да окине. 

Час вечере изби; он је јео, затим се вратио горе. 
И није знао шта да ради. Сад, пошто је први пут из 
макао, осећао се кукавица. Мало час био је готов, чврст, 
решен, господар своје смелости и своје одлуке; сад је 
био слаб, плашио се смрти више него умрле. 

Муцао је: „Више нећу смети, више нећу смети“, и, 
са ужасом, гледао је час оружје на своме столу, час за- 
весу која је скривала прозор. Чинило му се и то да ће 
се нешто страховито десити чим његов живот буде пре- 
стао! Нешто» Шта Њихово сретање можда» Она га је 
вребала, она га је чекала, звала га је; и показивала се 
тако сваке вечери зато да она њега улови, да га при- 
вуче својој освети, да га одлучи на смрт. 

Он поче да плаче као дете, понављајући: „Више 
нећу смети, више нећу смети“. Затим паде на колена и 
промуца: „Боже мој, Боже мој“. Ипак, не верујућиу 
Бога. И он, одиста, више није смео да гледа свој прозор 
у коме је знао да је шћућурена аветиња, ни свој сто на 
коме је сијао револвер. 

Кад се подигао рече гласно: „То не може трајати; 
треба свршавати“. Звук гласа у немој соби учини да му 
дрхтавица прође кроз удове; али како се није решавао 
да узме икакву одлуку; како је добро осећао да прст 
његове руке неће хтети притиснути обарач оружја, он 

оде да поново сакрије главу под покриваче своје по- 
стеље, и размишљаше. 

Требало је наћи нешто што ће га принудити да умре, 
изнаћи неко лукавство против себе самог, лукавство које 
му неће дозволити никакво устезање, никакво одлагање, 
никакво могућно жаљење. Завидео је на смрт осуђенима 
које воде на губилиште окружене војницима О! кадби 
могао молити некога да одапне оружје; кад би могао, 
признавши стање своје душе, признавши свој злочин 
неком сигурном пријатељу који га никад неће растру- 
бити, од њега задобити смрт. Али од кога да тражи ту 
ужасну услугу2г Од когаг Бирао је међу људима које је 
познавао. Лекарг Не. Он ће то доцније, без сумње, при- 
чати # И одједном чудна мисао прође му кроз главу. Пи- 
саће иследном судији, кога је интимно познавао, и одаће 
се сам. У томе писму рећи ће му све, и злочин, и муке 
које је трпео и своју одлуку да умре, и устезање, и 
срество које је употребио да оснажи своју изнемоглу 
храброст. Он ће га, у име њиховог старог пријатељства, 
преклињати да писмо уништи чим дозна да се кривац 
казнио. Ренарде је могао рачунати на тог судију, знао 
га је као сигурног, ћутљивог, неспособног чак и за једну 
несмишљену реч. То је био један од оних људи што 
имају непоколебиву савест, којом влада, упућује, управља 
једино разум. 

Тек што је саставио тај план, чудновата радост за- 
влада његовим срцем. Сад је био миран. Написаће, по- 
лако, своје писмо, затим, при освитку дана, спустиће га 
у сандучо приковано за зид свог мајура, затим ће се по: 
пети на своју кулу да види кад дође разносач, и кад 
човек са плавом блузом буле одлазио, он ће се главачке 
бацити на стене на које се ослањао темељ. Постараће 
се најпре да га виде радници који су секли шуму. Моћи 
ће се дакле успети на басамак који је штрчао унапред 
и где је била мотка на којој се, у дане светковина, разви~ 
јала застава. Он ће једним трајем пребити мотку и стро- 
поштаће се с њом. Како да се посумња у несрећан случај 2 

И он ће погинути одмах, узевши у обзир своју те- 
жину и висину куле. 


Одмах се диже из постеље, седе за сто и поче да 
пише; није заборавио ништа, ни једну појединост свога 
живота на самртним мукама, ни једну појединост пакле- 
них мука свога срца, и заврши објављујући да се сам 
осудио, да ће погубити злочинца, и молећи свога при: 
јатеља, свога старог пријатеља, да пази да се никад не 
осумњичи његова успомена. 


Довршивши своје писмо опази да је дан свануо. 
Он затвори писмо, запечати га, написа адресу, затим 
сиђе лаким корацима, отрча до малог белог сандучета 
прикованој за зид на крају салаша, и кад је бацио ту 
хартију која му је прљила руку, врати се брзо, метну 
резу на велика врата и успне се на кулу да чека про- 
лазак писмоноше који ће однети његову смртну пресуду. 


Сад се осећао миран, ослобођен, спасен. 


Хладан, сув ветар, ледени ветар прелазио му је 
преко лица. Он га је удисао жудно, отвореним устима, 
пијући његово ледно миловање. Небо је било црвено, 
и то црвенило било је ватрено, зимње црвенило, и цела 
равница, бела од иња под првим зрацима сунца, сијала 
је као посута стакленим прахом. Ренарде, стојећи, голо- 
глав, гледао је пространи крај, лево ливаде, десно село, 
чији су димњаци почели да се пуше за јутарњи обед. 


Под његовим ногама текла је Брендија преко стена 
које ће га замало размрскати. У тој лепој леденој зори 
осећао је да се поново рађа, и да је пун снаге, пун жи- 
вота. Светлост га је купала, опкољавала, прожимала као 
нада. Хиљаде успомена навалило је на њега, успомене 
на слична јутра, на брзо корачање по тврдој земљи која 
му пуцка под ногама, на пријатна ловљења по обали 
бара где спају дивље патке. Све лепе ствари које воли, . 
лепе ствари живота, гомилале му се у успомени, подсти- 
цале га на нове жеље, будиле у њему све снажне про- 
хтеве његовог живог и моћног тела. 

И он хоће-да умре» Зашто Хоће да се глупо убије 
јер се плаши једне сенке» плаши ничега Богат је и још 
млад! Каква лудост! Та довољно му је једно разонођење, 
једно удаљење, једно путовање па да заборави! Ове ноћи 
баш, он дете није видео, јер занета мисао занимала се 
другим нечим. Можда је више неће видети» И ако га 
буде походила у овој кући, неће га, зацело, пратити у 
друго место. Земља је велика, а будућност дуга. Зашто 
да умре 

Поглед му је лутао по ливадама, и на стази дуж 
Брендије спази једну плаву мрљу. То је био Медерик 
који је долазио доносећи писма из вароши, и да узме 
писма из села. 


Ренарде се стресе, осећај бола прође му кроз тело, 
и он јурну вијугавим степеницама да узме своје писмо, 
да га тражи од разносача. Сад га се мало тицало хоће 
ли га видети; трчао је преко траве окићене ноћним ледом, 
и пред сандуче на крају мајура дође баш у исто време 
кад и писмоноша. 

Човек је био отворио мала дрвена вратанца и узнмао 
неколико хартија које су спустили становници места. 

Ренарде му рече: 

— Добар дан, Медериче. 

— Добар дан, госпон кмете. 

— Чујте, Медериче, ја сам бацио у сандуче једно 
писмо које ми је потребно. Дошао сам да га тражим од 
вас да ми га вратите. 


— Добро, госпо'н кмете, вратиће вам се. 


И писмоноша диже очи. Остаде запрепашћен пред 
ликом Ренардеа; образи су овоме били модри, поглед 
помућен, са црним колутима испод очију, које су упале 
у главу, коса у нереду, брада замршена, кравата одре- 
шена. Видело се да никако није легао. 

Човек упита: „Јесте ли ви болесни, госпо'н кмете 2“ 

Овај, разумевши одједном да његово држање мора 
изгледати чудновато, изгуби присуство духа, муцаше. 

„Та нисам... та нисам... Само, скочио сам из постеље да 

потражим од вас писмо... Спавао сам... Разумете ли“... 
Неодређена сумња прође кроз главу старога војника. 
Он прихвати: „Какво писмо 2“ 
— То што ћете ми вратити. 


Сад се Медерик устезао јер му понашање кметово 
није изгледало природно. Можда је у том писму била 
тајна, нека политичка тајна. Он је знао да Ренарде није 
републиканац, и познавао је сне преваре и све подвале 
које се употребљују при изборима. 

Он упита: „На кога је адресовано то писмог 

— На Г. Питоена, иследног судију; ви није знате, 
Г. Питоена, мога пријатеља!“ 


Разносач потражи међу хартијама и нађе ону коју 
су му тражили. Онда поче да је гледа, окрећући јеи 
преврћући међу прстима, врло двоуман, врло збуњен, у 
страху да не учини крупну погрешку, или да навуче не- 
пријатељство кмета. 


Видећи његово устезање, Ренарде учини покрет да 
дочепа писмо и да му га отме. Тај нагли покрет убеди 
Медерика да се тиче важне тајне, и реши се да чини 
своју дужност, пошто пото, 

Он дакле баци куверту у своју торбу и затвори је. 
одговоривши: 

— Не, госпо'н кмете, не могу. Чим је оно УтувЕНЕ 
суду, не могу“. | 

Страховита зебња стеже срце Ренардеу, који промуца: 

— Али ви ме добро познајете. Можете чак да раз- 
ликујете мој рукопис. Кажем вам да ми је та хартија по 
требна. 

— Не могу. 

— Деде, Медериче, ви знате да сам ја неспособан 
да вас преварим, кажем вам да ми је потребно. 

— Не. Не могу. 


Један дрхтај гњева прође кроз жестоку душу Ре: 
нардеа. 





- 

— Али, до сто ђавола, пазите се. Ви знате да се 
ја не шалим, и да вас могу најурити са места, добричино 
мој, и то још брзо. А после, на крају крајева ја сам 
кмет овога села; и ја вам сад заповедам да ми вратите 
ту хартију. 

Разносач одговори са чврстином: „Не, не могу, 
госпо н кмете !“ 


Онда Ренарде, изгубивши главу, дочепа га за ми- 
шицу да му отме торбу; али човек се одбрани једним, 
трзајем и, устукнувши, диже свој дебели штап од зеле- 
нике. Непрестано миран, он изговори: „О! не дирајте ме, 
госпо'н кмете, или ударам. Пазите се. Ја вршим своју 
дужност !“ 

Осећајући се изгубљен, Ренарде, нагло, постаде по- 
низан, благ, преклињући као дете које плаче. 

— „Хајде, хајде, пријатељу, вратите ми то писмо, 
ја ћу вас наградити, даћу вам новаца, ето, ето, даћу 
вам сто динара, чујете ли, сто динара“. 

Човек окрете пете и пође. 

Ренарде је ишао за њим дахћући, муцајући: 

— „Медериче, Медериче, слушајте, даћу вам хиљаду 
динара, чујете ли хиљаду динара“. 

_ Онај је ишао непрестано, не одговарајући. Ренарде 
продужи: „Учинићу вас богатим... чујете ли, што год хо- 
ћете... Педесет хиљада динара за то писмо... Шта се то 
вас тичег... Нећетег... Е лепо сто хиљада... јел те... сто хи- 
љада... разумете лиг... сто хиљада динара... сто хиљада 
динара“. 

Писмоноша се окрете сурова лица, строга погледа: 
„Сад, доста, или ћу пред судом поновити све што сте 
ми говорили“. 

Ренарде се одједном заустави. Свршено је. Више 
нема наде. Окрете се, и неже својој кући, скачући као 
гоњена животиња. 


Али сада се Медерик заустави и гледаше са запре- 
пашћењем то бегство. Он виде да кмет уђе у своју кућу, 

и очекиваше још као да се нешто чудновато мора до- 
ГОДИТИ. · 
Ускоро се, одиста, висок стас Ренардеа појави на 
врху Ренардове куле. Он је трчао око равног крова, кас 
луд; затим дочепа мотку заставе и затресе је бесно не 
успевши да је сломије, затим нагло, сличан пливачу који 
хоће да рони, скочи у празнину, са испруженим рукама. 
Медерик јурну да му притече у помоћ. Прелазећи 
парк опази дрвосече који су ишли на посао. Он их дозва 
вичући да се десио несрећан случај; и они на подножју 
зидова нађоше крваво тело, чија се глава размрскала о 
једну стену. Ту стену опкољавала је Брендија, и видело 
се како у њену бистру и мирну воду, разливену на том 
месту, утиче танак ружичаст млаз мозга помешаног са 
крвљу. 


Гиј ДЕ МОПАСАН. 


• (С француског превео Х.). 





ТРИЛОГИЈА. 


Као љубичица украј пољског жбуња, 

Све док дневна светлост тихо че малакше, 
У мени полет, цела снага куња 

И срце бије све лакше и лакше. 


Али када душу моју ноћ обасја 
Дубоким утиском својих тамних веђа, 
Кад умукну даљна завијања пасја 

И жагор, мисао за мишљу се ређа, 


И гомилу жеља са дна душе крене, 
И поворку страсти романтичних мами, 
И буди младост, успомене њене, 

И шарену игру утисака да ми. 


На калдрми мога рођенога града 
Колико сам чудних доживео ноћи, 
У друштву фантома радости и јада, 
Све у чудној вреви и опет самоћи. 


Ја и моје срце присутни смо тада 

Младости наше плачној мелодрами 
Комедији тежња што се боре сада, 
И жалосној игри старости у тами. 


Чудно се коло страсти тада води 
Уз златне харфе и песме на лири. 





ЈЕ АНИ 

У лепој, чедној, поноћној слободи, 
Док ћелав месец изнад кућа вири. 


Убледеле звезде жалостиво сјаје 
Саучешћем, док се, нечујно од света, 
Живота нашег трилогија даје, 
Велика, дуга неколико лета. 


Сима ПАНДУРОВИЋ. 

КОЛО В ЕС Л. 


Не веруј, драга, све је само маска, 
Када ти кажем да те волим чедно 
И да ја нисам душа која ласка, 

Не веруј, драга, све је само маска. 


И ја сам коров из овога врта, 
Са истом бојом и задахом игтим, 
И моја љубав груба је и крта, 
И ја сам коров из овога врта. 


Прошло је време лутања и плача 
И тихе чежње у звезданој ноћи, 

Од мене страст је силнија и јача, 
Прошло је време лутања и плача. 


Моја је душа сањарија сита 

И лепих речи што не значе ништа 
И што су стално судбе штура жита, 
Моја је душа сањарија сита. 


Ја нећу да те имам као Бога. 
Или икону смирену и свету, 

Са врлинама која нема многа, 
Ја нећу да те имам као Бога. 


Ја хоћу да си од меса и крви, 

Са пожудама земаљскога створа, 

И силно да те страст, ко мене, мрви, 

Ја хоћу да си од меса и крви. 

Коста ПЕТРОВИЋ. 

ПОД ЛИПОМ. 


(Женско пева) 


Под липом тамо 

На пољани, 

Месташце нађосмо свеже; 

Прођ онуд само, 

Још искрхани 

Ту цвеће и травица леже 
Наблизу, чуј, у лисној гори, 
Хај-попевај, 

Славујев пев се ори. 


Кад, не знам како, 
Стигох до мете, 
Драги ме ту је већ чек. 
Ах, лепо тако 
И мило ме срете, 
И шта ми све није реко. 
И пољубио је сто пута мене, 
Хај-попевај, 
Усне ми још црвене. 


За лежај цвећа 

Набрао је свуд, 

Душеке меке од смиља. 

Ког и сад срећа 

Још погна туд, 

Задрхтаће му срце од миља. 
Рећиће му оне руже мале, 
Хај-попевај, 

Где су ми косе лежале. 










Под липом. - 911 





Да му пружих крило, 
Да чује ико, 

Пропала бих у земљу од срама. АЕ 
"а Шта је онда било, — | 

КНЕЗ МИЛОШЕВА УНУТРАШЊА ПОЛИТИКА. 


[|Милош ОБРЕНОВИЋ, књига друга (1821—1826), на- 
писао Др. Мих. Гавриловић. Издање Задужбине И. М. 
Коларца. Београд, 1909]. 

(Крај). 

Кнез Милош је имао два задатка: прво, да осло- 
боди земљу турског туторства; затим, да заведе само- 
сталну националну управу. Тежину првог задатка увиђа 
сваки. Други задатак пак може многима изгледати доста 
лак. Јер, природно је претпоставити да је наш народ 
једва чекао да дође до своје самосталне управе, готов 
да јој служи с одушевљењем и благодарношћу. 

После Гавриловићеве књиге, види се јасно да ни 
овај други задатак није био тако лак као што је из- 
гледао. Колико је год Милошу требало вештине да ис. 
тисне турску управу, толико му је исто требало енергије 
да на место ње утврди управу српску. У томе послу он 
је наилазио на-не мале тешкоће код својих властитих 
сународника. И ако назначен самим догађајима за но- _ 
сиоца наше самосталне управе, Милош је имао врло 
много политичких противника, — ити противници нису 
се много обазирали на то што борбом противу њега 
могу шкодити самој националној власти коју је он пред. 
стављао. Првих десет година своје владе, Милош је имао 
стално посла с разним политичким „аферама“, са заве- 
рама, и са бунама. Г. Гавриловић је детаљно изложио те 
његове унутрашње тешкоће. Године 1816 он долази у 
сукоб с Молером и Мелентијем Никшићем; 1817 Сима 

Марковић, Павле Цукић, и Драгић Горуновић дижу буну; 
те исте године прелази и Карађорђе у Србију; 1821 пада 
Абдулина и Добрњчева буна, а 1822 афера Николајеви“ 
ћева и Тодоровићева; 1824 открива се једна завера; 1325 
избија Ђакова буна. Од првих десет година своје владе, 
Милош је само четири провео на миру. 

Али ова политичка опозиција није Сила једино зло 
с којим је Милсш имао да се бори. Поред ње треба по- 
менути и хајдучију, која се јавила одмах после Милош- 
Марашлијине погодбе, и која је трајала годинама као нека 
хронична болест. Према Гавриловићевом излагању, то 
није била ова хајдучија коју ми знамо: хајдучија једне 
мале дружине, — него хајдучија у маси, хајдучија као 
народна зараза. У хајдуке не иду само бескућници и про- 
палице, него, такође, „људи имућни, временити, који по 
неколико деце имају и синове на женидбу“. У хајлуке 
иду чак и попови. Има читавих села која се одмећу од 
власти, а извесне нахије толико су заражене хајдучијом 
да се у њима јатаци броје на стотине. Хајдучија је пре- 
тила да се рашири и залеже по целој земљи. 

Милош је, одиста, био у тешком положају. Он је 
имао да се бори на све стране: прво, са турским вла. 
стима, које су још постојале у земљи, и које је, тако 
рећи, свакодневно требало сузбијати; па онда, са поли- 
тичким противницима у свом властитом народу, који нису 
престајали ковати завере и дизати буне; најзад, са том 
хајдучијом која је водила народ право у анархију. По 
разноврсности и величини тешкоћа које је имао да са- 
влађује, види се боље него и по чем другом колико је 
у Милошу било снаге духа и воље. Он је имао да из- 
држи неумитне пробе и кушања; имао да одолева сили 
и да доскаче лукавству; имао на сто начина да посве- 
дочи да је одиста од онога несаломљивога кова од кога 
мора бити сваки господар људи. 

Г. Гавриловић прикупио је доста нових података 
о Милошевој борби са оним противницима који су му 
правили опозицију путем завера и буна. На основу ње- 

говог излагања слободно је рећи, да је Милош побеђивао 
своје противнике, не само стога што у бољем положају 
од њих (јер он је како тако представљао законито стање), 
него још и стога што је био јачи човек од њих. Његова _ 
присебност у опасности била је страховита. И онда кад 
је стојао најгоре, био је у стању да посматра своју си- 
туацију као да би била туђа, да поред њених слабих 
страна уочи одмах и јаке, и да из ових последњих одмах 
сву корист извуче. Као што се није дао страхом збунити, 
тако се није дао ни гневом занети. Један од оних опа- 
сних људи чија је освета хладна, он није потезао на про- 
тивника док му овај не би дошао под руку, али онда 
би га ударио једном за свагда. Он је био и саможив и 
немилостив, али на начин трезвен и методичан. Онда, 
пак, кад би од самог почетка ситуација била повољ- 
нија за њега него за његове противнике, он је радио 
брзо, без оклевања, с једном одлучношћу која је запре- 
пашћивала. Његови ударци били су тада исто тако не- 
очекивани као и коначни. Иначе, у обичном саобраћају, 
ведар, добро расположен, чак насмејан, велики „шаљивац 
и подсмејач“, — како би рекао Вук, — чинећи Султа- 
новим везирима утисак особито погодног човска, с којим 
се да радити... 

Какав је у борби са противницима, Милош никада 
није боље показао него 1817, када се од једном суко- 
био с Карађорђем. Карађорђе, који је увек имао више 
смелости но плана, паде те године у Србију из небуха, 
пре него је проучио и припремио земљиште. Он се нада 
да привуче народ к себи силом свог вгликог имена; уве- 
рен да ће чете поврвети саме од себе, чим он побије свој 
стари барјак. О Милошу не води озбиљна рачуна. Уобра- 
жава да га још може и придобити за своје планове, и по- 
зива га, прилично простосрдачно, к себи на договор. 
Милош је за њега још увек онај мали Милош кога је 
оставио 1813, понизан и преплашен, готов да му уступи 
предводништво народа, чим то стари Вожд затражи мало 
оштрије. Последњи Карађорђев покрет одаје ванредно 

самопоуздање и лепу херојску машту, али у њему нема 
тачног познавања ствари, правог политичког рачуна, па 
може бити чак ни обичног здравог разума. То је по: 
крет једног ускока и авантуриста који се затрчао. 

Према Карађорђу Милош стоји као сушта против- 
ност: ни мало витез, али опако увиђаван. За њега је одмах, 
од првог часа, јасно да он и Карађорђе не могу један поред 
другога опстати, да се они немају ни о чему разгова- 
рати и договарати, да један од њих има просто да се 
уклони испред онога другога. И пошто је у том тре- 
нутку он био јачи, Милош решава брзо и кратко да 
Карађорђе буде тај који се има уклонити. Велика слава 
Карађорђева у народу не збуњује ништа Милоша; он је 
толико сигуран да свет иде за оним који је јачи, да са- 
зива скупштину кнезова да они у име самог народа осуде 
Карађорђа на смрт. МИ пре него је Карађорђе стигао 
да се људски окрене у Србији, његова је глава већ од- 
летела, — по наредби тог истог Милоша кога је он оче: 
кивао да му дође на договор. 

Исте те особине које је показао у борби са својим 
противницима, Милош је показао и у борби против хај- 
дучије. Хајдучку дивљину он сузбија опет дивљином — 
тук на лук! — али дивљином намерном и систематском. 
Његове мере противу хајдучије, чак и један тако резер- 
висан писац као Г. Гавриловић мора да назове „језовитима“. 
„Имања хајдучка конфискована су, разграбљивана, домови 
сравњивани са земљом, породице расељаване па чак и 
прогањане у друге пашалуке“. Ухваћени хајдук или јатак 
кажњава се сверепо. На пример, Милош наређује да се 
један убица одведе на оно исто место где је извршио 
убиство, „и ту да га бију секиром донде док не умре“. 
Другу опет једну пресуду над убицом Милош потписује 
с напоменом: „да се не умори брзо, но на мукама да умре“. 
„Тортура се употребљава не само као казна него и као 
средство да се кривац пронађе. Тако видимо да се чи- 
тава породица на муке удара да прокаже убицу; да се 
жене камџијом „склањају“ да кажу истину“. Казне се из- 

вршују пред многобројном публиком, коју власт наро: 
чито позива чак из околних села: то је једно „позориште“ 
(реч је Милошева) са моралном тенденцијом Убица се 
веша над гробом убијенога; јатак онде где је јатаковао... 
Лешине се остављају незакопане да их тице и зверови 
разнесу. | 

И после свега овога Г. Гавриловић закључује: 

„Строгом полицијом и строгим казнама Милош је 
најзад успео да истреби хајдучију, која је из годинеу 
годину опадала, тако да је ње готово нестало око 1826 
године. Јоаким Вујић, који је путовао кроз Србију те 
године и који се иначе диви свакоме Милошевом делу, 
с правом је истицао безбедност на друму, у шуми и по 
варошима. „Што се тиче полиције, пише он, она је у 
Сербији тако строго установљена да у никаквој провин- 
цији... Европе строжија бити не може... Што год сеу 
Сербији украде то се мора наћи, ако не онај час, то 
после неког малог времена... У... серпскима варошима 
кроз које сам ја пролазио, видео сам на дућани само 
јелан гвозден кушак, и резу дрвену, па кроз резу метне 
се само једно дрвце, и ето то ти је цео затвор, пак опет 
зато нисам могао чути или видети да је кога трговца 
дућан похаран или покраден био“.. 

И да се неби мислило да је ово Вујићево причање 
просто удворичко ласкање једног плаћеног „списатеља“, 
треба додати да је Г. Гавриловић, после публикације 
своје књиге, нашао у аустријској архиви потврде за Ву- 
јићево причање. Пограничне аустријске власти бележе у 
својим извештајима да је у Србији заведен потпун ред 
и безбедност. 

Да би се разумело колико је била тешка ова Ми- 
лошева борба са бунама које су дизали његови против- 
ници, и са овом хајдучијом која се јављала сама од себе, 
треба изближе испитати природу тих појава. Г. Гаврило- 
вић сматра да су то биле последице великих пореза и рђаве 
управе. Нема сумње да је народ био оптерећен поре- 
зом, имајући да издржава две управе, српску и турску, 

— и тај порез морао му је нарочито бити тежак у прво 
време, док се његово материално стање још није било 
знатније поправило услед повраћеног мира у београд- 
ском пашалуку. Нема сумње такође да је у Милошевој 
управи било врло много самовоље и суровости, чиме се 
незадовољство у народу могло само појачати. Али, поред 
тих узрока буна и хајдучије које је навео Г. Гавриловић, 
ми држимо да је било и других, и то таквих који нису 
долазили од власти него од самога народа. 

По нашем мишљењу, народ београдског пашалука 
није био лак за управљање. Као што је довољно утвр- 
ђено оном познатом анкетом коју је Г. Цвијић органи- 
зовао о насељима српских земаља, београдски пашалук 
био је у ХУШ веку поплављен досељеницима из других 
делова Отоманске царевине. Они су се склањали у тај 
пашалук на крај царевине, због релативне сигурности 
која је ту владала. О пореклу тих досељеничких маса 
прикупљени су прецизни подаци; података има и оњи- 
ховом занимању, — а по нешто се може наслућивати и 
о њиховим моралним особинама. То су били махом сто- 
чари, надошли из старе Рашке, са Црногорских брда, 
из Херцеговине, са Косова и из Метохије. Земљорадници 
су се досељавали ређе; занатлије и варошани готово ни- 
_ како. Често, ти приливи досељеника у београдски пашалук 
падају после ратова и буна у оним деловима Отоманске 
царевине одакле су досељеници долазили. Природно је, 
онда, претпоставити да су у исељавању из тих крајева 
предњачили они који су у тамошњим ратовима и бунама 
били компромитовани, — дакле, убојице и бунтовници. 

У осталоме, већ и чистим размишљањем дало би 
се закључити да се варошко становништво теже исеља- 
вало него сеоско, да је код сеоског становништва сточар 
био много покретнији него земљорадник, — и да су се, 
у опште узимајући, најпре људи немирни и бунтовни ре- 
шавали да напусте огњиште. Укратко, те досељеничке 
масе које су у ХУШ веку стале продирати у београдски 
пашалук, морале су садржавати велики број номада и хај- 

дука. Београдски пашалук био је слабо насељен, обрасао 
у шуму, с ретким варошима и паланкама. Досељеници 
су се ту организовали у мале сеоске и породичне за- 
једнице, одвојене од света, изложене, истина, периодичним 
турским зулумима, али лишене сваке систематске државне 
управе, живећи прилично анархистичним племенским жи- 
вотом. Само једно такво људство, недисциплиновано др- 
жавном влашћу, са сировим сточарским наравима, с оном 
авантуристичком цртом која је својствена свима нома- 
дима, и с много хајдучке крви у жилама, — само такво 
једно људство могло је дати Карађорђу и Милошу ону 
устаничку војску која им је требала. Први и други устанак 
начинили су од целе земље једну велику хајдучију. Поред 
све оне дисциплине које у свакој, па иу устаничкој 
војсци мора бити, људи који су кроз ту војску прошли, 
морали су добити оно самопоуздање, ону одважност, онај 
бес који се неизбежно јавља код оних који живе са пу- 
шком у руци. Сем тога, то четовање од неколико година, 
то стално убијање и харање, морало је знатно појачати 
суровост нарави; као што каже Г. Љубомир Јовановић, 
„живци су били отупели, више пута до неосетљивости“. 
Из борбе са Турцима, народ је наш изашао прекаљен у 
мукама и опасностима, надахнут крвничком мржњом на 
све што би му изгледало неправда. Он је био добио 
једну хајдучку тврдоћу душе. 

Такав један народ није се могао сам од себе, без 
икаква отпора, приволети на ред и стегу једне уређене 
државе, — и зато при стварању државне власти Милош 
је морао да издржи борбу са својим властитим народом. 
По нашем мишљењу, дакле, народне буне и хајдучије у 
првим годинама Милошеве владе не објашњују се само 
рђавом управом и великим порезима, него такође изве- 
сним анархистичним особинама самога народа. Ма како 
Милошева управа била несавршена и тешка, народна 
реакција противу ње била је одвећ јака. Одговорити на 
недостатке власти одмах буном и хајдучијом, може само 
један народ сиров и неукроћен. 

Узмимо, прво, народне буне. Каже се, Милош је 
имао противника на све стране; народ је био незадо: 
вољан његовим режимом; шта природније онда, него да 
његови противници покушају побунити народ противу 
њега, и да се овај да побунити. Али, баш и кад примимо 
ово на први поглед тако природно објашњење народних 
буна, ми опет остајемо изненађени оном великом лакоћом 
са којом су се буне дизале. Изгледа да је довољно да 
један човек коме народ верује, локални старешина или 
иначе какав угледан човек, позове народ на буну, па да 
народ одмах уза њ пристане. На буну се иде тако лако 
као на мобу; народ изгледа стално у бунтовном распо- 
ложењу, готов да се на прву реч запали. Четничке на- 
вике живе у њему и после свршеног устанка; ти људи 
који су научили да противу турског зулума одмах хва- 
тају за пушку, хватају за њу инстинктивно и сада, кад 
озлојеђени поступцима својих националних власти. 

Исто тако и у хајдучији морало је бити доста овог 
устаничког атавизма. Рђава управа и велики порези нису 
у стању начинити хајдуцима оне који немају природне 
склоности за то. Одметање од власти, крађе и убиства. 
јесу врло примитивна средства народног отпора, која нису 
управљена само противу рђаве владе, него још, и погла- 
вито, противу државне власти и правног поретка. Та су 
средства могућна само код оног народа код кога се државна 
идеја и правна свест налазе још на врло ниском ступњу. 
Колико је хајдучија била последица рђавих нарави, види 
се најбоље по оним мерама које су противу ње помогле. 
Она није сузбијена никаквим административним рефор- 
мама и никаквом либералном политиком, него до суро- 
вости строгим репресалијама. Као год сви наступи по. 
дивљавања и анархије, тако се и хајдучија лечила мачем 
и огњем. 

Велика је заслуга Гавриловићеве књиге што је једном 
масом докумената обелоданила да стварање националне 
власти у ослобођеној Србији није био ни најмање лак 
посао, и да је Милош у својој борби са народом био исто 

тако велики као и у својој борби са Турцима. Обично, 
његова спољашња политика цени се много више него 
његова унутрашња политика. У спољашњој политици он је 
без прекида ишао од успеха до успеха; његова унутрашња 
политика, пак, свршила се на крају крајева катастрофом, 
његовим падом од 1839. Због тога што је његова уну- 
трашња политика имала тако рђав свршетак, гледа се 
обично с неповерењем и без великог поштовања и на 
њене раније фазе. Међутим, Милошева се унутрашња по- 
литика дели на двоје: до и од 1830. Ако је од 1830 стао 
наглити својој катастрофи, Милош је до 1830 имао врло 
много успеха у својој унутрашњој политици. 

У својој карактеристици Милошева режима, Г. Га- 
вриловић нам открива тајну свих Милошевих успеха и 
неуспеха у унутрашњој политици. Милош је био једин- 
ствен за стварање државне власти, али не и за њено 
организовање. Саревњив на свој кнежевски ауторитет са 
свом подмуклом интенсивношћу једног азијског деспота, 
истрајан и упоран у прикупљању све власти у своје руке, 
на начин једног сељака који стопу по стопу шири и за- 
окружује своје имање; са једним дубоко презривим по- 
гледом на народ, који је називао „неблагодарном кучком“ 
и „стоком без репа“, Милош је успео да утврди своју 
личну моћ у Србији, и да натера цео свет да га сматра 
за господара. Његова је власт била још груба и прими- 
тивна, али је тек била власт. Он је довео целу земљу 
под једну вољу и под једну руку, и навикао је да буде 
управљана, и то чврсто управљана. Као у свима прими- 
тивним народима тако и у нас, власт се морала прво ја- 
вити у конкретном виду једног деспота, да би се могла 
доцније схватити и апстрактно, независно од својих личних 
носиопа. Али, кад је после стварања државне власти тре- 
бало приступити њеном организовању, Милош није више 
био довољан. Организација власти не да се замислити 
без поделе државних функција и без писаних закона. Те 
неопходно потребне услове организације власти Милош 
није никако схватао. Са неповерењем једног тврдице, 

држао је све власти прикупљене код себе, није давао 
да се свака за себе организује, мешао се, на пример. све 
до последњег часа, у судске послове. На издавању пи- 
саних закона био је врло мучан, мислећи као сваки 
источњак да власт неће више бити његова, ако се огра· 
ничи законом. Његова је концепција власти била турска: 
привући све послове у свој конак, и онда решавати по 
здравом разуму и по једној соломунској правди. Он је 
владао као један везир који би био српске народности. 

Овај везирски начин могао се трпети до 1830. Од 
тада, пак, он престаје бити сувремен, — и Милош, који 
није био у стању да се прилагоди новим потребама, које 
су искале боље организовану власт, мора после дуже 
борбе да падне. 

Али право је рећи да организовање власти, извр- 
шено после Милошевог пада, није било у тој мери тежак 
посао у којој стварање власти које је он извршио. Орга- 
низовање власти извршили су, по готовим туђинским 
обрасцима, Срби из Аустрије, који су без сумње били 
људи и учени и родољубиви, али без икаквих Богом 
даних способности. Али створити власт у једној земљи 
која је тек изишла из буне, и која ни пре буне није 
била навикнута на власт у правом смислу речи; створити 
власт код једног народа са анархистичним склоностима, 
то је био један посао где никакви обрасци нису помагали, 
где се могло успети само личним генијем, и ничим више. 


СЛОБОДАН ЈОВАНОВИЋ. 








МАРИЈА ЈЕЛЕНСКА. 
(Крај). 
П 

Јеленска није по рођењу била Српкиња. Она се ро- 
дила у Славонији. Име, којим се прочула у нашем и 
немачком позоришном свету, било је усвојено Марија 
Јеленска — то је само био пот де оцегге ове наше то: 
лико прослављене глумице. Она се тако прозвала, кад 
је први пут ступила ни хрватску позорницу. Право јој 
је име било Марија Ферк. 

Отац јој стари Ферк, био је прирођени Славонац, 
а мати јој Хрватица из Загорја. 

Марија је имала брата с којим је одрасла у роди- 
тељској кући и којега је необично волела. Брат јој ступи, 
по свршеним наукама на земљоделској школи, у државну 
службу, у којој је као државни економ живео по разним 
местима у Угарској, понајдуже у Киш-Топољчану у За- 
падној Угарској. Јеленска би у доцније време, нарочито 
онда, када је живела у Бечу и у Штутгарту, често свра- 
ћала брату и његовој фамилији кад год би имала по- 
требе, да се одмори од тешка глумачка рада, или да се 
душевно разоноди после каквог јачег потреса, који би 
је у њеном бурном глумачком животу чешће сналазио. 

Стари Ферк бејаше од свога оца наследио плем- 
ство и једно добарце, које, и ако није доносило богзна 
колико прихода, ипак би било довољно да издржава 
омању племићску породицу каква је била његова. Он је 
— то је Јеленска причала — био човек образован и 
начитан, који је говорио и писао течно и лепо немачки 

и српски, онако, као што је то онда био обичај у Сла: 
вонији у отменим кућама. Па како јој је мати, која је 
била рођена Загоркиња, говорила кајкавски, те од ње 
није могла научити ни правилно српски ни правилно не- 
мачки, то је једино своме оцу имала да захвали, што је 
још из малена владала овим језицима, те јој доцније није 
било тешко глумовати на српском и немачком позоришту. 

Јеленска је са те стране поштовала свога оца и била 
му благодарна, али га, на жалост, није могла уважавати 
ни као добра оца, ни као савесна домаћина. Поред све 
своје књижевче спреме и начитаности, он је био преки 
суров, а сем тога одан пићу и картању. Његова жена, 
Маријина мати, бејаше, што но кажу добра душа, по: 
слушна, попустљива и без сваке енергије, па је допу- 
штала да је њен муж злоставља кадгод би му зато до- 
лазио ћеф или кадгод би био пијан. У таквим тренутцима 
он би се дотицао и деце, нарочито онда, кад би се син 
и кћи удружили против свога оца у намери да одбране 
матер, која је у кући била права мученица. 

Но и иначе је стари Ферк био човек, који није могао 
стећи признање ни своје деце, ни осталог света. Он је 
био лош васпитач и још гори домаћин. Уваљујући се све 
дубље у глиб из којега се не умеде више извући, он је 
био зао пример својој деци и све је више губио од свога 
родитељског угледа и достојанства. Начин, како је живео, 
морао је утицати и на управу његове економије. Она је 
све више опадала, док се и домаћин и његова фамилија 
нису нашли на низбрдици. Уз то му је и жена била не- 
вешта послу, од којега је зависио опстанак целе фами- 
лије. Она непрактична и неодлучна, он бекрија и распи- 
кућа! Је ли ту могло бити благослова и није ли се таква 
кућа морала на крају распасти 2 

Још и сада гледам Јеленску како ми све то прича 
тако дирљиво, да сам до дна своје душе био потресен 
трагичном судбином, која је постигла невине чланове ове 
несрећне породице. Живим, реалистичним бојама описи- 
вала је она живот у родитељској кући све док се по- 

родица није растурила. Отац јој на крају остаде сам 
самцит, јер га напустише и жена и деца. Син оде на 
науке, а мати и кћи се дигоше, да себи нађу склоништа 
и да се захране хлебом. 

Госпођица Феркова и њена мати настане се у За- 
гребу, надајући се, да ће тамо наћи што траже. Њихова 
се нада испуни. Изгледа, као да су људи од струке у. 
младој и лепој девојци, која уз то бејаше ванредно ин- 
телигентна, говорљива и одважна, одмах упознали нео- 
бични глумачки дар, јер не потраја дуго, а она се јави 
на хрватској позорници као глумица вишега реда. У 
Фрајденрајховој кући, у којој и она и мати нађоше све- 
срдан пријатељски пријем, ова млада почетница све је 
више сазревала руковођена и упућивана искусним дома- 
ћином, који онда у загребачком позоришном свету зау- 
зимаше најугледније место Почетница убрзо постаде глу- 
мица, којој се признаваше првенство међу другарицама 
њезина жанра. Госпођица Феркова, о чијој се егзистен- 
цији дотле није ништа знало, претвори се за тили час 
у „нашу дичну Јеленску“, за чију се „заношљиву“ игру 
нарочито одушевљаваше загребачки јецпеззе догее, а 
чијој се „лепоти“ и „даровитости“ дивљаше, чак и иначе 
хладни и одмерени Фрања Марковић у саставцима, који 
одаваху не само усхићена естетичара него, што више, и 
по сред срца погођена љубавника. 

Ово је била прва етапа у глумачкој каријери Ма- 
рије Јеленске. Друга, за њу куд и камо значајнија, ве- 
зала је за историју нашег народног позоришта. 

Кад је управа новозаснованог српског народног по“ 
зоришта у Београду 1869 године тражила у Новом Саду 
и Загребу потребне глумачке снаге, она није могла ми- 
моићи Јеленску, која је на загребачкој позорници у ве- 
лико била стекла глас добре и симпатичне глумице. 
Тако је Јеленска дошла на београдско позориште у исто 
доба кад и Бачвански, Мандровић, Јовановић, Недељ- 
ковић, Цветић, Коларовић, Коларовићка Милка и Мара, 
Гргурова, Јовановићка и сви остали глумци и остале глу-· 

мице из овог периода позоришног жсвота у нашој пре 
стоници. 

Колико је вредело ово позоришно особље и како 
му се онда наша публика одзивала, то само могу пра- 
вилно оценити они, који су онда били сведоци његова 
рада и успеха. Од ових живих сведока има само још 
мален број који сећа овог класичног доба нашега позо- 
ришта. У памћењу ових људи сигурно ни до данас још 
није избрисана слика Марије Јеленске. 

Међу савременицима, који су још до скора живели, 
а који су имали обичај да у своме разговору често по- 
мињу доба, кад је наше позориште први пут прорадило, 
истичу се два човека, чијој се сведоџби може на реч ве- 
ровати. Један од ове двојице, коме се не може одрицати 
компетенција кад је реч о уметничкој и естетичкој вред- 
ности нашега позоришта у оно време, био је Милан Јо- 
вановић „Морски“, који је онда у београдском књижевни 
чком колу заузимао угледно место. Милан Јовановић, сем 
што је као књижевник живо радио на унапређењу по- 
зоришта, имао је са глумцима и глумицама. чешће посла 
но и један од његових другова, јер је за све време свога 
бављења у Београду вршио дужност позоришна лекара. 
Од њега сам доцније много шта дознао о односима из- 
међу управе и глумаца, као и о интригама, које су се 
са. свих страна плеле у намери да се они један пут за 
свагда подвргнути најкрућој дисциплини, дисциплини, 
каква се само још може замислити у војсци. Том при- 
ликом говорио ми је Јовановић и о појединим глумцима 
и глумицама, које је добро познавао, па је поменуо и 
и Јеленску. Што је Бачвански био међу мушкарцима 
— ово су од прилике речи Јовановићеве — то је 
била Марија Јеленска међу женама. Не претерујем кад 
кажем, да је тада била фавориткиња београдске позо- 
ришне публике, и нећу да тајим, да сам је и ја више 
ценио него ма коју од њених другарица, које су и онда 
и после тога времена, такође изишле на глас као изврсне 
српске глумице. Узрок је томе био колико њена скроз 

симпатична спољашња појава и несумњиви глумачки дар 
којим је располагала, колико и она њезина неизвешта- 
ћена природна љубазност и умешност у приликама у 
којима би долазила у непосредни контакт са осталим 
светом. Она је публици била симпатична и онда када 
није била глумица. Отмена у понашању и осећањима, 
исправна према својим друговима и другарицама, вољна 
да похвали што је у нас похвале вредно, пуна захвалности 
свакоме, који би је уочио и упутио ма у чему, што се 
односи на њену вештину и необично пријемљива за сваки 
и најмањи знак јавнога признања, Јеленска је брзо осво- 
јила нашу публику и постала њезина љубимица. Уз то 
је умела да се навикне на наше обичаје и на начин како 
се у нас схватају питања, која стоје у вези са нашим 
политичким и друштвеним живоеом. Кад још к томе до- 
дам, да је у брзо одбацила од себе све особине хрват- 
скога говора, од којих се нису могле еманциповати многе 
њене другарице, које су пре тога играле на хрватском 
позоришту и да је не само позорници него иу при- 
ватном животу говорила лепо и чисто српски, у чему јој 
је, у осталом, био учитељ Јован Бошковић, онда заиста 
није чудо, што је ова пријемљива и гипка девојка наи- 
лазила на најбољу оцену у нашем друштву и што јеу 
овоме сматрана као изврсна уметница, као отмена дама 
и као добра Српкиња. 

Други је сведок, чије се мишљење потпуно поду“ 
дара са мишљењем Јовановићевим, Сретен Л. Поповић, 
познати писац књига „Где је слава, ту је Србин“ и „Пу- 
товање по Новој Србији“, у чијој је кући у Цетињској 
улици Јеленска становала за све време свога бављења у 
Београду. Срета Поповић, који је у својој младости под 
владом кнеза Милоша у првом српском позоришту Јоа- 
кима Вујића у Крагујевцу играо у женским улогама“ па 


''0) овоме позоришту и о учешћу, које су у овоме послу тада 


узимали Срета Поповић и његови савременици, саопштио је Др. Мих. 
Гавриловићу у „Новом Времену“ (бр. 7, од 2 лецембра текуће го- 
дине) многе занимљиве податке које нису без вредности за историју 


српског позоришта. 

је ваљда услед тога целога свога века био ентузијаст по- 
зоришта и свега што има везе са позориштем, био је 
вредан и пажљив посетилац позоришта у доба његова 
постанка. Његово гледиште до душе није било гледиште 
стручна критичара и темељна познаваоца позоришне игре. 
Али су његове опсервације зато ипак занимљиве, јер нам 
представљају позоришни живот онога времена онако, 
како га је тада схватала велика публика, која је хитала 
у позориште да се забавља и разонођава. И он ми је 
причао о Јеленској. Видевши је први пут на позорници, 
он и његова жена, госпођа Драга, били су толико усхи- 
ћени њеном игром, да су једном приликом изјавили жељу 
да је упознају. Са им се прилика ускоро показа. Јеленска 
и њена мати тражили су за себе удобнији стан, него што 
беше онај у коме су дотле живели. Срета имађаше поред 
своје велике куће -у Цетињској улици још једну омању 
кућу из авлије. Ова бејаше за издавање. То је био повод 
те су обе даме посетили чика Срету и госпођу Драгу. 
Одмах на овој првој посети би решено, да се Јеленска 
и њена мати уселе у Сретину кућу. Од тога доба па све 
до њезина одласка, живела је Јеленска у тој кући. До- 
маћин и домаћица, којима се нова укућанка необично 
допадаше са своје живе и веселе нарави, а јеш и више 
са с своје питомости и умиљатости, умолише је, да сматра 
целу такву кућу као своју и позиваху и њу и њену матер 
сваки час било на ручак и вечеру, било на какво при: 
јатељско посело, каквих је у Сретином дому било врло 
често. Тако се Јеленска у Сретиној кући упознала са 
многим тада виђеним београдским фамилијама, које се 
отимаху о њу и њезино познанство. У оно време, тако 
причаше Срета, била је Јеленска центар нашега друштва 
у Цетињској улици Били смо задовољни и срећни кад 
смо могли у друштву ове паметне и умиљате девојке 
проводити наше време у пријатном разговору и у сва. 
коврсној шали. Она би нам, кадгод би когод од нас за- 
тражио, с драге воље, штогод декламовала или би нам 
читала и објашњавала своје важније улоге. Сви смо се 

чудили како се она брзо навикла на наше обичаје и 
како је већ после не пуне године дана показивала ис- 
крене симпатије према свему, што је српско. Ми смо је 
сматрали као нашу кћер и толико смо је заволели да 
смо дуго осећали као неку празнину, кад је напустила 
Београд за навек. У њеном стану опет скупљали су се 
њени другови и другарице. Она и њена мати биле су, 
истина сиротног стања али им је зато ипак у кући било 
лепо и удобно. Чести гости у кући Јеленскиној били су 
Цветић, Тоша Јовановић и његова госпођа, Матија Бан, 
Љуб. Каљевић, Јенко, Др. Милан Јовановић, ован Бо- 
шковић и још многи одлични људи, који су у оно време 
заузимали највиднија места у нашем престбничном дру- 
штву. Нарочито су Јовановић и Бошковић много на њу 
утицали, те је она временом почела осећати као да је 
рођена Српкиња. За Бошковића се говорило да јеу њу 
заљубљен и да хоће да је узме за жену. Да је тако нешто 
морало бити и да је нарочито она желела да пође за 
њега, то смо знали од ње. Зашто се ова ствар, која је 
онда дала повода многим сплеткама од стране заинте- 
ресованих, није свршила, не знам, али је свакојако била 
штета за све нас и наше позориште што Јеленска није 
за свагда остала у Београду, него је 1873 године због 
несугласице са управом (ради које су отишли из Бео- 
града и сви остали глумци) морала напустити Србију. 
Њен одлазак био је за све нас, који смо се наслађивали 
њеном игром, прави удар. Тек се онда могло приметити, 
колико нам је она омилела позориште и колико је, на- 
рочито млађи свет, био опијен њезином јединствено сим“ 
патичном појавом. 


Дошавши у Беч, Јеленска је пала у болест, од које 
се једва беше опоравила. То је, како ми доцније при- 
знаде, за њу било доба највеће патње и најтежих иску- 
шења. У страној великој вароши, без познаника и при- 
јатеља, једино упућена на негу своје старе изнемогле 

матере, она је често пута помишљала на самоубиство 
Што је још остало новаца из Београда, то је у болести 
потрошено. МИ последњи накит, који се беше нашао још 
из срећнијих времена, бејаше заложен. Тако је сирота 
дочекала пролеће у највећој беди и сиротињи. Тад се 
срећом нађоше добри људи међу бечким писцима, који 
се зарекоше, да је спасу од пропасти. Нарочито се за 
њу залагаше Сигмунд Шлезингер, о коме сам већ гово- 
рио који јој од тада па све до смрти остаде добар и 
веран пријатељ. Он и неки његови другови наговоре 
Шарлоту Волтерову, прву трагеткињу на Дворском По- 
зоришту, да се она заузме за болесну другарицу, за коју 
се само толико знало, да је била глумица На српском 
позоришту у Београду, да се у Бечу настанила и да се 
опасно разболела. Славна Шарлота, тронута извештајем 
о бедном стању Марије Јеленске и њене матере, не по- 
жали труда, те скупи у кругу својих другова и друга- 
рица толико пара, колико је било нужно да се болесници 
помогне до њезина оздрављења и до њезина ступања на 
бечку позорницу. Шта је даље било: како је Јеленска 
играла на Резиденц-театеру, и затим на Дворском Позо- 
ришту, и како је том приликом оправдала очекивања 
својих другова, својих другарица и осталога света, о томе 
је већ била реч. Као што се из тога може видети, она 
се брзо опоравила и брзо је опет ускочила у каријеру, 
коју је за час морала прекинути. 

Нисам Јеленску познавао све до њезине прве пред- 
ставе у Резиденцтеатру. Не могу још ни данас да забо- 
равим упечатак, што га је у мени оставила. кад сам је 
први пут видео. Она бејаше и на позорници и ван ње 
лепа и симпатична појава. Била је осредњег раста и имала 
је допадљиву фигура, еластичан ход и природне ни мало 
театралне покрете. Не може се казати да је била лепота 
првога реда. Зато су јој недостајале правилне црте и 
потребна пропорција оних линија које означавају дужину 
и ширину у лицу. Имала је одвише широко лице и нос 
одвише неправилан, а да би се могла упоредити са жен- 

ским главама које нас императивно натерују на признање 
њихове лепоте. Али је она, у пркос свему томе, правила 
утисак лепе и ннтересантне жене, чија је целина тако 
допадљива и примамљива, да је се човек не може сит 
нагледати. Јеленска је људе очаравала сјајем своје плаве 
косе, карактеристичним кројем својих угаситих обрва, 
пријатном белоћом свога лица, дискретним руменилом 
својих свагда свежих обрашчића и речитим изразом 
њених плавичастих и заношљивих очију. Уза све то бе- 
јаше је природа обдарила пријатним и звонким гласом, 
који се прилагођаваше сваком душевном расположењу 
почевши од тихе болећивости до најживљег афекта и од 
конверсационог тона до драмског патоса. А цела ова 
отмена и грациозна женска појава, која се, нарочито у 
драматским сценама, знађаше узвисити до класичности, 
бејаше испуњена толиком унутрашњом душевном топли- 
ном, и толико се показиваше љупка и умиљата, да није 
никакво чудо, што је, на позорници и ван ње, подјед- 
нако заносила и људе и жене. 

Са те своје симпатичне и топле природе, она је 
свуда била радо виђена. Као девојка отворена карактера, 
жива темперамента, одлучне воље и необично јаке ин- 
телигенције, она је и у Бечу убрзо стекла пријатеље, у 
чијем је друштву била предмет највеће пажње. У нашем 
домаћем кругу сматрала се као члан наше породице. У 
бечком српском друштву уживала је неограничено ува- 
жење као бивша српска глумица која на немачком по- 
зоришту чини част народу у коме је отпочела своју 
глумачку каријеру. У омладинским круговима бејаше Је- 
ленска предмет нарочите адорације. Све ове људе беше 
она освојила својим природним и љупким понашањем и 
својим истинским одушевљењем за српски народ. У томе 
једва да би је могла достићи каква рођена Српкиња. 

Изгледа, као да је бављење у Србији у њој оста- 
вило дубоке упечатке. Она их се није могла отрести ни 
у Бечу, ни у Штутгарту, па ни у Барцелони, где је на 
крају окончала живот. Кадгод би се нас двоје разгова- 

рали о Београду, љој би се засветлиле очи и она би на- 
лазила да је тамо све добро и хвале вредно, па чаки 
оно, што баш није било увек за похвалу. Београд се није 
никад могао избрисати и њене успомене. Мора да су 
везе, које су је некада везивале за српску престоницу, 
биле тако јаке, да их ни време, па ни даљина нису могле 
покидати. Не једанпут него више пута ми је причала, 
како је волела Јована Бошковића, како је себе зами- 
шљала као његову жену, како јој је била пријатна по- 
мисао, да ће живети и умрети у Београду, и — како јој 
је сада тешко и претешко што види како су јој се наде 
изјаловиле и како се боји да неће више наћи у животу 
ни мира ни задовољства, него ће се морати потуцати од 
немила до недрага по туђем свету. 

Нема сумње да главне побуде овој њеној ностал- 
гији треба тражити у жељи да се стално удоми и да 
као удата жена заузме у друштву положај, који не би 
никада могла заузимати ни као девојка, ни као глумица. 
Али је она, и поред ових егоистичних мотива, волела 
Београд, Србију и све што је српско. Са Београдом и 
Србијом биле су скопчане толике лепе успомене на њену 
глумачку каријеру. Она није могла никада заборавити, 
да је тамо ношена на рукама и да је била љубимица пре- 
стоничке публике. У писмима, које је доцније из Немачке 
писала мени и мојој матери, коју је поштовала као своју 
мајку, сваки час се одаје њена љубав према Српству и 
њена несавладљива чежња за Београдом. Она је иу Бечу 
живела у успоменама на Београд и причала је много о 
њему. Како је имала дар за имитовање, то је било право 
задовољство гледати и слушати Јеленску како представља 
час Бачванског, час Тошу Јовановића, час опет Милоша 
Цветића, или, како живо карактерише поједине виђеније 
личности из београдског друштва, са којима је чешће 
долазила у додир. Нарочито су јој били погођени пор- 
трети кнеза Милана, чији је глас и кретања вештачки 
имитовала, Јована Ристића, коме је неколико пута ишла 
у аудијенцију по позоришним пословима, Филипа Хри- 

стића, који је са свога питомог понашања уживао симпа- 
тије глумачког света, Милана Јовановића „Морског“, који 
је поред живог драматурга улазио као „добровољац“ у 
све драматуршке послове и важио као најбољи познавач 
и оцењивач драмске књижевности и глумачке вештине, 
Матију Бана, који је са олимписке висине шефа прес- 
бироа оцењивао прилике у позоришту на Стамбол-капији, 
Стеву Поповића Вацког, дописника „Заставе“, који се 
налазио свуда, где је било лепог женског света, и архи- 
мандрита Тодосија Мраовића, који је у кући Филипа Хри- 
стића и Срете Поповића био поштована и радо виђена 
личност као калуђер весељак и добар певац црквених 
песама. Ја сам се тада од ње сит наслушао занимљивих 
анегдота из београдског позоришног и друштвеног жи- 
вота. Јеленска их је све знала и умела је да их исприча 
тако живо и шаљиво, да је својим благодарним слушао- 
цима натеривала сузе на очи. Мале и велике интриге, 
које су се плеле између глумаца и глумица, налазиле су 
у Јеленској ванредну приповедачицу, која при том није 
никога од њених другова или другарица оговарала или 
исмејала. Бачванском је признавала необичан глумачки 
дар, глумачку рутину и несумњиво првенство међу ње. 
говим друговима. Мандровићеву игру ценила је много, 
а толико исто и њега лично. Милош Цветић, чијим се 
пријатељством она могаше похвалити још из Загреба, 
бејаше за њу пример интелигентна и начитана глумца, 
од којега је много што шта научила, што се одно- 
сило иа позоришну литературу и режију. Али је, по ње- 
зину мишљењу, после Бачванског први на реду био Тоша 
Јовановић, нарочито као представљач карактерних улога. 
Ваздан би га хвалила као најдаровитија и најспособнија 
глумца на београдском позоришту, оцена, као што се 
види, која се потпуно подудараше са мишљењем, које је 
београдска публика о њему имала после ње па све до 
у наше дане. За Нецу Недељковића, који је београдско 
позориште напустио кад и она, тврдила је, да је комичар, 
којега је ваљало скупо платити само да остане у Бео- 

граду. О глумицама, својим другарицама, такође је имала 
правилно мишљење, о чему сам се могао и сам уверити, 
кад сам много доцније, између 1880 и 1885 године као 
позоришни извештач „Видела“ и „Отаџбине“ имао да 
оцењујем њихову игру. Нарочито је хвалила Милку Гр- 
гурову, њену сестру Мару и Коларовићку, које су сеу 
већ у оно време биле истакле као глумице од вредности. 
Оваким њеним сећањима није било краја. Она се њима 
бавила и онда кад нису до ње више могли допирати 
гласови из српских крајева. Била је срећна и задовољна, 
кад је могла о Београду штогод причати. Изгледа, да 
га није могла прежалити никад. 


Марија Јеленска чак је и у Бечу била српска глу- 
мица, то јест она је играла на немачком позоришту, али 
је мислила и осећала као Српкиња. Каква је била као 
уметница, таква је била у приватном животу. У њену 
кућу (она је становала у 5теђепђтиппепз аге, у предграђу 
Маргаретен) долазило је више Срба него Немаца, више 
њезиних земљака и пријатеља, него оних, који би јој 
могли бити од користи у њеној новој каријери. Међу 
Србима омладинцима било је нас неколико, који смо је 
често похађали и који смо јој се ваздан налазили на 
услузи. Ми смо доиста сматрали за част и срећу да је 
можемо посећивати и да можемо проводити с њоме у 
пријатном и духовитом разговору. Она је била радо ви: 
ђена гошћа у свим српским друштвима. Без ње нити је 
смело бити каквог српског састанка, нити какве српске 
свечаности. На нашим. беседама и прославама била је 
њена декламација најважнија нумера. Кад би се после 
какве забаве цела српска омладина искупила око њеи 
кад би јој сви одушевљено клицали као слављеној срп- 
ској уметници — нико није био срећнији и задовољнији 


од Јеленске! Али јој је то шкодило на другој страни. 


Дворски саветник Дингелштет, управник Дворског По- 
зоришта, пребацивао јој је више пута ту њену ексклу- 

зивност, а неке од њених завидљивих другарица чак су 
похитале, да о њој пусте неповољне гласове, као да се 
бави националном српском пропагандом. Стара песма! Но 
и ако то није била истина, ипак јој је ово интензивно 
истицање њезине народности и ово често суделовање на 
српским забавама могло наудити, јер се све то сматрало 
као демонстрација. Нема сумње, да јој је то морало шко- 
дити и у њеном глумачком усавршавању. Она је у истини 
представљала две културе. Но колико су таки људи иначе 
интересантни и у колико тиме њихова вредност скаче, 
толико овај дуализам за Јеленску није могао бити ни 
добар ни користан. Она је, већ у интересу своје кари- 
јере, морала ударити било једним, било другим путом. 
Кад већ није могла бити српска глумица, она се морала 
одлучити да буде немачка глумица. Можда је баш то у 
неколико и допринело те се решила да напусти Беч и 
да се стално настани у Немачкој. И да није било јоши 
других узрока, о којима сам напред говорио, овај би био 
довољан, да је натера на корак, који је учинила. Она 
се на њ одлучила после дуге и тешке борбе. Потпису- 
јући у лето 1880 године уговор са управом штутгарт- 
ског дворског позоришта, рече ми узбуђеним гласом: 
„Видите како се судбина самном титра и како је према 
мени немилостива. Гонећи ме да тражим лебац, она ме 
све даље одводи од мога завичаја, од мојих пријатеља 
и од моје друге отаџбине, у којој сам проживела нај- 
лепши део своје младости. Видећете, мене ће зла срећа 
гонити све даље и ко зна где ћу се зауставити и где ће 
ми једном бити гроб“. 

Немачка је била четврта и последња етапа у њеној 
глумачкој каријери. Овде се срећа још један пут на њу 
насмејала. Причао сам, како је пријатно и задовољно 
живела у Штутгарту. Ако је као немачка глумица имала 
знатна и тајна успеха, она га је имала ту у немачкој сре- 
дини и у публици која је симпатично пратила њен даљи. 
развитак и која је умела да цени њену све савршенију 
игру. Изгледа, као да се Јеленска тада осећаше задо- 

вољнија и у свом приватном животу, јер је била успела, 
да среди своје материјално стање и да се отресе тешких 
дугова, који су јој годинама досађивали. У томе се раз- 
боле. Ова болест, дуга и опасна, оставила је за собом 
видљиве трагове. Њено здравље се стаде све више ре- 
метити. Сви су изгледи били, да неће дуго више остати 
глумица. Тад се реши да пође за човека, који јој беше 
искрено одан и чијој нези имађаше да захвали, те се 
бар толико опоравила, да је још неколико месеци могла 
живети. То је био неки тамошњи трговац доброга стања, 
који је радио са Шпанијом и Јужном Француском. У писму, 
што га је она писала мојој матери, огледа се сва њена 
трагична судбина. Описујући болест и смрт своје матере 
и тужећи се на своје порушено здравље, она јој саоп- 
штава, да се верила са човеком добрим и племенитим, 
који јој је обећао, да ће је чувати и неговати. Колико 
је радосна, што ће у браку наћи жељени душевни мир 
после толиких потреса у животу, толико опет из њених 
речи провирује туга за домовином и за пријатељима. 
Она се у писму сећа своје бурне прошлости и не може 
може а да и опет не завапи колико јој је тешко што 
мора да заврши свој живот у туђини, далеко од свега 
што јој је некада било мило и драго. 

Ово писмо било је последње које је писала мојој 
матери. Ускоро затим добисмо глас о њезину венчању, 
а већ после неколико месеца тужну вест о њезиној 
смрти. Њен муж, очекујући од шпанског поднебља олак- 
шицу њезиној бољци, поведе је са собом у Барцелону. 
Он мишљаше, да ће је благи морски ваздух исцелнти. 
Његова се нада није испунила. Већ после краткога вре- 
мена испусти она душу у његову наручју. Суха болест 
беше учинила крај животу ове добре и племените луше. 
Њезино се пророчанство испунило. Тело Марије Јелен- 
ске најомиљеније и најсимпатичније српске глумице, која 
је целога века тужила за изгубљеним завичајем, лежи 
осамљено и заборављено у туђој земљи. 


ТодоР СТЕФАНОВИЋ Виловски. 





ЕНГЛЕСКО-НЕМАЧКО СУПАРНИШТВО. 
(8) 


Супарништво се између ова два народа погорша- 
вало, па се најзад осетило и код влада. „По нас је Енгле- | 
ска од већег значаја но Занзибар и цела источна обала 
Африке“, говорио је Бизмарк и избегавао у озбиљним 
приликама да је отворено нападне. Он се правио у Египту 
„Енглез“, у Тунису „Француз“, знајући да због Египта и 
Туниса Париз долази у несугласицу с Лондоном и Кви- 
риналом. Његов је поглед међутим уочавао нове потребе 
индустријске Немачке; 1887 године он анектује Маршал- 
ска Острва, 1884 Лудерицланд, Нову Гвинеју, Того, Ка- 
мерун, 1886 Источну Африку, и само ако му Енглеска да 
частан удео, он се увек показује помирљив у колонијал- 
ним питањима; 1886 потписује три споразума од којих 
се један односи на Тихи Океан, други на Гвинејски Затон . 
и трећи на Занзибар и Источну Африку. Он је рекао 
10 јануара 1885 године: „Ми смо с Енглеском у добром 
споразуму. Што је она, верујући у своје господарство на 
мору, мало изненађена видећи „пацове са земље њених 
рођака“ где су запливали, није ни мало чудно... ми имамо 
старих пријатељских веза и обе земље полажу на то да 
их очувају“. Али је Бизмарк човек који воли против 
осигурања (као што је оно закључено с Русијом у Скир. 
невици) и који води двоструку политику. За време Бер- 
линског Конгреса, енглеско-турски уговор од 4 јуна и 
заузеће Кипра открили су му сву економију британске 
политике на Средоземном Мору и мухамеданском Истоку; 

он се почиње интересовати земљама Ислама. У 1880 го- 
дини шаље свога делегата на Мадридску конференцију, 
која се састала поводом Марока; и што му даје упуства „да 
своје држање подеси према држању свога француског 
колеге“ адмирала Жореса само јс због тога, што су се 
по овом предмету Француска и Немачка трудиле да 
спрече енглески протекторат над Мароком и Мароканско 
Питање учине међународним. Од 1880 до 1888 Немци раз- 
вијају по инспирацији Хохенштајна, и под руковођењем, 
на лицу места, барона Татенбаха, велику трговачку и по- 
литичку делатност у царевини шерифа; у 1887 покреће 
се питање о мароканској конференцији, а у 1888 Ел. 
Мокри путује у Берлин, где се говори о немачком про. 
текторату. Немачки агенти почињу темељито проучавање 
земаља под Исламом и припремају немачку панисламску 
акцију. У 1882 Немачка учествује у политици интерна 
ционализовања Египта; она у 1884 интервенише с Фран- 
цуском да спречи ратификовање енглеско-португалског 
уговора, који би сав центар Африке дао Енглеској; на 
Берлинској Конференцији, 1885, ствара се Независна Др- 
жава Конго којој суверен постаје краљ Леополд. Тако 
се испољава старање Бизмарково да прохтеве Енглеске 
уздржи у правичним границама и да у подели света за- 
држи једно парче и за Немачку. Но Бизмарк није човек 
„светске политике“, он обраћа своју пажњу на суве гра: 
нице, не залаже се сав у политику ширења; он жели са 
задовољством посматрати борбу између Француске и Ен- 
глеске. 

Варали бисмо се ако бисмо мислили да је цар Виљем П 
систематски противник Енглеској, решен да јој оспори 
власт над морима и чији су политички акти још изда- 
лека упућени на то да сруше британску силу. Напротив, 
он је један од оних који се усрдно диве Енглеској, он 
се од увек трудио да одржи с њоме пријатељске везе; 
а ако је између обе земље. у извесно време, и билоу 
односима тешких тренутака, иако се међу њима развила 
мржња која стално расте, то је дошло као природна по- 

следица енглеске конкуренције а никако какве неприја- 
тељске одлуке или зле воље. Виљем П представник је 
једног новог нараштаја Немаца, који су у новим прав- 
цима тражили да примене своју делатност и изберу мету 
својим амбицијама. Он има велику заслугу што је ра: 
зумео значај и будућност тога покрета; он је хтео и био 
је крмар свога народа ка судбини коју стари Хохен- 
цолерни нису могли ни предвидети ни пожелети. Пруска 
је увек колонизовала; тако у Бранденбургу, у песковитој 
Поморанској и Пруској, у Пољској и балтичким покра- 
јинама; Виљем [| радио је као и његови претци; он је ми- 
слио да му је, као цару, дужност да прати. по морима 
исељавање Немаца и извоз њихових индустријских про- 
извода; стално се бринуо да подстиче стварање бродарских 
друштава; он је и нагнао свој народ на воду; трговина 
иде за заставом: стварање ратне мрнарице последица је 
трговачке експанзивности. Задатак је оклопница да свуда 
штите немачку трговину, да уливају поштовање према 
немачкој застави и код свих народа на земљи створе 
представу о моћи „вишег народа“ немачког. Срества су 
савремена и практична: организовање трговине, удру- 
живање немачких исељеника, стављање дипломатије у 
службу трговини, па најзад и сам цар прима на се улогу, 
као што се рекло, трговачког путника немачке инду- 
стрије. Али са овим практичним стварностима помешано је 
понечег мистичног и феудалног. Своме брату који по- 
лази за Киао-Чау, да брани трговачке и колонијалне ин- 
тересе, Виљем П говори као што би некада Херман од 
Салца говорио својим тевтонским витезима пред полазак 
на источну границу противу Пољака; он је у Јерусалиму 
говорио као какав лутерански крсташ, у Дамаску као 
поклоник Ислама. Не треба у томе видети само његов 
урођени укус за шареним и живописним; њему је, као 
творцу једне нове политике и једне трговачке и поморске 
Немачке, стална брига да покаже везе између садање и 
раније Немачке, као и непрекидност у напорима који су 
од оне прве створили ову другу. ; 

У томе спољашњем ширењу којим цар руководи, 
Немачка је неминовно морала срести Енглеску као так- 
маца и противника; али ни у политици Виљема |, ни у 
политици краљице Викторије и њених министара, не види 
се унапред смишљена намера, с којом би једна влада ишла 
против друге. Сам Бизмарк, као што смо видели, у једно 
време дао је био нацрт за једну политику отпора енгле- 
ској свемоћи ван Европе; тврдило се чак да је та нова 
тежња, која је изгледала да се снажи, и била управо 
један од узрока несугласици која је довела до пада све- 
моћног канцелара. И доиста, видело се да је његов след- 
беник, гроф Каприви, отворено био склон политици спора- 
зума са Лондонским Кабинетом. Кнез Хохенлое изгледа 
да се, у својим односима са Енглеском, управљао према 
догађајима, али, кнез Билов, одмах по доласку на власт, 
у' свом првом говору у Рајхстагу тражи за Немачку „њено 
место на сунцу“; на немачко ширење ван граница он је 
упутио сву своју ревност. „Као Енглези и Французи, из- 
јављује он, и ми тражимо да створимо „највећу Немачку“... 
Ми не допуштамо да нам се спори или ограничава право 
које имамо на једну смишљену и разбориту светску по- 
литику.“: Не би се могло грећи да је у канцелара једна 
унапред смишљена намера да вређа енглеске интересе; 
али, сасвим природно, ширење Немачке, њено мешање 
у све више питања и послова повећава „површине трења“ 
између ње и Енглеске, светска политика је данас прави 
узрок енглеско-немачког супарништва. 


У истини цар руководи немачком спољном поли- 
тиком; али ни он није у стању, као и његови министри, 
да јој да јединства. Његовом гипком и уочљивом духу 
недостаје наук који човеку дају претрпљене недаће, он, 
који није ратовао, остао је победилац и горд са своје 
снаге, њему мора све да попусти, он не попушта никоме; 


наследивши једно довршено стање ствари чију је само 


1 В. Апдгв Тагдеп, Га Егапсе еј јез аШапсез. Га бе ропг 
Гедш ге. Ајсап, 1909. 

славу познао а не и опасности које су претходиле, цар - 
ради као човек коме понекад и његова рођена величина _ 
и величина његове земље смета. Његов прозрив дух 
уочава пукотине које су се већ почеле, под утицајем вре- 
мена, напретка либерализма, социјализма и несавлад- 
љивог отпора националног осећања у извесним деловима 
Царевине, отварати ни огромној згради коју је подигла 
груба рука Бизмаркова; али, дело предака се мора по: 
штовати. 

Интереси Енглеске — која је без сувоземних гра- 
ница, — прости су и јасни; интереси Немачке, међутим, 
— која је ужљебена у средини Европе, ограничена у кре- 
тању повредама нанесеним својим суседима и увучена у 
светску политику својим исељеницима, трговином и бро- 
дарством — многоструки су и противречни. Немачка 
мора ради својих, истовремено супротних, смерова, које 
јој налажу њена прошлост и њени садањи интереси, очу- 
вати традиционални споразум с Енглеском, а у исто време, 
на рачун те исте Енглеске, заузети њено место у трго- 
вачком и пословном свету; тражити француско прија- 
тељство, а очувати неповређене резултате из 1870 го- 
дине; задобити поверење руско, продужујући притом 
своју политику утицаја и ширења у Отоманском Царству; 
мора измирити своју предусретљивост према Светој Сто- 
лици са положајем лутеранске царевине и панисламском 
политиком; мора истовремено задовољити пруске пле- 
миће, земљораднике, консервативце у источним, и либе- 
рале у западним покрајинама. Све те супротности налазе 
одјека у духу Виљема П, али их он не може да реши. 
Његову увек будну и немирну интелигенцију примам- 
љују и привлаче наизменце различити предмети само не 
могу да је задрже уза се дуго; док спрема какав пројекат 
он види само користи, али чим га почне приводити у дело 
укажу му се само тешкоће. Отуда онај извесан привидан 
несклад у његовим намерама. Даје у рад нове оклоп-; 
њаче, а истовремено у Енглеској говори о миру и при- 
јатељству; или, после какве куртоазије према Француској, 

држи какав ратоборан говор, а затим опет има прија- 
тељски разговор с којим од њених представника. Њему 
доиста изгледа чудно зашто му се свет чуди. И у истини, 
ове привидне противречности ни из далека нису толико 
знак његовог превртљивог духа, колико су последица 
неизбежних противречности које притискују политику 
Немачког Царства. 

Излишно је помињати овде сва колебања у одно- 
сима Виљема П са Енглесксм; довољно је што смо раз“ 
мотрили узроке тих колебиња. Односи између немачког 
цара и енглеског двора почели ладнети 1895 године; 
бавећи се тога лета у Сожез-у унук краљице Викторије 
показао се врло пажљив према својој баби, али врло 
резервисан у политици и решен да ни у колико не одступа 
од својих смерова на мору и прекоморским земљама. 
Депеша упућена (2 јануара 1896) председнику Кригеру, 
после бурске победе над Џемсном, погоршала је раздра- 
жење Енглеза. Недавно се расправљало како је потекао 
и како је написан тај телеграм: ма коме за њ припадала 
одговорност, тек толико је извесно да је цар, шиљући 
га, хтео да покаже да су Бури, који се тамо доле боре 
противу британске превласти, потомци германске расе, 
и да као такви имају права очекивати заштиту од Царе- 
вине. Он је тада тражио да образује једну континенталну 
лигу противу Енглеске, између Берлина и Париза, пре 
тога, у више махова измењане су међународне учтивости, 
разговори па и споразуми у појединим тачкама: 1895 го- 
дина дочекала је споразум Русије, Немачке и Француске, 
да Јапан — који је био победилац — нагнају да поштеди 
интегритет Кинеског Царства; затим посету француске и 
руске ескадре у Килу поводом освећења канала. Насто- 
јавањем Петрограда, очевидно, попустила је запетост из. 
међу Париза и Берлина: истина није се из прошлости 
ништа заборавило, али тек разговарало се не бојећи се 
сложног рада у ваневропским питањима. Лондонски ка- 
бинет остао је усамљен, не хтевши се придружити акцији, 
на крајњем Истоку, трију континенталних сила и поред 

свега заузимања Рибо-Анатовљевог кабинета. Како тај 
рад, почет после оне депеше Кригеру, не би прихваћен 
од кабинета Буржоа—Бертлоова, цар се, разочаран, по- 
мири са Лондоном; неколико недеља потом, он отворено 
подстиче, на захтев талијанског краља, поход енглеско- 
египатских трупа на Донгољу. Идуће године поводом 
ограничавања Тоголанда, обнављају се преговори између 
Орсејског Кеја и Вилхелмове Улице. Г. Аното је недавно 
показао како су онк остали безуспешни. 

Отуда немачка политика изгледа неизвесна и не- 
сигурна. Час се Виљем П приближи Енглеској и обично се 
тада чине узајамни уступци; Пемачка добија Самоа, Са- 
лагу, улази у Кијао-Чау, а зато су опет Киченерова експе- 
диција, предигра случаја с Фашодом, и рат с Трансвалом, 
предузети с прећутним пристанком немачке владе; сеп- 
тембарска конвенција из 1900 године сједињује енглеске 
интересе у Кини. Час опет цар тражи у Француској и 
Русији помоћи коју би врло радо примио, али коју ни- 
како не би желео да плати. 

Покрај тих наизменичних, несигурних споразума и 
прикривеног сукоба између Немачке и Енглеске, расла 
је неслога; енглеска штампа не престаје указивати на 
рашћење немачке флоте; јавно мњење, које је постало 
нервозно, тумачи сваки царев говор, свако његово пу- 
товање, свако појачање његове флоте, као поступак који 
је „мало пријатељски“ према енглеском народу; страх од 
немачког искрцавања на обале Северног Мора у стању је 
да поремети и варење у лондонских газда; Адмиралитет 
одлучује појачање ескадре дуж енглеских обала и ства- 
рање, у Розајту у Шкотској, нове поморске базе; држав- 
ници се буне против онога што штампа назива „немач- 
ком ујдурмом“. Они су уверени да на Средоземном Мору, 
у Египту, у отпору мухамеданског света распознају не- 
мачку интриге; у Цариграду је енглески утицај потпуно 
потиснут немач«им, што се види и у концесији багдадске 
жељезнице. Те се две нације сусрећу свугде као конку- 
ренти, такмаци и непријатељи. Споразуми при којима Не- 

мачка позајмљује своје услуге уз зеленашки интерес, као 
и дипломатски удари који се нису дали ублажити ни- 
каквим споразумом, доводе Енглеску до уверења како 
___се од своје старе немачке пријатељице нема више чему 
ЗаУ надати; али старост краљице Викторије и лорда Солз- 
___берија одржавају још за неко време старе дипломатске 
___ традиције. Ступање на цресто Едварда УП даје други 
___ правац енглеској политици. 


(Свршиће се). 
РЕНЕ Пинон. 


(С француског превео М. ЗЕБИЋ). 








ПОЗОРИШНИ ПРЕГЛЕД. 


ГЛУМАЧКА ШКОЛА. 


—- ПРИСТУПНО ПРЕДАВАЊЕ И ПРОГРАМ. — 
У суботу, 21 новембра 1909, отворена је Глумачка 
Школа у Народном Позоришту, овом уводном речи управ- 
ника Народног Позоришта: 


„Програмом прославе четрдесето-годишњице, члан- 
цима и говорима о њој, речено је једно: да је Народно 
Позориште с четвртом деценијом испунило једну велику 
периоду свога живота, пуну светлих успомена и значај- | 
них датума за његову историју, али у исти мах периоду 
која својим последњим годинама не наставља напредну 
каријеру првих година, и чак, не иде напоредо с успе- 
сима других грана уметности и културе. То што смо ми 
скромно признали и програмом наше свечаности и похвал- 
ном речи славнијој прошлости, оштрије и немилостивије 
пребацили су нам критичари о прослави 40-годишњице. 


Замерка о избору програма прославе, о томе да ли 
би у њему од комедије Милована Глишића била при- 
личнија трагедија Милоша Цветића или драма Брани- 
слава Нушића може бити основана: али, у сваком слу- 
чају, неоспорно је једно: да, ни у погледу поделе улога, 
ни у погледу режије, костима, декорација, позоришне 
технике, Народно Позориште на крају своје четврте де- 
сетине година не стоји тако како би се с успехом и хва- 
лом могло мерити с почетним годинама свога рада, и, 
да је у том погледу корисније погледати истини у очи 

и трудити се да створи што боље, но обмањивати се 
варљивим и сујетним заблудама. 

Нама је то корисно признање у толико лакше било 
учинити, што ми њиме указујемо на једну слабост коју 
нам је свима нама жеља отклонити, и које се, најзад, не 
морамо стидети. Јер, то што се каже и што и ми сами 
признајемо, да Народно Позориште у својим последњим 
годинама није начинило успехе сразмерне својој дугој 
каријери, својим славнијим почетним годинама, и да чак 
није стизало напоредо корачати с напретцима других 
грана уметности и културе, не значи да оно није давало 
што је могло, но само то, да се од њега много више 
тражило но што је оно могло дати, и — што је најглав- 
није — но што му се пружало средстава за то. 

За тих 15—20 последњих година, за којих се рачуна 
његов застој и опадање, за време у коме су успеси других 
грана уметности били потпомогнути нарочитим средствима, 
систематским образовањем подмлатка, широком сарадњом, 
побољшањем и материјалних и уметничких услова рада, 
позориште је било остављено само себи, своме новчаном 
таворењу и својој самоучкој каријери, увек с истим или 
чак мањим средствима, и увек с већим обвезама. Тако је 
дошло до тога да нам и најскромнији посетиоци негда- 
шњега „Старог баке“, „Париске сиротиње“ или „Бам- 
пира и чизмара“, данас не могу да опросте што се — 
са истим системом инсценације, позоришне технике, истим 
начином регрутовања глумачке трупе и истим срествима 
за квантитативно и квалитативно много већи рад — данас 
не могу да постигну исти ефекти у пет недељних пред- 
става Шекспира, Молијера, Гетеа, Шилера, Диме сина, 
Ибзена, Максима Горког, Хауптмана, Метерлинка и ко зна 
још коликог броја имена из велике светске уметности, 
која ми пошто-пото, више сујете но уметности ради, како 
знамо и умемо, или што је још горе, како кад стигнемо, 
бацамо у кошар позоришног репертоара. 

Време у коме је настала реакција мишљења у кри- 


тике и публике, који су нас дуго, подједнако, на нашу 

штету мазили и уљуљкивали у самообмани, срећом време 
је у коме се и у врховној државној управи и у Народ“ 
ном Представништву увидело да, сразмерно новим за- 
хтевима који му се постављају, Народном Позоришту 
треба дати нова срества и нове услове за рад. Нешто је 
од тога учињено, нешто је на путу да се учини. С ма- 
теријалним срествима с којима Народно Позориште ра- 
сполаже од пре три године, у свима гранама рада не 
може се одједном очекивати бољитак. Али је извесно да 
је с новим новчаним срествима позоришној техници, де- 
корацијама и костимима, напредак обезбеђен и несумњив. 
Друга међутим, значајнија и битна страна позоришног 
питања, развијање глумачке уметности, подизање глу- 
мачког подмлатка, и ако је у новом стању ствари у по- 
вољнијим условима, остаје ипак као наша унутарња брига, 
наш унутарњи позоришни посао, у коме нас нико и ни 
с каквим новчаним срествима не може довољно помоћи, 
ако га ми сами не схватимо и не организујемо како треба. 

Ради њега смо се ми данас овде скупили. Бацивши 
последње погледе у прошлост, у сентиментална претре- 
сања о оном што је било и што је данас, ми једном мо" 
рамо престати с немоћним вајкањем на зло, које не служи 
ничему ако не надахњује амбиције на боље. На измаку 
четврте деценије живота Народног Позоришта, која је 
била продужење таворења прошлосги, сваким даном 
тежег таворења — једног уморног живота без одменеи 
обнове, јубиларни датум ми смо схватили не као дан који 
нам даје право на сујетне параде, но као међу једног 
неодложног прекрета, као опомену и као последњи час 
за објаву новог програма покушаја и напора за обнову 
Народног Позоришта. У програму тих покушаја и на- 
пора, као што смо рекли, прво место мора заузети рад 
на битној страни позоришног питања, рад на развијању 
глумачког подмлатка. Томе задатку има да послужи — 
поред осталих мера — отварање једне нарочите умет: 
ничке радионице, у којој ће се систематски, онако како 
се то данас свуда једино и образује добар позоришни 

подмладак, спремати нови радници, и, надајмо се, нови 
уметници Народном Позоришту. И ако школа не ствара 
уметнике од људи без талента, ја сам ипак казао умет- 


ници, јер, ако је тачно да школа не ствара геније од 


медиокритета, још тачније је од тога да таленат данас 
не постаје више уметник без систематског образовања у 
својој вештини. Не могући с улице ускочити у Шекспира 
и Мбзена и не могући се озбиљно развијати у дневном 
нервозном и претрпаном позоришном раду, глумачки 
подмладак може ту прву, озбиљну основу свога заната 
добити само у једној нарочитој установи, у којој је сав 
план упућен томе једном циљу. 

Оснивајући је нашом сопственом иницијативом, према 
нашим сопственим искуствима и нашим потребама, у нашој 
кући и за нашу кућу, ми смо у стању боље но ико по: 
ставити је на добру основу, с циљем скорих и непосред- 
них практичних резултата. Основни програм њеног рада 
је продужење и проширење рада на позорници, с више 
системе, више пажње и више времена. Оно што млад 
почетник добије на позорници у две три речи кратке, 
хитне, нервозне и једва образложене напомене од дра- 
матурга и редитеља, у школи добиће у лаганом, сми- 
шљеном и сређеном излагању принципа и упутстава, и 
упоредо с њима, одмах, у практичном вежбању и изво- 
ђењу текстова, монолога, улога и читавих комада, под 
руководством добрих глумаца, с много више временаи 
студије. Око тога основног програма развија се остала 
помоћна настава, са знањима и вештинама које су не- 
изоставне допуне образовању једног глумца: добро по- 
знавање језика, чистоте изговора, нагласка, и ослобођење 
од укорењених грешака дневнога говора; познавање књи- 
жевних облика и књижевних епоха, познавање историје 
драме и позоришта у опште, познавање крупних слика 
момената, догађаја и типова из историје политичке и 
културне у вези с драмом и позориштем, познавање 
историје глуме, инсценације, позоришне технике, костима, 
стилова у декору, намештају, вештине борења, играња, 

основнах знања музике, с допуном посебних предавања 
о глумачкој вештини, каријери великих глумаца, разним 
инсценацијама истих дела, разним глумачким схватањима 
и творевинама истих улога: једном речи с читавом син- 
тезом знања и умења која образују једног доброг глумца, 
и која га оспособљавају да се може пренети у све епохе, 
ући у све типове и све идеје многобројних и многостру- 
ких драмских дела, свих аутора, свих стилова и родова 
од класичног времена до данас. 

Тај велики пут у развијању, који добар глумац с муком 
може прећи тек у врло дугој и напорној самоучкој ка- 
ријери, и који су и наши изузетно добри таленти успе- 
вали прећи, у данашње доба сложенијег рада, већих 
захтева и теже утакмице, један млад глумац много лакше 
може прећи помажући се у своме развијању још једном 
позорницом, подигнутом пе за тренутна и често врло 
варљива пљескања галерије, не за хитни трк претрпаног 
репертоара, не за потребе касе — но само и искључиво 
за истинско и темељно усавршавање у вештини. У вре- 
мену кројачких академија, излишно би било развијати 
корисност систематског образовања тумача Шекспирових. 
Ја то нисам имао ни намеру. Указујући на зла искуства 
и невоље које су нам свима и сувише добро познате, ја 
сам овом уводном речи хтео само нагласити изузетне 
прилике у којима се глумачка школа отвара, изузетно 
осећање потреба за њом и изузетне наде које се у њу 
полажу. 

Са свом добром вољом, енергијом и свим амбици- 
јама једног лепог и корисног рада, учинимо највише што 
можемо, и учинићемо најбоље што се може учинити. 


ПРОГРАМ ПРЕДАВАЊА И РАДА.! 
Чишање на глас. 


Први часови: Чистота изговора (правилна и јасна 
артикулација сугласника и самогласника). Грамати- 


' Општае напомене. — Основа целом програму школе прак- 
тична, с обзиром на један једини циљ и интерес — позоришни. Ван 

чки и логички нагласак. При читању на глас, на 
примерима у тексту, указивати на главна правила је- 
зика, реторике, и главне укорењене неправилности 
дневнога говора. 


Доцнији часови: Изразно читање. Изражавање 
и наглашавање речи. реченица, мисли и ставова. Из- 
двајање карактеристичких места у тексту. (Сцене. 
карактери, типови, детаљи). Тон речи, израза непо: 
средног, наведеног; описа простог, сувог, живог; ди- 
алога, набрајања, мирног текста, туге, бола, радо- 
сти, причања мирног, равнодушног, живог, нервоз- 
ног, збуњеног ; текста једноставног, искиданог, не: 
једнаког, развијене ритмичке периоде, и тако даље. 
Књижевна анализа с циљем да се осветли и оживи 
цео текст у деловима и у целини, чак до најинди- 
ферентнијих места и појединости у реченици. При- 
родност и економија изразних средстава (гласа, 
геста, физиономије) с указивањем на рђаве шаблоне 
и манире у том погледу. 

Текстови: приповедачка и реторска проза; 
чланци, народне приче и песме. 


Дикција. Читање и изговарање на памет текста са при: 
меном рада на лектири. Развијање већих места у 
прози и стиху, с тежњом (поред граматичке и ло- 
гичке правилности и природне изразности) за пуну 
естетичку форму. Развијен став, с ритмом реченица, 
периода, читавих одељака и сцена; хармонија целине; 
музика стихова. 

Текстови: народни и уметнички стихови; проза 
оригиналних и преведених драма. 


Глумачка игра. Извођење одабраних одломака, улога, 
сцена и комада. Примена вежбања у читању на глас 
и дикцији, с упутствима о гесту, мимици, кретању. 


тога интереса никаквих других васпитних претензија. Према томеи 
у помоћним курсевима, у часовима језика, књижевности, историје, 
везује се све наставно градиво за тај интерес и развија се у ње. 
говом обиму. 

На пример, сриски језик само у лектири, без редовног курга 
граматике. Из историје крупни моменти, догађаји и људи, који су 
или предмети драме (грчка епоха за илустрацију грчке драме, ен- 
глеска историја у вези с краљевским драмама Шекспировим) или 
помажу схватање средине у драмама које се догађају у тим време- 
нима. Из књижевности елементи стила наводе се у читању на глас; 
само шреглед књижевних родова и књижевних епоха као уводни 


куре. у драму. 

Иза студије у појединостима, везивање израђених 
места у природну и хармоничну целину, до поступ- 
них творевина. Мали број улога и комада, али из: 
рађених исцрпно, потпуно, без једне безбојне речи 
у тексту. 

Текстови: оригинална драма и комедија, добри 
преводи класичних и књижевних дела. 


Књижевносш. Књижевни облици и књижевне епохе. Тео- 
рија и историја облика у вези с драмом. 


Историја драме и позоришља. Класична драма (писци 
и дела; техника драме; позориште; глумци, костими, 
маска, публика). Средњи век (општи преглед: мисте- 
рије, фарсе, моралитети, пасторале). Ренесанс, ново- 
класична, романтична и модерна драма — по поје- 
диним литературама. Преглед најновије драме. 


Писци и дела, с анализом најзначајнијих дела, 
карактеристичних за драмски род, епоху или писца. 
Историја општа (политичка и културна). Слике великих 
епоха, момената, догађаја и људи, са свима странама 
живота, у најкрупнијим карактеристичним потезима. 
Факта у вези с драмом и позориштем. (Грчка исто- 
рија у Софоклу и новој драми; енглеска у Шек- 
спиру. и тако даље). 
Историја глумачке вешшине. 


Инсценација драме. Књижевна и техничка анализа дела. 
Методе инсценације. Инсценације старе и модерне. 
Мајнинговци; Тћеабте Глбге; Антоан; Шекспирова по: 
зорница; Јоца Савић; берлински КЈетез Тћеагег; мин- 
хенски КипзЏег Тћеајег, московски Художествени и 
Мали Театер; Рајнхартово позориште, и тако даље. 


Косшими и њихова историја у позоришту. 

Маска, мимика, гест (физиологија, психологија и есте- 
тика геста). 

Стилови у архитшекшури, декору и намештају. 

Држање, борење, играње. 

Основна знања музике. 


Посебна предавања о појединим шемама позоришне ве- 
штшине. (Слободна предавања изван редовних систе- 
матских курсева). 


Странт језик (факултативни курс). 

Предавања и вежбања распоређена су у четири че: 
творомесечна курса, у току две године. Јавни испити 
с извођењем улога, сцена и комада су у мају. 

Предавања су општа пред целом групом питомаца 
глумачке школе, у којој је у овај мах 24 млађа чланаи 
приправника Народног Позоришта. Практички радови и 
вежбања изводе се у подвојеним групама, под руковод- 
ством три редитеља. 

Награде за успех према резултатима испита, а по 
оцени комисије (према правилима), састоје се у ангажо- 
вању и унапређењу у Народном Позоришту, и одашиљању 
најбољих питомаца на продужење студија у иностранство. 

За први мах школа се организује средствима На- 
родног Позоришта, искључиво за његове потребе, и ради 
у позоришној згради. У најкраћем врсмену она ће ући у 
склоп музичке школе, и добиће карактер јавне школе 
са приступом за све. 


Милан ГРОЛ. 








ПОЛИТИЧКИ ПРЕГЛЕД. 


СРБИЈА И БУГАРСКА. —— СТВАРИ У ТУРСКОЈ. —— КРИТ. 


Краљ бугарски учинио је 12 новембра посету краљу 
Петру. Посета је трајала од 2 сахата до 7 сахата у вече. 
И ако тако кратка она је изазвала негде чуђење, негде 
нерасположење, негде опет забринутост. За Србе је она 
доказ да српско-бугарски односи постају бољи, као да 
ће се, најзад, и у Бугарској поћи путем здраве балкан- 
ске политике. За остале балканске народе је пример који 
треба подражавати. За тројни споразум ова посета може 
бити добар знак за његову источну политику. За Аустро- 
Угарску је то један вешти маневар вештога владара Бу- 
гарске, који је увек био врло практичан и танан дипло- 
мат, и који не заборавља 22 септембар 1908 године. _ 

Ова посета у Београду, говор бугарскога министра 
председника у Народном Собрању приликом дебате о 
адреси а о спољној политици Бугарске, један став из 
говора генерала Паприкова о турско-бугарским односима 
у истоме Собрању, и путовање Др. Миловановића, ми“ 
нистра. спољних послова, по Европи у нарочитој мисији, 
поновни састанак бугарског краља и српскога престоло- 
наследника на српској територији, — највише су збу- 
нили Турску. Сваки од побројаних факата био је повод 
за једну рекламацију или објашњење у Софији, у Ца- 
риграду и у Београду. Турцима се није никада свиђало 
српско-бугарско зближење. Увек су они у њему гледали 
опасност за своју државу. Они не могу разумети савез 

српско-бугарски који не би био против Турске. Зближени, 
у савезу, Срби и Бугари су само претече, весници сло“ 
венскога надирања југу. Турци нису хтели веровати још 
да може бити један српско-бугарско-турски споразум, да 
има и таквих интереса да се он склопи. Нису ни пре ни 
сад. Ослобођени једног режима какав је био онај под 
султаном Абдул Хамида П, они се нису ослободили те 
предрасуде. И како ће сада, после новога закона у војсци, 
оснажити своју и иначе добру војску, Младотурци већ 
помишљају на могућност да приступе Аустрији и Немачкој. 

За Турке савез са Русијом је једна историјска не- 
могућност, јер су Словени од вајкада били само не- 
пријатељи Турака. Заузеће Цариграда и изгнање Ту- 
рака из Европе у Шам, била би девиза свакога до- 
брог Руса. Савез пак са балканским народима није мо- 
гућан. Србија, не могавши добити Босну и Херцеговину, 
жури Јадранском Мору и тежи да заузме новопазарски 
санџак. Бугарска, са војском која премаша снагу њену, 
мора да тежи југу, да прошири границе своје на рачун 
отоманске царевине. Румунија мора ући у балканске ком- 
бинације заједно са Грчком, и то, наравно, на штету Турске, 
И како је Русија у друштву Енглеске и Француске, онла 
је најприродније да Турска ступи у споразум, пану 
савез с Аустро Угарском и Немачком. Један такав савез 
имао би великих користи; кредит би се Турској подигао, 
подигла би се трговина, индустрија; Србија, Бугарска, 
Грчка и Румунија би се бојале Турске; Аустро-Угарска 
и Немачка спречиле би европску интервенцију у уву- 
трашње послове Турске... Тако отприлике разлажу сви 
Турци, па макар колико то изгледало наивио. Има доста 
знакова да они тако не само разлажу него и раде на 
томе Недавнашње путовање две стотине Турака у Аустро“ 
Угарску само је једна манифестација тога рада. Могућни 
су и преокрети. 

Интересантно ће бити поменути овде податке о 
војној снази, Тројнога Савеза и Сила из Тројнога Спо- 
разума, заједно са војним снагама балканских држава. 


МИ , 
н.ААО 

Тројни Савез Италије, Немачке и Аустро-Угарске 
има данас на расположењу 23 корпуса немачке војске, 
15 корпуса аустро-угарске и 12 корпуса талијанске војске. 
То ће рећи 177 пешадијских дивизија првог и другога 
позива; 16 дивизија коњице и 9544 топова. Скупа свега 
4.550.000 војника То је сувоземна војска. Флота Трој- 
нога Савеза стоји овако: 61 оклопнице; 100 крстарица, 
са свега укупно тона 1.217.757; 4202 топа, 238 торпи- 
љера и 12 подводних бродова. 

Тројни Споразум (Француска, Русија и Енглеска) 
има 20 корпуса француске војске, 26 корпуса руске војске, 
или 163 дивизије пешадијске, 31 дивизију коњице. 8972 
топа илу укупно 4.085.000 војника. Уз ову сувоземну 
војску налази се и ова флота 106 оклопница, 208 крста- 
рица за 2,888 322 тона, 8635 топова, 593 торпиљера и 
158 подводних бродова. 

Податци који су лањске године датиу овоме пре- 
гледу о војскама у Румунији, Србији. Бугарској, Грчкој 
и Турској, показују да би балкански савез могао распо- 
лагати са једним милијоном војника добро наоружаних 
и спремљених, и са нешто ратнога бродовља. 

Бринући се овако за спољну политику своје земље, 
Младотурци ни мало не заборављају ни унутрашњу по- 
литику. Она се не разликује много од оне из старога 
режима. За владе султана Абдул Хамида П угушивали 
су се напредне идеје и људи. У доба султана Мехмеда 
У угушују се идеје које нису у вољи комитету „Једин- 
ство и Напредак“. Ко није уз „Мтихадве Терсеки“ тај 
је противу садањега режима. Садашња нетрпљивост је 
жешћа од оне из апсолутистичкога режима. Младо- 
турци су ти који су донели закон противу политичких 
партија На основу тога закона силом су затворили на- 
ционалне клубове у Румелији. Бугарски уставни клубови, 
клубови организације отоманских Срба, арбанаски, грчки, 
јеврејски, јерменски, арапски клубови и друштва, који 
су се јавили после јулске револуције не постоје више од 
последњих дана месеца новембра. У новој Турској треба 

да постоји само један клуб, једна партија, једно друштво 
„Јединство и Напредак,“ сваки добар муслиманин и ото- 
манин треба да је члан његов. 

С оваквим мишљењем оних који владају сад не: 
ограничено Турском не слажу се све народности и један 
део Турака. Народности у европској Турској још нису 
изразиле своје незадовољство што се овако са њима по- 
ступа. Нису зато што нису све сложне какав ће облик 
томе незадовољству дати и за то што је по вилајетима 
косовскоме, битољскоме, и солунскоме објављено опсадно 
стање. Војни, преки судови узимају у своју надлежност 
данас све преступе, па и иступе. Турци пак који се не 
слажу са садашњим поступањем Младотурака поделили 
су се на двоје. Једни су се организовали у Паризу, и то 
је турска емиграција под вођством Шериф-паше, бившег 
турскога посланика у Штокхолму и бившег члана мла: 
дотурскога комитета „Јединство и Напредак.“ Она има 
и свој лист, „Мешрутет“ (Уставност), а програм јој је 
овај. Султан слободан од утицаја једне политичке пар- 
тије и треба да врши независно своја уставна права. 
Војници се не могу мешати у политику. Општа амнестија 
за све. Укидање преких судова, повраћај надлежности 
грађанских судова. Измена закона о штампи, о удруже- 
њима и зборовима. Младотурски комитет да се растури, 
а новац његов да те преда државној благајни. Најзад, 
нови потпуно слободни избори. Ови незадовољници имају 
присталица у Турској. Њихов број је највећи међу не- 
задовољним чиновницима. Други су се почели органи- 
зовати као умерена либерална партија у самој Турској. 
Основни принципи ове партије је да се чува од повреда 
устав од 1876 године. У уставној држави да се ради на 
искреноме политичкоме зближењу народности у Турској, 
али тако да свака народност очува свој карактер. Све 
силе да се употребе на преустројство целокупне државне 
Управе. Ова нова умерено либерална партија ће се бо- 
рити противу партије „Јединство и Напредак“ само онда 

кад не буде ишла путем реформисања царевине, а увек 
противу националне искључивости Младотурака. 

Противу народности и оних емиграната око гене- 
рал Шериф-паше, уредника и власника „Мешрутета“, 
Младотурци боре се и јавно и тајно, нарочито тајно. На- 
родности су то осетили са губитком неколико својих ви- 
ђених људи, а емигранти се не могу довољно да наја- 
дају на сметње које им се чине. Противу умерених ли- 
берала борбе још нема. Напротив, како су они наклоњени 
кабинету Хијми-паше, верује се да ће они овој помагати 
кад се потреба укаже против диктаторских навика „Је- 
динства н Напредак,“ 


На последњу ноту отоманске владе о Криту, руска 
влада, по споразуму са владама француском, енглеском 
и италијанском, одговорила је да не дели мишљење Пор- 
тино да је сада подесан тренутак да се започну дипло- 
матски преговори о томе какакав ће се политички облик 
дати острву Криту. Прилике на острву Криту се нису 
измениле откако су међународне трупе отишле с острва, 
а ако би се зфаји5 дио променио Силе заштитнице би 
одмах вратиле своје трупе на Крит. Оне сваки покушај 
за промену за ш5 дио енергично сузбиле, па макар откуда 
он долазио. Руска влада уверава Порту да и она и све 
три остале Силе остају при ранијем становишту у по- 
гледу на суверенитет Султанов над Критом. Остајући 
при томе, Силе Заштитнице острва Крита рачунају да не 
треба почињати преговоре који би могли узбудити ду- 
хове у Турској и у осталим земљама на Истоку и ство- 
рити нове компликације. По овоме би се могао донекле 
закључити да је критско питање за сада, колико толико, 
повучено у страну. 


ИНОСТРАНИ. 











БРОЈЕВА КЕ, 


КЊИЖЕВНОСТ. 


„ЛЕГЕНДЕ О Христу.“ — У преводу Г-ђице Даринке 
Брајковић, а у издању књижаре С. Цвијановића, изишле 
су „Легенде о Исусу Христу“, познате шведске књижев- 
нице Селмс Лагерлеф, која је ове године добила Нобе- 
лову награду за литературу. Као божићна лектира ова 
поетска књига добро долази за поклоне. 


К. 


ЧИТУ ЉЉА. 


Др. Карло КРУМБАХЕР. -—— Читаоци „Српског Књи- 
жевног Гласника“ могли су се до сад већ неколико пута 
срести са именом редовног професора византиске и ново- 
грчке филологије на минхенском универзитету Др. Карла 
Крумбахера. Данас имамо да им јавимо жалосну вест, 
да тога знаменитог немачког византинисте од пре једно 
две недеље нема више међу живима. Он је умро 29 но- 
вембра, у педесет четвртој години старости. 

Крумбахерове заслуге не само за византиску фило- 
логију, којој је он посветио највећи део свог научног 
рада, него и за целу област науке о Византији, јесу не- 
измерне. До душе, наука о Византији је прилично ста- 
рија од Крумбахера. Она је још у ХУП веку основана 
великим колективним издањима византиских споменика 
(париским зборником византиских историчара, зборн"- 
цима византиских теолога), затим монументалним радовима 
Француза Диканжа (његовим речником средњевековног 
простонародног грчког језика — „С1оззапит тефаје е! 
шштае Отаеснан“; његовим историским делима, као што 
су „СопзјапНпорон5 СћизНапа“, „Еатшае аџсизае Вуга- 
пшпае“, и тако даље), Лекијена (његовим делом „Опепз 
СпизНапиз“), Грка Алација (низом његових дела и ра- 

справа о црквеним стварима и књигама); Немца Фабри- 
ција (његовим делом „ВЊЉНоћеса Отаеса“) и тако даље. 
А и доцније је на овој науци радио, и доста урадио, по- 
велики број радника. Но Крумбахерови списи, множином 
и значајем нових научних резултата, чине епоху у исто- 
рији ове науке, нарочито на пољу византиске филологије. 


Али Крумбахер није само једно сјајно име више у 
низу знатних византиниста. Куд и камо је већа заслуга 
његова, што је он био и велики апостол византологије 
у културном свету. У Крумбахеру је византологија нашла 
силног пионира свог, који је разбио густу маглу предра- 
суда према Византији и науци о њој у западној Европи 
и освојио византиским студијама шири интересе западно: 
европских културних народа. 


Немачки и други класички филолози беху осудили 
византиски грчки језик као поварварен изрод старог 
грчког језика, а византиску књижевност као бедну ко- 
пију старе грчке књижевности, као живи споменик ла- 
ганог али сталног изумирања старогрчког творачког ге- 
нија. А и класички историчари су били жигосали исто- 
рију Византије као непрекидно сушење организма рим- 
ског царства у рукама одрођених византиских Грчића Но 
Крумбахер је снажно истакао, да велико наслеђе, које је 
Византија сачувала, у језику, књижевности и животу, од 
старих Грка и Римљана, може класичким филолозима и 
историчарима само најтоплије препоручити византиске 
студије. Тако је он, пре свега међу класичарима, у Не- 
мачкој и на страни, увећао број пријатеља византологије. 


Али у исто време Крумбахер је прокрчио пути 
истини, да Византија садржи, сем класичког наслеђа, још 
много више других, нарочито хришћанских елемената ; да 
је византиска култура ново хемиско једињење свих тих 
елемената, нова целина; да је она не само опадала, него 
и расла, као и све друге културе; да је, дакле, живела, 
а не једнако изумирала. Он је уверио научни свет европ“ 
ски, да је у византиском грчком језику било развића; да 
се грчки поетски геније јављао и у византиској књижев- 
ности, само у новом руху (на пример код црквеног пе: 
сника Романа, којим се Крумбахер врло много бавио); 
да је и на пољу друштва и државе Византија поставила 
и задовољавајући решила нове и крупне проблеме; даиу 
области уметности Византији није недостајало оригинал- 
ности и величине. На тај начин, Крумбахер је побио ра- 
ширену заблуду, да наука о Византији може постојати 

још једино као прирепак класичке филологије и историје, 
извојевао јој је самосталност, те је у Европи, поред кла- 


сичких филолога, на њој стао радити и један кадар чи- 


стих византиниста. 


Најзад. Крумбахер је скренуо пажњу европских на- 
рода и њихове науке на' велику културну мисију, коју 
је Византија испунила у свету. Он је указао на силни 
излив византиске писмености, књижевности и уопште ци: 
вилизације. по Европи. западној Азији и северној Африци, 
којим су изливом многи народе преведени из мрака вар- 
варства у данашњу међународну хришћанско-културну 
заједницу. Он је подсетио западно европски свет на за: 
слуге Византије за Ренесансу тог света у почетку новог 
века Он је истакао неисцриност византиских писмених 
споменика не само као извора за науку о Византији, него 
и као извора за пауку о хришћанским, и о многобројним 
некрштеним народима. Он је опоменуо нарочито нас, пра- 
вославне Словене, на дебели слој византиских позајмица, 
што је кроз средњи век преплавио све области нашег 
живота. А на основу свега тога, он је покренуо низ на: 
рола и њихове национално-научне кругове, да и они, за 
љубав изучавања својих властитих ствари, негују визан- 
тиске студије. 

Но Крумбахер је науку о Византији задужио и као 
велики оргапизатор научнога рада на њој. Његовим је 
устаоштвом установила баварска влада на Минхенском 
универзитету, и поверила њему, прву катедру (1892) и 
први семинар (1898) за византиску (и новогрчку) фило- 
логију у свету. А после су се на тај пример угледале и 
друге земље. Њему се, дакле, има захвалити, што данас 
постоји за науку о Византији већ више расадника. у ко 
јима се могу спремати млађа покољења, да наставе рад 
на овом пољу. Крумбахер је засновао и чувени стручни 
орган за византологију, часопис Вухапштасће Денаћин 
(1892). А по том угледу почели су и други научници из- 
давати сличне листове ван Немачке. Тиме су светски 
радници на византиској науци, који дотле беху неоргапи. 
зовани, сакупљени око неколико жижа. А рад њихов, 
који су они раније раштркавали по маси незнаних књига 
и листова разних земаља, без живље размене, без уза- 
јамног праћења и унапређивања, стао се слагати у за- 
себне, опште познате и сваком стручњаку лако присту- 
пачне интернационалне ризнице. 

Уз помоћ још две византинисте, теолога Ерхарда 
и историчара Гелцера (који је такође завршио свој плодни 
живот, 1906), Крумбахер је израдио и један солидан пре- 
глед данашњег стања византологије за две најглавније 
области њене, за историју византиске књижевности и за 
политичку историју Византије, приложивши ту и за друге 
делове ове науке један списак најглавнијих помоћних 
књига и расправа. То је чувено дело Крумбахерово „Ве- 
зећтсћје дег Ђухат изсћеп Глегашт“ 1 издање 1890, | из- 
дање 1897), које је заменило томове застареле Фабри- 
цијеве књиге „ВђПоћеса Огаеса“. У њему је он оставио 
византинистама вођу, који по појединим проблемима науке 
о Византији показује, докле је дошла савремена наука, 
и одакле треба поћи даље. На тај начин, трудбеници на 
пољу византологије, који су до Крумбахера били само 
тап пап!је5, његовим су духом и радом умножени и ује- 
дињени у једну добро уређену и добро наоружану легију. 

У последње време Крумбахер се залагао и за из- 
вођење разних других опширних планова на пољу визан- 
тологије: радио је, да удружење светских академија наука 
предузме састављање и издање једног великог речника. 
грчког језика, који би обухватио све језиковно благо тога 
језика за време од преко 2500 година његовог развића 
у књижевности и народном говору, и који би заменио 
Стефанов „Тћезаитциз Ипопае Огаесае“; покренуо је то исто 
удружење академија, да спрема издање једног великог 
зборника старих грчких и византиских повеља. 

Као што је својој науци прокрчио пут у свету, тако 
се Крумбахер трудио, да својом моћном речју сузбије 
предрасуде својих сународника према култури и науци 
словенској, па да прибави у немачкој науци и на нема- 
чким универзитетима више места и славистици. 

Крумбахерова превремена смрт оставља у младој 
војсци византиниста огромну празнину. Ипак, његово је 
дело осигурано, а његов дух живеће и даље у његовим 
списима, крећући још за дуго рад на византологији 
у напред. 

У мени лично успомену великога покојника задр' 
жаће у пуној јачини још и захвалност бившег ученика 
према даровитом, спремном и савесном наставнику. 

Нека му не изостане ни од мене последње збогом! 


Д. Н. АНАСТАСИЈЕВИЋ. 


Власник, Богдан Поповић. — УРЕДНИК, ЈОВАН СКЕРЛИЋ. 

